
MĂREAŢA UMBRĂ DE LA COZIA 


Peste doi ani şi jumătate, la 23 septembrie 2011, se vor împlini 625 ani de 
la urcarea pe tron a lui Mircea I Basarab, numit „marele Iofan] Mircea 
Voievod” de către strănepotul său, Radu cel Mare, și „Mircea Voievod cel 
Mare” de Matei Basarab. În epoca modernă aveau să-l numească „Mircea 
cel Mare” B.P. Hasdeu și A.D. Xenopol - întâii noștri istorici de talie și 
celebritate internaţională. 

Vom aniversa prin urmare, foarte curând, șase secole și un sfert de când, 
sub conducerea lui Mircea cel Mare, românii au pășit pe scena istoriei 
universale, jucând un rol pe care avem datoria să-l facem cunoscut mai clar, 
atât propriilor noştri conaționali cât și celor care, peste hotare, se întreabă cu 
privire la rostul nostru în istoria continentului ce-și făureşte astăzi un destin 
solidar în cadrul Uniunii Europene. Este rolul de scut în fața expansiunii 
otomane ce reușise să reducă Peninsula Balcanică la un teritoriu vasal şi 
începuse deja să-l transforme într-o parte constitutivă a imperiului ce se va 
întinde curând pe trei continente. 

Întemeietorul acestui imperiu, sultanul Baiazid I supranumit „Fulge- 
rul”, şi-a exprimat dorința (consemnată de cronicarul francez contem- 
poran Jean Froissart) de a-i întinde hotarele și peste Peninsula Italică vecină, 
și de a da calului său ovăz pe altarul bisericii Sfântul Petru, după care ar fi 
făcut din „Cetatea eternă” capitala acestei noi impărăţii islamice, revărsată 
peste Europa după cea arabă, stăpână opt secole peste Peninsula Iberică. 
Baiazid a fost însă constrâns de domnul Țării Româneşti și de puterea de 
luptă și de jertfă a oștenilor lui să renunțe la acest vis, lăsând strănepotului 
său Mehmed II doar gloria de a intra călare în Sfânta Sofia, şi de a-și instala 
capitala în Noua Romă bizantină. 

Cu Mircea cel Mare începe acea confruntare de aproape jumătate de 
mileniu încheiată sub zidurile Plevnei în 1877 şi în decursul căreia nici Baia- 

zid și nici vreunul dintre urmașii săi n-au reușit să împingă peste români 
hotarul statornicit, pe vecie, de sabia biruitorului de la Rovine. 

Cel mai frumos şi cavaleresc omagiu adus marelui adversar de odinioară 
ni l-a lăsat Ibn Kemal, primul istoric turc de înălțimea confraților europeni 
din secolul Renașterii, care a trăit pe vremea ultimilor sultani din epoca 
ascensiunii imperiului și a scris sub Soliman Magnificul, atunci când acest 
imperiu urca pe cele mai înalte culmi: „Era cel mai vestit dintre principii 
țărilor ghiaurilor ce erau în vremea sa”. Cuvinte pe care întâiul mare „tur- 
colog” european, umanistul german Lăwenklau, cu numele latinizat Leun- 
clavius, le va traduce în monumentala sa lucrare închinată Imperiului 
Otoman și tipărită în 1591 la Frankfurt prin „vir inter christianos fortissi- 
mus et acerrimus” (coloana 418) - bărbatul cel mai puternic şi cel mai ager 
dintre creștini. 

Nu mai puțin grăitoare despre imaginea domnului român, de data asta 
în ochii unui contemporan de importanța regelui Ungariei (viitorul împă- 
rat al Imperiului German), Sigismund de Luxemburg, sunt rândurile des- 
coperite în 1986 de istoricul Şerban Papacostea într-o cronică germană scrisă 
în latinește de Johann Heidenberg, zis Trithemius, mare figură a epocii, 
născut la 1 februarie 1462 și mort la 13 decembrie 1516. 

Istorisind bătălia de la Nicopole, acesta scria: „Cum s-a iscat ceartă 
între principi care dintre ei să preia comanda asupra celorlalți, părerea 
lui Sigismund a fost că trebuie numit în frunte unul dintre cei care și să fi 
cunoscut moravurile și obiceiurile dușmanilor și să fi luptat înainte cu ei. 
Şi de aceea l-a numit comandant al oștii pe principele Ţării Românești, 
bărbat viteaz, activ și puternic, care, luptându-se în mai multe rânduri cu 
turcii, a triumfat în chip glorios asupra lor”. 

Este pentru prima şi ultima oară când un conducător al românilor este 
propus spre a conduce o armată ce reprezenta, în acel moment, însăși 
solidaritatea europeană în fața asaltului puterii asiatice a osmanlâilor. Din 
păcate, după cum se ştie, propunerea lui Sigismund de Luxemburg a fost 
respinsă de contingentul burgund care, avântându-se orbește, a provocat 
dezastrul armatei creştine. Un dezastru evitat pentru ai săi de Mircea, care a 
reușit să se retragă la timp și să revină pe teritoriul Țării Românești. 

* Mircea la Nicopole (1396). O mărturie ignorată, retipărit în volumul: Şerban Papa- 


costea, Evul Mediu românesc. Realităţi politice și curente spirituale, Bucureşti, Editura Corint, 
2001, p. 75-78. 

Pentru noi, importanţa acestei mărturii, consemnată înainte de sfârșitul 
secolului al XV-lea, este, la fel ca a marelui cronicar turc, aceea de a dovedi 
amploarea și trăinicia gloriei europene a domnului român, atât la aliații 
creștini cât și la adversarii lui otomani. 


Cu toate că personalitatea și însemnătatea faptelor sale domină întreaga 
noastră istorie medievală; cu toate că el a domnit m aşa cum observa B.P. 
Hasdeu în 1873 în Istoria critică a românilor m peste o Țară Românească 
mai întinsă decât România din acel moment al domnitorului Carol, şi cu 
toate că Grigore Alexandrescu și Mihail Eminescu i-gu închinat doyă dintrg 
capodoperele literaturii noastre, Umbra lui Mircea și prima parte din Scri- 
soarea III, figura celui ce aşteaptă învierea de apoi în ctitoria sa legendară de 
pe malul Oltului este încă departe de a fi percepută şi recunoscută în adevăra- 
tele ei dimensiuni, nu numai naționale, ci și internaționale. lar Mânăstirea 
Cozia nu a devenit încă ceea ce este Putna lui Ștefan cel Mare: un izvor ne- 
secat de încredere în sine și de tărie sufletească pentru întregul neam românesc. 

Este o realitate peste care nu putem trece cu vederea că în timp ce despre 
domnul Moldovei s-a scris o întreagă bibliotecă, în cuprinsul căreia strălu- 
cesc cele două cărți semnate de Nicolae Iorga și Mihail Sadoveanu, urmate 
de ale unor eminenţi autori din noile generații, cărțile dedicate lui Mircea cel 
Mare pot fi numărate pe mai puțin decât degetele de la cele două mâini, şi 
niciuna n-a avut parte de un condei genial, care să o înscrie între valorile 
trainice ale literaturii. Acolo, un singur monument nepieritor i s-a înălțat, e 
drept, de Mihail Eminescu. 

De la ultimele apariții memorabile, provocate de aniversarea celor 600 
de ani de la urcare pe tron în 1986, și până astăzi, au trecut peste două 
decenii. Între timp nu s-au mai tipărit decât trei volume ale editurii Roza 
Vânturilor, prilejuite de împlinirea în 1995 a şase secole de la victoria de la 
Rovine, și teza de doctorat a istoricului Alexandru V. Dită, intitulată Mircea 
cel Mare m între realitatea medievală şi ficțiunea istoriografică modernă, 
tipărită de Editura Publiferom în 2004 și având 564 de pagini. 

În schimb, sna publicat sub o semnătură românească și într-o revistă de 
autoritate din Franța, după care a fost reprodusă şi de una românească, o 
nouă încercare de a readuce imaginea domnului român acolo unde o 
așezase, în urmă cu 125 de ani, Alfons Huber și Constantin Irecek, și timp de 
un secol istoriografia românească ce le-a ținut isonul. 

Nu este singura încercare de a demola coloanele pe care s-a înălțat 

conștiința de sine a poporului român, căci în același timp, o încercare simi- 
lară a fost îndreptată împotriva lui Ștefan cel Mare, de către alt conaţional 
care a înțeles să folosească aceeași publicaţie pentru a vesti lumii științifice 
internaționale că la Baia domnul român a suferit o înfrângere totală din 
partea regelui Ungariei Matia Corvin, înfrângere pe care istoricii români, 
din naționalism, o prezintă ca o victorie, împotriva adevărului istoric. Și cu 
ea s-a petrecut acelaşi lucru: a fost preluată şi difuzată în țară, într-un volum 
apărut chiar sub egida Academiei Române! 

Istoricul Manole Neagoe şi regretatul şi marele clasicist Dan Slușanschi 
au răspuns, în cartea intitulată Campania din 1467 şi lupta de la Baia, 
publicată de Editura Roza Vânturilor acum doi ani**. Cei doi autori au de- 


** La data aceea Ştefan S. Gorovei publicase în revista „Europe XXI”, laşi, XI- 
XII, 2002-2003, p. 41-56, articolul Baia, 1467, rămas necunoscut celor doi autori, 
ceea ce oferă cititorilor ambelor lucrări reala plăcere de a confrunta două abordări 
independente ale aceluiaşi eveniment de către personalităţi ilustre ale istoriografiei 
noastre contemporane. 

Scris şi publicat înainte de apariția din „Revue Internationale d'Histoire 
Militaire” de la Vincennes, tomul LXXXVIII, 2003, p. 133-161, articolul din 
„Europa XXI” a fost prima încercare de a da acestui eveniment o prezentare 
întemeiată pe toată informaţia de care dispunem la ora actuală şi pe un ton adecvat 
realităţii istorice, despărțindu-se de tendinţa, desigur firească, dar nu conformă în 
totul cu realitatea, tendinţă care, de la Grigore Ureche şi până la Alexandru Gonta, a 
vrut să vadă în ciocnirea titanilor de la Baia o victorie zdrobitoare şi spectaculoasă a 
domnului Țării Moldovei. 

Ştefan Sorin Gorovei a găsit pentru prima oară măsura cea mai apropiată de 
realitate pentru evaluarea ei. Fără a şovăi în a vedea victoria lui Ştefan cel Mare, a 
caracterizat-o ca una „incompletă şi foarte scump plătită” (p. 53). 

Venind după încercarea istoricului Emanuel Antoche de a întoarce pe dos 
realitatea istorică şi a folosi cele mai perfecţionate mijloace de comunicare, precum 
internetul şi o limbă universală, ca să-i pârască pe istoricii conaţionali la confrații de 
peste hotare ca falsificatori ai adevărului din pornire naționalistă sau interese poli- 
tice, cartea lui Manole Neagoe, care a avut şansa unei asocieri la efortul său din par- 
tea celui în opera căruia această colaborare va rămâne un titlu de referință pentru 
totdeauna, a venit să aprofundeze şi să lărgească examenul documentar început de 
ilustrul confrate ieşean. Autorul ei a găsit — fără să aibă cunoştinţă de contribuţia 
acestuia — aceeaşi perspectivă, ajungând, în esenţă, la aceeaşi apreciere finală. Dar 
cu deosebirea că pentru Manole Neagoe victoria de la Baia nu a fost una „incom- 
pletă”, ci în limitele în care putea fi scontată de cel angajat în această confruntare, 
limite care până la urmă au fost hotărâte de patronul său ceresc — o victorie deplină. 
Adică una în care Ştefan cel Mare şi-a atins țelul: întoarcerea acasă fără niciun 

monstrat că eșecul încercării de a demola această glorie istorică românească 
s-a transformat într-un certificat de incompetenţă profesională. 

În volumul de faţă se dă răspunsul celeilalte încercări, în mod semni- 
ficativ dedicată de autorul ei tocmai confratelui de misiune antiromânească 
pe meleagurile apusene. Cum însă noua tentativă de a întoarce pe dos istoria 
vine să sporească un şir întreg, inaugurat în 1884 de Alfons Huber şi încă 
neîncheiat (după cum se vede), am socotit necesară o lucrare care să dea 
posibilitatea atât specialiştilor români, cât și celor de peste hotare interesați 
de istoria României, să ia cunoștință de problemă în întregimea ei, şi să 
cântărească singuri greutatea argumentelor aduse în discuţie de-a lungul 
acestor 125 de ani. 

Volumul de față va da posibilitate - sperăm - tuturor celor ce-l vor lua în 
mână, pe de-o parte să urmărească „progresul adevărului” (ca să folosim 
formula consacrată de Titu Maiorescu), deloc uşor și lipsit de sinuozități, iar 
pe de alta, să se alăture cu toată convingerea celor ce, de la contemporanii săi 
și posteritatea medievală până la Mihail Eminescu, au văzut în cel ce se 
odihnește la Cozia, dar ale cărui fapte continuă să fie urzeala întregii noastre 
istorii până azi, un învingător glorios, un diplomat de geniu, un ctitor de țară 
pentru veșnicie și un „scut al Europei”. 


Domnului Dan Grigore Adamescu, al cărui sprijin moral şi material a 
însoțit necontenit „aventura” Rozei Vânturilor, de la întemeierea ei în 
aprilie 1990 și până în prezent, şi această carte îi este datoare. Dacă ea își va 
împlini menirea pentru care e trimisă în lume, o parte din recunoştinţa celor 
ce se vor simți mai mândri de neamul lor şi mai încrezători în ziua lui de 
mâine, legitimată de un asemenea trecut, i se cuvine domniei sale. Noi ţinem 
să i-o exprimăm de pe acum. 

Am adresat Arhipăstorilor din Scaunele arhiereşti ale locurilor legate cel 
mai strâns de fapta - întemeietoare pentru veacuri - a marelui domn, 
rugămintea de a acorda înalta Lor binecuvântare cărții acesteia la plecarea 
ei în lume: Târgoviștea, din care a făcut a doua capitală, menită unui mare 


rezultat a marelui rege şi a oștirii sale mult superioare ca număr şi ca tehnică mili- 
tară, şi eşecul încercării acestuia de a-l înlocui cu unul din cei doi pretendenți la tron 
pe care-i adusese cu el. Ocrotitorul ceresc al viitorului sfânt nu l-a mai ajutat şi să-l 
omoare pe regele Matia, ci doar să-l rănească. Între cei ce l-au oprit de la aşa ceva 
aflându-se trei români ai oştii regale! Viitorul relațiilor dintre cei doi avea să-i tâlcu- 
iască această voinţă a lui Dumnezeu ce o contrazicea pe a robului său Ştefan cel Mare! 

viitor politic şi cultural, începând cu epoca lui Radu cel Mare și Neagoe 
Basarab, continuând cu a lui Matei Basarab și până la Epoca lui Ion Heliade 
Rădulescu, adică a făuririi culturii şi României moderne; Tomisul - capitala 
ținutului de până la Marea cea Mare adus de el în alcătuirea Țării 
Românești; Râmiicul Vâlcea „orașul domniei mele” cum l-a numit într-un 
hrisov, și în apropierea căruia a hotărât să rămână pe veci. 

Iar pentru că întreaga carte este închinată victoriei de pe Argeș, cu 
siguranță câștigată mai sus de vechea capitală, în apropierea munților, era 
firesc să încheie șirul celor ce o vor însoți cu această binecuvântare Prea- 
sfințitul Calinic de la Curtea de Argeș. 

Lângă numele Înaltpreasfinţiților şi Preasfințiţilor ierarhi așezate pe 
foia de titlu odată cu expresia profundei recunoștințe a tuturor semnatarilor 
acestui volum, alăturăm cu aceleași adânci sentimente de gratitudine și re- 
cunoștință pe ale Înaltpreasfințiților dr. Laurenţiu, mitropolitul Ardealului, 
Pimen, arhiepiscopul Sucevei și Rădăuților și dr. Andrei, arhiepiscopul Alba 
Iuliei, și ale Preasfințiților dr. Casian, episcopul Dunării de Jos, Epifanie, 
episcopul Buzăului și Vrancei, Galaction, episcopul Alexandriei și Teleor- 
manului, Ioan, episcopul Covasnei și Harghitei, dr. Nicodim, episcopul 
Severinului și Strehaiei, și dr. Timotei, episcopul Aradului, lenopolei și 
Hălmagiului, precum şi pe al Preacuviosului arhimandrit dr. Vartolomeu, 
starețul Sfintei mânăstiri Cozia. 

Cu toții au asigurat acestei cărți, încă înainte de apariţie, un drum larg 
deschis către cititorii români din țară şi din lume, într-o vreme când ase- 
menea cărți cu greu își mai găsesc chiar și o cărare. 

Cu numele Preasfinţitului dr. Ioachim Băcăoanu, arhiereul vicar al 
Episcopiei Romanului închei, spre a face urarea ca pana inspirată a scriito- 
rului acatistelor marilor voievozi şi ierarhi recunoscuți deja în ceata sfinților 
de către Sfânta noastră Biserică Ortodoxă Română să aștearnă, cât mai 
curând, și pe al binecredinciosului Mircea Voievod cel Mare. 


DAN ZAMFIRESCU 


Directorul Editurii Roza Vânturilor 

DE DIN VALE DE ROVINE... 


tiindu-mă fascinat de istoria veche, de matca motivelor poetice, 

legendelor şi miturilor româneşti, prietenul Ciprian Zaharia, 
acest nou Domentian care-a reintrodus Bistriţa lui Alexandru ceł Bun în 
circuitul valorilor moderne, după o jumătate de mileniu de plutire în uitare, 
îmi trimite cartea sa Josif I Muşat (în curs de apariţie) ca să-mi vrăjească 
două nopţi de aprilie. Încă din copilărie, care-i țara mirării flexibile, nu 
înțelegeam un lucru: de ce din lungul şir de voievozi ai Ţării Româneşti, 
singurul pe care manualele îl numeau „cel mare”, ridicându-l lângă steaua 
lui Ştefan, domnul Moldovei, este doar Radu cel Mare?! În schimb, cel 
ce-şi zicea „lo Mircea Voievod” şi care-a întins hotarul Ţării Româneşti 
până la Marea cea Mare şi a făcut din Ţara Româneasca unul din cele mai 
de seamă state europene ale timpului era doar Mircea cel Bătrân!? De ce-ar 
fi deci, Radu vodă „cel Mare”, iar Mircea numai „cel Bătrân”? 

În şcoală, niciun profesor n-a ştiut să-mi dea răspuns la întrebarea-mi 
obsesivă (considerată şi insolentă), fapt care, prin timp, m-a aliniat părerii 
celor care susțin că trecutul e mult mai imprevizibil decât viitorul. „Cel 
Bătrân” i-au zis şi Grigore Alexandrescu în Umbra lui Mircea la Cozia şi 
Mihai Eminescu în Scrisoarea III. 

Cum îl numeau cei din vechime? Radu cel Mare, ctitorul Mânăstirii 
Dealului, unul din urmaşii la domnie, i-a zis cel dintâi aşa cum se cuvine: 
„Velikij lo Mircea voevod”, adică „Marele Io Mircea Voievod”. Apoi ce 
plină de râuri bogate şi adânci şi despicătoare de veacuri suna în gura lui 
Matei Basarab zicerea ca o detunătură în bronzuri solemne: „Bătrânul 
Mircea Voievod cel Mare”. Un cronicar turc îl numea „regele regilor 
creştini din vreme a sa”, iar turcologul german Leunclavius, din vremea 

Renaşterii: „principe între creştini cel mai viteaz şi cel mai ager”. Zugravii 
de la Cozia, apoi cel de la Argeş şi Bolniţa Coziei, muindu-şi pensulele în 
vinul florilor de deasupra Tablei lui Traian, în tâmpla Oltului, l-au dăruit 
nemuririi ca pe un tânăr cavaler cruciat, de altminteri singurul învingător 
dintre ei. Pentru că Mircea cel Mare e singurul voievod creştin care a 
obținut o victor e împotriva unei ordii otomane conduse de însuşi sultanul — 
şi poate cel mai teribil dintre ei — Baiazid. Prin biruinţa de la Rovine (aflăm 
azi, datorită cercetărilor lui Ciprian Zaharia, că bătălia s-a dat la 17 mai 
1395 şi nu la 10 octombrie 1394, cum greşit au socotit până acum istoricii, 
cu excepţia fabulosului Haşdeu), Mircea cel Mare a fixat Țara Românească 
în mândria şi respectul Europei, creându-i un nou statut politic, ajungând în 
cele din urmă să arbitreze chiar urcarea la tron a urmaşilor lui Baiazid. 

Când unii din cei de demult i-au zis doar Mircea cel Bătrân (cronica- 
rul Radu Popescu), ei se refereau cu siguranță la Mircea Voievod, cel care 
fixase cu mult timp înainte vatra şi zarea istoriei noastre, deosebindu-l 
astfel de omonimul mai aproape de ei, cenușiul Mircea „Ciobanul? ci nu la 
un bătrân vlăguit, secat de puteri. Şi cred că nici la Bătrânul văzut doar ca 
patriarh înțelept şi resemnat, sau idol fără supuşi. Grigore Alexandrescu şi 
Mihai Eminescu, în genialele lor creaţii, au împrumutat termenul croni- 
carului Radu Popescu spre a zidi în conştiinţa urmaşilor vechimea, tăria 
pământului nostru, gloria, înțelepciunea neamului Românesc. Dar noi 
suntem datori să-l aşezam în constelație alături de Ştefan cel Mare, ca pe 
biruitorul nu numai al sultanului Baiazid, ci şi al tuturor îndoielilor noastre. 
Căci el ne-a croit Destinul de slavă şi dăinuire, el e cel ce-a oprit în malul 
Dunării pulberea păgânătății şi pierirea noastră. Întunericul ca o noapte 
ținând cinci sute de ani la sud de Dunăre n-a putut urca şi la nord de 
marele fluviu pentru că n-a găsit cărare pe spada marelui domn. Și-a- 
tunci de ce numai „cel Bătrân”? 

Hasdeu şi apoi Xenopol i-au păstrat în nemurire numele cel aurit de 
Matei Basarab: Mircea cel Mare. Dar în 1901, Onciul, în „Convorbiri 
Literare” impune diamantul mai puțin șlefuit, cu ape mai scăzute şi mai 
rare: cel Bătrân. Vor sorbi din aceasta clătinare (ce păcat!) P.P. Panaitescu 
şi C.C. Giurescu, şi-mi vine să cred că este singura biruință nedreaptă a 
Poeziei, pentru că cei trei s-au sprijinit în toiagul de „cel Bătrân”, subjugaţi 
de monumentele Eminescu şi Alexandrescu. La 600 de ani de la urcarea 
pe tron a lui Mircea cel Bătrân, eu aş dori ca istoricii (în genunchi 

iertare Alexandrescului şi Eminescului) să ni-l redăruiască sub adevă- 
ratul său nume: Mircea cel Mare. 

Ciprian Zaharia, întemeindu-se pe izvoare descifrate de Hasdeu şi 
ignorate de ceilalți istorici — data morții despotului sârb Constantin, fiul lui 
Dejan Dragaş, căzut în luptă în ziua de 17 mai 1395, în formidabila 
înfruntare „de la Argeş”, cum o numesc cronicile otomane — aşează în 
întreaga ei măreție figura lui Mircea cel Mare şi bătălia de la Rovine. Căci, 
lăsând să persiste prin veacuri eroarea că ea a avut loc pe 10 octombrie 1394 
şi nu la 17 mai 1395, istoricii îl fac pe Mircea cel Mare să dispară o bucată 
de timp din cronica neamului. Cum oare ar fi putut semna un tratat de 
alianță, pe picior de egalitate, un Sigismund de Luxemburg, rege al Unga- 
riei şi viitor împărat al Germanier, cu un ieşit din istorie?! cu o persoană 
nereprezentând nimic?! Eroarea fundamentală, care a dăinuit până în zilele 
noastre, e că Mircea cel Mare s-a bătut cu turcii la Rovine (pe Argeş) şi abia 
după aceea a încheiat un tratat de alianţă cu Sigismund pentru ducerea 
aceleiaşi bătălii. 

Adevărul, demonstrat temeinic de Ciprian Zaharia, atârnă de amarul 
vieţii şi rigoarea logicii: întâi a fost încheiată alianța — în 7 martie 1395 —, şi 
apoi a avut loc bătălia, indiferent că împăratul (pe atunci rege) a ajuns în 
Țara Românească numai în clipa când turcii erau pleavă vânturată. 

Incheind, spre zori, cartea lui Ciprian Zaharia, am întins mâna şi am 
scos din raft volumul lui Grigore Alexandrescu: 


... Mircea! Îmi răspunde: Mircea! 

Oltul repetează. 

Acest sunet, acest nume valurile-l priimese. 
Unul altuia îl spune: Dunărea se-nştiinţează, 
Și-ale ei spumate unde către mare îl pornesc. 
Sărutare, umbră veche! 
priimeşte-nchinăciune 

De la fiii României care tu o ai cinstit: 

Noi venim mirarea noastră la mormântu-ți 

a depune; 

Veacurile ce-nghit neamuri al tău nume 

l-au hrănit. 

„Doctor în istorie 


17 MAI 1395,0 DATĂ IMPORIANTĂ 
ÎN ISTORIA UNIVERSALĂ 
— victoria românească de la Rovine — 


eo sistematică a textelor (şi a contextetor) în care cronicarii 
şi istoricii, români şi străini, au vorbit despre marea confruntare 
militară dintre oştile româneşti conduse de Mircea cel Mare şi cele otomane 
conduse de Baiazid I (al cărei punct culminant a fost bătălia de la Rovine 
sau, după cum consemnează izvoarele otomane, de la Argeş) duce la:două 
constatări esenţiale: 

1. În decursul celor şase veacuri ce s-au scurs de atunci, despre acest 
moment crucial din istoria noastră s-a scris mult şi variat, începând cu 
Epistola lui Philippe de Mézières — redactată cam la trei ani după eveni- 
ment — şi terminând cu cele mai recente puncte de vedere istoriografice. 
Este de remarcat faptul că în istoria universală se cunosc puține cazuri 
similare, când evenimente legate, în primul rând, de destinul unui anumit 
popor au obligat, prin importanță şi implicaţii, un număr atât de mare de 
specialişti din afara hotarelor țării respective să ţină seamă de ele. De 
„momentul” Rovine s-au ocupat şi continuă să se ocupe istoricii Bizanțului 
şi ai Imperiului Otoman, ai Serbiei şi ai Ungariei medievale, ai Bulgariei şi 
ai Poloniei, după cum, imediat ce s-a creat o disciplină ştiinţifică specială 
menită a studia dintr-o perspectivă unitară popoarele din această parte a 
Europei, el a intrat, firesc, în raza de interes a balcanologiei, a sud-est 
europenisticii ori a istoriei Europei răsăriteano-centrale. 

2. Natura informației vehiculate de toate aceste texte, apărute într-o 
diversitate de limbi şi ţări, îl pune pe cititorul neprevenit într-o veritabilă 
derută. Cele mai diverse, mai paradoxale şi mai contradictorii afirmaţii se 

acumulează pe fişele cercetătorului, constrângându-l aproape să accepte 
concluzia pesimistă că, din moment ce a fost loc pentru atâtea teze şi opinii, 
iar câteodată la un singur autor se întâlnesc versiuni ce se exclud între ele, 
nimic nu se mai poate stabili cu certitudine în această privință. Nici data, 
nici locul, nici care au fost urmările bătăliei ! 

Pentru a fi corect întelegi vom enumera, sintetizat la maximum, tot 
ceea ce s-a afirmat până în momentul de față despre „strălucita victorie”! de 
la Rovine, eveniment care a demonstrat „foarte clar” — cum remarca încă în 
anul 1883 cunoscutul bizantinolog, Gustav Friedrich Hertzberg? — că oştile 
otomane nu sunt invincibile, decomplexând o Europă înspăimântată şi 
creând climatul propice realizării cruciadei de la Nicopole”. 

Și anume: 

|. Că bătălia de la Rovine a avut loc după lupta de la Nicopole din 
1396 (oricând, chiar şi în 1417); la 10 octombrie 1394; la 17 mai 1395; la 
sfâşitul verii sau în toamna lui 1395; în toamna 1393. 

II Că „rovinele” menționate ca loc al bătăliei în cronicile sârbești se 
află lângă Craiova, pe Jiu, pe Ialomiţa, pe Argeş (de la vărsarea în Dunăre 
până la Curtea de Argeş) sau chiar în Bulgaria. 

III..Că rezultatul confruntării româno-otomane a fost: 

a. totala zdrobire a oştilor lui Mircea de către cele conduse de 
Baiazid, domnul român fiind silit fie.să se supună şi să plătească 
tribut, fie să fugă după ajutor la regele. Sigismund de Luxem- 
burg, lăsând domnia unui „vlastel” pus de Baiazid, iar apoi reîn- 
torcându-se cu trupe ungare spre a-şi redobândi tronul; 

b. lupta a avut un caracter nedecis, victoria militară neputând fi 
atribuită cu certitudine vreuneia dintre părți, dârrezultatul poli- 
tic a fost net defavorabil românilor, care au trebuit să se „în- 
chine”, acceptând suzeranitatea otomană şi plata tributului; 

c. deşi Mircea cel Mare a fost victorios pe câmpul de luptă, puti- 


nătatea oştilor sale l-a obligat să se retragă spre capitală, unde a 
' Heinrich Gelzer, Abriss der byzantinischen Kaisergeschichte, în K, Krum- 
bacher, Geschichte der byzantinischen Litteratur von Justinian bis zum Ende des 
Ostromischen Reiches (527-1453), Miinchen, 1897, p. 1.062. 


2 


Gustav Friedrich Hertzberg, Geschichte des Byzantiner und des Osmanischen 
Reiches bis gegen Ende des Sechszehnten Jahrhunderts, Berlin, 1883, p. 516. 


* Dejny Jugoslavie, Praga, 1970, p. 88. 

avut loc o nouă bătălie, de astă dată „nefericită“, după care, 
fiind înlocuit în domnie, s-a refugiat la regele Sigismund, după 
ajutor; 

d. deplin victorios pe câmpul de luptă, Mircea a fost victima 
unei conjurații a boierilor, temători de întărirea puterii centrale, 
şi a fost alungat din ţară în urma unei răscoale interne; 

e. la Rovine domnul român a câştigat o mare victorie, arun- 
cându-l pe Baiazid la sud de Dunăre; 

f. deşi la Rovine s-a câştigat o victorie antiotomană, ea a fost 
obținută nu de românii conduşi de Mircea cel Mare, ci de regele 
Ungariei, Sigismund de Luxemburg, venit să-şi protejeze „va- 
salul”. 


Prin urmare, se pot scoate din această varietate de teze, ipoteze şi 
afirmaţii câteva propoziţii aşezate pe o temelie documentară sigură şi în 
acord cu regulile elementare ale logicii ? Este întrebarea firească ce şi-o 
pune oricine, de la specialist la omul de cultură generală dornic să se lămu- 
rească dacă şi în ce măsură acest fapt de istorie românească — devenit, prin 
pana lui Mihai Eminescu, unul dintre stâlpii conştiinţei noastre naționale — 
reprezintă într-adevăr o dată importantă în istoria umanității. 

Tocmai răspunsul la această întrebare constituie mobilul prezentului 
demers ştiinţific. 


I. DATA EXPEDIȚIEI NORD-DUNĂRENE A SULTANULUI 
BAIAZID I ȘI A BĂTĂLIEI DE 
LA ROVINE 


1. În anul 1923 J.H. Mordtmann afirma, iar Franz Babinger, peste 
două decenii, îl prelua, arătând că „în istoria lui Baiazid I Fulgerul numai 
trei date sunt bine stabilite (feststehen), şi anume: urcarea pe tron a sulta- 
nului, care coincide cu bătălia de la Kossovopolje, bătălia de la Nicopole 
(28 sept. 1396) şi înfrângerea de la Ankara (20 iulie 1402)”. Babinger 


* Franz Babinger, Beginn der Tiirkensteuer in den Donaufiirstentiimern (1394 
bzv. 1455), în „Siidost-Forschungen”, VIII (1943), p. 1-2; studiul a fost republicat, în 
aceeaşi formă, un an mai târziu în volumul aceluiaşi, Beiträge zur Frühgeschichte 
der Tiirkenherrschafi in Rumelien (14.-15. Jahrhundert), Briin — München — Wien, 
1944, p. 1-35 (textul citat de la p. 1-2). 

încerca să consolideze, la rându-i, o a patra dată: cea a campaniei lui 
Baiazid la nord de Dunăre, rămasă până astăzi subiect de discuţie şi ipoteză. 
Totodată, în 1950, Donald Edgar Pitcher observa caracterul — după 
părerea sa — dezordonat, haotic, „descreierat” (mnuddie-headed) al mişcă- 
rilor sultanului, ajungând la concluzia că „istoricul găseşte că este aproape 
imposibil să se aleagă între datele rivale ale campaniilor sultanului contra 
grecilor sau să decidă când şi cât de des a pătruns în Valahia şi Karaman”. 
Chiar pentru primul atac otoman, condus de Firuz bei, credea că „ne aflăm 
în faţa celei mai înspăimântătoare confuzii”. 

Într-o anumită măsură, impresia de confuzie „înspăimântătoare” și de 
dificultăţi insurmontabile în stabilirea raporturilor lui Baiazid cu Mircea 
cel Mare şi Ţara Românească este totuşi explicabilă atunci când ştim că 
vine din partea turcologilor, îndeobşte obişnuiţi a judeca lucrurile în primul 
rând pe baza cuprinsului cronicilor otomane, ai căror autori nu se disting 
prin precizie şi, adesea, nici prin respectul față de adevăr. Dacă însă apli- 
căm metoda confruntării informaţiilor provenite din izvor otoman cu totali- 
tatea surselor ce ne stau la dispoziție, dificultățile nu mai par atât de mari şi 
lucrurile încep să se limpezească. Din păcate, strategia urmată de Babinger 
a fost exact contrară. El a căutat să deprecieze toate izvoarele neotomane, în 
special pe cele bizantine şi sârbești, ca să-şi poată impune, în cele din urmă, 
propria datare, dedusă în exclusivitate pe baza surselor otomane: toamna 
1393, când s-ar fi desfăşurat campania lui Baiazid şi ar fi căzut în lupta de la 
Rovine (10 octombrie) Marko Kralievici”. 

Procedeul şi-a spus cuvântul, datarea propusă de Babinger 
anulându-se, practic, la simpla confruntare cu realitatea. Chiar dacă trecem 
peste obiecțiile esențiale — faptul că până la evenimentele anului 1421, din 
motive încă neprecizate, cronologia cronicilor otomane este greşită“ şi deci 


de neutilizat, iar izvoarele creştine contrazic, toate, datarea în anul 1393 —, 

5 Donald Edgard Pitcher, An Historical Geography of the Ottoman Empire from 
earliest times to the end of the sixteenth century with detailed maps to illustrate the 
expansion of the Sultanate, Leiden, 1972, p. 46 (terminată de autor încă în 1950, 
lucrarea a văzut lumina tiparului abia la data menţionată). 


* Ibidem, p. 49. 
Franz Babinger, Beiträge, p. 3-16. 


* Mihail Guboglu, Tabele sincronice. Datele Hegirei şi datele erei noastre, cu o 
introducere în cronologia musulmană, Bucureşti, 1955, p. XLI. 

nu se poate ignora faptul că Marko Kralievici a fost prezent la îi .trunirea de 
la Serez, care se ştie că a avut loc în primăvara 1394, sau pentru cei ce mu 
subscriu riguroasei demonstraţii a lui Zakythines; „la sfârşitul lui 1393, 
începutul lui 13940. Ceea ce înseamnă, oricum, că în toamma lui 1393 
bătălia de la Rovine nu avusese loc din moment ce Marko, ca de altfel şi 
Constantin Dragaş se aflau alături de Baiazid la Serez. În plus, tocmai în 
octombrie 1393 Constantin Dragaş făcea o danie Mânăstirii Vatoped de la 
Muntele Athos!!. Deci la această dată cel care, împreună cu Marke 
Kralievici şi Ştefan Lazarevici, l-a însoţit pe Baiazid în campania din 
Ţara Românească şi a murit la Rovine „într-un 17 mai” — alături de 
Marko — se afla încă în viață şi, desigur, în capitala sa de la Velbujd. 
Eşecul lui Franz Babinger în tentativa de a data expediţia condusă de 
Baiazid în Ţara Românească exclusiv pe izvoare otomane constituie, de fapt,, 
eşecul unei metode şi, totodată, un avertisment pentru alte încercări similare. 


2. La fel de lipsită de temei este şi aşezarea campaniei sultanalt şi a 
marii confruntări româno-otomane după lupta de la Nicopole, aşa cum 
procedează Johann Cristian von Engel”, şi toți cei ce l-au urmat, pornind 
de la Expunerile istorice ale lui Laonic Chalcocondil”?. Împotriva datării 
istoricului bizantin din turcocraţie se ridică un text strict contemporan 
a cărui valoare probatorie este indiscutabilă: Epistola lui Philippe de 
Mézières, scrisă imediat după bătălia de la Nicopole şi în care se 
relatează despre dezastrul suferit în Ţara Românească de oştile conduse 
de Baiazid „environ trois ans a passés”. 

3.4. Că aşa stau lucrurile o dovedesc cu prisosinţă toate izvoarele 
care, descriind evenimentul, includ şi anul când a avut loc (fireşte, avem în 


” Denis A. Zakythinos, Le despotat grec de Morée, Paris, 1932, p. 152-154. În 
încheierea solidei sale demonstraţii, istoricul grec afirmă: „Tous ces renseignements 
nous permettent de fixer d'une manière irréfutable la date de la réunion de Serres au 
commencement de l’année 1394, et, plus précisément, aux environs du mois de mai.” 

0 V, Laurent, Un acte grec inedit du despote serbe Constantin Draga, în 
„Revue des études byzantines”, V (1947), p. 180. 


" Ibidem, p. 183-184. 


"2 Johann Cristiar von Engel, Geschichte der Moldau und der Walachey nebst 
der historischen und statistischen Literatur beyder Länder, Halle, 1804, p.161-162. 


'3 Laonic Chalcocondil, Expuneri istorice, ed. Vasile Grecu, Bucureşti, Editura 
Academiei R.P.R., 1958, p. 64. 

wedere exclusiv sursele creștine, căci cele otomane, am spus-o deja, sunt 
inutilizabile în această privinţă). lată-le, în ordinea cronologică a redactării, 
pexelkexunoscute până. astăzi: 


— Cronica bulgaro-bizantină = anul 6903; 

— Viaţa lui Ştefan Lazarevici de Constantin Filosoful Koste- 
nețki = anul 6903; 

— "Toate cronicile sârbești (39) = anul 6903; 

— Cronica scurtă postbizantină (Cronica 72a, după cum o codifică 
cercetătorul P.“Schreiner) = anul 6903; 

— Letopiseţul brancovicesc = anul 6903. 


Fiind vorba despre scrieri aparținând în exclusivitate ariei de civili- 
zaţie sud-dunărene, sistemul de computare este cel bizantin. Prin urmare, 
anul 6903 „de la facerea lumii” corespunde, în ani ai erei noastre, inter- 
valului 1] septembrie 1394-31 august 1395, şi aceasta este singura secvență 
de timp în care discuţia privind precizarea momentului când a avut loc 
expediția sultanală întreprinsă de Baiazid la nord de Dunăre işi află rostul 
şi temeiul documentar. 

: Primul care încearcă să dateze precis evenimentele este istoricul ceh 
Constantin Irecek. Dorind, în a sa Istorie a bulgarilor apărută în 1876, să 
lămurească împrejurările ce au precedat moartea țarului bulgar Ivan Şişman, 
el se ocupă şi de expediţia sultanului Baiazid în Ţara Românească şi 
utilizează o variantă mai târzie a cronicilor sârbești, în care se găsea nu 
numai anul 6903, ci şi data de 10 octombrie. Ca urmare, profesorul vienez 
vorbeşte despre campania „din toamnă” a lui Baiazid şi datează bătălia de- 
cisivă la 10 octombrie 1394. 

La numai un an de la apariţia celebrei sinteze a lui Irecek, Bogdan 
Petriceicu Hasdeu, ocupându-se de Originile Craiovei, descoperea în 
scrierea învățatului raguzan Giacomo di Pietro Luccari ştirea — de altfel 


"4 Constantin Jireček, Geschichte der Bulgaren, Praga, 1876, p..356-354. Dacă 
istoricul sârb Jovan Raici, care a utilizat aceleaşi izvoare ca şi Jireček, n-ar fi greşit la 
transformarea anilor erei bizantine în anii erei noastre — vorbind, prin urmare, de 10 
octombrie 1395 — lui, şi nu istoricului ceh, i s-ar fi datorat introducerea datei de 10 
octombrie 1394 în circuitul istoriografiei moderne (Jovan Rajić, Istorija raznih 
slavenskih narodov, najpace Bolgar, Horvatov i Serbov, vol. III, Viena, 1794, p.83). 
De la Raici, datarea 10 octombrie 1395 a fost preluată atât de Engel, cât şi de Nicolae 
Stoica de Haţeg. 

neîntemeiată — potrivit căreia numele oraşului ar veni de la vestitul erou al 
eposului sud-dunărean Marko Kralievici, cel ce-l însoţise — împreună cu 
Constantin Dragaş şi Ştefan Lazarevici — pe sultanul Baiazid | în campania 
sa contra Țării Româneşti şi-şi găsise moartea, după cum spun cronicile 
sârbeşti şi Viața lui Ştefan Lazarevici, în lupta cruntă dintre români şi 
otomani. După Luccari, această luptă s-ar fi dat lângă Craiova şi, murind 
acolo Marko Kralievici, localitatea i-ar fi preluat numele. 

Informaţia — întărită şi de Mauro Orbini — a dat prilejul lui Hasdeu să 
lege figura mareului domn de istoria oraşului oltean, paragraful respectiv 
din studiul său numindu-se Mircea cel Mare lângă Craiova”. Nici Luccari 
şi nici Orbini nu dădeau însă data bătăliei, iar celelalte izvoare indicau, aşa 
cum am văzut, doar intervalul ł septembrie 1394-3t august 1395. B. P. 
Hasdeu a găsit imediat soluţia pentru a stabili cu precizie data bătăliei: în 
cronicile sârbeşti, ca şi în amintita biografie, se spune limpede că în lupta de 
la „rovini” (na rovinah) au murit atât Marko Kraltevici, cât şi Constantin 
Dragaş. Or, ziua morţii acestuia din urmă este trecută într-un izvor 
contemporan, Fipicul lui Roman, de la Mânăstirea Hilandar'f. Este 17 mai, 
fără an. Călăuzindu-se după cronicile sârbeşti şi după Viața lui Ștefan 
Lazarevici, încă Franz Miklosich a stabilit că anul nu poate fi decât 1395, 
deci — a tras concluzia Hasdeu — bătălia s-a dat la 17 mai 1395. 

Raționamentul i-a fost confirmat în anul 1901, când bizantinologul 
român Constantin Litzica aduce în discuţie un document de mare greutate. 
Este vorba de dania făcută Mânăstirii Petra din Constantinopol de împăratul 
bizantin Manuel Il Paleologul şi soția sa Elena, fiica despotului Constantin 
Dragaş, cel căzut în lupta de la Rovine”. În acest act se afirmă că monahii 
trebuiau să comemoreze amintirea defunctului Constantin Dragaş prin patru 
slujbe: două imediat „ca de 40 de zile şi de 3 luni”, iar celelalte două pe 


'* B.P. Hasdeu, Originile Craiovei (1230-1400), în „Columna lui Traian”, VIII 
(1877), nr. 12, p. 668-669. 


'* Fr. Miklosich, Momumenta Serbica spectantia historiam Serbiae, Bosnae, 
Ragusii, Viennae, 1858, p. 227; vezi şi V. Jagić, Tipik Romanov, în „Starine Jugo- 
slavenska Akademija”, W (1873), p. 3-7. 


V C. Litzica, Din domnia lui Mircea Vodă, în „Convorbiri Literare”, XXXV 
(1901), p. 377 (autorul a inclus acest studiu şi în volumul său Studii şi schițe 
greco-române, Bucureşti, 1912, p. 13-36). Actul a fost publicat pentru întâia dată de 
Franz Miklosich şi Joseptr Müller, Acta et diplomata Graeca medii aevi sacra et 
profana, vol. Il, Vindobonae, 1862, p. 260-261. 

viitor, la împlinirea a 6 şi 9 luni de la moartea lui'£. Datând din octombrie 
1395, documentul dovedeşte cu certitudine că în acel moment nu trecuseră 
încă şase luni de la moartea lui Constantin, dar se împliniseră trei luni. 

Rămânea de lămurit veracitatea datei de 10 octombrie 1394. A fă- 
cut-o, în 1927/1928, istoricul George Spasoievici Radojcici cel mai bun 
cunoscător al izvoarelor sârbeşti în problemă, care a atras atenţia că data 
respectivă apare numai în 10 dintre cele 39 de cronici sârbeşti în care se 
vorbeşte despre bătălia de la Rovine. Şi că acestea 10 sunt, de fapt, copii 
ale unui singur arhetip târziu, prost informat şi asupra lui Constantin 
Dragaş, din care face două persoane: Constantin şi Dragaş. Academi- 
cianul sârb nu încearcă nici o explicație asupra provenienţei acestei date în 
arhetipul postulat, dar susține data reală — 17 mai 1395 — cu exact argu- 
mentele lui Hasdeu şi Litzica — Tipicul lui Roman şi actul pentru Mânăstirea 
Petra — , ignorând faptul că ambele fuseseră deja folosite”. 

Istoriografia internaţională — cu excepția lui Franz Babinger, care a 
încercat să proput ă propria datare — a adoptat aproape unanim datarea lui 
Radojcici (deci dau'rea lui B.P. Hasdeu), spre deosebire de cea româ- 
nească, rămasă până vie curând — din motive pe care le-am precizat cu alt 
prilej: — la datarea lui Jireček. Totodată, dacă urmărim din perspectiva 
secolului scurs de la momentul celor două datări care a fost soarta fiecăreia 
dintre ele, vom constata o deosebire esențială: în timp ce pentru data de 17 
mai 1395 au apărut noi dovezi documentare, până la aceea, decisivă, ivită 
chiar în zilele aniversării celor 600 de ani de la urcarea pe tron a lui 
Mircea cel Mare”, în schimb, pentru 10 octombrie nu s-a adus nici un 
argument, ci, dimpotrivă, valoarea documentară a variantei respective a 


18 C, Litzica, art. cit., p. 377. 


9 G Sp. Radojčić, Jedna glava iz života Stefana Lazarevica od Constantin Filo- 
zofa, în „Hriscanski Zivot”, IV (1927), p. 138-144; Idem, Listina manastira Pc'ra od 
oktobra 1395 g. kao izvor za hronologiju bitke na Rovinama, în „Bogoslovlje urgan 
pravoslavnog bogoslovskog Fakulteta y Beogradu”, II (1927), p. 293-301; Idem, La 
chronologie de la bataille de Rovine, în „Revue Historique du Sud-Est Éuropéen”, 
nr. 4-6/1928, p. 136-139. 


2 Alexandru V. Diţă, Victoria românească de la Rovine (17 mai 1395). Datare, 
desfăşurare, importanţă internațională, în Almanahul Luceafărul 1987, p. 24. 


a Valeriu Veliman, O cronică turcească despre domnia lui Mircea cel Mare, în 
„Revista Arhivelor”, nr. 4/1986, p. 372-385. 

cronicilor sârbeşti a fost serios zdruncinată, ca. să nu spunem anulată, de 
către demonstraţia lui Radojcici. 


În anul 1947, istoricul V. Laurent, discutând data de 17 mai 1395, 
făcea următoarea remarcă: „Bătălia de la Rovine a fost dată, deci, cel mai 
devreme în cursul verii acestui an (1395 —AYD). Trebuie să o plasăm oare 
la 17 mai, cum ne incită lista necrologică a.tipicului lui Roman, după cum 
ne îndeamnă G. Sp. Radojcici? Mai înainte de a decide, trebuie să aşteptăm 
ca orientaliştii să-şi spună ultimul lor cuvânt”?. Fată că recent s-a auzit, în 
sfârşit, şi cuvântul decisiv al „orientaliştilor” ! El aparține turcologului 
Valeriu Veliman, care a editat şi tradus, folosind manuscrisul inedit, rela- 
tarea campaniei sultanului Baiazid în Țara Românească făcută de Ibn 
Kemal”. În lucrarea sa intitulată /storiile dinastiei otomane, Ibn Kemal, 
unul dintre cei mai reprezentativi şi bine informaţi cronicari otomani, arată 
categoric că expediţia lui Baiazid la nord de Dunăre — singura întreprinsă 
de el, personal, în Ţara Românească —a avut loc primăvara şi că în 
lupta decisivă a căzut Constantin, care „era principele ţării care, în limba de 
acum, este cunoscută bine cu titlul de ţara Kiistendil”. Acest Constantin 
prinţ de Kiistendil nu este altul decât Constantin Dragaş prințul de Velbujd 
(numele pe care, anterior cuceririi otomane, îl purta actualul oraş Kjusten- 
dil, situat, astăzi, în sud-vestul Republicii Bulgaria), despre care se ştie cu 
siguranță că a murit la 17 mai 1395 în lupta de la Rovine. Faptul este în 
deplină concordanţă cu celălalt detaliu furnizat de cronică — primăvara, 
arătată ca anotimp când a avut loc expediţia sultanală condusă de Baiazid 
— şi vine să confirme, desăvârşind, ceea ce până acum ştiam doar din izvoa- 
rele „creştine”: că victoria de la Rovine a fost obținută de românii con- 
duşi de Mircea cel Mare la 17 mai 1395. 


5. Vanitatea tinerească a regelui Sigismund de Luxemburg şi iritarea 
sultanului Baiazid I ne-au furnizat dovezi categorice spre a nu mai pierde 
vremea cu ipoteza lui Ilie Minea — ultima de care trebuie luat act — potrivit 
căreia campania sultanului şi lupta de la Rovine ar fi avut loc în toamna 
anului 1395, după ce se desfăşurase, în lunile iulie-august, expediția 
regelui ungar şi a trupelor sale în Țara Românească”. 


= V., Laurent, art. cit., p. 180. 
n 


Valeriu Veliman, art. cit. 


Ilie Minea, Principatele Române şi politica orientală a împăratului Sigis- 

Datarea lui Ilie Minea nu poate fi acceptată dintr-un motiv hotărâtor: 
ştim exact, din propriile sale diplome, când păşeşte regele Sigismund de 
Luxemburg la sud de Carpaţi şi în ce împrejurări anume: la 6 iulie 1395%, ca 
urmare a expediției lui Baiazid în Ţara Românească. Deci cauza expediției 
ungare este expediția anterioară a lui Baiazid. 

La rândul său, sultanul otoman, într-o scrisoare citită la Buda pe 28 
noiembrie 1395, scrisoare expediată lui Sigismund de Luxemburg, confir- 
mă că a părăsit Ţara Românească mai înainte de apariţia oştilor conduse 
de Sigismund şi-i reproşează regelui Ungariei că se laudă fără temei, în 
toată Europa, că această retragere s-ar fi datorat apropierii oştilor sale: 


„Tu te lauzi pretutindeni, spunând şi lăudându-te, că m-ai gonit 
pe mine de pe câmpul de luptă, ceea ce n-a fost adevărat deoarece 
eu am hotărît să părăsesc câmpul de luptă din cauza unor situații 
mai importante şi de aceea îţi trimit ție această scrisoare pentru ca 
să-ncetezi să te mai lauzi întrucât în viitoarea lună martie voi veni 
negreşit az armata mea ca să te găsesc acolo unde ai fi sau ori unde 
te-ai găsi şi pentru ca încă de pe acum să încetezi să te mai lauzi 
cum că m-ă, fi gonit pe mine de pe câmpul de luptă şi că nu aş fi 
avut îndrăzneala să te aştept.” 


Aşadar, sultanul nu dezminte succesiunea evenimentelor, ci numai 
explicația pe care regele o dăduse retragerii sale. Baiazid susţine că alte 
motive l-au determinat să se retragă, dar confirmă că retragerea (şi deci 
expediția) avusese loc înainte de 6 iulie 1395, când Sigismund trecuse 
Carpaţii. 

Sigismund afirmă şi el, foarte clar, că la sosirea sa în Ţara Româ- 
nească Baiazid plecase şi nu mai rămăsese de cucerit din mâinile 


mund, Bucureşti, 1919, p. 69-70. Recent ideea a fost reactualizată, dar fără ca noul ei 
susținător s-o poată face viabilă, ci din contră (Tahsim Gemil, Mircea l'Ancien face à 
la politique imperiale de Bayezid I”, în „Revue Roumaine d'Histoire”, nr. 1-2/1986, 
p. 14-18. 


% Viorica Pervain, Din relaţiile Țării Româneşti cu Ungaria la sfârşitul veacului 
al XIV-lea, în „Anuarul Institutului de Istorie şi Arheologie Cluj-Napoca”, XVIII 
(1975), p. 104, 106-107, numai pentru prezentarea şi discutarea datelor ca atare. 


% L. Thallâczy, Mantovai követjárás Budán, 1395, în „Értekezések a történeti 
tudományok köreböl”, Budapest, 1905, p. 107-108. 

otomanilor decât cetatea Nicopolul Mic (adică Turnu), unde cele două 
oşti — ungară şi română — s-au unit spre a lichida ultimul punct otoman de 
rezistență de pe malul stâng al Dunării: 


„Pe lângă aceasta, atunci când primejdiosul duşman şi persecutor 
al crucii lui Hristos, ba chiar al întregii credințe ortodoxe, Baiazid, 
stăpânul turcilor, rivalul cel mai important al maiestăţii noastre, 
pătrunsese duşmăneşte cu o armată puternică a înşişi turcilor şi a 
altor neamuri barbare în părţile noastre transalpine, devastând şi 
jefuind aceste părți aproape în cea mai mare parte, şi ocupase prin 
forță cetatea noastră a Nicopolului Mic de la voievodul Mircea, ruda 
noastră, şi îşi lăsase în ea, pentru a o păstra, oameni de-ai săi, iar noi 
ne-am grăbit cu o mare putere a noastră şi am ieşit în întâmpinarea 
îndrăznelii acestui Baiazid şi pentru apărarea acestor părți ale 
noastre, în special a sus-numitului castel al Nicopolului Mic, cu sco- 
pul de a-l lua cu asalt. De acolo, Baiazid, aflând de sosirea noastră 
în persoană, s-a retras. Şi am cucerit acea cetate a Nicopolului Mic 
din mâinile oamenilor lui”? 


De ce plecase Baiazid „trecând Dunărea fără vad” (cum spune cro- 
nica țării)? Pentru că „Mircea cu românii a înfrânt armata lui [...]. Şi Ildirim 
Baiazid a scăpat cu greutate cu puţini oameni”, după cum relatează Cro- 
nica 72 a. 

În fața mărturiilor consonante şi zdrobitoare ale celor doi prota- 
gonişti, rezultă indubitabil că expediţia lui Baiazid era terminată la 6 
iulie 1395, deci nu avea cum să aibă loc în toamnă „sau la sfârşitul verii”. 
Ilie Minea transforma cauza în efect şi efectul în cauză! 


În concluzie la acest prim capitol al cercetării noastre, se poate afirma 
cu certitudine că: 

1. expediţia sultanului Baiazid la nord de Dunăre a avut loc în 
primăvara anului 1395; 

2. bătălia decisivă — de la Rovine — s-a dat la 17 mai 1395. 

” Ferdo Šišić, Nekoliko isprava iz početka XV st. Sabro ih i objasnio, în „Starine 
Jugoslavenska Akademija”, XXXIX (1938), doc. nr. 72, p. 231-232. Documentul nu 
este reprodus în D.R.H. D., vol. 1L, Bucureşti, 1967. Am reprodus textul latin după is- 
toricul sârb în ,„ Fuga” şi „restaurarea ” lui Mircea cel Mare — între realitatea isto- 
rică medievală şi ficțiunea istoriografică modernă, Bucureşti, Editura Roza Vântu- 
rilor, 1995, p. 65. 

II. LOCALIZAREA CONFRUNTĂRII DECISIVE 
ROMÂNO-OTOMANE DIN 17 MAI 1395 


Este aproape de prisos a mai discuta, aici, dacă au existat una sau 
două confruntări militare între oştile conduse de Mircea cel Mare şi cele ale 
lui Baiazid I în decursul campaniei sultanale la nord de Dunăre, din 
moment ce toate izvoarele vorbesc de o singură luptă”, luptă în care au 
murit cei doi vasali sud-dunăreni, Marko Kralievici şi Constantin Dragaş. 
Cel care, în pofida acestor izvoare, a inventat, pur şi simplu, două bătălii, 
din motive arătate de noi cu altă ocazie”, a fost Dimitre Onciul, urmat de 
V. Motogna, Constantin C. Giurescu, P.P. Panaitescu şi mulți alţii. De aici 
şi apariţia a două puncte geografice diferite unde ele ar fi avut loc: o bătălie 
„victorioasă” la Rovine, alta, „nenorocoasă“, la Argeş. Or, dacă în privinţa 
celei de la Argeş numele însuşi al râului şi localităţii arătau exact locul, 
pentru Rovine s-au căutat, în decursul timpului, numeroase localizări posi- 
bile, de la Craiova şi apa Jiului până la Ialomiţa, şi de pe malurile Dunării 
până la nişte „ruine” din oraşul Curtea de Argeş. 

Mărturia categorică a lui Ibn Kemal, cronicarul otoman care a folosit 
cea mai bogată şi mai precisă documentare, dovedeşte, o dată mai mult, că 
punctul de trecere a Dunării a fost Nicopolul, ceea ce se confirmă şi 
prin cucerirea cetăţii româneşti de pe celălalt mal, Nicopolul Mic 
(Turnu). Dacă avem în vedere opinia lui Ferdinand Lot, după care 
Nicopolul era „une place forte, clef de la Valachie et aussi d'Adrianople, 


* Cronica versificată a lui Enveri, ca şi ambiguitatea lui Neşri sunt „argumente” 
insignifiante în raport cu marea masă a celorlalte surse narative care sunt categorice 
în această privinţă (Cronici turceşti privind țările române, ed. Mihail Guboglu şi 
Mustafa Mehmet, vol. I, Bucureşti, Editura Academiei R.S.R., 1966, p. 39, 113). 

Încercarea istoricului Şerban Papacostea de a invoca, în 1998, un izvor italian 
adus în discuţie pentru prima oară de dânsul, pentru existența a două bătălii, contra- 
zice flagrant textul acestui izvor, care nu cunoaşte decât o singură bătălie, plasată în 
mai, exact aşa cum am demonstrat și noi încă din 1986. Vezi acum mai departe, la p. 
108-115. 


» Alexandru V. Diţă, Victoria românească de la Rovine (17 mai 1395), în 
„Anale de Istorie”, nr. 4/1986, p. 30. 


” Discutarea tuturor opiniilor referitoare la localizarea Rovinelor la Nicolae 
Stoicescu, Bătălia de la Rovine (17 mai 1395), Bucureşti, Editura Militară, 1986, p. 
52-56, 75-79. 

capitale du sultan'”!, putem atribui aceeaşi importanță strategică şi perechii 
sale de pe malul stâng al fluviului — cetatea Turnu — , încât planul de cucerire 
a Ţării Româneşti trebuia să implice neapărat trecerea acestei „chei” în 
mâna Sultanului. Informaţia cronicarului otoman despre moartea lui Con- 
stantin Dragaş în marea bătălie ce s-a purtat pe teritoriul nord-dunărean 
dovedeşte că absolut toate izvoarele descriu un singur eveniment istoric 
şi că, deci, între lupta de la „rovini” a letopiseţelor sârbești” şi aceea de 
la Argeş a textelor otomane există o identitate absolută. 

Aşa cum remarca P.P. Panaitescu, „lupta nu poate fi căutată decât pe 
linia ce uneşte Turnu cu Argeş”*%. Dar toate încercările de a arăta cu exac- 
titate un loc anume pe cursul râului Argeş n-au depăşit stadiul de ipoteză." 

La Ţuţuleşti nu ne putem opri în nici un caz deoarece Argeşul curge 
acum la o distanţă foarte mare de satul respectiv şi nu se poate admite că a 
curs odinioară aşa de aproape încât să cadă în el trupurile celor morți în 
luptă şi să-i înroşească apele. 


*! Ferdinand Lot, L'art militaire et les armées au Moyen Age en Europe et dans le 
Proche-Orient, vol. II, Paris, 1946, p. 219. 


2 Este de observat şi similitudinea — semnalată deja de Aurel Decei — dintre na 
rovinah (deci rovini, la plural), care nu desemnează un toponim, ci se traduce prin 
şanţuri, râpi, gropi, tranşee, locuri strâmte prielnice ambuscadei (vezi Franz Miklo- 
sich, Lexicon paleo-slovenico-graeco-latinum, Viena, 1862-1865, sub voce) şi preci- 
zarea lui Idris Bitlisi (după A. Decei) că lupta s-a dat la hendek, ceea ce în limba turcă 
înseamnă exact acelaşi lucru (vezi, Samy-bey Fraschery, Dicrionaire turc-francais, 
ed. Diran Kelekian, Constantinopol, 1911, p. 552). 


3 P.P. Panaitescu, Mircea cel Bătrân, Bucureşti, 1944, p. 243. Este curios cum 
un militar, generalul Nicolau Teodor (Două erori istorice, Bucureşti, 1934, I: Unde a 
avut loc lupta de la Rovine?) după ce aduce argumente pentru faptul că „Lupta de la 
Rovine nu a putut avea loc, nici la Ialomiţa, nici pe Jiu, ci numai pe directa linie de 
operaţie urmată de armata lui Baiazid, direcție jalonată de punctele: Adrianopol- 
Nicopole-Curtea de Argeş”, întrucât „Scopul politic, Baiazid nu-l putea realiza decât 
prin ocuparea capitalei Munteniei care la acea dată era Curtea de Argeş. Îndrep- 
tându-se spre capitală, Baiazid atrage implicit armata adversă pe această direcţie, 
Mircea fiind nevoit să-i ţină calea” (p. 6-7), plasează totuşi lupta... „în Rovina Căl- 
mățuiului, lângă satul Putineiu, județul Teleorman”, ca şi cum sultanul urma să 
cucerească Giurgiul! 


* Faptul că în cronica țării din secolul al XVII-lea apare Ialomiţa şi nu Argeșul, 
ca în cronicile otomane, a fost explicat deja prin confuzia ce s-a făcut cu victoria 
obținută, în 1442, pe cursul acestui râu de către lancu de Hunedoara împotriva oştilor 
otomane. 

La confluența Argeşului cu Vâlsanul am putea accepta doar dacă am 
traduce rovină cu mlaştină, ceea ce este incorect, termenul slavon fiindu-ne 
transmis prin intermediul letopiseţelor sârbești: na posnnaxr (L. Stoja- 
novici, Stari srpski rodoslovi i letopisi, Sr. Karlovţi, 1927, p. 219) — la 
rovini, forma de plural neputând fi folosită pentru a denumi o mlaştină, ci 
râpi, şanţuri sau eventual tranşee săpate special pentru luptă. Transfor- 
marea lor într-un toponim este opera lui lrecek: „pe o câmpie numită «La 
rovini» (auf einem «na Rovinach» genannten Felde)” împământenită la 
noi, după acesta, de Eminescu: „la Rovine în câmpii”. Pos» în toate limbile 
slavone înseamnă groapă, şanţ = le fossé, şi în niciuna mlaştină (F. Miklo- 
sich, Dictionnaire abrégé de six langues slaves, Petersbourg et Moscou, 
Vienne, 1885, p. 728). În cronicile otomane găsim hendek = șanțuri. 

Localizarea propusă de G.T. Ionescu (Unde sunt Rovinele bătăliei din 
1394?, în Contribuţii la istoria românilor. Studii şi materiale, Muzeul Bră- 
ilei / Editura Istros, Brăila, 2004, p. 197-228), pe râul Neajlov, în apropiere 
de actualul sat Silişte (comuna Căteasca, jud. Argeş) este exclusă, deoarece 
Neajlovul din această parte a cursului său nu este un râu în care să se fi putut 
arunca morții (cum spune cronica otomană) şi nici în stare să curgă roşu de 
sângele celor ucişi, cum spune cronica slavonă. lar numele râului ne este 
dat în cronica otomană: Arkîs = Argeş. Este suficient să vezi unde se află 
Silişte şi curge Neajlovul şi Neajlovelul şi pe unde curge Argeşul, spre a 
realiza imposibilitatea unei confuzii de nume în cronica otomană. 

Arheologii cred că pot distinge un strat de cenuşă de la sfârşitul 
secolului al XIV-lea la curtea domnească din Argeş”, fapt care ar atesta 
arderea capitalei şi ne-ar îndreptăţi să credem că lupta s-a dat la nord de 
actuala Curte de Argeş, spre munți, ceea ce ar consuna şi cu informaţiile 
unor cronici otomane ce menţionează munții luaţi de Mircea ca sprijin în 
apărare. 

Oricum, până la noi revelații documentare, un singur fapt îl putem 
stabili cu certitudine: că lupta de la Rovine s-a dat pe râul Argeş, în 
regiunea capitalei de atunci a Ţării Româneşti, oraşul Argeș, cel mai 
probabil la nord, spre munți. Mai mult este greu de afirmat fără a cădea în 
ficțiune. 


% Nicolae Constantinescu, Mircea cel Bătrân, Bucureşti, Editura Militară, 1981, 
p. 107. 

III. CARACTERUL CONFRUNTĂRII MILITARE 
ROMÂNO-OTOMANE DIN ANUL 1395 


După cum am precizat deja, bătălia de la Rovine a fost nu numai 
datată în mod diferit şi purtată pe hartă spre toate cele patru puncte 
cardinale, ci şi apreciată şi înfăţişată de o manieră ce-l pune pe cititorul care 
ia cunoştinţă de toate părerile într-o adevărată stare de perplexitate. Totuşi, 
pe măsură ce acesta urmăreşte textele diverşilor istorici, pentru ca apoi să 
consulte izvoarele, se lămureşte imediat că la originea adevăratei „babilonii 
istoriografice” plăsmuite în jurul evenimentelor reale nu se află neputința 
ştiinţei istorice, ci modul cu totul surprinzător în care au fost aplicate, 
în cazul de față, regulile elementare de informare şi logică. Afirmația 
gratuită, de multe ori preluată de la un autor la altul fără cel mai ele- 
mentar control, şi ficțiunea comodă ce se dispensează de efortul infor- 
mării şi al criticii istorice sunt legea aproape universală, față de care 
excepţia ce numeşte adevărul se prezintă chiar ca o excepţie. 

Ar fi aproape inutil să mai zăbovim acum asupra istoriografiei ale 
cărei teze, oricât de multe şi de diverse, şi-au dovedit, în cele din urmă, 
caducitatea, în fața izvoarelor corect şi obiectiv interpretate. Deci, lăsând în 
urmă lunga defilare de ipoteze şi erori, să trecem încă o dată în revistă însăşi 
mărturia documentelor, singurele în măsură a ne permite ca, prin coroborare, 
să reconstituim realitatea. 

În primăvara 1395, Baiazid | a întreprins o campanie de mari propor- 
ţii împotriva Ţării Româneşti. Această expediţie — prima pe care un sultan 
otoman o conduce personal la nord de Dunăre — nu a fost o simplă incur- 
siune de pradă şi intimidare încredințabilă unui general, în speță Evrenos, 
după cum — falsificând deliberat izvoarele — a susținut cândva Hammer'$, 
ci a fost o campanie sultanală*, care le depășea prin proporţii pe toate cele 


% J, de Hammer, Histoire de l’Empire ottoman, vol, I, Paris, 1844, p. 104. 


” Mărturiile cronicilor otomane sunt unanime în acest sens, şi la fel ale celor 
creştine: Kosteneţki, Cronica bizantino-bulgară, Cronica post-bizantină (72 a), 
Laonic Chalcocondil. Letopiseţul țării, în versiunea sa originală, atestată de traduce- 
rea arabă şi de copiile cele mai vechi, menționează lupta lui Mircea cel Mare cu 
sultanul Baiazid. Abia spre sfârşitul primului pătrar al secolului al XVIII-lea, când 
condiţiile istorice determinaseră apariţia unui complex de autominimalizare la nive- 
lul mentalului colectiv românesc, un copist a schimbat textul, transformând pe sulta- 
nul Baiazid în „Basail beiul de la Nicopole”, iar marea confruntare a lui Mircea cu 

întreprinse de Imperiul Otoman până atunci împotriva unui stat european. 
Armata otomană concentrase, practic, întreaga capacitate militară a impe- 
riului, inclusiv forţele tuturor vasalilor din Europa şi Asia, conduse şt ele în 
persoană de aceşti vasali, aşa încât se poate spune cu deplin temei că, prin 
efectivele angajate, armata îndreptată contra Țării Româneşti este compa- 
rabilă numai cu aceea concentrată împotriva cruciaților la Nicopole şi a 
lui Timur Lenk în 1402. 

Obiectivul acestei mari întreprinderi, deopotrivă militară şi politică, 
era scoaterea Țării Româneşti din frontul luptei antiotomane“ fie prin 
instaurarea stăpânirii otomane directe la nord de Dunăre (plan maximal), 
fie prin reducerea ei la statutul de vasală a Imperiului Otoman, obligată la 
plata tributului şi la participarea militară alături de oastea imperiului, cum 
era cazul lui Ştefan Lazarevici, Marko Kralievici, Constantin Dragaş şi al 
celorlalți participanţi — alături de sultan — la această campanie (plan mi- 
nimal). 

Riposta românească a fost pe măsura agresiunii. Armata Ţării Ro- 


Baiazid a devenit lupta sa cu „Basail bei din Nicopole”. Deşi această copie a generat 
la rândul ei o nouă tradiție manuscrisă a cronicii țării — pe care o întâlnim în tradu- 
cerea lui Filstich, la Aaron Florian şi în ediţia din Magazin istoric pentru Dacia — , 
eroarea a fost sesizată aproape imediat: „Greşală şi neştiinţă este aice al scriitorului ce 
zice Baezet beiu de la Nicopoe, că n-au fost Baezet beiu, ci sultan împăratul turcilor, 
căruia şi Ildărim îi zicea turcii (/storia Țării Româneşti, 1290-1690. Letopiseţul 
cantacuzinesc, ed. C. Grecescu şi D. Simonescu, Bucureşti, Editura Academiei R.P.R., 
1960, p. 198). 


% Prin expediţia sa de la Karinovasi, Mircea a obținut o importantă victorie, fapt 
ce l-a determinat pe Baiazid să-şi întrerupă campania din Anatolia şi să revină în 
Europa — o spun cronicile otomane. Reuşita românească l-a impus dintr-o dată pe 
Mircea cel Mare drept cel mai eficient lider european al luptei contra expansionis- 
mului otoman. Legăturile sale cu emirii din Anatolia, confruntaţi cu acelaşi expan- 
sionism, precum şi tratativele cu Sigismund, care se vor solda în 1395 cu tratatul de ła 
Braşov, ni-l arată acționând într-un cadru de politică externă foarte bine elaborat şi 
având o viziune lucidă asupra pericolului şi a mijloacelor de a-i face față. Hotărârea 
lui Baiazid de a organiza o expediţie de proporții fără precedent — cel puţin pe 
frontul european — contra domnului român ne dă măsura aprecierii acordate 
noului adversar. Această realitate este pusă în lumină şi de tratatul /sroria Bulgariei, 
vol. III, Sofia, 1982, p. 367: „Sultanul şi-a întors privirea către Țara Românească. 
Exasperat de acțiunea voievodului român Mircea, care se definise ca unul din prin- 
cipalii organizatori ai grupării antiotomane, Baiazid a îndreptat împotriva lui o mare 


a» 


armată . 


29 
www.dacoromanica.ro 


ALEXANDRU V. DIȚĂ 


mâneşti nu s-a putut reduce — cum s-a afirmat uneori — la 10.000 de oa- 
meni, reprezentând „oastea de curte”, ci a concentrat întregul potenţial 
uman al ţării, capabil să poarte armele: oastea cea mare“. Deci, războiul 
antiotoman a fost purtat după principiul luptei armate a întregului popor. 
Or, ţinând seama de potenţialul demografic al țării, oastea cea mare a Ţării 
Româneşti a putut totaliza, în 1395, circa 40.000 de oameni“!, ceea ce o 
arată a fi una dintre cele mai puternice armate europene ale timpului şi o 
situează la nivel echivalent celei conduse de Baiazid. Totodată, înzes- 
trarea, pregătirea şi tehnica de luptă ale acestei oştiri, precum şi sistemul 
defensiv conceput de Mircea cel Mare la nivelul întregii țări se ridicau 
indiscutabil la standardele continentale ale epocii. 

La acestea se adaugă strategia şi tactica elaborate de Mircea cel 
Mare, care l-au pus pe Baiazid în fața unei situații insolite, obligându-l 
să facă față unui război de guerilă, în accepțiunea strictă a termenului, 
şi să-şi dezmintă celebru-i cognomen. 

Într-adevăr, campania de la nord de Dunăre nu a mai luat înfăţişarea 
confruntărilor militare de tip feudal de până atunci — Cirmen, Pločnik, 
Cosovo — sau de după aceea (Nicopole şi Ankara), în care principiul de 
bază al purtării războiului permitea o desfăşurare rapidă şi o rezolvare 
fulgerătoare a obiectivelor politico-militare urmărite (pentru care era cu 
deosebire dotat cel supranumit „Fulgerul”). La nord de Dunăre, Baiazid 


% Teza conform căreia o oaste mică, dar vitează l-a înfruntat pe temutul Baiazid 


este încă răspândită și mai face autoritate pentru unii istorici (cf. Acad. Ştefan Pascu, 
Domn înțelept şi viteaz, bun gospodar şi făuritor de fară, în „România liberă”, din 20 
ITX 1986). 


“ Istoria militară a poporului român, vol. Il, Bucureşti, Editura Militară, 1986, 
p- 172, 176. Cronica lui Ibn Kemal confirmă cu prisosință pe Chalcocondil, dându-ne 
imaginea unui război în care au fost angajate toate resursele umane ale țării. 


* După estimarea recentă a lui Louis Roman în articolul Populația Țării 
Româneşti în secolele XIV-XV („Revista de Istorie”, nr. 7/1986, p. 669-684) în 
vremea lui Mircea existau în Țara Românească între 690.000 şi 720.000 locuitori 
(personal considerăm că cifra era mai mare, circa 1.000.000 de locuitori), fapt ce 
permitea ridicarea unei armate de 40.000-50.000 de oameni. Sunt mărturii de epocă, 
venind chiar de la domnii români, care confirmă acest fapt, iar Cronica Carrarese 
informează că Radu I, tatăl lui Mircea cel Mare, a opus lui Ludovic cel Mare al 
Ungariei o armată de „quaranta milia persone” (Apud G.I. Brătianu, L'expédition de 
Louis F" de Hongrie contre le prince de Valachie Radu F" Basarab en 1377, în 
„Revue Historique du Sud-Est Européen”, nr. 4-6/1925, p. 82). 

s-a lovit, asemenea lui Napoleon în campania din Rusia, de un mod de 
luptă cu totul nou, care-i eroda sistematic armata, frânându-i avântul, 
demoralizând-o şi interzicând o rezolvare definitivă a confruntării, 
prin cucerirea vreunei cetăți-cheie sau prin dobândirea victoriei într-o 
bătălie decisivă. Baiazid a fost obligat să lupte, la nord de Dunăre, nu 
împotriva unei restrânse oştiri feudale, ci împotriva unei tări întregi, 
hotărită să-şi apere libertatea şi credința cu orice pret şi să nu înceteze 
lupta decât o dată cu alungarea definitivă a cotropitorilor. Aceasta 
explică de ce momentul culminant al campaniei — lupta de la Rovine din 17 
mai 1395 — a avut un caracter extrem de sângeros, cu pierderi imense de 
ambele părţi, fapt ce i-a impresionat pe contemporani şi a fost consemnat ca 
atare în cronicile creştine şi otomane. 

Mărturiile cele mai apropiate de eveniment vorbesc categoric despre 
un dezastru militar suferit de oastea condusă de Baiazid. Scriind în 1397 
din mânăstirea celestinilor de la Paris, la scurt timp după catastrofala în- 
frângere suferită de cruciați la Nicopole, cunoscuta lui „Epistolă de plân- 
gere şi consolare” (Epistre lamentable et consolatoire...), celebrul propaga- 
tor al cruciadei Philippe de Mézières, după ce relata lupta lui Murad 1 cu 
sârbii la Cosovo, continua: „De asemenea şi fiul său, Baiazid — au trecut 
cam trei ani de atunci —, a avut o altă bătălie, contra românilor, în care a fost 
înfrânt cu desăvârşire (desconfis à plain) Şi a pierdut în jurul a 30.000 de 
turci, care au murit în bătălie. Dar şi o mare mulţime de creştini [români] de 
asemenea au murit.” 

Să observăm că expresia „desconfis ă plain” este folosită de Philippe 
de Mézières şi în titlul Epistolei sale pentru a caracteriza dezastrul de la 
Nicopole“. Se sublinia astfel similitudinea între înfrângerea lui Sigismund 
la Nicopole şi aceea a lui Baiazid la Rovine. 

La rândul său, Constantin Kostenetki zis „Filosoful”, deţinând in- 
formaţiile direct de la Ştefan Lazarevici, participant el însuşi la evenimen- 
tele din 1395, scria în 1431: 


“ Pentru Philippe de Mézières, lupta lui Murad la Cosovo se desfăşurase contra 
„unui prinţ dinspre părţile Valahiei”. Românii ajunseseră a fi la sfârşitul secolului al 
XIV-lea cei mai cunoscuţi adversari ai puterii otomane, până la a servi ca reper geo- 
grafic (Oeuvres de Froissart, ed. Kervyn de Lettenhove, vol. XVI, Bruxelles, 1872, 
p. 511). 


“ Ibidem, p. 444. Cf. Dan Zamfirescu, Din nou despre victoria de la Rovine a lui 
Mircea cel Mare, în volumul de față, p. 122-123. 

„După aceasta a plănuit [Baiazid] război împotriva românilor, 
fiind el trufaş şi măreț. Şi s-a ridicat cu toate puterile sale şi a sosit 
Şi a trecut Dunărea în anul 6903 [1 septembrie 1394 — 31 august 
1395). Şi s-a împreunat în luptă cu marele şi singur stăpânitorul 
voievod loan Mircea. În care [luptă] a fost atât de mare vărsare de 
sânge, încât nu se poate spune. Şi atunci craii Marko şi Constantin 
au murit. Acolo cneazul Ştefan s-a întâlnit cu aceşti conducători, în 
acel război despre care ne e cuvântul, deoarece toţi aceștia erau cu 
ismalitenii, dar nu de voie, ci de nevoie. Căci se spune despre feri- 
citul Marko că ar fi grăit către Constantin: «Eu zic şi mă rog lui Dum- 
nezeu ca să fie de ajutor creştinilor, [iar] eu să fiu primul între morți 
în lupta aceasta». Venind împăratul la ale sale a făcut pace cu dânșii." 


Aceeaşi imagine ne-o oferă aşa-numita Cronică bizantino-bulgară“, 
care, deşi a suferit ulterior o interpolare creatoare de confuzii, rămâne altfel 
un izvor strict contemporan cu marele voievod român: 


+ V., Jagić, Constantin Filosof i negov Život Stefana Lazarevica despota srpsko- 
ga; în „Glasnik srpskog učenog društva”, XLII (1875), p. 269-270. 


43 În momentul de față, în urma cercetărilor istoricului D. Năstase, părerea lui 
loan Bogdan, descoperitorul şi primul ei editor, că am avea de-a face cu un produsal 
istoriografiei bulgare, a fost supusă unei critici puternic argumentate. Conform tezei 
lui D. Năstase, avem de-a face cu o cronică a bizantinului loan Chortasmenos, re- 
dactată iniţial în greceşte dar păstrată numai într-o versiune slavonă, realizată proba- 
bil chiar în Ţara Românească, probabil la Tismana, versiune tradusă în româneşte şi 
integrată de Mihail Moxa, la 1620, în prima istorie universală în limba română. 

O altă copie a versiunii slavone decât cea utilizată de Moxa, şi în care apare o 
interpolare absurdă ce a pus istoriografia modernă pe o pistă falsă, s-a păstrat în 
miscelaneul copiat în a doua jumătate a sec. al XVI-lea la Mânăstirea Slatina a lui 
Lăpuşneanu, manuscris acum în Biblioteca Academiei Ucrainene de Ştiinţe de la 
Kiev. Ea a fost editată de loan Bogdan în 1891 şi reeditată, la noi, de G. Mihăilă în 
Mihail Moxa, Cronica universală, Bucureşti, Ed. Minerva, 1989, p. 343-350. D. 
Năstase a dat o nouă traducere acestei cronici, după aceea a lui Moxa de la 1620, 
folosind ediţia G. Mihăilă, după care a reprodus şi textul slavon în Cronica expan- 
siunii otomane, 1296-1417, din volumul In honorem loan Caproşu. Studii de istorie, 
Iaşi, Polirom, 2002, p. 227-268. Acelaşi autor a dat aceluiaşi text şi prima sa versiune 
într-o limbă modernă de circulaţie internațională, după versiunea latină a lui V. laghici, 
care a însoțit ediția lui loan Bogdan: D. Năstase, La version slave de la Chronique 
Byzantine perdue de Jean Chortasmenos (debut du XV-siecle), în Etudes byzantines 
et post-byzantines, V, Editura Academiei Române, 2006, p. 321- 363. În Anexă este 
reprodus textul slavon după ediţia G. Mihăilă. 

„Şi, nu după multe zile, din nou s-a sculat [Baiazid] cu multă 
mulțime de turci şi s-a îndreptat asupra românilor lui Mircea 
voievod. Şi se dete o mare luptă, încât a căzut o mulțime de turci 
aleşi, dintre cei puternici. Și dintre domnii creştini au fost [printre 
cei căzuți] Constantin Dragaşevici şi Marko Kralievici. Și atâta 
mulțime fără de număr de sulițe s-a rupt, încât nu se vedea 
văzduhul de mulțimea săgeţilor. lar râul acela curgea însângerat de 
mulțimea cadavrelor omeneşti, încât însuşi Baiazid s-a înspăimân- 
tat şi a fugit. 

[Totuşi, pe un oarecare dintre vlasteli l-a pus să conducă țara. 
Iar Mircea a fugit în Ţara Ungurească. lar Baiazid, şi el s-a întors 
fugind, vrând să treacă Dunărea. Și a aşezat paznici pe la toate 
vadurile râului Dunărea.] 

Şi l-a prins pe ţarul bulgar Şişman şi l-a omorît în anul 6903 
[1395], luna iunie 3. În felul acesta a luat Țara Bulgărească. Şi a 


pus într-însa dregătorii săi peste toată Țara Bulgărească.”*ć 


Amintirea acestui dezastru suferit de otomani era încă vie la sud de 
Dunăre în secolul al XVI-lea când a fost redactată cronica postbizantină, 
descoperită şi valorificată în anii din urmă: 


„În anul 6903 [1 septembrie 1394—31 august 1395] porni 
însuşi sultanul Baiazid Ildirim spre Dunăre împotriva lui Mircea 
voievodul românilor. Şi a fost înfrânt de către români şi Mircea cu 
românii a înfrânat armata lui [a lui Baiazid), şi el [Mircea] i-a luat 
lui [Baiazid] bunurile (hasna routestin ton bion tou), şi l-a urmărit 
până la Dunăre. Şi atunci a fost ucis craiul Marko şi Constantin 
domnul de la Zegligovo (ó Zilygovou). Şi Ildirim Baiazid a scăpat 
cu greutate, cu puţini oameni.” 


% Joan Bogdan, Ein Beitrag zur bulgarischen und serbischen Geschichschrei- 
bung, în „Archiv für slavische Philologie”, XIII (1891), p. 530. Aşezând uciderea 
lui Şişman în acelaşi context cu expediția sultanală din Ţara Românească, cro- 
nica dovedeşte şi ea că oastea lui Baiazid n-a păşit la nord de Dunăre cu mult 
înainte de 3 iunie 1395, deci în primăvara lui 1395. 


+7 Peter Schreiner, Die byzantinischen Kleinchroniken, vol. |, Wien 1975, p. 562; 
vezi şi traducerea din Fontes Historiae Daco-Romanae, vol. IV, Bucureşti, Editura 
Academiei R.S.R., 1982, p. 561. 

De asemenea, tradiția sârbească, din aşa-numitele „cronici tinere”, 
ne dă aceeaşi imagine: 


„A învins Mircea voievodul ungrovlah pe împăratul Baiazid la 
Rovine şi acolo a căzut Marko Kralievici [...] Şi acolo au căzut 
Constantin Jegligovaţ şi Dragoş (cronicile sârbeşti, mai târziu, au 
făcut din Constantin Dragaşevici două persoane — A VD) cu 8.000 
de ostaşi şi 3 voievozi care luptau pe lângă împăratul Baiazid. [...] 
Mult s-a amărît împăratul de căderea lor şi mai mult s-a înspă- 
imântat, fiindcă nu mai erau unii ca aceia în toată oștirea lui şi nici 
n-au mai fost după aceea.” 


infrângerea lui Baiazid reiese în mod evident şi din cronica lui Laonic 
Chalcocondlil, scrisă în a doua jumătate a secolului al XV-lea (încheiată 
înainte de 1470): 


„Şi se zice că, armata fiind în marş [Mircea] se ținea strâns în 
urma ei punând-o la mare suferință şi o aducea în situații grele şi nu 
înceta să-i facă stricăciune. De aceea slujitorul său Brenez a dat cu 
părerea să-şi aşeze oastea în tabără şi aşa să se ferească [...] Atun- 
cea aşadar Baiazid s-a adăpostit acolo în tabără, rămânând pe loc 
ziua aceea; a doua zi însă a trecut armata peste Istru în chipul cel 
mai sigur, pe cât se putea. Aşa îi merse deci cu armata în Dacia.” 


La rândul său, Macarie Melissenos (Pseudo-Sphrantzes), care scria în 
ultimul pătrar al secolului al XVI-lea, utilizând desigur izvoare mai vechi şi 
tradiţia, ne dă următoarea versiune: 


„Apoi porneşte cu război contra lui Mircea, domnul Țării Ro- 
mâneşti şi a stricat mult loc. Apoi Mircea a venit la o luptă deschisă 
într-un loc neprielnic, iar sultanul, chibzuindu-se în fața locului 
rău, a lăsat lupta şi s-a retras. 

Mai târziu, ajungând ei la înţelegere, Mircea a hotărât să-i dea o 
plată (felos) şi au făcut pace.” 


* Lj. Stojanovic, Stari srpski rodoslovi i letopisi, Karlovci, 1927, p. 219. 
” Laconic Chalcocondil, Expuneri istorice, ed. Vasile Grecu, p. 64-65. 


% Cu excepția ultimei fraze, am citat din traducerea lui Vasile Grecu (Georgios 
Sphrantzes, Memorii, 1401-1477, Bucureşti, Editura Academiei R.S.R., 1966), p. 223. 

Această victorie nu poate fi ascunsă nici de cronicarii otomani Enveri 
şi Orudj, cei mai apropiaţi de evenimente, care, deşi nu recunosc victoria 
românească, nu o afirmă nici pe a sultanului, ci recurg la o explicaţie artifi- 
cială menită a estompa realitatea. Un alt cronicar, Şiicriillah, primul 
cronicar oficial al imperiului pe care-l cunoaștem, preferă să arunce asupra 
campaniei nord-dunărene a sultanului Baiazid vălul tăcerii depline”. Va 
trebui să mai treacă timp pentru ca istoriografia otomană eludând adevărul 
să-l înlocuiască cu minciuna aurită”. Dar chiar din mijlocul acestei crono- 
grafii oficiale se ridică monumentala operă a lui Kemal Paşa Zade (Ibn 
Kemal) (1468-1534), care ne oferă cea mai impresionantă evocare — cu 
accente de epopee — a confruntării militare româno-otomane din 1395. 

Deopotrivă oştean în trupele lui Baiazid al II-lea şi însoțitor în 
campanii al sultanilor următori, jurist, stilist şi mare cărturar, Ibn Kemal, 
născut în a doua jumătate a secolului al XV-lea, devine istoricul oficial al 
Imperiului Otoman sub trei mari sultani — Baiazid II, Selim I şi Soliman 
Magnificul. În opera sa istorică Tevarih-i al-i Osman (Istoriile dinastiei 
otomane), începută din îndemnul lui Baiazid II şi tratând istoria imperiului 
de la începuturi până în primii ani de domnie ai lui Soliman Magnificul, 
pune la contribuţie întreaga istoriografie otomană anterioară, precum și 
izvoarele între timp pierdute, pe care le contopeşte într-o sinteză de mare 
valoare istorică şi literară. El ridică istoriografia otomană, aflată la 
începuturile ei, la o înălţime ce o aşază în rândul istoriografiei euro- 
pene a timpului. Şi e cu atât mai semnificativ faptul că acest clasic al 
istoriografiei otomane, mare cărturar multilateral, în acelaşi timp cunoscă- 
tor direct al vieţii militare şi excepţional scriitor a găsit resursele interioare 
spre a se ridica deasupra raţiunilor personale, de neam şi de stat, şi a da 
expresie admiraţiei sale de oştean pentru vitejia adversarului, lăsându-ne 
despre Mircea cel Mare şi ai săi, şi despre încleştarea de la Rovine, pagini 
deosebit de expresive. 

lată acest text: 


„[...] Venind [un] olăcar de la frontiera Valahiei, a sosit, a ajuns 


5l Cronici turceşti, vol. 1, p. 32, 39, 49. 


* Modul în care cronicarii otomani transformă informaţiile din textele prede- 
cesorilor pe măsură ce se depărtează în timp de evenimente a fost remarcat în articolul 
lui Dan Zamfirescu, Din nou despre victoria de la Rovine a lui Mircea cel Mare, în 
„Luceafărul” din 9 august 1986 (nr. 32), p. 6. 

[la Baiazid]. A dat de ştire, zicând: «Vrăjmaşul care caută ura, 
întorcându-se, a trecut peste apa Dunării în partea cealaltă». Fiind 
aproape anotimpul iernii şi dat fiind că nu erau zilele [potrivite 
pentru] expediţie în locuri îndepărtate, [Baiazid] a ajuns la Edirne, 
casa împărăției. Şi a intrat împăcat în al său palat care împrăştie 
bucurie. În acea iarnă, făcând popas, s-a oprit în pomenitul loc 
plăcut. S-a preocupat de oastea şi de ordinul pentru expeditie, în 
timpul verii, în ţara Valahiei. Beilor săi li s-a dat de ştire despre 
akîn. Ei s-au străduit întru [aplicarea] ordinului de a-i chema pe 
akîngii şi a scoate [astfel] la iveală oastea de jefuitori. Făcând 
eforturi pentru a orândui Şi a întregi armele de luptă şi toate cele 
trebuincioase pentru bătălie, au isprăvit [astfel] acele treburi. Ce- 
tele victorioase au fost gata cu armele, pedestraşul —pe jos, 
călărețul — pe calul său. Au fost de faţă la ieşirea sultanului lumii şi 
la înălțarea spre cer a stindardului războiului sfânt. 


Se arată cum principele Isfendiyâr a plecat spre locul bătăliei 
din țara Valahiei şi cum a luptat cu rebelul căruia ei ii zic 
Mircea, care era emirul acelui loc. 


[Era] în primăvara anului şapte sute nouăzeci şi patru, când în 
pătrimea locuită a pământului, cu primăvara [plină de] semnele 
noului, s-a întâmplat plecarea de bun augur. Laleaua proaspătă 
din zori ridicând faţa rubinie a lumii din grădina de trandafiri a 
sultanului, oastea câtă iarbă, venind [şi stând] în picioare, în 
mijlocul grădinii şi la marginea pajiştii, a fost gata [de plecare]. 

[...] Sultanul, cuceritor al lumii, ridicând stindardul — ce aco- 
peră cerul — al războiului sfânt, punând să cânte trâmbiţele cu 
sunet ascuțit şi goarnele cu răsunet de tunet, a tras oastea, oastea 
cotropitoare de ţări, şi a pornit. A învăluit câmpia cu sfera înaltă a 
groazei. Cu oştenii înzăuați, fața pământului a devenit ca de fier. 
Din fiecare parte au venit, au ajuns, cu slujitorii şi însoțitorii lor, 
emirii ce împodobesc ordinea de bătaie. Precum se varsă fluviile în 
marea învălurată au intrat ei în ordia ce străbate universul a 
sultanului ce scrutează lumea. S-a revărsat pe câmp numeroasa 
oaste precum torentul. Au venit, au pârjolit [totul în cale], cu 
potcoavele ce împrăştie foc. 

Pentru a face uitat caietul țării ghiaurilor răufăcători, au făcut 
[o] schelă, în fața Nicopolului, la fluviul Dunărea ce seamănă cu 
marea. leşiră la iveală corăbii nenumărate precum stelele. Tre- 
când peste acea apă care acum era precum miază-noaptea, au intrat 
în ţara vrăjmaşilor care caută ura. Cohortele, precum valurile 
mării, risipindu-se pe câmpie şi în locurile muntoase, au ajuns la 
primăvara prilejului. Şi au adunat nenumăratele flori ale jefuirii. 

Lui Mircea, din pricina orgoliului său, leul viteaz, nu i se 
părea nici cât furnica. El ştiuse de atacul prințului de Rum 
împotriva țării sale. Acel şarpe, făcând eforturi să se bată şi să se 
lupte cu acest dragon, se îngrijise să scoată la iveală oastea ţării 
sale. A dat poruncă, zicând să se adune oricâți luptători şi călă- 
reți aleşi [există] oriunde în țara Valahiei. Adunându-şi călăreții 
şi pedestraşii într-un loc, dându-le arme şi cele necesare, îi um- 
pluse cu arme pe acei rebeli. Pregătind, aranjând armele şi usten- 
silele pentru bătălie, legându-şi alaiul, desfăcându-şi sangeacul, 
stătea gata pregătit pentru luptă. Stătea, privind în dreapta şi în 
stânga, supraveghind drumul, zi şi noapte, zicând să vadă când 
anume se va ivi avangarda oştii — călăuză a victoriei. Într-o dimi- 
neaţă, în zori, acel rătăcit cu faţa neagră a văzut deodată cum, pe 
când zările lumii se albeau cu lumina strălucitoare a dimineţii, 
pământul se înnegrea cu spahiii sultanului ce colindă lumea. 
Oastea, iute precum torentul şi umblătoare pe câmp, revărsându-se 
venea astfel încât, dacă ar fi întâmpinat-o [ea trecea mai departe şi] 
îşi croia drum spre fluviile Nil şi Eufrat. Şi înnegrea fluviile Amu şi 
Ceyhun [...] 

Cu [acele] cohorte îngrozite, acel brav silitor s-a zăpăcit. Nu 
şi-a scos din minte uimirea [produsă de) valurile mării. Nu s-a 
încumetat să iasă din adăpost. Nu şi-a încordat arcul strădaniei. A 
pus cu hotărîre piciorul sârguinţei pe locul râvnei. Şi a întins ghiara 
luptei, încăierându-se şi bătându-se cu leul cel viteaz pe câmpul de 
luptă. Şi a scos ghiara bătăliei. Nu s-a încovoiat într-o parte pre- 
cum şarpele. Nu a dat înapoi precum racul. S-a strecurat înainte 
precum leopardul, [precum] crocodilul armoniei. 

Ciocnindu-se [aşadar] numeroasele cete ale gaziilor curajoşi cu 
ale răzvrătiților şi rebelilor îngroziţi, bazarul luptei s-a înfierbântat. 

Şi s-a umplut bolta cerului cu strigătele de sfadă şi ceartă. Război- 
nicii au însângerat glia. Săgeţile, puzderia de săgeți s-au izbit de 
mulțimea imensă a săşetilor ghiaurilor cu sfârşit nenorocit. 
Cică s-au năpustit vulturii asupra capetelor lor, ca să sfâşie leşurile 
acelor ghiauri necredincioşi. În ziua aceea, de dimineață până 
seara, au făcut să răsune bolta cerească de larma neasemuitei 
bătălii. De la revărsatul zorilor şi până la vremea amurgului, ce- 
tele care au pus în mişcare valurile de săbii s-au zbuciumat pre- 
cum marea. Până când marginea întinderii cereşti a devenit arămie 
cu purpura înserării, cele două oști neîntorcând fața, luptătorii, 
nesătui de lupta aşternută pe câmpul [mustind] de sânge, ci 
mâncând săbii şi cânepă în loc de carne şi pâine, dând din mână în 
mână, în chip de cupe, căpăţâni pline cu vinul curat al sângelui, au 
încins petrecerea bătăliei, au stat. Vieţile bravilor [şi] vitejilor din 
cele două părți s-au mistuit în focul bătăliei pline de nenorociri. 
Într-adevăr, au fost nimiciți mulți ghiauri. Dar şi dintre slujitorii 
şi însoțitorii monarhului lumii au căzut destul de mulți oameni. 

Constantin, [unul] dintre serdarii ghiaurilor [ce îşi închinaseră] 
sufletul şi capul în calea şahului era dintre căpeteniile supuse ce 
purtau la brâu sabia slujbei, dintre cei umili [ce îşi înclinaseră] 
capul în fața sultanului lumii şi care împodobeau, ca pietrele, 
pământul la Pragul din interior — cuib al fericirii. Era principele 
ţării care, în limba de acum, este cunoscută bine cu titlul de 
țara Kiistendil. Era [unul] dintre cei curajoşi ca leopardul, în 
zilele de război şi bătălie, şi [unul] dintre vitejii care, în momentul 
loviturii de sabie, sunt precum vânătorii de lei. În acea bătălie, 
aflându-se ca miilâzim-i hass pe lângă fericita Scară a celui al cărui 
loc este soarele, a stat vitejeşte pe maidanul devotamentului. 
Scoţând la iveală semnele cinstei şi slujirii, s-a străduit până când 
a murit. Se dăruise pe bazarul luptei cu vrăjmaşii răufăcători. S-a 
obişnuit să primească admiraţia, a plecat. 


Se arată cum prin măsurile preaînţeleptului vizir Ali paşa a fost 
desfăcut nodul strădaniei vrăjmaşului cu sfârşit nenorocit. 


Cum a trecut vremea zilei, a venit seara. Norocosul monarh al 
universului şi-a pus în teacă sabia ce lumea-n foc o îneacă [...] 

Cele două oşti s-au despărţit una de alta. Şi s-a stins focul 
bătăliei. Crocodilii din Nilul luptei nemaiputând colinda prin ma- 
rea încăierării, iar cei ce înfrumusețează petrecerea nemaiputând 
ține pe maidanul bătăliei sfatul de bătaie, neavând încotro, au 
amânat până dimineaţa lupta. Bazarul războiului împrăştiindu-se, 
s-au dus fiecare la locul său. Luând însă seamă condiţia prudenței 
şi vigilenţei sporite, nu au dus de pe câmp uneltele petrecerii 
bătăliei. Au stat până dimineața, sprijinindu-se în vârful sulițelor. 
Nu s-au aşezat, coborînd [măcar timp de] un ceas de pe cai. 

Ali paşa, sfetnicul, era vizirul fericitului monarh. Era leul în- 
zestrat cu pricepere în înfruntarea cu duşmanul şi în orânduirea 
bătăliilor. Luând [o] măsură bătrânească, la miezul nopţii, a ajuns 
cu făclii pe maidanul bătăliei, a văzut: glia era [plină] cu cada- 
vrele celor ucişi. Şi le-a poruncit slujitorilor şi însoţitorilor care 
erau şi ei la fel pe muntele groazei: anume câţi musulmani au 
pierit, d-ei vor găsi, [să-i adune]. La marginea locului bătăliei era 
o apă curgătoare, au cărat [leşurile musulmanilor], le-au aruncat 
în apa aceea, le-au făcut nevăzute. 

Mai apoi s-a făcut dimineaţă. Adiind zefirul din zori, facla lunii 
s-a stins. A simţit atacul spahiilor din Rum. Şi oastea ce împrăştie 
rugina şi-a întors fața [...] 

Vrăjmaşul care caută ura, mânându-şi calul spre [locul de] 
luptă, şi-a desfăcut sangeacurile şi şi-a legat alaiurile. Copleşind 
cu arme numeroasele cete de valahi, a vuit, curgând precum 
forentul cu oastea ca marea groazei. A venit la locul unde fusese 
bătălia. S-a uitat, a văzut. Câmpul acela era plin, de la un capăt la 
altul, cu leşuri de ghiauri ticăloşi. Pocalul trupului, sfărâmându-se, 
s-a golit de vinul curat al sângelui. Locul [unde se ținuse] petrece- 
rea luptei era plin cu vajnici beţi. Nu se putea desprinde de lângă 
morții săi, nu se vedea nici un leş de musulman. Sufletul înclinat 
spre rele al acelui necredincios a fost cuprins de spaimă şi ne- 
linişte. S-a schimbat la față. I s-a desfăcut nodul strădaniei şi sâr- 
guinței. Nu s-a mai înfruntat, pe locul înfruntării, cu vrăjmaşul 
[său din] bătălie, ci a făcut cale întoarsă, a plecat. Potolindu-se 
vântul aducător de răutăţi al aceluia de joasă speţă, s-a stins focul 
pornirii sale întru bătălie, s-a dus. 

Cei mai mulți dintre oștenii islamului, încununaţi de victorie, 
fiind vătămatți, s-au bătut până la ultima suflare. Peste ei s-a aşter- 
nut pulberea chinurilor bătăliei, şi au sfărâmat oglinda strădaniilor 
lor. Au avut norocul ca duşmanul să fie învins şi biruit şi să i se ia 
armele şi uneltele victoriei. Trecând Dunărea în partea de din- 
coace, teferi şi încărcați cu pradă, s-au bucurat din plin de prăzile 
aduse. Oştii biruitoare i s-a dat învoire. [Oştenii] au ajuns la locu- 
rile lor. S-au odihnit. Şi-au găsit tihna. Preafericitul monarh s-a 
întors la casa împărăției sale. 

În iarna aceea, stând la Edrine, s-a îngrijit de arme, pentru ca, în 
timpul verii, să treacă iarăși în Valahia [...]”* 


Textul de mai sus reprezintă, fără îndoială, mărturia cea mai amplă, 
cea mai elaborată din punct de vedere literar şi cea mai elocventă pentru 
realitatea istorică înfăţişată. Limbajul bombastic folosit de Ibn. Kemal, 
caracteristic tuturor cronicilor otomane, nu trebuie să deruteze. Scriind în 
epoca maximei străluciri şi autorități imperiale a statului otoman, Ibn 
Kemal, ca istoric oficial al acestuia, avea obligația de a elimina sau estompa 
înfrângerile suferite de către otomani în decursul istoriei lor de până atunci, 
„demonstrând” astfel axioma politică oficială privitoare la invincibilitatea 
oastei profetului în lupta dusă împotriva lumii „ghiaure”. Prin urmare, el nu 
putea recunoaşte deschis că o armată condusă personal de sultan a putut fi 
înfrântă şi cu atât mai puţin putea vorbi despre o victorie a „creştinilor” 
asupra „gaziilor”. Totuşi, Ibn Kemal, neascunzându-şi admiraţia față de 
personalitatea lui Mircea cel Mare şi de vitejia românească — fapt rarisim în 
întreaga istoriografie otomană — , prezintă evenimentele într-o manieră ce 
lasă faptele să vorbească de la sine, cititorul putând observa cu uşurinţă care 
este, în realitate, adevărul (suntem siguri că a făcut-o cu bună ştiinţă şi 
putem aduce ca argument faptul că deşi a tradus din persană în turco- 
osmană cronica lui Idris Bitlisi, caracterizată printr-o grandilocvență exa- 
cerbată şi minimalizare deliberată a adversarilor, el nu s-a lăsat influențat 
de spiritul atât de părtinitor al acesteia). Nu numai că Mircea ne apare ca 
neînvins pe câmpul de luptă, dar chiar puterea combativă a oștirii sale 


5 Valeriu Veliman, art. cit., p. 379-383. Toate sublinierile ne aparţin. Textul 
cronicii este publicat pentru întâia dată în original, de pe manuscris, iar traducerea lui 
integrală — tot pentru prima oară — este însoţită de numeroase adnotări. Aceste ad- 
notări nu privesc însă şi datele din cronică, după cum ni se atrage atenţia la p. 384. 

este arătată ca rămânând nescăzută, capabilă să continue lupta cu 
aceeaşi vigoare ca în ziua precedentă. Stratagema lui Ali paşa, pe care 
Ibn Kemal o preia de la Enveri şi Orudj, ca şi pretinsul impact psihologic 
avut asupra domnului român sunt explicaţii pe cât de vădit fanteziste, pe 
atât de incapabile a învălui adevărul: marea înfrângere suferită de oştile 
conduse de Baiazid. Realitate pe care cronicarul o lasă a fi întrevăzută, o 
dată mai mult, prin precizarea imediată referitoare la intenţia sultanului de a 
reveni anul următor „iarăşi în Valahia”, hotărâre total lipsită de sens pentru 
un comandant deja victorios. 

Relatarea sa reprezintă un summum al izvoarelor cunoscute până 
atunci referitoare la victoria românească de la Rovine. Calitatea de cronicar 
oficial i-a îngăduit să dispună de o informaţie superioară cronicilor ce i-au 
precedat, depăşindu-i de departe pe confrații din tabăra creştină prin cu- 
noaşterea „din lăuntru” a problemelor otomane. 

Ibn Kemal este singurul cronicar otoman care ştie în amănunte desfă- 
şurarea evenimentelor (excepţie făcând anul, din motive pe care le-am 
precizat mai sus). Este singurul care plasează cu exactitate campania lui 
Baiazid în primăvară, arătând cauzele amânării, şi tot el este singurul croni- 
car otoman care cunoaşte şi acordă un spațiu important morții lui Constan- 
tin Dragaş, „prințul de Kiistendil”, la Rovine, fapt care-i vădeşte larga arie 
de informaţie şi capacitatea de orientare şi sinteză. 

Reiese cu deplină claritate din relatarea lui Ibn Kemal că nu au 
existat două bătălii, sau mai multe, în cursul campaniei lui Baiazid, şi că 
nu s-a repetat expediţia“, fiind vorba numai de un proiect nerealizat 
deoarece — motivează autorul în continuare — Mircea s-ar fi supus aflând de 
pregătirea unei noi expediţii şi ar fi fost primit cu braţele deschise de sultan, 
ceea ce reprezintă modul cronicarului de a-şi împlini până la urmă coman- 
damentele slujbei, fiindcă nimic nu dovedeşte realitatea spuselor sale cu 
privire la această pretinsă supunere însoțită de tribut. 


s Cronicile otomane, cu excepţia uneia singure — a lui Enveri —, care este un 
poem în versuri şi uzează de licențele genului, cunosc o singură expediţie nord-du- 
năreană a sultanului Baiazid I, şi la fel toate sursele neotomane. Chalcocondil este 
unicul izvor ce plasează această expediție după bătălia de la Nicopole, dar nu mai 
vorbeşte de o alta, înainte de Nicopole ori după aceea, ceea ce înseamnă că şi pentru el 
a existat tot o singură expediţie a lui Baiazid contra românilor. Istoricii care l-au 
invocat pentru a putea vorbi despre o nouă expediţie, în 1397, terminată cu o mare 
victorie românească, s-au grăbit să inventeze o izbândă inexistentă, după ce ştirbiseră, 
prin adoptarea unei datări greşite, pe cea reală. 

Reiese cu aceeaşi claritate că de ambele părţi războiul a fost total, că a 
mobilizat toată puterea militară a combatanţilor. Ibn Kemal este singurul 
izvor care completează şi confirmă pe Chalcocondil în privinţa strategiei şi 
a tacticii domnului român, despre care celelalte izvoare nu ne dau amă- 
nunte. Totodată, din întreaga descriere a campaniei se vede obiectivul ei, 
care era cucerirea țării, nu un simplu raid de intimidare şi jaf, de felul celui 
întreprins cândva de Firuz bei şi descris ceva mai înainte în cronică. 

Singura modalitate de a argumenta convingător pretinsa victorie 
sultanală era, ca şi la Enveri şi Orudj, invocarea păcii instituite după aceea 
între sultan şi domnul Ţării Româneşti, pace arătată explicit a fi intervenit 
după ce sultanul părăsise teritoriul Ţării Româneşti, aşa cum ne infor- 
mează şi Kosteneţki și Pseudo-Sphrantzes. Nici o vorbă despre schimbarea 
statutului politic al ţării în timpul campaniei şi cu atât mai puţin despre 
înlocuirea lui Mircea printr-un „vlastel” sau prin acel Vlad „Uzurpatorul” 
despre care cronicarii otomani nu ştiu nimic. Ceea ce la Enveri fusese 
numai daruri Şi la Orudj o laconică informare despre plata tributului, la Ibn 
Kemal se transformă într-o amplă relatare, care duce cu gândul la 
ceremonialul observat la domnii români din timpul său. 

Aşadar, despre marea confruntare militară româno-otomană 
din primăvara 1395 există mărturii categorice, contemporane şi ulte- 
rioare, care probează indiscutabil atât caracterul de deplină victorie 
românească al bătăliei de la Rovine, cât şi faptul că la nord de Dunăre 
Baiazid a suferit un eşec total, militar şi politic, statutul internațional 
al Ţării Româneşti — de stat independent — rămânând neschimbat, iar 
Mircea cel Mare continuând a fi „mare voievod şi domn singur stăpâ- 
nitor a toată Ţara Românească”. 


* * * 


Cu toate acestea, şi chiar admițând datarea corectă — 17 mai 1395 —, 

o mare parte din istoriografie a stăruit în a prezenta bătălia de la Rovine 
— dintr-o diversitate de motive ce merg de la lipsa de informaţie până la 
tendențiozitatea de sorginte personală sau politică — fie ca pe o categorică 
înfrângere a românilor”, fie ca pe o luptă nedecisă militar, dar cu urmări 
5 Punctul de plecare al acestei versiuni este istoriografia otomană, începând cu 


Neşri — care stă la baza prelucrării lui Leunclavius (Historia musulmanae turcorum 
de monumentis ipsorum exscriptae, Francofurdi, 1591) — şi continuând cu Sa'aded- 

politice echivalente cu înfrângerea”, fie, în sfârşit, ca pe o victorie 


din — devenit cel mai accesibil prin traducerea lui V. Bratutti (Chronica del! 'origine e 
progressione del 'la Casa Othomana composta da Saidino Turco, l, Viena, 1649; I, 
Madrid, 1652) — ambii transformați astfel în principalele surse de informaţie osmană 
atât pentru istoricii străini, cât şi pentru cei români. 

Leunclavius este urmat cuvânt cu cuvânt şi tradus în limba engleză de Richard 
Knolles în lucrarea sa The General historie of the Turke 's from the first beginning of 
that Nation to the rising of the Othoman Familie with all the notables expeditions of 
the Christian Princes against [...], written by Richard Knolles, sometime fellowe of 
Lincolne College in Oxford, două volume in folio, apărute în 1603 şi cunoscând a 
cincea reeditare în 1638. De la Knolles, pe care-l citează, preia această versiune 
William Wilkinson (4n Account of the Principalities of Wallachia and Moldavia. 
Including various political observations relative to them, Londra, 1820), iar de la 
acesta, prin intermediul ediţiei a doua, apărută în limba franceză la Paris în anul 1824, 
Mihail Kogălniceanu în a sa Histoire de la Valachie, de la Moldavie et des Valaques 
transdanubiens (M. Kogălniceanu, Opere, vol. II, ed. Alexandru Zub, Bucureşti, 
Editura Academiei R.S.R., 1976, p. 89, unde pentru înfrângerea lui Mircea se trimite 
la Wilkinson). 

Hammer şi Zinkeisen, turcologi moderni care se substituie, ca autorități în 
materie, lui Leunclavius, Knolles şi Cantemir nu se abat de la tradiţia izvoarelor 
otomane şi reafirmă înfrângerea lui Mircea; la Hammer, cum am specificat, nici 
măcar de Baiazid, ci de Evrenos bei. Ne-am fi aşteptat ca situaţia să se modifice o dată 
cu sinteza lui Nicolae lorga, Geschichte des osmanischen Reiches nach den Quellen 
dargestellt, dar şi aici citim: „Ştirile despre bătălia de la satul Rovine lipsesc aproape 
cu desăvârşire. O singură notiță în analele sârbeşti dă numele locului şi data: 10 
octombrie 1394. Baiazid a câştigat lupta, dar amândoi eroii sârbi au rămas pe câmpul 
de luptă” (vol. 1, Gotha, 1908, p. 276). Cu toate acestea, în opera lui Nicolae Iorga se 
găsesc şi alte puncte de vedere, printre care şi acela conform căruia „pe câmpul de 
bătălie de la Rovine, în Oltenia, trupele sultanului fuseseră bătute de Mircea, domn al 
Ţării Româneşti” (Essai de synthèse de l'histoire de l'humanité, II. Histoire du 
Moyen-Age, Paris, 1927, p. 523). 

Şi pentru Halil Inalcik „în 1395 Baiazid întreprinse o campanie până la Slanka- 
men pe Dunăre şi de acolo intrând în Ţara Românească bătu pe Mircea la Argeş” (The 
Ottoman Empire. The Classical Age 1300-1600, New York-Washington, 1973, p. 
16). Izvorul pe care însuşi marele istoric turc l-a descoperit spune însă exact invers: 
că nu l-a putut bate (vezi p. 610 în volumul de față!). 


* Este teza adoptată de o parte a istoriografiei de peste hotare care nu acceptă 
punctul de vedere expus în nota anterioară. Cel mai clar a formulat-o în 1943 Franz 
Babinger, op. cit., p. 13-14. Vezi şi: Donald M. Nicol, The Last Centuries of Byzan- 
tium, Londra, 1972, p. 316; John W. Barker, Manuel II Paleologus (1391- 1425): A 
Study in Late Byzantine Statesmanship, New-Jersey, 1969, p. 127-128; Istorija Vi- 
zantii, vol. III, Moscova, 1967, p. 169. 

imposibil de fructificat, prin urmărirea şi alungarea cotropitorilor, din 
cauza insuficienţei mijloacelor militare”. 

Cel dintâi care s-a pronunțat împotriva afirmării caracterului de 
indiscutabilă victorie românească al bătăliei de la Rovine a fost 
academicianul austriac Alfons Huber. El l-a combătut pe Jireček, care, 
întemeiat pe mărturia lui Kostenețki şi pe Cronograful lui Moxa, editat de 
V. Grigorovici, susținuse acest caracter. Pentru Huber, argumentul suprem 
îl constituia o lectură proprie a diplomelor lui Sigismund de Luxemburg în 
care era relatată campania împotriva garnizoanei otomane lăsate la Turnu 
de Baiazid. Lui Huber i s-a părut că descoperă în aceste diplome dovada că 
Sigismund l-a ajutat pe Mircea să-şi recapete stăpânirea asupra Țării 
Româneşti, pe care ar fi pierdut-o în urma bătăliei de la Rovine, şi de aici a 
tras concluzia că la 10 octombrie 1394 el nu a fost victorios, apărând la 
Braşov în martie 1395 în postura unui refugiat sau fugar (cuvântul 
Flüchtling întrebuințat de el are ambele sensuri)’. 

Alfons Huber a pregătit astfel terenul pentru teoria „fugii” şi „res- 
taurării” lui Mircea, teorie care a dobândit deplina ei cristalizare în 1892, 
când Irecek a analizat Valoarea istorică a nou-descoperitei cronici bul- 
gare. Renunţând la părerea sa din 1876, lrecek a adoptat-o pe a lui Huber, 
adaptând-o la ştirea din cronica descoperită şi editată de loan Bogdan, că, 
deşi victorios, Mircea a fost înlocuit cu un „„vlastel” şi s-a refugiat în „Ţara 
Ungurească”. El a văzut, pentru prima oară, în prezența lui Mircea cel Mare 
la Braşov în martie 1395, spre a încheia tratatul cu Sigismund, argumentul 
decisiv ce ar confirma informaţia din cronică. Tot el emite pentru prima 
oară teoria că Sigismund a întreprins campania din Ţara Românească 
spre a-l repune pe Mircea pe tron, dar la întoarcere a fost atacat de 
partizanii fostului domn, „vlastelul” pus de Baiazid”. 


s Acest punct de vedere, cu toate implicaţiile sale pentru modul cum este con- 
cepută succesiunea ulterioară a evenimentelor, a fost formulat întâia oară de Nicolae 
Iorga în lucrarea Studii istorice asupra Chiliei şi Cetăţii Albe, Bucureşti, 1899, p. 
65-67. 


s A. Huber, Die Gefangennehmung der Königinnen Elisabeth und Maria von 
Ungarn und die Kämpfe Koning Sigismunds gegen die neapolitanische Partei und 
die iibrigen Reichsfeinde in den Jahren 1386-1395, în gA für Österreichische 
Geschichte”, LXVI (1884), p. 545-547. 


s C. Jireček, Zur Würdigung der neuentdeckten bulgarischen Chronic, în „Ar- 

Teoria lui Jireček a fost ulterior completată de istoricii români care 
l-au identificat pe acel „vlastel” cu Vlad, domnul de la Argeş despre a cărui 
existenţă se ştia încă de la Cromer şi care fusese reactualizat de Gebhardi şi 
Engel, dar fără ca vreunul dintre ei să încerce mai mult. Ceea ce a rezultat a 
fost un complicat şir de ipoteze având în final un singur rezultat: Mircea cel 
Mare, deşi victorios la Rovine, a trebuit să părăsească țara şi să lase 
tronul în mâinile lui Vlad, să se refugieze la Braşov, să semneze cu 
Sigismund tratatul din martie 1395 în condiţiile de „fugar” — fără ca 
cineva să poată explica deplina egalitate a partenerilor — şi să fie 
reîntronat în urma a nu mai puțin de patru expediţii iniţiate de 
Sigismund. Fireşte, a mai vorbi în aceste condiţii de o victorie — şi încă 
strălucită — înseamnă a folosi cuvinte fără acoperire. 


O altă modalitate de a contesta victoria românească de la Rovine 
— chiar recunoscând-o parţial ca victorie militară — este afirmarea faptului 
că în urma acestei lupte Ţara Românească a fost obligată să plătească tribut 
ŞI a devenit vasala otomanilor. De data aceasta nu mai avem a face cu o teză 
istoriografică modernă, ci cu o teză a istoriografiei otomane, enunțată 
întâia oară de cronicarul Orudj şi impusă istoriografiei moderne — prin 
puterea prestigiului ştiinţific — de turcologii Knolles, Hammer, Zinkeisen 
ŞI, mai aproape de noi, Franz Babinger. 

Un biruitor care a doua zi după biruinţă plăteşte tribut sau fuge şi este 
înlocuit în domnie de către învinsul Baiazid printr-un „vlastel” de la care îşi 
va recuceri tronul doar în urma a patru expediţii ale unor trupe din afara 
Ţării Româneşti nu mai este un biruitor. Pe orice ton am vorbi despre 
„strălucita biruinţă” de la Rovine ne aflăm în plin absurd dacă admitem în 
acelaşi timp că ea s-a terminat cu o fugă şi un apel la ajutorul extern pentru 
recuperarea tronului. 

lată de ce trebuie să privim cu luciditate aceste două probleme esen- 
tiale, ambele create de istoriografia străină, care, la o cercetare critică 
aprofundată, se dovedesc a nu fi decât simple „ficțiuni istoriografice”, 
dezmințite atât de realitatea atestată de izvoare, cât şi de judecata 
dispusă a ţine seamă de regulile elementare ale logicii. 


In varianta lui Huber — părintele ei — teoria despre „fuga” lui Mircea 


chiv für slavische Philologie”, XIV (1892), p. 269-270; vezi şi Idem, Geschichte der 
Serben, vol. Il, Gotha, 1918, p. 130-131. 

îşi avea premisa esenţială în presupunerea că la Rovine el nu a fost 
victorios, dar această premisă era, la rândul ei, dedusă dintr-o presupusă 
„restaurare” a sa pe tron, eveniment de care Sigismund de Luxemburg ar fi 
pomenit în actele sale de cancelarie. Dacă Sigismund a trebuit să-l repună 
pe tron —raţiona Huber — înseamnă că el nu câștigase bătălia de la 10 
octombrie 1394 — cum susţine Jireček — , ci o pierduse. Pierduse şi tronul şi 
apăruse în Braşov ca refugiat, trebuind să fie restaurat de Sigismund. Se 
pornea deci de la mărturia lui Sigismund spre a se deduce din ea ce s-a 
petrecut la Rovine şi se trăgea concluzia că la Braşov domnul român a 
apărut ca fugar, în nevoia de a fi restaurat. 

La teoria lui Huber se poate răspunde acum, mai întâi, că oricare 
ar fi fost rezultatul bătăliei de la Rovine, Mircea cel Mare nu a apărut 
la Braşov în calitatea de „Fliichtling” pentru simplul fapt că bătălia nu 
avusese încă loc. Și cu aceasta se pune punct chestiunii „statutului” dom- 
nului român pe data de 7 martie 1395. El era deplin stăpânitor, şeful unei 
armate pe care se conta, conducătorul unei ţări pe ale cărei resurse econo- 
mice şi posibilităţi de colaborare îşi întemeia Sigismund proiectul său de 
cruciadă. 

S-a observat în repetate rânduri că tratatul de la Braşov dovedeşte o 
situaţie de deplină egalitate între parteneri şi că nimic din prevederile 
tratatului nu lasă să se întrevadă situația unui fugar fără țară, care 
urma a fi restaurat pe tron“. Acum avem explicaţia deplină a feno- 
menului: lupta de la Rovine, în urma căreia se presupune că Mircea cel 
Mare ar fi fost silit să fugă şi să ceară, la Braşov, asistenţa lui Sigismund, nu 
precede, ci succede tratatul de la Braşov din 7 martie. Cine, pe viitor, va 


“ Primul care o face este istoricul Gheorghe Şincai (Hronica românilor, ed. 
Florea Fugariu, vol. 1, Bucureşti, 1967, p. 552-554). Constatarea i-a servit lui Ilie 
Minea ca argument că după bătălia din „10 octombrie 1394” (care la Minea nu este 
data bătăliei de la Rovine, aşezată de el în toamna lui 1395), Mircea nu a fost înlăturat 
de pe tron (op. cit., p. 56, 66). La fel V. Motogna, Politica externă a lui Mircea cel 
Bătrân, Gherla, 1924, p. 11. Pe alţi istorici care admit instalarea lui Vlad după 10 
octombrie 1394 atât de evidenta egalitate a partenerilor în tratatul de la Braşov i-a 
obligat să presupună că Mircea rămăsese stăpânul unei părți din ţară şi de aceea el nu 
apare în faţa regelui în postura de refugiat. Vezi G.T. Ionescu, Contribuţii la 
cronologia domniei lui Mircea cel Bătrân şi a lui Vlad voievod în Țara Românească, 
în Materiale ale sesiunii ştiinţifice a Institutului Pedagogic Bucureşti pe anul 1956, 
Bucureşti, 1957, p. 273-275, 279, şi volumul citat, din 2004, p. 131-160; Viorica 
Pervain, op. cit., p. 97-98. 

mai folosi cuvântul „fugar” sau „refugiat” pentru a-l desemna pe domnul 
român în apariția sa braşoveană va trebui mai întâi să facă demonstrația 
inanităţii datei de 17 mai 1395 pentru bătălia de la Rovine, să ne convingă 
de adevărul datei de 10 octombrie 1394 şi mai ales să argumenteze, cu 
izvoarele istorice în față, că, după confruntarea de la Rovine, Mircea cel 
Mare a fost obligat să fugă. În absenţa acestei demonstraţii enunţul se 
autoanulează. 

Cât priveşte afirmaţia lui Huber despre aşa-zisa valoare probatorie a 
documentelor lui Sigismund pentru teza „restaurării” lui Mircea pe tron de 
către regele ungar în vara 1395, ea este infirmată chiar de diplomele invo- 
cate de învățatul austriac. Din nici una dintre ele nu rezultă că Mircea cel 
Mare ar fi fost îndepărtat de pe tron, ci numai că în mâinile inva- 
datorului rămăsese un singur punct de pe teritoriul Ţării Româneşti: 
cetatea Turnu, a cărei recucerire a marcat singurul eveniment al cam- 
paniei antiotomane întreprinse de Sigismund de Luxemburg în Țara 
Românească în lunile iulie-august 1395. 

S-a observat deja că orgoliosul rege nu ar fi uitat să amintească pe 
larg, cu toate amănuntele de rigoare — dacă ar fi existat — o izbândă a lui 
Baiazid asupra lui Mircea, înlăturarea acestuia şi cu atât mai mult 
necesitatea restaurării lui pe tron cu ajutorul ungar“?. Or, nimic în stare să ne 
lase a presupune aşa ceva nu rezultă din formulările actelor regale. Prin 
urmare, baza documentară invocată de Alfons Huber nu există. Există, 
dimpotrivă, o solidă bază documentară pentru a afirma că la Rovine vic- 
toria a aparţinut lui Mircea şi românilor, învinsul fiind Baiazid. În conse- 
cință, Sigismund nu avea de ce să-l repună pe tron pe învingător. 


Care este, în perspectiva a ceea ce ştim azi, situaţia teoriei lui lrecek? 
Această teorie se bazează exclusiv pe cronica descoperită de loan Bogdan, 
care — după cum s-a văzut — conţine şi următoarea afirmaţie: „Totuşi pe un 
oarecare dintre vlasteli l-a pus să conducă ţara. lar Mircea a fugit în Țara 
Ungurească. lar Baiazid şi el s-a întors fugind, vrând să treacă Dunărea. Şi a 
aşezat paznici pe la toate vadurile râului Dunărea”. 

Contradicţia conținută de acest text a fost observată chiar de editorul 
lui, în studiul ce însoţeşte ediţia: 


“ Alexandru V. Diţă, art. cit., p. 38-39. 
€ Iie Minea, op. cit., p. 65. 

„Ciudat, cronica bulgară se contrazice ea însăşi, susținând, pe de o parte, 
că Mircea ar fi repurtat victoria şi totuşi s-ar fi refugiat la unguri, pe de altă 
parte susține că Baiazid, fiind învins, ar fi căutat scăpare dincolo de Dunăre 
şi totuși ar fi numit pe un boier al țării ca domn în locul lui Mircea. Această 
eroare provine, probabil, de la faptul că imediat după luptă, Mircea a plecat 
la Brașov pentru a încheia un tratat cu Sigismund (7 martie 1395).”% 


În mod constant s-a argumentat adevărul afirmației cronicii despre 
„fuga în Ţara Ungurească” prin apariţia lui Mircea la Braşov în martie 1395 
şi prin tratatul care consemnează prezenţa lui la această dată. lar calitatea de 
„fugar” pe care ar fi avut-o în acel moment s-a „dovedit” cu mărturia cro- 
nicii. În logică, un asemenea mod de a raţiona se numeşte petitio principii, 
dar nimeni nu s-a împiedicat de logică într-o istoriografie dominată cel mai 
adesea, exclusiv de ficțiune. 

Ştim, în clipa de față, că teoria lui lrecek se loveşte nu numai de 
principiile logicii, ci şi de realitate: din moment ce Mircea cel Mare nu a 
apărut la Braşov ca fugar, în nici un caz informaţia cronicii — că o admitem 
sau nu — nu se putea referi la acel eveniment. De altfel este greu de crezut 
(ca loan Bogdan) că acel ce scria tocmai la Constantinopol avea cunoştinţă 
de întâlnirea Mircea — Sigismund din martie 1395. 

Dar problema-cheie este aceea dacă rândurile citate mai sus au fost 
scrise la Constantinopol ! Cronica în sine s-a scris cu siguranță în Bizanţ, 
fiind terminată în primul pătrar al secolului al XV-lea, dar ea nu s-a păstrat 
decât în copia slavonă din secolul al XVI-lea executată în Moldova de Isaia 
de la Slatina“* şi în versiunea românească inclusă de Mihail Moxa în 


% loan Bogdan, Scrieri alese, ed. G. Mihăilă, Bucureşti, 1968, p. 266. 


% Primul care a susţinut originea bizantină a cronicii a fost Katuzniacki în 
Werke des Patriarchen von Bulgarien Euthymius (1375-1393), Viena, 1901, p. 103, 
n. 18. Această teză a fost dezvoltată de D. Năstase, Une chronique byzantine perdue 
et sa version slavo-roumaine (la chronique de Tismana 1411-1413), în „Cyrillo- 
methodianum”, IV (1977), p. 100-171 şi în amplele studii deja citate, însoţite de 
ediţie şi de traducerile în română şi franceză. Este şi singura parte convingătoare din 
studiul său plin de ipoteze ingenioase, dar greu acceptabile în faza actuală a 
argumentării. [poteza că autorul ar fi de origine greacă şi s-ar identifica exact cu loan 
Chortazmenos convinge cel mai puţin. A se vedea şi opiniile mai noi ale lui Peter 
Schreiner conform cărora am avea de-a face cu o cronică târzie, alcătuită prin tradu- 
cerea din limba greacă a unor cronici bizantine minore (Săcizitijata ot bălgarskata 
strednovekovna istorija văv vizantijskite kratki kroniki, în „Istoriteski pregled”, nr. 

Cronograful său, versiune din care această interpolare absurdă lipseşte. 
S-o fi omis Moxa din patriotism, din dorinţa de a da imaginea unei victorii 
integrale, sau ele nu se aflau în copia de care a dispus el? Le-a adăugat 
Isaia de la Slatina, ori vreun copist anterior? lată la ce nu putem răspunde cu 
certitudine, lipsindu-ne exemplarul pe care l-a folosit Moxa. Dar constata- 
rea ce o făcea Bogdan asupra absurdităţii informaţiilor respective pare a 
înclina balanța spre presupunerea că ne aflăm în fața unei interpolări a 
cărei valoare documentară este oricum nulă în privinţa „fugii” lui Mir- 
cea după bătălia de la Rovine şi la fel de nulă în privinţa aşezării „vlas- 
telului” de către Baiazid, tot în urma acestei bătălii. Căci nu de aşezat 
„vlasteli” a avut timp sultanul pe care cronicile ni-l prezintă scăpând cu 
greu peste Dunăre. 

Nicio cronică otomană nu pomeneşte un eveniment atât de important 
ca acela al schimbării domnului — eveniment ce ar fi permis tocmai 
atenuarea înfrângerii şi o mai uşoară măsluire a adevărului. Este bine ştiut 
că, într-o împrejurare reală — înlocuirea lui Vlad Ţepeş prin Radu cel 
Frumos — izvoarele otomane nu uită să consemneze evenimentul. 

Nici o menţiune în actele lui Sigismund, referitoare la evenimentele 
anului 1395, despre vreun asemenea personaj. Dimpotrivă, când va apărea 
Vlad, domnul de la Argeş, în 1396, actul lui Sigismund şi însuşi actul emis 
de Vlad în mai 1396 îl arată ca urcat pe tron „de curând” (nuper). 

În consecinţă, avem de-a face în cronica respectivă fie cu referiri la 
evenimente mai târzii decât cele legate de bătălia de la Rovine şi urmările 
ei, dar puse în mod artificial în succesiune cauzală cu această bătălie, fie cu 
o interpolare a copistului moldovean, care aproape două secole după 
bătălia de la Rovine îl pune pe Mircea cel Mare într-o situaţie oarecum 
similară cu a lui Petru Rareş înlocuit cu un „vlastel” — Ştefan Lăcustă — de 
către sultanul Soliman Magnificul, şi refugiat în cetăţile sale transilvane, la 
Ciceu. 

Pe oricare dintre ipoteze am alege-o, un fapt este clar: „informația” 
aşa-numitei Cronici bizantino-bulgare despre „fuga” şi înlocuirea lui 
Mircea după bătălia de la Rovine, nu are nici o valoare. Toate documen- 
tele şi izvoarele, contemporane cu evenimentele sau mai târzii, infirmă 
această unică și izolată mărturie care a făcut o carieră absurdă, falsificând 


2/1979, p. 107-111; Die byzantinischen Kleinchroniken und die Annalistik bei den 
Sidslaven, în „Bulgarian Historical Review”, nr. 2/1978, p. 45-53). 


49 
www.dacoromanica.ro 


ALEXANDRU V. DIŢĂ 
aproape un secol, din cauza credibilității acordate, imaginea voievodului şi 
realitatea evenimentelor petrecute în primăvara şi vara anului 1395. 


Ce s-a petrecut în Ţara Românească după marea victorie din 17 mai 
1395 şi când apare cu adevărat pe arena vieţii politice acel atât de des 
invocat Vlad „Uzurpatorul” sunt probleme de care ne vom ocupa într-un 
studiu special, unde vom demonstra ceea ce am avut deja prilejul să 
afirmăm: 

e că domnia lui Vlad nu este o consecință directă și imediată a bătăliei 
de la Rovine; 

e că aceia care l-au sprijinit să dobândească tronul, la sfârşitul anului 
1395 ori la începutul anului următor, n-au fost otomanii cu suveranii Polo- 
niei, cum singur ne-o spune; 

e că „uzurparea” sa a fost în realitate şi o alternativă politică româ- 
nească, dictată de contextul internațional, şi ea nu s-a extins decât asupra 
unei părți de ţară, căci Mircea ce! Mare a continuat să domnească neîntre- 
rupt (fără a fi obligat să se refugieze undeva), făcând din Oltenia, adică din 
„Banatul Severinului” peste care apare stăpân în documentul emis la Bra- 
şov, şi a cărei stăpânire n-a pierdut-o (ceea ce i-a permis să apară la Nico- 
pole în fruntea unui corp de armată suficient spre a-i justifica cererea de a 
da primul atac), şi „din părţile de peste munţi” citadela luptei pentru redo- 
bândirea autorităţii asupra întregului teritoriu al Ţării Româneşti.” 


* * * 


Nu putem însă încheia înainte de a sublinia, o dată mai mult, impor- 
tanța deosebită pe care lupta antiotomană purtată de români sub conducerea 
lui Mircea cel Mare, încununată de biruinţa de la Rovine din 17 mai 1395, 0 
are în istoria naţională şi universală. 

Faptul că însuşi momentul declanşării plenare a îndelungatului con- 
flict româno-otoman coincide cu domnia lui Mircea cel Mare, aşază, dintr-o 
dată, gândul şi fapta sa sub semnul „marilor curente ale istoriei universale” 
(J. Pirenne). Excepţionala personalitate politică şi militară a voievodului, 
vitejia şi spiritul de sacrificiu ale poporului au imprimat — emblematic — 
acestui început de multiseculară „serie istorică” valenţe deosebit de ample. 

6 Vezi Alexandru V. Diţă, „ Fuga” şi „restaurarea ” lui Mircea cel Mare între 


realitatea istorică medievală şi ficțiunea istoriografică modernă, Bucureşti, Editura 
Roza Vânturilor, 1995. 

Direct şi masiv ameninţat, Mircea cel Mare este primul domn român 
care a reuşit să pună la punct o politică de anvergură euro-asiatică, activă şi 
coerentă, devenind primul mare apărător european al liniei Dunării 
împotriva hotărârii Imperiului Otoman de înstăpânire asupra flu- 
viului, „coloană vertebrală a Europei” — cum avea să-l definească, mai 
târziu, Frederic al II-lea, regele Prusiei. 

Privită în această perspectivă, victoria de la Rovine ne apare ca prima 
mare victorie, categorică şi cu efect de durată, pe care un popor 
european o obține împotriva oștilor otomane. Datorită ei, Islamul a fost 
stăvilit pentru totdeauna la Dunărea de Jos, aşa cum la Poitiers, în anul 722, 
regele Carol Martel l-a oprit la Pirinei. lar dacă în cele din urmă Soliman 
Magnificul a reuşit să-şi ducă oştile până în centrul Europei şi a făcut din 
Buda capitală de paşalâc, la nord de Dunăre imperiul n-a reuşit nicio- 
dată să-şi împingă hotarul, aici existând în permanenţă un pământ al 
libertăţii de unde s-a lucrat prin toate mijloacele, timp de cinci veacuri, 
pentru supraviețuirea creştină şi eliberarea părţii de continent atât de 
fulgerător căzută sub dominație asiatică. 


Demonstrând Europei că otomanii nu sunt invincibili, Mircea era, şi a 
rămas până la sfârşit, unicul şef de stat creştin care a reuşit să zdro- 
bească pe câmpul de luptă, în confruntare directă, o armată condusă 
personal de sultan, din câte înregistrează istoria Imperiului Otoman, 
atât de bogată în evenimente militare de amploare. 

Succesul său din 17 mai 1395 impunând conştiinţei europene factorul 
militar românesc, a creat premisa imediată a concentrării de forțe de la 
Nicopole, prima mare coaliţie continentală antiotomană, care, deşi a eşuat 
pe câmpul de luptă, l-a îndepărtat pentru totdeauna pe Baiazid I de linia 
Dunării, după ce crease Bizanțului momentul de răgaz ce i-a permis să-şi 
prelungească existența cu încă o jumătate de secol. 

Biruitor până la capăt, Mircea cel Mare a avut puterea de a face 
inexistente orice alte „legături” cu Imperiul Otoman în afară de obligația 
acestuia de a respecta independenţa ţării şi integritatea teritoriului româ- 
nesc, dincolo de care nicio încălcare n-a rămas nesancţionată de sabia 
mărețului domn. Învingând la 17 mai 1395, el a pus României temelii 
trainice, asigurându-i viitorul într-o luptă care, deşi a început mai înainte de 
Rovine şi nu s-a terminat o dată cu Plevna, îşi află în această „oră astrală” 
românească momentul său esențial. 

ste cunoscut faptul că tradiţia istorică românească a păstrat din 

domnia voievodului Mircea cel Mare amintirea unei confruntări 
cu oștile otomane conduse de sultanul Baiazid, confruntare care a însemnat 
o mare victorie a domnului român: „Acesta au avut mare război cu Baezet 
sultanul. Făcutu-s-au acel război pre apa Ialomiţăi. Biruit-au Mircea vodă 
pre turci şi făr' de număr au perit, trecând Baezet Dunărea fără vad” — 
citim în Cronica Țării Româneşti alcătuită în vremea lui Matei Basarab 
(aşa-zisul Letopiseţ Cantacuzinesc). Cu câteva decenii în urmă, la 1620, 
Mihail Moxa consemnase în Cronograful său, care este prima încercare de 
„istorie universală” redactată în limba română şi prima tentativă de a-i 
integra pe români în această istorie universală: „De-acii se rădică Baiazit 
cu turcii spre rumâni, deci se loviră cu Mircea voevod. Și fu războiu mare, 
câtu se întuneca de nu se vedea văzduhul de mulțimea săgetelor, şi mai 
pierdu Baiazit oastea lui cu totul, iară paşii şi voevozii periră toți. Atunce 
peri Constantin Dragovici şi Marco Cralevici. Aşa de se vărsă sânge mult, 
căt era văile crunte, deci se spăre Baiazit şi fugi de trecu Dunărea. Și puse 
socotitori pre la toate vadurile, şi prinse pe Şuşman, domnul Șcheilor de-l 
tăe, ani 6903”. 


* Deşi documentul în discuţie a fost publicat şi în limba română în vol. IV. al 
ediției Fontes, a rămas nefolosit până în momentul luării de către noi în discuție. A 
fost motivul, cu valoare de provocare, pentru care l-am considerat necunoscut. [Notă 
2008] 

Tradiția românească despre victoria oştilor lui Mircea cel Mare asu- 
pra lui Baiazid consună cu alte două tradiţii: cea bizantină şi cea sâr- 
bească. Cronicarii bizantini Chalcocondil şi Pseudo-Sphrantzes (Macarie 
Melissenos), care au trăit deopotrivă în Bizanțul creştin şi în cel musulman 
şi au scris după căderea Constantinopolului, cunosc o confruntare între 
Mircea şi Baiazid, confruntare din care domnul român a ieşit victorios. 
Chalcocondil dă cea mai amplă descriere a expediției lui Baiazid şi a stra- 
tegiei adoptate de Mircea cel Mare: războiul de hărțuire, mobilizarea între- 
gului popor, ceea ce-l obligă pe sultan la defensivă şi, în cele din urmă, la 
părăsirea țării: „De aceea slujitorul său Brenez a dat cu părerea să-şi aşeze 
oastea în tabără şi aşa să se ferească. Şi de atunci Brenez pe urma acestui 
sfat avea mare trecere la împăratul [...] Atuncea aşadar Baiazid s-a adăpos- 
tit acolo în tabără rămânând pe loc ziua aceea; a doua zi însă a trecut armata 
peste Istru în chipul cel mai sigur, pe cât se putea. Aşa îi merse deci cu 
armata în Dacia” (Expuneri istorice, ed. Vasile Grecu, Bucureşti, 1958, p. 
64). 
Chalcocondil, născut în jurul anului 1423, şi-a terminat opera înainte 
de 1470, deci la aproape un secol după evenimentele relatate, ceea ce ex- 
plică greşita plasare a campaniei lui Baiazid după bătălia de la Nicopole şi 
puţinele informaţii concrete despre această campanie. Ea a consemnat o 
tradiție, ceea ce rămăsese în amintirea bizantinilor din cauza noutăţii şi a 
caracterului excepţional: strategia şi tactica, cu totul noi, adoptate de 
domnul român, precum şi victoria finală a acestuia. 

În aceleași linii, foarte generale şi vagi, care fixează o tradiție mai de- 
grabă orală, ne este înfățişat evenimentul şi de Pseudo-Sphrantzes: „Apoi 
[Baiazid — AVD] porneşte cu război contra lui Mircea, domnul Țării 
Româneşti şi a stricat mult loc. Apoi Mircea a venit la o luptă deschisă 
într-un loc neprielnic, iar sultanul, chibzuindu-se în faţa locului rău, a lăsat 
lupta şi s-a retras. Mai pe urmă, ajungând ei la înțelegere, Mircea s-a hotărât 
să-i dea tribut şi au trăit în pace” (Memorii. 1401-1477, ed. Vasile Grecu, 
Bucureşti, 1966, p. 223). Întrucât textul lui Macarie Melissenos (care 
oferea şi informația inexactă despre tributul ce l-ar fi plătit Mircea lui Ba- 
iazid) a circulat şi în cultura noastră veche, fiind cunoscut cronicarului 
Radu Popescu, în secolul al XVIII-lea a servit ca punct de plecare pentru 
plăsmuirea cunoscutului „tratat” dintre Mircea şi Baiazid. De reținut că 

Pseudo-Sphrantzes aşează corect expediţia lui Baiazid în Țara Românească 
înaintea cruciadei de la Nicopole. 

Tradiţia bizantină despre victoria lui Mircea cel Mare în confruntarea 
cu Baiazid şi-a găsit însă o confirmare peremptorie într-una dintre acele 
cronici scurte scrise în limba greacă, gen care, cunoscând o mare înflorire 
în istoriografia bizantină, a continuat să fie folosit şi după căderea Bizan- 
tului sub otomani. Textul ei a fost publicat de Peter Schreiner în culegerea 
Die byzantinischen Kleinchroniken, vol. I, Viena, 1975, p. 560-564 (în 
original) şi vol. III, Viena, 1979, p. 114-116 (în traducere germană). 
Această cronică urmăreşte cuceririle şi formarea Imperiului Otoman între 
anii 1354 şi 1442, conţinând ştiri foarte exacte şi folosind — după 
concluziile la care a ajuns editorul — izvoare mai vechi, atât sârbești, cât şi 
bizantine. Ea nu reprezintă o simplă traducere a celor dintâi şi nici o simplă 
copiere a celor din urmă, ci o lucrare nouă, de sine stătătoare, o sinteză a 
surselor. Manuscrisul în care se păstrează (aflat actualmente în S.U.A.) a 
fost copiat în anul 1624, dar P. Schreiner consideră că textul, aşa cum îl 
cunoaştem, a fost alcătuit în secolul al XVI-lea. lată ce citim în Cronica 72a 
— cum o codifică editorul ei — despre expediţia lui Baiazid şi rezultatele ei: 


„În anul 6903 [1 septembrie 1394 — 31 august 1395] porni 
Baiazid Ildirim spre Dunăre împotriva lui Mircea voievodul 
valahilor. Şi a fost înfrânt de către valahi şi Mircea cu valahii a 
înfrânt armata lui, şi el [Mircea] i-a luat lui [Baiazid] bunurile, şi 
l-a urmărit până la Dunăre. Şi atunci au fost ucisi craiul Marko şi 
Constantin domnul de la Jegligovo. Și Ildirim Baiazid a scăpat cu 
puțini oameni. ” 


Fiind vorba despre un text din secolul al XVI-lea, ne putem întreba 
care este greutatea lui ca izvor istoric. Vom încerca să răspundem în cele ce 
urmează, începând prin a constata că este singura mărturie cronistică de 
o asemenea precizie, întindere şi amănunțime care confirmă categoric 
tradiția românească şi bizantină despre victoria lui Mircea cel Mare şi 
a românilor în confruntarea cu Baiazid. Dacă acest text ar fi fost 
cunoscut cercetătorilor noştri încă de la editarea lui, multe discuții oțioase 
despre caracterul bătăliei de la Rovine ar fi putut fi evitate ! 

Acceptând părerea lui P. Schreiner că ne aflăm în fața unei sinteze de 
izvoare atât bizantine, cât şi sârbeşti, trebuie să luăm act că relatarea 

expediției lui Baiazid şi a victoriei lui Mircea nu se mai găseşte nicăieri în 
această formă, întrucât autorul ei a dispus de unele izvoare pierdute între 
timp. 

Admiţând înrudirea clară (pusă în lumină de editor pentru alte detalii 
şi susținută prin 8 argumente) cu letopiseţele sârbești, constatăm că numai 
trei elemente le sunt comune: anul 6903 (prezent în toate variantele 
sârbești); victoria lui Mircea (amintită numai în grupul cronicilor târzii sau 
„tinere”, cum le numeşte editorul L. Stojanovici); moartea în bătălie a lui 
Marko Kralievici şi Constantin Dejanovici (Dragaş), pe care-l găsim numit 
şi „Jegligovaț”, dar numai în două copii ale cronicilor sârbești (Lj. Sto- 
Janovic, Stari srpski rodoslovi i letopisi, Sr. Karlovci, 1927, p. 219). Nici 
un text sârbesc nu este preluat ca atare şi, de altfel, este cazul să amintim că 
atât de citatele cronici sârbești nu conţin decât următoarele ştiri: 


1. În formele cele mai vechi: 


„6903. În acest an turcii s-au luptat în Valahia şi Marko şi 
Constantin au căzut”. Pentru micile variante ale unei formulări în esență 
identice vezi L. Stojanovici, op. cit., p. 219. Singura variantă importantă 
este aceea care adaugă la numele lui Constantin şi „Jegligovaţ”, amintind 
apoi locul bătăliei: „na rovinah” (pluralul), care trebuie tradus „la rovini”, 
adică șanțuri, râpi, locuri grele, propice unor ambuscade (Miklosich, în 
dicționarul său, dă pentru rov echivalentele /âkkos (grecesc) şi fovea 
(latinesc). 


2. În formele din letopiseţele „tinere”: 


„Anul 6903. A învins Mircea, voievodul Valahiei, pe împăratul 
Baiazid la rovini (na rovinah) şi acolo au căzut Marko Kralevici şi 
Costandin şi Dragaş, octombrie 10 zile”. După cum se vede, din Constan- 
tin Dejanovici (Dragaş) se fac două persoane, Constantin şi Dragaş. În alte 
variante apar şi alte nume de căzuţi în luptă: un Andrei şi un Comnen, iar 
Constantin este numit şi „Jegligovaţ”. Într-o variantă de la Hilandar se 
aminteşte despre durerea lui Baiazid pentru cei căzuţi, care au fost foarte 
mulți, deci se consemnează tradiția despre pierderile grele suferite de oto- 
mani, pe care o găsim şi în textul grecesc. Dar este vorba de o excepţie. 


lată tot ce se poate lua din textele cunoscute azi şi editate de Ljubomir 
Stojanovici. 

La începutul secolului al XVIII-lea găsim şi relatarea din cronica lui 
Gheorghe Brancovici, care este o reformulare a vechilor izvoare, păstrată 
în versiunea latină a lui Pejacevici: „6903. A plecat Baiazid împotriva lui 
Mircea, voievodul românilor, şi l-a biruit Mircea pe Baiazid la Rovine. Şi 
în această luptă au pierit acel nobil Marko Kralievici, fiul regelui Vukaşin 
şi Cc nstantin Jegligovaţ, fiul despotului Dean Dragaş” (L. Stojanovici, op. 
cit. ; p. 288-289). 

Relatarea despre bătălia de la Rovine din Cronica 72 a prezintă mult 
"nai multe asemănări (conținând şi două ştiri din letopisețele sârbești — anul 
şi numele celor doi cavaleri sud-dunăreni căzuți în luptă) cu textul din 
aşa-numita Cronică bulgară, tradus de Moxa şi cunoscut în slavonă într-o 
singură copie, moldovenească, din secolul al XVI-lea, descoperită și pu- 
blicată integral, în 1891, de Ioan Bogdan. Iată textul respectiv: 


„Și nu după multe zile, din nou s-a sculat | Baiazid] cu multă mulțime 
de turci şi s-a îndreptat asupra românilor lui Mircea voievod. Şi se dete o 
mare luptă, încât au căzut o mulțime de turci aleşi, dintre cei puternici, şi 
dintre domnii creştini au fost [printre cei căzuţi] Constantin Dragaşevici 
şi Marko Kralievici. Şi atâta mulțime fără de număr de sulițe s-a rupt, 
încât nu se vedea văzduhul de mulțimea săgeților. lar râul acela curgea 
însângerat de mulţimea cadavrelor omeneşti, încât şi însuşi Baiazid s-a 
înspăimântat şi a fugit. Totuşi pe un oarecare dintre vlasteli l-a pus să 
conducă țara. lar Mircea a fugit în Tara Ungurească. lar Baiazid şi el 
s-a întors fugind, vrând să treacă Dunărea. Şi a aşezat paznici pe la toate 
vadurile râului Dunărea. 

Și l-a prins pe țarul bulgar Şişman şi l-a omorât în anul 6903 [1395] 
luna iunie 3. În felul acesta a luat Țara Bulgărească. Şi a pus într-însa 
dregătorii săi peste toată Ţara Bulgărească. ” 


Dar despre acest text însuşi P. Schreiner, şi după el D. Năstase, susțin 
că n-ar fi decât o prelucrare sau o traducere în slavonă a unei cronici 
bizantine scurte, de felul Cronicii 72 a, dar pierdută în forma originală. 
Fără a ne pronunţa asupra formei originare a textului slav, reținem că 
este dovedită scrierea lui la Constantinopol şi nu în Bulgaria (cum 
credea loan Bogdan), deci ne trimite tot la o tradiţie bizantină, fapt ce 
explică asemănările cu 72a, dar are o cu totul altă redactare, ceea ce ex- 
plică numeroasele deosebiri, observabile chiar şi la o simplă lectură a celor 
două relatări. 

Problema care se pune acum este: trebuie acceptată integral relatarea 
din izvorul bizantino-slav descoperit de loan Bogdan, izvor care, în copia 
lui Isaia de la Slatina este de aceeaşi vârstă — secolul al XVI-lea — cu cel 
editat de Schreiner şi pus acum în circulație în istoriografia noastră de 
semnatarul articolului de față? Deşi se cunoştea dinainte versiunea ro- 
mânească a lui Moxa, în care textul despre „fuga” şi înlocuirea” lui Mircea 
nu apare, ceea ce poate însemna că Moxa a avut la dispoziţie o copie mai 
apropiată, sau chiar originalul păstrat la Tismana ori la Cozia, constatăm că 
în istoriografia noastră s-a acordat credit nelimitat textului slavon, ceea ce a 
dus la situația paradoxală că, din 1891, victoria lui Mircea cel Mare la Ro- 
vine a devenit o semiînfrângere, urmându-i — chipurile — refugiul la Braşov 
şi necesitatea ca regele Ungariei, Sigismund de Luxemburg, să întreprindă 
„nu mai puţin de patru expediţii” (P.P. Panaitescu) spre a-l repune pe 
Mircea pe tron. Dar încă editorul loan Bogdan constata: „Ciudat, cronica 
bulgară se contrazice ea însăşi, susținând pe de o parte că Mircea ar fi re- 
purtat victoria şi totuşi s-ar fi refugiat la unguri, pe de altă parte susține că 
Baiazid, fiind învins, ar fi căutat scăpare dincolo de Dunăre şi totuşi ar fi 
numit pe un boier al țării ca domn în locul lui Mircea” (loan Bogdan, 
Scrieri alese, Bucureşti, 1968, p. 266). Am arătat într-un studiu în curs de 
apariție** că aşa-numita Cronică bulgară comasează două serii de 
evenimente, ceea ce duce la confuzia observată de Bogdan. Dar hotărâtoare 
nu este critica aces- tui izvor, ci confruntarea ambelor izvoare cu realitatea 
istorică atestată de documentele strict contemporane: diplomele lui Sigis- 
mund de Luxemburg, scrisoarea lui Timur Lenk către Baiazid, scrisoarea 
lui Baiazid către Sigismund de Luxemburg. Împreună, ele confirmă cu 
prisosință izvorul pe care-l punem în circulație, emendând totodată in- 
terpolarea din copia lui Isaia de la Slatina şi probând autenticitatea versiunii 
româneşti a lui Moxa. 


Esenţială pentru stabilirea naturii bătăliei de la Rovine (victorie, 
victorie parțială, semiînfrângere sau chiar înfrângere a lui Mircea, cum o 
vedea C. Irecek) este datarea ei. Dacă acceptăm 10 octombrie 1394 — ca în 
cronicile sârbeşti târzii — şi combinăm cu informaţiile preluate necritic din 
„Cronica bulgară”, ne iese „scenariul” propus de Irecek în 1892: înfrânt la 


** Mă refeream la studiul 77 mai 1395, o dată importantă în istoria universală — 
victoria românească de la Rovine, în vol. Marele Mircea Voievod, p. 254-277 [notă 
2009]. 

Rovine, Mircea pierde tronul, petrece nu se ştie unde din octombrie 1394 şi 
până în martie 1395, când, la Braşov, se aliază cu Sigismund, iar ceea ce 
urmează sunt expediţii comune de recuperare a tronului şi de scoatere a 
Țării Româneşti din mâinile otomanilor, care-şi puseseră domn supus pe 
Vlad Uzurpatorul. 

Acest „scenariu” este însă fals, deoarece data de 10 octombrie, cum a 
arătat academicianul sârb G. Sp. Rudojcici încă din 1927, nu prezintă nici o 
autoritate, apări.nd numai într-o variantă târzie a cronicilor sârbești, copiată 
în zece exemplare (nu în zece variante, cum se afirmă de obicei !). 
Dimpotrivă, dir tre celelalte două date propuse de istoriografia noastră — 17 
mai 1395 (B.P. Hasdeu şi C. Litzica) şi toamna lui 1395 (Ilie Minea) — 
Radojcici se raliază (şi după el întreaga istoriografie internaţională) punc- 
tului de vedere propus de Hasd2u. 

Din păcate, până de curând, în sprijinul datării bătăliei de la Rovine în 
anul 1395 nu existav decât două argumente documentare, Tipicul lui 
Roman şi Don ţia împăratului Manuel II Paleologul către Mânăstirea 
Petra, care ambele confirmau moartea lui Constantin Dragaş la 17 mai 
1395. Nicolae forga a contestat însă valoarea probatorie a celor două 
izvoare invocate de Hasdeu şi Litzica, iar D. Onciul a venit cu ipoteza că de 
fapt au existat două bătălii în cadrul aceleiaşi expediţii a lui Baiazid: una la 
10 octombrie 1394, în care să fi murit Marko, şi alta la 17 mai 1395, în care 
a murit Constantin. Chiar dacă ipoteza lui Onciul contrazicea toate izvoa- 
rele (care-i dau pe cei doi căzuţi în aceeaşi bătăliei) şi inventa o expediţie a 
lui Baiazid în untradicţie cu tot ce se ştie despre obiceiurile militare ale 
otomanilor (expediţie pornită toamna, iernare pe teritoriul inamicului, 
prelungire a şederii oștirii şi a sultanului timp de aproape un an la nord de 
Dunăre !), o seamă de istorici au acceptat acest scenariu, lipsind un docu- 
ment hotărâtor care să-l infirme. 

În momentul de față acest document există. El a fost publicat în 
Turcia, în 1980, şi a fost introdus în circuitul ştiinţei româneşti de 
turcologul Tahsin Gemil, fiind pentru prima oară publicat în limba 
franceză, pentru partea ce ne priveşte, în articolul său Mircea /'Ancien face 
à la politique imperiale de Bayezid LI”, apărut în nr. 1-2/1986 din „Revue 
Roumaine d'Histoire”. Din acest document, cum demonstrează indiscu- 
tabil Tahsin Gemil, reiese că expediţia lui Baiazid nu a avut loc în anul 
1394, ci în anul 1395. 

În urma articolului său, data de 10 octombrie trebuie definitiv exclusă 
din discuţie. Rămân numai cele două, şi anume 17 mai, propusă de Hasdeu, 
Litzica şi Radojcici — actualmente acceptată în toată istoriografia inter- 
națională —, și toamna lui 1395, propusă de Ilie Minea în cunoscuta lui mo- 
nografie Principatele Române şi politica orientală a împăratului Sigis- 
mund, Bucureşti, 1919, p. 69-70. 

Datarea lui Ilie Minea nu poate fi însă acceptată dintr-un motiv 
hotărâtor: ştim exact, din propriile sale diplome, când păşeşte regele Sigis- 
mund de Luxemburg la sud de Carpaţi şi în ce împrejurări anume. Ne-o 
spune singur: la 6 iulie 1395, ca urmare a expediției lui Baiazid în Țara 
Românească. Deci cauza expediției ungare este expediția anterioară a lui 
Baiazid. | 

La rândul său, sultanul otoman, într-o scrisoare citită la Buda pe 28 
noiembrie 1395, scrisoare expediată lui Sigismund de Luxemburg, con- 
firmă că a părăsit Ţara Românească mai înainte de apariția oştilor 
conduse de Sigismund, şi-i reproşează regelui Ungariei că se laudă fără 
temei în toată Europa că această retragere s-ar fi datorat apropierii oştilor 
sale. Baiazid afirmă că „alte motive” l-au determinat să se retragă, dar 
confirmă că retragerea (şi deci expediţia) avusese loc înainte de 6 iulie 
1395, când Sigismund trecuse Carpaţii. Acesta din urmă afirmă şi el, foarte 
amănunţit, că la sosirea sa în Țara Românească, Baiazid plecase şi nu mai 
rămăsese de cucerit din mâinile otomanilor decât cetatea Nicopolul Mic 
(adică Turnu), unde cele două oşti — ungară şi română — s-au unit spre a 
lichida ultimul punct de rezistență otoman de pe malul stâng al Dunării. 

De ce plecase Baiazid ? Ne-o spune Cronica 72 a ! 

În faţa mărturiilor consonante şi zdrobitoare ale celor doi actori ai 
dramei, rezultă limpede că expediţia lui Baiazid se terminase la 6 iulie 
1395, deci nu avea cum să aibă loc „la sfârşitul verii sau în toamnă”. Ilie 
Minea transformă deci cauza în efect şi efectul în cauză ! 

Rămâne, prin urmare, ca unică dată plauzibilă pentru bătălia de la 
Rovine aceea propusă în 1876 de B.P. Hasdeu: 17 mai 1395, data morţii lui 
Constantin Dragaş, despre care toate izvoarele spun că a murit împreună cu 
Marko Kralievici în lupta de la Rovine. 

Ce a fost lupta de la Rovine pentru Mircea cel Mare şi români, ne-a 
spus-o exact noul izvor, despre a cărui veridicitate şi importanţă nu credem 
că se mai poate discuta. 

D: la bătălia de la „Rovine” la istoria polonă a lui Jan Dlugosz 
este titlul articolului apărut sub semnătura lui Sergiu losipescu 
în nr. XXIII/2 (1986) al „Anuarului de istorie şi arheologie «A.D. 
Xenopol» din laşi”, paginile 707-712. Meritoriu în sine, prin tematica 
tratată, noul demers al tânărului medievist se constituie într-un fel de 
minibilanţ al problematicii referitoare la victoria românească de la Rovine 
din 17 mai 1395 — datare, localizare, denumire, istoriografie etc. — , citito- 
rul aflând aici, nu o dată, răspunsuri, soluţii şi informaţii pe cât de in- 
solite — în raport cu opţiunile de până acum ale lui Sergiu losipescu, 
exprimate începând cu articolul La Rovine în câmpii (1974) — pe atât de 
peremptorii. Totuşi există în aceste „note” — cum le numeşte autorul lor — o 
serie de scăpări şi erori ştiinţifice, ca şi altele, să le zicem, de nuanță etică, 
pentru a căror corectare mă simt obligat a interveni, mai ales că cele din 
urmă vizează direct activitatea ştiinţifică a subsemnatului şi au darul de a 
trezi nedumeriri în rândul celor interesaţi de subiect — fie că sunt sau nu 
cunoscători în materie. În deschiderea articolului său Sergiu Iosipescu 
introduce următoarea notă (p. 707): 


„Adnotările pe marginea izvoarelor care le înfățişăm aici bunăvoinţei 
răbdătoare a cititorilor dezvoltă intervenţia mea la dezbaterea organizată 
de redacţia de istorie a Editurii Militare în jurul datei bătăliei de la Rovine 
la care au participat Al.V. Diţă, M. Dogaru, Tahsin Gemil, Anca Tanaşoca, 
Andrei Pippidi, N. Stoicescu, Dan Zamfirescu (ianuarie 1986, Bucureşti). 
Ele trebuie a fi considerate drept urmare şi îndreptarea celor scrise de mine 
în articolul La Rovine în câmpii (Magazin istoric, VIL, 12/1974, p. 14-18)”. 

La aceste rânduri, menite mai mult a dezinforma decât a informa, tre- 
buie adăugat că: 

1. Dezbaterea care s-a desfăşurat în ziua de 27 ianuarie 1986, din 
inițiativa şi în sediul Editurii Militare, a avut ca bază de pornire a discuţiilor 
REFERATUL pe care timp de cca 60 de minute subsemnatul l-a citit în fața 
celor prezenți. 

2. Pe parcursul dezbaterii NU a mai fost prezentat nici un referat sau 
contrareferat, opiniile tuturor participanţilor pornind şi gravitând, cum este 
firesc în astfel de situaţii, în jurul celor susținute de referent. 

3. În finalul discuţiei toți participanții s-au raliat, în ceea ce priveşte 
data de 17 mai 1395 ca dată exactă a bătăliei de la Rovine, punctului nostru 
de vedere. 

4. Intervenția lui Sergiu Iosipescu s-a mărginit doar la observarea 
corespondenței dintre 17 mai 1395 ca dată când a avut loc bătălia de la 
Rovine şi prezenţa aceleiaşi date în cronica lui Jan Diugosz, dar ca dată a 
morții reginei Maria, soţia lui Sigismund de Luxemburg (observaţie care dă 
şi titlul articolului din Anuar). 

Că Sergiu losipescu nu se decisese încă definitiv pentru data de 17 
mai 1395 nici în IUNIE 1986, ne-o dovedeşte articolul său Remarcabilă 
personalitate a istoriei poporului român (apărut în revista „Munca politică 
în Armata Republicii Socialiste România”, nr. 6/1986, p. 30-34) în care 
citim 

„Conştient de valoarea adversarului, sultanul Baiazid I a mobilizat, în 
toamna anului 1394, forţele sale pentru a invada Țara Românească. Războ- 
iul cu Imperiul otoman, declanşat în anul 1394, a fost prima fază a unei 
confruntări ce avea să se prelungească secole de-a rândul [...]. Efortul 
excepțional al românilor, încununat de strălucita victorie de la Rovine, pe 
Argeș, la 10 octombrie 1394, şi de alte biruinţe memorabile, a probat trăi- 


nicia edificiului statal românesc [...].” (p. 33 — sublinierile ne aparțin — 
AVD). 


Deci numai DUPĂ apariția în iulie-august (nr. 4) a studiului nostru 
intitulat Victoria românească de la Rovine (17 mai 1395) — în revista 
„Anale de istorie”, nr. 4/1986, p. 22-43 —, pe care pretinde că nu l-a 
cunoscut la data când îşi redacta „ notele” din Anuar, Şi-a însuşit această 
opțiune (deşi studiul amintit reproduce în cea mai mare parte referatul meu 
audiat de losipescu la 27 ianuarie!). 

5. Despre acest studiu, în finalul „notelor” sale, Sergiu losipescu 
afirmă (p. 712): 


„Aceste câteva adnotări pe marginea vechilor izvoare privitoare la 
evenimentele din primăvara anului 1395, relevă aria nebănuit de mare a 
interpretărilor posibile pentru reconstituirile istorice viitoare”. După care, 
în notă, adaugă: „Una dintre acestea a apărut, după predarea prezentelor 
note [sublinierea noastră — AVD], sub Semnătura lui Alexandru V. Diţă, 
600 de ani de la urcarea pe tron a domnitorului Mircea cel Mare, în Anale 
de istorie, XXXII, 4/1986, p. 22-43.” 


„Aria interpretărilor” NU ESTE mare. Ea se reduce exclusiv la 
poziţia adoptată de volumul al II-lea al /storiei militare a poporului român, 
lucrare despre care Sergiu losipescu se face a nu şti că există. După cum se 
face a nu înțelege că titlul articolului nostru publicat în Anale este Victoria 
românească de la Rovine (17 mai 1395) şi nu 600 de ani de la urcarea pe 
tron a domnitorului Mircea cel Mare (care este doar şapoul studiului pro- 
priu-zis). 

Observăm că vrând a lăsa impresia că nu ne datorează nimic, Sergiu 
losipescu se infirmă singur, nu numai prin articolul din iunie 1986, citat 
mai Sus, ci şi prin următorul pasaj din „notele” sale ieşene: 


„Haşdeu afirma (1876) că «ilustra victorie de la Rovine a cărei 
strălucire se revarsă asupra Craiovei, avusese loc anume la 17 mai 1395».” 
(p. 707), i 


după care trimite la volumul O/renescile, Craiova, 1884, p. 126-128. 

Acest volum reproduce — printre altele — studiul Originile Craiovei 
(1230-1400) apărut anterior în revista „Columna lui Traian”, fapt pe care 
Hasdeu nu găseşte necesar să-l menţioneze. Paragraful 78. Mircea cel Mare 
lângă Craiova — la care se referă losipescu — NU a apărut însă în 1876, ci în 
nr. 12 din 1877 (anul VIII), paginile 666-671, discuţia despre data bătăliei 
de la Rovine fiind la p. 668-669. Prin urmare, în Olrenescile, Hasdeu nu 
indică nici un an, iar în „Columna lui Traian” anul este corect: 1877. Nici 
un alt istoric de atunci şi până în prezent nu dă data 7876. Ea este o eroare 
care ne aparţine în- exclusivitate (am corectat-o între timp în articolul 
Victoria românească de la Rovine — 17 mai 1395. Datare, desfăşurare, 
importanță internațională, în Almanah Luceafărul 1987, p. 23) şi pe care 
cititorul o poate întâlni la p. 29, nota nr. 8 din articolul pe care Sergiu 
Iosipescu pretinde că... nu l-a citit! 

6. Dacă aici losipescu afirmă că n-a citit, când este evident că a 
făcut-o, în schimb vrea să dea impresia că a citit când de fapt nu a citit. O 
dovedeşte nota nr. 8, unde studiul unui foarte cunoscut istoric iugoslav 
— Mihailo Dinić — , colaboratur, printre altele, la celebra The Cambridge 
Medieval History, este citat după cum urmează: „M. Dunic, Hronica sen 
Deniskog kalugera kao izvor za boiove na Kosovu i Rovinama, în «Prilozi 
za kniZevnost, istorii i folklo», XVII, 1937, p. 61-66”. Trimiterea este 
identică cu aceea întâlnită în nota 20, p. 241 din lucrarea lui P.P. Panai- 
tescu, Mircea cel Bătrân, Bucureşti, 1944, care, în conformitate cu meto- 
dologia cercetării istorice, trebuia menţionată cu apud, deoarece în ambele 
trimiteri sunt trei greşeli identice: 

— numele autorului este scris Dunic, cu u în loc dei; 

— în titlu stă scris boiove şi nu bojeve (cum este corect); 

— paginile reale sunt 51-66.nu 61-66. 

Cum a fost imposibil ca P.P. Panaitescu să preia erorile de la Sergiu 
losipescu, rămâne indiscutabil că cel care citează pe necitite este acesta din 
urmă. 


* * * 


În continuare ne oprim la cele două „contribuţii” — singurele origi- 
nale — care alcătuiesc însăşi baza articolului din Anuar, deoarece, neco- 
rectate, ele ar putea înmulți ficţiunile istoriografice, şi aşa mult prea multe, 
cu privire la evenimentele domniei lui Mircea cel Mare. 

1. Crezând că a descoperit o corespondenţă între data de 17 mai 1395 
din Historiae Polonicae Libri XII de Jan Dlugosz şi lupta de la Rovine, 
Sergiu losipescu afirmă: 


„Un ecou dificil de reperat, al bătăliei de la 17 mai 1395 se află în 
binecunoscuta /storie polonă a lui Jan Dlugosz. Sub anul 1395 — unde se 
înfăţişează luptele de la Dunăre ale regelui Sigismund de Luxemburg, 
inclusiv cruciada de la Nicopole — se consemnează şi moartea reginei 
Maria a Ungariei [...]. Astfel că dara morții reginei Maria a Ungariei, 
înregistrată de istoria lui Dlugosz se referă, de fapt, la altceva. Celebru prin 
compulsarea atâtor surse pentru elaborarea operei sale, Jun Dlugosz a 
inclus aici data unui alt eveniment. Cu probabilitate a unei ştiri sosite tot de 
la Curtea Ungariei şi care nu poate fi alta decât a marii bătălii a românilor 
cu forțele Porții, desfăşurată la 17 mai 1395. Tehnicile cronisticii medie- 

vale ca şi spiritul de asociere al istoriografului explică eroarea cronolo- 
gică [...] Alături de tipiconul de la Hilandar, data istoriei lui Jan Dlugosz 
confirmă desfăşurarea la 17 mai 1395 a unei mari bătălii în Ţara Româ- 
nească, ştirea ei fiind fără preget transmisă Curţii polone de regele Sigis- 
mund de Luxemburg.” (sublinierile ne aparțin — A VD) 


Ce este adevărat în cele de mai sus? 

Nimic ! 

Totul este produsul exclusiv al imaginaţiei lui losipescu care se dove- 
deşte a fi nefamiliarizat cu cronistica polonă. Totuşi, ar fi putut cunoaşte 
măcar Dissertatio inauguralis historica de Herda Reinhold, lucrare apărută 
la Bratislava în 1865 şi în care sunt prezentate şi analizate o parte din 
izvoarele folosite de Dlugosz pe parcursul elaborării /storiei sale. Printre 
acestea, un loc deosebit îl ocupă Anonimi arhidiaconi Gneznensis brevior 
chronica Cracoviae (Scurtă cronică a Cracoviei a arhidiaconului anonim 
de Gniezno), cronică a cărei redactare se încheie nu mult după anul 1395, 
deci este strict contemporană evenimentelor ce ne interesează. „Dlugosz 
— scrie Reinhold — urmează relatările acestui arhidiacon în cea mai mare 
parte aproape textual, deşi a mai avut în față şi alte izvoare, îl preferă totuşi 
pe acesta” (op. cit., p. 31). 

Acesta este şi cazul informaţiei privitoare la moartea reginei Maria, 
despre care Dlugosz a citit pur şi simplu în cronica arhidiaconului anonim 
de Gniezno unde stă scris: 


„Item Anno Domini MCCXCV die lune XVII mensis May 
Maria Regina Ungariae uxor Sigismundi Regis obiit in Ungaria”. 
[De asemenea, anul Domnului 1395, ziua luni 17, luna mai Maria 
regina Ungariei, soţia regelui Sigismund, a murit în Ungaria] 
(Friedr. Wilh. de Sommersberg, Si/esicarum rerum scriptores 
aliquot adhuc inediti, tom II, Lipsiae, 1730, p. 154). 


Este imposibil ca arhidiaconul de Gniezno să fi „încurcat fişele” pu- 
nând pentru decesul reginei Maria data bătăliei de la Rovine, pe care nu o 
cunoaşte, când ştim că el „scrie ca martor ocular care, aflat într-o înaltă 
poziţie la Curtea Poloniei, cunoscuse foarte bine faptele şi le expusese în 
mod veridic” (Herda Reinhold, op.cit., p. 31). 

Fiind cât se poate de clar că Dlugosz n-a făcut decât să consemneze o 
informaţie care circula cu mult înainte ca el să-şi fi scris opera, totuşi, în 

eventualitatea că ar putea apărea acum un articol intitulat De la bătălia de 
la „Rovine ” la... cronica arhidiaconului de Gniezno, ne grăbim să preci- 
zăm că şi alte cronici conţin această dată pentru moartea reginei Maria: luni 
17 mai 1395. Cei interesați pot consulta, spre exemplu, Monumenta 
Poloniae Historica, tom II, Lwow, 1872, p. 922; ori Monumenta Poloniae 
Historica, series nova, tom VI, Warsawa, 1962, p. 98. 


2. La fel de neîntemeiate sunt şi speculaţiile pe marginea cronicii 
postbizantine păstrate într-o copie din 1624, prin care Sergiu losipescu 
încearcă, într-o manieră sofisticată, să explice cum a apărut în izvoare 
cuvântul „Rovine”: un copist macedonean a citit grecescul fo fousăto 
(oastea), în timpul traducerii mentale l-a recepționat prin romanicul 
fossatum (aşezare întărită cu şanţuri), şi l-a transcris urvina ,„ LA ROVINE”. 

Indiferent de împrejurări (pe care, oricum, autorul trebuia să le dove- 
dească — originea etnică a traducătorului, circulația paralelă a termenilor în 
epocă, ca şi semnificaţia lor, cu trimitere strictă la limba secolului al 
XV-lea), personal găsesc imposibilă producerea unei astfel de situații ce 
contrazice atât logica frazei şi a contextului, cât şi obişnuitul proces mental 
ce are loc în timpul traducerii unui text. Observ însă că întregul eşafodaj 
rălicat de Sergiu Iosipescu se sprijină pe afirmaţia: 


„În fapt, cronicile sârbe [care vorbesc despre bătălia de la 
Rovine — 4.V.D.!] au utilizat un prototip grecesc” (p. 710). 


Or, cel mai mare specialist din lume în aşa-numitele cronici scurte, 
Peter Schreiner, afirmă despre această cronică grecească — pe care inclu- 
zând-o în monumentala sa colecţie de cronici minore o codifică 72 a — 
EXACT INVERSUL a ceea ce susține Sergiu losipescu, anume că „cele 
mai importante informaţii au fost scrise având la bază un izvor analitic 
sârbesc”. Dar, spre deosebire de Iosipescu, care numai afirmă, P. Schreiner 
demonstrează: „Caracteristic pentru întrebuinţarea unui model sârb sunt 
următoarele considerente” şi enumeră nu mai puţin de nouă, pe care 
considerăm că nu e cazul să le reproducem aici (vezi Peter Schreiner, Die 
byzantinischen Kleinekroniken, vol. I, Wien, 1975, p. 558-559). Până când 
Sergiu losipescu nu va face o demonstraţie care să infirme aceste nouă 
argumente avansate de Schreiner, orice teorie de felul celei de mai sus 
rămâne o simplă speculație sterilă. 

Este, de asemenea, şi cazul „demonstraţiei” pe care Iosipescu o făcea, 

la fel de convins, în anul 1974, şi despre care acum nu pomeneşte nimic, 
deşi ea se află la antipodul celor susţinute în prezentul articol, contra- 
zicându-le. Atunci „argumenta” că ROVINA nu înseamnă şanţ, cum spune 
acum şi cum este şi adevărat, ci... ruină, drept care forma corectă ar fi fost 
ROVINA şi nu ROVINE. „Părerea ar putea părea hazardată — scria Sergiu 
losipescu —, dacă banul Mihai Cantacuzino în a sa Genealogie a Cantacu- 
zinilor n-ar da formularea următoare: «...a venit asupra lui sultan Murat (de 
fapt, Baiazid) cu care lovindu-se la satul Rovina şi biruindu-se turcii au 
fugit peste Dunăre»” (La Rovine în câmpii, p. 17). Numai că Sergiu 
losipescu, vrând a ocoli „hazardul”, omite să precizeze că exact în aceeaşi 
lucrare, descriind aceeaşi confruntare militară, banul Mihai Cantacuzino 
dă şi „formula” ROVINE (op.cit., ed. N. lorga, Bucureşti, 1902, p. 496), 
ceea ce înseamnă că în epocă ROVINA şi ROVINE aveau accepțiune 
identică. Fapt atestat, de altfel, şi de o hotărnicie din 10 iulie 1724 unde 
aceleiaşi localităţi (din judeţul Vâlcea) i se spune când ROVINA când RO- 
VINILE (N. lorga, Studii şi documente cu privire la istoria românilor, vol. 
XXI, Bucureşti, 1911, p. 303-311). 

Încheiem observând că din 1974 şi până astăzi nimic nu s-a schimbat 
la Sergiu losipescu în maniera de cercetare a trecutului, chiar atunci când 
concluziile la care ajunge se bat cap în cap. 

peie în urmă cu o jumătate de secol — 1937 — studiul Hro- 
nika Sen-Deniskog kalugera kao izvor za bojeve na Kosovu i 
Rovinama istoricul iugoslav Mihailo Dinici se oprea' asupra unei ştiri 
conţinute de Cronica monahilor de la Saint-Denis, scriere care, „redactată 
sub supravegherea regalității”, a constituit — după expresia lui Emile 
Faguet — un adevărat jurnal oficial al regatului”, fiind, pentru evenimentele 
secolelor XIV-XV, cel mai bine informat izvor al istoriografiei franceze. 
Este vorba despre Cronica lui Carol al VI-lea, cartea XVI, cuprin- 
zând evenimentele anului 1395 — după 11 aprilie — , capitolul XVII, intitu- 
lat De victoria regis Hungarie contra Turcos*, capitol ale cărui informaţii, 
opina Dinici, privesc „o confruntare armată care a avut loc în Ţara 
Românească, între regele ungar Sigismund şi sultanul Baiazid, în luna mai 
955 


1395, fiind foarte probabil vorba de luptele de la Rovine”. 


' Mihailo Dinić, Hronika Sen-Deniskog kalugera kao izvor za bojeve na Kosovu 


i Rovinama, în „Prilozi za kniZevnost, istorii i folklor”, XVII (1937), p. 51-66. 
2 Emile Faguet, Histoire de la littérature française, vol. 1, Paris, 1905, p. 229. 
3 Ibidem. 


+ Chronique du religieux de Saint-Denys contenant le règne de Charles VI, de 


1380 à 1422, publice en latin pour la première fois et traduite par M.L. Bellaguet, 
précédée d'une introduction par M. de Barante, vol. II, Paris, 1840, p. 386-391 (în 
continuare lucrarea se va cita Chronique du religieux de Saint-Denys). 


5 Mihailo Dinić, op. cit., p. 52. Cu toate erorile conţinute, studiul cercetătorului 

În acelaşi an — 1937 —, la Leipzig, vedea lumina tiparului lucrarea lui 
Maximilian Braun, „Kosovo”. Die Schlacht auf dem Amselfelde in 
geschichilicher und epischer Überlieferung, în care De victoria regis 
Hungarie contra Turcos figurează ca unul dintre izvoarele importante 
referitoare la confruntarea dintre oştile cneazului Lazăr şi cele ale lui 
Murad | din anul 1389. Deşi observase că evenimentul este înregistrat sub 
anul 1395”, istoricul german a considerat, asemeni lui Constantin Ireceks, 
Benjamin von Kallay’, J. Delaville te Roulx"?, Cedomil Mijatovic!! ş.a., că 
„amănuntul” trebuie trecut cu vederea, el datorându-se unor cauze alea- 
torii. 

La rândul său, P.P. Panaitescu a preluat parțial, prin filieră Dinici, 
textul cronicii franceze, introducându-l în istoriografia noastră o dată cu 
publicarea monografiei sale dedicate lui Mircea cel Mare'?, dar, faţă de 
precedenții, el găsea că izvorul se referă, deopotrivă, la campania lui 
Ştefan de Losoncz în Țara Românească, aşezată — după J. Karácsonyi” 


iugoslav este, totuşi, foarte important. Din păcate, el a rămas practic necunoscut până 
de curând istoriografiei noastre, căci modul defectuos în care P.P. Panaitescu l-a 
folosit (inclusiv citarea repetată a numelui autorului sub forma greşită de Dunic) nu 
justifică o altă concluzie (vezi Alexandru V. Diţă, Din nou despre bătălia de la 
Rovine, în „Luceafărul”, nr. 37/1987, p. 6). Oarecum identic stau lucrurile şi în ceea 
ce priveşte textul cronicii franceze, deşi cu numele ei suntem cât de cât familiarizați, 
mai ales prin reproducerea sau menţionarea unui fragment — întotdeauna acelaşi — 
tradus şi pus în circulaţie de P.P. Panaitescu, care însă, croşetându-l şi rupându-l din 
context, i-a dat o interpretare proprie, preluată ca atare şi de către alți istorici (vezi 
mai jos nota nr. 41). 


* Maximilian Braun, „ Kosovo”. Die Schlacht auf dem Amselfelde in geschicht- 
licher und epischer Uberlieferung, Leipzig, 1937, p. 15-20. 


7 Ibidem, p. 15-16. 
* Constantin Jireček, Geschichte der Bulgaren, Prag, 1876, p. 342-344. 


” Benjamin von Kallay, Geschichte der Serben, Budapesta — Viena — Leipzig, 
1878, p. 166. 


1 J, Delaville le Roulx, La France en Orient au XIVè siècle, vol. !, 1886, p. 222. 


" Cedomil Mijatović, Boj na Kosovu po kronici kalugera Sen-Deniskog, în 
„Spomenik Srpska Kraljevska Akademija”, X (1891), p. 13. 


'2 PP. Panaitescu, Mircea cel Bătrân, Bucureşti, 1944, p. 253-254. 


Dr. Karácsonyi János, A magyarok és románok második közös harca a törökök 
ellen, în „Cultura”, nr. 1/1924, p. 12-16 (cu rezumatul în limba franceză la p. 80). 

— în aprilie-mai 1395, şi la aceea a lui Sigismund de Luxemburg la sud de 
Carpaţi, în iulie-august acelaşi an. 

Pentru a pune capăt unei atare situații, găsim îndreptăţit şi necesar ca 
în cele ce urmează să traducem integral capitolul în discuţie, după care să-l 
analizăm din perspectivă istorică şi istoriografică, spre mai Justa şi deplina 
sa înțelegere, mai ales că informațiile conținute permit stabilirea indiscu- 
tabilă a adevăratului moment istoric consemnat. 

Iată, în traducere românească, textul cronicii: 


Evenimentele pe care le-am relatat mai sus [referitoare la pacea 
dintre Franţa şi Anglia — A VD] şi pe care le-am aflat datorită faimei lor sau 
din gura unor persoane demne de încredere nu sunt singurele care s-au 
petrecut în acest an. În luna iulie au fost trimişi din oraşul Veneţia soli la 
regele Franţei care să anunţe că duşmanul crucii, principele turcilor 
Amurat, a fost ucis în luptă, după cum se spunea. Şi anume că în anul 
trecut, auzind acest turc că datorită păcii încheiate între regii Angliei şi 
Franţei amândoi hotărâseră să pornească război cu mulțime nenumărată 
de luptători spre distrugerea lui, înfricoşat de această ştire inventată, 
fugise în regiunile sale pentru ca să adune noi trupe de turci. Atunci nu 
avea încredere în propriile sale puteri. Şi de aceea în acest an aduse cu sine 
o aşa de mare mulțime de turci prin Valahia şi Bulgaria, pe atunci regiuni 
supuse lui, încât se lăuda că, cu sprijinul lor, în scurtă vreme va ocupa 
întreaga creştinătate, care lucru, cu voia lui Dumnezeu, nu s-a realizat. 
Deci, la sosirea lui, ilustrul rege al Ungariei a adunat acolo, în grabă, o 
armată de luptători formată din nobili, nenobili, clerici şi alţi creştini; şi 
măcar că erau foarte puţini în comparaţie cu forța duşmanilor, punân- 
du-şi speranța lor întru Domnul, au hotărât să accepte riscul luptei. 
Regele a hotărât deci să trimită în avangardă patru sute dintre bărbaţii 
săi cei mai aleşi în întâmpinarea duşmanilor, pentru ca cercetându-le 
situația să-l încunoştinţeze despre felul în care ar trebui să-i atace. Dar, 
după ce trecuseră un fluviu din apropiere le-au ieşit pe neaşteptate în faţă 
barbarii, care, înconjurându-i repede din toate părţile, i-au atacat cu 


1 P.P. Panaitescu, op. cit., p. 253-256. 
'5 Ibidem, p. 223, 256-258. 

putere. Măcar că chiar şi Sufletele bărbaţilor foarte viteji obişnuiesc să 
fie izbite de cele ce se petrec pe neaşteptate, creştinilor nu le-a lipsit 
îndrăzneala de a se opune. Totuşi lupta nu a durat multă vreme în mod 
îndoielnic, ci creştinii copleșiți de numărul turcilor care veneau fără 
încetare au fost ucişi luptând cu bărbăţie. 

Care fapt auzindu-l regele Ungariei nu l-a suportat netulburat; 
chemând la sfat deîndată pe ostaşi, măcar că unii dintre ei socoteau demn 
că este mai bine a părăsi locul şi a fugi, el nu a fost de părerea acestora. Ci 
îndemnându-i pe toți la îndrăzneală le zise: „Noi toți, excelenți tovarăşi de 
luptă, să ne punem nădejdea în Hristos, care niciodată nu i-a înșelat pe cei 
ce şi-au pus speranța în el”; şi a poruncit ca să se ridice împotriva duş- 
manilor. Toţi s-au supus atunci poruncii regelui şi toate puterile creştine se 
aruncară asupra avangărzii dușmane care era deja slăbită din cauza luptei 
anterioare, şi au luptat cu vitejie dând lovituri puternice asupra duşma- 
nilor şi fără îndoială nu fără rezultate, dat fiind că cea mai mare parte a lor 
[a otomanilor — AVD] era insuficient înarmată. În această luptă regele a 
strălucit mai presus de toți, căci, măcar că a văzut de trei ori stindardul 
său umilit la pământ şi de tot atâtea ori ridicat, fără să se descurajeze îi 
îndemna pe ai săi să lupte cu vitejie spre slava lui lisus Hristos. Cu 
ajutorul căruia barbarii au fost în cele din urmă învinşi şi aici s-a 
manifestat răzbunarea cerească care trebuia să se exercite de către creş- 
tini împotriva acestui neam necredincios. 

Aici sus-numitul Amurat şi fiul lui cu 100.000 de duşmani au 
murit. Noaptea a oprit uciderea celor care fugeau. Însă acei care veneau 
în ajutorul acestora în marş fortat şi care luptau sub steagurile lui Baiazid 
nepotul lui Amurat, când au auzit de cele întâmplate au hotărât în 
unanimitate să se retragă imediat. În aceeaşi zi, după cum raportau solii, 
regele Ungariei jurase că sau îi va învinge pe duşmani sau va muri în 
luptă; care jurământ şi l-a îndeplinit cu o astfel de vitejie, încât nimic nu 
l-a putut face să renunțe la cele începute, nici Sfaturile alor săi, care 
spuneau că iubita lui soție, regina, este aproape de moarte şi că îşi trăgea 
sufletul cu puţină speranță. 

Regele Franței când a auzit de victorie s-a bucurat; şi multumind lui 
Dumnezeu în ziua următoare s-a dus la biserica NGtre-Darne din Paris, 

cu unchii săi şi cu marii nobili, pentru a asculta cu devoțiune liturghia 
Sfântului Spirit. 


'? Ulţra superius scripţa, que divulgante fama celebri, vel credibilium persona: 
rum crebra relacione cognovi, plicima de villa Veneciarum nuncii ad regem Francie 
missi sunț mense jullio, qui adversarium Crucifixi, Turcorum principem Lamorat, in 
prelio inţerfecțum nunciaverunț, uț dicetur. Anno quippe jam elapso, audiens ipse 
Turcus quod, pace facța inter reges Francie et Anglie, ambo cum multitudine pugilas 
torum innumerabili ad internecionem ipsius arma movere stațuerant, hac adinvența 
relacione țerritus, ad partes suas fugerat, uţ novum delectum Sarracenorum congres 
gareț. Tunc propriis viribus diffidebaț. Eţ ideo anno isto tanțam multitudinem Turcos 
rum secum per Walaquiam eț Bulgariam, sibi țunc subditas regiones, adduxerat, 
quod, eorum auxilio se jactabat in brevi totam chrisțianitațem occupaturum viribus; 
quod ţamen, favente Deo, minime adimpleviț. Ad adventum quidem ejus inclitus rex 
Hungarie ex nobilibus, ignobilibus, viris ecclesiasticis eț aliis chrisțianis exercitum 
pugnațorum ilico congregaviț; eţ quamvis perpauci essent respectu adversariorum, 
spem țamen suam in Dominio reponentes, fortunam prelii statuerunt experiri. In 
prima namque acie rex quadringentos ex electissimis viris dignum duxit premitțere in 
adversariorum occursum, ut eorum statum explorando de modo in eos insurgendi eum 
redderenț docțiorem. Sed cum propinquum quendam fluvium transissenț, ex inspea 
rațo barbaris obviarunț, qui eos undique mox circumdantes forţiţer invaserunț. Quamı 
vis animos eciam virorum forcițum repentina soleanţ concutere, nec tamen christis 
colis defuiț audacia resistendi. Non țamen anceps diu prelium duraviț, sed tandem 
mole superveniencium Turcorum oppressi chrisțiani occiduntur fortiter dimicando. 

Quod audiens rex Hungarie impacientissime țuliț, ad colloquiumque milițes mox 
accersiens, quamvis loco cedere eț fugere nonnulli dignum ducerent, hiis țamen non 
acquieviț. Sed omnes ad audaciam invitans, inquiens: „Omnes nos, commilițones op 
timi, Christum spei anchoram figamus, qui nullum unquam in se sperancium fefellit”; 
jussiţ in hosțes insurgere. Mandaţo regio ţunc obtemperațum fuiț, eţ chrisțicole vires 
resumențes in primam aciem hosțium, jam aliqualiter fessam ex pugna peracța, 
irruențes fopțițer pugnaverunț, cum lacertis hecțoreis hinc inde ictus addentes super 
hosțes; et procul dubio non incassum, cum maxima pars eorum armis esseț insuffis 
ciențer conțecța. In hac pugna super omnes sțrenuițas regis enițuiț; nam cum ter 
vexillum suum vidisseț ad terram humilitatum, et tot vivibus sublevațum, non tamen 
consțernațus animo semper suos hortabatųr uț ad honorem Jhesu Chrisți forţiter dix 
micarenț. Quo favențe, țandem barbari victi sunt, et sic locum habuit vindicta celes- 
tis, que per christicolas gențem sacrilegam fueraț exercenda. 

Ibi Lamoraţ predicțus eț ejus filius cum centum milibus hostium ceciderunt. 
Stragem fugiencium nox diremiț. Qui auțem ad auxilium istorum magnis ițineribus 
properabant, eț qui sub vexillis Basite, nepoțis Lamorat, milițabanț, uț rem gesțam 
cognoverunț, mox rețrocedere unanimițer concluserunț. Ipsa die, uț nuncii refere- 
banț, rex Hungarie hostes se debellațurum juraverat vel in prelio morițurum; quod 

Deci la care dintre cele trei evenimente militare menţionate mai sus se 
referă acest pasaj din cronică, strict contemporan momentului istoric con- 
semnat? Că nu este vorba de bătălia de la Cosovo din 15 iunie 1389 — cum, 
după Zinkeisen!”, au crezut toți istoricii până la M. Braun — a demonstrat-o 
cu prisosință M. Dinici, dovedind că „datele cronologice, topografice şi 
toate celelalte informații, în măsura în care pot fi verificate, arată clar 
că în cronica de la Saint-Denis nu este descrisă lupta de la Cosovo”"?. El 
a observat, printre altele, că ceea ce a derutat aici a fost, în exclusivitate, 
precizarea conform căreia în bătălie ar fi murit „Lamurat”, nume care i-a 
trimis pe mulţi istorici la sultanul Murad I, căzut într-adevăr pe câmpul de 
luptă, dar, să nu uităm, într-o confruntare în care victoria a fost totuşi de 
partea otomanilor, şi la care Sigismund de Luxemburg nu a participat şi nu 
a fost reprezentat. 

Consultând vechile cronici franceze, Dinici observă că extrem de 
puţine cunosc numele exact al şefului statului otoman, în cele mai multe, şi 
nu dintre cele mai neimportante, Baiazid fiind numit la fel ca în Cronica de 
la Saint-Denis: Lamorat, Lamorat Baxin, l'Amorath Baquin — Froissart fă- 
când chiar precizarea, utilă şi concludentă discuţiei noastre, „roy Basaach, 
dit l'Amorath Baquin”, dar folosindu-l cu consecvență numai pe cel din 
urmă”. 

Foarte clar, în această privință, se exprimă călătorul şi ambasadorul 
spaniol Ruy Gonzâles de Clavijo, care, relatând despre moartea lui Murad 
la Cosovo, explică: 


„Şi despre acesta am scris spre a se şti cine este cel care a fost numit 
Murad (Murate) căci toți oamenii de stat ai Turciei, nouă, aici [în Occident 


juramentum cum tanta strenuitate complevit, quod nec ad exhortacionem suorum, qui 
eciam uxorem dilectissimam reginam tunc morti proximam asserebant, et quod in 
exigua spe trahebat animam, ab incepto potuit revocari. Rex vero Francie, ut victo- 
riam audivit, letatus est; et Deo gracias agens, die sequenti, ad ecclesiam Nostre Do- 
mine Parisiensis pere grinacionem faciens cum avunculis suis, regni quoque proce- 
ribus, ibidem missam solemnem de Spiritu Sancto jusit devotissime celebrari. (Chro- 
nique du religieux de Saint-Denys, p. 386-391). 


'7 Johann Wilhelm Zinkeisen, Geschichte des osmanischen Reiches in Europa, 
vol. I, Hamburg, 1840, p. 290. 


'% Mihailo Dinić, op. cit., p. 60. 


° Ibidem, p. 60-61. Vezi şi Oeuvres de Froissart, ed. Kervyn de Lettenhove, vol. 
XV, Bruxelles, 1871, p. 217. 

— AVD] ne sunt cunoscuţi cu numele de Murad (Murate) şi de fapt fiecare 
dintre aceştia avea un nume al său deosebit.*2 


Conform relatării lui P.P. Panaitescu, în urma demonstrației lui 
Dinici, însuşi M. Braun a renunțat la punctul său de vedere, adoptându-l pe 
cel al istoricului iugoslav: 


„Într-o convorbire ce am avut la Leipzig cu prof. Braun — spune, în 
1944, P.P. Panaitescu — , autorul cărţii despre Kossovo (sic), D-sa mi-a 
comunicat că s-a convins că pasajul în chestiune priveşte lupta de la Rovine 
şi nu cea de la Kossovo, cum crezuse întâi. 2! 


Prin urmare, singurele care rămân în discuţie sunt evenimentele 
anului 1395, fapt stabilit tot de M. Dinici, care însă, necunoscând în- 
treaga bibliografie a problemei, amestecă lucrurile, ajungând să vorbească 
— am precizat deja — despre victoria din luna mai obţinută la Rovine, în Țara 
Românească, de... oştile lui Sigismund de Luxemburg împotriva celor 
conduse de sultanul Baiazid |. 


Înainte de a vedea care şi cât de solide sunt argumentele istoricului 
iugoslav, cât şi cele ale lui P.P. Panaitescu, considerăm necesar să sta- 
bilim, la rându-ne, secvenţa de timp în care a putut avea loc marea 
victorie creştină ce a făcut obiectul soliei venețiene. 

Cronica spune răspicat despre confruntarea militară soldată cu 
înfrângerea dezastruoasă a trupelor otomane că a avut loc în anul 1395, 
adăugând şi faptul că în urmă cu un an — deci în 1394 — sultanul renunțase 
la campanie deoarece aflase că între regii Franței şi Angliei se încheiase 
pacea; precizare auxiliară menită a întări, o dată mai mult, valabilitatea 
datei consemnate, ştiut fiind că începând cu toamna lui 1393 „pacea 
convenită între cei doi regi era considerată ca făcută”, astfel încât numai 
în decursul anului 1394 ştirea ar fi putut ajunge, dacă a ajuns, la 
Adrianopol. Că personal ne îndoim ca ea să fi jucat vreun rol în hotărârea 
sultanului de a renunța la campania proiectată — fapt real ce a avut loc la 


% Apud Mihailo Dinić, op. cit., p. 60-61. 
21 P,P, Panaitescu, op. cit., p. 223. 


2 Joseph Calmette şi Eugene Dèprez, Histoire du Moyen Age, vol. VII/1: La 
France et L 'Angleterre en conflit, Paris, 1937, p. 256; pentru întreaga problematică 
vezi J.N. Palmer, The Anglo-French Peace Negotiations, 1390-1396, în „Transac- 
tions of the royal historical Society”, XVI (1966), p. 81-94. 

începutul verii lui 1394” — este o altă problemă, care nu ţine de cronologie, 
singurul aspect ce ne interesează acum, mai ales că beneficiem de termeni 
ante quem şi post quem bine precizaţi, dincolo de care orice discuţie este 
inutilă. 

Fireşte, momentul ante guem non trebuie să-l constituie limita de 
început a anului 1395. Or, este ştiut că din secolul al XI-lea şi până la 1564 
în cancelaria franceză s-a utilizat, neîntrerupt, pentru momentul de început 
al anului aşa-numitul szil de Paşte sau stilus gallicus, fapt pentru care în tot 
acest răstimp prima zi a anului a fost şi aceeaşi cu sărbătoarea Paştelui, 
fiind, prin urmare, un element mobil ce varia între limitele 22 martie — 25 
aprilie, cum se întâmplă cu importanta sărbătoare creştină”. Cronica de la 
Saint-Denis — cronică oficială — nu se abate de la regulă, fiecare carte 
cuprinzând evenimentele unui singur an, socotit, fireşte, ca începând 
în ziua de Paşte. Astfel, ziua de început a anului 1395, indicată în text 
ca atare şi verificată de noi prin calcul, este data de 11 aprilie”. 

Cât despre momentul post quem non, el trebuie precizat în funcţie de 
data când solia venețiană a sosit la Paris. Deoarece ştim că aceasta a avut 
loc în decursul lunii iulie — deci cel mai devreme pe 1, dar nu mai târziu de 
31 — singura întrebare care rămâne priveşte durata soliei, cât timp, adică, a 
fost necesar pentru ca ştirea să ajungă la Veneţia şi de acolo la Paris. 


3 Cauza reală a amânării campaniei otomane sultanale în Europa proiectată să 
înceapă în primăvara lui 1394 a constituit-o masiva ameninţare a oştilor lui Timur 
Lenk, Baiazid fiind obligat să-şi treacă oștile în partea anatoliană a imperiului său, 
măsură interpretată de unii contemporani ca fiind o „retragere”. Dar la Veneţia, pro- 
fund îngrijorată în decursul întregii primăveri, se ştia la 24 iulie 1394 că „părţile lui 
Baiazid sunt jefuite în prezent de către împăratul tătarilor”, iar el se luptă să şi le apere 
(S. Ljubić, Monumenta spectantia historiam Slavorum Meridionalium, vol. IV, Za- 
greb, 1874, p. 332-334, doc. nr. 473; Freddy Thiriet, Régestes des délibérations du 
Senat de Venise concernant la Romanie, vol. 1: (1329-1399), 1958, p. 203-204, nr. 
860). Despre amânarea campaniei proiectate ştie şi cronicarul otoman Ibn Kemal, 
fără a cunoaşte însă adevărata cauză (Valeriu Veliman, O cronică turcească despre 
domnia lui Mircea cel Mare, în „Revista Arhivelor”, nr. 4/1986, p. 379; Idem, Dom- 
nia lui Mircea cel Mare în viziunea istoriografiei otomane, sec. XV-XVII, în vol. 
Marele Mircea Voievod, coordonator lon Pătroiu, Bucureşti, 1987, p. 411). 


A. Giry, Manuel de diplomatique, vol. I, Paris, 1925, p. 110-111; vezi şi Ion 
lonaşcu, Cronologia documentelor din Moldova și Țara Românească, în Documente 
privind istoria României. Introducere, vol. 1, Bucureşti, 1956, p. 416. 


3 Chronique du religieux de Saint-Denys, p. 249. 

Cunoaştem, datorită amănunțţitelor şi pertinentelor cercetări între- 
prinse de P. Sardella, care era variaţia vitezei de circulaţie a ştirilor în Eu- 
ropa la începutul secolului al XVI-lea, viteză valabilă, indiscutabil, şi 
pentru perioada ce ne interesează, sfârşitul secolului al XIV-lea: Buda — 
Veneţia, 18 zile (în medie), maximum 35; Veneţia — Paris, 12 zile (în 
medie), maximum 34. Veracitatea datelor este probată, o dată mai mult, de 
faptul că exact în anul 1395 lui Paul de Armaninis, trimisul ducelui de 
Mantua (Francisc de Gonzaga) la Curtea lui Sigismund de Luxemburg, i-au 
fost necesare 18-20 de zile pentru a ajunge de la Mantua la Buda”. 

Ținând cont şi de răstimpul cât i-a trebuit ştirii să străbată din Țara 
Românească până la Buda, în orice caz nu mai puţin de o săptămână, am 
avea, în cele din urmă, pentru distanța Argeş (să zicem) — Buda — Veneţia — 
Paris un interval de maximum 80 de zile şi de minimum 40. De aici 
rezultă o constatare deosebit de importantă: indiferent pe care dintre va- 
riante am accepta-o, evenimentele relatate de soli s-au petrecut înainte de 
1 iulie 1395. 

Totuşi, singura în discuție rămâne limita maximă, către ea îndrep- 
tându-ne cazul cvasiidentic al ştirii privind înfrângerea de la Nicopole, care 
a ajuns la Paris în primele zile ale lunii decembrie 1396, bătălia având loc 
pe 25 septembrie acelaşi an”. Prin urmare, dacă unui eveniment față de care 
Franţa era direct şi urgent interesată i-au trebuit 70-75 de zile pentru a 
străbate de la Dunăre până la malurile Senei”, atunci se impune certitu- 


% Pierre Sardella, Nouvelles et spéculations à Venise, Paris, 1948, apud Fernand 
Braudel, Mediterana şi lumea mediteraneană în epoca lui Filip al II-lea, traducere de 
Mircea Gheorghe, vol. 11, Bucureşti, 1985, p. 226. Vezi şi Le grand atlas de l’histoire 
mondiale, Paris, 1979, p. 144; Pierre Chaunu, Histoire, science sociale. La durée, 
l'espace et l’homme à l’époque moderne, Paris, 1974, p. 265-270. 


” Lajos Thallâczy, Mantovai követjárás Budin. 1395, în „Értekezések a 
történeti tudományok köréböl”, Budapest, 1905, p. 307-313. 


*# Oeuvres de Froissart, ed. cit., vol. cit., p. 331-332; vezi şi J. Delaville le Roulx, 
op. cit., vol. I, p. 290-291. 


” Acesta este şi motivul principal pentru care nu am adus în discuție viteza 
minimă de circulaţie a ştirilor pe care Sardella o stabileşte în funcție de timpul realizat 
de unii emisari, trimişi particulari şi ştafete speciale. Notabil este faptul că emisarul 
special pe care Baiazid îl trimite direct de pe câmpul de luptă de la Nicopole la Curtea 
franceză, „messire Jacques de Helly”, spre a-l înştiința pe rege despre înfrângerea de- 

dinea că şi în cazul izbânzii antiotomane din anul precedent situația n-a 
putut fi alta şi, deci, secvenţa de timp nu mai poate fi restrânsă dincolo de 
două luni (60-70 de zile). În felul acesta şi luna iunie, ca moment când a 
avut loc evenimentul descris de solia venețiană, iese din discuție, data de 
31 mai 1395 trebuind să fie acceptată — cu uşurinţă — ca moment post 
quem non. 

În concluzie, marea victorie creștină obținută împotriva campaniei 
sultanale de la Dunăre despre care solia venețiană relata la Paris în decursul 
lunii iulie 1395 a fost obținută, cu siguranță, după 11 aprilie 1395, dar 
înainte de 1 iunie 1395. Altfel spus, singurele date de lună care rămân 
în discuţie sunt lunile aprilie şi mai 1395. 

În baza celor ştiute astăzi cu certitudine, singură victoria românească 
de la Rovine din 17 mai 1395 se încadrează între aceste limite de timp”. 
Este — de altfel — constatarea la care a ajuns, în felul său, şi Mihailo Dinici. 
El conchidea: 


„Am arătat în cele de mai sus că în cronica franceză luptele 
prezentate puteau să aibă loc numai cu o zi sau două înainte de 17 mai. 
Având în vedere toate acestea, noi optăm alternativa unor posibile 
două victorii asupra lui Baiazid, de fapt la o singură victorie. Ea nu 
poate fi alta decât cea dobândită la Rovine. 

La rezolvarea propusă de noi se poate aduce un serios amendament: 
izvoarele balcanice îl menţionează numai pe Mircea ca adversar al lui 
Baiazid la Rovine, în timp ce cronica franceză atribuie tot meritul victoriei 
regelui ungar. Acest fapt ridică probleme deosebit de grele, deşi noi nu le 
considerăm de netrecut [...] În orice caz, trebuie să avem în vedere faptul 
că în luna mai 1395 Mircea nu putea dispune de o forță militară capabilă 
să înfrângă întreaga armată adusă de Baiazid în luptă. Scos din scaunul 


zastruoasă a cruciaților, reuşeşte să ajungă la Paris abia după trei luni de la consu- 
marea evenimentelor — la 25 decembrie 1396 (Oeuvres de Froissart, ed. cit., vol. cit., 
p. 328-332; vezi şi J. Dellaville le Roulx, op. cit., vol. I, p. 291-292). 


» Istoria militară a poporului român, vol. II: Epoca de glorie a oastei celei mari. 
A doua jumătate a secolului al XIV-lea — prima jumătate a secolului al XVI-lea, Bucu- 
rești, 1986, p. 167-173; Alexandru V. Diţă, 77 mai 1395, o dată importantă în istoria 
universală — victoria românească de la Rovine, în vol. Marele Mircea Voievod, p. 
254-277. Vezi şi Dr. Nicolae Stoicescu, Bătălia de la Rovine (17 mai 1395), Bucu- 
reşti, 1986; Dr. Niculae Șerbănescu, dr. Nicolae Stoicescu, Mircea cel Mare (1386- 
1418). 600 de ani de la urcarea pe tronul Țării Româneşti, Bucureşti, 1987, p. 
287-317. - 

domnesc cu putin timp înainte, el a venit din Ardeal pentru a-l redobândi 
cu ajutorul regelui ungar. El oricum trebuie să fi avut o armată a sa, dar 
evident că aceasta nu putea fi atât de puternică pentru a fi capabilă să 
dobândească singură o victorie asupra sultanului.””! (sublinierile ne 
aparțin) 


Vedem deci că, deşi s-a apropiat atât de mult de răspunsul exact, 
Dinici nu a reuşit, totuşi, să-l exprime corect şi datorită confraților români! 
El ajunge astfel să vorbească: 

1. Despre campania din mai 1395 a regelui Sigismund de Luxemburg 
în Ţara Românească, când în realitate ea s-a desfăşurat între 6 iulie şi sfârşitul 
lunii august 13957. 

2. Despre Mircea care în primăvara lui 1395 ar fi avut condiţia de 
înfrânt şi alungat în Transilvania, de unde ar fi revenit ajutat de însuși 
regele ungar, deşi acceptarea datei de 17 mai 1395 — „strălucit confirmată” 
de izvoare“ — ca dată a victoriei de la Rovine este incompatibilă cu o astfel 
de ipostază. Dar istoricii la care Dinici trimite — A. Huber, N. Iorga, C.C. 
Giurescu —, care-l arată pe domnul român înfrânt şi fugar susțin că acestea 
sunt tocmai urmările bătăliei de la Rovine din „10 octombrie 1394”*. 

Dar, dacă ultima inadvertenţă a scăpat până acum neobservată, cea 
dintâi eroare a fost sancționată cu promptitudine de P.P. Panaitescu, pe 

* Mihailo Dinić, op. cit., p. 65-66. Opinie pe care autorul și-o menţine şi după 
scurgerea a trei decenii de la publicarea acestui studiu (7he Cambridge Medieval 


History, vol. IV: The Byzantine Empire, part 1: Byzantium and its Neighbours, 
Cambridge, 1966, p. 562-563). 


* Cel dintâi care observă că expediţia lui Sigismund nu a avut loc în primăvară, 
ci în vară este Nicolae Iorga: „Se admitea, pe baza unui izvor narativ autentic, că 
această campanie s-a făcut în primăvară, deoarece regele a fost rechemat prin 
moartea, întâmplată în maiu, a soției sale. Nu, expediţia a avut loc numai în vară. În 
21 iunie, prin două acte, regele întăreşte privilegii Feldioarei, aflându-se la Braşov. 
La 6 iulie el e la Câmpulung.” (N. lorga, Comunicări mărunte, în „Convorbiri 
Literare”, XXXV, 1901, p. 1.055). Vezi prezentarea şi discutarea argumentată doar a 
datelor la Viorica Pervain, Din relațiile Țării Româneşti cu Ungaria la sfârşitul 
veacului al XV-lea, în „Anuarul Institutului de Istorie şi Arheologie Cluj-Napoca”, 
XVIII (1975), p. 104, 106-107. 


3 Mihailo Dinić, op. cit., p. 61. 


3 Ibidem, p. 56. Vezi Alexandru V. Diţă, /7 mai 1395, o dată importantă în 
istoria universală — victoria românească de la Rovine, în loc. cit., p. 271-276. 

baza unui argument care însă între timp şi-a dovedit caducitatea“, deşi 
dreptatea, în esenţă, era de partea istoricului român. Prin urmare, P.P. Pa- 
naitescu scrie: 


„Ştirea lui Dlugosz că regina Maria a murit la 17 mai 1395 şi a lui 
Thurocz că vestea a primit-o regele în timpul expediției din Țara Româ- 
nească a făcut pe cei mai mulți is orici români [dar şi străini — AVD] să 
creadă că această expediție a fost în mai şi nu în iulie-august, cum a fost în 
realitate. Dar Karácsonyi a dovedit că Dlugosz a greșit data şi regina a 
murit în realitate în ultimele zile ale lunii iunie sau la începutul lui 


Indiferent când a murit regina — şi faptul s-a petrecut totuși la 17 mai 
1395” — netemeinicia celor susţinute de M. Dinici în legătură cu partici- 
parea lui Sigismund de Luxemburg şi a oștilor sale la marea confruntare 
militară româno-otomană care a avut loc la 17 mai 1395 la Rovine se 
loveşte de realitatea documentelor contemporane. Părăsind Buda după 31 
mai 1395”, păşind la sud de Carpaţi abia la începutul lunii iulie”, când 


3 Alexandru V. Diţă, Despre o ficțiune istoriografică, în „Anuarul Institutului 
de Istorie şi Arheologie «A.D. Xenopol» din laşi, XXVII (1990), p. 155-169. 
Republicat în Idem, „Fuga ” şi „restaurarea ” lui Mircea cel Mare între realitate 
istorică medievală şi ficțiune istoriografică modernă, Bucureşti, 1995, p. 100-118. 
(Această notă a fost introdusă în anul 1995 când prezentul studiu a fost republicat, cu 
unele mici modificări, în volumul Alexandru V. Diţă, /7 mai 1395, o dară importantă 
în istoria universală — Victoria românească de la Rovine. Cu o prefaţă de dr. Dan 
Zamfirescu, Bucureşti, 1995, p. 75-98 — AVD]. 


% P.P. Panaitescu, op. cit., p. 257. Desigur că numai o lacunară cunoaștere a 
bibliografiei explică faptul că la aproape patru decenii de la această punere la punct, 
însuşită unanim de istoriografia română, singur Nicolae Constantinescu mai ia de 
bună inexistenta campanie din mai a regelui Sigismund (Nicolae Constantinescu, 
Mircea cel Bătrân, Bucureşti, 1981, p. 114); vezi şi supra nota nr. 31. 


” Vezi supra nota nr. 35 şi în volumul de faţă, articoiul următor. 


* Dacă la 31 mai 1395 Sigismund se mai afla încă la Buda, pe data de 5 iunie era 
deja „in villa Pyspuky” (Episcopia Bihorului), în drum spre Ţara Românească 
(Mâlyusz Elemér, Zsizmondkori okleveltăr, vol. l: (1387-1399), Budapest, 1951, p. 
438-439, nr. 3.998, 4.004; vezi şi Viorica Pervain, op. cit., p. 104). 


% Pe 21 iunie era la Braşov, pe 3 iulie la Zărneşti, iar pe 6 iulie la Câmpulung 
(Mâlyusz Elemér, op. cit., vol. 1, p. 441-443, nr. 4.025, 4.026, 4.035, 4.038; vezi şi 
Viorica Pervain, op. cit., p. 106-107, în special excelentele puneri la punct din notele 


nr. 85 şi 86). 

Baiazid se afla de mai bine de o lună la sud de Dunăre“, regele 
Ungariei n-a putut avea vreun amestec în evenimentele din primăvară, 
după cum solia venețiană n-a putut relata —aşa cum credea P.P. 
Panaitescu — „mai ales [despre] campania lui Sigismund în Mun- 
tenia”"!, care a luat sfârşit mai târziu cu cel puţin o lună de când la 
Paris regele Franței celebrase deja la Nôtre Dame victoria antioto- 
mană de la Dunăre. 


La fel stau lucrurile şi în ceea ce priveşte „expediţia” banului Ştefan 
de Losoncz în Țara Românească, pe care P.P. Panaitescu a identificat-o fără 
ezitare în cei 400 de „bărbaţi aleşi” menţionaţi de cronică, în ciuda 
faptului că între supoziţia sa şi textul izvorului există o discrepanță 
flagrantă, aşa cum, de altfel, a observat imediat C.C. Giurescu: 


„Trecerea peste munți a lui Ştefan de Losoncz, însoţit de numai 400 
de ostași, nu poate constitui o expediţie, în înțelesul care se dă în mod 
obişnuit acestui termen. El nu forma decât avantgarda armatei regale şi 
avea ca scop să se informeze asupra adversarului pentru ca regele să poată 
ataca în cunoştinţă de cauză. Că aceasta este interpretarea exactă rezultă şi 
din cronica franceză pe care o citează d. Panaitescu şi a cărei povestire o 
reproduce.” 


Fără îndoială că în textul cronicii nu există nimic referitor la Ştefan 
de Losoncz şi oamenii săi, care nu porniseră în expediţie nici pe 8 mai 
1395*, deşi regele hotărâse trimiterea lor în Ţara Românească, „în expe- 


* Alexandru V. Diţă, Victoria românească de lu Rovine (17 mai 1395), în 
„Anale de Istorie”, nr. 4/1986, p. 33-34. 


“P.P, Panaitescu, op. cit., p. 223. 


2 Constantin C. Giurescu, În legătură cu Mircea cel Bătrân, în „Revista Istorică 
Română”, XV (1945), p. 426. În ciuda acestei prompte corectări, opinia lui P.P. 
Panaitescu a fost preluată, fără control, şi chiar amplificată de: Gheorghe Ionescu, 
Contribuţiuni lu cronologia domniei lui Mircea cel Bătrân şi a lui Vlad voevod în 
Țara Românească, în Materiale ale sesiunii ştiinţifice a Institutului pedagogic 
Bucureşti pe anul 1956, Bucureşti, 1957, p. 276 [vezi acum volumul Gheorghe T. 
Ionescu, Contribuţii la istoria românilor (Studii şi materiale), Muzeul Brăilei/ 
Editura Istros, Brăila, 2004]; Barbu Câmpina, Scrieri istorice, ed. Damaschin Mioc şi 
Eugen Stănescu, vol. I, Bucureşti, 1973, p. 263-267; Viorica Pervain, op. cit., p. 
101-103; Nicolae Constantinescu, op. cit., p. 114. 


* Mâlyusz Elemér, op. cit., vol. 1, p. 435-436, nr. 3.973. 

diția noastră pe care o facem împotriva turcilor”, încă de la începutul lunii 
aprilie acelaşi an“. Fiind vorba în izvorul francez despre avangarda întregii 
armate — după înfrângerea căreia regele cheamă „la sfat deîndată pe ostaşi, 
măcar că unii dintre ei socoteau demn a părăsi locul şi a fugi” — , detaşa- 
mentul autonom condus de Ştefan de Losoncz iese automat din discuţie 
deoarece el n-a constituit avangarda nici unei oştiri, cu atât mai puţin a 
celei conduse de Sigismund de Luxemburg — pe care o precede la mare 
distanță în timp — , ori a aceleia comandate de Mircea cel Mare în bă- 
tălia de la Rovine, la care, neputând ajunge în timp util, n-a participat. 


* * * 


Faptul că în solie Sigismund de Luxemburg figurează ca erou 
principal dovedeşte doar că ştirea a ajuns în Occident după ce, în prealabil, 
a poposit la Buda, unde a fost denaturată, propagandistic, în folosul lui 
Sigismund şi în dauna lui Mircea, aşa cum Matia Corvin — ştim de la Bielski 
— după victoria lui Ştefan cel Mare de la Vaslui, „a scris pretutindeni, Papei, 
împăratului şi altor domni creştini, însuşind-şi biruinţa asupra turcilor şi 
spunând că a câştigat-o căpitanul său, voievodul Moldovei, Ştefan, de care 
el însuși se temea”. 


“ Documenta Romaniae Historica, D. Relaţii între țările române, vol. I: 
(1222-1456), Bucureşti, 1977, p. 149-150, doc. nr. 93 (document emis de Sigismund 
de Luxemburg la 6 aprilie 1395). 


*5 Istoria moldovenească din Kronica polska a lui Bielski, traducere de G.I. 
Năstase, în „Cercetări Istorice”, I (1925), p. 123. 

Modul imprecis şi amalgamat în care sunt redate detaliile cu privire la eve- 
niment, vorbindu-se chiar despre uciderea sultanului în bătălie — dovadă incontes- 
tabilă despre amploarea dezastrului sau confuzie cu moartea lui Murad I la Cosovo 
— , probează atât faptul că la baza ştirilor a stat zvonul public, cât şi graba cu care 
regele a ținut să comunice Europei neaşteptata — pentru el — biruință, înainte ca 
relatarea celor întâmplate să-i parvină oficial, prin emisari speciali, pe care domnul 
român fireşte că n-a întârziat să-i trimită aliatului de la Buda. 

Credem că graba trebuie explicată mai ales prin faptul că încă din luna 
februarie o ambasadă ungară condusă de Nicolae de Kanizsa fusese trimisă, după 
cum spune însuşi Sigismund de Luxemburg, „în regatul Franţei şi în alte locuri ale 
Italiei cu treburi şi solii de seamă ale noastre şi ale regatului nostru” (Documenta 
Romaniae Historica, D., vol. 1, p. 159). Deşi aşteptată la Veneţia încă din ianuarie 
1395 (S. Ljubić, op. cit., doc. nr. 483), ambasada este menţionată documentar după 
cum urmează: Veneţia, 5-12 martie; Lyon, 8 mai; Dijon, 17-19 mai; Paris, 6 august 

Lauda de sine a regelui Sigismund a făcut rapid înconjurul continen- 
tului, străbătând până şi zidurile cetății Torino, în spatele cărora Marchizul 
Thomas III de Saluces îşi îndulcea prizonieratul scriind Le Chevalier 
errant, roman în care ficțiunea şi realitatea istorică se împletesc, putând fi 
însă deosebite cu ușurință. Elaborându-şi opera în decursul anului 1395, 
marchizul înregistrează imediat ştirea victoriei lui Sigismund împotriva lui 
Baiazid introducându-o în structura narativă a lucrării, înaintea luptei 
dintre Galeazo de Mantua cu Boucicault din 13 august 1395, fapt remarcat 
încă de N. Iorga“. 


„Şi când am fost acolo — scrie marchizul de Saluces — unde se afla 
regele, l-am văzut, cu un arc în mână, tânăr cavaler şi minunat de îndrăzneţ, 
Şi frumos cavaler, care nu cu mult timp în urmă câştigă o mare bătălie 
contra lui Baltasar Basquin, care intrase în ţara sa şi o jefuia, cu care 
prilej a făcut mare ucidere în aceşti turci. Acest Baltasar fu fiul lui 
Amurat, care a dobândit atâtea țări.” 


Cum înainte de Nicopole regele ungar nu s-a confruntat niciodată 
direct cu Baiazid, iar nota dominantă a tuturor soliilor şi apelurilor sale 
către Occident a fost întotdeauna sumbră şi alarmantă“, este absolut sigur 


(J. Delaville le Roulx, op. cit., vol. I, p. 230-232). Sub nici o formă această 
ambasadă, destinată a canaliza efortul Europei spre o campanie antiotomană 
generală, prezentând destinatarilor în culori negre situația dezastruoasă din 
Balcani şi iminenta amenințare asiatică ce plana asupra întregului continent 
(vezi nota nr. 48), nu trebuie confundată — cum face Dinici (op. cit., p. 57-58) — cu 
solia vestind biruința de la Dunăre, care dovedeşte, o dată mai mult, caracterul 
inopinat, pentru Curtea de la Buda, al victoriei obținute împotriva oştilor Impe- 
riului Otoman. 


+ N. Iorga, Thomas III Marquis de Saluces. Étude historique et littéraire, avec 
une introduction sur la politique de ses prédécesseurs et un appendice de textes, 
Paris, 1893, p. 84. 


“ Ibidem, p. 187. Vezi şi Dan Zamfirescu, Mircea cel Mare, factor hotărâtor în 
configurarea politico-istorică a Sud-Estului european, în vol. Marele Mircea 
Voievod, p. 294-295 (în special nota nr. 60). 


“ Chronique du religieux de Saint-Denys, p. 112 (printre altele, ambasadorii 
unguri, sosiți la Paris în luna noiembrie a anului 1393, anunțau că regele Sigismund 
ar fi pierdut 40.000 de ostaşi, fiind înfrânt într-o confruntare militară în care „ducele” 
turcilor, „Lamorat Baxin”, comandase nici mai mult nici mai puţin decât 500.000 de 
oameni; vezi şi J. Delaville le Roulx, op. cit., vol. I, p. 224). L.S. Ljubić, op. cit., vol. 
IV, doc., nr. 476 (referitor la ambasada trimisă la Veneţia în anul 1394). 

că la originea rândurilor de mai sus s-a aflat o sursă comună cu aceea a 
Cronicii de la Saint-Denis. 

Însuşi Baiazid a aflat de infatuarea fără suport real, dar de răsunet 
european, a lui Sigismund, drept care, printr-o scrisoare citită la Buda şi 
raportată de Paul de Armaninis trimisul ducelui de Mantua Francisc 
de Gonzague pe data de 28 noiembrie 1395, îl avertizează, prompt şi plin 
de mânie, în următorii termeni: 


„Tu te lauzi pretutindeni, spunând şi lăudându-te, că m-ai gonit pe 
mine de pe câmpul de luptă, ceea ce n-a fost adevărat deoarece eu am 
hotărât să părăsesc câmpul de luptă din cauza unor situaţii importante şi de 
aceea îţi trimit ţie această scrisoare pentru ca să încetezi să te mai lauzi 
întrucât în viitoarea lună martie voi veni negreşit cu armata mea ca să te 
găsesc acolo unde ai fi sau ori unde te-ai găsi şi pentru ca încă de pe acum 
să încetezi să te mai lauzi cum că m-ai fi gonit pe mine de pe câmpul de 
luptă și că nu aş fi avut îndrăzneala să te aştept.” 


Prin urmare, în lumina tuturor precizărilor de mai sus, singura 
concluzie logică ce poate fi desprinsă este că informaţia despre marea 
victorie antiotomană adusă la cunoştinţa Curţii pariziene de către emisarii 
venețieni priveşte în exclusivitate victoria românească de la Rovine din 
17 mai 1395 şi nu are nici un fel de legătură cu regele Sigismund de 
Luxemburg sau cu vreuna din iniţiativele antiotomane ale regalității 
ungare. 


Deosebit de elocventă este relatarea cu privire la ambasada condusă de Nicolae 
de Kanizsa, deoarece reflectă starea de spirit generală ce domnea la Curtea din Buda 
în iarna lui 1394/1395. Căci, deşi pleacă în misiune cu mult înainte de eveni- 
mentele din mai, ea nu ajunge la Paris decât în august, aşadar după solia ce 
anunţase marea victorie anti-otomană. Aceasta face ca „jurnalul” de la Saint Denis, 
care tocmai înregistrase vestea biruinței, să considere ştirile alarmante ca depășite și 
să nu le mai consemneze imediat, ci abia când va vorbi despre pregătirea cruciadei, 
când masivele pregătiri ale nobilimii franceze în vederea plecării în cruciadă trebuiau 
să fie justificate în mod firesc prin cererea de ajutor a regelui Sigismund de 
Luxemburg. Ca urmare, cele relatate de ambasadorii unguri în faţa regelui 
Carol al VI-lea în luna august 1395 apar înregistrate în Cronica de la Saint- 
Denis împreună cu evenimentele anului 1396, socotit ca începând la 2 aprilie 
(vezi Anexa 11). 


” Lajos Thallâczy, op. cit., p. 107-108. 


* Pentru motivele care au putut duce la amploarea dată de curtea franceză acestei 
veşti de victorie, vezi acum în volumul de față p. 361-362. 

ANEXE 


Beneficiind, pe lângă Chronique du religieux de Saint-Denys, de 
numeroase alte surse documentare, având asupra evenimentelor şi perspec- 
tiva pe care o dă scurgerea timpului, Jean Juvenal des Ursins (1388-1473) 
ne-a lăsat unul dintre cele mai importante izvoare pentru cunoaşterea 
domniei şi epocii lui Carol al VI-lea: Histoire de Charles VI, roy de France, 
et des choses mémorables advenues durant quarantedeux années de son 
regne, depuis 1380 jusquies 1422. În această scriere „victoria regelui Un- 
ariei” obținută împotriva „sarazinilor”, deşi concis redată, este redactată 
într-o manieră coerentă, cu amănunte bine precizate şi înlănţuite, autorul 
înlăturând exagerările şi căutând să restabilească identitatea exactă a per- 
sonajelor (în special a sultanului Baiazid, acum bine cunoscut Occiden- 
tului)*: 


„Șeful sarazinilor era Basac, care a rămas mult timp în fața Constan- 
tinopolului, unde zisul mareşal [Boucicaut — AVD] a făcut multe fapte de 
vitejie şi de arme, ajutând mult la sprijinirea oraşului Constantinopol, care 
era asediat de zişii sarazini. lar înăuntru era un cavaler francez numit 
Chasteaumorant, care s-a purtat vitejeşte, în aşa fel, încât Basac ridică 
asediul. Și se duseră el şi sarazinii lui. 


* Et estoit chef des Sarrasins le Basac, qui fut longuement devant Constan- 
tinople, ou ledit mareschal fit moult de belles vaillances et armes, et aida fortă 
secourir la ville de Constantinople, qui estoit assiegce desdits Sarrasins. Et dedans 
estoit un chevalier François nommé Chasteaumorant, lequel vaillamment se porta, et 
tellemei.. ue le Basac leva son siège. Et s’en allerent luy et ses Sarrasins. 

Les Turcs, qui comme dessus est touché, s'estoient retraits quand ils avoient 
sceu la venuă des chrestiens, et mesmement de France, s'assemblerent en bien grand 
nombre. Et estoit meveilleuse chose de la grande quantité qui estoit, et leur sembloit 
qu’ils pouvoient et devoient conquester toute chrestiente. Le roy d'Honprie assembla 
gens pour leur resister bien cinquante-deux Sarrasins. Et quand ils furent aucunement 
prés lun de l’autre, le roy d'Honprie envoya environ quatre cens hommes d'armes, 
pour voir et conjecturer lost des Sarrasins. Lesquels furent enclos: mais vaillamment 
et longuement se defendirent, tellement que plusieurs Sarrasins tuerent; et finalement 
ne peurent resister à la puissance de leurs ennemis, et tous furent mis à mort. Quand 

Turcii, cum s-a spus mai Sus, se retrăseseră când aflaseră de venirea 
creştinilor şi chiar din Franţa se adunară într-un destul de mare număr. Şi 
era un lucru remarcabil cât de mare era numărul lor [al sarazinilor — 
AVD], încât li se părea că puteau şi trebuia să cucerească toată Creş- 
tinătatea. Regele Ungariei adună oameni pentru a le rezista, cam 52.000 
de creştini, şi se puse în mişcare; şi cam tot atâția erau şi sarazinii. Şi când 
fură în imediata apropiere unii de ceilalți, regele Ungariei trimise vreo 400 
de oameni înarmaţi pentru a vedea şi a aprecia oastea sarazinilor. Aceştia 
au fost înconjurați, dar se apărară cu bărbăţie şi vreme îndelungată, încât 
au ucis mulți sarazini; dar până la urmă nu au putut rezista puterii duş- 
manilor lor şi au fost ucişi cu toții. Când creştinii văzură această înfrângere 
şi îşi dădură seama cât de mare era numărul turcilor, ţinură sfat cu privire 
la ce aveau de făcut. Şi cea mai mare parte a fost de părere să se retragă. 
Dar regele, care era un cavaler viteaz, şi alții dintre cei mai mari seniori 
avură altă părere, că, adică, vor lupta împotriva lor. Şi nu a mai încăput 
tocmeală, deoarece erau prea aproape unii de alții. Și loviră ai noştri mai 
întâi pe cei împotriva cărora luptaseră cei 400 şi avuseseră morţi şi răniți. 
Și a fost acerbă şi aspră luptă de o parte şi de alta. Şi nu putură numiții 
sarazini ai primei bătălii să susţină vitejia creştinilor şi fură înfrânți. Atunci 
regele Ungariei ridică stindardul său dând curaj oamenilor săi. Şi atacară 


les chrestiens veirenţ ceste desconfiture, et seurent la grande compagnee que les 
Turcs estoient, ils eurent ensemble advis de ce qu’ils avoient à faire. Et fut la plus 
grande partie d'opinion, qu'ils s’en retournassent. Mais le Roy, qui estoit vaillant 
chevalier, et autres des plus grands seigneurs, eurent autre imagination, c'est à sca- 
voir qu'on les combatist. Et ne fallut gueres marchander: car ils estoient les uns pres 
des autres. Si frapperent nos gens sur la premiere bataille, contre laquelle lesdits 
quatre cens avoient combatu, et y en avoit de las et de blessez. Et y eut forte eţ aspre 
besogne d’un costé et d'autre. Et ne purrent lesdits Sarrasins de la premiere bataille 
soustenir la vaillance des chrestiens, et se trouverent desconfits. Lors le roy d'Hon- 
grie leva sa baniere, en donnant courrage à ses gens. Si frappa sur les Sarrasins, 
lesquels n’arresterent point, et furent desconfits, et y en eut plusieurs mille de morts. 
Et fuț țue le fils dudit Basac, nommé l Amaurabaquin. Eţ son neveu, accompagné de 
grand nombre de Sarrasins, qui venoit à l’aide de son oncle pour combatre les 
chrestiens, quand il sceut ladite desconfiture, il s’en retourna d’où il estoit venu. 
Lesquelles choses venuës à la cognoissance du Roy, il fit faire processions par tout 
son royaume, et rendit et fit rendre graces à Dieu (Joseph F. Michaud şi Jean J.F. 
Poujoulat, Nouvelle collection des mémoires pour servir à l’histoire de France 
depuis le XIII siècle jusqu’à la fin du XVIII, seria |, vol. II, Paris, 1836, p. 403). 

pe sarazini, care nu rezistară, fură înfrânți, şi au fost mai multe mii de 
morți. Și a fost ucis fiul numitului Basac, numit Amaurabaquin. lar nepotul 
său, întovărăşit de un mare număr de sarazini, care venea în ajutorul 
unchiului său, pentru a-i combate pe creştini, când văzu înfrângerea, se 
înapoie de unde venise. Care lucru ajunse la cunoştinţa regelui [Franţei], 
care porunci să se facă procesiuni în tot rega tul său şi mulțumi şi făcu să se 
ridice mulțumiri către Dumnezeu. ” 


II 


Cronica monahului de la SaintsDenis despre ambasada ungară con- 
dusă de Nicolae de Kanizsa (1395)**: 


„Despre francezii trimişi regelui Ungariei împotriva turcilor 


Pe când se petreceau cele pe care le„am scris au venit la rege, la 
Paris, din Anglia, Ungaria şi Hainaut nişte cavaleri şi nişte bărbaţi de 


** De Gallicis regi Hungarie missis contra Turcos 


Inter deliberandum que prescripsi, ab oris Anglie, Hungarie et Hanonie milites 
et eminentis sciencie viri, functi legacionis offjcio, ad regem venerunt Parisius; quos 
more solito curialiter recepit repetitis vicibus, non sine fluxu munerum, refecit 
dapsiliter, et statuit amicabiliter audire feriis successivis. In ejus ergo presencia et 
suorum illustrium, quatuor clari milites hungari, statura et apparatu magnifico ceteris 
nunciis precellentes, assistencium judicio, primam audienciam assequti, primi eciam 
debitum salutacionis affatum impenderunt nomine regis sui; hiisque facta dicendi 
graciaque placerent: 


„Ad serenitatem, inquiunt, regiam amicus et consaguineus vester nos misit, ut 
statum regni sui referentes dolorosum, addamus et quod in brevi discrimen pacietur 
ultimum, nisi vivida vestra prepotenti dextera, hucusque omni poscenti aperta, ce- 
leriter suffragetur. Nam a Basita acelestissimo tyranno, Bulgarie, Walaquie et Pannou 
nie christianos locis plurimis vinculis mancipatos et compedibus, fame attrittos, 
horrendis carcerum clausos ergastulis, squalore sordidos, indutos amaritudine et 
sedere in mendicitate et ferro notum est universis; nec non et urbes illarum regionum, 
prius regi Hungarie et fjdei christiane devotas, jam in parte maxima jugum pati et 
servitutem Turcorum durissimam, qui ferina rabie sanguinem christianorum annis 
singulis sicientes, ad eorum exterminium finale incessanter insudant totis viribus. 
Quis eorum sevicias siccis posset audire oculis? Rapiuntur ecclesiarum sacra pignora 

ştiinţă recunoscuți având sarcina de a îndeplini o solie: pe care după 
obicei i-a primit cu curtoazie de mai multe ori, nu fără [a le acorda] 
numeroase daruri, le-a oferit ospăț şi a hotărât în mod prietenesc să-i 
asculte în mai multe zile succesive. De aceea, în prezenţa sa şi a celor mai 
vestiți dintre ai săi, patru faimoşi cavaleri unguri, care-i întreceau pe toți 
ceilalți soli şi prin înfăţişare și prin veşminte mărețe, după părerea celor 
de față, au primit cei dintâi audiență şi au' exprimat, cei dintâi, de 
asemenea, salutarea datorată în numele regelui lor; şi acestora li s-a făcut 
cinstea de a spune ceea ce aveau de spus. [Ziseră]: 


«Suntem trimişi la maiestatea voastră regală de către prietenul şi 
ruda voastră pentru ca expunându-vă situaţia dureroasă a regatului său să 
adăugăm şi că în scurtă vreme se va ajunge şi la ultima strâmtorare dacă 
mâna voastră preaputernică, care până acum a fost deschisă oricui a cerut 
sprijin, nu va interveni în grabă. Căci este cunoscut tuturor că foarte mulți 
creştini din regiunile Bulgariei, Valahiei şi Pannoniei, de către Baiazid, 
cel mai crud tiran, au fost tărâți în lanţuri, sfârşiți de foame, închişi în 
hrubele înspăimântătoare ale închisorilor, plini de amărăciune, aduşi în 
sărăcie şi într-o jalnică mizerie, totodată şi orașele acelor regiuni supuse 
mai înainte regelui Ungariei şi credinței acum suportă în cea mai mare 


et eorum filii, ut genuncium immundiciis deserviant et nomen Dei vivi annegent, aut 
reduintur gladiis more bidencium, sanctis martiribus sociandi. Non est sacrilegis 
locorum differencia nec personarum respectus; conviciantur sacerdotes, coguntur vir- 
gines fornicari, nec matronis etas maturior suffragatur. Ad tantam tyrannidem vindi- 
candam adversus gentem hanc immundarum sectatricem tradicionum, opibus tamen 
et armis vallidam, repetitis vicibus arma mota et bella ancipiti marte gesta cunctis 
notum est, regemque nostrum vario aventu et sepissime infausto conflixisse. Et quam- 
vis acerbum miserandumque sit quod fateri fortuna christianorum cogit, addimus et 
quod nequiora solito eis in brevi significavit inferenda iniquissimus vel Basita; ideo 
ad umbram vestri auxilii, rex inclite, dignum ducunt recurrere. Hinc est, serenissime 
princeps, quod vobis et lilia deferentibus rex noster supplicat, ut consanguinitatis jure 
et favore Dei, eidem accommodetis consilium et juvamen, promittens quod deinceps 
nullus crit qui eumdem obsequio erga vos fideque poterit superare.” 


In oculis omnium assistencium grata et omni accepcione digna visa fuit peti- 
cio, et de consensu omnium necdum exacto novendio, rex nuncios donis cumulatos 
uberioribus remittens ad propria, eos gignos censuit auxilio, promisitque consan- 
guineo suo regi opem ferre (Chronique du religieux de Saint-Denys, vol. II, p. 
424-426). 

parte jugul şi sclavia cumplită a turcilor, care, cu o furie feroce, sug sângele 
creştinilor în fiecare an şi se străduiesc fără încetare, din toate puterile, 
pentru distrugerea lor definitivă. Cine ar putea să asculte fără să plângă 
cruzimile lor ? Sunt răpite bunurile sfinte ale bisericilor şi fiii lor pentru ca 
să servească credinţei păgâne şi să nege numele Dumnezeului celui viu sau 
sunt ucişi cu săbiile ca animalele de jertfă, asimilându-i sfinților martiri. 
Nu există nici o bună-cuviință pentru locurile sfinte şi nici un respect al 
persoanelor; preoții sunt insultaţi, fecioarele sunt constrânse la desfrâu şi 
nu Sunt cruțate nici femeile de vârstă mai matură. Pentru a răzbuna 
această atât de mare tiranie împotriva acestui neam care urmează obi- 
ceiuri atăt de spurcate, dar care este foarte puternic atât prin bogăţie cât şi 
prin arme, se ştie că de repetate ori am ridicat armele şi am purtat războaie 
cu sorți schimbători şi că pe regele nostru l-au înfrânt în situații deosebite 
şi de obicei nefericite. Și măcar că acest lucru este penibil şi ruşinos pentru 
a fi spus, soarta creştinilor ne obligă [s-o facem], şi mai adăugăm şi faptul 
că acest foarte nedrept Baiazid gândeşte ca să le aducă în scurtă vreme 
necazuri şi mai mari, de aceea, mărite rege, ei socotesc că este de datoria 
lor să recurgă la umbra ajutorului vostru. De aici decurge faptul, mărite 
principe, că regele nostru vă roagă pe voi şi pe cei care poartă floarea de 
crin ca, în virtutea rudeniei şi pentru dragostea lui Dumnezeu, să-i acor- 
dați sfat şi sprijin promițând că de acum înainte nu va fi nici unul care să-l 
poată întrece în ascultare şi în credinţă față de voi.» 

Această cerere a apărut în ochii tuturor celor prezenţi plăcută şi 
demnă de toată acceptarea şi, cu consensul tuturor, înainte de trecerea a 
nouă zile, regele, trimițându-i înapoi pe soli încărcaţi de daruri bogate, i-a 
considerat demni de ajutor şi a făgăduit regelui lor, ruda sa, să-i dea 
sprijin.” 

[D= în ultimul timp mai justa cunoaştere şi interpretare a izvoa- 
relor documentare au făcut posibilă reconstituirea istorică 
exactă pentru unele dintre momentele esenţiale ale domniei lui Mircea cel 
Mare, aceasta se mai află încă îngropată sub un adevărat munte de ficțiuni 
istoriografice. Ficţiuni care, la o privire atentă, se dovedesc a avea „fireşti” 
date de naştere şi cauze ce, mai totdeauna, au ca fundament cunoaşterea 
deficitară a bibliografiei şi a surselor — desigur edite, căci cele inedite nu 
pot fi invocate şi nici imputate. 

Odată enunțată, ficţiunea capătă treptat valoarea unui „adevăr” față 
de care dubiile se estompează tot mai mult pe măsura trecerii timpului, iar 
credibilitatea acordată de cercetători funcționează fără restricţii, căci 
treptat se instaurează convingerea existenței unei demonstraţii ab antiquo, 
la care însă nimeni nu mai are curiozitatea să meargă, şi cu atât mai puţin 
s-o verifice. Din acest moment se trece la o nouă fază, când „bunul istorio- 
grafic dobândit” este însuşit şi citat ca atare de unii istorici, ori luat — de 
alții — ca bază pentru elaborarea de noi ficțiuni istoriografice, care şi aces- 
tea scapă curând controlului, proliferând neadevăruri după neadevăruri, 
întrucât realitatea devine practic de neaflat, ascunsă fiind sub acest noian de 
fanteziste „dovezi ştiinţifice” care par savant „argumentate” şi „armoni- 
zate”. 

Istoriografia domniei lui Mircea cel Mare cunoaşte un număr însem- 
nat de astfel de cazuri: „prizonieratul la Brusa”; fuga din țară după bătălia 
de la Rovine şi restaurarea pe tron în urma a nu mai puțin de „patru expediții 
recuperatoare” întreprinse de și din ordinul regelui Sigismund de Luxem- 

burg; „Mircea tributarul”; „Mircea închinătorul de țară”; campania sulta- 
nală la nord de Dunăre în anul 1397 sunt numai câteva exemple. 

Un altul, tot atât de elocvent în sensul celor de mai sus, îl constituie 
data morții Mariei, regina Ungariei, fiica lui Ludovic cel Mare şi soţia lui 
Sigismund de Luxemburg. Pentru istoria românilor această dată este im- 
portantă deoarece până acum a fost legată de către absolut toți istoricii 
problemei de răstimpul în care Sigismund a întreprins campania sa în 
țara românească de la sud de Carpaţi în anul 1395. 

Până în anul 1907 nici un istoric nu s-a îndoit că data este cea con- 
semnată extrem de precis în analele timpului! şi intrată foarte devreme în 
circuitul istoriografiei moderne prin preluarea ei de către istoricul Jan 
Dlugosz în a sa Historiae Polonicae, unde, sub anul 1395, citim: „În ziua 
de luni, a 17 zi a lunii mai, Maria regina Ungariei, soția lui Sigismund şi 
sora bună a reginei Hedviga a Poloniei, a murit la Buda”. 

Informaţia este cu totul exactă — prin calcul rezultă că 17 mai 1395 a 
căzut într-o zi de luni — , dar ea a fost pusă la îndoială şi chiar „eliminată” 
în anul 1907, când a văzut lumina tiparului studiul de mică întindere semnat 
de János Karácsonyi intitulat Ziua morții reginei Mariæ. 

Deşi la prima vedere argumentația sa pare strânsă şi plauzibilă, 
demonstraţia în sine, privită atent, contravine logicii cercetării prin faptul 
că aduce în discuţie elemente fără legătură strictă cu subiectul tratat, dar 
legate între ele prin simple supoziții şi deducții subiective, care-l „conduc” 
pe cititor spre un punct dinainte ales şi dorit de istoricul maghiar: data 
exactă nu este 17 mai 1395, ci 27 iunie 1395. 


! Anonimi arhidiaconi Gneznensis breviar chronica Cracoviae, în Friedr. Wilh. 
de Sommersberg, Silesicarum rerum scriptores aliquot adhuc inediti, tom Il, Lipsiae, 
1730, p. 154, unde citim: „Item Anno Domini MCCCXCV die lune XVII mensis 
May Maria Regina Ungariae uxor Sigismundi Regis obiit in Ungaria”. Vezi şi Monu- 
menta Poloniae Historica, tom Il, Lwòw, 1872, p. 922; Ibidem, series nova, tom VI, 
Warszawa, 1962, p. 98. Pentru problema în discuție, aceste izvoare au fost semnalate 
istoriografiei româneşti în articolul nostru intitulat Din nou despre bătălia de la 
Rovine, în „Luceafărul”, nr. 37/1987, p. 6. Vezi şi volumul de față, p. 60-66. 


2 „Die Lunae decima septima mensis Maii, Maria Hungariae Regina, Sigismun- 


di consors, et germana soror Hedvigis Poloniae Reginae, Budae moritur” (Ioannis 
Dlugossi, Historiae Polonicae libri XII etc., tom 1/2, Lipsiae, 1711, col. 147). 

? Karácsonyi János, Mária királyné halála napja, în „Szăzadok”, XLI (1907), p. 
461-463 (vezi traducerea în limba română a acestui articol în anexa studiului de față). 

Fără a cunoştea vreun document care să infirme data de 17 mai 1395 
ca dată a morţii reginei Maria, Karâcsonyi, pornind de la convingerea că 
Dlugosz „nu numai că îi părtineşte pe polonezi, uneori chiar în detrimentul 
adevărului, dar face şi gafe”, proclamă că „este recomandabil să-i verificăm 
datele”. Drept care, după ce atrage atenţia, în mod îndreptăţit, că docu- 
mentul în care regina este menţionată ca „cea de o.pioasă amintire” nu este 
din 10 iunie 1395, cum crezuseră Pray, Katona şi Fejer, ci din 1 iunie 1396, 
aşa cum l-a datat corect Ortvai Tivadar’, invocă în favoarea datării propuse 
de el diploma din 8 decembrie 1397 acordată de Sigismund fraților 
Kanizsa. Referitor la această diplomă istoricul maghiar afirmă: 


„Se cunoaşte de mult actul emis de regele Sigismund în 1397 pentru 
familia Kanizsa. Cancelaria lui Sigismund relatează amănunţit, la doi ani 
după deces, împrejurările mortii reginei. Dintre acestea notoriu este că Si- 
gismund nu s-a aflat lângă Maria în ziua morții sale, ci pornise împotriva 
turcilor care ocupaseră Țara Românească şi a românilor care țineau cu ei. 
Cât timp el asedia Nicopole [Nicopolul Mic, adică cetatea Turnu — A VD] 
Maria fusese înmormântată de arhiepiscopul loan de Kanizsa, care, apoi, 
s-a grăbit spre Caşovia împotriva regelui polon Vladislav Iagello pentru 


a-l împiedica să năvălească în țară” $ 


Dar diploma din 8 decembrie 1397 nici nu „relatează amănunțit” 
despre „împrejurările morții reginei”, nici nu afirmă că Sigismund „nu s-a 
aflat lângă Maria în ziua morţii sale”, ci doar că: 


„În sfârşit, la jumătatea timpului, şi pe când acestea se petreceau şi se 
desfăşurau [campaniile din Moldova şi Muntenia din ianuarie-august 
1395 — AVD}, strălucita principesă doamna Maria, regina de fericită amin- 
tire, fosta noastră soţie, din porunca stăpânului ceresc a fost iertată de cele 
omeneşti şi a fost încredințată sânului pământului cu cea mai mare 
cinste la Oradea. Domnul Joan arhiepiscopul, fiind prezent acolo, a fost 
desemnat de către noi pentru apărarea regatului nostru în lipsa noastră. 
Şi după ce a îndeplinit şi organizat în mod strălucit toate cele referitoare 
la funeraliile regale, sfârşindu-le pe acestea, s-a îndreptat spre Caşovia, 


* Ibidem, p. 461. 

5 Ibidem. 

é Ibidem, p. 461-452 (sublinierile ne aparţin). 

7 Mâlyusz Elemér, Királyi kancellária és kronikairăs a középkori Magyar- 
országon, Budapest, 1973, p. 82. 


90 
www.dacoromanica.ro 


DESPRE O FICȚIUNE ISTORIOGRAFICĂ 


la hotarele regatului nostru, pe unde Vladislav regele Poloniei se străduia 
să pătrundă cu gândul de a ocupa regatul nostru. Acelaşi domn loan arhi- 
episcopul împreună cu unii dintre credincioşii noştri care i se alăturaseră 
precum şi cu mulți ostaşi înarmaţi a ieșit în întâmpinarea însuşi a regelui 
Vladislav care înainta, închizând şi oprind înaintarea lui şi a oştilor lui mai 
departe.” 


„Informaţia” potrivit căreia moartea reginei Maria ar fi survenit în 
timp ce Sigismund lipsea din Buda, aflându-se în campania din Muntenia, 
apare pentru prima oară în cronica lui Thuróczy, care însă nu are nici o 
cunoştinţă despre însărcinarea arhiepiscopului loan de Kanizsa cu orga- 
nizarea funeraliilor în absenţa regelui. El afirmă: 


„Totuşi încă nu se înapoiase [din campania munteană — A VD] când 
regina Maria, cuprinsă de o boală grea, a părăsit şi domnia şi viaţa. lar 
această moarte nu i-a provocat regelui Sigismund puțină grijă, căci 
Vladislav, regele polonilor, avea în legătură de căsătorie pe sora uterină a 
defunctei regine, numită Hedviga. Sfătuind-o deci pe soția lui să pună mâna 
pe sceptrul surorii sale moarte, a pornit cu o armată numeroasă împotriva 
regelui Sigismund. Şi dacă prea respectabilul părinte, domnul loan de 
Kanizsa, arhiepiscopul de Strigoniu, nu ar fi întărit hotarele regatului cu o 
puternică ceată de ostaşi, ambițiosul principe, în absenţa regelui Sigis- 
mund, ar fi putut să-i tulbure puternic stăpânirea.” 


* „Denique medio tempore et interim, dum hec fierent et agerentur, inclita prin- 


ceps domina Maria regina felicis reminiscente condamn conthoralis nostra precara 
domino celi imperante rebus est exemta humanis Varadinique telluris gremio summo 
cum decore extitit commendata, annotato domino lohanne archiepiscopo pro tuitione 
regni nostri per nos in nostri absentia protunc deputato ibidem adherente et cuncta 
exequiis incumbentia regalibus insignite moderante et peragente ac his expeditis ver- 
sus Cassoviam ad confinia regni nostri, per que Wladizlaus rex Polonie regnum nos- 
trum ocupaturus moliebatur subintrare, idem dominus Iohannes archiepiscopus cum 
nonnullis aliis fidelibus subditis nostris sibi associatis cum plerisque suis armigeris 
gentibus obviam ipsius Wladizlai regis protinus progrediens et viam ingrediendi sibi 
et suorum armatorum cetui prorsus precludens.” (Eudoxiu de Hurmuzaki, Docu- 
mente privitoare la istoria românilor, vol. | 2, 1198-1459, Bucureşti, 1890, p. 384). 
Pentru alte ediții ale acestui document vezi Mályusz Elemér, Szigmondkori okle- 
véltár, vol. I (1387-1399), Budapest, 1951, p. 565, nr. 5.101). 


„Nondum tamen redierat, cum regina Maria gravi preventa egritudine regnum 
pariter et vitam liquit. Nec illius obitus regi Sigismundo parum cure peperit. Nam rex 
Polonorum Ladislaus defuncte regine sororem uterinam Aduigam denominatam ma- 
trimonialis federis grato in contubernio habebat. Ipsam igitur coniugem suam sceptro 

După cum a demonstrat Elemér Mâlyusz, „informaţia” despre 
moartea reginei în absenţa lui Sigismund a apărut în cronica lui 
Thuróczy datorită faptului că el a folosit ca izvor una dintre diplomele 
acordate fami- liei Kanizsa, înțelegând însă greşit la ce moment anume 
se referă cuvintele „medio tempore”. Thuróczy a crezut că „la jumătatea 
timpului” indică mijlocul intervalului în care Sigismund de Luxemburg s-a 
aflat la sud de Carpaţi, când în realitate aceste cuvinte apar în contextul 
unei reveniri în planul narativ referitoare la întregul răstimp în care s-au 
desfăşurat ambele campanii regale din 1395, cea din Moldova şi cea 
din Muntenia, adică intervalul ianuarie-august 1395". Drept urmare, 
Mâlyusz afirmă: 


„La reconstituirea evenimentelor, istoriografia ştiinţifică ungară, necu- 
noscând dependenţa cronicii [lui Thuróczy — ÆA VD] de diplomă [Mâlyusz 
utilizează diploma din 17 februarie 1401, care reproduce în mod identic 
pasajul citat de noi mai sus al diplomei din 8 decembrie 1397 — AVD]'!, a 
văzut între cele două o relaţie de complementare şi întărire reciprocă [...]. 
Narațiunea lui Thuróczy este mai inexactă şi dă ocazie la mai multe 
răstălmăciri decât izvorul său. A dorit să se diferenţieze de sursă doar 
pentru a-și face relatarea mai fluentă, însă şi atunci când a circumscris data 
sau moartea reginei, în ambele cazuri, a greșit în legătură cu realitatea. Deci 
în mod involuntar turnarea în formă literară s-a făcut în detrimentul 
autenticităţii.”!? 


Eroarea lui Thuróczy a făcut însă o carieră extraordinară în istorio- 


mortue sororis potiri ratus contra regem Sigismundum exercitum copiosum movit. 
Et, nisi pater reverendissimus dominus lohannes de Kaniisa archiepiscopus Strigo- 
niensis multo armatorum cetu regni confinia munivisset, ambitiosus princeps absente 
rege Sigismundo regimen eius non minus turbare potuisset.” (Johannes de Thurocz, 
Chronica Hungarorum, |. Textus, ed. Elisabeth Galántai şi Julius Kristo, Budapest, 
1985, p. 211). 


0 Mályusz Elemér, Királyi kancellária és kronikaírás a középkori Magyar- 
országon, p. 79-83. : 


'! Jbidem, p. 79-80. Pentru textul întreg al diplomei din 17 februarie 1401 vezi 
Ferdo Šišić, Nekoliko isprava iz početka XV st., în „Starine. Na sviet izdaje Jugosla- 
venska Akademija znanosti i umjetnosti”, XXXIX (1938), doc. 7, p. 145-154 (frag- 
mentul în discuție este la p. 148). 


12 Mályusz Elemér, op. cit., p. 81-82. 

grafie, devenind un loc comun atât pentru istoricii unguri, cât şi pentru cei 
români, care, fără excepţie — până la intervenţia lui Mâlyusz —, au legat 
moartea reginei Maria de răstimpul în care Sigismund s-a aflat în campania 
din Muntenia. S-au adăugat între timp alte două afirmații cu acelaşi caracter 
de ficţiune. Una, pe care am văzut-o deja la Karâcsonyi, conform căreia 
regele ar fi însărcinat pe arhiepiscopul loan de Kanizsa, şi având din nou 
originea în lectura fantezistă a aceleiaşi diplome pentru fraţii de Kanizsa”, 
a doua, brodată ad-hoc de istoricii moderni, care au inventat o „întoarcere 
grăbită” a lui Sigismund de Luxemburg din campania de la sud de Carpaţi 
în momentul în care îi parvine vestea despre moartea soției sale. 

Ambele pot fi întâlnite, spre exemplu, în paginile volumului al III-lea 
din Isforia națiunii ungare, sinteză colectivă apărută în anul 1895 sub 
redacția lui Szilâgyi Sândor, în care citim: 


„În timp ce armata ungară asedia Nicopolul Mic, a sosit pe neaştep- 
tate de la Buda o veste de doliu, regina Maria, abia la o săptămână 
după plecarea lui Sigismund, călătorind în munţii Budei, a căzut de pe 
cal, fiind victima unei naşteri premature. Sigismund n-a putut părăsi 
câmpul de luptă înainte de terminarea războiului; deci l-a trimis îna- 
poi în țară pe arhiepiscopul Ioan de Kanizsa pentru a se îngriji de în- 
mormântarea reginei şi a apăra interesele regelui de eventualele tul- 
burări. Înmormântarea Mariei s-a desfăşurat cu un fast şi o pompă naţio- 
nale. Ultimul Anjou ungar al cărui cap a purtat coroana ungară şi-a găsit 
locul de odihnă veşnică la Oradea, la picioarele Sfântului Vladislav. În 


13 Cel dintâi care a înţeles exact şi în această privință textul diplomei acordată 
fraților Kanizsa este tot Mâlyusz Elemer, în lucrarea căruia se află expusă, în deplin 
consens cu documentul analizat, reconstituirea corectă a evenimentelor: „După 
lămurirea datei, elementele narațiunii din diplomă pot fi legate unele de altele fără 
nici o contradicţie: Sigismund conduce corpul neînsuflețit al reginei la Oradea, 
acolo ceremonia este condusă de arhiepiscop, apoi regele îl numeşte pe acesta 
locţiitor al său, iar el însuşi îşi continuă drumul spre Braşov pentru a începe 
campania proiectată. Toate acestea se petreceau între cele două războaie (medio 
tempore). În timpul evenimentelor din Ţara Românească, mai exact al lipsei lui 
Sigismund între iulie-august. Kanizsa, linişteşte conflictul cu propriile sale 
forţe, aşa cum ne-am putea imagina pe baza elogiilor unilaterale din diploma 
emisă pentru el.” (op. cit., p. 82); vezi şi Idem, Zsigmond király uralma Magyar- 
országon, 1387-1437, Budapest, 1984, p. 46. În prezent avem şi versiunea germană 
Kaiser Sigismund in Ungarn. 1387-1437, realizată de Anik6 Szmodits şi publicată de editura 
Academiei Ungare de Ştiinţe, 1990. 

timpul acesta armiile ungare au cucerit Nicopolul Mic; asediul a costat 
mult sânge, dintre ai noştri au fost răniţi şi Ştefan de Kanizsa şi loan de 
Maroth. Astfel, drepturile domnești ale lui Mircea şi relaţiile de suze- 
ranitate ale provinciei părezu a fi asigurate. Sigismund a pornit spre 
casă fără nici o întârziere [...]. Regele trebuia să se grăbească spre țară 
deoarece, la vestea morții Mariei, Hedviga s-a declarat moştenitoare de 
drept a Ungariei şi Vladislav se pregătea, în fruntea unei mari armate, să 
intre în Ungaria pentru a impune pretențiile la tron ale consoartei sale.”* 


Prin urmare, în 1907 Karâcsonyi nu inova atunci când, împotriva 
textului diplomei, susținea ideea misiunii fictive a lui loan de Kanizsa, şi cu 
atât mai puţin când urma părerea generală — izvorâtă, am văzut, din cronica 
lui Thuróczy — că Maria a murit în timp ce regele se afla în Muntenia. 
„Contribuţia” sa se limitează doar la deplasarea în timp, cu mai bine 
de o lună, a datei când a survenit decesul reginei. 

Ce valoare are ea ? Nici una ! Căci un fapt este sigur: data reală a 
fost — şi va rămâne ca atare — data de 17 mai 1395, aşa cum dovedesc 
două izvoare care ar fi putut fi folosite în problema de față încă din 1887, 
deci şi de către Karácsonyi ! Ele vin să confirme din plin valabilitatea ştirii 
consemnată în analele polone. Este vorba de documentele păstrate în 
arhivele oraşului Raguza (Dubrovnik), strict contemporane evenimentelor, 
şi, tocmai de aceea, imposibil de contestat din punct de vedere cronologic. 
Nepublicate integral nici până astăzi, conţinutul lor ne-a fost făcut accesibil 
prin intermediul regestelor efectuate de istoricii Jósef Gelcich şi Lajos 
Thall6czy, care consemnează: 


I 
Consilium rogatorum 


22 mai 1395 


„Expunerea şi efectuarea celor de cuviință referitoare la cadavrul 
stăpânei noastre regina Ungariei [...?" 


"1 A magyar nemzet története, vol. II, Budapest, 1895, p. 423-424. 


3 „De ponendo et faciendo exequias cadaveris domine nostre regine Ungarie” 
(Gelcich József şi Thallóczy Lajos, Ragusa és Magyarország összeköttetéseinek 
oklevéltára, Budapest, 1887, p. 713). 

I 


Consilium minus 
7 iunie 1395 


„Ser Matheus de Giorgio, ser Marinus de Gondula şi ser Michael de 
Luchaz au fost trimişi ca persoane oficiale [care să participe — A VD] la 
desfăşurarea funeraliilor cadavrului stăpânei noastre regina Ungariei etc.”!€ 

Din moment ce la 22 mai 1395 la Raguza se aflase deja de moartea 
reginei, iar pe 7 iunie acelaşi an erau menţionaţi cei desemnați să participe 
la funeralii ca fiind deja plecaţi în misiune, nu numai că data de 27 iunie 
1395 apare superfluă, dar capătă confirmarea deplină adevărata dată a 
morţii reginei Maria: 77 mai 1395. 

Corelaţia dintre aceste documente şi ştirea consemnată de Dlugosz a 
fost observată de altfel încă din 1936 de către istoricul polon Josef 
Skrzypek, în lucrarea căruia citim: 


„Cronicele ungurești, inclusiv a lui Thuróczy, dau o dată falsă, scriind 
că moartea a intervenit în anul 1392. Dabrowski, în ultimii douăzeci de ani, 
dă ca dată a morții reginei Maria în jurul lui 27 iunie 1395, luându-se după 
Karácsonyi, care a stabilit această dată. Cu toate acestea, data oferită de 
Dlugosz este sigură şi am putea-o numai deplasa cu o zi sau două, pen- 
tru că ziua de 22 mai este cunoscută ca zi a morții Mariei din protocolul 
şedinţelor consilierilor oraşului Raguza. Vezi Diplom. Ragusanum, 713.» 


Din păcate, această observaţie esenţială a istoricului polon, deşi aflată 
într-o carte ce a aparţinut lui P.P. Panaitescu’? (carte bogat adnotată şi citată 


frecvent în cunoscuta sa monografie dedicată lui Mircea cel Mare)”, a 

15 Ser Matheus de Giorgio, ser Marinus de Gondula et ser Michael de Luchaz 
facti ferunt officiales ad faciendum fieri exequias cadaveris domine nostre regine 
Ungare etc” (/bidem, p. 712). 

17 Jósef Skrzypek, Poludniowo-wschodnia polityka Polski od koronacji Jagielly 
do śmierci Jadwigi i bitwy nad Worskla (1386-1399), Lwow, 1936, p. 88, nota 3. 
Observăm că autorul polonez a înțeles greşit textul documentului invocat, căci 22 
mai, am văzut deja, nu indică data morții reginei, ci momentul în care la Raguza 
s-a aflat despre această moarte. 


1 Astăzi este păstrată în Biblioteca Facultăţii de Istorie-Filosofie din Bucureşti, 
sub cota III 9.084. 


° P.P, Panaitescu, Mircea cel Bătrân, Bucureşti, 1944, p. 21, 22, 28, 230, 232, 
234, 248, 249, 272 

rămas nefolosită până acum în istoriografia noastră, Panaitescu însuşi 
continuând să-l crediteze pe Karâcsonyi: 


„Ştirea lui Dlugosz, Chronica Polonorum, 1/2, p. 147, că regina Maria a 
murit la 17 mai 1395 şi a lui Thurócz, l.c., că vestea a primit-o regele în 
timpul expediției din Țara Românească a făcut pe cei mai mulți istorici 
români să creadă că această expediţie a fost în mai şi nu în iulie-august, 
cum a fost în realitate. Dar Karácsonyi, Maria királyné halála napja în 
Századok, 1907 (şi Motogna, op. cit., p. 37) a dovedit că Dlugosz a greşit 
data şi regina a murit în realitate în ultimile zile ale lui iunie sau la 
începutul lui iulie. "% 


Observăm că P.P. Panaitescu extinde în mod gratuit intervalul când 
s-ar fi produs evenimentul, „în ultimile zile ale lui iunie sau la începutul lui 
iulie”, trimițând în plus şi la V. Motogna, care nu are în această privință 
nici un fel de contribuție, ci doar pe aceea de a fi introdus în circuitul 
istoriografiei româneşti articolul lui Karâcsonyi. În micromonografia sa 
dedicată politicii externe a lui Mircea cel Mare citim următoarele: 


„Ajungând sub zidurile Nicopolei [Sigismund — AVD], luă cetatea subt 
asediu. Aici primi ştirea că soţia sa a murit în urma unui accident. Regele 
însă nu mai putea părăsi oştirea, ca să meargă la înmormântare. Trimise 
deci pe loan Kanizsai, arhiepiscopul, ca să îngrijească de onorurile cele 
din urmă ale saţiei sale şi să apere interesele craiului, dacă s-ar fi ivit 
complicaţiuni după moartea adevăratei moștenitoare a lui Ludovic cel 
Mare,” Apoi, în notă: „Aici e locul să rectificăm o eroare, care se menţine 
încă în istoriografia noastră şi care încurcă cronologia evenimentelor din 
1395 (Cf. Onciul, Mircea cel Bătrân, nota 19). Toţi istoricii noștri au 
primit ca exactă ştirea cronicarului polon Dlugosz că Maria, regina lui 
Sigismund, a murit la 17 maiu 1395. DI. I. Karácsonyi însă a dovedit, în 
Századok, 1907 (p. 462), că Dlugosz a greşit data. E constatat că Sigismund 
n-a fost la înmormântarea soției sale, fiindcă atunci era la Nicopolea. În 
locul său a trimis pe loan Kanizsai mitropolitul. Dacă Maria ar fi murit 
în 17 maiu, Sigismund ar fi fost de față, căci în 8 și 31 maiu petrecea tot 
în Buda, cum arată diplomele lui (Fejér, Cod. Dipl., X, 2, p. 393-394). 
Cum văzurăm, numai în 21 iunie era la Braşov, coborând spre câmpul de 
luptă «in descensu campestri». Astfel ajunge la concluzia că regina n-a 
murit înainte de 27 iunie 1395.” 


% Ibidem, p. 257 (sublinierile ne aparţin). 


2! Victor Motogna, Politica externă a lui Mircea cel Bătrân, Gherla, 1924, p. 12, 
37 (sublinierile ne aparţin). 

Trebuie să remarcăm faptul că în 1926 Ilie Minea a avertizat asupra 
lipsei de temei a datării propuse de Karácsonyi”, iar Nicolae Iorga, deşi 
urmează „scenariul” devenit tradiţional, şi în ciuda faptului că în 1925 V. 
Motogna publicase în „Revista Istorică” un articol ce relua opiniile din 
micromonografia citată”, nu-i acordă istoricului maghiar nici o atenţie. 
Astfel, în 1935, în volumul al II-lea din La place des Roumains dans 
l’histoire universelle scrie următoarele: 


„EI [Sigismund — AVD] făcu mai degrabă o plimbare militară, ce-i 
permitea să primească şi omagiul unui vasal atât de important ca învingă- 
torul sultanului cel temut. Obişnuit cu aceste demonstrații, din care este în 
mare parte alcătuită cariera sa, el înaintă până la Nicopolea cea Mică, dar 
aflând de moartea soției sale, moştenitoarea Ungariei, a socotit că ceea ce 
se impune este o întoarcere în pripă, pentru a pune în ordine treburile 
regatului pe care-l câştigase într-un fel numai prin căsătoria sa şi care putea 
să revină concurentului său napolitan, regele Ladislau.” 


Iar peste doi ani, în volumul al III-lea al monumentalei sale sinteze 
Istoria românilor: 

„Peste puţin [după 6 iulie 1395 — AVD] Nicopola Mică, ocupată de 
trupele sultanului, era reluată. Planul acestei cruciate de recuperare putea 
să fie sau un atac la Nicopolul turcesc sau trecerea spre Răsărit pentru a lovi 
pe Vlad, dibaciu ascuns subt munte, pe la Argeş. La 17 maiu murise însă 
regina Maria, ceia ce putea să zdruncine situația prințului-consort, ame- 
nințat să rămâie iarăşi simplu marchis în Brandenburgul moştenirii sale. 
Deci, şi aici, cu lucrurile neisprăvite, oastea trebui să se retragă.” 


De altfel, în acelaşi an în care V. Motogna acredita în istoriografia 
românească opiniile formulate în 1907 de Karácsonyi, acesta din urmă 
publică un nou articol, intitulat A doua luptă comună ungaro-română 
împotriva turcilor, în care, părăsind teoria despre trimiterea lui loan de 
Kanizsa, o adopta pe aceea a „întoarcerii grăbite” a lui Sigismund: 


2 I, Minea, Informațiile româneşti ale cronicii lui lan Dlugosz, laşi, 1926, p. 16, 
nota nr. 1. 


3 V, Motogna, Luptele lui Sigismund şi Mircea cel Bătrân cu turcii (un 
document inedit), în „Revista Istorică”, nr. 10-12/1925, p. 282-283. 


% N. Iorga, Locul românilor în istoria universală, ed. Radu Constantinescu, 
Bucureşti, 1985, p. 194-195. 


3 Idem, /storia românilor, vol. IlI, Ctitorii, Bucureşti, 1937, p. 302. 

„Cât de periculos a fost drumul pe care Ştefan de Losonch înaintase în 
grabă o demonstrează şi întoarcerea lui Sigismund acasă. Regele, după ce 
l-a aşezat pe Mircea în scaunul voievodal (sic!) şi a ocupat Nicopolul cel 
Mic, dorea să se întoarcă în Ungaria, oricum pe drumul cel mai scurt, deoa- 
rece soția sa murise la 27 iunie. La 24 august se afla deja la Orşova.” 


Aserțiunea istoricului maghiar, care urmându-l pe Sigismund doar până 
la Orşova n-a mai avut ocazia să observe că regele Ungariei era atât de gră- 
bit încât a zăbovit îndelung în Transilvania, apărând la Buda abia în decur- 
sul lunii noiembrie 13957”, dovedeşte o dată mai mult puterea clişeelor pre- 
luate fără critică. E drept, nu lui Karácsonyi, şi cu atât mai puţin lui Motogna, 
îi datorăm introducerea acestor clişee — a căror origine străină am văzut-o —, 
căci teoria „grăbitei întoarceri” provocate chipurile de moartea regi- 
nei Maria fusese preluată în istoriografia românească încă de la sfâr- 
şitul secolului trecut şi a continuat să circule până în momentul de față. 

Ea a fost introdusă de Nicolae Iorga în 1899” şi marele istoric i-a 
rămas fidel, cum am arătat, până în ultima sa sinteză de istoria româ- 
nilor, fără a observa vreodată contradicția ce apăruse tocmai în urma 
importantei sale contribuţii din 1901, când a demonstrat că: „Se admitea, pe 
baza unui izvor narativ autentic, că această campanie s-a făcut în primăvară 
deoarece regele a fost rechemat prin moartea, întâmplată în maiu, a soției 
sale. Nu, expediţia a avut loc numai în vară. În 21 iunie, prin două acte, 
regele întăreşte privilegii Feldioarei, aflându-se în Braşov. La 6 iulie, el e la 
Câmpulung: «campestri nostro in descensu prope villam Hozymenzen voca- 
tur». La 14 septembrie Sigismund e acum la Sibiu întors."?? 

% Dr. Karácsonyi János, A magyarok és románok második közös harca törökök 
ellen, în „Cultura”, nr. 1/1924, p. 16. 


7 Itinerarul urmat de Sigismund de Luxemburg după retragerea din Muntenia 
poate fi restabilit în funcție de datele la care acesta a emis documente în localitățile: 
Caransebeş (25 august-2 septembrie) — Sibiu (13 septembrie-2 | septembrie — Mediaş 
(26 septembrie-2 octombrie) — Oradea (11 octombrie) — Tur (14 octombrie) — Vişe- 
grad (6 noiembrie-12 noiembrie) — Buda (începând cu 25 noiembrie); vezi Mâlyusz 
Elemér, Zsigmondkori okleveltăr, vol 1, p. 447-456. 


% N. lorga, Studii istorice asupra Chiliei şi Cetăţii Albe, Bucureşti, 1899, p. 66 
(„Nicopolea-Mică fu cucerită pentru Mircea (sic/), fără să se poată ajunge la un 
resultat decisiv, căci, murind regina Maria, 17 mai, Sigismund fu chemat în grabă în 
statele sale”). 


* Idem. Comunicări mărunte, în „Convorbiri Literare”, XXXV (1901), p. 1.055 
(sublinierile ne aparțin). 

Este evident (sau ar fi trebuit să fie) că dacă expediţia a avut loc „în 
vară”, regele Sigismund aflându-se la 21 iunie pe drum şi ajungând la Câm- 
pulung abia la 6 iulie, evenimentul morții reginei Maria se petrecuse cu 
peste o lună în urmă, ceea ce — chiar dacă presupunem prin absurd că lui Si- 
gismund i-a trebuit o lună de zile să parcurgă drumul de la Buda la 
Braşov” — ar fi făcut imposibil ca o veste atât de importantă să nu-l ajungă 
din urmă decât în Muntenia, sub zidurile Nicopolului Mic, adică în iulie- 
august 1395. 


De fapt, încă din 1907 Karâcsonyi ştia că Sigismund s-a aflat la 
Buda în mod indiscutabil în decursul întregii luni mai (după cum o 
dovedesc diplomele sale emise aici în acest răstimp)”. Dar făcea tocmai 
din aceasta principalul argument pentru a susține — sub obsesia clişe- 
ului Thuróczy — că moartea reginei n-a putut interveni în luna mai 
deoarece cronicarul afirmase că ea a avut loc în absenţa regelui, iar 
regele s-a aflat în luna mai la Buda. 

Normal este, de bună seamă, să răsturnăm acest raționament şi să tra- 
gem concluzia logică din cele două premise clare — 1. prezenţa lui Sigis- 
mund la Buda în luna mai 1395 şi 2. data morţii reginei Maria: 17 mai 1395 
— aceea că nu există nici o coincidență temporală între funeraliile regale 
din capitala statului ungar şi evenimentele militare în care regele a fost 
implicat la sud de Carpaţi în vara anului 1395. 


Toate acestea par acum, fireşte, foarte simple şi coerente, dar situația 
se prezintă cu totul altfel când parcurgem bibliografia românească a 
problemei, din ultimele cinci decenii, de când, prin P.P. Panaitescu, arti- 
colul istoricului maghiar despre moartea reginei Maria se instaurează 
definitiv în istoriografia noastră, în mod ciudat, tocmai în momentul în 
care ieşea din alte istoriografii interesate de subiect (ca urmare a infir- 
mării categorice din lucrarea lui Skrzypek). „Fapt este că Turnul este luat — 
scrie istoricul român — şi o garnizoană ungurească fu lăsată acolo cu caste- 
lani ai regelui Sigismund. Dar regele se grăbi să se întoarcă în țară, aflând 
că regina Maria murise la Buda, în urma unei naşteri premature pro- 


% Traseul său a fost următorul: Buda (31 mai) — Strigoniu (| iunie) — Episcopia 
Bihorului (5 iunie) — Braşov (21 iunie) — Zărneşti (3 iulie) — Câmpulung, (6 iulie); 
vezi Mâlyusz Elemér, op. cit., vol. 1, p. 439-443. 


” Ibidem, p. 433-438; vezi şi anexa studiului de față. 

vocate de o cădere de pe cal.” După care urmează nota prezentată de noi 
mai sus. 

Gheorghe T. Ionescu, urmându-l întocmai pe Panaitescu — şi nu 
numai în această privință — , este cel dintâi care-i preia şi adaosul, devenit de 
acum „bun istoriografic dobândit”: 


„După lupte grele asediul reuşeşte, Turnul e luat şi o garnizoană ungu- 
rească e lăsată în el. Nu fusese vreme să se facă mai mult fiindcă la sfâr- 
şitul lui iunie, începutul lui iulie 1395, regina Maria a Ungariei muri în 
urma unui accident care-i provoacă o naştere înainte de vreme, ceea ce-l 
făcu pe Sigismund să lase lucrurile baltă şi să se grăbească spre casă.”” 

Lucrurile devenind atât de „limpezi”, era „inevitabil” ca o întrebare 
să nu fie pusă: ce ar fi făcut regele Sigismund dacă în timpul campaniei din 
1395 nu i-ar fi murit soția ? După două decenii de la comunicarea lui Gh.T. 


Ionescu, Tahsin Gemil încearcă un răspuns: 


„Fortăreața [Turnu — AVD] nu a fost ocupată de către unguri decât în 
iulie 1395, ca urmare a intervenției personale a regelui, cu importante forțe 
armate. Dar Sigismund de Luxemburg a trebuit să se întoarcă fără întâr- 
ziere la Buda, căci între timp soția sa, Maria, murise, ceea ce punea pro- 
blema gravă a însăşi legitimității domniei sale în Ungaria. Noi presupu- 
nem că fără moartea reginei, Sigismund de Luxemburg şi-ar fi con- 
tinuat campania la sud de Dunăre** 


In acelaşi an — 1986 — istoricul Nicolae Stoicescu făcea următoarea 
precizare în monografia sa dedicată marii victorii româneşti de la Rovine: 


„Legat de datarea acestei campanii în mai se află pretinsa dată, 17 mai 


2 P.P. Panaitescu, op. cit., p. 257. 


% Gheorghe Ionescu, Contribuțiuni la cronologia domniei lui Mircea cel Bătrân 
şi a lui Vlad voevod în Țara Românească, în Materiale ale Sesiunii ştiinţifice a 
Institutului Pedagogic Bucureşti pe anul 1956, Bucureşti, 1957, p. 277 (sublinierile 
ne aparțin). Cam în acelaşi timp Barbu Câmpina scria despre moartea reginei 
survenită „în iulie 1395” fără a lega însă în vreun fel retragerea lui Sigismund din 
Muntenia de acest eveniment (Barbu Câmpina, Scrieri istorice, ed. Damaschin Mioc 
şi Eugen Stănescu, vol. I, Bucureşti, 1973, p. 269, nota nr. 69). 

* Tahsin Gemil, Mircea l'Ancien face à la politique imperiale de Bayezid I”, în 
„Revue Roumaine d'Histoire”, nr. 1-2/ 1986, p. 14-15; vezi şi Idem, Raporturile 


româno-otomane în vremea lui Mircea cel Mare, în vol. Marele Mircea Voievod, 
Bucureşti, 1987, p. 346. 

1395, a morții reginei Maria, soția lui Sigismund de Luxemburg. Întrucât 
data morţii reginei Ungariei are o deosebită importanță pentru datarea 
expediției regale în Țara Românească, va trebui să arătăm că istoricii din 
trecut (inclusiv D. Onciul) au luat de bună data indicată de I. Dlugosz: 17 
mai 1395. I. Karácsonyi, Mária királyné halála napja („„Szâzadok”, 1907, p. 
462), a dovedit însă că învățatul polon a greşi data. Dacă Maria ar fi 
încetat din viață la 17 mai, Sigismund ar fi participat la înmormân- 
tarea soţiei sale, deoarece între 8 şi 31 mai se afla la Buda. Ştirea morții 
a pri- mit-o în timpul expediției din Țara Românească, în iulie 1395, 
interpretată de unii istorici ca principala cauză a plecării sale precipitate din 
Țara Românească de la sud de Carpați.” 


Fără să se complice cu astfel de detalii şi utilizând o bibliografie 
minimală, lui Octavian Iliescu faptele îi par deosebit de clare: 


„Dar ofensiva antiotomană se opri brusc după luarea Turnului, căci Si- 
gismund trebui să se întoarcă fără întârziere la Buda, unde regina 
Maria, soţia sa, decedase încă de la sfârşitul lui iunie sau începutul lui 
iulie 1395. Cum ea era moştenitoarea coroanei Ungariei, în calitate de fiică 
a regelui Ludovic I d' Anjou, grave probleme de succesiune dinastică recla- 
mau în mod imperios prezenţa lui Sigismund în capitala regatului Ungariei. 
Din acest motiv, Sigismund şi armata sa părăsiră repede teatrul de 
operaţii lăsând în spate, pentru a-l ajuta pe Mircea împotriva lui Vlad, 
a partizanilor săi şi a otomanilor, o simplă garnizoană în fortăreața 
recucerită. Pentru acest motiv, regele apucă drumul de întoarcere cel 
mai scurt, care ducea direct către est, traversând Oltenia." 


Aceştia sunt — cel puţin după cunoştinţa noastră — istoricii români 
care s-au lăsat seduşi de afirmaţiile lui Karácsonyi.” Însuşi autorul 


3 Dr. Nicolae Stoicescu, Bătălia de la Rovine (17 mai 1395), Bucureşti, 1986, p. 
81. Vezi şi Niculae Șerbănescu şi Nicolae Stoicescu, Mircea cel Mare (1386-1418), 
600 de ani de la urcarea pe tronul Țării Româneşti, Bucureşti, 1987, p. 309. 


% Octavian Iliescu, Vlad I, voivode de Valachie: le regne, le sceau, et les 
monnaies, în „Revue Roumaine d'Histoire”, nr. 1-2/1988, p. 78. 


* Nu l-am inclus aici pe Nicolae Constantinescu, care în 1981 mai vorbea încă de 
campania efectuată în Muntenia de Sigismund de Luxemburg în luna mai 1395: 
„Documentele vremii (sic 7) mai amintesc că regele în persoană a participat apoi la o 
luptă desfăşurată probabil lângă Craiova (mai 1395); Sigismund reuşind să cuce- 
rească pe seama sa cetatea Turnu (Nicopolul Mic), regele a lăsat acolo o garni- 
zoană, moartea reginei silindu-l să se înapoieze în mare grabă la Buda” (Nicolae 
Constantinescu, Mircea cel Bătrân, Bucureşti, 1981, p. 114). Având în vedere 

paginilor de față a optat o clipă pentru data de 27 iunie 1395 avansată de 
istoricul maghiar." 


* * * 


Acela însă care a reuşit să-l depăşească pe Karácsonyi cu mult în 
coeficientul de imaginaţie pus la contribuţie în procesul cercetării istorice 
este, fără îndoială, Sergiu Iosipescu, în articolul său intitulat De la bătălia 
de la „rovine” la Istoria polonă a lui Jan Dlugosz”?. Dacă pentru 
Karácsonyi, Dlugosz doar „făcea gafe”, pentru Sergiu losipescu — bazat la 
rându-i pe „atenta critică a canonicului János Karácsonyi” — , el apare ca un 
savant distrat care-şi încurcă însemnările, dintr-o asemenea încurcătură 
rezultând folosirea notiței care consemna data bătăliei de la Rovine pentru 
datarea morţii reginei Maria.“ Un foarte complicat demers (în care intră, 


această carență, iniţial am fost tentaţi să credem că ea se datorează — ca şi multe 
altele — faptului că bibliografia consultată de autor n-a depăşit începutul acestui 
secol. Dar faptul că la pagina 12 domnia sa vorbeşte despre un document emis de 
Sigismund la 2 februarie 1400, când în realitate izvorul în cauză este din 3 iulie 1400, 
ne-a dovedit cu claritate că i-a fost cunoscută şi monografia dedicată marelui domn în 
1944 de P.P. Panaitescu. Căci lui i se datorează această datare greşită (P.P. Panai- 
tescu, op. cit., p. 351-352), datare pe care, cel puţin după publicarea studiului intitulat 
Ceva despre relaţiile Țării Româneşti cu Ungaria la sfârşitul veacului al XIV-lea 
(„Studii şi Materiale de Istorie Medie”, II, 1957, p. 425-426) de Iosif Pataki — unde, 
tacit, se pun lucrurile la punct — nici un alt istoric n-a mai preluat-o. Vezi, în privința 
datei corecte a documentului, şi Mâlyusz Elemér, op. cit., vol. 11/1, p. 46, nr. 370. 


% În studiul nostru Cel dintâi ecou internațional al victoriei româneşti de la 
Rovine din 17 mai 1395, apărut în volumul Românii în istoria universală, vol. Ill/1, 
laşi, 1988, p. 460, i-am reproşat istoricului iugoslav Mihailo Dinici că în anul 1937 
mai vorbea despre moartea reginei Maria la 17 mai 1395 „deşi eroarea fusese obser- 
vată de trei decenii” şi trimiteam la articolul lui Karácsonyi; vezi şi Istoria militară a 
poporului român, vol. II: Epoca de glorie a oastei celei mari. A doua jumătate a 
secolului al XIV-lea — prima jumătate a secolului al XVI-lea, Bucureşti, 1986, p. 172. 


% Apărut în „Anuarul Institutului de Istorie şi Arheologie «A.D. Xenopol» din 
laşi”, 2/XXIII, 1986, p. 707-712. 

“ Sergiu losipescu afirmă următoarele: „Un ecou, dificil de reperat, al bătăliei 
de la 17 mai 1395 se află în binecunoscuta /storie polonă a lui Jan Dlugosz. Sub anul 
1395 — unde se înfăţişează luptele de la Dunăre ale regelui Sigismund de Luxemburg, 
inclusiv cruciada de la Nicopole — se consemnează şi moartea reginei Maria a Un- 
gariei («Maria Regina Hungariae moritur et Sigismundus Rex de Regno Hungariae 

paradoxal, până şi asocierea hramului mânăstirii cracoviene doar pe baza 
unei coincidenţe onomastice) a fost astfel determinat de o simplă identitate 
de date — nu singura în istoria universală — între moartea reginei Maria şi 
marea victorie românească, ambele având loc la 17 mai 1395. 

Sergiu losipescu, ignorând bibliografia problemei — ca şi Karácsonyi 
— (nici măcar versiunea franceză a studiului lui Mâlyusz“! nu-i este cunos- 
cută), trece, în realitate, cu prea mare uşurinţă chiar peste textul cronicii 
invocate, neobservând că Dlugosz nu pomeneşte nimic despre confrun- 
tarea româno-otomană de la Rovine. Or, logica elementară ne obligă să 
presupunem că dacă ar fi existat acea ştire „sosită tot de la Curtea Ungariei 
şi care nu poate fi alta decât a marii bătălii a românilor cu forțele Porții, 


periclitatur»): «Die Lunae decima septima mensis Maii, Maria Hungariae Regina, 
Sigismundi consors, et germana soror Hedvigis Poloniae Reginae, Budae moritur. 
Qua absumpta, Hungarorum primates, ad sufficiendum sibi novum regem, quasi Si- 
gismundus, coniuge mortua, Rex eorum esse desierit, animos intenderant». Accep- 
tată de istoriografia maghiară şi română, data morții reginei Maria d" Anjou consem- 
nată de Dlugosz a făcut obiectul atentei critici a canonicului János Karácsonyi care a 
demonstrat că evenimentul s-a produs la Buda /a finele lunii iunie sau începutul lui 
iulie 1395. Dovada peremptorie este prezenţa documentată la Buda între 8 şi 31 mai 
1395 a lui Sigismund de Luxemburg, ceea ce nu se potriveşte în nici un chip cu 
mențiunea cronicii lui loan de Thurocz — confirmată de mai multe diplome — după 
care regele Ungariei a primit ştirea morţii soției sale în timpul campaniei în Țara 
Românească. Astfel că data morţii reginei Maria a Ungariei înregistrată de istoria lui 
Dlugosz se referă, de fapt, la altceva. Celebru prin compulsarea atâtor surse pentru 
elaborarea operei sale, Jan Dlugosz a inclus aici data unui alt eveniment, cu proba- 
bilitate a unei ştiri sosite tot de la Curtea Ungariei şi care nu poate fi alta decât a 
marii bătălii a românilor cu forțele Porții, desfăşurată la 17 mai 1395. Tehnicile 
cronisticii medievale ca şi spiritul de asociere al istoriografului explică eroarea cro- 
nologică. Anterior pasajului despre sfârşitul reginei Maria la Buda, Dlugosz descri- 
sese ctitorirea mănăstirii carmelite Vizita Fecioarei Maria de lângă Cracovia — 
«Monasterium extra muros Cracovienses in Arena fundatur». Hramul mănăstirii, 
comemorat la 2 iulie, nu este desigur străin de evenimentele anului 1395. Ctitoria 
perechii Jagellonice are valoarea unei simbolice pomeniri a morții reginei Maria a 
Ungariei, sora Hedvigei, suverana Poloniei. Alături de tipiconul de la Hilandar, dara 
istoriei lui Jan Dlugosz confirmă desfăşurarea la 17 mai 1395 a unei mari bătălii în 
Țara Românească, ştirea ei fiind fără preget transmisă Curţii polone de regele 
Sigismund de Luxemburg” (op. cit., p. 711; sublinierile ne aparțin). 


* Elemér Mâlyusz, La chancellerie royale et la rédaction des chroniques dans la 
Hongrie medievale, în „Le Moyen Age”, 75 (1969), p. 51-86, 219-254. 


103 
www.dacoromanica.ro 


ALEXANDRU V. DIŢĂ 


desfăşurată la 17 mai 1395” era imposibil ca nici un ecou despre ea să nu 
răzbată din paginile Istoriei polone a lui Dlugosz, chiar dacă transferase 
(cum presupune, de altfel fără temei, Sergiu losipescu) data bătăliei asupra 
evenimentului morții reginei! Cum ştim însă că ambele evenimente s-au 
petrecut la aceeaşi dată şi că izvoare anterioare lui Dlugosz, chiar contem- 
porane evenimentului, cum este cazul cronicii arhidiaconului de Gniezno, 
consem- nează data morţii reginei Maria la 17 mai 1395%, discuţia devine 
inutilă. 

Prin urmare, cronica lui Dlugosz nu poate fi invocată sub nici o 
formă în legătură cu bătălia de la Rovine şi orice alăturare a ei cu izvoa- 
rele reale folosite pentru datarea acestui eveniment este cu desăvârşire 
gratuită. Oricum, ipoteza lui Sergiu losipescu deține un loc aparte în şirul 
atât de bogat al ficțiunilor istoriografice analizate în acest studiu. 


ANEXĂ 


Karácsonyi János, Ziua morții reginei Maria, în „Szăzadok”, XLI 
(1907), p. 461-463 (traducere din limba maghiară de Ana Maria Coman). 


Multă vreme istoricii unguri l-au crezut orbeşte pe celebrul istoric al 
polonezilor, Dlugosz, cu toate că acesta nu numai că îi părtineşte pe polo- 
nezi, uneori chiar în detrimentul adevărului, dar face şi gafe, deci este 
recomandabil să-i verificăm datele. 

Astfel, până acum l-am crezut orbeşte în privinţa datei morții reginei 
Maria, 17 mai 1395; mai mult, Pray György a descoperit întâmplător un 
document care confirmă aparent categoric informaţia lui Dlugosz. Acesta 
publică un document al lui Știbor, voievodul Transilvaniei, în acelaşi timp 
comite suprem de Poznan, datat în Ziua Domnului, deci 10 iunie 1395, în 
oraşul Semnte, care o pomeneşte pe regina Maria deja ca pe cea de o pioasă 


? V., Supra, nota nr. 1. Menţionăm că ediţia lui Friedrich Wilhelm von Sommer- 
sberg a fost folosită în această privinţă încă din 1885 de către Márki Sándor, autorul 
celei mai detaliate monografii dedicate personalității reginei Maria (Márki Sándor, 
Maria magyarország Kirâlyneja. 1370-1395, Budapest, 1885 p. 148). 

memorie (pie recordationis). Katona şi Fejer! preiau apoi de la el cu 
fidelitate această dată care părea a fi epocală. Şi Márki Sándor acceptă 17 
mai ca dată a morţii Mariei?. 

În primul rând, trebuie să eliminăm documentul voievodului Ştibor, 
care ne încurcă. Acest document n-a fost datat în realitate în 1395, ci la 1 
iunie 1396. Acest lucru rezultă categoric din faptul că la 14 septembrie 
1395 voievod al Transilvaniei era încă Szécsényi Frank; Ortvay Tivadar 
publică mai pe larg documentul în /storia oraşului Poznan, însă nu cu data 
de 1395, ci cu aceea de 1396*. Însuşi Fejér îl publică în întregime sub 
această dată şi încă după original. Deci nu există nici o îndoială că 
documentul datează din 1396 şi, prin urmare, nu poate avea nici un rol în 
stabilirea zilei decesului Mariei. 

În schimb, se cunoaște de mult actul emis de regele Sigismund în 
1397 pentru familia Kanizsai. Cancelaria lui Sigismund relatează amănun- 
tit, la doi ani după deces, împrejurările morţii reginei“. Dintre acestea 
notoriu este faptul că Sigismund nu s-a aflat lângă Maria în ziua morții 
sale, ci pornise împotriva turcilor care ocupaseră Ţara Românească şi 
a românilor care ţineau cu ei. Cât timp el asedia Nicopole, regina Ma- 
ria fusese înmormântată de arhiepiscopul Kanizsai Jânos, care, apoi, 
s-a grăbit spre Caşovia împotriva regelui polon Vladislav Iagello pen- 
tru a-l împiedica să năvălească în ţară. 

Această împrejurare atât de importantă din punctul de vedere al 
cronologiei răstoarnă imediat afirmaţia lui Dlugosz. Sigismund se afla la 
Buda nu numai la 8 mai 1395, dar şi la 31 mai 1395. La 5 iunie poposeşte 
într-un sat cu numele de PuspSki (Com. Tisa ? Bihor ?) şi doar la 21 iunie 
apare în tabăra de la Braşov. În sfârşit, la 1 iulie se odihnea după oboseala 
trecerii peste munţi la Câmpulung, în limba maghiară Hoszumezs, în Ţara 
Românească”. 

De aici rezultă cu claritate că Sigismund a pornit spre tabăra de la 
Braşov doar la începutul lunii iunie 1395. Dacă decesul Mariei ar fi 
survenit la 17 mai 1395, atunci Sigismund ar fi fost încă lângă ea, ar fi 
fost prezent la înmormântare, şi ar fi împiedicat personal pretenţiile la 
tron ale lui Vladislav, respectiv, ale Hedvigăi. Însă, întrucât toate 
acestea s-au petrecut în lipsa lui, nu putem fixa ca dată a morții reginei 
Maria nici 17 iunie 1395. Şi atunci, vestea doliului s-ar fi putut transmite 
la Braşov prin călăreți rapizi în cinci zile. Braşovul se află la o distanță de 

644 km de Buda, în direcția Arad, Vinţul de Jos, Sibiu, Făgăraş, iar un 
călăreț bun, schimbând caii, într-o zi (în luna iunie sunt zilele cele mai lungi) 
poate parcurge 130 km. 

Deci moartea reginei Maria trebuie s-o fixăm în jurul datei de 27 
iunie. Atunci degeaba ar fi fost trimis la drum vreun curier rapid, întrucât ar 
fi fost dificil să-l găsească pe Sigismund la Braşov; dacă întâmplător l-ar fi 
găsit acolo, nu s-ar mai fi putut întgarce fiind atât de implicat în periculoasa 
traversare montană. 

nsă campania din Țara Românească a durat tgată luna iulie, astfel 
încât am putea fixa ziua morții reginei Maria chiar la 17 iunie. Motivul 
pentru care trebuie s-ọ situăm totuşi la 27 iunie ni-l oferă un document legat 
de un mic împrumut. Potrivit acestuia, la 12 iulie, guvernatorul Jolsvai 
Leustâch îşi avea tabăra deja lângă Eperjes, dovedind acolo că Ugocs 
Mihály din Konzar a luat cu împrumut pentru ọ lună 14 florini de la Kenéz 
Matyâs?. 

Faptul că guvernatorul îşi avea tabăra la 12 iulie 1395 lângă Eperjes şi 
că nobilii de lângă el făceau mici împrumuturi pe termen scurt nu are alt 
sens decât că după mgartea reginei Maria guvernatorul s-a grăbit spre 
graniță pentru a stăvili năvălirea în ţară a Hedvigăi, respectiv, a soţului ei. 
În vremea aceea adunarea unei oştiri şi înaintarea până la Eperjes dura două 
săptămâni şi, astfel, scăzând din 12 iulie două săptămâni, ajungem la 27 
iunie. 

Importanţa acestui act datat din tabăra de la Eperjes a fost recu- 
nọscută deja de Schőnherr Gyula, dar el n-a putut trage concluziile corecte 
degarece, fie dintr-ọ neînțelegere, fie dintr-ọ scăpare, a dezlegat greşit ziua 
datării sale. A fixat-o la 12 iunie (nu iulie) şi astfel n-a putut Qbserva cât de 
mult se contrazice documentul aflat în discuţie cu informaţia lui Dlugosz. 

Din această dată rezultă că un mare rel în preîntâmpinarca războiului 
dintre Ungaria şi Polonia, după moartea reginei Maria, l-au avut nu numai 
arhiepiscopul Kanizsai Jângs, dar şi guvernatorul Jolsvai Leustăch. Actul 
emis în favQarea familiei Kanizsai nu neagă acest lucru, dar doreşte să 
eternizeze meritele neamului Kanizsai, şi, astfel, păstrează tăcerea în 
legătură cu meritele altora. 

Tocmai faptul că la moartea reginei Maria, Sigismund era plecat 
într-o campanie atât de periculoasă, dorind să recucerească ţara la care 
râvnea şi regele polonez, a fost cauza care a determinat ca moartea reginei 

Maria să nu provoace nici o modificare a domniei. Hedviga şi soțul ei, prin 
luarea Rusiei Roşii de la Ungaria, prin sprijinirea domnilor din Moldova şi 
Tara Românească împotriva Ungariei şi atragerea lor, au pierdut dragostea 
demnitarilor unguri şi nu s-a găsit nimeni care în mod serios să le fi ținut 
partea. În schimb, pe Sigismund, tânărul rege întors plin de glorie din 
campania din Ţara Românească, l-au primit cu bucurie. 

În acest fel, o delimitarea mai exactă a unei zile îndoliate, cea a morții 
reginei, clarifică mult mai bine evenimentele de importanță națională. 


NOTE 


i Pray, Dissert. de S. Ladislao, 31; Katona, Hist. Crit., XI, 384, Fejér, Cod. 
Dipl., X, 2, 340. 


? Maria királyne, 148 (M. Tört. Eletrajzok, I. evg.). 


3 Urk. zur Geschichte der Deutschen in Siebenbürgen, Ill, 157-158. 
1 Pozsony város tőrt., IIl, 145. 


5 Fejér, op. cit., X, 2, 393-394. 
é Idem, p. 445-446. 


a Fejér, op. cit., X, 8, 393; Kukuljević, Jura Croatiae, 1, 164; Thallâczy, 
Mantovai követjárás, 34; Urk. zur Geschichte der Deutschen in Siebenbürgen, III, 
151; U Magyar Muzeum, 259. 


8 Zichy, Okmt., IV, 318. 

A 

Ie articolul Mircea cel Bătrân şi Baiazid. O întregire la cunoaş- 

terea confruntărilor lor armate, apărut în Studii şi Materiale de 

Istorie Medie, XVI, Bucureşti, Editura Academiei, 1998, p. 19-21, articol 
retipărit în volumul Evul Mediu Românesc. Realităţi politice şi curente 
spirituale, Editura Corint, Bucureşti, 2001, p. 71-74, istoricul Şerban Papa- 
costea citează un fragment dintr-o cronică florentină denumită de editoarea 
ei, Elina Bellondi, Cronica volgare di Anonimo Fiorentino’, cu adaosul că 
este atribuită unui contemporan, Piero di Giovanni Minerbetti. Din foaia de 
titlu a ediţiei din care se citează ne dăm seama că intervalul de timp 
consemnat în izvor se întinde între 1385 şi 1409. 

Citatul în discuţie, pe care domnul Şerban Papacostea îl transcrie după 
ediția italiană fără a-l însoți de o traducere în limba română? — este urmă- 
torul: 


! Cronica volgare di Anonimo Fiorentino dall'anno 1385 al 1409, già attribuita 


a Piero di Giovanni Minerbeitti, a cura di Elina Bellondi, în Rerum Italicarum Scrip- 
tores. Raccolta degli storici italiani dal cinquecento al millecinquecento, nuova 
edizione, XXVII, 2, p. 197. 


? Aşa cum se procedează şi cum a înțeles s-o facă în repetate rânduri însuşi dl 
Şerban Papacostea, vezi între altele: Tratatele Țării Românești şi Moldovei cu Impe- 
riul otoman în secolele XIV-XVI: ficţiune politică şi realitate istorică, în vol. Stat, 
societate, naţiune. Interpretări istorice, îngrijit de Nicolae Edroiu, Aurel Răduțiu, 
Pompiliu Teodor, Cluj-Napoca, Editura Dacia, 1982, p. 97-98; ldem, Mircea la Nico- 
pole (1396): o mărturie ignorată, în „Revista de Istorie”, tom 39 (1986), nr. 7, p. 
696-698, retipărit în volumul citat, p. 75-78. 

Capitolo VII — Come tra il Re d'Ungheria e'l Baisetto furono grandi 
bataglie, e'l Baisetto vinse per alora 


In questo tempo del mese di magio 1395, avendo il Re d'Ungheria 
raunata molta gente d'arme per riparare che il Baisetto, figliuolo del 
Moratto Bai turco, il quale piú di cento cinquanta migliaia d'uomeni 
armati venia addosso per torli il reame d'Ungheria, ed essendo li loro 
campi vicino luno all’altro, e ordinato ciascuno di loro la sua gente a 
battaglia, ciascuno confortati li suoi a bene operare e valentemente luna 
parte e laltra combatterono, e con buon animo corsero alla bataglia, nella 
quale molta gente fu morta; ma molti piú de 'Turchi che di Cristiani vi 
morirono, ma niuna delle parti il di fu vinta. Poi, Faltro di, ricominciata 
tra loro battaglia aspra e crudele a presso che tuto il di combattutisi 
insieme con grande mortalità dell una parte e dell 'altra, pure alla fine il 
campo rimase al Baisetto e a'Turchi, comecché molti piu furono morti 
de'Turchi che de’Cristiani. E per questa vettoria con loro avuta dal 
Baisetto, tutta Balaccia s'arrende al Baisetto, e lui ubbidirono (s.n.). Ma 
pure il Baisetto, per la grande perdita che avea fatto della sua gente, si 
tornà 'indietro con quella gente che rimasa gli era, ché molta piu n 'avea 
perduta, e'l Re Gismundo d'Ungheria si tornò Buda con grande perdita 
fatta della sua gente, con i speranza di ristorare l’anno vegniente a tuto il 
suo onore perduto.’ 


Pentru o cât mai clară înțelegere, iată şi traducerea în limba română: 


Capitolul VII-— Cum s-a desfăşurat marea bătălie între regele 
Ungariei şi Baiazid, iar Baiazid atunci a învins. 


În acel timp, în luna mai 1395, adunând regele Ungariei multă oaste 
pentru a se apăra de Baiazid, fiul lui Murad beiul turc, care cu peste 
150.000 de oameni înarmaţi venea asupra lui pentru a-i lua regatul 
Ungariei, şi fiind taberele lor apropiate una de cealaltă, şi orânduindu-şi 
fiecare oastea pentru luptă, fiecare îmbărbătându-i pe ai săi la luptă şi 
s-au luptat vitejeşte ambele părți şi au alergat cu însufleţire la luptă, în 
care mulți oameni au fost omoriţi; dar au pierit mai mulţi turci decât 
creştini, şi nici o putere în acea zi nu a fost învinsă. Apoi, în ziua urmă- 


3 Apud Şerban Papacostea, art. cit., în loc cit, p. 20-21 (subliniere Şerban Papa- 
costea) și în volum, p. 73. 

toare, reincepând între ei o luptă aspră şi crudă şi după ce au luptat 
aproape întreaga zi cu mare ucidere de oameni de ambele părți, în cele dim 
urmă victoria a rămas de partea lui Baiazid şi a turcilor, deşi au murit mai 
mulți dintre turci decât dintre creştini. Şi ca urmare a acestei victorii 
obținute de Baiazid, întreaga Valahie s-a supus lui Baiazid şi i-a dat as- 
cultare. Dar totuşi, Baiazid, din pricina marii pierderi suferite de oamenii 
săi, s-a retras cu cât i-a mai rămas din oaste, din care a pierdut cea mai 
mare parte. lar regele Sigismund al Ungariei s-a înapoiat la Buda cu mare 
pierdere suferită de ai săi, în speranţa de a recâștiga în anul următor toată 
cinstea pierdută. 


Interpretarea pe care dl Şerban Papacostea consideră că trebuie s-o 
dea acestei informaţii este următoarea: 


„Informaţiile oferite de fragmentul citat sugerează următoarea recon- 
stituire a evenimentelor: în toamna anului 1394, în replică la atacurile lui 
Mircea şi ale lui Sigismund, Baiazid a întreprins o campanie în Ţara Româ- 
nească, unde a suferit însă o mare înfrângere. Conştient de inevitabilitatea 
unui nou atac turcesc, Mircea se întâlneşte cu Sigismund în primăvara anu- 
lui următor la Braşov, consolidând alianța cu Ungaria. Noul asalt al lui Ba- 
iazid s-a produs efectiv în 1395, în luna mai, şi s-a încheiat cu victoria sul- 
tanului; pierderile grele suferite în această înfruntare l-au silit pe Baiazid să 
se retragă din țară, lăsând însă în fruntea acesteia un domn favorabil puterii 
otomane. Faptul că autorul anonim al cronicii florentine situează acum, 
adică în luna mai 1395, după şi ca urmare a campaniei sultanului Baiazid, 
supunerea Ţării Româneşti, e un indiciu clar al eșecului campaniei oto- 
mane din toamna anului precedent.” 


Este aproape de prisos să mai subliniem ceea ce oricare cititor, chiar 
neavizat, constată singur, şi anume că oricum ar fi citit izvorul în ches- 
tiune, el nu poate „sugera” ceea ce domnul Şerban Papacostea pre- 
tinde că sugerează. Încercarea domniei sale de a-i agăța, ca de un cui, tot 
şirul de ficțiuni istoriografice cu care ne confruntăm de atâta amar de vreme 
este făcută tabula rasa de simpla lectură a textului. 

Acest text nu vorbeşte decât de o singură luptă, dată de sultanul 
Baiazid, şi pe care o plasează în luna mai din anul 1395, ceea ce exclude 
ab initio posibilitatea de a introduce în discuţie data de 10 octombrie 1394 
şi existența unei a doua expediţii sultanale. 


* Ibidem, p. 21 (sublinierea ne aparţine). 

Potrivit acestei cronici, sultanul nu s-ar fi bătut cu românii, ci exclu- 
siv cu regele Sigismund de Luxemburg şi cu armata ungară, exact aşa cum 
prezintă lucrurile şi Cronica de la Saint-Denis, de care m-am ocupat într-un 
studiu anterior”. Deosebirea este că acolo i se atribuie regelui Ungariei vic- 
toria, în timp ce aici el este înfățișat ca înfrânt, nu fără apariția unei situații 
absurde: deşi ni se spune că întreaga Valahie i s-ar fi supus ca urmare a 
victoriei asupra regelui Ungariei, totuşi sultanul biruitor, din cauza mari- 
lor pierderi suferite s-a retras cu ceea ce-i mai rămăsese din armată. La rân- 
dul său, regele înfrânt s-ar fi retras cu speranța să-şi ia revanşa în anul 
următor, aluzie la expediția de la Nicopole şi dovadă că cele citite nu s-au 
scris în anul 1395, ci după ce şi aceste evenimente avuseseră loc. Cei doi 
protagonişti ne sunt înfățişaţi plecând care încotro, deşi unul victorios şi 
celălalt înfrânt. 

Ceea ce uimeşte pe toți cei obişnuiţi cu rigoarea şi ascuțimea de spirit 
a istoricului Şerban Papacostea este uşurinţa cu care a luat drept literă de 
evanghelie acest izvor, în care realitatea se amestecă atât de evident cu 
ficțiunea şi fiecare parte poate fi cu uşurinţă separată de cealaltă prin ceea 
ce ştim din tot restul informaţiei de care dispunem. 

Este stabilit, fără putință de îndoială, în momentul de față, de 
istoriografia ungară, că în toată luna mai din anul 1395 Regele Sigis- 
mund de Luxemburg s-a aflat la Buda, unde soţia i-a murit la 17 mai din 
cauza unei naşteri premature provocată de un accident de călărie“. Numai 
după ce regele a dus rămăşiţele ei să fie îngropate la Oradea a putut pleca în 
ajutorul domnului Ţării Româneşti, ajungând acolo abia în luna iulie şi 
recuperând din mâinile garnizoanei otomane cetatea Turnu sau Nicopolul 
Mic. Avem deci un „alibi” categoric pentru ne-prezența lui în luna mai, 
spre a da lupta atribuită atât de Cronica de la Saint-Denis cât şi de cronica 
italiană. Dar putem presupune cu destul temei că sursa informațiilor le-a 
fost comună. 

Din moment ce confruntarea din mai 1395 n-a putut avea loc între 
regele Sigismund şi sultanul Baiazid, nu mai rămâne decât să admitem că 
ne aflăm în fața unei variante distorsionate a unui fapt real: lupta de la 
Rovine, pentru datarea căreia dispunem acum de singurul izvor direct în 
care găsim indicată luna mai, stabilită până acum de Hasdeu şi Litzica doar 


5 Vezi volumul de față paginile 67-87. 


é Vezi în articolul anterior paginile 99 şi 105 din volumul de față. 

pe baza a două izvoare laterale: tipicul de la Hilandar şi donația făcută 
Mânăstirii Petra. 

Din cronica lui Ibn Kemal s-a putut deduce că expediţia şi bătălia au 
avut loc în primăvara lui 1395, fără a găsi însă temeiuri pentru luna mai. 
Avem acum un izvor strict contemporan, în care confruntarea cu sultanul 
Baiazid este plasată în luna mai. Este şi importanța reală şi implicit valoarea 
contribuţiei domnului Șerban Papacostea la apropierea cu încă un pas de 
adevăr: lupta de la Rovine s-a dat în luna mai, nu în octombrie, iar ex- 
pediţia sultanului Baiazid din primăvara lui 1395 n-a fost nici precedată şi 
nici urmată de alta. 

Rezultă, de asemenea, şi din acest nou izvor, amploarea bătăliei şi 
mărimea pierderilor. Că lupta a durat numai o zi, nu două, o ştim din cro- 
nicile otomane, unde s-a inserat legenda despre sfatul de a se arunca în 
timpul nopţii leşurile turcilor în râul ce curgea pe acolo, cu siguranță Arge- 
şul, şi a le lăsa pe câmpul de luptă doar pe ale creştinilor, ceea ce l-ar fi 
înspăimântat a doua zi pe Mircea atât de mult, încât ar fi acceptat să se 
supună şi să plătească tribut! 

Reală este şi informaţia despre pierderile grele din armata sulta- 
nului, mai grele chiar decât din tabăra creştină. Atât aşa-numita Cronică 
bizantino-bulgară, atribuită în ultima vreme bizantinului loan Chortas- 
menos, cât şi mărturia cea mai exactă şi mai apropiată de evenimente, aceea 
a lui Philippe de Mézières, confirmă această informaţie. Prima vorbeşte de 
râul ce curgea roşu de sângele celor căzuţi, iar a doua dă numărul pierde- 
rilor lui Baiazid: 30.000, dar recunoaşte şi marile pierderi ale creştinilor. 

Că nu se poate vorbi de nici o înfrângere a creştinilor de către Baiazid 
în mai 1395 avem toate dovezile, și nu le voi rememora aici, după ce m-am 
ocupat pe larg de evenimente şi de ecoul lor peste hotare, la Paris (unde se 
afla şi Philippe de Mézières în mânăstirea celestinilor). 

Aici avem un ecou deformat al realei victorii ce s-a câştigat de 
către români, victorie pe care o găsim aici transformată într-o înfrân- 
gere şi pusă imaginar în seama lui Sigismund de Luxemburg, dar 
plasată corect cronologic: în luna mai 1395. 

Cum se explică apariția acestui izvor şi modul în care apar în el 
evenimente din Ţara Românească ? 

În studiul Cel dintâi ecou internațional al victoriei româneşti de la 
Rovine din 17 mai 1395, publicat în Românii în istoria universală, vol. III, 

1, Universitatea „Al.I. Cuza”, laşi, 1988, p. 453-468”, ocupându-mă cu acel 
prilej în special de capitolul De victoria regis Hungariae contra Turcos din 
izvorul strict contemporan care este Cronica monahilor de la Saint-Denis, 
şi utilizând autori, precum Jean Juvenal des Ursins sau Thomas III Marquis 
de Saluces, am stabilit că în decursul anului 1395 de ia Buda, în afară de 
cunoscuta solie către Europa occidentală condusă de arhiepiscopul Nicolae 
de Kanizsa — (menționată la Veneţia încă din ianuarie 1395 şi ajungând la 
Paris la 6 august 1395) prin care lumea creştină era conjurată în termeni 
disperaţi să se unească într-o cruciadă îndreptată împotriva „celui mai crunt 
tiran”, Baiazid — , a mai plecat o a doua solie, care depăşind-o pe prima 
vorbea despre o mare victorie obținută de Sigismund de Luxemburg îm- 
potriva lui Baiazid. 

Cum nu există până acum nici o dovadă documentară că înainte 
de Nicopole Baiazid şi Sigismund s-ar fi întâlnit măcar o singură dată 
pe câmpul de luptă, iar de la Baiazid s-a păstrat o scrisoare citită la Buda în 
28 noiembrie 1395, din care reiese explicit că sultanul aflase că Sigismund, 
minţind, se laudă „pretutindeni” că „m-ai fi gonit pe mine de pe câmpul de 
luptă”, drept care îi promite că anul viitor (1396) „voi veni cu armata mea 
ca să te găsesc acolo unde ai fi”, victoria anunțată intempestiy n-a putut fi 
decât cea obținută de Mircea la Rovine. Victorie care, nedistrugându-l pe 
Baiazid, nu a fost în măsură să înlăture pericolul ce plana asupra lui Sigis- 
mund de Luxemburg, şi deci nu a contramandat misiunea soliei inițiale prin 
care se cerea sprijin în vederea organizării unei cruciade menite a-i izgoni 
pe otomani din Europa. Drept care izvoarele timpului cumulând cele două 
tipuri de informaţii au elaborat ştiri ce par cel puţin ambigui dacă nu contra- 
dictorii, atunci când nu se ţine seama de contextul exact în care au fost 
elaborate. 


Cronica volgare di Anonimo Fiorentino dall'anno 1385 al 1409 este 
un asemenea izvor contemporan, dar care consemna evenimentele nu 


? Studiu pe care l-am republicat în volumul 17 mai 1395, o dată importantă în 
istoria universală. Victoria românească de la Rovine, p. 75-98, şi acum în volumul 
de față, paginile 67-87. 

€ Cronica volgare di Anonimo Fiorentino dall'anno 1385 al 1409, già attribuita 
a Piero di Giovanni Minerbetti, a cura di Elina Bellondi, în Rerum Italicarum 
Scriptores. Raccolta degli storici italiani dal cinguecento al millecinquecento ardi- 
nata da L.A. Muratori. Nuova edizione riveduta ampliata e corretta con la 

instantaneu, ci la cel puțin 1-2 ani de la momentul producerii, probabil 
„trecând pe curat” diversele însemnări cotidiene ale autorului. Faptul poate 
fi dovedit cu multe pasaje din cronică, dar cel mai concludent ni se pare 
Capitolul IP al anului 1395 — deci exact anul ce ne interesează — , unde 
evenimentul istoric descris este inserat la luna mai 1395, dar pe parcurs 
sunt relatate evoluții din lunile noiembrie-decembrie 1395 şi aprilie- 
mai 1396, deci se consemna la mai bine de un an de la producerea 
evenimentului. 

La fel stau lucrurile şi cu Capitolul VII al anului 1395: Come tra il Re 
d'Ungheria e'l Baisetto furono grandi bataglie, e'l Baisetto vinse per 
allora. Concret, de aici aflăm despre o bătălie — una singură — care a durat 
două zile şi în care Sigismund, deşi a fost victorios în prima zi, iar cei mai 
mulți morți au fost din partea turcilor, totuşi a doua zi Baiazid a rămas 
stăpân pe câmpul de luptă fiind practic victorios şi cucerind Valahia. 
Pierderile mari de ambele părți îi determină pe ambii suverani să se retragă, 
Sigismund având „speranța de a recâștiga în anul următor toată cinstea 
pierdută”. 

Numai că această ultimă precizare nu numai că lăsa deschisă pro- 
blema ajutorării de către occidentali a lui Sigismund, dar ne indică faptul că 
informaţia a fost scrisă, mai mult ca sigur, după ce bătălia de la Ni- 
copole din 1396 avusese loc, bătălie pe care cronicarul florentin o descrie 
amănunțit în Capitolul VIII din anul 1396: Come il Re d'Ungheria com- 
batte con Baisetto turco, e il Re d'Ungheria fu vinto, e molti Franceschi vi 
furono morti e presi. 


Am făcut aceste precizări pentru a se înțelege că pasajul respectiv 
reprezintă un cumul de date, care îşi au în luna mai a anului 1395 doar 
începutul. Situaţia Valahiei descrisă aici nu este mult diferit de aceea pe 
care am încercat noi înşine să o stabilim bazându-ne pe izvoarele strict 


direzione di Giosue Carducci e Vittorio Fiorini, tomo XXVII, 2, Cittă di Castello, 
[1915] (pasajul aici în discuţie se află la p. 197). Am repetat titlul ediției pentru a 
putea adăuga cele omise de di Papacostea în propria menţiune reprodusă în nota 1. 


” Intitulat Come li Fiorentini mandaro ambasciadori al Conte di Vertu per sapere 
se doveano avere con loro o pace o guerra, e quanto lunga pratica si tenne con i suoi 
ambasciadori; e poi pure si conchiuse insieme lega tra i Fiorentini e gli altri 
collegati e'l Conte di Vertu e li suoi aderenti con molti capitoli; e fu la lega a difen- 
sione delli stati di ciascuno contro ale compagne (p. 194196). 

contemporane ale trimisului ducelui de Mantua la Buda, dar timpul la care 
se referă nu este luna mai şi nici succesiunea evenimentelor nu este cea din 
cronică. Este vorba de o situaţie care va apărea peste câteva luni, în condi- 
tiile pe care am încercat să le reconstitui într-o lucrare aparte”. 

Dar ce este cu adevărat important aici nu este descrierea în sine a 
evenimentului. importantă este, aşa cum am mai spus, indicarea pre- 
cisă a datei de an şi lună când se spune că a avut loc această confrun- 
tare, ADICĂ LUNA MAI A ANULUI 1395. Căci ea vine să confirme 
definitiv că eroarea istoriografică modernă care aşeza bătălia de la Rovine 
în 10 octombrie în 1394 nu are legătură cu documentele strict contem- 
porane evenimentului — fiind o interpolare târzie din secolul al XVII-lea'!. 

Această lună mai din cronica anonimului florentin este cea mai 
precisă dată pe care un izvor care vorbeşte despre victoria ce o numim 
„de la Rovine” o poartă. 

Fără doar şi poate, în arhivele şi publicaţiile apusene care contin do- 
cumente ce se referă la soliile lui Sigismund de Luxemburg din anul 1395 
se vor mai găsi numeroase relatări ale evenimentelor la care ne referim, şi 
sunt sigur că în vreunul dintre ele precizia va merge până la indicarea 
exactă a datei de zi când imaginara „confruntare dintre Sigismund şi Baia- 
zid” a avut loc, iar aceasta nu poate fi decât „ziua 17” a lunii mai din anul 
1395. 

Anonimul florentin, aici în discuţie, este practic penultimul pas către 
acest moment, iar „luna mai 1395” pe care izvorul o indică este dovada 
indubitabilă că demersul întreprins de noi, în repetate rânduri, de rediscu- 
tare şi corijare a istoriografiei moderne cu privire la modul în care a stabilit 
data bătăliei de la Rovine, este unul corect. 


Alexandru V. Diţă, „Fuga” şi „restaurarea ” lui Mircea cel Mare între 
realitate istorică medievală şi ficţiune istoriografică modernă, Bucureşti, Editura 
Roza Vânturilor, 1995, p. 35-44. 


n! Idem, 70 octombrie. Istoria unei interpolări... istorice, în volumul meu 77 mai 
1395, o dată importantă în istoria universală. Victoria românească de la Rovine, p. 
162-207. 

DIN NOU DESPRE VICTORIA 
DE LA ROVINE 
A LUI MIRCEA CEL MARE 


A 
n numărul 8 (august) al revistei „Magazin Istoric”, tureologul 


Mihai Maxim publică articolul Mircea cel Mare: oştean şi di- 
plomat iscusit, în care, la pagina 12, se ocupă pe larg de confruntarea 
militară rcmâno-otomană de la Rovine. Autorul articolului afirmă: „Inva- 
zia s-a produs în toamna anului următor (1394 — n.n.) sau mai probabil în 
primăvara anului 1395”. După care continuă într-o lungă „notă a autorului” 
(cum ține să specifice redacția): 


„Părerile istoricilor cu privire la data şi locul bătăliei diferă, infor- 
mațiile furnizate de cronici — făcute cu întârziere de decenii şi chiar de 
secole de la desfăşurarea evenimentului (s.n.) — fiind contradictorii. 

Astfel, potrivit datelor din cronicile otomane, «bătălia de la Argeş», 
s-ar fi desfăşurat în al şaptelea an al domniei lui Baiazid, ceea ce, prin 
transformarea anilor Hegirei cu cei ai erei noastre ne dau ca dată a 
bătăliei anul 1395-1396. 

Zece dintre cronicile sârbeşti (care repetă însă un model târziu) afirmă, 
că bătălia a avut loc la 10 octombrie 1394; alte 29 de cronici afirmă că 
lupta s-a desfășurat la 17 mai 1395 (sic!). Există şi alte dovezi documen- 
tare solide în sprijinul acestei ipoteze (sic!) privind data principalei con- 
fruntări. 

Aceasta nu exclude însă posibilitatea ca între Mircea şi otomani să fi 
avut loc mai multe bătălii, fapt sugerat şi de unele izvoare istorice: unele 
vorbesc de bătălia de la Argeş («Arkiş» — în cele otomane) altele de o luptă 
la Rovine, al cărei loc de desfășurare este greu de precizat. 

Despre desfăşurarea a două lupte avea ştiinţă, de pildă, şi cronicarul 
bizantin Giorgios Sphrantzes. După informaţiile lui «au avut doao răz- 

boaie Mircea vodă cu Baiazid, împăratul turcesc, unul către Nicopoea, 
altul pă apa Ialomiţei şi la amindoao l-au biruit pe Baiazit-bei». 

Contopirea mai multor lupte într-una singură este sugerată şi de alte 
izvoare. Astfel, un document din sec. XVI pomeneşte de faptul că lupta de 
la Argeş ar fi durat «o săptămână». Or, se ştie că principiile de purtare a 
războiului în evul mediu făceau ca o luptă să nu dureze mai mult de o zi” 
(„Magazin Istoric”, nr. 8, p. 12; toate sublinierile ne aparțin). 


Suntem obligați, spre a preveni răspândirea largă a impresiei că în 
materie de surse ale bătăliei de la Rovine ar domni o adevărată babilonie, să 
supunem această notă unei analize amănunțite. 

Procedăm metodic, pe puncte: 


1. În absolut toate cronicile — bizantine, sârbe, bulgaro-bizantine — 
care conțin o indicație cronologică precisă asupra confruntării dintre 
Mircea cel Mare şi Baiazid, apare invariabil anul 6903, ceea ce în crono- 
logia bizantină înseamnă perioada dintre 7 septembrie 1394 şi 31 august 
1395. Între aceste cronici nu există deci nici o contradicție. 

S-ar părea că avem o contradicţie între ele şi analele otomane, dar 
această contradicţie este creată artificial, de autorul notei, deoarece „«al 
şaptelea an al domniei lui Baiazid» nu înseamnă anul «1395-1396», ci 
intervalul dintre 27 octombrie 1394 şi 15 octombrie 1395 (vezi Ale- 
xandru V. Diţă, Victoria românească de la Rovine, în „Anale de Istorie”, 
nr. 4, p. 37, care trimite la Mihail Guboglu, Tabele sincronice. Datele 
Hegirei şi datele erei noastre cu o introducere în cronologia musulmană, 
Bucureşti, 1955, p. 160). 


2. Există nu „zece dintre cronicile sârbeşti”, ci un singur tip de 
cronică sârbească, din categoria celor „tinere” (cum le numeşte editorul 
lor, Stojanovici) ori târzii, unde alături de anul 6903 apare şi indicaţia lunii 
şi a zilei: octombrie 10. Acest tip de cronică se păstrează în zece copii, aşa 
cum a arătat încă din 1927-1928 viitorul academician sârb G.Sp. Radojcici. 
Mai gravă este însă afirmaţia că „alte 29 de cronici afirmă că lupta s-a 
desfăşurat la 17 mai 1395”. În realitate nu există absolut nici o cronică în 
care să apară data de 17 mai 1395, nici sârbă, nici turcă, nici bizantină. 
Această dată a fost stabilită ca dată a bătăliei de la Rovine de către B.P. 
Hasdeu, pe baza unei combinaţii de ştiri: ştirea că în bătălia de la Rovine au 
căzut Marco Kralievici şi Constantin Dejanovici (relatată de multiple iz- 

voare, care sunt unanime în a atesta moartea celor doi în aceeaşi bătălie) şi 
ştirea din „Tipiconul lui Roman” de la Hilandar că despotul Constantin, fiul 
lui Dejan Dragaş, a murit la 77 mai (fără menţiune a anului). Ulterior, C. 
Litzica, pe baza altui document, din octombrie 1395, şi anume dania 
împăratului Manuil Paleologul — ginerele lui Constantin Dejanovici — 
pentru pomenirea socrului său mort la Rovine, a demonstrat că în octom- 
brie 1395 nu trecuseră încă 6 luni de la moartea lui Constantin, ceea ce 
confirmă că tragicul eveniment se petrecuse la 77 mai 1395. 


3. Deşi nu figurează în vreo cronică (necum în 29 de cronici!) data de 
17 mai 1395 nu reprezintă doar o „ipoteză”, ci în momentul de față poate fi 
socotită un adevăr istoric măcar până la apariția unor elemente capabile să 
impună o revizuire totală a celor cunoscute. Intuiția lui Hasdeu şi-a găsit o 
demonstrație solidă în amplul studiu al lui Alexandru V. Diţă, citat mai sus. 
Cine, de acum înainte, optează pentru data de 70 octombrie 1394 va trebui 
mai întâi să procedeze la răsturnarea argumentării lui Diţă şi apoi la 
argumentarea datei de 70 octombrie 1394 care — oricât de paradoxal ar 
părea — nu a fost niciodată argumentată ci a fost adoptată dogmatic, de 
la C. Irecek, de către toți cei ce nu au vrut să fie de acord cu Hasdeu! 


4. Despre „bătălia de la Argeş” nu vorbesc „unele izvoare istorice”, 
ci exclusiv izvoarele otomane. Aşa încât paranteza „Arkis” în cele 
otomane, pusă după cuvântul Argeş, nu serveşte spre a da o lămurire 
suplimentară de ordin filologic, ci spre a face pe cititor să creadă că şi alte 
izvoare dau aceeaşi localizare, dar în forma „Argeş”. În realitate, singurele 
izvoare externe care, în afara celor otomane, indică un loc pentru bătălia 
dintre Mircea şi Baiazid sunt cronicile sârbeşti. Ele spun că lupta s-a dat 
„na rovinah ” adică „la rovini” — plural. Rov înseamnă râpă, loc accidentat, 
bun pentru ambuscade. „La Rovini” nu înseamnă deci o localitate anume, 
care purta acest nume. Or, cronicile otomane şi bizantine sunt de acord cu 
cele sârbeşti atunci când spun că Baiazid a părăsit lupta văzând Jocul 
neprielnic. În cronica bizantino-bulgară nu se dă nici un nume de loca- 
litate, dar se spune că „râul acela curgea roşu de sânge”, deci bătălia s-a dat 
pe malul unui râu, al cărui nume nu ne este dat. Numele râului îl aflăm din 
cronicile otomane: Argeşul. 

Analiza comparată a tuturor izvoarelor demonstrează categoric faptul 
că ele nu vorbesc de mai multe confruntări între Mircea şi Baiazid, ci 

de una singură, pe care fiecare în parte o descrie in felul ei, dar toate se 
dovedesc a se referi la acelaşi eveniment, completându-se una pe alta şi 
consunând in mod evident. 

„Bătălia de la Rovine” (dacă înțelegem Rovine ca un plural) şi 
„Bătălia de la Argeş” nu sunt aşadar două bătălii, ci una şi aceeaşi. Putem 
folosi ambii termeni cu aceeaşi îndreptăţire după cum spunem „Bătălia de 
la Vaslui” sau „de la Podul Înalt” ori „de la Războieni” sau „Valea Albă”. 

Ca şi „Podul Înalt”, „Războieni” sau „Valea Albă”, care nu erau 
denumiri cu rezonanţă istorică înainte de faptele de arme petrecute acolo, 
la fel „Rovine” a devenit un toponim de înaltă vibrație patriotică în urma 
victoriei marelui Mircea şi a genialei creaţii eminesciene, şi nu trebuie 
înlocuit cu „Bătălia de la Argeş” cum s-a propus uneori. 

Faptul că nu putem arăta cu degetul unde anume, pe râul Argeş, au 
fost aceste „Rovini” unde s-a dat lupta nu este un impediment. Nimeni nu 
ştie să ne spună, cu exactitate, nici unde a fost „Podul Înalt”. Ştim numai că 
„lângă Vaslui”. Aşa cum ştim — îmbinând ştirile din cronicile otomane cu 
cele din cronicile sârbești şi din cronica bizantino-bulgară — că „la Rovini” 
a fost în apropiere de Curtea de Argeş! 

Localizarea bătăliei „pe Ialomiţa” apare într-un Singur izvor: Cronica 
Ţării Româneşti din secolul al XVII-lea, care în mod evident confundă 
victoria lui Mircea cu aceea a lui Iancu de Hunedoara, câştigată cu 
certitudine pe acest râu, atât victoria asupra lui Mezid Paşa, cât şi numele 
râului Ialomița fiind consemnate în cronicile sârbești (vezi L. Stojanović, 
Stari srpski rodoslovi i letopisi, Belgrad — Sr. Karlovţi, 1927, p. 233 şi 293). 
„Lângă Craiova” este opera imaginaţiei lui Luccari, preluată de istoricii 
moderni. Aceste două localizări, fanteziste, nu sparg însă blocul monolitic 
al izvoarelor celor mai importante, care concordă în a indica locul bătăliei 
undeva pe râul Argeş, şi anume de unde se vedeau munții, luaţi de 
Mircea ca loc de ultimă retragere şi apărare. De la Craiova nu se văd 
munții Ţării Româneşti şi cu toate că Ialomiţa îşi are izvorul în vecinătatea 
Argeşului, numele nu i-a fost reţinut de cei mai în drept să-l memoreze: cei 
ce suferiseră acolo o înfrângere... memorabilă. 


5. Acolo însă unde eroarea devine mistificare deliberată a cititorului 
este în invocarea mărturiei... cronicarului bizantin Georgios Sphrantzes! 
Judecând după citatul ce ni se oferă, acest cronicar scria într-o frumoasă 

„română veche”, încât ai zice că n-a trăit la Bizanţ, ci în ţara lui Mircea cel 
Mare: „au avut doao războaie Mircea vodă etc.” Cine şi-ar putea imagina că 
Mihai Maxim citează pe Sphrantzes, dar reproduce textul din... Radu 
Popescu, fără a sufla un cuvânt despre procedeu? 

Numai că Radu Popescu se dovedeşte — în tot fragmentul despre 
Rovine — a fi „primul membru din familia lui Conu Leonida”, înaintea lui 
Dionisie Eclesiarhul cel identificat de G. Călinescu! El înțelege izvoarele 
pe dos, face paradă de erudiție şi combină informaţiile cu rezultate de acest 
gen: „Zice istoricul Gheorghe Franţi că au avut doao războaie Mircea 
vodă cu Baiazit, împăratul turcesc, unul către Nicopoea, altul pă apa 
Ialomiţăi şi la amîndoao l-au biruit pe Baiazit-bei (S.n.). Alt istoric scrie că 
un război ce au avut Mircea vodă au fost la Rovine (unde vor fi Rovinile, nu 
le spune). Şi au avut ajutor Mircea Vodă pre Marco Cralevici şi pe 
Constandin şi pă Dragaş, oameni de neam mare, sârbi, cu oști supt mâna 
lor. Și au bătut Mircea vodă pre împăratul Baiazit la acest război, iar 
Marco şi Dragaş şi Constantin au pierit în război. Deci după ce au făcut 
Mircea vodă aceste izbânde, văzând obrăznicia turcilor, s-au împăcat cu ei 
şi i-au fost dând poclon, PENTRU CA SĂ SE ODIHNEASCĂ ȚARA CU PACE”. 

(Cuvintele cu majuscule sunt folosite ca titlu al paragrafului respectiv 
din articolul lui M. Maxim). 

Este inutil să căutăm în „Gheorghe Franţi” pasajul din Radu Popescu, 
după cum trudă zadarnică ar fi să căutăm vreo cronică în care să-i găsim pe 
Marco Kralievici şi Constantin Dejanovici... „ajutor lui Mircea vodă” şi nu 
vasali ai lui Baiazid, veniţi să lupte alături de sultan împotriva creştinilor! 
Putem însă bănui cam cum s-au petrecut lucrurile în mintea acestui „Conu 
Leonida” din primul pătrar al secolului al XVIII-lea: 

lată pasajul autentic din cronica lui Macarie Melissenos (pseudo- 
Sphrantzes) editată şi tradusă de învățatul bizantinolog Vasile Grecu: 
„Apoi porneşte (Baiazid — n.n.) cu război contra lui Mircea domnul Ţării 
Româneşti şi a stricat mult loc. Apoi Mircea a venit la o luptă deschisă 
într-un loc neprielnic, iar sultanul, chibzuindu-se în faţa locului rău, a 
lăsat lupta şi s-a retras. Mai pe urmă, ajungând ei la înțelegere, Mircea s-a 
hotărât să-i dea tribut şi au trăit în pace” (G. Sphrantzes, Memorii, 
1401-1477, ediţie critică de Vasile Grecu, Bucureşti, 1977, p. 223). După 
aceea urmează relatarea bătăliei de la Nicopole, fireşte, fără urmă de 
victorie a lui Mircea asupra lui „Baiazit-bei”. 

Din cronicile sârbeşti, Radu Popescu (sau, după alții, autorul anonim 
al Istoriei domnilor Ţării Româneşti) a luat, înțelegând-o pe dos, ştirea 
despre Marco şi Constantin. A avut cu siguranță la dispoziţie varianta 
târzie, care face din Constantin Dejanovici (Dragaşevici) două persoane: 
Constantin şi Dragaş. Şi toponimul Rovine provine din acelaşi izvor iar din 
aşa-zisul „Letopiseţ Cantacuzinesc” a luat „ştirea” despre bătălia de pe 
Ialomiţa, trecându-i-o în cont cronicarului bizantin. A rezultat ceea ce am 
văzut! 

Nu e mai puţin adevărat că, începând cu Radu Popescu — care aici 
înţelege şi amplifică pe pseudo-Sphrantzes — intră în istoriografia noastră 
„poclonul” lui Mircea către Baiazid, despre care tradiţia istorică şi 
cronica țării nu ştiuseră nimic până atunci, păstrând în memorie, timp 
de peste trei secole, numai victoria — una singură, decisivă! 

Imaginea lui Mircea ca dătător de „pocloane”, apoi şi de tribut cu 
sumă precisă (3.000 de galbeni!) va face carieră în epoca fanariotă, 
estompând-o pe a mândrului biruitor de la Rovine. Este grăitor faptul că, în 
acea epocă de umilire şi descurajare națională, de neîncredere în sine, 
cronicarii nu vor mai crede că românii au fost în stare să învingă un sultan şi 
chiar copiștii vor modifica textul vechii cronici a țării, spunând că Mircea 
l-a bătut nu pe împărat, ci pe „Baiazid beiul de Nicopole”! 

6. Este zadarnic efortul de a argumenta, pe baza unui document din 
secolul al XVI-lea, că „s-au contopit mai multe bătălii într-una”. Nici un 
izvor Şi nici un document nu sprijină teza a „două bătălii”, aşa încât istoricii 
trebuie să opteze: ori pentru 70 octombrie 1394, ori pentru 17 mai 1395. 
Eschive de felul „sau mai probabil etc.” nu reuşesc. Documentul din seco- 
lul al XVI-lea nu are nici o valoare în discuţia de față, fiindcă nu e vorba 
dacă s-au dat una sau şapte bătălii într-o săptămână’, ci dacă au fost în 
adevăr două bătălii la distanță de 7 luni! 

Al. Diţă a arătat că, după cum adoptăm una sau alta din cele două date 
pentru confruntarea decisivă dintre Mircea cel Mare şi Baiazid, avem două 
înscrieri diferite ale evenimentelor, două „scenarii” ce se exclud reciproc. 
Acceptând că bătălia de la Rovine s-a dat la 10 octombrie 1394, nu se mai 
poate explica expediţia din vara anului 1395 a regelui Sigismund decât aşa 
cum s-a explicat până acum: ca o întreprindere militară ce urmărea să-l 


| Pentru documentul la care se referă Mihai Maxim, vezi acum volumul de față, 


paginile 608-614. 

repună pe tron pe domnul român, alungat de Baiazid (deşi... învingător!) şi 
înlocuit cu Vlad Uzurpatorul! 

Acceptând data de 17 mai 1395, avem înscrierea logică, în acord cu 
toate izvoarele, pe care a stabilit-o Al. Diţă recent, şi care l-a dus la con- 
cluzia că lupta de la Rovine este „cea mai mare victorie românească 
împotriva oştilor Imperiului Otoman conduse de sultanul însuşi şi totodată 
unica mare victorie obținută de un şef de stat creştin împotriva oastei 
otomane condusă de sultan, în toată istoria Imperiului Otoman” (p. 41). 


Căci adevărul despre bătălia de la Rovine acesta este: ea a însemnat 
un dezastru miiitar pentru Baiazid, mai mare decât al cruciaților la 
Nicopole (unde a pierit doar contingentul burgund) şi diferit de acela de la 
Ankara numai prin faptul că sultanul nu a căzut în mâinile învingătorului. 
Dar pierderile lui au fost enorme şi abia s-a putut salva cu puţini ostaşi. 

Se poate replica la această afirmaţie cu observaţia lui M. Maxim că 
despre acest „dezastru” ne vorbesc doar cronici mai târzii „cu decenii şi 
chiar secole de la desfăşurarea evenimentului”. Iată însă că tot ca pe un 
dezastru al oştilor invadatoare au receptat şi unii dintre contem- 
poranii de seamă confruntarea româno-otomană. Avem în acest sens o 
mărturie semnalată încă de la primii săi paşi în istorie de marele nostru Ni- 
colae Iorga: lunga „Epistolă” a lui Philippe de Mézières, compusă după în- 
frângerea de la Nicopole şi publicată prima oară de Kervyn de Lettenhove 
la sfârşitul volumului XVI al operelor lui Froissart, Bruxelles, 1872, pp. 
444-523 (Vezi N. Iorga, Une collection de lettres de Philippe de Mézières. 
Notice sur le ms. 499 de la bibl. de 1'Arsenal, extras din „Revue histo- 
rique”, tomul 49, 1892, Paris, 1892). 

În această Epistre lamentable et consolatoire sur le fait de la 
desconfiture lacrimable du: noble et vaillant roy de Honguerie par les 
Turcs devant la ville de Nicopoli..., document de primă mână pentru starea 
de spirit a unui lucid gânditor politic al vremii sale, Philippe de Mézières (a 
cărui biografie şi personalitate au făcut obiectul celebrei şi mereu citatei 
cărți de tinereţe a lui N. Iorga) consacră un paragraf aproape admirativ 
virtuţilor militare ale otomanilor, datorită cărora au ajuns a stăpâni atâtea 
țări. Pentru rotunjirea pa!maresului victoriilor, el nu ezită a trece chiar peste 
realitatea istorică, incluzând între stăpânirile otomane „la double Wala- 
quie” (poate cea dintâi formulă politică ce defineşte unitatea de neam a 
Ţării Româneşti şi Moldovei). 

Tocmai în acest paragraf, aproape encomiastic, şi sub pana cuiva care 
nu-şi ascunde admiraţia față de vitejia otomană, găsim informaţia că după 
ce în lupta de la Cosovo contra cneazului Lazăr „L'Amourath fu mors 
vaillamment, et un ou deux de ses fils, et y perdi plus de XXm Turs qui 
furent mors”, după aceea „Er son fils aussi Baxeth, environ trois ans a 
passés, ot une autre bataille contre les Walaquiens en laquelle il fu des- 
confis à plain et perdi environ XXĂm Turs qui furent mors en la bataille, 
et grant plante de crestiens aussi furent mors”. (Deasemeni şi fiul său, 
Baiazid — au trecut cam trei ani de atunci — a avut o altă bătălie, contra 
românilor, în care a fost înfrânt cu desăvârşire şi a pierdut în jurul a 30.000 
de turci, care au murit în bătălie. Și o mare mulțime de creştini deasemenea 
a murit) (p. 511). 

„Desconfis ă plain” (termenul fiind acelaşi ca pentru Sigismund!) cu 
„în jurul a 30.000 de morţi” pierderi! Toate cronicile vor consemna aceeaşi 
informație: mulțimea morţilor. Cel ce scria „cam la trei ani” după lupta de 
la Rovine, şi cei ce vor scrie după câteva decenii, sau după un secol, sunt de 
acord în a ne da imaginea uneia dintre cele mai teribile şi sângeroase 
confruntări militare din câte cunoaşte Europa în veacul acela şi nu nu- 
mai atunci. 

Victoria a fost scump plătită şi de români, iar râul Argeş a curs roşu de 
sângele ambelor tabere. Au murit, dar nu au fost răzbiţi! 

Cu excepţia unui singur izvor, aşa-numita „cronică bulgară” care s-a 
dovedit acum că aglutinează evenimente petrecute la distanță de câteva 
luni?, izvoarele creştine sunt unanime în a acorda domnului român victoria 
deplină. O victorie pe care, de la Radu Popescu încoace, „istoricii” de felul 
lui, sau chiar istorici foarte serioşi, nu mai ştiu ce să mai facă spre a o 
diminua și umbri, ajungând astfel a înlocui realitatea istorică cu tot felul de 
„ficțiuni istoriografice” (după o expresie ce o datorăm lui Al. Diţă). 


Ne vom opri acum la ultima dintre aceste ficțiuni: cea din „Magazin 
Istoric”. 


„Bătălia (...) s-a încheiat cu o strălucită izbândă a oştii Ţării 
Româneşti (...). De menţionat că Mircea a fost nevoit să înfrunte singur 
duşmanul. Regele Ungariei, Sigismund de Luxemburg, cu care la 7 martie 
1395 Mircea încheiase un tratat de alianță, nu i-a venit în ajutor, ci l-a 


2 Vezi în volumul de faţă paginile 623-624. 


123 
www.dacoromanica.ro 


DAN ZAMFIRESCU 


«părăsit», cum Singur avea s-o recunoască mai târziu faţă de nobilii săi. 
Această izolare, la care s-au adăugat şi alte împrejurări neprielnice 
l-au împiedicat pe Mircea voievod să fructifice până la capăt izbânda 
obținută pe câmpul de luptă. «Deci după ce au făcut Mircea vodă aceste 
izbânde, văzând obrăznicia turcilor (e vorba mai ales de atacurile 
prădalnice ale akingiilor — paranteză de M. Maxim) s-au împăcat cu ei şi 
i-au fost dând poclon, pentru ca să se odihnească țara cu pace», se 
consemnează într-o cronică. Și izvoarele otomane menţionează că «În cele 
din urmă Yildirim a făcut pace cu voievodul Țării Româneşti». ” 
«Care va fi fost realitatea?» — se întreabă M. Maxim şi răspunde: 


„Potrivit tradiţiei (subl. n.) după episodul (sic!) din 1395, Mircea nu a 
plătit un tribut permanent, anual, care, în concepţia islamică simboliza o 
stare de supunere, ci numai sume episodice, cu titlu de dar, ca o «răscum- 
părare temporară a păcii», fără ca prin aceasta independența Țării Româ- 
neşti să fi fost în vreun fel afectată. Înseşi izvoarele istorice — Radu Po- 
pescu cronicarul de pildă — le numesc în chip constant „plocoane” şi nu tri- 
but sau haraci. La încheierea acestei păci, în care, deşi învingător, Mircea 
proceda la plata unor daruri (subl. n.) contribuie nu numai faptul că 
voievodul fusese lăsat singur în fața otomanilor, ci şi situația internă din 
Țara Românească, în care o parte a boierimii trecuse de partea acelui Vlad 
pe care istoriografia modernă l-a consemnat sub numele de Vlad Uzurpa- 
torul. În tentativa sa vremelnic reuşită de a-l înlătura pe Mircea din domnie, 
Vlad a căutat să-şi asigure protecția a două puteri etc.” (p. 12) 


Este inutil să continuăm. Întreg pasajul citat mută accentul de pe victo- 
ria de la Rovine pe... plata „poclonului”, problemă care ocupă de trei ori mai 
mult spațiu în pagina aşezată sub genericul „Ca să se odihnească ţara în pace”. 

Nu această deplasare de accent contrariază însă pe cititor, ci faptul că 
un reputat turcolog care s-a ocupat în special de problema „capitulațiilor”, 
nu reuşeşte să ne spună nimic precis despre această problemă, căreia îi 
acordă totuşi aşa de mult spaţiu. Că rămâne pur şi simplu la ceea ce ştia... 
Radu Popescu! 

Când s-a Încheiat „pacea”? În ce an anume, în ce împrejurări anume? 
În ce termeni? La ce „tradiţie” se referă când spune „potrivit tradiţiei”? 
Căci până la începutul secolului al XVIII-lea, când scrie Radu Popescu în 
primii ani ai regimului fanariot, nimeni nu ştie la noi, trei secole, nici de 
„»pocloane” nici de tribut plătit de Mircea! 

Cei care insistă atât de mult asupra faptului că „deși învingător 

Mircea procedează la plata unor daruri“ ne rămân deci datori cu răspunsul 
ştiinţific, care să înlocuiască simpla îngânare a lui Radu Popescu. 

Până atunci vom observa că, din nou, în pasajul reprodus mai sus, i se 
„servesc cititorului jumătăți de informaţii, când nu direct dezinformații. 

Nu este adevărat că Mircea 2 rămas singur şi „izolat” în confrun- 
tarea cu Baiazid. „Episodul” din 1395 cunoaşte două — să le zicem şi noi — 
„sub-episoade”: invazia lui Baiazid, războiul de hărțuire, retragerea pas cu 
pas în direcţia capitalei, în aşteptarea prilejului unei înfruntări decisive, în 
sfârşit, înfruntarea, pe Argeş. Aceasta se termină cu victoria lui Mircea şi 
urmărirea oştii otomane până la Dunăre. Este faza în care Sigismund este 
absent personal, deşi se angajase la Braşov, la 7 martie, să fie prezent. 
Această absenţă i-a reproşat-o domnul român. Ea nu exclude însă pre- 
zența unor trupe ale regelui — mai ales cele recrutate din Transilvania — 
alături de oastea Ţării Româneşti. 

Al doilea „sub-episod” începe la 6 iulie 1395, când oștile regatului 
ungar, în frunte cu regele însuşi, păşesc la sud de Carpaţi şi străbat țara 
curăţită de turci, care se înstăpâniseră însă în cetatea Turnu şi nu puteau fi 
scoşi. Împreună cu Mircea, Sigismund lichidează acest cap de pod otoman 
pe teritoriul Ţării Româneşti. Aşa se termină „episodul” invaziei lui 
Baiazid în Ţara Românească. 

Deşi au fost multe ipoteze cu privire la nu se mai ştie câte alte invazii 
ale sultanului, demonstrabilă pe izvoare este numai aceasta. Dar dacă 
Baiazid pleca înfrânt, ce motive avea Mircea să încheie pace şi să-i dea 
daruri? Între victoria de la Rovine şi plata unor „plocoane” ori cum 
vrem să le numim, nu poate fi admisă o consecuţie şi prin urmare afir- 
mația „deşi învingător etc.” nu-şi are rostul decât dacă urmăreşte să creeze 
derută în mintea cititorului. 

Izvoarele — puţine — care admit o „ împăcare ” a lui Baiazid cu Mircea 
nu o aşază în contextul evenimentelor legate de victoria de la Rovine. 
Cel mai aproape de evenimente, Constantin Kosteneţki, scrie atât: „Venind 
împăratul la ale sale, a făcut pace cu dânşii”. Cronica bizantino-bulgară 
editată de Ioan Bogdan nu ştie de plata tributului sau de darea „poclonului'* 
deşi este singura care afirmă că Mircea a trebuit să se refugieze, după 
bătălie, în Transilvania. Niciuna din cele 39 de cronici sârbeşti invocate 
nu conține vreo informaţie despre tributul la turci al Ţării Româneşti 
în timpul lui Baiazid. 

Nici Chalcocondil nu menţionează un asemenea tribut pe vremea lui 

Baiazid, iar Macarie Melissenos nu-l leagă de urmările luptei de la Rovine 
Şi na dă o dată anume la care s-ar fi petrecut faptul. 

Cronica editată de Schreiner şi valorificată pentru prima oară în 
istoriografia noastră de Al. Diţă este, după câte ştim, unicul izvor grecesc ce 
conţine ştirea că, la o dată precisă, Ţara Românească a început să plătească 
tribut otomanilor: ştirea urmează după aceea despre moartea lui Mircea şi 
evenimentul este plasat în anul 6928 (1 septembrie 1419 — 31 august 
1420). P. Schreiner consideră că această cronică grecească a folosit izvoare 
sârbeşti şi într-adevăr anul 6928 apare într-o însemnare pe o psaltire 
sârbească de la Hilandar: „În acelaşi an (6928) Amira sultan a luat Țara 
Românească” (L. Stojanovici, Vechile rodoslovii şi letopiseţe sârbești, 
Belgrad — Sr. Carlovţi, 1927, p. 118, rândul 245). Acelaşi an în cronici, cu 
mențiunea că sultanul a jefuit Ţara Românească, dar a murit el însuşi (p. 
225. Vezi şi p. 290). 

Numai cronicile otomane sunt unanime în a striga pe toate vocile 
„victoria” lui Baiazid şi plata tributului, dar şi aici se observă o nuanţă: 
Enveri, care este cel mai aproape de evenimente (a scris pe la 1465, la mai 
puțin de un secol distanță!) vorbeşte doar de „plocon” („Mircea s-a împăcat 
Şi a trimis avuțţii cu solii”) şi-l explică nu prin faptul că Mircea a fost înfrânt 
în luptă, ci păcălit de otomani, care au aruncat morții lor în Argeş şi au lăsat 
pe ai lui Mircea pe câmpul de luptă! (vezi Cronici turceşti privind ţările 
române, Extrase. vol. 1, Bucureşti, 1966, p. 39). Dimpotrivă, cu cât scriu 
mai târziu, cu atâta cronicarii otomani devin mai viteji, „victoria” lui 
Baiazid e mai totală şi „darurile” devin TRIBUT. 

Nu avem pretenţii de turcologi şi nu facem decât să citim, cu ochiul 
unui nespecialist, cele ce s-au publicat din cronicile otomane. Nu negăm 
apriori că s-ar putea demonstra cum că Mircea cel Mare recurge, temporar, 
Chiar şi pe vremea lui Baiazid, la un mijloc de evitare a războiului de care se 
folosise de atâtea ori în milenara-i existență Bizanțul față de barbari, şi avea 
să se folosească, mai târziu, Curtea de la Viena în relaţiile cu Imperiul 
Otoman (Habsburgii figurând la loc de cinste pe /ista tributarilor întocmită 
la Istanbul!). Dar deocamdată nu se poate spune că avem demonstrarea 
faptului, şi cu atât mai puţin aici, în articolul din „Magazinul Istoric”!? 

De ce atunci atâta „poclonologie” ipotetică, pe de trei ori mai mult 
spaţiu decât cel rezervat unei strălucite victorii sigure? Numai spre a turna 
apă-n vin la o sărbătoare a neamului românesc? 


3 Vezi în volumul de faţă paginile ce urmează. 

ltimul secol de existență a Bizanțului! este cuprins între 1352 

(când ostaşii lui Osman se instalează în fortăreața Tzympe, de 
unde peste doi ani vor intra în Gallipoli, aşezându-se pentru multă vreme pe 
pământul Europei), şi 1453, când Mehmed al II-lea cucereşte Constanti- 
nopolul, cu care ajunsese a se confunda întreaga civilizație bizantină („La 
ville imperiale était à present tout l'empire”).? 

Din această sută de ani, mai mult de jumătate se scurge după Bătălia 
de la Rovine şi se datorează, măcar în parte, intervenţiei lui Mircea cel 
Mare în lupta popoarelor din sud-estul şi centrul Europei împotriva 
expansiunii otomane. Domnul român a creat o tradiție politică nouă: a 
curajului înţelept, dar inflexibil, în fața unei „supraputeri” a timpului 
aceluia, care reuşise să intimideze şi să anihileze puterile de rezistenţă ale 
unei întregi părţi din continentul european. El a făcut cel dintâi dovada că 
se poate câştiga victoria în confruntarea pe câmpul de luptă, iar apoi că 
există posibilitatea unor aranjamente pacifice, fie şi temporare, de altă 
natură decăt închinarea şi tributul impuse până atunci de semilună celor 
cu care avusese de-a face. 

Această tradiţie politică şi exemplul său au fost urmate de un şir 
întreg de „cavaleri” (N. Iorga), precum Dan al II-lea „cel Viteaz” (cum îl 
numeşte o cronică sârbească), Vlad Dracul, Iancu de Hunedoara, Vlad 
Ţepeş şi Ştefan cel Mare, care-l vor repeta, tipologic, pe învingătorul de la 
Rovine, şi ale căror eforturi necurmate au prelungit până spre sfârşitul 
secolului al XV-lea lupta începută de Mircea cel Mare la sfârşitul celui de al 

XIV-lea. Fapt ce a determinat până la urmă configurația politică a Europei 
sud-estice și centrale pentru multe veacuri, reuşind să sustragă definitiv, 
aproape întreg pământul românesc — Muntenia, Moldova şi Transilva- 
nia — sorții ce se abătuse asupra Peninsulei Balcanice şi avea să se 
abată, din 1526, asupra Ungariei. 

În ciuda faptului că rezultatul însuşi al acestei lupte, şi anume 
asigurarea unui spațiu nord-dunărean liber, pe care civilizația şi a- 
mintirea vie a Bizanțului să se poată perpetua şi rodi în noi forme de 
cultură, într-o vreme când pe vechile vetre se stinsese aproape cu desă- 
vârşire, o recomandă atenției istoricilor Imperiului şi Civilizației bizantine, 
suntem încă foarte departe de o percepere clară şi o apreciere pe măsură a 
importanței fenomenului. Rolul românilor şi al lui Mircea cel Mare 
personal în evenimentele de la sfârşitul secolului al XIV-lea şi din prima ju- 
mătate a secolului următor este trecut cu vederea, minimalizat, sau prezen- 
tat chiar în mod eronat de către majoritatea sintezelor dedicate istoriei 
bizantine şi otomane (cu care istoria bizantină se împleteşte strâns în acest 
interval de timp, înainte de a se pierde într-însa). Bizantinologii şi turco- 
logii deopotrivă au contribuit la estomparea realităţii, iar uneori — cum se va 
vedea — la completa ei falsificare, în pofida izvoarelor însele care le stăteau 
la dispoziție. Dar imaginea personalităţii şi lucrării istorice a lui Mircea 
cel Mare iese esenţial ştirbită fără o idee clară despre ceea ce a fost 
prezenţa sa pe eşichierul politic şi militar al Europei sud-estice şi cen- 
trale, mai cuprinzător spus, în întregul câmp de forță pe care se con- 
fruntau realităţile vremii din Europa şi Asia deopotrivă. 

Istoria ultimului secol al Bizanțului şi istoria Imperiului Otoman 
din Europa nu pot fi înțelese fără a cunoaşte această personalitate 
politică românească ce a decis stăvilirea expansiunii otomane la Du- 
năre şi despre care însuşi istoricul Ibn Kemal a afirmat că „era cel mai 
vestit dintre principii ţărilor ghiaurilor ce erau în vremea sa”. 

Este evident că Imperiul Otoman în formare, în ceea ce s-a numit 
„prima sa etapă” de până la dezastrul lui Baiazid la Ankara“ a cunoscut o 
singură stavilă în Europa: Țara Românească’. Este mai puţin evident, dar 
nu mai puţin real, faptul ca intervenția românilor pe scena politică şi 
militară Sud-est europeană la sfârşitul secolului al XIV-lea a creat 
acestui imperiu în formare cele mai grave dificultăți militare şi diplo- 
matice, împiedicându-l să ducă până la capăt prima tentativă de cucerire 

a cetăţii imperiale şi prelungind astfel existența Constantinopolului cu 
încă o jumătate de secol. 

Această jumătate de secol a Bizanțului, smulsă unei implacabile 
prăbuşiri de către românii lui Mircea cel Mare, a constituit exact răgazul de 
pe urmă pentru o adevărată „transbordare” a valorilor şi tradiţiilor civiliza- 
tiei bizantine la nord de Dunăre, de pe o corabie ce se scufunda, pe solul 
ferm al unor state româneşti ce aveau să înfrunte, secole în şir, toate 
furtunile, fără să se sfărâme de ele. 

Dacă țările române au putut deveni, pentru secole, împreună cu 
Rusia, singurele moştenitoare ale Bizanțului, după extincţia vieţii poli- 
tice şi culturale la sud de Dunăre, şi dacă s-a putut vorbi chiar de o mai 
puternică moştenire bizantină la români decât la alții“, aceasta s-a 
datorat tocmai acțiunii hotărâte şi hotărâtoare a lui Mircea cel Mare. 
În timpul său Țara Românească a devenit factorul cel mai important în 
evoluţia evenimentelor, reuşind nu o dată să le imprime un sens de care se 
ia act prin rezultate, fără a se cunoaşte şi recunoaşte existența cauzelor. lată 
de ce, toate sintezele de istorie bizantină şi otomană, cu atât mai mult cele 
ce-şi propun cuprinderea globală a istoriei „Sud-Estului european” sau — 
după un concept mai nou — a istoriei „Europei estice și centrale” rămân 
lacunare şi până la urmă opace la înțelesurile adânci dacă nu privesc 
lucrurile şi din punctul de vedere al prezenţei şi acţiunii românilor şi 
conducătorului lor. A-l scoate din tabloul epocii pe biruitorul lui Baiazid şi 
pe sprijinitorul — după aceea — al tuturor acțiunilor de contracarare a creş- 
terii puterii otomane, a-i şterge lui Mircea cel Mare până şi numele din 
sintezele consacrate Bizanțului, a ignora deliberat momentul înscris de el în 
istoria confruntărilor de pe scena acestei părți a continentului€ nu mai poate 
fi, în ultimă instanță, decât un certificat de ignoranță, pe care cei ce proce- 
dează astfel şi-l acordă singuri, măcar pentru capitolul respectiv. 


* * * 


Încercăm să formulăm, în paginile de față, câteva puncte de reper 
pentru o mai bună aproximare a ceea ce a fost drama teribilă în urma căreia, 
din această zonă, numai românii au reuşit să se salveze, acum o jumătate de 
mileniu, de lunga noapte a unei dominaţii pluriseculare. Încercarea noastră 
nu se pretinde insolită. Ea reia şi dezvoltă câteva observaţii şi rostiri 
esențiale, care s-au adunat de-a lungul a mai bine de un secol în câmpul 

bizantinologiei şi turcologiei, dar au fost sufocate de mărăcinişul unor erori 
trecute de la un autor la altul, dintr-o sinteză în alta, fără cel mai elementar 
control critic. 

Încă din 1883, Gustav Friedrich Hertzberg, socotit unul dintre 
întemeietorii bizantinologiei moderne scria — trecând în revistă evenimen- 
tele timpului — aceste rânduri deschizătoare de perspective: 


„Dinspre partea politică, încorporarea imperiului bulgar în cel turcesc a 
stârnit pe Bosfor şi pe Dunărea ungară o mare spaimă şi mânie. Era totuşi 
posibilă mai departe o victorie, pe care voievodul valah Mircea (care cu 
puțin timp în urmă, încă înainte de 1390, se pare că după moartea lui 
Ivanko, își luase şi Dobrogea și Dristorul) a dobândit-o în toamna lui 


1394 asupra turcilor ce veniseră din nou asupra lui, arătând foarte 


clar că otomanii nu erau deloc invincibili”. 


În 1897, Heinrich Gelzer consemna în Abriss der byzantinischen 
Keisergeschichte că „voievodul Mircea în 1394 îl învinsese în mod 
strălucit pe Baiazid şi-l alungase peste Dunăre”. Ambii autori erau da- 
tori, atât pentru data bătăliei — 1394 —, cât şi pentru aprecierea ei ca victorie 
a lui Mircea cel Mare, lui Constantin Irecek!!, dar ulterior — cum avea să 
remarce G. Ostrogorski’? bizantinologii şi-au schimbat punctul de vedere, 
datorită unor influenţe pe care nu avem a le discuta aici, făcând din con- 
fruntarea de la Rovine uneori o zdrobitoare înfrângere a românilor, alteori o 
bătălie nedecisă militar, sau recunoscând-o drept victorie militară, soco- 
teau totuşi că a fost urmată de supunerea Ţării Româneşti la tribut. Ceea ce, 
natural, excludea ideea formulată de Hertzberg. 

Totuşi, constatarea contrastului dintre prăbuşirea Peninsulei 
Balcanice şi rezistența victorioasă a românilor a rămas, fiind uneori 
afirmată la nota înaltă a lui Hertzberg, alteori recunoscută sub presiunea 
realităților. 

Bizantinologul german Hans Wilhelm Haussig, profesor la Univer- 
sitatea din Berlin scrie: 


„Numai românii, sub domnul lor Mircea cel Bătrân, au reuşit să respin- 

gă pe turci (bătălia de la Rovine, din 17 mai /395). Această victorie a 

asigurat românilor ceea ce celorlalte popoare balcanice le-a fost oprit în 
mod nedrept: autonomia politică sub dominaţia otomană”. 

Statutul românilor este recunoscut şi de M. Dinici într-o sinteză co- 


lectivă de mare audienţă, deşi se afirmă că Țara Românească a fost obligată 

să se închine şi ne aflăm departe de recunoaşterea rolului jucat de români în 
ultimele decenii din existenţa Bizanțului. 

Se cuvine a menţiona, în mod deosebit, cele scrise de colectivul de 
istorici cehoslovaci, sub conducerea doctorului docent Y. Zâtek, în 1970: 


„Imediat după lupta de la Cosovo a căzut în mâinile turcilor Târnovo 
(anul 1393), iar Bulgaria a fost transformată în provincie otomană. Nu- 
mai Ţara Românească s-a împotrivit cu succes şi voievodul Mircea a în- 
vins pe turci în lupta de lângă localitatea Rovine (anul 1395). În această 
luptă au murit doi vasali macedoneni ai turcilor: Constantin Dejanovici şi 
regele Marko (Marko Kralievici din eposul sârb). Ținuturile macedonene 
dependente au trecut sub administrația otomană directă. După victoria de 
la Rovine a fost antrenat şi Apusul într-o mare acţiune de cruciadă. Ea a 
fost organizată de regele Ungariei, Sigismund, bine cunoscut în istoria 
noastră. Armatele neorganizate ale cavalerilor au suferit o înfrângere 
cruntă la Nicopole (anul 1396).”'5 


Din cele citate mai sus se desprinde limpede ideea că în faţa ofensivei 
otomane, soldată cu prăbuşirea primului stat balcanic încorporat pe deplin 
imperiului în plin proces de constituire — Bulgaria de răsărit cu capitala 
Târnovo — Singurii care au fost în stare să opună rezistență în mod victorios 
au fost românii lui Mircea cel Mare. Iar această victorie a demonstrat că nici 
oştile otomane şi nici Baiazid personal nu beneficiau de invincibilitate. E 
ceea ce a reafirmat, în 1950, turcologul englez Donald Edgar Pitcher 
care-i face următorul portret lui Baiazid I: 


„În ciuda dificultăţilor de cronologie, campaniile lui Murad sunt destul 
de logice spre a se putea desprinde din ele o noimă istorică şi cronologică 
limpede. Pentru domnia lui Baiazid I, pe de altă parte, este practic imposi- 
bil să se obțină ceva în stare să semene a «cronologie rațională». Aceasta 
din cauză că acum trebuie să ne mulțumim nu numai cu relatările contra- 
dictorii ale cronirilor, dar şi cu natura incoerentă, zăpăcită (descreierată) a 
mișcărilor sultanului. Baiazid împarte cu marele său inamic, Timur, o a- 
proape totală incapacitate de a-şi organiza cuceririle: amândoi se năpustesc 
de la un capăt la altul al întinselor lor imperii, îngrozindu-şi adversarii cu 
fulgerătoarele lor campanii, dar nereuşind să se asigure că răscoala nu va 
izbucni din nou, imediat ce cuceritorul a plecat Astfel încât istoricul gă- 
seşte că este aproape imposibil să aleagă între datele rivale ale campaniilor 
sultanului contra grecilor, sau să decidă când şi cât de des a pătruns în 
Valahia și Karaman. Este totuşi limpede că în ciuda reputației sale printre 
contemporani, Baiazid nu a fost în nici un caz conducătorul veşnic învin- 

gător pe care turcii puteau să-l spere de la urmaşul lui Murad, Orhan şi 
Osman. Chiar înainte de ziua fatală de la Ankara, el a fost bătut pe 


câmpul de luptă măcar de doi adversari: Mircea al Valahiei şi Biirha- 


niiddin al Sivas-ului ”!S. 


Turcologul englez este primul care descoperă — fără a face însă 
legătura — cauza acestei „incoerenţe” a lui Baiazid: „intrigile sale (ale lui 
Mircea — n.n.) diplomatice cu inamicii lui Baiazid, îndeosebi Isfendiaro- 
giilari din Kastamonu şi Sinop; uşurinţa comunicării pe mare între Sinop şi 
gurile Dunării însemna că oricare din aceste puteri ar fi putut să deschidă 
un al doilea front dacă cealaltă era atacată”. 

Cronicile otomane recunosc explicit legăturile domnului român cu 
emirii din Anatolia, fără a realiza însă amploarea fenomenului şi a-şi da 
seama că avem de-a face cu o grandioasă construcție politico-diplomatică, 
un veritabil sistem ce funcționează proiectându-l necontenit pe Baiazid 
între Asia şi Europa, până ce, intervenind în final Timur Lenk, Jocul va lua 
sfârşit cum se ştie. 

Nu firii „descreierate” (muale-headed) a lui „Ildârâm” i se datorește 
impresia de incoerență a acțiunilor sale, ci regiei create de politica genială a 
lui Mircea, care l-a prins pe sultan în această rețea de alianțe asiatice'$, după 
cum tot el îl va înfrunta şi învinge, în 1395, în baza unei alianţe europene — 
cu Sigismund de Luxemburg — care a prilejuit primul tratat antiotoman 
cunoscut în diplomaţia continentului!?. 


Mircea cel Mare s-a impus din primii ani de domnie ca un şef de stat 
cu o personalitate excepțională şi ca un partener esenţial în alianțele şi 
combinaţiile epocii. Primul care a sesizat valoarea acestui partener a fost 
regele Vladislav Jagello al Poloniei, cu care domnul român a încheiat în 
1390 un tratat de alianță pe bază de deplină egalitate, îndreptat împotriva 
tendinţelor expansioniste ale Ungariei. Încheierea acestui tratat, verita- 
bilă consacrare internațională a statutului Țării Româneşti, l-a făcut 
pe Robert Roesler să afirme că 1390 este anul în care culminează în- 
treaga evoluţie a statului muntean, care-şi vede în acel moment steaua 
lui ajunsă la zenit”. 

Dar pentru Roesler, ca şi pentru toţi cei ce au acceptat aserţiunea 
turcologului austriac Joseph von Hammer, anul 1391 se prezintă ca un abis 
în care această stea ar fi căzut brusc, deoarece Mircea cel Mare a fost atacat 

atunci pentru prima oară de oştile otomane, sub conducerea lui Firuz Bei şi 
obligat să se supună şi să plătească tribut. Autoritatea lui Hammer a făcut ca 
formula lui „cu începere din acel an Valahia este înscrisă ca tributară în 
registrele Porții”?! să cunoască o carieră extraordinară în istoriografia 
străină? şi română”, impunând, de peste un secol şi jumătate, imaginea 
unui domn tributar şi supus Porții, imagine pe care încercarea lui Onciul de 
a o estompa printr-o explicaţie forțată” nu a modificat-o esențial. 


„Registrul de tributari ai Porții” — o figură de stil 
fără nici un temei în realitate 


Din păcate nimeni, cu excepția — parţială — a turcologului german 
Franz Babinger” nu a respins această datare a „primului tribut” plătit de 
Tara Românească otomanilor, astfel încât ne explicăm de ce atât bizanti- 
nologii, cât şi turcologii au fost puțin dispuşi să acorde un loc de marcă în 
tabloul vremii celui ce s-ar fi închinat la prima furtună! 

Dar era suficientă — pentru a spulbera clişeul negru al turcolo- 
gului austriac — verificarea „izvorului” la care făcea trimiterea atunci 
când scăpa din condei formula (mereu repetată, unul de la altul, de istoricii 
ulteriori) cu „registrul Porții”! 

Mai întâi, pentru a constata că NU ESTE VORBA ACOLO DE NICI UN 
REGISTRU: acesta nu e decât o „figură de stil” a lui Hammer, copiată de 
Zinkeisen şi acreditată de acesta printr-o falsă trimitere”. 

Mouradja d'Ohsson, la care trimetea Hammer în 1834, a fost un 
diplomat suedez născut la Constantinopol în 1740 (m. Paris 1807) fiul 
consulului Suediei la Smirna, armean de origine. „După ce mult timp a fost 
translator al ambasadei Suediei — citim în fişa alcătuită de Bouillet — a 
devenit, în 1782, însărcinat cu afaceri, apoi ambasador al acestei puteri pe 
lângă Poartă. El s-a apucat să facă cunoscută civilizaţia turcilor şi după ce 
a adunat în acest scop ample materiale, veni să se stabilească la Paris 
pentru a-şi redacta opera. Prima parte apăru în acest oraş sub titlul de 
Tableau général de l'empire ottoman, două volume in folio, 1787-1790, în 
care el prezintă în detaliu toată administrația turcă, credinţele şi modul de 
viață al otomanilor; a doua parte a fost publicată în 1804 sub titlul de 
Tableau historique de l'Orient, 2 vol. in 8; se află prezentată aici, fără 
prea multă critică, istoria dinastiilor persane; un al treilea volum al 

lucrării Tableau de l'empire ottoman a fost publicat în 1821 (sic!) de către 
fiul său”? 

Acest al treilea volum, in folio, apărut de fapt în 1820 este cel 
folosit şi citat de Hammer. În el citim, la pagina la care acesta ne trimite, 
următoarele: 


„Primul tribut plătit de Țara Românească, în 1390, sub Mircea I, era de 
trei mii ducați, 30 iepe şi douăzeci de şoimi; el a fost dublat începând din 


anul următor. Moldova n-a fost impusă la început, sub voievodul Bogdan, 
5528 


decât la patru mii ducați, patruzeci de iepe şi douăzeci de şoimi 

Data, după cum vedem, este 1390, nu 1391. Acest an a fost adăugat 
de traducătorul francez al lui Hammer în paranteză, la p. 97, procedeu 
folosit peste tot unde textul german nu conţinea aceste date exacte. Cum 
versiunea franceză s-a folosit mai uşor, această dată s-a răspândit şi ea mai 
uşor. Despre vreun registru nici o vorbă 'la Mouradja d'Ohsson, iar 
valoarea informativă a textului său poate fi apreciată după un singur amă- 
nunt: autorul lui nu ştie când a plătit Moldova tribut prima oară (sub 
Petru Aron, în 1456), dar copiază cu deplină credulitate cele conţinute în 
„Capitulaţiile” alcătuite de patrioţii moldoveni în preajma congresului de la 
Focşani din 1772. Aici stătea scris: „Pentru semni de supunere, Moldova să 
trimită pe tot anul la Țarigrad cu doi boieri patru mii de galbeni turceşti şi 
patruzeci şoimi şi patruzeci epi fătătoare, cu numi de peşcheş, adică dar”?. 
Se ştie că tocmai aceste „Capitulaţii” aşază începutul tributului Moldovei 
sub Bogdan, fiul lui Ştefan cel Mare. Dacă Mouradja d'Ohsson ar fi avut 
acces la alte surse decât „Capitulaţiile”, şi anume chiar la vreun „re- 
gistru al Porții”, el nu ar fi comis această eroare! 

Cât priveşte informaţiile despre Țara Românească, sursele lui sunt 
aceleaşi. Suma de 3.000 de ducați era cea fixată de patrioţii alcătuitori ai 
memoriului către contele G.G. Orlov, memoriu al cărui autor este banul 
Mihai Cantacuzino, ceea ce explică prezența acestei sume şi în cartea sa”. 
Pentru simetrie, s-au adăugat iepele şi şoimii! 

Aceasta este, prin urmare, Sursa pe temeiul căreia, datorită autori- 
tății internaţionale a lui Hammer şi Zinkeisen, Tara Românească şi 
domnul ei au fost scoşi tributari şi închinaţi în 1390 (1391)! 


S-au invocat, ulterior, şi mărturii otomane, târzii, care-l dădeau pe 
Mircea tributar de mai mulți ani atunci când are loc confruntarea cu Baiazid 

în 1395*!, dar singure ele nu au nicio valoare, cunoscându-se uşurinţa cu 
care istoricii otomani afirmă în această privință cele mai incredibile 
lucruri”? şi de altfel tot o cronică mai târzie, a lui Ibn Kemal, le contrazice”. 

Ceea ce exclude însă cu desăvârşire afirmația despre închinarea şi 
tributul lui Mircea cel Mare în urma primei incursiuni otomane la nord de 
Dunăre este faptul că această incursiune a avut cu totul alt sfârşit decât 
cel lăsat să se întrevadă de cronicarii otomani. 

Toate izvoarele, atât otomane, cât şi europene, pun prima campanie 
otomană în Ţara Românească, condusă de Firuz bei, în legătură cu eveni- 
mentele din Bulgaria de apus — pustiirea ținutului Vidinului şi încercarea de 
a cuceri oraşul — şi nu cu lupta de la Cosovo, în urma căreia Mircea ar fi fost 
„pedepsit” prin această incursiune. La fel procedează, după cum s-a văzut, 
şi Hammer. Data adoptată de cea mai recentă sinteză pentru această in- 
cursiune este anul 1390*. 

Cronicarii otomani au exaltat fapta lui Firuz şi au lăudat prăzile 
aduse, uitând să ne spună ceea ce aflăm din alte izvoare: că această primă 
încursiune otomană pe pământ românesc a prilejuit şi prima victorie 
românească asupra noului duşman. 

Se cunosc şi au fost adesea invocate mărturiile din „Cronica de la 
Zografu” şi Istoria slavo-bulgară a lui Paisie de la Hilandar” însă greutatea 
lor n-a fost prea mare deoarece erau ambele târzii (secolul al XVIII-lea). Nu 
s-a recurs — după câte ştim — la izvorul lui Paisie de la Hilandar, izvor cu 
două secole mai vechi, şi care nu e altul decât celebra J/ regno degli slavi a 
lui Mauro Orbini din Raguza. lată ce citim în penultima pagină a cărţii sale, 
apărută în 1601 şi scrisă deci în a doua jumătate a secolului al XVI-lea: 


„Nel qual tempo vennero in Bulgaria etiandio i Turchi, et con 
questi Scismano, et suoi fratelli venuti alle mani, Assegno restò 
morto nella battaglia, dopò la quale Scismano fece pace con li 
Turchi, honorandoli et dando loro il tributo. Onde più volte i 
Turchi andarono facendo scorrerie in fin'a Vidino, saccheggiando 
et ruinando il paese, ma non poterono espugnare la città; et 
passando dopo di là dal Danubio, penetrarono nelle parti di 
Valachia. Onde il Voievoda de’ Valachi levate loro le barche, 
nelle quali havevano tragettato quel fiume, diede loro adosso; et 
gli ruppe nella giornata, et quelli, che non morirono nella 
bataglia, credendo di potersi salvare nelle barche, et quelle non 

trovado, saltavano nel'aqua, per non venire in mano del'nimico,; 
et cosi tutti perirono”. 


Contextul în care apare informaţia nu mai lasă nici o îndoială că este 
vorba de expediţia lui Firuz bei. Mai înainte se relatase despre ţarul Ivan 
Alexandru, care la moartea sa lăsase trei fii şi o fată deosebit de frumoasă 
(devenită soţia lui Murat) din a doua căsătorie. Între Asen, Şişman şi 
Sracimir de la Vidin — fiul din prima căsătorie — şi oştile otomane s-a dat 
lupta şi Asen a căzut. După care Şişman a făcut pace cu turcii şi le-a plătit 
tribut. Turcii pustiesc țara, încearcă să cucerească Vidinul, dar nu reuşesc şi 
trec Dunărea spre a fi distruşi de domnul Ţării Româneşti, care le ascunde 
bărcile şi-i îneacă în fluviu. 

Avem de-a face cu amintirea unei victorii româneşti ce se păstrase 
în memoria Sud-est europenilor timp de două secole, alături de aceea de 
la Rovine. Cartea raguzanului este cvasicontemporană cu copia cronicii 
postbizantine editată de Schreiner şi cu cronicile sârbeşti „tinere” care 
intreduc ştirea despre victoria de la Rovine contra lui Baiazid”. 

Este greu de spus cât adevăr şi câtă fantezie s-a amestecat în relatarea 
tacticii folosite de Mircea, şi este vădit că s-a exagerat victoria domnului 
român vorbindu-se de distrugerea totală a oștilor prădalnice, care ar fi fost 
nimicite pe câmpul de luptă şi înecate în Dunăre. Dar nu este mai puţin 
adevărat că memoria istorică a lumii balcanice din cealaltă tabără a 
fixat această primă confruntare româno-otomană, de la nord de 
Dunăre, ca pe o categorică înfrângere a năvălitorilor. 

În condiţiile în care expediţia de pradă a lui Firuz bei s-a terminat 
mult mai puţin glorios decât o înfăţişează cronicile otomane, cade de la sine 
presupunerea că Mircea ar fi acceptat cu acea ocazie să plătească tribut şi 
să-şi închine ţara. De altfel, în scrisoarea împăratului Manuel al II-lea Pale- 
ologul către Demetrios Cydones, din iarna anului 1391, în care sunt 
enumerati vasalii europeni din acel moment ai Imperiului Otoman găsim pe 
tribali (sârbi), mysi (bulgari) şi iliri (albanezi), dar nu şi pe români”, ceea 
ce înseamnă că la Constantinopol se cunoştea situaţia lor de nerributari ai 
sultanului. 


* * + 


Este limpede că expediţia lui Firuz bei nu a fost o acţiune de 
represalii pentru o reală sau imaginară participare românească la 

lupta de la Cosovo, ci o tipică expediție preliminară, în acelaşi timp de 
jaf şi de intimidare, care în strategia otomană preceda marile campa- 
nii de cucerire”. Nu este vorba de un simplu „akîn”, fiindcă nu ar fi rămas 
aşa de adânc săpată în memoria istoricilor otomani, care cu timpul i-au 
exagerat proporţiile în loc să le estompeze. Dacă la Orud) se spune simplu că 
Firuz a venit cu pradă „foarte bogată”, istoricii de mai târziu dau prăzilor 
aduse proporţii de basm, creând astfel o imagine aproape hiperbolică a forţei 
şi înfloririi economice a Țării Româneşti pe vremea lui Mircea cel Mare. 

Pățania lui Firuz, rămasă în amintire după două secole şi consemnată 
de Mauro Orbini, va fi trecut din gură în gură cu iuţeala fulgerului, în acea 
atmosferă de teamă şi dezorientare generală, făcând imediat din domnul 
român o personalitate de prim-plan a vremii sale. E greu de spus dacă şi 
mai înainte el va fi încercat să ia legătura cu emirii din Anatolia, dar nu 
încape îndoială că după aceasta legăturile sunt active şi stau — cel puţin în 
parte — la originea celei de a doua mari victorii antiotomane, reprezentată de 
raidul de pedeapsă întreprins de Mircea împotriva tabere: akîngiilor de la 
Karinovasi (actuala Karnobat din Bulgaria)”. 

În cartea citată, D.E. Pitcher, discutând data la care a putut avea loc 
expediţia lui Baiazid la nord de Dunăre, înclina să accepte datarea propusă 
de Babinger — toamna lui 1393 — şi nu cea admisă atunci octombrie 1394 — 
pe motiv că ultima „ar ignora conexiunea probabilă cu Kastamonu”. Dar 
cronicile otomane în care se relatează expediţia de ia Karinovasi sunt foarte 
clare atunci când afirmă că Mircea a întreprins-o la instigaţia emirului Is- 
fendiar din Kastamonu şi înfăţişează urmările ei: oprirea unei noi expediţii 
asupra Kastamonului şi trecerea la două acţiuni în Europa: blocada Con- 
stantinopolului şi pregătirea expediției contra Ţării Româneşti. 

Efectul ne duce imediat cu gândul la cauză: expediţia de la Kari- 
novasi, a fost întreprinsă“! spre a obliga pe Baiazid să slăbească presiunea 
asupra Kastamonului. Deci apare limpede conexiunea postulată de Pitcher. 

Această mare actiune militară românească în care Mircea, în fruntea 
oştilor sale, trece Dunărea, străbate Balcanii şi nimiceşte pe akângii, întor- 
cându-se cu pradă şi prizonieri fără ca nimeni să-i poată sta împotrivă, ne dă 
şi dovada categorică a statutului Ţării Româneşti în raporturile cu 
Imperiul Otoman. Victoria sa este recunoscută fără ocol de cronicile oto- 
mane, care o prezintă în culori aproape apocaliptice, fapt ce dovedeşte am- 
ploarea acțiunii domnului român şi impactul ei în mentalul colectiv al lumii 

otomane. Or, o astfel de acțiune ar fi fost de neconceput din partea unui 
şef de stat înfricoşat, care se grăbise să-şi închine tara şi să plătească 
tribut la prima amenințare! 

Putem presupune că din acel moment faima lui Mircea cel Mare este 
stabilită, şi că Bizanțul ia act de valoarea militară a românilor, aceasta 
devenind — cum observa Obolenski — cea mai importantă cauză a intere- 
sului său pentru poporul de la Dunăre“. 

Acest interes de ordin politico-militar s-a 'repercutat în alte sectoare 
ale relaţiilor româno-bizantine şi a dus la stingerea conflictului ecleziastic 
cu Moldova pe vremea lui Alexandru cel Bun“. 


De ce n-a putut plăti Mircea cel Mare tribut în 1394-1395 


Cronicile otomane pun în legătură cauzală directă incursiunea victo- 
rioasă de la Karinovasi şi campania sultanului Baiazid în Ţara Româ- 
nească. 

Şocul produs de intervenţia spectaculoasă a lui Mircea cel Mare, nu 
numai în confruntarea dintre creştini şi otomani la sud de Dunăre, dar şi în 
conflictele din Anatolia, a ridicat o problemă cu totul nouă în fața sultanului 
Baiazid: el este obligat să facă faţă unei veritabile „sfidări” din partea 
românilor, după ce fusese obişnuit doar să sfideze, să zdrobească ori să 
miluiască pe vasalii săi. 

Anul 1394 devine un an de intense pregătiri pentru o „soluţie finală” 
care avea în vedere în acelaşi timp cucerirea Constantinopolului — de 
unde porneau mereu apelurile de ajutor, stimulând eforturile de concentrare 
ale puterilor antiotomane — şi lichidarea noului şi puternicului adversar 
de la nord de Dunăre, care cutezase a-i încălca teritoriile şi-l obligase să-şi 
întrerupă acţiunile în Asia Mică. 

În faţa acestor pregătiri, tabăra creştină încearcă la rându-i o concen- 
trare de forțe, al cărei rezultat este primul tratat de alianţă antiotomană 
înregistrat în Europa: tratatul de la Braşov, din 7 martie 1395, între Mircea 
cel Mare şi regele Ungariei Sigismund de Luxemburg“. Prin acest tratat şi 
prin toate negocierile preliminare, Mircea cel Mare, încărcat de prestigiul a 
două victorii antiotomane, stabilea o „sinergie” cu eforturile de „cruciadă” 
ale regatului ungar, mai exact, ale regelui de origine germană Sigismund de 
Luxemburg. Nu era vorba nici de o subordonare şi nici de o integrare a 

politicii şi forțelor militare româneşti, cu atât mai puţin de asumarea, de 
către regele Ungariei, a sorții „vasalului” său, cum s-a afirmat uneori fără 
temei, ba chiar împotriva evidenţei“. Mircea cel Mare a reuşit să 
angajeze solemn pe regele Sigismund că-i va da ajutor într-o viitoare 
confruntare decisivă, pe care o vedea venind. Din partea lui, Sigis- 
mund, care „nu era destul de puternic pentru a duce singur războiul cu 
Baiazid” era vorba de a-şi dobândi singurul aliat real, pe care se 
putea conta — faptele o dovediseră — într-o viitoare „mare cruciadă” la 
sud de Dunăre. 

Între proiectele grandioase şi himerice ale regelui și calculele domnu- 
lui Țării Româneşti s-a realizat, măcar pentru moment, o sinergie, ceea ce a 
avut o urmare foarte importantă: la nord de Dunăre Baiazid s-a lovit de o 
coaliție puternică, nu de un şef de stat izolat şi singur, ca în Sud “. După 
ce fusese obligat să se zbată de la un capăt la altul al imperiului spre a 
face fată sistemului de alianțe în care-l prinsese domnul român, Baiazid 
s-a izbit frontal de acest zid, al unei noi alianțe, de data asta europene, 
care l-a obligat să părăsească, pentru prima oară înfrânt personal, o țară 
europeană la a cărei cucerire pornise. 


* * * 


Ultimele cercetări, care au valorificat noi izvoare, de importanță 
capitală (Epistola lui Philippe de Mézières, cronica post bizantină din sec. 
XVI, cronica lui Ibn Kemal)“ au pus punct, credem că în mod defmitiv, 
şirului de elucubraţii ce, în istoriografia românească şi străină, înfățişau 
confruntarea româno-otomană ca pe o înfrângere a românilor şi o victorie 
otomană. 

S-a demonstrat categoric justețea punctului de vedere adoptat inițial 
de Irecek, Hertzberg, Gelzer şi de o parte dintre cercetătorii din zilele noas- 
tre, potrivit cărora la Rovine românii au câştigat o „strălucită victorie” 
(Gelzer), neştirbită de nici un fel de închinare, de nici un tribut şi de 
nicio „fugă” la Braşov (simplul fapt al datării corecte a bătăliei, 17 mai 
1395 în loc de 10 octombrie 1394, eliminând automat ficţiunea istoriogra- 
fică despre „fuga” lui Mircea după Rovine şi „restaurarea” lui de către regele 
Sigismund). Marea expediţie de cucerire a Ţării Româneşti, cea mai 
mare din câte organizaseră până atunci otomanii în Europa, adevă- 

rată „expediție imperială” a unei „invincibile armada” condusă de sul- 
tanul însuşi, însoțit de toți vasalii săi din Asia şi Europa, s-a terminat 
cu un dezastru militar. El nu va fi depăşit decât de cel din 1402, când 
Baiazid însuşi a fost prins de adversar”. Puțin a lipsit ca aceasta să se 
întâmple în Ţara Românească şi informaţia ne-o furnizează tocmai cei ce 
urmăriseră am zice „cu sufletul la gură” soarta expediției: bizantinii înşişi. 


* * * 


Un fapt esenţial a scăpat din vedere tuturor bizantinologilor ce 
s-au grăbit a vorbi de înfrângerea românilor şi a lui Mircea cel Mare la 
Rovine: cel mai puternic spațiu de rezonanță şi cea mai trainică amin- 
tire şi le-a găsit victoria de la Rovine tocmai la aceia care urmăriseră 
evenimentele de după zidurile asediate. Iar marele biruitor al lui Baia- 
zid a dobândit statură de mit şi de erou al istoriei universale tocmai 
datorită mărturiilor unor locuitori ai capitalei fostului imperiu. 

Înainte cu un secol de Ibn Kemal (marele istoric al învinşilor), un 
cronicar anonim ce scria istoria prăbuşirii Peninsulei Balcanice sub oto- 
mani”, a ridicat cel dintâi monument aere perennius victoriei românești. 
Este imaginea care, trecută în limba română datorită penei lui Mihail Moxa, 
va inspira pe Eminescu în Scrisoarea HP". 

După Cronicarul anonim, identificat de D. Năstase în persoana lui 
Ioan Chortasmenos, notarul patriarhiei din Constantinopol, care a trăit 
„către 1370-1431”, al doilea creator al unui veritabil monument de slavă 
victoriei româneşti asupra lui Baiazid este Laonic Chalcocondil (n. înainte 
de 1423-1490), autor ce trăieşte deja în Turcocraţie. El îşi propune să ur- 
mărească în opera sa Expuneri istorice (care cuprinde perioada 1298-1463) 
fenomenul ascensiunii împărăției otomane şi al căderii celei bizantine”. 

Contemporan cu alt viteaz legendar ce umpluse Europa de zvonul fap- 
telor sale — Vlad Ţepeş —, Chalcocondil descoperă pe români în totalitate, 
ca popor (dând informaţii despre originea, limba şi starea lor prezentă). 

Românii sunt, pentru el, singura forță ce a putut să se opună otoma- 
nilor, şi două figuri dobândesc în scrierea sa proporţii de eroi ai istoriei: 
Mircea cel Mare şi Vlad Ţepeş. Chalcocondil acordă lui Mircea cel Mare 
cel mai întins spațiu deținut de acesta într-un izvor istoric, cu excepția 
„epopeii” lui Ibn Kemal, cavalerescul istoric al adversarilor. 

Cronicarul bizantin (pe care istoricul otoman poate că l-a cunoscut) 
e singurul ce ne descrie pe larg strategia şi tactica urmate de români în 
confruntarea cu Baiazid. El ne lasă a vedea limpede că victoria le-a 
aparținut românilor, şi că sultanul a scăpat ca prin minune, datorită sfa- 
tului lui Evrenos bei (la el Brenez). Formulările lui sunt, desigur, prudente, 
dat fiind locul unde scria și care-i impunea să aibă grijă de propriul cap. În 
anumite chestiuni el se face ecoul versiunii oficiale otomane atunci când 
vorbeşte despre propunerile de închinare făcute de Mircea pe vremea lui 
Mehmed F. Dar în cazul expediției lui Baiazid nu face nicio concesie. 

Eroarea de a plasa expediția nord-dunăreană după Nicopole se dato- 
reşte faptului că nu-i găsea altă motivare decât mânia lui Baiazid pentru 
participarea românilor la marea bătălie. E oarecum o explicaţie de logică 
literară, într-o vreme când istoria se învecina. cu literatura, după modetul 
anticilor. Eminescu însuşi va proceda la fel în Scrisoarea II, deşi cunoştea 
de [a Irecek (Şi poate de la Hasdeu) succesiunea reală a evenimentelor. Dar 
numai aşezând Rovine după Nicopole a putut realiza acel contrast genial — 
redat în dialogul Mircea-Baiazid — dintre tragedia de la Nicopole şi victoria 
lui Mircea. 

Influența. lui Chalcoconidil a fost enormă şi multă vreme (până ce 
Grigorovici a publicat cronograful lui. Moxa) a fost. singurul ce a ținut piept 
cronicarilor otomani folosiți şi tradușşi de Leunclavius, prin care se răspân- 
dea cu virulență versiunea înfrângerii românilor'şi închinării lor după lupta 
cu Baiazid”. 

Alături de Laonice Chalcocondil, a mai circulat si a avut: oarecare 
influență (la: noi chian foarte mare influență din cauza lui Radu Popescu) o 
cronică post-bizantină atribuită multă vreme lui Georgios Sphrantzes, dar 
care s-a dovedit în secolul nostru (faptul fusese bănuit prima oară dè Can- 
temir în secolul al XVIII-lea*) că aparține mitropolitului Macarie Melis- 
senosal Monembaziei. A fost compusă (şi adăugată la cronica autentică 
a lui Sptiwantzes), prin 1573-1575%. 

Şi Macarie Melissenos prezintă confruntarea lui Baiazid cu românii 
ca. pe: o nereușită a sultanului; obligat — după el — să renunţe la luptă din 
cauza locului neprielnic. Dar adaugă informația, inexistentă la Chalco- 
condil şi care va face o lungă carieră, că „mai târziu” Mircea a făcut pace 
cu Baiazid, dându-i „telos”, ceea ce unii au înțeles „plocon” (Radu Po- 
pescu), alţii tribut. Asupra acestei informaţii şi textului respectiv vom 
reveni ceva mai departe. 

Dar cea mai categorică mărturie pentru faima statornică de care 
se bucura victoria românească de la Rovine în lumea greacă postbi- 
zantină ne-o oferă „cronica scurtă” descoperită şi editată prima oară 
în 19725, iar apoi de Peter Schreiner’. Ca tonalitate, deşi nu ca text — ceea 
ce-i arată independenţa — este foarte apropiată de cronica păstrată în medio- 
bulgară şi face parte din aceeaşi familie de texte în care este greu de decis 
filiații între zona grecobizantină şi zona slavăs?. Le putem privi — înglobând 
şi mărturiile raguzane şi bulgare — ca pe tot atâtea dovezi ale conştiinţei 
istorice sud-dunărene, ceea ce adevereşte observaţia lui Mihail Eminescu 
despre „memorabila luptă de la Rovine, păstrată în memoria întregii Pe- 
ninsule Balcanice”. 


Desigur, există în unele dintre aceste texte bizantine şi postbizantine 
informaţii şi formulări care-l arată pe același biruitor al lui Baiazid făcând 
pace, „mai târziu” şi acceptând să dea „telos” (ca Macarie Melissenos). În 
versiunea slavă a cronicii lui Chortasmenos, după victorie Mircea fuge în 
Transilvania“. În sfârşit, este înfățişat oferind pace şi tribut lui Mehmed I, 
ca la Chalcocondil. 

În mod curios, istoriografia universală şi românească a acordat credit 
în alb tuturor acestor „informaţii” parțial sau total eronate, şi a clădit pe 
temelia lor complicate ficțiuni, dar a estompat şi ignorat pur şi simplu 
tocmai imaginea luminoasă a biruitorului de la Rovine. 

Bizantinologia şi istoriografia modernă au ajuns astfel cu rarele 
excepții citate — să contrazică pe bizantinii înşişi, cu toate că au fost con- 
strânse a lua act, ştirbind-o în toate felurile, de mărturia lui Chalcocondil. 
Nu lipsesc — după cum s-a arătat — bizantinologi care au preferat să şteargă 
cu totul din istoria Bizanțului târziu momentul înscris de românii conduşi 
de Mircea cel Mare şi dacă din nicio istorie a Bizanțului, oricât de succintă, 
nu vedem că lipsesc datele fatidice ale catastrofelor balcanice — Cirmen, 
1371, Cosovo, 1389, căderea Bulgariei de răsărit, 1393, Nicopole, 1396 — 
deşi ele nu fac parte din istoria Bizanțului propriu-zis“! în schimb se crede 
că poate lipsi, fără a afecta cu nimic prestigiul şi seriozitatea semnatarului 
cărții respective, singura mare victorie antiotomană, aceea care a avut 
darul să păstreze, în sud-estul Europei, ultimul spaţiu de refugiu şi 
continuitate pentru civilizația bizantină. 

De la Rovine la Nicopole 


Victoria categorică şi răsunătoare a românilor asupra expediției 
nord-dunărene a sultanului Baiazid, caracterul totalmente imaginar al 
afirmațiilor ce susțin că în ciuda acestei victorii românii au plătit tribut, 
ridică în fața istoricilor ce țin seama de mărturia izvoarelor o problemă deja 
formulată, cum s-a văzut, de istoricii cehoslovaci în 1970: în ce măsură 
victoria de la Rovine a contribuit la succesul eforturilor regelui Sigis- 
mund de solidarizare a Europei întregi cu ideea unei înfruntări deci- 
sive, în stare să elibereze Peninsula Balcanică de otomani? 

Avem dovezi categorice că Sigismund de Luxemburg şi-a însuşit 
pentru sine această victorie şi a difuzat urbi et orbi ştirea că Baiazid a fugit 
din Ţara Românească la auzul veştii că el, Sigismund, se apropie cu trupele 
ungare. Însuşi sultanul Baiazid a fost înștiințat de versiunea propagan- 
distică a curţii de la Buda şi l-a avertizat pe rege printr-o solie specială în 
toamna anului 13952. Istoricul sârb Mihailo Dinici a pus în lumină faptul 
că informaţiile din cronica franceză de la Saint Denis cu privire la o mare 
victorie câştigată de regele Sigismund şi de oştile sale asupra otomanilor, 
informaţii ce au trezit mare entuziasm la curtea regelui Franţei, proveneau 
de la curieri speciali trimişi de rege, care au sprijinit cu veşti mai bune, de 
victorie, pe solii trimişi anterior să alarmeze Occidentul“. Ceea ce nu spune 
istoricul sârb este că în momentul când se câştiga victoria de la Rovine, 
pe care el însuşi i-o concede partial lui Sigismund, acesta nu trecuse încă 
la sud de Carpaţi! Eroarea continuă încă a o face istoriografia sârbă, în 
pofida cronologiei şi evidenţelor documentare. 

Dar nu aceasta ne interesează aici, ci numai fenomenul în sine: prin 
curtea de la Buda şi personal prin soliile şi versiunile oferite de Sigis- 
mund de Luxemburg Europei vremii sale, ecourile victoriei româneşti de 
la Rovine şi ale victoriei comune, româno-ungare, reprezentată de recu- 
cerirea cetăţii Turnu (Nicopolul Mic) din mâinile garnizoanei otomane 
rămase după retragerea lui Baiazid, au devenit factorul moral esential al 
mobilizării generale antiotomane. 

Aşa cum observa Hertzberg, românii făcuseră dovada că oștile oto- 
mane nu sunt invincibile, iar campania dunăreană a lui Sigismund de Lu- 
xemburg, din vara anului 1395, efectuată conform tratatului de la Braşov, 

reuşise să-i dea regelui în fata Europei apusene aureola de învingător al 
lui Baiazid. 

Aceasta «a Jost marea însemnătate a wictoriei die da (Rovine din 
punctul de veiere.aliistoriei-generale: ea a creat climatul favorabil con- 
centrării de oşii ce a dus la cruciada de la Nicopale. Toate eforturile 
anterioare dte lui Sigismund de'a solidariza'lumea occidentală cu lupta:sa 
antidtomană rămăseseră sterile. În scurtă vreme însă vedem .mişcâniu-se 
din toate părțile oştile cruciaților. Este,preu de trecut cu vederea peste con- 
secuția faptelor. 


Dar confruntarea militară româno-otomană din primăvara anului 
1395.a avut şi o urmare imediată: slăbirea strânsorii din jurul Constanti- 
nopvlului./ Exact în momentul.în care.Baiazid se hotărâse să termine cu 
rămăşiţa de imperiu şi să cucerească ultimul refugiu al glorieisşi civilizației 
bizantine, el a. fost obligat să facă față unei forțe neaşteptat de puternice şi 
unei coåliții politico-militare româno-ungareccare l-a înfrânt. Era prima sa 
mare înfrângere cuwaste consecințe. Ea s-a complicat datorită funcționării 
perfecte a „maşinăriei infernale” pe care acelaşi Mircea cel Mare i-o mon- 
tase împreună cu emirii anatolieni. Gel ce pusese în funcţie prima coaliție 
europeană de mari proporţii. şi-i. adusese armata ungară în frunte cu regele 
însuşi, era acelaşi domn al Ţării Româneşti care-l scosese din Asia şi din 
răbdări prin raidul de la Karinovasi, ţinându-l în Europa. mai bine de un an 
de zile şi bătându-l răsunător, răstimp în care din nou luase foc celălalt 
capăt al imperiului. Baiazid e obligat să părăsească în grabă nordul Du- 
nării şi Europa şi să se „năpustească” iarăşi — după cuvântul lui Pitcher 
— în Asia, renunțând momentan la ideea asaltului final asupra capitalei. 

Fără a face legătura între evenimentele.ce se înlănțuie totuşi cu atâta 
claritate şi conferă totodată acţiunilor lui Baiazid acel caracter haotic 
„descreierat” observat de turcologulenglez, bizantinologul american John 
W. Barker scrie, în prima monografie despre împăratul Manuel al II-lea 
Paleologul, umbra măreaţă şi tragică a Bizanțului muribund: 


„În ciuda marii sale armate şi a maşinilor de asediu, Baiazid a fost inca- 
pabil să străpungă fortificațiile, încă formidabile, ale Constantinopolului. 
În loc de aceasta, a fost forțat să se aşeze pentru o lungă blocadă, care până 
la urmă a redus cetatea la mari greutăți. Dar, după primul şoc, poziţia 
bizantină pare să fi devenit un pic mai puţin disperată, deşi blocada a fost 
menținută. Baiazid însuşi şi-a îndreptat gândurile către alte lucruri. La 

inceputul tui 1395, «dacă nu la sfârşitul lui 1394, Baiazid l-a trimis pe 
generalul său Evrenos bei într-unaid de-pedepsire în Peloponez. Un motiv 
Şi mai mare de distragere [de la cucerirea Constantinopolului)] pentru Baia- 
zid personal a fost campania lui împotriva Bulgariei şi, în mod special în 
«acest timp, contra Valahiei. În cursul acesteia din urmă el a dat sânge- 
roasa bătălie de ła Rovine, în mai 17, 1395. Semnificația imediată a aces- 
tei bătălii, pentru Bizanţ, a constat în moartea, acolo, a lui Constantin 
Dejanovici, soorul tui Manuel. Ca o ironie, prințul sârb n-a fost omorât 
luptând contra turcilor, cum ar fi fost plăcut să se audă, ci în rândurile emi- 
rului, împreună cu tovarăşii săi de vasafitate, celebrul Marko Kralievici, 
care a fost de asemenea omorât, și Ștefan Lazarevici, care a scăpat. Mai 
târziu, în acest an, în octombrie, Manuel şi soția sa, Elena, împreună au 
depus danii respectiv de 100 şi 500 de kyperpera la mănăstirea Petra (cu 


hramul Sf. loan Botezătorul), în capitală, pentru a se avea grijă de amin- 


tirea tatălui Împărătesei” (subl. ne aparțin). 


Bizanțul a luat act, deci, în modulcel mai direct de catastrofa oștilor şi 
a vasalilor sultanului, beneficiind totodată de urmările ei. 


x x * 


În legăturăcou bătălia de la Nicopole, considerată obişnuit o catastrofă 
creştină, un eșec'tragic, s-a emis în cartea deja citată o opinie mai nuanțată. 
Punctul.de vedere care a avut primatul până acum a fost cel occidental“, şi 
wine judecă exclusiv din perspectiva tragediei contingentului burgund 

vede, fireşte, numai acest eşec. La fel dacă urmărim dramaticul periplu al 
regelui Sigismund, fugar pe o corabie scăpată ca prin minune şi obligat să 
privească lungul şir «de prizonieri rânduiți pe mal de Baiazid, cu călăii în 
spate-şi blestemându-l pecel ce-i adusese în această aventură. 

Nu trebuie uitat însă că la originea catastrofei stă un fapt pe care 
mărturiile mai noi mu mumai că l-au confirmat, dar l-au întărit cu 
formulări şi maicategorice decât spusele lui Schiltberger: respingerea 
de către aceşti burgunzi — viitoarele victime — a propunerii lui Sigis- 
mund ca întreaga bătălie să fie'condusă de cel ce dovedise că ştie să în- 
vingă pe otomani — Mircea cel Mare. lată ce stă scris în Annales Hirsau- 
gienses care consemnează o versiune independentă de a lui Schiltberger: 


„Ši cum s-a iscat ceartă între principi, care dintre ei să preia 
comanda asupra celorlalți, părerea lui Sigismund a fost că trebuie 

numit in frunte unul dintre cei care şi să fi cunoscut moravurile şi 
obiceiurile duşmanilor şi să fi luptat înainte cu ei. Și de aceea l-a 
numit comandant al oştii pe principele Ţării Româneşti, bărbat 
viteaz, activ şi puternic, care, luptându-se în mai multe rânduri cu 
turcii, a triumfat în chip glorios (asupra lor) "6. 


Hotărârea, după cum se ştie, a fost respinsă cu aroganță, burgunzii a 
declanşat propria lor catastrofă, iar Mircea cel Mare văzând cum va fi 
sfârşitul bătăliei a făcut exact manevra care-i va aduce, peste secole, glorie 
lui Kutuzov la Austerlitz: şi-a scos intactă armata din luptă şi a trecut-o 
înapoi în ţară, cu riscul de a fi acuzat de „trădare””, dar cu certitudinea că 
astfel îşi asigură singura victorie ce mai rămânea posibilă în acele cir- 
cumstanţe tragice: victoria diplomatică. 


Bătălia de la Nicopole a fost, desigur, o victorie militară a lui Baiazid, 
cea mai strălucită şi mai aducătoare de faimă, datorită naturii adversarilor şi 
vâlvei stârnite în lumea occidentală de tragica lor aventură. Această victo- 
rie i-a pur:at numele peste țări şi veacuri până în zilele noastre, crestându-l 
adânc pe răbojul istoriei universale. Dar în acelaşi timp va trebui să luăm 
act, tot mai ferm, şi de o altă realitate, până acum ocultată de faima lui 
Baiazid, dar în ultima vreme tot mai clar întrevăzută: cruciada întreprinsă 
de Europa cavalerească, pentru prima şi ultima oară unită sub semnul 
idealului apărării continentului de agresiunea cuceritorului otoman, 
nu a fost un eşec. Dimpotrivă. 

Nu încape îndoială că scopul ce şi-l fixase Sigismund şi giucäda 
organizată de el — izgonirea otomanilor din Europa — era utopic. Puterea lor 
prinsese rădăcini în Peninsula Balcanică şi crescuse aşa de repede tocmai 
fiindcă găsise un teren propice, şi nimeni nu mai putea salva pe cei ce 
singuri nu erau în stare să se salveze. Dacă nu Baiazid, ci cruciații ar fi fost 
învingători la Nicopole, nu s-ar fi întâmplat altceva decât s-a întâmplat 
după victoria lui Timur Lenk, urmată de anarhia din imperiu, când practic 
puterea otomană a încetat să mai existe în Europa mai bine de un deceniu. 
Singura soluţie pe care au găsit-o atunci europenii înşişi a fost de a în- 
cerca să tragă maximum de foloase, fiecare pentru sine, aliindu-se cu 
moştenitorii lui Baiazid şi dându-și concursul la refacerea imperiului!“ 

Dar dacă marea expediţie cruciată plecase la luptă cu o ţintă ireali- 
zabilă, chiar în condiţiile unei victorii răsunătoare, ea a reuşit, în schimb, 

să realizeze maximum ce se putea realiza în acel moment, chiar în 
condiţiile înfrângerii militare suferite: l-a obligat pe Baiazid să aban- 
doneze temporar proiectul cuceririi Constantinopolului şi să-şi mute 
frontul în Asia, pentru a nu risca o nouă concentrare de forțe de aceeaşi 
amploare, dar cu un sfârşit de care nu putea fi sigur că-i va aparține din 
nou. Cum foarte plastic s-a rostit un istoric din zilele noastre „După Nico- 
pole, Europei i-a trecut cheful de a mai face cruciade împotriva Împără- 
ției otomane, dar şi Baiazid a devenit atent în fața armelor europene” (a 
dat atenţie la ce însemnau armele europenilor)”. 

Avântul cuceritor, furia biruitoare a lui „Ildârâm”, dezlănțuite pe 
câmpia de la Cosovo şi necontenit hrănite cu noi victorii câţiva ani la rând, 
se loviseră ca valul de stâncă, în primăvara lui 1395, la nord de Dunăre, şi se 
spărseseră retrăgându-se înspumate în matca din care nu mai putuseră ieşi. 
La sfidarea arogantă trimisă lui Sigismund în toamna târzie a aceluiaşi an, 
şi după ce oştile beilor de margine năvăliseră în ţinuturile de hotar ale rega- 
tului şi peste o parte din Țara Românească, Baiazid s-a pomenit, la mai 
puţin de un an după aceea, cu Europa pe cap. Din nou a trebuit să părăsească 
asediul Constantinopolului şi frontul asiatic şi, cu viteza trăznetului care-i 
dăduse supranumele, să reapară la Dunăre, spre a înfrunta pentru prima 
oară o mare armată continentală. Era însă prea bun militar şi politician prea 
abil spre a nu realiza pericolul la care se expunea în cazul în care continua 
provocările. Aşa încât, după unele raiduri de intimidare în regatul ungar, 
rămas temporar fără stăpânul ce fugise pe Dunăre, şi după încorporarea 
pământului ultimului vasal bulgar, de la Vidin, oştile otomane şi sultanul 
vor cobori spre sud, vor face câteva cuceriri în Grecia, şi se vor trage în 
Asia, de unde nu vor mai apuca să mai revină niciodată la Dunăre sub 
conducerea sa”. 

Ceea ce va căuta sultanul, după victoria de la Nicopole, va fi un status 
quo cu această lume apuseană pe care nu mai dorea să o înfrunte şi cu atât 
mai puțin să o atragă în aceste părți prin acțiuni de amploare. O dată mai 
mult, şi asaltul decisiv asupra Constantinopolului a trebuit să fie amânat, 
ceea ce a creat răgazul spre a se produce „minunea cea mare” din 1402. 

Bizantinii au văzut în Timur Lenk instrumentul providenţei care i-a 
mântuit de Baiazid”. Putem fi siguri că dezastrul de la Ankara ar fi 
venit prea târziu pentru cei din Constantinopol, dacă Baiazid ar fi fost 
învingător la Rovine şi cruciada de la Nicopole n-ar fi avut niciodată 
loc! 

Pacea cu Baiazid. Condiţiile şi limitele ei 


Cu extraordinara sa capacitate de a cântări şi prevedea conjuncturile, 
de care dăduse dovadă încă din vremea tratativelor cu Polonia? Mircea cel 
Mare a fost primul om politic ce şi-a dat seama încotro se îndreaptă 
lucrurile, şi acest fapt l-a ajutat să iasă din cea mai grea situaţie cu care 
fusese confruntat vreodată. 

Într-adevăr, în condiții ce rămân încă să fie lămurite, domnul român 
pierduse la sfârşitul anului 1395 sau începutul anului 1396” tronul de la 
Argeş, unde se instalase Vlad, vasal al regelui Poloniei, cu sprijin deopotrivă 
polon şi otoman. Rămas stăpân numai pe o parte din țară, Mircea venise la 
Nicopole cu o armată destul de numeroasă şi de puternică spre a-i îngădui 
să ceară a da primul atac, dar având în spate o ţară pe jumătate stăpânită de 
altcineva. Apariţia cruciaților crease posibilitatea unei redresări, dar dezas- 
trul lor îl lăsa de două ori descoperit: în fața lui Baiazid şi în faţa adver- 
sarului de la Argeş. Situaţia părea pierdută, dar se pare că una din trăsăturile 
geniului politic al lui Mircea a fost tocmai aceea de a triumfa asupra unor 
conjuncturi socotite de toți catastrofale şi fără ieşire. 

Soluţia găsită de el a fost — după părerea mea — aceea de a oferi lui 
Baiazid PACEA de care izvoare diverse şi convergente vorbesc, confir- 
mându-se unul pe altul. 

Că între Mircea şi Baiazid I a intervenit, într-un anumit moment, pe 
care toate izvoarele îl aşază după lupta de la Rovine, o pace, nu încape 
îndoială. Contemporanii au avut cunoştinţă de ea şi mărturia lui Constantin 
Kostenețki, biograful oficial al despotului sârb Ştefan Lazarevici, care scrie 
în 1431, este categorică. După ce descrie lupta de la Rovine şi pieirea lui 
Marco Kralievici şi Constantin Dejanovici el încheie: „Venind împăratul la 
ale sale, a făcut pace cu dânşii” (cu românii)'“. Constantin lrecek a inter- 
pretat această pace ca pe o ultimă mărturie a victoriei lui Mircea asupra 
sultanului: „Baiazid a trebuit, după o fugă lipsită de glorie, să încheie pace 
cu Mircea””5. În realitate, Kosteneţki nu spunea că pacea a intervenit din 
cauza unei victorii a domnului român, şi cu atât mai puţin că Baiazid a fost 
silit să o încheie, ci arăta că pacea intervenise „după ce impăratul venise 
la ale sale”, fără a spune când anume. 

Cronicarul turc Orudj, sursa cea mai apropiată de evenimente şi cea 
mai puțin fantezistă'€ descrie astfel situaţia: „Sultanul Baiazid-han s-a întors 

cu cinste şi a trecut Dunărea. De la Nicopole el a venit de-a dreptul la Adria- 
nopol. Apoi necredinciosul Mircea, rămânând în neputinţă, s-a împăcat 
şi, trimitând haraciul său, S-a supus”. 

Lăsând la o parte informaţia despre haraci şi supunere, să reținem că 
evenimentul „împăcării” sau — după Orudj — al „supunerii” intervine 
după ce sultanul părăsise Țara Românească şi ajunsese deja la Adria- 
nopol, nu când se afla pe teritoriul românesc. Nu este o legătură cauzală 
între expediție şi „rămânerea în neputinţă” ci această situație de cumpănă 
este doar amintită după evenimentele anterioare. 

Nu ni se explică ce este această neputinţă, mai ales că Orudj recu- 
noaşte că sultanul nu fusese victorios pe câmpul de luptă dar este clar că 
„trimişii” cu „haraciul” s-au dus să-l caute la Adrianopol, nu când era 
în ţara lor! 

Şi pentru Ibn Kemal (care l-a folosit pe Orudj) împăcarea intervine la 
oarecare timp după campania sultanului, motivul oferit de autor fiind 
teama lui Mircea de o nouă expediţie. Singurul care vorbeşte de o pace 
încheiată pe loc, în timpul campaniei înseşi, este cronicarul-poet Enveri, 
contemporan cu Orudj: „Mircea s-a împăcat şi a trimis avuţii cu soli. Şi 
astfel de vicleşug a făcut Mircea în război cu sultanul”. Pacea este deci, 
pentru el, un «vicleşug» al lui Mircea, nu un act de supunere ca înfrânt 
în luptă! 


Textul capital, acela care — prin intermediul lui Radu Popescu — a 
făcut o carieră deosebită în istoriografia românească, stând la temelia 
„Capitulaţiilor” şi a pretinsului tratat al lui Baiazid cu Mircea cel Mare, 
tratat pus în circulaţie de Dionisie Fotino în 1818, aparţine însă lui Macarie 
Melissenos: 


„Apoi porneşte cu război împotriva lui Mircea, domnul Țării 
Româneşti, şi a stricat mult loc. Apoi Mircea a venit la o, luptă 
deschisă într-un loc neprielnic, iar sultanul, chibzuindu-se în fața 
locului rău, a lăsat lupta şi s-a retras. 

Mai târziu, ajungând ei la înțelegere, Mircea a hotărît să-i dea 
o plată (telos) şi au făcut pace.”"$ 

Am folosit traducerea lui Vasile Grecu, excepţie făcând cu ultima 


frază, care la Vasile Grecu este: „Mai pe urmă, ajungând ei la înțelegere, 
Mircea s-a hotărât să-i dea tribut şi au trăit în pace” — VoTepov eic 

ovwnfăoec ŁA0óvteç Ttioc Eroatev ó Miiriuc 6.56vuL AVTG kù 
eipijvevoav (p. 222). 

Traducerea bizantinologului Vasile Grecu a fost revăzută astfel în 
Fontes historiae daco-romanae (IV, 443): „În cele din urmă (s.n.) ajun- 
gând la o învoială, Mircea s-a hotărât în sfârşit (s.n.) să-i dea tribut şi au 
trăit în pace.” 

Ambele traduceri sugerează — ultima şi mai mult decât prima — o 
decizie la care Mircea ar fi ajuns la capătul unui proces psihologic şi unor 
experienţe („în cele din urmă”) şi după o perioadă de şovăire (s-a hotărât, la 
care noua traducere adaugă întăritorul „în sfârşit”). Or, textul original nu 
justifică deloc nuanțele pe care i le impun traducătorii, şi mai ales 
adausul „în sfârşit” care confundă pe «telos = plată» cu «telos = sfârşit» 
traducându-l astfel de două ori: o dată cu tribut şi a doua oară (de altfel 
greşit) cu în sfârşit. 

În primul rând aoristul eipvevoav nu înseamnă „şi au trăit în pace”, 
ca şi cum s-ar folosi o formă durativă caracterizând o perioadă întreagă de 
timp, o situație de durată ce ar fi rezultat, ci înseamnă precis: s-au împăcat, 
au făcut pace (cum zice Kosteneţki) potrivit valorii normale a aoristului. E 
vorba aşadar de o acțiune precis determinată în timp”. Ea se prezintă ca 
rezultat al celor două acţiuni anterioare: 

1. au ajuns la înțelegere giç ovvnBăoeic £AQ6vrec şi 

2. tédoç Eratev ó Miirtac 6.56voL &wTG), unde ambele traduceri 
se depărtează de original, sau îl interpretează după bunul plac al fiecărui 
traducător. 

Mai întâi cuvântul VoTrepov, cu care începe fraza, nu înseamnă 
absolut deloc „în cele din urmă” — traducere involuntar tendenţioasă, care 
sugerează gratuit o abdicare finală sub imperiul nevoii —, ci exclusiv mai pe 
urmă, cum traduce Vasile Grecu. Şi mai exactă este traducerea cu mai 
târziu (ca la M. Guboglu)“, fiindcă redă cel mai bine ideea orginalului. 
Onciul observase încă de mult că „Franzes” (cum scrie el) aşază pacea cu 
Baiazid la oarecare distanță în timp de campania nord-dunăreană”. 

Deci, întreaga acțiune de înțelegere între cei doi — după Macarie 
Melissenos — nu s-a petrecut atunci, după lupta descrisă şi după retragere, ci 
mai târziu. ldentitatea cu informaţia contemporanului Kosteneţki e din 
nou perfectă. Aceeaşi este situația mărturisită de Orudj. E greu de 
crezut că cei trei s-au pus de acord, ori s-au cunoscut unul pe altul. 

Venim acum la înțelesul cuvintelor. 

Etaxen este verb şi nu poate fi tradus decât ca atare. El nu înseamnă 
„s-a hotărât” cu sens de decizie lăuntrică a lui Mircea, de proces psiho- 
logic, aşa cum ne sugerează traducerea Vasile Grecu, a cărei nuanță greşită 
noua traducere o apasă adăugând pe „în sfârşit”, ci înseamnă că Mircea a 
rânduit, a convenit la masa tratativelor, a luat hotărârea, a ajuns la o 
convenție. 

Ce convenţie? Telos didonai auto: să-i dea lui (adică lui Baiazid) 
telos. Cuvântul a fost tradus de Grecu tribut şi tradus încă o dată, în 
Fontes... pe lângă tribut şi cu „în sfârşit”. 

Dar Telos are şi sensul de „preț” plătit într-o luptă, sau preț plătit 
pentru o lucrare executată. Acest înțeles nu implică repetiţie şi cu atât 
mai puțin PERIODICITATE, cum era cazul cu tributul. Deci putem 
traduce şi că „Mircea a hotărât să-i dea o plată (Radu Popescu traduce cu 
plocon) şi au făcut pace”. Prin urmare, lectura corectă a întregului pasaj 
este următoarea: „Mai târziu ajungând ei la înțelegere, Mircea hotări să-i 
dea o plată, şi au făcut pace”.* 


Ce fel de „plată”? 

„Avuţiile” duse de solii lui Mircea la tratative, de care vorbeşte 
Enveri, nu puteau depăşi, în intenţia trimițătorului, obiceiurile vremii, care 
prevedeau asemenea mijloace de „captatio benevolentiae”, fără ca ele să 
însemneze supunere sau tribut. Încât întrebarea lui Babinger dacă Mircea 
„a plătit tribut mai mult decât o dată” este absurdă, din moment ce tributul 
se definea tocmai prin periodicitatea sa şi era semnul concret al unei stări 
de dependenţă'?. Radu Popescu a nimerit aici termenul cel mai potrivit: 
„plocon”. 

Că pentru Orudj, Neşri şi cronicarii otomani următori gestul lui 
Mircea a putut fi interpretat ca un act de supunere şi ca plată a tributului, 
aceasta nu trebuie să ne mire, fiindcă este destul să citim pe Ibn Kemal 
atunci când vorbeşte de raporturile lui Baiazid cu Sigismund de Luxem- 
burg după bătălia de la Nicopole, spre a ne da seama de mentalitatea acestor 
cronicari. După Ibn Kemal „ulterior, în cursul aceluiași an, sultanul a între- 
prins o nouă expediție de această dată pentru cucerirea Ungariei”. Învins, 


* În textul din Marele Mircea Voievod o mână răuvoitoare a modificat în 
„ Mircea s-a hotărât să-i dea”. Facem aici cuvenita corectură (notă 1995). 

regele „a intrat pe calea ascultării şi supunerii” a încheiat pacea (akd-i ahd) 
cu sultanul şi a acceptat să îşi pună ţara sub incidența legii islamice: „,..acel 
nenorocit (= Sigismund de Luxemburg) cu sufletul înclinat spre rele, a fost 
de acord ca, în vilaietul Ungariei, să se aşeze cadii în diferite locuri n53, 
Dacă nimeni nu se gândeşte un moment să dea credit unor asemenea 
relatări, total lipsite de acoperire istorică, şi să-l vadă pe Sigismund „intrat 
pe calea ascultării şi a supunerii” la Baiazid, de ce am face-o în legătură cu 
Mircea cel Mare? 

Consider, prin urmare, că pacea dintre Baiazid şi români, de care 
ne vorbesc deopotrivă Constantin Kosteneţki, Pseudo-Sphrantzes, En- 
veri şi Orudj a fost o realitate. Dar ea nu a presupus nici închinare şi nici 
plata vreunui tribut ci numai respectarea unui armistițiu care punea 
capăt unor noi confruntări în viitor. 

S-ar părea că această afrrmaţie se loveşte de la început de veto-ul 
turcologilor, care au desfăşurat o vastă erudiție în domeniul tradiţiilor isla- 
mice şi dreptului mohamedan spre a ne arăta că sultanii nu încheiau păci, ci 
acordau, de la marea lor înălțime, cu infinită condescendență, un fel de 
concesii plecaţilor supuşi ce acceptau să devină tributari. Cazul lui Mircea 
cel Mare ar fi, atunci, primul care strică regula cunoscută. 

Nu putem fi decât de acord. Dar domnul român era obişnuit să strice 
asemenea reguli: el obținuse un tratat de pace de la „prieten la prieten” şi de 
la „frate la frate” cu regele Vladislav Jagello, care în momentul respectiv 
domnea peste unul dintre cele mai întinse state din Europa şi tot el convin- 
sese pe Sigismund de Luxemburg să accepte o alianţă efectivă, condiţio- 
nată de o suzeranitate pur formală, pentru mulțumirea orgoliului său, dar 
fără niciun document în care o recunoștea." 

Pacea cu Baiazid se înscria deci în ceea ce pentru Mircea cel Mare 
devenise tradiție. Și dacă ea a reprezentat la data respectivă un caz inedit, 
nu a rămas şi unic. Aproape cinci decenii mai târziu, în 1444, un alt 
român, lancu de Hunedoara, îl va obliga pe nepotul lui Baiazid, Murad 
al II-lea, să accepte o pace în condiții mult mai scandaloase pentru „cu- 
tumele otomane”. 

Cele petrecute în 1444 ne dau o idee despre ceea ce s-a putut petrece 
în 1396, conjunctura însăşi având multe asemănări. Căci iată cum descrie 
G. Ostrogorski împrejurările care au dus la celebra Pace de la Szegedin 
între regele Ungariei şi Poloniei, Vladislav, şi sultanul Murad al II-lea: 

„„Greutăţi adevărate i-au venit puterii otomane din altă parte. Ca şi pe 
vremea lui Baiazid, progresele turcilor în peninsula balcanică angajară şi 
de data aceasta Ungaria în război. Eroicul voievod al Transilvaniei, loan 
Corvin-Hunyadi câştigă asupra turcilor, în Serbia şi în Valahia, strălucite 
victorii ce stârniră pretutindeni entuziasmul şi treziră noi speranțe. Papa 
chemă popoarele creştine la cruciadă și în curând s-a adunat în sudul 
Ungariei o armată pestriță de vreo 30.000 de oameni, comandată de regele 
Vladislav III — tânărul Jagelon care reunea pe capul său coroanele Poloniei 
şi Ungariei —, de Hunyadi şi de despotul sârb Gheorghe Brancovici, pe care 
turcii îl alungaseră din ţara sa. 

La începutul lui octombrie 1443, pe când Murad II lupta în Asia Mică 
împotriva emirului din Caramania, armata cruciaților trecu Dunărea la 
Semendria (Smederevo). Ea traversă în marş forțat provinciile sârbești, 
unde Hunyadi, care comanda avangarda, câştigă în amonte de Niş o nouă. 
victorie zdrobitoare asupra forțelor guvernatorului turc al Rumeliei. Ea 
invadă Bulgaria fără a întâmpina rezistență, puse mâna pe Sofia şi de acolo 
porni asupra Traciei. Dar rezistența turcească se făcu atunci mai puternică, 
iar rigorile iernii constrânseră armata creștină să se replieze. În retragere, 
ea administră o nouă și gravă înfrângere osmanlâilor în trecătorile de la 
Kunoviţa, la sud-est de Niş, în primele zile ale anului 1444. 

Soarta părea că se schimbă. Otomanii până atunci mereu victorioși, 
se vedeau reduși la defensivă din mai multe părți deodată. În Albania, unde 
revolta clocea de ani de zile, viteazul Skanderbeg (Gheorghe Castriota) se 
răsculă, şi sub comanda sa mișcarea de eliberare luă proporții conside- 
rabile. Timp de douăzeci şi cinci de ani (1443 -1468) «căpitanul Albaniei» 
susținu contra forțelor superioare ale turcilor o luptă eroică ce stârni în 
creştinătate o admiraţie entuziastă. Din sudul Greciei, despotul Constantin 
luă ofensiva. El schimbase domeniul său de la Marea Neagră pentru 
domeniul lui Teodor în Moreea şi domnea din 1443 asupra părţii celei mai 
importante a Peloponesului, al cărui centru era la Mistra, în timp ce Teodor 
îşi păstra vechea sa parte, mai micşorată. Prima lui treabă fu de a ridica 
zidurile din hexamilion, distruse de turci în 1423. Apoi merse împotriva 
Greciei centrale şi puse mâna pe Atena şi Teba. Ducele Nerio II Acciajuoli, 
până atunci tributar turcilor, trebui să recunoască suzeranitatea despotului 
de la Mistra şi să se angajeze a plăti tribut. 

În fața acestei evoluții a situației Murad II căută un compromis 
cu adversarii săi. În iunie el primi la Adrianopole pe reprezentanții 
regelui Vladislav, ai lui Gheorghe Brancovici şi loan Hunyadi, cu care 
semnă un armistițiu pe zece ani. Despotul sârb îşi redobândea teritoriul, 
în vreme ce dependența Valahiei față de sultan devenea mai uşoară. Sulta- 
nul, care se retrase în Asia Mică după ce jurase pe acordurile intervenite, îşi 

trimise plenipotenţiarul în Ungaria pentru ratificarea acordului de către 
regele Vladislav. La sfârşitul lui iulie acesta semnă şi jură la rândul său pe 
tratat, la Szegedin. Acordul implica în mod incontestabil o limitare 
importantă a puterii turceşti în Balcani şi asigura creştinilor un răgaz 
de zece ani.” 


Istoricul ungur David Angyal, profesor la Universitatea din Buda- 
pesta, care a închinat în 1911 un amplu studiu acestei păci şi a stabilit cu 
aproximaţie momentul când a fost încheiată (între 26 iulie şi 1 august 1444) 
scria: 

„Este probabil că Brankovici dăduse de veste sultanului că e timpul 
să-şi trimită plenipotenţiarii la regele Ungariei. Aceşti trimişi veniră, 
într-adevăr, să-l găsească pe Vladislav la Szeged. În afară de daruri de 
mare valoare pentru prinț (Outre des presents d'une grand valeur à 
l'adresse de ce prince) ei erau însărcinaţi să ofere regelui următoarele 
condiţii: Sultanul dă Serbia şi acea parte din Albania care a fost supusă 
despotului, împreună cu cetăţile ce se găseau acolo; el redă libertatea tutu- 
ror prizonierilor de război; se oferă să plătească 100.000 de ducați şi pro- 
mite să trimită la Vladislav un corp de oaste de 25.000 de oameni, în 
cazul în care regele va fi implicat într-un război. Pacea a fost încheiată 
între cele două părți pentru zece ani, în condiţiile ce s-au văzut, şi regele 
Ungariei, cu principalii seniori din anturajul său afirmară printr-un 
jurământ solemn voinţa lor de a fi credincioşi clauzelor tratatului” (p. 
267-268, subl. ns.). 


Dacă am aplica acestui tratat oferit de Murad II şi pecetluit cu 
jurământul său, iar la Szeged cu jurământul regelui şi al marilor potentati ai 
regatului, măsurile aplicate de cronicarii otomani şi de istoricii moderni lui 
Mircea cel Mare (cum se înscria această pace, oferită şi acceptată de Murad 
II, în prevederile „cutumelor” şi „dreptului islamic” rămâne să ne-o spună, 
de aci înainte, turcologii. Noi doar o constatăm!) ar trebui să considerăm 
că din acest moment, pentru 10 ani, sultanul Murad al II-lea a devenit 


vasalul şi tributarul lui Vladislav III Jagiełło al Ungariei. Dar este, 
evident, vorba de o convenţie prin care Murad II urmărea preîntâmpi- 
narea unei noi expediţii ungare pe teritoriile sale. 

În ultima instanță avem în față un tratat de nonbeligeranță — G. 
Ostrogorski îl numeşte armistițiu, nu pace — pentru încheierea căruia 
sultanul era dispus să facă o serie de sacrificii, inclusiv avansarea, o singură 
dată, a unui „telos” de o sută de mii de ducați! Faptul că solii sultanului au 

venit la tratative „cu bogate cadouri” pentru regele Ungariei dovedeşte o 
dată mai mult că gestul e folosit în mod obişnuit în protocolul vremii, fără a 
implica umilirea vreuneia din părți. 

Se ştie că, la numai câteva zile după solemnitatea jurământului, Vla- 
dislav şi-a călcat acest jurământ (istoricul citat enumerând cauzele posibile 
ale gestului său) şi a pornit în noua campanie ce avea să se termine dezas- 
truos la Varna, unde atât regele cât şi cardinalul Cesarini (care-l dezlegase 
de jurământ) şi-au găsit moartea sub copitele cailor sultanului Murad al 
II-lea. Odată cu ei s-a îngropat şi speranța lumii balcanice de a mai fi 
eliberată! 


Întorcându-ne acum la anul 1396-1397 găsim o situație în multe 
asemănătoare. Deşi Baiazid, spre deosebire de Murad, ieşise victorios din 
confruntarea cu ofensiva „Europei” contra sa, el văzuse cu ochii pentru 
prima oară o mare coaliție europeană, după ce fusese înfrânt, un an în urmă, 
la Rovine. Putea prevedea în viitor noi complicaţii într-un moment în care 
pe frontul asiatic situaţia era departe de a-i fi favorabilă. El nu putea fi, prin 
urmare, decât receptiv la ofertele de pace venite din partea celui ce se 
dovedise adversarul său cel mai eficient de-a lungul atâtor ani. Ca şi solii 
lui Murad al II-lea la Vladislav, o jumătate de secol după aceea, solii lui 
Mircea, trecând Dunărea, veneau, fireşte, la Adrianopol, încărcaţi cu da- 
ruri, şi succesul lor a fost, prin urmare, deplin. 

În ce a putut consta această pace? 

Suntem de părere că este vorba şi aici de un „armistițiu” — primul 
de acest fel acceptat de otomani în Europa — de o convenţie reciprocă de 
non-beligeranță, prin care părțile nu discutau şi nu urmăreau decât 
încetarea stării conflictuale dintre cele două state şi garantarea reciprocă 
a liniştii frontierelor. Fireşte, nu era vorba de o „pace perpetuă”, ci de o 
soluție de compromis, menită a da celor doi parteneri libertatea de mişcare 
pentru rezolvarea problemelor acute cu care erau confruntaţi în acel mo- 
ment: pentru Mircea, restabilirea autorităţii asupra întregului teritoriu al 
țării, iar pentru Baiazid, asigurarea spatelui în vederea libertăţii de acţiune 
pe frontul anatolian. 

Desigur, se ridică acum întrebarea: ce dovezi pot fi invocate pentru 
această caracterizare a păcii dintre Mircea şi Baiazid? 

În primul rând, întreaga desfăşurare ulterioară a evenimentelor. 
Este un fapt indiscutabil că până la dispariţia sa de pe scena istoriei, 

sultanul Baiazid nu a mai atacat Țara Românească. Aşa-zisa „expediţie 
de pedepsire” pe care — după Chalcocondil — sultanul ar fi întreprins-o în 
1397 la nord de Dunăre, şi care s-ar fi terminat cu o mare victorie a 
domnului român, este în întregime o „ficţiune istoriografică” de felul mul- 
telor care, în rău sau... în bine, au însoţit figura lui Mircea Voievod. În reali- 
tate, această expediţie nu a existat“. 

În ceea ce priveşte a doua „mare victorie” ce ar fi repurtat-o domnul 
român potrivit raportului din Creta publicat de N. Iorga, textul e confuz şi 
data nesigură, dar e cert că se relatează o expediţie de pradă în Ungaria 
întreprinsă de o oaste care, la întoarcere, a încălcat şi teritoriul Ţării Româ- 
neşti, fiind sancţionată prompt, aşa cum va proceda mai târziu şi Ştefan cel 
Mare într-o împrejurare similară*”. Nu este vorba însă de o confruntare 
între cele două state”. 

O asemenea confruntare părea că se profilează în 1399, când Mircea 
cel Mare, aflat de pază la hotar, scria regelui Sigismund că sultanul s-a 
întors la Adrianopole, de unde s-ar putea îndrepta spre Țara Românească, 
şi-l prevenea pe Sigismund că, de va fi lăsat singur şi de astă dată să înfrunte 
pe sultan, s-ar putea să recurgă la alte mijloace — aluzie clară la o eventuală 
închinare a ţării”. 

Scrisoarea regelui Sigismund, din care aflăm şi conţinutul celei 
adresate de Mircea este semnificativă din două puncte de vedere: 

1. demonstrează categoric statutul Țării Româneşti, care nu era în 
1399 al unei ţări „ închinate” şi tributare, fapt ce-i permitea lui Mircea să 
amenințe cu o astfel de alternativă în cazul lipsei de sprijin... 

2. arată că Țara Românească era privită, şi în acel moment, ca un 
factor hotărâtor în sistemul de apărare al lumii creştine împotriva 
expansiunii otomane, ceea ce iarăși ar fi fost de neînțeles dacă ţara s-ar fi 
aflat în vreun fel în dependenţa sultanului”?. 

Pericolul unei noi invazii otomane de mari proporții asupra Ţării 
Româneşti, care preocupa atât pe papă”, cât şi pe regele Ungariei este 
inexplicabil în condiţiile unui aranjament anterior care ar fi rânduit 
Țara Românească printre țările închinate şi tributare. Într-o aseme- 
nea situație, ar fi trebuit să se vorbească nu de pericolul ce-l amenința 
pe domnul român, ci de eventualitatea ca Țara Românească şi armata 
ei să sporească forța de şoc a armatei otomane, aşa cum se întâmplase 
cu oștile vasalilor suddunăreni la Rovine şi la Nicopole! 

În concluzie: pacea intervenită între Mircea cel Mare şi Baiazid în 
1396, după evenimentul de la Nicopole, nu a schimbat cu nimic statutul 
Ţării Româneşti. A fost o pace negociată de pe poziții de deplină 
egalitate, chiar dacă domnul român nu s-a dat în lături de a uza de mijloa- 
cele de „captatio benevolentiae” la care-i ştia foarte sensibili pe otomani, 
mai ales în timpul domniei lui Baiazid, când corupția începe să facă 
ravagii”. 

Această pace a fost respectată de ambele părți până în 1402, când 
catastrofa de la Ankara (la care domnul Ţării Româneşti n-a participat, 
spre deosebire de amicul „cumnat” al sultanului, Ştefan Lazarevici, care 
a părăsit ultimul câmpul de bătălie), pune capăt domniei lui Baiazid. 


* * * 


Reglementarea raporturilor cu Baiazid explică rapida rezolvare a 
crizei interne, prin izolarea deplină a lui Vlad, lipsit brusc de orice 
platformă politică şi ajuns să fie salvat şi adăpostit de regele Ungariei”. 

Poziţia politică pe care şi-o făureşte astfel Mircea cel Mare la sfârşitul 
anului 1396, imediat după catastrofa de la Nicopole, explică pe de o parte 
rapida înflorire economică a ţării, pe de altă parte posibilitatea ca, trei ani 
mai târziu, fără a-i păsa de reacţia Poloniei, să pună pe tronul Moldovei un 
protejat al său, pe Alexandru cel Bun, fapt prin care îşi asigură, până la 
sfârşitul vieţii, un prieten sigur în Țara Românească de la est, contribuind 
hotărâtor la consolidarea şi înflorirea acesteia după modelul muntean. 

Se poate spune că rivalitatea polono-ungară pentru păstrarea sau 
readucerea Moldovei în „sfera de influență” a unui rege sau a celuilalt a 
fost tranşată de Mircea cel Mare, care a oferit vecinului modelul şi spri- 
jinul pentru realizarea unei mari domnii româneşti, capabilă să țină la 
distanță toate poftele de dominație ale vecinilor. 

Acest spirit de neatârnare şi măreție românească, pe care Alexan- 
dru cel Bun îl va ridica la o cotă atât de înaltă în Moldova, rămâne de 
neînțeles fără prezenta tutelară a uriaşului contemporan muntean, al 
cărui moştenitor şi continuator, din nou la scară general-românească, va 
fi cel înscăunat la 1400. La rândul lor, moştenitorii direcți ai marelui 
Mircea — fiul său Vlad Dracul şi nepotul Vlad Ţepeş — vor pregăti, împre- 
ună cu Alexandru cel Bun, treptele către grandioasa sinteză românească din 
personalitatea şi opera lui Ştefan cel Mare. 

Se poate spune, prin urmare, că apogeul puterii şi influenţei 
politice a lui Mircea cel Mare începe cu câţiva ani înaintea căderii lui 
Baiazid în 1402. 

După perioada de inerente tatonări şi de pendulare între alianța cu 
Polonia şi apoi cu Ungaria, după repetatele confruntări militare cu Imperiul 
Otoman, încheiate printr-o pace fără nicio scădere a sa şi a țării, Mircea cel 
Mare va desfăşura, timp de două decenii încheiate, o politică de mare 
anvergură, internă şi externă, cu urmări hotărâtoare pentru întreg destinul 
viitor al poporului român. 


Inexistenţa unei „închinări” şi unui “tribut” la sfârşitul domniei lui 
Mircea cel Mare 


S-a terminat oare această strălucitoare traiectorie sub semnul eveni- 
mentelor sumbre din timpul domniei sultanului Mehmed I, deplânse cu 
atâta patos de Florian Aaron acum aproape un secol şi jumătate?” 

Se pare că ne aflăm, şi de data asta, sub imperiul unor clişee a căror 
revizuire devine imperioasă. O nouă cercetare a izvoarelor a dus recent la 
constatări sensibil deosebite de ceea ce părea să fie adevărul imuabil. Ceea 
ce Onciul a intuit încă de acum peste opt decenii începe să iasă la lumină: 
Mircea cel Mare nu a pierdut Dobrogea”, iar faimoasa expediţie a 
sultanului Mehmed I, din primul său an de domnie, nu are mai multă 
realitate decât expediţia sultanului Baiazid din 1397, chiar dacă una i-ar fi. 
fost domnului român spre victorie, iar cealaltă spre cădere şi închinare! 

În realitate, aşa cum s-a demonstrat recent, până la sfârşitul anului 
1416 Mehmed I nu a avut răgazul să treacă în Europa şi să facă o 
expediţie în Tara Românească”, astfel încât atât „închinarea” cât şi 
„tributul” la care l-ar fi supus pe Mircea cel Mare în 1414-1415 vin să se 
adauge la celelalte „ficțiuni istoriografice” de felul „fugii” la Braşov după 
bătălia de la Rovine, al celor „4 expediţii de restaurare” ale regelui Sigis- 
mund sau al trecerii pe „registrul tributarilor” în 1391! 

Dacă şi realitatea expediției din 1417 mai are nevoie să fie probată 
(cei care o admit considerând-o mai recent un „semieşec””), un fapt este de 
pe acum Sigur: tot ce ni se spune în cronicile lui Laonic Chalcocondil şi 
Ducas, sau în cele otomane, despre tratatele, închinările şi actul de cle- 
mentă prin care Mehmed I ar fi „tras linie” şi ar fi primit pe Mircea cel 

Mare în „casa păcii” Sunt produse ale imaginației. Ele erau menite să-l 
împăuneze pe „sultanul restaurator”, pe „al doilea întemeietor al impe- 
riului” cu gloria de a fi adus la ascultare pe „cel mai vestit dintre principii 
țărilor ghiaurilor ce erau în vremea sa”. 

De aceea şi diferă între ele: Ducas, /storia turcobizantină, ed. V. 
Grecu, p. 132, relatează faimoasa participare a unor soli (printre care şi 
români) la înscăunarea lui Mehmed I, care le-ar fi transmis cunoscutul 
mesaj „eu pace iau şi pace dau”. Chalcocondil însă nu are cunoştinţă nici 
de faptul însuşi, nici de mesaj, ci vorbeşte de atacul întreprins de Mehmed 
I asupra Ţării Româneşti imediat după întronare (vezi traducerea lui V. 
Grecu, p. 120), ceea ce s-a dovedit categoric a nu fi adevărat. În schimb, 
despre atac nu ştie Ducas, de la care aflăm că Mehmed atacă Țara 
Românească abia după ce Mircea sprijină pe pretendentul Mustafa (ed. 
cit., p. 160). Până acum s-a acordat un credit total celor doi cronicari, com- 
binându-se ştirile, fără a observa că în realitate ele se contrazic şi se 
exclud. 

Anca Ghiaţă!% a observat că Ducas indică printre tributarii impe- 
riului, alături de români, pe unguri, ceea ce este iarăşi un neadevăr dovedit. 
De ce mărturia sa ar fi adevărată.n-mai pentru români? 

La rându-i, Macarie Melissenos afirmă că prima măsură a lui Meh- 
med I după întronare a fost să facă şi mai greu birul nu numai asupra 
Ţării Româneşti ci şi asupra Moldovei (ed. V. Grecu, p. 228-229), deşi 
este exclus ca Mircea să fi plătit bir şi înainte de Mehmed I, adică pe 
vremea când el era cel care punea sultan pe tronul lui Baiazid şi 
stăpânea până la hotarul Adrianopolului. lar despre birul Moldovei ştim 
cu certitudine, chiar din documentele otomane, că n-a fost plătit decât sub 
Petru Aron, în 1456! 

Iată cum afirmaţii fără acoperire şi ţinând sau de imaginaţie, sau 
de o logică falsă (cum e cazul cu plasarea luptei de la Rovine după 
bătălia de la Nicopole) pot fi luate ca bază pentru tenace ficțiuni, de 
felul celei ce l-a scos tributar şi învins pe Mircea cel Mare când în 1413, 
când în 1414, când în 1415 sau 1416, până la urmă convenindu-se că ar fi 
fost posibil să se întâmple aceasta... cel mai devreme în 1417!” 

Dar cronica post-bizantină editată de Schreiner, care foloseşte cu 
siguranță izvoare analistice contemporane cu evenimentele scrie: „În anul 
6928 (1 sept. 1419-31 august 1420), sultanul Kyritzes (Mehmed I- n.n.) a 

prădat Țara Românească. Şi de atunci au fost siliți românii să dea 
haraci turcilor” (Fontes..., IV, p. 561. La Schreiner în vol. I, p. 563 data 
este greşit citită: „1417/6925 deşi textul editat dă 6928. Lectura greşită a 
fost corectată în vol. III, p. 116, unde se dă traducerea însemnării res- 
pective). Acest izvor se dovedeşte în genere bine informat şi e de reținut că 
numai aici găsim o însemnare analistică precisă pentru începerea tributului 
Ţării Româneşti, fapt legat concret de o acțiune otomană despre care 
avem informații sigure: campania sultanului Mehmed Í din 1419- 1420. 


Cea mai clară dovadă că la moartea lui Mircea cel Mare Țara 
Românească era întreagă, de sine stătătoare şi îndeajuns de temută pen- 
tru ca „sultanul restaurator” să nu îndrăznească a-i călca hotarul, lă- 
sând numai akângiii să-şi încerce norocul, ne-o furnizează desfăşurarea 
ulterioară a evenimentelor!" şi luptele necurmate ce se vor mai purta, 
aproape o jumătate de veac, până ce în 1462 sultanul Mehmed II „, Cuce- 
ritorul” va reuşi să pună pe tronul Ţării Româneşti pe Radu cel Frumos. 
Gest care semnifica el însuşi renunțarea la visul lui Baiazid: de a cuceri 
pământul de la nord de Dunăre. 

Acest vis se sfărâmase, ca valurile de stâncă, de brațul şi geniul lui 
Mircea cel Mare. 


Concluzii 


Moştenirea pe care Mircea cel Mare a lăsat-o urmaşilor nu a fost nici 
tratatul fictiv cu Baiazid I şi nici exemplu! închinărilor şi tributurilor, ci 
fundamentarea adevăratei legități ce va guverna relațiile româno- 
otomane timp de secole. Această legitate a fost definită de Kogălniceanu 
în vestitul discurs din parlament, de la 9 mai 1877: „Erau nişte legături sui 
generis; nişte legături care erau slabe când românii erau tari; nişte legături 
cari erau tari când românii erau slabi”%. 

Mircea cel Mare a reuşit să fie până la capăt tare şi să facă inexistente 
orice alte „legături? cu Imperiul Otoman decât obligația acestuia de a 
respecta independența ţării şi integritatea teritoriului românesc, atâta 
vreme cât sabia lui le-a stat de pază. 

Exemplul lui Mircea cel Mare şi tradiţia pe care el a creat-o, tradiţie 
de luptă, nu de închinare, de luptă pentru independență chiar în condiţii 
aparent imposibil de învins, dar pe care el le-a învins şi a dovedit că se pot 

învinge, s-a perpetuat prin vrednicii săi urmaşi de pe tot cuprinsul pămân- 
tului românesc. EI este prototipul (Mihail Eminescu) lui Dan II, al lui Iancu 
de Hunedoara, al lui Vlad Dracul şi Vlad Țepeș — fiu şi nepot —, al lui Ştefan 
cel Mare şi al tuturor vitejilor şi neînfricaților apărători ai gliei strămoşeşti 
spre toate zările, până azi. 

Imperiul Otoman a fost constrâns, astfel, de Mircea cel Mare, să-şi 
oprească înaintarea sa vijelioasă la Dunăre şi să recunoască, cu timpul, 
în practica sa politică fată de români, un complex de realități ce şi-au 
găsit ulterior expresia juridică în incontestabile documente sultanale'*, 
care au conferit realitate textelor elaborate în a doua jumătate a secolului al 
XVIII-lea de patrioții munteni şi moldoveni, în pofida caracterului lor 
imaginar. 

Dacă în latura lor formală aceste texte sunt opera lor, dacă aceste 
„Capitulaţii”, reconstituite de Mihai Cantacuzino şi grupul său, ori de pa- 
trioții moldoveni, fiecare potrivit tradiţiei locale, reprezintă fără îndoială 
elaborate ale unui anumit moment politic şi servesc o cauză comună, în 
schimb conținutul lor era o realitate veche de secole, ştiută şi admisă de 
Poarta Otomană, ceea ce a şi determinat-o pe aceasta să le accepte, în toate 
prilejurile când s-a discutat statutul Principatelor Române. 

Diplomaţia europeană le-a admis şi folosit la rându-i atunci când, şi în 
măsura în care a vrut să contribuie ca poporul de la Dunăre să-şi redo- 
bândească un destin politic major, fără de care Europa „secolului naţiu- 
nilor” a simtit, instinctiv, că nu poate exista şi rezista ca entitate de sine 
stătătoare. Adevăr definit în limitele epocii şi raportat la situaţia tării sale, 
de regele Sigismund, în 1399. 

Este meritul lui Mircea cel Mare de a fi convins, acum şase secole, pe 
„europenii? vremii sale, de acest adevăr etern. Și de a fi hotărât, prin 
lupta sa până la sfârşit biruitoare, purtată în fruntea poporului ro- 
mân, harta politică a Europei din aceste părți, pentru o jumătate de 
mileniu. 


NOTE 


! Ultimele două secole din istoria Bizanțului au făcut obiectul monografiei lui 
Donald M. Nicol, The Last Centuries of Byzantium, 1261-1453, London, 1972. 
Evenimentele şi atmosfera „agoniei Bizanțului” sunt înfăţişate pe larg în G. 

Ostrogorski, Histoire de l'État byzantin, trad. fr. de J. Gouillard, Paris, 1969; Louis 
Brehier, Vie et mort de Byzance (vol. | din Le monde byzantin, în „L” Evolution de 
l'Humanite”), Paris, 1946, ediţia nouă în 1969; Ch. Diehl, R. Guilland, L. 
Oeconomos, R. Grousset, L'Europe Orientale de 1081 à 1453, Paris, 1945 (vol. IX, 
partea | din Histoire du Moyen Age, în Histoire générale fondée par Gustave Glotz). 
In nici una din aceste sinteze şi nici în altele, rolul românilor în desfăşurarea 
destinelor Bizanțului târziu nu este pus în lumină. 


2 Ostrogorski, op. cit., p. 571. 


3 Valeriu Veliman, O cronică turcească despre domnia lui Mircea cel Mare, 
în „Revista Arhivelor”, nr. 4/1986, p. 376. 


1 Ernst Werner, Die Geburt einer Grossmacht — Die Osmanen (1300-1481), 
Berlin, 1966; Stanford Shaw, History of the Ottoman Empire and modern Turkey, 
volume l; Empire of the Gazis: The Rise and Decline of the Ottoman Empire 
1280-1808, Cambridge University Press, 1976. 


5 Alexandru V. Diţă, Victoria românească de la Rovine (17 mai 1395), în 
„Anale de Istorie”, nr. 4/1986, p. 41. Această afirmație am nuanțat-o ulterior, pu- 
nând-o de acord cu realitatea. Vezi volumu! de față, paginile 179-184. 


* Dimitri Obolensky, The Byzantine Commonwealth. Eastern Europe, 
500-1453, London, 1971, p. 368-369. 


7 În S.U.A. a început să apară din 1974 A History of East Central Europe, 
editors Peter F. Sugar, University of Washington, Donald W. Treadgold, University 
of Washington, în unsprezece volume. Volumul V, apărut în 1977, este intitulat 
Southeastern Europe under Ottoman Rule. 1354-1804 by Peter F. Sugar, şi este 
caracteristic pentru limitele în care istoriografia americană percepe uriaşa luptă 
pentru libertate dusă de popoarele Europei sud-estice şi centrale împotriva expan- 
siunii otomane. 


8 Aşa procedează A.A. Vasiliev în Histoire de l’Empire Byzantin, traduit du 
russe par P. Brodin, A. Bourguina, preface de M.Ch. Diehl, membre de l’Institut, vol. 
II, Paris, 1932, şi autorii sintezei colective /storija Vizantii v treh tomah, vol. III, 
Moskva, 1967. 


”G.F. Hertzberg, Geschichte des Byzantiner und des Osmanischen Reiches bis 
gegen Ende des sechszehnten Jahrhunderts, Berlin, 1883, p. 516. 

10 „Regele Sigismund al Ungariei, sprijinit de o armată pestriță de cruciați, al 
cărei nucleu erau cavalerii francezi, trece spre sud prin Porţile de Fier. În Valahia i se 
alătură prințul Mircea, care în 1394 îl învinsese strălucit pe Baiazid şi-l alungase 
peste Dunăre (Welcher 1394 Bajezid glänzend besigt und über die Donau 
zuriickgeworfen hatte)”. K. Krumbacher, Geschichte der byzantinischen Litteratur 
von Justinian bis zum Ende des ostrâmischen Reiches (527-1453), München, 1897, 
p. 1062. 


1l C, Jireček, Geschichte der Bulgaren, Praga, 1876, p. 353-354. 

2 Op. cit., p. 573,n. 1. 


'3 H.W. Haussig, Byzantinische Geschichte, în colecția „Urban Bücher”, W. 
Kohlhammer Verlag, Stuttgart Berlin Köln Mainz, 1969, p. 152-153. 


14 The Cambridge Medieval History, vol. IV. The Byzantine Empire, Part. I, 
Byzantium and its neighbours, edited by J.M. Hussey, with the editorial assistance of 
D.M. Nicol and G. Cowan, Cambridge, 1966, capitolul XII: The Balkans, 1018- 
1499, p. 564-565. 


15 Dejiny Jugoslavie, Praga, Svoboda, 1970 (pe verso: „Zpracoval autorsky 
kolektiv za odborného redakčniho vedení doc. dr. V. Záčka, Dr. Sc. (kap. I-VII) a dr. 
V. Starčeviće C Sc. (kap. VIII a IX), p. 88. 


16 An historical Geography of the Ottoman Empire from earliest times to the 
end of the sixteenth century, with detailed maps to illustrate the expansion of the 
Sultanate, Leiden, E.J. Brill, 1972, p. 46. Terminată în 1950, a fost tipărită postum 
datorită soției savantului, Erica Pitcher, şi casei editoriale Brill, specializată în 
lucrări de înaltă ținută ştiinţifică dar de difuziune mai restrânsă. La aceeaşi editură au 
apărut în două volume şi lucrările compatriotului nostru Emil Turdeanu: Apocryphes 
slaves et roumains de l'Ancien Testament, 1981, 485 p. şi Etudes de littérature rou- 
maine et d'écrits slaves et grecs des principautes roumaines, 1985, 509 p. 


17 Op. cit., p. 49. Pentru consecinţele ce decurgeau din această posibilitate — 
devenită de altfel realitate — a se vedea Tahsin Gemil, Mircea l'Ancien face à la 
politique imperiale de Bayezid I", în „Revue Roumaine d'Histoire”, t. XXV, NS 1-2, 
1986, p. 3-21. 

18 Pentru cronicarii otomani „instigatorii” sunt emirii anatolieni, dar este 
limpede că domnul român nu era un „amăgit” cum îl văd cu naivitate sau cu patimă 
aceşti cronicari. Vezi Cronici turceşti privind ţările române. Extrase. vol. 1, sec. IV— 
mijlocul sec. XVII, volum alcătuit de Mihail Guboglu şi Mustafa Mehmet, Bucureşti, 
1966. Există un studiu special consacrat problemei: Maria Matilda Alexandrescu 
Dersca-Bulgaru, Les relations du prince de Valachie Mircea l'Ancien avec les emirs 
seldjoukides d'Anatolie et leur candidat Musa au trone ottoman, în „Tarih Araştâr- 
malari Dergisi”, VI (1968), n. 10-11, Ankara, 1972, p. 113-125. Despre momentul 
1395 (autorul admite 1394) vezi p. 116. 


9 Istoria militară a poporului român, vol. Il, Bucureşti, 1986, p. 166-167. 
Părerea mea actuală despre acest aşa-zis tratat, la paginile 193-195, nota 10. 

2 R, Roesler, Românische Studien, Leipzig, 1871, p. 307: „In diesem 
Augenblick stand das walachische Fiirstentum von neuem auf der rastlos erstrebten 
Höhe, sein Gestirn culminirte” (În acest moment, domnia Românească era din nou pe 
culmile spre care ţintise fără preget: Steaua ei se înălțase la zenit). 


2! J, v, Hammer, Geschichte des osmanischen Reiches, grossenteils aus bisher 
unbeniitzten Handschriften und Archiven, tipărită la Pesta, în 10 volume, din 1827 
până în 1835 şi imediat tradusă în franceză de Hellert: Histoire de l’Empire Ottoman 

depuis son origine jusqu 'a nos jours, traduite de l'allemand par J.J. Hellert, tom. 
I-X VIII, Paris, Londra, St. Petersburg, 1835-1853. Hammer a publicat o nouă ediţie, 
„imbunătăţită” în patru volume, Buda, 1834-1836, tradusă și ea imediat: Histoire de 
l’Empire ottoman depuis son origine jusqua nos jours, traduite de l'allemand sur la 
deuxième édition par M. Dochez, Paris, 1844 (trei volume conţinând materia celor 
patru germane). 

Pasajul ce avea să facă o atât de lungă carieră internațională este următorul: 
„Myrtsche, der Fiirst der Walachen, unterwarf sich huldigend und steuerbar dem 
Sieger, und von diesen Jahre an steht die Walachen als tributzahlend in den 
Registern der Pforte” (vol. I, ed, II, p. 187). Se trimite la „Mouradjea d'Ohsson, 
Tabl. de l’ Emp. Ottom., Fol. t. III, p. 438 nach dem Rausatur ebrar i.j. 793 (1390). 
În versiunea franceză a lui Dochez (din care extragem un pasaj mai întins): „Des ce 
moment commenca le premier siège ou plutât le premier blocus de Constantinople par 
les Turcs. ll dura sept automnes: un corps de troupes se tint toujours en observation. 
Le reste de l’armée turque envahit la Bulgarie, la Va/achie, la Bosnie et la Hongrie. 
Mirtsche, prince de Valachie, se reconnut vasal el tributaire du vainqueur; et c'est 
depuis cette année que la Valachie est inscrite comme tributaire sur les registres de 
la Porte (1391), tomul I, p. 97. 


*2 Primul care o preia ad litteram este Johann Wilhelm Zinkeisen (1803- 
1863) autorul celei de-a doua mari sinteze de istorie otomană a secolului al XIX-lea: 
Geschichte des osmanischen Reichs in Europa, vol. 1, Hamburg, 1840: „Seitdem, 
angeblich seit dem Jahre 1391 wird die Walachei in den Registern der Pforte als 
zinpflichtige Provinz des osmanischen Reiches genannt” (De atunci, adică din anul 
1391, Valahia este numită în registrele Porții ca provincie tributară a Imperiului 
Otoman). Dar nu citează pentru această formulare pe Hammer, de la care o ia, ci 
trimite la „Seadeddin, p. 165” ca şi cum cronicarul otoman ar certifica existența 
„registrului”! 

Imediat după Zinkeisen preia „informaţia” despre „Valahia tributară în 1391” 
Szalay Ladislau în Geschichte Ungarns, vol. II, Pesta, 1869, p. 348 (care nu 
menționează însă şi „registrul”) şi R. Roesler (op. cit., p. 312, tot fără menţiunea 
„registrului”). El reapare însă la L. Kupelwieser, Die Kampfe Ungarns mit den 
Osmanen bis zur Schlact bei Mohacs. 1526, Wien und Leipzig; 1895, p. 10 („In den 
Registern der Pforte erscheint von nun an auch die Walachei als tributpflichting”) şi 
la W. Miller, The Balkans, London, 1896, p. 38 („On the registers of the Sublime 
Porte Wallachia is inscribed as tributary state as far back as 1391”) şi la R. Seton- 
Watson, Histoire des Roumains, Paris, 1937 (versiunea franceză a celei engleze 
apărute la Londra cu un an în urmă), p. 37 („En tout cas la Valachie este mentionnée 
dans le registre des vassaux de la Sublime Porte en 1391 pour la premiere fois”). 
Numai data, fără „registru” o găsim de asemenea la Gustaw Beckmann, Der Kampf 
Kaisers Sigmund gegen die werdende Weltmacht der Osmanen. 1392-1437, Gotha, 
1902, p. 5 (,,...1391 die Walachei den Türken tributpflichtig gemacht”) şi la Franz 
Fox, The Balkan Peninsula, London, 1915, p. 29 („lt was not until 1391 that the 

Turks crossed the Danube and attacked the kingdoms of Wallachia and Moldavia, an 
reduced Wallachia to the position of a tributary state”). Exemplele se pot înmulți. 


33 Xenopol este primul care vorbeşte de „registru” după ce Hurmuzaki reținuse 
numai data şi pretinsul tribut („Mircea vodă se hotărî să cedeze mai bine pacinic, 
decât să se-mpotrivească-n zadar, deci se-nchină cu omagiu de supunere în anul 1391 
puternicului stăpânitor al osmanilor, îi prestă jurământ de vasal şi se-ndatori a plăti 
un tribut anual noului suveran”. Fragmente din Istoria Românilor, tomul ăntăiu, 
Bucuresci, 1879, p. 263. Trimite la ediţia | din Hammer, vol. 1, 1827). Pentru Xeno- 
pol, Mircea a fost bătut şi luat prizonier la Brusa de Baiazid la prima confruntare 
româno-otomană. „Voilà pourquoi la Valachie est inscrite comme tributaire sur les 
registres de la Porte ottomane des l’année 1391” (Histoire des Roumains de la Dacie 
Trajane, vol. I, Paris, 1896, p. 255). Gr. Conduratu, Relațiile Țării Româneşti şi 
Moldovei cu Ungaria până la anul 1526, Bucureşti, 1898, scrie la rându-i: „La 
sfârşitul anului 1391 se pregătea pentru Muntenia condica ţerilor tributare Turciei”, 
trimițând la Hammer, traducerea lui Hellert, Şi D. Onciul a crezut în registrul- 
fantomă al lui Hammer: „Cronicarii turci, aflând în însemnările oficiale anul 1391 ca 
dată în care Mircea a promis să plătească tribut şi de la care Poarta a şi încasat 
tributul...” Curs de istoria românilor. Perioada de la Mircea cel Bătrân până la 
1526, Bucureşti, 1900, p. 222 (litografiat). 


24 În cursul citat (p. 222, 274), Onciul a emis teoria că Mircea a acceptat 
suzeranitatea lui Baiazid şi a plătit tribut nu fiindcă ar fi fost învins, ci pentru 
„posesiunile transdanubiene” pe care le-ar fi luat de la Baiazid! Nimic nu 
sprijină această ipoteză, deşi recent şi-a găsit un nou adept: Andrei Pippidi, Sur une 
inscription grecque de Silistra, în „Revue des études sud-est européennes” XXIV, 
nr. 4, p. 327. Nota 19 de la pagina respectivă trebue deci completată: nu numai N. 
lorga, ci şi Onciul a presupus existența unor relaţii iniţial „diferite de cele presupuse 
de istorici” între Mircea şi Baiazid. Dar nici unul, nici celălalt nu au trecut de 
afirmarea lor, fără nici o dovadă. 


35 Beginn der Tiirkensteuer in den Donaufiirstentumern (1394-bzw. 1455), în 
„Siidost-Forschungen”, vol. VIII, Miinchen, 1943 (şi extras) retipărit în volumul 
Franz Babinger, Beiträge zür Frühgeschichte der Tiirkenherrschafit in Rumelien 
(14-15 Jahrhundert) Briinn (Miinchen), Wien, 1944, p. 1-35. Cităm după această 
ultimă ediţie. 

% Primul care a observat şi semnalat procedeul a fost Alfons Huber în Die 
Gefangennehmung der Königinnen Elisabeth und Maria von Ungarn und die 
Kämpfe König Sigismunds gegen die Neapolitanische Partei und die übrigen 
Reichsfeinde in den Jahren 1386-1395, în „Archiv für österreichische Geschichte”, 
tomul LXVI, 2, Hälfte, p. 574. 


7 M.N. Bouillet, Dictionnaire universel d'histoire et de géographie, Paris, 
1842. Cităm după ed. a 30-a, Paris, 1893, p. 1310-1311. 


28 Le premier tribut payé par la Valachie, en 1390, sous Mirtza I, était de trois 

mille ducats, trente cavals et vingt faucons; il fut double des l’année suivante. La 
Moldavie ne fut imposée d’abord, sous le Voyvode Bogdan, qu'a quatre mille 
ducats, quarante cavals et vingt-quatre faucons” Tableau général de l’Empire otho- 
man, divisé en deux parties dont l'une comprend la législation mahometane, l’autre 
l’histoire de l’Empire othoman. Dédié au roi de Suède, par M. de M** D'Ohsson, 
chevalier de 1°’Ordre royal de Wasa, secretaire de S.M. le Roi de Suède, ci-devant 
son Interprète, chargé d'affaires á la Cour de Constantinople. Ouvrage enrichi de 
figures. Tome troisième, publié par les soins de M.M. D’Ohsson, fils de Pauteur. A 
Paris, de l’ Imprimerie de Firmin Didot, Imprimeur du roi et de l’Institut, 1820, p. 438 
(B.A.R., cota V. 276983). În volumul VII (ediția populară, folosită de Babinger), p. 
442, exact acelaşi text. 


2 Constantin Giurescu, Capitulațiile Moldovei cu Poarta otomană. Studiu 
istoric, București, 1908, p. 8. Că Mouradjea d’Ohsson a putut cunoaște textul capitu- 
laţiilor prezentate congresului de la Focşani reiese din însăși cariera sa de înalt 
diplomat suedez acreditat la Poarta Otomană chiar în acest răstimp. 


% N. Iorga, Genealogia Cantacuzinilor de banul Mihai Cantacuzino, 
București, 1902, p. 459-499, şi Istoria Terei Romănesci de frații Tunusli, tradusă de 
George Sion, Bucureşti, 1863, p. 129. 


31 Întreaga problemă, în cel mai dezvoltat și amănunțit studiu asupra ei: M. 
Guboglu, Le tribut payé par les Principautes roumaines ă la Porte jusqu 'au debut du 
XVle siècle, în Omagiul profesorului Ömer Lufti Barkan, Istanbul, 1985, p. 59-139. 
În notă se menționează că „Acest scurt studiu este o versiune revăzută și sporită a 
articolului meu publicat în «Revue des Etudes Islamiques» nr. 1, Paris, 1969, p. 
49-80”. În mod deosebit interesează capitolul Érat de la question du kharâdj dans 
['historiographie roumaine, p. 72-87. Lipseşte, din păcate, din acest studiu, tocmai 
preocuparea de a explica specificul pe care l-a dobândit, la români, practica 
plății tributului aşa cum era concepută şi aplicată de otomani. Pentru această pro- 
blemă a se vedea /sforia militară a poporului român, vol. Il, p. 30 

Cum au ştiut să se folosească românii de „arma tributului” alături de 
aceea a diplomaţiei, atunci când celelalte arme nu mai ajungeau, reiese foarte 
clar pentru oricine compară situația țărilor române cu a statelor sud-dunărene, pentru 
care starea de „tributari” n-a fost decât o etapă din pierderea totală a indepen- 
denței şi până la urmă a existenței. Pe când la români a fost tocmai unul din 
mijloacele de salvgardare a statalității şi apoi de rezistență multiseculară, până 
la redobândirea deplinei independențe. 

3? Vezi mai departe afirmaţiile lui Ibn Kemal despre raporturile între Baiazid şi 
regatul Ungariei după bătălia de la Nicopole. 

3 Valeriu Veliman, art. cit., p. 375 (Firuz bei) „a trecut Dunărea — ce sea- 
mănă cu marea întinsă cât lumea — pe malul celălalt, în ţara Valahiei, care, în vremea 


=» 


aceea, nu era încă il; era răzvrătită”. Nota traducătorului: „Prin acest termen (il 


166 
www.dacoromanica.ro 


MIRCEA CEL MARE - FACTOR HOTĂRÂTOR 


provincie, țară), Ibn Kemal va fi dorit să sublinieze faptul că, la acea dată, țara 
Românească era încă independentă sau nesupusă față de Imperiul otoman” (n. 24). 


34 Istoria militară a poporului român, vol. 1I, p.159-160. Nu avem însă 
argumente peremptorii pentru a aşeza evenimentul cu precizie în intervalul ce 
desparte lupta de la Cosovo de hotărârea lui Baiazid de a ataca Țara Românească, 
hotărâre luată în 1394 şi pusă în aplicare în 1395. Din vara lui 1389 până în 
ianuarie — mai 1394, când Baiazid convoacă pe vasalii săi la Seres în perspectiva 
marii campanii ce se pregătea, avem un spațiu de patru ani şi jumătate în care se 
cer plasate două principale momente ale confruntării româno-otomane: incur- 
siunea lui Firuz şi replica lui Mircea, prin campania împotriva taberei akângiilor de 
la Karinovasi. Ambele ridică încă serioase probleme de datare, aşa cum multă vreme 
a ridicat şi bătălia de la Rovine. Un punct de reper pentru primul eveniment ar fi 
atacarea Vidinului, dar istoriografia bulgară nu a reuşit să determine acest moment, 
în succesiunea căruia se plasează trecerea Dunării. Tratatul /storia na Bălgaria, vol. 
III, Sofia, 1982, p. 362, nu face nici o menţiune despre evenimentul atacării Vidi- 
nului, în schimb afirmă că „În 1391 o trupă (otred) otomană a trecut Dunărea şi a 
înfrânt pe oştenii lui Mircea” (nanesăl porazenie na voiskite na Mirco) ceea ce — cul- 
mea ironiei! — contrazice tocmai izvoarele bulgare, care-l dau pe Mircea biruitor cu 
această ocazie (vezi nota următoare). E greu de presupus (cum s-a afirmat multă 
vreme) că imediat după Cosovo şi tocmai pentru a-l pedepsi pe Mircea, Baiazid l-a 
trimis pe Firuz. Nici o cronică otomană nu dă această motivaţie, deşi menționează 
prezența românilor la bătălie. Dimpotrivă, toate leagă acțiunea lui Firuz de acțiu- 
nea contra Vidinului, deci o văd încadrată într-o campanie de amploare ce viza 
deopotrivă cucerirea Vidinului (pe care unii cronicari o şi afirmă!) şi atacarea 
Ţării Româneşti. Şi este normal: expediţia lui Firuz nu a fost o simplă incursiune 
de pradă, ci a avut un caracter complex, marcând momentul când se încearcă 
intimidarea sau chiar începutul cuceririi Țării Româneşti, ceea ce nu se putea 
concepe imediat după Cosovo, când Baiazid avea nevoie de răgaz să-și consoli- 
deze poziţiile câştigate în Serbia. Însăşi trecerea Dunării cerea pregătiri speciale, cu 
atât mai mult cu cât era prima tentativă de acest fel. Deci plasarea acestei expediții în 
toamna lui 1389, după Cosovo, este greu de susținut. Un moment plauzibil ar fi 
începutul anului 1390, între ianuarie şi martie. 

Se ştie ca la 20 ianuarie Mircea semna cu Vladislav Jagello un tratat în care 
principalul său adversar apărea Sigismund şi deci regatul ungar. In martie însă, 
delegații săi cer substanţiale modificări (de altfel neacceptate de partener) ce nu lasă 
nicio îndoială că domnul se orienta către o viitoare alianţă şi cu Sigismund. 
Împotriva cui? Şi de unde această bruscă schimbare de poziție? £ posibil ca între 
momentul semnării tratatului în ianuarie şi noile propuneri să fi intervenit atacul lui 
Firuz, pe care Mircea l-a respins, dar care a contribuit la trecerea pericolului 
otoman pe primul plan. 

E o ipoteză, desigur. Putem presupune chiar că expediţia lui Firuz s-a 
produs în vara lui 1393, după căderea Târnovei — cum credea Onciul — sau în 

timpul asediului condus nu de sultanul însuşi, aflat în Asia, ci de unul din fiii săi. 
În cadrul marii ofensive otomane pe linia Dunării tentativa de cucerire a 
Vidinului şi de amorsare a cuceririi Ţării Românești nu este deloc imposibilă. În 
acest caz replica lui Mircea din iarna 1393-1394 s-ar înscrie în imediată succesiune a 
incursiunii lui Firuz. Rămâne ca un izvor nou să decidă care dintre ipoteze este mai 
aproape de adevăr, sau eventual să vină cu surprize. 

În momentul de față (2009) turcologul Nagy Pienaru datează incursiunea lui 
Mircea la Karinovasi în 1391, cel mai târziu în prima jumătate a lui 1392, conform 
cronicii lui Ibn Kemal, editată în sfârşit în Japonia de Koji Imazawa. În funcţie de 
această dată, ipoteza avansată în 1986, pentru anul 1390, pare a dobândi greutate. 


55 [ntitulată /storia pe scurt despre poporul bulgar şi descoperită de Gheorghi 
Sava Rakovski în 1865 la mănăstirea Zografu din Athos, aşa-numita (de editorul ei, 
Iordan Ivanov) „Zografska bălgarska istorija” datează din secolul al XVIII-lea şi 
este independentă de istoria lui Paisie de la Hilandar. Ea foloseşte izvoare mai vechi. 
Deşi expunerea este confuză, găsim relatarea unei incursiuni otomane după atacul 
contra Vidinului când oştile „au mers de au prădat în Țara Românească şi le-a lovit 
Mircea voievodul român şi le-a zdrobit rău şi abia au scăpat” (am folosit pentru 
traducere ediția Ivanov, Bă/garski starini iz Makedonija, ed. a Il-a, completată, Sofia, 
19311, reeditată anastatic în 1970 sub redacţia lui Boniu Anghelov şi Dimităr Anghe- 
lov. Textul cronicii se află la p. 630-642). 

În celebra Istorie slavo-bulgară a lui Paisie de la Hilandar găsim următorul 
text: „În anul 1363 Alexandru a murit. Alexandru a lăsat trei fii: Straşimir, Şişman şi 
Asen. După Alexandru s-a urcat pe tron Şişman. Dar sultanul Murad şedea la Brusa 
şi între greci, bulgari şi Murad era în vremea tarului Alexandru pace. După moartea 
sa bulgarii şi grecii au încălcat această pace. Şişman s-a pus în mişcare şi a luat de 
la greci Adrene şi le-a impus tribut. Din această cauză aceştia s-au adresat cu mare 
rugăciune lui Murad contra bulgarilor. Și Murad a venit cu multă oaste turcească pe 
Marea Neagră şi pe uscat, contra Bulgariei. Turcii s-au împărțit — jumătate (au 
mers) împotriva Bulgariei, jumătate contra Valahiei. În felul acesta loan Şişman şi 
cei doi fraţi ai săi, Straşimir şi Asen, S-au bătut vitejeşte cu Murad şi atunci i-au 
învins pe turci şi pe Murad. Au bătut rău oștile lui Murad şi le-au gonit din Bulgaria. 
În acest război turcii l-au ucis pe Asen, fratele lui Şişman. De asemenea şi acea 
oaste turcească care a mers în Valahia a fost bătută de valahi; ceilalți s-au aruncut 
în Dunăre. În felul acesta bulgarii şi valahii s-au mântuit atunci de năvălirea 
turcească” (Siavjano-bălgarska istorija, pod redakcijata na Petăr Dinekov, Sofia, 
1963, p. 65). 

Acest text a fost uneori interpretat ca dând mărturie despre evenimentele din 
1388 şi despre o intervenție românească în dreapta Dunării, dar după cum s-a văzut, 
deşi plasează evenimentul în vremea lui Murad, cronica vorbeşte clar de o năvală 
otomană peste Dunăre şi anume, concomitent cu aceea contra Vidinului, adică 
exact aşa cum descriu cronicile otomane expediția lui Firuz bei. Un amănunt 
aruncarea în Dunăre — ne face să ne gândim că Paisie a utilizat aici pe Mauro Orbini. 

Oricum, ambele cronici bulgare dau pe români (şi pe bulgari) învingători, spre 
deosebire de cum procedează /sforia na Bălgarija! 


36 „Şi trecând de partea cealaltă a Dunării au pătruns în părțile Țării Româ- 
neşti, unde voievodul românilor le-a luat bărcile în care traversaseră fluviul şi i-a dat 
peste cap (diede loro adosso). Şi i-a zdrobit în luptă. Şi aceia care nu au murit în 
bătălie, crezând că pot să se salveze în bărci, şi negăsindu-le pe acelea, au sărit în apă 
spre a nu cădea în mâna dușmanului. În felul acesta au pierit cu toții”. 

Că Firuz bei n-a făcut doar o plimbare de pradă, un „galop” triumfal (Liifti- 
paşa, în Cronicile..., p. 236), cum îl prezintă cei mai mulţi cronicari otomani, avem 
mărturia lui Idris Bitlisi cunoscut ca unul dintre marii istoriografi otomani: „De ase- 
menea şi Firuz-bei, la rândul său, împreună cu oștile nenumărate aflate pe locul din 
fața Ţării Româneşti, a trecut fluviul Dunărea, şi după multe lupte cu duşmanii 
credinței islamice, a luat bani şi felurite lucruri şi nenumărate prăzi şi a prins în robie 
nespus de mulți feciori destoinici şi multe fiice cu înfăţişare frumoasă, alegând a 
cincea parte pentru sultan” Cronicile..., p. 156. Şi Kodja Husein, mai târziu, men- 
ționează că „după luptă în mâinile lor a căzut o pradă bogată” Cronicile..., p. 236. 


37 Vezi A.V. Diţă, 77 mai 1395, o dată importantă în istoria universală: 
victoria românească de la Rovine, Bucureşti, 1995, pe baza căreia am modificat 
formularea din 1987. Am corectat şi greşelile din traducerea cronicii lui Orbino. 
Pentru echivalentul românesc al expresiei „diede loro adosso” sunt dator cu mulțu- 
miri filologului Cristian Moroianu, conferenţiar la Universitatea din Bucureşti şi 
lector trei ani la Universitatea din Padova. 


38 The letters of Manuel II Paleologus. Text, translation, and notes by George 
T. Dennis, Dumbarton Oaks, 1977, p. 42-43 şi notele de la pag. 48. Scrisorile sunt 
caracterizate drept „a most valuable contemporary source for the years 1382-1417” 
(E. Zachariadou). 


5 Vezi Tahsin Gemil, art. cit., p. 5. 


% Această importantă acţiune a fost pusă în lumină prima oară de Aurel Decei 
în studiul Expediția lui Mircea cel Bătrân împotriva akângiilor de la Karinovasi 
(1393), apărut mai întâi în franceză, în „Revue des Etudes Roumaines”, 1, 1953, 
Paris, p. 130-151 şi în românește în volumul postum Relaţii româno-orientale, 
Bucureşti, 1978, p. 140-155. Dar ea nu şi-a dobândit locul ce-l merită în succesiunea 
marilor evenimente militare ale domniei lui Mircea cel Mare decât în /sforia militară 
a poporului român, vol. Il, p. 160-162, unde este caracterizată a fi „prima campanie 
ofensivă europeană îndreptată împotriva Imperiului Otoman”. 


4 În legătură cu data şi împrejurările în care s-a petrecut această campanie, 
Elizabeth A. Zahariadou (Manuel H Paleologos on the strife between Bayezid and 
Kaddi Burhan al-Din Ahmad, în volumul Romania und the Turks (c. 1300 — c. 1500), 
Londra, Variorum Reprints, 1985) este de părere că românii au acționat „încurajaţi” 
de zvonurile că Baiazid trecuse în Anatolia şi că regele Sigismund atacase pe oto- 
mani în Serbia, evenimente ce se petrec în anul 1392. Deci campania de la Kari- 

novasi ar fi databilă în anul 1392 şi s-ar afla în conexiune cu acţiunile lui Sigismund 
la Dunăre. Pentru E. Zachariadou ar fi însă vorba de „a raid of the Wallachians on the 
Danube frontier, in the region of Karinovasî” (p. 480) ceea ce ne dă cheia cone- 
xiunii ce o face cu expediţia regelui Sigismund. În realitate Karinovasi nu e „pe 
frontiera Dunării”, ci în sudul Balcanilor, iar cât priveşte datarea propusă de cer- 


cetătoarea greacă — 1392 — ea este confirmată acum de istoricul Nagy Pienaru. 
+2 The Byzantine Commonwealth... p. 259. 


+3 Ciprian Zaharia, Josif 1 Muşat întâiul mare ierarh român. Noi mărturii 
privind viaţa culturală şi spirituală a Moldovei în secolele XIV şi XV, Editura 
Episcopiei Romanului şi Huşilor, 1987. 

4 Analiza tratatului şi evidenţierea semnificațiilor internaţionale în Istoria 
militară a poporului român, II, p. 166-167, şi Alexandru V. Diţă, art. cit., p. 39-41. 
Faptul că tratatul de la Braşov este anterior şi nu posterior bătăliei de la Rovine a fost 
susținut şi de Tahsin Gemil, art. cit., p. 14. Că denumirea „tratat” nu este cea mai 
potrivită pentru actul în sine, ceea ce nu înseamnă şi infirmarea faptului însuşi al unui 
acord în vederea acţiunii comune antiotomane am arătat (vezi paginile 193-195 în 
volumul de față). 


45 Vezi Ivan Božić, Sima Cirkovi€, Milorad Ekmečić, Vladimir Dedijier, /sto- 
ria Jugoslavije. Drugo izdane, Prosveta, Beograd, 1973 (ed. 1I, 1970), p. 94: 
„Într-adevăr, aşezându-se în fruntea oştilor creştine el (Sigismund — n.n.) a întreprins 
două campanii. Apărându-l pe voievodul valah, ca vasal al său, a înfrânt forţele 
sultanului la Rovine în 1395”. 


46 L'Europe Orientale de 1081 à 1453..., p. 347. 
+7 Alexandru V. Diţă, art. cit., p. 42. 


48 Alexandru V. Diţă, art. cit., Dan Zamfirescu, Din nou despre victoria de la 
Rovine a lui Mircea cel Mare, în „Luceafarul”, nr. 32 din 9 august 1986; Valeriu 
Veliman, art. cit. 


® Vezi acum cele trei cărți ale lui Alexandru V. Diţă care fac bilanțul, sinteza 
şi demonstraţia personală — decisivă — a victoriei, a datei de 17 mai 1395 şi a 
inconsistenței fantasmagoriei istoriografice despre „fuga” şi „restaurarea” lui Mircea 
cel Mare: /7 mai 1395, o dată importantă în istoria universală — victoria 
românească de la Rovine, Bucureşti, Editura Roza Vânturilor, 1995; „Fuga” şi 
„restaurarea " lui Mircea cel Mare între realitatea istorică medievală şi ficțiunea 
istoriografică modernă, Bucureşti, Editura Roza Vânturilor, 1995; Mircea cel Mare 
— între realitatea medievală şi ficțiunea istoriografică modernă, Bucureşti, Editura 
Publiferom, 2004. 


50 Textul acestei cronici, cunoscută azi numai în versiunea medio-bulgară 
editată în 1891 de loan Bogdan şi în traducerea — prelucrare a lui Mihail Moxa, 
editată prima oară de învățatul rus V. Grigorivici în 1859, a fost considerat de 
Bogdan şi Irecek a fi fost scris în Bulgaria, de unde denumirea de „Cronica bulgară”. 

Dar Emil Kaluzniacki a observat primul (Werke des Patriarchen von Bulgarien 
Eutymius, Wien, 1901, p. 103, n. 18) că este vorba de un locuitor al capitalei im- 
periului şi nu de un bulgar din Bulgaria. În 1987 Peter Schreiner a susţinut că 
forma actuală medio-bulgară este o elaborare mai târzie și nu contemporană cu eve- 
nimentele, dar care a folosit izvoare mai vechi. (Die byzantinischen Kleinchroniken 
und die Annalistik bei den Siidslaven, în „Bulgarian Historical Review”, an. VI, 
1978, nr. 2, p. 45-53). 

Contribuţia fundamentală şi — se pare decisivă — la lămurirea genezei acestei 
cronici, la identificarea autorului ei bizantin şi la lămurirea istoriei textului pierdut în 
originalul grecesc şi păstrat în versiunea slavonă şi cea românească (după cea 
slavonă) aparţine istoricului Dumitru Năstase, căruia îi datorăm şi traducerea 
textului slavon în româna de azi şi în franceză. Vezi D. Năstase, Cronica expansiunii 
otomane, 1296-1417, traducere şi studiu introductiv de Dumitru Năstase, în volumul 
In honorem loan Caproşu. Studii de istorie, Editura Polirom, 2000 (textul medio- 
bulgar este reprodus la p. 261-266 după ediţia G. Mihăilă a cronicii lui Moxa); 
acelaşi, La version slave de la chronique byzantine perdue de Jean Chortasménos 
(debut du XV" siècle), în „Etudes byzantines et post-byzantines”, V, Bucureşti, 
Editura Academiei Române, 2006, p. 321-363. 


5! Versiunea lui Moxa a fost cunoscută lui Eminescu prin ediția integrală a 
Cronografului, dată de Hasdeu în vol. | din Cuvente den bătrâni, Bucureşti, 1878. 


*2 Laonic Chalcocondil, Expuneri istorice. Creşterea puterii turceşti. Căderea 
împărăției bizantine, în româneşte de Vasile Grecu, Bucureşti, 1958. 


53 Cea mai veche ediție a cronicii lui Chalcocondil apare în 1615: J. M. 
Baumbach, Historiae Byzantinae scriptores tres, Genevae, 1615, apoi în 1650 ediţia 
Fabrot în Corpus Byzantinae Historiae, Parisiis, reeditată în seria venețiană, 1729. 
Cea mai folosită a fost ediția Bekker, cu traducere latină, din Corpus Scriptorum 
Historiae Byzantinae, Bonn, 1843. 

Anterior s-au publicat traduceri integrale în latină (de C. Clauserus, Basilaea, 
1556, 1562) şi franceză (Blaise de Vigenère, Paris, 1577). Cea română este a treia 
şi s-a făcut pe baza primei ediţii critice a textului original de E. Dark6, Laonici Chal- 
cocondylae historiarum demonstrationes, l-11, Budapestini, 1922-1927. Dar textele 
din cronica lui Chalcocondil privitoare la români au fost excerptate, după versiunea 
latină, şi publicate de Johann Gotthilf Stritter în vasta sa culegere în 4 mari volume 
(volumul al doilea având două părţi) Memoriae populorum, olim ad Danubium, 
Pontum Euxinum, Paludem Macotidem, Caucasum, Mare Caspicum et inde magis 
ad septemtriones incolentium, e Scriptoribus historiae byzantinae erutae et digestae 
a loanne Gotthilf Strittero, gymnasii Academiae Scientiarum Imperialis Petropoli- 
tanae conrectore, Petropoli, 1771-1779, tomi secundi, pars Il. Secțiunea Valachia ex 
scriptores byzantinis de la p. 893-936, caput l: Antiquissima Valachorum memoria, 
et res sub eorum ducibus Myrxa seu Myltza et Dano gestae, p. 901-911. Din această 
culegere au luat ştirile Gebhardi şi Engel pentru cunoscutele lor sinteze. Pentru 

prima oară întregul text privind campania lui Baiazid a fost tradus de 
Gheorghe Şincai şi a apărut în ediţiile cronicii sale din 1853-1854, 1886 şi 1967. 
A fost publicat în original şi însoțit de o nouă traducere de C. Litzica, în articolul 
Din domnia lui Mircea Vodă, în „Convorbiri literare” XXXV, 1901, p. 366-367 
(textul grecesc în nota | de la p. 367). 


5 Am presupus că scrierile sale sunt falsificate de o pană modernă” /storia 
Imperiului otoman, trad. de losif Hodoş, vol. I, Bucureşti, 1876, p. 75, n. 24. 


55 Cf. H. Hunger, Die Hochsprachliche profane Literatur der Byzantiner, 
Erster Band, Miinchen, 1978, p. 494-499, şi introducerea lui Vasile Grecu la prima 
ediție critică, realizată de el: Georgios Sphrantzes, Memorii. 1401-1477. În anexă 
PseudoPhrantzes: Macarie Melissenos. Cronica 1258-1481, ediţie critică de Vasile 
Grecu, Bucureşti, Editura Academiei Republicii Socialiste România, 1966. Macarie 
Melissenos a cărui prelucrare a inclus şi memoriile autentice ale lui Sphrantzes (care 
acopereau numai perioada 1401-1477) a fost cunoscut secole în şir sub forma a ceea 
ce s-a numit „Cronica mare” a lui Sphrantzes, spre deosebire de „Cronica mică” ce 
era de fapt textul autentic. „Cronica mare” a fost cea mai răspândită, în manuscrise, 
cunoscută şi de Radu Popescu. 

Ediţia princeps a apărut abia în 1796 la Viena (K. Alter), o nouă ediţie în 
corpusul de la Bonn (Im. Bekker) cu ambele forme şi cu versiune latină, o a treia la 
Leipzig, în 1935, îngrijită de J.B. Papadopoulos. V. Grecu a dat nu numai prima 
ediție critică, dar şi prima traducere integrală într-o limbă modernă. 


5% A. Karpozilos — G.M. Parassoglu, Aviynoic Booitov tôv 'Touonit- 
Tv, A short chronicle, „Byzantion”, 42 (1972), p. 73-87. 


5 Die byzantinischen Kleinchroniken 1. Teil. Einleitung und text, Wien, 1975, 
p. 558-564, 2. Teil Historischer Kommentar, Wien, 1977, p. 357 (bătălia de la 
Rovine); 3. Teil. Uberserzungen, Addenda et Corrigenda. Indices, Wien, 1979, p. 
114-116. 

58 Pentru raportul acestei cronici greceşti cu izvoarele sârbești vezi acum A.V. 
Diţă, 17 mai 1395, o dată importantă..., p. 205-207 şi în volumul de față, p. 52-59. 

5 M. Eminescu, Opere, vol. XI, Edit. Acad., Bucureşti, 1984, p. 19. 

4% S-a demonstrat însă de către A.V. Diţă că această „informație? este 
interpolată în Moldova, în sec. XVI. 

SI Un exemplu caracteristic ni-l oferă Histoire de Byzance de Paul Lemerle 
apărută în colecția „Que sais-je?” în 1943 şi ajunsă în 1969 la a 6-a ediție. Datele 
fatidice sunt prezente, victoria de la Rovine nu! E adevărat, sunt numai 127 de 
pagini, dar Byzantinische Geschichte de Hans-Wilhelm Haussig, apărută tot într-o 
colecție de largă popularizare, nu are cu mult mai multe (155). 

4% Vezi Al. Diţă, în volumul de față, p. 82. 


& M. Dinici, Hronika Sen-Deniskog kalugera kao izvor za Bojeve na Kosovu i 
Rovinama (Cronica monahului de la Saint Denis ca izvor pentru luptele de la Cosovo 

şi Rovine), în „Prilozi za knizevnost, istorii i folklor”, XVII, 1937, p. 51-66, Ne 
exprimăm recunoştinţa față de conducerea Bibliotecii Academiei Române pentru 
procurarea unei fotocopii de pe acest articol de la Biblioteca Naţională din Belgrad, 
şi cercetătoarei Eugenia loan de la Institutul de studii sud-est europene pentru 
traducerea lui în limba română şi permisiunea de a fi utilizată această versiune în 
manuscris. De asemenea istoricului Alexandru V. Diţă, din iniţiativa căruia s-a 
obținut şi s-a realizat amintita traducere. 

Tot Alexandru Diţă ne-a atras atenţia asupra următorului pasaj din scrierile lui 
Thomas 11] Marquis de Saluces excerptat de N. lorga, pasaj care confirmă cu o 
mărturie decisivă faptul că Sigismund de Luxemburg îşi însuşise şi trâmbița pe 
cont propriu victoria lui Mircea asupra lui Baiazid: „Et, quant je fuz là ou le roy 
estoit, je le vy atout un arc en sa main, jeune chevalier et hardi à merveillez, et bel 
chevalier, qui avoit, n 'avoit mie grant temps, desconfiist une grant bataille contre 
Baldasar Basquin, qui estoit entre en sa terre et la lui gastoit, dont moult grant 
occision fist de cez Turz. Cil Balcdasar fut filz d'Amorat, qui tantez terres gaingna ” 
(Şi când am fost acolo unde se afla regele, l-am văzut, cu un arc în mână, tânăr 
cavaler şi minunat de îndrăzneț, şi frumos cavaler, care nu cu mult timp în urmă 
câştigă o mare bătălie contra lui Baltasar Basquin, care intrase în tara sa și o 
jefuia, cu care prilej a făcut mare ucidere în aceşti turci. Acest Baltasar fu fiul lui 
Amurat, care a dobândit atâtea ţări), N. lorga, Thomas IH Marquis de Saluces, Étude 
historique et littéraire, avec une introduction sur la politique de ses predecesseurs et 
un appendice de textes, Paris, 1893, p. 187. În notă, marele istoric comentează acest 
pasaj: „Probabil că bătălia de care este vorba nu era decât unul din acele zvonuri 
(n’était qu'un de ces bruits) asupra războiului contra turcilor, care se răspândeau 
adesea în această epocă (vezi Călugărul de la Saint-Denis, Il, 112-3) sau poate 
(peut-âtre aussi) vreo versiune falsă asupra bătăliei de la Cosovo (15 iunie 1389) 
unde pieri Murad”. [Pentru Cronica de la Saint Denis vezi acum A.V. Diţă, Cel dinrâi 
ecou internaţional al Victoriei româneşti de la Rovine din 17 mai 1395, în vol. cit. 
p.75-98 şi în volumul de față p. 67-87]. 


4 Manuel Il Paleologus (1391-1425): A Study in Late Byzantine States- 
manship, Rutgers University Press, New Brunswick New Jersei, 1969, p. 127-128. 


6 Cele mai cunoscute şi citate monografii occidentale asupra bătăliei de la 
Nicopole sunt J. Delaviile le Roulx, La France en Orient au XIVe siècle. Expeditions 
du marechal Boucicaut, Paris, 1886, 2 volume; Gustav Kling, Die Schlacht bei 
Nikopolis im Jahre 1396. Inaugural-Dissertation, Berlin, 1906; Aziz Suryal Atiya, 
The crusade of Nicopolis, London, 1934. 


S Serban Papacostea, Mircea la Nicopol (1396): o mărturie ignorată, în 
„Revista de isterie”, tom. 39, 1986, nr. 7, p. 697 şi în volumul Evu/ Mediu românesc. 
Realităţi politice şi curente spirituale, Bucureşti, Editura Corint, 2001, p. 75-78. 

67 Pentru originea acestor acuze (cu care ne întâlnim până şi în Cambridge 
Medieval History, |V, 1923, p. 561) a se vedea Francisc Pall, Les croisades en Orient 

au bas Moyen Åge. Observations critiques sur l'ouvrage de M. Atiya, în „Revue 
historique du Sud-Est europeen”, XIX, 2, 1942, p. 527-583, în special p. 573-575. 


68 Un studiu excepțional şi în felul lui unic în istoriografia internațională a dat, 
asupra acestui proces, Şerban Papacostea, La Valachie et la crise de structure de 
l'Empire Ottoman (14021413), în „Revue Roumaine d'Histoire”, tome XXV, nr. 
1-2, 1986, p. 23-33. 


6 Julius von Farkas, Südosteuropa. Ein Überblick, Göttingen, 1955, p. 64: 
„Nach Nikopolis verlor Europa die Lust, gegen das Osmanenreich einen Kreuzzug 
zu fiihren, der Sultan aber gab die Achtung von den europăischen Waffen auf”. 

Pornind de la această idee a lui Julius von Farkas, am prezentat la Nicopole, în 
ziua de 25 septembrie 1996, la Sesiunea ştiinţifică internațională „600 de ani de la 
expediția cruciată a regelui ungar Sigismund şi de la bătălia de la Nicopole din anul 
1396” comunicarea Nicopole, septembrie 1396, o înfrângere militară, dar o mare 
victorie a solidarității europene, publicată în româneşte în Istorie şi cultură, Bucu- 
reşti, Editura Roza Vânturilor, 2003, vol. I, p. 88-108, şi în limba bulgară, în care am 
citit-o la Sesiune, în volumul /396. Die Schlacht bei Nikopolis. Das Schicksal von 
Bulgarien, Balkanlănder und Europa. Zusammensetzung und Redaktion von Prof. 
Dr. Vassil Gjuzelev, korr. Mitglied der Bulgarischen Akademie der Wissenschaften, 
Sofia, 1999, Verlag Tilia, Akademischen Verlag „Prof. Marin Drinow”, p. 33-44. 


70 Această retragere asiatică, unde sultanul ar fi ascultat şi cântece româneşti 
de la robii capturați la nord de Dunăre a fost evocată de Ducas într-un pasaj celebru al 


=» 


cronicii sale. A fost „binele său de pe urmă”, înaintea catastrofei de la Ankara! 


n P, Gautier, Un récit inédit du siège de Constantinople par les Turcs 
(1394-1402), în „Revue des études byzantines”, tome XXII, 1965, p. 100-111; idem, 
Action de grâces de Demetrius Chrysoloras a la Théotocos pour l'anniversaire de la 
Bataille d'Ankara (28 Juillet 1403), în „Revue des études byzantines”, XIX, 
Melanges Raymond Janin, Paris, 1961, p. 340-357. 


72 În martie 1390 Mircea dă dovadă că prevede cursul ulterior al evenimen- 
telor (care aveau să-l constrângă pe regele Ungariei să-i caute prietenia şi alianța) 
pregătind diplomatic pe regele Poloniei să accepte o antantă româno-ungară. Jagello 
respinge condiţiile lui Mircea, pentru ca şapte ani mai târziu să ajungă el însuși 
la o antantă cu Ungaria sub presiunea pericolului otoman, iar în 1412 să încheie 
pacea de la Lublau care consacră într-un fel triumful liniei preconizate de 
domnul român în 1390: alianța antiotomană peste tensiunile intercreştine! 


73 Pentru toată această problemă a se vedea acum A.V. Diţă, „Fuga” şi 
„restaurarea ” lui Mircea cel Mare între realitate istorică medievală şi ficţiune 
istoriografică modernă, Bucureşti, 1995. Convingerea mea acum (2009) este că 
acela care a reuşit să-l instaleze pe Vlad la Argeş a fost domnul Moldovei, Ştefan |, 
care-şi luase angajamentul, în ianuarie 1395, față de suzeranul său, regele Poloniei, 
să-l susțină împotriva lui Mircea (vezi actul publicat de Mihai Costăchescu în 
Documentele moldoveneşti înainte de Ştefan cel Mare, volumul Ii, laşi, Viaţa 

Românească, 1932, p. 613-614. Este clar specificat în acest act de închinare că se 
obligă, faţă de rege şi de „Crăiasa Hedviga”, „Să-i ajutăm cu toată puterea noastră, cu 
toți prietenii, cu toți fraţii noştri, cu copiii noştri şi cu nepoții noştri împotriva 
Craiului Ungariei, contra voevodului Basarabiei, contra turcilor, contra tătarilor, 
contra polonilor”. 


74 Textul original în „Glasnik srpsksog učenog društva”, XLII (1875), p. 270. 
Traducere în Al. Diţă, 77 mai 1395... , p. 51. 


75 Geschichte der Bulgaren, p. 354. 

7€ Este aprecierea lui Franz Babinger, editorul său. 

7! Cronicile..., p. 39. 

78 Georgios Sphrantzes, Memorii..., ed. cit., p. 222-223. 


7? Autorul îşi exprimă recunoştinţa profundă elenistului Petru Creţia pentru 
amabilitate a de a-i fi lămurit sensul exact al textului lui Melissenos. 


80 Art. cit., p. 93: „Plus tard”. 
8! Curs de istoria românilor, 1900, p. 354. 


si Vezi, pentru situaţia statelor tributare din sudul Dunării G. Ostrogorski, 
Byzance. Etat tributaire de l’Empire Turc, în Zur byzantinischen Geschichte. 
Ausgewählte kleine Schriften, Darmstadt, 1973, p. 237 şi 241. 


5 V. Veliman, art. cit., p. 383. 
84 Vezi p. 193, nota 10. 
85 Histoire de l’État byzantin, p. 586-587. 


% Le traité de paix de Szeged avec les Turcs (1444), în „Revue de Hongrie”, an 
IV, 1911, nr. 3, p. 255-268, şi nr. 4, p. 374-392. 


87 P.P. Panaitescu respinge primul realitatea acestei expediții şi se poate uşor 
constata că nici un istoric ce i-a susținut existenţa nu a adus cel mai mic argument în 
favoarea ei. Toţi se întemeiază pe Chalcocondil, care în mod evident aşază după 
Nicopole campania din 1395, crezând că găseşte o motivaţie în supărarea pricinuită 
lui Baiazid de participarea lui Mircea la lupta de la Nicopole. Dar nicio cronică 
otomană nu consemnează măcar prezența românilor la această bătălie, necum o 
pondere de natură să stârnească mânia sultanului! O campanie otomană sultanală nu 
era un akân oarecare, în stare să treacă neobservat. Or, nici o cronică otomană nu 
consemnează după Nicopole un astfel de eveniment. Doar naivul Evlia Celebi, trei 
secole mai târziu, va depăşi — anticipat — pe istoricii români, trecându-l Dunărea pe 
Baiazid nu mai puţin de... şapte ori! 

% N. Iorga a publicat documentul de două ori: în Acte şi fragmente, vol. III, p. 
4-5, datându-l „3 martie 1401” şi în „Revue Historique du Sud-Est Europeen, XIV, 
1937, p. 90-91, datându-l „, MCCCCI (MCCCCIIJ? mense marccii die I j” fără a da 
explicații asupra diferenței. Numai un nou examen al originalului ne poate da 
lămuriri. 

5 Este vorba de bine cunoscuta expediţie a lui Malcoci-Oglu din anul 1499, 
care a lăsat urme şi în folclor. 


% A fost demonstrat foarte clar şi pe temeiul unui document inedit de Const. 
Al. lonescu, Un război al lui Mircea în 1399 (Un document nou), în „Noua revistă 
română” nr. 45 din | decembrie 1901, p. 418-419. Vezi şi Litzica, Studii şi schițe 
greco-române, Bucureşti, 1912, p. 13. 


”! Suntem informaţi despre această alternativă în faţa căreia Mircea îl punea pe 
Sigismund din scrisoarea regelui de la 23 martie 1399 către loan de Paztoch, 
scrisoare publicată prima oară, după originalul din arhiva Muzeului Naţional din 
Budapesta, de Victor Motogna în anexa studiului său, Politica externă a lui Mircea 
cel Bătrân, Gherla, 1924, p. 41-43 (fără traducere). Textul s-a publicat cu traducere 
românească în Documenta Romaniae Historica, D. vol. 1, p. 171-174. 


%2 „Pentru că în scrisoarea acelui Mircea băgăm de seamă şi vedem în chip 
neîndoios că, dacă nu ne înprijim fără zăbavă de ajutor potrivit şi nu ne apropiem de 
părţile acelea, va trebui să ne îndoim şi să ne temem foarte mult că românii, 
văzându-se lipsiţi de ajutorul nostru, nu vor mai rămâne credincioşi şi nu vor mai fi 
statornici, ci se vor Supune în Scurtă vreme jugului turcesc. Dacă s-ar întâmpla 
acest lucru, pe care bunul Dumnezeu să-l îndepărteze (de noi) ştiţi foarte bine în ce 
primejdie şi pericol ar ajunge apoi ţara noastră” (D.R.H., D, vol. 1, p. 173). 


3 Scrisorile papei Grigore IX s-au publicat în Hurmuzaki, vol. 1/2, p. 
402-408. 


” Hammer, op. cit., trad. Dochez, vol. 1, p. 100-101. 


”% Ipoteza lui Onciul, emisă în cursul din 1900 şi menţinută până la capăt, că 
în realitate nu Mircea, ci Vlad ar fi fost cel ce a plătit tribut lui Baiazid, şi anume după 
lupta de la Rovine, a fost reactualizată de P.P. Panaitescu în Mircea cel Bătrân, 
Bucureşti, 1944. Trecând peste faptul că Onciul era adevăratul ei părinte, autorul 
monografiei citate îşi făcea un titlu de glorie din a fi „dovedit pentru prima oară că 
Mircea n-a plătit tribut turcilor în tot timpul domniei lui Baiazid şi până în 1417” (p. 
9), ci acela care l-a plătit a fost Vlad (vezi Addenda, p. 355-357). Ceea ce însemna, 
totuşi, că Ţara Românească, fie prin Mircea, fie prin Vlad, l-a plătit! 

Că Mircea nu putea plăti tribut după Rovine, nu fiindcă l-a plătit Vlad, ci 
fiindcă el era biruitorul, am arătat. Rămâne să spunem două cuvinte despre ipoteza 
lui Onciul că Vlad a fost tributar turcilor şi vasal al lui Baiazid în timpul scurtei sale 
domnii de mai puţin de un an. Această ipoteză se loveşte de următoarele dificultăți: 

|. Nici un izvor otoman şi nici de altă provenienţă nu pomeneşte de o pace 
între Vlad şi Baiazid, ci numai între Mircea şi Baiazid. Nu putem presupune că 
toate izvoarele — otomane, sârbe, bizantine — au făcut o confuzie între persoane. 

2. Nici chiar aşa-zisa „Cronică bizantino-bulgară ”, singura care ştie de „un 
Vlastel” dar fără a-l numi, nu-l prezintă ca vasal sau tributar ci doar ca pus pe tron 
de sultan. Iar cronicile otomane îl ignoră cu totul, deşi ar fi avut tot interesul să 
menţioneze un succes politic de această natură: înlocuirea lui Mircea cu un supus al 

sultanului Baiazid. Ceea ce arată că el nu a fost exponentul acţiunii şi politicii 
otomane, nu a fost vasal al lui Baiazid. 

3. Unicul izvor cunoscut care-l menţionează pe Vlad ca instalat de otomani 
este diploma lui Sigismund de Luxemburg acordată voievodului Ştibor la 8 
decembrie 1397. Dar nici ea nu-l înfăţişează ca vasal otoman. 

4. Vlad se recunoaşte singur, în unicu-i document lăsat, a fi fost instalat de 
regele Poloniei al cărui vasal se recunoaşte. 

Dacă ținem seamă de raporturile ce existau în acel moment între poloni şi 
otomani, raporturi de colaborare în contra hegemonismului ungar — putem admite că 
un domn pus de regele Poloniei, chiar cu colaborare otomană, nu era obligat să fie 
vasalul şi tributarul lui Baiazid. 

5. Întrucât nu Ştibor l-a înlăturat pe Vlad şi l-a restaurat pe Mircea (simpla 
lectură a diplomei lui Sigismund este suficientă spre a înlătura această ficțiune 
istoriografică), ci.Mircea şi partizanii săi l-au alungat de pe tron, Vlad fiind găsit 
de Știbor „ închis în cetatea Dâmboviţei ”, rămâne o enigmă, admițând statutul lui 
Vlad de vasal sau chiar numai de domn acceptat și pus pe tron de poloni cu 
sprijinul lui Baiazid, cum de s-a putut petrece această înlăturare a lui imediat 
după catastrofa de la Nicopole, adică tocmai într-un moment când Mircea era 
în maximă dificultate, iar Vlad era „omul” învingătorului! Trebuia să se fi 
petrecut ceva între Mircea şi Baiazid, pentru a se asigura că sultanul nu va interveni 
în favoarea lui Vlad, şi este tocmai pacea care i-a dat mână liberă să-și recâștige 
tronul de la Argeş. 

Că nu Mircea, ci Vlad ar fi cel ce a încheiat pacea cu Baiazid, de care vorbesc 
izvoarele, rămâne deci o ipoteză care are împotrivă şi documentele şi logica. Dacă 
Vlad ar fi fost susţinut de Baiazid este greu de crezut că în situaţia creată după 
înfrângerea cruciaților la Nicopole clasa conducătoare şi militară totodată ar fi 
mers alături de Mircea, împotriva protejatului şi vasalului atotputernicului 
Ildârîm! Dar obținând pacea cu sultanul, Mircea l-a lipsit pe Vlad de posi- 
bilitatea de a primi sprijin otoman şi l-a izolat în societatea munteană ce ştia 
acum de partea cui înclină puterea. 


% Este interesant de constatat că până la acest studiu al nostru, nici un pas 
înainte nu se făcuse de la tezele (şi tonul) lui Florian Aaron din /dee repede de Istoria 
Prințipatului Țării Rumâneşti, tom. 1, Bucureşti, 1855, p. 68-70. 

” Radu-Ştefan Ciobanu, A fost pierdută Dobrogea de Mircea cel Bătrân?, în 
„Revista de istorie”, nr. 8/1986, p. 764-773. Vezi acum articolul din volumul de faţă. 

% Nagy Pienaru, Relaţiile lui Mircea cel Mare (13861418) cu Mehmed | 
Celebi, în „Revista de istorie”, nr. 8/1986, p. 774-794. 

” Nagy Pienaru, art. cit., p. 784. Virgil Ciocîltan (Competiţia pentru controlul 
Dunării inferioare (1412-1420), în „Revista de istorie”, tom. 35, 1982, nr. 11, p. 
1196-1197) o contestă cu totul. 

100 Vezi Anca Ghiaţă, Condiţiile instaurării dominației otomane în Dobro- 
gea... în loc. cit., p. 87-94, şi Viorica Pervain, Lupta antiotomană a țărilor române în 

anii 1419-1420, în „Anuarul Institutului de istorie şi arheologie, Cluj-Napoca”, XIX 
(1976), p. 55-79). 

Pentru uşurinţa cu care manipulau informaţiile cronicile otomane când era 
vorba de fațada oficială, vezi şi Nagy Pienaru art. cit., p. 783. 


10! Izvoarele sunt unanime în a atesta faptul că Mehmed I s-a oprit la 
Dunăre și nu a încercat o campanie în interiorul Ţării Româneşti. Cele relatate 
despre întărirea „cetății Giurgiu” cu această ocazie sunt ficțiuni, deoarece ni se spune 
că fot atunci a întărit Isaccea, din nordul Dobrogei, deşi se ştie acum ferm că 
Dobrogea nu a fost pierdută decât de fiul lui Mircea, Mihail. 


102 Dacă Mircea cel Mare ar fi încheiat o convenţie cu Mehmed I, de felul celei 
dintre Ştefan cel Mare şi Mehmed II, sau dacă — lăsându-i asta cu limbă de moarte 
fiului său, ca în legenda despre Ştefan şi Bogdan — ar fi încheiat-o Mihail, atunci 
paralelismul cu Moldova, la care procedează arbitrar istoricii, ar trebui să continue, 
ceea ce nu e cazul. Căci după convenția respectivă a urmat în Moldova un lung 
răstimp de pace, pe când aici constatăm că în 1420 are loc marea campanie 
sultanală în decursul căreia Mihail moare cu sabia în mână. 

Abia după căderea lui Mihail are loc cucerirea unor teritorii din Țara 
Românească şi a cetăților de margine. Dar nici atunci lupta nu încetează, căci Dan al 
II-lea, Vlad Dracul şi Vlad Țepeş îşi transmit ştafeta în efortul de a păstra ce se mai 
putea păstra din moştenirea politică a lui Mircea cel Mare. 

Avântul vitejesc, alternând cu „închinări” de circumstanță în vederea 
aşteptării noilor prilejuri de luptă, defineşte încă o jumătate de secol din istoria 
Ţării Româneşti, până ce abia în 1462 Mahomed al II-lea „Cuceritorul” 
reuşeşte să impună pe tronul Țării Româneşti pe Radu cel Frumos. Dar tocmai 
atunci tradiția creată de Mircea cel Mare trece în mâinile lui Ştefan al Moldovei, 
care prin efortul său militar şi diplomatic întârzie pentru încă o perioadă de timp 
instaurarea dominaţiei otomane asupra țărilor române. 

Când şi sabia marelui moldovean — cel mai strălucit moştenitor şi executor 
testamentar al lui Mircea cel Mare — va trebui să intre în teacă, Imperiul Otoman va 
trebui la rându-i să accepte realitatea ce se va dovedi de aci înainte imuabilă: 
ţările române, poporul român sunt imposibil de cucerit și stăpânit. În conse- 
cinţă, Imperiul se va vedea obligat să accepte un sistem de relaţii speciale, caracte- 
rizat de Filippo Buonacorsi Callimachus prin cuvintele: „după ce au respins armele şi 
încercările (românii) s-au învoit prin tratate, nu ca învinşi, ci ca învingători” (apud 
Şerban Papacostea, Tratatele Țării Româneşti şi Moldovei cu Imperiul otoman, în 
volumul Stat, Societate, Națiune. Interpretări istorice, Cluj-Napoca, 1982, p. 98). 

103 M. Kogălniceanu, Opere, IV, partea a IV-a, Bucureşti, 1978, p. 478. 

104 Existenţa şi semnificaţia lor au fost demonstrate categoric de Mihai Maxim 
în studiul Din istoria relaţiilor româno-otomane. „Capitulațiile ”, în „Anale de 
istorie”, nr. 6/1982, p. 34-68 şi în cartea Țările române şi Înalta poartă. Cadrul 
juridic al relaţiilor româno-otomane în Evul Mediu. Cu o prefață de Prof. dr. Halil 
Inalcik, Bucureşti, Editura Enciclopedică, 1993. 

- VECTOR AL ISTORIEI EUROPENE 


u mulți ani în urmă, unul dintre cei mai mari medievişti occi- 
dentali, Ferdinand Lot, scria în decembrie 1932, referindu-se la 
modul cum era înfăţişată istoria continentului nostru de către confrații săi apu- 
seni: „Ne legăm de luptele sterile ale Franţei şi Angliei în sec. XIV şi XV. 
Ceea ce importă pentru istoria europeană este rezistența la turci a greci- 
lor, sârbilor, ungurilor, valahilor, moldovenilor, în fine a ruşilor, din sec. 
XIII până în al XVI-lea secol. Graţie sacrificiului «balcanicilor» şi slavi- 
lor din răsărit a putut să continue civilizaţia occidentală în Europa de 
Apus şi e ceva de care germanii, italienii, francezii nu-şi dau seama în- 
deajuns”. 
Nimic nu s-a schimbat de atunci, şi toate istoriile Europei în circulație 
şi cele deja traduse la noi ne-o dovedesc! 
lată de ce o renovare solidară a istoriei Europei de către istoricii țări- 
lor ce s-au mântuit pe sine de ordinea impusă de Cei Mari după al Doilea 
Război Mondial, ordine care i-a făcut timp de o jumătate de secol sclavii 
imperiului sovietic, este imperativul categoric al ceasului de față. 
Un veritabil capitol de epopee a luptei pentru Europa este solidari- 
tatea româno-ungară. Îi datorăm cu toţii, noi europenii de la Atlantic la 
Urali et ultra, una din cele mai splendide realizări europene: Renaşterea 


|! Acest pasaj din darea de seamă a lui Ferdinand Lot la lucrarea lui L. Halphen, 


L'essor de l'Europe (XT-XIIF siècles (volumul VI din Peuples et civilisations. His- 
toire générale publise sous la direction de Louis Halphen et Philippe Sagnac, Paris, 
Librairie Felix Alcan, 1932), apărută în numărul pe decembrie 1932 din „Revue 
historique”, a fost extras şi reprodus de Gh.I. Brătianu în La place de l'Europe orien- 
tale dans l’histoire générale du Moyen Age, „Revista istorică română”, III, 1933, 
fasc. l, p. 78. 

italiană! Ea n-ar fi existat niciodată dacă Italia n-ar fi evitat, la sfârşitul 
secolului al XIV-lea, soarta Spaniei, devenită maură pentru opt secole şi a 
Peninsulei Balcanice, devenită otomană pentru alte cinci. lar acest miracol 
poartă un singur nume: SOLIDARITATEA ROMÂNO-UNGARĂ sau — dacă ci- 
tim de la Budapesta — UNGARO-ROMÂNĂ. De oriunde citim, ea este acelaşi 
fenomen, care a hotărât destinul întregii Europe acum şase secole. 

Fără îndoială, Ferdinand Lot avea dreptate să evoce „sacrificiul” 
(immolation) esticilor, cu care s-a plătit salvarea şi înflorirea Occidentului. 
Dar dacă ar fi fost numai sacrificiul, fără o EPOCALĂ VICTORIE şi fără o 
EPOPEE care a început pe malul Argeşului, la 17 mai 1395, şi a durat fără 
întrerupere până la tragedia din câmpia de la Mohacs, la 29 august 1526, 
pentru a renaşte la sfârşitul secolului al XVI-lea sub Mihai Viteazul şi 
Sigismund Bâthory, acest sacrificiu ar fi fost la fel de zadarnic precum 
tragedia de la Cosovo Pole, din 1389, prăbuşirea Târnovei în 1393 şi căde- 
rea Bizanțului în 1453! 

Ceea ce a decis viitorul Italiei aflată în ajunul uriaşei înfloriri 
numită „Renaşterea” n-a fost un sacrificiu, n-a fost „imolarea” ungu- 
rilor şi românilor, ci TRIUMFUL LOR EPOCAL, MÂNĂ ÎN MÂNĂ. 


În faţa uriaşei primejdii ce ameninţa toată Europa cu soarta, deja 
aproape pecetluită, a Bizanțului, Serbiei şi Bulgariei, Mircea cel Mare 
(cel Bătrân este idioţia creată de cronicarul lui Nicolae Mavrocordat, Radu 
Caridi din Popeşti, şi însuşită de o parte din istoriografia noastră modernă şi 
contemporană) a avut tăria de suflet şi geniul de a pune capăt la şase decenii 
de confruntări militare româno-ungare şi de a merge la Braşov în întâm- 
pinarea regelui Ungariei, Sigismund de Luxemburg. 

Acesta se întorcea din expediţia în Moldova, după cronicile ungare 
victorios în confruntarea cu Ştefan I, dar după inscripția dictată de Ştefan 
cel Mare pe piatra de mormânt a omonimului predecesor, niţel bătut. Ori- 
cum, bucuros ca marele domn al Ţării Româneşti, deja impus ca figură de 
prim-plan pe scena politică est-europeană, prin relaţiile sale cu celălalt 
mare regat, polon, să-i devină vasal şi aliat. 

Că acesta ar fi venit să-i cerşească ajutorul, fără ţară, fără armată, 
alungat deja de Baiazid de pe tron şi înlocuit cu un Vlad „Uzurpatorul”, este 
una din neroziile ce se mai predau prin manualele „alternative” şi s-a născut 
din greşita datare a bătăliei de la Rovine (10 octombrie 1394 în loc de data 

reală: 17 mai 1395). Istoria acestei erori şi demontarea ei s-a făcut de către 
Alexandru V. Diţă, în teza sa de doctorat?. 

La 7 martie 1395, la Braşov, s-au pus bazele acestei solidarități de 
luptă anti-otomană româno-ungară, care va dura până în 1526 şi va obliga 
puterea otomană să renunţe la proiectul lui Baiazid |, creatorul imperiului, 
proiect consemnat de Jean Froissart, cronicarul francez contemporan, şi 
transpus în versu-i celebru de Mihail Eminescu: „Din pristolul de la Roma 
să dau calului ovăz”. 

Calul lui Baiazid s-a poticnit şi s-a oprit în fața zidului româno-ungar, 
după ce călcase în copitele sale Serbia, Bulgaria de Răsărit (peste un an şi 
pe cea de Apus) şi redusese Bizanțul la condiţia de umil vasal al turcului. 


* * * 


Bătălia de la Rovine, din 17 mai 1395, a fost o înfrângere categorică a 
Imperiului Otoman şi singura bătălie în care un sultan otoman a fost 
învins şi alungat de pe câmpul de luptă de către un şef de stat creştin. 
Dar acest şef de stat îşi asigurase în prealabil coeziunea întregii societăți şi 
voinţa ei de luptă pe viaţă şi pe moarte, prin alianța cu cel mai mare şi 
puternic regat creştin din această parte de Europă. 

Sigismund de Luxemburg n-a putut fi prezent la Argeş la 17 mai 
1395, fiindcă exact în aceeaşi zi i-a murit soția, fiica lui Ludovic cel Mare, 
şi aceea care-i garantase coroana regatului. A trebuit să rămână la patul 
bolnavei şi nu numai să o îngroape, ci să-şi asigure tronul. Dar imediat 
după aceea, în fruntea oştilor regale, a pornit să-şi ajute aliatul a cărui 
victorie o anunţase deja la Paris, unde s-au tras clopotele de la Notre- 
Dame şi regele însuşi a mers în fruntea unei procesiuni spre a mulțumi 
lui Dumnezeu pentru marea victorie „hongroise”! Ceea ce nu era un 
fals, victoriile vasalilor contând ca ale suzeranilor, iar pentru regele Unga- 
riei, întâlnirea de la Braşov echivalase cu o recunoaştere a unui anumit raport 
de vasalitate, pe care abilul domn lăsase să-l creadă acceptat, deşi nu sem- 
nase un act în acest sens, sau, în orice caz, nu este cunoscut, singurul care s-a 
descoperit şi publicat fiind „comunicatul” său după întâlnirea cu regele?. 


? Mircea cel Mare — între realitatea medievală şi ficțiunea istoriografică 


modernă, Bucureşti, Editura Publiferom, 2000. 


7 Ceea ce se obişnuieşte a se numi „tratatul de la Braşov” accentuându-se poziția 


de egalitate absolută a partenerilor este o legendă a istoricilor noştri. Simpla lectură a 
textului o infirmă, el nefiind redactat ca tratat şi nefiind semnat de ambii parteneri! 

Sigismund de Luxemburg a ajuns în Țara Românească abia în 
iulie 1395, mult după ce Baiazid „trecuse Dunărea fără vad” la în- 
toarcere, cum scrie cronicarul nostru. Dar el este cel ce a reuşit să recuce- 
rească cetatea Turnu sau Nicopolul Mic, intrată în mâna invadatorului. 

Importanța acestei recuceriri, cu care Sigismund s-a lăudat în toată 
Europa, nu era deloc mai mică decât alungarea lui Baiazid de pe pământul 
pe care venise să-l cucerească. Fiind rămasă în mâna lui Baiazid, cetatea ar 
fi devenit ceea ce Chilia şi Cetatea Albă vor deveni în mâna lui Baiazid al 
II-lea, adică arma cu care rezistența militară a românilor era redusă la 
tăcere pentru totdeauna. 

Acelaşi Sigismund, rege german al Ungariei“, va propune la Nicopole 
(S-a demonstrat aceasta de către Şerban Papacostea pe baza unei cronici des- 
coperite de dânsul) ca domnul Ţării Româneşti să fie conducătorul între- 
gii oştiri creștine adunate în cruciadă, recomandându-l orgolioşilor 
apuseni drept acela care îi mai învinsese glorios pe otomani, şi era cel 
mai destoinic?. Se ştie cu câtă superbie propunerea a fost refuzată de către 
cei ce s-au avântat nebunește, trăgând toată „Creştinătatea” în catastrofă. 

Totuşi, deşi Nicopole a fost o înfrângere militară, a fost şi o de- 
monstraţie a forței rezultate din coeziunea europeană, şi sultanul n-a 
mai îndrăznit să mai provoace Europa şi să mai viseze la Roma“. 
Tamerlan îl va obliga, peste şase ani, să nu mai viseze la nimic! 


+ Despre regele Sigismund, considerat „una din figurile cele mai importante ale 
Europei medievale” (Gh. Lazăr), s-au publicat în 1990 şi 1996 două monografii: 
Elemer Malyusz, Kaiser Sigismund in Ungarn, 1387-1437, Budapesta, 1990 (Biblio- 
teca Facultăţii de istorie din Bucureşti, III 23924) şi lorg K. Hoensch, Kaiser 
Sigismund, Herrscher an der Schwelle zur Neuzeit: 13681437, München, 1996 (un 
exemplar în biblioteca subsemnatului). 


s Ş. Papacostea, Mircea la Nicopole (1396): o mărturie ignorată. 


€ Am încercat să demonstrez aceasta — și demonstrația mea a fost acceptată şi 
elogiată, având ecouri şi în presă — în comunicarea Nicopole, septembrie 1396, o în- 
frângere militară, dar o mare victorie a solidarității europene, citită în limba bulgară 
la Nicopole, la 25 septembrie 1996, la Sesiunea ştiinţifică internațională „600 de ani 
de la expediţia cruciată a regelui ungar Sigismund şi de la bătălia de la Nicopole din 
anul 1396”. Versiunea bulgară a apărut în volumul: 7396. Bătălia de la Nicopole în 
destinul Bulgariei, ţărilor balcanice şi Europei. Alcătuit şi redactat de prof. univ. 
Vasil Gjuzelev, membru corespondent al Academiei Bulgare de Ştiinţe, Sofia, 1999, 
p. 33-44. Versiunea românească am publicat-o în /storie şi cultură, vol. 1, Bucureşti, 
Editura Roza Vânturilor, 2003, p. 88-103. 

În faţa imperiului refăcut de către unul dintre fiii lui Baiazid, Meh- 
med I, Ţara Românească se va supune sub fiul lui Mircea, Mihail, în 1420. 
Moldova lui Alexandru cel Bun va rezista însă victorios, amânând eveni- 
mentul fatidic până în 5 iunie 1456, sub Petru Aron. 

În luptă au rămas, un moment doar, Ungaria cu regele Sigismund şi 
voievodatul Transilvaniei care i-a dat istoriei ungare şi europene pe lancu 
de Hunedoara şi pe jumătate-românul rege Matia Corvin. 


Deşi cu momente mai puţin fericite, solidaritatea româno-ungară va 
funcţiona însă mai departe, datorită lui Sigismund de Luxemburg şi lancu 
de Hunedoara, sub Vlad Dracul, fiul natural al lui Mircea cel Mare, şi apoi 
sub Vlad Ţepeş şi Ştefan cel Mare, aceştia fiind „pupilii” Atletului lui Hris- 
tos de la Buda şi aliaţii — cu peripetii — ai fiului său, regele Matia Corvinul. 

Ea a dat de furcă mereu sultanilor, împiedicaţi astfel să spo- 
rească marele câştig al cuceririi cetății Sfântului Constantin şi prin 
cucerirea Belgradului — cheia pătrunderii spre inima Europei. Cuceri- 
torul Bizanțului va fi respins trei ani mai târziu, în iulie 1456, de lancu de 
Hunedoara, şi pentru a doua oară un mare sultan este silit să abando- 
neze ideea expansiunii spre Occident! 

Italia a rămas, în felul acesta, un vis neîmplinit al lui Baiazid, şi a 
putut deveni visul aievea al Europei. 


Atunci când Soliman Magnificul îşi va permite să reia ofensiva 
otomană contra Europei, abia după 131 de ani de la dubla victorie 
româno-ungară din primăvara şi vara anului 1395 (deci aproape un 
secol şi jumătate a ținut digul româno-ungar ridicat în fața diluviului 
otoman) era prea târziu pentru a mai obţine altceva decât împărțirea 
Ungariei cu marele rival, biruitor până la urmă peste secole, dar care 
domina deja Europa apuseană: Imperiul Roman de Națiune Germană, 
condus în acel moment de Carol Quintul (1519-1556). 

Soliman a ratat cucerirea Vienei — noul vis care înlocuise pristolul de 
la Roma. A doua ratare, în 1683, va marca şi începutul declinului Impe- 
riului Otoman. l 

Acesta este marele rezultat al solidarității româno-ungare, creatoare 
de istorie europeană. 

S untem singurul popor din lume căruia proprii istorici — ce-i drept, 
nu toți, dar mulți şi influenți — i-au transformat cea mai mare 
victorie (o victorie de importanță hotărâtoare pentru spațiul sud-est 
european şi cu urmări de lungă durată pentru întreaga configurație a 
Europei) într-o înfrângere sau, în cel mai bun caz, într-o victorie după care 
cel victorios a trebuit să fugă la regele ungar Sigismund de Luxemburg spre 
a primi ajutor şi a fi restaurat pe tron de armatele străine! 

Timp de mai bine de un secol, învățământul românesc de toate 
gradele a fost constrâns să propage şi să dogmatizeze această istorie 
schilodită, rod nu numai al unor erori profesionale şi al unei triste vasalități 
intelectuale față de doi savanți străini — Alfons Huber şi Constantin Irecek — 
dar şi al unor nefericite moravuri „balcanice”, pentru care un adevăr 
descoperit de altul poate deveni, numai prin aceasta, indezirabil şi înlo- 
cuibil cu sminteala proprie. 

Dar să recapitulăm faptele. 

În 1875 un istoric ceh de numai 21 de ani, Constantin Josef Irecek 
(n. Viena, 24.VI1.1854 — m. în acelaşi loc, la 10.1.:918) publica la Praga, în 
cehă, iar în anul următor în germană, o carte ce avea să devină clasică: 
Geschichte der Bulgaren. Împreună cu Geschichte der Serben, apărută la 
Gotha (volumul I, până la 1371, în 1911; vol. II, partea I, până la 1571, 
postum, în 1918), ea l-a consacrat, alături de austriacul Johann Christian 
von Engel (17.X.1770-20.[11.1814), drept cel mai mare istoric al popoa- 
relor Sud-Estului european din secolul al XIX-lea şi primul pătrar al seco- 
lului XX. 

În 1878 o nouă ediţie a Istoriei bulgarilor, întregită şi revăzută 
substanţial, apare în limba rusă din iniţiativa comunităţii bulgare de la 
Odessa, traducători fiind finlandezul F.G. Brun, profesor la Universitatea 
din Odessa, şi istoricul bulgar V.N. Palauzov, care-şi pregătea titlul de 
magistru la aceeaşi universitate. Ediţia rusă de la Odessa va fi tradusă în 
bulgară de către N.D. Rainov şi Z. Boiadjiev, profesori la gimnaziul din 
Gabrovo, şi se va tipări la Târnovo, în 1886. O nouă traducere din ruseşte, 
supravegheată şi prefațată de marele istoric V.N. Zlatarski, vor realiza, în 
1929, Andrei Diamandiev şi Ivan Raev. Ea va fi retipărită în 1978, la Sofia, 
sub redacţia profesorului Petăr Hr. Petrov. Istoria sârbilor va fi la rândul ei 
tradusă de unul dintre ucenicii şi studenții lui Irecek, Iovan Radonici, şi va 
apărea la Belgrad în 1922 şi 1923. Atât pentru istoriografia bulgară cât şi 
pentru cea sârbă, sintezele lui Irecek au jucat un rol decisiv în dezvoltarea 
lor modernă. 

Şi în istoriografia română, cartea lui lrecek, în versiunea germană din 
1876, a dobândit o importanță hotărâtoare în două direcții: 

|. A consacrat, pentru prima oară într-o lucrare de circulaţie 
internațională, victoria lui Mircea cel Mare asupra sultanului Baiazid, 
folosind în acest scop două izvoare fundamentale, atunci editate: Viaţa 
despotului Ştefan Lazarevici, redactată în 1431 de Constantin Kosteneţki 
(„Filosoful”), prieten intim şi istoric oficial al singurului supravieţuitor 
dintre cei trei prinți sârbi vasali aduşi cu forţa de Baiazid în campania de la 
nord de Dunăre!, şi Cronica universală a lui Mihail Moxa, alcătuită în 1620 
în limba română, pe baza izvoarelor slavone, între care se numără şi 
excepţional de importanta istorie a căderii Peninsulei Balcanice sub turci, 
cu relatarea confruntării dintre Baiazid şi domnul Ţării Româneşti?. 


! Prima ediţie a Vieţii, după un manuscris păstrat în Lavra Troiţa Sergheevsk din 


Rusia, a dat-o Andrei Popov în 1869. A doua a dat-o Safatic, după un manuscris păs- 
trat tot în Rusia, la Universitatea din Odessa, şi a apărut în „Glasnik Srpskog učenog 
društva”, 28, 1870 (e cea folosită şi citată de Irecek). A treia aparține lui V. laghici şi 
s-a tipărit tot în „Glasnik”, 42, 1875, având la bază un alt manuscris păstrat la 
Universitatea din Odessa. Ultima a apărut în 1956: Lebensbeschreibung des Despo- 
ten Stephan Lazarević von Konstantin dem Philosophen, hrsg. und übersetzt von M. 
Braun, Gravenhage-Wiesbaden, 1956. Apud Şerban Papacostea, Evul mediu ro- 
mânesc..., p. 84, nota 15. 


Manuscrisul original, autograf, al scrierii lui Moxa a fost luat de la Mânăstirea 
Bistrița din Oltenia de colecționarul şi istoricul rus V. Grigorovici, în cursul unei 

2. Folosind analistica medievală sârbească ce consemna, la rân- 
du-i, înfrângerea lui Baiazid de către „Mircea Voevod”, a extras de aici 
data greşită de 10 octombrie 6903 (1394), reuşind să o impună pentru 
multă vreme istoriografiei româneşti şi internaționale, cu consecințe 
nefaste pentru adevărul istoric. 

De asemenea, a localizat tot greşit bătălia, într-o câmpie (auf einem 
„na Rovinach ” gennanten Felde), ceea ce, contrazicând adevărul istoric, a 
avut însă o neaşteptată şi excepţională urmare literară: cavalcada valahă 
împotriva oştirii otomane, din Scrisoarea IHI, de o forță evocatoare şi o 
concreteţe de-a dreptul „cinematografică”, deşi cea de-a şaptea artă încă nu 
fusese inventată! Dacă Eminescu, unul dintre primii cititori ai cărţii lui Ire- 
cek, n-ar fi reţinut că bătălia s-a dat „la Rovine în câmpii” (ceea ce traduce 
cuvânt cu cuvânt formularea din carte), ci la loc strâmt, cu munţii în spate şi 
pe apa Argeşului înroşită de sângele celor căzuți (cum s-a întâmplat în reali- 
tate, potrivit izvoarelor interne şi otomane), literatura universală ar fi fost 
lipsită de una dintre cele mai impresionante evocări în versuri ale confrun- 
tărilor umane, comparabilă cu //iada şi net superioară Po/tavei lui Puşkin! 


Dacă la Mihail Eminescu — informat la zi cu tot ceea ce privea istoria 
țării sale şi a vecinilor, în vederea ziaristicii din timpul conflagrației ruso- 
româno-turce şi al Congresului de la Berlin — cartea lui lrecek a rodit fericit, 
chiar şi atunci când greşea, prin Nicolae Iorga şi commilitonul său Dimitre 
Onciul, apoi prin elevii acestora (dintre care se vor recruta Constantin C. 
Giurescu, P.P. Panaitescu şi alți corifei ai generaţiei), ceea ce va triumfa 
va fi eroarea de datare. Ea va duce la falsificarea întregii succesiuni a 


călătorii din 1844-1845, mai înainte ca generaţia paşoptistă să-l repereze şi să-l in- 
cludă în proiectul ei de editare a izvoarelor naționale. L-a publicat, parţial, în 1859, în 
cartea sa Despre Serbia în relaţiile ei cu țările vecine, mai ales în secolul al XIV-lea şi 
al XV-lea. Discurs ținut la 10 iunie 1858 în Adunarea festivă a Universităţii Impe- 
riale din Kazan, Kazan, 1859,60 p. + Anexele numerotate de la p. 1 la 90. În acestea 
se ocupă printre primii (după Safatic în 1851 şi înaintea marelui studiu al lui laghici 
din 1877) de analistica sârbă medievală, publicând cu acest prilej o cronică sârbească 
şi partea din Cronica universală a lui Moxa în care este relatată domnia lui loan VI 
Cantacuzino (cel ce a adus turcii în Europa), urmată de analele sârbeşti şi de cronica 
„bizantino-bulgară”, traduse şi compilate de cronicarul român. Sub textul românesc 
se dă traducerea lui în ruseşte realizată de editor. Vezi şi Mihail Moxa, Cronica 
universală. Ediţie critică, însoțită de izvoare, studiu introductiv, note și indici de G. 
Mihăilă, Editura Minerva, Bucureşti, 1989, p. 55-56. 

evenimentelor şi la metamorfoza paradoxală a unei victorii de im- 
portanță europeană într-o înfrângere, sau o pseudo-victorie urmată de 
fugă. 

Pentru ca această entorsă a adevărului să se producă şi să dureze mai 
bine de un secol, a intervenit şi un factor subiectiv: resentimentele lui N. 
Iorga şi adversitatea junimiştilor Dimitre Onciul şi loan Bogdan față de 
titanul care, doi ani după apariţia cărții lui Irecek, fixa, într-una din acele 
caracteristice fulgerări revelatoare ale geniului său, adevărata dată a 
bătăliei zise „de la Rovine” (deşi Rovine nu este un toponim, iar în 
analistica sârbă, de unde l-au luat şi Radu Popescu şi lrecek, se vorbeşte la 
plural: „na rovinah” adică la şanţuri sau râpe). 

La sfârşitul anului 1877, B.P. Hasdeu — căci despre el este vorba — 
ajungea cu cercetarea sa asupra Originilor Craiovei (publicată în serial în 
„Columna lui Traian”) la paragraful al 18-lea, intitulat Mircea cel Mare 
lângă Craiova. Lectura lui ni-l arată încă o dată pe marele savant stăpânind 
o informaţie de o varietate uluitoare, care îngăduie geniului său acele apro- 
pieri neaşteptate, menite să provoace descărcarea de fulger a unei intuiții 
fundamentale, definitive. Este şi cazul ideii de a data victoria lui Mircea 
pornind de la informatia cronicilor sârbeşti medievale că în bătălie a 
căzut, alături de Marco Kralievici, Constantin Dragaş. Numele acestuia, 
însoţit de ziua morții sale, se află într-un manuscris de la Viena ce apar- 
ținuse Mânăstirii Hilandar de la Muntele Athos şi din care slavistul Miklo- 
sich a extras şi publicat în anul 1858, în cartea sa Monumenta Serbica, lista 
conducătorilor Serbiei medievale şi a zilelor trecerii lor întru cele veşnice. 
Folosindu-se de acest extras, B.P. Hasdeu a ajuns la concluzia următoare: 


„Fraţii Constantin şi Dragaş, menționați alături cu Marco între victi- 
mele braţului român în bătălia de lângă Craiova erau şi ei din familia 
princiară sârbească. Graţie lor, noi putem lămuri nu numai luna, dar până 
și ziua în care s-a întâmplat acea superbă izbândă, căci într-un vechi tipic 
al mănăstirii sârbeşti Hilandar din Sfântul Muu'e este înscris: «Meseţa 
maia 17 dăn prestavi se Constantin [i] Dragaş.» Adecă: «În 17 zile ale lui 
maiu au răposat Constantin şi Dragaş.» Prin urmare ilustra victorie de la 
Rovine, a cării strălucire se revarsă asupra Craiovii, avusese loc anume 
la 17 mai 1395” („Columna lui Traian”, decembrie 1877, p. 669). 


Să trecem cu vederea faptul că B.P. Hasdeu a avut la dispoziţie o for- 
mă coruptă a analelor sârbeşti, unde dintr-un singur personaj — Constantin 

Dragaş — se făcuse două: Constantin şi Dragaş. Alterare căreia el îi acordă 
girul absolut, permiţându-şi să intervină chiar în textul tipicului de la 
Hilandar, unde introduce un i [şi] care nu există! Introduce apoi acest şi în 
traducerea proprie, fără să atragă atenţia cititorului — prin paranteze drepte 
— asupra adăugirii, operată de dânsul şi inexistentă în textul respectiv! 

Să lăsăm la o parte şi eşecul tentativei sale de a conferi Craiovei, pe 
temeiul mărturiei cronicilor târzii ale lui Luccari şi Mauro Orbini, o glorie 
ce aparţine în realitate cetăţii domneşti de pe Argeş, şi să reținem numai 
strălucita operaţie a minţii sale excepţionale, care, asociind două informaţii 
atât de disparate şi aparent din zone fără nicio legătură — cronici şi tipice bise- 
riceşti — a reuşit să dateze, cu exactitate matematică, o victorie de a cărei 
amploare şi importanță abia în zilele noastre începem să ne dăm seama. 

Este suficient să urmărească cineva bâjbâiala şi eşecurile ulterioare 
ale unor istorici de talia lui Xenopol în datarea aceluiaşi eveniment, spre a 
cântări greutatea contribuţiei hasdeiene. Dar mai ales se va vedea impor- 
tanța ei din cele ce s-au spus şi se mai scriu încă până în anii din urmă! 


x * * 


Dacă B.P. Hasdeu n-a reuşit (Şi nu va reuşi) să-i convingă pe 
adversarii săi cu privire la data adevărată a bătăliei, el a reuşit, în schimb, să 
pună la dispoziția cercetătorilor români textul integral al Cronicii univer- 
sale a lui Mihail Moxa, după ce ani în şir îi rămăsese chiar lui inaccesibil în 
ediția Grigorovici”. In 1878 acest text se tipărea în primul volum din 
Cuvinte din bătrâni, după o copie executată de ucenicul şi cel mai strălucit 


„Am văzut-o o singură dată, timp de câteva ore, şi de atunci mi-a fost absolut 
imposibil să mi-o procur. Ea poate să vă intereseze mult, căci conţine o cronică scrisă 
în româneşte în prima jumătate a secolului al XVII-lea, rămasă necunoscută istori- 
cilor şi filologilor români. Sub raportul limbii n-am avut răgazul să o examinez”, îi 
scria B.P. Hasdeu lui Suchardt la 14 noiembrie 1877. lar la 12 decembrie revenea, 
adăugând: „Îmi amintesc, de asemenea, că am văzut o dată cartea lui Grigorovici la 
Rakovski, în timpul şederii sale la Bucureşti (1863-1864) unde a murit” (apud G. 
Mihăilă, op. cit., p. 56). 

În 1930 Biblioteca Academiei Române a reuşit să achiziţioneze un exemplar 
din această rarisimă carte, înregistrat cu cota 11.101252. Pe forzațul ei, lon Bianu a 
făcut însemnarea: „Această carte a fost cunoscută de B.P. Hasdeu, care o citează în 
Cuwvente din bătrâni, tom L, pag. 339, unde vorbeşte despre Cronica lui Mihail Moxa 
(1620) 1. Bianu”. Sub însemnare, o ştampilă cu data 23 sept. 1930. 

discipol al său, Grigore Tocilescu, şi va ajunge imediat în mâinile lui 
Mihail Eminescu (autor al unei profunde şi admirative recenzii)” care, cu 
textul lui Mihail Moxa în mână si cartea savantului străin ce-i confirma 
vibrația lui lăuntrică la gloria strămoşilor, va crea, în prima parte a Scrisorii 
III, nu numai o capodoperă literară, ci un veritabil monument al istorio- 
grafiei româneşti. Aici el concentrează întreaga experiență istorică a 
neamului său, identifică permanenţele condiţiei sale istorice şi defineşte 
arta politică ce i-a asigurat dăinuirea. 

Mircea cel Mare devine, sub pana eminesciană, purtătorul de cu- 
vânt al unei naţiuni întregi, simbolul măreției sale în istoria universală, 
mit şi totodată contemporan perpetuu. E ceea ce făcuseră din Ştefan cel 
Mare moldovenii săi, şi nu este întâmplător că tocmai organizatorul serbă- 
rilor de la Putna din 1871 şi cel ce va implora, peste câţiva ani, pe marele 
voievod să se ridice din mormânt spre a-şi mântui neamul, a devenit cel mai 
profund şi cel mai aproape de adevăr dintre istoricii care au scris de- 
spre Mircea cel Mare. Nimeni, niciodată, nu l-a mai egalat, şi nu-l va egala. 

În schimb, curând după apariţia Scrisorii II în numărul din mai 1881 
al „Convorbirilor literare”, o întreagă istoriografie, din afara şi dinlăuntrul 
hotarelor naţionale, avea să se nevoiască, până în zilele noastre, să-i surpe 
statuia înălţată şi să-i afume icoana aşezată de el în sufletul neamului ro- 
mânesc! 


II 


Istoria acestei aventuri penibile, care nu dă semne că vrea să se 
încheie, începe în anul 1884, când academicianul austriac Alfons Huber 
(autorul istoriei ţării sale în celebra colecţie de la Gotha în care Irecek a 
scris Istoria sârbilor şi N. Iorga pe a poporului nostru şi a Imperiului 
Otoman) publică în „Archiv für österreichische Geschichte”, LXVI, 1884, 
p. 541-548 un articol în care, pe baza unei lecturi a diplomelor regelui 
Sigismund de Luxemburg ce se va dovedi abia peste un veac eronată, 
ajunge la concluzia că în confruntarea dintre români şi otomani, din 10 oc- 
tombrie 1394 (sic/), aceștia din urmă n-au fost învinşi, deoarece diplomele 


* Vezi Dan Zamfirescu, Eminescu şi Hasdeu, în volumul Accente şi profiluri, 


Bucureşti, 1983, p. 308-310, şi /storie şi cultură, vol. II, Bucureşti, Editura Roza 
Vânturilor, 2003, p. 154-155. 

lui Sigismund vorbesc — după părerea lui Huber — de o restaurare în 
domnie a lui Mircea, care fusese deci înlăturat de turci, şi la 7 martie 1395, 
când se întâlnise la Braşov cu regele Sigismund şi încheiase cu el un fel de 
convenţie de colaborare antiotomană, nu mai era stăpânul țării şi armatei 
sale, ci doar un Fluchtling — un refugiat sau un fugar (cuvântul german ad- 
mite ambele echivalente româneşti). 

Prin urmare — scria Huber într-o notă —,, De aici rezultă că povestirea 
din Viaţa despotului sârb Ştefan Lazarevici, folosită ca având valoare 
istorică de către C. Jirecek în Geschichte der Bulgaren, p. 353, şi potrivit 
căreia sultanul Baiazid în cursul invaziei sale în Valahia a fost cu desă- 
vârşire zdrobit la 10 octombrie 1394, iar mulți paşi şi voievozi au pierit, nu 
corespunde adevărului”! 

„Adevărul”, după academicianul austriac, se afla tocmai la anti- 
pod: Mircea a fost înfrânt şi obligat să fugă şi să ceară ajutor lui Sigis- 
mund, spre a fi repus pe tron. 


Teoria „restaurării” lui Mircea cel Mare pe tron de către regele Unga- 
riei Sigismund de Luxemburg — teorie sporită de Huber cu „fuga” după 
confruntarea cu Baiazid, fusese avansată prima oară de istoricul iluminist 
maghiar Georgius Pray (1723-1801) în sinteza sa de Istoria Ungariei scrisă 
în latineşte şi apărută în cinci volume la Viena, din 1763 până în 1770. Este 
prima istorie a țării sale publicată în epoca modernă şi o nouă ediţie, numai 
în trei volume şi în format în 8, spre deosebire de monumentalele in folio 
ale primei, se va tipări la Buda chiar în anul morţii sale, 1801. Acolo, în 
volumul al doilea p. 165-167, găsim acest text care conţine in nuce, aproape 
toate „locurile comune” reîntâlnite apoi timp de aproape două secole: 


„[ Sigismund adună trupe] pe care socotea că le poate întoarce mai uşor 
împotriva lui Baiazid, care trecând în acest timp cu armele în Valahia şi 
ocupând Nicopolul Mic, îl lipsise pe voievodul Mircea aproape de orice 
stăpânire. Pentru că era de temut ca nu cumva, dacă turcii şi-ar stabili o 
aşezare puternică pe ambele țărmuri ale Dunării, aceasta să devină cu tim- 
pul pentru Ungaria o cauză de necazuri, strângând de aceea ostaşi cât era 
necesar, pătrunse la sfârşitul iernii în Transilvania. Mircea veni să-l vadă 
pe el, care întârzia câtva timp la Braşov, şi făgăduindu-i din nou supu- 
nere şi depunându-şi jurământul s-a angajat pe sine şi pe boierii săi ca 
ori de câte ori regele va porni cu război împotriva turcilor şi aliaţilor lor, fie 
în persoană, fie printr-un delegat, tot de atâtea ori el însuşi în persoană sau 
reprezentantul lui îi va veni într-ajutor cu toate forțele şi va îngădui cu bună 

credinţă ca regele să aibă trecere asigurată prin Valahia şi aici, atât cât 
situația o va cere, să rămână în siguranţă cu ai săi, iar cetăţile şi întăriturile 
să le poată ocupa pentru sine în țara dușmană. lar dacă va voi să se înapo- 
ieze cu armata, voievodul însuşi să fie obligat să-şi licenţieze armata ne- 
maireținând decât pe aceia care ar fi suficient pentru a opri pe duşman la 
frontieră. De asemenea, dacă regele ar avea de-a face cu turcii de cealaltă 
parte a Dunării, într-o regiune opusă Valahiei, s-a hotărât şi s-a adăugat ca 
din nevoia de a purta războiul, fie aici, fie de cealaltă parte a Dunării, să 
ofere trupelor regale alimente plătite la preț corespunzător. 

Acestea întărite cu aprobarea mutuală, regele, pătrunzând în Valahia, 
Baiazid înspăimântat de venirea lui s-a grăbit să se retragă pe celălalt 
țărm al Dunării şi după ce cetatea Nicopole a fost luată cu asalt i-a 
lipsit pe turci de întreagă această stăpânire. 

După ce a recuperat Valahia şi a restituit-o voievodului, a venit un 
sol din Ungaria care l-a înștiințat că între timp soţia i-a murit. Moartea 
neaşteptată ar fi putut aduce o primejdie însemnată domniei dacă loan, 
arhiepiscopul de Strigoniu, hotărând ceea ce cerea împrejurarea, n-ar fi 


vegheat””. 


Izvoarele lui Pray pentru această expunere sunt neîndoielnic două: 
primul, Cronica Hungarorum a lui loan de Thurocz (Thurâczi Janoş), al 
doilea istoric de curte al regelui Matia Corvin alături de italianul Antonio 
Bonfini, a cărui cronică s-a tipărit de altfel în 1488 la Augsburg şi Oblo- 
mouţ „fără îndoială la ordinul regelui”*. În cronică este glorificat părintele 
său, Iancu de Hunedoara şi el însuşi, dar este înfățișată şi domnia lui Sigis- 
mund de Luxemburg. „În vreme ce prima parte a scrierii se sprijină în între- 
gime pe cronici, în a doua autorul aduce o notă personală în istorisirea dom- 
niei lui Sigismund, a regentului [loan de Hunedoara] şi a regelui Matia”. 

Printre aceste „note personale” se numără şi informaţia falsă, dar care 
avea să facă o carieră fantastică în istoriografia românească, direct sau prin 
intermediul lui Pray care a introdus-o şi folosit-o cum s-a văzut în sinteza 


5 Apud Alexandru V. Diţă, „ Fuga” şi „restaurarea ” lui Mircea cel Mare între 


realitate istorică medievală și ficţiune istoriografică modernă, Bucureşti, Editura 
Roza Vânturilor, 1995, p. 50.Vezi Anexa B-2 (r 93) textul latinesc. Autorul a repro- 
dus integral, în anexa C 8, p. 94-99, şi textul german din articolul lui Alfons Huber în 
care tratează problema „fuparului” Mircea. 


e Histoire abregee de la littérature hongoise par Tibor Klaniczay, Jozef 
Szauder, Miklos Szabolcsi, Budapest, Editura Corvina, 1962, p. 25-26. 


7 Ibidem. 

sa, cum că regina Maria a murit pe când Sigismund se afla în expediţie 
în Ţara Românească’. Dar este de reţinut că versiunea întreruperii 
campaniei în urma venirii unui sol cu vestea decesului nu se află în 
cronică, ci este produsul imaginației lui Pray, şi de la el a intrat în 
istoriografia românească pentru un secol. 

Al doilea izvor, al cărui conţinut este relatat amănunțit, este așa-zisul 
„tratat de la Braşov” din 7 martie 1395, care — citit ca lumea — se dovedeşte 
a fi cu totul altceva, dar din care s-au găsit unii (precum numismatul C. 
Moisil’, preluat de Constantin C. Giurescu) să mai scoată un argument pen- 
tru înfrângerea lui Mircea, care, chipurile, ar fi pierdut pecetea cea mare 
fugind de Baiazid". 


*  Extrasele din cronica lui Thurocz la A.V. Diţă, op. cit., p. 87: De exercitu regis 


Sigismundi în partes Tranalpinas et de morte Marie regine Sequitur. Versiunea 
românească la p. 481; regele, după ce a luat Nicopolul Mic „s-a înapoiat în Ungaria cu 
triumf fericit. Totuşi încă nu se înapoiase când regina Maria cuprinsă de o boală 
grea a părăsit şi domnia şi viața”. 

Gheorghe Şincai, cel mai mare istoric român după Dimitrie Cantemir, cu un 
rol enorm în depistarea și aducerea pe româneşte a mai tuturor izvoarelor ce sunt 
utilizate de două secole încoace, ocupându-se de informaţiile cronicii lui Thurocz a 
corectat anul morţii reginei Maria, care apărea în 1392 la Thurocz (ed. Florea Fu- 
gariu, p. 548). 


9 


C. Moisil, Sigiliile lui Mircea cel Bătrân, în „Revista arhivelor”, VI, 1945, p. 
275, şi extras: „Există cea mai mare probabilitate, că primele două tipare de metal 
s-au pierdut în unele lupte cu turcii sau în retragerile precipitate ce au urmat acestor 
lupte, căci aproape toate luptele lui Mircea cel Bătrân cu turcii, chiar şi cele 
victorioase, s-au terminat cu retrageri adeseori dezastruoase ale armatei sale 
sub presiunea armatelor turceşti mult superioare ca număr, ca organizație şi ca 
pregătire militară.” [...] „Cel mai vechi sigiliu mare domnesc ce ni s-a păstrat de la 
Mircea cel Bătrân este cel de la tratatul de alianță cu regele polon Vladislav Jagello, 
încheiat la Lublin la 20 ianuarie 1390” (p. 16-17 ale extrasului. Sublinierea îmi 
aparține). 


'* Explicaţia absenței acestei peceţi este natura însăşi a documentului, care nu 
este un tratat, ci, în termenii de astăzi, un „Comunicat” dat de domnul român despre 
întâlnirea cu regele Ungariei şi cele ce s-au hotărât cu această ocazie. 

În text se mai consemnează că „de aceea noi, din îndemnul numai al nostru şi 
dintre toată a noastră dărnicie, fără a fi siliţi şi nici împresurați [de nimeni], sub 
credința şi jurământul nostru şi al boierilor noştri, făcut de noi mai înainte, aşa 
cum se cuvine, am făgăduit şi făsăduim zisului domn şi] rege, prin rândurile 
acestea, a păzi şi a băga în seamă neschimbate cele mai jos scrise”. Urmează 
expunerea condiţiilor în care va conlucra cu regele Sigismund. 

Cronica lui Thurocz apăruse recent (1766) în prima sa reeditare 
modernă, datorată lui J.G. Schwandtner, la Viena, în primul tom din Scrip- 
tores rerum hungaricarum, iar „tratatul” de la Braşov l-a publicat Pray, 
Katona, Wagner. 


* * * 


Şapte ani după apariția articolului lui Alfons Huber, în 1891, slavistul 
Ioan Bogdan (1864-1919), cel mai norocos descoperitor de izvoare din 


S-a interpretat această menționare în text a jurămintelor ce au precedat redac- 
tarea lui ca o aluzie la prestarea jurământului de vasalitate, dar ele se referă foarte 
clar la obligaţiile asumate în vederea campaniei preconizate, pentru a-l asigura 
pe rege că vor fi respectate întocmai. Octavian Iliescu în articolul Vlad /”, voivode 
de Valachie, le regne, le sceau et les monnaies, în „Revue Roumaine d'Histoire”, 
XXVII, 1988, nr. 1-2, p. 80 observă că, spre deosebire de tratatul cu regele Poloniei, 
în care Mircea este domnul Ţării Româneşti Dei gratia, ceea ce stabilea clar faptul că 
actul nu implică nici un raport de vasalitate, din actul de la Braşov Dei gratia a 
dispărut. Problema este (mi-a atras atenţia domnul Radu Ştefan Vergatti) dacă şi actul 
de la Braşov cerea neapărat prezența acestei formule, tocmai nefiind un tratat, ca 
acela cu regele Poloniei. 

Textul nu este însă doar un comunicat, ci este şi un angajament scris cu care 
Sigismund pleca acasă şi-l va depune în arhivă (se păstrează în Arhiva Naţională 
Maghiară, D 1.8043), de unde îl vor scoate şi publica Pray, Katona, Wagner şi alții. 

Ca şi actele pentru regele Poloniei, publicate de Dogiel, care însă erau — afară 
de cel al lui Mircea — documentele specifice relaţiilor de vasalitate (un exemplu doar 
cu două luni anterior celui de la Braşov este închinarea lui Ştefan 1 al Moldovei, în 6 
ianuarie 1395, şi apoi a lui Vlad „Uzurpatorul” în 28 mai 1896), acesta se va păstra de 
„beneficiar”. Numai că Mircea nu a semnat la Braşov un act de vasalitate, ci 
obligaţii privind lupta comună. Pe această „hârtie la mână” a găsit modalitatea de a 
nu pune sigiliul cel mare, pretextând că nu-l are cu el, dar promițând că odată ajuns 
acasă va urma şi actul prevăzut cu pecetea: „Spre mai mare învederare şi neîndo- 
ială că cele de mai sus se vor păzi cu sfințenie de noi, aşa cum se arată mai sus, am 
dat pomenitului domn, regele această [scrisoare], pecetluită cu pecetea noastră cea 
mică, în lipsa celei mari, făgăduindu-i a-i da alta, tot asemenea şi cu același 
cuprins, cu pecetea cea mare, atârnată” (DRH, D. Relațiile între Țările Române, 
vol. I, p. 140-142). Dar făgăduitul act cu pecetea mare şi atârnată nu a venit niciodată, 
căci e imposibil de conceput că s-a pierdut, și a rămas în schimb doar acesta în arhiva 
regelui! 

Documentul elaborat la Braşov este o capodoperă de diplomaţie. Este dovada 
că atâta vreme cât a trăit, Mircea cel Mare n-a semnat niciun act de închinare, 
nici către Sigismund, nici către regele Poloniei şi nici către Baiazid sau Meh- 
med I! Desigur, nu un „Fluchtling” putea proceda în acest mod! 

istoriografia românească, a descoperit într-un „sbornic” slavonesc scris în 
Moldova în secolul al XVI-lea de Isaia de la Mânăstirea Slatina, o foarte 
prețioasă cronică ce începea cu anul 1296 şi se termina în anul 1413. Ea 
reprezenta o veritabilă istorie a cuceririi Peninsulei Balcanice de către 
otomani. 

Ioan Bogdan a văzut în acest text unica operă istoriografică rămasă 
din vechea literatură bulgară şi a acreditat-o ca atare prin ediţia şi studiul 
său din „Archiv für slavische Philologie”"!. El a argumentat teza redactării 
lucrării de către un bulgar şi din punctul de vedere bulgăresc, între anii 
1413-1421, „fără îndoială în Bulgaria” (zicea loan Bogdan, deși la data 
aceea nu mai exista statul bulgar, iar marile centre de cultură fuseseră 
răvăşite de vicisitudinile istoriei). 

Caracterizând-o admirabil ca „o istorie contemporană a turcilor şi 
popoarelor balcanice, căci ea nu cuprinde numai istoria bulgarilor din 
ultimii ani ai independenţei lor, ci este mai mult o istorie generală a Orien- 
tului în secolul al XIV-lea şi începutul secolului al XV-lea” (p. 261), ca „o 
relatare aproape sistematică a puterii crescânde a turcilor de la Osman 
până la Mahomed I (12961413), zugrăvind în acelaşi timp şi căderea sub 
stăpânirea turcească a popoarelor balcanice (bulgari, sârbi, greci, alba- 
nezi şi români) ” (p. 263), loan Bogdan nu se îndoia că a descoperit „cea 


Primul care, deşi mai vedea în documentul de la Braşov un tratat propriu-zis, 
încheiat pe picior de egalitate, a considerat gestul domnului român de a folosi pecetea 
mică o abilă modalitate de a nu angaja ţara, ci numai pe sine personal, a fost A.V. 
Diţă, în op. cit., p. 33. 

Primul care a depus un efort special spre a demonstra vasalitatea domnului 
român faţă de regele Ungariei, trecând mai întâi în revistă toate încercările istorio- 
grafiei române de a contesta sau estompa acest fapt real a fost istoricul Marius 
Diaconescu, 7he Relations of Vassalage between Sigismund of Luxemburg, King of 
Hungary, and Mircea the Old, Voivode of Wallachia, în „Mediaevalia Transilva- 
nica”, publicaţie editată de Muzeul Judeţean Satu Mare, tomul II, nr. 2, Satu Mare, 
1998, p. 245-282. Dar cu toată insistența asupra acestui aspect din personalitatea şi 
domnia lui Mircea „the Old” n-a putut spori cu nimic baza documentară față de actu' 
de la Braşov, pe care nu-l consideră, la rându-i, un tratat, ci un fel de „document 
adițional” (p. 257) la cel de vasalitate. Care însă... nu există! 


" Acest studiu a fost tradus în româneşte şi tipărit în loan Bogdan, Scrieri alese, 
cu o prefață de Emil Petrovici. Ediţie îngrijită, studiu introductiv şi note de G. 
Mihăilă, Editura Academiei Române, Bucureşti, 1968, p. 255-269. Citatele şi trimi- 
terile noastre privesc această versiune şi ediție. 

mai strălucită realizare a slavilor sudici” (p. 262), comparabilă, fără a 
păli, cu istoriografia bizantină şi sârbă din aceeaşi perioadă. „Nicăieri 
această perioadă, cuprinsă între 1371-1409, fatală pentru popoarele bal- 
canice, n-a fost descrisă atât de frumos ca în această cronică, în care 
vedem în ea acum un Strălucit pandant la opera lui Constantin Fi- 
losoful” (p. 264). 

loan Bogdan excludea „ipoteza că această cronică ar fi fost scrisă 
undeva în Moldova sau Țara Românească, datorită faptului că informațiile 
despre istoria acesteia din urmă sunt sărăcăcioase şi neclare, iar despre 
Moldova ele lipsesc cu desăvârşire” (p. 263) [s.n.], dar de data aceasta ne 
aflăm, evident, în faţa unui caz surprinzător de cecitate, la un savant totuşi 
atât de perspicace, care stabilea cu deplină siguranță perioada în care s-a 
putut alcătui cronica: înainte de 1453 (căci cetatea imperială este încă — 
prin voia Domnului — a creştinilor) şi cel mai probabil „în primii ani ai 
domniei lui Mehmed I (1413-1421)” (p. 263). 

În realitate, în această „Istorie a cuceririi Peninsulei Balcanice de 
către turci” există un Singur punct luminos, o singură mare victorie 
creştină, înfătişată pe larg şi cu o intensă vibraţie: victoria lui Mircea 
asupra lui Baiazid, adică evenimentul esenţial al secolului de istorie 
românească ce se încheia. Cum se mai poate vorbi, atunci, de „informații 
sărăcăcioase şi neclare”? 

Adevărul este că loan Bogdan, care descoperise de fapt izvorul lui 
Mihail Moxa pentru partea respectivă a Cronicii („Cronica bulgară este 
tradusă integral” — constată el la p. 269) a fost şocat de o „informaţie” care 
nu exista în versiunea lui Moxa: că deşi Baiazid fusese învins, şi a trebuit să 
fugă peste Dunăre, el a reușit să pună în locul lui Mircea un „vlastel”, iar 
Mircea a fugit, la rându-i, în Ardeal. 

Evident că aceasta este „neclaritatea” invocată, cum de altfel se vede 
din comentariul consacrat întregului pasaj privind bătălia de la Rovine: 


„Lupta de la Rovine între Mircea şi Baiazid e, în esență, în con- 
cordanţă cu pasajul clasic din Constantin «Glasnik», XLII, 269-270. 
Data (1394), înfrângerea lui Baiazid şi fuga peste Dunăre sunt în ambele 
izvoare identice; în ceea ce priveşte relatarea urmărilor luptei, ele diferă. 
Ciudat, Cronica bulgară se contrazice ea însăşi, susținând, pe de o parte, 
că Mircea ar fi repurtat victoria şi totuşi s-ar fi refugiat la unguri, pe de 
altă parte susține că Baiazid, fiind învins, ar fi căutat scăpare dincolo de 

Dunăre şi totuşi ar fi numit pe un boier al țării ca domn în locul lui Mircea. 
Această eroare provine, probabil, de la faptul că, imediat după luptă, 
Mircea a plecat la Braşov, pentru a încheia un tratat cu Sigismund (7 
martie 1395). Urmarea luptei a fost, de fapt, cum arată Constantin, 
împăcarea taberelor opuse. Baiazid s-a convins că n-are nici un rost 
să-l urmărească pe Mircea în pădurile sale de netrecut, luând hotă- 
rârea mai avantajoasă de a subjuga definitiv Bulgaria” (p. 266) [subli- 
nierile îmi aparțin D.Z.]. 


Ioan Bogdan nu a acceptat, aşadar, valoarea documentară a „infor- 
maţiei” despre fuga lui Mircea în Ardeal după lupta victorioasă cu Baiazid, 
reperându-i şi subliniindu-i prompt absurditatea. El a continuat să vadă în 
bătălia de la Rovine o strălucită victorie, ca şi B.P. Hasdeu, Mihail Emines- 
cu şi C. Irecek, cel din 1876. Datând-o însă, după C. lrecek, la 10 octombrie 
1394 (această dată este atribuită abuziv şi lui Constantin Filosoful, care în 
biografia lui Ştefan Lazarevici nu are decât anul erei bizantine: 6903, 
interpretabil cu 1394 numai dacă admitem că lupta s-a dat în octombrie 
1394, ceea ce nu scrie nicăieri Constantin Kostenețki „Filosoful”) a fost 
obligat să plaseze recucerirea cetăţii Turnu cu sprijinul lui Sigismund 
(faptul istoric real pe care s-au întemeiat toate speculaţiile lui Pray şi 
Huber) „în anul următor”, când, în realitate, evenimentul s-a petrecut la 
două luni după victoria domnului român din mai 1395. 

Ultimul cuvânt al lui loan Bogdan în aceste probleme poate fi citit în 
Luptele românilor cu turcii până la Mihai Viteazul, conferinţă ţinută la 25 
ianuarie 1898 sub bolta Ateneului Român". 


" Luptele românilor cu turcii până la Mihai Viteazul. Cultura română veche. 
Două conferinţe ținute în sala Ateneului Român din Bucureşti, în zilele de 25 şi 29 
ianuarie 1898, Bucureşti, 1898. lată ce citim la p. 12-13 „Baiezid (sic/), apropiindu-se 
de Țara Românească la 1393, când supuse definitiv Bulgaria ostică, cucerind şi 
reducând în cenuşe capitala Târnova, trecu la 1394 Dunărea cu o puternică armată şi 
cu despoții sârbești Ştefan Lazarevici, Marco Cralievici şi Constantin Dragaşevici în 
suita sa; dar Baiezid e bătut de Mircea cumplit la 10 Octomvrie şi se întoarce ruşinat 
peste Dunăre, punând stăpânire numai pe Nicopolul mic sau Turnul, pe care îl pierde 
în anul următor, fiind recucerit de Mircea cu ajutorul regelui unguresc 
Sigismund. 

«Şi se dete o mare luptă» (ne spune o cronică bulgărească aproape contim- 
porană, pe care a tradus-o şi cronicarul muntean Moxa) «şi o mulţime de viteji turci 
căzură de mânile puternicilor domni creştini, între care se aflau şi Constantin 
Dragaşevici şi Marco Cralievici, şi atât de multe sulițe s-au rupt, încât de mulțimea 
săgeţilor nu se putea vedea nici cerul, iar apa de pe acolo era încruntată de sângele 

Un an mai târziu, Nicolae Iorga (1871-1940), în Studii istorice 
asupra Chiliei şi Cetăţii Albe, Bucureşti, 1899, punea — pentru aproape un 
secol — istoriografia românească pe direcţia greşită stabilită — în succe- 
siunea lui Pray şi Huber — de Constantin Irecek în 1892. 


III 


Sub titlul Zur Wiirdigund der neuentdeckten bulgar Chronik 
[Despre valoarea nou descoperitei cronici bulgare], tipărit în „Archiv für 
slavische Philologie”, tom 14, 1892, p. 255-277, Constantin lrecek a făcut 
un examen amănunțit al valorii istorice a nou-descoperitei „cronici bul- 
gare” editate de loan Bogdan în volumul precedent al revistei lui Iaghici. În 
cadrul acestei analize, oprindu-se la relatarea bătăliei dintre Mircea şi Ba- 
iazid, învățatul cehoaustriac şi-a abjurat total poziţia din cartea tinereții 
sale, însuşindu-şi punctul de vedere al lui Huber şi acordând — spre 
deosebire de loan Bogdan — deplină încredere „informaţiei” de- spre 
fuga lui Mircea şi înlocuirea lui cu un „„vlastel”. 

lată ce scrie C. lrecek: 


„Baiazid vine în toamna anului 1394 în Țara Românească, cu o mare 
armată, în care se găseau şi principii vasali sârbi Ştefan, «regele» Marco 


multelor trupuri omeneşti. Baiazit însuşi se cutremură şi fugi.» Tot aşa e descrisă 
această luptă într-un alt izvor contimporan, în viața lui Ştefan Lazarevici, scrisă pe la 
1431 de Constantin Filosoful: în ea se mai povestește că despotul Marco, eroul 
legendar al poesiei populare sârbești, ar fi zis înainte de luptă cătră colegul său 
Constantin, că se roagă lui Dumnezeu să ajute creştinilor şi să cadă el însuşi cel dintâi 
în luptă. Analele sârbeşti ne dau locul acestei lupte: Rovine. 

După o înfrângere atât de strălucită nu e de mirare să vedem pe Mircea doi ani 
mai apoi, la 1396, împotriva turcilor în marea bătălie de la Nicopoli pe Dunăre, în 
care creştinii apuseni sub comanda lui Sigismund regele Ungariei veniseră pentru 
prima oară în număr mai mare în ajutorul celor răsăriteni”. 

Traducerea dată de marele slavist citatului din aşa-zisa cronică bulgară este din 
păcate creatoare de confuzie pentru cine nu cunoaşte istoria şi originalul! S-ar putea 
înțelege că „între puternicii domni creştini de mâinile cărora au căzut mulțime de 
viteji turci” se aflau şi Constantin Dragaşevici şi Marko Cralievici! Traducerea 
exactă este: „Și se dete o luptă mare, încât a căzut o mulțime de turci aleşi, dintre cei 
puternici [adică de căpetenii]. Şi dintre domnii creştini au fost [printre cei căzuţi] 
Constantin Dragaşevici şi Marko Kralievici”. Apud Al.V. Diţă, Mircea cel Mare între 
realitatea medievală şi ficțiunea istoriografică modernă, Bucureşti, Editura Publi- 
ferom, 2000, p. 247. 

— fiul lui Vukaşin — şi Constantin. El cucereşte Nicopolul Mic (acum Turnu 
Măgurele) în fața Nicopolului bulgăresc, şi pătrunde în interiorul ţării, 
pustiind şi jefuind. Voievodul Mircea şi-a dus mare parte din locuitori la 
adăpost în Carpaţi, a hărțuit pe inamic și s-a încumetat la o bătălie mai 
mare într-un ţinut păduros, unde cu slabele sale forțe de luptă se putea 
măsura cu supraputerea (wo er es mit seinen schwârcheren Streitkräften 
mit der Vebermacht aufnehmen konnte). Ca loc al luptei, analele sârbești 
numesc o localitate Rovine; după loan Bogdan („Archiv”, XIII, 497, n. 2) 
există acum numai un sat Rovinari, situat în extremitatea vestică a jude- 
țului Gorj, în vreme ce mai vechii cronicari români căutau locul luptei în 
județul Ialomiţa. O informaţie turcească deplasează bătălia pe râul Argeş. 
Cronica bulgară scrie doar de un râu, fără să-l numească. Data analelor 
sârbeşti, 10 octombrie 1394, nu poate fi pusă la îndoială. Baiazid a în- 
vins, dar cu pierderi grele. (Bajezid siegte, aber unter schweren Verlusten). 
Pe lângă unele mărimi turceşti, au căzut şi regele Marco şi Constantin. 

Mircea a fugit în Ungaria, unde se afla la 7 martie 1395 în Braşov, la 
regele Sigismund. Baiazid a aşezat un alt nobil valah ca voievod, al 
cărui nume nu ne este cunoscut, a lăsat la întoarcere o garnizoană în 
Nicopolul Mic, şi a trecut Dunărea înapoi. 

În mai şi iunie 1395 vine regele Sigismund în Țara Românească, pune 
din nou pe Mircea ca voievod şi cucereşte Nicopolul Mic de la turci. La 
întoarcere armata ungară în marş este atacată la o trecătoare din Carpaţi 
de cete de români cu lănci şi săgeți otrăvite. Cu toate că acest atac prin 
surprindere a fost întreprins de partida filoturcă, care-l combătea pe 
Mircea, Sigismund va scrie, mai târziu, despre trădarea protejatului 
său. 

La 6 iulie 1395, Sigismund, revenit deja în Ungaria, data «in campestri 
nostro descensu prope villam Hozyomezu vocatam» desigur în «Hoszu- 
mezo» pe Tisa superioară, în Maramureş, iar la 26 d. M. se afla în Ofen”. 


Acesta este „scenariul Irecek”, devenit literă de evanghelie pentru 


istoriografia românească în urma adoptării şi completării lui de către 
Nicolae Iorga, în 1899, în cartea citată: 


„Urmează provocaţiunea lui Mircea, care profită de lipsa Sultanului, 
ocupat cu preparativele luptei impotriva emirului de Castemuni. Deşi 
promisese tribut, e/ trece Dunărea şi pradă «șesul Cadin» sau «Carino- 
vasis». Baiazid răspunde trecând râul la rândul său, în Muntenia, pe la 
Nicopole. Nicopolea Mică e ocupată, domnul urmărit până la Argeş. Aici 


3 Apud Alexandru V. Diţă, „Fuga” şi „restaurarea ” lui Mircea cel Mare..., p. 


56-57. 

acesta işi alege o posițiune tare, unde Baiazid nu cuteză să-l atace. El 
plecă, lăsând un alt domn în scaun. [Deşi nu cutezase să-l atace! — n.n.] 
pe Vlad, poate unul din boierii lui Mircea, vornicul menţionat în 1391. 
În cursul acestei campanii, se dădu lupta din 10 octombrie 1394 la Rovine, 
în care căzură principii Marcu şi Constantin, după analele sârbeşti. 
Mircea învinsese, dar, ca şi Ţepeş în 1462, ca şi Mihai în 1595, el nu se 
putu folosi de victorie şi se retrase la munți, spre Argeş. 

Numai aşa se pot împăca mărturiile cronicarilor turci citați, a Bizan- 
tinului Phrantzes, trecut cu vederea până acum, a cronicelor sârbești şi 
a documentelor de care va fi vorba îndată. 

Anul 1394 e ocupat de lupta dintre vechiul domn şi cel introdus de 
turci. Mircea pare Să fi fost învins; în orice cas, situatiunea sa deveni în 
curând aşa de grea, încât el trebui să treacă munţii, alergând la ajutorul 
regelui Sigismund. La 7 martie 1395, în Braşov, se încheie un tractat 
contra turcilor între cei doi domni: ni s-a păstrat actul dat de Mircea prin 
care el se înclatora a sprijini după putință orice expedițiune contra inimi- 
cului comun. Lupta începu, în curând, zice cronica ungurească, «contra 
turcilor şi muntenilor», aclecă muntenilor lui Vlad. 

Nicopolea- Mică fu cucerită pentru Mircea, fără să se poată ajunge la 
un resultat decisiv, căci, murind regina Maria (17 mai), Sigismund fu 
chemat în grabă în statele sale, urmărit de ostaşii lui Vlad cari îl loviră 
în munti la «Pozata» sau «Pazata». La 28 mai al anului următor, Vlad, 
«domn al Basarabiei şi comite de Severin» era în scaunul său din Argeş: el 
se declară vasal al lui Vladislav Iagello şi Hedvigei, regi legitimi ai 
Ungariei, cari îi confirmase stăpânirea ” (p. 65-66). 


În acest labirint, construit de N. Iorga pornind de la C. Irecek şi cu 
aportul de ultimă oră al lui Sphrantzes (neglijat de istoricii moderni, dar 
folosit din plin la începutul secolului al XVIII-lea de Radu Popescu) isto- 
ricii români se vor rătăci aproape un secol. 


* * * 


Dimitre Onciul (1856-1923) va încerca să împace ideea de victorie a 
domnului român cu deja dogmatizata teză a fugii sale după victorie, în 
căutare de ajutor la regele Sigismund, cu armele căruia va fi repus pe tron. 
Pentru aceasta, el va inventa pur şi simplu o a doua bătălie, nefericită (N. 
lorga inventase doar paralela cu Mihai Viteazul la Călugăreni şi cu 
Vlad Ţepeş în 1462, care va face lungă carieră, fiind adoptată şi de stu- 
denții şi viitorii săi contestatari, Constantin C. Giurescu și P.P. Panaitescu!) 

în care Mircea ar fi fost învins, şi ca urmare înlocuit cu Vlad şi obligat să 
fugă peste munți. 

Dimitre Onciul a fost, după mai tânărul cu 15 ani N. Iorga din Studii 
istorice asupra Chiliei şi Cetăţii Albe (1899) şi Geschichte des Rumă- 
nischen Volkes (1905), istoricul român cu cea mai mare influență asupra 
evoluţiei studiilor despre Mircea cel Mare. Prin celebrul său studiu despre 
Titlul lui Mircea cel Bătrân şi posesiunile lui, publicat în „Convorbiri 
literare” începând din noiembrie 1901 până în martie 1903, dar rămas 
neterminat şi retipărit abia în 1968 şi 2006!*, a dat întâia cercetare fun- 
damentală a istoriografiei româneşti consacrată marelui domn şi a reușit să 
impună supranumele „cel Bătrân” creat de Radul Popescu în /sroria dom- 
nilor Țării Româneşti, înlăturând pentru aproape un secol pe „Mircea cel 
Mare” — cum îl numiseră B.P. Hasdeu şi A.D. Xenopol — deşi el personal, în 
ultimul curs ținut la Universitatea din Bucureşti, în anul universitar 1920- 
1921, avea să-l numească de zece ori Mircea cel Mare şi niciodată cel 
Bătrân!!5 

Numit la 18 noiembrie 1895 profesor de istoria românilor la Univer- 
sitatea din Bucureşti (o lună după Nicolae Iorga, numit la 24 octombrie cu 
adresa nr. 7847)'S cu obligaţia de a o trata din cele mai vechi timpuri până la 
1526, Dimitre Onciul şi-a început cursul în februarie şi-l va ţine până la 
sfârşitul anului universitar 1920-1921, când va fi țintuit la pat de o boală 
veche, murind la numai 67 de ani. El va împărţi materia pe trei ani, după 
care o va relua da capo cu o nouă serie de studenți. 

Din anii universitari 1895-96 (acesta acoperit doar pentru lunile 
februarie-iunie), 96-97 şi 97-98 ni s-a păstrat un singur curs litografiat, din 
ultimul an, acum în Biblioteca Naţională, cota 1V 19079. 

Începând din anul universitar 1898-1899, când are loc şi o reorgani- 
zare administrativă conformă cu noua lege a învățământului, cursul lui 


" Dimitre Onciul, Scrieri istorice. Ediţie critică îngrijită de Aurelian Sacerdo- 
teanu, Bucureşti, Editura ştiinţifică, 1968, vol. II, p. 19-142; Academia Română. 
Cărţi de căpătâi. Dimitre Onciul (18361923), Scrieri alese. Ediţie îngrijită de acad. 
Ştefan Ștefănescu, dr. Dorina N. Rusu, dr. Bogdan-Alexandru Halic, cu un cuvânt 
înainte de acad. Eugen Simion, preşedintele Academiei Române, București, Editura 
Academiei Române, 2006, p. 434-512. 


5 La paginile 128, 145, 164, 209, 246 (de două ori), 247, 248, 258, 298. 


'* Anuarul Universităţii din București pe anul şcolar 1895-1896. Al IV-lea anuar, 
Bucureşti, 1896, p.14. 

Dimitre Onciul are norocul unor eminenţi stenografi şi editori, datorită 
cărora putem urmări pas cu pas, până în anul universitar 1920-1921, efortul 
primului adevărat profesor de istoria românilor la Universitatea din Bucu- 
reşti de a elabora, pe această cale, o nouă istorie a poporului nostru pentru 
perioada ce i se încredințase, dar din care n-a depăşit niciodată anul 1504, 
cu sfârşitul domniei lui Ștefan cel Mare. 

A.D. Xenopol îşi încheiase nu de mult (1893) cele şase volume ale 
sintezei sale, şi publicase la Paris, chiar în anul când Dimitre Onciul păşea 
la catedră, versiunea ei franceză în două volume, prefațată de Alfred 
Rambaud. Era cel mai preţios dar pe care Ion C. Brătianu îl făcuse neamului 
românesc în cultură, numind pe recenta sa achiziţie (istoricul trecuse la 
liberali în 1880) profesor titular la Catedra de istoria românilor a Univer- 
sității din Iaşi, începând din august 1883. După şase ani, în septembrie 
1889, A.D. Xenopol va începe editarea Istoriei românilor din Dacia Tra- 
iană, scoțând câte un volum pe an până în 1893, când împlinea 41 de ani. 

Socotit „trădător” de către junimiştii care până la 36 de ani nu-i 
putuseră asigura cariera pentru care avea şi vocaţia şi pregătirea necesare, 
aceştia s-au preocupat, în schimb, să-i găsească şi să promoveze un rival! El 
a fost descoperit în bucovineanul Dimitre Onciul, adus profesor la Bucu- 
reşti la 40 de ani, în plină maturitate, după ce se impusese în Bucovina na- 
tală şi se afirmase, alături de mai tânărul cu opt ani loan Bogdan, ca una din 
stelele de primă mărime ale generaţiei prin care Junimea şi „Convorbirile 
literare”, după ce dominaseră două decenii viața literară, impuneau „direc- 
ţia nouă” şi în domeniul ştiinţific (între ei şi geograful Simion Mehedinţi). 

Dimitre Onciul debutase în „Convorbiri literare” în 1884, cu studiul 
luga Vodă domn al Moldovei la 1374 şi 1400, angajând pe acest subiect o 
polemică cu A.D. Xenopol în 1886. Făcuse, la cerere, o amplă recenzie 
cărţii lui Xenopol Teoria lui Roesler, în şase numere din 1885, afir- 
mându-se ca un egal al proaspătului profesor de la Iaşi. Titu Maiorescu a 
înțeles că era singurul în stare să-i facă „pereche” celui răzleţit de confreria 
ce-l trimisese la studii şi făcuse din el o figură de prim-plan a vremii”. 

Totodată, prin loan Bogdan — care devenise la 20 iunie 1892 titularul 

" Pentru rolul lui Maiorescu în promovarea lui Dimitre Onciul, vezi Ilie Minea, 
Locul lui D. Onciul în istoriografia românească, în volumul său Paralipomena, laşi, 


1939, p. 6-7 şi Pamfil Georgian, Dimitre Onciul. 26 octombrie 1856 — 20 martie 
1923, Extras din „Convorbiri literare”, nr. 7-12/1940, p. 899. 

celei dintâi catedre de studii slave din România — şi prin Dimitre Onciul, 
Titu Maiorescu ridica în fața eternului rival, B.P. Hasdeu, doi specialişti în 
două domenii pe tărâmul cărora titanul strălucise până atunci singur, şi 
aceasta după ce-l eclipsase şi-l împinsese la margine în conştiinţa publică 
prin instituirea cultului lui Mihail Eminescu, în al cărui pontifex maximus 
se erijase (B.P. Hasdeu înţelesese perfect manevra, dar nu i-a putut opune 
decât două versuri vitriolante din poezia Dumnezeu, despre „cârtiţa schim- 
bată-n elefant”). 

Titu Maiorescu devenise la 28 octombrie 1892 rectorul Universităţii 
din Bucureşti pentru o perioadă de 4 ani şi este aproape sigur că i se dato- 
rează crearea în 1895 a unei catedre destinate predării istoriei românilor de 
la origini până la sfârşitul secolului al XVII-lea, care urma să fie ocupată de 
Onciul. Scoasă la concurs, Titu Maiorescu, în calitatea de rector, a devenit 
preşedintele comisiei ce urma să decidă, la Iaşi, cine va fi viitorul titular al 
noii catedre. Din comisia prezidată de el şi care urma să analizeze dosarul 
unui singur candidat, Dimitre Onciul de la Cernăuţi, făceau parte A.D. 
Xenopol, Aron Densuşianu, Andrei Vizanti, Constantin Leonardescu, lon 
Caragiani şi Petre Răşcanu, iar concursul fusese fixat la 11 noiembrie 1895. 
Surpriza a venit de la B.P. Hasdeu, care a cerut să fie numit el, pe baza 
lucrărilor, fără a mai trece prin concurs. Maiorescu şi comisia i-au respins şi 
cererea şi candidatura la concurs pe chestiuni de procedură (nu era în 
termenul cerut de lege şi se făcuse printr-o telegramă) şi astfel Onciul a fost 
numit, la 18 noiembrie 1895, cu adresa nr. 8796, titularul noii catedre!'*, 
venind triumfal de la Cernăuţi, unde la plecare i s-a dat un banchet de rămas 
bun. 

loan Bogdan, Dimitre Onciul şi Simion Mehedinţi (fondatorul geo- 
grafiei ca ştiinţă la noi şi unul din marii geografi ai epocii sale) au succedat, 
în strategia culturală maioresciană, marilor figuri literare din prima etapă: 
Mihail Eminescu, lon Creangă, Ion Slavici şi I.L. Caragiale, venind să 
umple golul din ştiinţă, deplâns de Maiorescu în 1882, în a doua partea a 
articolului Literatura română şi străinătatea (inclus în volumul III din 
Critice). Li se vor alătura filosofii: Rădulescu-Motru, P.P. Negulescu şi Ion 


'% Marin Popescu-Spineni, Contribuțiuni la istoria învățământului superior. Fa- 
cultatea de filosofie şi litere din Bucureşti de la început până în prezent. Istoric, 
bio-bibliografie, programe, regulamente, statistici, diagrame, Bucureşti, Cultura 
Naţională, 1928, p. 116 şi Anuarul..., p. 14. 

Petrovici. Cu toţii vor datora lui Titu Maiorescu acelaşi cult al perfecțiunii 
„în fond şi formă” pe care îl va respinge însă geniul furtunos al tânărului 
Neculai Iorga, caracterizat infailibil de Titu Maiorescu, de la primii paşi, 
prin cuvintele: „Domnul lorga varsă dimineaţa ce-a mâncat seara!”. Dar a 
fost îmbrăţişat şi el de „Covorbirile literare” (unde cumnatul său, loan 
Bogdan, figura din 1900 în comitetul de redacţie, devenind în 1902 direc- 
torul revistei) până ce va deveni noul concurent la dominaţia scenei cultu- 
rale, şi foarte curând va fi câştigător al competiţiei. Nu însă fără a plăti un 
tribut aproape fatal anti-maiorescianismului său structural. 

Dimitre Onciul va intra în Academia Română ca membru corespon- 
dent în aprilie 1889, fiind votat în aceeaşi şedinţă cu A.D. Xenopol. Dar 
titular va deveni abia în |l aprilie 1905, spre deosebire de A.D. Xenopol 
care în 1893 va lua locul rămas liber prin moartea lui Mihail Kogălniceanu. 
Îşi va încheia însă viaţa ca preşedinte al ei, cu puţin înainte de a-şi încheia 
mandatul, ceea ce-l va face pe Vasile Pârvan să spună, în cuvântarea ţinută 
la Biserica Mihai Vodă din partea Academiei, la 22 martie 1923, că „desti- 
nul a voit ca el să plece încununat”. Acelaşi Vasile Pârvan, atunci vicepreşe- 
dinte al Academiei, a ţinut să sublinieze, anunțându-i săvârşirea din viaţă la 
şedinţa extraordinară din 20 martie că „este primul caz când preşedintele 
Academiei Române a fost numai om de ştiinţă. Onciul în politică n-a în- 
semnat nimic. Timp de patru decenii a lucrat numai în chiliuţa lui, consa- 
crându-se cu totul ştiinţei şi numeroaselor instituţii culturale din care a 
făcut parte”!?. 


* x * 


Cursul de istoria românilor, ținut de Dimitre Onciul cu o singură 
întrerupere în anii războiului 1916-1917 şi 1917-1918 (până la 26 aprilie 
când se redeschide Universitatea din Bucureşti sub ocupaţia germană) se 
păstrează într-un mare număr de stenograme litografiate, nu toate ajunse în 
Biblioteca Academiei Române (unde sunt acum 11), dar completându-se în 
mare măsură cu cele din Biblioteca Naţională şi din Biblioteca Facultăţii de 


Academia Română. Anale. Tomul XLIII. Şedinţele din 1922-1923, Bucureşti, 
1923, p. 48. După slujba de la Mihai Vodă rămăşiţele pământeşti ale lui D. Onciul au 
fost duse şi înmormântate la Cernăuţi. „Serviciul divin, amintea Pârvan, se va oficia 
poimâine, joi, la ora 2, în biserica Mihai-Vodă. Cortegiul, în drumul spre Gara de 
Nord, va trece prin faţa Universităţii şi pe la Academie”. 

istorie a Universităţii din Bucureşti. Câteva — între care unul în posesia 
autorului acestor pagini — n-au intrat încă în bibliotecile publice, dar poate 
că acest lucru se va petrece în viitor. 

Întrucât nu s-a întocmit până acum o bibliografie a lor, iar în biblio- 
grafia operei lui Dimitre Onciul alcătuită în 1940 şi publicată de Aurelian 
Sacerdoţeanu în „Revista arhivelor” nu sunt înregistrate decât cinci ase- 
menea cursuri”, am fost obligat să umplu acest gol pentru a putea urmări de 
când, unde şi cum a înfățişat Dimitre Onciul figura şi domnia lui Mircea cel 
Mare. E] fiind singurul înainte de P.P. Panaitescu în 1944 care ne-a lăsat, în 
aceste cursuri, o veritabilă monografie. lar în cuvântarea ținută la Mitro- 
polie „la cinci sute de ani de la moartea lui”, în ziua de 31 ianuarie stil 
vechi/13 februarie stil nou, 1918, Dimitre Onciul ne-a dat despre Mircea 
I Basarab întâia sinteză ştiinţifică alcătuită de un istoric de clasă înaltă 
şi de mare autoritate în epocă”!. Va trebui să treacă un sfert de veac până 


Aurelian Sacerdoţeanu, Contribuţii bibliografice. 1. Opera lui Dimitre Onciul. 
II. Bibliografie veche. 1. Cărţi. 2. Periodice: „Arhiva românească ”, „Foae de storia 
română”, „Foaia Societăţii românismul. III. Bibliografie nouă. Extras din „Revista 
arhivelor”, IV, 1940, nr. 1, Bucureşti, Cartea românească, 1940. 


” S-a publicat de Atelierele grafice Socec, în două ediţii, una a Academiei Ro- 
mâne şi alta a Comisiunii monumentelor istorice, singura deosebire constând în 
mențiunea de pe copertă. Este însoțită de o ilustrație realizată după pictura murală de 
la Cozia, reprezentând pe Mircea şi fiul său Mihail, susținând biserica dar nu este 
fotografia tabloului votiv. Cuvântarea este însoţită de o precuvântare şi de 36 de note 
aşezate la sfârşit. S-a publicat și în „Analele Academiei Române. Partea adminis- 
trativă şi dezbaterile”, Seria II. Tomul XLI, 1920-1921, Bucureşti, 1922, p. 175190, 
cu menţiunea „Şedinţa de la 15 februarie 1918”. De data asta notele apar sub text. La 
p. 191 este reprodusă în facsimil! Porunca dată căpeteniilor Dârstorului, anexată şi în 
broşură. Nu este însă însoţită de portretul tipărit pe hârtie cretată şi lipit in ediţia de la 
Socec. 

La data publicării acestei cuvântări nu existau decât trei încercări de a prezenta 
domnia şi figura lui Mircea cel Mare: D. Bolintineanu, Viața lui Vlad Ţepeş și Mircea 
cel Bătrân, Bucureşti, 1863, ediția a doua „revăzută şi corectată” în 1870; Mincu 
Popescu, licenţiat în filosofie şi litere, Studiu asupra lui MirceaVodă cel Bătrân 
(1386-1418), Bucureşti, 1885 (145 p.) şi Dumitru N. Iotta, Mircea Vodă cel Mare. 
Teză pentru licenţă, Bucureşti, 1893, Facultatea de Litere şi Filosofie (X + 195 p.), 
toate lipsite de orice valoare ştiinţifică. Anul următor, 1919, va vedea însă apariţia 
cărții discipolului şi protejatului său ardelean Ilie Minea, Principatele române şi 
politica orientală a împăratului Sigismund. Note istorice, Bucureşti, Tipografia 
„Convorbiri literare” care este întâia operă ştiinţifică autentică tipărită ce rezervă 

ce vom mai înregistra apariţia alteia, şi după aceea alte patru decenii până 
ce întreaga problematică a persoanei şi domniei lui Mircea cel Mare, cu 
care Dimitre Onciul a fost primul care s-a luptat, va fi pusă pe alte baze şi se 
va tipări din nou o monografie pe măsura subiectului, alcătuită de preotul 
profesor Niculae Șerbănescu şi de profesorul dr. Nicolae Stoicescu. 

În cuvântul său de despărțire de marele dispărut, Vasile Pârvan spu- 
nea: „Când Cel acum adormit a fost să-şi aleagă piatra de încercare a 
talentului său de cetitor în cărțile sybiline ale Istoriei, el nu a întârziat la 
întrebări uşoare, la rezumări de documente limpezi, ci, în romantică în- 
drăzneală, a atacat problema cea unică: misterul originei noastre în ţările 
de azi. Și cuminţenia sa, tactul său, învățătura sa, n-au fost mai prejos de 
îndrăzneala sa. El a înțeles că problema era mai mare decât mărginirea 
unei singure vieţi omeneşti şi de aceea a dăruit tot ce avea în puterile sale: 
slatornicia întregii sale vieți întru lupta cu Sfinxul. Și credința sa a fost 
răsplătită. Vor trece secole şi numele lui va fi legat mereu de povestea 
epică a luptei cu taina mare a istoriei noastre "?. 

La rândul său, preotul profesor Niculae M. Popescu, chemat să ocupe 
locul lui D. Onciul în Academia Română, îşi va încheia discursul de recep- 
ție consacrat în întregime predecesorului cu cuvintele: „ Un lucru va rămå- 
nea al lui D. Onciul cât va sta literatura istorică românească: introducerea 
în lămurirea trecutului românesc a unei metode serioase de cercetare 
istorică ”. 

Evocându-l în 1940, fostul student şi editor al ultimelor sale cursuri, 
Pamfil Georgian, devenit între timp un eminent şi cunoscut profesor de 
liceu şi autor de manuale, punea accentul asupra faptului că în cei 21 de ani 
universitari întregi, şi încă 3 luni din alţi doi, cât a predat la Universitatea 
din Bucureşti „lui i-a fost dat să pregătească seriile de profesori de istorie 
şi de cercetători ai trecutului cu care neamul nostru se poate mândri în 
acest sfert al veacului XX” (p. 900). 

Cursul lui Dimitre Onciul oferă, într-adevăr, spectacolul unei minți 
care se luptă cu problemele cele mai grele ale trecutului nostru. Dar nu 
numai cu cele legate de timpul până la întemeierea Ţărilor Române, ci şi cu 
cele ridicate de stabilirea adevărului în legătură cu personalități şi domnii 


domnului Țării Româneşti cel mai mare număr de pagini din cele 273. Ea a rămas 
până astăzi indispensabilă celui ce se ocupă de personalitatea şi domnia lui Mircea cel 
Mare. 


? Memoriale, Bucureşti, Cultura națională, 1923, p. 89-90. 

din perioada ce a urmat. Iar dintre acestea, figura şi domnia lui Mircea cel 
Mare deţine fără îndoială primul loc, fie şi dacă ținem seamă că ele fac 
obiectul principal a cinci cursuri din anii universitari 1900-1901, 1902- 
1903, 1905-1906, 1909-1910 şi ultimul pe care l-a mai putut ţine, între 
1920-1921. De Alexandru cel Bun nu a ajuns a se ocupa decât în trei dintre 
ele, iar de Ştefan cel Mare numai în 1903-1904 şi 1906-1907. 

În cursul din anul universitar 1900-1901, când a abordat prima oară 
această perioadă, el spunea: „Ca să înțelegem istoria noastră trebuie să o 
vedem aşa cum a evoluat — ca istorie a unui popor pe teritoriul ocupat de el 
şi în mediul etnic înconjurător — spre organismul statului român şi al 
națiunii române de astăzi, păstrând în sine germenele statului român şi al 
națiunii române de mâine” — un mod de a sugera, în 1900-1901, că împli- 
nirea-acestei istorii se află în viitor şt cursul trebuie să o servească. 

„Într-o asemenea expunere — continua Dimitre Onciul — totdeauna 
va sta pe primul plan personalităţile istorice mult mai marcante din cutare 
timp, iar pe lângă acestea celelalte personalităţi, care intră în acțiune în 
mod mai puţin însemnat. Aşa şi în timpul de care ne ocupăm acum, Mircea 
e personalitatea principală a dezvoltării noastre istorice; dar această pre- 
cedere o are numai în prima jumătate a domniei sale. În a doua jumătate 
altă personalitate istorică se impune mai mult atenţiei noastre: e Alexan- 
dru cel Bun”. Numai că de acesta n-a mai ajuns să se ocupe nici în cursul 
din 1905-1906 şi nici în cel din 1920-1921! 

Cursul lui Dimitre Onciul este cea mai patetică încordare a unei minţi 
românești, după B.P. Hasdeu şi Mihail Eminescu şi în acelaşi timp cu 
Nicolae lorga, de a cuprinde şi înțelege existenţa în timp a neamului româ- 
nesc şi rostul său pe lume. El se aşează pe o poziţie proprie în fața efortului 
similar al lui A.D. Xenopol, care a generat prima sinteză veritabilă închi- 
nată istoriei românilor, şi precede încercarea lui N. lorga de a o înlocui pe 
aceasta din urmă cu propria sinteză, în 1905. 

Atunci când se va publica la Gotha sinteza lui N. Iorga, cursul lui 
Onciul fusese deja elaborat, stenografiat şi litografiat până la capăt 
(acesta fiind domnia lui Ştefan cel Mare!), aflându-se deja la a treia 
reluare. 

Dimitre Onciul nu va lăsa, pe lângă acest curs decât o singură încer- 
care de sinteză: în 1906, când i se va cere să o scrie pentru catalogul expo- 
ziţiei jubiliare din Parcul Carol. Publicată în partea întâia din acest catalog” 


3 Expoziţiunea generală română 1906. Călăuză oficială şi catalogul expozi- 

unde urma după Simion Mehedinţi cu România. Schită geografică (25 
pagini) şi intitulată Din istoria României, această operă de 105 pagini cu 
literă mică a fost singura ce s-a bucurat de celebritate şi răspândire în timpul 
vieţii autorului. A fost publicată ca extras, de Socec, menţionându-se pe 
copertă: Extras din Călăuza oficială a Expoziţiunei generale române din 
1906, Bucureşti, 1906, deci cu aceeaşi literă foarte mică (BAR, I 3452). 
Paralel s-a tras alt tiraj, doar cu foaia de titlu schimbată, şi pe altă hârtie, cu 
menţiunea „Editura librăriei Socec”. 

În 1908 s-a publicat o ediţie cu aspect de carte, în format 19 x 12 cm şi 
literă normală, în colecţia „Scriitori români” Biblioteca Socec. Pe coperta 
exterioară scrie: „Ediţie îndreptată de autor”, şi data este 1909 (BAR, 
I 14078). Această ediţie are 196 pagini față de cele 105 din „Catalog” şi în 
plus are lista domnilor Țării Româneşti şi Moldovei, pe două coloane pa- 
ralele, la sfârşitul cărora, pe un rând apare Dinastia Hohenzollern a Româ- 
niei. Dedesubt, mare, cu bold CAROL I, şi sub el Domn (1866-1881) şi 
rege (de la 14 martie 1881) al României. 

Cartea se încheia cu cuvintele: „Cu această credință, România intră 
în al 41-lea an al domniei regelui Carol, năzuind mereu tot înainte spre 
viitorul ce menirea ei i-l păstrează, şi având drept călăuză, după cuvântul 
regelui, falnica deviză a Coroanei de oţel: «Prin noi înşine» ”. 

Două ilustraţii, trase pe hârtie cretată şi lipite la început, îi repre- 
zentau pe împăratul Traian şi pe regele Carol |. 

În același an, 1908, cartea este preluată, împreună cu lista domnilor 
adăugată textului din Catalogul expoziţiei dar fără cele două ilustraţii, în 
cea mai răspândită şi populară colecție: „Biblioteca pentru toţi” a lui 
Alcalay, cu nr. 361-362 bis (BAR, I 12245) şi va fi reeditată în 1913 (BAR, 
1 740509). În 1914 apare și „Ediţia a II-a” din cea inclusă în colecţia 
„Scriitori români” (BAR, 1 37894)*. Va fi din nou retipărită integral, după 
92 de ani, în ediția Academiei Române, paginile 351-433. 

În schimb, cursul nu a făcut încă obiectul unei ediţii critice întemeiate 


țiunei. Autorizat de Comisariatul general, Bucureşti, Atelierele grafice Socec et Co, 
Societate anonimă, 1906. Cele două părți alcătuesc un singur volum (BAR I 5141), 
călăuza propriu-zisă prin expoziţie fiind cea de-a doua. În prima găsim Schița geo- 
grufică a lui Simion Mehedinţi, Din istoria română a lui Dimitre Onciul şi o prezen- 
tare a vieții economice. Volumele sunt înțesate cu numeroase reclame. 


2 În Biblioteca Naţională este datată 1906 o ediţie din BPT înregistrată la cota 
I 12233. 

pe toate stenogramele litografiate de care dispunem. Ea rămâne să fie reali- 
zată în viitor, mai ales acum când datorită eforturilor lui Aurelian Sacer- 
doţeanu, fără îndoială cel mai fidel discipol şi apoi continuator al său, la 
Universitatea din București şi la Arhivele Statului, iar până acum trei ani şi 
singurul care se luptase pentru punerea operei sale în mâinile noilor gene- 
raţii, fiind continuat şi întregit abia după 35 de ani prin impunătoarea cu- 
legere îngrijită la Editura Academiei Române de acad. Ştefan Ştefănescu, 
dr. Dorina Rusu şi dr. Bogdan Alexandru Halic, aproape tot ce a tipărit 
Dimitre Onciul în timpul vieţii, precum şi câteva texte editate postum, au 
fost reunite în volume”. 


3 Au rămas neincluse în volumele apărute până acum: 1. Acre privitoare la 
instalarea episcopului Dosoftei în Cernăuţi la 30 ianuarie (10 februarie 1782). Cu- 
lese din Archiva Ministeriului 1.R. de Resboiu din Viena, de dr. D. Onciul, „Can- 
dela”, Cernăuţi, IX, 1896, nr. 3, p. 149-158; 2. Zur Geschichte der Stadt Czernowitz, 
„Czernowitzen Zeitung”, 1893, aprilie 6 [foileton]; 3. Documente inedite privitoare 
la istoria românilor 1. Suceava, 18, noembre 1392. Roman Vodă, domnul Moldovei, 
dărueşte lui Toader şi fraților lui Dumitru, Petru, Mihail şi Gicozan un sat pe Su- 
ceava. Comunicat de domnul profesor D. Onciul, „Revista pentru istorie, arheologie 
şi filosofie”, VII, 1894, p. 367-370. 4. Zece Maiu. Conferinţă ținută la serbarea şco- 
lară din 10 maiu 1900 de Dimitre Onciul, Bucureşti, 1900, Socec. 5. Un act romã- 
nesc de la Mihai Viteazul, „Convorbiri literare”, XXXV, 1901, p. 715-718, 1055 
(rectificare). 6. Comunicare în chestiunea filiaţiunii lui Basarab cel Tânăr, „Con- 
vorbiri literare”, XXXVII, 1903, p. 710-711. 7. Alegerea regelui Carol I al Romă- 
niei. Conferinţă ţinută la 9 aprilie în Ateneul Român de Dimitre Onciul, Bucureşti, 
1906, 41 p. Socec. 8. La XXIV ianuarie, „Convorbiri literare” XLIII, 1909, p. 14-36. 
9. Ideea dinastică în dezvoltarea statului român, „Convorbiri literare”, XLII, 1909, 
p. 172-377, 436-494. 10. Răspuns la discursul de recepție al lui T.V. Ştefunelli, Bu- 
cureşti, 1911, retipărit în Academia Română. Discursuri de recepție, IV (1907- 
1911), volum îngrijit şi indice general de dr. Dorina N. Rusu, Bucureşti, Editura 
Academiei Române, 2005, p. 279-285. 11. Regele Carol l-iu, „Buletinul Comisiunii 
monumentelor istorice”, VII, 1914, p. 145-147. 12. Conferință asupra domniei 
regelui Carol 1 de dr. D. Onciul, p. 15-27 în Facultatea de Filosofie şi Litere din 
Bucureşti, Comemorarea regelui Carol I cu prilejul deschiderii cursurilor Facultății 
la 1 noembrie 1914, Bucureşti, Socec, 1914, 28 p. 13. Din trecutul Bucovinei, Extras 
din „Convorbiri literare”, XLIX, 1915, nr. 6-7, p. 589-606, 729-744. 14. Regina Eli- 
saveta, „Buletinul Comisiunii monumentelor istorice”, IX, 1916, p. 1-5. 15. Regina 
Elisaveta. Necrolog pronunţat la cursul de istoria românilor de la Universitatea din 
Bucureşti, „Convorbiri literare”, L, 1916, p, 254-258. 16. Cuvânt la deschiderea 
cursului de istoria românilor la 26 aprilie 1918, Bucureşti, Socec, 1918, 22 p. 17. 
Titu Maiorescu. (Cuvântare), „Convorbiri literare”, LII, 1920, p. 292-294. 18. 

Prin devotamentul fără margini al aceluiaşi Aurelian Sacerdoţeanu au 
fost traduse în româneşte şi publicate cele patru scrieri tipărite în ger- 
mană”. 

Dacă dăm crezare studentului său din ultimii ani (1919-1921), Pamfil 
Georgian, „Onciul în opera lui a îngrijit cu aceeaşi rigoare şi forma ca şi 
fondul. Ca profesor, niciodată n-a intrat la curs fără prelegerea scrisă într-o 
formă perfectă, care făcea să curgă cuvintele çe le rostea cu o cadență per- 
fectă. Niciun cuvânt de prisos: forma studiată până în cele mai mici amănun- 
te” (p. 908). Aceasta explică o anumită constanță a expunerii. Odată elabo- 
rat în primii ani de predare, cursul a fost după aceea reluat, iar stenografii 
puşi în situaţia de a nota din nou un text rămas în cea mai mare parte acelaşi. 

Fac excepție comprimările sau acele cursuri în care aborda probleme 
noi sau relua materia dintr-un alt unghi, cum au fost cele două cursuri din 
ultimii săi doi ani universitari (1919-1920 şi 1920-1921) notate şi litogra- 
fiate chiar de Pamfil Georgian, sau cursul despre ideile cu privire la origi- 
nile românilor, sau cel dedicat domniei regelui Carol I şi României mo- 
derne, în anul universitar 1914-1915, despre care însă nu s-a prea făcut 
amintire. 

În cazul personalităţii şi domniei lui Mircea cel Mare, această con- 
stanţă a ideilor şt chiar a formulărilor se observă cu pregnantă, de la prima 
abordare a subiectului, în cursul din 1900-1901, până la ultimul său curs, 
cel din 1920-1921, notat de Pamfil Georgian. Pe acest traseu, de două 
decenii încheiate, va trebui să-l urmărim pe autor. 


* * * 
În cursul din 1900-1901 stenografiat de „d-şoara E. Belu”, i se con- 


Domnul lacob Negruzzi la optzeci de ani, „Convorbiri literare”, Anul 55, nr. 1, 
ianuarie 1923, p. l. 


* Zur Geschichte der Bukowina, Cernăuţi, 1887, 29 p. = Din istoria Bucovinei, 
în Scrieri istorice. Ediţie critică îngrijită de Aurelian Sacerdoţeanu, Bucureşti, 1968, 
vol. I, p. 280-312; Zur rumänischen Streitfrage, iulie 1887 = Despre controversata 
chestiune română, în acelaşi volum, p. 261-279; Zur Geschichte der Romänen in 
Marmarosch, 15 p. 1890 = Din istoria românilor din Maramureş, în acelaşi volum, 
p. 313-327. 
Geschichte der Bukowina vor der Vereinigung mit Oestterreich, 1899 = Isto- 
ria Bucovinei înainte de unirea cu Austria, în acelaşi volum, p. 494-559. 

a 


sacră lui Mircea „cel Bătrân” paginile 103-289 şi 339-381, cu totul 228 de 
pagini — dimensiunile unei monografii. 

Paginile 103-178 sunt acoperite de trei probleme: 1. Data urcării pe 
tron, stabilită cu precizie: 1386; 2. Modul în care a luat tronul, cu respin- 
gerea categorică a tezei „fratricidului” emisă de A.D. Xenopol şi B.P. 
Hasdeu: „Dac-am insistat aşa de mult asupra acestei întrebări, am făcut-o 
numai în vederea învinuirii atât de nedrepte şi neîntemeiate pe care istoricii 
români, domnii Xenopol şi Hasdeu, o aduc umbrei lui Mircea, acelui Mir- 
cea care în hrisoavele sale pomeneşte cu pioasă amintire pe fratele şi pre- 
decesorul său Dan, numit «sfânt răposatul frate al domniei mele». Şi că 
acest Mircea a fost fratricid, care ar mai spune-o ar face un adevărat blas- 
fem” (Vezi pagina 119, dar e greşită, urmând după 120, după care s-a repe- 
tat 119 şi 120, urmate de 121, care în realitate este 123). 3. Reconstituirea 
întinderii Ţării Româneşti sub Mircea pornind de la titlul din cel mai vechi 
document rămas, emis pentru mânăstirea Cozia în 1387, fără lună, şi în- 
cercarea de a stabili modul în care a intrat în stăpânirea tuturor pose- 
siunilor menţionate în acest titlu. 

În toamna anului 1901, aşadar după ce încheiase prima sa expunere 
despre personalitatea şi domnia lui Mircea într-un curs universitar, va în- 
cepe să apară în „Convorbiri literare” Titlul lui Mircea cel Bătrân şi pose- 
siunile lui (începând din numărul 11, noiembrie 1901, p. 1010-034) cu pri- 
mele două părți: Tara Românească II. Părţile peste munţi. La p. 1034 gă- 
sim amintit că „În 1396, rivalul lui Mircea, un oarecare Vlad, care cu ajuto- 
rul turcilor izbutise să ia în 1395 (sic!) domnia, căuta, spre a se menţine, 
sprijinul regelui Poloniei, pe atunci pretendent la tronul Ungariei”. 

Publicarea acestui studiu va continua anul următor, în nr. 1, ianuarie 
1902, p. 27-53 (III. Banatul Severinului) şi nr. 8, august, p. 716-753 (IV. 
Amlaşul şi Făgăraşul), iar ultimele două vor apare în numărul 1 din ianua- 
rie 1903. p. 16-30 (V. Stăpânirea feudelor ungureşti) şi nr. 3, martie 1903, 
p. 209-231 (V. Stăpânirea feudelor ungureşti, urmare) când D. Onciul se 
apropia de încheierea primei reluări a domniei lui Mircea, în anul univer- 
sitar 1902-1903. 

Aici, în cea din urmă apariţie, la p. 215-218 găsim primul text tipărit 
de D. Onciul în legătură cu confruntarea româno-otomană: 


„Când în toamna anului 1394 sultanul Baiazid în persoană veni în 
fruntea oştii sale asupra Țerii Româneşti, cu gând să o supună şi să stri- 

vească pe domnul ei care i se împotrivise în Câmpia Mierlei, Mircea trebui 
să ţină piept el singur. Învingător la Rovine (lângă Craiova) în 10 
octobre 1394, el perdu apoi lupta la Argeş şi fu nevoit să se retragă în 
Transilvania. 

În acelaşi timp, Sigismund, găsind momentul oportun spre a restabili 
suzeranitatea coroanei ungureşti în Moldova, abia ce terminase lupta contra 
adversarilor dinăuntru, trecu munții pe la începutul lui ianuarie şi înaintă 
până la Suceava, unde sili pe Ştefan să i se închine. Întorcându-se din Mol- 
dova, el încheie la Braşov cunoscutul tractat cu Mircea pentru lupta contra 
turcilor (7 martie 1395). În mai următor, el trecu munții în Țeara Ro- 
mânească, ajutând pe Mircea să-şi reia tronul. 

După retragerea lui Mircea în Transilvania în urma înfrângerii de 
la Argeş, tronul Ţerii Româneşti a fost ocupat de uzurpatorul Vlad ca 
vasal turcesc, care i-a fost opus de turci ca rival. Spre a ţine teara în 
ascultare, turcii au ocupat pe malul stâng al Dunării cetatea Nicopolea 
Mică (azi Turnu Măgurele) în dreptul Nicopolei din Bulgaria. 

Sigismund, după cum spune în diplomele sale, bătu «pe vlahi (parti- 
zanii lui Vlad) şi pe turci», luă Nicopolea Mică din mâinile turcilor şi «re- 
institui pe Mircea în domnie». Într-acestea primind veste de moartea so- 
tiei sale (17 mai 1395), el se întoarse în Ungaria, trecând pe la Câmpu- 
lung, de unde este dată o diplomă a lui din 6 iulie 1395. La întoarcere el fu 
atacat de «vlahi» (partizanii lui Vlad) în munţii de la Posada (lângă 
Rucăr), de ale căror «săgeți otrăvite» şi «crude lovituri» cu anevoie scăpă 
peste munţi. 

În diplomele lui Sigismund relative la această expediţie, Mircea, numit 
Vaivoda noster Transalpinus sau familiaris noster, este arătat ca vasal 
unguresc; iar Țeara Românescă, numită partes nostrae Transalpinae, este 
considerată ca dependentă de Ungaria. De fapt, raportul de vasalitate 
reînnoit odată cu recâştigarea părților de peste munți la începutul 
domniei lui Mircea, nu era decât pentru aceste posesiuni ca feude 
ungurești. Pretenţiunile de suzeranitate asupra Țerii Românești înseși, 
Mircea le-a recunoscut atât de puţin după 1395 cât şi mai înainte, când 
luase măsuri de apărare contra lor prin alianţa cu Polonia. În anul următor, 
el luă parte la nenorocita bătălie de la Nicopole (28 septembrie 1396), 
conform tractatului”. 


Acest text se continuă şi completează într-o lungă notă de subsol 
având următorul conţinut: 


„Analele sârbeşti, ed. Stojanović, în «Glasnik», LIII, 1883, p. 75 şi în 
«Spomenik», Ill, 1890, p. 126, 132, 140, dau data de 10 octombrie 6903 (= 

1394) pentru bătălia de la Rovine, unde ar fi căzut Marco Cralevici, 
Constantin şi Drapgaş. După analele sârbeşti cunoscute lui Mauro Orbini (// 
regno de gli Slavi, Pesaro, 1601, p. 279) şi lui Luccari (Copioso ristretto 
degli annali di Rausa, Veneţia, 1605, p. 724, bătălia în care a căzut Marco 
Cralevici (Constantin şi Dragaş nu sunt numiţi aici) a fost «lângă oraşul 
Craiova». În cântecele sârbeşti, locul mortii lui Marco este numit «Urvina» 
(B.P. Hasdeu, Originile Craiovei, «Columna lui Traian», VIII, p. 668), în 
care recunoaştem Rovinele. Despre Constantin şi Dragaş se ştie că au 
murit în 17 mai 1395 (Miklosich, Monum. Serbica, p. 227), negreşit în 
lupta reluată atunci de Mircea în unire cu ungurii (vezi mai jos). Deci, 
data de 10 octombrie 1394 nu se poate raporta decât la moartea lui 
Marco Cralevici la Rovine. 

Alte versiuni ale analelor sârbeşti cum şi cronica lui Moxa (B.P. 
Hasdeu, Cuvente den bătrâni, |, p. 402) pun bătălia de la Rovine la 6903 
fără lună; iar cronica bulgărească (ed. loan Bogdan, în «Archiv. F. slav. 
Phil.», XIII, p. 530) nu dă nici anul, punând-o între evenimente din 1389- 
1395. După această cronică, Mircea, cu toată învingerea repurtată, a fost 
nevoit să se retragă în Ungaria, după ce Baiazid «a pus pe unul dintre prin- 
cipi să guverneze țara». Cronicile turceşti, care pun greşit acest război în 
1391, arată pe Mircea ca învins, iar bătălia o pun la Argeş (Leunclavius, 
Historia musulmana, Francofurt, 1591, col. 320: «in loco quem Turcitam 
Arcas, quam Artzes nominant») sau în loc muntos (Seadeddin, I, p. 165: 
«ad una Montagna»). După aceste date trebuie să admitem o victorie a 
lui Mircea la Rovine (10 octombrie 1394), unde a căzut Marco Cra- 
levici; apoi o înfrângere la Argeş, după care Mircea s-a retras în Tran- 
silvania; în fine, o victorie a lui Mircea în unire cu ungurii la 17 mai 
1395, când au murit Constantin și Dragaș. Cf. Litzica, Din domnia lui 
Mircea Vodă («Convorbiri literare», XXXV, 366 sqq.), unde victoria de la 
Rovine e pusă la 17 mai 1395 (c. şi B.P. Hasdeu, op. cit., p. 669), iar la 10 
octombrie 1394 înfrângerea de la Argeş.” (sublinierile îmi aparțin aici şi în 
restul citatelor) 


Acesta este „scenariul Onciul” (am dat cu aldine elementele princi- 
pale din care a fost alcătuit), care se va păstra neschimbat până la ultima lui 
expunere din ultimul curs ținut la Universitatea din Bucureşti în anul 1920- 
1921. În cursul din 1900-1901 îl găsim deja cristalizat şi în continuare dăm 
integral această parte din curs, ea fiind până acum inedită şi inaccesibilă în 
alt mod celor ce nu pot merge la exemplarele cursului, păstrate în Biblioteca 
Academiei Române şi a Facultăţii de Istorie din Bucureşti. 

Expediția turcilor contra lui Mircea la 1394 (p. 211-254) 


În cele precedente am expus şi examinat ştirile relative la domnia lui 
Mircea cel Bătrân până la căderea Bulgariei răsăritene în 1393, când 
aceasta fu anexată la Imperiul Otoman. 

După căderea Bulgariei, Ţara Românească, hotărându-se la Dunăre ne- 
mijlocit cu stăpânirea turcească, avea să îndure cea dintâi urmările acestei 
întinderi a turcilor. Posesiunile transdanubiene ale lui Mircea, Silistra şi 
partea de lângă Dunăre, de lângă despotatul lui Dobrotici, ambele luate de 
la statele vasale ale Imperiului Otoman la începutul domniei sale, cum şi 
participarea lui ca aliat al sârbilor în bătălia de la Cosovo, nu putea să nu 
provoace un conflict cu noul vecin, neîmpăcatul duşman al creştinătăţii. În 
acelaşi timp cu ocuparea Bulgariei, pusă de cronicarii turci în mod greşit la 
1388, Leunclavius pune şi ocuparea de către turci a posesiunilor transdanu- 
biene ale lui Mircea. El zice: „Ali paşa, după cucerirea Bulgariei, a plecat 
apoi cu oştile spre acele cetăţi şi castele, pe care valahul transalpin (?) 
trecând Dunărea le ocupase în Bulgaria, şi fără greutate le recuceri pe toate, 
ducând trupele din garnizoană în captivitate”. Atrag atenţia că acest pasa- 
giu al lui Leunclavius a fost trecut cu vederea până acum. 

Din aceasta se vede foarte clar în care timp posesiunele transdanu- 
biene ale lui Mircea au fost atacate de turci. Ele sunt puse în strânsă 
legătură cu cucerirea Bulgariei, deşi el o pune la 1388; dar din alte 
izvoare ştim că Bulgaria a fost cucerită în 1393. Tot atunci Leunclavius 
pune ca şi Seadeddin coprinderea Silistrei, pe care ambii o arată ca fiind a 
lui Şişman. Totuşi Leunclavius, atât în Historia musulmana cât şi în Anna- 
les, vorbeşte de a doua coprindere a Silistrei de către turci la 795, adică 
1393, fără a spune de la cine a fost luată Silistra la această dată. Această 
dată coincide în mod surprinzător cu ocuparea Bulgariei răsăritene după 
detronarea lui Şişman, pusă în analele sârbești la 17 iulie 1395. 

Din anul 1393 e şi ultimul hrisov al lui Mircea din prima jumătate a 
domniei sale, în care el mai poartă titlul de domn al Silistrei şi peste malul 
drept al Dunării. Coincidenţa acestor date e un indiciu aproape sigur că 
Silistra ca şi celelalte posesiuni transdanubiene ale lui Mircea, numite țara 
lui Dobrodici, au fost ocupate de turci curând după anexarea Bulgariei în 
1393. Ştirile cronicarilor turci despre coprinderea Silistrei şi celorlalte 
posesiuni transdanubiene ale lui Mircea în 1388, pe timpul expediţiunei 
din acel an contra lui Şişman, când ei pun din eroare şi ocuparea definitivă 
a Bulgariei, nu poate fi decât o eroare provenită din amestecul a 2 expedi- 
țiuni deosebite contra lui Şişman: una din 1388, alta din 1393 puse greşit în 
acelaşi timp la 1388. 

Faptul că ambele expedițiuni au fost făcute sub acelaşi comandant, 

anume Ali paşa, şi de ambele dăți turcii coprind capitala Târnova şi cetatea 
Nicopole, pare a fi cauzat această confundare. Căci şi la 1388 şi la 1393 
comandantul expediției turceşti contra lui Şişman e Ali paşa, care mai Cos 
prinde Târnova apoi Nicopole, şi pe urmă întâmplându-se şi aceste fapte 
aproape în mod identic la 1388 şi 1393 cronicarii turci lesau amestecat, 
punând ambele ca o singură expediţie la 1388. Pe timpul acestei expedi- 
țiuni ei punând şi ocuparea Silistrei şi celorlalte posesiuni transdanubiene 
ale lui Mircea, constatate prin titlul lui Mircea din 1393, e clar că şi ocus 
parea posesiunilor lui Mircea a fost pusă în mod greşit la 1388 în loc de 
1393. 

Despre cele 2 coprinderi ale cetății Nicopole din dreapta Dunărei are 
ştire şi Leunclavius, punând exact pe cea dintâi la 1388, a doua la 1393 o 
dată cu Silistra; dar el nu-şi dă sama cum şi de la cine e coprinsă Silistra şi 
Nicopole în 1393. Dacă Bulgaria a fost cucerită în 1388 de la cine ar fi luat 
turcii Silistra şi Nicoploe în 1393? 

Conflicţul penţru posesiunile ţransdanubiene ale lui Mircea, urmaț 
cu țurcii după bățălia de la Cosovo. Despre această luptă nu aflăm ştire 
decât de la Leunclavius, care însă, cum am văzut, o pune greşit înainte de 
bătălia de la Cosovo pe timpul expediției contra lui Şişman în 1388, con» 
fundândao cu această expediţie din 1393. În acest mod cred că se explică 
destul de clar o întrebare pân„acum foarte încurcată: 

Între bătălia de la Cosovo 1389 şi bătălia de la Nicopole 1396, cronicarii 
turci înseamnă două expediții în Ţara Românească: una pe la 1390 sub con 
ducerea lui Feri Bei (?) [Firuz bei], alta la 1391 sub conducerea sultanului 
Baiazid însuşi. Toate celelalte mărturii bizantine, bulgăreşti, sârbeşti, 
româneşti, ungureşti cunosc în acest interval de timp numaj expediţia lui 
Baiazid, pe care analele sârbeşti o pun în octombrie 1394, iar celelalte ştiri 
amintite, înaintea bătăliei de la Nicopole, fără dată precisă. Și la Leun- 
clavius atât în Historia musulmana cât şi în Annales, expediţia lui Baiazid 
în Ţara Românească, făcută după dânsul în 1391, e pusă cu un an înaintea 
bătăliei de la Nicopole 1396, pe care el o pune însă greşit la 1391. Această 
evidentă eroare de dată cu privire al bătălia de la Nicopole, pe lângă mai 
multe date greşite ale cronicarilor turceşti, nu mai lasă nicio îndoială că anii 
1390 şi 1391 ai cronicelor turceşti pentru expedițiile făcute în Ţara Româ- 
nească sunt date greşite. Câţ despre expediţia lui Baiazid, anul 1394 al 
analelor sârbeşți se confirmă şi prin documenţe ungureșți, cum vom 
vedea mai în urmă. Mărțuriile documenţelor ungureșți pun în afară de 
orice îndoială că dața analelor sârbeşți e exacță. 

Expediția lui Feriz bei însemnată în cronicele turcești cu un an mai 
înainte de cea a lui Baiazid, a urmat probabil pe la sfârşitul anului 1393, 

îndată după căderea Bulgariei răsăritene, când turcii au ocupat şi posesi- 
unile transdanubiene ale lui Mircea. Despre această expediţie cronicarii 
turci nu spun mai mult decât că turcii trecând pe neaşteptate Dunărea au 
prădat Țara Românească. Atâta e tot ce ei ştiu să spună despre expediţia lui 
Feriz bei în Ţara Românească. Tot aşa şi Seadeddin şi Leunclavius în 
ambele scrieri ale sale. Expediția lui Feriz bei a fost negreşit o incursi- 
une neînsemnată şi probabil în legătură cu luptele din acelaşi timp 
pentru posesiunile transdanubicne ale lui Mircea. 

Această incursiune prădalnică, cum şi perderea posesiunilor sale 
transdanubiene nu puteau să lase indiferent pe Mircea. Curând după 
aceasta, probabil pe la începutul anului 1394, el trecu Dunărea jefuind 
orașele și țările turceşti. Un mare număr de turci au fost în această 
expediţie parte omorâţi, parte duși în captivitate în Țara Românească, 
cum Spun cronicele turceşti. 


Baiazid, p-atunci ocupat în Asia, primind vestea despre acest atac al lui 
Mircea, veni în grabă la Adrianopole și cu puternică oaste plecă la Dunăre. 
În 10 octombrie 1394, după cum spun analele sârbești, se dădu celebra 
luptă de la Rovine lângă Craiova, în care Baiazid fu bătut de Mircea. 
Cronica lui Moxa înregistrează această victorie a lui Mircea, cel dintâi 
principe creştin învingător asupra lui Baiazid Fulgerul imediat înaintea 
bătăliei de la Nicopole 1396 cu următoarele cuvinte: „De aici se ridică 
Baiazet cu turcii asupra românilor; deci se lovi cu Mircea Voevodul și 
fu război mare că se întuneca de nu se vedea văzduhul de mulțimea să- 
geților. Şi multă oaste perdu Baiazet; și paşii cu toţii. Atunci peri Con- 
stantin Draguscvit şi Marco Kralevici. Se vărsă sânge mult de erau 
văile înroşite. Deci se speriă Baiazet şi fugi de trecu Dunărea şi puse 
iscoditori (?) pe la toate vadurile!””” În acelaşi mod și la acelaşi loc e 
povestită această luptă şi în cronica bulgărească publicată de d-l Bogdan în 
„Archiv für slavische Philologie”, dar această cronică mai adaugă că Baia- 
zid, retrăgându-se în fugă din Țara Românească, puse pe unul din familia 
domnitoare să stăpânească țara, iar Mircea se refugie în Ungaria. Accen- 
tuez cuvântul „din familia domnitoare”, fiindcă textul bulgăresc spune 
„blastei”2* (?), ceea ce înseamnă „aproape de domnitor”. A pus pe unul din- 
tre „blasteli”, adică pe unul din familia domnitoare şi nu putem admite că 
era un boer cu totul străin de familia domnitoare. 

Şi Franzes, singurul cronicar bizantin care ne dă ştire despre acest 


7 În textul lui Mihail Moxa: Socoritori = paznici, supraveghetori, purtători de 
grijă (Neagoe Basarab era „socotitorul” patriarhului Nifon. Toate notele îmi aparțin — 
D.Z. 


* Cuvânt auzit greşit: vlastel. 

război, pe care, de asemenea, îl pune imediat înaintea bătăliei de la Nico- 
pole, arată pe Mircea ca învingător. Dar mai adaogă că Mircea făcând 
pace cu turcii s-a învoit să plătească tribut. Cronicarii turci spun că 
Mircea după această luptă crâncenă în care a opus o puternică rezistenţă, 
perzând cea mai mare parte a oastei sale, a fost silit să se retrapă în fupă şi 
apoi să ceară ertare, promițând să plătească tribut. Leunclavius mai nu- 
meşte Argeş ca loc al luptei şi prezintă pe Mircea ca fiind tributar mai dina- 
inte şi reînnoind promisiunea tributului după acest război. Şi Seadeddin 
lasă a se înțelege că Mircea ar fi fost tributar mai dinainte, zicând că el se 
obligă a plăti un tribut mai mare decât cel obişnuit şi ordinar. 

La cine s-ar raporta acest „mai mare decât cel obişnuit şi ordinar?” înțe- 
lesul acestor cuvinte nu poate fi decât că Seadeddin ca şi Leunclavius are în 
vedere o îndatorire de tribut al lui Mircea încă înainte de acest război. Din 
documentele ungureşti reiese că Mircea după lupta cu Baiazid a fost 
nevoit să se retragă în Ungaria şi că în absenţa lui un alt voievod a luat 
domnia ca vasal turcesc, cum spune şi cronica bulgărească. Faptul e de 
asemenea constatat prin documentele lui Sigismund, pe care le voi 
cita. 

În mai 1395, Mircea se întoarce apoi ajutat de Sigismund şi alungă 
pe vasalul turcesc, ocupând iarăşi tronul. 

Aceste diferite ştiri nu pot fi puse în acord decât în următorul mod: 
După intrarea turcilor în țară se dădu prima luptă la Rovine, unde Mircea, 
după unanimele mărturii ale ştirilor bulgăreşti, sârbești, bizantine şi româ- 
neşti, a fost învingător. Dar suferind pierderi însemnate el se retrase apoi la 
Argeş, unde s-a dat probabil a doua luptă, care a fost nenorocită pen- 
tru Mircea, încât el fu nevoit să se retragă în Ardeal. Turcii pun în locul 
lui un alt domn ca vasal, pe un oarecare Vlad, pe care nu-l cunoaştem decât 
dintr-un act al său din 28 mai 1396, când el nu mai era în posesiunea 
efectivă a tronului. 

Prin acest Vlad nu prin Mircea, Țara Românească a devenit atunci 
tributară turcilor. Cât despre tributul mai din urmă al lui Mircea, pus fără 
probabilitate în acest timp, vom examina chestiunea la locul său, unde vom 
vedea că celebrul tractat de închinare al lui Mircea către turci e din 
anul 1402, după data care o poartă. lar dacă ştirea cronicarilor turceşti 
despre tributul lui Mircea dinainte de război, neconfirmat prin alte mărtu- 
rii, nu-i apocrifă, nu i-am putea da alt înțeles decât al unui tribut promis 
pentru posesiunile transdanubiene. Această promisiune ar fi putut să ur- 
meze după bătălia de la Cosovo, poate chiar pe la anul 1391, unde înre- 
gistrează mărturiile turceşti, ceea ce ar fi putut să dea şi motiv pentru pu- 
nerea greşită a războiului cu Mircea la acest an. Cronicarii turci, aflând în 
însemnările oficiale anul 1391 ca dată în care Mircea a promis să 

plătească tribut şi de la care Poarta a şi încasat tributul, au crezut că în 
acel an a urmat războiul şi de aceea în loc să-l pună în 1394-5, când în 
adevăr s-a petrecut, l-au pus la 1391. După pierderea posesiunelor trans- 
danubiene pe la sfârșitul anului 1393 şi după războiul din 1394-5, 
Mircea nu mai plăteşte tribut până în a doua jumătate a domniei sale, 
când iarăşi are în stăpânire posesiunele transdanubiene, cum vom 
vedea la locul său. 


Fiind în Ardeal, Mircea încheie în 7 martie la Braşov un tratat de alianță 
ofensivă şi defensivă cu regele Sigismund contra turcilor. Acest tractat îl 
găsim în original în colecția Hurmuzaki, vol. I, p. II, şi este foarte important 
din punct de vedere al relațiunilor lui Mircea cu ungurii, dacă Mircea era 
vasal unguresc sau nu; şi din această cauză voi să vi-l comunic în întregime 
după traducerea lui Şincai, care deşi arhaică însă e exactă şi conformă cu 
originalul. Ea se află în vol. I, p. 579. [este reprodus textul după G. Şincai]. 

[...] 

Dacă Mircea pune pecetea mică la acest tractat, neavând cu sine 
pecetea mare, se vede că s-a refugiat în Ardeal în aşa grabă încât n-a 
putut să ia cu sine pecetea cea mare sau nu era cu sine boerul care 
purta pecetea. Acesta e un indiciu în tot cazul. Din acest tractat, care e 
foarte important pentru modul cum e încheiat între Sigismund şi Mircea, se 
vede că Mircea nu apare deloc ca vasal Ungariei, ci tractatul se încheie, 
ca și tractatul lui Mircea cu Vladislav Iagello din 1390, 1391, pe picior 
aproape egal, fiecare din ei având acelaşi obligaţiuni, cu deosebire numai 
că Mircea e obligat de a da proviziuni trupelor ungurești când vor trece prin 
țara lui sau aproape pe lângă ţara lui, pentru care proviziuni ungurii vor fi 
obligați să plătească suma cuvenită. 

În baza acestui tractat Mircea, unit cu Sigismund, începe în mai 
următor din nou războiul contra turcilor, din care iese învingător, 
reluându-şi tronul și alungând pe vasalul turcesc din ţară. Acest război 
rămâne să fie tratat în cele următoare. Aici mai trebuie să lămurim pretinsa 
surghiunire a lui Mircea la Brusa, despre care vorbeşte d-l Xenopol în 
Istoria românilor. 

Episcopul Melchisedec în scrierea sa asupra lui Grigorie Țamblac, 
publicată în „Revista pentru istorie şi filologie” din 1884, reproduce unele 
părți din scrierea lui Țamblac şi mai ales din viața Sfintei Paraschivei, pe 
care Sfântă Mircea o adusese în Ţara Românească din Bulgaria, ş-anume, 
cu consimțământul lui Baiazid, după cucerirea Bulgariei de către turci. 
Aceasta ar fi un indiciu că imediat după cucerirea Bulgariei de turci, rela- 
țiunele dintre Mircea şi turci nu s-au stricat imediat, ci erau bune, întrucât 
Mircea cu consimțământul turcilor poate să scoată moaștele Sfintei Para- 
schiva spre a le aduce în Țara Românească. 

Între fragmentele, pe care episcopul Melchisedec le reproduse în scrie- 
rea sa, se găseşte următoarea ştire, că după bătălia, pe care Mircea a avut-o 
cu Baiazet (se înțelege bătălia din 1394 deşi pusă greşit după bătălia de la 
Nicopole de Țamblac) Mircea a fost prins de către Baiazet şi dus în sur- 
ghiun la Brusa. Pe baza unei asemenea ştiri din Viața Sfintei Paraschiva, 
scrisă de Ţamblac şi transmisă nouă în copie foarte târzie, bineînţeles că nu 
se putea afirma fără oarecare altă mărturie că Mircea ar fi fost prins şi dus 
în Asia Mică. Această ştire cu siguranţă nu-i alta decât o transcriere greşită 
a numelui Braşov, scris Brusa. 

Vedem după tractatul încheiat de Mircea cu Sigismund la Braşov 
în martie 1395, că Mircea după bătălia cu Baiazet se retrage la Braşov 
în Ardeal, unde stă câtva timp, în care vreme în țară domnia un alt 
voievod ca vasal turcesc. Și din Braşov Mircea, unit cu Sigismund, 
continuă din nou războiul contra turcilor prin care învinge și alungă 
pe vasalul turcesc din tron. Prin urmare, știrea aceasta despre sur- 
ghiunirea lui Mircea, răspândită fără nicio critică în manualele noas- 
tre de istorie, trebuie odată să fie înlăturată. 


În urma tractatului încheiat, Sigismund întreprinde în mai următor o 
expediţie în Țara Românească, ajutând pe Mircea să-şi reia tronul. 
Cronicarul unguresc pune această expediţie în al 6-lea an al domniei lui Si- 
gismund, adică în 1392, şi o prezentează ca fiind făcută contra turcilor şi 
românilor, fără a face menţiune de alianța cu Mircea. Cât despre timpul ex- 
pediţiunei Turocz se dezminte el însuşi zicând că pe când Sigismund era în 
Țara Românească în război cu turcii şi românii, a murit soția sa Maria, ceea 
ce l-a nevoit să se întoarcă acasă, după ce luase de la turci cetatea Nico- 
polea Mică. Maria a murit însă în 17 mai 1395, nu în 1392. În afară de 
această dată sigură, mai multe diplome ale lui Sigismund, în care se face 
menţiune despre expediţia în Țara Românească şi de moartea soţiei sale în 
acel timp, arată data acestei expedițiuni cum şi decursul ei. Ultima diplo- 
mă a lui Sigismund, dată în Ungaria înainte de expediţie, este din 8 mai 
1395; iar cea dintâi după expediţie e din 26 iulie acelaşi an. În timpul 
expediției moare soția sa la 17 mai, iar din 6 iulie e o diplomă a lui Si- 
gismund, dată lângă Câmpulung în Ţara Românească evident la în- 
toarcere. Această diplomă se găseşte la Fejér: Codex diplomaticus Hun- 
gariae. (E curios că, colecția Hurmuzaki, care reproduce documentele din 
alte colecţii, care se raportă la istoria românilor, n-a luat această diplomă, 
cum şi altele în care se găsesc date referitoare la istoria noastră. O diplomă 
dată de regele Ungariei în Țara Românească în apropiere de Câmpulung, 
deși nu se raportă direct la țara noastră însăşi, nu trebuie să lipsească din 
colecţia documentelor privitoare la istorie). 

Deci între 8 şi 15 mai Sigismund a intrat în Țara Românească; iar 

între 6 şi 28 iulie el s-a reîntors în Ungaria. Astfel, data acestei expe- 
dițiuni se stabileşte cu perfectă certitudine; ea s-a făcut din luna mai, 
între 8 şi 15, până în iulie, între 6 şi 26 anul 1395. În diplomele în care 
Sigismund răsplăteşte serviciile nobililor săi în această expediţie, motivul 
şi decursul războiului e arătat în următorul mod: „Baiazet, intrând cu 
puternică oaste în Ţara Românească, devastase o mare parte a țării şi luase 
de la Mircea cetatea Nicopole Mic, adică Turnu Măgurele, situat în faţa 
Nicopolei din dreapta Dunărei şi numit astfel Nicopole Mic, pe când cel 
din dreapta Dunărei se numeşte Nicopole Mare. 

Luând această cetate, Baiazet pune în ea o garnizoană turcească. Aşa 
spun diplomele lui Sigismund. 

Sigismund, auzind de furia tirană a lui Baiazet, a plecat contra lui spre a 
lua cetatea din mânele turcilor şi spre a restitui în domnie pe Mircea, 
confederatul său, care fusese scos de către turci. Mircea e numit aici 
„familiares nostrae”, ceea ce va să zică amic sau federat; nu-i tocmai vasal, 
ci Sigismund vrea să indice un fel de clientele. 

În lupta cu turcii şi românii, cum zice diploma lui Sigismund (bineîn- 
teles cu românii partizanii turcilor), Sigismund, învingând pe duşmani, 
recucerește cetatea Nicopole Mic, unde lasă castelani credincioși, şi 
restabilește în domnie pe voevodul Mircea. Apoi primind veste de moar- 
tea soţiei sale se întoarce în Ungaria. Întorcându-se victorios din război, 
oastea lui a fost atacată de români în loc muntos şi strâmt, la muntele numit 
Bazdac sau Pesedac (7) cu săgeți şi sulițe otrăvite. Ei au fost bătuţi de Ni- 
colae Gara, care astfel a asigurat persoana regelui cum şi trecerea trupelor. 
Muntele Pazadal (?)””, nume ce nu se mai găseşte astăzi întrebuințat, tre- 
buie căutat în regiunea Câmpulungului, pe unde Sigismund, după di- 
ploma din 6 iulie 1395, s-a întors în Ungaria. 

Într-o diplomă din 1408 se spune că atacul asupra oastei ungurești la 
întoarcere a fost făcut de Mircea. Celelalte diplome, care fac menţiune 
despre acest atac, una din 1397 publicată în documente, alta din 1406, pe 
care n-o găsim publicată în documente, ci numai în Codex diplomaticus..., 
colecţia Academiei ungurești, vorbesc numai de vlahi, fără a numi pe 
Mircea ca urzitor al atacului, cu toate că în cea din 1406 numeşte pe Mircea 
ca restabilit în domnie cu ajutorul ungarilor. Altă diplomă, din 1404, arată 
pe Mircea ca amic al lui Sigismund. 

Documentele mai apropiate de evenimentele în chestiune nearătând 
niciun fel de ostilitate a lui Mircea față de unguri, ci din contră prezen- 
tându-l ca amic, nu-i deloc probabil că el să se fi întors contra aliatului 
său după ce cu ajutorul acestuia şi-a recucerit tronul. Atacul asupra 
oastei ungurești la ieşirea ei din țară a fost făcut negreşit de partizanii 


———————— 


2 Cuvânt auzit greşit: Paszata = Posada. 

vasalului turcesc combătut de Sigismund şi răsturnat de Mircea cu 
ajutorul ungurilor. Adaosul despre infidelitatea şi ingratitudinea lui Mir- 
cea din diploma de la 1408 trebuie pus pe sama scriitorului. Acesta, 
copiind după o diplomă anterioară, probabil după cea din 1406, serviciile 
lui Nicolae Gara, pentru care se dă această diplomă din 1408 cât şi cea din 
1406, pare a fi adăugat de la sine, în necunoştință de cauză, pasagiul lui 
Mircea în legătură cu atacul făcut de vlahi, cum spune în diploma an- 
terioară, cu toate că în dipioma anterioară nu-i vorba de un atac făcut de 
Mircea, ci numai de un atac făcut de vlahi, adică de partizanii vasalului 
pus de turci. Într-o singură diplomă, anume cea din urmă, care face men- 
țiune despre această expediţie a lui Sigismund, cea din 1408, se atribuie lui 
Mircea acest atac ca o infidelitate şi ingratitudine a lui. 

Orişicum, Mircea rămâne amic lui Sigismund, luând parte şi în urmă la 
războiul acestuia cu turcii, în războiul de la Nicopole; dar în 1408 când se 
face adaosul în diplome despre infidelitatea și ingratitudinea lui, el 
trecea deja de neamic al ungurilor, fiind împăcat cu turcii şi tributar 
lor. În această situațiune e explicabil că scriitorul documentului din 1408 
copiind un document anterior în care se făcea menţiune despre atacul ro- 
mânilor asupra oştilor ungureşti la întoarcere, a adăugat de la sine pe 
Mircea în modul cum se găseşte în această diplomă. După toate ştirile şi 
după raporturile în care se găseşte Mircea cu Sigismund, atât în acest timp 
cât şi în urmă, e absolut inadmisibil ca Mircea să se fi făcut capabil de 
un asemenea act de nelealitate faţă cu aliatul său Sigismund, lucru 
care nu ar fi putut să treacă neobservat nici de cronicarii contim- 
porani din Ungaria, nici de celelalte documente ale lui Sigismund în 
care se face menţiune despre această expedițiune a lui în Ţara Ro- 
mânească. 

Voevodul, pus de turci şi răsturnat de Mircea în 1395 cu ajutorul lui 
Sigismund, mai reapare în 1396, înainte de bătălia de la Nicopole. În anul 
următor” el recunoaşte printr-un act dat la Argeș în 28 mai suzeranitatea 
regelui Vladislav al Poloniei şi a soției sale Edviga, primind de la dânşii, ca 
moştenitori ai regatului Ungariei, voevodatul Basarabiei, adică Țara 
Românească şi posesiunele din regatul Ungariei, adică Amlaş şi Făgăraş. 
El se numeşte „Wlad vaiwoda Bassarabiae nec comes de Severinus... 
etc.”. Numele de Basarabia pentru Țara Rom[ânească] îl găsim şi în alte 
părţi. El se găseşte în două documente ale lui Mircea din sec. XV încât nu 
ne surprinde deloc că acest Vlad poartă acest titlu. 

Diploma are şi un sigiliu, reprezentând marca Ţărei Rom[âneşti] un scut 
în câmpul căruia se află vulturul cu crucea, o stea cu 6 raze şi semiluna, 


dă) 


% Data actului este 28 mai 1396, deci „anul următor” în raport cu 1395. 

simbolul suzeranității turcești. Împrejur are inscripția următoare (cu li- 
tere slavoneşti): (HRI lipseşte) SOVUL IO VLAD VOIVODA. 

Vă atrag atenția asupra acestui sigiliu din următorul motiv: d-l Toci- 
lescu în ultima ediţie a manualului său de istoria română, crede că domnul 
pus în locul lui Mircea de către turci ar fi fost Dan, fiul lui Dan 1, fratele şi 
predecesorul lui Mircea, care Dan II pe urmă se găseşte în luptă cu fiul lui 
Mircea, Mihail. Această părere nu poate fi întemeiată pe nimic alta decât pe 
o ştire a lui Ducas, după care Dan, pe timpul când moare Mircea, se găseşte 
la turci, apoi se duce la Constantinopol şi cu ajutorul împăratului bizantin 
vine în Ţara Românească ca să-şi susțină tronul contra fiului lui Mircea. De 
aici se deduce că era în ostilitate cu Mircea încă pe timpul când trăia un- 
chiul său. Pe această temă d-l Tocilescu a admis că Dan ar fi fost acel pe 
care l-au pus turcii. Această părere n-o putem admite în vederea acestui 
sigiliu. În mai 1396 Vlad acesta, având sigiliul său propriu ca voevod al 
Ţărei Româneşti, e bine înțeles că acest sigiliu îl avea din timpul când 
era domn. La 1396 nu mai era domn, când dă acest hrisov, pentru că 
atunci domnia Mircea; dar sigiliul îl avea din timpul când fusese 
domn. 

Deci e evident că înainte de anul 1395, pe când Mircea e refugiat în 
Ardeal şi turcii pun alt domn, acela nu poate să fie altul decât acest Vlad, 
care în 1396 face o nouă încercare de a ocupa tronul Ţărei Româneşti 
cu ajutorul lui Vladislav, regele Poloniei. 

Ca să înțelegem mai bine raportul dintre el şi Vladislav şi cum vine ca 
Vlad să aibă un amestec în aceste afaceri, voi comunica actul său de 
închinare în coprinsul întreg după traducerea lui Şincai [Se reproduce actul 
integral]. 

[+] 

Prin urmare, din acest document vedem că acest Vlad declara c-a primit 
voevodatul Basarabiei, adică al Ţărei Rom(âneşti), şi posesiunele din rega- 
tul Ungariei, adică Amlaşul şi Făgăraşul, le-a primit din mâna lui Vladislav 
şi soției sale Edviga în calitatea lor de rege şi regină a Ungariei, ea fiind 
singura fiică în viață a fostului rege Ludovic; şi că el datoreşte lui ridicarea 
sa la domnie. Prin urmare, de aici se vede că el căuta să dobândească 
iarăşi tronul Ţărei Româneşti cu ajutorul lui Vladislav şi al Edvigei, pe 
care îi recunoaşte ca adevărați moştenitori ai tronului Ungariei, după 
moartea Mariei, soţia lui Sigismund. 

E ştiut că, murind Maria, sora mai mică, Edviga, regina Poloniei, a înce- 
put să facă pretenţiuni la tronul Ungariei. Spre a afirma aceste pretențiuni 
Vladislav Iagello pleacă chiar pe la începutul anului 1396 sau pe la sfârşitul 
lui 1395 spre Ungaria şi ameninţă să intre în țară cu război pentru a ocupa 
tronul Ungariei în numele soției sale. Şi numai arhiepiscopul Strigonului, 

auzind că înaintează la fruntariile țării, l-a înduplecat să se întoarcă înapoi 
şi să facă pace cu Sigismund. Pe timpul acestor pretenţii ale lui Vladislav la 
tronul Ungariei, acest Vlad se grăbeşte a-l recunoaşte pe Vladislav şi Ed- 
viga ca regi ai Ungariei şi a se declara vasal al lor în calitate de domn al 
Ţărei Româneşti. Dar domnia lui în Țara Românească] era o domnie 
fictivă, pentru că atunci domnia în țară Mircea; el însă nu poate fi alt 
personaj decât acel Vlad, pe care îl puseseră turcii în domnia Ţărei 
Rom(âneşti] contra lui Mircea. Nu-i probabil să fie fiul natural al lui 
Mircea, Vlad Dracul, precum se credea înainte, pentru că lipseşte ori ce 
indiciu pentru aceasta; pe d-altă parte Vlad Dracul pe la 1396 pare a fi fost 
prea tânăr pentru a putea încerca o răzvrătire contra tatălui său. 

În contra acestui Vlad, care la 1395 domnia în Ţara Românească] 
ca vasal turcesc, e îndreptat actul lui Ştefan, domnul Moldovei, din 6 
ianuarie 1395, prin care act Ștefan recunoaşte suzeranitatea lui Vla- 
dislav, regele Poloniei şi a reginei Edviga, şi se obligă a-i veni în ajutor 
cu toată oastea contra regelui Ungariei, voevodului Basarabiei, tur- 
cilor, tătarilor şi rușilor. 

Pe atunci, 6 ianuarie 1396, voevod al Basarabiei, adică al Ţărei 
Româneşti], era chiar acest Vlad; şi de aici vedem că Ştefan, făcând 
actul său de închinare către regele Poloniei şi, numind pe acest domn al 
Basarabiei ca duşman al său şi al Poloniei, o face fiindcă el era vasal 
turcesc şi turcii fiind considerați ca duşmani în acest act, ur- mează de 
la sine că şi vasalul lor în Țara Rom|ânească] să fie consi- derat 
duşman. Contra lui Mircea nu putea să fie îndreptată această alianță a 
domnului Moldovei cu regele Poloniei, fiindcă moștenitorii erau în cele 
mai bune relațiuni cu Mircea şi chiar sprijiniți de dânsul în luptele lor 
contra altor pretendenți la domnie”. 


Succesul avut la 1395 contra turcilor în Țara Rom[ânească] a 
încurajat pe Sigismund să continue lupta. O victorie însemnată asupra 
turcilor ar fi întărit mai bine situația lui înăuntru, devenită dificilă prin 
pretenţiile cumnatei sale Edviga la tronul Ungariei. De aceea, înainte de 
expediţia din 1395 în Țara Rom[ânească], Sigismund în urma luptelor 
avute cu turcii în Serbia cu un an înainte, a căutat să câştige ajutorul pu- 
terilor occidentale pentru o expediţie mare contra turcilor. Planul lui era de 
a scoate pe turci cu desăvârşire din Europa. 

Acest plan al unei cruciade creştine contra turcilor află răsunet mai ales 
în Franţa. Ducele de Burgundia trimisese deci pe la începutul anului 1395 o 


51 Toată această parte din curs arată cât de greu i-a fost lui D. Onciul să extragă 
realitatea dintr-o documentaţie ce se dovedeşte altfel completă, dar nu-l fereşte de 
concluzii eronate la sfârşitul raționamentelor sale critice. 

delegațiune la Veneţia spre a îndupleca pe puternica republică să ia parte la 
această întreprindere. În martie sosi acolọ şi o solie ungurească în acelaşi 
scop. Dar venețienii, nedispuși a-și periclita interesele lor comerciale în 
părțile stăpânite de turci fără perspectiva unui succes sigur, declară a lua 
parte numai în cazul când întreprinderea s-ar face cu mare putere armată; în 
acest caz ei se obligară a da a 4-a parte din flota creștină, anume 6 din 25 
galere. Ca putere maritimă această contribuire a venețienilor pentru creş- 
tini contra turcilor era bineînțeles mare, fiindcă celelalte puteri nu dispu- 
neau de o flotă așa de însemnată ca Veneţia; încât la 25 galere venețienii să 
contribuie cu 6, aceasta era mult în raport cu puterea lor armată. 

De aceea Sigismund ca și ducele de Burgundia primiră aceste condi- 
țiuni și se obligară ca în primăvara următoare să facă pregătirile necesare 
pentru cruciada asupra căreia conveneau. După această înţelegere Sigis- 
mund încheie în februarie 1396 o alianţă și cu împăratul bizantin Emanoil 
şi primeşte a fi pe la sfârșitul lui mai cu oastea sa la Dunăre, iar pe la 
sfârşitul lui iulie chiar la Constantinopol. 

Pe la sfârşitul lui aprilie, francezii şi burgunzii, vreo 6.000 de oameni, 
între cari vre-o mie de cavaleri înzelaţi, se puseră în mișcare sub condu- 
cerea lui loan de Nevers, fiul ducelui Filip de Burgundia, însoţit de mai 
multe rude ale regelui şi de cavaleri celebri. Cu dânșii se unesc și cele de 
englezi sub conducerea ducelui de... [spaţiu lăsat gol], cum și germani sub 
conducerea lui... [idem], fiul palatinului și regelui... [idem], şi sub condu- 
cerea burgravului de Nürnberg, străbunul casei de Hohenzollern. Împreună 
cu ungurii, oastea creştină se urca la 60.000 de oameni, aproape toată călă- 
rime. Pe la sfârşitul lui iulie sau începutul lui august, Sigismund în fruntea 
acestei oaste trecu frontiera de sud a regatului său spre a intra în Bulgaria. 
La oastea creştină se alătură şi Mircea cu românii. 

După m-me de Lussanne, care a scris niște memorii asupra acestui răz- 
boi, au luat parte și moldovenii; ea numeşte între cei care au luptat la 
Nicopole pe Jean Prince de Valaquie et le Prince de Moldavie. loan e 
Mircea, numit după numele personal al tuturor domnilor noștri; iar pe 
principele Moldovei nu-l numește cu numele său. Un neamt, care în bătălia 
de la Nicopole a căzut prins în mâinile turcilor ş-apoi a avut o aventură 
îndelungată, fiind dus în Asia și d-acolo a călătorit prin Asia, Africa şi s-a 
întors în Europa, aceasta numește numai pe Mircea între principii români, 
care au luat parte la bătălie; îl numește duce al Valahiei. După m-me de 
Lussanne, în consiliul de război ţinut înainte de lupta decisivă, s-a făcut 
propunerea din partea generalilor ungurești să se trimeată întâi în luptă 
românii și moldovenii sub principii lor. Schiltberger (7)? zice că însuşi 


"2 Deşi apare semnul întrebării, dovedind că stenograful nu era sigur de ce auzise, 
numele e scris corect. 

Mircea a cerut ca el cu românii să înceapă lupta, dar cavalerii francezi au 
reclamat pentru sine onoarea primului atac. 

Până a se da lupta decisivă la Nicopole, oastea creştină începu războiul 
cu noroc. Cetatea Vidin unde domnea Sracimir ca vasal turcesc, a fost silită 
să se predea; de asemenea şi cetatea Rahova, situată mai spre răsărit, care 
era ocupată de turci. 

La 12 septembrie oastea creştină ajunse sub zidurile Nicopolei. Pe când 
creştinii asediau cetatea, înconjurată de apă şi pe uscat, sosi Baiazet la 28 
septembrie în fața oastei creştine. Oastea lui era de vreo 100.000 de oa- 
meni; deci mai tare decât oastea creştină. Totuşi vitejia şi armamentul mai 
bun al creştinilor ar fi putut să aibă succes şi să repurţeze o victorie, dacă nu 
le lipsea o conducere unică şi mai energică. 

Francezii, neconsimțind a ceda onoarea primului atac românilor şi 
ungurilor mai deprinşi cu modul de luptă al turcilor, precum cerea Sigis- 
mund, au cauzat nenorocita înfrângere a creştinilor la Nicopole. La început 
francezii avură succes, respingând rândurile întâi ale duşmanilor, dar îna- 
intară prea repede şi se ciocniră cu rândurile comandate de însuşi Baiazet, 
fără a aștepta apropierea restului oștirei creștine. Înconjuraţi pe neaşteptate 
de duşmani, ei căzură, parţe pe câmpul de bătaie, parţe fură prinşi. Astfel, 
oastea aceasta franceză fu cu desăvârşire desfiinţată, parte prin moarte, 
parţe prin prindere. Sigismund însuşi, în urma dezastrului, cu restul oştirei 
nu mai putu îndrepta răul făcut, cu toate că aduse turcilor însemnate 
pierderi în lupta continuată în urmă. În cele din urmă el fu nevoit să se 
retragă cu oastea descurajată. Numai o mică parţe din mândra oştire a putut 
scăpa în grabă prin Ţara Românească; mulți se înecară în Dunăre. 

Baiazet însuşi a suferit mari perderi: 20-30.000 de oameni au căzut în 
această memorabilă bătălie. În ziua următoare, Baiazet puse în furia lui să 
se tae vreo 3.000 de prizonieri pe locul bătăliei de la Nicopole. Numai cei 
mai nobili scăpară cu viață, Baiazet dând ordine a nu-i ucide pentru a 
obține sume mari de bani pentru răscumpărarea lor. În schimbul sumei de 
200 de mii de ducați, plătindu-se pe jumătate de Sigismund, iar jumătate de 
francezi, cavalerii căpătară peste un an libepţatea. Cei care au scăpat din 
această dezastruoasă luptă s-au întors prin Ţara Rom[ânească] în patria lor. 
Sigismund însuşi cu burgravul de Nijrenberg şi câţiva nobili ai săi s-au 
întors pe apă, pe Dunăre şi mare, până la Constantinopol; înconjurară 
Peloponezul, toată Dalmația unde ajunseră abia la anul nou. 

Victoria turcilor la Nicopole a fost în asemenea măsură ca şi cea de 
la Cosovo hotărâtoare pentru soarta creştinilor de la Dunăre. Prin ar 
ceastă învingere puterea turcească în Peninsula balcanică se înrădă- 
cină atât de puternic, încât secole şi secole nsau mai fost în stare ca să 
zdruncine acest duşman al creştinătăţii înfipt în inima Europei. 

Dar până a se stabili atât de puternic şi până a deveni pentru totdeauna stă- 
pân şi biruitor pe statele creştine de la Dunăre, pe Baiazet îl mai aştepta 
încă o înfrângere din partea domnului român Mircea. Acest război l-a 
avut Mircea după bătălia de la Nicopole şi din cauza participării lui la 
această bătălie. 


Am reprodus integral textul din curs pentru a se vedea cum a încercat 


>» 


întâia oară Dimitre Onciul să descifreze „cartea sybilinică” cu care, iată, ne 
confruntăm şi noi, după 109 ani! 

El credea, de asemenea, în expediția întreprinsă de Baiazid după Ni- 
copole, şi iată ce citim sub titlul 


Războiul lui Mircea cu turcii de la 1397 (p. 254-289) 


Participarea lui Mircea la bătălia de la Nicopole de la 1396 a avut 
de urmare un nou război cu turcii, în care Mircea repurtă o memo- 
rabilă victorie asupra lui Baiazet. Despre acest război Calcocondylas 
relatează, imediat după bătălia de la Nicopole, următoarele [se reproduce 
textul cunoscut din Chalcocondil] [...] 

Am dat întreg textul lui Chalcocondil — scrie D. Onciul — ca să se vadă 
mai bine cum spune el acest război al lui Mircea cu turcii. E prima ocazie ce 
o găsim în scrierea sa de a vorbi despre români, unde interpolează infor- 
maţiunile ce ne dă despre originea şi obiceiurile acestui popor. 

Acest război al lui Mircea cu Baiazet Chalcocondil îl pune între bătălia 
de la Nicopole din 1396, fără altă determinare de timp, şi între expediția 
contra Constantinopolului şi Greciei, făcută după alte mărturii, în vara 
anului 1397. Incursiunea în Ungaria, menţionată de Chalcocondil înainte 
de războiul cu Mircea, unde zice că după Nicopole a plecat în Panonia şi 
Pano-Dacia, iar apoi a mers cu război contra lui Mircea; deci această incur- 
siune s-a făcut după cronicarul polon Dtugoş în iarna anului 1396-7. Prin 
urmare, războiul cu Mircea, pus de Chalcocondil între aceste eveni- 
mente, trebuie să se fi întâmplat pe la începutul anului 1397. Engel îl 
pune fără niciun temei la 1398 şi această dată a fost primită în manualele 
noastre de istoria românilor; dar după cum vedem, după locul unde e pus 
acest război, între evenimentele din iarna an[ilor] 1396-7 şi vara an[ului] 
1397, războiul nu s-a putut întâmpla decât la început sau în primăvara 
anului 1397. 

La anul următor după bătălia de la Nicopole, vasăzică tot în 1397, deşi 
cu dată greşită, şi Leunclavius pune acest război, anume în 1393 pentru că 
el pune bătălia de la Nicopole în 1392 în loc de 1396. 

Deci în acest an greşit face menţiune şi Leunclavius de un război al lui 

Baiazet cu principele Valahiei, urmat din cauza ajutorului ce acesta l-a dat 
regelui Ungariei. Rezultatul războiului e prezentat aici la Leunclavius ca 
victorios pentru Baiazet. Dar această ştire a cronicarului turcesc, tradus de 
Leunclavius, se dezminte prin mărturia nepărtinitoare a lui Chalcocondil. 
Orişicum, războiul astfel descris de Chalcocondil nu poate fi o victorie a 
lui Baiazet asupra lui Mircea cum spune Leunclavius fără niciun amănunt: 
„Valaho redacto in ordinem...”, adică vorbeşte despre o victorie a lui 
Baiazet fără a arăta niciun motiv. Acesta nu-i decât modul lăudăros al 
cronicarilor turci de a atribui oştirilor turceşti totdeauna victorii. 

Privitor la această victorie a lui Mircea asupra lui Baiazet — şi nu la 
cea de la Rovine din 1394 — se raportă ştirea din Cronica anonimă a 
Țărei Românești, care zice: 

„ Mircea Vodă Bătrânul. Acesta a avut mare război cu Baiazet Bei de la 
Nicopole. (Nici n-are ştire de cine e Baiazet):?. Făcu-tu-s-au acest război 
pre apa Ialomiţei; înfrâns-a Mircea Vodă pe turci şi fără număr au perit, 
trecând Baiazet Bei Dunărea fără vad. Şi alte multe războaie au avut cu 
turcii”. 

Războiul fiind pus pe apa lalomiţei, cum concordă cu ştirile pe care le 
avem de la Chalcocondil despre pădurile de stejar şi locul greu în care 
intrase oastea lui Baiazet în acest război, deci e probabilă această ştire, care 
se păstrează în cronica noastră, despre victoria lui Mircea asupra lui 
Baiazet — război pus după Nicopole — şi e probabil că s-a întâmplat chiar în 
regiunea Ialomiţei, precum spune Cronica anonimă. lar Constantin Căpi- 
tanul, care scoate, cum ştim, ştirile sale mai vechi din cronica anonimă, 
zice: „ Mircea Vodă Bătrânul, care după nişte semne ce se văd, e vrednic 
de laudă şi multe lucruri va fi făcut vrednice de auzit, dar ai noştri nimic 
n-au scris, fără numai ce aflăm la streini. Zice cronicarul Franzes că a avut 
2 războaie Mircea vodă cu împăratul turcesc, Baiazet: unu către Nicopole, 
altul pe apa Ialomijei, şi la amândouă l-a biruit pe Baiazet Bei. Alt istoric 
scrie: Un război ce a avut Mircea Vodă au fost la Rovine. Unde vor fi 
Rovinele nu spune. Şi a bătut Mircea Vodă pe împăratul Baiazet la acest 


3 Eroarea cu „Baiazid bei” este preluată de D. Onciul din ediţia Leropiseţului 
Țării Româneşti (Letopiseţul cantacuzinesc) dată de A.T. Laurian şi N. Bălcescu în 
tomul IV din „Magazin istoric pentru Dacia” (p. 231-372). Deşi se pretinde că a fost 
folosit manuscrisul din vremea lui Ştefan Cantacuzino, care aparținea chiar voievo- 
dului, având pecetea sa imprimată în fum, găsim în ediţie forma coruptă, din manu- 
scrisele mai târzii. Într-al lui Ştefan Cantacuzino textul este corect: „Mircea Voievod 
Bătrânul. Acesta a avut mare război cu Baiazet su/tanu/” etc. Vezi Istoria Țării 
Româneşti. 1290-1690. Ediţie critică de C. Grecescu şi Dan Simonescu, București, 
Editura Academiei Române, 1960, p. 3. 

război. Deci după ce a făcut Mircea Vodă acest război, văzând obrăznicia 
turcească s-a împăcat cu ei, dând plocon ca să trăiască în pace". 

Textul lui Franzes conţine un singur război al lui Mircea cu Baiazet, 
înainte de bătălia de la Nicopole, când ştim că s-a dat lupta de la Rovine şi 
Argeş. Dar rezultatul războiului e arătat de Franzes ca şi la Chalcocondil în 
războiul de la Nicopole. După întoarcerea lui Baiazet în Europa din ex- 
pediția făcută în Asia de unde s-a întors în 1394, zice Franzes: „Apoi în- 
torcându-se în Europa a făcut război ungurilor și i-a bătut o dată şi de 
a doua oară şi a supus o parte din Albania. De asemenea, a mers cu război în 
contra lui Mircea, domnul Valahiei şi a jefuit multe locuri; dar apoi Mircea 
dându-i luptă deschisă într-un oarecare loc greu, Baiazet a pierdut lupta 
cedând greutăţii locului şi s-a întors, după ce ei au încheiat un tractat prin 
care Mircea a promis să plătească tribut şi au făcut pace”. 

Apoi urmează bătălia de la Nicopole. După rezultatul războiului se 
pare că Franzes amestecă aici ambele războaie ale lui Mircea cu 
Baiazet, cel dinainte şi cel după Nicopole; de la unul a luat timpul în 
care s-a întâmplat, iar de la celălalt locul. Cât despre războiul întâmplat 
înainte de bătălia de la Nicopole, în care Mircea în cele din urmă e nevoit 
să se retragă la Braşov, fiind pus în locul lui alt domn ca vasal turcesc, 
e imposibil de a admite că un scriitor bine informat să fi reprezentat 
rezultatul astfel precum îl găsim scris la Franzes”. Tratatul, despre care 
are ştire Franzes nu s-a încheiat imediat după război, ci mai târziu, cum 
vom vedea în urmă. 


4 Atribuită lui Radu Popescu sau unui cronicar anonim din „partida Bălenilor” 
(dar în nici un caz lui Constantin Căpitanul cum a apărut în „Magazin istoric pentru 
Dacia”, tomul 1), /storia domnilor Țării Româneşti se remarcă prin gafele autorului, 
prin dezinformări rezultate din apartenenţa acestuia la familia lui Conu Leonida (G. 
Călinescu) şi prin colectarea de legende infamante, precum naşterea lui Mihai Vitea- 
zul dintr-o cârciumăreasă de la Târgul de Floci. Cronicarul îi dă pe Marco Kralievici 
şi Constantin Dejanovici Dragaş aliaţi ai domnului Ţării Româneşti („ajutoare” ale 
lui) când în realitate au venit în oastea sultanului! Cronicarul Sphrantzes (de fapt 
Macarie Melissenos) nu vorbeşte de un război pe apa Ialomiţei şi în nici un caz nu-l 
dă pe Mircea învingător la Nicopole. Despre expediţia sultanului în Țara Româ- 
nească spune doar că sultanul nu a dat nicio luptă, ci a renunţat, din cauza locului 
neprielnic, nu c-a fost bătut de Mircea. Vezi Georgios Sphrantzes, Memorii 1401- 
1477. În anexă, Pseudo-Phrantzes: Macarie Melissens 1258-1481. Ediţie critică de 
Vasile Grecu, Bucureşti, Editura Academiei Române, 1966, p. 222 (Versiunea româ- 
nească, p. 223). În privinţa tributului vezi în volumul de față paginile 150-152. 


% În realitate, cel bine informat era Sphrantzes (Macarie Melissenos), iar cel în 
eroare era D. Onciul. 

Deci trebuie să admitem că la Franzes se găseşte, de asemenea, ştire 
despre războiul lui Mircea cu turcii din 1397, despre care ne relatează mai 
bine şi la locul său Chalcocondil. Dar acest război fiind pus la Franzes 
înainte de Nicopole, se vede că-i confundat cu primul război al lui Mircea 
din 1394-5 şi ambele fiind contopite într-un singur război şi pus cu 
rezultatul războiului din 1397 înainte de bătălia de la Nicopole. 

Cele două războaie ale lui Mircea cu Baiazet sunt confundate şi la 
Grigorie Țamblac în Vigța Sf. Parqşchiye, dar în mod invers. Aici războiul 
lui Mircea, anume unul singur, e pus după bătălia de la Nicopole, însă cu 
rezultatul războiului dinainte de Nicopole; pe când la Franzes războul îl gă- 
sim înainte de Nicopole cu rezultatul războiului după Nicopole“. Țamblac 
zice: „regele Ungariei Sigismund, trecând Dunărea, a coprins țara Valahiei 
şi s-a aşezat în Nicopole cu oastea frâncilor. Stăpânitorul otoman Baiazet, 
auzind acestea pe când asedia Constantinopolul, se întoarse asupra acestui 
duşman, şi o straşnică luptă s-a dat pe câmpia Nicopole. Mai mulți frâpci au 
perit în valurile Dunării. Victoria a încoronat pe turci şi îngâmfatul duce al 
lor a intrat în hotarele Daciei şi a ieşit întru întâmpinare Mircea, încurajat 
prin cuvântul dat pentru pace. Dar în mod trădător a fost alungat şi trimis la 
Brussa, căci numărul comorilor amăgise pe duşman şi toate averile le-a luat 
acela în mânele sale”. (Această parte se află publicată la episc[opul] Melchi- 
sedec în „Revista pentru ist[orie], fil[ologie] şi arch[eologie]” din 1894. 

Episc[opul] Melchisedec, care a publicat în traducere această parte din 
scrierea lui 'Țamblac, admite ca fapt istoric exilarea lui Mircea la Brussa 
după bătălia pentru Nicopole; după dânsul a urmat apoi şi d-l Tocilescu şi 
d-l Xenopol. 

În realitate n-avem a face decât cu retragerea lui Mircea la Braşov în 
1395, după primul său război cu Baiazet, numele de Braşov fiind transcris 
greşit Brussa la Țamblac"”. Aceasta reiese şi din expunerea lui Țamblac, 
unde războiul lui Sigismund cu turcii la Nicopole Mic, adică Turnu Măgu- 
rele, din 1395 e confundat cu războiul de la Nicopole mare, căci Țamblac 
zice că Sigismund în acest război a coprins ţara Valachiei. Aceasta nu s-a 


% Prin urmare D. Onciul nu este doar inventatorul celor două bătălii din 1394 
(din care nici una n-a existat) ci şi al bătăliei de după Nicopole, din 1397, despre care 
vorbeşte Chalcocondil, care însă nu are cunoştinţă de două şi nici de una înainte de 
Nicopole. D. Onciul forțează şi pe „Franzes” să depună mărturie în favoarea tezei 
sale, deşi acesta nu are absolut nicio cunoştinţă despre o bătălie după Nicopole, ci 
numai de una înaipte de Nicopole! Sub imperiul adoptării datei greşite de 10 octom- 
brie, rigoarea şi spiritul critic al istoricului se dereglează ca o busolă pusă pe un 


37 D. Onciul va reveni şi va corecta această ipoteză. Vezi mai departe. 

făcut decât în războiul de la Nicopole Mic din 1395, când Sigismund în 
adevăr a coprins Ţara Românească, răsturnând sau scoțând din 
domnie pe rivalul lui Mircea sau ajutându-l să ocupe din nou domnia. 
Deci la Țamblac vedem că se confundă bătălia de la Nicopole Mic, în care 
Sigismund coprinde Valahia, cum zice el, şi bătălia de la Nicopole Mare 
din 1396, după care a urmat al doilea război al lui Mircea cu Baiazet. 
Prin această confundare, şi retragerea lui Mircea la Braşov pe timpul răz- 
boiului de la Nicopole Mic a fost pusă pe timpul războiului de la Nicopole 
Mare ca o exilare la Brussa. Astfel, fabula cu exilarea lui Mircea la Brussa 
trebuie înlăturată, acum pentru totdeauna. Dar d-l Tocilescu crede a găsi un 
sprijin pentru aceasta în documentul uzurpatorului Vlad din 1396, pe care 
l-am comunicat. 

Părerea d-lui Tocilescu bazându-se pe un document, trebuie s-o cerce- 
tăm. D-sa pune data documentului „dies sanctis Trinitatis” la 18 octombrie, 
deci după bătălia de la Nicopole, întâmplată la 28 septembrie, același an; 
dar acest calcul e greşit, căci ziua Sf. Trinității în 1396 e la 28 mai, după 
cum fiecare se poate convinge în cronologiile existente, cum e Mas Latrie’? 
şi Grotefend”” la Academie. 

Prin urmare, uzurpatorul Vlad a luat domnia ca vasal turcesc înainte de 
bătălia de la Nicopole (1396) şi n-are a face nimic cu înlocuirea lui Mircea 
după această bătălie, cum crede d-l Tocilescu. El e voevodul pus de turci 
în primul război al lui Mircea cu Baiazet şi răsturnat în 1395 cu 
ajutorul lui Sigismund, cum am văzut din diplomele acestuia. 

În urmă Vlad încercă să ia domnia şi căută sprijinul regelui Poloniei, pe 
care îl recunoaşte ca adevărat moştenitor al Ungariei după moartea soției 
lui Sigismund, recunoscându-l [recunoscându-se?] el însuşi prin actul din 
28 mai 1396 ca vasal al lui. Dar pe timpul bătăliei de la Nicopole el e 
prins de Ştibor, voevodul Ardealului, şi dus împreună cu soţia sa și cu 
copiii în Ungaria. Această ştire se găseşte expusă foarte pe larg cu privire 
la prinderea lui Vlad de către Ştibor dintr-un document a lui Sigismund din 
1397, publicat într-o scriere a lui Venzel, apărută la Budapesta la 1874; dar 
acest document fusese trecut cu vederea în chestiunea de care ne ocupăm, şi 
a atras atenţia asupra lui d-l Iorga în scrierea sa: Chila şi Cetatea Albă. Aşa 
scapă Mircea de rivalul său, care închinase ţara turcilor şi polonilor. 


% Mas Latrie, Trésor de chronologie, d'histoire et de géographie pour l'étude et 
l'emploi des documents du moyen âge, Paris, 1889. 


% Dr. H. Grotefend, Handbuch der historischen Chronologie des deutschen 
Mittelalters und der Neuzeit, Hannover, 1872; Zeitrechnung des deutschen Mittel- 
alters und der Neuzeit, l-11, Hannover, 1891-1892; Taschenbuch der Zeitrechnung 
des deutschen Mittelalters und der Neuzeit. Fiir den praktischen Gebrauch und zu 
Lehrzwecken, Hannover und Leipzig, 1898. 

După războiul victorios contra lui Baiazet din 1397 Mircea mai are o 
luptă cu turcii în 1400. Despre aceasta ne informează un raport din Creta 
din 3 martie 1401, publicat de d-l lorga în Acte şi fragmente, vol. IlI. Aici 
se zice că un oarecare Emanoil Calo din Enos în Turcia spune că fiind în 
noiembrie trecut în partea Tesalonicului a văzut nişte turci, care se întor- 
ceau din Ungaria, unde făcuseră o incursiune. Acei turci au spus că 66.000 
de turci au năvălit în Ungaria, prădând şi luând cu sine mulți prinşi; dar 
întorcându-se prin Valahia ei au fost atacați acolo de o numeroasă oaste din 
Ungaria împreună cu un oarecare Mircea Vlachu, evident Mircea Vodă, 
care îi bătu aşa încât mulți au fost prinşi, alții ucişi sau înecaţi şi n-au scăpat 
decât vreo 3.000, care s-au întors în Turcia. 

Deşi această ştire ne vine cam prin a treia mână, iar nu dintr-o sor- 
ginte directă, totuşi n-avem motiv de a ne îndoi despre raportul acesta 
contimporan cu privire la o victorie a lui Mircea asupra turcilor, 
întâmplat prin 1400. Veracitatea acestei mărturii contimporane pare a se 
confirma chiar, abstracție făcând de numărul exagerat al perderilor, zicând 
că din 66.000 de turci nu s-au întors decât 3.000; nu poate fi admis aceasta. 
În afară de aceasta, veracitatea raportului contimporan pare a se adeveri și 
prin o scrisoare a papei Bonifaciu al IX din 1399, în care papa dă ordin să se 
predice o expediţie cruciată contra turcilor, care voesc să distrugă Constan- 
tinopolul şi să invadeze Vlahia şi Ungaria. Deci în 1399 papa prevede o 
invaziune turcească în Vlahia și Ungaria, precum zice raportul că s-a 
şi întâmplat în adevăr în 1400. Iar în 1404 Sigismund scrie lui Filip, 
ducele Burgundei, că voevodul Ţărei Româneşti a reputat cu ajutorul 
trupelor, ce el le-a trimes, o frumoasă victorie asupra turcilor. 

O victorie a lui Mircea asupra turcilor, repurtată cu ajutorul trupelor 
ungureşti înainte de 1404, pare să fie chiar aceea despre care vorbeşte 
raportul din Creta cu privire la această victorie a lui Mircea asupra turcilor 
cu ajutorul Ungariei în 1400. Între ambele date, cea din 1399 a papei 
Bonifaciu, şi 1404 din scrisoarea lui Sigismund e acest raport din Creta 
despre victoria lui Mircea cu ajutorul oastei ungureşti asupra turcilor în 
Ţara Rom(ânească], concordând perfect cu spusele papei Bonifaciu şi ale 
regelui Sigismund. Aceasta e chiar lupta lui Mircea cu turcii, despre care 
avem ştire din prima jumătate a domniei lui. Curând după aceasta el în- 
cheie tractat cu turcii, de care scrie Franzes. 

Textul tractatului ni s-a transmis în traducere de Fotino în Istoria 
Daciei, vol. 3, fără ca Fotino să ne spună de unde are acest text. El poartă 
data an[ului)] 805, luna Rabiul ave (adică luna I1). Această dată e 1402 de la 
29 septembrie până la 29 octombrie. În acest timp cade luna aceea a 
an[ului] 805. Căci anul mahometan e cu 11 zile mai mic decât anul solar. 
Astfel, totdeauna începutul anului rămâne în urmă şi nu vine anul nou al 
mahometanilor totdeauna la aceeaşi epocă, ci face un ciclu şi începe din 

nou anul ca la începutul ciclului. Din această cauză diferite luni ale anului 
mahometan cad în diferite timpuri. Aşa în 805 luna Rabiul ave cade în 
timpul de la 29 septembrie până la 29 octombrie; acesta e însă an[ul) 1408. 
Dar despre aceasta rămâne să vorbim la a doua jumătate a domniei lui 
Mircea în legătură cu evenimentele următoare. 


Din ştirile expuse şi examinate până aici, relative la domnia lui Mircea 
până la 1402, am văzut că prima jumătate a domniei lui e în mare parte 
umplută de luptele cu turcii. În timpul luptei cu vasalul turcesc țarul Şiş- 
man de la Târnova, în care fratele şi predecesorul său Dan şi-a pierdut 
viaţa, Mircea ia domnia în 1386, rămânând stăpân pe Silistra şi Dobrogea, 
luate probabil într-o luptă de la vasalii turceşti Şişman şi Dobrodici. Ve- 
nind la domnie cu hotărârea de a susţine bărbăteşte lupta cu turcii, înfrun- 
tând vitejeşte cumplita furtună ce ameninţa din partea duşmanului creştină- 
tăţii, el se alie cu statele creştine vecine, ş-anume cu Ungaria, unde de la 
începutul domniei sale poseda ducatele de Amlaş şi Făgăraş ca feude ungu- 
reşti, cu Serbia, unde domnia bunul său după mamă, Lazăr, cu Moldova cu 
care îl unia legături naţionale şi probabil și legături de înrudire cu dinastia 
Muşat, în fine şi cu Polonia în urma suzeranităţei acesteia asupra Moldovei. 

Era să fie o puternică coaliție creştină menită nu numai să oprească 
înaintarea turcilor spre apus şi mează-noapte, dar să şi scape creşti- 
nătatea de iataganul lor crunt şi jugul lor cumplit, dacă aliaţii lui 
Mircea erau în acelaşi rând uniţi între dânşii. Dar neînțelegerile de 
altă ordine au zădărnicit realizarea unei mari idei, astfel concepută de 
războinicul şi nu mai puțin înțeleptul domn român. În luptele sale cu 
turcii Mircea, singurul principe creştin dintre contimporanii săi, a fost de 
două ori, el singur cu românii săi, învingător asupra lui Baiazet însuşi în 
1394 la Rovine, în 1397 pe lalomiţa, iar alte două victorii asupra turcilor 
le-a repurtat în unire cu ungurii: în 1395 la Turnu Măgurele, atunci Ni- 
copole Mic, în fine la 1400, într-o parte nenumită a țărei. 

Ca aliat al sârbilor la bătălia de la Cosovo“ 1389 şi al creştinilor în 
1396, în ambele lupte nenorocoase pentru creştini el are un rol important, 
comandând de două ori aripa stângă a oastei creştine. În afară de aceste 
două înfrângeri împărţite cu aliaţii săi, el singur a perdut după cât se ştie 
cu siguranță, numai lupta de la Argeş, după care e nevoit să se retragă 
în Ardeal în 1395. 

Dar această luptă a fost perdută mai ales prin neunirea din năuntru, pro- 
vocată de rivalul său Vlad, pus de turci ca vasal“. 


* În curs e greşit: Nicopole. Participarea lui Mircea la bătălia de la de la Cosovo 
nu este demonstrată, deci nici înfrângerea de acolo. Rămâne doar Nicopole! 


1 În realitate, cum această înfrângere este imaginată de D. Onciul, singura 
dată când Mircea este pus în dificultate este înlăturarea sa temporară de la 

În acelaşi război, dacă nu puţin mai înainte Mircea a perdut și pose- 
siunele lui Trandanubiene, Silistra şi Dobrogea, ocupate de turci după că- 
derea Bulgariei răsăritene în 1393. Deja în 1388 (?) pe timpul expediţiunei 
sultanului Murat, cronicarii turci pun cel dintâi conflict al lui Mircea cu 
turcii pentru posesiunele lui transdanubiene, care fuseseră luate de români 
de la statele vasale ale Imperiului Otoman; dar ştim că el avea în stăpânire 
aceste posesiuni încă în 1393. Dacă conflictul s-a întâmplat pe la 1388, 
cum spun cronicarii turci, şi nu abia după căderea Bulgariei în 1393, când 
turcii ocupă posesiunele, apoi acel prim conflict s-a sfârşit, de asemenea, 
cu un succes al lui Mircea, căci el menţine posesiunele încă 5-6 ani, deşi 
cum se pare în schimbul unui mic tribut, asupra căruia n-avem decât 
mărturii nesigure ale cronicarilor turceşti. E însă sigur că de la răz- 
boiul din 1394 după care Mircea nu mai are posesiunele transdanu- 
biene, el nu plăteşte niciun tribut până în a doua jumătate a domniei 
sale, când acele posesiuni se află iarăşi în stăpânirea lui. Tributul, ce 
s-a încercat să plătească nu ca învins ci în urmă chiar ca învingător, 
era pentru posesiunea transdanubiană. 

În 14 ani, până la 1400 cât se poate constata, de patru” ori învingător 
asupra turcilor, o singură dată învins în ţara lui, şi atunci numai prin o 
trădătoare defecțiune înăuntru“. Mircea și-a cucerit admirațiunea pu- 
ternicului său duşman, care îl recunoaşte ca principe între creştini cel mai 
viteaz şi cel mai ager: „princeps Mirches et Vlacchico vir inter christianos 
fortissimus et acerrimus” cum îl numeşte cronicarul turc tradus de Leun- 
clavius. Scurt dar mai coprinzător, aceste cuvinte ale cronicarului turc 
caracterizează personalitatea impunătorului erou al românilor. „Și multe 
lucruri va fi făcut vrednice de auzit, zice cronicarul nostru Constantin Că- 
pitanul, dar ai noştri n-au scris fără numai ce aflăm de la străini”. El o zice 
cu durerea patriotului pentru un trecut glorios, în întuneric îngropat, al 
neamului său“. 


Argeş și înlocuirea cu Vlad, în toamna anului 1395, iar atunci factorul militar nu 
l-au reprezentat turcii lui Baiazid ci moldovenii lui Ştefan I! 


12 În realitate învingător a fost doar o singură dată, dar într-o victorie epocală, la 
Rovine, în 17 mai 1395. Dar expediţia la Karinovsi rămâne ea însăşi o mare demon- 
straţie de forță, şi i se adaugă pățania lui Firuz bei, fie şi ca legendă intrată în memoria 
posterității (vezi volumul de faţă, p. 137-139). 


“ Formularea lui D. Onciul este fericită! Dar se aplică nu inventatei de el în- 
frângeri „de la Argeş”, ci temporarei alungări de la Argeş, de partida şi susținătorii lui 
Vlad. 


“ Era încă o afirmaţie în pofida realităţii lansată de autorul /sroriei domnilor 
Țării Româneşti, care avea totuşi sub ochi, transcriind şi polemizând, Letopisețul 
Țării Româneşti, unde în cinci rânduri se consemnase marea victorie în urma căreia 

Cel mai viteaz şi cel mai ager principe creştin între contimporanii săi 
din câți au avut lupte cu turcii, românul Mircea, prin luptele sale eroice 
pentru fara sa şi creştinătate şi-a câştigat pentru totdeauna recunoştinţa şi 
lauda posterităţii, nu numai la ai săi dar şi la creştinătatea întreagă. 
Vecinii noştri, bulgarii şi sârbii, îi păstrează admirațiune în cântecele lor 
populare până astăzi. Și cu mirare ne întrebăm: de ce oare românii lui a- 
proape l-au uitat? Să fie oare ingratitudine sau nepăsare? Dar câtă tradi- 
țiune naţională a putut oare să supraviețuiască groaznicelor măceluri ce au 
urmat după dânsul, nefastelor lupte intestine, neunirei şi duşmăniei din 
năuntru, atunci cum totdeauna au fost păcatul cel mai mare al neamului, duş- 
manul neîmpăcat al statului, piedeca cea mai mare a civilizaţiei noastre?%5. 

Acest rău mai mult ca orice a zădărnicit şi dezvoltarea unei istoriografii 
naționale care în Țara Românească n-a început decât în sec. XVI. lacă de ce 
numai din fragmentele mărturiilor streine astăzi — mai putem reconstrui 
umbra măreţei figuri a lui Mircea în istorie. Mărturii interne pentru aceasta 
de streini glorificată domnie n-avem decât resturi istorice. Câteva hrisoave 
ce s-au mai păstrat relative la domnia lui Mircea pentru mânăstiri, vreo 5 
tipuri de monede în colecţia Academiei Române, descrise de d-l Sturza în 
articolul Ban din E/ymologicm Magnum şi din scrierea sa Uebersicht der 
Münzen und Medaillen des Fiirstenthums Romănien, apărut la Viena, 
1874; apoi mai sunt ca resturi din timpul lui Mircea mânăstirile zidite de 
dânsul, Cozia şi Cotmeana, o inscripţie de pe clopotul de la Cotmeana. În 
fine, portretul lui Mircea şi mormântul lui la Cozia, dar acesta cu peatra 
ştearsă de barbaria timpurilor. 

Monastirea Cozia, care cu toată Comisiunea pentru conservarea monu- 
mentelor noastre istorice, păstrează mormântul ctitorului ei erou într-o 
stare neînprijită, a fost zidită de Mircea în locul unei biserici vechi, întoc- 
mite ca mănăstire de tatăl său Radu, primul fondator al Coziei. Hrisovul de 
fundaţiune al lui Mircea, în care zice că a ridicat din temelie mânăstirea, e 
din 20 mai 1388, păstrat numai în traducere românească în condica de la 
Cozia. În acest hrisov, el spune Cozia şi mânăstirea Cotmeana, întemeiată 


Baiazid trecuse înapoi Dunărea „fără vad”. Erau amintite „multe alte” lupte cu 
turcii şi în nici un caz „informaţii” de felul celuia luate „de la streini”, cum că domnul 
Țării Româneşti a dat „plocoane” turcilor! 

Desigur, Radu Popescu sau cine o fi fost, n-avea cunoştinţă de cronograful lui 
Mihail Moxa, şi el unul „de-ai noştri”. 


* Din păcate toată istoria acestei „bătălii pentru Rovine”, pe care o scriem aici, 
ilustrează din plin această ieremiadă. Adversitatea față de B.P. Hasdeu a prezidat 
revărsarea de erori ştiinţifice din scrisul lui D. Onciul şi N. Iorga, care au deposedat 
un secol poporul român de conştiinţa victoriei de la Rovine, genial intuită şi glorifi- 
cată numai de Eminescu. 

de tatăl său Radu, probabil în acelaşi mod ca şi Cozia, ş-apoi din nou zidită 
de Mircea. Mihail, fiul lui Mircea, în hrisovul său pentru Cozia din 12 iunie 
1418 numeşte pe tatăl său şi bunul său ca fondator al acestei mânăstiri. 
Cronica Ţărei Româneşti cunoaşte numai pe Mircea ca fondator al ambelor 
mânăstiri. Deja în 1387, deci al II-lea an al domniei sale, Mircea face o 
donaţiune pentru Cozia, numită atunci Nucet: e numele vechi sau numele 
vechii mânăstiri a lui Radu, care după ridicarea noei mânăstiri a lui Mircea 
primeşte numele de Cozia. În 1382 Mircea confirmă și adaugă și donați- 
unea tatălui său Radu şi fratelui său Dan pentru mânăstirea Tismana, cum şi 
donațiunea unchiului său Vladislav pentru mânăstirea Vodița, ambele 
unite sub egumenul Nicodim, în mod analog cum Cozia şi Cotmeana erau 
unite sub egumenul Sofronie. În anul următor el mai adaugă şi alte dona- 
țiuni pentru aceste mânăstiri. Portretul lui Mircea de la Cozia, unde e repre- 
zentat ca ctitor ținând biserica în mână împreună cu fiul său Mihail, pe care 
îl găsim asociat la domnie deja din 1391, e reprodus în colecția Hurmuzaki, 
vol. I, p. I. 

Portretul îl înfăţişează în vârstă mijlocie de bărbat, deci în prima 
jumătate a domniei, cu barba rasă, cu părul lung şi castaniu ca şi mustățile; 
iar pe fiul său Mihail ca băiat tânăr fără mustăţi, cu părul lung şi castaniu. 
Amândoi sunt în costum ostăşesc medieval cu hlamida pe umăr şi cu 
coroană pe cap. Pe monedele sale, cele dintâi monede româneşti cu efigia 
domnitorului, Mircea e înfățişat cu plete şi barbă în hlamidă, ținând în 
mâna dreaptă o spadă sau o lance, în mâna stângă globul şi crucea. Cum 
prin faptele sale eroice în timp de lupte sau prin fundaţiunele şi actele 
sale pioase în timp de pace, Mircea şi-a înscris falnica sa figură şi un 
falnic nume în istorie. 


* * * 


Din prima jumătate a domniei lui Mircea, în care personalitatea lui do- 
mină istoria noastră, ne mai rămâne să luăm în privire relațiunile lui cu 
Moldova pe timpul venirei la domnie a lui Alexandru cel Bun, înainte de a 
trece la expunerea evenimentelor din a doua jumătate a domniei lui Mircea. 
[...] 

Înainte de a trece la domnia lui Alexandru cel Bun voi da o rectificare 
privitoare la pretinsa exilare a lui Mircea la Brussa. Ne aducem aminte că 
am susținut că aici am avea a face cu o greşeală de lectură, citindu-se 
Brussa în loc de Braşov. Dar nici aceasta nu-i exact. Episcopul Melchi- 
sedec, care a scos la iveală această exilare la Brussa, a comis o gravă eroare. 
Grig[orie] Țamblac nu vorbeşte în pasajul acela din Viața Sf. Paraschive de 
Mircea, ci de cu totul de altă persoană. Şi iaca cum: Viața Sf. Paraschive, 
pe care se bazează această ştire e scrisă de Euftimie, patriarhul de la Târ- 
nova, Şi în cea mai veche scriere în limba slavă. 

Viața Sf. Paraschive ni s-a păstrat cu acele adause ale lui Grigorie] 
Țamblac şi în modul acesta amplificată e publicată în Mineiul, editat de 
Comisia arheologică din Petersburg, 1874. Prin urmare, acest minei era 
deja publicat pe când Melchisedec a scos studiul său despre Țamblac şi 
când a publicat Viaţa Sf Paraschive. Neputând însă afla Viața Sf. Paras- 
chive de Euftimie şi nici textul original al lui Ţamblac, am dat însă de alte 
ştiri, şi anume, de o scriere mai nouă a lui Kaluzniacki: Zur älteren Paraske- 
valitteratur [Despre literatura asupra Sf. Paraschiva la greci, slavi şi 
români], apărută în „Analele Academiei” din Viena, 1899. 

În acest studiu Kaluzniacki arată că pasajul dat de episc[opul] Melchi- 
sedec ca raportându-se la Mircea se raporta la Sracimir, domnul Bulgariei 
apusene, căci Țamblac zice că după mutarea moaştelor de la Târnova la 
Belgrad, ele au mai stat câtva timp la ţarul oraşului Bdin (Vidin), de pe apa 
Istru (de lângă Dunăre). Prin urmare de aici se vede că ţarul oraşului Vidin 
nu e altul decât Sracimir, domnul Bulgariei apusene. Care să fie motivul 
însă că acest text al lui Țamblac Melchisedec l-a interpretat ca raportân- 
du-se la Mircea? Căci numele lui Mircea nu-i numit, nici numele lui 
Sracimir, ci se află numai „țarul de la Vidin de lângă Istru”. 

Toată eroarea lui Melchisedec se bazează pe altă eroare, comisă de alții 
înainte de dânsul, şi anume de Muraviev în Vieţile sfinților ruseşti. (Mura- 
viev, publicat la Petersburg în 1859), cum şi pe altă eroare comisă de Mar- 
tinov (Annus ecclesiasticus greaco-slavicus, publicat în 1863), apărute 
înainte de a se edita Viața Sf. Paraschive de Eftimie cu adausurile lui 
Țamblac (1874). Aceşti doi, Muraviev şi Martinov, înțelegând rău locul 
despre țarul de la Vidin de lângă Istru şi raportându-l la domnul Țărei 
Româneşti, au pus în loc de „țarul de la Vidin”, domnul Valahiei. Şi în 
urma acestei erori, comisă de Muraviev şi Martinov, Melchisedec a înțeles 
acel pasaj din Viaţa Sf. Paraschive ca raportându-se la Mircea, şi a pus 
numele lui Mircea pe când în realitate Viaţa Sf. Paraschive nu conţine 
numele lui Mircea. Aşa fiind, cade explicarea dată că prin Brussa am avea 
să înțelegem Braşov. Nu-i vorba nici de Mircea, nici de retragerea lui la 
Braşov, ci e simplu vorba de Sracimir, care după bătălia de la Nicopole, 
cum ştim şi din alte mărturii, a fost detronat de către turci şi țara lui ane- 
xată la Imperiul Otoman. După Viaţa Sf. Paraschive el a fost exilat la 
Brussa. 

Aşa se termină celebra fabulă despre exilarea lui Mircea la Brussa, care 
de atâția ani face nesigură istoria noastră. [...] 


De la p. 339 până la 380 Dimitre Onciul se luptă cu cea mai încețoşată 
parte din domnia lui Mircea cel Mare: relaţiile cu succesorii lui Baiazid şi 
problema „închinării” țării lui Mehmed I. Din nou recurgem la reproduce- 

rea textului din curs, nu numai pentru că astfe! cititorul acestor pagini va 
putea să-şi dea seama, pentru prima oară, de ceea ce a însemnat modul lui 
Dimitre Onciul de a explora trecutul nostru şi a descifra problemele pe care 
le ridică în faţa istoricului, ci şi pentru a avea enunțarea, cu proprii cuvinte, 
a soluţiilor la care s-a oprit, şi pe care cei ce vor veni după el le vor perpetua, 
chiar în erorile lor, sau le vor rectifica. 


„Înainte de a trece la expunerea acestei nouă împrejurări trebuie să luăm 
în privire şi relațiunile lui Mircea cu turcii sub urmaşii lui Baiazet, de la 
1402 încoace. 

Pe timpul înoirei alianței sale cu Polonia în 1403 şi în 1411, Mircea se 
găseşte deja în alte relațiuni cu turcii decât fusese sub Baiazet până la 1401. 

Tractatul de alianţă al lui Mircea din 1411 poartă un sigiliu, pe care 
pentru prima oară în actele lui Mircea, găsim figurând în marca țărei şi 
semiluna ca simbol al suzeranităţei turcești“. Semiluna se găseşte în 
marca Țărei Româneşti pentru prima dată în timpul lui Vlad, rivalul 
lui Mircea, impus ţărei ca domn de către turci și ca vasal turcesc. De 
asemenea, şi până la 1403, când se reînnoieşte pentru prima dată alianța în 
timpul lui Alexandru [cel Bun), în scrisoarea pe care Mircea o adresează 
regelui polon, el se numeşte, în afară de domn al Ţărei Româneşti, „încă şi 
domn al multor oraşe turceşti”; ceea ce înseamnă că poseda teritorii din- 
colo de Dunăre ca feud turcesc. 

Acestea sunt singurele probe că Mircea sub urmaşii lui Baiazet de la 
1402 încoace îşi schimbase cu desăvârşire politica faţă cu turci, recunos- 
când suzeranitatea turcească. E întrebarea numai pentru ce? Poate după 
cum mai înainte Țara Românească recunoștea suzeranitatea Ungariei nu- 
mai pentru feudele ungurești din Ardeal, şi acum ea recunoştea suzerani- 
tatea turcească pentru acele oraşe turceşti, pe care le numeşte ca posedân- 
du-le ca feud turcesc. După modul cum Mircea încheie alianța cu Polonia, 
cu alte state, după cum ia măsuri de apărare contra unui atac din partea 
Ungariei şi eventual din partea altor duşmani, dintre care nu pot fi excluşi 
turcii, se pare că vasalitatea lui Mircea faţă de turci nu se raporta la 
Țara Românească, ci ea se raporta numai la teritoriile posedate de 
dânsul dincolo de Dunăre. 

(Dar această chestiune rămâne să fie tratată mai de aproape cu toate 
probele ce avem la îndemână în altă lecție). 


pa 


* Despre reala semnificaţie a „craiului nou” în stema Ţării Româneşti, fără nicio 
lepătură cu vasalitatea la turci, ne putem da seama din prezența sa în sigiliul lui 
Mircea de pe tratatul de alianță cu Polonia, din 1390, când nu era vorba de nici o 
vasalitate. Vezi C. Moisil, Sigiliile lui Mircea cel Bătrân, extras din „Revista arhi- 
velor”, VI, 2, 1945, p. 9. 

[+] 
Domnia lui Mircea de la 1402 până la 1418 (p. 342-381) 


A doua jumătate a domniei lui Mircea de la 1402 până la 1418 se 
deosebeşte de prima jumătate în mod esenţial prin felul relaţiunilor lui cu 
turcii. 

Pe când prima jumătate a domniei lui e umplută de lupte cu turcii, în a 
doua jumătate aceste relaţiuni se schimbă cu desăvârşire. Căderea lui Ba- 
iazet în bătălia de la Angora în 20 iulie 1402, unde el fu învins şi prins de 
hanul tătăresc Timur, şi starea Imperiului Otoman sub fii lui ce îşi disputau 
moştenirea, aduse cu sine posibilitatea acestei schimbări. 

Din fiii lui Baiazet care au scăpat din bătălia de la Angora, cel mai mare 
Suleiman, a luat în stăpânire partea europeană, iar cel mai mic, Mahomet, 
partea asiatică a imperiului. Un alt fiu, Muza, a fost prins împreună cu tatăl 
său şi liberat numai după moartea lui Baiazet, în martie 1403. Ceilalţi fii nu 
ne importă aici, numai aceşti 3 având relaţiuni cu Mircea. 

Suleiman, după bătălia de la Angora, refugiindu-se în Europa şi luând 
în stăpânire partea europeană a imperiului, pe când partea asiatică era încă 
în mâna lui Timur, a avut grijă mai înainte de toate să-şi asigure moştenirea 
cel puţin pentru Europa. Provocat de Timur ca să i se închine ca vasal, el se 
grăbi a-i trimite daruri şi apoi a-i presta chiar omagiul de vasal prin o lega- 
țiune trimeasă la hanul tătăresc. Timur îi recunoscu posesiunea europeană 
printr-un act formal de investitură. (Asupra acestei chestiuni are date mai 
dezvoltaţe Hammer, tradus în franțuzeşte; mai pe scuşţ, la Zinkeisen: 
Istoria Imperiului Otoman). 

Spre a-şi asigura liniştea şi din partea vecinilor în Europa, Suleiman 
încheie, încă înainţe de sfârşiţul anului 1402, un ţractat de pace şi amicie cu 
împăratul bizantin Emanoil, retrocedându-i aproape toate părţile greceşti 
ce fuseseră cucerite de Baiazet de la bizantini şi renunțând şi la tributul pe 
care împăratul se obligase a-i plăti lui Baiazet. În consecința păcei şi ami- 
ciei încheiate, Suleiman trimise pe un frate al său şi pe sora sa ca ostatici la 
curtea bizantină, iar împăratul îi dădu o nepoată a sa ca soţie. Astfel, pacea 
între Imperiul Otoman şi Imperiul Bizantin era asigurată pentru câtva timp. 
Restul Peninsulei Balcanice, cât era în stăpânirea turcească împreună cu 
Serbia ca țară vasală, urma să fie sub ascultarea necontestată a sultanului. 
Din această parte Suleiman n-avea deocamdată nimic de temut. 

Dintre vecinii europenei cu care Baiazet avusese lupte şi care puteau să 
prezinte un pericol mai apropiat pentru urmaşul lui, nu mai era decât 
Ungaria şi Ţara Românească. Însă Ungaria era pe atunci încurcată prin certe 
lăuntrice, partidul napolitan ridicându-se din nou contra lui Sigismund şi 
amenințându-l cu detronarea. Lucrurile merseră atât de departe încât 

partidul napolitan izbuti a pune mâna pe Sigismund şi a-l ține închis câteva 
luni la Vişegrad (?), din care închisoare Sigismund a scăpat, dar de pericol 
nu scăpase încă, fiindcă partidul napolitan era destul de puternic şi era gata 
să izbutească a aduce pe Vladislav de Neapole ca rege în Ungaria. În peri- 
col de a-şi perde tronul, regele Ungariei era bun bucuros să aibă pace cu 
vecinii, necum să caute el certe cu dânșii. Astfel, Suleiman n-avea în Eu- 
ropa pentru moment decât un singur vecin de temut: pe românul 
Mircea. 

De patru ori învingător asupra lui Baiazet la Rovine în 1394, la 
Nicopole mic împreună cu Sigismund în 1395, după bătălia de la 
Nicopole Mare, în 1397, în fine, la 1400, Mircea şi-a câştigat la turci 
renumele de „principe între creştini cel mai viteaz şi cel mai ager”, cum îl 
numeşte cronicarul turc tradus de Leunclavius. 

Poate de aceea Baiazet după ultimul război cu neînvinsul domn român a 
făcut o învoială cu Mircea înainte de a pleca în Asia contra lui Timur. 
Cronicarul bizantin Franzes, scriitor în a doua jumătate a sec. XV, numai 
70 de ani mai târziu după evenimentele acestea, vorbind de victoria lui 
Mircea asupra lui Baiazet înainte de bătălia de la Nicopole, probabil cea de 
la Rovine, zice: „În urma ei au încheiat un pact prin care Mircea a promis 
să-i dea tribut şi au domnit pace. Şi el (Mircea) a primit multă țară în 
părțile Bulgariei şi ale Serbiei”. 

Cronicarii turci fac pe Mircea tributar deja în 1391, unde ei pun şi 
expedițiunea lui Baiazet în Țara Românească. La locul său am văzut că 
această dată e greşită, căci extensiunea lui Baiazet n-a putut fi decât după 
căderea Bulgariei în 1393, unde o pun şi analele sârbeşti la 1394 toamna, 
precum şi cronica bulgară şi Moxa, cum şi Franzes și unde să și confirmă 
prin documentele ungurești. 

Pe timpul acestei prime expediţiuni a lui Baiazet contra lui Mircea, Țara 
Românească devine în adevăr tributară; dar nu Mircea e acela care se 
obligă a plăti tribut, ci rivalul său Vlad, pus de turci. Mircea, învin- 
gător cu ajutor de la unguri contra rivalului său susținut de turci, 
continuă lupta contra turcilor până la 1400. Abia după această dată ar fi 
loc pentru pactul cu Baiazet despre care ne vorbeşte Franzes. 


La istoricii noştri găsim ştire despre tributul lui Mircea mai întâi în Cro- 
nica cantacuzinească, citată de Şincai sub numele de Anonimul românesc, 
care s-a păstrat în manuscris la Oradea Mare. Aici se zice: „Mircea Vodă au 
închinat întâi ţara (?) la turci cu haraciu ca să dea pe an 3.000 de bani roșşi. 
După aceasta cerând turcii de la el să înalțe haraciul să le dea şi lor 500 de 
prunci pe an, au deschis război cu turcii şi bătându-se la Rovine în județul 
Ialomiţa cu însuşi împăratul (sultanul) Amurat II i-au gonit pe turci până în 
hotarele Adrianopolei!”. 

Tot aşa spune şi cronologia domnilor din /sroria fărei Româneşti a fra- 
ţilor Tunusli, scrisă greceşte după un manuscris al stolnicului Cantacuzino, 
care nu-i decât Cronica cantacuzinească utilizată de Şincai”. Dar la 
Tunusli găsim şi adaosul că după bătălia de la Rovine Ţara Românească a 
rămas iarăşi liberă şi independentă. Sultanul Amurat Il, numit ca învins de 
Mircea la Rovine, a domnit de la 1421-1451. El e pus greşit în locul lui Ba- 
iazet, fiul lui Murat |, cine ştie prin ce confundare de nume şi fapte! La 
Tunusli se mai află şi alte ştiri relative la tributul Țărei Româneşti. În 
capitolul 38 intitulat: Prima capirulațiune a Țărei Românești către Poarta 
otomană sub Mircea Vodă, se zice: „Fiindcă pe atunci țara aceasta era zbu- 
ciumată de neîncetate războae cu vecinii, Mircea Vodă văzând că Imperiul 
turcesc era prea puternic, stăpân pe tătari şi toată latura de dincolo de 
Dunăre, au închinat şi el ţara promițând să dea ca semn de supunere 3.000 
de bani roşii pe an, numai ca să fie protejată, fără ca să aibă împăratul tur- 
cesc vreun amestec în guvernarea statului. Turcii nu s-au ţinut de promi- 
siune, ci peste puţin timp au mărit tributul, cerând 10.000 de galbeni pe 
fiecare an şi 500 de băeți. Aceasta neputând suferi Mircea Vodă peste doi 
ani s-au revoltat şi au stricat tocmeala. Dar peste trei ani, la 1386 (după 
1383 când autorul pune începutul domniei lui Mircea) a venit însuşi sulta- 
nul cu război asupra lui Mircea Vodă şi lovindu-se la Rovine în lalomiţa, 
sultanul nu numai c-a fost învins ci şi gonit până la hotarele Adrianopolei. 
După aceasta țara a rămas iarăşi liberă în curs de 71 de ani până pe timpul 
lui Laiot Vodă, numit Basaraba”. 

În capitolul următor se dă textul capitulațiunei a II-a atribuită lui Laiot 
Basarab. După textul capitulațiunei autorul adaugă: „Aceste condițiuni se 
găsesc şi în firmanele mai moderne”. Apoi citează 7 firmane relative la 
drepturile şi libertatea țărei şi zice: „Acestea s-au respectat până la 1714 pe 
timpul domniei lui Ştefan“ Vodă Cantacuzino”. 

Deci aduce lucrurile până în timpul său. Autorul nu spune de unde 
cunoaște firmanele şi capitulaţiunile. Numai la capitulaţiunea lui Mircea 
zice: „precum se vede în Bizantida (?)” înțelegând probabil o colecţiune de 
acte oficiale din Bizanţ, adică Constantinopol. Aceste capitulaţiuni şi fir- 
mane împreună cu textul întreg al capitulaţiei lui Mircea le reproduce şi 
Fotino în Istoria Daciei, vol. 3. Despre proveniența lor Fotino zice: 
„„Coprinderea acestor documente am găsit-o într-o cărticică ce mi-a dat-o 
fericitul întru memorie Alexandru Văcărescu, carele o poseda de la tatăl 
său banu Enache Văcărescu, carele şi acesta le-au căpătat cu mare cheltu- 


“ Este vorba, în realitate, de scrierea lui Mihai Cantacuzino, al cărei autor va fi 
identificat de N. lorga în 1902. 


+ În curs e greşit: Şerban. 

ială de bani, copiindu-le după condicile împărătești când se afla la Con- 
stantinopol. Iacă şi textul capitulaţiunei lui Mircea, după Fotino, în tradu- 
cerea lui Sion (p. 342-350). 


Se dă textul“ după care urmează: 


[...] 

Acest tractat în traducere modernă e reprodus şi de Mitilineu în Colecția 
de tractate şi convențiunile României cu ţările streine, 1884. Şi după 
dânsul se găseşte reprodus şi în Acte şi documente relative la istoria renaş- 
terii române, vol. 1, 1888, însă cu anii după Christos 1391, pe când Fotino 
dă anul 1393. 

Ambele date nu corespund cu data tractatului după era mahometană, 
adică anul 805, luna Bablu-evvel [corect: Rabiulevvel], care e în 1402 de la 
29 septembrie până la 29 octombrie. Anul 1391 din Mitilineu şi Acre şi 
documente e cel admis de Zinkeisen după data greşită a cronicarilor turci, 
care pun la 1391 expediţiunea lui Baiazet în Ţara Românească şi după 
această dată s-a admis că atunci Ţara Românească a devenit şi tributară 
turcilor. Anul 1393 din Fotino se bazează pe o dată greșită a bătăliei de la 
Nicopole din 1396, care bătălie e pusă de Fotino în 1395. 

Fotino crede că după această bătălie Baiazet a făcut expedițiunea în 
Țara Românească, şi precum în adevăr s-a făcut, şi că atunci Ţara Româ- 
nească a ajuns tributară Turciei. El zice: 

„Mircea văzând triumful turcilor în această bătălie şi temându-se ca să 
nu vie şi asupra țărei sale, s-a dus de bună voe la sultanul şi închinându-se 
i-a promis a-i fi supus şi a-i da pe fiecare an câte 3.000 de bani roşii, însă cu 
tocmele, ca ţara să fie autonomă, turcii să nu aibă nicio putere sau amestec 
în ea, şi altele. Cronologia țărei spune că capitulațiunea lui Mircea s-a făcut 
în anul 1383, dar bătălia de la Nicopole a urmat la 1393; prin urmare după 
anul acesta Mircea a închinat țara la turci, precum spune cronologia 
Serbiei”. 

Cronologia țărei nu-i alta decât Cronica cantacuzinească reprodusă în 
citatele lui Şincai şi în Istoria lui Tunusli. Cronologia Serbiei, pe care se 
bazează Fotino, nu-i cunoscută astăzi şi nu putem şti ce a scos Fotino din 
aceasta. Închinarea lui Mircea o pune după anul 1393. Orişicum, anul dat 
de tradiția publicată de dânsul nu-i 1393, cum transcrie el greşit anul 
după era mahometană, ci 1402 între 29 septembrie şi 29 octombrie. 

Autenticitatea acestei date ca şi tradiția însăşi bineînțeles nu poate 
fi considerată ca sigură, cât timp nu cunoaştem actul original sau o 
copie autentică a lui. Poate condica, după care banul Enache Văcărescu 


* Vezi în volumul de față, pagina 672. 

şi-a procurat copia cunoscută lui Fotino se mai păstrează încă în arhivele 
turcești, unde ar ţrebui cercetată; dar până la alte descoperiri trebuie să 
ținem samă de acest prea important act, aşa precum el ni se prezintă. 

Asupra existenței unui asemenea tractat al lui Mircea nu poate fj 
nicio îndoială, având în vedere mărturia cronicarului bizantin Franzes. 
Chiar şi data tractatului se potrivește cu timpul indicat de Franzes, care 
spune că pactul s-a încheiat mai târziu, după bătălia lui Mircea cu Baiazet, 
dar încă pe timpul lui Baiazet. În octombrie 1402, data tractatului după 
textul lui Fotino, Baiazet trăia încă în captivitate la Timur. Deci Suleiman 
ținea atunci domnia încă în numele tatălui său. Asţfel s-ar împăca şi data 
tractatului cu ştirea lui Franzes. Totuşi nu e exclus că deja Baiazet însuși 
Înainte de a pleca în Asia contra lui Timur să fi fost făcut învoiala cu 
Mircea, după care s-ar fj încheiat tractatul formal de Suleiman în 
numele tatălui său. 

Necesitatea acestui tractat prin care Suleiman îşi asigură liniştea din 
partea războinicului domn român era acum mai mare pentru dânsul decât 
pentru Mircea. Din acelaşi motiv, el încheie, tot pe atunci şi tractat de pace 
şi amicie cu împăratul bizantin, renunțând chiar la o mare parte din cuce- 
ririle tatălui său, cum şi la tributul promis de bizantini. 

Dar nu mai puțin şi pentru Țara Românească tractatul lui Mircea 
prezintă însemnate foloase, asigurându-i pacea în afară şi indepen- 
denţa înăuntru. 

Prin acest tractat, prin stipulaţiunile căruia, s-a bizuit până în timpul din 
urmă raporturile noastre ca vasali cu Poarta otomană, s-a asigurat pentru 
viitor şi existența statului român atât în contra eventualelor cuceriri tur- 
ceşti, cât şi mai ales contra celorlalți vecini, care până în timpurile mai nouă 
tot tindea la posesiunea ţărei noastre şi ale căror intenţii le-a zădărnicit Mir- 
cea prin suzeranitate turcească. Acesta e folosul pe care ni l-a adus înțe- 
leapta politică a lui Mircea. 

Revenind la data tractatului mai trebuie să observ că istoricii noştri 
mai noi pun capitulațiunea lui Mircea pe la începutul domniei lui Ma- 
homet I, care a ocupat tronul în 1413. Aşa d-l Xenopol pune pe atunci 
însă fără o dată precisă; d-l Tocilescu pune în 1411, când Mahomet nu 
ocupase încă tronul; d-l Bogdan în două conferințe din 1898 despre luptele 
românilor cu turcii admite anul 1413. Tot această dată pare a o admite şi d-l 
Iorga în „Convorbiri literare” din anul trecut, unde face o recenziune a 
istoriei române de d-l Tocilescu. 

Această dată n-o putea admite în niciun caz. Într-un act adresat rege- 
lui Poloniei fără îndoială Mircea poartă titlul de domn al multor oraşe tur- 
ceşti. Prin aceasta avem să înțelegem feudele turceşti, pe care Mircea le 
primise peste Dunăre la încheierea tractatului, cum spune Franzes: „şi au 


242 
www.dacoromanica.ro 


ÎN LEGĂTURĂ CU DATA REALĂ A VICTORIEI 


primit multă țară în părțile Bulgariei şi Serbiei”, În Serbia nu se constată 
că Mircea ar fi posedat ceva; aşa că ştirea lui Franzes poate să fie greşită în 
această privinţă. Dar posesiunea lui în Bulgaria e bine constatată. 

În a doua jumătate a domniei sale Mircea reia vechiul său titlu de „stă- 
pânitor de amândouă malurile Dunărei până la marea cea mare şi al cetăţii 
Dârstorului”, titlu constatat în prima jumătate a domniei sale numai până la 
1393. După această dată apar hrisoave datate în care regăsim acest titlu: e 
unul din 1406, pe urmă altele din 1409, 1413 şi 1415. Hrisovul din 1409 e 
publicat de Venelin cu data 1399 şi tradus de d-l Hasdeu în „Archiva 
istorică” cu aceeaşi dată. Dar data e greşit citită, căci documentul original, 
care se păstrează în Arhiva statului, are data 6917. Venelin a scăpat din 
vedere pe 10 şi a citit 6907 şi a scos de aici 1399 pe când în realitate e 1409. 
La 1399 Mircea nu purta titlul de domn pe ambele maluri ale Dunărei, căci 
atunci era în luptă cu Baiazet. Deci titlul lui reprezintă posesiunea transda- 
nubiană a lui Mircea, anume Silistra şi Dobrogea perdute în luptele cu 
turcii şi redobândite în urma tractatului de vasalitate ca feude tur- 
cești. Ele fiind constatate din nou în posesiunea lui Mircea deja în 1406 
prin documente, rezultă fără îndoială că tractatul a fost încheiat înainte 
de această dată. Astfel, data 1402 din textul lui Fotino se confirmă prin 
titlul lui Mircea. 

Tractatul nu face menţiunea de posesiunea transdanubiană primită de 
Mircea ca feud turcesc în schimbul tributului; dar titlul lui Mircea pe lân- 
gă mărturia lui Franzes pune în afară de orice îndoială că această po- 
sesiune a fost redobândită la încheierea tractatului. Prin posesiunile 
transdanubiene ca feude turceşti, vasalitatea lui Mircea față de Impe- 
riul Otoman se prezintă în acelaşi mod ca şi vasalitatea față de Ungaria 
pentru posesiunile ardeleneşti. Și într-un caz şi într-altul o vasalitate 
efectivă nu exista decât pentru feudele posedate, fără vr-un drept de suzera- 
nitate asupra Ţărei Româneşti însăşi. Abia nefastele certe intestine sub ur- 
maşii lui Mircea au adus cu sine amestecul tot mai înjositor şi al ungurilor 
şi al turcilor în afacerile din năuntru ale țărei. 

Pentru posesiunile transdanubiene Mircea pare să fi recunoscut su- 
zeranitatea turcească. De aceea, la începutul domniei sale cel puţin 
tractatele lui de alianță cu regele Poloniei din 1390-91, în care Mircea 
poartă titlul de stăpânitor al Dobrogei şi Silistrei, sunt prevăzute cu un 


5 În realitate, textul lui Macarie Melissenos (Pseudo-Phrantzes) „Şi din ce a mai 
rămas din Bulgaria şi Serbia a luat mult loc” nu se referă la Mircea, chiar dacă 
urmează imediat după relatarea înțelegerii cu Baiazid, ci la acesta din urmă. Dovadă 
că se continuă cu „Şi cu împăratul Germaniei Sigismund, ajungându-se la război, 
Sigismund a ajuns până la Nicopole etc.” Vezi ediţia şi traducerea lui Vasile Grecu, 
op. cit., p. 223. 


243 
www.dacoromanica.ro 


DAN ZAMFIRESCU 


sigiliu, care pe lângă marca ţărei, anume vulturul cu crucea reprezintă 
şi semiluna cu stea. Aceeași marcă o are şi sigiliul vasalului turcesc 
Vlad la actul lui din 1396, apoi cu oarecare modificare şi sigiliul lui 
Mircea la tractatul de alianţă cu polonii din 1411 (?) când iarăşi are 
posesiunea transdanubiană. La hrisoavele interne ale lui Mircea cu 
marcă nu se găseşte niciodată semiluna; aceasta nu se poate explica 
altfel decât ca semn al suzeranității turceşti; la Mircea ea reprezintă 
posesiunea transdanubiană ca feud turcesc. Lipsa ei în hrisoavele in- 
terne e un indiciu că semiluna nu făcea parte din marca ţărei; ea figura 
numai în sigiliul domnului, reprezentând feudul turcesc din dreapta 
Dunărei, care se afla în posesiunea lui personală, care nu făcea parte 
din Țara Românească, ci era posesiunea domnului, după cum Amiașul 
şi Făgăraşul erau beneficiul personal al domnilor anteriori de către 
regii Ungariei însă nu încorporat la Tara Românească. 

Aşa fiind ar urma că Mircea s-a învoit să plătească deja înainte de 
războiul cu Baiazet un mic tribut pentru posesiunea transdanubiană, 
care fusese luată de la statele vasale ale Imperiului Otoman, anume de 
la Bulgaria şi principatul lui Dobrodici. Dar atunci această învoială s-a 
făcut fără un tratat formal. În raport cu aceasta cronicarii turci îl 
arată ca tributar deja dinainte de război. Perzând apoi posesiunea 
transdanubiană Mircea nu mai plăteşte tribut până la redobândirea ei 
în 1402. 

Suma tributului e fixată în tractatul de la 1402 la 3.000 de bani roși de 
țară sau 500 le: de argint în monedă turcească. Cronica cantacuzinească şi 
Tunusli vorbesc numai de 3.000 de bani roşi. E mai probabil că prin bani 
roşi sunt de înțeles florini roşi, adică galbeni de aur, căci 500 lei argint, 
aproximativ 250 fr., ar fi un tribut prea mic; precum se constată în altă parte 
capitulațiunea II din anul 872, adică 1467 august 2 până la 1468 iulie 22, 
suma tributului e 10.000 galbeni turceşti. Prin urmare, de la 500 lei la 
10.000 galbeni turceşti e diferență prea mare. Până la 1402 încă nu sunt 
cunoscuți leii turceşti de argint. lată că şi din acest punct de vedere nu 
putem admite suma de 500 lei de argint ca tribut; se poate ca 500 lei turceşti 
de argint au fost adăugați în copia cunoscută lui Fotino ca explicare a celor 
3.000 de bani roşi după sistemul monetar de atunci, căci Cronica can- 
tacuzinească şi Tunusli nu dau o valoare corespunzătoare pentru această 
sumă. Orişicum cestiunea aceasta nu poate fi rezolvită în mod definitiv 
până ce nu cunoaștem o copie autentică a tractatului, dacă din fericire 
se va mai găsi în condica respectivă în arhivele turceşti. Dar din 
consideraţiunile arătate n-avem niciun motiv de a bănui autenticitatea 
acestui tractat, nici data lui; iar cât pentru suma tributului e mai probabil 
în tot cazul c-avem aici a face cu 3.000 de galbeni decât cu o sumă mică. 

Această sumă de 3.000 de galbeni e tributul obişnuit pe care turcii îl perce- 
peau pe atunci. Tot atât plătea şi Moldova în timpul lui Aron I. 

În octombrie 1402 se încheie tractatul prin care se recunoaşte indes 
pendență tărei şi dreptul daa se guverna după legile ei proprii, domnul 
să încheie pace cu vecinii când va voi. În schimbul tributului Mircea 
primeşte posesiunea transdanubiană, pe care o perduse în întâiul răza 
boi cu Baiazet. Tractatul nu o menţionează, dar se adevereşte prin cros 
nica lui Franzes şi titlul lui Mircea după 1402. 


În martie 1403 moare Baiazet și fiii lui încep cearta. Mahomet luă partea 
din Asia, o menţine în lupte cu vasalii răzvrătiți cum şi contra fratelui mai 
mare Soliman, care luând în posesiune partea europeană a Imperiului Oto- 
man căută să-şi asigure succesiunea la tron încheind tractaţe cu bizantinii şi 
Mircea. Totuşi Soliman nu se mulțumi numai cu această parte şi pretindea 
imperiul întreg, ca fiind cel mai mare. Mahomet nu cedează. La 1404 Soli- 
man trecu în Asia ca să ia partea lui Mahomet. Se urmară mai multe lupte 
nedecise până ce Mircea interveni şi mută câmpul de luptă în Europa. Mir- 
cea intră în înţelegere cu Muza şi îi dă ajutor contra lui Soliman şi Maho- 
met. O luptă comună a creştinătăţii ar fi fost cu succes dacă contimporanii 
lui Mircea ar fi înțeles momentul acesta oportun ca el. Singur el nu putea 
face totul. 

Muza fusese prins împreună cu Baiazet la Angora; liberat, el petrecea 
pe lângă Mahomet fără a pretinde domnia. În luptele lui Mahomet cu 
Soliman, Muza se oferi să cucerească pentru Mahomet partea imperiului şi 
sro guverneze pentru el. Seadeddin spune că Muza fu chemat de Mircea să 
vie contra lui Soliman, care nemulțumea pe Mircea. După mărturiile scrii- 
torilor bizantini, Chalcocondil şi Ducas, Muza ar fi cerut ajutor lui Mir- 
cea, promițându-i partea din țara pe care va cuceri-o. Oricum ar fi însă ei se 
înțeleg. Apoi Muza vine pe mare până în ţara lui Mircea. E de notat că 
Muza vine pe mare şi se ştie că stăpânirea lui Mircea se întindea până 
acolo, ceea ce se confirmă prin titlul din hrisoavele lui. Domnul român 
primeşte bine pe Muza şi îi dă ajutor sub Dan I [condus de Dan I]. Cu 
această oaste Muza trece Dunărea. O mare parte din popoarele provinciilor 
turceşti de la Dunăre şi sârbii cu Ștefan Lazarevici se asociară cu el. Muza 
coprinse Turcia de Europa şi se proclamă domn al Turciei, Tesaliei (?). 
Soliman, vestit de progresele fratelui său, vine cu oastea sa în Europa; 
lângă Constantinopol se întâlniră. Domnul sârbilor trădă pe Muza împre- 
ună cu alţi turci din oastea lui. Împăratul bizantin îndemnă pe Ștefan Laza- 
revici să părăsească pe Muza şi el perdu lupta. Muza fugi în Muntenia. 
Soliman intră victorios în Adrianopole. Aici Soliman ducea o viață de 
desfrâu; cuceririle lui în Asia căzură una după alta în mânele lui Mahomet, 

iar Muza făcea pregătiri pentru o nouă luptă. După câtva timp de refugiu la 
Mircea, Muza se ţine apoi în muntele Hemului, unde câştigă mai mulți 
partizani din cei nemulțumiți cu domnia de desfrâu şi cruzime a lui Soli- 
man. În 1410 el începu cu o oaste de români, bulgari şi turci din nou lupta şi 
înaintă până la Adrianopole. Generalii lui Soliman, trecând în partea lui 
Muza, îi deschiseră porţile capitalei. Se povesteşte că chiar pe timpul când 
Muza era dinaintea Adrianopolei şi cea mai mare parte a turcilor trecuse pe 
partea lui, un general al lui Soliman vine să-l vestească şi să-l provoace din 
nou ca să iasă să înceapă războiul pentru apărare, căci în loc de aceasta el 
petrecea în veselie şi beţii şi chiar în momentul când intrase generalul la 
dânsul el era în baie. Generalul provocându-l să iasă din baie să lupte, el 
zice: „Cine e acel Muza care cutează să mă turbure din plăcerile mele?” 
Generalul provocându-l cu multă insistenţă, Soliman i-a tăiat barba. Gene- 
ralul ieşi din palat plin de sânge şi provocă mulțimea de a răsturna pe acest 
imbecil domn Soliman. Astfel încât toți turcii şi toată oastea trecând pe 
partea lui Muza, porțile capitalei fură deschise şi el intră victorios şi fu bine 
primit de toți în Adrianopole. Soliman, refugiindu-se spre Constantino- 
pole, fu prins şi ucis, iar Muza fu proclamat domn al părţii europene pe la 
1411. 

Până aici se admitea anul 1410 pentru începutul domniei lui Muza, dar 
după acte noi publicate de d-l Iorga în Notes ef exțraiţs relative la cruciate 
se vede că la începutul lui februarie Soliman trăia încă şi e menţionat ca 
mort în aprilie acelaşi an. Deci între începutul lui februarie şi începutul lui 
aprilie a fost ucis Soliman şi Muza a fost recunoscut în genere ca domn. 
Asupra acestor evenimente avem ştiri amănunțite de la cronicarii turci Sea- 
deddin, Leunclavius, cum şi de la cronicarii bizantini Chalcocondil, Ducas şi 
Franzes; de asemenea şi în cronica lui Moxa şi cronica bulgărească pu- 
blicată de d-l Bogdan. În analele sârbești găsim mai puţine date privitoare 
la aceasta. Cât despre scrierile mai însemnate asupra acestor evenimente 
sunt Hammer: /sforia Imperiului Otoman, vol. Il şi Zinkeisen: Istoria Im- 
periului Oțoman, vol. 1. 

Muza, începând lupta contra lui Soliman, se obligase față de fratele său 
Mahomet să guverneze în numele lui partea europeană ce va cuceri; dar 
după ce rămase învingător nu se ţine de acest angajament ci luă domnia 
pentru sine. Astfel, luptele pentru succesiune între fiii lui Baiazet nu înce- 
tară cu moartea lui Soliman; ele urmară cu aceeaşi înverşunare între Muza 
şi Mahomet. În aceste lupte Mahomet era sprijinit de bizantini și sârbi, pe 
care Muza venind la domnie nu întârzie a-i combate din cauza atitudinei lor 
în lupta cu Soliman. Mircea continuă a ţine parte lui Muza atâţ în baza 
amicilor de pân-acum cât şi în interesul său de a întreţine diviziunea între 
ambii pretendenți. Această politică ar fi trebuit s-o urmărească şi ceilalți 

principi creştini, atât bizantini cât şi sârbi cum şi creştinii occidentali pen- 
tru a întreţine diviziunea între fii lui Baiazet spre a obține foloasele pe care 
le reclama creştinătatea şi civilizația europeană. Dar cum vedem, ceilalți 
creştini, contimporani lui Mircea, nu înțelegeau această importanță a mo- 
mentului. 

Din ştirile ce mai avem nu vedem dacă la luptele care au urmat apoi 
între Muza şi Mahomet, Mircea a luat parte sau nu, dar prietenia lui pentru 
Muza îi aduce în cele din urmă duşmănia lui Mahomet. De aceea în 1411 
Mahomet începu lupta contra lui Muza. 

El fu chemat în Europa de bizantini, care se văzură atăcaţi de Muza 
cu scop de a recuceri părţile retrocedate de Soliman şi spre a pretinde tribu- 
tul cu care împăratul se obligase către Baiazet. 

Adus la Constantinopol, Mahomet reînnoi tractatul încheiat de Soliman 
cu împăratul şi cu ajutorul bizantinilor el începu războiul contra lui Muza. 
Lupta se dădu aproape de Constantinopol; Muza rămase învingător şi sili 
pe Mahomet a se retrage în Asia. În anul următor Mahomet începu din nou 
lupta: de astă dată cu mai mult noroc, ajutat de bizantini şi de sârbi precum 
şi prin o însemnată defecţiune a turcilor din oastea lui Muza, Mahomet re- 
purtă o victorie decisivă asupra rivalului său. Muza învins și părăsit de ai 
săi căută scăpare în fuga spre Țara Românească, dar fu prins şi ucis în 1413. 

Mahomet intră triumfător în Adrianopole, care îi deschise porțile. Ast- 
fel, după 10 ani de lupte intestine, provocate de diviziunea dintre fiii lui Ba- 
iazet, Imperiul Otoman ajunse a fi unit sub un singur stăpânitor în Maho- 
met I, fiul cel mai mic cu drept cuvânt glorificat de turci ca restauratorul şi 
al doilea întemeietor al imperiului. Nepriceperii politice a creştinilor balca- 
nici şi nepăsărei creştinilor occidentali, Europa și creştinătatea are să da- 
torească mai mult această reîntărire a neîmpăcatului său duşman şi a jugu- 
lui asupritor ce el l-a adus în urmă. În această nemernicie politică se înalță 
între contimporanii lui personalitatea lui Mircea, singurul reprezentant 
al unei politici mai conformă cu interesele creştinătăţii şi ale civiliza- 
țiunei europene, cu adevărat principe între creştini cel mai viteaz şi cel 
mai ager, cum l-au judecat turcii. 


Spre a se răzbuna asupra lui Mircea pentru legătura sa cu Muza, Maho- 
met trimise chiar la începutul domniei sale o oaste contra domnului român. 
Asupra acestei expediţiuni n-aflăm din mărturiile respective decât că Țara 
Românească a fost devastată de turci şi că Mircea a obținut pace, promițând 
să plătească tributul. Ştirea ne-o dă mai întâi Chalcocondil. Mircea, după 
pacea încheiată cu Mahomet a păstrat şi posesiunea transdanubiană 
numită în titlul său încă şi după această dată pe la 1415, ultimul docu- 
ment pe care îl mai avem de la dânsul. 

Între solii vasali, care au venit la Adrianopole să prezenteze omagiul cu- 
venit noului sultan, sunt numiţi la Ducas şi solii valahi. Aceşti soli nu pot fi 
trimişi decât în urma expedițiunei făcute în contra lui Mircea, după 
care s-a încheiat pace. 

Probabil la această pace se raportă şi mărturia cronicarilor turci că Ma- 
homet a ratificat condiţiile şi capitulațiunea de pace cu Mircea, cum zice 
Seadeddin; prin care capitylaţiune pare a se înțelege reînnoirea tractatului 
închejat cu Soliman în 1402. Deci şi cronicarii turci au cynoştință de o ca- 
pitulațiune existentă între Mircea şi între turci. Prin cuvântul capitulațiune 
turcii înțelegeau atunci orice tractat. Ei toate tractatele care le încheiau cu 
statele creştine nu le numim tractate ci capitulațiuni, prin care au încheiat 
acele tractate cu dânşii şi că li s-au închinat întrucâtva. Aşa, de exemplu, 
primul tractat al turcilor cu Franţa în timpul lyi Francisc I e numit şi acesta 
capitulațiune cum se nymesc şi tractatele cu țările noastre. 

Deci cronicarii turci, ayând ştire despre existenţa unei capitulațiuni 
a lui Mircea cu turcii, care se reînnoiește în timpul lui Mahomet, 
confirmă şi ei existenţa tractatului încheiat la 1402 cu Soliman, despre 
a cărui autenticitate nu suntem siguri, neayând originalul sau copie 
autentică. 

Tot în anyl I al domniei sale Mahomet a reînnoit tractatul încheiat de 
Soliman cu împăratul bizantin, păstrând aceleaşi condițiuni, anume retro- 
cedarea părților greceşti, pe care Baiazet le cucerise de la bizantini, şi re- 
nunțarea la tributul pe care împăratul se obligase a-l plăti turcilor. Acele 
condițiyni, primite de Soliman, au fost primite şi de Mahomet, care a re- 
înnoit tractatul lui Soliman din 1402 cu bizantinii. 

Cu toată reînnoirea capitulațiunei anterioare, pacea dintre Mircea 
şi Mahomet n-a fost însă durabilă. Principalul motiv de ostilitate nu pare 
a fi fost refuzarea tributului din paţtea lui Mircea, cum spun cronicarii 
turci, ci mai ales ospitalitatea şi sprijinul dat de dânsul upui nou pretendent 
la tronul otoman. E remarcabil că Mircea sprijineşte din nou un pretendeşt, 
care se iveşte, contra lui Mahomet, precum mai înainte sprijinise pe Muza 
întâia oară contra lyi Soliman, apoi contra lui Mahomet. Curând după ce 
Mahomet reuneşte imperiul sub stăpânirea sa, se ivi în Asia un pretendent 
care se dădea drept Mustafa, tiul lui Baiazet, cel dispărut în bătălia de la 
Angora; nu i s-a găsit cadavrul lui şi nu se ştia ce-i cu dânsul. În tot timpul 
luptelor dintre fiii lui Baiazet pentru succesiune de la 1303-13 nu s-a ivit 
acest pretendent, ci abia după 1413 când Mahomet rămase singur stăpâni- 
tor al Imperiului Otoman, abia atunci se iveşte acest pretendent, care se 
pretinde a fi Mustafa, fiul lui Baiazet. Cronicarii bizantini, afară de Fran- 
zes, îl consideră pe acest Mustafa ca adevărat fiu al lui Baiazet; numai 
Francez îl numeşte fals, pseudo-Mustafa. Cronicarii tyrci sunt toți de acord 

că acesta era un impostor, care n-avea niciun drept să pretindă a fi fiul lui 
Baiazet, pentru a combate pe Mahomet şi a face pretenţiuni la tron. 

Pe la 1416 acest pseudo-Mustafa vine la Mircea, care îi dădu ospita- 
litate şi îl ajută chiar cu trupe, cum mai înainte pe Muza. Acest pretendent 
trecând apoi peste Dunăre spre a începe lupta contra lui Mahomet, fu bătut 
şi se refugie la bizantini. La cererea de a fi extrădat, împăratul a refuzat 
zicând că nu poate să facă aceasta, dar că-l va ţine închis până la sfârşit. Şi 
aşa s-a întâmplat, a murit în închisoare la bizantini. 

Tot pe acel timp Mircea dădu ospitalitate şi ajutor unui fost amic al lui 
Muza, eruditul Bedredin (?), cunoscut ca răzvrătitor şi întemeietor al unei 
secte între mahometani. Sub protecţia lui Mircea Bedredin se aşeză în Silis- 
tra ca să-şi formeze adepţi printre turci, apoi ducându-se în Munţii Hemu- 
lui el căzu în mânele lui Mahomet, care îl condamnă la moarte, 

Cum se vede din acestea, Mircea sprijineşte şi ajută în tot chipul pe 
acele persoane, care ar putea să producă oarecare neuniri în Imperiul Oto- 
man care să aibă urmare slăbirea imperiului şi, bineînţeles, întărirea state- 
lor creştine faţă cu turcii. Ospitalitatea şi ajutorul dat de Mircea acestor doi 
atraseră domnului român din nou mânia lui Mahomet; urmează o nouă 
expediţie în Țara Românească făcută între 1416 şi 1418, despre care nu 
se spune mai mult decât că ţara a fost rău prădată şi devastată. Despre 
această expediție ne informează Ducas, zicând de-a dreptul că ea a fost 
făcută din cauza sprijinului pe care Mircea îl dăduse lui pseudo-Mustafa. 
Probabil că la această expediţie se raportă şi ştirile cronicarilor turci despre 
războiul lui Mahomet cu Mircea, pus de dânşii la 1416 şi considerat până 
acum ca un război deosebit, admițând trei războaie în loc de două. 

Aşa, de exemplu, şi Hammer şi Zinkeisen admit trei războaie ale lui 
Mahomet cu Mircea: unul cel menţionat de Chalcocondil la începutul 
domniei lui Mahomet; al doilea cel menţionat de cronicarii turci la 
1416, şi al treilea cel menţionat de Ducas către sfârşitul domniei lui 
Mircea. D-l Onciul crede însă că n-avem să admitem aceste trei expe- 
dițiuni ci numai două: cea de la începutul domniei lui Mahomet pe la 
1413 sau 1414, poate şi cea de la sfârşitul domniei lui Mircea, pe la 
1416 sau 1417. Ceea ce spun cronicarii turci despre această expediţie e 
probabil cea din urmă menţionată de Ducas; cu aceasta se pare că ei con- 
fundă şi evenimentele din prima expediţie, menţionată de Chalcocondil. 

Cu privire la expediţia pusă la 1416 cronicarii turci spun că Mircea s-a 
învoit să plătească tributul ce datora pe trei ani. E întrebarea de când datora 
Mircea acest tribut pe trei ani? Din timpul lui Muza, când Mircea poate n-a 
plătit tributul, şi chiar Muza domnise trei ani? Din timpul lui Soliman şi 
Muza? Sau că această datorie a tributului e socotită din timpul lui Maho- 
met, după ştirile care ni le dau Chalcocondil şi Ducas, care arată că la 

începutul domniei lui Mahomet Mircea s-a învoit să plătească tribut. E 
greu a admite că aceşti trei ani ar fi de înțeles din timpul domniei lui Maho- 
met; e mai probabil că Mahomet a pretins tribut pentru timpul anterior, din 
timpul lui Muza când Mircea n-a plătit acest tribut. Astfel, știrea aceasta 
ar trebui s-o raportăm mai curând la prima expediţie, după care Mir- 
cea se învoieşte să plătească tributul ca mai înainte, obținând cu aceas- 
tă condiţie pacea. Între prăzile, pe care turcii le-au făcut în Țara Româ- 
nească, Seadeddin numeşte în mod destul de caracteristic fecioare mândre 
ca soarele şi drăgălaşe ca trandafirii, pe care turcii le scot din Ţara Româ- 
nească şi le duc în Turcia. 

Ultima expediţie făcută sub Mahomet în Țara Românească, când 
după cronicarii turci, turcii ocupă Giurgiu şi întăresc Isaccea şi Eni- 
saria (?) [Enisala] în Dobrogea, pusă de aceşti trei cronicari pe la 
sfârşitul domniei lui Mircea, acolo unde constatăm expediţia de care 
ne spune Ducas, pare mai curând a fi expediția făcută contra lui Mi- 
hail, fiul lui Mircea, la 1419 sau 1420. lacă de ce: Cronicarii turci pun 
toate acestea într-o singură expediţie; dar la Leunclavius, care după expe- 
diția făcută în Ţara Românească zice că turcii au ocupat aceste cetăți şi 
le-au reîntărit, spune că curând după această expediţie Mahomet a murit. 
Ştim că moare în 1421: dacă moare curând după expediţie, bineînţeles 
că expediţia trebuie să fie cu un an sau doi înainte de a muri. Aceasta e 
chiar expediția făcută sub Mahomet contra lui Mihail, fiul lui Mircea, 
când Dan, rivalul lui Mihail, cheamă în ajutor pe turci contra vărului 
său. Şi e probabil că abia în timpul acela după moartea lui Mircea 
turcii au reocupat Silistra şi Dobrogea, pe care Mircea le păstrase 
până la sfârşitul domniei sale în titlul său. 

Cetățile Isaccea şi Enisaria, pe care turcii le întăresc în timpul ultimei 
expedițiuni făcută sub Mahomet în Ţara Românească, sunt în Dobrogea şi 
pentru a fi reîntărite de către turci urmează că ele au fost ocupate atunci de 
către turci, încât Mihail cum şi Radu, alt fiu al lui Mircea, păstrează la 1419 
încă titlul de domn al ambelor laturi ale Dunării până la mare și al cetății 
Dârostorului stăpânitor. E greu de crezut că aceşti fii ai lui Mircea ar fi 
păstrat acest titlu fără să fi posedat în adevăr la începutul domniei 
aceste posesiuni, dacă Mircea le-ar fi perdut. E probabil că Mircea a 
păstrat posesiunile transdanubiene până la sfârşitul domniei sale și că 
acestea au fost perdute în timpul urmaşilor săi, mai ales în timpul lup- 
telor dintre Mihail şi Dan, când turcii intervenind pentru Dan contra lui 
Mihail e foarte probabil că au pus mâna și pe Dobrogea, întărind cetăţile 
dobrogene Isaccea şi Enisaria. 


După o domnie glorioasă în apărarea țărei sale contra acestei primej- 
dioase duşmănii, Mircea moare la începutul anului 1418. In Analele sâr- 

beşti, publicate de Stoianovici, găsim data morţei în două variante: într-un 
exemplar de Anale se dă ziua de 31 ianuarie 6927, iar în altă cronică se dă 
ziua de 4 februarie 6927 (1418) Diferenţa de 31 la 4 februarie nu-i mare, 
încât e foarte probabil că o dată se raporta la moartea lui Mircea, iar a doua 
la înmormântarea lui. Aşa că nu vom greşi dacă vom admite ziua de 31 
ianuarie ca dată a morței lui Mircea, iar ziua de 4 februarie ca ziua 
înmormântărei lui. Acestea sunt singurele date mai precise pe care le 
avem în izvoare cu privire la data morţei lui Mircea. La Moxa şi în cronica 
bulgară nu se spune decât singur anul 1418, sau după era bizantină 6927. 

Cu aceasta am încheiat cele ce aveam să spun despre relaţiunile politice 
ale lui Mircea cu vecinii. Ne mai rămâne încă să ne ocupăm de relaţiunile 
lui comerciale cum şi despre ceea ce ştim din timpul lui cu privire la or- 
ganizarea țărei înăuntru.” (p. 351-380). 


Cu acest capitol, prezent la sfârşitul cursului şi reprezentând prima 
încercare de analiză a politicii „interne” a domnului, reluată şi dezvoltată, 
cu mijloacele de care dispunea la data aceea, de către P.P. Panaitescu în 
1944, se încheie ceea ce putem considera a fi întâia monografie ştiinţifică 
dedicată lui Mircea cel Mare. De la întinderea teritorială la organizarea 
internă a țării, cu insistenţă firească asupra politicii sale externe şi a luptelor 
cu Imperiul Otoman. 

Este de prisos să facem aici o analiză pentru a separa ceea ce a rămas 
valabil după un secol şi un deceniu din acest uriaş efort, întrucât volumul de 
față oferă cititorului tocmai sita necesară acestei cerneri Şi am scos în 
evidență cu aldine toate acele afirmaţii care aveau să facă „şcoală”, fiind 
preluate de-a lungul a peste un secol, unele chiar în articolul ce a provocat 
paginile de față. 

Este însă o surpriză pentru cei ce împărtăşesc părerea lui I.C. Filitti, 
formulată în necrologul din „Convorbiri literare”, nr. 3/1923, şi anume că 
„Onciul a fost dintre savanții care au contribuit la izgonirea din domeniul 
istoriei noastre a construcţiilor imaginare şi deducțiilor pripite”, să con- 
state cantitatea de „construcţii imaginare” şi deducţii dacă nu pripite, în 
orice caz greşite, la care l-a condamnat simplul fapt că spiritul său critic n-a 
ales calea ce ducea spre adevărul istoric, ci s-a rătăcit luând de bună o 
datare greşită, cu consecințe atât de multiple şi îndelungate. 


Cursul elaborat în 1900-1901 va fi repetat de încă trei ori, fără 
schimbări ale scenariului inițial şi inovaţii, şi aproape cu aceleaşi formulări, 
până în 1909-1910 inclusiv. Ni s-au păstrat toate, din 1902-1903, 1905- 

1906 şi 1909-1910 (Vezi Addenda). Dacă Aurelian Sacerdoţeanu avea 
dreptate când afirma că şi cel din 1908-1909 s-ar fi oprit la moartea lui 
Mircea cel Mare, ne-am găsi în situația că s-a ocupat doi ani la rând de acest 
subiect. Dar personal am explicat în Addenda de ce nu cred aceasta. 

Următorul curs despre Mircea cel Mare ajuns până la noi vine 
abia peste un deceniu, în 1920-1921, fiind şi ultimul ţinut. Aici găsim 
ultimul cuvânt, chiar şi după cel rostit în catedrala mitropolitană în 31 ia- 
nuarie 1918. Principala sa noutate este abandonarea lui „cel Bătrân” 
pentru „cel Mare” al lui B.P. Hasdeu şi A.D. Xenopol, de care se ferise 
două decenii. 

Prelegerile fiind datate, putem cunoaşte exact şi perioada în care şi-a 
ținut pe cele despre Mircea şi domnia lui: din 8 februarie până în 7 iunie 
1921. Din ultima prelegere lipseşte sfârşitul în cursul cunoscut acum doar 
într-un singur exemplar, în Biblioteca Facultăţii de Istorie. A aparţinut lui 
P.P. Panaitescu, căruia i se datorează titlurile prelegerilor, adăugate cu scri- 
sul lui foarte caracteristic. 

Şi în acest ultim curs găsim acelaşi plan ca de-a lungul celor două 
decenii, în cele patru cursuri anterioare ce ne stau la dispoziţie. La început o 
expunere amplă a situaţiei externe la venirea sa pe tron (p. 164-190) prece- 
dată de o scurtă introducere: „Trecem acum la domniile lui Dan I şi a lui 
Mircea cel Mare în Ţara Românească şi ale contemporanilor lor în Mol- 
dova. Cu aceste două domnii începe o nouă epocă în istoria Principatelor 
Române, epoca de consolidare a lor, prin care, în vremuri de grea cum- 
pănă să asigure existenţa şi continuitatea statului român” (p. 164). 

Urmează analiza „teritoriului stăpânirii lui”, după ce atrage atenţia 
auditoriului că ,„ în timpul domniei lui, Țările Româneşti intră în evenimen- 
tele de istorie universală ale Europei cu un rol foarte important”. 

Începând, o dată cu prelegerea din 1 aprilie, să înfățişeze evenimen- 
tele domniei, repetă principiul său de expunere a domniilor din cele două 
țări în legăturile dintre ele, nu izolat, şi subliniază încă o dată că „Țările 
româneşti erau amenințate de primejdia turcească, care devine o primejdie 
pentru întreaga creştinătate. Românii făcând zid de apărare din braţele lor 
împotriva barbariei păgâne, au adus un serviciu nepreţuit cauzei creştine. 
Ei au fost aceia care au rezistat cu bărbăție furtunii dezlănţuite de furia 
turcească, păstrându-şi propria lor individualitate, în timp ce state ca 
Serbia, Bulgaria şi Imperiul Bizantin cad, unul după altul, sub furia 

păgânilor. În această epocă statele româneşti au avut un rol destul de în- 
semnat şi de cea mai mare importanță, atrăgând asupra lor privirile apu- 
sului civilizat al Europei” (p. 247). 

Din nou apare Mircea prezent la lupta de la Cosovo, unde „pierderile 
creştine fură enorme. În războaiele următoare, pe care le-au avut turcii cu 
creştinătatea, au întâlnit în drumul înaintării lor vânjosul braţ al lui Mircea 
şi al românilor lui, de care s-au sfărâmat multe valuri păgâne” (p. 252). 

În prelegerea din 5 aprilie, după ce amintise că „am văzut în ce condi- 
ţii a luat parte Mircea la coaliția creştină din 1389 şi cum a fost înfrânt în 
bătălia de la Cosovo” continuă: „Participarea lui Mircea trebuia să aducă cu 
sine şi eventualitatea unui conflict cu turcii”, aşa încât îşi ia măsuri, tri- 
miţând soli la Petru Muşat spre a-i mijloci tratatul cu Polonia. 

Confruntarea de la Rovine este înfăţişată în prelegerea din 8 aprilie 
1921 (p. 258-271). Expediția de pradă a lui Firuz bei este prezentată ca un 
dezastru pentru turci, deoarece o mare parte dintre năvălitori au fost prinşi 
şi duşi captivi în interiorul Ţării Româneşti, ceea ce face că 


„Baiazid primind trista veste a acestei pierderi, dădu la 10 octombrie 
1394 memorabila bătălie de la Rovine, lângă Craiova, în care a fost 
bătut. Această victorie a românilor o mărturisesc toate cronicele contem- 
porane pe care le cunoaştem [urmează exemplele]. Numai cronicele tur- 
ceşti spun că turcii au fost biruitori şi că domnul Ţării Româneşti a fost silit 
să plătească tribut. [...] 

Într-adevăr, la Rovine învingătorul a fost Mircea, dar nu despre această 
bătălie vorbesc cronicele turceşti, care spun că domnul Ţării Românești a 
fost învins şi silit să plătească tribut. [se dă relatarea din „cronica bulgară”). 

După cum vedem, cronica bulgărească are un adaos, amănuntul în 
plus că turcii ar fi pus în Ţara Românească un alt domn în locul lui 
Mircea, care s-ar fi retras în urma acestei lupte. 

Am spus că lupta s-a dat lângă Rovine. Care Rovine? Cel de lângă 
Craiova sau cel de lângă apa Ialomiţei? Întrebarea aceasta trebuie lămurită. 
Unele ştiri, cu deosebire Genealogia Cantacuzineştilor de Mihail’! Canta- 
cuzino, după care a urmat apoi şi Cronologia fraţilor Tunusli, spune că lup- 
ta s-ar fi dat la Rovine pe apa Ialomiţei. Cea mai veche ştire unde s-ar găsi 
această localitate ni-o dă Mauro Orbini şi Luccari (1605). Ei spun“? că lupta 
s-ar fi dat lângă Craiova şi că în această luptă a căzut şi Marko Kralevici. 


51 Corectură de P. P. Panaitescu. În curs: Constantin. 


5 Corecturi de P.P, Panaitescu. În curs e Marko Robini Lucari, notat de ste- 
nograf. 

Întraadevăr, în cântecele populare sârbeşti se spune că Marko Kralevici 
Şiaar fi găsit moartea |a Urvina, o formă coruptă a numelui de Rovine. După 
cum vedem, mărturiile raguzane se completează prin mărturiile sârbeşti. În 
Analele sârbești, moartea lui Marko e pusă la 10 octombrie 1394. Marko 
Kralevici era un principe macedo-sârb care, recunoscând suzeranitatea 
turcească, fusese silit de către turci să ia parte alăturj de ei în această luptă. 

În afară ge Marko Kralevici se mai menţionează ca luând parte alături 
de turci şi luptând împotriva creştinilor, un alt principe, Constantin Draga- 
şevici. Credeţi oare că Analele turceşti au dat atâta atenţie unei lupte date 
întrualtă țară? Data de 10 octombrie 1394, pe care o dau aceste anale, se ra- 
portă la moartea luj Marko Kralevici, la care dată swa fixat şi bătălia la care 
el a luat parte. Cu privire la celălalt principe, Constantin Dragaşevici, 
un document publicat în Monumenta Serbiae, ne dă de ştire că acest 
principe ar fi murit la 17 mai 1395. 

Să vedem acum în ce fel trebuie să lămurim aceste două ştiri care ne dau 
date deosebite pentru morţile celor doi principi: 10.octombrie 1394 şi 17 
mai 1395”. 

În afară de aceste mărturii, cronica lui Franţi [Franzes], arată pe Mircea 
ca învingător, dar imediat adaogă: „făcând mai târziu pace, Sua învoit să dee 
şi tribut”. Ceilalţi cronicari turci susțin că Mircea a fost silit să se retragă în 
fugă“. Leunclavius numeşte chiar o Jocalitate, Arcas, Artzes, Argeş, ca loc 
al acelei lupte în care Mircea e prezentat ca tributar şi reînnoind tributul. 
Seadeddin spune că lupta s-a dat într-o regiune muntoasă, care ar cores- 
punde cu spusele lui Leunclavius, care dă chiar Argeșul ca loc al luptej. 

Din documentele ungureşti reiese că Mircea, după lupta cu Baiazid 
a fost nevoit să se retragă în Ungaria şi un alt voievod a luat domnia, 
obligându-se cătră turci a plăti tribut. În mai 1395, Mircea se reîn- 
toarce din Ardeal şi alungă pe vasalul turcesc, recuperându-şi tronul. 

Toate aceste ştiri nu pot fi puse de acord. 

La 10 octombrie 1394 s-a dat lupta în care a căzut Marko Kralevici. 
Data morţii lui, cunoscută Analelor sârbești, ni sa păstrat şi ca dată a 
luptei. În această luptă Mircea a pierdut foarte multă oaste. E lucru ştiut că 
atunci când sultanul conduce în persoană vreo expediţie, oastea se ridică la 
cel puțin 100 000 de soldați. Armata românească, care, după cum spune 
minunatu| poet Mihail Eminescu, îşi apăra „sărăcia şi nevoile şi neamul”, a 


s În realitate cronicile sârbești îi dau morţi pe ambii „la Rovine” în anul 6903 
când ssa dat bătălia. 10 octombrie este o interpolare târzie şi nu data aflată inițial în 
Cronică. 

5 În realitatea nicio cronică turcească nu spune că Mircea s-a retras, şi încă în 
fugă, ci că swa retras sultanul Baiazid, dar Mircea isa trimis daruri şi au făcut pace. 

rezistat eroic în faţa cotropitorului val al păgânilor. Folosindu-se de cu- 
noaşterea amănunțită a locurilor din ţară cum şi de orice loc nepriincios 
pentru duşman, românii au izbutit să biruie pe turcii conduşi de însăşi sul- 
tanul Baiazid. Mircea, eclipsat [sic] şi sleit de puteri, a fost nevoit să se 
retragă după lupta de la Rovine la Argeş. Aici s-a dat o a doua luptă, 
care singură e menționată de Analele turceşti. 

În lupta de la Argeş, se vede că Mircea a fost învins”. Înfrângerea 
s-a datorat unui trădător, care era pretendent la tronul Ţării Româ- 
neşti şi era susținut şi de un oarecare număr de boieri în pretenţiunile 
sale. Atunci au pus turcii pe acest pretendent în scaunul Ţării Româ- 
neşti, fapt menţionat de către cronicarul Leunclavius*. 


5 Până în ultimul curs D. Onciul îşi menţine această reprezentare despre eveni- 
mentele respective, izvorâtă în întregime din imaginaţia sa, combinată cu a lui N. 
Iorga. 


% Nu există o asemenea mențiune, despre punerea unui pretendent, în Leun- 
clavius. lată întreg pasajul din cartea sa referitor la expediţia lui Firuz bei şi lupta de la 
Argeş: 

Sed Vaiuoda Valachiae Mirtzes, qui annuum Turcis tributum se soluturum 
promiserat, intellecta Baiasidis hac expeditione Pontica, cuius occasione Valachicis a 
finibus quamlongissime copias abducturus erat; Danubium transmisit, et Carino-uasin 
depopulatus, magnum Musulmanorum numerum partim occidit, et Sehidorum siue 
martyrum agminibus adgregauit, partim seruituti mancipatos in Valachiam secum 
abduxit. Baiasites illatae suis finibus cladis certior factus, expeditionem Ponticam in 
aliud tempus reiecit, et Hadrianopolim reuersus, ibidem Akenzilaros siue Volones 
conuenire iussit. Hi praemissi, ad urbem Nicopolim Danubium traiecerunt, Vala- 
chiam ingressi sunt, praedis agendis et flammis absumserunt omnia, spoliis seipsos 
opimis ditarunt. Tamdem Mirtzes in loco, quem Turci tam Arcas, quam Artzes nomi- 
nant, infesto Musulmanos adgressus proelio, prima statim coitione census maiorem 
exercitus sui partem ferro peremptam amisit. Quapropter infelicis conatus ac teme- 
ritatis suae paenitentia ductus, culpam supplex deprecatus est; et interueniente stipu- 
latione noua, qua se deinceps pendendo tributo Baiasiti obnoxium fore professus est, 
in clientelam admissus fuit. Gesta fuerunt haec anno extincti Muhametis, Turcorum 
prophetae, D CC XCIII. Laonici tamen opinione res hae Valachicae Nicopolitanam 
cladem secutae sunt, de qua mox agendum. Ex omnino uidetur Baiasites iterato bello 
Valachum oppugnasse, Turcis etiam testibus. 

Dar Mircea, Voievodul Valahiei, care se angajase că le va plăti turcilor birul 
anual, aflând despre această expediție Pontică a lui Baiazid, avea intenția de a duce, 
cu acest prilej, trupe cât mai departe de hotarele valahe; a trecut Dunărea şi, pustiind 
de oameni Carin-vasin, pe unii — un mare număr de musulmani — i-a ucis şi i-a pus în 
rândul trupelor sehizilor sau martirilor, iar pe alții, luaţi în robie, i-a dus cu sine în 
Valahia. Baiazid, aflând de nenorocirea care s-a abătut asupra hotarelor sale, a amâ- 


255 
www.dacoromanica.ro 


DAN ZAMFIRESCU 


Într-adevăr, în martie 1395, Mircea se afla la Braşov, unde face o 
alianță cu Sigismund al Ungariei care-l ajuta spre a-şi putea redo- 
bândi tronul. Mircea reintră în scurt timp în ţară, alungă pe rivalul 
său şi-şi reocupă tronul. 

Cine era pretendentul pus de turci? Acest pretendent la tronul Țării 
Româneşti era Vlad, de la care ni s-a păstrat un document pe care-l vom 
cunoaşte mai târziu. Se pare că acest Vlad era mai degrabă un fiu natural, 
decât un descendent legitim al Basarabilor. Nu suntem informaţi mai de 
aproape asupra acestui pretendent. 

Fiind în Ardeal, la 7 mai 1395, Mircea încheie la Braşov un tratat de 
alianță şi în mai următor începe un nou război, din care iese învingător. 

Tratatul încheiat la 7 martie 1395 cu Sigismund al Ungariei conţinea 
stipulațiuni din care se vede că Mircea trata nu în calitate de vasal, ci de 
egal. Pentru ajutorul ce-l va obţine de la Sigismund contra turcilor, Mircea 
se obligă să meargă în persoană, atunci când şi regele Sigismund va merge 
în persoană, sau va trimite numai armata sa când şi regele va trimite numai 
armata sa; iar cât despre merinde şi toate celelalte necesare trupelor de 
ajutor, se vor plăti. 

În astfel de condițiuni, acest tratat nu putea fi considerat ca fiind al 
unui vasal, ci este un tratat de la egal la egal, cu obligaţiuni de ambele 
părți. Nicăieri nu se văd cumva obligaţiuni numai pentru Țara Româ- 
nească. 

Socotesc necesar să vă lămuresc cu această ocazie o chestiune pe care o 
cetiți în /storia românilor a răposatului Xenopol, în care se afirmă despre 
Mircea un lucru foarte fantastic. Se spune despre Mircea că, după luptă, ar 
fi fost prins şi dus captiv de cătră Baiazid la Brusa, de unde a fost eliberat 
numai după ce ar fi plătit tribut. Dacă într-adevăr, Țara Românească 


nat expediția pontică pentru altă dată şi, întorcându-se la Adrianopol, a dat poruncă să 
se adune acolo akenzilarii sau voluntarii. Aceştia, trimişi înainte, au trecut Dunărea 
spre cetatea Nicopole, au intrat în Valahia, au nimicit totul, jefuind şi dând foc, şi s-au 
îmbogăţit cu prăzi îmbelşugate. Atunci Mircea, în locul pe care turcii îl numesc ba 
Arcas, ba Artzes, atrăgându-i pe musulmani într-o luptă plină de primejdii, de la 
prima înfruntare şi-a pierdut pe dată cea mai mare parte a efectivului armatei, căzută 
sub puterea armelor. De aceea, cuprins de căință pentru planul său necugetat şi pentru 
nesăbuinţa sa, a cerut iertare pentru vina sa; şi introducându-se o nouă clauză, prin 
care el se angaja că îi va plăti daune lui Baiazid pe lângă bir, a fost primit ca vasal. 
Faptele acestea s-au petrecut în anul 793 de la moartea lui Mohamed, profetul tur- 
cilor. Numai că după părerea lui Laonicus, aceste întîmplări valahe au avut loc după 
dezastrul de la Nicopole, despre care va fi vorba de îndată. Într-un cuvânt, este lim- 
pede că Baiazid a atacat Valahia într-un al doilea război, după cum aduc mărturii și 
turcii (Versiune românească de prof. univ. dr. loana Costa). 

este tributară turcilor, faptul acesta nu-l priveşte pe Mircea, ci pe 
Vlad, care se recunoaşte vasal turcesc. Într-adevăr, acest Vlad îşi ia 
obligațiunea de a plăti tribut’, căci constatăm că Mircea era mai departe 
în lupte cu turcii. 

Xenopol se întemeiază pe o ştire din Viaţa Sf Paraschiva, în care se 
spune că sultanul a prins pe domnul de la Dunăre şi l-a dus la Brusa. 
Melchisedec a crezut că domnul de la Dunăre n-ar fi altul decât Mircea cel 
Mare. Această ipoteză fantastică a admis-o şi răposatul Xenopol. Nu 
Mircea era domnul de la Dunăre, ci un altul. Era Sraţimir, nu Mircea, căci 
Sraţimir a fost prins în 1396 şi dus captiv la Brusa. De la această dată 
dispare într-adevăr Srațimir, căci în 1397, țara lui este supusă şi prefăcută 
în provincie turcească. 

Mircea deşi a suferit înfrângerea în această luptă, totuşi, în cele din 
urmă constatăm că rămâne învingător, căci în primăvara lui 1395 vine cu 
ajutor de la unguri şi bate pe turci la Nicopolis Minor (Turnu Mă- 
gurele). 

Mărturiile ungureşti, cronicile şi documentele ni-l arată pe Mircea reîn- 
torcându-se în țară şi totodată şi pe Sigismund, venind pe la începutul lui 
mai, scoțând din domnie pe Vlad, Mircea luând din nou domnia, lup- 
tându-se la Nicopolis Minor, restabilind domnia lui Mircea în întreaga 
Ţară Românească. Se mai spune că tot pe atunci a murit Maria, soţia lui 
Sigismund, la 17 mai 1395, şi chiar în acea zi a murit, după cum spune 
cronica şi documentele sârbeşti, şi Constantin Dragaşevici: ,,...şi tot 
aici au căzut” 58 

Cei doi eroi: Constantin Dragaşevici şi Marko Kralevici au fost numiţi 
împreună în Analele sârbești. Numai unul din ei însă a căzut în lupta de 
la Rovine, Marko Kralevici, celălalt erou, Constantin Dragașevici, a 
căzut în lupta de la 17 mai 1395, de la Nicopol. Astfel numai, putem 
împăca toate ştirile pe care le avem. 

Din documentele rămase de la Sigismund reiese timpul precis când Si- 


Afirmaţie fără nicio bază documentară. Singurul document în care Vlad îşi 


recunoaşte condiția de vasal este cel din mai 1396, şi atunci apare ca vasal al regelui 
Poloniei. Tradus prima oară în româneşte de Gh. Şincai în cronica sa, a fost din nou 
tradus de Aurel lordănescu pentru Alexandru Diţă care l-a publicat împreună cu 
originalul latin în teza de doctorat, la p. 336-337 (versiunea latină la p. 381-382). În 
Documenta Romaniae historica. B. Ţara Românească, vol. 1, nu a fost reprodus, în- 
trucât nu era act intern. 


** D, Onciul lansează din nou această ficțiune în istoriografia românească şi se 
referă precis la 17 mai 1395, făcând din ea data bătăliei de la Nicopolul Mic! În cursul 
din 1909-1910 nu le găsim, dar este schițată în cursul din 1900-1901. 

gismund s-a găsit în ţară. Astfel, se constată că la 8 mai 1395 era în Ardeal 
şi la 17 mai se afla în luptă”. La întoarcere e constatat la 6 iuliu 1395 la 
Câmpulung, iar la 28 iuliu, acelaşi an, avem cel dintâi document dat de 
Sigismund în Ungaria, după lupta de la Nicopolis Minor“. Deci, expediţia 
a ținut cam între 8 mai 1395 şi 6 iuliu 1395. Documentele ungurești ni mai 
spun că la întoarcere, Sigismund ar fi fost atacat în munţi la punctul Pasata, 
adică Posada, trecătoare în munți. Mulţi dintre istoricii noştri au atribuit 
acest atac lui Mircea, dar faptele nu sunt aşa. Ar fi un act de felonie din 
partea domnului român ca tocmai el să fi atacat pe cel care-i dăduse 
ajutor pentru restabilirea sa în domnie. Nu Mircea, ci trădătorul Vlad 
a fost cel care a atacat, însoţit de câţiva partizani, pe Sigismund“! Dacă 
ar fi fost Mircea, se putea oare ca în anul următor să se înceapă lupta 
împotriva turcilor sau se putea ca Sigismund să se mai alieze cu Mircea în 
lupta din 1396? Desigur că nu! Această greşeală, prin care Mircea e arătat 
ca atacând pe Sigismund la întoarcerea sa în Ungaria trebuie înlăturată 
pentru totdeauna din manualele noastre de istorie. 

Este adevărat că într-un document unguresc, în care se reproduce o 
donaţiune făcută printr-un document anterior, unuia căruia i se răsplătesc 
serviciile aduse în luptă cu vlahii, e trecut Mircea. Desigur că documentul 
anterior a avut numele Vlad. Documentul posterior în loc de Vlad 
pune pe Mircea. Înlocuirea acestui nume, aşa cum v-am arătat-o, găseşte 
explicaţia prin faptul că 1) atunci când se dă documentul posterior, era în 
Țara Românească, ca domn, Mircea şi, apoi, 2) prin faptul că atunci Mircea 
făcuse pace cu turcii, ceea ce făcea să fie considerat ca duşman. De aceea 
deci, scriitorul acestui documente a pus Mircea în loc de Vlad*?. 

În anul următor Sigismund trimite pe Știbor cu armata, prinde pe 


* Ambele date sunt greşite. La 17 mai era la Buda, la căpătâiul soției moarte în 
acea zi. 


În realitate 6 iulie este data când a sosit în Țara Românească venind prin 
Ardeal de la Buda, la 25 august se afla lângă Severin şi primul act după întoarcere 
este dat la Caransebeş, la 2 septembrie. 


“! Teza atacării de către „partida filo-turcă” (la data aceea istoricii români nu-l 
identificaseră pe Vlad în „vlastelul” cronicii editate de loan Bogdan) a fost enunțată 
de Irecek: „Cu toate că acest atac prin surprindere a fost întreprins de partida filo- 
turcă, care-l combătea pe Mircea, Sigismund va scrie mai târziu despre trădarea pro- 
tejatului său” vezi p. 205. În realitate, regele avea dreptate şi împrejurările în care s-a 
petrecut această criză din relaţiile lor au fost reconstituite de Al. V. Diţă în 1995 şi în 
teza de doctorat. 


“ Din nou asistăm la modul în care D. Onciul pune la contribuţie imaginaţia sa 
creatoare împotriva literei documentului. 

Vlad şi-l aduce în Transilvania, unde el dispare. Ultimele succese l-au 
încurajat pe Mircea“? ca să întreprindă cruciata împotriva turcilor. 


În 1396 a urmat expediţia cea mare a lui Sigismund, în care a luat parte 
integrantă şi Mircea. Pe timpul acestei expediții vedem reapărând din nou 
Vlad. Şi anume cu ce scop? 

În timpul bătăliei de la Nicopolis moare soţia lui Sigismund“, care era 
reprezentanta directă a moştenirii coroanei statului unguresc. Neavând co- 
pii, moştenirea lui Sigismund devenea dubioasă. Într-adevăr, soră-sa Hed- 
wiga, regina Poloniei, a început să aibă pretenţiuni de a uni coroana ungu- 
rească cu coroana polonă. Aceste pretenţiuni erau cu atât mai puternice, cu 
cât erau, totodată, susținute şi de soțul Hedwigei, Vladislav Jagello. Ele 
însă au rămas iluzorii. 

După moartea Mariei, Vlad, ajutat fiind de regele polon Vladislav Ja- 
gello, ridică din nou şi el pretenţiuni. Într-adevăr, din 28 mai 1396, de la 
Argeş, e un act dat de Vladislav, voevod al Basarabiei (nu al Transal- 
pinei)* şi al posesiunilor din regatul unguresc, Amlaş şi Făgăraş*€. E un act 
omagial pentru regele Vladislav Jagello ca rege al Ungariei şi se află publi- 
cat în Hurmuzaki, vol. I-iu, p. 2, având sigiliul: Hrisovo Io Vlad Voevoda. 

Am văzut mai sus cum Sigismund trimite pe Ştibor cu armată care, 
prinzând pe trădătorul Vlad, îl duce captiv în Transilvania, unde i se pierde 
urma. Aşa se termină această încercare de ocupare a tronului Ţării Româ- 
neşti de către trădătorul pretendent Vlad. 

Numai datorită zidului de braţe româneşti, vitejeştei rezistenţe a lui Mir- 
cea în această eroică luptă, plină de mari şi strălucite fapte şi cu ajutorul dat 
de Sigismund, s-a ajuns la definitiva înfrângere a turcilor la Nicopol[ul Mic]. 
Acest succes, cel dintâi şi, totodată cel mai însemnat, l-a încurajat să în- 
treprindă o nouă şi mare luptă împotriva turcilor păgâni. (p. 259-271) 


% Probabil e greşeala stenoprafului. În cursurile anterioare era vorba de încura- 
jarea lui Sigismund, cum se afirmă şi mai departe. 


“ Se referă desigur la bătălia de la Nicopolul Mic, în timpul căreia Thuroczi şi 
Pray au pus greşit moartea reginei Maria. După ultimul, acest deces l-ar fi silit pe rege 
să-şi întrerupă campania şi să revină la Buda. D. Onciul procedează aici la o în- 
toarcere în timp, spre a explica raportul lui Vlad cu regele Poloniei. 


=» 


6 Transalpină” era Ţara Românească numai faţă de Ungaria, şi la fel „ungro- 
vlahă”. Pentru Polonia era „Bessarabia” după întemeietor şi numele dinastiei. Vlad se 
numeşte în actul respectiv „Wlad Woyewoda Bessarabie nec non comes de Severino 
etc.”. Acest etc. a cărui apariţie în actele latineşti este frecventă indică faptul că 
posesiunile erau mai multe decât cele menţionate în intitulatio dar nu putem spune la 
câte anume se referă etc. din actul lui Vlad. 


% Eie nu apar, ci apare Severinul, de care D. Onciul nu aminteşte. 

XVII. 12/4/1921. [Mircea: Nicopole (1396) şi luptele următoare)” 

Am văzut succesul lui Mircea ce l-a avut în lupta cu turcii, care a format 
victoria însemnată a oştirilor creştine în contra turcilor. Acest succes încu- 
rajează pe Sigismund să continue lupta cu gândul de a scoate pe turci din 
Europa. 

Înainte de expediţia întreprinsă în 1395, Sigismund, în urma luptelor 
din Şerbia, cată să câştige sprijinul apusului contra turcilor. În special 
francezii, burgunzii trimit în 1395 o delegaţie în Veneţia, pentru a lua parte 
la războiul contra turcilor, dar venețienii nu erau dispuşi la un război cu 
turcii, din cauza relațiunilor comerciale pe care le aveau cu ei şi nu voiau să 
participe decât în cazul unei expediții mari. Atunci venețienii ar fi dat 6 
galere pentru flotă. În urma acestei înțelegeri, Şigismund încheie cu Ma- 
nuilf? de Constantinopol o alianță şi promite că va veni în mai la Dunăre 
(1396). Pe la sfârşitul lui aprilie trimise vreo 6.000 de pedestraşi sub con- 
ducerea lui Ion de Nevers. Cu aceştia se unesc şi cete de englezi şi germani 
sub Rupprecht de Fals şi oştirea burgrafului de Niiremberg şi cete de ita- 
lieni şi poloni ca voluntari. Împreună cu ungurii, oastea creştină ajungea la 
vreo 100.000 de oameni, 6.000 de cavalerie, restul pedeştri. 

La sfârşitul lui iuliu, Şigismund trece spre Bulgaria şi se alipeşte de 
Mircea. După m-me de Luiseaux”?, la această armată s-ar fi alăturat şi 
moldoveni, care erau, spun francezii, sub conducerea unuia Jean, adică lo, 
şi nu un domn, căci atunci domnea Ştefan I-iu, care nu trăia nici cu ungurii, 
nici cu Mircea în relaţii bune. 

Ştiri despre acest război avem mai de aproape în informaţiile lui Şchilt- 
berger, un german care era şi el în oaste, fusese prins şi scăpase şi care 
spune că Mircea ar fi cerut să înceapă lupta, dar cererea a fost discutată în 
consiliul de război şi Sigismund a fost de aceeaşi părere cu Mircea de a 
începe lupta. Cavalerii francezi însă cer onoarea primului atac. 

Cetatea Vidinului se predă, de asemenea şi Rahova. La 28 septembrie 
soseşte Baiazid cu 100.000 de oameni, mulți cavaleri [călăreți], deci erau 
superiori creştinilor, cărora le lipsea o conducere unitară. Francezii se 
depărtează prea mult de grosul armatei şi cad în cursa întinsă de turci cu 
nişte țăruşi, care împiedică caii francezilor. Sigismund nu mai putu face 
nimic şi se retrase cu oastea descurajată pe malul românesc. Mulţi s-au 
înecat, alții au fost prinşi. Baiazid pierde în această luptă 2-3.000 de oa- 


f? Titlu adăugat de P.P. Panaitescu lângă numărul şi data prelegerii din cursul 
litografiat. 
4 Corectat de P.P. Panaitescu. În curs: Emanuil. 


$? Nume transcris greşit. Este doamna de Lussan, nume corect notat în alte ste- 
nograme. 

meni. Dintre prizonierii luați de turci, numai cei bogați au putut scăpa, 
răscumpărându-se. Sigismund cu burgraful de Nijremberg se întoarseră pe 
mare prin Dalmația în Ungaria. 

Motivul acestei întoarceri pe apă este că s-ar fi temut de un atac din 
partea românilor, la fel cu cel din 1395. Se poate să fi făcut acest drum pen- 
tru a însoți alte resturi ale armatei creştine, care erau mai avantajate în 
întoarcerea pe apă. 

Oasţea ungurească a fosț trimisă prin Țara Românească cu voevo- 
dul Şţibor şi a luaț pe Vlad, prețendenț la domnia Ţării Româneşți. 

Victoria aceasta a turcilor a fost, ca şi cea de la Cosovo, hotărâtoare 
pentru soarta creştinilor. Aici, prin această victorie, turcii pun stăpânire de- 
finitivă pe Peninsula Balcanică, descurajând cumplit pe creştini. 

Parțiciparea lui Mircea avu ca urmare un nou război cu ţurcii. E de 
mirare, dar aşa esţe. Oasţea țurcă, de asță dață, esțe bățuță. Despre 
aceasta avem o mărturie de la Chalcocondil, care avea izvoare relative la 
această luptă. El poate da o expunere adevărată a luptei. El zice: „După ce 
Baiazid devastă Panonia şi Pano-Dacia (Ardealul), voi apoi să se ridice 
conţra lui Mircea cu război, domnul Daciei, pențru că purțase război, unit 
cu ungurii conțra lor". Chalcocondil dă şi câteva indicaţii etnografice şi 
geografice asupra Ţării Româneşti şi asupra luptei ce a decurs. Din poves- 
tirea lui reiese că lupta s-a sfârşit cu retragerea ruşinoasă a oastei lui Ba- 
iazid, care a fost înfrântă. Folosindu-se de situația cunoscută, Mircea a ştiut 
să atace pe turci şi astfel a făcut ca turcii să fie înfrânți. Acest război, Chal- 
cocondil îl pune după bătălia din 1396 şi înainte de expediția împotriva 
Constantinopolei. Incursiunea din Ungaria e pusă de Długosz în iarna lui 
1397. 

Cronicarul țurc țradus de Leunclavius vorbeșțe de lupţa cu domnul 
Mircea, dar cronicarul spune că țurcii au câşțigaţ vicţoria, ceea ce se 
dezminte prin Chalcocondil””. Despre lupta cu turcii avem ştiri şi în Franți, 
dar această luptă e pusă la el înainte de lupta de la Nicopol. Rezultatul bă- 
tăliei e acelaşi ca şi în Chalcocondil. Apoi, Mircea a încheiat pace şi a plătit 
tribut. Franţi confundă războiul de dinaințe de Nicopol cu cel de după 
Nicopol şi le pune în acelaşi război. După rezulțaţul războiului se vede 
aceasță confundare. Acesţ al 5-lea război e pus pe apa Ialomiţei, dar nu 
e aşa. Bătălia de la Rovine e numită aşa penţru că în timpul cronicarului se 


7 Despre o nouă campanie a sultanului şi o nouă ciocnire a lui Baiazid cu Mircea 
în afară de cea descrisă în coloanele 319 şi 320 ale cărții sale Hisțoriae musulmane 
furcgrum de monumențis ipsorum exscripțae, libri XVIII, Francfurt, 1591, nu găsim 
absolut nicio menţiune în Leunclavius, iar Chalcocondil se referă la unica expediţie a 
sultanului, pe care însă o aşează după Nicopole, în timp ce la Leunclavius apare 
corect, înainte de relatarea amplă a bătăliei de la Nicopole. 

găseşte numai în Ialomița o localitate Rovine, loc mlăştinos, dar această 
luptă e dată lângă Craiova, iar despre al 5-lea război nu ştim unde s-a dat”!. 

După războiul victorios din 1397, Mircea a mai avut luptă cu turcii 
în 3 martie 1400. Acest lucru se mai confirmă şi printr-un raport din Creta, 
din 3 martie 1401, publicat de Iorga în Acte şi fragmente. Lupta lui Mircea 
e confirmată şi în scrisoarea lui Sigismund cătră Filip, ducele Burgundiei, 
unde acesta pomenește de victoria lui Mircea contra turcilor, 1404, data 
scrisorii. 

Mai avem un act de la Enos, în care se arată că turcii întorcându-se din 
Ungaria, au fost atacați de români. Mai e şi o altă dovadă pentru această e- 
pocă. În 1399, Bonifaciu al IX-lea provoacă lumea catolică la o nouă expe- 
diţie cruciată contra turcilor, care voiau să invadeze Ungaria şi Valahia. 

Această luptă a lui Mircea din 1401 e ultima luptă a lui Mircea cu turcii. 
Curând apoi Mircea încheie tratatul cu turcii, tratat pomenit de 
Franti. Asupra acestui tratat ni s-a transmis un text, publicat de Fo- 
tino în /storia Daciei, pe care zice că-l are de la Văcărescu, care-l are de 
la tată-său, care l-a copiat din condicile turceşti. 

Fotino dă data acestui document de 805. Textul prezintă îndoituri (sic), 
aşa că nu putem spune că e autentic. Fotino dă data preşită de 1393, căci 
805, luna Robi-el-Aver Conet: corespunde cu anul 1402, din 29 septembrie 
până la 20 octombrie. 

Chiar în 1402, situația în Imperiul turcesc era aşa, încât un tratat de pace 
între Mircea şi turci era foarte potrivit. Această chestie ne va preocupa în 
altă parte. 

Tratatul lui Franţi se potriveşte cu versiunea lui Fotino, căci în anii 
următori îl vedem pe Mircea amestecat în afacerile turceşti ca un om care 
avea oarecare legături cu ei. (p. 271-277) 


XXXIV. 31/5/1921. [Tratatul lui Mircea cu turcii (1402)]? 

[...] Să terminăm acum a doua jumătate a domniei lui Mircea, de la 
1408 la 1418. 

Această perioadă a domniei lui se deosebeşte de cea dintâi prin felul 
relaţiilor cu turcii, cu care, în cea dintâi domnie, avusese lupte. Schimbarea 
a fost adusă de căderea, la Angora, a sultanului Baiazid (iuliu, 1402). 

Dintre fiii lui Baiazid, cel mai mare, Suleiman, a luat partea europeană, 
iar Mohamed pe cea asiatică, domnind în numele tatălui lor, care, împreună 
cu Musa, fratele lor, era în închisoare. În cele din urmă, Musa a fost eli- 
berat. Suleiman, luând în stăpânire partea europeană, şi-a asigurat moşteni- 


7! Nu exista nicio lalomiţă în Pseudo-Phrantzes = Macarie Melissenos. Vezi 
ediţia şi traducerea lui Vasile Grecu. 

rea. Trimise daruri lui Timur, hanul tătar, şi prin delegaţi, îi prestă jurământ 
de credință. Timur, printr-un act formal de investitură, recunoscu atunci pe 
Suleiman. Înainte de anul 1402, acesta făcu un tratat cu împăratul bizantin, 
în folosul căruia renunţa la teritoriile cuprinse de tată-său din Imperiul 
Bizantin cum şi la tributul ce-l primea. El trimise pe soră-sa la curtea bi- 
zantină ca ostatecă, iar împăratul îi dete în căsătorie pe fiica lui. Restul 
Peninsulei Balcanice însă şi Serbia trebuiau să rămână ale sultanului. 

Între vecinii europeni, mai periculoşi pentru turci erau acum ungurii, 
care erau încurcaţi în certuri politice şi răzvrătiri împotriva regelui, cum şi 
Țara Românească, unde domnea Mircea care de patru ori învingător asupra 

- lui Baiazid în luptele de la Rovine, de la Turnu Măgurele apoi după Nico- 
pole şi în cele din urmă în 1400 asupra oștirii turceşti care năvălise în țară, 
îşi câştigă numele de principe între creştini cel mai viteaz şi cel mai ager 
(princeps inter christianos fortissimus et acerrimus). 

După aceea Mircea făcu în cele din urmă pace cu turcii. Poate că aceasta 
a fost o morală [măsura?] contra lui Timur (?). 

Cronicarul Franţi, care-şi sfârşeşte cronica de scris în 1478, relatând 
războiul lui Mircea cu turcii înainte de lupta de la Nicopol, zice: „Mai pe 
urmă ei au încheiat pact. Mircea a promis să plătească tribut şi a primit în 
schimb mult loc din părţile lăsate Bulgariei şi Serbiei””. Deci, de aici 
rezultă că Mircea face pace cu Baiazid după victoria lui contra turcilor 
şi înainte de lupta de la Nicopol. Cronicarii turci numesc tributar pe 
Mircea încă din 1391. Însă expediţia după care s-a făcut pacea și s-a fixat 
tributul e în 1394, cronologia deci e greşită. Desigur că analiştii turci fac 
aluzie în ştirile lor la rivalul lui Mircea, Vlad. Prin urmare, după Rovine 
s-a învoit Mircea la tribut. Ştirea lui Franţi, cum că Mircea s-a învoit să 
dee tribut, se găseşte confirmată de Calcocondylas, care arată pe Mircea 
tributar în vremea lui Mohamed I-iu, nu în vremea lui Baiazid. În Genea- 
logia Cantacuzinilor, scrisă de Mihail Cantacuzino în 1775, se spune: 
„Mircea V[oie]v[od] s-a supus întâia dată la turci cu haraci de 3 000 de bani 
roşii. Turcii, cerând şi 300 de copii, a venit Murad (greşit, trebuia Moha- 
med) cu oaste, dar fiind învins, a fugit”. Tot aşa e redată ştirea şi în Ano- 
nimul românesc şi în Istoria fraţilor Tunusli. Sultanul Murad (1421-1451) 
e pus, greşit, în locul lui Baiazid. 

În Genealogia Cantacuzinilor găsim acte prezentate contelui Orlof în 
1772 la Congresul de la Focşani de cătră boierii țării la capitulaţiile înche- 
iate cu turcii. E lucru de mirare că boierii români, care au prezentat actele 
n-au întâmpinat din partea turcilor nicio piedică. Turcii n-au contestat. În 
ele se spunea: „Principatul Ţării Româneşti era autonom până la Mircea 
V[oie]v[od]. În acele vremuri, Mircea a închinat țara turcilor, care erau mai 


% Vezi nota 50. 

tari pe atunci, făgăduindu-le 3.000 de bani roşii ca haraci. Turcii însă au ce- 
rut şi 500 de copii şi 10.000 de galbeni. Refuzând, Murad al II-lea a trimis pe 
seraschier, care s-a bătut cu domnul român în Ilfov. Peste trei luni a venit 
chiar sultanul cu oaste, dar a fugit până la Adrianopol, fiind bătut de Mircea”. 

Între boierii care au prezentat actele era şi Mihail Cantacuzino, autorul 
Genealogiei. La Tunusli se mai află şi alte ştiri: fiindcă ţara era zbuciu- 
mată, Mircea V[oie)v[od] a închinat-o cu 3.000 de bani roşii pe an. Turcii 
nu şi-au ținut promisiunea şi au cerut şi 500 de copii, iar domnul s-a revol- 
tat. Peste trei ani, sultanul era învins la Rovine şi după aceea, țara a fost 77 
de ani independentă, până la Laiotă Basarab. 

Cronicile țării n-au cunoștință de închinarea lui Mircea, ci numai 
de cea a lui Laiotă Basarab, domn între 1460 şi 1477 şi care a închinat 
țara turcilor, Ştirea se află în Cronica Țării Româneşti, în Cronica lui 
Constantin Căpitanul. Despre închinarea ţării turcilor făcută de Laiotă Ba- 
sarab, avem o ştire din 1601, un document, în care boierii spun că recunosc 
suzeranitatea turcilor de 140 de ani. Făcând scăderea, 1601-140, rămâne 
tocmai anul 1461. 

Actul de închinare a țării către turci era al lui Laiotă. Țara era tribu- 
tară din vremea lui Mircea, dar nu era vasală. Domnul plătea tribut, 
dar n-avea nicio obligaţie. Primul domn vasal e Laiotă Basarab, care, ca 
atare, ia parte la expediţia sultanului în contra Ţării Românești [corect: 
Moldovei]. 

S-a păstrat şi un pretins text de capitulaţii cu privire la tribut, dat de 
Fotino în /sforia Daciei. Fotino l-a primit de la Alex. Văcărescu, copiat, 
cum zice el, de tată-său, Enache Văcărescu, după condicile împărăteşti, pe 
când se afla la Constantinopol. Textul e publicat în Acte şi documente de 
D.A. Sturdza şi Colescu-Vartic, 1900. Fotino dă data hegirei 805, luna 
Rebi-el-avor, corespunzător cu anul după Hristos 1402, de la 29 septem- 
brie-29 octombrie. Cuprinsul textului, în rezumat, e acesta: „Voevodul Ță- 
rii Româneşti, carele s-a supus puterii noastre, îl aşezăm pentru guvernare 
cu legile proprii şi voevod Valahiei”. Textul e fals cu desăvârşire, lucru 
care se constată din scrisoarea lui Mahomed al II-lea către Petru Aron 
şi din care se vede stilul. După aceea se face actul omagial al boierilor şi 
mitropolitului țării ca să se plătească tributul. Aceste fapte sunt autentice. 
Textele prezentate la Focşani sunt însă fabricate, dar cuprindeau şi oare- 
care dispoziţii din vechime. Faptul că turcii nu le-au contestat e o dovadă că 
ele erau recunoscute de ţară, probabil în urma unei tradițiuni. Abstracţie 
făcând de textul capitulaţiilor, a căror autenticitate e dubioasă, data 
de octombrie 1402 are totuşi multă probabilitate. Ea concordă cu datele 
ce le-avem asupra relaţiilor lui Mircea cu turcii, cum şi cu situația Impe- 
riului Otoman. 

Suleiman era în împrejurări critice. În octombrie 1402, Baiazid era în 
captivitatea lui Timur. Suleiman era amenințat de Timur şi era nevoit să-şi 
asigure pacea cu vecinii din Europa. El încheie un tratat de pace şi amiciție 
cu Manuil, retrocedându-i aproape toate părțile greceşti pe care le cucerise 
Baiazid de la bizantini. Aceeaşi politică a urmat-o el, precum se vede, şi 
față de Mircea, încheind cu el capițulaţii şi rețrocedându-i parțea 
transdanubiană. După această „pace” din 1402, Mircea stăpâneşte 
deci iarăşi Dobrogea, iar autonomia şi integritatea țării îi sunt garantate, 
cu dreptul de alegere a domnitorului dintre fiii de domni ai dinastiei na- 
tionale, după vechiul obicei al pământului. 

Dobrogea şi Silistra, care fuseseră ocupate de turci în 1393 şi care, 
după această dată nu se mai găseşte în titlul hrisoavelor lui Mircea 
până pe la 1403, reapar iar în titlu, mai întâi sub forma de „domn al 
mai multor cetăți turceşti”, apoi sub forma veche, de la începutul 
domniei. După cum se vede, ele i-au fost restituite la încheierea păcii în 
schimbul tributului. Ultima dată, aceste posesiuni se mai găsesc în titlul 
fiului său, Mihail, urmaşul în domnie, care le pierde în război cu turcii, sub 
care şi rămân până la războiul independenți. 

Capitulaţia lui Mircea, pusă în anul hegirei 805 (1402) în concor- 
danță cu data când posesiunea transdanubiană reapare în titlul 
domnesc, a format baza legăturilor ulterioare ale Ţării Româneşti cu 
Poarta otomană. Era o înţelegere de bună voie, iar nu o închinare prin 
înfrângere. 

Ca domn tributar, Mircea a mai avut ostilități cu turcii, susținând pe 
un fiu al lui Baiazid, Musa, împotriva fraților săi în luptele pentru succe- 
siunea la tron, după moartea fratelui lor. Fratele mai tânăr, Mohamed, 
ieşind învingător din aceste lupte, a trimis oaste împotriva lui Mircea 
(1413). Rezultatul acestei expediţii a fost, spun cronicile turceşti, că Mir- 
cea s-a învoit să plătească tributul ce-l datora pe trei ani de zile. În același 
timp, „ratificând condiţiile şi capitulaţiile păcii”, fiind reînnoită în capitu- 
lația anterioară. Se vede că tributul nu fusese plătit în timpul domniei lui 
Musa (1410-1413). 

Cronicile mai înregistrează o expediţie turcească la 1416 în Țara Româ- 
nească, pe care o vom cunoaşte-o în cele viitoare. 

Notă: prin 3.000 de bani roşii înțelegem 3.000 de galbeni. Banul roş era 
o monedă mică de aramă. 3.000 de bani ar valora cam 500 de lei — lucru 
inadmisibil — mai ales că tributul se plătea în galbeni (p. 336-343). 


XXXV —7/6/1921 (Mircea: Sfârşitul domniei (1402-1418)]" 
Cu expunerea ultimei părți din domnia lui Mircea vom încheia cursul 

din anul acesta, rămânând ca în anul viitor să facem şi cea de a doua ju- 
mătate a domniei lui Alexandru cel Bun din Moldova. 

După bătălia de la Angora, Baiazid luând partea cea mai mare a 
imperiului turcesc, încheie tratate cu împăratul bizantin şi cu Mircea. Prin 
tratatul încheiat cu Mircea în 1402, se recunoștea de cătră sultan indepen- 
dența țării înăuntru, cu dreptul de a se guverna singură şi de a face război şi 
a încheia pace după cum va crede domnul ţării de cuviință. În schimbul 
tributului, Mircea primeşte din nou în stăpânirea sa posesiunile transda- 
nubiene, de data aceasta însă ca feude turceşti. Menţionez că le-a reprimit 
ca feude turceşti aceste posesiuni transdanubiene, deoarece Dobrotici, 
înainte de a dispărea din arena istorică, recunoscuse suzeranitatea 
sultanului. Prin urmare, sultanul considera aceste posesiuni ca fiind 
supuse de drept suzeranității sale. După moartea lui Dobrotici, Do- 
brogea împreună cu Silistra fiind luate de Mircea, acesta n-a mai 
recunoscut suzeranitatea sultanului. 

Tratatul de pace încheiat între Baiazid şi Mircea nu face cunoscută 
această retrocedare a posesiunilor de dincolo de Dunăre ce-i fuseseră luate 
nu de mult timp lui Mircea. Titlul lui Mircea, cum şi cronicarul bizantin 
Franți și cronicarii turci, ne spun de pierderea acestor posesiuni şi de 
retrocedarea lor la încheierea tratatului. Tradiţia s-a păstrat numai în ce 
priveşte condiţiile în care s-a încheiat tratatul. Faptul acesta mai reiese şi 
din actele ce s-au prezentat la Focşani. Tratatul are în plus o dată după era 
hegirei, pe care toți istoricii au calculat-o greșit şi care, cu toate acestea, se 
potriveşte cu evenimentele din acest timp. 

După moartea lui Baiazid în captivitatea lui Timur cel Şchiop (iuliu 
1403), Mohamed, cel mai mic fiu, a luat în stăpânire partea asiatică a impe- 
riului şi a menţinut-o în lupta cu vasalii răzvrătiți, cum şi în contra preten- 
țiilor unui frate mai mare, asupra căruia rămâne biruitor. În posesia părții 
ocupate, el voia să ajungă la o înţelegere cu frațe-său mai mare, Suleiman, 
împărțind împreună imperiul, aşa ca acesta să păstreze partea europeană, 
iar Mohamed pe cea asiatică, aşa cum le aveau deja în stăpânire. Suleiman 
însă, pretextând că e cel mai mare dintre frați, pretindea stăpânirea între- 
gului imperiu. Mohamed, nevoind să cedeze, ajung la un conflict armat. 
Spre sfârşitul anului 1404, Suleiman trece în Asia spre a lua în stăpânire şi 
partea ocupată de Mohamed. Luptele urmează cu a... [cuvând ilizibil în 
litogramă)] până când intervine Mircea, când, în 1406, teatrul luptei trece 
din Asia în Europa. Mircea se pune în înţelegere cu Musa, fiul mijlociu al 
lui Baiazid, şi pretendent la tronul imperiului turcesc. Mircea dădu ajutor 
lui Musa împotriva fraților săi, Suleiman şi Mohamed. 

O asemenea politică, prin care se urmărea dezbinarea între fiii lui Baia- 


1 Notat greșit. De fapt Suleiman. Cum s-a arătat mai înainte. 

zid, ar fi adus un real succes, însă, între contemporanii săi, Mircea era sin- 
gurul care înțelegea să urmeze o astfel de cale. Toţi ceilalți principi creştini 
n-au înţeles importanța momentului, căci, dacă se urma politica preconi- 
zată de Mircea, întreaga creştinătate ar fi obținut un desăvârşit succes din 
punctul de vedere al intereselor creştine. Singur, Mircea nu putea obține 
rezultatul final ce-ar fi trebuit să-l culeagă drept rod al politicii sale.” (p. 
344-346. Sfârşitul lipseşte.) 


Am reprodus din nou, integral, textul din ultimul curs privitor la 
evenimentele legate de confruntarea de la Rovine şi de sfârşitul domniei, 
pentru a permite comparaţia cu acela din 1900-1901 şi a vedea cum s-a în- 
cheiat încercarea lui Dimitre Onciul de a descifra această pagină „sibili- 
nică” din istoria noastră. 

Am identificat astfel izvorul multor afirmaţii ale istoricilor următori — 
simple reluări din Dimitre Onciul, până la cele mai recente. 

Cât de încețoşată era încă, în aceste pagini „testamentare” (spun 
pagini, deoarece, după Pamfil Georgian, el venea la ore cu un curs scris), 
viziunea celui mai activ spirit critic al istoriografiei româneşti, se poate 
constata şi din faptul că până în ultimul moment pentru D. Onciul „În afară 
de aceste două înfrângeri, din Câmpia Mierlei şi de la Nicopol, Mircea 
a mai suferit una la Argeş, după bătălia de la Rovine, când s-a retras în 
Ardeal, de unde întorcându-se cu ajutor de la unguri a repurtat o stră- 
lucită victorie asupra trădătorului Vlad pe care l-a alungat, reocupând 
tronul Ţării Româneşti” (p. 299). 


Înainte de a încheia, să vedem ceea ce a lăsat Dimitre Onciul tipărit, 
făcându-le cunoscute şi unui auditoriu ce depăşea zidurile sălii de curs. 

În sinteza Din istoria României publicată în 1906 avem al doilea text 
tipărit consacrat lui Mircea cel Mare, după articolul despre titlu şi posesiuni 
întrerupt în aprilie 1903. Iată acest text: 


„În Țara Românească, după domnia paşnică a lui Radu |, şirul domnilor 
războinici se continuă cu fii săi Dan | (1385-1386) şi Mircea l cel Bătrân 
(1386-1418). Dan întreprinse recucerirea Severinului, năvălind cu puter- 
nică oaste în Banat. El căzu în luptă cu ţarul bulgar Şişman, când românii 
au cucerit Silistra şi Dobrogea, țara lui Dobrotici (mort pe la 1386), care se 
desfăcuse de Bulgaria. Mircea, în cele dintâi hrisoave ale sale (1387), se 
numeşte «mare voievod şi domnitor a toată țara Ungrovlahiei şi al părţilor 
de peste munți, încă şi spre părțile tătăreşti, şi Amlaşului şi Făgăraşului 

herțeg, şi banatului de la Severin domn, şi de amândouă părţile pe toată Du- 
nărea până la marea cea mare şi cetății Dârstorului stăpânitor). În docu- 
mente latineşti, el poartă titlul: «voievod transalpin, duce al Făgăraşului şi 
Amlaşului, comite (sau ban) al Severinului, despot al ţerei lui Dobrotici şi 
domn al Silistreiy. Posesiunile exterioare numite în titlu (între cari cele 
«spre părţile tătăreşti) erau un rest din anterioara posesiune de lângă Mil- 
cov până la mare) erau stăpânite în realitate. Severinul şi părţile de peste 
munți (Amlaşul şi Făgăraşul) au fost recâştigate, după luptele lui Dan cu 
ungurii, ca feude ungurești, iar Dobrogea şi Silistra au fost cucerite în răz- 
boi cu Şişman. 

Prin posesiunea transdanubiană, Mircea intră în conflict cu turcii, 
cărora Dobrotici fusese tributar, cum era şi Şişman. În bătălia de la Câmpul 
Mierlei (1389), el luptă contra lor ca aliat al sârbilor. În vederea furtunii 
cexl aştepta în urmă, el încheie, prin mijlocirea lui Petru Muşat, un tractat 
de alianţă cu regele Poloniei (1390), înnoit la începutul domniei lui Roman 
(1391). Era o alianță defensivă (în care era cuprinsă şi Moldova ca ţară sub 
suzeranitate polonă) contra oricărui duşman, însă în primul rând contra re- 
gelui Ungariei, în cazul când acesta ar ataca pe unul din aliați. Atacul ungu- 
resc la care aliaţii se aşteptau privea mai ales Moldova. Spre a o supune din 
nou suzeranității ungureşti, regele Sigismund trecu munţii în iarna din 
1394 spre 1395, chiar pe timpul când Mircea era în cel mai greu război 
cu turcii. 

Sultanul Baiazid, învingătorul de la Câmpul Mierlei, supunând Bulgaria 
răsăriteană cu capital Târnova (1393), luase Dobrogea cu Silistra. După 
încercarea lui Mircea de a le recuceri, Baiazid, cu puternică oaste, trecu 
Dunărea în Țara Românească. La Rovine, lângă Craiova ssa dat memo- 
rabila bătălie din 10 octombrie 1394, în care, după mărturii sârbești, bul- 
găreşti, bizantine şi româneşti, Mircea — «principe creştin cel mai viteaz şi 
cel mai ager), cum îl numeşte cronicarul turcesc — a învins pe Baiazid. «Și 
fu războiu mare cât se întuneca de nu se vedea văzduhul de mulțimea 
săgeatelor, aşa de se vărsa sânge mult cât era văile cruntey. Pierderile de 
ambe părțile fiind mari Baiazid se retrase peste Dunăre, iar Mircea la 
Argeş. Aici turcii îl atacară din nou; cu ajutorul vrăjmaşului dinăa 
untru, al pretendentului la domnie Vlad, ridicat rival ca vasal turcesc, 
învingătorul de la Rovine fu învins şi silit a se retrage peste munți. În 
acelaşi timp, Sigismund trecea munţii în Moldova. 


La Suceava domnea Ştefan I (1394-1400), «nepotuly lui Roman. El a 
venit la domnie «cu ajutorul) regelui Poloniei, după detronarea unchiului 
său în urma ostilităților ce acesta avusese cu ducele lituan Vitold, vărul şi 
puternicul vasal al regelui. Aceasta avu ca urmare o încordare în relațiunile 

cu Mircea, aliatul lui Roman. În războiul cu turcii, regele Poloniei și 
domnul Moldovei, aliaţii lui de până atunci, nu i-au venit în ajutor. Acum 
Mircea, nevoit să caute ajutorul regelui Ungariei, nu putea să ajute pe 
domnul Moldovei contra ungurilor. Sigismund, înaintând până la Suceava, 
sili pe Ştefan, după o rezistență înverşunată, să i se închine (ianuarie 1395). 
În acelaşi timp, Ştefan trimise şi regelui Poloniei un act omagial. Conform 
obligațiunei sale din acest act, el luă apoi parte la expediţia polono-li- 
tuaniană sub conducerea lui Vitold contra tătarilor (1399); dar oastea 
creştină fu bătută, şi neizbânda atrase lui Ştefan căderea, prin o încercare a 
lui Roman de a ocupa iarăşi tronul. De aceste certe profită Iuga (Jurevici), 
fiul lui lurg Koriatovici şi al Anastasiei, spre a lua domnia (1400), până 
când Mircea interveni (după moartea lui Roman şi a lui Ştefan) în favoarea 
lui Alexandru, fiul lui Roman. 


Sigismund, întorcându-se din expediția în Moldova, încheie la Braşov 
(7 martie 1395) un tractat cu Mircea, prin care acesta din urmă se obligă, 
pentru ajutorul ce regele îi va da contra turcilor, să-z vină în ajutor contra 
lor totdeauna şi el în persoană, de câte ori regele va pleca în persoană, şi 
numai cu oastea. Cu ajutorul lui Sigismund, Mircea învinse pe rivalul 
său Vlad şi recuceri cetatea Nicopolea Mică (Turnu Măgurele) din 
mâinile turcilor (maiw 1395). La reîntoarcere, Sigismund fu atacat, în 
munți (la. Posada lângă Rucăr), de o ceată de români, negreșit partizani ai 
lui Vlad. În anul următor, Mircea luă parte, ca aliat al regelui Ungariei, la 
bătălia de la Nicopole (Z8 septembrie 1396), nenorocoasă pentru oastea 
creştină, compusă de unguri, români, germani, francezi şi englezi. Alături 
cu regele Ungariei şi cu domnul Ţării Româneşti, a luptat acolo burgravul 
de Nuremberg, Frederic. VI de Zollern, strămoșul domnitorului României 
sub a cărui conducere, «tot acolo, după cinci secole aproape, urmaşii lui 
Mircea, răzbunând pe strămoșii lor, au început lupta care a întemeiat re- 
gatul român». 

După bătălia de la Nicopole, Mircea avu din nou lupte cu turcii şi cu 
Vlad, susținut de ei. Vlad fu prins de oastea ungurească ce veni în ajutor lui 
Mircea; iar turcii, bătuți pe teren nepriincios lor, se retraseră cu mari pier- 
deri (1397). După o nouă izbândă asupra unei oști turceşti ce năvăli în 
Ţara Românească (1400), Mircea făcu pace cu turcii, învoindu-se a 
plăti tribut, în schimbul posesiunei transdanubiene, recâștigată ca 
feud turcesc: ea este numită apoi (după o întrerupere de la 1393) iarăşi în 
titlu lui («de amândouă părțile pe Dunăre până la marea cea mare», cu 
«cetatea Dârstorului» şi alte «cetăți turceşti»). Prin capitulaţiunea înche- 
iată după această pace (pusă la anul hegirei 805, luna rebi-el avvvel = 
1402 octombrie), care a format baza legăturilor ulterioare cu Poarta, 
se garanta autonomia țărei, cu dreptul de alegere a domnului în 

schimbul unui tribut anual de 3.000 «bani roşii» (galbeni). Şi ca domn 
tributar, Mircea a mai avut lupte cu turcii, ajutând pe un fiu al lui Baia- 
zid, Musa, contra fraţilor lui (1406-1413); în urmă, cu sultanul Mahomet I 
(1413 şi 1416), cu care a înnoit capitulațiunea anterioară. 

Pe lângă faptele sale războinice, pentru care el a fost aprețuit ca cel mai 
viteaz principe creştin între contemporanii săi, Mircea s-a distins şi prin 
faptele păcei. El a înzestrat cu donațiuni fundaţiunile mânăstireşti ale 
tatălui său şi a zidit biserica mânăstirei de la Cozia, un prețios monumental 
vechei arhitecturi româneşti; aici se află mormântul său şi chipul său zugră- 
vit ca ctitor. În domnia lui s-a reînfiinţat episcopatul catolic de Argeş. Cu 
grijă şi pentru prosperarea economică a țărei, el a acordat privilegii comer- 
ciale neguţătorilor din Lemberg (unul în 1409, şi altul anterior, fără dată) şi 
a reînnoit pe cele acordate de predecesorii săi braşovenilor, stabilind taxele 
vamale (1413). Cu Mircea se încheie şirul domnilor sub care princi- 
patul Ţării Româneşti s-a consolidat aşa încât a putut să reziste furtu- 
nilor următoare”, (Ed. II, p. 35-41). 


A treia şi ultima oară Dimitre Onciul dă la tipar despre Mircea cel 
Mare cuvântarea rostită la 31 ianuarie/16 februarie stil nou 1918 în cate- 
drala Mitropoliei, moment fără îndoială memorabil şi reprezentând culmea 
prezenței sale în conştiinţa publică. 

Tipărind imediat textul, însoţit de bogate note, atât sub auspiciile 
Academiei Române cât şi ale Comisiunii monumentelor istorice, Dimitre 
Onciul i-a adăugat o prefaţă în care a descris evenimentul, menţionând ofi- 
cialităţile prezente şi adăogând: „Catedrala era plină până la cel din urmă 
spaţiu pentru ascultători, aşa că mulți care au mai venit să depună omagiul 
lor de veneraţiune n-au găsit loc în biserică. Şi cerul s-a înseninat, trimițând 
razele calde ale unui soare luminos ca de primăvară, care veneau să învio- 
reze serbarea ca o binecuvântare de sus». 

De la primele cuvinte oratorul a ţinut să arate că (la fel ca momentul în 
care îşi citea el cuvântul, ceea ce toţi de față înțelegeau de la sine) „ Mircea 
Vodă cel Bătrân, a cărui pomenire de 500 de ani de la moartea lui o ser- 
băm astăzi, a ocupat tronul Basarabilor într-un timp când tânărul princi- 
pat al Țării Româneşti, după abia un secol de la întemeiere, se afla în cea 
mai grea cumpănă. 

Ca şi trimis de pronie, el veni atunci să ţină frâiele statului şi să hotă- 
rască soarta țării sale şi a neamului românesc”. 

După aceste cuvinte, perfect corespunzător adevărului istoric, şi după 

ce aminteşte că „aici puterea covârşitoare a osmanilor a întâmpinat mai 
întâi rezistenţa inimoasă a lui Mircea [...] Între cei mai de frunte luptători ai 
creştinătăţii în secolul său, ca și pe urmă Ştefan cel Mare şi Mihai Viteazul, 
câte-şi trei au înscris cu spada lor în lupta sfântă pentru cruce şi civilizaţie 
creştină, în luptă eroică pentru neatârnare — pagini în istorie care sunt fala 
neamului românesc”, Dimitre Onciul trece la lecţia de istorie servită asis- 
tentei. 

Începe, ca şi la Universitate, cu demonstrația succintă a faptului că 
„era cea mai mare întindere de durată mai lungă ce se constată sub un domn 
al Țărei Româneşti. Continuă (tot ca la curs) cu relațiile externe, cedând 
ispitei de a „politiza” când aminteşte de cele cu regele german al Ungariei: 
„Bunele lor relaţiuni n-au fost tulburate niciodată şi tot timpul domniei lui 
Mircea, care în alăturarea sa la puternicul vecin din apus găsea cel mai 
sigur reazim contra pericolului amenințător din răsărit”. 

Era, desigur, o forțare a adevărului, dar Dimitre Onciul era consec- 
vent cu teza lui că întâmplarea de la Posada nu fusese opera lui Mircea 
(numit expres de rege!), vinovatul fiind Vlad cu oamenii săi. 

Aceeaşi cosmetizare festivă o găsim şi în relatarea bătăliei de la 
Rovine, cu trecerea sub tăcere a părții „nefericite” (de altfel inventate chiar 
de el!): 


„În anul următor Baiazit Fulgerul trecu Dunărea, ca să îngenunche pe 
Mircea sau să-l zdrobească. La Rovine, lângă Craiova, s-a dat memorabila 
bătălie din 10 octombrie 1394, unde Mircea — după mărturii sârbești, bul- 
găreşti, bizantine, italieneşti-raguzane şi româneşti — a învins pe Baiazit. 
«Şi fu războiu mare cât se întuneca văzduhul de mulțimea săgetelor» — zice 
cronicarul nostru — «aşa de se vărsa sânge mult cât era văile crunte» —, «şi 
mai pierdu Baiazit oastea lui cu totul». 

Mircea singur cu românii săi, fără niciun ajutor din altă parte, a repurtat 
această învingere, în lupta sfântă ce a întreprins pentru creștinătate. 

În primăvara următoare, regele Ungariei Sigismund îi veni în ajutor, 
conform alianței încheiate atunci, ca să susțină pe aliatul său, în acelaşi 
timp şi vasalul său pentru posesiunile de peste munți, contra noilor atacuri, 
când oastea turcească a înaintat până la capital Argeș. În maiu 1395, amân- 
doi împreună repurtară o nouă învingere asupra turcilor, la Turnu Măgu- 
rele, în fața Nicopolei. 

Aceste succese încurajară pe Sigismund să întreprindă, în anul următor, 
expediţia cruciată ce o pregătea pentru a scoate pe turci din Europa”. (p. 
11-12). 

La Nicopole „Era prima dată când călăraşii şi arcaşii români legau 
frăție de arme cu cavalerii împlătoşaţi ai Occidentului germano-latin”. 
Dimitre Onciul n-a trăit să vadă cum şi a doua oară, această „frăție de arme” 
cu cei veniți — de data asta pe pantere — se va sfârşi tot dezastruos, cam din 
aceleaşi motive. 

Evident, regăsim şi în această lecţie „expediţia din 1397” a lui Baia- 
zid şi la sfârşit dogma închinării finale: 


„După o a patra izbândă, repurtată — cum arată o mărturie contemporană 
— asupra unei oști turceşti ce năvăli în ţară la 1400, Mircea făcu, în cele din 
urmă, pace cu turcii. El se învoi să plătească tribut, garantându-i-se auto- 
nomia şi integritatea țerii, cu dreptul de alegere a domnului dintre fiii de 
domni ai dinastiei naționale, după vechiul obicei al pământului. 

În acelaşi timp, îi fu retrocedată posesiunea transdanubiană, Dobrogea 
cu Silistra, care fusese ocupată de turci în luptele după supunerea Bulgariei 
în 1393. După această dată, ea nu se mai află în titlul din hrisoavele lui 
Mircea până pe la 1403, când ea reapare iarăşi în titlul lui, mai întâi sub for- 
ma de «Domn al multor cetăţi turceşti», apoi cu vechiul titlu de la începutul 
domniei. Cum se vede, ea i-a fost restituită la încheierea păcii, în schimbul 
tributului. Ultima dată, ea se află încă în titlul fiului său Mihail, urmaş în 
domnie (1418-1420), sub care a fost pierdută în războiul cu turcii, până la 
recucerirea ei în Războiul Independenţei. 

Capitulaţiunea lui Mircea (pusă la anul hegirei 805 = 1402 d. Chr., 
în concordanță cu data când posesiunea transdanubiană reapare în 
titlul lui) a format baza legăturilor ulterioare ale Ţării Româneşti cu 
Poarta otomană. Era o înțelegere de bunăvoie, nu o închinare impusă prin 
învingere. În acest chip, înțelepciunea prevăzătoare a lui Mircea a că- 
utat să asigure viitorul țării sale de către o fatală supunere prin arme. 

Aceiaşi măsură înțeleaptă a luat apoi şi Ştefan ce Mare pentru 
Moldova, la sfârşitul glorioasei sale domnii. Astfel, pe când celelalte 
state creştine din sud-estul Europei au căzut victimă cumplitei furtuni 
musulmane, Principatele româneşti le-au supraviețuit în greaua luptă, ur- 
mându-şi fără întrerupere o viaţă politică a lor proprie, şi stând timp înde- 
lungat în fruntea creştinătăţii ortodoxe, drept scut al Bisericii Răsăritului 
şi adăpost al tradițiunilor ei. 

Ca domn tributar, Mircea a mai avut ostilități cu turcii, susţinând pe un 
fiu al lui Baiazit, Musa, contra fraților lui, în luptele pentru succesiune 
după moartea tatălui lor. Fratele cel mai tânăr, Mohamed, ieşind învingător 
din aceste lupte a trimis, în 1413, oastea sa contra lui Mircea. Rezultatul 
acestei expedițiuni a fost, cum spun cronicile turceşti, că Mircea s-a 
învoit să plătească tributul ce datora pe trei ani; în acelaşi timp s-au 

«ratificat condițiunile şi capitulațiunile păcii”, fiind reînnoită capitu- 
laţiunea anterioară. 

Cronicile mai înregistrează o expediție turcească în Ţara Românească la 
1416. Pe atunci, Mircea dăduse ospitalitate unui pretendent fals la moşte- 
nirea lui Baiazit, cum și unui fost amic al lui Musa, învățatul Bedreddin, 
care făcea propagandă pentru o refarmă a islamului, combătută de Moha- 
med. Amândoi căutând şi găsind adăpost la Mircea, această împrejurare a 
dat motivul pentru ultimul său război cu turcii. Ca pradă făcută atunci în 
Tara Românească, cronicarul turcesc arată, în stilul înflorit al orientalilor, 
«feciori mândri ca soarele şi fete drăgălaşe ca trandafirii”: aşa era apreciată 
rasa românească. 

„Atâta rezultat, pe lângă tributul obținut de bunăvoie, înfricoşata putere a 
osmanilor avu în cinci războaie contra lui Mircea, domnul român pe care ei 
au învățat a-l prețui ca «principe între creştini cel mai viteaz şi cel mai 
ager»”. (p. 13-14). 


Este ultimul „tablou votiv” zugrăvit în cuvinte de istoric, într-un text 
tipărit şi într-un moment solemn. El ne apare grevat de toate realele „bătălii 
nefericite” ale sale şi ale istoriografiei româneşti cu problemele ridicate de 
acest capitol, cel mai strălucit, cel mai important al istoriei noastre me- 
dievale, dar şi cel mai năpăstuit de istorici! 

Finalul encomiastic al cuvântării vine ca o notă chinuită în dizar- 
monie cu restul. lar pentru a fi consecvent cu sine până la sfârşit, Dimitre 
Onciul va trece în note toate inepţiile pe care le tăcuse în fața auditorului din 
catedrala Mitropoliei. 


Cauza cauzelor tuturor eşecurilor în găsirea unui răspuns în același 
timp logic şi conform cu izvoarele este în mod evident şi la Dimitre Onciul, 
ca şi la N. lorga, adoptarea datei greşite pentru lupta de la Rovine şi 
respingerea obstinantă a datării propuse de B.P. Hasdeu. Ironie a vieții, 
D. Onciul a reţinut de la B.P. Hasdeu eroarea — localizarea bătăliei „de la 
Rovine” lângă Craiova — respingând partea adevărată: dararea bătăliei la 
17 mai 1395! 

Timp de două decenii şi în cele cinci cursuri cunoscute în care se 
ocupă de Mircea cel Mare (1900-1901, 1902-1903, 1905-1906, 1909-1910 
şi 1920-1921) el nu a găsit de cuviință să pună în discuţie 17 mai 1395 ca 
dată a bătăliei de la Rovine, fie şi pentru ca să o respingă, așa cum a făcut 
N. Iorga (cu cât succes e altă problemă!) replicând lui Constantin Litzica. 
Dar se foloseşte de această dată în ultimul său curs pentru a mai înzestra 

istoriografia noastră cu o nouă invenţie: separarea morţilor de la Rovine, 
distribuiţi în două lupte şi la două date diferite, împotriva tuturor copiilor de 
care dispunem de pe letopiseţele sârbești şi a mărturiei categorice a lui 
Constantin Kosteneţki, biograful şi prietenul singurului scăpat, Ştefan 
Lazarevici, care în 1431 scria: „După aceasta a pornit [Baiazid] război 
împotriva românilor, fiind el trufaş şi măreț. Și s-a ridicat cu toate puterile 
sale şi a sosit şi a trecut Dunărea în anul 6903. Și s-a împreunat în luptă cu 
marele şi singur stăpânitorul voievod loan Mircea. În care [luptă] a fost 
atât de mare vărsare de sânge, încât nu se poate spune. Şi atunci craii 
Marko şi Constantin au murit””*. 

A intrat în legendă severitatea şi vocea de Jupiter tonans cu care pro- 
fesorul îşi pironea învățăceii cu întrebarea şi imperativul: „Documentul!”. 
Din păcate, atunci când a inventat, şi a repetat douăzeci de ani, a doua 
bătălie — nenorocită — de la Argeş (adică tocmai acolo unde s-a câştigat de 
fapt victoria!), după victoria (imaginară), „de la Craiova”, ca şi atunci când 
i-a trimis să moară în două lupte diferite pe cei căzuţi împreună la 17 mai 
1395, D. Onciul a uitat să-şi adreseze aceeaşi întrebare şi poruncă sieşi! 


* * * 


Scenariul lui D. Onciul, cu cele două bătălii urmate de fuga la Braşov 
după ajutorul lui Sigismund, a fost însuşit de studentul şi continuatorul său 
(după cei doi ani ai lui Ion Ursu — octombrie 1923-iunie 1925) la catedra de 
istoria românilor de la Universitatea din Bucureşti, Constantin C. Giu- 
rescu, şi predicat la încă douăzeci de promoţii de studenţi”. 


'* Apud A.V. Diţă, Mircea cel Mare între realitatea medievală şi ficţiunea 


istoriografică modernă, p. 246-247. 


” Constantin C. Giurescu, /storia românilor, I. Din cele mai vechi timpuri până 
la moartea lui Alexandru cel Bun (1432). Ediţia a treia revăzută şi adăopită, Bucu- 
reşti, Fundaţia pentru literatură şi artă „Regele Carol 11”, 1938: „Oastea turcească a 
trecut Dunărea, a ocupat mai întâi Nicopolul Mic sau Turnu şi a înaintat apoi — se pare 
— prin Oltenia pe valea Jiului. Cu sultanul veneau şi vasalii sârbi Marco Cralevici şi 
Constantin Dragaşevici. Lupta s-a dat la «Rovine», în ziua de 10 Octombrie 1394. Cu 
privire la locul unde se aflau aceste «Rovine», există o discuţie: unii cred că ar fi fost 
lângă Craiova, alţii le aşează pe apa lalomiţei. Mai probabilă pare prima ipoteză. Cert 
este că lupta a avut un caracter foarte violent, ambele oştiri luptând cu înverşunare. 
Cronica românească a lui Moxa de la începutul veacului al XVII-lea, traducând o 
veche cronică sârbească, spune următoarzie: «De acii se ridică Baiazid cu turcii spre 
rumâni. Deci, se loviră cu Mircea Voevod şi fu război mare cât se întuneca de nu se 

Celălalt student, căruia îi datorăm păstrarea a trei din cursurile sale 
din urmă, inclusiv cel cu ultima prezentare a domniei lui „Mircea cel 
Mare”, îi va prelua separarea morților de la Rovine („Constantin căzu şi el 
în acel război, ceva mai târziu”) şi invenţia celor două bătălii însuşindu-şi 
totodată cu orgoliu, fără a da sursa, teza plăţii tributului la turci de către 
Vlad, nu de Mircea. Dar concurându-şi fostul dascăl în înlocuirea „docu- 
mentului” cu imaginaţia, va croi, la rându-i, un scenariu în care va inventa 


2393::A 


„nu mai puţin de patru campanii” întreprinse de Sigismund spre a-l repune 


vedea văzduhul de mulţimea săgeatelor. Şi mai pierdu Baiazid oastea lui cu totul. lar 
paşii şi voievozii periră toți; atunci perii Constantin Dragovici (recte Dragaşevici!) şi 
Marco Cralevici. Aşa de se vărsă sânge mult, cât era văile crunte». 

Victoria fu a lui Mircea: izvoarele contemporane sunt categorice în privința 
aceasta. Dar întocmai cum se va întâmpla două sute de ani mai târziu, la 
Călugăreni, ea nu putu împiedica înaintarea armatei turceşti. Forţele lui Mircea 
erau într-o disproporție numerică prea mare față de cele ale lui Baiazid. O 
exploatare a victoriei, o urmărire a armatei turcești spre a fi aruncată peste 
Dunăre nu era cu putință. Aşa încât, deşi biruitor, Mircea se retrage spre Argeș, 
cum va face şi urmașul său Mihai Viteazul. Aici, în preajma scaunului domnesc, 
a avut loc, după cronicele turceşti, o nouă luptă, defavorabilă muntenilor. 
Mircea este nevoit să treacă în Ardeal; în locul lui, Baiazid așeză ca domn pe un 
boier Vlad despre care se crede că ar fi fost înrudit cu familia Basarabilor. 
Împrejurările arătau prin urmare cât de justificată fusese politica de apropiere progre- 
sivă faţă de Sigismund a lui Mircea. La 7 martie 1395, în Braşov, se închcia în 
condiții de perfectă egalitate un tratat de alianţă între cei doi monarhi. Se prevedea 
anume că atunci când regele Ungariei va merge cu armata sa împotriva turcilor, să 
meargă şi Mircea; invers, când Mircea va fi atacat de turci, regele Ungariei să fie 
obligat a-i da ajutor. Trecerea prin țara lui Mircea este liberă pentru rege şi oștile sale; 
proviziile însă vor fi plătite cu bani gata în oraşele sau cetăţile ce se vor lua de la turci, 
gamizoanele puse de Sigismund vor fi dublate de acelea ale lui Mircea. Tratatul este 
întărit cu pecetea cea mică, «în lipsa celei mari» care nu putuse fi luată, probabil, în 
cursul retragerii, din cancelaria domnească. Se va face însă mai târziu un tratat 
identic care va purta această pecete mare [nu se va face!]. 

La 6 aprilie, armata lui Sigismund şi aceea a lui Mircea reunite erau gata de 
plecare spre Țara Românească. Campania a avut loc în cursul lunii mai şi a dus la 
reluarea cetății Turnul din mâna turcilor. 

În legătură cu această campanie trebuie pusă, credem noi, omorârea ţarului 
Şişman — la 3 iunie 1395 — de către Baiazid. Se vede că vasalul bulgar nu putuse 
împiedica reluarea Turnului sau se făcuse vinovat de vreo mare greşeală. Victoria 
aliaților creştini n-a lămurit însă definitiv situaţia din Ţara Românească. Vlad cel pus 
de turci n-a putut fi gonit; mai mult chiar, el îndrăzneşte să atace, în munți, 

pe tron pe Mircea! Toată această parte din monografia devenită între timp 
„clasica”'* rânduieşte pe autor, alături de D. Onciul, N. Iorga şi Constantin 
C. Giurescu, între cei ce au reuşit să întoarcă istoria pe dos timp de aproape 
o sută de ani, tocmai fiindcă au călcat regula de aur instituită de „părintele 
istoriei critice”: documentul! 


IV 


În 1901, elenistul Constantin Litzica a publicat în numărul 4 din 
aprilie al „Convorbirilor literare”, XXXV, 1901, p. 366-383, articolul Din 


oastea ungară pe când ea se înapoia de la Turnu şi-i pricinuieşte mari pierderi. 
În urma acestei biminţe, Vlad păstrează domnia sau cel puţin jumătatea dinspre răsă- 
rit a ţării, inclusiv Argeșul. Din această reşedinţă, dă el la 28 mai 1396 actul omagial 
către Vladislav Iagello, regele Poloniei, către soţia acestuia Hedviga şi urmaşii lor, 
făgăduind credinţă şi ascultare. Dacă Vlad n-ar fi stăpânit în Argeş, un asemenea 
act, cu indicaţia precisă a locului şi datei când s-a emis, ar fi fost imposibilă. 
Trebuie deci să admitem că Mircea a rămas câtăva vreme în Oltenia, dacă nu cumva 
s-a retras din nou în Ardeal” (p. 463-464). 

Am dat cu aldine calcurile după D. Onciul, iar ultima subliniere atrage atenția 
asupra distanţei luate de D. Onciul în privința lui Vlad, care nu mai este văzut alungat 
de Sigismund şi Mircea imediat după „tratatul” de la Braşov, şi nici fără tron atunci 
când dădea actul din 28 mai 1396! 


% A fost reeditată în 2000 de Editura Corint: P.P. Panaitescu, Mircea cel Bătrân, 
Ediţia a l-a. ediţie îngrijită, note, comentarii şi indice de Gheorghe Lazăr. În 
„Cuvântul înainte” ce însoţeşte noua ediție, Şerban Papacostea arată că „monografia 
închinată de istoricul Petre P. Panaitescu marelui domnitor a marcat un moment 
însemnat în evoluția istoriografiei române” ceea ce este adevărat, dar în privința 
„punctelor nevralgice” ea n-a făcut decât să investească aberaţiile predecesorilor cu 
propriul prestigiu, sporit de aspectul impunător al cărții şi de valoarea. ei în restul 
paginilor. 

Un singur lucru este în afară de discuție: din 1918, de la cuvântarea lui Dimitre 
Onciul, şi până la P.P. Panaitescu, nimeni nu a mai încercat să dea o imagine de 
ansamblu despre cel mai important factor al istoriei noastre, nu numai medievale. Iar 
îm privința dimensiunilor materiale ale cărții, (363 pagini în 1944 şi 454 în noua 
ediţie), se va scurge un sfert de secol până la apariţia, în 1987, a volumului colectiv 
Marele Mircea Voievod (586 pagini) şi a monografiei Mircea cel Mare (1386-1418). 
600 de ani de la urcarea pe tronul Țării Româneşti de preotul Nicolae Șerbănescu şi 
Nicolae Stoicescu (421 p.). Recordul îl va deţine, începând din 2004, teza de doctorat 
al lui Alexandru V. Diţă, Mircea cel Mare — între realitatea medievală şi ficțiunea 
istoriografică modernă, cu cele 565 de pagini — cea mai mare carte „de autor”. 

domnia lui Mircea-WVodă în care a reactulaizat datarea lui Hasdeu — 17 
mai 1395 — disprețuită chiar şi de discipolul său cel mai drag, Gr. G. 
Tocilescu, înfeudat şi el total datării lui C. Irecek şi teoriei lui D. Onciul 
despre „cele două bătălii”. 

Este meritul lui Litzica, pe lângă noua traducere a relatării lui 
Chalcocondil despre campania sultanului Baiazid, prima oară tradusă de 
Gh. Şincai pentru cronica sa (vezi Opere I. Hronica românilor. Tom |. 
Ediţie îngrijită şi studiu asupra limbii de Florea Fugariu. Prefață şi note de 
Manole Neagoe, Bucureşti, Editura pentru literatură, 1967, p. 559-560), de 
a fi obligat istoriografia românească să ia notă de această datare peste care 
se trecuse cu uşurinţă, şi de a-i fi adus în sprijin un nou şi foarte puternic 
argument, folosit înaintea sa (dar în sens invers) de C. Irecek, în articolul 
citat (p. 268-269): dania împăratului Manuil al II-lea şi a soţiei sale 
Elena, fiica lui Constantin Dragaş cel căzut la Rovine, pentru Mânăs- 


” Gr. G. Tocilescu, Manual de istoria Românilor pentru clasa a IV-a gimnazială 
şi şcoalele de fete, 1909, ed. 2, p. 52-53: „În a. 1394 Baiazid, în fruntea unei armate 
cum nu mai avusese încă, trecu Dunărea pe la Severin şi începu a pustii şi robi Țara 
Românească. Mircea duse pe femei, copii şi bătrâni de la şes, cu toate vitele şi 
trebuincioasele de hrană, în deplină siguranță, punând să arză holdele în urma lor. 
Apoi îşi întocmi bine oastea, şi la o câmpie deschisă şi mlăştinoasă numită Rovine 
(după o versiune a cronicei sârbe «supt oraşul Craiova», după altă cronică «pe apa 
Ialomiței»), se dă o bătălie cruntă (10 oct. 1394), în care Mircea este învingător. «Şi 
fu războiu mare cât se întuneca de nu se vedea văzduhul de mulţimea săgetelor, şi mai 
pierdu Baiazid oaste lui cu totul, iar paşii şi voivozii pieriră toți; aşa de se vărsă sânge 
mult cât era văile crunte. Deci se speriă Baiazid şi fugi de trecu Dunărea», lăsând în 
mâna românilor toate muniţiunile de războiu, toate vitele şi prăzile luate. 

Aceasta era cea dintâiu victorie ce un principe creştin câştigă asupra 
groaznicului Ildirim. 

Baiazid, după o fugă aşa de ruşinoasă a căutat numai decât să-şi răzbune. 
A trecut înapoi Dunărea, cu o nouă armată numeroasă de turci şi de alte nea- 
muri barbare, şi la o strâmtoare de munte lângă Argeş (poate Curtea de Argeş), a 
sfărâmat armata română. Atunci boerii partizani ai turcilor părăsesc pe Mircea, 
care se vede silit a fugi la Sigismund în Ungaria. Sigismund vine în persoană cu ar- 
mata sa, fugăreşte pe turci (Nicopole Mic, azi Turnu Măgurele 1395) şi ajută lui Mir- 
cea a-şi redobândi țara şi tronul. Dar la întoarcere, pe când trecea grabnic cu oştirea 
prin strâmtorile muntelui Posada (mai sus de Rucăr, jud. Muscel), regele este lovit de 
o ploaie de săgeți otrăvite şi de bolovani aruncaţi de rămăşiţele oştirii unui pretendent 
la tronul Țării Româneşti. Regele abia scăpă cu viaţă, iar ungurii pățiră o înfrângere şi 
un măcel tot aşa de mare ca pe timpul lui Carol Robert si Ludovic”. 

tirea Petra, din octombrie 1395. Acest izvor fundamental pentru datarea 
confruntării româno-otomane, publicat de Miklosich şi Miiller încă din 
1862 în Acta Patriarchatus Constantinopolitani (vol. II, Viena, 1862, p. 
260-264), a rămas nefolosit de B.P. Hasdeu şi a fost amintit de C. Irecek, 
care-l credea însă cmis la un an de la moartea lui Constantin în Dctombrie 
1394, trecând cu vederea peste adaosul-cheie ce-i contrazicea această 
datare. El devine, datorită lui C. Litzica, o piesă decisivă în discuţie. 

Din păcate, contribuţia lui C. Litzica, reeditată în volumul său Studii 
şi schițe greco-române, |, Bucureşti, 1912, p. 13-36 „cu oarecari modificări 
necesitate de observaţiunile d-lui N. Iorga”, nu va avea niciun ecou şi nici 
un efect, timp de peste opt decenii, deoarece imediat după apariție N. lorga 
a intervenit în numărul următor, în aceeaşi revistă, drastic şi autoritar, deşi 
cu observaţii ce nu suportă critica, scoțându-i-o din circulaţie (articolul Cu 
privire la luptele lui Mircea cu turcii, p. 413-476. A fost retipărit de Şerban 
Papacostea în N. Jorga, Studii asupra evului mediu românesc, Bucureşti, 
Editura Ştiinţifică şi Enciclopedică, 1984, p. 141-143). 

C. Litzica însuşi n-a ştiut, de altfel, să facă uz de contribuţia sa, con- 
cluzia confuzelor sale deliberări fiind, în esenţă, la unison cu teza domi- 
nantă: „În toamna anului 1394 Baiazid intră în Muntenia, poate că bate 
pe Mircea la 10 octombrie la Argeş, în orice caz pune în locu-i pe Vlad, 
dar e bătut la 17 mai 1395 la Rovine, şi alungat peste Dunăre”. 

Marea sa „descoperire” era, deci, că au existat două campanii con- 
duse de Baiazid la nord de Dunăre: una în toamna anului 1394 şi alta în mai 
1395, ceea ce nimeni nu susţinuse (dar îşi va găsi adepți în vremea noas- 
tră!), cele două bătălii ale lui D. Onciul succedându-se în cursul aceleiaşi 
campanii! Şi că dintre aceste „două” bătălii, prima a fost cea pierdută şi a 
doua câştigată. Adică invers de cum susţinea D. Onciul şi va susține Gr. 
Tocilescu. 

Deşi D. Onciul a luat cunoştinţă, desigur imediat după apariţie, de 
articolul lui C. Litzica (îl va cita în nota din 1903), el nu se va lăsa convins 
în privinţa datei bătăliei de la Rovine, dar se va folosi până la urmă de 
această datare, aşa cum s-a văzut mai înainte, pentru o nouă invenţie isto- 
riografică: plasarea la 17 mai 1395 a bătăliei de la Nicopolul Mic şi moartea 
lui Constantin „şi Drăgaş” în această bătălie și nu la Rovine! 

V 


Anul 1905 este hotarul peste care combinațiile istoriografiei ro- 
mâneşti în coordonatele trasate de Pray, Huber şi lrecek se revarsă în 
marea albie a istoriografiei universale. Acum apare ceea ce avea să devină 
cea mai cunoscută, mai folosită si mai autoritară sinteză de istorie româ- 
nească din secolul trecut: Geschichte des Rumânischen Volkes im Rahmen 
seiner Staatsbildungen de N. Iorga, două volume în celebra colecție 
„Allgemeine Staatengeschichte” de la Gotha, condusă de marele istoric 
german Karl Lamprecht (profesorul de la Universitatea din Leipzig ce-i 
conferise autorului doctoratul). 

De aici înainte, confrații din toată lumea aveau să citească, într-o 
limbă de mare circulaţie, următoarele: 


„Sultanul merse apoi în Asia; Mircea se folosi de această luptă pentru a 
năvăli în Bulgaria turcească. La întoarcerea lui Baiazid însă, el fu atacat în 
propria-i țară de însuşi sultanul; totuşi la Rovine pe Dunăre, în valea mlăş- 
tinoasă a Jiului, turcii fură bătuţi, şi principii sârbi Marcu şi Constantin, 
cari urmaseră de nevoie pe stăpânul lor păgân, căzură în lupta nedorită. 
Dar, după biruință, prea slab fiind, Mircea se trase îndărăt, luă cu 
dânsul tesaurul îngrămădit la Argeș şi se refugie peste munți, la acelaşi 
rege Sigismund, împotriva căruia abia de câțiva ani, în 1390 încheiase 
un tratat formal cu regele polon şi pretendent la coroana Ungariei, 
Vladislav Lituanul. Sigismund iarăşi nu uitase din parte-i să treacă nume 
noi în vechile liste ale banilor ungurești din Banatul de Severin şi doria fără 
îndoială să imite ca un cuceritor pe Carol Robert sau Ludovic cel Mare. 
Acum însă primejdia amenințătoare spulberase toate aceste gânduri, căci 
de la 1391 Ungaria însăşi îndurase jaful năvălirilor turceşti, iar după fuga 
lui Mircea, în cetatea domnească din şes a Dâmboviţei, domnia un 
oarecare Vlad', care era sprijinit şi totodată supraveghiat de o garni- 
soană turcească?! La 7 martie 1395 regele încheie cu voievodul fugar 


% În realitate Vlad domnea la Argeș, acolo de unde dădea actul de închinare față 
de regele Poloniei şi unde l-au căutat trimişii lui Sigismund. În „Cetatea Dâmboviţei” 
situată „pe valea râului cu acelaşi nume, pe drumul între Târgovişte şi Rucăr” 
(Gheorghe I. Cantacuzino, Cetăți medievale din fara Românească. Secolele XII- 
XVI, Bucureşti, Editura ştiinţifică şi enciclopedică, 1981, p. 126) se va refugia şi va fi 
asediat de Mircea, fiind salvat şi dus la Buda de Ştibor. 


*! Nu există niciun temei documentar pentru această afirmaţie izvorât exclusiv 

un tratat la Braşov, ca să cucerească din nou granița Dunării pentru 
creştinătate. [...] 

După câteva luni Baiazid apăru ca să pedepsească pe duşmănosul vecin 
pentru atacul săut?, şi, după ce izgoni pe Mircea, nu găsi un mai bun 
favorit pe care să-l poată pune domn la Dunăre decât pe acelaşi Vlad care în 
arul 1396 menţionează binefacerile arătate lui de regele Poloniei şi-i jură 
credință acestuia, legitimul moştenitor al Ungariei, în felul vasalilor, ca 
subditus. La o astfel de umilință nu se înjosise până atunci niciun domn 
al Ţării Româneşti. 

Sigismund nu putea îngădui stăpânirea acestor doi protejaţi po- 
lono-turci, Ştefan şi Vlad. Încă pe la sfârşitul anului 1394, dacă nu mai din 
vreme — în ultimele luni ale acestui an bântuia războiul turco-muntean 
chiar lângă hotarele statului său — regele ungur îşi adună oștile şi voia să 
gonească în persoană pe Ştefan din Moldova; îşi tăie drum prin pasul secu- 
ilor spre capitala voievodului, care, bătut — la „Hindov” probabil Hârlăut? — 
trebui să renunțe la luptă. Hârlăul pare să fie oraşul pe care el şi l-a ales ca a 
doua reşedinţă pentru partea răsăriteană a țerii sale, şi dacă presupunerea e 
dreaptă, acesta ar fi oraşul domnesc în care Ştefan recunoscu supremaţia 
Ungariei, fotuşi numai pentru ca îndată după aceea, la 6 ianuar 1395, 
Ştefan să jure solemn credință polonilor** şi ajutor împotriva oricui, 
bineînțeles şi a lui Mircea, domnul muntean: la 2 februar Sigismund era 
în Ardeal, iar la 3 februar înaintea Cetăţii Neamţului, pentru ca două- 
sprezece zile după aceasta să dea diplome din Braşov: legătura între aceste 
fapte, în lipsă de alte ştiri, rămâne nesigură. 

În anul 1395 regele veni în Ţara Românească — acum turcească — şi 
înaintă până la Dunăre, unde izgoni pe turci din Nicopolia Mică, Tur- 
nul; nu putu însă pune mâna pe Vlad; ba, dimpotrivă, acest vasal turcesc 
dete marelui „Craiu”, pe când acesta se întorcea, o lovitură simțită în 


din „talentul poetic” cu care N. Iorga încerca uneori să se apropie de adevărul istoric 
(vezi prefața la /storiologia umană). 


* Presupus asupra acelor „oraşe turceşti” pe care le va dobândi însă abia pe 
vremea lui Musa. În realitate era vorba de atacarea taberei akângiilor de la Carino- 


% P.P, Panaitescu va propune localitatea Ghindăoani. Ştefan cel Mare consemna, 
dimpotrivă, pe piatra de mormânt a lui Ştefan I: „care a bătut pe unguri la Hindău”. 


* În realitate actul din 6 ianuarie 1395 precede şi nu succede campaniei lui 
Sigismund. Acesta era încă la Criş, în județul Târnava Mică, la 5 ianuarie 1395. La 2 
februarie era în fața Cetăţii Neamţului şi nu în Ardeal, iar la 14 februarie revenise în 

munții de la Posada, din județul Muscelului, lovitură de care însuşi 
Basarab n-ar fi avut să se ruşineze. 

Printr-o strălucitoare oaste de cavaleri alergaţi în ajutor din depărtatul 
Apus supt comanda unor mari seniori de sânge regesc, prin proprii săi os- 
taşi, pe cari-i adună în număr mare pentru o campanie hotărâtoare, şi nu în 
ultimul rând prin partizanii munteni al lui Mircea, nădăjduia Sigismund să 
se libereze în anul 1396 de vecinătatea turcească. Vlad fu bătut de voievo- 
dul ardelean Ştibor, Straşimir fu scăpat de suzeranitatea turcească de către 
regele însuşi, țermul stâng” al Dunării ajunse pentru câteva săptămâni în 
stăpânire ungurească, dar în septembrie marea biruinţă a sultanului, care 
alergă ca „fulgerul” la locul primejduit, îngrozitoarea înfrângere a creşti- 
nilor la Nicopole, nimici toate aceste speranţe. 

În anul 1397 Ştibor veni din nou pentru a reda lui Mircea Țara 
Românească şi de data aceasta izbuti să prindă pe uzurpator în cetatea 
Dâmboviţei. La recucerirea oraşelor dunărene Silistra, Nicopole şi Vidin 
chiar în acelaşi an, însuşi Baiazid trecu Dunărea, probabil în pădu- 
rosul județ Teleorman, dar o înaintare printre duşmani, cari pândeau 
de jur împrejur pe poteci numai lor cunoscute, se arătă cu neputinţă. 
Atâta timp cât trăi învingătorul de la Nicopole, Mircea rămase un duşman 
de neînvins pentru turci”%6. 


Punctul de vedere potrivnic adevărului triumfa astfel, în mod para- 
doxal, asupra acestui adevăr, consemnat şi păstrat de la Mihail Moxa şi 
Letopiseţul Ţării Româneşti“ la B.P. Hasdeu şi Mihail Eminescu, prin pana 


% Desigur, privind spre amonte, altfel era cel drept. 


% Istoria poporului românesc de N. lorga. Traducere din limba germană de 
Otilia Teodoru-lonescu, vol. I, Bucureşti, 1922, p. 48-49, 57-59. Această traducere a 
fost reeditată în 1985 de Editura ştiinţifică şi enciclopedică într-un singur volum, 
îngrijit de Georgeta Penelea. Textul reprodus este la p. 240 şi 245. 


% În aşa-numitul „Letopiseţ Cantacuzinesc”, care este de fapt cronica internă 
compilată pe vremea lui Matei Basarab şi doar adăugată în spirit „cantacuzinesc” mai 
târziu, citim despre Mircea cel Mare: „Mircea-voievod bătrânul. Acesta au avut 
mare război cu Baiezid-sultanul. Făcutu-s-au acel război pre apa lalomiții. Biru- 
it-au Mircea-vodă pe turci şi făr' de număr au perit, trecând Baiezid Dunărea fără 
vad. Și alte multe războaie au avut cu turcii. Făcut-au şi sfânta mânăstire den Coziia, 
şi sfânta mânăstire Cotmeana când era văleatul 6891. Și au domnit Mircea-vodă ani 
29 şi au murit în domnie şi s-au îngropat la mânăstirea lui, la Cozia”. Singurele 
erori: confundarea victoriei de pe apa Ialomiței, a lui Iancu de Hunedoara, cu victoria 
lui Mircea, şi numărul mai mic al anilor de domnie — 29 în loc de 32. În rest, istoricul 
din veacul al XVII-lea spune adevărul, transmis de tradiţie, dar dispărut un 
veac sub năvala ştiinţei moderne. 

celui socotit, desigur nu pe nedrept, dar nu şi în cazul de față, cel mai mare 
istoric român! 


VI 


Va trebui să treacă aproape un sfert de secol pentru ca ceva să se 
schimbe, dar exclusiv în istoriografia de peste hotare, în legătură cu acest 
„scenariu” (e penibil să o constatăm, dar în sinteza sa de /storie a Imperiu- 
lui Otoman N. Iorga prezintă „Rovinele” drept o categorică victorie a sul- 
tanului)**. Şi anume, s-a schimbat data bătăliei de la Rovine. 

În 1928 „Revue Historique du Sud-Est Européen”, a lui N. Iorga, 
dădea găzduire, în nr. 4-6, p. 136-139 sub titlul La chronologie de la 
bataille de Rovine unei sinteze a cercetărilor publicate cu un an în urmă de 
istoricul sârb George Spasojevici Radojcici în limba şi în revistele din ţara 
sa. Marea „noutate” a articolului era datarea bătăliei la... 17 mai 1395, pe 
baza aceloraşi două argumente folosite de Hasdeu şi Litzica: „Tipicul” de 
la Hilandar şi dania împăratului Manuil. Dar fără ca vreunul dintre cei doi 
să fie citat undeva!! 

Singura adevărată noutate în contribuţia istoricului sârb consta în ob- 


De o valoare inestimabilă este şi redactarea aceluiaşi pasaj din cronică, în 
versiunea arabă a lui Macarie Zaim, realizată în Țara Românească prin anii 1656- 
1658 după un intermediar grecesc, acum pierdut. lată-l în versiunea românească 
realizată de cel căruia îi datorăm descoperirea prețiosului manuscris — academicianul 
Virgil Cândea: „După el a venit Mircea voievod cel Bătrân. EI a zidit mânăstirea 
Cozia şi a purtat mare luptă împotriva căpeteniei agarenilor Baiazid, la Ialomita, şi 
l-a biruit. A ucis dintre ei în război oameni fără de număr. Și Baiazid a fugit, a trecut 
Dunărea curmeziş, şi s-a întors la locul lui. Acest domn Mircea a rămas în scaun ani 
29 şi a murit”. (Virgil Cândea, Letopisețul Țării Românești, 1292-1654, în versiunea 
arabă a lui Macarie Zaim, în „Studii”, XXIII,1970, nr. 4, p. 673-692. Textul citat se 
află la p. 681). 


m „Bajesid errang den Sieg, aber die beiden serbischen Helden blieben tot auf 
dem Felde”. (Geschichte des Osmanischen Reiches. Nach den quellen dargestăllt, 
Erster Band (Bis 1451), Gotha, 1908, p. 276). În 1915, în Carpații în luptele dintre 
românii şi unguri, din „Analele Academiei Române. Memoriile Secțiunii istorice”, 
Seria Il, tom XXXVIII, 1915-1916, va scrie despre „Mircea, bătut la Rovine, urmărit 
până la Argeş de avangarda otomană” şi care „trecuse la Braşov pentru a cere ajutor”. 
Vezi şi N. lorga, Studii asupra evului mediu românesc. Ediţie îngrijită de Şerban 
Papacostea, Bucureşti, Editura ştiinţifică şi enciclopedică, 1984, p. 172. 

servaţia — ce-i drept capitală — că data de 10 octombrie 1394 provenea 
dintr-o ramură târzie a letopisețelor sârbești, şi se reducea la un singur 
prototip, copiat în mai multe exemplare, dintre care astăzi ne mai sunt 
cunoscute zece. Încrederea ce i-o acordase C. Irecek („Data analelor sâr- 
beşti, 10 octombrie 1394, nu poate fi pusă la îndoială”) se dovedea, prin 
urmare, o eroare cu viață lungă! 

Istoriografia internaţională s-a conformat imediat demonstraţiei isto- 
ricului sârb şi a adoptat aproape unanim această dată, citându-l, evident, cu 
articolul în limba franceză apărut la Bucureşti. În schimb, istoriografia 
română a rămas credincioasă mai departe datei de 10 octombrie 1394 şi 
întregului „scenariu” regentat de ea! 


Ceea ce nu s-a schimbat însă nici în lucrările istoricilor străini a fost 
teza „fugii” şi „restaurării” lui Mircea de către regele Sigismund, deşi deve- 
nise limpede că nu mai putea fi un „Fluchtling“ la 7 martie 1395 — cum 
susținuse Huber şi la remorca lui mai toată istoriografia românească — deoa- 
rece... bătălia nu se dăduse! Dar cine să se împiedice de asemenea „amă- 
nunte” când istoriografia românească întreagă afirma, de un secol, că bi- 
ruitorul de la Rovine a fugit, a doua zi, după ajutor peste munţi? 

lată ce scriau, de pildă, în 1931, savanții autori ai volumului La fin du 
Moyen Åge. La desagregation du monde medieval, care este al VII-lea din 
celebra serie Peuples et civilisations. Histoire gencrale publice sous la 
direction de Louis Halphen et Philippe Sagnac, la pagina 486: „Anul urmă- 
tor (1394) Baiazid invadă Țara Românească, de unde, la apropierea sa, 
prințul Mircea fugi nebunește (s'enfuit éperdu) până în Ungaria” (înțe- 
lege: la Braşov). Mai aproape de noi, în lucrarea devenită clasică a savan- 
tului turc Halil Inalcik, intitulată The Ottoman Empire, The Classical Age 
1300-1600, New York-Washington, 1973, p. 16: „În 1395 Baiazid între- 
prinde o campanie până la Slankamen pe Dunăre şi de acolo, intrând în Țara 
Românească, a bătut (defeated) pe Mircea la Argeş”*”. 

Ca o bătălie nedecisă, dar în urma căreia Mircea s-a supus şi a plătit 
tribut, este prezentată lupta de la Rovine de Barker, în cunoscuta mono- 


În versiunea românească, Halil Inalcik, /mperiul Otoman. Epoca clasică 1300- 
1600. Ediţie şi studiu introductiv de Mihai Maxim. Traducere, notă, completarea 
glosarului şi indicelui de Dan Prodan, Bucureşti, Editura enciclopedică, 1996, p. 59. 
Evident, şi pentru „decanul osmanisticii mondiale” (M. Maxim) „Țara Românească, 
de asemenea, a fost adusă la statut de vasal”. 

grafie americană despre împăratul Manuil II Paleologul” şi de Donald M. 
Nicol în The Last Centuries of Byzantium 1261-1453, Londra, 1972, p. 316 
(The military outcome was indecisive, but the political consequence was 
that Mircea of Wallachia too accepted the status of a vassal of the 
Sultan” (p. 316). 

Cititorii lui Le petit Larousse compact 2003 află despre „Mircea le 
Grand, m. en 1418, prince de la Valachie (1386-1418). Grand chef mili- 
taire, il participa à la bataille de Nicopolis (1396) contre les ottomans ” 
ceea ce, spre onoarea celebrei publicaţii înseamnă abandonarea mai vechii 
„informații” din ediţii anterioare despre tributul plătit sultanilor. Dar încă 
nu-l omologhează drept singurul şef de stat creştin care a învins pe câmpul 
de luptă un sultan şi tot singurul care a reuşit să pună pe tron un sultan! 

În schimb, în sinteza de istoria românilor publicată în 1984 de 
Georges Castellan în colecția de mare răspândire „Que sais-je?” citim ur- 
mătoarele: „În 1395 sultanul Baiazid I invadă Valahia în fruntea unei 
puternice armate: ciocnirea avu loc la 17 mai la Rovine, aproape de Cra- 
iova. Mircea, în luptă cu o revoltă a boierilor, fugi în Transilvania pentru 
a se pune sub protecția regelui Ungariei. Adversarul său deveni voievod 
sub numele de Dan I (1395-97) şi acceptă să plătească tribut (haraci) 
sultanului”. 

Aşa era prezentată „fraților noştri de pe Sena”, la exact un secol de la ` 
apariția articolului lui Huber, victoria militară ce a marcat ieşirea românilor 
pe marea scenă a istoriei europene, şi pentru care s-au tras clopotele la 
Notre Dame şi a fost oficiat un Te Deum în prezenţa regelui Carol al VI-lea 
şi a întregii curți! Chiar adoptând data corectă, chiar observând anacro- 
nismul „fugii” la Sigismund în martie 1395 când bătălia nu avusese loc, 
până la urmă, indiferent de momentul când are loc, şi indiferent de 
cauză (aici se adoptă una din multiplele „cauze“ scornite de istorio- 
grafia din ţară în căutare de explicaţii la o non-realitate) rezultatul final 
este acelaşi: domnul român a fugit! Sau, vorba domnului H.R. Patapie- 
vici, „ca urmare a victoriei de la Rovine, Mircea este constrâns să se refu- 
gieze în Ardea/'”!. 

În cea mai recentă istorie a Imperiului Otoman accesibilă şi în limba 
română, citim: 

* Vezi în volumul de față pagina 145. 


” Cerul văzut prin lentilă, Bucureşti, Editura Nemira, 1995, p. 120. 

„În acelaşi timp Bâyezid pornise către Ţara Românească. Sprijinit de 
vasalii sârbi, el intră în țară. După bătălia fără un rezultat limpede de la 
Rovine (17 mai 1395), Mircea, aliat al ungurilor, a trebuit să se su- 
pună. După aceasta, suveranul otoman porni către Nicopole, unde ordonă 
executarea țarului Şişman (3 iunie 1395). Dobrogea era acum în mâinile 
turcilor. Garnizoane otomane ocupau punctele de trecere peste Dunăre. Nu 
mai era de acum înainte niciun stat tampon între primul stat catolic, 
Ungaria şi teritoriile lui Bâyezid””. 


* * * 


Dacă la un autor ca Georges Castellan o asemenea imagine poate fi, în 
ultima instanță, explicabilă, la Emil Turdeanu, marele nostru specialist în 
literatura veche şi slavist de recunoaştere mondială, angajat să înfățişeze 
publicului de peste hotare o sinteză a luptelor românilor pentru apărarea 
liniei Dunării în fața Imperiului Otoman, afirmaţii de felul celor ce urmează 
nu pot decât să ne umple sufletul de amărăciune, constatând cu câtă înver- 
şunare s-au înrădăcinat, în cele mai alese minți şi mai devotate suflete, bu- 
ruienile crescute timp de un secol peste genialul basorelief eminescian: 


„După ce a adunat, la Nicopole, o mare armată, la care trebuiră să se 
adauge toți vasalii săi balcanici, Sultanul trecu Dunărea în octombrie şi 
pătrunse în «pădurea nebună» (turcescul Deli-orman, actualul județ Tele- 
orman), care acoperea drumul spre capitală. Numeroase ambuscade făcu- 
ră înaintarea înceată şi grea. În sfârşit, la 10 octombrie, într-un loc aşezat 
probabil în apropierea capitalei de la Argeş (potrivit ipotezei lui P.P. 
Panaitescu) şi pe care cronicarii contemporani îl numesc simplu rovine 
«şanţuri» sau «tranşee», Mircea încercă să-şi înhaţe adversarul prin sur- 
prindere. Lupta fu îndârjită şi unul dintre regişorii sârbi ce luptau alături 
de turci îşi pierdu viața: este Marcu Kralevici, care nu lăsă mai puţin, în 
poezia epică sârbească, amintirea unui erou prestigios al cauzei creştine. 
Decimaţi de către o ploaie de săgeți atât de deasă că «întunecase cerul» — 
zice cronica — şi şarjaţi de cavaleria română care lupta cu sulițe de lemn, 
armata lui Baiazid fu aruncată înapoi. Dar domnul român nu avea mij- 
loacele pentru a-şi exploata victoria sa. El se văzu, în felul acesta, obli- 
gat să se retragă în fața noii presiuni otomane şi, în cele din urmă, să 
facă apel la regele Ungariei. 

Atitudinea lui Mircea faţă de Sigismund de Luxemburg fusese multă 


” Coordonator Robert Mantran, Istoria Imperiului Otoman. Traducere de Cris- 
tina Bârsan, Bucureşti, Editura BIC ALL, 2001, p. 45. [Sublinierile îmi aparțin]. 

vreme aceea a unei neincrederi prudente. Amintindu-şi pretenţiile regilor 
Ungariei de a-şi impune suzeranitatea domnilor Țării Româneşti, Mircea 
se grăbi, la începutul domniei sale, să caute alianța regelui Poloniei Vla- 
dislav Jagello (tratatul de la Lublin, 1390), rivalul lui Sigismund. Dar 
acum, obligat să recurgă la regele Ungariei spre a alunga inamicul co- 
mun, el încheie cu el o alianţă în toată regula, care definea datoriile reci- 
proce în caz de acţiune contra turcilor. Începând cu acest tratat, încheiat 
la Braşov, la 7 martie 1395, muntenii s-au aliat cu ungurii în lupta co- 
mună contra turcilor. Până atunci, ei luptaseră singuri, şi-i revine numai 
lui Mircea meritul de a fi apărat Dobrogea, de a fi nimicit pe akângii în 
câmpia Krainei, şi de a fi înfrânt pe sultanul Baiazid la Rovine. 

Expediția condusă de Sigismund în Ţara Românească, în iulie 
1395, mătură rezistenţa lui Vlad, voievodul impus şi apărat de turci”, 
atinge Dunărea şi ia cetatea Turnu (în fata Nicopolcei). Dar la în- 
toarcere, regele este atacat prin surprindere, într-o trecătoare a Car- 
paților şi nu scapă decât cu mari daune prestigiului său. Ţara Româ- 
nească rămâne în mâinile uzurpatorului. 

O nouă expediţie este încredințată atunci «voivodului» Transilvaniei 
Ştibor de Sciborzyk, de origine poloneză. Acesta întâlneşte pe Vlad şi ar- 
mata sa turco-valahă, îl provoacă la un duel, îl răneşte, îi împrăștie trupele, 
îi redă lui Mircea tronul şi, împreună cu el, se pregăteşte pentru marele 
eveniment care, în Sfârşit, redă speranța lumii creştine”. 

Adică marea cruciadă de la Nicopole! 

Cu greu s-ar fi putut realiza, spre sfârşitul veacului trecut, o mai desă- 
vârşită sinteză a tuturor „productelor” nefericite ale unei istoriografii româ- 
neşti împinse, la începutul aceluiaşi veac, de către D. Onciul şi N. Iorga, în 
„rovinele” lui Pray, Huber și lrecek, lărgite şi adâncite de propriile călăriri 
pe nori, şi întreţinute de ferma voință de a nu-i da dreptate lui B.P. Hasdeu. 
De la Irecek, D. Onciul şi N. Iorga până la Constantin C. Giurescu şi P.P. 
Panaitescu, nimic nu lipseşte! 


” Informaţie inexactă, preluată „din tradiţie”, ca şi următoarele. Sigismund 
n-avea cum să-l „măture” pe Vlad, care încă... nu apăruse pe scena istoriei! O va face 
abia în toamna/iarna lui 1395, cel mai târziu la 10 decembrie, cum a arătat A.V. Diţă. 


" Emile Turdeanu, Les luttes des Roumains pour l'independance. La defense du 
Danube, clu XIVe au XVIe siècles, reprinted from „Rumanian Studies”, vol. V, 1980- 
1986, Leiden, 1986, p. 11-12 (sublinieri'e ne aparţin). Informaţia că în drum spre 
Nicopole Ştybor „i-a redat lui Mircea tronul” este de asemenea ireală. Abia în anul 
următor domnul român îl va alunga din capitală şi asedia în „cetatea Dâmboviţei”, de 
unde Știbor îl va lua şi duce la Buda. 

Lipseşte, în schimb, numele lui Constantin Dragaş dintre morţii de la 
Rovine. Dar apare, cu o consecvență iorghistă faţă de propriile-i ipoteze 
inconsistente, identificarea localității Karinovasi cu Kraina sârbească, din 
imediata noastră vecinătate, deşi marele turcolog Aurel Decei stabilise, 
încă din 1953, într-o glorioasă revistă din exil printre editorii şi colabora- 
torii principali ai căreia se număra însuşi profesorul Turdeanu, că este vor- 
ba de localitatea actuală Karnobat. Adică de o expediţie formidabilă, 
peste Balcani, care-l duce pe domnul român în inima imperiului 
european, unde lichidează pur şi simplu — spre groaza rămasă înscrisă 
în cronicile otomane — tabăra celor ce-i atacaseră şi prădaseră țara”. 

Desigur, o asemenea expediţie, care ne duce cu gândul la Hanibal şi 
Napoleon (citați în ironie de neuitatul învăţat într-o scrisoare adresată 
subsemnatului), nu putea să încapă în mentalitatea celor ce, de aproape un 
secol, şi-l imaginează pe domnul român trecând doar Carpaţii, în fuga spre 
Sigismund de Luxemburg! 


VII 


Aşa se prezenta situaţia în istoriografia românească şi internațională 
la un secol după apariţia articolului lui Alfons Huber. 

În 1984 am pornit, împreună cu părintele arhimandrit Ciprian Za- 
haria (19.06.1931-26.12.2007), stareţul sfintei Mânăstiri Bistriţa din jud. 
Neamţ, de veşnică şi luminoasă pomenire, la care mă dusese în august 
1983 colonelul Ioan Strujan, vechi şi neprețuit commilton pe baricadele 
cauzei naţionale şi prieten cu amândoi (cu părintele stareţ fiind consătean din 
Boroaia şi coleg de şcoală primară), o cercetare a raporturilor româno-bizan- 
tine în ultimul secol de existență a Imperiului. Pentru dânsul era necesară 
monografiei închinate primului mitropolit al Moldovei, Iosif I „Muşat. 


% Aurel Decei, L'expédition de Mircea ler contre les akinci de Kurinovasi 
(1393), în „Revue des Etudes Roumaines”, I, 1953, p. 130-151. Versiunea româ- 
nească a acestui studiu a apărut în volumul Aurel Decei, Relaţii româno-orientale, 
Bucureşti, Editura ştiinţifică şi enciclopedică, 1978, p. 140-156. Din păcate, marele 
nostru turcolog n-a făcut excepţie când a trebuit să scrie la rându-i despre confrun- 
tarea de la Rovine, preluând şi data de 10 octombrie şi „scenariul” tradițional. Vezi 
Istoria Imperiului Otoman până la 1656, Bucureşti, Editura ştiinţifică şi enciclo- 
pedică, 1978, p. 63. 


% Folosesc ghilimele deoarece, aşa cum a arătat Ștefan Sorin Gorovei într-o 

am fost surprinşi amândoi să constatăm, pe de o parte, că istoriografia mon- 
dială adoptase de mult data de 77 mai 7395 pentru confruntarea româno- 
otomană, iar pe de alta că există şi istorici în ochii cărora confruntarea se 
înfăţişează ca o victorie românească de ample ecouri şi însemnate 
consecinţe, fie că aceştia au scris înainte de intervenţia academicianului 
vienez, fie după aceea. 

Astfel, în 1883, bizantinologul Gustav Friedrich Hertzberg consi- 
dera că românii au demonstrat lumii balcanice, dar şi europene, că oştile 
otomane nu sunt invincibile”, iar Heinrich Gelzer, autorul unui Abriss der 
byzantischen Kaisergeschichte în celebra Geschichte der Byzantinischen 
Litteratur a lui Krumbacher (ed. 2, 1897), prelua — evident după Irecek cel 
din 1876 — informaţia că „în 1394 Mircea l-a învins în mod strălucit pe Ba- 
jazid şi l-a aruncat peste Dunăre” (welcher 1394 Bajezid glänzend besiegt 
und über die Donau zuriikgeworfen hatte, p. 1062). 

Dar ceea ce ne-a trezit din „somnul dogmatic” al istoriografiei româ- 
nești a fost lectura comentariilor părintelui Jean Darrouzes din monu- 
mentala Les regestes des actes du Patriarcat de Constantinople, vol. I: Les 
actes des patriarches. Fasc. VI. Les regestes de 1377 à 1410, Paris, 1979, 
unde, la pagina 277 am citit cu justificată emoție aceste rânduri ce propun o 
explicație pentru brusca schimbare de atitudine a Patriarhiei Bizantine în 
conflictul cu Moldova, în toamna anului 1395: 


„Evenimentul care a putut să provoace pregătirea unei noi 
misiuni este sosirea unui curier ce aducea vestea bătăliei de la 
Rovine (17 mai 1395). Într-o epistolă scrisă din fundul Cretei, 
Iosif Vrienios (Oeuvres, 147) îi exprimă Patriarhului Ecumenic 
bucuria sa că creştinii au biruit pe necredincioşi (ont pris le 
dessus sur les infidèles), controlează Dunărea şi.au cucerit ora- 
şele de pe malul ei”. 


Ceea ce era o descriere exactă a situației după victoria românilor asu- 


deosebit de valoroasă recenzie la cartea părintelui Zaharia, adăugarea acestui Muşat 
la numele mitropolitului nu se justifică. Vezi Ştefan S. Gorovei, Între istoria reală şi 
imaginar. Acţiuni politice şi culturale în veacul XVIII, laşi, Ediura Universității 
„Alexandru loan Cuza”, 2003, p. 195-214. 


” Geschichte des Byzantiner un des Osmanischen bis gegen Ende des Sechsze- 
hnten Jahrhunderts, Berlin, 1883, p. 516. 

pra lui Baiazid şi recucerirea cetăţii Turnu de către oştile regelui Sigis- 
mund de Luxemburg. 

Pornind de la această imagine oferită de un document strict 
contemporan şi radical opusă celei cultivate un secol de istoricii noştri, 
am întreprins reexaminarea întregului „dosar Rovine”. Dar lucrurile 
s-ar fi oprit, de bună seamă, la recunoaşterea justeții datării lui Hasdeu şi la 
acceptarea entuziastă a tezei părintelui Darrouzes că victoria din 17 mai 
1395 a determinat o radicală reconsiderare a poziției Bizanțului faţă 
de români în general şi de curtea de la Suceava în special (cu privire la 
evoluţia conflictului legat de persoana Mitropolitului Iosif Muşat)” dacă 
demersul nostru nu ar fi cucerit interesul, energia şi vocaţia istorică de 
excepţie ale unui tânăr specialist, licenţiat în istorie şi autor al mai multor 
contribuții eminente de istorie medievală”, Alexandru V. Diţă. 

Încredinţându-i manuscrisul cărții sale despre Iosif I „Muşat” re- 
gretatul părinte Ciprian Zaharia'% a reuşit o achiziţie literalmente excepţio- 
nală pentru „cauză”, deoarece Alexandru V. Diţă şi-a făcut din „bătălia 
pentru Rovine” un veritabil destin. Autorul paginilor de faţă a fost el însuşi 
prins în vârtejul de entuziasm, supraomenească muncă şi norocoasă inves- 
tigaţie documentară cu care a venit cel ce, la 28 de ani ai săi, îi amintea — nu 
fără melancolie — de propria bătălie pentru Învățăturile lui Neagoe Ba- 
sarab, începută în 1961, la exact aceeaşi vârstă! 

Aşa se face că, dintr-o cercetare de bizantinologie şi istorie eclezias- 
tică s-a născut o mini-epopee istoriografică de care va rămâne legată 
restituirea in integrum, către națiunea română, a celei mai mari victorii 
româneşti pe câmpul de luptă, unica victorie a unui principe creştin 
împotriva unui sultan otoman din întreaga istorie aproape milenară a 


% Arhimadritul Ciprian Zahria, Josif I Muşat — Întâiul mare ierarh român. Noi 
mărturii privind viaţa culturală a Moldovei în secolele XIV şi XV, Editura Episcopiei 
Romanului şi Huşilor, 1987. 


% Reunite acum în volumul Între Clio şi Polemos. Studii de istorie critică, Bucu- 
reşti, Editura Roza Vânturilor, 2009. 


'% Ulterior ne-am decis a publica fiecare partea care-i revenea: părintele Ciprian 
Zahria în monografia din 1987, iar subsemnatul în studiul din volumul colectiv 
Marele Mircea Voievod, reprodus acum la paginile 127-177. În prefața la cartea celui 
dintâi se consemnează faptul că „Încercarea noastră s-a transformat, datorită istoricu- 
lui Alexandru V. Diţă, într-o temeinică şi înnoitoare cercetare de sine stătătoare, adu- 
cătoare de argumente peremptorii” (p. 7-8). 

Imperiului Semilunii, şi „ora astrală” a istoriei noastre medievale şi a 
istoriei întregului Sud-Est european. Căci de rezultatele acestei confrun- 
tări epocale şi decisive între români şi Imperiul Otoman în formare a 
depins, apoi, configurarea vieţii istorice, religioase şi culturale a unei în- 
tinse părți de Europă pentru o jumătate de mileniu. 

Istoria victoriei româneşti de la Rovine este istoria unei biruinţe nu 
numai materiale, militare, ci — aşa cum remarca Hertzberg — istoria unei 
izbânzi morale. Ea a întărit o lume în hotărârea de a nu se lăsa strivită şi 
neantizată, şi a pregătit, de fapt, premizele pentru o rezistență de o ju- 
mătate de mileniu, care şi-a avut baza şi sprijinul material pe pămân- 
tul salvat de marele domn de soarta Peninsulei Balcanice. Rezistență 
încheiată cu renaşterea naţională a Sud-Estului european în secolul al XIX- 
lea şi primul pătrar al secolului XX. 

De aceea, alături de marele voievod care a câştigat-o pe câmpul de 
luptă, alături de B.P. Hasdeu care i-a fixat genial data şi caracterul, alături 
de Mihail Eminescu ce a făcut din ea partea întâi din Scrisoarea 1H, 
victoria de la Rovine îi datorează lui Alexandru V. Diţă scoaterea din 
„grajdurile lui Augias” ale unei istoriografii ce o transformase în ceea ce 
am văzut! 


* * * 


Două evenimente au permis declanşarea şi desfăşurarea acestei „bă- 
tălii pentru Rovine” care împlineşte 23 de ani cu cartea de față, bătălie dată 
în Ştiinţa românească după şase secole de la câştigarea ei pe câmpul de 
luptă: apropiata încheiere a lucrărilor la cel de al doilea volum din tratatul 
Istoria militară a poporului român şi împlinirea, la 23 septembrie 1986, a 
600 de ani de la urcarea pe tron a lui Mircea I Basarab. 

Lucrând ca redactor la Editura militară şi având în sarcină suprave- 
gherea redacțională a volumului respectiv, A.V. Diţă l-a pus în gardă pe 
şeful redacţiei de istorie a editurii, maiorul (pe atunci) loan Talpeş, că 
urmează să apară, în curând, o carte a unui „popă” din Moldova în care se 
demonstrează că data bătăliei de la Rovine este 17 mai 1395 şi că ea a fost o 
victorie totală şi epocală a românilor, obţinută prin „lupta întregului popor” 
(sintagmă având caracter de dogmă istoriografică la data aceea!). 

Cum tratatul era tributar vechiului „scenariu” dictat de adoptarea lui 

10 octombrie 1394, şi cum urma să dobândească greutatea unei cărți ofi- 
ciale, riscul de a fi infirmat de... stareţul de la Bistriţa moldovenească do- 
bândea o coloratură politică. E ceea ce l-a determinat pe viitorul general 
loan Talpeş să prezinte situaţia atotputernicului în armată frate al şefului 
statului, Ilie Ceauşescu, răspunzător de întreaga lucrare. 

Hotărârea acestuia a fost ca la sediul editurii să fie convocați pentru o 
discuţie atât partizanii datei de 10 octombrie 1394 cât şi cei ce susțineau 17 
mai 1395, şi în funcţie de rezultatele ei, care urmau să fie apreciate de loan 
Talpeş, să fie adoptată în tratat data cu cele mai puternice argumente în 
favoarea ei. 

Dezbaterea a avut loc în ziua de 27 ianuarie 1986 şi la ea au participat 
istoricii Andrei Pippidi, Nicolae Stoicescu, Tahsin Gemil (turcolog), Mircea 
Dogaru (istoric militar), Anca Tanaşoca (balcanolog), Alexandru V. Diţă şi 
subsemnatul. Rezultatul a fost adoptarea în tratat a datei de 17 mai 1395, cu 
toate implicațiile pentru modul cum urma să fie prezentat eveniment istoric 
respectiv. Paradoxală (pentru epocă) a fost introducerea în bibliografie a 
numelui arhimandritului Ciprian Zaharia şi a titlului cărții sale, aflate încă 
în manuscris!!0! 

Încurajaţi de acest prim succes atât A.V. Diţă cât şi subsemnatul am 
conceput planul de a determina Puterea politică să contribuie la ceea ce 
devenea o veritabilă restaurare a imaginii lui Mircea cel Mare, desfigurată 
de un şir lung de promotori ai distorsiunilor realității istorice. 

Fusesem însă informaţi că acest „cel Bătrân” nu era pe placul lui 
Nicolae Ceauşescu, bucuros să fie aşezat lângă ilustrul înaintaş, dar reticent 
față de supranumele lui. În consecință, primul pas în strategia adoptată 
trebuia să fie pledoaria pentru revenirea la Mircea cel Mare. El a fost făcut 
datorită solidarizării cu acţiunea noastră a maestrului Fănuş Neagu, recep- 
tiv şi la ideea părintelui Ciprian Zaharia de a-i reda voievodului adevăratul 
său supranume rebotezându-l într-un butoi de zece vedre din cel mai bun 
cotnar, oferit de dânsul ca „drepturi de autor”. 

Apărut în „Luceafărul” din 12 aprilie 1986, articolul De din vale de 
Rovine... a fost urmat la mai puțin de o lună de hotărârea Comitetului Poli- 
tic Executiv al C.C. al P.C.R. din 9 mai, publicată de „Scânteia” din 10 mai: 


1! /storia militară a poporului român, vol. II. Epoca de glorie a oastei celei mari. 
A doua jumătate a secolului al XIV-lea — prima jumătate a secolului al XVI-lea, 
Bucureşti, Editura militară, 1986, p. 591. 

„În continuare, Comitetul Politic Executiv a examinat şi aprobat PLANUL 
DE MĂSURI PRIVIND ANIVERSAREA A 600 DE ANI DE LA URCAREA PE 
TRON A DOMNITORULUI MIRCEA CEL MARE” (verzalele aparțin redacției 
ziarului). 

Aveam să aflu după 23 de ani, din gura celui în cauză, cum s-au 
petrecut lucrurile: domnul Ştefan Andrei, membru al Comitetului Politic 
Executiv, auzise, pe când era elev la liceul „Fraţii Buzeşti” din Craiova, din 
gura profesorului de istorie al domniei sale, că „aşa cum Moldova îl are pe 
Ştefan cel Mare, noi îl avem pe Mircea cel Mare”. Apariţia articolului i-a 
reamintit aceste cuvinte şi l-a mobilizat imediat pentru cauză. Venind la 
şedinţa din 9 mai cu propunerea aniversării, dar cu acest nume, a fost ime- 
diat susținut de Nicu Ceauşescu, membru supleant al CPEX. Ca urmare, 
Nicolae Ceauşescu a conchis, nu fără o notă de umor: „Cu toţii îmbătrânim, 
dar ce, acum o să zicem Maurer cel Bătrân?” 

Fără să aştepte hotărârea oficială, Societatea de ştiinţe istorice, 
Filiala Bucureşti, organizase deja, în ziua de 26 martie, la Muzeul orașului 
Bucureşti din fostul palat Şuţu, împreună cu Inspectoratul şcolar al mu- 
nicipiului şi Casa personalului didactic, o sesiune de comunicări ştiinţifice 
cu tema Mircea cel Bătrân, personalitate de seamă a istoriei româneşti 
şi europene — 600 de ani de la urcarea sa pe tron. 

Cuvântul de deschidere a fost rostit de Iulian Cârţână, prorector al 
Universităţii din București, preşedinte al filialei din București a Societăţii 
de ştiinţe istorice. Au prezentat comunicări: dr. Radu-Ştefan Ciobanu 
[Vergatti], profesor la Liceul industrial „Griviţa Roşie”: Mircea cel Bătrân, 
ctitor de țară şi mare voievod; dr. Bogdan Teodorescu, profesor la Liceul 
sanitar: Aspecte ale politicii interne a lui Mircea cel Bătrân; Cornel Popa, 
profesor la Liceul industrial nr. 3: Politica pontică a lui Mircea cel Bătrân, 
Filaret Acatrinei, profesor la Liceul industrial nr. 3: Mircea cel Bătrân şi 
domnii Moldovei, Gh. Anghelescu, profesor la Liceul „Nicolae Bălcescu”: 
Aspecte ale culturii şi civilizației româneşti în vremea lui Mircea cel 
Bătrân; Mihail M. Andreescu, profesor la Şcoala generală 166 şi Al. 
Tomescu, profesor la Liceul industrial nr. 21: Aspecte ale alianțelor poli- 
tice ale lui Mircea cel Bătrân în cadrul frontului antiotoman; Gheorghe 
Zbuchea, profesor la Liceul „Nicolae Bălcescu”: Dimensiunea sud-est 
europeană a personalităţii lui Mircea cel Bătrân, Petru Demetru Po- 
pescu, profesor la Liceul industrial nr, 21: Mircea cel Bătrân în istoria 
românilor. 


292 
www.dacoromanica.ro 


ÎN LEGĂTURĂ CU DATA REALĂ A VICTORIEI 


Din păcate aceste comunicări nu au fost editate în seria „Studii şi 
articole de istorie”, publicată de Societatea de ştiinţe istorice, dar eveni- 
mentul în sine, creat atunci de participanţii la această sesiune, rămâne o 
pagină memorabilă şi luminoasă din istoria uneori atât de încețoşată a 
posterității marelui domn (A fost consemnat de Constantin Mocanu în „Re- 
vista de istorie”, XXXIX, 1986, nr. 7, iulie, p. 705). 

Dar despre ceea ce a urmat după ea nu se poate spune acelaşi lucru. 


* * * 


Nici cei prezenți la acea şedinţă istorică şi nici cei ce contribuiseră la 
acest rezultat nu au putut să prevadă că opţiunea pentru supranumele 
glorios folosit de Dimitrie Bolintineanu în celebra sa poezie Mircea cel 
Mare şi solii, de B.P. Hasdeu şi A.D. Xenopol în scrierile lor, de Mihail 
Eminescu însuşi, alternativ cu „cel Bătrân”'%, şi până la seria de timbre 
interbelice „voievozii”, va avea drept consecinţă coagularea unei rezistențe 
îndârjite, care găsise prilejul de a-şi transfera asupra purtătorului medieval 
al supranumelui, resentimentele şi lucrarea subterană în urma căreia pro- 
motorul său contemporan avea să sfârşească aşa cum a sfârşit. Şi că i se va 
imputa lui Nicolae Ceauşescu „rebotezarea” celui în care ne străduisem — e 
adevărat — să-l facem a vedea un „alter ego”, spre a beneficia astfel de 
asistenţa oficialității pentru o lucrare pornită mult mai modest şi fără altă 
miză decât restabilirea adevărului acoperit timp de un secol de un morman 
de ficțiuni istoriografice. 

Împotrivirea la „Mircea cel Mare” va deveni un veritabil liant şi toto- 
dată o hârtie de turnesol. Ea va găsi oblăduire la „Cabinetul 2”, reuşindu-se 
ca ambițiile consoartei fatale, de egalitate şi chiar de preponderență față de 
ilustrul soț, să fie conectate la cauza celor angajați nu numai în respingerea 


12 A vizitat Mihai Eminescu Mănăstirea Cozia?, în volumul Dr. Gheorghe Mă- 
mularu, Dr. George Mămularu, Din trecutul Mănăstirii Cozia, Bucureşti, 2004, 
Fundaţia culturală Gheorghe Marin Speteanu, p. 62: „Vizitându-l pe prietenul său D. 
Scurtei la Câmpina, a găsit la acesta un album de istorie şi artă în care a găsit Mănăs- 
tirea Cozia. În acest album poetul a scris următoarele: «Cozia unde e înmormântat 
Mircea cel Mare, domn al Ţării Româneşti, acela sub care Țara cuprindea amândouă 
malurile Dunării, până la marea cea mare, Cozia unde e înmormântată familia lui 
Mihai Viteazul, un monument istoric aproape egal în vechime cu Țara». După sem- 
nătură Mihai Eminescu pune şi dată: 12 septembrie 1882.” 

supranumelui „cel Mare” ci şi a tot ceea ce contribuia la justificarea acestui 
supranume şi a fireştii mândrii de trecutul nostru istoric. 

S-a ajuns până la mobilizarea „Cabinetului 2” împotriva titlului 
însuşi de pe coperta volumului pregătit sub auspiciile Editurii Academiei 
Române, volum a cărui coordonare a fost încredinţată de Secţia de propa- 
gandă a C.C. a P.C.R., unde răspundeau de istorie Mircea Muşat şi Ion 
Ardeleanu, istoricului Ion Pătroiu de la Universitatea din Craiova. Chemat 
în ultimul moment la „Cabinetul 2”, acesta a trebuit să schimbe pe Mircea 
cel Mare în Marele Mircea Voievod. Argumentul invocat — desigur sugerat 
de regizorii din umbră — a fost luat chiar din articolul din „Luceafărul” unde 
această formă a supranumelui apare ca fiind mai veche, aparținând lui 
Radu cel Mare. În realitate, era vorba de triumful „Cabinetului 2” asupra 
„Cabinetului 1”, nefericita neavând vreo bănuială ce jocuri serveşte, până 
ce s-a dumirit la Târgovişte! 

În felul acesta se explică de ce în cuprinsul volumului respectiv 
găsim, peste tot, Mircea cel Mare, cum decretase Nicolae Ceauşescu, în 
timp ce pe copertă este Marele Mircea Voievod, cum poruncise Elena Cea- 
uşescu. 

Atunci când acelaşi istoric Ion Pătroiu şi Mircea Muşat vor scoate la 
„Meridiane” superbul album Jo Mircea, mare voievod şi domn, care se 
deschidea cu un amplu citat din Nicolae Ceauşescu, vor face ochii în patru 
să nu cumva să scape vreun „Mircea cel Mare”. Peste tot este Marele Mir- 
cea Voievod! 


* * * 


Dar oricâtă opoziție au întâmpinat, în acel an aniversar, eforturile 
conjugate ale lui Alexandru V. Diţă şi ale subsemnatului de a face să câş- 
tige realitatea asupra unor ficțiuni mai mult decât seculare, ucazul politic 
sub care reuşiserăm să le plasăm nu a putu fi înfrânt. S-a adăugat solidari- 
zarea, şi cu noi, a unor factori politici influenţi, care ne-au suflat vânt în 
pânze. Ne-am bucurat de sprijinul deplin al revistei „Luceafărul”, acum 
condusă de Nicolae Dan Fruntelată ca redactor-şef, şi având mereu drept 
„Spiritus rector” pe regretatul Mihai Ungheanu. Când însă a venit vorba ca 
Alexandru Diţă să-şi publice articolul în „Anale de istorie”, revista Insti- 
tutului de istorie a P.C.R., deci să apară investit cu autoritatea acestei 

reviste politice, barajul ridicat părea să fie de netrecut. Numai o nenorocire 
familiară m pierderea părintelui într-un accident tragic — a determinat pe 
responsabili să cedeze la presiunile celor ce au făcut apel la compasiunea 
lor. 

Hotărâtoare pentru posibilitatea de a ne face auzite vocile cu toată 
încărcătura Ştiinţifică, şi nu doar prin articole de presă, fatalmente limitate 
şi ca spaţiu şi ca autoritate, a fost însă solidaritatea profesorului Ion Pătroiu 
căruia Mircea Muşat îi încredinţase îngrijirea volumului despre Mircea cel 
Mare Şi-i recomandase ca „mână dreaptă” pe Alexandru Diţă, ceea ce i-a 
asigurat structura, ținuta şi orientarea corespunzătoare unei realități cu greu 
dezgropate de sub muntele de ficțiuni şi obligată să facă față unui nou asalt, 
din partea unei confrerii „mânate în luptă” de cu totul alte scopuri decât 
restaurarea adevărului. Un rol pe care orice istorie adevărată a celor petre- 
cute atunci trebuie să-l recunoască i-a revenit redactorului volumului de la 
Editura Academiei, doamna Niculina Florea, complicea noastră de mare 
eficiență. 

Deţin din gura regretatului Mircea Muşat informaţia că însuşi acade- 
micianul Ștefan Pascu s-a deplasat de la Cluj spre a împiedica includerea 
articolului meu Mircea cel Mare — factor hotărâtor în configurarea isto- 
rico-politică a Sud-Estului european în volumul coordonat de Ion Pătroiu. 
Dar n-a putut trece peste refuzul Secţiei respective din C.C. de a-i accepta 
cererea. 

În urma hotărârii politice din 9 mai 1986 s-au publicat şi s-au ela- 
borat, într-un singur an, mai multe articole şi cărți închinate lui Mircea cel 
Mare decât în decursul celor şase secole scurse de la urcarea sa pe tron! 
Unele volume vor ieşi de sub tipar în anul următor, sau chiar în 1988, 
menţionându-se însă că au fost prilejuite de aniversare şi elaborate în anul 
în care a avut loc. 

Dar odată trecut valul la care nu se putuse opune, confreria adversară 
imaginii în numele căreia militase un grup deloc restrâns şi deloc insigni- 
fiant m dovadă tot ce s-a tipărit cu această ocazie — şi-a regrupat forțele, 
punând la cale o confruntare în care temeiurile ştiinţifice ale acestei imagini 
glorioase să fie contestate. Ținta a devenit, de data asta, nu supranumele 
„cel Mare” ci data bătăliei de la Rovine. 

Contestarea datei de 17 mai 1395 şi reabilitarea celei de 10 octombrie 
1394 urma să demonstreze tocmai lipsa de seriozitate a grupării ce jucase 

un rol determinant în cele petrecute, şi să o compromită în ochii factorilor 
politici care le ţinuseră partea. 

Aşa a fost organizată, în ziua de 23 martie 1988, la Institutul de 
Arheologie, cu concursul binevoitor al directorului de atunci, între timp de- 
cedatul Constantin Preda, dezbaterea pe marginea comunicării arheologu- 
lui Nicolae Constantinescu, intitulată: Rovine. 10 octombrie 1394. Argu- 
mente istorico-arheologice. 

Autorul ei era semnatarul uneia dintre cele două scrieri despre Mircea 
cel Mare apărute după monografia lui P.P. Panaitescu: micromonografia 
Mircea cel Bătrân, publicată în anul 1981 de Editura militară în seria 
„Domnitori şi voievozi” (nr. 16)'”. 

Pentru a nu lăsa nicio îndoială asupra intenţiei cu care fusese organi- 
zată această discuție, directorul Constantin Preda a rostit în deschidere o 
scurtă alocuţiune, pe care o redau integral: 


„Stimate colege, stimaţi colegi, dragi oaspeți, 

Pentru că astăzi este aproape ca o sărbătoare, atâta vreme cât sala 
aceasta cunoaşte pentru prima dată o asemenea mare prezenţă şi un aşa de 
mare interes arătat comunicării colegului nostru Constantinescu, cineva 
spunea, la un moment dat, venind pe scări încoace: «Vedeţi că sunt mai 
mulți decât la Rovine!». Ei, sigur că n-a fost chiar aşa, dar oricum, într-a- 
devăr, sala de şedinţe nu a cunoscut niciodată un asemenea mare număr de 
colegi și fără îndoială că ne bucurăm. În acelaşi timp îi salutăm cu toată 
căldura pe oaspeţii noştri de astăzi. 

Cred că trebuie să subliniem, de la început, interesul de care se bucură 
Rovinele şi astăzi în rândul specialiştilor. Nu rămâne decât să vedem la 
capătul comunicării şi al discuţiilor dumneavoastră care va fi rezultatul 
acestei... Al luptei, să spunem, pe care dumneavoastră o veți da aici. 


13 A doua, semnată Ion Negoiu, este Mircea cel Bătrân, Bucureşti, Editura Ştiin- 
țifică, 1965, publicată de Consiliul pentru răspândirea cunoştinţelor cultural ştiinți- 
fice. Este o broşură de 60 de pagini. Evident, data bătăliei de la Rovine este pentru 
autor 10 octombrie 1394, dar în notă (p. 42) se dă și informaţia că „In ultima vreme, 
unii istorici străini susțin că lupta de la Rovine s-a desfăşurat în mai 1395”. 

Autorul mai atribuie înlăturarea de la tron şi înlocuirea cu Vlad lui Baiazid şi 
boierimii, în stilul caracteristic epocii. Un capitol se ocupă de „A doua mare înfrun- 
tare”, din 1397, după cronica lui Chalcocondil. Finalul este rezervat „armistițiului” ce 
va fi încheiat cu Mehmed 1 în 1415 şi afirmației că „Mircea cel Bătrân, pentru a salva 
țara de cumplitele distrugeri, este nevoit să încheie pace cu turcii” (p. 59). Unica 
valoare a broşurii este calitatea de prima apariţie după cartea lui P.P. Panaitescu din 
1944. După 21 de ani! 


2% 
www.dacoromanica.ro 


ÎN LEGĂTURĂ CU DATA REALĂ A VICTORIEI 
Cu aceste câteva cuvinte introductive, îl rog pe tovarășul Constan 


tinescu să dea citire comunicării”. 


După prezentarea comunicării s-au înscris la discuții (în ordinea în 
care au luat cuvântul) Dan Zamfirescu, preotul Ion Ionescu, Daniel Barbu, 
Andrei Pippidi, Nicolae Stoicescu, Petre Diaconu, Mircea Dogaru, Ale- 
xandru V. Diţă, Silvia Baraschi, Sergiu Iosipescu, M. Zahariade, Mehmed 
Ali Ekrem. La sfârşit gazda a rostit un cuvânt de încheiere diplomatic, prin 
care a evitat să dea câştig, de cauză vreuneia din tabere, socotind problema 
încă deschisă. i 

Din păcate, imediat după ce au părăsit sala de şedinţe, partizanii lui 10 
octombrie 1394 s-au grăbit să anunţe urbi et orbi zdrobirea partizanilor lui 
17 mai 1395. S-a început, cum era de aşteptat, cu „organele” politice, 
„lămurite” că au fost induse în eroare de nişte impostori. 

Răspunsul pe care l-am dat împreună cu Alexandru V. Diţă (care însă 
a fost oprit să-l semneze, din cauza condiţiei sale de redactor al Editurii 
militare) a fost transcrierea de pe banda de magnetofon atât a comunicării 
cât şi a discuţiilor ce i-au urmat şi anexarea unui bogat material docu- 
mentar, invocat în decursul dezbaterii fără a putea fi prezentat. El era oferit 
acum integral. S-au adăugat şi observaţiile noastre prilejuite de lectura 
celor transcrise, rezultând un volum de 334 pagini dactilografiate, pe care 
l-am xerocopiat în 30 de exemplare (cifra în limitele căreia nu intram sub 
incidenţa legii) şi l-am distribuit celor interesaţi, începând cu directorul — 
gazdă al Institutului de Arheologie şi cu Secţia de propagandă a C.C. al 
P.C.R. 

În urma acestei acțiuni, euforia celor ce se grăbiseră să-și proclame 
victoria s-a mai potolit. Dar o dată cu cele întâmplate în decembrie 1989, 
s-a crezut că a venit ceasul revanşei. 

Cel ce s-a considerat investit cu misiunea de a înfiera prestaţia taberei 
adverse a fost arheologul Radu Popa, de atunci trecut în lumea drepţilor, 
spre reala pierdere a ştiinţei pe care o servea. În numărul 3 din 2 februarie 
1990 al nou-apărutei reviste „22”, în articolul intitulat Arheologia româ- 
nească sub presiune. Activişti şi securişti în templul lui Clio, acesta a ținut 
să insereze următoarele: 


„Şi pentru că am vorbit despre ciomăgari, să evocăm aici şi dezagre- 
abila apariţie la şedinţele de comunicări ale institutului a unor trupe de 

genul celei conduse de Dan Zamfirescu, un fel de Adrian Păunescu al isto- 
riografiei româneşti din ultima perioadă, atât sub aspectul plusurilor cât 
mai ales sub cel al minusurilor etice şi de altă natură, înarmată cu aparate de 
înregistrare şi combativitate revoluționară, în scopul impunerii rebotezării 
postume a lui Mircea cel Bătrân în «cel Mare», calificativ evident mai pe 
placul diriguitorilor operei de «reajustare» a istoriei româneşti. Confrun- 
tarea de opinii şi concluziile la care s-a ajuns sunt mai puţin importante în 
acest context, semnificativ fiind doar faptul că instanța căreia i-a fost 
predat spre apreciere volumul rezultat din transcriere textelor prezentate şi 
a discuțiilor n-a fost alta decât sinistra secție de propagandă de la comitetul 
central, cea mai în măsură să pună la punct pe arheologii şi istoricii re- 
fractari la indicaţiile din documentele de partid. Procedeul adoptat de Dan 
Zamfirescu şi de alţii ca el, amestec de informare şi denunț, lămurește 
implicit mobilul acestui gen de inovaţii istoriografice”. 


În virtutea dreptului la replică am trimis atunci un răspuns redacţiei, 
în care lămuream în special trei probleme: că înregistrarea discuţiei s-a 
făcut cu deplinul acord, solicitat şi obținut de la conducerea Institutului de 
Arheologie, care nu dispunea de mijloacele necesare; că nu a fost acolo 
vorba nici un moment de „rebotezarea” lui Mircea cel Bătrân în cel „cel 
Mare” ci exclusiv de data bătăliei de la Rovine, ceea ce, ca participant la 
acea şedinţă, o ştia şi dânsul şi în al treilea rând, că nu noi am asaltat „sinis- 
tra secție de propagandă” spre a ne proclama învingători în dispute din 23 
martie, ci colegii dânsului. Noi am fost constrânşi doar să replicăm, oferin- 
du-le un exemplar din lucrarea rezultată, a cărei difuzare a început cu In- 
stitutul de Arheologie, unde cel ce a acceptat să-l ducă a fost însuşi Radu 
Popa, la data aceea în cele mai politicoase raporturi cu subsemnatul. 

Răspunsul meu nefiind publicat de revistă, deşi era redactat în cei mai 
urbani termeni, l-am tipărit într-o broşură la editura pe care tocmai o înfiin- 
țasem şi apoi în volumul Războiul împotriva poporului român, unde poate 
fi găsit de cei curioşi să-l citească. 


* * * 


În acelaşi an 1990, domnul Nicolae Constantinescu a tipărit, în nu- 
mărul 7-8 din iulie — august al „Revistei istorice” (serie nouă, tomul I) arti- 
colul Puncte de vedere asupra datării bătăliei de la Rovine („17 V 1395”), 
în care ghilimelele ce încadrau data de 17 mai erau menite a sugera lipsa ei 
de temei. 

În acest articol, pe care redacţia l-a repartizat rubricii „opinii” şi l-a 
tipărit cu o literă aproape ilizibilă, era oferită specialiştilor forma conside- 
rată de autor, cel puţin la data aceea, deplin cristalizată, a comunicării din 
martie 1988. Ne asigura însuşi autorul, în nota de la p. 783, unde nu scăpa 
prilejul de a insera şi următoarea lămurire, în consonanţă cu cele scrise de 
Radu Popa în urmă cu câteva luni: 


„La 21 XI 1988 am aflat cu stupoare de abuzul săvârşit de Dan Zam- 
firescu: interpretând în stil propriu dreptul de opinie, d-sa şi-a îngăduit — 
fără avizul celor interesați — să difuzeze, sub un titlul incitant, atât comu- 
nicarea subsemnatului (scrisă şi verbală) din 23 III a.c., cât şi discuţiile în 
legătură cu ea, totul pe baza înregistrării pe o suspectă bandă magnetică şi 
mai cu seamă, a comentariilor d-sale post festum (desigur) căutând să 
minimalizeze demersul nostru pe un ton incalificabil de jignitor”. 


VIII 


Articolului din „Revista de istorie” i-a răspuns Alexandru V. Diţă, în 
volumul 77 mai 1395, o dată importantă în istoria universală — Victoria 
românească de la Rovine, care împreună cu „Fuga şi restaurarea” lui 
Mircea cel Mare între realitatea istorică medievală şi ficțiunea istorio- 
grafică modernă de acelaşi autor, şi cu al treilea, semnat de Fănuş Neagu, 
Virgil Joița şi subsemnatul, au deschis noua etapă din cercetarea acelor 
probleme ridicate de domnia lui Mircea cel Mare cu care se luptaseră şi ra- 
taseră câțiva dintre cei mai iluştri reprezentanți ai istoriografiei româneşti. 

Prilejuite de împlinirea a 600 de ani de la victoria de la Rovine, ele au 
putut să apară datorită sprijinului material al domnului George Constantin 
Păunescu, cea mai mare parte a tirajului de 700 de exemplare fiind achi- 
ziționată apoi de Guvernul României datorită Secretarului de Stat Nicolae 
Dan Fruntelată, şi difuzată peste hotare. 

Pentru a respecta imperativul dreptului roman „audiatur et altera pars”, 
în acelaşi volum Alexandru V. Diţă a inclus, fără cea mai mică intervenție, 
textul din „Revista de istorie”, pe care însă editura l-a tipărit cu o literă mai 
clementă cu ochii cititorilor. 

Alături de textul intitulat 77 mai 1395 data reală a bătăliei de la 
Rovine. Răspuns domnului Nicolae Constantinescu, Alexandru V. Diţă a 
publicat articolul 70 octombrie — istoria unei interpolări... istorice, în care 

pornind de la articolul din 1928 al istoricului sârb D.Sp. Radojcici a de- 
monstrat că această faimoasă dată de /0 octombrie a fost adăugată într-una 
din copiile cronicii sârbeşti din categoria celor „tinere” abia în secolul al 
XVII-lea, adică la peste două secole de la evenimentul pe care pretindea 
că-l datează! 

Demonstrația lui Alexandru V. Diţă, bazată pe examenul întregii tra- 
diții manuscrise a cronicilor „tinere” aducea un argument extrem de pu- 
ternic împotriva credibilității datei de 10 octombrie în privința bătăliei de 
la Rovine. Această dată se dovedea un cui fictiv de care se agăţase, mai bine 
de un secol, un sac de ficțiuni şi erori, transformate în veritabile dogme ale 


istoriografiei româneşti. 


Dar acest argument nu este singur! 

Încă din 1910, Constantin M. Kogălniceanu, fiul marelui om poli- 
tic, a publicat un scurt articol intitulat Cercetări critice cu privire la istoria 
românilor. „Vlad I voievodul Basarabiei”. 1396-1397'%, în care afirma: 


„Nu putem admite părerea dlui Iorga, după care Vlad ar fi fost pus 
domn deja în toamna anului 1394” deoarece „nu e admisibil ca sultanul în- 
vins cu desăvârşire chiar din această cronică (aşa-zisa „cronică bulgară” — 
n.n.) să fi putut pune un domn contra învingătorului Mircea. Evident că 
cronica din greşeală pune acest eveniment la 1394 pe când în realitate 
apucarea tronului de Vlad cu ajutorul turcilor şi sub protecţiunea regelui 
Poloniei nu va avea loc decât în 1396, cum este adeverit atât prin diploma 
sa din acest an precum și prin aceea a regelui Sigismund din 1397. În cea 
dintâi Vlad zice că a dobândit domnia de curând «nuper» de la regele şi 
regina Poloniei.” 

[...] „Dacă Vlad ar fi domnit cum admite dl Iorga din 1394-1397, dacă 
prin urmare el ar fi fost domn la 1395 când Mircea încheie tractatul 
său de alianță cu Sigismund, neapărat că una din condițiile acestui 
tractat, sau mai bine zis principala ar fi reintegrarea sa pe tronul 
uzurpat. Ei bine nu numai că nu e nici un cuvânt despre aceasta, dar 
din toată concepţiunea tractatului rezultă în mod indiscutabil cum că 
Mircea la acea epocă era Domn netăgăduit în Ţara Românească.” 

[...] „De aceea greşeşte dl Iorga atribuind victoria reputată la Posada în 
1395 asupra lui Sigismund lui Vlad, pe când victoria revine tot marelui 
Mircea. DI Iorga presupune că în diploma lui Sigismund din 1408 în care se 


194 „Revista pentru Istorie, Arheologie şi Filologie”, an XI, partea II, 1910, p. 
331-333, 

aminteşte de această înfrângere s-ar fi confundat Mircea cu Vlad. Această 
tălmăcire este imposibilă. Sigismund zice însuşi că a fost atacat de 
Mircea care — adaogă el — alunecase pe povârnişul vechei sale 
necredinţe şi al nerecunoştinței, ceea ce în nici un caz nu s-ar potrivi cu 
Vlad, căci acesta niciodată nu fusese supus regelui Ungariei Sigis- 
mund, nerecunoscând de adevărat moştenitor al tronului ungar decât pe 
Vladislav regele Poloniei, ca soț al Edwigăi”. 


După aproape o jumătate de secol, în 1957, Gh.T. Ionescu’ relua 
argumentul situaţiei lui Mircea la Braşov, întărindu-l cu încă o mărturie, 
cunoscută şi lui Onciul, dar care făcuse din acel document prilejul unei 
concluzii contrare celei date de G.T. Ionescu. 

Este vorba de actul de vasalitate semnat de Ştefan I al Moldovei, act 
publicat de Mihai Costăchescu în Documente moldovenești înainte de 
Ștefan cel Mare, vol. II, laşi, Viaţa românească, 1932, p. 611-615. Acest act 
este scris pe pergament şi are pecetea cea mare a domnului şi opt peceţi 
mici ale boierilor, atârnate. Se păstrează acum în Arhiva Ministerului de 
Externe din Moscova, fiind dus acolo după intrarea Poloniei în componența 
imperiului rus. 

În acest act, precis datat („în ziua Sfântului botez al Domnului. În anii 
de la naşterea Domnului 1395”), domnul Moldovei şi boierii jură să le fie 
credincioşi regelui, reginei şi urmaşilor lor, şi „să-i ajutăm cu toată puterea 
noastră, cu toți prietenii, cu toți frații noştri şi cu nepoții noştri împotriva 
craiului Ungariei, contra voievodului Basarabiei, contra turcilor, contra 
tătarilor” (p. 614). Concluzia pe care o trăgea în mod firesc G.T. Ionescu 
era că la 6 ianuarie 1395 „voievodul Basarabiei” aşezat între duşmani ime- 
diat alături de Sigismund de Luxemburg, „craiul Ungariei” şi înaintea 
turcilor şi tătarilor, nu putea fi decât cel presupus la data aceea de P.P. 
Panaitescu a se fi „menţinut în unele părți răsăritene ale țării” (ed. cit., p. 
304), dar care în realitate nu fusese încă înlăturat de la conducerea Țării 
Româneşti şi din capitala Argeş, ceea ce reiese clar din modul cum apare la 
Braşov în 7 martie 1395: 


1% Gheorghe T. Ionescu, Contribuţiuni la cronologia domniei lui Mircea cel 
Bătrân şi a lui Vlad Voievod în Țara Românească, apărut în 1957 şi retipărit în 
volumul Contribuţii la istoria românilor. (Studii şi materiale). Îngrijirea ediţiei, 
studiu introductiv şi note Ionel Cândea. Cuvânt înainte Şerban Papacostea. Indice 
Rozalia Pârlitu, Brăila, Muzeul Brăilei, Editura Istros, 2004. 

„Nu poate fi vorba că acela impotriva căruia se lega să lupte era Vlad, 
căci acesta era prietenul Poloniei. Numai Mircea trebuie înţeles prin 
«voevodul Basarabiei» contra căruia se lega să lupte. Numai el nu era 
prietenul Poloniei, ci al ungurilor, acum. Dar nimeni nu l-ar fi vizat în- 
tr-un tratat, dacă Mircea, în acest moment, ar fi fost numai un pribeag. 

Aici la Braşov, la 7 martie, se încheie vestitul tratat de alianță, pe picior 
de egalitate, dintre Mircea şi Sigismund în 1395. Dar din tot timpul dintre 
18 februarie şi până la 7 martie 1395 nu e nicio ştire că Mircea ar fi stat 
acolo la Braşov, ceea ce arată că pentru încheierea tratatului el venise 
din altă parte decât din ţinuturile regelui şi această altă parte e firesc, nu 
putea fi decât țara sa. Pentru o astfel de călătorie adversarul de la Argeş 
nu-l putea împiedica în niciun fel, căci nu-i era la îndemână să o facă. 

Însuşi conținutul tratatului pledează pentru teza noastră. Oricât ar fi fost 
de mare pericolul turcesc şi oricât am admite că în mintea sa Sigismund ar 
fi putut înțelege că între el şi Mircea trebuie să fie un acord perfect în lupta 
contra dușmanului comun şi tot nu se poate crede, că dacă Mircea s-ar fi 
găsit la Braşov la 7 martie 1395 ca un pribeag, care vrea să-şi recuce- 
rească domnia, ca cineva care lucrează în numele unei țări pe care 
speră s-o aibă din nou şi nu ca unul care stă bine pe picioarele sale, care 
vine şi lucrează cu fermitate angajând realități sigure, izvorâte dintr-o 
stăpânire efectivă, Sigismund s-ar fi mulțumit să încheie un astfel de 
tratat. 

Actul nu e unul de evidentă vasalitate, chiar dacă cuprinde în el sâm- 
burele vasalității. Nu numai că Sigismund nu profită de poziția lui Mircea, 
dar faptul vasalităţii nu este deloc subliniat, ba am putea spune că se 
trece repede peste el făcându-se numai aluzie la jurăminte prestate 
după datini şi la legămintele vechi, şi atât, Este clar că Sigismund, care 
nu sta politiceşte mai bine decât Mircea — el avea relaţii destul de rele 
cu Polonia, prietena turcilor şi venea după o înfrângere pe care oricât 
o reprezenta ca o victorie, ştia bine că era o înfrângere din partea 
moldovenilor — a căutat să se ferească de fapte care ar fi putut face pe 
muntean să nu primească un astfel de tratat, 

Ca fugar fără ţară, o asemenea atitudine pentru Mircea ar fi fost 
imposibilă, şi odată cu ea nici Sigismund nu ar fi avut de ce să fie atât 
de modest în pretenții, mai ales că nu prea era din fire. Numai ca domn 
al țării sale, fie şi numai al unei părți din ea, Mircea putea fi tratat aşa 
cum arată actul din 7 martie 1395. 

Amintirea participării forțelor româneşti la lupta contra turcilor şi, de 
asemenea, menţionarea intenționată a «părților lui Dobrotici» ca şi a feu- 
delor transilvane în tratatul de la Braşov sunt dovezi în plus că Mircea 
încă stăpânea o parte din teritoriul Țării Româneşti şi nu era un pri- 


302 
www.dacoromanica.ro 


ÎN LEGĂTURĂ CU DATA REALĂ A VICTORIEI 


beag. Ba mai mult, menţionarea «părților lui Dobrotici» vine să întărească 
părerea că ţinuturile ce mai erau în stăpânirea sa, erau cele de răsărit ale 
țării. Prin nimic deci tratatul nu face să se înțeleagă fuga lui Mircea din 
tară. 

Încă un cuvânt pentru susținerea aceasta atât de necesară temei noastre. 
Sigismund, a doua zi după încheierea tratatului, la 8 martie 1395, se duse la 
Codlea, unde stătu câteva zile, după care apoi e la Sibiu, iar la 25 martie e la 
Cluj. 

Cum ar fi putut face aşa ceva, dacă Mircea, acum aliatul său, fugar, ar fi 
rămas în Braşov, fără să se mai preocupe de faptul că el era găzduitorul? 
Prezenţa sa la Codlea, a doua zi după un astfel de act, se explică prin aceea 
că obligaţiile lui de gazdă încetaseră odată cu plecarea vecinului din sud, 
care avea destule treburi şi griji acasă, pentru a se grăbi să se întoarcă la 
Târgovişte. 

Adăugăm că nici unul din actele regale, imediate, care se referă la 
expediţia lui Sigismund din 1395, nu aminteşte în vreun chip oarecare 
că regele a intenţionat să restabilească în scaunul pierdut pe Mircea, 
cum se face în alte cazuri, într-al lui Dan al II-lea, spre pildă. Credem că 
aceste fapte pot demonstra în chip suficient că stăpânirea lui Mircea în Ţara 
Românească nu încetează odată cu instalarea lui Vlad la Argeş. 

Se vede că îi avem de fapt pe amândoi domni, în acelaşi timp, după 
Rovine. Şi atunci se pune întrebarea: îl mai putem aşeza ca domn al Ţării 
Româneşti, în adevăratul şens al cuvântului, adică în sensul că e acceptat 
de țară, pe Vlad încă din 1394 octombrie 10, numai pe simplul motiv că el 
stăpâneşte la Argeş?” (p. 142-143). 


Acceptând şi el data de 10 octombrie 1394 pentru lupta de la Rovine 
(căreia într-un alt articol i-a propus o localizare absurdă), „cele patru cam- 
panii” inventate de P.P. Panaitescu şi chiar povestea cu moartea reginei 
Maria în timp ce Sigismund lupta la Nicopolul Mic, G.T. Ionescu şi-a 
transformat restul studiului în altă piesă dintr-un muzeu al rezultatelor 
nefericite provocate în istoriografia românească de zborurile „imaginaţiei 
creatoare” pe deasupra documentelor. Dar aceste observaţii pertinente au 
scăpat doar cu rândurile finale din ceea ce am reprodus mai sus. 

Evident că simpla eliminare a interpolării de peste două secole a 
copistului sârb şi acceptarea realității: la data când semna „tratatul” de la 
Brașov Mircea era sigur stăpân, pentru simplul motiv că bătălia căreia 
i se atribuie înlocuirea sa cu Vlad încă nu se dăduse, degrevează obser- 
vaţiile pertinente ale lui G.T. Ionescu de ceea ce ele datorau acestor opțiuni 
eronate, 

Un deceniu şi ceva după apariția încercării (nereuşite) a lui G.T. 
Ionescu de a descifra „enigma” lui Vlad I şi a institui o cronologie (fan- 
tezistă) a urcărilor şi debarcărilor sale de pe tronul de la Argeș, în atmosfera 
de campanie ilustrată de comunicarea din 28 martie 1988 de la Institutul de 
Arheologie, „Revue Roumaine d'Histoire” a publicat în primul număr din 
1988 articolul emeritului şi ilustrului numismat Octavian Iliescu autor al 
monografiei fundamentale închinate Monezelor lui Mircea cel Bătrân. 

Intitulat Vlad Ier Woivode de Valachie: le règne, le sceau et les 
monnaies, autorul lui se declara la început: „sans avoir l'intention de nous 
engager dans cette discussion, très passionnée et passionnante en même 
temps”, dar încheia spunând că „on comprend mal comment Mircea, 
affaibli par la défection de Vlad et des boyards d'Oltenie, avait pu quand 
même remporter le 17 mai une écrasante victoire sur une considérable 
armée ottomane commandée par Bajazet Ier en personne”. În consecință, 
„ce sont la des questions assez sérieuses, qui impliquent, a notre avis, un 
nouvel examen, plus profond, des sources relatives a la date de la bataille de 
Rovine.” Fraze suficiente spre a determina rapida lui apariţie, deşi conținu- 
tul privea mai ales domeniul în care autorul era un specialist reputat: 
sigiliile şi monezile. 

Examinând din acest articol doar partea ce-i revine autorului în 
îmbogățirea cu noi contribuţii a repertoriului de ficțiuni creat de predece- 
sori, să reținem de la început aportul său real în împingerea cu un pas mai 
departe a discuţiei mai mult decât seculare: scoaterea lui Vlad I din mo- 
mentul istoric „10 octombrie 1394”, începută de Const. M. Kogălniceanu 
în 1910, şi deplasarea convingătoare, de către dânsul, în alt moment. 

Pentru Octavian Iliescu acest moment este cu opt luni mai târziu. 
Pentru A.V. Diţă este şi mai târziu: în noiembrie 1395, dar nu după 10 de- 
cembrie!%. 

Cu aceasta s-a risipit însă scenariul Huber-Irecek-lorga-Onciul 


1% Tipărită abia în 2008 de veritabila uzină cultural-ştiințifică ce este Muzeul 
Brăilei sub directoratul istoricului Ionel Cândea. Cartea are 345 pagini şi cronologic 
îi urmează monografiei din 1944 a lui P.P. Panaitescu. 


107 Alexandru V. Diţă, „Fuga ” şi „restaurarea ” lui Mircea cel Mare între reali- 
tatea istorică medievală şi ficțiune istoriografică modernă, Bucureşti, Editura Roza 
Vânturilor, 1995. 

et Co. în care Vlad era indisolubil legat de 10 octombrie 1394, când i-ar 
fi urmat — pus de Baiazid — lui Mircea, cel fugit şi refugiat în Ardeal, 
după ajutorul lui Sigismund. Dar ajuns acolo abia după cinci luni de 
fugă şi fără ca în tot acest timp, la Suceava şi la Cracovia să se afle că la 
Curtea de Argeş domneşte Vlad. Adică cel ce în singurul act rămas de 
la el, din mai 1396, se declară pus pe tron „de curând” de către regele 
Vladislav şi regina Hedwiga! 


Pentru Octavian Iliescu, Mircea „appelé plus tard dans l'historio- 
graphie roumaine tantôt Mircea cel Bătrân (l'Ancien), tantôt Mircea cel 
Mare (Le Grand)” este oricum „le premier chef d'Etat roumain qui ait 
gravé son nom dans l’histoire universelle”. Dar în umbra lui a existat 
„pendant un certain laps de temps” şi acest Vlad, care a deţinut „le pouvoir 
suprème en Valachie — ou du moins sur une partie du pays, y compris sa ca- 
pitale”, bătând monezi, „comandând armate împotriva adversarilor săi” şi 
întreținând relaţii cu sultanul Baiazid I, regele Sigismund al Ungariei şi 
Vladislav Jagiello al Poloniei. 

Despre relaţiile cu ultimii doi avem documente categorice. Despre 
cele cu Baiazid nu avem decât ficţiunile lui C. Irecek şi ale vasalilor săi 
români, iar O. Iliescu vine să le sporească prin articolul său, nu fără a lăsa 
însă loc şi adevărului atestat de documente. 

O. Iliescu constată de la început că „aproape toţi istoricii care au 
studiat până în prezent evoluţia situaţiei politice şi militare a Ţării Româ- 
neşti către sfârşitul sec. al XIV-lea sunt în general de acord să aşeze înce- 
putul domniei lui Vlad «Uzurpatorul» imediat după bătălia de la Rovine 
dată de Mircea unei puternice armate otomane comandate de sultanul 
Baiazid Ilderim în persoană” şi că după „victorioasa luptă îndârjită care a 
avut loc cu această ocazie, Mircea n-ar fi putut face față forțelor de rezervă 
venite în ajutorul armatei învinse (n'aurait pas pu faire face aux force de 
reserve apportait au secours de l’armée vaincue) şi ar fi trebuit să se retragă 
în faţa lor, fapt de care a profitat Vlad spre a pune mâna pe tron cu 
consimțământul şi sprijinul lui Baiazid.” 

Dar — constată autorul articolului — există şi documente ce ne duc spre 
altă reprezentare a faptelor: 


„Primul document ce furnizează o informaţie prețioasă în legătură cu 
aceasta este cu siguranță (certainement) actul omagiului depus de Ştefan |, 
domn al Moldovei, către regele Vladislav Jagello şi regina Hedwiga ai 

Poloniei. Emis la Suceava, la 6 ianuarie 1395, acest act redactat în slavonă, 
stipula între alte obligații asumate de Ştefan pe aceea de a combate pe 
regele Ungariei şi în mod egal (également) pe voievodul Basarabiei (adică 
al Ţării Româneşti). Cum s-a observat deja, acesta nu putea fi decât 
Mircea care, în consecință, la data aceea domnea singur în Țara Ro- 
mânească. La data aceea, aşadar, Vlad nu se arătase încă.” (p. 75). 


Aproape imediat după depunerea omagiului către regele Poloniei de 
către Ştefan I apare Sigismund în încercarea de a-l readuce sub suzerani- 
tatea sa, dar este bătut la Hindău (Ghindăoani). 


„Această victorie răsunătoare a lui Ştefan a cărui ostilitate față de 
Mircea se declarase încă din 6 ianuarie 1395 — îl obligă pe acesta din urmă 
să-şi întărească relaţiile sale cu regele Ungariei. De aceea, la 7 martie 1395 
la Braşov — fără îndoială după multe discuții — cei doi monarhi au con- 
chis un veritabil tratat de alianță, în condiții minuțios stipulate şi arătând 
(montrant) o egalitate perfectă între cele două părți. Din acest caracter s-a 
dedus în mod îndreptăţit (avec justesse) că la data aceea Mircea deţi- 
nea singur puterea supremă în Ţara Românească.” 


Autorul atrage atenţia că din acest act lipsesc cuvintele „Dei Gratia” 
prezente în tratatul aceluiaşi cu Polonia şi acceptă explicaţia lui C. Moisil 
pentru absenţa peceţii celei mari, din cauză că ar fi putut-o pierde „a l'occa- 
sion de la bataille de Rovine” (comparaţia cu situaţia lui Carol Robert care-şi 
pierduse pecetea la „Posada” în 1330 întăreşte această presupunere)'%, ceea 
ce ne lasă să credem că şi pentru O. Iliescu bătălia avusese loc la 10 octom- 
brie 1394, înainte de tratatul de la Braşov, dar că ea nu fusese urmată de înlo- 
cuirea lui Mircea cu Vlad pe tronul Ţării Româneşti, ca în scenariul lrecek-— 
Onciul-lorga. Şi pentru O. Iliescu „nimic din înfăţişarea tratatului conchis la 
Braşov (rien de la teneure du traite conclu a Braşov) nu arată că Mircea nu 


mai deţinea la acea dată puterea supremă în Ţara Românească.” (p. 76-77). 


sa 
1 


'% Întrebarea ce rămâne fără răspuns este dacă şi toţi boierii aduşi cu dânsul şi al 
căror jurământ alături de domn este menţionat explicit în textul respectiv îşi pierdu- 
seră pe ale lor în aceeaşi bătălie şi deci nu le ataşaseră precum boierii lui Ştefan 1. 
Lipsa peceţilor boiereşti arată clar că nu era vorba de un act solemn care să angajeze 
țara, garantat nu numai de domn ci şi de marii dregători, ci numai de o „hârtie la 
mână” cu care Sigismund să poată dovedi acasă, unde se întorcea şifonat din Mol- 
dova, că şi-a făcut vasal şi aliat pe cel mai important personaj din regiune, Mircea, 
celălalt domn, al celuilalt stat românesc, ceea ce-i folosea în situaţia destul de compli- 
cată cu care se confrunta în regatul său (vezi pentru aceasta Radu Ștefan Vergatti, în 
volumul de față p. 644). 

„Lectura textului tratatului semnat la Braşov în 7 martie 1395 ne 
autorizează să afirmăm că până la începutul acestei luni nu era încă vorba 
(il ne s'agissant encore) de nici o pretenție la tronul Ţării Româneşti etalată 
de Vlad sau de oricare altul, căci nu se poate găsi nici cea mai mică aluzie 
la existenţa unei eventuale opoziții la puterea supremă deținută de 
Mircea.” (p. 77) 


În urma celor stabilite la Braşov, o lună mai târziu Sigismund luă 
hotărârea să organizeze un corp expediționar de o mie de oameni sub co- 
manda lui Ștefan de Losoncz care trebuia să pătrundă cât mai curând po- 
sibil (aussitôt possible) în Ţara Românească „comme avant-garde de 
l’armée royale; aceasta trebuia să-i urmeze imediat ce va fi gata.” 

Urmează istoria acestei expediţii în final nefericită, fiindcă 


„intră în Ţara Românească la începutul lunii mai, dar puţin după aceea 
ea fu surprinsă la trecerea unui râu, forte probabil Jiul, şi nimicită de o 
forță armată a lui Vlad ajutat de un mare număr de turci. Ştefan de 
Losoncz însuşi şi-a găsit moartea. Prin urmare în mai 1395, în Oltenia, şi 
cu prilejul luptei date lui Ştefan de Losoncz şi câştigată cu ajutorul 
unui contingent otoman — venit fără îndoială de la Vidin la cererea sa — 
îşi face apariția Vlad, etalându-şi pentru prima oară pretențiile sale de 
Domn al Ţării Româneşti şi având de partea sa un grup de partizani 
recrutaţi printre boierii care posedau domenii în Oltenia. Totuşi, chiar şi 
după această primă victorie, Vlad nu era decât un simplu pretendent 
la tronul Ţării Româneşti. La Argeş, capitala țării, cel ce deținea încă 
puterea supremă era Mircea”. 


Odată cu cele citite mai sus ne trezim însă transportaţi de pe tărâmul 
realităților documentar atestate sau argumentabile, pe covorul fermecat al 
fanteziei, cu care străbătuseră un veac de istoriografie naţională şi Onciul, 
şi Iorga, şi C.C. Giurescu şi P.P. Panaitescu şi G.T. Ionescu — ultimul ce-şi 
încercase puterile în dezlegarea enigmei Vlad! 

În primul rând autorul articolului omite să amintească și să introducă 
în scenariul propus de el în legătură cu Vlad „amănuntul” principal: „la 
începutul lui mai” sultanul Baiazid, în fruntea celei mai numeroase şi 
puternice oști ce trecuse vreodată Dunărea de la împăratul Traian se 
afla deja pe teritoriul Ţării Româneşti. El era hărțuit de domnul român 
pe drumul spre locul unde se va da, la 17 mai, lupta de la Rovine. 

Ştim că despre declanşarea campaniei sultanale se luase act la Buda 
încă din aprilie. Regele abia întors acasă după expediţia nereuşită din 

Moldova şi întâlnirea atât de reuşită cu domnul Ţării Româneşti la Brașov, 
dădea de ştire în scrisoarea către magistrul Gheorghe de Beclean (ea ni s-a 
păstrat) la 6 aprilie de mobilizarea decretată pentru a veni în ajutorul prin- 
cipalului aliat. Îi menţionează nominal pe Ştefan de Losoncz şi Francisc 
Bubek, care nu aveau cum să constituie o „avangardă” a oştii regale dacă ți- 
nem la înțelesul termenilor, ci un prim ajutor, menit poate şi să demonstreze 
aliatului său că angajamentele recente sunt respectate. 

La 8 mai Ştefan de Losoncz nu plecase încă în Ţara Româneas- 
că, fiind reţinut la Buda de un proces!'%. Nu se ştie nimic precis, cu excepția 
faptului că în cursul acestei misiuni în care a plecat după 8 mai el a pierit 
ucis de turcii care se aflau deja pe teritoriul Țării Româneşti, şi nu aveau să 
fie chemați de Vlad de la Vidin, din moment ce erau comandațţi de sultan în 
persoană (Francisc Bubek a scăpat însă cu viață). 

Dintr-o diplomă a lui Sigismund s-a putut deduce că această moarte 
s-a întâmplat înainte de 21 iunie 1395.!'' Introducerea lui Vlad în acest 
moment şi cu acest rol este însă în întregime rodul fanteziei domnului 
Octavian Iliescu şi nu are nicio bază documentară. 

Mai departe, tot fără a pomeni nimic de începerea campaniei sul- 
tanale şi de prezenţa sultanului în Ţara Românească, citim: 


„După lungi şi grele preparative, adesea împiedicate de către baronii 
regatului, Sigismund şi armata sa sunt în sfârşit gata, în iunie 1395, să 
intre în campanie contra turcilor, conform stipulaţiilor tratatului de ali- 
anță încheiat cu Mircea la Braşov. Plecat din Braşov, regele trecu Carpaţii 
şi ajunse, la 6 iulie 1395, aproape de Cîmpulung. De acolo el se îndreptă 
către sud-est şi făcu joncțiunea cu forțele armate rămase fidele lui Mircea. 
După aceea cei doi aliați merseră împreună către Dunăre. În fața fortăreței 
Turnu (Nicopolul Mic) căzută în mâinile otomanilor încă din campania 
din 1394 (des la campagne de 1394), avu loc o luptă îndârjită între armatele 
aliate de o parte şi cele ale lui Vlad şi ocupanților turci de cealaltă. Victoria 
reveni aliaților româno-ungari. Aceştia din urmă asediară apoi fortăreața 
Turnu şi în cele din urmă o cuceriră (la prirent d'assaut). Sigismund îşi 
instală proprii castelani. Un prim ţel al planului de operaţii antiotomane, 
stabilit la 7 martie 1395 la Braşov, era prin urmare atins. Dar ofensiva anti- 
otomană se opri brusc după luarea Turnului, căci Sigismund a trebuit să 


'9 AV, Diţă, Mircea cel Mare — între realitatea medievală şi ficțiunea istorio- 
grafică modernă... p. 318. 


"9 Idem, p. 319. 

se întoarcă fără întârziere la Buda, unde regina Maria, sotia sa, decedase 
la sfârşitul lui iunie sau la începutul lui iulie 1395. Cum ea moştenise 
coroana Ungariei, ca fiică a regelui Ludovic I de Anjou, probleme grave de 
succesiune dinastică reclamau imperios prezenţa lui Sigismund în capitala 
regatului Ungariei. Pentru acest motiv, Sigismund şi armata sa părăsiră 
repede teatrul de operațiuni, lăsând în spatele lor, pentru a-l ajuta pe Mircea 
contra lui Vlad, a partizanilor lui şi a otomanilor, o simplă garnizoană în 
fortăreața recucerită. 

Pentru acelaşi motiv, regele luă un drum de întoarcere mult mai scurt, 
care ducea direct spre vest, prin Oltenia. Într-adevăr, la 25 august 1395 
Sigismund ajunsese la Severin, dar angajându-se în defileul ce străbate 
munţii Cernei de la est la vest, el fu surprins în locul Posada de către Vlad şi 
forţele sale — de data aceasta fără nicio participare otomană — şi suferi o 
gravă înfrângere, ca odinioară regele Carol Robert la o altă Posadă, în 
1330. Cu resturile armatei sale, Sigismund ajunsese la 2 septembrie 1395 la 
Caransebeş. 

Asigurat de imposibilitatea unei noi intervenții din partea regelui Sigis- 
mund în afacerile interne ale Țării Româneşti, Vlad nu întârzie să exploa- 
teze victoria de la Posada şi se îndreptă spre Argeş, contra lui Mircea. 
Făcând din nou apel la forțele otomane transdanubiene, ca în mai 
1395, el reuşi cu ajutorul lor să alunge pe Mircea din capitala ţării şi se 
instală efectiv ca voievod al Ţării Româneşti. 

Acest eveniment a trebuit să aibă loc în septembrie sau cel târziu în 
octombrie 1395. 

Domnia lui Vlad I Voievod al Țării Româneşti începe deci cu 
această dată. Cât despre Mircea, el a fost foarte probabil obligat să se refu- 
gieze în Transilvania, poate la Făgăraş, însoțit de un număr de boieri care 
i-au rămas credincioşi” (p. 71-79). 


Inutil să mai repetăm (a câta oară?) că regina Maria era deja moartă şi 
îngropată la Oradea când Sigismund a trecut Carpaţii să repurteze victoria 
de la Nicopolul Mic, din care a făcut un eveniment trâmbiţat în toată 
Europa împreună cu ştirea că de frica lui, Baiazid părăsise deja Țara Româ- 
nească înainte de a se arăta oastea ungară şi augustul ei conducător. 

S-a demonstrat însă, de către Alexandru V. Diţă, că Vlad mai trebuie 
deplasat pe scenă cu încă câteva luni, şi anume în toamna anului 1395, 


deci un an întreg după faimosul 10 octombrie 1394 


Dar cu aceasta — repet — s-a risipit definitiv scenariul A. Huber-C. Ire- 
cek- N.lorga-D. Onciul. 


"1 Alexandru V. Diţă, „ Fuga” şi „restaurarea ” lui Mircea cel Mare... 

Prin urmare, contribuţia indiscutabilă a numismatului Octavian 
Iliescu a fost aceea că a demolat stâlpul de rezistenţă al scenariului să-i 
zicem „tradiţional”: înlocuirea lui Mircea cu Vlad pe tronul Ţării 
Româneşti imediat, şi ca urmare a luptei de la Rovine datată 10 oc- 
tombrie 1394! 

Seduşi de săgețile trimise înspre tabăra adversă în cele câteva fraze, 
editorii grabnici ai acestui articol n-au observat că bagă în cetate calul troian! 


Articolul apărut în primul număr din 1988 al revistei noastre de 
istorie destinată străinătății a inaugurat — desigur fără să realizeze la data 
respectivă — o nouă practică în confruntarea iscată de problemele domniei 
lui Mircea cel Mare: publicarea în limbi de circulaţie internaţională. Până 
atunci, Singurele texte apărute în alte limbi decât română fuseseră cele 
publicate de Aurel Decei şi de Emil Turdeanu în condiţiile exilului. Acum 
încep să apară şi alte articole, prin care se urmăreşte un fel de „internaţio- 
nalizare” a dezbaterii din ţară şi în acelaşi timp acreditarea peste hotare a 
tezelor susținute de autorii lor, din păcate nu cele mai avantajoase pentru 
noi. Dar din fericire nu şi aşezate pe temelia solidă a adevărului, ci dimpo- 
trivă. E ceea ce le face să se prăbușească asemenea unor castele din cărți de 
joc, imediat ce sunt confruntate cu acesta. 

Ne vom ocupa de ele, începând cu versiunea franceză a „istoricei” 
comunicări a domnului Nicolae Constantinescu. 


IX 


Conform notei 1 de la pagina 177 a masivei publicaţii ARGESIS. 
Studii şi comunicări. Seria ISTORIE, tom XIII, 2004, în care arheologul şi 
istoricul Nicolae Constantinescu şi-a tipărit prima parte din articolul Fie- 
tion chronologique — destin historiographique: Rovine, le „17 mai 1395” 
(partea a doua avea să apară în tomul XIV, 2005, p. 301-314), „L'étude 
reproduit de pres mon article paru dans la nouvelle scrie d'une fameuse 
publication, jadis patronee par N. lorga — v. „Revista istorică”, I, 1990, p. 
782-802 (en roum)”. 

Nu am procedat la o confruntare de texte spre a vedea cât de aproape 
urmează versiunea franceză pe cea în limba română, dar am procedat la o 
lectură a celei Gintâi, continuată cu noua versiune, franceză. 

Prima constatare ce se impune este că la fel ca în comunicarea ţintută 
la 23 martie 1988 şi în articolul publicat în 1990, autorul nu aduce absolut 
niciun argument în favoarea datei de 10 octombrie 1394, deşi prima 
oară îşi intitulase intervenţia sa Rovine 1394. Argumente istorice şi arhe- 
ologice. 

Probabil că dându-și seama de această situaţie, a optat, atât în versi- 
unea românească tipărită în 1990 cât şi în cea franceză, pentru un titlu care 
să indice foarte clar data de 17 mai 1395 ca obiect al demersului său, şi 
anume, pentru a i se contesta dreptul de a fi adoptată ca dată a eveni- 
mentului istoric respectiv. În versiunea românească „teza” pe care îşi pro- 
punea să o fundamenteze era sugerată de punerea acelei date între ghili- 
mele. Titlul francez subliniază apăsat caracterul militant al noii intervenții: 
autorul ţine să demonstreze că „17 mai 1395” este o categorică „ficţiune 
cronologică”. 


Să-i urmărim argumentele, dând, după fiecare, răspunsul. 

I. „En bref d'ores et deja il faut retenir: aucune de ces sources 
serbes n'indique pas un nommé Costadin (i.e. Constantin Dragaş) parmi 
les tombés à Rovine; circonstance desagreable — certes pour la théorie 
pro-1395”. 

Izvoarele sârbe sunt de două categorii: 

1. Viaţa lui Ştefan Lazarevici de Constantin Kostenețki, scrisă în 
1431, după informațiile deținute chiar de la erou. Este izvorul sârb cel mai 
aproape de eveniment, exceptând sursele strict contemporane, deloc pu- 
ține, aşa încât a vorbi de „la pénurie documentaire” cum face autorul arti- 
colului este nepotrivit (dar se poate vorbi într-adevăr — o ilustrează chiar 
dânsul cu prisosință — de „une incroyable ignorance des sources sinon leur 
interpretation ad libitum”). Acestea sunt: diplomele şi alte acte ale regelui 
Sigismund de Luxemburg; relatările reprezentantului ducelui de Mantua la 
Buda; documentele semnate de domnii români Ştefan I, Mircea cel Mare şi 
Vlad I; scrisoarea lui Philippe de Mézières din 1397; cronica monahului de 
la Saint-Denys; cronica lui Jean Froissart; „Anonimul italian”; scrisoarea 
lui Iosif Vrienyios din 1395; scrisoare de la Manuil II Paleologul din 1394; 
donația împăratului Manuil II şi soţiei sale, fiica lui Constantin Dejanovici, 
pentru mânăstirea „Tis Petras” din Constantinopol şi însemnarea din 
„Ustavul” de la Hilandar cu data morții acestuia din urmă. 

La Constantin Kosteneţiki citim că în bătălia ce s-a dat între Baiazid 
şi domnul român „atunci craii Marko şi Constantin au murit”!!?. Deci nici 
vorbă de absenţa unui „anume Constantin”. 

2. Cronicile aşa-zise „tinere”: 

Cele 42 de copii cunoscute actualmente, dintre care două executate de 
români, au fost clasificate de A. V. Diţă după secolele în care au fost scrise, 
în modul următor: 


Cronicile primei generații 

(Secolul al XV-lea) 

Caracterizate, după Stoianovici, prin faptul că încep cu moartea lui 
Ștefan Dușan: 


|. Manuscrisul copiat la mânăstirea Slatina din Moldova de mai multe 
mâni, între care a lui Isaia de la Slatina. loan Bogdan a editat din acest 
manuscris, acum în Biblioteca Academiei Ucrainene de Ştiinţe de la Kiev, 
corpusul de cronici moldoveneşti compus din „Putna 1”, Cronica lui Ma- 
carie în forma scurtă și Cronica lui Eftimie, editate de Ioan Bogdan în volu- 
mul Vechile cronici moldoveneşti până la Urechia şi aşa-zisa „Cronică 
bulgară” şi Cronica sârbească, ambele editate în „Archiv für slavische Phi- 
lologie”. 

Aici găsim: În anul 6903 au mers turcii cu război în Țara Româ- 
nească, şi au pierit (pogyboso) craiul Marko şi Constantin. Deci „un 
nomme Costadin” este iarăși prezent! 


2. Manuscrisul copiat în Moldova la sfârşitul secolului al XVI-lea sau 
în prima jumătate a secolului al XVII-lea care conține şi aşa-numitul 
„Letopiseţ al lui Azarie” (după cronica Moldovei de monahul Azarie), 
editat de loan Bogdan în 1909. loan Bogdan a editat în aceeaşi lucrare (pu- 
blicată în „Memoriile Academiei Române”, Seria II. Memoriile Secţiunii 
istorice), şi copia cronicii sârbești, însoţind-o de o traducerea proprie în 
româneşte, reprodusă integral de A.V. Diţă în volumul din 1995. 

Şi aici găsim exact aceeaşi însemnare despre Rovine, cu acelaşi Con- 
stantin. 

Cele două copii româneşti sunt cele mai vechi databile şi duc con- 
semnarea evenimentelor istorice până la moartea lui Matia Corvin: 
6998 (1490). 


3. Manuscrisul de la mânăstirea Studenița, copiat în 1760 dar după un 
original cu mult mai vechi. Intrat în secolul al XIX-lea în fondurile Bi- 
bliotecii Naţionale din Belgrad, a ars în bombardamentul german. 


"2 Apud A.V. Diţă, Mircea cel Mare, op. cit., p. 247. 

Vechimea originalului după care se executase copia din 1760 se certi- 
fică şi prin acoperirea lui perfectă cu textul din cele două copii moldove- 
neşti, care sunt cele mai vechi ajunse până la noi. (A.V. Diţă a dat dife- 
rențele față de copia din manuscrisul lui Isaia de la Slatina în teza de 
doctorat, p. 182-183). „Faptul că relatarea confruntării române-otomane nu 
diferă decât prin prezenţa de două ori a literei a în textul moldovenesc 
(redacția medio bulgară proprie cărturarilor români) spre deosebire de € în 
Studenița, nu mai are nevoie de niciun comentariu”, nota A.V. Diţă (p. 183). 


4. Manuscrisul mânăstirii Sarandoporsk, considerat „de la începutul 
secolului al XVI-lea” şi ducând evenimentele până la anul 1509. Era 
păstrat în Muzeul Naţional al Bosniei şi Herțegovinei în 1894, când a fost 
editat de Djiro Truhelka. Este o copie destul de neglijentă, cu rânduri sărite, 
„dar în rest identitatea este din nou perfectă până la anul 1490” cu copiile 
moldoveneşti. „Şi în acest manuscris relatarea confruntării române-oto- 
mane este identică până la literă” cu copiile moldoveneşti (p. 184). 


5. Manuscrisul de la Cetinie ajuns în Biblioteca Universităţii din 
Odessa, conţinând şi Viaţa lui Ștefan Lazarevici, a lui Constantin Koste- 
nețki „Filosoful”, editată de Iaghici după acest manuscris. Tot el a editat şi 
cronica sârbească. Este datat din prima jumătate a secolului al XVI-lea şi 
prezintă o serie de adăugiri ce dovedesc la copist „veleități de colaborator” 
care nu se mulţumeşte să transcrie, fie şi cu greşeli şi omisiuni modelul mai 
vechi, ci intervine în text. Aici apare, pentru prima oară, informaţia despre 
expediţia lui Mehmed II contra lui Vlad Ţepeş (Drakulovici) adică „fiul lui 
Dracul” (Vlad). 

„Manuscrisul merită o cercetare specială — nota A.V. Diţă — fie și 
pentru mulțimea de date de istorie românească, Textul ar merita o 
traducere integrală ca aceea realizată de loan Bogdan, spre a putea fi 
folosit de istoricii români. În ceea ce ne priveşte, constatăm la el o evo- 
luţie spre o nouă formă analistică, dar această evoluţie nu a atins încă ştirea 
despre confruntarea româno-otomană din anul 6903” (p. 185). Aceasta 
rămâne aceeaşi ca în manuscrisele anterioare. 


6. Manuscrisul de la Sofia, păstrat în Biblioteca Naţională din Sofia sub 
nr. 68 „ne pune în față altei tendințe: de a simplifica, de a face textul 
telegrafic, reducând toată partea biblico-istorică la un şir de nume, dintre 
care numai puține au o explicaţie laconică, spre a se trece imediat la analele 
propriu-zise de la moartea lui Duşan”. Se constată aceeaşi tendinţă şi în 
cronica propriu-zisă: din nouă rânduri în ediţia loan Bogdan cât are re- 
latarea bătăliei de la Cirmen cu moartea lui Vălkaşin şi Uglieşa se face unul 
singur. „În schimb, cele două rânduri despre bătălia de la Cosovo şi cele 

anterioare despre lupta de la Pločnik devin o unică naraţiune epică, cu 
amintirea semnelor cereşti”. În ediţia dată de E. Kaluzniacki ocupă 20 de 
rânduri. În schimb, însemnarea despre Rovine a rămas neatinsă şi este 
reprodusă literal. Se sare peste Nicopole, dar nu este omisă moartea lui 
Mircea, „prezentă în aproape toate copiile analelor sârbeşti” (p. 186). Se 
menționează expediţia lui Soliman Magnificul împotriva lui Petru Rareş. 
Ultima însemnare e din 7130 (1612) — expediţia sultanului Osman împo- 
triva Poloniei. 

După dezvoltarea maximă din secolul al XVI-lea, reprezentată de 
manuscrisul de la Cetinie, această ramură a istoriografiei sârbe medievale 
se contractă şi se desfrunzeşte în secolul al XVII-lea, păstrând însă, în ce ne 
priveşte, informaţia neschimbată despre expediţia lui Baiazid” (p. 186), 
adică prezenţa în toate a numelui lui Constantin, a cărui absenţă o 
proclama domnul N. Constantinescu! 


7. Un fragment de cronică păstrat în manuscrisul „Hagi lordanov”, 
publicat de Stojanovici în „Starine”, XIII, 1881, p. 173-175, care conţine şi 
însemnarea: „În anul 6905 (sic!). În acest an turcii au mers cu război în 
Tara Românească şi craiul Marko şi Constantin au pierit”. 


Cronicile din a doua generație 

(secolul al XVI-lea) 

„Sunt o categorie aparte, cu o structură şi un conţinut ce le prezintă 
drept o generaţie perfect individualizată. Caracteristica reținută de Stojan- 
ovici („cronicile în care se vorbeşte pe scurt despre Nemanizi”) este cea 
mai puţin revelatoare. Trăsătura lor definitorie este tendinţa de a alcă- 
tui un nou tip de istoriografie, care începe cu Adam şi enumeră toate 
sinoadele ecumenice, dar în loc să includă istoria Bizanțului dincolo de 
aceste sinoade, trece la istoria Serbiei, de la întemeietorul ei Ştefan Ne- 
manja” (p. 187-188). „Se pot identifica trăsătură cu trăsătură «părinţii» ce 
le-au născut: cronicile din prima generaţie, alcătuite în secolul al X V-lea, şi 
letopisețele «vechi» sau «bătrâne», iar pentru «preambulul» de istorie 
biblico-sinodală, bogata moştenire a genului”. 

Ni s-au păstrat din această categorie şapte exemplare, niciunul mai 
vechi de secolul al XVI-lea (p. 188). 

A.V. Diţă le-a clasificat în ordinea în care este redată confruntarea 
româno-otomană şi anume: 


1. Fragmentul de letopiseț din ms. nr. 187 al Bibliotecii Naţionale din 
Belgrad, editat de Stojan Novakovic în „Starine”, VI, 1874, p. 20-23. 
Ultima însemnare e din 1484, după care restul lipseşte din manuscris, prin 
pierderea filelor. „Ne aflăm în fața celui mai vechi manuscris al generaţiei a 

Il-a şi această vechime coincide cu forma cea mai apropiată de varianta 
generaţiei anterioare” dar apar câteva modificări: 

În anul 6903 (1395) [anul erei noastre este adăugat de editorul Stojan 
Novakovici] a trecut Baiazid în Tara Românească şi au murit Marco şi 
Constantin”. 

În loc de voevase (s-au războit) apare prěgdzati de la pr&gazati — a trece 
un fluviu, iar în loc de turci cum era în toate copiile primei generaţii ne a- 
pare numele sultanului: Baiazid. Rămân neschimbate trei caracteritici: 1. Nu 
se proclamă victoria românilor. 2. Nu apare numele voievodului biruitor. 3. 
Nu apare niciun cognomen (Kralievici, Dejanovici sau Jeg/igovaț) la nume- 
le celor doi prinți căzuţi, şi se întrebuințează acelaşi verb: au murit (pogybe). 


2-3. În două manuscrise, manuscrisul de la Gabrovo dus în Rusia de V. 
Grigorovici, care a editat din el analele sârbeşti în cartea Despre Serbia în 
relațiile sale cu statele vecine cu precădere în secolele al XIV-lea şi al XV- 
lea, Kazan, 1859 (reeditând acest text în „Spomenik”, XVI, 1926, p. 232. 
L. Stoianovici a completat două omisiuni făcute la transcriere de Grigoro- 
vici, între care data morții lui Mircea I), şi Manuscrisul nr. 501 al Aca- 
demiei Croate, numit de Stojanovici „zagrebski” şi editat de el în acelaşi 
volum din „Spomenik” pe 1926, p. 227-228, găsim însemnarea: 

B» leto 6903 pogibe Bajazita na Blasehb i sv nimbo Marko Kralvevikv 
i Konstandin b. 

Aici pogibe nu poate avea înțeles de murit şi nici de căzut (cu acelaşi 
sens) ci numai de a căzut peste români, a năvălit peste ei, aducând cu el şi 
pe Marko Kralievici şi Constantin. Apare prima oară lângă numele Marko 
cognomenul Kralievici. 


4. Manuscrisul nr 273 al Bibliotecii Naţionale din Belgrad din care 
analele au fost editate de Stojan Novaković în „Starine”, IX, 1877, p. 77- 
82. Are forma: 

În anul 6903 a mers (hodi) Baiazid în Ţara Românească şi au murit 
(pogyb&) Marko Kralievici şi Kostandin Jegligovaț la Rovini” (na 
rovinahr). 

Nici aici nu găsim afirmarea victoriei asupra lui Baiazid şi „Rovinele” 
(la plural) apar doar ca loc al morții celor doi. Alături de cognomenul lui 
Marko Kralevici apare şi Konstantin Zegligov'cs — după ţinutul peste care 
este cunoscut că domnea, cu capitala Jeg/igovo. 


5. Manuscrisul nr 19 al Muzeului din Praga, după care textul cronicii a 
fost editat de Stojanovici în „Spomenik”, III, 1890, p. 148-50. Datat de la 
jumătatea secolului al XVII-lea. Ultima însemnare este a morții ţariţei 
Mara (6996). Moartea lui Mircea Voievod lipseşte. 

În el găsim însemnarea cea mai laconică, din care lipsesc şi numele 
celor doi căzuţi, dar apare informaţia despre victoria de la Rovine şi 
numele biruitorului: 

În anul 6903 a înfrânt (razbi) Mircea voievodul Țării Româneşti pe 
împăratul Baiazid la Rovini (na Rovinah»). 


6. Manuscrisul mânăstirii Kuvejdin, fost în posesia lui Ilarion Ruvaraţ 
care i-a comunicat lui Stojanovici partea conţinând cronica de la urcarea pe 
tron a Nemanizilor până la 6964 (începerea cronicii cu urcarea pe tron a 
Nmanizilor este specifică acestei generații), pe care acesta a editat-o în 
„Spomenik”, III, 1890, p. 154-156. Are aceeaşi însemnare despre Ro- 
vine, provenită dintr-un izvor comun cu al celui anterior. Numai în 
aceste două manuscrise numele Baiazid apare scris cu P — Paiazid şi este 
numit împărat (ţar). Aici, spre deosebire de manuscrisul anterior, apar 
numele celor doi căzuți Marko Kralevič» i Kosta (sic) Zegligovac. 

Există din această generație şi un al şaptelea manuscris, fost al mâ- 
năstirii Hilandar şi ajuns prin V. Grigorovici în Biblioteca Universităţii din 
Odessa, dar din el a dispărut fila pe care era însemnarea despre lupta de la 
Rovine. S-a păstrat însă cea pe care era însemnată moartea lui Mircea. 

„Faptul că în numai 6 manuscrise există nu mai puțin de cinci variante 
ale însemnării despre confruntarea româno-otomană, în timp ce în genera- 
ţia anterioară nu am găsit decât o singură formă, în şapte manuscrise, este 
suficient de concludent” nota A.V. Diţă (pl. 192) pentru modul cum a 
decurs transmiterea în timp a formei primordiale, păstrată în cele mai 
vechi manuscrise, de origine moldovenească. 

Pentru noi, esențială este prezența — cu o singură excepție — în aceste 
manuscrise din a doua generație, a numelui celui de al doilea căzut „la 
Rovine”: Constantin. Lângă el apare însă şi cognomenul Jegligovaţ, iar 
lângă Marko apare „Kralievici” cu care a rămas celebru în memoria istorică 
şi folclorică a sârbilor. Acum apare şi numele locului unde s-a dat lupta, 
în forma plurală „la rovini” şi apare atât numele sultanului (țarului) Baiazid 
cât şi al învingătorului Mircea. 


Cronicile din a treia generaţie 

(secolele al XVII-lea şi al XVIII-lea) 

Conform celor scrise de A.V. Diţă, ele sunt: 

„Caracterizate de L. Stoianovici drept «cronici în care se vorbeşte mai 
pe larg despre Nemanja şi Nemanizi». Ele se dovedesc, la o lectură 
comparată cu cele din primele două generaţii, a reprezenta o nouă vârstă a 
istoriografiei medievale sârbeşti, istoriografie ce nu şi-a întrerupt exis- 
tența o dată cu prăbuşirea statului sârbesc, ci s-a continuat până în mo- 

mentul trecerii la noua etapă, luministă, reprezentată de primii istoriografi 
cu nume cunoscute şi personalitate distinctă, în secolul al XVIII-lea. 

Focarele în care s-a continuat să se întocmească şi să se copieze aceste 
cronici (de unde ele au şi fost adunate de colecționari şi bibliotecile mo- 
derne) au fost mânăstirile, cu un rol important şi în stimularea creaţiei orale 
— celebrul epos popular sârb ce a cucerit Europa romantică prin colecția lui 
Vuk Karadzic. 

Despre intensitatea cu care s-au difuzat cronicile din ultima generaţie în 
secolul al XVII-lea şi al XVIII-lea ne dă o idee şi faptul că din această 
categorie au ajuns până la noi 24 de exemplare, aproape dublu faţă de 
cronicile din cele două generații anterioare, luate la un loc. 

Cu privire la ele, Stojanovici observa: «Printre textele acestei grupe 
sunt unele care sunt identice, sau, dacă există diferențe, ele sunt atât de 
neînsemnate, încât puteau veni chiar din partea copiştilor înşişi, şi nu din 
diferenţele în originalul după care au fost copiate. Unele se deosebesc 
între ele doar prin faptul că au fost continuate. Toate sunt foarte asemă- 
nătoare între ele, doar că unele sunt mai complete, iar altele mai reduse. 


Doar textele lui Verković şi Ostojić se deosebesc ceva mai mult» 5. 


Ceea ce distinge această analistică din cel de al XVII-lea secol, depăr- 
tând-o de aceea a secolelor anterioare, este efortul evident de a depăşi sim- 
pla analistică spre a încerca să devină o adevărată istoriografie, adică 
efortul de a intui un fir al dezvoltării vietii istorice a poporului sârb, ceea 
ce determină o valorificare nouă a întregii moşteniri anterioare — atât 
cronicile «vechi», cât şi cele noi într-o veritabilă încercare de sinteză. 

Fără să existe în istoriografia sârbă a secolului al XVII-lea opere şi 
personalități comparabile cu cele din cultura română — de felul unor 
Ureche, Miron şi Nicolae Costin, stolnicul Constantin Cantacuzino — pu- 
tem vorbi de un salt, în limitele respective, ca acela de la analistica noastră 
slavonă din secolul al XV-lea şi primele decenii ale secolului al XVI-lea, şi 
de la alcătuirile lui Macarie, Eftimie şi Azarie, la «Epoca cronicarilor» 
secolului al XVII-lea. Însă la temelia acestui salt stau, în mod evident, 
cronicile celor două generații precedente, valorificate şi sintetizate în 
acest spirit nou”. 


Cele 24 de manuscrise din această a treia generație sunt sistematizate 
de A.V. Diţă după aceleași criterii, şi anume, potrivit formelor pe care le ia 
relatarea confruntării româno otomane, de la cele mai simple la cele mai 
laborioase. Ele se împart în cinci grupe. 


113 L, Stojanović, Stari srpski rodoslovi i letopisi, Belgrad, Sr. Karlovţ, 1927, p. 

Grupa I, cu un singur manuscris, „este forma cea mai apropiată de 
generaţia anterioară, singura variantă fiind adăugarea unui tou = acolo. Se 
pleacă, deci, de la forma ultimă a generaţiei anterioare: aceea care afirmă 
victoria, numele învingătorului şi al învinsului, locul bătăliei şi titlul de 
ţar/fimpărat pentru «Paiazidy. Este forma din manuscrisul mânăstirii Ku- 
vejdin al generaţiei anterioare, fără alăturarea cognomenului Jegligovaţ lui 
Constantin” (p. 195): 

Manuscrisul Verković (nr. 22 din lista lui Stojanovici), care este o 
copie modernă de St. Verkovici, păstrată în Biblioteca Naţională din 
Belgrad: „Dacă copia este fidelă — scria Stojanovici — manuscrisul este de 
redacție rusească, deci din a doua jumătate a secolului XVIII. Nu are 
sfârşit”. A fost editată de L. Stojanovici în „Starine”, XIII, 1881, p. 190- 
196. Aici găsim: 

În anul 693 [greşeală îndreptată de editor: 6903 — AVD] a înfrânt 
Mircea voivodul Țării Româneşti pe Paiazid la Rovine şi acolo (Tov) au 
murit Marko Kralevici şi Constantin ”. 


Grupa II: cu 10 manuscrise, are comună forma: 

„În anul 6903 a înfrânt Mircea voievodul Țării Româneşti pe 
împăratul Paiazid la Rovine şi au murit Marko Kralevici şi Constantin şi 
Dragaş”. 

„Este evident o preluare ad litteram din tradiția manuscrisă căreia îi 
aparținea, în generaţia anterioară, manuscrisul de la mânăstirea Kuvejdin. 
Singura deosebire: în loc de Constantin JEGLIGOVAȚ apare acel „Dra- 
gaş” prin care numele celui căzut — Constantin Dragaş — este disociat în 
persoane distincte: Constantin şi Dragaş. Nu apare varianta tou” (p. 195). 

Se dau în continuare datele despre toate cele 10 manuscrise, cu locul 
unde se păstrează, precum şi unde, când şi de cine au fost editate. 

La nr. 5 (Stojanovici 9): Manuscrisul Bibliotecii Naţionale din 
Belgrad nr. 536, editat de A. Vukomanovici în „Glasnik”, IX, 1859, p. 144 
— 156, care se termină în anul 1554 se menţionează: „Această ediţie a fost 
utilizate de B.P. Hasdeu în 1877 pentru stabilirea datei bătăliei de la 
Rovine. Are însemnarea despre moartea lui Mircea, aici însoţită de varianta 
«i potom drougo léto plăni car Kraistia vlahe = şi apoi, în al doilea an, a 
jefuit împăratul ţara vlahă» (Țara Românească). 

În celelalte manuscrise se pomeneşte de expediția sultanului atunci 

când vine vorba despre moartea lui [Mahomed 1], separat, nu ca o conti- 
nuare a însemnării despre această moartea lui Mircea”. 


Grupa III, e reprezentată de un singur manuscris, copiat de Jovan 
Rajić (nr. 5 la Stojanovici) la 1758 şi editat după această copie de Sto- 
janovici în „Spomenic”, LXVI, 1926, p. 232. Manuscrisul după care a 
copiat Rajici aparținuse mânăstirii Hilandar, însă a dispărut între timp şi a 
rămas doar copia cunoscutului istoric iluminist. 

Aici găsim o formă mai dezvoltată, în care însă nu ştim dacă n-a intrat 
şi o colaborare a istoricului: 

„6903, a înfrânt Mircea Voivodul Ţării Româneşti pe împăra- 
tul Paiazid la Rovini. Şi acolo au murit Marko Kralievici şi Con- 
stantin şi Dragaş. Împăratul s-a amărât tare de moartea lor, şi foarte 
s-a înfricoşat, căci nu erau unii ca ei în toată oastea lui şi nici 
n-avea să mai fie după aceea”. 


Grupa IV, tot cu un singur manuscris, copiat în 1738 şi ajuns de la 
mânăstirea Podgoriţa (St., nr. 17) în Biblioteca Naţională din Belgrad, cu 
nr. 42. Editat de Stojanovici în „Starine”, XIII, 1881, p. 181-189. Avem în 
el forma cea mai „elaborată” la care a ajuns laconica însemnare din secolul 
XV după trei secole: 

„În anul 6903 a înfrânt Mircea Voievodul ungrovlah (Mir- 
četa Voevoda Ougričně») pe împăratul Paiazid la Rovini. Şi 
acolo au murit Marko Kralevici, pe care l-a omorât lovan Dok- 
manovici [I tov pogibe Marko Kralevič». Oubi ga Iovan Dokma- 
novit»]. Şi acolo au murit Costadin Jegligovaţ şi Dragaş, cu opt 
mii de oșteni şi 3 voievozi care s-au războit sub [alături de = koi 
voevahoy pri cara Pajazitou] ţarul Baiazit trădându-l pe cneazul 
Lazăr şi slujind turcilor şi luptând cu țarii bulgari şi cu 
creştinii”. 

Aşa cum observa Alexandru V. Diţă, el aparţine aceleiaşi „familii” — 
a textelor ieşite din mentalitatea nouă a copiştilor, care cred că pot intro- 
duce în textul copiat informații din sursă proprie. Cele adăugate aici cu pri- 
vire la cel ce l-a omorât pe Marko, sau numărul de oşteni sau „trădarea” de 
către ei a cneazului Lazăr sunt proprii copistului. Transformarea lui Con- 
stantin Dragaş în două persoane este însă proprie întregii familii din 
sec. XVII. 

Există şi o cronică ce a aparţinut lui Gheorghe Brancovici dar a ajuns 
până la noi doar într-o versiune latină executată pentru Pejacevici, origi- 
nalul pierzându-se, în care găsim: 

6903. Movit Pajazet contra Myrcsam Ugrovlachorum Vojvo- 
dam et debellavit Myrcisa Pajazetum ad Rovinem, et hoc proelio 
perit generosus ille Marcus Kralevich filius Vukassini Regis et 
Constantin Zegligovac filius Deani Despoteae et Dragasis”!!4, 

Avem aici deja o mână de istoric ce adaugă numele părinţilor lui 
Marko şi Constantin, dar nu poate evita eroarea de a-l vedea pe acesta 
împărțit în doi: „şi Dragas”. 


Grupa V. Transcriu pentru ea ceea ce citim la A.V. Diţă: 


„În sfârşit, ultimul izvor pe care îl înregistrăm aici, deoarece ne ajută să 
înțelegem mentalitatea acestor copişti, care credeau că pot îmbogăți textul 
inițial cu ştiri, unele corecte, alte fanteziste, este Manuscrisul de la mânăs- 
tirea Decani (nr. 21 în inventarul Stojanovici), despre care ni se spune că 
l-a editat Serafim Ristici într-o carte rămasă pentru noi inaccesibilă. 
„Ediţia este foarte nesigură — afirmă Stojanovici — şi dacă este cât de cât 
fidelă, manuscrisul este scris în a doua jumătate a secolului al XVIII-lea, 
pentru că este de redacție rusească”. 

Singurul fapt pe care-l aflăm, din ediţia cumulativă a lui Stojanovici din 
anul 1927 (p. 219) despre acest manuscris, este că în el numărul morţilor 
de la Rovine a sporit cu încă doi: Andrei şi Comnen. Aici aflăm şi data 
de 10 octombrie. 

Înainte de a încheia prezentarea manuscriselor ce nu au data de 10 
octombrie, şi a trece la cele astfel datate, mai menţionăm Manuscrisul lui 
Janko (nr. 20 la Stojanovici). Este o copie, executată de Janko Safatik, 
după o cronică dintr-un manuscris acum necunoscut. Novakovici a con- 
fruntat această copie cu ediția Vukomanović şi a notat diferenţele în „Sta- 
rine”, IX, 1877, p. 82-90. Găsim la p. 84: „Pri 6903 na kraju je u Š. «Dragoš 
wKT. 30»”. Deci „Dragos oct. 30” este o însemnare marginală a lui Safatik, 
cu adausul lunii şi zilei (greşit — 30) şi a numelui Dragoş (cu o în loc de a) 
ceea ce ar putea însemna că nu erau în text. În absenţa unui examen direct al 
copiei nu ne putem pronunţa categoric. 


În această mentalitate se încadrează, evident, şi introducerea datei 
de 10 octombrie. Ea apare într-o formă constantă, variantele fiind infime, 
dar se cer notate. Reproducem, ca paradigmă, pe cel din mss 2-3-4: 


14 Branovicev letopis, ediţia Academiei Sârbe de Ştiinţe şi Arte, îngrijită de Rela 
Novacovic, Belgrad, 1960, p. 49. 

V» l&to 6903 razbi Mirčeta voivoda vlaški Cara Pajazita na Rovinah. I 
tou pogibe Marko Kraleviks i Kostandin i Dragaš. Msa oktomvria 10 
dn». 

„În anul 6903 a învins Mircea Voievodul Țării Româneşti pe împăratul 
Paiazit la Rovine. Şi acolo au murit Marko Kralevici şi Costandin şi 
Dragaş. LUNA OCTOMBRIE ÎN 10 ZILE”. 

Este deci extrem de evident că data de 10 octombrie a fost lipită la 
un text ce se plasează la sfârşitul unei lungi evoluții, pe care am putut-o 
urmări pas cu pas în paginile precedente. Ea se leagă de o anumită 
tradiție manuscrisă: aceea în care apare varianta TOU — acolo. 

Să urmărim acum cele 10 manuscrise (înregistrate de Stojanovici în 
ediția sa cumulativă şi numărate acolo de G.Sp. Radojitici). 


1. Manuscrisul mânăstirii Seceniţa, acum în Muzeul Ceh din Praga 
(nr. 12). Deşi acest manuscris este clasat de Stojanovici în grupa a IV-a, a 
celor „neclasabile” (împreună cu cronica lui Gheorghe Brancovici şi cu 
alte două manuscrise ce nu conțin nicio ştire despre Rovine), începem cu el 
deoarece de aici a pornit toată odiseea acestei date: este manuscrisul luat 
matky drewniho pisemstvi Jihoslovanu, Praha, 1851, pe care s-a întemeiat 
Irecek atunci când a datat la 10 octombrie bătălia de la Rovine. A fost editat 
integral de Stojanovici în „Spomenik”, II], 1890, p. 129-135. 

Chiar dacă structura şi conținutul acestei cronici i s-au părut lui Stoja- 
novici cu totul singulare, şi a considerat că „nu are sfârşit, se întrerupe la 
anul 1474 şi nu ştim când a apărut”, aerul de familie cu toate textele simi- 
lare ale secolului XVII este deplin, şi procedeul de alcătuire este similar. 
Numai că aici se pare că avem de-a face cu o operă „de autor” (fie el şi 
anonim) rămasă fără progenitură. Dacă am mai fi avut câteva copii, ca în 
cazul celorlalte, ar fi fost acceptată de editor, în mod firesc, între rudeniile 
sale din „a treia generaţie”. 

Însemnarea despre Rovine are aici următoarea formă: 

Vu l&to 6903 Mirce voevoda Vlaški razubi cara Pajazita na Rovinah vi 
pogyb& Marko Kraljeviku i Konstandin» i Dragaš. Oktomvria 10. 

„În anul 6903 Mircea Voievodul Țării Româneşti l-a înfrânt pe împă- 
ratul Paiazit la Rovine, şi au murit Marco Kralijevici şi Costandin şi 
Dragaş. Octombrie 10”. 

După cum se observă, există aici toate elementele acumulate treptat 
spre a da această formă, la care s-a adăugat, în ultimă instanță, la sfârşit, 
Şi o dată de lună şi zi. 

Indiferent „când a apărut” cronica, însemnarea aceasta nu putea 
să apară înainte ca aceste elemente să fi apărut ele însele, adică în 


321 


www.dacoromanica.ro 


DAN ZAMFIRESCU 


secolul al XVII-lea. lar micile, dar revelatoarele variante, în raport cu 
textul anterior, care este cel oarecum canonic, ne arată că nu există nici o 
filiație între acest manuscris şi toate celelalte care conțin data de 10 
octombrie. Inversarea de cuvinte, faptul că este singura ce nu se leagă de 
tradiţia manuscrisă cu TOU, singularizează acest manuscris, dar nu 
acoperă evidența: materia este exact aceeaşi ca în celelalte manuscrise. 
Nimic în plus, iar în minus doar acel TOU, cuvântul „meseţa” (luna) şi 
cuvântul „den” (zi). Faptul plasează, indubitabil, textul acestei cronici 
în contextul veacului al XVII-lea, când au avut loc toate aceste evoluții, 
şi pe terenul lor, dar îl aşează şi într-o tradiție aparte față de rest. 


2-3-4. (St. 1, 3, 2) Manuscrisele Dorpatrski, Račanski şi Ruvartev l, 
identice ca text, ceea ce l-a făcut pe Stojanovic să publice în „Spomenik”, 
III, 1890, p. 123-128, doar pe primul, după copia din Muzeul Rumianţev de 
la Moscova, dând numai variantele din celelalte două. Textul este cel 
reprodus de noi ca „paradigmă” mai înainte. În variantele de la p. 126 
nici una nu se referă la el. Materia celor trei manuscrise se termină în anii 
1687, 1669 şi respectiv 1672, plasându-le, fără dubiu, în a doua jumătate a 
secolului al XVII-lea. 


5-6 (ST. 16 şi 17) Manuscrisele Ruvartev II şi Sofia II, editate de 
Stojanovici în acelaşi loc, p. 136-144. Primul se termină cu anul 1675, al 
doilea este datat din secolul al XVII-lea (Stojanovici a editat din el doar di- 
ferenţele față de Ruvarfev II). Textul despre Rovine diferă de „paradigmă” 
prin următoarele: lipseşte vlaški după voevoda; lipseşte i înainte de TOU; 
lipsesc cuvintele meseţa (lună) şi den (zi). Nu se adaugă nimic. 

Manuscrisele 7-10 sunt cele cu nr. 18, 19, 20, 21 în inventarul lui 
Stojanović, adică: 


7. Manuscrisul de la mânăstirea Velika Remetea, din secolul al 
XVII-lea, care se acoperă cu Ruvarfev 77, deci prezintă particularităţile de 
la 5-6. Diferenţele față de Ruvarfev II au fost notate de Ljubomir Stoja- 
novici în „Spomenik”, LXVI, 1926, p. 232-233. Aici este plasat cuvântul 
vlaški după voevoda. Nimic altceva. 


8. Manuscrisul lui Vasici şi al lui Neskovici — două copii moderne 
după unul şi acelaşi manuscris, fost al episcopului Neskovi€, copii păstrate 
în Biblioteca Academiei Sârbe. Copiile concordă perfect. Manuscrisul se 
termină la anul 1649. Variantele notate în „Spomenik”, LXVI, 1926, față 
de Ruvarțev II, nu privesc însemnarea despre Rovine. 


9. Copia lui Janko Safařik, prezentată ceva mai sus, figurează şi ea între 
manuscrisele ce ar avea această dată, în cartea lui Stojanovici din anul 1927. 

10. Manuscrisul de la Decani, cu originala înmulţire a morţilor de la 
Rovine în secolul al XVIII-lea, are şi data de 10 octombrie. 

Singura concluzie ce se impune: Această dată a fost introdusă numai 
în textele celei de-a treia generație de cronici, generaţie apărută în 
secolul al XVII-lea. 

După părerea noastră, cel care a operat această interpolare târzie şi fără 
nicio legătură cu bătălia de la Rovine nu poate fi — aşa cum am mai spus — 
decât un copist care cunoştea piatra de mormânt a lui Ostoja Rajakovici din 
biserica Maicii Domnului de la Ohrida, biserică având funcție de catedrală. 
Această piatră de mormânt are următoarea inscripție: 

Pr&stavi se rab bozii Ostoja Rajakoviki po găuslomi Ugartiku i 
surodniki, kralja Marka zeti župana Grope l&to 6888, msca oktomvria 10. 
ind. 3. Vas že m(o)lju bratija moja ljubimaja procitajuste prostite rab 
boga, jako vy možete b[y]ti kako ja. a ja kako vy nikoliže. 

„A răposat robul lui Dumnezeu Ostoja Rajakovici, după guslă din 
Ungaria [ungur?], şi rudă a craiului Marco, ginerele jupanului Grope, la 
anul 6888, MESEȚA [luna] OCTOMVRIA 10, ind. 3. Pe voi vă rog, frații 
mei iubiţi care citiți, să iertaţi pe robul lui Dumnezeu fiindcă voi puteți fi ca 
mine, iar eu ca voi niciodată”. 

Cel ce a citit inscripţia a reținut numele „craiului Marcu” şi luna, cu ziua 
respectivă, transbordându-le apoi în letopiseţ. Este desigur o ipoteză, dar 
aşteptăm una mai convingătoare! (p. 200-204). 


Am ţinut să rezum şi în parte să transcriu rezultatele la care a ajuns 
A.V. Diţă şi cărora le-a dat ultima sistematizare în teza de doctorat pu- 
blicată în 2000, pentru a nu mai lăsa loc nici unei discuții asupra afirmației 
transcrisă din versiunea franceză a articolului d-lui Nicolae Constanti- 
nescu, din 2004. A mai susţine, în aceste condiţii că „niciuna din aceste 
izvoare sărbeşti nu ne indică un numit Costandin / i.e. Constantin/Dragas 
printre cei căzuţi la Rovine, circumstanță dezagreabilă — desigur — pentru 
teoria pro-1395” înseamnă a inaugura un nou mod de a face istorie: 
contrazicând sistematic tot ce spun izvoarele de care dispui! 


Nu este singurul exemplu ce se poate da în sprijinul acestei afirmaţii 
care — sper — nu este făcută „pe un ton incalificabil de jignitor”. Acelaşi 
autor îl face pe C. Litzica „pere d'une théorie sur une guerre à deux 
combats succesifs (tentative évidente d'entâsser les deux datation — 
1394/1395” (p. 120) când şi în acest caz realitatea se prezintă exact invers 
decât în spusele domnului N.C.: Litzica este „părintele” teoriei că au existat 
două bătălii la distanță de şapte luni una de alta: prima în 10 octombrie 

1394 şi a doua în 17 mai 1395. „Părintele” teoriei celor două bătălii succe- 
sive, una victorioasă, la Craiova, urmată imediat de cea nefericită, la Argeş, 
care-l obligă pe Mircea să fugă în Ardeal după ajutorul lui Sigismund este 
Dimitre Onciul. 

De aceea, iarăşi suntem în contradicţie cu realitatea când citim despre 
el: „Dimitre Onciul — évidement toutefois capté pour les théo- ries Hasdeu 
— Litzica mais dominé pas d'elles” (p. 181). Dimitre Onciul şi-a expus 
teoria sa cu cele două bătălii succesive în cursul din anul 1900 — 1901, când 
articolul lui C. Litzica abia urma să apară, în numărul pe aprilie 1901, puţin 
înainte de încheierea acestui curs. N-a acceptat niciodată datarea bătăliei de 
la Rovine la 17 mai 1395, ceea ce l-a dus unde am văzut, şi a folosit această 
dată pentru o teorie proprie: că atunci s-a dat bătălia de la Nicopolul Mic şi 
a murit Constantin Dragaş! 

Dar demonstraţia (care-l lasă perplex pe cititor), a noii metode de 
sfidare nu numai a ceea ce citim în „documentele” secolelor XV-XVII ci şi 
în paginile foarte apropiate de noi, o găsim în modul cum încearcă să nege 
aportul învățatului sârb D.Sp. Radojcici: „En effet, le prétendu exploit 
scientifique de celui-ci n’est lautre — hélas — que presque mot à mot et par 
une étrange manque d’information (?) l'opinion forgée en 1901 par C. 
Litzica” şi în consecinţă el „n'a aucunement le mérite de la nouveauté 
scientifique” (p. 182). 

În realitate, pe lângă meritul de a fi readus în actualitate, după 
mai bine de un sfert de veac, cele două argumente ale lui C. Litzica din 
1901 şi de a le fi propus judecății istoricilor străini, care spre deosebire 
de cei români le-au considerat absolut convingătoare, D.Sp. Radojcici 
ne-a pus pe drumul descoperirii celui mai greu argument împotriva 
datei de 10 octombrie: apariția ei târzie, şi doar în zece din cele 42 de 
manuscrise cunoscute ale cronicii sârbeşti. Este contribuţia lui capitală 
şi pentru care nu a fost dator nici lui B.P. Hasdeu şi nici lui C. Litzica. 


* x * 


Acolo însă unde lupta d-lui N.C. cu mărturiile documentare ia aspec- 
tul unei lupte a lui Iacob cu îngerul din Biblie, este în cazul celor două 
izvoare strict contemporane aduse în discuţie de B.P. Hasdeu, C. Litzica şi 
D. Sp. Radojcici. 

Contestarea valorii demonstrative pentru moartea lui Constantin 

Dragaş în bătălia de la Rovine la 17 mai 1395 a celor două documente ne 
pune în fața aceleiaşi „metode istorice” de care s-a folosit d-l N. C. şi pentru 
a afirma că nu se găseşte numele Constantin în izvoarele sârbeşti. Deşi, 
cum s-a văzut, dintr-un singur manuscris lipseşte, deoarece acolo lipsesc 
ambii căzuţi, nu numai Constantin. 

Ce-i drept, în încercarea de a contesta aceste documente, d-l N.C. 
calcă pe urmele ilustre ale lui N. Iorga, ceea ce, în materie de Rovine, 
nu constituie însă un merit, ci un handicap. 


Primul document este „Ustavul de la Hilandar”, copiat la sfârşitul 
unui Țipikon copiat de un Roman (de unde şi denumirea greşită de Tipiko- 
nul lui Roman). Din el Miklosich, a extras în 1858, în Monumenta ser- 
bica... zilele de pomenire a domnitorilor sârbi din sec. XIII şi XIV, între 
care „CCXIV (1395) 17 mai Constantin Dragaš moritur”. E Vukii typico 
chilandarensi”. De aici a luat B.P. Hasdeu argumentul pentru a data la 17 
mai bătălia de la Rovine. 

Acest „Ustav” a fost editat integral de Iaghici în 1873 în cuprinsul 
articolului din „Starine” de la Zagreb intitulat Tipik Romanov. Rukopis 
nekoč hilandarski, sacla berlinski [Tipicul lui Roman. Un manuscris 
cândva la Hilandar, acum la Berlin] şi de Ljubomir Stojanovici în 1905 în 
volumul III din monumentala Stari srpski zapisi i natpisi (reeditată anas- 
tatic la Belgrad în 1984). 

Împreună cu A.V. Diţă l-am reprodus în xerocopie în volumul Bătă- 
lia pentru Rovine din 1988, însoţind originalul cu prima lui versiune româ- 
nească, realizată din slavonă de două eminente profesoare de ia Catedra de 
limbi slave a Universităţii Bucureşti, doamnele dr. Olga Stoicovici şi dr. 
Maria Zavera. De asemenea, am publicat acolo şi traducerea integrală a 
articolului lui Iaghici, tălmăcit de cineva care n-a ținut să-i fie pomenit 
numele, dorinţă ce s-a respectat şi aici. Acest articol, spre deosebire de cele 
două documente în xerocopie şi traduceri, n-a mai fost reprodus de A.V. 
Diţă în teza de doctorat, dar se află în volumul publicat în 1995, p. 248-253. 


Ce este acest document, inclus de noi în volumul amintit, sub titlul 
Actul pentru rânduiala pomenirii ctitorilor mânăstirii Hilandar de la 
Athos (13 noiembrie 1382)? Ne-o spune singur, aşa că îl reproduc mai 
departe integral, în versiunea doamnelor Olga Stoicovici şi Maria Zavera, 
însoțită de notele din teza lui A.V. Diţă, p. 208-213: 

„Multe şi măreţe daruri au fost moștenite de la atotţiitorul Dumnezeu, şi 
pe pământ s-au nevoit şi prin cea pământească, împărăţia cerească a 
dobândit. Zic adică de sfântul şi preacuviosul nostru părinte Simeon, noul 
izvorâtor de mir, şi de cel după trup fiul său, măritul între ierarhi, Sfântul 
Sava, cel ce a fost la început ctitorul sfântului şi luminatului şi cinstitului 
locaş Hilandar. 

De atunci şi până acum, cei ce prin neamul lor au fost rude cu ei, 
născându-se cu iubirea de Dumnezeu, şi aceştia din viaţa lor s-au îngrijit de 
sfântul şi luminatul lăcaşul acesta, întemeiat de părinții şi străbunii lor, şi 
toate cele de trebuinţă ale noastre împlinindu-le'!S şi dându-ne nouă liniş- 
tea, care şi acum se vede aici. 

Care deci dintre ei apar aici, pe nume, ÎN ZIUA ADORMIRII LOR: 

Luna iulie 21, s-a săvârşit maica Anastasia, soția Sfântului Simeon, 
mama Sfântului Sava, ctitorul acestui sfânt hram!" 

Luna octombrie 29, s-a săvârşit marele întru sfinți milostivi regele sârb 
Ştefan Uroşi!!7. 


13 În ed. laghici este cuvântul udovlise. La Stojanovici: udelise. Ideea rămâne 
aceeaşi, dar o nouă cercetare a manuscrisului poate hotări între cele două lecturi. 


"é Deşi criteriul după care sunt înseriați ctitorii decedați nu este cel crono- 
logic-istoric, ci calendaristic-cultic, adică în ordinea în care se succed lunile calen- 
darului bisericesc, începând cu septembrie (anul bizantin începea la 1 septembrie, iar 
cel bisericesc a rămas până astăzi credincios acestei rânduieli), pentru că aşa se 
succedau slujbele de pomenire, aici se făcea o excepție, fiind vorba de însăşi soția 
şi mama fondatorilor mânăstirii. „Sfântul Simeon” este fondatorul statului sâr- 
besc, marele jupan Ştefan Nemanja, care spre sfârşitul zilelor a părăsit tronul, lăsân- 
du-l fiului său mai mare, Ştefan, şi călugărindu-se la Athos unde îl precedase fiul mai 
mic, Rasko. Acesta se călugărise la Vatoped, cu numele Sava, şi zidise apoi Hilan- 
darul, care va deveni “lavra sârbească” de la Athos şi vatra culturală cea mai impor- 
tantă a Serbiei medievale. 

Soţia marelui jupan Ştefan Nemanja, numită Ana, a îmbrăcat haina monahală 
devenind monahia Anastasia. (Pentru aceste note am folosit C. Jirecek, /szorja Srba, 
preveo dopunio Jovan Radonić, Beograd, vol. 1, 1922; vol. H, 1923, şi Rodoslovne 
tablice srpskih dinastija I vlastele, napisao dr. Alexa Ivić, trece, znatno popujeno 
izdanje, Novi Sad, 1928). 

Stojanovici adaugă: “În ms. Muzeului Rumianțev, nr. 1458: «În acest [iulie] 21 
s-a săvârşit Anastasia monahia, soția Sfântului Simeon, maica Sfântului Sava» (Serv. 
51). La fel şi în ms. Mânăstirii Savina (Şem. B. K., 1882, 33)”. 

'” Ştefan Uroș II Miliutin (cca 1253 — 29 oct. 1321), nepotul de fiu al lui Ştefan 
primul Încoronat (supranumele de „primul Încoronat” — Prvo venčani — vine de la 
faptul că Ştefan a fost primul conducător sârb ce a obţinut coroană regală), fiul mai 
mare al lui Nemanja şi fratele Sfântului Sava. 

Luna noiembrie 7, s-a săvârşit prima ţariță a sârbilor, soţia ţarului 
Ștefan întâi, monahia Evghenia!!€. 

Şi în noiembrie 13 s-a săvârşit regele Uroș al treilea"? 

Luna decembrie 2, s-a săvârşit Uroş al doilea, fiul primului ţar, 
Ştefan!%. 

Şi în decembrie 20 s-a săvârşit primul ţar al sârbilor şi grecilor, chir 
Ştefan”! 

Luna martie 12 s-a săvârşit regele Ștefan, Teoctist monahul, în anul 
6824 (1316)'%. 

Şi cu aceşti sfinți domnitori şi ctitori ai noştri, mai sus scrişi, a fost 
hotărât, înainte de noi, de către cei din trecut părinți şi fraţi ai noştri, şi a 
fost consemnat în tipic, pentru fiecare dintre ei, ÎN ZIUA ADORMIRII LOR a 


St. adaugă: „La fel şi în text, la această zi” (adică în „Zipicul lui Roman” la 
sfârşitul căruia este copiat „Ustavul”). 


"8 Soţia țarului Ștefan Duşan a fost Elena, sora țarului bulgar Ivan Alexandru, 
călugărită cu numele Elisaveta, deşi Evghenia nu este o eroare, ci are altă explicaţie. 
Şi soţia cneazului Lazăr, care apare pretutindeni în cronici cu numele Miliţa, „în 
călugărie monahia Evghenia”, este scrisă, la moartea ei, „maica Eufrosina”, cu data 
„noiembrie ziua 11”, iar Ivici o dă „Miliţa, monahia Jevghenia, respectiv /efrosina” 
(în tabelul nr. 5), cu data exactă a morţii: 1] noiembrie 1405. Soţia țarului Duşan, 
Elena, Elisbeta sau Evghenia trăia încă în 1375 şi nu i se cunoaşte anul morţii. Ivici dă 
ca zi 11 noiembrie, cu semnul întrebării, fără nicio explicaţie. Posibilă confuzie cu 
ziua morţii soției cneazului Lazăr. 

Stojanovici adaugă: „În text: «S-a săvârşit prima țarină a sârbilor Elisabeta». În 
ms. Mân. Savina... «Elisabeta monahia» (Şem. B. K. 1882, 33)”. 


"9 Ştefan Uroş I Decianski, tatăl lui Ştefan Duşan (cca 1274 — noiembrie 1331). 
Ivici dă 11, nu 13 noiembrie. St.: „La fel şi în text” (în Tipic). 


12 Ștefan Uroş (la lrecek: țarul Uroş), fiul lui Ştefan Duşan, domneşte întâi ca 
asociat al tatălui său, apoi ca ţar (1335-1371). Ivici dă ca dată a morţii 4 decembrie, nu 
3 ca în Ustav şi în Tipic. 

St.: „În text: «Această lună, în 3 s-a săvârşit țarul Uroş al II-lea». 

12! Stefan Duşan Silni (cel Puternic) (1331-1355). Din anul 1321 asociat la tron al 
tatălui său, Ştefan Detianski, apoi rege din 8 septembrie 1331 şi țar al „sârbilor şi 
romeilor” din 16 aprilie 1346. Mort la 20 decembrie 1355. 

St.: „În text: «În luna aceasta, 20. Pomenirea primului țar al sârbilor şi grecilor, 
Kir Ştefan»”. 

laghici menţionează că însemnarea despre sfârşitul lui Dușan este scrisă cu 
litere de aur, dar nu este clar dacă se referă la cea din Tipic sau din actul de la 1382. 

' Ştefan Dragutin (1276-1282, în nordul Serbiei până în martie 1316), fiul lui 
Ştefan Uroş I şi fratele lui Ştefan Uroş II Miliutin, călugărit cu numele de Teoctist. 

se cânta 12 cântări de pomenire cu colivă şi cu lumânări'?”, de către frații 
noştri [călugări] și cu stropirea cu vin™” în fiecare an. La fel şi la slujba de 
dimineaţă la liturghie!35. 

lar apoi şi până oarecând, trecând multă vreme şi până la noi, cele ce au 
fost aşezate de către sfinţii părinți şi frați ai noştri pentru pomenirea 
sfinților ctitori mai sus scriși, fie din uitare, fie din lucrare diavolească, fie 
din viclenii omeneşti, nu s-au îndeplinit poruncile orânduite. Şi atunci, a- 
flându-ne în această vreme în lăcașul Preasfintei Născătoare de Dumnezeu, 
Hilandarul, cu egumenul care egumeneşte în acest locaş, multe întrebări 
am avut între noi în legătură cu pomenirea sfinţilor ctitori, căci unii atunci 
s-au grăbit şi au spus să se cânte o dată pentru toți. 

Dar noi, temându-ne de frica lui Dumnezeu şi de poruncile şi de tipicul 
sfinților ctitori, ştiind durerea şi truda lor pentru acest sfânt locaş, pentru 
care s-au trudit să fie spre alinarea neputincioşilor şi străinilor, dar mai ales 
a neamului nostru, ne-am înţeles cu toții frățeşte, cei ce cu numele sunt 
scrişi aici: eu, atunci egumen, ieromonah Sisoie; mitropolitul Sava; starețul 
de la Kareia Danail; starețul turnului lui Vasile!26, Afanasie; marele eco- 
nom Gherontie şi eclesiarhul mitropolitan Dionisie; proegumenul Neofit; 
starețul Mihail; starețul Matei; starețul Teodosie; stareţul Gherasim; pro- 
economul Ioasaf, proeconomul David; starețul Doroftei; proeconomul 


'5 Textval: pěvati 12 pšenicb sb srestami. Cuvântul pšenica (gr. Ziroc; lat. 
triticum) înseamnă grâu, boabe de grâu, ceea ce aici are înțeles de pomenire cu colivă 
din boabe de grâu. Literal ar fi „a se cânta 72 pșenițe cu lumânări”. S-a tradus în acord 
cu ritualul ce se săvârşeşte în mânăstiri la pomenirea ctitorilor: Se face pomenirea 
seara, cu cântări, cu colivă şi cu lumânări, iar a doua zi în cadrul liturghiei se face 
parastasul. Acest pasaj se lămureşte mai bine comparându-l cu dispoziţiile pentru 
mânăstirea zisă „Petra”, date de Manuel Paleologul și de soţia sa, fiica defunctului 
Constantin Dragaş. 


1 Prilivu, lat. libatio; priliv za ousopsihv (Mikl. Dict., p. 671). „Obiceiul de a 
aduce vin la înmormântare şi la parastas şi de a turna din el cruciş peste trupul 
mortului sau peste groapă (la cimitir) ori pe pardoseala bisericii (la parastas) 
reprezintă o datină foarte veche, fiind o prelungire a /ibațiunilor (stropitorilor) de vin, 
pe care strămoşii noștri romani le făceau pe morminte” (pr. prof. dr. Ene Branişte, 
Liturgica specială, Bucureşti, 1980, p. 495). 


'% Takozde i na utria litourgia na mosi = textual „la liturghia de dimineaţă, la 
mesă”. In mânăstiri, aşa-numita urrenie (slujba de dimineaţă dinaintea liturghiei în 
bisericile de mir) se face seara. 


1% Staruci, pirga Vasiliyeva. Pirvg» = nOpyos, turris, turn. În Miklosich găsim 
vb svetei gorě vi, pirgou (p. 564). Nu ştim ce mănăstire athonită desemnează acest 
„turn al lui Vasile”. 

Damian; stareţul Teodosie; starețul Anastasie; Ioasaf; Agaton; părintele 
duhovnic Grigorie; părintele Lavrentie; părintele Nicodim; părintele Gri- 
gorie; părintele Paisie şi alţii, toată frățimea, cu înțelegerea şi sfatul lor, aici 
şi noi am orânduit, ca ceea ce a fost orânduit mai înainte de către părinții şi 
fraţii noştri, noi acum să nu încălcăm, ci mai mult să întărim. Şi spunând 
toți, într-o singură suflare, după hotărârea mai sus scrisă să fie: 

Până când va fi vrerea lui Dumnezeu şi va dăinui această mănăstire, 
seara să se cânte pomenirea cu colivă şi lumânări de către toți fraţii, şi cu 
stropirea cu vin, şi la liturghia de dimineaţă, la mesă, în fiecare an, FIE- 
CĂRUIA ÎN ZIUA ADORMIRII LUI, cum este scris mai sus, în acest tipic, şi 
CU ZIUA DIN LUNĂ. 

Care după noi cei de față va strica cele mai sus scrise, aflându-se în 
fruntea acestui sfânt locaş, sau va înțelege în altfel, sau va arăta nepăsare, 
pe acela să-l pedepsească Domnul Dumnezeu şi Preacurata lui Maică, şi să 
cadă asupra lui blestemul sfinţilor ctitori ai acestui locaş, mai sus scrişi, şi 
să nu fie blagosloviţi de acel sobor din Hilandar, ci să fie blestemaţi şi 
răsblestemaţi aici şi în veacul veacului amin. 

Acest aşezământ (ustav), întru pomenirea sfinților ctitori, s-a scris din 
porunca tuturor fraţilor în anul 6891 [1382)'* luna noiembrie 13, indictio- 
nul 6. 

Luna mai, ziua 17, s-a săvârşit Konstantin Dragaş!”£. 


17 Jaghici a citit greşit 686] = 1353, ceea ce l-a făcut să emită unele păreri 
eronate, Cifra 6861 a fost corectată după un nou examen al manuscrisului de L. Stoja- 
novici în 1905. 


122 Constantin Dragaş era socrul împăratului Manuel II Paleologul. În ciuda 
evidenţei şi firescului, unii istorici susțin — să fie urmarea unei cunoașteri lacunare a 
izvoarelor? — că onomasticul “Constantin Dragaş” ar fi o creaţie istoriografică târzie, 
realizată prin alăturarea artificială a numelor purtate de doi indivizi distincți: unul 
„„Constantin” şi altul „Dragaş”. In anul 1963 Georg Ostrogorski a adunat într-un 
studiu special mărturiile documentare indiscutabile care atestă clar că prin „Con- 
stantin Dragaş” contemporanii desemnau un personaj cât se poate de real. Izvoarelor 
deja cunoscute el le mai adaugă unul strict contemporan: diploma patriarhului ecu- 
menic Antonie pentru mânăstirea Kutlumuş din iunie 1393, unde este menţionat „cel 
de bun neam, preanobilul domn Constantin Dragaş” (TÒ ebyeveorăTu) KVpO Kwv- 
OTavTivu TO Apăyaon). Adică exact — întărim la rându-ne — cum prevedea Ekté- 
sis Nea — manualul cancelariei bizantine, unde erau trecute formulele diplomatice de 
adresare către diferiți şefi politici sau religioşi cu care Imperiul Bizantin întreținea 
corespondenţă şi relații: “Cum scrie patriarhul către despotul Serbiei Constantin 
Dragaş: «Cel de bun neam, domnule Constantin Dragaş, întru Duhul Sfânt iubite fiu 
al smereniei noastre. lar în final cum vrea grămăticul” [s.n. — A VD). „Orwc Ypăpei 
Ó marpiăpxnc npos tòv 5eon6rnv Xepfiac Kwvotavtivov tòv Apayéonv: 

Luna lui iunie, ziua 15, s-a săvârşit preacinstitul cneaz Lazăr”. 

Luna octombrie, ziua 6, s-a săvârşit Vuk (Vâlk) Brankovici'3. 

Luna lui noiembrie, ziua 1l, s-a săvârşit maica Eufrosina, soția 
Sfântului cneaz Lazăr”. 

Luna ianuarie 18, s-a săvârşit domnul despot Maxim!*. 
«Ebyeveorare kîip Kwovorovrive Apoy&on, Ev &yiw Ilvevari &YanmTE VE 
ri Áv uerpârnroc». Koi èv t téder 56 Bobieror ó YpouuaTik6c.] (J. 
Darrouzes, Ekthésis néa. Manuel des pitakia du XIVè siècle, în „Revue des Etudes 
Byzantines”, XVII, 1969, p. 5-127; textul citat se află la p.62). J. Darrouzes este şi cel 
care a folosit pentru prima oară acest text, în comentariile sale la actele patriarhale, 
observând că titlul de despot este alăturat numelui lui Constantin Dragaş numai în 
„indicaţia” către grămătic, nu şi în salutaţia propriu-zisă (vezi J. Darrouzes, Les 
regestes des actes du Patriarcat de Constantinopl, vol. I: Les actes des Patriarches, 
fasc. IV: Les regestes de 1377 à 1410, Paris, Institut Francais d” Etudes Byzantines, 
Paris, 1979, p. 103; vezi şi p. 201-202, 246). 

'% Lazăr, fiul lui Pribaţ, logofăt al ţarului Ştefan Duşan şi mare feudal sârb. 


Născut cca 1329, la Prilep. Cneaz al Serbiei din anul 1372 până la 15 iunie 1389, când 
moare pe câmpul de luptă de la Cosovo Pole. 


'% Vuk Brankovici, mort la Belgrad, la 6 octombrie 1397 (după alţii în 1398 sau 
1395) fiul lui Branko Mladenovici, sevastocrator al Ohridei, la rândul său fiul lui 
Vojvoda Mladen, demnitar şi feudal pe vremea lui Ştefan Desianski şi a țarului 
Duşan. Vuk a fost „domn” la Priština şi Prizren. După G. Ostrogorski, el nu a avut 
titlul de despot. laghici îl numeşte „acel cu nume de rea pomenire”, deoarece i-a 
trădat pe creştini în lupta de la Cosovo. A fost căsătorit cu Mara, fiica cneazului 
Lazăr, deci cumnat cu Ștefan Lazarevici. 


' Miliţa, soţia cneazului Lazăr, fiica cneazului Bratko, „monahia Evghenia, res- 
pectiv Eufrosina”, zice Ivici, care-i dă data morții: 11 noiembrie 1405. 


52 Vuk Brankovici a avut trei fii: Grgur (mort la 13 martie 1408, în călugărie, cu 


numele Gherasim), Djurac sau Gheorghe „Vucovici” (născut cca 1375, despot din 
1427-1456, mort la 26 decembrie 1456. Căsătorit cu Irena, fiica împăratului loan VI 
Cantacuzio) şi Lazăr, mort la 12 iulie 1410. 

Spre deosebire de fraţii săi, care n-au lăsat urmaşi, despotul Djurac a avut trei 
fete şi patru băieţi, dintre care Ștefan, născut cca 1417 şi mort în 1477, orbit în 8 mai 
1441, ajunge despot în 1458 şi este tatăl lui George Brancovici, despot din 1486- 
1495 când cedează titlul de despot fratelui mai mic, Iovan, mort în 1502 şi se 
călugăreşte în Mânăstirea Kupinovo luând numele de Maxim. 

Mitropolit al Ţării Româneşti în vremea lui Radu cel Mare, după plecarea 
patriarhului Nifon, şi apoi al Belgradului, ctitorul Mânăstirii Kruşedol (cu ajutorul lui 
Neagoe Basarab), la venirea în Ţara Românească, Maxim Brancovici a adus pe mama 
sa, Anghelina, şi pe fiica fratelui său Iovan, Elena, care va deveni soția lui Petru 

Prin urmare, în acest act emis în 1382 şi copiat — aşa cum s-a stabilit — 
probabil chiar de stareţul Hilandarului la sfârşitul „Tipiconului” copistului 
Roman, pe foile rămase libere, au fost adăugaţi ctitorii morți după data 
emiterii lui, spre a fi pomeniti, conform prevederilor pe care le cuprindea, 
în ziua morţii lor. Zi care le este scrisă în dreptul numelui fiecăruia. 


Cu ce argumente punea la îndoială N. Iorga, în 1901, acest docu- 
ment? Să-l ascultăm: 


„Când s-a dat lupta de la Rovine? Analele sârbeşti, foarte precise, dau în 
redacţia lor cea mai completă data, admisă până acum, de 10 octombrie 
1394 şi cu care se potriveşte şi mențiunea din Constantin Filosoful” 
[subl. n. D.Z.]. 


Nu este adevărat! Constantin Filosoful nu dă 10 octombrie ci doar 
anul 6903, care ţine de la 1 septembrie 1394 la 30 august 1395. Ceea ce N. 
Iorga a numit „redacţia lor cea mai completă” se va dovedi „completată” cu 
10 octombrie la două secole de la bătălia de pe Argeş. 

Mai departe: 

„Notiţa tipicului de la Hilandar, care dă 17 mai 1395, nu li se poate 
opune pentru a le înlătura, nefiind de aceeaşi valoare. Ea nu face parte din 


tipicul însuşi, care s-a tipărit, şi data de 1395 e adausă de Fr. Miklosich, 
ca şi în alte două documente de la Constantin Dragaşevici”. 


Nu Tipicul de la Hilandar se tipărise de laghici în 1873, ci doar acel 
„Ustav” sau „zapis” cum îl numeşte el, copiat la sfârşitul acestui tipic. 

De ce nu face parte numele lui Constantin Dragaş „din tipicul însuşi” 
s-a văzut: fiindcă face parte din categoria ctitorilor morți după redactarea 
„Ustavului” din 1382. 

Faptul că data 1395 a fost adăugată de Fr. Miklosich nu-i infirmă 
valoarea. Învăţatul ceh n-a făcut decât să calculeze, înaintea lui B.P. 
Hasdeu, că 17 mai nu poate fi în 1394, ci numai în 1395, şi a pus anul în 
consecință!3?. 


Rareş. Se presupune că şi Miliţa, soția lui Neagoe Basarab, era nepoata sa, deşi nu s-a 
putut stabili precis în ce fel. A murit la 18 ianuarie 1516, cum stă scris în ultima 
însemnare a Ustavului de la Hilandar. 


1 Nicolae Constantinescu face observaţia: „Certes, néanmoins, nous ignorons 
les raisonnements de Fr. Miklosich (celui-ci ne reviendra jamais sur le cas mentionné 

Prin urmare, niciuna din obiecțiile lui N. Iorga nu poate fi luată în 
seamă. 


* * * 


Pentru d-l N.C. „17 mai 1395” din Fr. Miklosich este „une notice 
reconstitué en substance temporelle — mais qui démentit d’autres sources 
serbes ci-dessus mentionées” (p. 179). Sursele care o dezmint sunt, fi- 
reşte, ca şi la N. Iorga (primul care se foloseşte de ele în acelaşi sens) cro- 
nicile sârbeşti ce conţin interpolarea operată în ele în secolul al XVII-lea. 

Este amintit faptul că C. Irecek „n-a folosit niciodată formula 
onomastică larg răspândită după aceea în istoriografie, aceea de Constantin 
Dragaş” , ceea ce nu înseamnă nimic'**, întrucât această „formulă ono- 
mastică” era „larg răspândită” încă din timpul vieții purtătorului ei, după 
cum a demonstrat G. Ostrogorski în articolul deja citat, apărut în „Zbornic 
Filozofskog fakulteta Univerziteta u Beogradu, VII, 1963, nr. 1, p. 287-294 
şi reprodus în Sabrana dela Georgija Ostrogorkog, tomul IV, Vizantija i 
sloveni, Belgrad, 1970, p. 271-280. 

Reamintesc şi aici că articolul lui G. Ostrogorski Domnul Constan- 
tin Dragaş a fost tradus din sârbă şi traducerea inclusă mai întâi în partea 
documentară a volumului Bătălia pentru Rovine, difuzat în 1988 în 30 de 
exemplare, apoi în cartea lui A.V. Diţă, Z7 mai 1395... din 1995, p. 254-264. 

DI. N.C. are dreptate când afirmă în continuare „Într-adevăr (En 


et d'autant plus il n'a pas justifié cette inseration de l’année à «1395» dans la 
notice chilandarienne”. Ce nevoie era de a justifica adăugarea anului erei creştine 
după cel al erei bizantine? Aşa se procedează curent şi astăzi. 


'3 În Geschichte der Serben, zweite Band, erste Band, erste hälfte (1371-1537), 
Gotha, 1918 (apărută postum), la p. 106-107, este amintit „Despotul loan Dragaş (t 
cca 1378)” şi „domnul” [der „Herr”] „gospodin” Constantin (t 1394). „Fiica lui 
Constantin, Elena, a fost singura sârboaică ajunsă împărăteasa Bizanțului (în 1391) 
ca soție a împăratului Manuil Paleologu. Fii ei au fost ultimii doi împărați creştini ai 
Constantinopolului, loan VIII şi Constantin XI, care [Constantin], după bunicul său 
sârb, sau mai exact [richtiger] după fratele bunicului său pe linie maternă, a purtat su- 
pranumele Dragasses.” 

În nota 1 de la p. 107 se trimite însă la Phrantzes pentru: „Konstantin ó Apa- 
Yong ca bunic al ultimilor împărați”, deci, cu toate că personal considera că „Dra- 
gaş” era numit loan, menţionează și prezența lui Constantin Dragaş din acest izvor 
bizantin. 

effet) un om (sau doi, sau trei) nu pot să moară o dată la 10 octombrie şi încă 
o dată (une prochaine fois) la «17 mai» (sau vice versa); admițând una din 
datele legate de moartea lui Constantin (Dragaş) — cealaltă neîndoielnic 
trebuie să fie eronată şi în consecință nu stă în legătură cu bătălia de la 
Rovine (ne s'attache aucunement à la bataille de Rovine)”. Numai că din 
această încurcătură nu scăpăm decât cedând în fața realității: bătălia s-a 
dat la 17 mai 1395, şi acolo au căzut împreună cei doi principi, dacă dăm 
crezare tuturor izvoarelor sârbeşti. Aici şi Constantin Filosoful este de 
acord — N. Iorga dixit — cu ce citim în cronici! 

De acord şi cu afirmaţia că „Les choses, pourtant, semblent deci- 
dement plus cruelles, car les constats nous dévoilent un aspect rudement 
saillant, en tout cas moins attractif: une regretable légèrté dans analyse 
des sources” (p. 183), mai ales că imediat după aceea urmează ilustrarea 
acestui aforism, chiar de către emițătorul lui. 


Typiconul lui Roman (1331/1382 — un izvor fără legătură cu Rovine 
[verzalele îi aparțin], titlul sub care se aşează prima încercare de a infirma 
valoarea celor două documente, conţine el însuşi o afirmaţie în contradicție 
cu realitatea, ca şi afirmaţia despre absenţa numelui Constantin din 
cronicile sârbeşti. „Legătura” documentului de la Hilandar (care nu este 
„Typikonul lui Roman” ci „Ustavul” copiat în acel „Tipikon”) cu Rovinele 
este, dimpotrivă, foarte strânsă: numele unuia dintre cei doi morţi la 
Rovine, Constantin Dragaş, este trecut în documentul respectiv, în 
calitatea sa de ctitor la Hilandar, şi este însoţit de data morții, spre a fi 
pomenit anual la acea dată. 

Dar tocmai acest fapt încearcă să-l pună la îndoială dl N.C, chiar din 
acest titlu dat părţii din articol în care se ocupă de însemnarea de la Hilan- 
dar, emițând două ipoteze prin care susţine că de fapt acel „Constantin 
Dragaș” din şirul morţilor adăugat la textul aprobat şi semnat în 1382 şi 
copiat în manuscrisul „Tipiconului” lui Roman nu este Constantin Dra- 
gaş cel mort în data de 17 mai 1395 ci... altă persoană! 

Cum au fost formulate aceste ipoteze şi cum a încercat autorul lor să 
le argumenteze nu se poate rezuma. De aceea le redau cu propriile cuvinte, 
la un moment dat renunțând chiar şi la traducerea textului francez pentru 
originalul din „Argesis”. Îmi aparţin sublinierile: 

„În afară de asemenea consideraţii speculative, alte dovezi solide ne 
permit să afirmăm că un «Constantin Dragaș» a murit foarte aproape 

de anul 1382 (mourut tout proche de Pannée 1382), şi deci acest izvor 
hilandarit nu este în niciun caz unul pentru datarea Rovinelor în 
«1395». 

Cea de a doua listă necrologică — aditivul — ne arată până la evidență că 
binefătorii/fondatorii Hilandarului au murit exact în ordinea istorică 
indicată de aditiv adică: în 1389, 1398 (fie 1395-1398), 1405 şi 1516! 
Pentru ce, deci, o excepţie dela această linie cronologică normală pen- 
tru mortul din «1395»? Răspuns: este vorba nu numai de un an prezumat 
în mod greşit de Fr. Miklosich (1358), ci şi de o interesantă substituire de 
personaje istorice, involuntară. Aşa cum se întâmpla adesea în istorie, o 
confuzie de nume a dus la o substituire de persoane. Cine, deci, a murit 
realmente la 17 mai 138... (sic). Răspuns plauzibil: despotul loan Dra- 
gaş, fratele mai mare al lui Constantin Dejanovici! 

Este vorba într-adevăr, de familia Sebastocratorului Dejan (sau Dean) 
stăpân în Macedonia de N.E., Strumiţa şi la Velbujd, ai cărui fii (loan 
Dragaş sau simplu Dragaş, Constantin şi Dimitrie) au moştenit pe tatăl lor, 
o vreme împreună cu mama-văduvă Jevdokia, probabil o soră a țarului 
Duşan. 

Se vede de altfel că Dragaş avea o poziție preeminentă, ca primul 
născut; o donaţie făcută mânăstirii Sfântul Pantelimon (Russikon) în 1377 
face mențiunea fără echivoc; «Eu, blagocestiva şi de Hristos iubitoarea 
doamnă țarița Jevdokia şi cu preaiubiții mei fii, şi împărăției mele, despotul 
Dragaş şi Constadin» deşi în subscriptio se dă (en fasse) numai semnătura 
precisă a «binecredinciosului despot loan Dragaş» [În nota 46: St. Nova- 
cović, Zakonski spomenici srpskih državo srednjega veka, Belgrad, 1912, 
p. 510-512 (nr. 6)]. 

Altă donație din 1 iunie 1377, pentru biserica din Lesnovo ne arată 
(nous prévoit) rangurile (titlurile reale) ale fraților Dejanovici: «Eu 
despotul Ioan Dragaş şi fratele meu Costadin» [în nota 47: ibidem, p. 
452-453, (no. 50] — posibilă omisiune pentru ultimul (possiblee omission 
sur ce — dernier) căci în jurul anului 1378, donația pentru aceeaşi russikon 
preciza în subscriptio: „Binecredinciosul despot Dragaş şi domnul/gospo- 
din/Costadin” [în nota 48: ibidem, p. 512 — 515]. 

Se discută totuşi în contradictoriu dacă Constantin Dejanovici purta sau 
nu titlu de despot (opiniile avizate resping această posibilitate). 

La sfârşitul celui de al optulea deceniu (în iunie 1380; C. Irecek 
admitea anul 1379) despotul loan Dragaş a murit. O donație acordată la 
28 mai 1380 pentru mânăstirea Hilandar este deja făcută numai de Con- 
stantin. Dar memoria fratelui defunct rămânea intactă: «deopotrivă 
(également) şi eu, în Hristos Dumnezeu binecredinciosul domn/gospodin 
Costadin» (disposito) şi la sfârşit «Costadin în Hristos Dumnezeu bine- 

credinciosul domn/gospodin/al sârbilor, fratele despotului loan» [nota 51: 
St. Novacovic, Zakonski spomenici, p. 457 (no. 53)]. 

Încă și mai târziu, în 1389 (20 iunie), această memorie pioasă nu era mai 
puţin transparentă: o donaţie a lui Constantin la mânăstirea Hilandar (în act 
este menționat, de asemenea, voivodul Dimitrie) este semnat de «...Con- 
stantin, domn/gospodini/al sârbilor, şi de Podunaviei, fratele despotului 
Ioan Dragaş» [în nota 52, ibidem, p. 456-457, (nr. 52). Cinci zile după 
Cosovo]. 

Noi credem, aceasta se înțelege, că există o conexiune între moartea 
lui Dragaş şi acest act pios — adică alegerea momentului pentru dona- 
ţia lui Constantin —căci acest 28 mai 1380 poate să semnifice de aseme- 
nea o comemorare a fratelui defunct, chiar dacă actul propriu-zis nu 
arată aceasta (ne montre pas le cas échéant). D'autant plus on comprenait 
mieux comment un tel act puisse, a Chilandar, provoquer de confusion 
quant-aux frères Dejanović, et notamment sur Dragaš (imbroglio parado- 
xalement muni par Constantin lui même à l'égard de ce couvent athonite, 
cf. ci-dessus, n. 51). 

«Le mois du mai, le jour 17 est mort loan Dragaš» — cela veut être, donc, 
la notice ajoutée au Typicon chilandarite, c'est-ă dire en tête de l’additif à 
la régle/ostavi/imposée en 1382. Alors, même, ou peu après, l'insertion se 
fit malheuresement au prix d'une erreur involontaire — un lapsus de co- 
piste; c'est ainsi qu 'on arrive à ce «Constantin Dragaš» inventé dont il n 'y 
a aucune trace dans l'onomastique médiévale serbe, au moins dans les 
sources concernant à ce propos l’histoire de Macédonie serbe (v. infra, n. 
54). 

Cette confusion entre les deux frères Dejanović (si diffčrents par leur 
propre destin historique, mais réunis, Pun à lautre, en tant que donateurs 
dans leur pays et ailleurs) ne durera pas longtemps. Au XV* siècle lorsque 
se constituaient les branches des chroniques jeunes — lune, seulement, 
parlera du «Constantin et Dragaš» (supra, n. 5-6), et un Chalcocondyle 
possédait déja des éclaircissements (limitatifs, puisqu'il nommait Dejan 
comme «Zarko» v. supra, n. 43). 

En tout cas, le nom pers. Dragaš (roum. Dragoş) ne s'avere point du 
tout un nom de famille, de sorte que d’autre part, personne sous le nom 
de celui-là ne tombait à Rovine — à coté de Constantin, comme 
s'affirme dans la source serbe citée; celle-ci influencée probablement 
d'une source byzantine / grecque par excellence, / mais ou existait la syn- 
tagme onomastique à nom-double, donc sans disjonction: Constantin Dra- 
gaš. En effet, îl paraît que justement ces milieux grecs eurent pris propen- 
sion pour ce nom double, y compris au Mont Athos. Georges Ostrogorski, 
déjà, fait mention du gramma signé par le patriarche Antoine IV (Juin 

1393: on octroye le titre de patriarcal au monastère de Kutlumus, comme 
privilege-cela à la requête des caloyers, protégés par le «fondateur», hó 
kyr Konstantinos hó Dragases), en considérant pour toute réponse : «Ce 
document officiel, emis pendant la vie de Constantin, €loigne toute doute 
sur le fait qu’il avait le nom de Constantin Dragaš»; le savant, à l'appui de 
son opinion, invoque aussi les deux mentions du Chronicon majus | i.e. 
Phrantzes / sur le même Kyr Constantin Dragaš. Certes, faut-il ajouter, 
mais ce sont exactement des sources (mentions) byzantines/grecques qui 
prouvent indiscutablement sur un fait réel: d’autres, spécialement les by- 
zantins (grecs) le (sur) nommaient ainsi, avec ce nom double — à des 
inévitables confusions par endroits, les cas serbe-chilandarite: à l'instar de 
Constantin lui-même, qui n'utilisait guère ce nom-double (v. d’ailleurs 
Pacte grec pour le couvent de Vatopedi / oct. 1393, / publié par V. Laurent, 
où le donateur s’intitulait simplement „Egò Konstantinos / Moi, Constan- 
tin” / — ci dessus, n. 44). 

Pour conclure autour du soi-disant Typicon de Roman; il n'en 
résulte aucunement qu'il représentait une source proprement-dite 
(plus ou moins „fondamentale” on croit de temps en temps) pour la 
datation, en 1395, de la bataille de Rovine. Une pasagere et defectible 
méthodologie, des interpre- tations par conséquent forcees (parfois 
mi-artificielles) et, principalement, la meconnaissance frappante des 
sources — toutes celles-ci contribuèrent inutilement au l'abattement 
(sinon au véritable blocage) de la recherche historique européenne. Un 
obstacle interpreâtatif, obstinément défendu, plus d'un siècle, s'écroule 
formellement par la force des arguments. Il y a bien sûr beaucoup 
d’autres à discuter». 


Am lăsat netradusă toată această parte din articol, care conține atât 
teza substituirii (involuntare, prin eroare de copist) a lui Ioan, cu fratele 
său Constantin, în însemnarea din Ustavul de la Hilandar, cât și 
argumentele prin care este susținută. Dau în continuare şi versiunea româ- 
nească din 1990: 


„La sfârşitul deceniului amintit şi la începutul celui următor — rotund c. 
1380 — se stinge probabil din viață fratele mai mare, despotul loan Dragaş; 
un act de danie, de această dată chiar pentru mânăstirea Hilandar, din 28 V 
1380, e numai de la Constantin Dejanović, nu fără ca acesta să îl amin- 
tească şi pe fratele defunct. „ La fel şi eu — se arată în dispositio — în Hristos 
Dumnezeu binecredinciosul domn (gospodini) Costadin ”, dar (în sub- 
scriptio; „, Costadin, în Hristos Dumnezeu binecredinciosul domn (gospo- 
dari) al sârbilor, fratele despotului loan”. Indiferent de alte considerente, 

am putea foarte bine să identificăm tocmai în acest act de danie pentru 
Hilandar sursa primară a confuziei de persoane şi de nume privitoare la 
cei doi frați, unul deja mort, altul rămas în viață. Admitem, prin urmare, 
că la 17 mai (c. 1380) a murit despotul loan Dragaş — aceasta ar fi 
trebuit să fie de fapt însemnarea de la Hilandar. Lesne de dedus, 
inserarea ei în tipicul amintit putea să aibă loc chiar odată cu redac- 
tarea rânduielii din 1382! 

În 1382? Firește, e vremea în care cei doi fraţi încă se confundau între 
ei, mai ales ca donatori în ținuturi depărtate. Abia mai târziu, în plin secol al 
XV-lea, când se configurau deja tulpinile analelor (letopiseţelor) sârbești 
amintite, lucrurile par mai lămurite, deşi persistă încă unele confuzii, de 
pildă la eruditul Laonic Chalcocondyl, care ştia de familia lui Dejan — a lui 
Žarko, după cum credea cronicarul (greşind însă, cf. infra, n. 80), semn al 
onomasticii oscilante din izvoarele ce i-au stat la îndemână. Oricum, 
numele personal Dragaş (sau Dragoș al nostru) nu se dovedeşte a fi fost în 
epocă un nume de familie, cum sugerează un mare învăţat, dovadă că mai 
târziu, alături de Marco Kralevici şi de Constantin, printre căzuţii la 
Rovine, se număra — distinct — Dragaş, potrivit variantelor letopiseţului 
sârbesc ce ne transmite data de 10 X 1394. Un rezultat poate, al confuziei 
de nume şi persoane şi dintr-un posibil izvor bizantin preluat de arhetipul 
sârbesc, cum se bănuieşte — oricum o sursă din afara Athosului, unde 
confuzia era de altă natură, fiind materializată în faimoasa însemnare 
despre moartea lui „Constantin Dragaş” la 17 mai..., în loc de a lui loan 
Dragaș, despotul. 

În concluzie, așa-zisul Tipic al lui Roman, adică rânduiala din 1382 şi 
adaosurile la aceasta nu constituie nicidecum un izvor (şi încă de bază) 
pentru datarea bătăliei de la Rovine la 17 mai 1395”. 


La întrebarea retorică „Pentru ce, deci, o excepţie de la această linie 
cronologică” şi la observaţia că anul liturgic începe în septembrie, şi atunci 
ar fi trebuit să găsim înainte de morţii din mai (Constantin Dragaş) şi iunie 
(cneazul Lazăr) pe cel din octombrie, Vuk Brancovici, deși a murit mai 
târziu, în 1397, se poate răspunde simplu: fiindcă mortul era tatăl împă- 
rătesei Bizanțului şi socrul împăratului şi este foarte plauzibil ca po- 
menirea lui în mânăstirea la care era ctitor să fi fost cerută și plătită, ca 
şi în Constantinopol, de aceştia. 

Oricum, întrebarea pusă de dl N.C. nu constituie un argument, în 
timp ce numeroasele întrebări fără un răspuns rațional posibil pe care 
le naşte cele două ipoteze sunt de natură a le face cu neputinţă de ad- 
mis. De altfel, una dintre ele cade prin însăşi acceptarea celeilalte, deoarece 

1. Ori Constantin Dragaş din „, aditiv” nu este mortul de la Rovine cu 
acest nume, ci un personaj real cu acelaşi nume care a murit înainte de 
1382 şi noi, citind acest nume acolo, îl credem în mod greşit aceeaşi 
persoană cu cel decedat în bătălie. 

2. Ori Constantin Dragaş este un nume scris greșit acolo de un copist 
în locul numelui fratelui său, loan Dragaș, care este adevăratul mort într-o 
zi de 17 mai, prin 1379-1380. Deci nu a existat în realitate un omonim al 
celui căzut la Rovine, pe care noi în mod greşit îl socotim a fi acesta. 


Prima ipoteză ridică însă mai multe întrebări: dacă un Constantin 
Dragaş a murit înainte de întocmirea actului privind cinstirea ctitorilor, 
atunci de ce nu figurează în lista acestora, fiindcă numele său nu avea ce 
căuta, chiar şi „aditiv” fără calitatea de ctitor. Se poate desigur răspunde: 
fiindcă în şirul ctitorilor din actul de la 1382 sunt trecuți numai suveranii 
statului sârbesc şi soția întemeietorului acestui stat, mama dinastiei. lar acel 
omonim al mortului de la Rovine nu făcea parte dintre ei, şi fiind de mai 
mic rang, a fost omis. Dar cel care i-a adăugat numele pe primul loc în 
„aditiv” a vrut să repare ceea ce i s-a părut o nedreptate, fiind vorba totuşi 
de un ctitor, chiar fără calitate de dinast! Numai că dificultatea incomen- 
surabilă spre a accepta că noi vedem în mod greşit în acel „Constantin 
Dragaş 17 mai” pe mortul de la Rovine, pe când pentru cel care i-a scris 
acolo numele şi ziua morţii spre a fi pomenit era vorba de un omonim ce 
murise înainte de 1382, este găsirea unui asemenea omonim! El ar fi 
trebuit să fie suficient de cunoscut şi totodată având calitatea de ctitor la 
Hilandar, ca să-l fi confundat istoricii adepți ai datei de 17 mai 1395 pentru 
bătălia de la Rovine. Deocamdată însă existenţa unui asemenea personaj nu a 
fost cu nimic probată şi, în consecință, rămânem în domeniul purei ficțiuni. 


De altfel, însuşi autorul ei şi-a anulat această ipoteză, atunci cânda 
recurs la cealaltă: că în realitate, în loc de Constantin Dragaş acolo trebuia 
scris fratele său Ioan Dragaș, fiindcă el a murit într-un 17 mai, probabil 
în 1379 sau 1380. Dar un copist a greşit „involuntar”. 

Din nou se pune problema: dacă a murit în 1379 sau 1380 de ce a fost 
omis din lista cea mare a ctitorilor, deşi el era cu certitudine purtător 
măcar al titlului de despot, ceea ce nu a fost cazul fratelui său Constantin, 
rămas doar „gospodin”. Şi unde a putut fi scris mai înainte numele său 
corect, pentru ca un copist să-l înlocuiască la transcriere cu al fratelui 
Constantin în „aditivul” din „Typiconul!” de la Hilandar? 

A existat un singur „copist: cel care a transcris actul solemn din 
1382 pe foile rămase libere din „Typiconul” copiat de Roman. Să fi 
făcut el această greşeală? Să fi existat acel „aditiv” chiar pe actul original, 
cu referire corectă la loan Dragaş, iar cel care l-a copiat în „Typicon” să-l 
fi transcris greşit Constantin? Dar „copistul” în cauză era însuşi starețul 
Hilandarului şi cum putem să-l socotim în stare de o asemenea eroare? 

Vatroslav laghici care a editat „Ustavul” de pe manuscrisul ajuns în 
Biblioteca regală din Berlin, scria în articolul citat: 


Manuscrisul este scris pe pergament, în format in 8°, cu 18 rânduri 
pe pagină, are acum încă 275 file şi îi lipsesc din faţă câteva file, cum atestă 
textul însuși, care sub ziua a doua a lunii septembrie începe astfel (pe 
actuala filă întâi): „...mâini. Stăpână la terminarea prokimenului. Și astfel, 
făcând metanie, merge la locul lui. După prokimen, diaconul: «Să zicem 
cu toti» şi face după obicei ectenia. Preotul cu voce tare «Să ne rugăm» şi 
monahul rânduit «Învredniceşte-ne Doamne». Diaconul din nou: «Să pli- 
nim rugăciunile» ” [de seară]. 

După aceasta urmează, pe rând, lunile şi zilele după cum cere rânduiala 
bisericească. 

Pe acea pagină unde se află ziua morții vreunuia dintre sfinții sârbi, 
acea zi şi numele sfântului sunt scrise şi în josul acelei pagini. Moartea 
țarului Duşan este notată în același fel, cu litere aurite. 

Acestea sunt adausuri scrise la sfârşitul secolului al XIV-lea, ca şi 
acel zapis despre care voi vorbi în cele ce urmează. 

Din manuscrisul însuşi, pe care îl va aprecia cândva, în amănunțime, 
cineva care se va ocupa de vechile tipice, voi cita aici doar un loc: la p. 
105 b şi 106 a, în luna februarie, ziua 13, apare după alți sfinţi, acestea: „În 
aceeaşi [zi] a preacuviosului părintelui nostru Simeon sârbul, noul izvo- 
râtor de mir. Se cântă slujba lui, după cum vrea cel ce stă înainte. Tropar: 
«Proslăvindu-te prin harul dumnezeiesc, şi după moarte arăţi lumină vieții 
tale, vărsând mirul frumos mirositor care curge către mâinile moaştelor 
tale. Și pe oamenii tăi i-ai îndreptat spre lumina înțelepciunii dumne- 
zeieşti. Simioane, părintele nostru, roagă pe Hristos Dumnezeu să ne dă- 
ruiască nouă mare milă» ”. Şi aceasta e tot, căci, de pildă, despre Sf. Sava 
nu urmează nicio menţiune, 

Când a fost scris tipicul, de către cine şi unde l-a scris, ne dovedesc 
aceste cuvinte scrise pe ultima filă de către aceeaşi mână care a scris 
întregul tipic: „Cu harul domnului Hristos şi al Precistei, după porunca 
părintelui nostru egumenul Ghervasie s-a scris acest tipic în anul 6839 
[adică 1331 — paranteză de Vartolomeu Jagić] indicrionul 14 de către pă- 
cătosul Roman, nevolnic şi trupeşte şi sufletește ”. 

Egumenul Ghervasie e poate același despre care se aminteşte la Mi- 
klosich, Monumenta Serbica, 86, că în anul 1327 a venit la Ştefan Uroş III: 
„A venit la domnia mea preacinstitul egumen al mânăstirii Născătoarei de 
Dumnezeu Hilandarul, kir Ghervasie cu fraţii”. 

Poate că tot pe acesta îl priveşte şi ceea ce la Miklosich. Mon. Serb., 
125, se spune despre vizita făcută de ţarul Duşan la Muntele Athos în anul 
1347: „Primim binecuvântarea de la cel rânduit cu conducerea, preacu- 
viosul egumen numit kir Ghervasie ”. Acest Ghervasie a fost, cu acel prilej, 
dăruit în mod strălucit: „Și pe preacuviosul egumen kir Ghervasie l-am 
dăruit”. 

Prin urmare, Ghervasie a fost acela după a cărui poruncă s-a scris 
tipiconul nostru, egumenul athonit, de la mânăstirea Hilandarului 
sârbesc, între anii 1327 şi 1347. 

Dar cine era Roman? Din monumentele sârbești ştim numai de acel 
Roman care în anul 1365 este amintit ca „stareț al Sfântului Munte Athos” 
(vezi Mikl.. Mon. Serb., p. 172) şi a fost fiul „Sevastocratorului Branko şi 
fratele celui cu nume de rea amintire Vuk Brankovici”, vezi Dicţionarul lui 
Daničić s. v. Branko. Anii nu se opun cu nimic să îl considerăm pe acest 
Roman, care se numeşte „stareț” în anul 1365, şi scriitor al tipicului nostru 
din anul 1331, deci în tinerețea sa! 

Chiar în manuscris există ceva ce mă conduce la ideea aceasta: 

La pagina 270 se citeşte — scris de o altă mână decât a fost scris 
tipicul — următoarele: „Ar hotărât să pomenim pe Vuk lunea, atât în 
timpul vieții cât şi după moarte. Şi pe cine Dumnezeu va alege să fie după 
noi, acestea toate să nu le lase, ci mai mult să le îndeplinească pentru a 
nu primi blestemul nostru”. Sensul acestor cuvinte poate fi acela că la 
Muntele Athos şi mai cu seamă la Hilandar, în vremea sa, s-a hotărât să se 
pomenească Vuk Brankovici şi în timpul vieţii sale (ca şi în „Glasnik”, XI, 
195) și după moartea sa. 

Judecând după mâna celui care a scris, care este aceeaşi cu cea care 
scrisese zapisul ce-l amintim mai departe, însemnarea este scrisă în anul 
1353, deci când erau în viață şi Roman şi Vuk, 

În amintitul an 1353 a fost înregistrată în tipicul nostru această re- 
înnoire solemnă a pomenirii ctitorilor sârbi în mânăstirea Hilandarul”. 


Afirmația se baza pe lectura defectuoasă a cifrei, citită 6961 (1353) în 
loc de reala 6991 (1382). Lectura a fost corectată de Ljubomir Stojanovici, 
dar nu este imposibil ca şi în 1382 Roman să mai fi fost în viață. Problema 
este dacă mai era şi în 1395, când în manuscrisul său din 1331 au fost făcute 
de aceeaşi mână şi însemnările în josul paginilor Tipicului şi primii trei 
morți din „aditiv”. Vuk Brankovici era sigur în viață, data cea mai 

probabilă a morţii fiind 1397, iar după alţii, chiar 1395. Atunci când starețul 
Hilandarului făcea însemnarea din tipic despre hotărârea de a-l pomeni şi în 
viață şi după moarte, el era cu siguranţă încă viu. Dar când s-au adăugat 
morţii de la sfârșit, numele lui fiind scris — după Iaghici — de aceeaşi mână 
care a făcut însemnarea şi a copiat însuşi „zapisul”, adăugând lista finală, el 
murise. 

Vartolomeu Iaghici a mai notat, după ce a terminat de reprodus textul 
„Ustavului”: 

„Aici este evident că tot ce urmează după anul 6891 — 1353 [corect: 
1382] este un adaos târziu, dar primele trei rânduri au fost scrise, după 
cum se pare, de aceeaşi mână care a scris întregul zapis, dar e probabil 
să o fi făcut altădată”. Deci aceeaşi mână a copiat la un anumit moment 
acel „Ustav” pe filele rămase goale în 7ipicul lui Roman şi a făcut însem- 
nările din josul paginilor acelui tipic, şi în alt moment a scris numele celor 
morţi după data redactării acelui ustav” adică după 1382. 

Numele „maicii Eufrosina” a fost trecut de altă mână, la începutul 
secolului al XV-lea, şi desigur al lui Maxim Brancovici, pe care Vatro- 
slav Iaghici nici nu l-a mai reținut, omisiune îndreptată de Ljubomir Stoja- 
novici. ~ 

Cel ce a copiat „zapisul” şi a adăugat la sfârşit numele lui Constantin 
Dragaș, al cneazului Lazăr şi al lui Vuk Brankovici, dar a scris şi 
însemnarea despre pomenirea lui Vuk „lunea, atât în timpul vieții cât şi 
după moarte” nu poate fi decât starețul Hilandarului. Numai el putea fo- 
losi formula „pe cine va alege Dumnezeu să fie după noi”. A presupune că 
lui i se poate atribui „eroarea” de copist prin care numele Ioan Dragaș a fost 
înlocuit cu Constantin Dragaș, deci nu ştia, ca stareţ, pe cine pomeneşte 
la 17 mai, înseamnă a forța ficțiunea dincolo de limitele raționalului. Dim- 
potrivă, a presupune că tocmai starețului mânăstirii i se ceruse din capitală 
să înscrie acolo numele tatălui împărătesii, de data asta comunicându-i-se şi 
ziua din lună în care trebuia să oficieze slujba de pomenire, înseamnă a 
reveni între hotarele acestui rațional. 


* * * 


Să vedem acum documentul următor, pe care, desigur, nu C. Litzica 
l-a descoperit în ediția actelor Patriarhiei din Constantinopol dată de Fr. 
Miklosich și Müller în 1862, dar el a fost cel dintâi care s-a folosit de 

dispoziţiile finale privind cele patru slujbe, spre a întări valoarea în- 
semnării de la Hilandar cu privire la 17 mai ca dată a mortii lui 
Constantin Dragaş. 

Traducerea a fost realizată pentru prima oară în 1988 de către părin- 
tele profesor universitar Constantin Corniţescu, doctor în teologie la 
Atena, care a binevoit să contribuie în acest mod la aşezarea discuţiei pe tă- 
râmul ferm al „documentului” şi l-a făcut accesibil şi necunoscătorilor 
limbii în care a fost scris. 

Inclus atunci în volumul Bătălia pentru Rovine împreună cu o xero- 
copie a textului original din ediţia Miklosich-Miiller, el a fost reprodus 
după aceea în xerocopie de pe original şi în traducerea părintelui profesor 
Constantin Corniţescu de către A.V. Diţă în cartea citată din 1995 şi apoi în 
teza de doctorat (originalul) la p. 531-534, traducerea la p. 219-222. Re- 
produc textul acestei traduceri din teză, însoțit şi de notele lui A.V. Diţă: 


„Fiindcă cei ce prin harul şi bunăvoința lui Dumnezeu — care dirijează şi 
cârmuieşte ale noastre — puternicii’? şi sfinţii noştri domni şi împărați, 
anume Kir!” Manuel Paleologul şi Kira Elena Paleologhina, după alte 
binefaceri şi daruri cu care ne-au miluit pe noi, au binevoit şi acum şi au 
hotărât ca venerabila noastră mănăstire, a cinstitului, slăvitului proroc, 
Înainte-Mergătorului și Botezătorului loan, denumită şi a pietrei (TG 
Hétpaç) să aducă lui Dumnezeu câte trei jertfe (rugăciuni) 58 pe săptă- 
mână, pentru sufletul fericitului (răposatului) şi prea slăvitului domn al Ser- 
biei, Kir Constantin, tatăl puternicei şi sfintei noastre doamne și stăpâne; 

şi să se treacă şi numele lui în sfințitul pomelnic al mânăstirii, 

şi la parastasul (pomenirea) care se face săptămânal, vinerea, în cimitir, 
să se pomenească şi numele lui, precum şi a doua zi, sâmbătă dimineaţa, în 
biserica mare a mânăstirii! 


135 Kporaroi. Acelaşi cuvânt, la genitivul plural, a fost folosit şi mai jos, dar a 
rămas, prin căderea din zaț a primelor trei litere în începutul rândului, numai trwv 
în loc de kpatarwv. 


ie De observat că acelaşi apelativ este folosit pentru Constantin Dragaş. 


57 Miklosich şi Müller au tradus tç IlErpog cu “Petrae”. O cercetare specială 
pentru a identifica această mânăstire în topografia Constantinopolului, și a vedea care 
este semnificația denumirii respective depăşeşte obiectivele noastre, dar ar putea face 
obicctul unei interesante contribuții în viitor. 


° Literal Ovoiac înseamnă jertfe, sacrificii, slujbe ce însoțeau un sacrificiu în 
antichitate, dar în accepţia creştină a cuvântului se traduce cu rugăciune. 


Ev TÔ KATOAIKG vo Tob HoveoTipiov. În marile mânăstiri existau mai 

iar în fiecare an, în ziua în care a murit, să se facă de către noi 
parastas'9; și la vecernie să se îmbrace şaisprezece preoți şi să avem 
colive!“! apallareas (nai iaptac)'*? opt, şi opt sfeșnice cu lumânări, iar 
a doua zi să se facă liturghie şi masă călugărilor şi săracilor care se vor 
întâmpla a fi la mănăstire, şi să dăm acelor săraci şi cele duhovniceşti, după 
putință. 

pentru acestea au rânduit şi au dăruit cinci sute de hyperperi ca să se 
agonisească o proprietate în lăuntrul acestei împărătese a cetăților [Con- 
stantinopolul], în stare să aducă mânăstirii venit anual cincizeci de hyper- 
peri, sau mai mult, sau poate ceva mai puţin, după cum vom găsi o pro- 
prietate pe placul nostru; iar hyperperii venitului [anual] au rânduit să se 
cheltuiască pentru cele trei liturghii şi pentru susamintitul parastas 
anual. 

Mulţumiţi şi cu mare bucurie, din tot sufletul şi cugetul primind aceasta, 
hotărâm şi promitem prin prezentul înscris (ypăuuaroc) al nostru, că de 
acum şi pe viitor (iva &nò 705 vbv koù eic TÒ etc)” se vor săvârşi, de 
către noi, ieromonahii şi monahii de acum şi de către toți de după noi, cu 
toată râvna şi grija, în primul rând, cele trei liturghii din fiecare săptămână: 
una în a cincea zi a săptămânii (joi) în biserica cea mare a mânăstirii, iar 
celelalte două miercuri şi sâmbătă, la alt altar al mânăstirii. 

Apoi, dat fiindcă a fost înscris în sfinţitul pomelnic al mânăstirii şi 
numele tatălui puternicei şi sfintei noastre doamne şi stăpâne, al fericitului 
şi slăvitului domn al Serbiei, Kir Constantin, să fie pomenit în veci la 
parastasul din cimitir, şi în dimineața de sâmbătă, în biserica cea mare; 
toate acestea în tot timpul, în toate vinerile şi în toate sâmbetele, numele 


multe altare de slujire, fie în mai multe lăcașuri de cult, fie în paraclise, dar unul 
singur reprezenta clădirea principală, „biserica cea mare”. 


"0 Parastasele pentru morţi se săvârşesc anual, timp de şapte ani, dar ctitorilor 
unor lăcașuri, sau celor care, printr-o danie specială intră în rândul lor, continuă a li se 
face parastasul, în ziua morţii lor, în mod nelimitat. 


1 În original k6AvBa, lipsind ç final, pentru plural. A căzut probabil la tipar, dar 
cuvântul se acordă cu următorul. 


12 Sensul cuvântului &raiiaptac rămâne să fie lămurit de specialiştii în 
terminologia liturgică greacă. Nu s-a găsit în niciun dicționar. 

13 Formula revine şi în legătură cu cele patru slujbe. Literal s-ar putea traduce „de 
acum şi în viitor”. 


"4 În limba greacă săptămâna începe duminică (Kiriaki = ziua Domnului), luni 
este Deutera (a doua), marţi este Triti (a treia), miercuri e Tetarti (a patra) şi joi 
Pempti (a cincea). Vineri se numeşte Paraskevi şi sâmbătă Sabbaton. 

său să se pomenească cu al celorlalți frați ai noştri morți şi îngropaţi în 
mănăstire, şi [ca] al tuturor care caută să dobândească o astfel de pomenire 
din partea mânăstirii noastre. 

Încă mai hotărâm şi găsim de cuviinţă să facem în fiecare an, în ziua în 
care a murit tatăl puternicei și sfintei doamne şi stăpâne a noastre, adică...'%, 
parastas cu şaisprezece preoți, &neiiaptwv, cu opt colive şi cu opt 
sfeşnice cu lumânări, iar a doua zi de dimineaţă să săvârşim liturghie, 
făcând şi masă călugărilor şi săracilor care se vor afla, cărora ne îndatorăm 
să le dăm şi cele duhovniceşti, după putinţă. 

Ne îndatorăm să împlinim acestea toate fără şovăire şi cu dragă inimă, 
cu toată râvna şi cu toată buna voia, nu numai fiindcă s-au dovedit suti- 
ciente pentru împlinirea tuturor acestora cele câte le vom obţine din venitul 
acelei proprietăţi, fie că vor fi cincizeci de hyperperi, fie mai mult, lic mai 
puțin, după cum ne va plăcea nouă să cumpărăm proprietatea din aceşti 500 
de hyperperi, ci şi pentru că a fost aleasă cu precădere de către puternicii şi 
sfinţii noştri domni şi împărați venerabila noastră mănăstire pentru a îm- 
plini această lucrare duhovnicească, multe rugăciuni datorând şi lui Dum- 
nezeu pentru darurile şi binefacerile lor. 

Căci, pe scurt, dacă trebuie să împlinim fără tăgadă cele cuvenite, față 
de orice creştin care a adus orice dar mânăstirii pentru pomenirea sufletului 
său, chiar dacă darul este mai mic decât ce facem noi pentru acela, cu mult 
mai mult suntem datori să împlinim cu străşnicie acest lucru pentru tatăl 
puternicei şi sfintei doamne şi stăpâne a noastre, îndestul fiind această 
danie la săvârşirea celor ce privesc sufletul aceluia. 

Şi iarăşi, dacă cumva [vreodată] în vreo împrejurare, sau vreunii dintre 
noi, sau dintre cei de după noi, se vor apuca să treacă cu veulurea fie litur- 
ghiile sau parastasul anual, şi prin urmare să micşoreze rânduiala aceasta 
(dat fiind că acea proprietate de 500 de hyperperi pentru săvârşirea acestora 
a fost dată mânăstirii, şi mânăstirea obţine câştig, şi nu păgubeşte, pentru că 
veniturile proprietăţii le vor cheltui şi le vor mânca şi le vor lua preoții şi 
ceilalți) şi preasfinţitului nostru stăpân, patriarhul ecumenic, i s-a dat de 
ştire despre aceasta, ca acea proprietate să nu se vândă şi să nu fie niciodată 
despărțită de mănăstire, şi să nu se neplijeze nimic din cele hotărâte 
referitor la acea pomenire) merităm nu numai să ne atragem asupra noastră 
osânda şi judecata, şi din partea lui Dumnezeu şi din partea oamenilor, ca 
nişte oameni fără judecată şi lipsită de recunoştinţă şi răi paznici ai celor 
încredințate nouă, ci să fim lipsiţi şi de această proprietate, prin dispoziția 


'% Punctele desemnează, în ediţie, atât locurile nedescifrate, cât şi locurile goale 
în manuscris. Numai examenul direct al manuscrisului de la Viena poate lămuri de- 
spre ce este vorba aici. 

patriarhului, aşa cum şi este drept, ca să fie transmisă altei mânăstiri, în 
stare să împlinească cele convenite asupra sufletului aceluia. 

Şi pentru împlinirea şi păstrarea în amintire a tuturor acestora, acest act 
(Yp&uua) prezent al nostru a fost trecut în condica Preasfintei Marii 
Biserici a lui Dumnezeu, ca şi preasfântul nostru stăpân de acum, patriarhul 
ecumenic, cât va trăi, şi toţi cei de după el, stăpâni şi patriarhi ecumenici, să 
vegheze şi să cerceteze asupra lui, ca unii care au primit, în mâini, de la 
Dumnezeu, şi gândul şi sufletele creştinilor, ale celor vii, dar mai ales ale 
morților. 

Pentru arătare şi siguranța acestui lucru s-a întocmit prezentul act 
(Yp&uua) şi a fost semnat cu propria noastră mână, ca să nu poată fi 
contestat, în luna octombrie, în cel de al patrulea indiction al anului 
6904 [1395]. 

Încă mai mărturisim că am primit de la puternicii şi sfinții stăpâni şi 
împărați ai noştri o sută de hyperperi, ca să facem începând de acum şi pe 
viitor (&nò Tod võv roi eiq TÒ eğç) patru pomeniri pentru sufletul 
tatălui puternicei şi sfintei stăpâne a noastre, două imediat, ca de 
patruzeci de zile și trei luni (Tà uEv úo &PTiWG ÖÇ TEOOĂPOKOVA Kai 
Tpiuivia), iar celelalte două pe viitor, în momentul împlinirii (la soro- 
cul) soroacelor (termenelor) de la moartea lui (tà 68 úo eiq TÒ 61 
EV TÔ KaLpG) Tov ETÈ T0v Oăvarov Exeivov). lar pomenirea anua- 
lă va fi din venituri, aşa cum s-a spus. Ne obligăm să facem şi acestea cu 
grijă şi cu cinste, aşa cum am promis mai sus, prin prezentul act al nostru. 

Există prototipul (originalul) şi subscripţiile (semnăturile) acestea: 

+ Catigumenul Ghermanos ieromonahul; t Grigorie ieromonahul; t Cel 
mai mic între ieromonahi losif, eclesiarhul; t Isaia ieromonahul; t Teo- 
dorit cel între ieromonahi duhovnici cel mai mic; t Dionisie ieromonahul; 
+ Sava ieromonahul; ţ Teoctist ieromonahul; ţ Isaia ieromonahul; f Nil 
ieromonahul, + Gherman ieromonahul; ț Meletie ieromonahul; t Neofit 
ieromonahul; f Manassis monahul Makrodukas; + monahul Natanail; t E- 
frem monahul; ţ Macarie monahul; t Marcu monahul; ţ Nicodim mo- 
nahul; f Iacov monahul.” 


Ce obiecţii a adus N. Iorga în 1901 acestui document? lată-le: 


„Actul din octombrie 1395 cuprinde menţiunea serviciilor ce se vor 
face la patruzeci de zile, la trei [s.n.], şase şi nouă luni de la data morţii. 
Dar de aici nu rezultă că avem a face cu aceste termene socotite imediat de 
la moarte, ci cu o comemoraţție ce urma a se face anual „acum şi în 
viitor”. lar data exactă a luptei puteau să n-o ştie încă în 1395 rudele 
mortului Constantin” (ed. cit., p. 141). 

Având acum textul sub ochi, cititorul poate constata că nu este vorba 
de „menţiunea serviciilor ce se vor face la patruzeci de zile, trei” etc. luni 
„de la data morţii”, ci de faptul că atât slujba pentru patruzeci de zile cât 
şi cea de trei luni trebuiau să fie făcute imediat, ca (46) pentru acele 
soroace care trecuseră deja de la moarte. În schimb, celelalte două, 
pentru şase luni şi nouă luni urmau să se facă „la soroc” (Ev TÔ KoLpG în 
original). 

Tocmai această deosebire între modul cum urmau să fie făcute 
aceste patru slujbe constituie argumentul lui C. Litzica: în octombrie 
1395 trecuseră 40 de zile şi trei luni, dar încă nu se împliniseră şase luni de 
la moartea celui pentru care se făceau aceste slujbe. Or, dacă această moarte 
avusese loc la 17 mai, de atunci se împlineau în octombrie doar cinci luni. 
Abia peste o lună urma a fi oficiat parastasul de şase luni, iar peste încă alte 
trei, cel de nouă luni. Dacă bătălia s-ar fi dat însă la 10 octombrie 1394, 
atunci în octombrie 1395 am fi avut exact un an, şi atunci cele patru slujbe 
ori nu-şi mai aveau rostul (pentru că rânduielile de pomenire anuală erau pe 
larg stipulate în corpul actului respectiv) ori am fi găsit că toate cele patru 
slujbe trebuiau făcute wc — „ca pentru” 40 de zile, trei, şase şi nouă luni. Nu 
există altă interpretare posibilă. 

Faptul că în ediția Miklosich — Miiller apar puncte în loc de data 
morţii, când urma să se facă pomenirea anuală (numai examenul manuscri- 
sului de la Viena poate decide dacă acele puncte marcau locul alb lăsat în 
manuscris, sau era un loc ilizibil pentru editori, punctele fiind folosite în 
ambele cazuri), nu înseamnă că această dată nu era cunoscută, ci că nu 
fusese comunicată exact ziua atunci când s-a scris actul respectiv, şi a 
rămas necompletată, transmițându-se lacuna şi copiei. 

Că această dată era ştiută, ne-o dovedesc tocmai prevederile cu 
privire la cele patru slujbe care erau plătite în întregime, atât cele două 
ce urmau să se fie oficiate imediat, cât şi cele două lăsate pentru când se vor 
împlini cele şase şi nouă luni. Deci în octombrie 1395 se ştia precis, la 
curtea imperială, că de la moartea lui Constantin Dejanovici nu trecuseră 
şase luni. 

Obiecţiile aduse de N. Iorga în 1901 împotriva valorii acestui docu- 
ment pentru stabilirea datei de la Rovine le-am văzut. Ele sunt rezultatele 
acelei lecturi uneori prea grăbite din partea marelui istoric, obişnuit să 
„fotografieze pagina”. Dar procedând în aceeaşi manieră şi cu documentele 

sau inscripţiile ce le edita, au survenit destul de multe scăpări din vedere 


sau lecturi greşite (ca şi cea de mai sus), cu efecte uneori foarte neplăcute”. 


x x * 


Să urmărim acum observaţiile d-lui N.C. aşezate sub titlul Interpre- 
tation d'une donation — celle d'octobre 1395. 

În fapt, ele se reduc la una singură bazată pe o realitate: fiind lăsat loc 
gol pentru data morții, nu se vede din acest act de când trebuia socotită 
împlinirea anului pentru a pune în aplicare cele prevăzute în cuprinsul lui. 

Anulează însă această absență şi valoarea dispoziţiei finale în 
legătură cu cele patru slujbe? După d. N.C. da, întrucât cele patru slujbe 
urmau să fie calculate tocmai în funcţie de această dată şi cum ea nu le 
fusese comunicată, monahii n-ar fi putut calcula când se împlineau cele trei 
şi respectiv şase luni! 


16 În „Romanoslavica”, XV, 1967, literatură-istorie, a apărut articolul Un episod 
din lupta diplomatică pentru independența de stat a României. Pe marginea unei 
scrisori confidențiale a lui Gh. C. Filipescu, agentul României în Rusia la 1874, de 
Silvian Costin (p. 237-243), în care a fost publicat, după o copie executată la 
Ministerul de Externe, un document publicat înainte de N. lorga în Correspondence 
diplomatique sous le roi Charles l-er (1866-1880), Paris, 1923, ediţia II-a, Bucureşti, 
1938. Între timp originalul pe care-l copiase N. lorga în 1915 pentru cursul lui despre 
Politica externă a regelui Carol I a fost dus la Moscova, cu întregul tezaur, şi nu s-a 
mai întors. Comparaţia între modul cum s-a păstrat textul scrisorii confidenţiale a lui 
Gh. C. Filipescu în copia de pe original a lui N. Iorga şi copia oficială a Ministerului 
de Externe descoperită şi publicată de Silvian Costin este literalmente catastrofală 
pentru modul cum lucra uneori marele istoric. 

La rândul său, Vlad Georgescu în Mémoires et projets de reforme dans les 
Principautes roumaines 1769-1830, Bucureşti, 1970, p. 37-38 a publicat Scrisoarea- 
memoriu în limba franceză adresată de Mihai Cantacuzino delegatului austriac la 
Congresul de la Focşani, descoperită de el în Haus, Hof und Staats Archiv din Viena. 
Această scrisoare fusese publicată de N. lorga în Genealogia Cantacuzinilor, p. 487- 
488, dar acolo nu erau decât primele două paragrafe şi lipsea tocmai esenţialul: 
propunerea ca cele două tări să fie reunite într-un singur stat. Acest document 
capital pune în lumină rolul jucat de autorul lui în cristalizarea, încă de atunci, a ideii 
unirii Moldovei cu Țara Românească, şi face plauzibilă influenţa sa asupra baronului 
Bilistein, cu care s-a cunoscut şi care a fost demonstrat ca primul autor al unui 
proiect de unire, înaintat Curţii de la Petersburg. Vezi Alexandre Stroev și 
Ileana Mihăilă, Eriger une République souveraine, libre et inclependente. Mémoires 
de Charles-Leopold Andreu de Bilistein sur la Moldavie et la Valuchie au XVIII 
siècle, Bucureşti, Editura Roza Vânturilor, 2001. 

Răspundem: tocmai fiindcă li se cerea să facă imediat slujba ca 
pentru 40 de zile şi trei luni, dar să mai aştepte pentru cele de şase şi 
respectiv nouă luni, Curtea imperială dovedea că ştie această dată, şi 
calculase exact că au trecut cele 40 de zile şi trei luni, dar încă nu venise 
sorocul pentru slujbele de şase şi respectiv nouă luni. 

DI N.C. numeşte constant dispoziţiile privind aceste slujbe „codicil”. 
Dar tot ceea ce se spune despre ele apare în cuprinsul actului însuşi, după 
cum s-a văzut, nu într-un „codicil”. Numai după trecerea lor în act se revine 
la dispoziţiile pomenirii anuale („lar pomenirea anuală va fi din venituri aşa 
cum s-a spus”) şi se încheie cu un nou angajament solemn cu privire la res- 
pectarea actului întreg. După care, la sfârşit, sunt şi semnăturile. 

Nu este deci un fel de adaos — idee sugerată de cuvântul codicil — ci 
face parte din pachetul de dispoziţii pentru îndeplinirea rânduielilor fune- 
rare. El conţine clar trei componente: ce trebuia făcut săptămânal, ce tre- 
buia făcut anual în ziua pomenirii mortului şi cele patru slujbe pentru care 
se achită 100 hyperperi osebiţi de cei 500. Ele trebuiau să fie oficiate după 
următorul program: două imediat, cele pentru 40 de zile şi trei luni, iar 
celelalte două când se vor împlini şase şi nouă luni. Iar când se va împlini 
anul, intra în vigoare dispoziţiile anterioare. 

Prin urmare argumentul lui C. Litzica îşi păstrează întreaga valoare, 
el fiind întărit de concordanța cu toate celelalte invocate în favoarea 
aceleiaşi datări a victoriei de la Rovine: 17 mai 1395. 


* * * 


În partea a doua din acest articol, apărută în „Argesis”, XIV, 2005, p. 
301-314 (p. 312-314 ocupate de planşe) autorul se ocupă de 4. Sources 
orientales — un apport indecis (p. 301-304), după care îşi rezervă ultimele 7 
pagini (304, rândul 6 — 311, rândul 6) pentru încercarea de a demonstra că 
data de 10 octombrie este cea care permite 5. Une chaîne logiquement 
ordonnee. Adică exact pe dos de ceea ce s-a văzut de-a lungul acestor pa- 
gini cheltuite cu înfăţişarea adevăratelor dezastre operate de această dată în 
istoriografia românească şi străină! 

A stărui asupra celui de al 4-lea paragraf, despre „sursele orientale”, 
este inutil. Există o singură „sursă orientală” de importanță capitală, fiindcă 
se bazează pe tot ce putea avea la dispoziţie, în apogeul imperiului, cel mai 

important cronicar otoman, Ibn Kemal. Din care regretatul Valeriu Veli- 
man ne-a editat, în original şi traducerea, partea privitoare la campania de 
la Rovine (vezi şi în volumul de față p. 35-40), care-i dă prilej cronicarului 
adversarilor să-i aducă domnului român celebrul omagiu, şi să-l declare 
atât de curajos încât leul nu i se părea nici cât o furnică! Întreaga campanie 
este înfăţişată a fi avut loc primăvară, şi nu toamna. 


Un interes aparte prezintă însă ultimul paragraf (paginile 304-311) 
deoarece el ne înfăţişează „scenariul” adăugat de dl N.C. la acelea create de 
A. Huber, C. Irecek, N. Iorga, Dimitre Onciul, P.P. Panaitescu (Constantin 
C. Giurescu nu face decât sărl preia, corectându-l într-un loc, pe Dimitre 
Onciul, şi să anuleze una din cele „patru expediţii” inventate de P.P. 
Panaitescu) şi Vladimir Iliescu. Îl voi rezuma în continuare, recurgând de 
câte ori va fi necesar la reproducerea — de data asta numai în traducere — a 
unor pasaje cu cuvintele autorului. Versiunea lui românească poate fi găsită 
— cum am spus — în „Revista de istorie”, 1990, nr. 7-8 şi în cartea lui A.V. 
Diţă. Despărțirea în paragrafe şi sublinierile îmi aparțin. 

„De acum înainte — scrie d-l N.C. m trebuie să amintim dovezile 
irefutabile: fără nicio îndoială, foarte curând după bătălie, Mircea cel 
Bătrân, deşi învingător, îşi pierde tronul de la Argeş unde ajungea necu- 
noscutul Vlad l, stăpân în capitala Țării Româneşti şi peste o jumătate din 
teritoriul ţării, probabil în vest, Oltenia în principal, restul teritoriului cu 
Dobrogea (de Nord) păstrându„se încă în mâinile voievodului legitim. 

Se ghiceşte în felul acesta de ce la Braşov — la 7 mai 1395 — şi ca 
încheiere a unor deliberări (cu siguranţă grele), între Mircea şi regele 
Sigismund, se încheia un tratat politic şi militar, de fapt un pact de alianţă 
antiotomană ce avea în vedere acțiuni în comun pentru viitor, un pact cu 
toată evidenţa pe picior de egalitate. 

Această alianţă era cu atât mai necesară cu cât momentul era atât de 
primejdios pentru domnul român, şi iată de ce acest tratat de la Braşov se 
distingea în primul rând prin aplicabilitatea sa imediată (cu toate acestea, 
aşa cum vom preciza, acţiunile în vederea recuperării pentru Mircea a trou 
nului de la Argeş vor izbuti abia în 1396), şi există deja o vastă literatură 
asupra acestor probleme de ordin istoric”. 

(Din care fireşte nu sunt citate cele două cărți semnate de A.V. Diţă!) 

Fireşte, asemenea evenimente (sau verigi în lanţul menţionat mai 
sus) n-au fost evitate (sau măcar ocolite) de partizanii pro 1395, dar cu 

prețul unei colosale inversări a faptelor: în viziunea lor, alianța consimţită 
la Braşov între Mircea şi Sigismund ar fi fost urmată de bătălia de la 
Rovine (efectul devansând cauza, sau viceversa); desigur, este o fatetă 
metodologică ce priveşte o parte din cercetarea românească dar de obicei 
specialiştii străini sunt puţin atenţi la asemenea repere; cu atăt mai puțin 
din punct de vedere geografic ”!" şi se citează în notă Loenertz care plasa 
Rovinele în... Bulgaria. 

Este citat Constantin Căzănişteanu cu raționamentul că după cum 
datăm bătălia la 10 octombrie sau 17 mai, Mircea apare la Braşov în postura 
de fugar sau de domn în ţara lui, pentru a observa că „altminteri, oricine 
poate sesiza că în litera şi spiritul tratatului de la Braşov nu a intervenit 
nicio poleială — realităţile erau atunci mai amare, chiar dacă stau în bună 
parte ascunse documentar ”. 

Am Citat aici versiunea românească, urmată în adevăr îndeaproape de 
textul francez. Continuăm tot cu versiunea românească în explicarea tablo- 
ului anexat, spre a fixa mai clar în ochii cititorilor succesiunea evenimen- 
telor şi conjunctura propusă de „scenariul N. Constantinescu”: 


„În partea stângă a tabloului ne întâmpină suita celor trei evenimente 
care, inegale ca semnificaţie, au un numitor comun: prefațează invazia lui 
Baiazid în Ţara Românească. Înfrângerea Bulgariei lui Şişman (căderea 
Târnovei, 17 VII 1393 v. însă infra, n. 103) nu putea decât să-i pună în 
gardă pe Mircea şi pe Sigismund, aflaţi atunci pe poziţii cvasiinamice (se 
uită de tratatele voievodului român cu regele polon!), iar raidul militar 
întreprins de voievod împotriva akângiilor din Karânovasi (în legătură cu 
desfăşurări ce avuseseră loc anterior la Dunăre şi mai ales în Dobrogea, la 
Silistra) arăta clar că Mircea cel Bătrân nu putea fi intimidat de puterea lui 
Baiazid. Nu cunoaştem când anume a avut loc această incursiune în udy-ul 
otoman rumeliot, dar faptul că toate sursele otomane vorbesc de ea şi de 
răzbunarea imediată a sultanului indică, neîndoielnic, un interval scurt 
între Karânovasi şi Rovine (care ajunge, în viziunea pro-1395, la peste un 
an şi jumătate...). Între acestea două trebuie intercalat însă momentul — 
Serres (sau Serez): întrunirea vasalilor săi în Macedonia, unde probabil că 
Baiazid le-a impus participarea la expediţia împotriva lui Mircea cel 
Bătrân (au scăpat totuşi, pe rând, Manuel II şi fratele său Theodor — „din 
mijlocul lupilor”, va spune mai târziu basileul însuşi, în oraţia funebră 
pentru despotul din Mistra). 

Nu avem motive să ne îndoim că, o vreme, regele Ungariei nu a fost 


7 În versiunea românească acest pasaj nu există. 

prea receptiv la posibilele demersuri întreprinse de Mircea, care se pregă- 
tea să-l înfrunte pe Baiazid. Căci din anul marii confruntări se păstrează o 
scrisoare a lui Sigismund, trimisă din Buda (26 V 1394) lui Gheorghe 
(Grigore) de Beclean, însărcinat cu solii pe lângă Mircea — dar în aşa fel 
încât el trebuia să treacă şi pe la Frank Szecsenyi, voievodul Transilvaniei, 
de la care trebuia să primească probabil desluşiri etc. Un izvor cu conţinut 
destul de alambicat, care arată mai degrabă indecizia regelui; de altfel, 
itinerarul urmat de Sigismund după şederea sa la Buda (vezi fig. 1, 
linia SIG) ne dezvăluie nu numai faptul că el nu s-a implicat deloc în 
bătălia de la Rovine (10 octombrie 1394), preferând expectativa din 
partea de vest a pământului românesc, dar chiar cu Mircea însuşi s-a 
întâlnit o dată la Braşov (7 III 1395), iara doua oară abia pe câmpul de 
luptă de la Nicopol (25 IX 1396)! 


Cu alte cuvinte, celebrata şi trâmbițata în toată Europa victorie de la 
Nicopolul Mic nu i-a găsit alături pe cei ce se întâlniseră şi conveniseră 
alianța de la Braşov doar cu trei luni în urmă! 

Să citim mai departe: 

Aşadar, Mircea cel Bătrân s-a luptat cu Baiazid, la Rovine, fără a fi 
primit sprijinul cuiva — şi tocmai acest fapt istoric demonstrează, de la sine, 
inanitatea tezei că bătălia s-ar fi desfăşurat la „17 V 1395”, chipurile după 
tratatul de la Braşov. Nimeni, de la Hasdeu încoace, nu a încercat să ex- 
plice absenta de pe câmpul de luptă, în fruntea oștilor sale, a lui Sigis- 
mund de Luxemburg (flagrantă încălcare a clauzelor tratatului — 
supra, n. 83), evident la „17 V 1395”, la Rovine — în timp ce prezenta 
unor trupe regale e atestată tot în Ţara Românească, tocmai în virtu- 
tea respectării de către rege a aceluiaşi tratat. Căci evenimentele de după 
10 octombrie 1394 (Rovine) şi mai ales de după 7 martie 1395 ne dezvă- 
luie, în sfârşit, acţiunea sinergetică Sigismund-Mircea, adică pe tărâ- 
mul luptei anti-otomane, iar în ceea ce îl priveşte direct pe Mircea, al 
luptei împotriva lui Vlad I. 

Într-adevăr, la 6 IV 1395, Sigismund anunţa deja: „am hotărât să trimi- 
tem acum pe măriţii bărbaţi, Ştefan de Lossoncz, fostul ban, şi pe Francisc, 
fiul fostului comite Ştefan de Bubek, şi pe alți baroni, cavaleri şi fruntaşi 
de-ai noştri în expediția noastră pe care o facem împotriva turcilor în Ţara 
Românească (nunc, pro nostra expeditione exercituali contra Turcos ha- 
bita, in partes Transalpinas)”. 

Turcii în Ţara Românească cu mai bine de o lună înainte de „17 V 
1395, Rovine”? Posibil, desigur — dar aceasta înseamnă că o invazie 
otomană se petrecuse şi anterior datei izvorului din care am citat, cu 
certitudine deci şi anterior tratatului de la Braşov. Nu încape îndoială, 

aşadar, că aici e vorba de turci rămaşi în Ţara Românească după bătălia 
din toamnă (Rovine, 10 X 1394); împotriva acestora potrivit tratatului 
convenit îşi îndrepta Sigismund avangarda („cei patru sute”, cum mai 
e denumită). 

Dar mica oştire a fost zdrobită (fig. 1, SL), fiind ucis şi Ștefan de 
Lossoncz (Lučenec), ceea ce ştim cu certitudine; în schimb nu cunoaştem 
unde s-a consumat lupta cu turcii şi când anume. O ipoteză plauzibilă 
indică partea de vest a Țării Româneşti, între Severin şi linia Jiului, iar ca 
dată — Juna mai 1395, în orice caz cu destul timp înainte ca regele însuşi 
să vină cu oastea sa (la 6 VII 1395 el se afla deja lângă Câmpulung) și ca 
ecoul acestor evenimente să străbată, prin Veneţia, la Paris (v. infra, 
Cronica de la St. Denis)”. 


ŞI aici, ca şi imediat înainte în legătură cu numărul întâlnirilor dintre 
Mircea şi Sigismund, dăm peste alte afirmaţii împotriva realităţii, sau pe 
lângă ea. 

S-a explicat, în repetate rânduri, de ce regele a lipsit la 17 mai 1395 de 
pe câmpul de luptă alături de aliat: fiindcă era la Buda, la căpătâiul soţiei 
care a murit chiar în aceeaşi zi, şi fiindcă imediat după întâlnirea de la 
Braşov şi obţinerea de la Mircea a documentului prevăzut cu pecetea mică 
s-a întors acasă, întrucât nu apăruse picior de turc la data aceea! Abia în 
aprilie este decretată mobilizarea, deoarece atunci se aflase de declanşarea 
campaniei, fie că fusese anunţat de apropierea oştilor de Dunăre, fie de 
trecerea acesteia. Oricum, ordinul de mobilizare intervine la o lună după 
întâlnirea de la Braşov. Dacă la 7 martie 1395 ţara ar fi fost plină de turci 
rămaşi după 10 octombrie 1394 şi ar fi avut cu ei pe Vlad, instalat atunci la 
Argeş, regele ar fi trebuit să rămână şi să pornească imediat împotriva lor, 
împreună cu Mircea, aşa cum de altfel şi-au imaginat Dimitre Onciul, N. 
lorga şi P.P. Panaitescu în „scenariul” lor. Expediția lui Ştefan de Losoncz 
a fost socotită de ultimul drept cea dintâi dintre cele patru inventate de el 
pentru restaurarea pe tron a domnului înlocuit cu Vlad după 10 octombrie 
1394. Acest „scenariu” se lovea însă de realitatea că după Braşov Sigis- 
mund s-a întors la Buda, unde i-a murit regina când se afla lângă ea, nu în 
expediţie la Nicopolul Mic. 

Va veni în Ţara Românească abia la sfârşitul lunii iunie, spre a elibera 
Nicopolul Mic de garnizoana otomană şi a o înlocui cu a sa, victorie 
trâmbiţată împreună cu informaţia ce l-a înfuriat pe Baiazid că el, sultanul, 
fugise de frică mai înainte ca să apară oastea cu regele în frunte. Deci nu în 

octombrie părăsise sultanul Țara Românească, ci, după propria recunoaş- 
tere din replica dată regelui, puţin înainte de venirea acestuia: în mai! 

Că între episodul Ştefan de Losoncz şi relatarea din cronica de la 
Saint-Denys nu este nicio legătură, s-a demonstrat cu însuşi textul din cro- 
nică: acolo se vorbeşte de o reală avangardă, masacrată aproape sub ochii 
repelui, şi nu de o expediţie ce preceda cu două luni apariţia sa pe câmpul de 
bătălie. 


Dar să citim mai departe: 

„În lumina aceleiaşi ipoteze, în canevasul desfăşurărilor e introdus şi 
Vlad I (cu acesta, ajutat de turci, s-au luptat Ştefan de Lossoncz şi Francisc 
de Bubek) ceea ce iarăşi este plauzibil; căci mai târziu cu numai doi ani, 
regele Sigismund preciza un fapt peste care azi se alunecă: când intra el în 
Țara Românească — „se puseră în mişcare oști puternice de români şi turci” 
(Olahorum et Turcorum) care căutau şi se nevoiau să ne aducă pagube 
nouă”, iar cetatea Nicopolului Mic (Turnu) — „ce se afla în mâinile lor” — a 
fost cucerită de rege după un asalt şi după ce „noi [îi] puneam pe fugă pe 
acei români şi turci cu fruntaşii şi căpitanii lor”. 

Să fi fost aceştia românii lui Mircea?! — exclus; erau cei supuşi lui Vlad I, 
care în 1395 (probabil încă în preajma încheierii tratatului de la Bra- 
şov ajunsese în stăpânirea părții de vest şi centrale a Ţării Româneşti, 
inclusiv a capitalei — Argeșul. Nu e de mirare, în consecință, că aceiaşi 
români (multitudo Olahorum) îi atacă pe rege şi pe ai săi în apropiere 
de Severin (aşadar pe drumul de întoarcere spre Buda: la 25 VIII 1395, 
el se afla deja în cetatea dunăreană) — mai exact: pe culmile munților, „zise 
în vorbirea obişnuită Posada (wigo Pazzata dicta)”, cum preciza Sigis- 
mund însuşi peste doi ani. Indiscutabil, aici e vorba de românii lui Vlad 
I, de împotrivirea acestuia în fața lui Sigismund — nicidecum de ai lui 
Mircea cel Bătrân, de «strălucita biruință» a acestuia împotriva lui 
Sigismund. 

Nu insistăm: problema intrării pe scena istorică a lui Vlad, incitantă dar 
de real interes ştiinţific, ține neîndoielnic de momentul Rovine, iar rolul 
acestui personaj enigmatic (care avea armată, bătuse monede şi încheiase 
tratate întărite cu sigiliul mare al țării) se conturase încă în prima parte a 
anului 1395; cercetării viitoare, lipsite de prejudecăţi, sunt deci mai mult 
decât necesare”. 


Că Vlad „în 1395 (probabil încă în preajma încheierii tratatului de la 
Braşov) ajunsese în stăpânirea părții de est şi centrale a Țării Româneşti, 
inclusiv a capitalei — Argeşul” nimic nu o dovedeşte şi rămâne doar o com- 

ponentă a „scenariului” să-i zicem „tradițional”, de la Dimitre Onciul la 
P.P. Panaitescu. De asemenea, că „rolul acestui personaj enigmatic se 
conturase încă în prima parte a anului 1395” este parte componentă din 
alt scenariu: al lui Octavian Iliescu. 

Știrile şi nu produsele imaginaţiei istoriografice despre acest perso- 
naj sunt, toate, din anii 1396-1397, începând cu misiunea de explorare (ca 
să nu-i zicem de spionaj) trimisă de Sigismund şi cu actul de închinare 
vasalică din 28 mai 1396 către regele Poloniei — unicul document rămas de 
la el — şi terminând cu informaţia că a fost luat din „cetatea Dâmboviţei” de 
Ştibor şi dus la Buda. Între ele, informaţia despre ciocnirea avută cu Ştibor 
când acesta a trecut prin Țara Românească spre Nicopole, ca să participe la 
celebra bătălie. 

Conform scenariului d-lui N.C. 


„pe parcursul anului 1396 îndeosebi, lucrurile rămân cele stabilite — 
întărirea stăpânirii lui Vlad I, cum rezultă din scrisoarea adresată sibienilor 
de episcopul Maternus al Transilvaniei (21 III 1396), ea dezvăluind de pe 
atunci politica duplicitară a regelui Sigismund față de Mircea Voievod, ca 
şi din singurul document păstrat de la noul stăpânitor din Argeş, Vlad | 
însuşi, adică din actul de închinare către coroana Poloniei (28 V 1396). De 
altfel, Vlad I va mai fi în măsură, pe plan militar cel puţin, să împiedice 
retragerea regelui şi a oastei sale prin Ţara Românească, după dezastrul 
cruciaților de la Nicopol (25 IX 1396); abia în finalul aceluiaşi an, dato- 
rită ajutorului venit din partea lui Ştibor, voievodul Transilvaniei, 
Mircea cel Bătrân îl vede alungat pe Vlad şi preia stăpânirea peste 
întreaga Ţară Românească, cum sugerăm şi în fig. 1/STIB/VL. 

Acest document de lucru, ca să epuizăm prezentarea sa, ne mai dezvă- 
lui un fapt peste care nu se poate trece: pe baza actelor semnate de regele 
Sigismund sau în legătură cu politica acestuia față de Țara Româ- 
nească și Mircea cel Bătrân, rezultă limpede că ambii suverani, anga- 
jați prin tratatul de la Braşov împotriva otomanilor, se întâlniseră 
abia acolo pentru prima oară şi nu pe câmpul de luptă de la Rovine; iar 
ulterior drumurile lor se vor reîntâini, cu certitudine, doar la Nicopol 
(fig. 1/NIC). 

Încheiem cu convingerea că am reuşit, în lumina consideraţiilor de mai 
sus, eliminarea din istoriografie a datării „17 mai 1395” privind marea 
bătălie de la Rovine — reieşind, implicit, credibilitatea datei de 10 oc- 
tombrie 1394, singura deocamdată care concordă cu izvoarele vremii 
şi se integrează organic — fără stridente — în ansamblul evenimentelor 

istorice petrecute în ultimul deceniu al veacului al XIV-lea în sud-estul 
Europei”. 


La rându-ne, credem că încheierea cea mai potrivită este juxtapu- 
nerea, pentru comparaţie, a celor două „scenarii” dictate, unul, de opţiunea 
pentru 10 octombrie 1394 şi celălalt pentru 17 mai 1395. 


Dacă admitem că bătălia s-a dat la 10 octombrie 1394, şi a fost urmată 
de înlocuirea lui Mircea cu Vlad şi cu fuga celui dintâi de pe tronul Țării 
Româneşti la Braşov, pentru a obține ajutorul lui Sigismund, nu se poate 
răspunde la întrebarea: ce s-a petrecut cu el între 10 octombrie şi 7 
martie? Pentru N. lorga, el s-a bătut cu Vlad, deşi nu mai avea nici tron şi 
nici armată. Pentru P.P. Panaitescu, a dispărut pe undeva prin ţară, „poate în 
răsăritul ei”. 

Apărut la Braşov, la 7 martie 1395, fără țară, fără armată, chiar şi fără 
pecetea cea mare, pierdută la Rovine, este totuşi tratat ca un egal de regele 
Sigismund de Luxemburg, şi semnează cu acesta un tratat” pe picior de 
absolută egalitate în vederea unei campanii anti-otomane, la care el prac- 
tic nu mai avea cu ce veni! Dar îşi ia totuşi obligații precis stipulate în 
text, în numele unei țări şi unei puteri pe care nu le mai deținea! În 
schimb, nu există nicio prevedere din care să rezulte că regele avea, înainte 
de toate, obligaţia de a-l repune pe tron. 

Şi totuşi Sigismund ne este înfăţişat ca plecând imediat în campanie, 
ca să facă această treabă pentru „fugarul ” Mircea, oprindu-se la Nicopo- 
lul Mic. 

După dl N.C. la Nicopolul Mic Mircea n-a fost prezent, din moment 
ce ni se spune de două ori că nu s-a mai văzut cu regele, după Braşov, decât 
la Nicopolul Mare! După alţii, l-a însoţit pe rege şi a participat la bătălie şi 
la victorie. Cu cine? Cu cei câţiva boieri rămaşi credincioşi cu care venise 
la Braşov după cinci luni de la 10 octombrie 1394? 

Sigismund şi armata sa asediază Nicopolul Mic, după ce mai înainte îl 
trimisese pe Ştefan de Losoncz (de unde, de la Braşov, când prezenţa lui în 
mai la Buda este sigură, iar porunca regelui este dată la o lună după 
întâlnirea cu Mircea) cu o „avangardă” care a pierit de turci (şi de Vlad, zice 
Octavian Iliescu). Cucereşte cetatea, dar nu poate continua campania, 
fiindcă un sol venit în goană de la Buda îl anunţă că i-a murit soţia şi trebuie 
să plece să-şi aranjeze succesiunea şi să-și asigure tronul, lăsându-l pe 
Mircea într-o situaţie pe care nimeni n-a reuşit să o definească. 

În cursul acestei întoarceri precipitate la Buda, după unii prin Câm- 
pulung, după alţii pe la Severin, Sigismund este pândit de Vlad şi de 
oamenii lui, care-i dau o bătaie amintind de Posada din 1330, ceea ce pe 
istoricii dispuşi să-l uite în calitate de „uzurpator” îi umplu de mândrie 
antiungurească (tonul dându-l tot N. lorga). 

Ajuns la Buda, regele va trimite în martie 1396, un spion la Argeş să 
vadă ce-i cu noul deţinător al tronului Ţării Româneşti. Gest interpretabil în 
mai muite feluri, dar nu ca o fidelitate față de cel cu care încheiase „tratatul 
de la Braşov”. 

Nu-l mai vedem pe rege reapărând în „scenariu” decât în prepara- 
tivele pentru cruciada încheiată tragic la Nicopole la 28 septembrie 1396. 
Acolo s-ar fi întâlnit a doua oară cu Mircea, după Braşov, elogiindu-l ca 
vestit biruitor, deşi nu-l cunoscuse decât în postura de „Fluchtling” 
venit să-i ceară să-l repună pe tronul pierdut după bătălia „nefericită” 
de la Argeş! 

Mircea soseşte cu o oaste suficient de mare ca să-i permită a cere să 
dea primul atac, dar această apariţie este pusă în seama trecerii lui Știbor 
prin Țara Românească şi a victoriei acestuia asupra lui Vlad, într-un duel 
cavaleresc în care l-ar fi rănit, deschizându-şi astfel drumul spre Nicopole, 
însoţit de Mircea, venit nu se ştie de unde. 

După Nicopole nu mai aflăm nimic, până la expediția aceluiaşi Ştibor, 
venit să-l prindă pe Vlad în „cetatea Dâmboviţei” şi să-l ducă la Buda, 
punându-l în sfârşit pe tron pe Mircea. P.P. Panaitescu a numărat patru ex- 
pediţii, începând cu a lui Ştefan de Losoncz, continuată cu a lui Sigismund 
la Turnu (Nicopolul Mic) şi cu cele două ale lui Ştibor, necesare spre a 
obține acest rezultat! 


Acest scenariu s-a lovit însă, precum Titanicul de ghețar, de mărturia 
„documentelor”. 

Primul document este cel semnat de Ştefan 1 la 6 ianuarie 1395 la 
Suceava, din care reieşea că la data respectivă, deci la aproape trei luni de la 
10 octombrie, Mircea era încă deținătorul puterii la Argeş şi reprezenta, 
alături de regele Sigismund, principalul adversar al coroanei polone şi al 
politicii regelui şi reginei față de Ungaria. Chiar dacă regina acesteia era 
încă în viață şi problema succesiunii nu se deschisese, taberele apar deja 
clar definite. 

I se alătură toate aştele elaborate de regele Sigismund, care demon- 
strează că după încheierea, la 7 martie, a „tratatului” de la Braşov, el 
nu a pornit cu oastea să-l repună pe tron pe Mircea prin cucerirea Ni- 
copolelui Mic, ci s-a întors acasă, la Buda, unde a rămas toată luna mai 
şi unde la 17 mai i-a murit regina. Itinerariul real ni-l oferă chiar dl N.C. în 
tabelul cu drumurile regelui. 

Regele nu putea fi atacat de Vlad şi oamenii lui, în primul rând fiindcă 
el ne dezvăluie în documentul din 1408 identitatea celui care l-a atacat, 
acuzându-l că s-a „întors la vechea necredință” ceea ce nu putea fi situația ` 
lui Vlad. În al doilea rând, fiindcă în acel moment Vlad încă nu ajunsese pe 
scenă. El este atestat documentar abia în 1396 şi a putut ajunge pe tron la 
Argeş cel mai devreme în noiembrie 1395. 


Să vedem acum „scenariul” dictat de 17 mai 1395. 

Întrucât bătălia „de la Rovine” sau „de la Argeş” s-a dat la 17 mai 
1395, nimeni Şi nimic nu l-a obligat pe domnul român să apară ca „fugar” la 
Braşov, ci ça deţinător al puterii depline, şi certificat în această postură de 
tot ceea ce s-a petrecut la Braşov şi de textul însuşi al aşa-zisului tratat. 
„Jurământul” depus împreună cu boierii înainte de redactarea lui nu era o 
aluzie la omagiul de vasalitate, ci era menit să întărească obligaţiile ce şi le 
luase domnul şi erau consemnate în tratat. Aceasta nu exclude posibilitatea 
ca în adevăr să fi fost săvârşit ceva care l-a îndreptățit apoi pe rege să 
vorbească de „întoarcerea la vechea necredință”, dar nu la aşa ceva se referă 
acele jurăminte. O comparaţie cu ceremonialul „Păcii de la Szeghedin” 
între Vladislav III şi sultanul Murad al II-lea poate fi utilă (vezi p. 153-154). 

Chiar dacă la Braşov domnul Ţării Româneşti a acceptat raportul de 
vasalitate față de regele Sigismund, spre deosebire de Ștefan I şi apoi de 
Vlad I, care ne-au lăsat mostrele cele mai caracteristice de ceea ce însemna 
o închinare vasalică, Mircea şi boierii însoțitori nu au semnat nici un 
asemenea act, iar pe cel emis de domnul român acesta a pus doar pecetea 
mică. A motivat că n-o avea pe cea mare şi a consimţit să se treacă în textul 
astfel pecetluit, promisiunea solemnă că va urma un altul, prevăzut cu pe- 
cetea mare. Care însă n-a venit niciodată. 

Motivul ce l-a determinat pe Mircea să meargă la Braşov n-a fost ne- 
voia de a fi restaurat pe tron de către regele Sigismund, care se întorcea 
deloc învingător din expediţia sa moldovenească, ci inevitabila şi iminenta 

replică a sultanului Baiazid la nemaipomenita îndrăzneală a domnului 
român de a străbate, peste Balcani, până la Karinovasi şi a-i lichida tabăra 
akângiilor. De la nimeni „Fulgerul” nu suferise o asemenea sfidare. 

De altfel, întâlnirea şi cele survenite la Braşov erau punctul final al 
unei evoluţii pe care o vedem începută încă din 1390 şi un răspuns la solia 
lui de Gheorghe de Beclean din 1394, nu o hotărâre luată peste noapte. 

Cum Sigismund avea tot interesul să se întoarcă acasă nu ca învinsul 
din Moldova (în armata sa erau destui care să povestească ce se întâmplase 
realmente la „Hindău”, iar absenţa oricărui angajament din partea proaspă- 
tului vasal al regelui Poloniei este semnificativă) ci cu un angajament de 
colaborare anti-otomană semnat de cel ce făcuse să răsune de faptele lui 
toată partea aceasta de lume, l-a primit fără îndoială cu braţele deschise. 
Grelele şi îndelungatele negocieri (de pe ce bază, când nu mai avea nimic şi 
nu aducea cu el nimic, nici măcar pecetea cea mare?) de care s-a vorbit, 
rămân produse exclusiv ale imaginaţiei istoricilor respectivi. 

Astfel s-au pus bazele acelei solidarități româno-ungare ce va func- 
ționa până la bătălia de la Mohaci şi chiar după moartea regelui loan Za- 
polya (ajutat de Petru Rareş în competiția cu Ferdinand) când moldovenii 
vor merge — desigur la ordinul turcilor, care însă coincidea cu propriile 
sentimente — să ajute pe văduva acestuia şi pe fiul lui să ocupe tronul de 
principe al Transilvaniei vasale, cu capitala la Alba Iulia. 

Actul emis de Mircea cel Mare la Braşov reflectă cel mai exact situa- 
ţia sa şi constituie o strălucită dovadă a geniului diplomatic al acestuia. 
Mircea a găsit modalitatea să folosească raporturile ce funcționau în 
societatea feudală occidentală reprezentată de Sigismund, fără a semna un 
text de tipul celui abia semnat de Ştefan I cu regele Poloniei şi va semna 
Vlad cu acelaşi. Dar l-a legat din acel moment pe cel mai puternic 
suveran creştin al Europei de destinul Ţării Româneşti până la 
moartea sa, dar şi mult după aceea. Căci Sigismund, mai tânăr, îi va su- 
praviețui aproape două decenii, jucând un rol major şi în cariera celui mai 
autentic continuator al domnului Ţării Româneşti, lancu de Hunedoara, și 
într-a celui mai reuşit dintre numeroşii fii din flori ai aliatului de la Braşov, 
Vlad „Dracul” (poreclit astfel după ordinul dragonului instituit de cel 
devenit în 1410 şi împărat). 

Această nouă tradiţie politică, pecetluită la Braşov de Sigismund 
de Luxemburg şi de Mircea cel Mare, va decide oprirea hotarelor im- 

periului euro-asiatic al turcilor otomani pentru totdeauna pe Dunărea de 
Jos, şi până la 1541 pe Dunărea de Sus. 

Politica externă a regelui Sigismund, care a făcut în istoriografia ro- 
mânească obiectul monografiei lui Ilie Minea intitulată Principatele Româ- 
ne şi politica orientală a împăratului Sigismund (273 p., Bucureşti, 1919) a 
fost studiată în ansamblul ei de către istoricul german Martin Kintzinger, 
care i-a consacrat teza de abilitare Kaiser Sigismund, Frankreich und En- 
gland: Absichten und Techniken auswärtigen Politik im Spatmittelalter- 
lichen West Europa. [Regele Sigismund, Franța şi Anglia: scopuri şi teh- 
nici ale politicii externe în Europa evului mediu târziu]'“€ teză din care a 
rezumat în limba franceză capitolul intitulat Sigismund, regele Ungariei şi 
cruciada!” În această comunicare prezentată la Colocviul internațional 
organizat la Dijon în octombrie 1996, autorul a pus în lumină caracterul 
ambivalent, în acelaşi timp inspirat de idealurile cavalereşti dar şi foarte 
pragmatic, al politicii regelui Ungariei, a cărui mare abilitate a constat în 
captarea şi utilizarea avântului cavaleriei occidentale în scopul precis de 
a-şi apăra regatul în faţa pericolului otoman. 

Pentru rege, scopul suprem nu era o cruciadă ci o mobilizare generală 
în folosul acestei cauze, şi toate eforturile sale din cursul anului 1394 şi 
1395 urmăreau acest țel. Din nefericire, faptul că la Nicopole nu s-a ajuns la 
înțelegere asupra modului cum trebuie dată bătălia, regele fiind pentru o 
retragere strategică şi atragerea sultanului în vederea bătăliei decisive pe 
teritoriul ungar, iar conducătorul burgund al întregii expediţii, contele Jean 
de Nevers fiind pentru un atac imediat, a dus la dezastrul care i-a răpit 
regelui aureola de conducător militar şi l-a obligat pe contele de Nevers, 
făcut prizonier, să asiste la decapitarea câtorva mii dintre cei aduşi cu el. 


148 Căutând-o pe internet n-am găsit-o apărută. 


'% Apărut în «Nicopolis, 1396-1996». Actes du Colloque international organisé 
par l’Académie des sciences, arts est belle-lettres de Dijon et le Centre nationale de 
la recherche scientifique reuni à Dijon, au Conseil regional de Bourgogne, le 18 
octobre 1998. Textes publies par Jacques Pariot et Martine Chauney-Boullot, 
«Annales de Bourgogne», tome 68, 1996, fascicole 3, Dijon, Société des Annales de 
Bourgogne, 1997, p. 23-33. Îmi exprim recunoştinţa şi sincera admiraţie față de 
domnul Florin Rotaru, directorul Bibliotecii Metropolitane, care punând la contri- 
buţie întinsele relaţii personale în lumea ştiinţifică internațională a obţinut într-un 
timp record acest volum de maximă importanță pentru problemele de care ne ocu- 
păm. 

Desigur, autorul german nu are nici cea mai mică idee despre propu- 
nerea domnului român de a da primul atac, şi cu atât mai puţin despre faptul 
că Sigismund le-a cerut să accepte ca acesta să conducă toată bătălia. Dar 
articolul său este suficient spre a pune în evidență ridicolul ideii că 
marele european preocupat de mobilizarea tuturor celor capabili să-l 
ajute a-şi apăra regatul ar fi acceptat să-l primească în dorita coaliţie 
continentală pe un ins ce pierduse totul şi venea să-i ceară să-l repună 
pe tron. Cu atât mai puţin, pragmaticul rege putea să-şi întrerupă întoar- 
cerea acasă, unde era confruntat cu cei ce-l voiau înlăturat de pe tron, pentru 
a se duce să-i scoată Turnu din mâna otomanilor, fără ca măcar să-l ia cu el 
în această acțiune, fie şi însoţit de cei cu care venise la Braşov! 

Întrucât expediţia lui Baiazid încă nu se declanșase, Sigismund s-a 
întors acasă cu acest succes de prestigiu, de care — aşa cum ne-a făcut atenţi 
istoricul Radu Ştefan Vergatti — avea reală nevoie în situația în care se 
afla. 

Dar abia întors, a aflat de trecerea Dunării de către Baiazid şi a dat 
imediat ordin de mobilizare, spre a veni în ajutorul proaspătului aliat. Din 
păcate mobilizarea s-a făcut foarte încet, iar el personal a fost reţinut la căpă- 
tâiul reginei, care va muri chiar în ziua când se dădea lupta de la Rovine. Va 
trece însă munţii în iulie, fără a-l mai găsi pe Baiazid (care la rându-i 
„trecuse Dunărea fără vad”), şi va cucerii Nicopolul Mic. Victorie deloc in- 
ferioară celei de la Rovine, dată fiind importanţa acestei cetăți ridicate în 
fața Nicopolului celui Mare socotit „cheia Balcanilor” de Ferdinand Lot. 

Alexandru V. Diţă în Cel dintâi ecou internațional al victoriei romă- 
neşti de la Rovine din 17 mai 1395 (vezi paginile 67-87 ale volumului de 
faţă) a reuşit să atragă atenţia pentru prima dată şi să demonstreze că regele 
Sigismund a ţinut să vestească victoria lui Mircea imediat, asumându-şi-o 
în virtutea calității sale de suzeran al învingătorului, ceea ce a provocat la 
Paris un fapt cu totul extraordinar: regele Carol al VI-lea în fruntea întregii 
curți a mers la catedrala Notre Dame unde a fost oficiat un Te Deum spre a 
mulțumi pentru această mare victorie creştină. 

A crede că se puteau trage clopotele la Notre Dame şi că regele 
Franței a ieşit din palatul său, cu toată curtea, în iulie 1395 (vezi şi volumul 
de față p. 76) pentru „bătălia nefericită” de la Argeş din octombrie 1394, 
inventată de Dimitre Onciul şi repetată o sută de ani de cei veniţi după el, 
înseamnă a nu mai şti ce e aia istorie. 

Tâlcul evenimentului fără precedent de la Paris îl aflăm abia din 
comunicarea Le temps de la croisade bourguignonne: Ll'Expedition de 
Nicopolis de Jim Magee, asistent la Universitatea din Leicester, prezentată 
la acelaşi colocviu (p. 49-58). Autorul ei a revoluţionat un capitol întreg, 
acela al factorilor ce au contribuit la organizarea şi declanşarea marii de- 
plasări de oşti cavalerești. 

Părerii acceptate unanim că aceasta a pornit de la curtea franceză în 
urma Solicitării regelui Ungariei presat de pericolul otoman, autorul îi 
opune demonstraţia convingătoare că „motorul” a fost în realitate Filip cel 
Îndrăzneţ, ducele Burgundiei, care din 1392 când regele Carol al VI-lea s-a 
îmbolnăvit mintal, conducea de fapt regatul. El a văzut în dorita cruciată 
modalitatea de a conferi ducatului său un rol atât de important, precum şi o 
glorie europeană menită a-i asigura transformarea într-un regat indepen- 
dent. De aceea va încredința fiului său, contele Jean de Nevers, conducerea 
supremă, şi va obține adeziunea şi semnătura regelui. Dar numai „En aout 
1395, Charles VI a consenti au projet de Philippe le Hardi d'une croisade 
contre les Turcs, avec Jean de Nevers comme son chef” (p. 56). 

Chiar dacă expediţia s-a terminat cu catastrofa militară, scopul cu 
care fusese pornită — afirmarea Burgundiei — a fost în parte atins: 


«Nicopolis represente le mouvement de la croisade dans une periode de 
transition, acceptee la lutte contre les Turcs ottomans comme premier 
objectif, Jerusalem restant un but distant. La croisade de Nicopolis a aussi 
satisfait les ambitions du duc de Bourgogne pour son duché: malgré le coût 
très important de l'expedition et le nombre des victimes, quand le comte de 
Nevers este revenu à Dijon, en 1398, après sa captivité, une nouvelle ère a 
commence dans l’histoire de la Bourgogne. Le renouvellement de la guerre 
de Cent Ans a signifié que Nicopolis a été la premiere, mais aussi la 
dernière croisade bourguignonne. Plus tard, Philippe le Bon a utilisé le legs 
de la croisade pour créer une cour que toute l’Europe enviaity'50. 

15 Nicopole reprezintă mişcarea de cruciadă într-o perioadă de tranziţie, care a 
acceptat lupta contra turcilor otomani ca prim obiectiv, lerusalimul rămânând un țel 
îndepărtat. Cruciada de la Nicopole a satisfăcut de asemenea ambițiile ducelui 
Burgundiei pentru ducatul său. Cu tot prețul foarte important al expediției şi numărul 
victimelor, atunci când contele de Nevers a revenit la Dijon, în 1398, după capti- 
vitatea sa, o eră nouă a început în istoria Burgundiei. Reînceperea războiului de O 
sută de ani a însemnat că Nicopole a fost prima dar şi ultima cruciadă burgundă. Mai 
târziu, Filip cel Bun s-a folosit de moştenirea cruciadei pentru a crea o curte invidiată 
de toată Europa.” (p. 58) 

Data când ducele Burgundiei a obținut de la rege consimțământul 
pentru cruciadă ne dă cheia: în acel moment victoria de la Rovine din mai, 
deja cunoscută, şi pentru care se făcuse Te Deum, fusese urmată de victoria 
lui Sigismund la Nicopolul Mic, vestită de el cu mare aplomb propagan- 
distic. Se făcuse dovada — cum a spus Hertzberg — vulnerabilității armatei 
otomane, şi aceasta a contribuit la catalizarea stării de spirit ce a determinat 
succesul eforturilor lui Sigismund. Eforturi ce-şi găsiseră în ducele Bur- 
gundiei un partizan mişcat de aceleaşi interese pragmatice, dar pentru 
propriul ducat. 

Pentru a crea atmosfera favorabilă cruciadei în care era interesat 
chiar cel ce ţinea atunci în mâini cârma regatului Franţei, prin vestirea 
că turcii otomani pot fi învinşi, se dăduse, aşadar, o amploare atât de 
mare evenimentului, trăgându-se clopotele la Notre Dame într-o vre- 
me când nu existau mass-media. Un izvor vorbeşte chiar de decretarea 
unui post general în regatul Franţei, ca semn de recunoştinţă pentru 
această victorie — mod de a-i face pe cât mai mulţi să afle de ea. 


* * * 


Că victoria de la Argeş sau de pe Argeş, cum ar fi mai normal să o 
numim, chiar dacă Rovine a fost prea adânc săpată de pana lui Mihail 
Eminescu, a fost câştigată cu 10.000 de oşteni, cât putea aduna voievodul 
din rândurile boierimii sale, este alt loc comun repetat la nesfârşit, începând 
cu N. Iorga. Dar — să nu uităm — tocmai spre a motiva înfrângerea, alun- 
garea de pe tron şi obligaţia de a recurge la mila regelui Ungariei. Se trece 
sub tăcere ceea ce scria, desigur cu exaltarea romantică, Nicolae Bălcescu, 
în celebrul său studiu de debut despre Puterea armată şi arta militară de la 
întemeierea principatului Valahiei până acum (laşi, la Cantora Foiei să- 
teşti, 1844): 


„Armata românească a fost cea dintâi armată permanentă în Europa. 
Este de crezut că ea îşi avea începutul de la Radu Negru, care a pus baza 
tuturor instituțiilor noastre. Istoria ne arată că Mircea I regulă corpul 
dorobanților care era alcătuit de mai nainte. Lui dar se dă mai cu seamă 
cinstea de întemeietorul armatei româneşti. El înălță şi regulă edificiul 
început de cei mai de nainte de el. El fu cel dintâi care se înfăţişă în Eu- 
ropa cu o armată permanentă şi regulată, care supt următorii domni 
se desăvârși şi se mai mării”. 

Nicolae Bălcescu exagera, în primul rând fiindcă atribuia domnului 
român o întâietate ce aparţinea evident otomanilor şi a constituit secretul 
victoriilor fulgerătoare asupra Europei. Cu o singură excepţie: a românilor 
lui Mircea şi apoi ai lui Ştefan ce Mare, care au fost singurii capabili să-i 
imite şi să ridice oşti cu mult mai mari decât cele angajate în Occident în 
războaiele feudale. 

Gheorghe Brătianu care a scris despre înfruntarea lui Ludovic cel 
Mare de către Radu I, tatăl lui Mircea, cita o sursă în care era dată cifra de 
40.000 de oşteni adunaţi de acesta!*!. Cu 10.000 de boieri nu se puteau 
omorî 30.000 de oşteni ai lui Baiazid, cât aflăm de la Philippe de Mézières 
că ar fi pierdut acesta. 

În realitate, la Rovine a luptat „oastea cea mare”, adică toată suflarea 
din Ţara Românească în stare să se bată, după ce li se asiguraseră familiile 
duse la adăpost. Iar preţul victoriei a fost foarte mare, cum scrie şi contem- 
poranul francez. Mulțimea căzuţilor din ambele tabere a impresionat cel 
mai mult pe contemporani şi a rămas nota dominantă a istorisirii, de la 
Costantin Kosteneţki până la Mihail Moxa, care a transpus în româneşte, 
după versiunea slavă, cronica bizantinului Chortasmenos 

Cu acest preț cumplit s-a câştigat victoria celebrată la Paris şi 
consemnată, la numai trei ani după aceea, de un parizian celebru. Victorie 
din care muşcă de 120 de ani istoricii, ca vârcolacii din lună. 


x * * 


Curând după dubla victorie răsunătoare s-a petrecut însă incidentul 
neplăcut pe care C. Irecek şi Dimitre Onciul au încercat să-l pună în seama 
lui Vlad. Dar regele însuşi ne informează că după cucerirea Nicopolului 


'51Gh. I. Brătianu, L 'expedition de Louis l-er de Hongrie contre le Prince de 
Valachie Radu I Basarab, en 1373, în „Revue historique du Sud-Est Européen”, II, 
1925, p. 73-82. Vezi p. 82. De reţinut din acest articol şi portretul făcut de marele 
istoric martir tatălui lui Mircea: „On peut remarquer que les monnaies de Radu 
Basarab le représentent parfois — cas unique dans la numismatique roumaine — arme 
de pieds en cap et portant le «charnois plain» occidental” [...]. Elle (confruntarea 
militară care a pus capăt în 1377 vasalităţii Țării Româneşti față de regatul ungar) met 
d'avantage en lumière le rôle de ce Radu trop glorifié par la legende et oublié par 
histoire; elle ajoute au pieux fondateur de monastères le vaillant guerrier qui sut 
tenir tête à Pun des plus puissants monarques de son temps” (p. 80-81). 

Mic, în care şi-a instalat proprii castelani credincioşi, s-a trezit atacat de 
Mircea şi ai săi. - 

Explicația dată de A.V. Diţă — desigur o ipoteză, dar cu picioarele 
bine aşezate pe litera documentelor — susține că regele a comis o eroare ce 
putea fi fatală raporturilor cu proaspătul prieten şi aliat: el nu i-a restituit 
cetatea, ci şi-a instalat — cum singur recunoaşte într-o diplomă, chiar dacă 
spune altceva în alta, ceea ce îi cam stătea în obicei — proprii „castelani”, 
încercând să facă din ea (desigur şi cu gândul că acum Țara Românească 
devenise vasală lui, ca pe vremea unor înaintaşi îndepărtați) un punct forte 
în strategia viitoarei campanii anti-otomane de amploare, avută în vedere. 

S-a îndreptat, după aceea, spre Severin, ceea ce însemna să calce lite- 
ralmente pe teren minat. Într-adevăr, lupta pentru Banatul de Severin, care 
însemna toată partea de pământ românesc de la vest de Olt, adică ceea ce s-a 
numit, mai târziu, Oltenia sau „Valahia Mică”, a dominat relaţiile tensio- 
nate româno-ungare Şi toți istoricii sunt de acord că tratatul lui Mircea cu 
regele Poloniei, în care se trecea ca principală clauză lupta cu regele Un- 
gariei, a fost cauzat tocmai de situația neclară cu privire la această pro- 
blemă, din partea lui Sigismund. 

În memoria noastră Mircea cel Mare este mai ales legendarul 
împingător al hotarului Ţării Româneşti până la „Marea cea Mare”. Este cel 
ce ne-a creat dreptul istoric adjudecat în 1878 în condiţii dramatice, când a 
trebuit să acceptăm fostul teritoriu al Ţării Româneşti în schimbul celui de 
la nord de delta Dunării. S-a uitat însă (cel ce ne-a reamintit şi a demonstrat 
aceasta a fost istoricul Viorel Achim'*2) că Mircea cel Mare este şi cel care 


'* În cadrul Simpozionului organizat la mănăstirea Cozia în ziua de 31 ianuarie 
2009, profesorul Viorel Achim a făcut o magistrală expunere despre Mircea cel Bă- 
trân şi banatul de Severin, arătând că „Țara Severinului” (denumirea de banat i-a 
venit de la regatul ungar, în care exista această unitate administrativă) s-a unit cu 
ținutul de la est de Olt dând naştere Ţării Româneşti, în urma unui acord al boierimii 
locale. Dar a existat multă vreme o largă autonomie şi prerogative speciale deținute 
de conducătorii acestei părți de ţară de la vest de Olt. Ea era şi cea mai populată, cea 
mai bogată, aducea şi cele mai multe venituri şi ostaşi în armată. Aici s-au înălțat cele 
mai vechi şi mai bogate mănăstiri. 

Între Ţara Românească şi regatul Ungariei a existat un „clasic şi permanent 
conflict” în tot secolul al XIV-lea, care a avut în centru exclusiv problema stăpânirii 
țării Severinului. Au fost războaie, momente când Ungaria a cucerit cetatea Severi- 
nului și o parte din banatul de Severin; s-a ajuns la un compromis: i se recunoştea 
domnului de la Argeş stăpânirea, dar cu condiţia să fie „ban de Severin”. În felul 

a rezolvat definitiv litigiul pentru Banatul de Severin, făcând din el pentru 
totdeauna (afară de cei 30 de ani ai anexiunii austriece) parte integrantă a 
Ţării Românești. Numele lui stă scris aşadar cu litere de aur şi peste 
Oltenia, cât şi peste Dobrogea. 

Fără îndoială, gestul politic de afirmare a voinţei sale de a nu da din 
mână această parte a pământului românesc a fost tocmai alegerea Coziei ca 
necropolă şi ctitorie domnească, şi nu o mănăstire de la răsărit de Olt. Era 
ca o piatră de hotar (şi a rămas câtă vreme de la Turnu Roşu se trecea în 


acesta, realitatea stăpânirii româneşti a fost împăcată cu formula recunoaşterii 
suzeranității regelui Ungariei, dar principalul adversar politic a rămas Ungaria, turcii 
apărând mai târziu. 

„Acest contencios româno-ungar, problema Severinului, a fost rezolvat în 
vremea lui Mircea cel Bătrân. Este în bună parte meritul lui Mircea că o 
problemă care a măcinat mult timp forțele țării şi finanțele țării, cu războaie, a 
fost rezolvată în timpul lui Mircea”. 

În primii ani de domnie ai lui Mircea, Ungaria a continuat să aibă pretenţii față 
de Severin. A fost numit la Buda un ban de Severin, care nu stătea acolo, dar prezența 
lui între demnitari exprima intenţia clară a regatului de a se înstăpâni din nou asupra 
acestei părți din Țara Românească, aşa cum făcuse Ludovic cel Mare pentru câțiva 
ani. Relaţia încordată cu Ungaria pe problema Severinului din primii ani de domnie 
l-a obligat la alianţa cu regele Poloniei. 

„În 1395 se rezolva problema Severinului, neaşteptat şi pentru multă vreme, în 
sensul că regele Ungariei recunoaşte lui Mircea stăpânirea asupra Severinului. În 
acel tratat de la Braşov din 7 martie 1395, într-un moment de apropiere româno- 
maghiar, regele Sigismund îi recunoaşte lui Mircea stăpânirea asupra Severinului. 
Mircea apare ca Voyvoda Transalpinus — adică al Munteniei — et Banus de Zewrin. 
Deci din punct de vedere al regalității maghiare exista un stat care avea două com- 
ponente: Muntenia şi Severinul. Şi începând cu acest moment 1395, până la sfârşi- 
tul domniei lui Mircea cel Bătrân nu se mai pune problema banatului de Severin 
pe agenda româno-maghiară. 

Relaţiile între cele două țări s-au îmbunătăţit, a existat chiar colaborare vreme 
de câţiva ani. A existat un singur moment dificil în 1408-1409, când din nou regele 
Sigismund numeşte un ban de Severin in spe. Era un castelan din Banat. Este o do- 
vadă a faptului că în acel moment existau relații dificile şi Ungaria îşi punea problema 
de a recupera Severinul. A fost însă un moment de scurtă durată, pentru că relațiile au 
revenit la normal. Ceea ce este important este că Mircea cel Bătrân, a rezolvat sau pe 
vremea lui Mircea cel Bătrân, între el şi Sigismund, s-a rezolvat acest contencios 
lung şi greu româno-maghiar legat de Severin. Este şi meritul lui Mircea şi al diplo- 
maţiei lui, este şi o dovadă a forței pe care Țara Românească ca Stat a căpătat-o în 
vremea lui Mircea cel Bătrân, este şi un rezultat al faptului că regele Sigismund 

Austro-Ungaria). Dacă lui Ştefan cel Mare i-au trebuit 13 ani să zidească 
Putna, de unde va apăra hotarul, din mormânt, la Conferinţa de pace de la 
Paris în 1946, Mircea cel Mare a ridicat Cozia imediat ce s-a înălţat în scaun 
şi cel dintâi act rămas de la el şi pe baza căruia a reconstituit D. Onciul 
întinderea țării sale a fost dat Coziei. 

Nu ştim ce s-a putut petrece la Severin, unde regele a ajuns la 25 
august, pentru că după aceea să aibă loc pe defileul din Munţii Cernei inci- 
dentul de la „Posada” 

Sigismund îl va denunța explicit — ce-i drept, mult mai târziu, în 1408, 
când a existat iar un moment dificil — că atunci, la Posada, „a revenit la 
vechea necredință”. Dar tot el îl va propune peste doar un an de la incident 
să conducă, la Nicopole, întreaga Europă coalizată împotriva lui Baiazid, 
făcându-i cel mai strălucit elogiu rămas de la un contemporan ilustru. 

Ceea ce s-a întâmplat între acest incident din Munţii Cernei, care a 
suspendat pe moment bunele raporturi între cei doi, şi apariţia lui Mircea în 
fruntea unui important contingent românesc la Nicopole, nu ştim. Putem 
cel mult deduce că presiunea realităților i-a constrâns pe ambii să şteargă 
ceea ce-i putea despărți, şi să revină la cele hotărâte în martie 1395 la 
Braşov. 

Suntem constrânşi să recurgem la ipoteze, încercând măcar să nu ne 
avântăm prea departe de ceea ce dispunem ca documente şi să nu abando- 
năm o logică elementară. 


operează modificări serioase în politica față de toate țările ortodoxe de la sud de 
Dunăre şi sud de Carpaţi. În locul relaţiilor vasalice de până atunci recurge la formele 
integrării acestor ţări într-un sistem politico-militar mult mai complicat, sistem care 
dă o mai mare autonomie acestor ţări. A fost un element foarte important în istoria 
politică a Țării Româneşti această rezolvare, pentru că a permis lui Mircea să se 
concentreze pe frontul dunărean, otoman, care devenise problema nr. 1 pentru 
Ţara Românească”. 

În problema noastră, importanţa excepțională a expunerii de la Cozia datorată 
domnului profesor Viorel Achim (de la care aşteptăm monografia fundamentată asu- 
pra Ţării Severinului) constă în aducerea argumentului decisiv că domnul Ţării 
Româneşti n-a ajuns la Braşov ca un „Fluchtling”, ci tocmai spre a face demonstraţia 
„forței pe care Țara Românească ca stat a căpătat-o în vremea lui Mircea cel Bătrân”. 
În acel moment el întruchipa, în ochii regelui Sigismund, tocmai această forță. 

Având norocul să fiu prezent la expunerea de la Cozia mi-am permis ca pe 
lângă rezumarea ei, să transcriu cu deplină fidelitate — nădăjduim — partea de maximă 
importanță, după imprimarea realizată atunci. 

Din tot ceea ce s-a propus până acum spre a umple acest gol de un an — 
care a fost ceea ce s-a numit „anul de cumpănă” din domnia de 31 de ani şi 
trei luni a lui Mircea cel Mare — tot lui Alexandru V. Diţă (care a valorificat 
şi citează o intuiţie a lui Barbu Câmpina) îi aparţine deocamdată „scena- 
riul” cel mai plauzibil şi anume: 

Criza declanşată în relaţiile dintre aliatul de la Braşov şi domnul Ţării 
Româneşti prin incidentul de la Posada a dat posibilitatea partidei ce nu 
fusese de acord cu neaşteptata — pentru ei — cotitură în politica lui Mircea, şi 
care rămăsese adepta alianței cu Polonia, să-şi proclame dreptatea, demon- 
strată de evenimente. Aceşti partizani ai politicii filo-polone, nemulţumiţi 
de alianţa de la Braşov intrată în criză, împreună desigur şi cu cei nemul- 
țumiţi din alte motive, au constituit baza ințernă pe care a operat politica 
regelui Poloniei, acum şi pretendent — împreună cu soția sa — la coroana 
Ungariei, în urma morţii reginei Maria. 

Cum duşmanul comun al Poloniei şi Imperiului Otoman născând era 
regatul Ungariei, şi cum principalul aliat al lui fusese domnul împotriva 
căruia deja se semnase la 6 ianuarie obligaţia lui Ștefan 1 al Moldovei de a-l 
combate, s-au creat toate condiţiile unei conjuncturi defavorabile celor 
doi parteneri, o clipă victorioşi cu răsunet până la Veneţia şi Paris. 

Baiazid a putut ordona în toamnă noi acţiuni, atât pe teritoriul 
Ungariei cât şi al Ţării Româneşti (fără să avem dovezi că le-a condus 
personal, dimpotrivă), şi i-a trimis regelui Sigismund la Buda scrisoarea de 
provocare relatată de solul ducelui de Mantua în raportul trimis la 28 
noiembrie, scrisoare în care-l anunţă că anul următor va veni să-l înfrunte 
personal. Motivul invocat a fost acela că se lăudase pretutindeni că el, Baia- 
zid, nu îndrăznise să-l aştepte spre a se lupta în Ţara Românească şi plecase, 
de frică, înainte de sosirea lui. 

Avem ştiri de la acelaşi diplomat italian, care dădea rapoarte de cele 
petrecute la Buda, despre situația dramatică ce domnea în ambele ţări, iar în 
noiembrie, cel mai târziu la 10 decembrie 1395, înlăturarea domnului Ţării 
Româneşti şi înlocuirea lui la Argeş cu Vlad este sigură. 

Dar acesta — după părerea lui A.V. Diţă — nu a fost un „Uzurpator”, ci 
o soluţie acceptată in extremis, chiar şi de către clasa politică munteană, în 
fața triumfului momentan al coincidențej intereselor polone cu cele 
otomane. Coincidenţă ce a dus la înlăturarea de la Argeş a „domnului 
Besarabiei” trecut încă de la începutul anului în actul lui Ştefan 1, imediat 
după regele Ungariei, ca duşman al regatului polon. 

Tocmai de aceea, personal cred că cei ce au intervenit în forță pentru 
a-l pune pe tron pe Vlad, adus nu de turci, ci venind din Polonia, au fost 
moldovenii lui Ştefan I. Peste numai câțiva ani Mircea va proceda la fel, 
luându-și o norocoasă şi epocală revanşe, prin înlăturarea şi capturarea lui 
luga Vodă şi instalarea lui Alexandru cel Bun, fiul lui Roman şi nepotul de 
frate al aliatului şi prietenului său, Petru Muşat. 

Faptul că cei ce-l aduceau pe Vlad ca noul domn nu erau turcii (nu 
există nici un izvor otoman care să ateste o schimbare de domn operată 
de Baiazid) şi nici polonii în mod direct, ci românii din ţara vecină, a putut 
spori şansele de sprijin „intern” celui care, odată instalat, după numai şase 
luni, la 28 mai 1396, dădea cunoscutul act vasalic, în care declară solemn că 
a fost pus pe tron „de curând” de către regele Poloniei şi regina Hedwiga.. 
Pe aceştia îi recunoştea ca suverani legitimi ai Ungariei, ceea ce-l arată 
drept exponent fidel al politicii polone, nu al celei otomane. 

Se părea, în acel moment, că tocmai Vlad şi partizanii lui sunt — cum 
se spune — „pe val”, şi nimeni nu putea să prevadă că un adevărat blestem 
plutea peste posteritatea lui Ludovic cel Mare: după ce Maria, regina Unga- 
riei, murise la 17 mai 1395 în urma unei naşteri premature provocate de un 
accident de călărie, patru ani după aceea va muri şi sora ei mai mică, Hed- 
wiga, tot dintr-o naştere. La 14 iunie 1399 născând o fată, aceasta s-a stins 
după numai trei zile, iar la 17 iulie a urmat-o şi mama ei'%. 

Există părerea aproape unanimă că înlăturarea lui Mircea de la Argeş 
nu a însemnat şi plecarea lui din ţară. Fiecare din cei doi domni au avut în 
stăpânire o parte din ea, chiar dacă nu se poate spune cu precizie care-i 
revenea fiecăruia. A existat — spune A.V. Diţă — un dualism al puterii, ca în 
cei aproape doi ani după ocuparea Bucureştilor de trupele germane în Pri- 
mul Război Mondial, Vlad jucând rolul guvernului Marghiloman şi ilus- 
trând o practică de criză ce nu se va epuiza nici în 1916-1918, din moment 
ce vom avea şi un 23 august 1944. 


* * * 


Ce va provoca răsturnarea acestei conjuncturi, dramatică pentru dom- 
nul Țării Româneşti şi dificilă pentru aliatul său de la Buda? In mod 
absolut sigur succesul lui Sigismund în încercarea de a solidariza în- 


'5 Waclaw Sobiescki, Histoire de Pologne des origines a nos jours. Traduit du 
polonais par le général Alexis de Pannace, Paris, Payot, 1934, p. 92. 

treaga Europă cu cauza apărării în fața amenințării lui Baiazid, succes 
la care au contribuit doi factori: interesele ducelui Burgundiei şi victoriile 
regelui şi ale domnului Țării Româneşti, care au dovedit că otomanii nu 
sunt invincibili. 

Că spunea adevărul sau lansa zvonuri alarmiste pentru a-i pune în 
mişcare pe occidentali, regele Ungariei, aşa cum consemna în cronica sa 
contemporanul Friossart, i-a scris regelui Franţei că Baiazid şi-a anunțat 
intenția de a ajunge la Roma şi de a da calului ovăz de pe altarul bazilicii 
San Pietro (pe atunci neînlocuită de celebra catedrală a lui Bramante şi Mi- 
chelangelo) după care va transforma fosta capitală a Imperiului Roman în 
capitala noului său imperiu'**. 

Împlinirea în 1996 a şase secole de la confruntarea Europei coalizate 
cu cel ce a transformat puterea otomană într-un imperiu care se va întinde 
pe trei continente şi va dura peste o jumătate de mileniu a prilejuit două 
manifestări ştiinţifice internaţionale organizate, una, de Academia Bul- 
gară de Ştiinţe la Nicopole şi Plevna, în zilele de 25 şi 26 septembrie, cea- 
laltă la Dijon, organizată în ziua de 18 octombrie de Academia de ştiinţe, 
arte şi litere frumoase din Dijon şi de Centre national de la recherche scien- 
tifique. 

„Actele” celei de a doua s-au publicat mai repede, în „Annales de 
Bourgogne”, tome 68, 1996, fascicula 3, apărută în 1997'55 Volumul cu 
textele prezentate în Bulgaria şi al cărui titlu a fost dat în limbile germană şi 
bulgară, s-a tipărit în 1999 (7396. Lupta de la Nicopole în soarta Bulgariei, 
Balcanilor şi Europei. Alcătuire şi redactare de prof. dr. Vasil Ghiuzelev, 
membru corespondent al Academiei Bulgare de Ştiinţe)'S, 


'5 Exact aceleaşi declaraţii i le pune în gura lui Baiazid „servitorul lui Gui de 
Blois”. Vezi Relation de la croisade de Nicopoli par un serviteur de Gui de Blois, în 
Oeuvres de Froissart, ed. Kervyn de Lettenhove, vol. XVI, p. 439-440. Vezi şi p. 473 
în acest volum. 


155 Cu următorul sumar: Françoise Autrand, La paix impossible: les negocia- 
tions franco-anglaises à la fin du 14 siècle, Martin Kintzinger, Sigismund, roi de 
Hongrie, et la croisade; Philippe Contamine, La Consolation de la desconfiture de 
Hongrie de Philippe de Mézières (1396); Jim Magee, Le temps de la croisade bour- 
guignonne: l'expédition de Nicopolis, Bertrand Schnerb, Le contingent franco- 
bourguignon ă la croisade de Nicopolis; Jean Richard, Les prisonniers de Nico- 
polis; Norman Housley, Le Maréchal Boucicaut à Nicopolis. 


'5* Conţinutul lui, cu texte exclusiv în limba bulgară, aşa cum cele de la Dijon au 

Am încercat în comunicarea mea să schimb punctele de vedere 
tradiționale — care atât dinspre Occident cât şi dinspre Balcani vedeau 
numai dezastrul militar — şi să demonstrez că, cel puţin văzute lucrurile de 
la noi, ele apar altfel: chiar dacă lupta a fost pierdută, ea (după cum a lansat 
ideea autorul maghiar al unei /sforii a sud-estului european, Julius Farkaş) 
l-a pus în gardă pe sultan asupra forţei militare a lumii apusene şi i-a luat 
gustul de a mai provoca. 

Învingători, cruciații nu ar fi schimbat situaţia generală mai mult 
decât a făcut-o Timur Lenk atunci când a câştigat lupta de la Ankara. 
Cursul inexorabil al cuceririi otomane îşi avea cauzele în realitățile sud-est 
europene şi nu mai puțin vest europene, aşa cum avea să o demonstreze 
refacerea imperiului, după un deceniu de criză, cu concurs din ambele părți! 
Dar, atunci, în septembrie 1396, deşi înfrânți, cruciații au reuşit pe moment 
să oprească avântul cuceritor al „Fulgerului”. După ce şi-a asigurat hotarul 
la Dunăre, desființând şi țaratul de la Vidin, acesta s-a retras în Asia, unde 
va fi eliminat de Timur Lenk. 

În felul acesta Constantinopolul a câştigat încă o jumătate de secol de 
existență, ceea ce a permis românilor să transfere valorile civilizaţiei Bi- 
zanțului, de pe o corabie în curs de scufundare pe un tărâm ce va rămâne 
totdeauna în afara rânduielilor din Imperiul Otoman, creând acel „Bizanţ 
după Bizanţ” a cărui fericită definiție a dat-o N. Iorga. 


fost toate în franceză a fost următorul (în ordinea din sumar): 1. Cuvânt înainte al al- 
cătuitorului. 2. Mihail Grânciarov, Articole şi comunicări. Simpozionul ştiinţific 
internaţional „600 de ani de la expediţia cruciată a regelui ungar Sigismund și lupta 
de la Nicopole din anul 1396. Conţine o scurtă dare de seamă asupra evenimentului, 
cu enumerarea titlurilor respective. 3. Janoş Hovari, Lupta de la Nicopole. Moment 
hotărâtor în istoria cuceririi Balcanilor de către otomani. 4. lordan Nikolov, Bise- 
rica catolică şi lupta de la Nicopole. 5. Dan Zamfirescu, Lupta de la Nicopole din 
anul 1396. — O înfrângere militară dar şi o mare victorie a solidarităţii europene. 6. 
Vasil Ghiuzelev, „Fie ca Dumnezeu să aibă milă de sufletele lor”. Triptic despre 
soarta francezilor în lupta de la Nicopole şi după ea. 7. Lăcezar Ţepov, Unele 
aspecte ale ideologiei cavalereşti de cruciadă în expediţia din anul 1396 la Nicopole 
in izvoarele vechi franceze. 8. Vasilca Tăpkova şi Raia Zaimova, Lupta de la 
Nicopole în contextul literaturii vest-europene (secolele al XVI-lea-al XVII-lea). 9. 
Plamen Mitev, Lupta de la Nicopole în conştiinţa istorică a bulgarilor din epoca 
renaşterii. 10. Bistra Nikolova, Încercarea de a crea o episcopie catolică la Vidin şi 
Veliki Preslav (anii 60 din secolul al XIV-lea). 11. Alexandăr Antonov, Consti- 
tuirea guvernării centrale şi provinciale în statul otoman la sfârşitul sec. al XIV-lea 
şi începutul sec. al XV-lea. 

Oprirea asaltului otoman spre Europa este deci o realitate isto- 
rică ce succede celor petrecute la Nicopole. El a permis Ungariei să evite 
pericolul sub a cărui ameninţare acţionase Sigismund, iar domnului ro- 
mân i-a creat condiţiile să-şi reia stăpânirea peste întreaga țară, până 
la sfârşitul vieţii şi domniei. 

Solidaritatea europeană realizată atunci, chiar şi neîncununată 
de victoria militară, n-a fost zadarnică, iar înfrângerea militară n-a 
anulat consecinţele benefice de care a depins apoi în bună parte întreg 
cursul istoriei Europei Centrale şi Europei de Sud Est. 

Este interesant că la celălalt capăt al Europei de azi, un alt cercetător a 
venit cu un punct de vedere înrudit, dar privind situația din Burgundia! 


Lăsând la o parte tot ceea ce ficțiunea a mai adăugat „scenariului” 
după Nicopole, întrucât obiectul studiului de față este data reală a bătăliei 
de la Rovine, închei acest prea lung, dar absolut necesar examen al încer- 
cării domnului Nicolae Constantinescu de a demonstra caracterul de „ficți- 
une istoriografică” al datei de 17 mai 1395 pentru victoria de la Rovine, cu 
convingerea că nu a reuşit decât să facă demonstrația contrară. Dar nu se 
poate spune că a lucrat în zadar, deoarece ne-a obligat să dăm acest răspuns, 
valabil şi în cazul tuturor celor ce mai stăruie să ilustreze un aforism al lui 
N. Iorga, din păcate adeverit cu prisosință — în cazul de faţă —, de el însuşi: 


„Noi suntem de o simplitate apostolică atunci când este vorba să primim 


lucruri în dauna noastră”. 


ADDENDA 
CURSURILE LUI DIMITRE ONCIUL 


I. Anul universitar 1896-1897 = nu s-a păstrat. 


II. Anul 1897-1898: Istoria românilor, vol. II, 1897, la Biblioteca Naţională 
(în continuare BN), IV 19079. Deocamdată inaccesibil, în depozit. 


III. Anul 1898-1899: Istoria românilor de la înființarea Principatelor 
până la anul 1526. Curs stenografiat după domnul profesor D. Onciul de Henri 


151 N, Iorga, Cursul de istorie universală, 1933-1934, p. 500. 

Stahl, litografiat, 823 p. BAR II 49915. Donat în 1944 de Virgil Drăghiceanu. 
Cineva a notat [1899]. 

În interior, pe prima pagină cu text avem titlul Istoria românilor de la ori- 
ginea Principatelor până la anul 1526. Biblioteca Facultăţii de istorie a Univer- 
sității din București (în continuare BFI) se dă un exemplar cu cota CR III 7838. 

Începe cu „Subiectul cursului nostru din anul acesta e istoria română de la 
originea Principatelor până la 1526”. Dar în realitate cursul conţine perioada 
veche, din antichitate până la imperiul sud-dunărean al Asăneştilor, inclusiv. 

La BAR acest curs se păstrează și în alt exemplar cu cota II 108597 a cărui 
foaie de titlu este diferită: /storia românilor. Curs stenografiat după domnul pro- 
fesor D. Onciul de Henri Stahl. Cineva a adăugat ulterior, de mână, în paranteză 
[originile] şi a pus data 1899. Primele patru pagini, numerotate de la 1 la 4, cu 
titlul /szoria românilor. Curs stenografiat după domnul profesor Onciul de Henri 
Stahl, încep cu „Onorat auditoriu! Înainte de a intra în materia ce are să ne ocupe 
acest an, voi să spun câteva cuvinte despre caracterul istoriei naţionale în 
special”. E o redactare diferită, şi după primele două file, restul au fost tăiate, până 
la pagina 9, care este identică cu aceea din exemplarul Drăghicescu şi rămâne aşa 
până la sfârşit. Aurelian Sacerdoţeanu a publicat acest text după un exemplar 
complet cu titlul /n/roducere despre noțiunea şi caracterul istoriei în general 
cum şi despre conceptia istoriei naţionale în special. Prelegere de deschidere a 
cursului de istoria românilor. Noiembrie 1898, în volumul Dimitre Onciul, Studii 
de istorie. Studiul introductiv, îngrijirea de ediţie şi note de Aurelian Sacerdo- 
teanu, București, editura Albatros, 1971, Colecţia Lyceum, p. 181-191. 

Textul din exemplarul de la BFI este același ca în BAR II 49915. 

Dimitre Onciul considera încheiată în 1526 „prima perioadă a istoriei 
române”. După această dată ele „cad din ce în ce tot mai mult sub supremaţia 
Porții Otomane, supremație care ajunge punctul de culminaţie în toată epoca 
fanarioţilor”. 

La p. 18, anunţă: „Cursul ce am să fac în anul curent e istoria veche a româ- 
nilor, până la întemeierea Principatelor. Motivul pentru care am ales această parte 
a istoriei noastre în loc de a continua istoria Principatelor, începută anul trecut, e 
mai cu seamă noua organizaţiune ce s-a dat Universităţii prin noua lege a 
învățământului superior, şi Facultăţii noastre prin noul regulament. Sub acest nou 
regim găsesc cu cale a face de la început cursul complet al istoriei române în 
partea ce mi s-a încredințat mie, începând acest curs cu primul an de specializare 
ce se inaugurează în anul curent la Facultate în urma noului regulament. 

Pe lângă aceste motive date prin noua organizaţiune a studiilor noastre, am 
avut în vedere şi faptul că în starea actuală a istoriografiei noastre naționale, 
istoria noastră veche cere o deosebită atenţie, fiind partea cea mai întunecoasă şi 
mai dificilă. Pe când pentru partea după întemeierea Principatelor avem scrieri 

din care fiecare se poate orienta în mod mai mult sau mai puţin suficient, cum e 
mai ales Istoria românilor a domnului Xenopol, partea mai veche coprinzând 
istoria Ţărilor Române şi începutul poporului român până la constituirea sa 
politică prin întemeierea statului naţional, la înfiinţarea Principatelor, n-a găsit 
până azi o expunere îndestulătoare în literatura noastră istorică. lată de ce găsesc 
necesar ca să revin asupra materiei tratate în anii precedenţi înainte de a fi 
terminat ciclul complet al cursului de trei ani. 

Şi revenind asupra acelei materii voi trata-o totodată şi mai dezvoltat decât 
cum am tratat-o anii trecuţi. Din această cauză s-a pus cursul de trei ore pe săptă- 
mână, nu două cum făceam înainte, pentru ca să putem termina într-un an cursul 
complet al istoriei până la întemeierea Principatelor. 

Dar mai am şi un motiv personal: având să termin în acest an lucrări 
pentru o publicațiune asupra istoriei noastre vechi, vreau să-mi concentrez 
activitatea asupra acestei foarte vaste şi grele probleme, a cărei rezolvire e 
azi pentru noi nu numai o datorie din cele mai imperioase, dar şi o chestiune 
de onoare naţională. E adevărat, onoarea națională e mult angajată, pentru că 
asupra acestei părți n-am scos cuvânt hotărâtor în chestiune până acum şi partea 
aceasta e cea mai neglijată din istoria noastră” (p. 18-20). 

Lucrările la care făcea aluzie în 1898 când începea cursul erau probabil din 
Enciclopedia română publicată din însărcinarea şi sub auspiciile Asociaţiunii 
pentru literatura română şi cultura poporului român de dr. C. Diaconovich, t. I- 
HI, Sibiu, Editura şi tiparul lui W. Krafft, 1898-1900-1904. Incluse în tomul II şi 
IN, apărut în 1900 şi 1904 au fost extrase şi sistematizate de Aurelian Sacerdo- 
teanu în Dimitre Onciul, Scrieri istorice, Bucureşti, Editura ştiinţifică, 1968, vol. 
I, p. 438-493. 

Întrucât pentru Dimitre Onciul „punctul de plecare al istoriei române nu 
poate să fie altul decât de la originea poporului român ca popor de gintă latină. 
Cucerirea romană a teritoriului pe care s-a format naționalitatea română urmează 
deci să fie începutul istoriei române. Timpul înainte de romani, cu care manualele 
noastre de istorie română încep istoria noastră, acest timp nu intră în cadrul 
istoriei decât ca Etnografie istorică. Faptele, evenimentele istorice petrecute pe 
teritoriul țărilor noastre înainte de romani sunt fapte care nu privesc istoria 
noastră, şi în istoria noastră timpul înainte de romani intră numai ca etnografie a 
țărilor acestora. Aşa fiind, acea parte cere să fie tratată ca introducere etnografică 
şi nu ca istorie. Istoria română o vom începe deci cu originea latină în părțile unde 
s-a întemeiat, unde s-a format şi unde s-a dezvoltat naționalitatea română” [...]. 

„Nu vom avea să începem istoria, în adevăratul înțeles al cuvântului cu 
popoarele ce au locuit Dacia înainte de romani. Astfel limitele istoriei noastre mai 
vechi sunt date prin cucerirea romană drept terminus a quo şi prin înfăptuirea 
Principatelor drept terminus ad quem. 

„Împărţirea firească a istoriei românilor după cum ea rezultă din dezvol- 
tarea noastră politică ar fi următoarea: 

I. Istoria veche până la înființarea Principatelor. În acest punct suntem toți 
de acord. 

II. Istoria Principatelor până la Unire. Momentul Unirei a fost trecut cu 
vederea de toţi care au împărţit istoria noastră, cu toate că Unirea Principatelor e 
un fapt prea important ca acest fapt să poată fi trecut cu vederea la importanța 
istorică. 

III. /szoria contemporană”. 

„Perioadele din istoria Principatelor cele mai însemnate ar fi: când 
elementul dinastic român e cel predominant, care ţine în Moldova până la 1526 şi 
în Ţara Românească până în 1529. După aceste date, dacă avem încă descendenți 
Muşeteşti și Basarabi, sunt bastarzi, nu mai au importanţă de dinastii. Dinastiile 
se încheie cu linia directă. 

Apoi urmează timpul domniilor indigene, din ţară, dar din familii diferite, 
până în epoca fanarioților. 

A III-a, epoca fanarioţilor când avem domni străini şi a IV-a în fine, Epoca 
Restauraţiunei până la unitate. Acestea ar fi subdiviziunile care trebuie să le dăm 
istoriei, până la Unirea Principatelor” (p. 27-29). 

„Subiectul cursului nostru din anul curent începe deci cu cucerirea romană 
a teritoriului pe care s-a format naționalitatea română şi ține până la înființarea 
Principatelor ce au dat naşterea statului român de azi”. 

Întrucât nu a fost notată la sfârşit data când s-a terminat cursul, şi nici pe 
copertă nu există vreuna, singurele elemente de datare sunt referinţa la noua lege a 
învățământului şi noul regulament, şi faptul că nu-şi încheiase cursul de trei ani, 
început desigur în 1896 când fusese numit profesor. 


IV. 1899-1900: Istoria românilor de la înființarea Principatelor până 
la anul 1526. Curs stenografiat după domnul profesor D. Onciul de Henri Stahl. 
(BAR II 108598). 

Este numerotat greşit, după pagina 94 urmând iar 85, 86, până la 90, unde 
găsim informarea lui H. Stahl: „incetat transcrierea notelor mele aici, Originile 
Principatelor Române fiind tratate cu aceleaşi amănunte ca şi la curs de profe- 
sorul nostru în volumul d-sale. Originile Principatelor Române. [A se citi cu a- 
tenţie notele de la sfârşitul volumului sus numit]”. 

Dimitre Onciul însuşi, care anunţase la început „subiectul cursului nostru 
din anul acesta e istoria română de la originea Principatelor până la 1526” în- 
dreaptă pe studenți, la sfârșitul textului transcris şi litografiat: „În urmă am publi- 
cat şi eu un studiu asupra titlului lui Radu Negru şi originile Principatului Țării 
Româneşti, în «Convorbiri literare» vol. XXIV şi XXV [XXIV, 1891, în trei nu- 

mere şi XXV, 1892, trei numere] şi încă o broşură apărută de curând: Originea 
Principatelor Române”. Broşura a apărut în anul 1899. 

Partea transcrisă şi litografiată de H. Stahl cuprinde doar analiza izvoarelor, 
constituindu-se — pentru cronici — ca o istorie a culturii vechi, cu analiza textelor 
respective, ceea ce pentru anul 1900, când nu apăruse încă monumentala sinteză a 
lui N. Iorga, reprezenta o reală noutate, alături de cursul lui Ovid Densusianu din 
anul precedent, 1898-1899. 

Aurelian Sacerdoţeanu, în a cărui bibliografie este trecut la nr. 180 dar cu 
un asterisc'58 dădea informaţia — greșită — că acest curs are 90 de pagini. În reali- 
tate are 100 şi cineva a făcut corecturile pe exemplarul de la BAR. Între timp 
Aurelian Sacerdoţeanu l-a avut la dispoziţie şi a reprodus paginile 1-15 (lecţia de 
deschidere) în volumul citat, p. 192-201. Din acest curs mai există un exemplar şi 
în BFI, cota CR 7839. 


V. 1900-1901, Istoria românilor. Perioada de la Mircea cel Bătrân 
până la 1526. Note stenografice luate după d-l profesor D. Onciul de d-şoara E. 
Belu, Bucureşti, Stabilimentul grafic Albert Baer, 1900. 

La sfârşit apare data încheierii cursului: 8 iunie 1901. Ultima lecţie este 
despre ... Are 532 pagini şi a fost achiziţionat în 1964, BAR II 462569. Un 
exemplar există şi în BFI, cota CR III 8651. 

Titlul de interior: Epoca de la Mircea cel Bătrân până la 1526. 

„În cursul nostru din acest an ne vom ocupa de perioada istoriei române de 
la Mircea cel Bătrân şi Alexandru cel Bun până la 1526, ca o continuare a cursului 
din anul trecut. Istoria Principatelor române până la Mircea cel Bătrân în Ţara Ro- 
mânească şi până la Alexandru cel Bun în Moldova, tratată anul trecut, coprindea 
perioada de formaţiune a statului român în ambele ţări surori. Cu domniile lui 
Mircea şi Alexandru, cele dintâi domnii mai lungi în ambele Principate, începe 
epoca de consolidare şi de întărire înăuntru şi în afară a noii formaţiuni politice. 
Că atât de trainică a fost această consolidare, încât statul român el singur a fost în 
stare să reziste furtunelor ce au dărâmat statele creştine ale Peninsulei Balcanice 
şi în cele din urmă chiar pe viteaza Ungarie şi Polonie”. 

După „finele introducerii” urmează un „rezumat asupra epocei de forma- 
țiune a statului român”. 

Expunerea domniei lui Mircea începe la p. 103 cu indicarea bibliografiei 
esenţiale, anunțând că la sfârşit va da una completă. La p. 107 e citat Litzica: De 
ce a fost omorât Dan, fratele lui Mircea în Lui Titu Maiorescu — Omagiu. Arti- 
colul lui Litzica Din domnia lui Mircea Vodă avea să apară în „Convorbiri li- 
terare” nr. 4 din 1 aprilie 1901, deci nu este citat. 

Dimitre Onciul ţine să precizeze, cu acest prilej, concepţia sa conform 


'5 N.B. Lucrările precedate de un * n-au fost văzute de bibliograf”, p. 15. 

căreia „Metoda observată până acum în manualele de istoria românilor, anume 
d-a tratate deosebit istoria fiecărei țări după perioade, o găsesc nepotrivită şi cu 
materia şi cu concepția istoriei române ca istorie a statului român de astăzi şi ca 
istorie națională în genere [s.n. D.Z.]. Deci vom părăsi această greşită metodă de 
expunere, după care istoria română se prezintă ca o compilaţie de fapte încurcate 
în deosebite țări, fără legătură între ele şi fără legătură cu evenimentele istorice 
universale. Ca să înţelegem istoria noastră trebuie s-o vedem aşa cum a evoluat ca 
istorie a unui popor pe teritoriul ocupat de el şi în mediul etnic înconjurător spre 
organismul Statului român şi al națiunei române de astăzi, păstrând în sine ger- 
menele statului român şi al naţiunii române de mâine. Într-o asemenea expunere, 
totdeauna va sta pe primul plan personalităţile istorice mult mai marcante din 
cutare timp, iar pe lângă acestea celelalte personalități, care intră în acţiune în 
mod mai puţin însemnat. Aşa şi în timpul de care ne ocupăm acum. Mircea e 
personalitatea principală a dezvoltărei noastre istorice; dar această precedere o 
are numai în prima jumătate a domniei sale. În a doua jumătate altă personalitate 
istorică se impune mai mult atenţiunei noastre: e Alexandru cel Bun”. Este primul 
curs în care D. Onciul se ocupă de personalitatea şi domnia lui Mircea |. 


VI. 1901-1902: Istoria veche a românilor până la întemeierea Prin- 
cipatelor. Note stenografice după cursul predat de domnul profesor D. Onciul. 
1904-1905. 

Are 723 pagini şi nu este în BAR. Folosesc pentru descriere exemplarul din 
Biblioteca Facultăţii de Istorie, cota CR III 7838. La sfârşit avem data încheierii 
cursului: 4 iunie 1902. Acest curs există și la BN având cota II 38054. 

Este reluarea cursului din 1898-1899, într-un nou ciclu de trei ani, în mare 
parte cu același text. O ediţie critică, necesară dată fiind importanţa acestui curs 
de la Universitate pentru vremea când a fost ținut şi pentru autorul lui, va putea 
stabili variantele. Personal posed un exemplar pe coperta căruia scrie însă că a 
fost stenografiat în 1904-1905, anul când el va fi din nou repetat. 


VII. 1902-1903. Curs de istoria românilor. Perioada de la întemeierea 
Principatelor până la stabilirea suzeranității turceşti, achiziționat de Biblio- 
teca Academiei Române în 1946 şi având cota II 200033. BFI posedă un exem- 
plar cu cota CR H 3987/1 varia, dar cu multe pagini lipsă, şi anume: ... 

La 8 iulie 1947, Aurelian Sacerdoţeanu a notat pe o filă albă a exemplarului 
din BAR, lipită pe spatele cartonului de la legătură: „Cursul aparține lui D. On- 
ciul, ținut în anul academic 1902 — 3. A fost continuat în anul 1903 — 4 cu urmaşii 
lui Mircea cel Bătrân şi Alexandru cel Bun (1419-1457). Repetat, în formă 
prescurtată în 1905-1906 şi după aceea ultima dată în 1919”. Probabil tot 
Aurelian Sacerdoţeanu a notat sub titlu, cu creionul [prof. D. Onciul] şi în dreap- 
ta, jos [București, 1902-1903]. Nu e indicat nici stenograful, dar găsim la p. 757 

data când s-a încheiat: 15 iunie 1903. Data ultimei repetări nu este 1919 ci 
1920-1921. 

D. Onciul anunţă că „Subiectul cursului nostru din acest an este „Istoria 
românilor de la întemeierea Principatelor până la stabilirea suzeranității turceşti”. 
El îmbrățișează materia expusă anterior în doi ani 1899-1900 şi 1900-1901, ceea 
ce-i va permite să abordeze în anul următor pentru întâia oară perioada până la 
Ştefan cel Mare inclusiv. 

Cum s-a văzut, H. Stahl a renunțat să mai transcrie stenograma cursului din 
1899-1900 de acolo de unde el fusese prelucrat şi tipărit în cartea Originile 
Principatelor Române. Aici, această parte din materie este consemnată. Este al 
doilea curs în care găsim tratată personalitatea şi domnia lui Mircea cel 
Mare şi Alexandru cel Bun. 

Cursul intenţiona să ajungă până la 1526 şi în deschidere D. Onciul preciza 
din nou că „suzeranitatea turcească propriu-zisă se stabileşte în mod definitiv 
numai după cedarea Ungariei, în urma bătăliei de la Mohaci la 29 august 1526”. 
N-a trecut însă de domnia lui Mircea cel Bătrân şi Alexandru cel Bun. 

Din nou avem o introducere despre izvoare, ca în cursul din 1899-1900, 
comună cu ce ne-a păstrat şi H. Stahl (p. 4-69). De la p. 70 vorbeşte despre 
Începuturile Țărilor Române până la întemeierea Principatelor rezervând un 
spațiu amplu analizei Tradiției păstrate în cronica anonimă (adică în aşa-zisul 
„Letopiseţ Cantacuzinesc”), până la p. 138. Urmează Începuturile Principatului 
Țării Româneşti propriu-zise (p. 158-214). De la p. 161 găsim notate datele 
lecţiilor: 22 ianuar 1903, 29 ianuarie 1903. 

Întemeierea Principatului Moldovei ocupă paginile 215-274, cu un subca- 
pitol Starea etnografică a Moldovei înainte de întemeierea Principatului (p. 
229). Nu se mai datează lecţiile. 

Epoca de la întemeierea Principatului Țării Româneşti până la Mircea cel 
Bătrân este tratată la p. 274-412. La p. 320 apare subtitlul Va/dislav Basarab şi la 
367 Domnia lui Radu Basarab. 

Urmează /storia Moldovei de la Bogdan I până la Alexandru cel Bun. 1349 
(sic) — 1400 la paginile 412-491 (la p. 460: Dinastia Muşeteştilor şi la p. 477: 
Domnia lui Ștefan Muşat). 

La p. 491 avem titlul Domnia lui Mircea cel Bătrân şi Alexandru cel 
Bun, ţinute prima oară în cursul din 1900-1901. După o introducere avem de la p. 
516: Domnia lui Mircea cel Bătrân. 1386-1418 cu aceeaşi schemă de tratare şi 
cam acelaşi text. Capitolul Expediția turcilor contra lui Mircea la 1394 (p. 594- 
621) în care din nou este inclusă şi bătălia de la Nicopole nu aduce nimic nou faţă 
de „scenariul” stabilit” în 1900, care apare şi în ultima parte tipărită din studiul 
neterminat despre Titlul lui Mircea publicată în „Convorbiri literare”, nr. 3 din 
martie 1903 (cap. V. Srăpânirea feudelor ungurești). 

Aceleaşi constatări sunt valabile şi pentru Alexandru cel Bun. 

Cursul se încheie de la p. 723 la 757 cu un capitol intitulat Întocmmirile din 
năuntru ale ţărilor noastre sub Mircea şi Alexandru, capitol care în 1901 se 
numea Organizarea interioară a țărilor noastre etc. O ediţie critică va trebui să ia 
ca bază, pentru aceste două mari domnii textul din 1900-1901, urmărindu-l până 
la cursul din 1920-1921, unde însă domnia lui Alexandru cel Bun apare amânată 
pentru „anul următor”, care însă n-a mai fost. 


VIII. 1903-1904. Curs de istoria românilor. Epoca de la 1418 până la 
1526. Curs predat de dl. profesor D. Onciul, 1903-1904, 422 p., pe ultima, data 
încheierii: 30 mai 1904. BAR II 709491. Pe foaia cu titlul o însemnare cu cre- 
ionul: „Penelope Georgiade (mY”. Titlul interior: Domniile urmașilor lui Mircea 
cel Bătrân şi ai lui Alexandru cel Bun (1418-1432). Un exemplar şi la BFI, cota 
CR II 3987/2. Varia şi al treilea la Institutul de Istorie „N. Iorga”, cota H 57421. 
La Aurelian Sacerdoțeanu este al treilea înregistrat la nr. 182 cu menţiunea: „Se 
opreşte la 1504”. 

De la pagina 176 până la p. 422 avem Epoca lui Ștefan cel Mare (1457- 
1504). Este prima oară când D. Onciul prezintă domnia lui Ştefan cel Mare. 


IX. 1904-1905. Istoria veche a românilor până la întemeierea Prin- 
cipatelor. Note stenografice luate după cursul predat de domnul profesor D. 
Onciul, 1904-1905. La p. 748, data terminării: 26 mai 1905. A fost achiziţionat de 
BAR în 1946 de la Eliza Hepites, (E. Gr. Hepites este stampilat cu verde, Eliza 
Hepites este scris cu creionul). Are cota Il 198062. 

Este a treia consemnare rămasă după acest curs după aceea din 1898-99, 
1901-1902. Textul este identic. Un exemplar din acest curs predat şi în BN, cota 
II 168054. 

Introducerea are pentru prima oară titlu la prelegerea inaugurală: Despre 
noțiunea şi caracterul istoriei în general, cum şi despre concepția istoriei naţio- 
nale în special. 


X. 1905-1906: Curs de istoria românilor de la întemeiere Principatelor 
până la epoca lui Ştefan cel Mare. Note stenografice luate după cursul predat 
de domnul profesor D. Onciul, 1905-1906, 401 pagini, pe ultima data terminării: 
9 iunie 1906 (BAR II 198014). Un exemplar şi la Institutul de Istorie „N. lorga”, 
cota II 5742 L. 

Repetă pe cel din 1902-1903, dar fără domnia lui Alexandru cel Bun. Partea 
introductivă, despre izvoare: p. 1-94. Întemeierea Principatului Țării Româneşti, 
p. 94-128. Întemeierea Principatului Moldovei (p. 128-180). Urmează expunerea 
din Istoria Principatului Țării Româneşti (p. 130-233) după care fără titlu aparte 
continuă cu a Moldovei (p. 234-255). Un nou capitol este Urmașii lui Alexandru 

Basarab până la Mircea (p. 256-302). Istoria Moldovei, din nou fără un titlu 
aparte ocupă paginile 302-333. Până la p. 344 avem expunerea evenimentelor 
istorice din timpul dinainte de începutul domniei lui Dan şi Mircea, urmaşii lui 
Radu I al Ţării Româneşti, după care, iar fără titlu, ci doar cu 3 steluțe, este des- 
părțit textul următor, despre domnia lui Dan şi Mircea, fii lui Radu I Basarab. 

Domnia lui Mircea este expusă în paginile 349-401 şi cu ea se încheie 
cursul, fără Alexandru cel Bun şi fără urmaşii lor. Este a treia oară când D. Onciul 
se ocupă de Mircea cel Mare. 


XI. 1906-1907. Pentru acest an nu dispunem de niciun curs pe care să 
găsim vreo indicație privind data când a fost ţinut. În bibliogafia sa din 1940 
Aurelian Sacerdoţeanu consemna existența a două cursuri: la nr. 179. [Tradiția 
istorică şi teoriile despre începutul românilor. Curs], [Bucureşti], 293 f. |litogra- 
fiat], lângă care figura asteriscul ce prevenea că bibliograful nu l-a văzut, iar 
parantezele drepte avertizau că cele scrise între ele aparțin acestuia. 

Al doilea curs, la nr. 181, tot cu asterisc şi cu titlul pus între paranteze drep- 
te era [/storia românilor. Curs], [Bucureşti], XLVIII [LV] + 404 p. [litografiat]. 

În momentul de faţă, acestor semnalmente le corespund două din cele 11 
cursuri din BAR: cel cu cota II 159165 şi cel cu cota I 199166. 

Primul, de 404 pagini, cu un aspect mai puţin prezentabil şi cu file lipsă, 
este consacrat Urmaşilor lui Mircea cel Bătrân şi Alexandru cel Bun, până la 
Ştefan cel Mare inclusiv. 

Autorul începe prin a spune: „În partea tratată anul trecut am studiat forma- 
țiunea statelor române în ambele țări surori, dezvoltarea lor politică şi teritorială, 
consolidarea şi întărirea lor lăuntrică şi în afară, consolidare săvârșită mai ales în 
domniile lui Alexandru cel Bun şi Mircea cel Bătrân”. Trimiterea corespunde 
perfect cursului din anul 1905-1906, chiar dacă Alexandru cel Bun nu mai fusese 
tratat. Avem aici singurul curs în care găsim tratată sub un titlu special Domnia lui 
Vlad Ţepeş. 1456-1456 (n. 1385). Cursul se ocupă apoi de domnia lui Ştefan ce 
Mare, fiind al doilea şi ultimul unde o găsim tratată. 


XII. Anul 1907-1908 poate fi cel acoperit de cursul despre Tradiția isto- 
rică şi teoriile despre începutul românesc, cel cu cota BAR I 159166 întrucât o 
dată cu cel despre urmaşii lui Mircea cel Bătrân și Alexandru cel Bun, Dimitre 
Onciul îşi terminase expunerea materiei repartizată celor trei ani, şi care nu 
trecuse, cel puţin până atunci, de Ştefan ce Mare. 

Din acest curs a dispărut foaia de titlu, începând acum cu pagina 3 şi 
oprindu-se la 293, în rest fiind păstrat excelent, dar pe ultima pagină nu se găseşte 
nicio indicație când a fost încheiat, şi nici în interior nu s-a notat vreo dată pentru 
prelegeri, ca în alte cazuri. Că el n-a putut fi ținut însă decât în acest an universitar 

ne-o dovedeşte faptul că fn interior ni s-a păstrat titlul Ţradiția istorică şi teoriile 
despre începutul românilor, exact ca în descrierea lui Aurelian Sacerdoţeanu, şi 
că în ianuarie 1907 D. Onciul prezentase la Academia Română comunicarea cu 
titlul Tradiţia istorică în chestiunea originilor române, publicată şi ca extras din 
„Analele Academiei Române”. Seria II, tom XXIX, Memoriile Secţiunii istorice, 
[p. 565-583). 

Cum Dimitre Onciul a făcut cunoscute, de regulă, rezultatele cursului său 
paralel cu ţinerea acestui curs ori la încheierea unei perioade (aşa s-a petrecut cu 
Originea Principatelor Romĝne, a căror apariţie l-a făcut pe Henri Stahl să nu mai 
transcrie restul stenogramei din 1899-1900 şi cu Titlul lui Mircea cel Bătrân, care 
a însoțit cursurile până în primăvara anului 1903, când a fost abandonat, şi cu 
Datele cronicelor moldoveneşti asupra anilor de domnie ai lui Alexandru cel Bun, 
comunicare ținută la Academie la 15 martie 1905 în Sesiunea generală din anul 
1905 şi publicată în „Analele Academiei Române”. Seria II, tom XXVII, Memo- 
riile Secţiunii istorice, p. 201-225), putem plasa acest curs universitar în anul 
1907-1908. El face parte din acea preocupare obsedantă a lui Dimitre Onciul, 
evocată de Vasile Pârvan în cuvântarea rostită la catafalcul marelui dispărut în 
martie 1923, pentru dezlegarea celor mai grele probleme legate de trecutul 
nostru. 

Dimitre Onciul, care se impusese cu ampla recenzie la cartea lui A.D. Xe- 
nopol despre Teoria lui Roesler şi-a consacrat eforturile de a descifra enigmele 
trecutului nostru unei continue confruntări cu istoricul austriac, despre care B. P. 
Hasdeu a scris că i-a pus la treabă pe toți istoricii români, inclusiv pe el, care fără 
Roesler n-ar fi scris Istoria critică a românilor. Acest curs marchează momentul 
când Dimitre Onciul trece la o confruntare directă cu Roesler şi cu cei ce făceau 
din cartea lui o armă împotriva românilor, după ce cu ani în urmă, în 1898-1899, 
atrăsese atenția asupra golului ce se cerea umplut din interes nu numai științific ci 
şi național. 

Acest curs nu mai este o repetare a celor consacrate „istoriei vechi” ci, 
intrând în graniţele stabilite iniţial ciclului de trei ani, se reliefează ca o operă 
aparte, care va trebui să fie într-o zi publicată de sine stătător. 


XIII. Anul 1908-1909 a fost rezervat secolelor XII-XIV, dacă îi dăm cre- 
zare lui Aurelian Sacerdoţeanu care-l citează în volumul de la „Albatros”, cu titlul 
Curs de istoria românilor. Secolul XII-XIV. După explicaţiile domnului pr. D. 
Onciul, predat în anul şcolar 1908-1909. 

Nu se află la BAR, nici la BN şi nici la BFI. Aurelian Sacerdoțeanu îl 
prezenta ca o formă mai redusă a celui din 1905-1906, care se oprea la moartea lui 
Mircea cel Mare. Deci, am avea aici a 4-a prezentare a personalităţii și domniei 
acestuia, dar este puțin probabil că includea şi domnia acestuia. Cu același titlu a 

fost ţinut, în 1913-1914, cursul editat de Silviu Mandichescu. Dar acela se încheie 
cu întemeierea Moldovei, şi probabil că la fel era şi cursul cu același titlu din 
1908-1909, din moment ce pe Mircea îl găsim în cursul din anul următor. Deci nu 
includea domnia lui Mircea 


XIV. Anul 1909-1910 îşi are cursul încheiat la 11 iunie 1910, dar nu are 
foaia de titlu în singurul exemplar în care este cunoscut, la BFI, cota CR IH 1475, 
unde a provenit din biblioteca profesorului I. Andrieşescu. Aurelian Sacerdoţea- 
nu a avut însă în mână un curs din care această filă nu lipsea şi avea titlul Curs de 
istoria României de la cuceririle romane până la 1432, 772 + III p. Este primul 
din setul celor litografiate nu după text dactilografiat anterior, ci după manu- 
scris. Nu se dă numele stenografului şi editorului, care nu apare nici la Aurelian 
Sacerdoţeanu, deci nu se afla pe foaia de titlu. 

Este, o sinteză a aproape întregii materii din toţi cei trei ani de studii, 
ultima parte (paginile 716-772) fiind consacrată Urmașilor lui Mircea cel Bătrân 
şi Alexandru cel Bun. Dar se ocupă numai de primii: Dan II, Radu Prosnaglavul 
şi Alexandru Aldea. Nu se mai ajunge însă la Ştefan cel Mare. În acest curs D. 
Onciul se ocupă pentru a patra oară de Mircea cel Mare. 


XV. Anul 1910-1911: din acest an nu este cunoscut şi semnalat niciun 
curs. 


XVI. Anul 1911-1912: nu s-a ni s-a păstrat un curs din acest an, dar ştim că 
a fost consacrat „istoriei vechi”, fără a fi terminat, din ceea ce aflăm din cursul 
anului următor: 


XVII. Anul 1912-1913, al cărui curs nu există nici la BAR, nici în BN şi 
nici la BFI, dar un exemplar este în posesia subsemnatului. Nu are foaia cu titlul, 
începe de la p. 3 şi pe prima filă, albă, rămasă (de nu cumva ea este socotită 
paginile 1 şi 2!) o mână a notat atunci când a fost legat cursul 1912-1913. Această 
dată se confirmă prin data 1912-1913 litografiată şi însoțită de SM, la p. 320. 
Îngrijitorul este deci acelaşi Silviu Mandicescu care în această perioadă s-a ocu- 
pat de editarea cursurilor lui Dimitre Onciul, folosind pentru litografiere manu- 
scrise nu dactilograme. 

Are 532 pagini, este scris de mână şi litografiat, la fel ca numerele XIV, 
XVIII, celelalte (numerele III, IV, V, VI, VII, VIII, IX, X, XI, XII, XIII sunt lito- 
grafiate de pe texte dactilografiate). Începe cu cuvintele: „Înainte de a continua 
mai departe cursul de istoria veche a românilor pe care anul şcolar trecut n-am 
izbutit să-l ducem până la capăt, vă voi aminti în această primă prelegere câteva 
lucruri care sunt absolut necesare pentru începerea studiilor istoriei unui popor. 

Mai întâi de toate se impune întrebarea asupra începutului istoriei poporu- 

lui pe care-l avem în vedere. Punctul de plecare cel natural al istoriei unui popor 
este negreşit originea lui. 

„Istoria românilor ca popor latin trebuie aşadar să plece de la timpul când 
elementul latin a fost plantat pe pământul devenit românesc adică de la cucerirea 
romană a teritoriului unde s-a format şi s-a dezvoltat poporul român”. 

Pe p. 5 cerneala s-a şters şi nu se mai poate citi decât foarte greu, dar încă se 
poate. La fel p. 8 şi apoi până la 40 inclusiv. De la p. 41 până la sfârşit este mai 
bine imprimat. La p. 70 e citat Radu Rossetti, cu cartea din 1907 despre Pământul 
şi sătenii. 

Sunt prezentate părerile celor ce s-au ocupat de originea românilor, până la 
p. 78. Urmează: Cucerirea şi dominaţiunea romană până la părăsirea Daciei (p. 
271), de la p. 78-184 (ultimele pagini bibliografia). Urmează Năvălirea barba- 
rilor (p. 184-332): goții, hunii, gepizii, avarii, slavii, bulgarii. La p. 332: Despre 
elementul roman în Dacia în timpul invaziunilor, până la 404 unde este Originea 
creştinismului la romanii din Dacia (până la p. 425). 

Un nou capitol: Starea țărilor noastre în timpul stăpânirii bulgare și pe 
timpul venirii ungurilor, până la căderea Imperiului bulgar în anul 1018. Cu 
explicaţia: „Perioada III-a a istoriei vechi a românilor, la care trecem acum, 
cuprinde stăpânirea bulgară şi începuturile stăpânirii ungurești în ţările locuite de 
români de la întemeierea statului bulgar în Moesia la anul 679, până la 
desființarea lui în anul 1018. Cu sfârşitul acestei perioade coincide şi întemeierea 
regatului ungar la 1000, prin care stăpânirea ungurească în părţile de peste munţi 
ale Daciei s-a stabilit definitiv”. 

La p. 476: Introducerea liturghiei slave în Bulgaria. 

La p. 485-513: Ungurii şi de la p. 513-552, situaţia din sudul Dunării. 

Este întregul curs închinat istoriei vechi, aşa cum îl găsim şi în celelalte 
redactări, încât e greu de dedus ce va fi fost cursul închinat aceleiaşi perioade şi 
neterminat, în anul precedent. Poate se va găsi şi acel curs şi vom avea răspuns la 
întrebare! 


XVIII. Anul 1913-1914. Istoria veche a românilor. Sec. XII-XIV. Curs 
predat de dl. profesor D. Onciul. 1913-1914. Editat de Silviu Măndichescu, păs- 
trat numai la BFI, cota I 22258. A fost donat de acad. Ştefan Ștefănescu. Are 479 
pagini şi este litografiat după un manuscris caligrafic. 

Începe la 15 noiembrie 1913 şi încheiat la 16 mai 1914 când găsim data și 
semnătura litografiată: Silviu Măndichescu, Glod Sărat Buzău. 

„Cursul din anul acesta cuprinde istoria veche a românilor din sec. XII-XIV, 
ca continuare a cursului din anul trecut: perioada de care ne vom ocupa deocam- 
dată cuprinde începuturile de formaţiuni politice din care a rezultat întemeierea 

statului românesc în cele două Principate. În partea din anul trecut ne-am ocupat 
cu formațiunea etnică a poporului românesc, anul acesta de formațiunea politică. 

Partea din anul trecut cuprindea primele trei perioade din istoria veche a 
românilor şi anume: I. Cucerirea şi dominațiunea romană până la părăsirea Da- 
ciei; II. Timpul invaziunilor şi stăpânirea barbarilor în Dacia până la întemeierea 
statului bulgar; III. Timpul stăpâniei bulgare şi începutul stăpânirii ungurești până 
la desființarea Imperiului Bulgar în 1018. 

A patra şi ultima parte (perioadă) a istoriei noastre vechi, la care trecem 
acum, cuprinde timpul de la desființarea Imperiului Bulgar până la întemeierea 
Principatelor Române”. 

Titlurile: Românii din dreapta Dunării. Imperiul româno-bulgar al Asă- 
neştilor (11 şi 18 dec. 1913,28 ian. 1914, ultima prelegere cu dată). Pecenegii (p. 
54-59), cumanii (p. 59-80). Despre izvoarele istoriografiei noastre naţionale (p. 
178-187). Începuturile istoriografiei la români (p. 117-224). Începuturile istorio- 
grafiei în Țara Românească (p. 224-253). Întemeierea Principatului Ţării Româ- 
neşti (p. 254-392; p. 318: 12 martie 1914; p. 397: 14 martie 1914). Întemeierea 
Principatului Moldovei (p. 400-470, 470-479 bibliografie). 


XIX. Anul 1914-1915: Istoria românilor sub domnia regelui Carol I, 
cursul d-lui Onciul. Unicul exemplar cunoscut aparține Bibliotecii Naţionale'*, 
cota II 97844. A fost notat şi editat de Grigore Florescu, arheolog şi istoric 
cunoscut, a cărui semnătură autografă se află pe prima şi ultima pagină fără a-şi 
declara însă calitatea de editor, despre care aflăm din bibliografia colegului său, 
Ion Băcilă. Este litografiat după manuscris şi are 435 pagini. Se încheie cu cuvin- 
tele: „O bibliografie completă veţi avea în curând, când se va publica lucrarea 
domnului Băcilă, în care se dă toată bibliografia referitoare la domnia regelui 
Carol I”. Această bibliografie a apărut în 1916, cu prefața lui D. Onciul şi men- 
țiunea „Lucrare făcută în Seminarul de istoria română sub direcţia d-lui prof. D. 
Onciul”. Din prefața lui D. Onciul aflăm că „În anul şcolar 1914/1915, an de do- 
liu naţional, în care România, împreună cu tot neamul românesc, jelea pe marele 
Rege întemeietor, am ţinut un curs special despre „Domnia Regelui Carol”. 

Este primul şi singurul curs de istorie contemporană ținut de D. Onciul la 
Universitate și el precede domnia regelui Carol cu o expunere rezumativă a epo- 
cilor anterioare. Acest curs ocupă un loc cu totul aparte în opera lui D. Onciul, dar 
o serie de conferinţe şi broşuri consacrate evenimentului istoriei noastre moderne 
dovedesc preocuparea lui pentru istoria modernă şi în special pentru persoana şi 
domnia regelui Carol. 


'” Autorul îşi exprimă profunda recunoştinţă față de Biblioteca Naţională, şi 
personal față de doamna Director general Elena Tirziman, care au binevoit a scana şi 
a ne dărui pentru această lucrare cursul lui D. Onciul. 

Anul universitar 1914-1915 a fost deschis prin comemorarea celui decedat 
la 27 septembrie/10 octombrie, comemorare care a avut loc la 1 noiembrie şi s-a 
publicat o broșură conţinând un Cuvânt de deschidere despre regele Carol I şi 
învățământul public de |. Bogdan, decanul Facultăţii de Filozofie şi Litere şi o 
Conferinţă asupra domniei regelui Carol I de prof. D. Onciul. D. Onciul pu- 
blicase deja în două numere din „Convorbiri literare” din 1909 (p. 372-377 şi 
486-494) articolul /deea dinastică în dezvoltarea statului român. Hotărârea de a 
face un întreg curs la Universitate îl găsea pregătit de multă vreme. 

Pentru anul 1915-1916 nu există un curs cunoscut şi nu ştim ce a predat, dar 
publicând în „Convorbiri literare”, nr. 3 din martie 1916, p. 254-258 articolul 
Regina Elisaveta îl subintitulează Necrolog pronunțat la cursul de istoria 
Românilor dela Universitatea din Bucureşti de Prof. D. ONCIUL şi începe cu 
cuvintele „Acum trei zile, am avut durerea să conducem la locul de veşnică odih- 
nă pe mult jelita Regină Elisaveta, ultima Doamnă şi prima Regină a României”. 
Regina Elisabeta a decedat la 1 februarie 1916. 

În anii 1916-1917 şi 1917-1918 până în 26 aprilie 1918 Universitatea a fost 
închisă din cauza războiului. 

La 26 aprilie 1918, Dimitre Onciul redeschide cursul sub ocupaţia ger- 
mană, publicând imediat în broşură Cuvânt la deschiderea cursului de istoria 
românilor în 26 aprilie 1918, Bucureşti, Atelierele grafice Socec et Co, 1918. 
Anunţă că îl va dedica lui Mircea cel Bătrân, despre care în ianuarie rostise cu- 
vântarea la Patriarhie și în incinta Academiei Române. „Cuvântul” din 26 aprilie 
este vizibil marcat de situaţia politică. 

La 26 noiembrie/9 decembrie 1917 în urma defecţiunii ruseşti provocate de 
revoluție, România a fost silită să încheie la Focşani armistițiul cu Puterile 
centrale, învingătoare cel puţin în acel moment. Dezastruosul Tratat de pace de la 
București se încheie la 24 aprilie/7 mai, părând a confirma dreptatea celor care nu 
fuseseră pentru alianța ce părea să fi dus ţara la dezastru. Dimitre Onciul se nu- 
măra printre ei, ceea ce-l făcuse să rămână la Bucureşti, ca şi loan Bogdan şi par- 
tida conservatoare junimistă. 

Prelegerea din 26 aprilie, când Universitatea se deschide la două zile după 
încheierea păcii ale cărei documente regele Ferdinand nu le va semna, este im- 
pregnată de această stare de spirit. A devenit jenantă în lumina celor ce se vor 
întâmpla până la sfârşitul anului 1918, începând chiar din 16/29 septembrie când 
capitulează Bulgaria şi până la 1 decembrie la Alba Iulia. Istoricul era drastic 
infirmat de istorie! E ceea ce i-a determinat, desigur, pe ultimii editori, din 2006, 
să nu includă acest text în volum. 

În privinţa edițiilor anterioare, îngrijite de Aurelian Sacerdoţeanu, cea din 
1946, din 1968 şi 1971, textul era indezirabil, pentru ele, întrucât exalta revenirea 
Basarabiei la patria mamă şi schiţa o istorie întunecată relaților româno-ruse! 

Nu este clară situația cursului ținut în lunile ce au urmat prelegerii din 26 
aprilie. 

În ianuarie 1919 Dimitre Onciul rosteşte o nouă prelegere inaugurală, în 
două părți, citite în două ore (cum îşi amintea studentul de atunci Pamfil Geor- 
gian) şi tipărite în broşura cu titlul /deea /atinității şi unității naționale. Două 
lecțiuni la deschiderea cursului de istoria românilor. Ținute la Universitatea din 
Bucureşti în ianuarie 1919, Bucureşti, Tipografia Cultura neamului românesc, 
1919, cu menţiunea „Extras din «Revista istorică», anul al V-lea, august 1919”. 
Dimitre Onciul le considera deci a fi două lecţiuni, nu două părți ale uneia. Au 
aşteptat însă de data asta opt luni ca să apară, şi i-au fost mai întâi publicate de N. 
lorga, în fruntea numărului 8-10/august — octombrie, al revistei sale. 

Prima începe cu cuvintele: „În aprilie trecut, reîncepând sub ocupaţiune duș- 
mană activitatea noastră universitară, după o întrerupere de aproape doi ani în timpul 
marelui război ce s-a sfârşit acum cu victoria marilor noştri aliați şi dreptăţii noastre, 
ziceam etc.”. Sunt reproduse acele pasaje menite a estompa haloul de conformism 
fată de „ocupaţiunea duşmană” ce rămâne totuşi real în prelegerea respectivă. 

Deducem de aici că abia în ianuarie 1919 şi-a reluat de fapt activitatea 
universitară şi din 1919 începând, înregistrăm din nou ultimele trei cursuri 
litografiate, toate trei, în exemplarele de la BFI provin din Biblioteca fostului 
student din acei ani, P.P. Panaitescu. 

I. ianuarie-mai sau iunie 1919, D. Onciul, Curs de istoria românilor, 1919, 
scris de mână și litografiat, 542 pagini în exemplarul complet de la BFI, care a apar- 
ținut lui P.P. Panaitescu, achiziţionat desigur ca student. Are cota CR III 8652 şi 
nu este indicat editorul, dar îl putem bănui pe Pamfil Georgian, căruia îi aparțin 
sigur următoarele două şi a fost prezent începând chiar din ianuarie la cursuri, cum 
singur ne informează. Exemplarului de la BAR, cota II 3462583, îi lipsesc paginile 
471-542. 

Este reluarea cursului despre epoca veche din 1904-1905, când apărea 
prima oară titlul prelegerii inaugurale Despre noțiunea şi caracterul istoriei în 
general, cum şi despre concepția istoriei naționale în special. ÎL regăsim şi aici. O 
confruntare cu cel din 1898-1899 va arăta cum au evoluat ideile sale şi ce a rămas 
la distanță de două decenii de predare. 


Din anul universitar 1919-1920, se reintră în normalitate. Cursul lui 
Dimitre Onciul începu din nou în noiembrie. Din nefericire, în față nu mai erau 
decât doi ani, îngăduiţi de destin spre a-şi duce până aproape de sfârşit ceea ce 
fusese obiectul catedrei sale începând din februarie 1896. După repetarea pentru 
ultima oară a cursului închinat epocii vechi el a înfăţişat pentru ultima oară, doi 
ani la rând, perioada de la întemeierea statelor până la ultimii ani ai domniei lui 
Mircea cel Mare, cum îl va numi acum. 

Inovația în prezentarea materiei constă în organizarea ei în funcţie de ideea 
relaţiilor româno-ungare, cursul având chiar titlul Românii şi ungurii. Relaţiile 
lor. Note editate de stud. Pamfil Georgian. 

II. 1919-1920. Cursul începe la 14 XI 1919, ultima prelegere datată (penul- 
tima a cursului) fiind XXXVIII din 25 mai 1920. Alte 638 pagini, pe ultima 
găsindu-se şi o erată. Paginile 636-638 conţin numai bibliografie, încât intitularea 
lor ca Prelegerea XXXIX nu este justificată. 

Şi acest curs a aparținut lui P.P. Panaitescu, al cărui scris se recunoaşte în 
titlurile adăugate prelegerilor. 

Cursul are 38 de prelegeri efective, ultima, XXXIX cu bibliografia. Se în- 
cheie de fapt cu prelegerea 38, cu Jurg Koriatovici pentru istoria Moldovei şi cu 
Vlaicu Vodă pentru a Ţării Româneşti (prelegerea 37). 

Un exemplar din acest curs este păstrat şi la BN cota II 97845. 


HI. 1920-1921: Continuă cursul intitulat Românii şi ungurii. Relaţiile lor, 
notat de Pamfil Georgian, de data asta a fost dactilografiat înainte de litografiere. 
Se păstrează numai în BFI, cota CR III 8650, are 357 pagini, îi lipseşte sfârşitul 
ultimei prelegeri şi urmăreşte istoria celor două țări până la încheierea domniei lui 
Mircea cel Mare, amânând expunerea domniei lui Alexandru cel Bun pentru anul 
următor, care din nefericire nu va mai fi decât al suferinţei înainte de sfârşit. 

La 22 martie 1922 îi scria lui Sever Zotta: „Din noiembrie n-am mai ieşit 
din casă, suferind de picioare, aşa că a trebuit să stau în pat de la începutul lui 
februarie” (T. Bălan, Câteva scrisori ale lui Dimitre Onciul, către Sever Zotta, în 
„Revista arhivelor”, VI, 1945, nr. 2, p. 156-164). Exact peste un an, la 20 martie 
îşi încheie chinul de pe urmă. 

În februarie 1926 doi foşti studenți ai săi, Aurelian Sacerdoţeanu şi 
Dumitru Caloianu au publicat sub auspiciile Seminarului de istoria românilor de 
la Universitatea din Bucureşti un volum de format in 4, neobişnuit cursurilor de 
până atunci, cu titlul Mircea cel Mare şi Alexandru cel Bun. Curs. D. Onciul, în 
care au retipărit paginile ce-i priveau pe cei doi dintr-unul din cursurile anterioare, 
însoţind textul cu o culegere de documente ilustrative, 19 la număr, transcrise în 
slavoneşte, polonă şi română. Cele în limbi străine sunt însoţite de traducerea în 
româneşte. Nu este vorba de un curs inedit, publicat postum de cei doi, ci de un 
instrument de exerciţii întru cercetare, menit a servi învățăceilor seminarului. S-a 
păstrat în toate cele trei biblioteci de la care am reuşit să reconstitui lista de mai 
sus. În BAR cota III 377468, la BN, V 3414 şi în BFI, CR IY 2041, cu lămurirea, 
evident greşită, de pe fişe: „anul univ. 1925/1926”. 

N-am stat să identific din ce curs au luat editorii textul, dar constatând că 
peste tot Mircea este „cel Bătrân” mi-am dat seama că ultimul cuvânt al marelui 
istoric despre acest subiect nu se află aici. 


386 . 
www.dacoromanica.ro 


ÎN LEGĂTURĂ CU DATA REALĂ A VICTORIEI 


PERIOADA POST DECEMBRISTĂ 


Apariţia în limba franceză a comunicării domnului Nicolae Constan- 
tinescu din 28 martie 1988 a marcat încheierea primei etape din ceea ce am 
numit în titlul volumului alcătuit şi difuzat atunci — Bătălia pentru Rovine. 

După evenimentele din decembrie 1989, care au devenit la rândul lor 
obiectul unei atitudini cu nimic inferioară, în paradoxala respingere a rea- 
lităţii, celei ce a dominat peste un secol istoriografia românească în privința 
capitolului crucial pentru „soarta țării şi a neamului românesc” (spre a-l cita 
pentru ultima oară pe Dimitre Onciul) scris în urmă cu şase secole, s-a păşit 
într-o etapă nouă. 

Nouă ca tactică, strategia rămânând aceeaşi, ca şi obiectivul ei: anula- 
rea viziunii „triumfaliste” (de data asta cităm pe domnul Nicolae Constan- 
tinescu) asupra personalităţii şi epocii lui Mircea cel Mare. 

Evident, din alte motive decât ale „Cabinetului 2” de odinioară, su- 
pranumele „cel Mare” a devenit indezirabil. Excepţiile sunt rarisime, între 
ele numărându-se titlul articolului publicat în „Biserica Ortodoxă Română” 
de părintele profesor Niculae Șerbănescu de la Facultatea de teologie din 
Bucureşti, chemat de atunci la Dumnezeu, pe care l-a servit o lungă viață ca 
preot în timp ce cu aceeaşi râvnă şi credinţă şi-a servit neamul şi Biserica 
noastră ortodoxă, ca istoric. 

Numărul celor angajaţi în încercarea de a lichida „viziunea trium- 
falistă” a sporit cu încă un nume de prestigiu şi autoritate: al celui devenit 
membru corespondent ( din păcate şi rămas doar atât, cel puțin până acum, 
şi nu spre onoarea ei) al Academiei Române, domnul Şerban Papacostea. 
După ce ne-a descoperit, în 1986, textul cel mai elocvent pentru statura 
„europeană” a domnului Țării Româneşti, de teamă să nu fie cumva trecut 
pentru aceasta printre servanţii unei „Cântări a României” istoriografice, 
domnul Şerban Papacostea a ţinut să-şi aducă obolul la noua ofensivă de 
demolare, sau măcar mânjire cu catran a monumentului pe care, pe urmele 
lui Mihail Eminescu, încercasem să-l curăţim şi degajăm de viiturile unei 
istoriografii autohtone evident vasale. 

Articolul Mircea cel Bătrân şi Baiazid. O întregire la cunoaşterea 

confruntărilor lor armate, publicat de „Studii şi materiale de istorie 
medie”, XVI, 1998, p. 19-21 şi retipărit în volumul Evul Mediu românesc. 
Realităţi politice şi curente spirituale, de la Editura Corint, în 2001, a do- 
bândit audienţă şi autoritate, dat fiind semnatarul lui, şi a fost „valorificat” 
într-o emisiune din ciclul celor încredințate multă vreme de posturile 
„naționale? (TVR 1 şi TVR cultural) domnului Neagu Djuvara. A părut 
(unora le pare şi acum) cea mai eficientă dinamită introdusă la temelia 
„scenariului” vizat în final prin cuvintele: 

„Întreaga discuţie cu privire la cronologia luptelor lui Mircea cu 
Baiazid în intervalul 1393-1402 se cuvine reluată, după noi investigații 
de izvoare, cu rigoarea impusă de orice demers autentic, fără apel la 
argumentul de autoritate şi exaltări pseudo-naţionale. Personalitatea 
lui Mircea e prea însemnată în istoria noastră pentru a deveni obiect 
de exercițiu declamatoriu de tipul Cântării României”. 

După cum dovedeşte A.V. Diţă (vezi paginile 108-115 din volumul 
de faţă) „rigoarea impusă de orice demers autentic ştiinţific” cere clasare 
articolului domnului Şerban Papacostea, cu excepția realei contribuţii 
aduse iarăşi de norocoasele domniei sale lecturi prin cărți neumblate, în 
acel bogat muzeu de produse ale derogării de la „rigoarea impusă de orice 
demers autentic ştiinţific”. 


Dar semnalul noii ofensive l-a dat promotorul — am zice chiar autorul 
~ unui întreg curent în istoriografia românească, de care numele domniei 
sale va fi indisolubil legat, acum şi în viitor. Este vorba de istoricul LUCIAN 
BOIA, profesor la Universitatea din Bucureşti. 

În volumul Mituri istorice româneşti, tipărit de Editura Universităţii 
Bucureşti în 1995 şi având pe copertă girul dat de Universitatea Bucureşti. 
Facultatea de Istorie. Centrul de istorie a imaginarului, condus de profe- 
sorul Lucian Boia, două articole semnate Cristiana Dineaţă au titlurile 
elocvente Mircea cel Bătrân. De la comemorări religioase la mari adu- 
nări populare (p. 72-89) şi respectiv Rovine — o ecuaţie cu mai multe ne- 
cunoscute (p. 90-102). În total, 31 de pagini din 254 ale întregului volum. 

Primul articol are incontestabil meritul de a încerca pentru prima oară 
o „istorie a istoriografiei” despre Mircea cel Mare, dar numai începând cu 
ultima sa „pomenire” în România monarhică, de către Nicolae Bănescu, în 
Biserica Albă din Bucureşti, la 16 februarie 1946. A apucat să fie tipărită în 

ultimul volum (XXXII, 1946, nr. 1-12, ianuarie — decembrie) din „Revista 
istorică” a lui N. lorga, acum condusă chiar de N. Bănescu. (Va fi desfiin- 
tată odată cu această apariţie finală). 

Aluziile şi trimiterile spre prezent sunt remarcate de autoare: „Împre- 
Jurările în care ei [ctitorii conform denumirii date de N. Iorga — n.n.] au 
întruchipat clădirea vieții noastre politice nu erau mai fericite decât cele ce 
pun astăzi în joc soarta României”. 

Din acest cuvânt — cântecul de lebădă pe acest subiect al istoriografiei 
din România liberă, de la Cuza la regele Mihai I — putem afla imaginea 
propusă, în Biserica Albă şi sub ocupaţia sovietică, după exact 28 de ani de 
la aceea predicată de Dimitre Onciul în biserica Mitropoliei şi sub ocupaţie 
germană: | 


„Cu simţul său politic, de care a dat dovadă în tot cursul domniei, Mir- 
cea cel Bătrân a ştiut să țină în respect pornirea agresivă a Ungariei, şi a 
făcut să se stabilească bune legături între dânsul şi regele Sigismund. Tra- 
tatul de alianță din 1395 în care Mircea apare ca un aliat, nu ca vasal, a 
fost încoronarea politicii sale înțelepte, care-i aduse ajutorul lui Sigis- 
mund după marea bătălie de la Rovine” (p. 2). 

Când „Baiazid năvăli peste Dunăre, Mircea îl aştepta. El izbi la Ro- 
vine, unde avu loc, în ziua de 10 octombrie 1394, bătălia mare înregistrată 
amănunțit de Analele turceşti şi ale popoarelor creştine din Balcani [...] 
Mircea biruieşte, dar în fata oştilor fără număr ale turcilor, se retrase 
spre munti şi trecu la Braşov. Ca mai totdeauna, în asemenea triste îm- 
prejurări, o unealtă se afla în tabăra duşimanului, pentru a se instala în 
scaun. 

Sigismund, îngrijorat şi pentru dânsul, încheie cu Mircea tratatul din 
martie 1395 şi veni cu domnul legiuit asupra turcilor, până la Dunăre, 
alungându-i din Turnu. 

Anul următor, Mircea însoțea cu oastea sa și cu Sigismund armata 
cruciaților, în memorabila bătălie de la Nicopole (septembrie 1396). [...] 
La 1400 o numeroasă oaste de pradă a turcilor năvălea prin părţile Severi- 
nului în ţară. Ea fu nimicită de Mircea. [...] Doi ani mai în urmă, Baiazid îşi 
încheia furtunoasa-i carieră în Asia. [...] Anarhia în care cade, după dis- 
pariţia lui Baiazid, puterea otomană, face cu putinţă o adevărată hegemonie 
a lui Mircea în sud-estul european. E faza hotărâtoare a rolului interna- 
tional pe care marele voievod, prin iscusința şi îndrăzneala sa politică 
l-a jucat în toată această a doua jumătate a glorioasei sale domnii. [...) 
În aceste împrejurări el pune din nou stăpânire pe ţinuturile pierdute de 
peste Dunăre. [...] Trecând apoi Dunărea, la miazănoapte, el luă Chi- 

lia, adăugând la titlurile sale de la 1406 înainte pe acela de stăpânitor 
„către părțile tătăreşti”. 

Când Musa căzu, la 1413, Mircea, atacat, nu se mai putu apăra şi 
pierdu ţinuturile de peste Dunăre. El oferi turcului tribut, asigurân- 
du-i neştirbite drepturile ţării” [sublinierile îmi aparţin]. 


După ce a epuizat repertoriul de clişee preluate de la predecesori, N. 
Bănescu şi-a rezervat ultima parte a cuvântului contribuţiei proprii, con- 
stând în argumentarea caracterului românesc al Dobrogei şi, la sfârşit, în 
extragerea învățămintelor pentru prezent: 


„Toate acestea dovedesc permanenţa necontenit a romanităţii şi a ele- 
mentului românesc în provincia dintre Dunăre şi mare, pe care Mircea cel 
Bătrân o aduse întâia oară la trupul ţării noastre. 

De aceia, pietatea cu care fraţii noștri dobrogeni comemorează 
amintirea marelui voevod ca ctitor înainte de toate al ținutului lor e un 
act de îndreptățită şi curată recunoştinţă, care-i cinsteşte mult. 

Pentru a încheia, fiindcă întotdeauna evocaţia trecutului strecoară în su- 
fletele noastre îndemnuri din faptele lui, ce învățăminte se desfac pentru 
noi din măreaţa pilduire a străbunului, în aceste dramatice zile, în care 
moștenirea lui se clatină iarăşi în bătaia furtunii? 


El a putut înfrunta cea mai mare putere militară a vremii, fiindcă alături 
de dânsul a stat ţara, solidară în fața marei primejdii. S-a văzut în clipa când 
Vlad, trădătorul neamului său, a venit cu duşmanul asupră-i şi s-a aşezat în 
scaun: domnul legitim a continuat a avea țara cu dânsul, până l-a alungat. 
Zi de zi împreună au stat cu armele în mâini pretutindeni şi, puțini, au biruit 
pe cei mulți, fiindcă îi mânau credinţa în Dumnezeul dreptăţii şi iubirea de 
moşie, şi ele însutesc puterile celui ce luptă pentru a le apăra. Cum spunea, 
cu viziunea lui de profet, neuitatul nostru Iorga, la temelia unei societăți 
trebuie să fie o idee, pentru a ţinea pe umerii săi lumea oamenilor. Căci nu 
materia brută întreține viaţa dintr-însa. Dar ideea nu se improvizează şi nu 
se importă (subl. N.B.). Ea-şi are rădăcinile adânc înfipte în vremuri care 
de mult s-au dus şi vine numai din marile tradiţii care au făcut puterea unui 
popor. 

O adâncă solidaritate morală leagă, în cursul veacurilor, generaţiile 
între ele. Ea numai e temelia sigură a viitorului nostru. Alianţele , ori cât de 
tari, şi mai niciodată sincere, se risipesc la prima suflare a vântului; tăria lor 
însăşi nu e, de cele mai multe ori, de esenţa acelor permanențţe istorice care 
fac în adevăr trăinicia, ci rezultat al unor conjuncturi, schimbătoare şi ele. 
Ludibria rerum mortalium, a zis, în sentenţioasa-i înţelepciune, istoricul 
latin, jucărie în mâinile soartei. Ce s-a ales de Ungaria lui Ludovic cel Mare 

şi a lui Sigismund, atât de tari pe vremea mândrului nostru Basarab? Unde 
mai e azi puterea neînvinsă a turcilor, de care, în vremea lui, se cutremura 
întreaga Europă? 

Acesta e îndemnul ce trimite spre noi, din mormântul său de la Cozia, 
viteazul a cărui pomenire o serbăm. Salus reipublicae... Toți în jurul re- 
gelui, simbolul măreț al patriei şi călăuza înțeleaptă a destinelor acestui 
popor!” (p. 6-7). 


* * * 


Au urmat patru decenii încheiate de la acest discurs din 10 februarie 
1946 până la dezbaterea de la Editura Militară din 27 ianuarie 1986, decenii 
în care tonul a fost dat de Mihai Roller şi Barbu Câmpina, iar după aceea de 
autorii volumului II din tratatul /storia României, apărut sub egida Aca- 
demiei în 1962. 

Analiza acestei perioade este pertinentă, dar în legătură cu micromo- 
nografia lui Ion Negoi se spune că „nu se ridică nici pe departe la valoarea 
monografiilor interbelice, având o vădită tentă de popularizare” (p. 75). 
Afirmaţie ce nu ţine seama de faptul că nu există nicio monografie „ inter- 
belică” închinată lui Mircea cel Mare. Cartea din 1919 a lui Ilie Minea, 
fără îndoială cu cele mai multe pagini consacrate lui Mircea cel Mare din 
tot ce apăruse cu valoare ştiinţifică până atunci, nu-i este dedicată lui, 
Victor Motogna a publicat despre politica sa externă o broşură de 43 de 
pagini cu documente, note şi indice cu tot, intitulată Politica externă a lui 
Mircea cel Bătrân! Juristul Dinu C. Arion a publicat în 1930 Din 


159 Acceptând data de 10 octombrie pentru bătălie şi teoria lui Dimitre Onciul 
despre cele două bătălii, acceptând că imediat după întâlnirea de la Braşov Sigis- 
mund a mers la Nicopolul Mic, şi când se afla acolo i-a murit soția (dar neac- 
ceptând plecarea imediată a regelui, care l-ar fi trimis pe episcopul de Kanisa, adică 
pe acel ce a însoțit, împreună cu regele, cortegiul de la Buda la Oradea şi a rămas acolo, 
în timp ce regele şi-a continuat drumul spre Țara Românească!), Victor Motogna nu 
reuşeşte să dea pentru acest capitol din politica externă a domnului soluții 
acceptabile. Dar e de reținut că, după Constantin M. Kogălniceanu, este al doilea 
istoric ce respinge teza înlocuirii lui Mircea cu Vlad în toamna anului 1394, sus- 
ținând că aceasta s-a produs doar în iulie sau august 1395. Şi el vede în cele 
petrecute şi scrise la Braşov dovada că Mircea nu era un fugar, ci deținea încă puterea. 
Dar aceste observaţii care, luate izolat, îi conferă un anumit merit în „progresul 
adevărului” nu pot fi puse de acord cu ficțiunile moştenite de la predecesori şi 
acceptate la rândul său. 

hrisoavele lui Mircea cel Bătrân. 1386-1418. Studiu de istorie a dreptului 
român, dar marea monografie a lui P.P. Panaitescu a apărut abia în 1944. 

Fără a apăsa asupra faptului, prin simpla enumerare a evenimentelor, 
autoarea demonstrează că şi pentru posteritatea lui Mircea cel Mare, anii 
domniei lui Nicolae Ceauşescu au însemnat o epocă distinctă şi — cel puţin 
cantitativ — cele scrise atunci au depăşit pe toate cele scrise în secolele 
anterioare, însumate. 

La 11 iunie 1964, Nicolae Ceaușescu a făcut o vizită la Cozia şi a 


În privinţa lui Vlad are meritul de a respinge categoric opinia celor ce-l văd 
atacând pe Sigismund la întoarcerea din expediţia valahă şi elimină teza lui Onciul 
despre înlocuirea lui Vlad cu Mircea în actul din 1408 al lui Sigismund. Reproducând 
însă în traducerea lui Gh. Șincai, după /storia critică a românilor a lui B.P. Hasdeu, 
actul de închinare din 28 mai 1396, Victor Motogna nu găseşte altă explicaţie 
decât faptul că încercarea sa de apropiere de Sigismund nu reușise, și atunci a 
fost silit să se adreseze regelui Poloniei, idee ce va reveni după mulţi ani sub pana 
altui istoric, dar inversată: Sigismund i-ar fi întind mâna, pe care Vlad a refuzat-o şi 
s-a grăbit să se pună sub oblăduirea suzeranului polon! “Dar Vlad s-a înşelat, când 
şi-a pus nădejdile în ajutorul Poloniei, căci Vladislav, în ceasul primejdiei, n-a făcut 
nici un pas în interesul lui”. (p. 18) 

În privința bătăliei de la Nicopole, Victor Motogna reproduce teza „Cu Ştibor, 
era desigur şi Mircea cu oștirea sa” şi citează documentul lui Sigismund din 8 
decembrie 1397 „documentul care a păstrat amintirea acestui episod”, fără însă a 
preveni pe cititor că în acest document nu este arătat Mircea ca prezent alături de 
Stibor! „Actul citat ne spune că Ştibor şi soții săi au întâmpinat la întoarcere multe 
neajunsuri din partea românilor, ceea ce arată că Vlad reluase domnia, îndată după 
plecarea lui Ştibor şi Mircea spre Nicopole”. 

„Ştibor ajungând în Transilvania, linişti spiritele şi astfel asigură provincia 
pentru străpânul său. Apoi acest bărbat de energie rară adună o oştire considerabilă şi 
plecă să pedepsească pe Vlad. Înaintă victorios până lângă zidurile cetăţii Dâmboviţa 
(castrum Dombovicha) unde căută scăpare voievodul bătut. După cât se pare cetatea 
nu a putut fi luată cu forța. Foamea sili pe Vlad să se predea, împreună cu întreaga 
familie. Fu dus înaintea regelui care îl iertă pentru toate neajunsurile, câte i-a făcut. 
Aceasta a avut loc cam prin ianuarie ori februarie 1397, căci numai atunci ajunse 
Sigismund acasă din lunga-i pribegie”. (p. 20) 

Victor Motogna acceptă şi a doua expediție a lui Baiazid, din 1397, referin- 
du-se la cronica lui Chalcocondil, din care reproduce integral cunoscuta relatare, ca 
să conchidă: „Aceasta a fost cea mai strălucită faptă de arme a lui Mircea”. Adică 
cea inventată şi de Victor Motogna! 

După ce umple 6 pagini (24-30) cu cele petrecute în Imperiul Otoman după 
înfrângerea lui Baiazid la Ankara, încheie citând din Seadeddin modul cum Meh- 

semnat în cartea de onoare sub cuvintele „Lupta lui Mircea pentru 
libertate, neatârnare şi ființă naţională şi-a găsit astăzi o strălucită împli- 
nire”. Nici atunci nu-i plăcea — după cum se vede — „cel Bătrân”, dar vedea 
în timpul şi desigur în persoana proprie, culminarea istoriei ilustrate cândva 
de „Mircea”. 

„La 31 ianuarie/4 februarie 1968 are loc la Cozia o mare comemorare 
religioasă, prilejuită de împlinirea a 550 de ani de la înhumarea voievo- 
dului” (p. 76). Slujba a fost oficiată de episcopul Râmnicului şi Argeşului 


med l-a obligat pe Mircea să plătească tributul neachitat de trei ani şi expediția 
akangiilor trimişi spre pradă care s-au întors cu tineri şi fete frumoase. 

După acest tablou, triumfal pentru Mehmed 1, reprodus pe larg şi fără niciun, 
comentariu urmează „în 31 ianuarie 1418 Mircea cel Bătrân închise ochii pentru 
veci”. 

Astăzi, această unică lucrare consacrată politicii externe a lui Mircea cel Mare 
este total depăşită. Dar din concluziile cu care se încheie, mai putem citi cu interes 
finalul: 

„Ce s-ar fi întâmplat, dacă Mircea nu oprea de două ori opintirile lui 
Baiazid Fulgerul în smârcurile şesului muntean? 

Suntem înclinați a crede că supunerea Ungariei de Semilună se întâmpla 
cu o sută de ani şi mai bine, mai curând decât s-a întâmplat şi atunci altcum s-ar 
fi croit căile istoriei şi soarta civilizațiunii creştine. 

Rezistenţa de fer, pusă de Mircea în calea islamului, a dat timp Ungariei să 
treacă prin o grea criză şi Moldovei să se dezvolte în pace, până când destinele ei 
au ajuns în mâinile lui Ştefan cel Mare. 

Îndrăznim chiar a afirma că rezistenţa lui Mircea la Dunăre a tras în cum- 
pănă şi privitor la soarta Imperiului Otoman prin faptul că reținând şi legând 
aici forțele lui Baiazid, l-a făcut să nu-şi poată îndrepta toate puterile împotriva 
lui Timur şi astfel, indirect, a contribuit la catastrofa de la Angora. 

Aici vedem noi rolul şi însemnătutea lui Mircea cel Bătrân în istoria 
universală [subl. V.M.]. 

Într-o vreme când celelalte puteri creştine interesate nu vedeau mărimea 
primejdiei şi de aceia în loc s-o împiedice, o ajutau în înaintarea ei prin nepăsare, ori 
chiar direct, singur Mircea a combătut-o întreaga viață cu o stăruință, care face un 
titlul veşnic de glorie pentru el. În toate actele sale de politică externă vedem stră- 
bătând ca un fir roşu gândul de apărare împotriva pericolului turcesc, toate legăturile 
sale cu statele vecine sunt făcute în vederea aceluiaşi scop. Personalitatea lui ni se 
prezintă mare în deosebi sub două aspecte, ca războinic viteaz şi diplomat istet. 

Ne umple de admirare îndrăzneala cu care ia dânsul lupta împotriva lui 
Baiazid, deşi era singur cu mica sa țărişoară. [...] 

lar dibăcia lui diplomatică este recunoscută de istorie. El a izbutit să trăiască în 

Iosif Gafton iar predica a fost ținută de stareţul Gamaliil Vaida, autorul, 
mai târziu, al amplei monografii Cozia, vestita ctitorie a lui Mircea 
Voievod cel Mare, ajunsă în 1986 la „ediţia a treia, revăzută şi adăugită”. 
Aceasta a fost tipărită cu binecuvântarea Preasfințitului Gherasim, epis- 
copul Râmnicului şi Argeşului, în Editura Episcopiei, în excelente 
condiţii grafice. Autoarea articolului nu o socoteşte însă demnă de amintit, 
deşi în titlu a reţinut „manifestările bisericeşti”, pe lângă adunările po- 
pulare. 

Pe carte este consemnat prilejul apariţiei acestei luxoase ediţii cu 
admirabile ilustraţii color şi alb-negru: 600 de ani de la urcarea lui Mircea 
cel Mare pe tronul de voievod al Ungrovlahiei şi punerea temeliei Sf. Må- 
năstiri Cozia (1386-1986). 

La 12 octombrie 1969, Filiala Comitetului de Stat pentru cultură şi 
Artă din judeţul Teleorman a organizat la Roşiorii de Vede un simpozion 
intitulat „Rovine 575”, condus de Constantin Şerban, cercetător principal 
la Institutul de Istorie „Nicolae Iorga”, în care s-a încercat doar localizarea 
mai precisă a bătăliei, fără datare, dar nu s-a ajuns la un rezultat. 

În 1974 Editura ştiinţifică a început să reediteze într-o formă 
revăzută, în colaborare cu fiul Dinu C. Giurescu, clasica /storia românilor 
de Constantin C. Giurescu. De data asta domnia lui „Mircea cel Bătrân” 
s-a aflat în volumul II, apărut în 1976, din păcate şi ultimul (până la Mihai 
Viteazul inclusiv). A fost readus în actualitate textul din ediţiile anterioare, 
deci scenariul Dimitre Onciul (cele două bătălii urmate de refugiul la 
Braşov, moartea lui Constantin Dejanovic „în anul următor” etc.). Autoa- 
rea constată nota aparte față de tonul dominant în epocă. 

Amintind şi de sintezele închinate istoriei Imperiului Otoman de 
Mustafa Ali Mehmed (1976) şi de Aurel Decei (/szoria Imperiului Oto- 
man apărută în 1978, la doi ani după moartea autorului), autoarea elogiază 


prietenie cu toţi vecinii, deşi aceia se duşmăneau întru sine de moarte, dar ceea ce 
caracterizează privirea-i ageră de bărbat de stat e felul cum a ştiut să folosească ele- 
mentele nemulțumite turceşti pentru a slăbi puterea formidabilă a statului vecin din 
sudul Dunării. Izvoarele, pe care le avem tac despre soții, care, desigur, l-au secondat 
în această uriaşă luptă pentru apărarea neamului şi a creştinătăţii, ei au coborât fără 
nume în mormânt. Nu cunoaştem în urmare nici opera păcii, care a fost de scurtă 
durată în lunga-i domnie, cu reformele interne, care însă au fost, desigur, asemenea 
importante. Cu drept cuvânt se poate da lui Mircea cel Bătrân şi epitetul de «Mare»” 
(p. 31-32). 


394 
www.dacoromanica.ro 


ÎN LEGĂTURĂ CU DATA REALĂ A VICTORIEI 


o singură carte: „Monografia lui Mircea cel Bătrân din 1981 scrisă de 
Nicolae Constantinescu”. Ea „poate fi apreciată drept una extrem de echili- 
brată într-un deceniu ce va sta sub semnul exceselor istoriografice” (p. 79). 

„Şi a sosit anul 1986!” exclamă la un moment dat domnişoara 
(doamna?) Cristiana Dineaţă, schimbând registrul obiectiv-ştiințific cu 
unul militant şi încercând să zugrăvească un tablou cât mai cuprinzător al 
celor petrecute în acel an aniversar, care a stat sub semnul politicului şi al 
cultului lui Nicolae Ceauşescu în egală măsură cu al celui aniversat. 

Fatalmente tabloul nu este complet. Dar unele elemente puteau să nu 
lipsească, şi mă refer mai ales la sesiunea organizată de Societatea de ştiinţe 
istorice independent de factorul politic şi înaintea apariţiei faimoasei 
hotărâri a Cepex-ului; la sesiunea „Mircea cel Mare şi epoca sa” organizată 
la Tulcea în zilele de 30-31 mai 1986, şi la simpozionul „600 de ani de la 
urcarea pe tron a domnitorului Mircea cel Mare” organizat la 20 iunie 1986 
de Institutul de Studii Sud-Est Europene. Simpozioane similare au mai fost 
organizate în septembrie şi octombrie la Călăraşi, Piteşti, Slobozia şi 
Curtea de Argeş. 

Enumerarea evenimentelor şi apariţiilor este însă utilă celui ce va dori 
să reconstituie atmosfera, iar observaţia că în timp ce interesul politic se 
stinge după o ultimă mare manifestaţie la Târgovişte, la 24 septembrie 
1986, dar „nu se stinge însă entuziasmul istoriografic” corespunde întru to- 
tul realităţii. Pentru ceea ce, din această realitate, n-a încăput în tabloul zu- 
grăvit de autoare, pot servi acum ca material complementar paginile de față. 

Contestabilă este însă încheierea, de altfel infirmată, în caracterul ei 
profetic, de ceea ce a urmat: 


„Anul 1988 înregistrează o ultimă tentativă de readucere în atenţie a 
voievodului Mircea cel Bătrân, marcând apariţia unui album apărut în con- 
diţii grafice deosebite şi ajustat cu citatele de rigoare [aluzie desigur la cel 
îngrijit de Mircea Muşat şi Ion Pătroiu — n.n.]. 

Dar era un foc ce îşi trăia ultimele pâlpâiri. Tumultului anilor 1986- 
1987 îi urma acum o liniște apăsătoare. Ceauşescu îşi pierduse complet 
interesul pentru acest voievod şi se îndrepta spre alţii? Probabil că nu o să 
aflăm niciodată! Se spusese chiar totul? Se putea pune punct? Va fi uitat 
voievodul definitiv? În mod cert nu! În veacul următor, 2018 probabil, la 
Cozia va avea loc o manifestare religioasă prilejuită de împlinirea a 600 de 
ani de la moartea voievodului! Dar până atunci? În mod clar vom fi scutiți 
de convocarea unor mari adunări populare a oamenilor muncii şi ne putem 

aştepta la un simpozion sau sesiune ştiinţifică „Rovine 600”; când, vom 
vedea! Dacă istoricii nu se pun de acord, am putea avea surpriza derulării 
chiar a mai multora: unul în octombrie 1994, unul în mai 1995 sau altul în 
toamna anului 1995! Mai au timp să decidă!” 


Judecând după final, acest articol apărut într-un volum colectiv „sub 
redacția lui Lucian Boia” şi ieşit de sub tipar în 1995 a fost elaborat cel mai 
târziu înainte de octombrie 1994. De atunci s-au scurs, iată, 15 ani. 

În 1995 au apărut, „la 600 de ani Rovine”, cele trei volume ale „Rozei 
Vânturilor”, iar „umbra” marelui domn nu a reintrat în mormântul de la 
Cozia începând din 1988. Dovadă stau simpozioanele organizate an de an 
în ultima vreme, la Călimăneşti şi Cozia, de Primărie şi de reprezentanții 
culturali ai administraţiei locale, cu concursul celei judeţene. Dovadă fiind 
mai ales grija purtată de Preasfinţitul episcop Gherasim Cristea şi de 
întâistătătorul obștii de la Cozia, preacuviosul arhimandrit dr. Vartolo- 
meu Androni, pentru oficierea, la anumite date, a unor impresionante 
ceremonii de pomenire, cea mai impresionantă fiind aceea din 31 ianuarie 
anul curent, cu 14 slujitori, în a cărei atmosferă de neuitat a încolțit gândul 
cărţii de față. 

Din paginile ei nu pot lipsi numele Primarului oraşului Călimăneşti, 
domnul inginer Ilie Amuzan, şi al doamnei Fenia Driva, preşedinta Fo- 
rumului Cultural Călimăneşti, cărora li se datoreşte instituirea şi buna 
desfăşurare, an de an, a cinstirii cu totul impresionante a celui pentru care 
întreaga obşte credincioasă şi iubitoare de neam din judeţul Vâlcea şi îm- 
prejurimi aşteaptă din partea Bisericii noastre recunoaşterea şi chiar recu- 
noştința pentru ceea ce a însemnat, din voia lui Dumnezeu, ctitorul Coziei. 

Aşa încât, pentru cei care au înscrisă în „programul” ce-l slujesc alun- 
garea lui din amintirea urmaşilor, sau măcar risipirea aureolei pe care o 
conferă întregii noastre istorii naționale, infirmarea profeţiilor ironice aş- 
ternute în 1994 în volumul având pe domnul Lucian Boia drept spiritus 
rector, devine un motiv de meditaţie! | 


x * x 


Al doilea articol putea lipsi, în avantajul autoarei. Pe cunoscătorii 
temei nu-i poate lăsa indiferenți şirul de afirmații contrazise de realitate, la 
fel ca în cazul admiratului N.C.: 

„ Vitată ” vreme de mai bine de o sută de ani, teoria lui Hasdeu va fi 
reluată şi impusă «definitiv» în condiţii pe care le voi analiza ulterior” 
(autoarea la p. 92). 

Nu e vorba de „teoria lui Hasdeu” ci de datarea propusă şi argu- 
mentată de el: 17 mai 1395. Ea nu numai că nu a fost uitată, dar a fost 
întărită în 1901 de C. Litzica şi impusă internaţional în 1928 de viitorul 
academician sârb Radojcici. Numai românii au rămas nu uituci, ci refrac- 
tari, până la ceea ce autoarea a caracterizat foarte bine: „În jurul proble- 
melor şi întrebărilor legate de desfăşurarea luptei de la Rovine s-a dat o 
adevărată «bătălie» care a fost mult mai pasionantă decât lasă să se între- 
vadă cele câteva rânduri înscrise într-un manual de istorie de nivel mediu”. 
Rămâne de văzut, după apariția volumului de față, dacă mai stă în picioare 
şi afirmaţia: „Sutele de pagini scrise pe marginea acestei probleme nu 
par să consacre nici pe departe măcar perspectiva unui răspuns defi- 
nitiv asupra multelor întrebări ridicate: locul, data, modul de desfăşu- 
rare sau forțele angajate în această confruntare” (p. 90-91). 


„Urmează ani de tăcere — scrie autoarea după șe aminteşte de sinteza 
lui A.D. Xenopol — până când Mircea revine într-un moment cu totul 
special în atenţia istoriografiei române: anul 1918, an în care situaţia din 
România se prezintă într-o stare critică. O capitală sub ocupație, cea mai 
mare parte a ţării la fel, condiţiile armistițiului de la Focşani, şi oamenii 
îşi rememorează trecutul «ajutaţi» şi de faptul că la sfârşitul lui ianuarie 
1918 se împlineau 500 de ani de la moartea voievodului. Dar, odată cu 
rememorarea anilor de glorie ai lui Mircea cel Bătrân este readusă în 
prim plan şi lupta de la Rovine. De acum înainte şi pentru multă vreme 
va intra în joc, prin scrierea lui Dimitre Onciul, stabilirea datei de 10 
octombrie 1394 şi nu ca până acum după Nicopole, ci înaintea acestuia, 
ca o consecință a participării lui Mircea la Kossevopolje; locul de des- 
făşurare este păstrat: «La Rovine lângă Craiova, s-a dat memorabila 
bătălie din 10 octombrie 1394»”. 


Data de 70 octombrie 1394 pentru bătălia de la Rovine a „intrat în 
joc” odată cu Mihail Eminescu, primul care a cunoscut la noi cartea lui 
Constantin lrecek unde ea a fost pusă în circulație. Dar cel ce a impus-o, 
împreună cu întregul scenariu şi cu comparaţia între Rovine şi Călugăreni, 
a fost N. Iorga, în cartea din 1899 Studii istorice asupra Chiliei şi Cetăţii 
Albe, p. 65-66. El este şi singurul care, înainte de domnul Nicolae Con- 
stantinescu a ținut să o apere, în 1901 (va mai apărea încă un apărător în 
1998, la un secol fără un an după N. Iorga). 

Din anu! universitar 1900-1901 când a prezentat prima oară domnia 
lui Mircea „cel Bătrân” şi până în 1921-1922 când s-a ocupat de „Mircea 
cel Mare”, Dimitre Onciul a ţinut şi el cu dinţii de această dată, lăsând-o 
moştenire urmaşilor, inclusiv lui V. Motogna, despre care aflăm că „în 1924 
este publicată o nouă monografie a lui Mircea de către Victor Motogna ”. 

Nu este — am arătat — o monografie, ci o broşură despre politica lui 
externă. „Dar abia în acest moment — scrie autoarea — intervine ele- 
mentul de noutate: ne este indicată şi desfăşurarea unei a doua înfrun- 
tare într-un interval de timp, se presupune scurt”. Şi citează (p. 93) 
textul lui Y. Motogna, care nu face decât să reproducă teoria lui Dimitre 
Onciul despre cele două bătălii, nouă de... exact un sfert de veac! 

De neînțeles este însă ceea ce citim la p. 98: 


„Rolul de «vedetă» incontestabil în ceea ce priveşte cantitatea scrie- 
rilor despre Mircea cel Bătrân, dar șia noutăţilor absolute în aborda- 
rea luptei de la Rovine este deținut de anul 1986. În acest an se împli- 
neau 600 de ani de la urcarea pe tron a voievodului, prilej ce nu putea fi scă- 
pat pentru sărbătorire. Dar, ceea ce frapează nu este acest lucru,ci maniera 
hiperbolică în care se desfăşoară aceasta: hotărâri ale C.C. al P.C.R., arti- 
cole în ziare şi periodice (sic) simpozioane, mari adunări populare, volum 
omagial. Totuşi, scăpând momentului festiv, deși este apărută în 1986, 
Istoria militară a poporului român, plasase rovinele la 10 octombrie 
1394”. 


Deschidem Istoria militară a poporului român, vol. II, la pagina 167 
şi citim sub titlul dat cu italice: Marea invazie otomană în Muntenia. 
Strălucita victorie de la Rovine a oastei conduse de Mircea cel Bătrân (17 
mai 1395). Sub pagină, o întinsă notă de 14 rânduri explică de ce se adoptă 
această dată în loc de 10 octombrie! 

Autorul? Cel despre care tot dânsa scrie, chiar pe pagina următoare, 
99: „Cel care a depus un real efort în demolarea definitivă a vechii date 
de desfăşurare a luptei a fost Alexandru V. Diţă”. 

Din tot ceea ce am citat până acum, este singura afirmaţie ce cores- 
punde adevărului! 

Cartea Românii şi maghiarii de-a lungul veacurilor de Francisc Pă- 
curariu, apărută în 1988, nu justifică fraza autoarei: „ Într-o singură frază, 
autorul răstoarnă întreg edificiul clădit cu minuţiozitate doi ani mai 


z» 


devreme şi argumentat cu grijă” (p. 100) deoarece această frază este: 

„Mircea cel Bătrân a încheiat la Braşov o alianță cu Sigismund, regele 
Ungariei, şi oştile celor doi monarhi i-au respins pe turci dincolo de 
Dunăre, recucerind şi cetatea Turnu”. Adică două neadevăruri într-o 
singură frază: Expediția lui Sigismund nu s-a desfăşurat imediat după 
semnarea tratatului, ci abia în iulie a ajuns regele în faţa cetăţii Turnu. În 
adevăr a scos-o din mâinile garnizoanei otomane, dar nu el i-a respins pe 
turci peste Dunăre şi nici „oştile celor doi monarhi”. Aceasta o făcuse Mir- 
cea singur, obligându-l la Rovine, în 17 mai, pe sultanul Baiazid să plece 
acasă „trecând Dunărea fără vad”. lgnoranţa unui literat nu poate să răstoar- 
ne un edificiu „clădit cu minuţiozitate doi ani”, decât în ochii cuiva care-l 
egalează în această privință. 

Numai angajarea orbeşte într-o întreprindere demolatoare de „mituri 
istorice româneşti” poate duce la atâtea gafe. Cât despre concluzia cu care 
se încheie articolul: „Misterul bătăliei de la Rovine rămâne intact”, venind 
de la cine vine, ea are aceeaşi valoare ca şi restul. 


II 


Autorii bogatei producţii de sinteze şi cursuri universitare închinate fie 
întregii istorii naționale, fie perioadei medievale, în decursul acestor aproape 
două decenii, s-au mişcat în coordonatele „tradiţionale”, dând fiecare în felul 
lui exemplele unei libertăţi mai mult sau mai puţin evidente faţă de izvoare, cu 
rezultate ce ne pun în gardă față de aceste coordonate. Ele se dovedesc pro- 
ducătoare ale unei istoriografii în care libera imaginaţie ţine loc prea adesea 
raționamentului aplicat „documentului” şi strunit ceea ce este în el. 

Supranumele „cel Mare” a fost exorcizat (dar nu şi din articolul neui- 
tatului părinte Nicolae Șerbănescu, prezent şi în volumul de faţă) ca o 
fantomă a „epocii de aur”, împreună cu tot ceea ce l-ar fi justificat în ochii 
cititorilor de azi. 

Ceea ce surprinde un ochi neprevenit este faptul că se poate constata 
un consens aproape total în perpetuarea clişeelor „tradiţionale” menite a 
ştirbi victoria de la Rovine şi a scădea pe câştigătorul ei, şi totodată 
ignorarea sistematică a ceea ce s-a încercat să se aducă în sprijinul imaginii 
de glorios personaj istoric, de statură europeană, a lui princeps inter chris- 
tianos etc. 

În cele ce urmează se va încerca pentru prima oară comasarea tuturor 

acestor puncte de vedere, diverse ca formulare dar foarte apropiate — cu 
doar câteva excepţii — în spiritul ce le călăuzeşte. În acest mod cititorul 
obişnuit şi cercetătorul viitor vor avea la dispoziţie, în acest volum, tot ceea 
ce este necesar în vederea formării unei păreri proprii, în deplină cunoştinţă 
de cauză. 


1. Publicat în 1992 de Universitatea din Bucureşti, Facultatea de 
Istorie, şi intitulat /storia medie a României, cursul profesorului Ştefan 
Ştefănescu, membru corespondent al Academiei Române (în prezent 
membru titular) conţine în Partea a doua: Principatele Române. Secolele 
XIV-XVI Capitolul III, intitulat Rezistență şi progres. Lupta pentru inde- 
pendență în secolele XIV-XVI . 

El are ca motto cuvintele contelui de Saint-Aulaire: „Istoria şi geo- 
grafia au acordat României cinstea primejdioasă de a fi, în această 
parte a Europei, Termopilele păcii şi ale civilizaţiei”. 

Cum nimeni nu poate fi pus mai presus de cel ce se odihneşte la Cozia 
atunci când e să ilustrăm acest minunat omagiu, adus de cineva care ne-a cu- 
noscut şi iubit, este firesc interesul pentru ceea ce găsim despre el în acest curs: 


„În septembrie 1394 oastea otomană, în jur de 40.000 de oameni, că- 
reia i s-au adăugat contingentele vasalilor sultanului din Balcani, ale lui 
Ştefan Lazarević, craiul Serbiei, Marko Kraljević şi Constantin Dejanović, 
socrul împăratului bizantin de atunci Manuel Paleologul, a trecut Dunărea, 
pe la Nicopole, în Țara Românească. Cum oastea românească nu avea 
mai mult de 10.000 de oameni, Mircea cel Bătrân a adoptat tactica lup- 
telor de hărțuială, ceea ce a făcut ca în momentul în care detașamentele oto- 
mane au ajuns în apropiere de Curtea de Argeş, vechea capitală a Ţării Ro- 
mânești, ele să fie foarte slăbite. Lupta decisivă — „lupta teribilă”, cum o 
numeşte cronicarul otoman Idris Bitlîşi — s-a dat la 10 octombrie 1394 la 
„Rovine” (cuvânt care înseamnă în paleoslavă „şanț”, „teren mlăștinos”). 
A fost o bătălie crâncenă, una din cele mai grele din istoria bătăliilor 
purtate de poporul român pentru apărarea independenței sale. Rezistenţa 
arătată de români, ca și teama de intervenția, în sprijinul lui Mircea cel 
Bătrân, a regelui Sigismund, ale cărui oști sosiseră la Timişoara'%, l-au 
făcut pe Baiazid —cel dintâi sultan care a condus oști pe teritoriul românesc 
— să hotărască retragerea la sudul Dunării. 


160 Oştile ungare s-au aflat la Timişoara între 12 septembrie şi 13 octombrie 1394. 
Dar bătălia s-a dat în realitate la 17 mai 1395! „Teama de ele” n-a putut contribui, în 
consecinţă, la victoria din anul următor. 

Mihai Eminescu a evocat în Scrisoarea a IIl-a, în versuri de mare forță 
expresivă, lupta eroică de la Rovine, pe care el a plasat-o însă după în- 
frângerea de la Nicopole din 1396 a coaliţiei creştine'“!. Pe câmpul de luptă 
de la „Rovine” şi-a găsit sfârşitul Marko Kraljević, eroul favorit al epo- 
peilor populare sârbești. 

O nouă confruntare româno-otomană, în care a căzut pe câmpul de 
luptă Constantin Dejanović a avut loc la 17 mai 1395, se pare, lângă 
Craiova; unii istorici o consideră pe aceasta drept bătălia de la „Rovine”. 
Izvoarele istorice au contopit de fapt sub o denumire generică două 
bătălii, care s-au succedat la scurt timp una de alta. 

Divergențele ivite în sânul boierimii aveau să slăbească pentru 
câtva timp poziţia pe plan intern a lui Mircea cel Bătrân. Împotriva lui 
o parte a boierimii a ridicat în scaunul domniei pe pretendentul Vlad, 
intrat în istorie sub numele de Vlad Uzurpatorul. 

În vara anului 1396, sprijinit de Ştibor, voievodul Transilvaniei, Mircea 
cel Bătrân a încercat să reocupe tronul Ţării Româneşti. Cu toate că n-a 
putut să-şi înlăture definitiv rivalul, el a reuşit să-şi întărească din nou 
poziţia în ţară, fapt ce i-a permis de altfel să participe cu o oaste 
românească destul de însemnată la expediția cruciată pusă la cale de 
regele Sigismund de Luxemburg. 

În septembrie 1396 oastea cruciată, după unele succese, a ajuns la ceta- 
tea Nicopole pe care a asediat-o. Aici i-a ieşit în întâmpinare sultanul Ba- 
jazid cu oastea sa, inferioară ca număr şi armament. Scriitorul german 
Johann Schiltberger, aflat în oastea cruciată, ne-a lăsat informaţia că Mir- 
cea cel Bătrân ar fi cerut ca el cu românii să înceapă lupta. Această propu- 
nere a fost susținută în consiliul de luptă şi de regele Sigismund şi coman- 
danții maghiari. Motivul era că domnul român cunoştea mai bine felul de 
luptă al otomanilor. Contele de Nevers, fiul ducelui de Burgundia, Filip cel 
Îndrăzneţ, a reclamat însă pentru el onoarea primului atac. Intrând cei din- 
tâi în luptă, francezii au obţinut de la început oarecari succese, dar, înain- 
tând repede, s-au îndepărtat prea mult de grosul oastei şi căzând în cursa ce 
li s-a întins, prin retragerea simulată a otomanilor, au fost zdrobiţi cu desă- 
vârşire. Sigismund venind cu restul oastei n-a mai putut salva situația. 
«Den rea chiverniseală a creştinilor — observa cronicarul Radu Popescu — 
au biruit Baiazid pe creştini, tăindu-i şi robindu-i». 

Prin victoria repurtată la Nicopole şi care a avut un larg ecou în lumea 


16 Este însă vorba de o licenţă poetică ce-i permitea să creeze dialogul între. domn 
şi trufaşul sultan. Eminescu ştia foarte bine că bătălia s-a dat înainte de Nicopole, din 
moment ce el a introdus data de 10 octombrie 1394, după cartea lui lrecek pe care a 
cunoscut-o şi citat-o cel dintâi. 

islamică, ca şi în opinia publică europeană, otomanii au făcut dovada că 
sistemul lor militar de luptă era superior celui al cavalerilor apuseni. 

Bătălia de la Nicopole a marcat desființarea statului bulgar cu capitala 
la Vidin. Țarul Straşimir, care primise pe cruciați, a trebuit să se supună lui 
Baiazid; el avea să-şi sfârșească zilele ca prizonier la Brusa. Cu Straşimir 
se stingea dinastia Şişmanizilor, ultima dinastie bulgară. Teritoriul statului 
bulgar a fost transformat în paşalâc; spahii au fost dăruiți cu moşiile con- 
fiscate de la stăpânii funciari bulgari. Cetățile de pe malul drept al Dunării 
au devenit puncte de sprijin pentru incursiunile de pradă ale azapilor şi 
acângiilor la nordul Dunării. 

În septembrie-octombrie 1397 Baiazid a încercat încă o dată să 
supună Țara Românească. El a trecut cu mare grabă Dunărea pentru 
a nu le da răgaz românilor să se organizeze. Despre această expediţie 
s-au păstrat puţine ştiri. Ele arată că domnul român a repurtat şi de 
data aceasta o categorică victorie, după cum avea să repurteze şi în 
anul 1400 când — se spune într-un izvor venetian — otomanii au fost 
bătuți așa de rău „încât unii au fost prinşi, alții ucişi și alţii înecaţi şi 
n-au scăpat decât vreo trei mii care s-au întors singuri în Turcia”. 

În urma victoriilor obținute s-a consolidat poziția Țării Româneşti pe 
plan internaţional, a crescut autoritatea şi puterea lui Mircea în interior şi 
prestigiul lui în afară. 

Slăbirea puterii centrale a sultanilor otomani la începutul secolului al 
XV-lea i-a înlesnit lui Mircea cel Bătrân să reia planul ofensivei antioto- 
mane şi să joace rolul de arbitru în cadrul luptelor pentru tron ce se desfă- 
Şurau în imperiu. 

La sfârşitul anului 1406, Mircea l a avut o întrevedere la Severin cu 
regele Sigismund. Cu acest prilej s-a stabilit planul desfăşurării în viitor a 
acțiunilor antiotomane. Mircea I urmărea să continue ofensiva pe care o 
începuse pe teritoriul Dobrogei şi să alunge pe otomani din ţinuturile 
balcanice, vecine cu Ţara Românească. Criza din Imperiul Otoman ar fi 
făcut posibilă organizarea unei mari ofensive antiotomane; ea nu s-a rea- 
lizat, însă, din cauza republicilor maritime italiene, Genova şi Veneţia, ca 
şi a împăratului bizantin Manuel Paleologul, a căror nehotărâre a înlesnit 
restabilirea capacităţii Imperiul Otoman de a relua politica de cuceriri. 

Mircea cel Bătrân, văzând că nu poate să pună în aplicare planul unei 
mari ofensive antiotomane, a intervenit, la solicitarea unor pretendenți, în 
luptele ce se desfăşurau în Imperiul Otoman între urmaşii lui Baiazid 
pentru ocuparea tronului. În anul 1411, cu ajutorul lui Mircea |, unul dintre 
pretendenţii la scaunul sultanilor, Musa, a fost instalat pe tron. Aceasta în- 
semna un mare succes pentru domnul român, succes care i-a adus aprecie- 
rea contemporanilor, exprimată în scris de umanistul german Leunclavius, 

Şi anume că, voievodul român era la acea dată considerat ca „cel mai viteaz 
şi cel mai ager între principii creştini”. 

Împotriva lui Musa s-a ridicat, sprijinit de contingente bizantine și sâr- 
beşti, cel mai mic dintre fii lui Baiazid, Mahomed. Acesta a reuşit în anul 
1413 să-i înfrângă pe Musa în lupta de ia Ciamurli, de lângă Sofia, şi să-l 
ucidă. În anul următor, 1414, pentru a4 pedepsi pe Mircea pentru spri- 
jinul acordat lui Musa, Mahomed a atacat Tara Românească, silindu-l 
pe Mircea să cadă la întelegere cu Imperiul Otoman. Domnul Ţării 
Româneşti se obliga să plătească o sumă anuală sultanului sub numele 
de haraci, ca răscumpărare a păcii, sultanul obligându-se, în schimb, 
să respecte independența Ţării Româneşti. 

Mircea, încheind acest armistițiu, nu se gândea să-l respecte; chiar în 
acel moment el pregătea o nouă acţiune contra otomanilor. Împotriva lui 
Mahomed el a susținut la tronul sultaniler un nou pretendent, pe Mustafa, 
care a fast şi el înfrânt în 1416 de oștile lui Mahomed. 

Desfăşurarea evenimentelor arăta că în acel moment criza din Imperiul 
“Otoman era în declin şi planul inițiat de Mircea, de ofensivă împotriva 
otomanilor, nu mai avea şanse de reuşită. Ela încercat atunci un nou plan; a 
adăpostit în Ţara Românească pe un reformator al islamului, pe şeicul 
Bedr-ed-Din, care preconiza un plan de reforme îndrăzneţe, care atingeau 
Chiar întocmirea socială a Imperiului Otoman. Bedr-ed-Din a fost prins la 
Seres în 1417 de sultanul Mahomed şi spânzurat. 

Intervenţiile repetate ale lui Mircea I în treburile interne ale Impe- 
riului Otoman au dus la ultimul lui război cu otomanii. În 1417 sulta- 
nul Mahomed a întreprins o mare expediție în Ţara Românească. 
Mircea cel Bătrân s-a văzut nevoit să ceară pace, obligându-se să plă- 
tească haraci. 

Îndelungata experienţă în conducerea statului l-a făcut pe Mircea I să 
înțeleagă că nu poate conta pe o alianţă creştină durabilă şi care să acțio- 
neze unitar; el era conştient şi de faptul că forțele de care dispunea erau, ca 
efective şi armament, reduse şi că angajarea lor în lupte prelungite cu 
otomanii va vlăgui forţa vitală a țării; marele domn, care impresiona pe 
contemporani prin vitejia, înțelepciunea și spiritul său diplomatic, a 
preferat, de aceea, calea negocierilor, răscumpărarea păcii prin plata 
haraciului. 

Cu domnia lui Mircea cel Bătrân s-a încheiat, de fapt o primă perioadă 
în evoluţia raporturilor dintre Țara Românească şi Imperiul Otoman. Re- 
zistenţa opusă de poporul român şi preocuparea Porții otomane de a lichida 
mai întâi împotrivirea popoarelor din peninsula Balcanică au făcut ca 
otomanii să accepte reglementarea pe cale paşnică a raporturilor cu Țara 
Românească. Ei au încheiat cu Mircea cel Bătrân un tratat, care fixa 

obligațiile reciproce ce şi le asumau cele două părți şi a căror respec- 
tare garantată, în principiu, pacea". Acest fapt capital a permis Țării 
Ro- mâneşti să aibă fără întrerupere o viață statală proprie, ce a înlesnit 
creația românească în diferite domenii de activitate” (p. 98-101) [Aici şi în 
conti- nuare sublinerile îmi aparţin]. 


Teoria „contopirii” de către izvoarele istorice a două bătălii, la dis- 
tanţă de 7 luni una de alta, este o „achiziţie” nouă față de cele moştenite, şi 
încearcă să explice de ce acest element din „scenariu”, cu două bătălii, 
în varianta ultimă a lui Dimitre Onciul din 1921, nu-şi găsește sprijin 
în absolut niciun izvor. Toate vorbesc de o singură campanie a sultanului 
Baiazid la nord de Dunăre, pe care Chalcocondil singur o pune după 
Nicopole, fără însă a mai vorbi de una care ar fi fost înainte. E greu de 
presupus că toate izvoarele au „contopit” cele două bătălii, şi că trebuie să 
acceptăm acest scenariu modern, înlăturându-le pe ele! 

Chiar dacă a fost descoperită în „epoca de aur” şi s-a publicat în nu- 
mărul din „Revista de istorie” cuprinzând articolele prilejuite de aniver- 
sarea celor 600 de ani, informaţia că la Nicopole n-a fost vorba doar de 
„primul atac” cerut de domnul român, ci de propunerea regelui Sigismund 
ca acesta să fie conducătorul oştilor reunite, nu poate fi trecută sub tăcere, 
ea fiind o lumină puternică proiectată pe chipul lui Mircea şi justificând în 
egală măsură cu mărturia lui Ibn Kemal, preluată în forma latină dată de 
Leunclavius, supranumele „cel Mare”. Supranume dat prima oară de Matei 
Basarab. Chiar reacția negativă a contelui Jean de Nevers, conducătorul 
cruciaților, este mai explicabilă în faţa unei asemenea propuneri din partea 
lui Sigismund, care putea să-i pară direct jignitoare. 

Dacă tot ceea ce ni se spune despre reglementarea raporturilor cu 
Imperiul Otoman de către Mircea cel Mare, prin plata tributului, ar cores- 
punde realităţii istorice şi izvoarelor, şi nu „tradiţiei” istoriografice inaugu- 
rate încă de Dionisie Fotino în 1818, atunci campania teribilă din 1419/ 
1420 a lui Mehmed în ţara celui cu al cărui părinte se zice că încheiase 
înțelegerea, precum şi căderea în luptă, cu sabia în mână, a lui Mihail, ar fi 
o invenţie a... izvoarelor. Ele vorbesc clar de această expediţie şi de căderea 
Țării Româneşti în 1420, când este aşezată şi plata primului tribut către 
Poartă. 


'% In măsura în care putem accepta sintagma domnului Lucian Boia „mituri isto- 
rice românești”, acest „tratat” este cu siguranţă unul dintre ele! 

În privinţa cuvântului rov, în nicio limbă slavă el nu înseamnă teren 
mlăştinos, ci numai şanţ, groapă (Le fossé; der Graben în traducerea lui 
Miklosich. Vezi Dictionnaire abregee de six languages slaves, Viena, 1885, 
p. 729). 

A doua expediţie, din 1397, în care Baiazid ar fi fost din nou 
bătut, este cununa de lauri din hârtie aşezată de istoricii români pe 
fruntea de pe care fusese luată cea din lauri adevărați. 

Este de mirare cât de bine ştiu istoricii de azi ce conţinea înţelegerea 
lui Mircea cel Mare cu Mehmed |, şi anume „să respecte independența Ţării 
Româneşti”, deşi nu ne-a parvenit niciun document şi nicio informaţie 
despre această înțelegere. 

Că expedițiile nord-dunărene ale lui Mehmed I Çelebi, cu urmările 
lor dramatice pentru domnul român nu pot fi demonstrate, ci dimpotrivă, 
infirmate, a arătat încă din 1986 Nagy Pienaru, în articolul Relațiile lui 
Mircea cel Mare (1386-1418) cu Mehmed I Çelebi (1413-1421), din cel de 
al doilea număr omagial al „Revistei de istorie” (8/1986, p. 774-794) com- 
pletat de Radu Ştefan Vergatti în acelaşi număr (prin articolul A fost pier- 
dută Dobrogea de Mircea cel Bătrân?, p. 164-173) în care demonstrează că 
Mircea cel Mare n-a pierdut niciodată Dobrogea. A se vedea acum şi în 
volumul de față paginile 629-651 „Tratatul” încheiat de Mircea cel Mare cu 
Baiazid se publică din nou, în volumul de față, la p. 672. El este considerat 
de mult şi de toţi fals, dar abia Virgil Joița a demonstrat „procedeul de 
producție”, 


2. În 1995 s-a publicat la Paris Histoire des Roumains de doamna 
Catherine Durandin, Apărută la „Fayard”, ea a fost tradusă de Liliana 
Buruiană-Popovici şi s-a publicat de Institutul european de la laşi, în 1998, 
cu prefața de Al. Zub şi „cu sprijinul Fundaţiei Soros”. Capitolul III inti- 
tulat Istoria unui statut şi a unui stil conţine un paragraf intitulat Prin- 
cipatele şi Imperiul Otoman. Tot ce găsim aici despre Mircea cel Mare este: 


„Au existat, prin urmare, timpuri tari de mobilizare anti-otomană de 
partea moldovenilor şi valahilor. Chiar la originile întemeierii statelor ro- 
mâneşti, Mircea cel Bătrân, domnul Ţării Româneşti sub protectorat 
maghiar, se află implicat în războiul anti-otoman. El ocupă Dobrogea şi 
Silistra pe malul drept al Dunării de Jos. Ungurii căutau să se instaleze la 
Vidin. Otomanii reacționează, ocupă şi controlează Bulgaria și îi iau 

lui Mircea cuceririle recente. În 1394, ei încearcă să asedieze Bizanțul, 
apoi se reîntorc spre Ţara Românească. După bătăliile de la Rovine, în 
1395, şi de la Nicopole din 1396, Dobrogea revine în stăpânirea lor, iar 
garnizoanele otomane ocupă punctele de trecere ale Dunării. 

Aceste schimbări antrenează un nou avânt al mobilizării Ungariei şi a 
regelui său, Sigismund, susţinut de către Manuel II al Bizanțului, de ordi- 
nul Ospitalierilor din Rhodos şi de cavalerii ducelui de Bourgogne. Bătălia 
care are loc la Nicopole, în 1396, şi care întăreşte poziţia otomanilor în 
Balcani, se soldează cu înfrângerea creştinilor. În ceea ce-l priveşte pe Mir- 
cea, istoricul N. lorga scrie: «Episodul încărcat de mari încercări al crucia- 
dei generale era încheiat pentru el. Ceea ce îi rămânea de făcut era să-şi re- 
câştige scaunul şi să adopte o politică de apărare prudentă având în vedere 
revanşa otomană care trebuia în mod necesar să-l implice»” (p. 41). 


Prin urmare, în viziunea doamnei Durandin despre istoria românilor 
victoria de la Rovine nu există. Tot așa cum Învățăturile lui Neagoe 
Basarab către fiul său Theodosie nu există ca operă a culturii române, ci 
doar ca scriere de comandă aparținând grecului Manuil din Corint (p. 36 
din versiunea română). Autoarea adoptă prin urmare teoria lui L. Vra- 
noussis, la care însuşi autorul ei renunţase în cele din urmă, refuzând să-şi 
tipărească ultima comunicare, la cel de al XIV-lea Congres internațional de 
studii bizantine de la Bucureşti. 

Numele Rovine apare doar alăturat de înfrângerea de la Nicopole, 
spre a explica reînstăpânirea otomană asupra Dobrogei, de altfel fictivă. 
Cum tot fictivă este şi afirmaţia că Țara Românească s-ar fi aflat „sub pro- 
tectorat maghiar”. 

Ca şi domnul Georges Castellan, doamna Durandin şi-a propus nu să 
ne servească în ochii cititorilor occidentali, ci mai degrabă invers. Motivele 
nu ne interesează. 


3. Un an mai târziu, în 1996, Jon Bulei publică Scurta istorie a ro- 
mânilor la Editura Meronia, repurtând un mare succes. Pe lângă cele patru 
ediții apărute până acum (a doua în 2004, a treia în 2006 şi a 4-a în 2007) 
Editura Meronia a publicat versiunea engleză A short History of Romania 
în 1998, 2005 şi 2007 şi în 2005 Breve histoire de la Roumanie. Version 
française par Ileana Cantuniari. 

În capitolul V intitulat Rezistență şi supunere, un paragraf este inti- 
tulat Eroi medievali, şi aici îl găsim, fireşte, pe „Mircea cel Bătrân”; 

„Tara Românească este cel de-al doilea spaţiu românesc ameninţat de 
otomani. Graţie eforturilor lui Vlaicu (Vladislav I, 1364-c. 1376) şi mai 
ales ale lui Mircea cel Bătrân (1386-1418), ofensiva otomană, care atinsese 
linia Dunării, este stăvilită. Trecerea Dunării de către Baiazid, în 1395, 
duce la victoria lui Mircea de la Rovine, iar ulterior la riposta euro- 
peană, cruciada cavalerilor, zdrobită însă de otomani în 1396 la Nico- 
pole, pe Dunăre. 

Mircea cel Bătrân profită de înfrângerea otomanilor la Ankara, în 1402, 
de către căpetenia mongolă Timur Lenk şi se amestecă în luptele pentru 
succesiunea la tron din imperiu. Dar nu are norocul să susțină pe cine tre- 
buie, respectiv pe Mehmed I, care câştigă tronul. După 1415, Mircea îl 
sprijină pe fratele lui Mehmed I, Mustafa Çelebi. Dar nu are nici de data 
aceasta noroc şi, în 1419 şi 1420, după moartea lui Mircea cel Bătrân, 
Ţara Românească este atacată şi jefuită de o puternică armată oto- 
mană, prilej cu care două importante cetăți la Dunăre, Turnu şi Giur- 
giu, sunt ocupate şi transformate în raiale, împreună cu împrejuri- 
mile” (p. 39). 


În ultima ediţie, din 2007, textul ce-l priveşte pe Mircea este mutat la 
un paragraf anterior, intitulat Țara Românească (p. 43-44) şi amplificat. 
După cuvintele „duce la victoria lui Mircea la Rovine” este dat întreg pasa- 
jul din Chalcocondil, după care continuă: 


„Lupta s-a dat într-un loc întărit cu şanţuri (Rovine). Şi cronica ne spune 
că râul ce străbătea câmpul de bătaie „curgea roşu de sângele ce ieşea din 
mulțimea trupurilor căzute”. Este cea dintâi victorie românească de 
răsunet în luptele cu turcii. Ea n-a putut fi reeditată la Nicopole în 1396, 
în cruciada târzie a cavalerilor europeni, la care Mircea participă şi care 
este zdrobită însă de otomani, tactica propusă de el nefiind acceptată de 
cavaleri. Între timp, în toamna şi iarna anului 1395-1396, Mircea are de 
făcut faţă şi încercării lui Vlad, o rudă de a lui, de a-i uzurpa tronul, cu 
ajutor polon. Este şi momentul în care Valahia încheie prima capitu- 
latie cu Poarta Otomană, prin care, în schimbul unui tribut şi al recu- 
noaşterii suzeranității otomane, ţara îşi păstrează autonomia. 

Mircea cel Bătrân profită de înfrângerea otomanilor la Ankara în 1402, 
de către căpetenia mongolă Timur Lenk şi se amestecă în luptele pentru 
succesiunea la tron în imperiu. În 1404 reocupă Dobrogea şi înfrânge la 
Silistra o armată otomană. Este momentul culminant al domniei sale, când 
se putea intitula, cum niciun alt domn al Valahiei n-o va mai putea face: „Zo 
Mircea mare voievod şi domn, din mila lui Dumnezeu şi cu darul lui Dum- 
nezeu, stăpânind şi domnind peste toată ţara Ungrovlahiei şi a părților de 

peste munţi, încă şi către părțile tătăreşti şi Amlaşului şi Făgăraşului 
herțeg şi domn al Banatului Severinului şi de amândouă părțile pe toată 
Podunavia încă şi până la Marea cea Mare şi stăpânitor al cetăţii Dârsto- 
rului ”. 

Dintre fiii lui Baiazid care se luptau pentru sultanat, alături de Ştefan 
Lazarevici al sârbilor, Mircea cel Bătrân îl susţine pe Musa, care-l înlătură 
pe Suleiman, în 1411, dar care, la rândul lui, e înfrânt de Mehmed în 1413. 
Îl susţine apoi pe Mustafa, dar iarăşi nu are noroc, Mehmed I ieşind vic- 
torios din lupta fratricidă pentru tron. În 1419 şi 1420, după moartea lui 
Mircea cel Bătrân, Ţara Românească este atacată şi jefuită de o puter- 
nică armată otomană, prilej cu care două importante cetăţi la Dunăre, 
Turnu şi Giurgiu, sunt ocupate şi transformate în raiale, împreună cu 
împrejurimile” (p. 43-44). 


Cu excepţia afirmației despre „prima capitulaţie cu Poarta Otomană” 
(adăugată neinspirat la prima ediţie) şi despre „reocuparea Dobrogei”, este 
prima istorie a românilor, de la Dionisie Fotino şi trecând prin tot sirul de 


autohtoni şi străini în care expunerea este curățată de karma biseculară'%. 


4. În acelaşi an la laşi apare impunătorul şi luxosul volum de 723 de 
pagini format mare A History of Romania. Edited by Kurt W. Treptow, 
The Center for Romanian Studies. The Romanian Cultural Fundation, cu 
zece autori, nume cunoscute şi prestigioase, româneşti şi străine. O carte 
prin excelență destinată acelei străinătăţi curioase să afle mai mult despre 
noi, cei ce agitasem, fie şi la suprafaţă, apele istoriei în dece: ie 1989. 

Ce se poate citi acolo, în cea mai răspândită limbă internaţională de 
azi? lată: 


„On 17 May 1395, Mircea the Old defeated a powerful Ottoman Army 
led by the Sultan Bayezid I at the battle of Rovine. Nevertheless, the 


'% În 1937 a apărut la Paris versiunea franceză a singurei adevărate istorii a 
românilor „de l’époque romaine à l'achevement de l'unite” scrisă de un istoric străin, 
de R.W Seton-Watson. Din păcate, şi autorul englez stă sub povara acestei karme. 
Şi pentru el, Mircea, „qui fit mieux que se defendra dans une bataille memorable dans 
les marais de Rovine sur le Danube, sauvant ainsi son pays d'une conquête immi- 
nente” „comprit que sa situation était désespérée et il s'enfuit en 1395 en Transyl- 
vanie, ou il signa un traite d'alliance avec le nouveau roi de Hongrie Sigismund de 
Luxemburg, qui avait épousé la fille héritière de Louis» (p. 37). Despre Rovine în 
plus doar propoziţia: „Ce la semble-t-il que le roi Marko, héros de la légende serbe, 
trouva la mort en se battant ignominieusement dans les rangs des Turcs”. 

numerical inferiority of his troops and the threat of new attacks by the 
regrouped Ottoman forces compelled Mircea to retreat toward Argeş, 
the capital of the country at that time. Pursued by the invaders and 
abandoned by some of his boyars who allied with his rival Vlad, 
Mircea was forced to take refuge in Transylvania, while the sultan 
installed Vlad I (the usurper) on the throne. 

For the next two years, Mircea and Vlad struggled for the throne of 
Wallachia, each ruling over parts of the principality. As part of his efforts 
to consolidate his position, Mircea the Old participated alongside Christian 
forces at the Crusade of Nicopolis, organized by Sigismund of Luxem- 
bourg in September 1396. Undisciplined and badly oumumbered, the cru- 
sading army was almost totally destroyed. Nevertheless, Mircea recovered 
and by the following year he had succeeded in definitively regaining 
possession of his throne from Vlad I. After the death of Sultan Bayezid in 
1402, who had been defeated by the Mongol leader Tamerlane at the battle 
of Ankara that year, Mircea the Old intervened in the Ottoman civil war, 
supporting the efforts of Bayezid’s son Musa and, later, an illegitimate son, 
Mustafa, to accede to the imperial throne. Although his candidates to the 
Ottoman throne were ultimately defeated Mircea’s role in the conflict in- 
creased the prestige of his country and its role in Southeastern Europe. 

After the victory of Mehmed 1, the new sultan launched a campaign 
against Wallachia; Mircea was forced to recognize Ottoman suze- 
rainty, agreeing to pay tribute to the sultan in 1415, though retaining 
complete autonomy in internal affairs. Through his tenacious and 
resistance and judicious policy of alliances, together with his diplomatic 
and military victories, Mircea prevented the Turks from extending their 
rule north of the Danuve. Nevertheless, Dobrodgea was lost to the Otto- 
mans after the campaign of 1415 (p. 99-101). 


[Pe data de 17 mai 1395, Mircea cel Bătrân a învins o puternică armată 
otomană condusă de Baiazid în bătălia de la Rovine. Cu toate acestea, 
inferioritatea numerică a trupelor sale şi amenințarea unor noi ata- 
curi ale fortelor regrupate ale otomanilor l-au forțat pe Mircea să se 
retragă înspre Argeş, capitala țării din acea vreme. Urmărit de invada- 
tori şi abandonat de unii dintre boierii Săi, care se aliaseră cu rivalul său 
Vlad, Mircea a fost nevoit să se refugieze în Transilvania, în timp ce 
sultanul l-a instalat pe Vlad I (uzurpatorul) pe tron. 

În următorii doi ani, Mircea şi Vlad s-au luptat pentru tronul Valahiei, 
fiecare domnind peste anumite părți ale principatului. Ca măsură de conso- 
lidare a poziţiei sale, Mircea cel Bătrân a participat alături de forțele creş- 
tine la Cruciada de la Nicopole, organizată de Sigismund de Luxemburg în 

septembrie 1396. Lipsită de disciplină şi în foarte mare inferioritate 
numerică'“%, armata cruciată a fost distrusă aproape în totalitate. Cu toate 
acestea, Mircea şi-a revenit şi până în următorul an reuşise să îşi recupereze 
definitiv tronul de la Vlad |. 

După moartea sultanului Baiazid în 1402 (sic?) care fusese învins în 
acel an de conducătorul mongol Tamerlan în bătălia de la Ankara, Mircea 
cel Bătrân a intervenit în războiul civil otoman, ţinând partea mai întâi 
fiului lui Baiazid Musa şi apoi unui fiu ilegitim, Mustafa, la urcarea pe tron. 
Deşi candidaţii săi la tronul otoman au fost în cele din urmă învinşi, rolul 
lui Mircea în conflict a mărit prestigiul țării şi rolul ei în Europa de 
Sud-Est. 

După victoria lui Mehmed I, noul sultan a pornit o campanie împotriva 
Valahiei. Mircea a fost nevoit să recunoască suzeranitatea otomană, 
acceptând să plătească tribut sultanului în 1415, păstrând totuşi auto- 
nomia totală în treburile interne. Prin tenacitatea şi rezistenţa sa şi prin 
judicioasa lui politică de alianțe Mircea i-a împiedicat pe turci să-şi extindă 
domnia la nord de Dunăre. Cu toate acestea, Dobrogea a fost pierdută în 
fața otomanilor după campania din 1415.) 


5. Tot în 1996 şi tot în limba engleză s-a publicat History of the 
Romanians. From the origins to the Modern Age de Mircea Dogaru şi 
Mihail Zahariade, Bucharest, Amco Press Publishing House. De data asta 
şi coordonarea finală a materiei şi scrierea ei aparţin la doi autori români. 
De la dânşii, cititorul englez şi anglofon află că: 


„The campaign of 1393/1394 of the army of the Romanians Country 
against the base of Akingians in Karinovasî (Karnobat) proved a large 
strategical vision, the value of the offensive for intercepting and annihi- 
lating the live force ofthe enemy. The Ottoman riposte was stopped on 10% 
October, 1394 in “Rovine” on the river of Argeş, by a night attack, what 
compelled Bayezid 1 to mobilize the entire fighting capacity of the empire: 
the forces of Rumelia and Anatolia, the Akingians and the Balkan vassals. 

Being started on several directions, the new Ottoman offensive was 
stopped in the summer of 1395, at the foot of the stronghold of Argeş, 
where there was the old capital of the country, but the defect of his ally, as 
the Hungarian forces did not arrive in time at the battle field, allowed 
the Sultan to consolidate his position on the Northern bank of the 
Danube, and Mircea was temporarily replaced from reigning, by his 
nephew, Vlad Basarab. 


16% Vezi afirmaţia contrară la p. 434. 

In spite of the Ottoman victory at Nikopol (25th September, 1396) over 
crusade carried out to retort, where the army corps (1.000 soldiers) of the 
prince Mircea fought close by the knights of France, Flandre and the sol- 
diers of the King Sigismond — the situation was however restored in Țara 
Românească through the efficient support given by Stibor — the voivode of 
Transylvania — in the years of 1396/1397 to the legitimate dominus Mircea 
the Old. The restauration of Mircea determined the Anti-Ottoman war to be 
resumed. The dynastic crisis (1402-1413) in the Ottoman State, which 
started the political scene lost Bayezid, who was captured by Timur Lenk 
in the battle of Ankara (1402), enabled the Romanians to move away the 
peril from their borders. By sustaining some candidates (Mussa and Mus- 
tafa) to vacant-left throne or the reforming sheik Bedr-ed-Din, Mircea the 
Old became actually the arbitrator of the South-East European policy 
during that time” (p. 165-167). 


[Campania din 1393/1394 a armatei Țării Româneşti împotriva akin- 
giilor în Karinovasi (Karnobat) a dat dovadă de largă viziune strategică, 
precum şi de valoarea ofensivei în interceptarea şi anihilarea forței 
inamicului. Riposta otomană a fost oprită la data de 10 octombrie 1394 la 
„Rovine” pe râul Argeş, printr-un atac nocturn, lucru care l-a obligat pe 
Baiazid | să mobilizeze întreaga capacitate de luptă a imperiului: forțele 
din Rumelia şi Anatolia, akingienii şi vasalii balcanici. 

Fiind începută din mai multe direcții, noua ofensivă otomană a fost 
oprită în vara anului 1395, la poalele locului întărit de la Argeș, unde 
se afla vechea capitală a ţării. Dar defecțiunea aliatului său (forțele 
ungare nu au ajuns la timp pe câmpul de luptă) i-a permis sultanului 
să-şi întărească poziţia pe malul nordic al Dunării, iar Mircea a fost 
înlocuit temporar la domnie de către nepotul său, Vlad Basarab. 

În ciuda victoriei otomane de la Nicopole (25 septembrie 1396) împo- 
triva cruciaților chemaţi ca să dea replică și unde trupele lui Mircea (1.000 
de soldați) au luptat alături de cavalerii Franței, Flandrei şi de soldații 
regelui Sigismund, s-a produs restaurarea în Țara Românească a domnului 
legitim — Mircea cel Bătrân — în anii 1396/1397, prin sprijinul eficient 
oferit de către Ştibor, voievodul Transilvaniei. 

Restaurarea lui Mircea a determinat reluarea războiului anti-otoman. 
Criza dinastică (1402-1413) în statul otoman, care a început după părăsirea 
scenei politice de către Baiazid, capturat de către Timur Lenk în bătălia de 
la Ankara (1402), le-a permis românilor să îndepărteze pericolul de la 
graniţele lor. Susţinând pe unii dintre candidați (Musa şi Mustafa) la tronul 
lăsat liber, sau pe şeicul reformator Bedr-ed-Din, Mircea cel Bătrân a de- 
venit, de fapt, arbitrul politicii sud-est europene în acea vreme]. 

Apare aici pentru prima oară ideea că „a doua campanie”, din mai 
1395, a fost cauzată de eşecul celei dintâi, idee pe care o vom regăsi şi în 
Istoria României în date. 

Că bătălia de la Rovine s-a dat noaptea, este prima oară când o aflăm 
de la cei doi autori. Din izvoarele otomane ştiam că tocmai la venirea 
nopții, constatând că nu câştigaseră bătălia, sultanul l-a întrebat pe înțelep- 
tul Evrenos bei de ce, şi ce să facă. Acesta l-a sfătuit să dea poruncă să se 
arunce pe întuneric morţii otomani în râu, şi a doua zi când a văzut că doar 
ai lui au murit, Mircea s-a înspăimântat şi s-a supus. Un mod de a recu- 
noaşte înfrângerea, dar apoi a o „cosmetiza” prin povestea cu sfârşit fericit! 

Din cronica lui Chortasmenos tradusă de Mihail Moxa din versiunea 
slavă ştim că se întunecase cerul de mulțimea săgeţilor! Când, noaptea? 


6. Anul 1997 a văzut apariţia la Univers enciclopedic a celei mai im- 
portante şi mai personale „cărți de autor” dedicate întregii istorii a româ- 
nilor după ale lui A.D. Xenopol, N. Iorga Constantin C. Giurescu şi Gh.l. 
Brătianu, şi alături de ele: O istorie sinceră a poporului român de Florin 
Constantiniu, actualmente membru al Academiei Române. 

Ajunsă la a patra ediţie „revăzută şi adăugită” în 2008, ea rezervă un 
titlu pentru 


„Rovine: o bătălie hotărâtoare 

Avansul rapid al statului otoman în Peninsula Balcanică a creat — aşa 
cum s-a arătat — o amenințare pentru Țara Românească. Mircea cel Bătrân a 
reacționat luând sub autoritatea sa țara despotului Dobrotici — Dobrogea — 
şi trimițând un corp de oaste pentru a-l sprijini pe cneazul Lazăr al Serbiei 
în bătălia de la Kosovopolje (1389), încheiată cu înfrângerea forțelor 
creştine. 

Scurt timp după biruinţă, noul sultan, Baiazid (fiul lui Murad, ucis la 
Kosovopolje), s-a angajat în operaţii militare în Anatolia, astfel că replica 
otomană la acţiunile lui Mircea a fost dată de unul din vestiții comandanți 
otomani, Firuz-bei, care a efectuat o incursiune de pradă (akîn) în Țara 
Românească (probabil în a doua jumătate a anului 1389). 

Atacul otoman l-a găsit pe domnul Țării Româneşti în raporturi tensio- 
nate cu regele Ungariei, Sigismund de Luxemburg, ca urmare a diferendu- 
lui mai vechi privind Banatul de Severin. Pentru a contracara ameninţarea 
ungară, Mircea cel Bătrân a intrat în legătură — prin intermediul domnului 
Moldovei, Petru Muşat — cu regele Vladislav Jagiełło al Poloniei şi a 
încheiat o alianță (1389), reînnoită în 1390 şi 1391. 

Prezența otomană la Dunăre impunea însă cooperarea dintre Ţara Ro- 
mânească şi Ungaria, astfel că Mircea cel Bătrân a tras concluziile din noul 
cadru geostrategic. În 1392, el şi-a coordonat acţiunea atât cu Sigismund de 
Luxemburg, intrat în campanie împotriva otomanilor cât şi cu emirul de 
Sinop (Anatolia). Domnul Ţării Româneşti a întreprins un atac asupra 
bazei de achingii de la Karinovasi, la sud de Munţii Balcani. Lovitura viza 
pe acei călăreți otomani (achingii) care efectuau incursiunile de pradă la 
Dunăre (akin). 

Prin relaţiile sale cu emirii anatolieni şi cu regele Ungariei, precum şi 
prin iniţiativele militare, Mircea începea să reprezinte o primejdie pentru 
stăpânirea — încă neconsolidată — a Porții în Balcani, astfel că Baiazid a 
decis să elimine Ţara Românească, în calitate de factor de putere, printr-o 
expediţie condusă chiar de el. 

Pentru a-şi consolida poziţia, în perspectiva iminentei invazii otomane, 
Mircea a încheiat un tratat cu Sigismund de Luxemburg (Brașov, 7 martie 
1395) privind modalitatea de cooperare militară împotriva turcilor, 

Atacul otoman nu a întârziat, în mai sau, poate, la început de toamnă, 
Baiazid a trecut Dunărea. Domnul român a folosit tactica destinată să 
devină tradițională. [...] [se citează textul lui Chalcocondil] 

Bătălia decisivă s-a dat la un loc întărit cu şanţuri (de aici Rovine). Sur- 
sele relevă amploarea încleştării; cronica bulgară afirmă — pentru a înfățișa 
pierderile mari suferite de ambele părți — că râul ce străbătea câmpul de 
bătălie „curgea roşu de sângele ce ieşea din mulțimea trupurilor căzute”. 
Victoria rămase, în cele din urmă, de partea lui Mircea (17 mai 1395). 

Eliberată de teama stăpânirii otomane, boierimea se scindează: o parte 
rămâne fidelă lui Mircea şi politicii sale de luptă antiotomană; alta, par- 
tizană a păcii prin plata tributului către Poartă, se grupează în jurul unei 
rude domneşti, Vlad, care caută — evident sprijinul Poloniei, recunoscân- 
du-l pe Vladislav Jagiełło ca suzeran. 

Este foarte probabil ca Vlad să fi obținut — odată cu plata tributului către 
Poartă — recunoaşterea statului de autonomie a Ţării Româneşti de către 
sultan. Tradiţia politică munteană a atribuit lui Vlad primirea celei 
dintâi capitulaţii (ahdname) otomane — în cazul de faţă de la Baiazid — 
ceea ce ar putea fi o dovadă că în 1395-1396 a avut loc prima regle- 
mentare a raporturilor româno-otomane. 

Succesele turcilor au revigorat — prin reacţie — idealul cruciadei târzii. O 
oaste de cavaleri — mai ales burgunzi — din Europa Apuseană şi Centrală, 
condusă de regele Sigismund de Luxemburg, alături de care se afla și 
Mircea, a trecut Dunărea şi a întâlnit oastea otomană, condusă de Baiazid, 
la Nicopole (26 septembrie 1396). Experiența căpătată de Mircea în 
confruntările româno-otomane nu a putut fi valorificată, cavalerii apuseni 

preferând să dea impetuos lupta după obişnuinţele războiului din Vest, 
neadecvate confruntării cu otomanii. Dezastrul a fost total, sultanul însuşi 
fiind surprins de proporţiile victoriei sale. 

Înfrângerea de la Nicopole nu l-a împiedicat însă pe Mircea să res- 
taureze autoritatea asupra întregii Ţării Româneşti. Voievodul Tran- 
silvaniei, Ştibor de Stiboricz, l-a înlăturat din domnie pe Vlad, căzut în 
captivitatea voievodului. 

Anii 1395-1396 au avut o însemnătate capitală în istoria Ţării Româ- 
neşti; ei au închis în sine evenimente cu valoare paradigmatică pentru 
desfăşurarea istoriei româneşti în secolele următoare: a falimentat încer- 
carea sultanului Baiazid de a include spațiul dintre Carpaţi şi Dunăre în 
aşa-numita Casă a Islamului, adică a teritoriului guvernat de legea islamică 
şi având împlântate structurile sistemului timariot (feudalismul otoman). 
În condițiile eşecului invaziei otomane, clasa politică a Ţării Româneşti a 
manifestat două atitudini: lupta armată prin integrarea în cruciada târzie şi 
recunoaşterea supremaţiei otomane, a cărei expresie era plata tributului. 
Istoria relaţiilor româno-otomane are în filigran această paradigmă”. 


Urmează paragraful intitulat Făcătorul de sultani care se încheie 
astfel: 


„Odată cu moartea lui Bedreddin şi cu eşecul lui Mustafa lua sfârşit o 
ipostază de «făcător de sultani» a lui Mircea. Domnul român trebuia acum 
să se aştepte la riposta lui Mehmed, restauratorul puterii otomane. Infor- 
maţiile privind desfăşurările militare de la Dunărea de Jos sunt lacunare şi 
confuze. Se pare că, preocupat, mai întâi, să pună capăt legăturilor dintre 
Mircea şi emirul de Sinop cu ceilalți emiri anatolieni, Mehmed s-a îndrep- 
tat asupra Dobrogei, pe care a cucerit-o. Versiunea îndeobşte accep- 
tată a unei campanii sultanale împotriva Ţării Româneşti, urmată de o 
închinare” a lui Mircea, nu are suport documentar. Probabil că Meh- 
med l, care abia restabilise forța statului otoman, a şovăit să se aventureze 
într-o acțiune de felul celei întreprinse de tatăl său, temându-se că o campa- 
nie la nord de Dunăre putea să se încheie cu un nou Rovine, în măsură să 
compromită rezultatele efortului său restaurator. 

Domnia lui Mircea cel Bătrân rămâne importantă, în primul rând, prin 
inaugurarea cu succes a strategiei de disuadare a Porții otomane de a intro- 
duce administraţia directă între Carpaţi şi Dunăre şi prin oprirea tempo- 
rară la Dunăre a expansiunii otomane, ceea ce a salvat Țara Românească, 
în faza consolidării statale, de anihilarea politică” (p. 93-97). 


Deşi trei ediții poartă menţiunea „revăzută şi adăugită” autorului i-a 

scăpat mereu acel „sau, poate, la început de toamnă” anulat doar peste 
câteva rânduri de punerea clară a datei pentru care a optat: „17 mai 1395”. 

Peste expediţia lui Sigismund la Nicopolul Mic şi peste ecoul 
internațional şi consecinţele celor două victorii se sare. Episodul Vlad 
rămâne operă a boierimii autohtone (teza Barbu Câmpina) şi implică 
acceptarea tributului la turci (închinarea din 28 mai 1396, cu ceea ce-i 
obligă pe istorici să conchidă în această problemă este trecută sub tăcere). 
În niciun caz Vlad nu era „căzut în captivitatea voievodului” ci doar asediat 
de acesta în cetatea Dâmboviţei, atunci când a sosit şi Ştibor. N-a mai fost 
nevoie să-l înlăture el de pe tron, din moment ce o făcuse Mircea. Afirmația 
că „tradiţia politică munteană... etc.” nu are nicio bază. Vlad nu este cu- 
noscut nici măcar de Mihai Cantacuzino care a fabricat pentru Conferinţa 
de la Focşani „capitulaţiile”. Este descoperirea lui N. Iorga şi D. Onciul, 
ultimul atribuindu-i plata primului tribut al Ţării Româneşti la turct. A fost 
urmat de P.P. Panaitescu în 1944, care — fără a-l cita pe Dimitre Onciul — îşi 
făcea un merit personal din a fi demonstrat că nu Mircea „cel Bătrân” ci 
Vlad a plătit tribut lui Baiazid. 

În privinţa sfârşitului domniei, autorul se situează ferm, ca şi Ion 
Bulei, pe poziţia celor ce resping atât plecarea marelui domn „sub vremi” 
cât şi orice tratat cu noul sultan. În sfârşit, termenul „temporară” trebuie 
înlocuit la viitoarea ediţie. Secolele ce au urmat au demonstrat-o ca defi- 
nitivă, sau pentru totdeauna. 


7-8. În acelaşi an s-au publicat două cărți de Titu Georgescu: Istoria 
românilor, în seria de cursuri universitare „Spiru Haret”, apărută la Edi- 
tura Fundaţiei „România de mâine” şi Românii în istoria Europei, Editura 
Holding reporter, fără locul apariţiei, care este tot Bucureştiul 

În prima avem surpriza plăcută să găsim pe „Mircea cel Mare”, 
despre care citim cele ce urmează: 


„La luptele pentru stăvilirea înaintării Semilunei spre Dunăre sunt pre- 
zenți şi voievozi români, între care Mircea deţine un loc important, el încer- 
când să coalizeze pe sârbi şi unguri în lupta comună antiotomană. Tratatul 
său cu Sigismund de Luxemburg, din 1395, se află la originile proiec- 
tării unei cruciade europene cu oștiri de cavaleri din ducatele şi lan- 
durile germane, italiene, poloneze şi, bineînțeles, române. 

Victoriile turcilor la sud de Dunăre, urmate de atacuri la nord de fluviu, 

sunt întrerupte de micile, dar eroicele oştiri ale voievozilor din Țara Româ- 
nească, Transilvania şi Moldova. 

Sigur, nu au fost doar victorii, istoria reținând şi multe înfrângeri ale 
oştilor celor trei voievodate, ca şi neînţelegeri între voievozii lor, care au 
diminuat forța rezistenței antiotomane. Istoria reține acei conducători ai 
Ţărilor Române care, în fața pericolului otoman, au concentrat eforturile 
militare româneşti din cele trei provincii, au stimulat alianţa lor, străduin- 
du-se să creeze un front creştin antiotoman mai larg. Aliate în timpul lui 
Mircea cel Mare, Petru Muşat, Alexandru cel Bun şi al altor voievozi, Țara 
Românească şi Moldova au căutat, în momente de cumpănă, sprijin în 
Transilvania, care, la rându-i, mai ales în condiţiile de criză ale puterii 
regale maghiare, îşi baza securitatea pe apropierea politică de celelalte 
două Ţări Româneşti. 

Mircea cel Mare, la sfârşitul secolului XIV, prin victoria împotriva 
Porții (Rovine 1395), a împiedicat atacurile spre Transilvania şi Moldova. 
Într-o vreme când tulburările politice interne din regatul maghiar îl împie- 
dicau pe regele Sigismund să-şi exercite o autoritate efectivă în ținuturile 
din sudul Transilvaniei, aceste ţinuturi au căutat autoritatea Țării Româ- 
neşti. 

Poziţia deținută de Mircea cel Mare prin stăpânirea sudului Transilva- 
niei, bunele lui relații cu Moldova creau convergente în politica externă a 
celor trei voivodate în faţa primejdiei otomane, Mircea fiind, după expresia 
istoricului german Leunclavius, «principe între creştini, cel mai viteaz şi 
cel mai ager»” (p. 43-44). 


În a doua carte, regăsim acelaşi text, la p. 31. 


9. În sfârşit, anul 1997 vede şi apariția a două instrumente de lucru. 
Primul este volumul de 500 de pagini intitulat Zstoria României. Enciclo- 
pedie de Costin Scorpan, finanțat de Ministerul Culturii. lată ce citim la 


„Lupta de la Rovine 

Baiazid Fulgerul s-a aruncat cu iuțeală asupra Ţării Româneşti, în frun- 
tea unei armate de 40.000 de ostaşi bine pregătiţi. I s-a adăugat oastea vasa- 
lilor săi sârbi, plus macedoneni ai lui Ştefan Lazarevici, Marko Kralevici şi 
Constantin Dejanovici (8.000 de soldaţi). Oastea română nu trecea de 
10.000. Mircea a evitat lupta directă, a evacuat satele pe o mare întindere în 
calea lui Baiazid, a pustiit locurile; însă Mircea nu a pierdut contactul cu 
duşmanul, hărțuindu-l mereu, mai ales nopțile. Grupurile răzlețe de osmani 
în căutare de hrană erau nimicite fulgerător. Obosită, oastea lui Baiazid a 
ajuns pe malurile Argeşului, nu departe de capitala Curtea de Argeş. La 
Rovine s-a dat marea bătălie, la 10 octombrie 1394. Încleştarea a fost ex- 

trem de sângeroasă. Baiazid s-a retras în grabă; aflase şi de sosirea la 
Timişoara a trupelor lui Sigismund de Luxemburg, aliatul lui Mircea. 
Intrigile boiereşti l-au obligat totuși pe Mircea să se retragă în Ardeal” 
(p. 377). 


La Mircea cel Bătrân: 


„Fiul lui Radu I şi frate al lui Dan I. Statul feudal a atins cea mai mare 
întindere: Muntenia. Dobrogea cu Dristorul, Banatul Severinului, Basa- 
rabia de Sud. Făgăraşul şi Amlaşul (în Transilvania). Mircea cel Bătrân a 
purtat multe războaie, totuşi țara a cunoscut o puternică dezvoltare eco- 
nomică (mineritul, meşteşugurile, comerţul). S-a îmbunătăţit organizarea 
militară. A crescut prestigiul Țării Româneşti. S-au construit cetăţi, s-a întă- 
rit linia de apărare a Dunării. S-au stabilit relaţii bune cu Moldova, Polonia, 
Ungaria. Mircea a condus grele lupte de apărare împotriva expansiunii 
otomane, terminate cu victorii. La sfârşitul domniei sale, Mircea a inter- 
venit chiar în luptele de succesiune din Imperiul Otoman” (p. 413). 

Lupta de la Rovine (1394 oct. 10) 

Vlad (Uzurpatorul) în Țara Românească 

Tratatul cu Sigismund de Luxemburg, la Braşov (1395, mart.) 

Lupta de la Nicopole (1396, sept. 25). 

Recucerirea Ţării Româneşti de către Mircea cel Bătrân (1396, dec.) 

Luptele antiotomane din Toamna 1397 (1397, sept.-oct.) 

Căderea Vidinului sub turci (1398) 

Campania în Moldova (1400) 

Expediția de pradă a turcilor din 1401 

Cucerirea Chiliei de la genovezi (1402) 
Mircea cel Bătrân asociază la domnie pe Mihail (1408) 
Apogeul puterii lui Mircea cel Bătrân (1409-1418) 

„lo Mircea...” (Titulatura lui Mircea cel Bătrân) 

Mircea cel Bătrân acceptă plata haraciului (1415) 

Turnul devine raia (1417) 

Ultima luptă cu turcii. Sfârşitul lui Mircea cel Bătrân (1417-1418, 
ian.) 
„Tetraevanghelul lui Nicodim” (1404-1405) 

Mircea cel Bătrân acceptă plata haraciului 

Mircea acceptă, la 1415, plata unui haraci de 3.000 de galbeni Im- 
periului Otoman, în schimbul garantării independenţei țării. Faptul 
nu însemna supunerea față de turci. Sultanul, în schimbul haraciului, 
asigură independența Ţării Româneşti şi promitea că cetele de azapi şi 
achingii nu vor mai ataca şi jefui ţara. 

Pacea cu Imperiului Otoman era doar un armistițiu. În anul următor 

Mircea a refuzat plata haraciului şi s-a amestecat din nou în treburile in- 
terne turceşti. O armată munteană a ajutat pe Mustafa, pretendent la tronul 
sultanilor, care a fost însă înfrânt. În 1417, a sprijinit pe şeicul Bedr-ed- 
Din, reformator religios otoman, care a fost adăpostit în Țara Românească, 
pregătind o răscoală împotriva ordinii de stat otomane. Răscoala a fost 
înfrântă”. 


Precum vedem, şi istoricul Costin Scorpan are darul de a citi, peste 
şase veacuri, ce conţinea aranjamentul „din 1415”, inclusiv suma exactă a 
ha- raciului şi moneda în care se plătea! 


10. Al doilea este Dicţionar de istoria românilor de Georgeta 
Zmeu, apărut la Editura Trei [Bucureşti]. Aici găsim: 


„Rovine, termen a cărui etimologie a fost diferit interpretată de către 
istorici şi care au propus sensul de: „şanţuri”, „ruine”, „teren mlăştinos”, 
„locuri râpoase”. Cu privire la localizarea bătăliei, Nicolae Iorga, ba- 
zându-se pe izvoarele narative balcanice, o plasează în ținuturile olteneşti 
„pe Dunăre, pe valea mlăştinoasă a Jiului”. Alţi istorici o localizează în 
„șesul doljan”, sau „în Dolj”. Istoriografia mai nouă aduce argumente 
pentru localizarea pe valea Ialomiței sau Argeşului, această ultimă 
părere tinzând să se impună în ultima vreme. Cu privire la datare, s-a 
admis că au fost două bătălii. Prima, la 10 octombrie 1394, în care 
Baiazid a fost înfrânt. Cu toată victoria repurtată la Rovine, pentru 
Mircea a intervenit o situaţie pe care n-o prevăzuse: trădarea unei 
părți a boierimii, care a trecut de partea unui boier numit Vlad, spri- 
jinit de turci. Vlad I (Uzurpatorul) ajunge stăpân pe centrul ţării, până 
la Dunăre, inclusiv Argeşul, intitulându-se, la 28 mai 1396, Wlad Wo- 
yewoda Bessarabie necnon Comes de Seuerinio. Acesta a devenit pionul 
de manevră al turcilor, al regelui polon şi al lui Sigismund de Luxemburg. 

În aceste condiţii, la 7 martie 1395, Mircea încheie la Braşov un tratat cu 
Sigismund de Luxemburg, care conţine clauze reciproce pe picior de ega- 
litate. A doua bătălie, localizată tot la Rovine (pe Argeş), după ipoteza 
susținută de Bogdan Petriceicu Hasdeu, ar fi avut loc la /7 mai 1395. 
Această acţiune militară este menţionată în cronica franceză. Cronica de la 
Saint Denis” (p. 328). 


Despre Mircea „cel Bătrân” nu găsim un articol, în dicţionar nefiind 
incluşi domnii. Dar avem despre: 


KARÎNOVASI, bătălia de la, după primul atac turcesc la nordul Dunării 
din 1390 şi mai ales după cucerirea Bulgariei (1393), Țara Românească era 

direct ameninţată. După ce ţaratul lui Şişman a fost transformat în paşalâc, 
trupele turceşti intră pe pământul românesc al Dobrogei, unde ase- 
diază şi cuceresc Silistra. Leunclavius, cronicarul turc (sic/), menţionează 
că cetatea a fost cucerită prin viclenie. În aceste împrejurări, în timp ce oas- 
tea otomană s-a retras din acea zonă, Mircea cel Bătrân a elaborat planul 
unei campanii ofensive de mari proporţii, al cărui obiectiv esenţial viza 
slăbirea considerabilă a forțelor turce prin distrugerea principalei lor baze de 
operaţii din Rumelia, aflată în zona Karînovasi (azi Karnobat în Bulgaria), 
de la poalele sudice ale Munţilor Balcani. Hotărârea era deosebit de îndrăz- 
neaţă, deoarece oastea română trebuia să parcurgă 250 km, în majoritate 
teren muntos, greu practicabil în condiţii de iarnă aspră. Mircea a ales mo- 
mentul propice — absenţa din partea europeană a imperiului a lui Baiazid |, 
reținut de rezolvarea unor probleme urgente în Asia Mică. În fruntea unui 
rapid corp expediționar alcătuit din cavalerie uşoară, voievodul a trecut pe 
malul drept al Dunării, în iarna 1393/1394, abătându-se năprasnic 
asupra satelor şi oraşelor. La traversarea Balcanilor, pentru a înşela ina- 
micul asupra intenţiilor sale, Mircea şi-a împărţit oastea în două grupări: 
una principală, sub comanda sa, care urma să străbată muntele prin defi- 
leul Gali-Kavak — cea mai scurtă comunicaţie între Sumen (Şumla) şi Ka- 
rînovasî, alta secundară, care a trecut prin pasul Kotel-Kazan — punct de 
legătură între localitățile Osman-bazar şi Sliven. Sincronizându-şi acţiu- 
nile, cele două grupări s-au întâlnit la ieşirile sudice din munți şi au coborât 
fulgerător în câmpia de la Karînovasi, surprinzând total nepregătită de 
luptă tabăra akângiilor prădalnici din regiune. Bătălia a fost scurtă şi 
violentă, iar victoria voievodului român desăvârşită. Victoria românească 
este recunoscută, inclusiv de izvoarele turceşti. 

Acţiunea militară rapidă şi surprinzătoare a forțelor militare româneşti 
conduse de Mircea cel Bătrân, a evidenţiat nu numai posibilitatea opririi 
expansiunii otomane la nord de Dunăre, dar şi a nimicirii potenţialului ei 
armat în Europa. Motivația lui Mircea — pedepsirea celor care îi prădaseră 
țara în 1390 şi preîntâmpinarea unei invazii otomane pe teritoriul românesc 
— arată concepția şi execuția militară a domnitorului (alegerea momentului 
propice — iarna — şi când trupele otomane erau în Asia Mică, oastea de ca- 
valerie care a străbătut rapid, în patru zile, o distanţă de 250 km, angajarea 
forțelor pe două direcţii convergent, atacul prin surpriză etc.). Unul din 
rezultatele imediate ale campaniei a fost redobândirea cetății Silistra, 
în care Mircea a instalat o puternică garnizoană românească. 

Acţiunea militară de la Karînovasî, cu profunde efecte politice, este 
prima campanie ofensivă europeană îndreptată împotriva Imperiului Oto- 
man. Ea a determinat o situaţie nouă (politică şi militară) în sud-estul 
european, demonstrând atât otomanilor, cât şi regatelor vecine — Ungaria şi 

Polonia — valenţele strategice şi forța militară ale teritoriului românesc şi 
ale poporului român. Voievodul Ţării Româneşti s-a impus în conştiinţa 
contemporanilor ca „unul din principalii organizatori ai grupării antioto- 
mane europene” în acţiunea de stăvilire a expansiunii otomane. Din ambele 
direcții — a turcilor şi a forțelor creştine — apărea evident că factorul româ- 
nesc intervenise în raportul de forțe. Anul 1394 consacră pe români, pentru 
două secole, ca principalul factor de frânare a expansiunii otomane” (p. 
198-199), 


Anul următor 1998 a văzut apariţia a două volume în colaborare, pe 
copertele cărora se citesc din nou nume ilustre. 


11. Primul s-a tipărit în limba engleză în seria East European mono- 
graphs, Boulder, Distributed by Columbia University Pres, New York şi 
are drept coordonatori pe Dinu C. Giurescu şi Stephen Fischer-Galaţi, 
iar ca autori ai capitolelor ce o alcătuiesc, alături de cei doi, pe Alexandru 
Vulpe, Stelian Brezeanu, Ștefan Andreescu, Mihai Maxim, Gheorghe Pla- 
ton, Dan Horia Mazilu, Dan Berindei, Constantin C. Giurescu, Glenn- 
Torrey, Ghiţă Ionescu, Nicolae Edroiu, Thomas Năgler şi Lya Benjamin. 
Titlul este Romania. A historic perspective. 

Din fericire, această carte, rod al unui efort colectiv de calitatea căruia 
simpla enumerare a numelor autorilor ne dă o idee, şi-a avut imediat o versi- 
une românească publicată la Cluj-Napoca de Fundaţia culturală română, 
Centrul de studii transilvane cu titlul O istorie a românilor. Studii critice. 
Pe lista coordonatorilor şi autorilor apare în plus profesorul Ion Aurel Pop. 

În această carte de 409 pagini (versiunea românească), despre Mircea 
cel Mare nu găsim însă decât trei rânduri şi chiar acelea într-o propoziție 
incidentă, dintr-o frază ce-i privea pe otomani: 


„Dimpotrivă, când otomanii se instalau pe termen lung la Dunăre, prin 
cucerirea de către Bayezid I a țaratelor de Târnovo (1393) şi Vidin (1396), 
de la care suveranul otoman prelua şi titlul de imperator, Țara Româ- 
nească se afla sub puternica ocârmuire a lui Mircea cel Bătrân sau cel 
Mare (1386-1418), personalitatea politico-militară remarcabilă, în tim- 
pul căruia Țara Românească a atins maxima sa întindere teritorială ”. 


Confruntarea de la Rovine nu este măcar amintită, deşi capitolul are 
titlul Principatele Române şi Imperiul Otoman (1400-1878) cu subtitlul 1. 
De ce n-au cucerit otomanii Principatele Române? În schimb, câteva rân- 
duri mai jos aflăm despre lancu de Hunedoara că „a reuşit să blocheze la 

Belgrad «poarta Europei» (1456), expansiunea otomană spre centrul Euro- 
pei, condusă de însuşi cuceritorul Constantinopolului, Mehmed al II-lea”. 
E drept, Mircea cel Mare reuşise aceasta în 1395 în fața lui Baiazid, şi 
capitolul este încadrat între 1400 şi 1878! De-aia? 

Pentru autorul lui — Mihai Maxim — vezi în volumul de față paginile 
117-128!5 şi 464-488. 


12. A doua carte din 1998 nu mai este o culegere de studii aşezată sub 
un titlu nu întru totul corespunzător conținutului, ci este realmente o sinteză 
pentru care cinci cunoscuți şi foarte apreciați specialişti şi-au împărțit 
epocile conform domeniului stăpânit: Mihai Bărbulescu Partea I — De la 
începuturile civilizaţiei la sinteza românească, Şerban Papacostea şi 
Pompiliu Teodor Partea II-a — De la geneza statelor româneşti (sec. XI- 
XIV) la națiunea română, Partea a III-a: Keith Hitchins Desăvârșirea 
națiunii române şi Partea a IV-a Dennis Deletant, România sub regimul 
comunist (decembrie 1947-decembrie 1989). Volumul este realmente o 
Istoria României scrisă în colaborare, dar ca o sinteză unitară. Alături de 
„cartea de autor” a lui Florin Constantiniu este fără îndoială cea mai reuşită 
şi folositoare cititorilor. 

În această sinteză era firesc să găsim înfățișat „scenariul” dedus de 
Şerban Papacostea, membru corespondent al Academiei Române, din 
„Cronica anonimă italiană”, iar sfârşitul domniei lui Mircea, desigur „cel 
Bătrân” este tot pierderea Dobrogei, închinarea şi tributul: 


„Începuturile conflictului dintre Țara Românească şi puterea otomană a 
fost urmarea intervenţiei lui Mircea la sudul Dunării, în teritorii a căror 
stăpânire o revendica şi sultanul Baiazid 1. Preluând stăpânirea Dobrogei, 
fosta ţară a despotului Dobrotici, al cărui fiu Ivanco dispăruse în luptele cu 
turcii, şi intervenind în favoarea lui Sracimir, țarul de Vidin, Mircea a 
declanşat inevitabil conflictul cu puterea otomană. După o primă invazie 
(sic!) a turcilor la nordul Dunării, în 1392, a urmat, sub comanda sultanului 
însuşi o mare campanie cu țel strategic: cucerirea țării sau instalarea unui 
candidat favorabil turcilor. 

Episodul principal al înfruntării dintre domnul Țării Româneşti şi 
sultanul Baiazid, în armata căruia se aflau și contingentele vasalilor 


165 În carte este prezentat: prof. univ. dr. la Universitatea din Bucureşti, director al 
Centrului de studii otomane, medievist, specialist în istoria Imperiul Otoman şi a 
relațiilor româno-otomane. 

săi balcanici, a fost bătălia de la Rovine, loc neidentificat situat proba- 
bil în regiunea muntoasă a Ţării Românești (10 octombrie 1394), unde 
turcii au suferit o grea înfrângere. În aşteptarea unei noi ofensive tur- 
ceşti, Mircea a încheiat un tratat de alianță cu regele Sigismund (Braşov, 7 
martie 1395). În mai 1395, Baiazid a revenit în forță şi a înfrânt oștile 
aliate, române şi ungare, victorie câştigată însă cu grele pierderi. Înţe- 
legând dificultăţile soluţiei radicale, cucerirea, Baiazid inaugurează poli- 
tica de atragere a Țării Româneşti în orbita Imperiului Otoman. În apli- 
carea acestei politici, sultanul a sprijinit pe un pretendent la domnie, 
Vlad care a acceptat să plătească tribut Porții Otomane. Fidel cauzei 
creștine, Mircea a participat în fruntea unui contingent românesc la cru- 
ciada de la Nicopole; în ciuda înfrângerii oştilor creştine (25 septembrie 
1396), el reuşeşte în cursul anului următor să-şi restaureze puterea în 
Ţara Românească. 

Înfrângerea catastrofală a lui Baiazid la Ankara de către Timur Lenk 
(1402) a deschis şi epoca marilor iniţiative ale lui Mircea în raport cu 
Imperiul Otoman, aflat în plină criză a fărâmiţării puterii ca urmare a 
destrămării unităţii sale şi a luptelor dintre pretendenţii la tron. Țelul prin- 
cipal al iniţiativelor politice şi militare ale domnului român a fost să 
împiedice restaurarea unităţii imperiului. Sprijinind, în cooperare cu 
alte puteri, diverşi pretendenți la succesiunea lui Baiazid, Mircea a încercat 
să îndepărteze primejdia otomană de țara sa. În 1409, perspectiva reinte- 
grării imperiului de către Suleiman îl determină pe Mircea să-l sprijine pe 
Musa, un alt fiu al lui Baiazid, aliat al beilor de Caraman şi de Sinope cu 
care domnul Ţării Româneşti a intrat în legături. Atrăgându-l în coaliţie şi 
pe despotul Serbiei, Ștefan Lazarevici, domnul român îi acordă sprijin 
militar pretendentului turc care, după câteva eşecuri, reuşeşte să preia con- 
ducerea părții europene a imperiului. În urma acestor acțiuni, Mircea a 
luat în stăpânire întreaga moştenire teritorială a despotului Dobrotici, 
ceea ce l-a adus în conflict cu Bizanțul, care revendica la rândul său 
aceste teritorii. 

Înlăturarea lui Musa de către Mehmet I (1413-1421), care a readus sub o 
singură stăpânire partea asiatică şi cea europeană a Imperiului Otoman, a 
determinat a doua intervenţie a lui Mircea în sprijinul unui pretendent la 
succesiunea lui Baiazid, anume Mustafa. Intrând în acţiune de partea 
adversarilor lui Mehmet I, între care se afla şi Veneţia, Mircea îl sprijină cu 
trupe pe Mustafa. Încercare eșuată care a provocat riposta sultanului; la 
începutul anului 1417, o mare oaste turcă invadează Țara Româ- 
nească, smulge stăpânirii lui Mircea Dobrogea şi impune domnului 
român să plătească tribut Porții Otomane. Tot acum, turcii ocupă 
unele puncte strategice pe ţărmul nordic al Dunării — Turnu și Giurgiu 

— de unde puteau mai lesne lansa raiduri devastatoare în interiorul 
ţării. Controlul asupra acestor centre a înlesnit mult instaurarea 
hegemoniei turceşti în Țara Românească” (p. 185-186). 


Din fericire, numele autorului va rămâne veşnic legat de marea sa 
descoperire, de care aici nu se mai face însă amintire. 


13. Cel ce şi-a asumat misiunea de a înfățișa şi explica istoria româ- 
nilor noilor generaţii a fost domnul Neagu Djuvara, autor prolific la o 
vârstă mai mult decât patriarhală, animator câţiva ani al emisiunii „istorie 
polemică” şi semnatar al unor frumoase albume pentru cei mai tineri, unul 
chiar despre luptele lui Mircea (natural tot „cel Bătrân”) cu turcii şi al 
volumului intitulat O scurtă istorie a românilor povestită celor tineri, 
publicată de Editura Humanitas şi care deţine recordul edițiilor până acum 
(1999, 2000, 2001, 2002, 2003, 2005, 2006, 2007), precum şi al unei serii 
de CD-uri în care ea poate fi ascultată oriunde există instrumentul necesar, 
inclusiv în maşină. 

Dintre toate titlurile examinate până aici şi dintre cele pe care le voi 
mai enumera, această carte scrisă şi orală a obținut cea mai mare audiență. 
De unde şi fireasca întrebare: ce va afla cititorul/auditorul, de la domnul 
Neagu Djuvara despre domnul român? 

lată ce se poate citi în spaţiul rezervat celui despre care ni se spune, 
până la urmă, că „De pe vremea lui Mircea cel Bătrân, pe care îl consi- 
der egal cu Ştefan cel Mare, a fost silită Muntenia să se supună tur- 
cului” (p. 74). 


Mircea cel Bătrân 

Am spus despre Marko Kraljevici că a murit la Rovine, dar încă n-am 
vorbit despre ce s-a întâmplat la Rovine. Trebuie să vorbim despre unul 
dintre marii domnitori ai Ţării Româneşti, care descinde din Basarab. Trec 
mai repede peste primii voievozi de după Basarab, pentru a ajunge la 
Mircea „cel Bătrân”. De ce i se zice „cel Bătrân”? Fiindcă mai târziu au fost 
alți domnitori cu numele „Mircea”, iar cronicarii, vorbind de Mircea, cel 
din veacurile trecute, i-au spus „cel Bătrân” (şi marele nostru Eminescu s-a 
înşelat crezând că Mircea era bătrân când s-a bătut la Rovine cu sultanul). 
Mircea, la bătălia de la Rovine, era un domnitor încă tânăr. Domnește 32 de 
ani, cu întrerupere de vreo doi ani, după faimoasa bătălie care a avut loc în 
noiembrie 1394 (sic) şi care rămâne unul dintre cele mai glorioase mo- 
mente ale istoriei românilor. Trecuse Dunărea vestitul Baiazid zis Fulgerul 
(Yilderim/llderim), acela care îi învinsese pe sârbi la Kossovo, acela care îi 

va învinge pe cruciați câțiva ani mai târziu, care a cucerit o mare parte şi din 
Europa și din Asia. Baiazid trece Dunărea și este înfrânt de Mircea 
într-o regiune de mlaştini, Rovine asta însemna, ceea ce dovedeşte că 
Mircea era şi un foarte dibaci strateg. 

Totuși, nu a reuşit să-i alunge pe turci peste Dunăre, iar Mircea 
este silit apoi să se retragă şi să treacă dincolo de Carpați pentru a cere 
ajutor regelui Ungariei, Sigismund de Luxemburg, de origine franco- 
germană. Va lipsi doi ani de pe tron, turcii punând în scaun un rivalal 
lui, iar în acest răstimp are loc un eveniment de o mare importanță (şi de o 
mare frumusețe, aşa-zicând, în termeni epici): cruciada de la Nicopole. 
Regele Ungariei, care va deveni împărat, Sigismund de Luxemburg, face 
propagandă în occident pentru a primi ajutorul cavalerilor francezi, ger- 
mani, ajutorul Apusului puternic. Şi, în cele din urmă, după ani (sic) de 
negocieri, se urneşte o mare armată de cavaleri din Franţa, în frunte cu fiul 
ducelui Burgundiei, care este cel mai bogat şi puternic senior din tot Occi- 
dentul (de aceea i se şi zice Le grand duc d'Occident). E mai puternic decât 
regele Franţei fiindcă Burgundia, în momentul acela, poseda și Flandra 
(Belgia şi Olanda de astăzi, care erau ţările cele mai înaintate din punctul 
de vedere al producţiei postavurilor). Acest burgund e însoţit de mii de 
cavaleri apuseni şi, împreună cu armata regelui Ungariei, ajunge în Bulgaria 
de astăzi, la Nicopole, pe Dunăre. Mircea se află şi el acolo, lângă regele 
Sigismund cu trei mii de călăreţi. Nu mai este domnitor, dar are trei mii 
de cavaleri care i-au rămas credincioşi. S-a bătut cu turcii în urmă cu doi 
ani și a ştiut să-i învingă. În ajunul înfruntării, la întrunirea comandanților 
marii armate cruciate, Mircea îi sfătuieşte cum să atace uriaşa armată turcă. 
Nu „frontal”, aşa cum obişnuiesc cavalerii francezi — care sunt învățați, cu 
armurile lor grele, cu caii lor grei, şi ei îmbrăcaţi în zale, închipuindu-şi că 
mătură totul în faţa lor. Nu frontal, ci atacul trebuie dat mai întâi de cava- 
leria uşoară pentru a răspândi şi anihila pedestraşii aşezaţi în fruntea ar- 
matei turce. N-au vrut să-l asculte. Cavalerii francezi, orgolioşi, l-au dat la 
o parte pe Mircea şi au atacat nebunește, frontal. A fost un dezastru cumplit 
pentru cavaleri, fiindcă turcii aşezaseră țăruşi în pământ, pedestraşii tră- 
geau cu săgețile sau intrau printre picioarele cailor şi tăiau caii sub ge- 
nunchi, iar abia pe urmă, din trei părți, au apărut stoluri-stoluri de călăreți. 
În urma înfrângerii catastrofale, mii de cavaleri au fost luaţi prizonieri. 
Unii au fost ucişi în chiar seara bătăliei, sultanul răzbunând omorârea de 
către cruciați, în ajun, a unor turci prinşi la Rusciuc. Captivii cei mai de 
vază au fost păstraţi pentru a fi răscumpăraţi cu bani grei. Eşecul dezas- 
truos al cruciadei a descurajat eventualele încercări ale occidentului de a 
veni în ajutorul ţărilor creştine din această parte a Europei. Vina cade, 
înainte de toate, pe seama trufiei cavalerilor francezi. 

Singurul noroc pe care l-am avut după tragedia de la Nicopole este că a 
apărut la răsăritul împărăției otomane — de pe teritoriul unde se află acum 
Turkestanul şi Afganistanul — un alt mare cuceritor, tot de neam turc: Ti- 
mur Lenk. În câţiva ani, devine stăpân, ca și Genghis-han cu o sută de ani în 
urmă, peste o împărăție şi o putere pe care nimeni n-o poate opri. Sultanul 
Baiazid îşi închipuie că e invincibil, şi duce război împotriva lui Timur 
Lenk. Marea bătălie se dă unde este astăzi capitala Turciei, la Ankara. Se 
vorbeşte de o încleştare între armate de sute de mii de oameni. În jurul lui 
Baiazid se află, ca un fel de batalion de gardă, cavaleri sârbi, care vor 
rămâne până la ultimul moment alături de sultan. Dar bătălia e pierdută, iar 
Baiazid făcu prizonier şi dus într-o cuşcă cu gratii în ţara lui Timur Lenk, 
unde va muri doi ani mai târziu, în captivitate. 

Mircea va profita de dispariția lui Baiazid şi de faptul că trei dintre fiii 
lui se ceartă de-acum pentru tron. E prima dată, poate şi ultima, când un 
principe român intervine în mari afaceri politice internaționale. A fost 
un moment de excepţie. Din nefericire, acel pretendent, Musa, pe care-l 
susține Mircea, nu iese în cele din urmă învingător, aşa încât cel care va în- 
vinge, Mehmet I, va reveni, în 1417, împotriva lui Mircea. Voievodul 
muntean pierde Dobrogea, pe care o cucerise, şi este silit, la rândul lui, 
pentru a-şi păstra domnia, să plătească tribut turcului [...] 

De pe vremea lui Mircea cel Bătrân, pe care îl consider egal cu Şte- 
fan cel mare, a fost silită Muntenia să se supună turcului” (p.71-74). 


14. Ultima apariţie din mileniul trecut este Istoria românilor. Epoca 
medievală de Ion Chirtoagă, publicată la Chişinău de editura Cartier, o 
editură de nivelul oricărei întreprinderi europene. Cartea este subintitulată 
Epoca medievală şi prezentată ca Manual universitar. Mai aflăm că „a apă- 
rut cu sprijinul Fundaţiei Soros”. 

Din paginile ei aflăm pentru prima oară cum vede figura şi domnia lui 
„Mircea” (numai de trei ori numit „cel Bătrân”, probabil spre a nu ne lăsa în 
dubiu asupra opțiunii autorului în materie de supranume) un autor de peste 
Prut: 


„Otomanii au întreprins campanii de jaf în mai multe ţări vecine, 
inclusiv şi Ţara Românească. Noul sultan Baiazid I a continuat politica 
tatălui său de supunere a diferitelor stătulețe din Europa şi Asia. După bătă- 
lia de la Kosovo şi Vidinul a recunoscut supremaţia otomană. Apoi luptele 
s-au desfăşurat în Asia, În 1392, după ce relaţiile Ţării Româneşti cu Unga- 
ria s-au îmbunătățit, forțe româno-ungare au înaintat în Balcani. Muntenii 
au nimicit centrul akângiilor de la Karînovasî. Aceste acţiuni au ușurat 

lupta unor bei anatolieni, în primul rând a celui de la Sinop, de evitare a 
supunerii otomane. Revenit pe teritoriul balcanic, sultanul a lichidat țaratul 
bulgar de la Târnovo şi a instaurat garnizoanele sale la Nicopole, Silistra, 
Rusciuk și poate la Turnu. Țara Românească a devenit vecină cu statul 
otoman. 

Au urmat mai multe expediţii otomane în stânga Dunării. În 
toamna anului 1394 armata lui Baiazid I de 40 mii turci, susținută de 
vasalii lui sârbi și albanezi, s-a ciocnit cu cea munteană, care număra 
doar 10 mii de ostași. Expediția s-a soldat la 10 octombrie cu o bătălie 
cunoscută în istoriografie ca bătălia de la Rovine (adică „la şanţuri”), 
undeva pe malul râului Argeş. Potrivit relatării unei cronici bulgărești, 
„lănci nenumărate s-au frânt şi mulțimea săgeților a fost nenumărată, încât 
văzduhul nu se vedea de mulțimea lor”. În această bătălie, conform relată- 
rilor letopisețului cantucazinesc, „biruit-au Mircea Vodă pe turci şi făr de 
număr au perit trecând Baiazed Dunărea fără vad”. Și în cronica bulgă- 
rească e notat, că „Baiazid s-a înspăimântat și a fugit şi râul acela curgea 
roşu de sânge ce ieşea din mulțimea trupurilor căzute”. În primăvara anu- 
lui 1395 Baiazid I iarăşi a trecut Dunărea şi s-a confruntat cu 
muntenii. Potrivit unor istorici bătălia muntenilor cu turcii a avut loc 
la 17 mai 1395. 

Pentru un scurt timp pe tronul Ţării Româneşti se instalează Vlad 
uzurpatorul, fiul lui Dan. Potrivit opiniei unor cercetători, aceasta se 
datorează pericolului care venea atât din partea otomanilor cât şi a 
Ungariei. Încheind la 7 martie 1395 la Brașov un tratat de alianță cu Sigis- 
mund, Mircea s-a apropiat foarte mult de Ungaria, stârnind unele suspi- 
ciuni în rândul boierilor munteni, care se temeau şi de planurile regalită- 
ților maghiare de subordonare a Ţării Româneşti. Ei l-au ridicat pe tronul 
țării pe Vlad, care s-a recunoscut vasal al regelui polon. Astfel clasa poli- 
tică a Ţării Româneşti încearcă să menţină o poziție de echilibru față de 
cele două puteri rivale. Vlad a recunoscut şi suzeranitatea lui Vladislav 
lageto. 

Animat de succesele repurtate de Mircea, Sigismund de Luxem- 
burg, susținut de papalitate, a organizat o cruciadă a cavalerilor euro- 
peni pentru eliminarea otomanilor din Balcani. În iulie regele a cucerit 
Turnu. Cruciații italieni, francezi, burgunzi, englezi, germani şi unguri au 
început să înainteze în lungul Dunării, însă la Nicopole ei s-au ciocnit cu 
forțele principale ale otomanilor conduse de Baiazid. Armata cruciaților 
era mai puțin numeroasă decât a sultanului. Însă cruciații au trecut la 
atac, fără a ține cont de propunerile experimentatului Mircea în luptele 
antiotomane. La 25 septembrie 1396 cruciații indisciplinați au suferit o 
grea înfrângere. Turcii au ocupat Turnu şi au întreprins incursiuni în 

Transilvania. În curând Baiazid s-a implicat în luptete din Anatolia. El a 
încercat să cucerească şi Constantinopolul. În 1397 cu ajutorul lui Ştibor, 
voievodul Transilvaniei, Mircea îşi recapătă tronul Țării Româneşti. 
Înfrântă la Nicopole şi cuprinsă de frământări interne, Ungaria tindea să 
evite ciocniri cu vecinii săi. În acest scop în iulie 1397, la Stara Wies, regii 
Ungariei şi Poloniei au decis să nu se mai amestece în treburile interne ale 
Țării Româneşti, permițându-i să-şi concentreze forțele ei în luptă cu 
otomanii. 

Slăbirea presiunii din partea Ungariei şi a statului otoman a permis 
Ţării Româneşti să se afirme în plan internaţional. Regele ungar a 
confirmat stăpânirea domnului muntean asupra Severinului, Amlaşului şi 
Făgăraşului, la care s-a adăugat cetățile Bran şi Bologa cu un domeniu 
mare din apropierea Clujului. În continuare, Mircea a încercat să men- 
țină legături strânse cu Transilvania și Moldova, dând-i o mână de 
ajutor lui Alexandru să ocupe tronul românesc de la Suceava. Mircea a 
reuşit să normalizeze relaţiile sale cu Polonia. Se profila şi o slăbire a 
presiunii otomane la hotarul de sud al țării. 

Activitatea lui Baiazid în Asia a condus spre ciocniri cu Timur, un mare 
conducător de oşti mongole în Asia Centrală. În 1402 la Ankara Baiazid a 
suferit o înfrângere categorică din partea conducătorului de oşti mongol, 
căzând în prizonierat. Pentru a slăbi statul otoman, Timur l-a împărțit 
între fiii lui Baiazid. Mehmed (în Anatolia) şi Suleiman (în Balcani), 
care au început să lupte pentru supremație. Mircea cel Bătrân a încercat 
să utilizeze această situaţie pentru slăbirea pericolului otoman în conti- 
nuare. În 1404 el stabilise legături cu Musa, unul din fiii lui Baiazid. Situa- 
tia creată a fost discutată în 1406 cu regele ungar. Tot în acest an Mircea s-a 
înțeles cu Ştefan Lazarevici din Serbia, a cărui soră Olivera din haremul lui 
Baiazid avea pe fiul Musa, unul din pretendenţii la tronul otoman. Însă alte 
capete încoronate aveau preferințele lor. Bizanțul l-a susținut pe Su- 
leiman, iar apoi, împreună cu Veneţia pe Mehmed. Implicaţi în alte 
probleme, regii Ungariei şi Poloniei n-au susţinut eforturile domnitorului 
muntean. 

În atare condiţii Mircea se relansează în politica sa balcanică, restabi- 
lindu-şi puterea sa în unele localităţi din Dobrogea. Potrivit unui act datat 
cu anii 1404-1406 Mircea se declara domne „...pe amândouă părţile pe 
toată Podunavia, încă şi până la Marea cea mare, şi singur stăpânitor al 
Cetăţii Dristor”. În 1407 şi 1408 unii bei turci din Balcani au atacat garni- 
zoanele muntene din Dobrogea. În 1409 Musa a sosit în Țara Românească. 
În 1410 cu forțe muntene și sârbe Musa a trecut în Balcani și, susținut de cei 
nemulțumiți de Suleiman, a ocupat Adrianopolul, capitala otomană. Însă 
cu ajutorul flotei bizantine Suleiman (aflat în Asia Mică) a trecut în Balcani 

şi l-a înfrânt pe Musa, care s-a retras spre hotarul Ţării Româneşti. Cu 
sprijinul necesar primit de la Mircea cel Bătrân, Musa s-a relansat într-o 
nouă campanie şi în februarie 141 | a ocupat Adrianopolul. Suleiman a fost 
ucis. 

Cu urcarea pe tronul otoman a protejatului său, Mircea a întărit 
substanțial pozițiile internaționale ale Țării Româneşti. În politica sa 
internă Musa a sprijinit masele populare (la sugestia reformatorului Be- 
dreddin), iar în cea externă a încercat să efectueze noi cuceriri, asediind 
Constantinopolul. Stârnind nemulțumirea vechii aristocrații otomane şi a 
creştinilor, Musa a slăbit forțele sale. De aceasta s-a folosit Mehmed, care 
în 1413 a trecut în Balcani şi, fiind sprijinit de Bizanţ, Veneţia şi chiar de 
Ştefan Lazarevici, l-a înfrânt pe Musa în bătălia de la Ciamurlu (lângă So- 
fia). Musa a fost ucis. Mehmed a devenit sultan al statului otoman reuni- 
ficat. 

În noile condiţii Mircea a căutat să ducă o politică abilă faţă de Meh- 
med I. El ducea tratative cu otomanii în vederea evitării atacurilor lor pe 
teritoriul Țării Româneşti. Însă un timp Mehmed I se confrunta cu o si- 
tuaţie internă precară şi cei nemulțumiți de sultan îşi găseau refugiul pe 
teritoriul Ţării Româneşti. Cu susținerea lui Mircea, s-au lansat pretenden- 
tul la tronul otoman, Mustafa, şi reformatorul Bedreddin. După ce aceste 
lupte interne au fost potolite cu forța, Mehmed I a pregătit o campanie mi- 
litară împotriva Țării Româneşti. În 1417 Mehmed I a recucerit de la 
munteni Dobrogea. Prin această regiune Mircea făcea legătura cu rivalii 
sultanului otoman, care luptau pentru independenţă în Anatolia. Sultanul a 
luat Turnu și cetatea Giurgiu şi a lansat campania de jafa beilor turci 
pe teritoriul Ţării Românești. 

După aceasta, pacea dintre Ţara Românească și statul otoman a 
fost reinstaurată. Astfel, în confruntările cu Ungaria şi statul otoman Țara 
Românească a reuşit să-şi întărească poziţiile ei pe plan internaţional. Țara 
românilor de la sud de Carpaţi a devenit un stat independent recunos- 
cut de vecinii săi. Prestigiul Ţării Româneşti a crescut mult pe timpul lui 
Mircea cel Bătrân, care a reuşit să-şi consolideze puterea sa atât în politica 
internă, cât şi în cea externă” (p. 53-57). 


În anul 2005 (pe coperta interioară 2004) acelaşi autor va publica la 
Muzeul Brăilei şi Editura Istros din Brăila Imperiul Otoman şi sud-estul 
european (până la 1878) unde la pagina 16 citim: 


„După o perioadă de linişte relațiile româno-otomane s-au deteriorat, 
ajungându-se la confruntări armate. A urmat cunoscuta bătălie de la Ro- 
vine câştigată de Mircea cel Bătrân. Unii cercetători români sunt de 

părerea că această bătălie a avut loc Ia 10 octombrie 1394. Armata lui 
Baiazid | compusă din 70 mii turci era susținută de vasalii lui sârbr şi 
albanezi. Armata lui Mircea cel Bătrân număra 10 mii oameni. În luptă a 
căzut despotul macedonean Marco, deplâns în folclorul balcanic. Cronica 
bulgărească notează, că «Baiazid s-a înspăimântat şi a fugit şi râul acela 
curgea roşu de sânge ce ieşea din mulțimea trupurilor căzute». În primă- 
vara anului 1395 Baiazid T a trecut Dunărea şi s-a confruntat cu mun- 
tenii. Potrivit unor istorici bătălia muntenilor cu turcii a avut loc la 17 mai 
1395. Ea s-a soldat cu înlocuirea lui Mircea cel Bătrân cu Vlad, loial 
otomanilor. 

Supunerea țaratului de la Târnovo, loialitatea Serbiei şi a lui Vlad 
Uzurpatorul față de otomani a pus în pericol securitatea Ungariei şi altor 
țări europene. Regele Ungariei Sigismund de Luxemburg a organizat o 
campanie antiotomană. la care au participat cavaleri din Europa Occiden- 
tală: francezi, englezi, italieni, germani, cehi etc. Potrivit unor date foarte 
şi foarte (sic!) aproximative numărul cruciaților ar fi fost de circa 60 de mii 
de oameni, iar numărul otomanilor — de două ori mai mare. La 25 sep- 
tembrie 1396, lângă oraşul bulgar Nicopole, cruciații în frunte cu Sigis- 
mund s-au ciocnit cu armata sultanului Baiazid I”. 


De asemenea, la pagina 25: 


„În 1417 Mehmed I întreprinde o campanie militară împotriva Ță- 
rii Românești. La această campanie au fost impuşi să participe şi beii 
din Asia Mică, care anterior, luptând împotriva dominaţiei otomane, ape- 
lau la ajutorul şi susținerea lui Mircea cel Bătrân. În urma acestei 
campanii sultanul a luat Dobrogea de la munteni. El a întărit Isaccea şi 
Giurgiul. Cete de akângii au efectuat raiduri prădalnice în interiorul 
Țării Românești. Însă Mehmed I n-a încercat să ocupe Țara Româ- 
nească. Mircea cel Bătrân şi Mehmed I au ajuns la o înțelegere, po- 
trivit căreia se restabilea pacea între cele două puteri în schimbul unui 
tribut plătit de către Țara Românească statului otoman. 

Astfel, după trei decenii de lupte antiotomane, duse de aproape de una 
singură, Țara Românească şi-a format concepția sa în relaţia turco-oto- 
mane. Înţelegând că ajutorul din partea țărilor europene puternice vine cu 
mare întârziere şi e lipsit de eficacitate, Mircea cel Bătrân a dobândit un 
loc aparte pentru țara sa în sistemul de relaţii ale otomanilor cu vecinii 
ortodocși cu resurse materiale şi umane limitate. Ţara Românească se 
obliga să plătească un tribut în schimbul păcii şi protecției otomane. Acest 
statut, devenit permanent pentru Ţara Românească, a fost preluat de oto- 
mani şi în relaţiile cu alte țări române care ulterior de asemenea au dus o 
luptă încordată cu turcii”, 

Să reținem că la istoricul de peste Prut găsim în sfârşit amintită şi cea 
mai norocoasă şi fertilă în timp dintre acțiunile de politică externă ale lui 
Mircea cel Mare, alături de alianţa cu Sigismund de Luxemburg: instalarea 
la Suceava a lui Alexandru cel Bun. 


* + x 


15. Noul mileniu a fost inaugurat de volumul al IV-lea din monumen- 
talul (măcar în privința dimensiunilor) tratat de Jszoria Românilor iniţiat şi 
patronat de Academia Română, ajuns în prezent la al nouălea volum şi 
având toate şansele să se încheie cu al zecelea, în vreme ce încercarea 
anterioară şi-a dat duhul după al patrulea, în 1964, torcând firul istoriei 
noastre doar până la obținerea independenţei în 1878. 

Oricâte critici şi amendamente poate suscita, aceasta este cea mai 
impunătoare clădire a istoricilor români în cele două decenii din noua 
epocă istorică deschisă la 22 decembrie 1989. În mod firesc ea devine 
călăuza cea mai autoritară la care se va recurge multă vreme, până când altă 
concentrare de forțe va reuşi să-i juxtapună (chiar să-i opună în unele 
privinţe) ceva asemănător. De aici şi interesul cu care căutăm să vedem care 
este imaginea oferită de volumul IV despre perioada şi domnia celui numit 
— era de aşteptat! — tot „cel Bătrân”. 

În capitolul IV intitulat În apărarea ţării şi a creştinătăţii. Țările 
Române în ierarhia medievală a statelor europene (titlu admirabil şi 
promițător pentru conținut!) întreg subcapitolul doi este rezervat lui Mircea 
cel Bătrân, cu un text întins pe 12 pagini şi însoțit de 5 ilustraţii. Este spaţiul 
maxim de care s-a bucurat vreodată într-o sinteză de istorie naţională 
marele domn. În secţiunea de ilustraţii color îl regăsim în portretul decupat 
de pe pereții mânăstirii de la Curtea de Argeş şi în tabloul votiv de la Cozia, 
alături de fiul său Mihail. Se cuvine să consemnăm comitetul de redacţie al 
volumului: acad. Ştefan Ştefănescu şi acad. Camil Mureşanu, redactori 
responsabili; prof. univ. dr. Theodor Teoteoi, secretar. S-a publicat de Aca- 
demia Română. Secţia de ştiinţe istorice şi arheologice la Editura enciclo- 
pedică din Bucureşti, în anul 2001. 

Autorul întregului capitol IV, deci şi al paginilor despre Mircea „cel 
Bătrân” este, conform sumarului, academicianul Ştefan Ştefănescu, ceea 
ce sporeşte curiozitatea cititorului care a parcurs cele câteva pagini din 
cursul tipărit în 1992, reproduse mai înainte. 

Proclamând în el pe „cel mai de seamă reprezentant al străvechii 
stirpe a Basarabilor pe tronul Ţării Româneşt!” şi citându-l pe Leunclavius 
(care însă în celebra formulă nu-l traduce pe anonimul editat de Giese, ci pe 
ştiutul cu numele Ibn Kemal, ideea superiorității prin comparaţie cu cei- 
lalți principi creştini fiind prezentă numai la acesta), autorul reconstituie, 
ca odinioară Dimitre Onciul, cadru internațional şi stăpânirile, trecând apoi 


la acţiunile de politică externă. 


Reproduce în continuare din cele 12 pagini doar textele ce privesc 
confruntarea cu Baiazid şi urmările ei, precum şi finalul, despre sfârşitul 


domniei: 


„În primăvara anului 1394, Mircea a trimis o oaste care a alungat 
pamizoana turcă instalată în anul anterior la Karinovasi (azi Karnobat, la 
sud de Munţii Balcani), domnul român fiind încurajat în această întreprin- 
dere a sa de conflictul existent între Baiazid şi unii emiri seldjukizi din Asia 
Mică. 

Ca răspuns la acțiunea lui Mircea, Baiazid a organizat o mare cam- 
panie de pedepsire la nord de Dunăre, cu efective militare de peste 
40.000 oameni, cărora li se adăugau detaşamente oferite de vasalii sârbi; 
dintre aceştia participau personal la ostilități Marko Kralevic din regiunea 
Prilep şi Constantin Dragaš din zona Velbužd! Cele mai multe cronici 
scurte sârbeşti datează lupta de la Rovine la 10 octombrie 1394'%, dar 
un document bizantin din septembrie 1395, arătând grija împărătesei bi- 
zantine Elena Dragaš pentru pomenirea tatălui ei căzut — ca și Marko 
Kralevic de altfel — în menţionata luptă, reprezintă un argument serios în 
sprijinul datării acestei morti în timpul ciocnirii militare de la 17 mai 
1395. Nu este deloc exclusă nici existența unei duble angajări a ostilită- 
ților, prima în octombrie 1394, a doua în mai 1395, pe Jiu. 

Încleștarea celor două oștiri a fost extrem de sângeroasă la Rovine, to- 
ponim neprecizat, situat foarte probabil pe malurile Argeşului, aproa- 
pe de cetatea de scaun a ţării. Cuvântul desemnează șanțuri, râpe, loc 
accidentat, mocirlos, cronicarul turc Orudj consemnează că «s-a dat o mare 
bătălie...; din amândouă părțile au murit oameni». La rândul lor, cronicile 
sud-slave!* relatează că «lănci nenumărate s-au frânt Şi s-au tras atâtea 


16 Lipseşte al treilea participant, despotul Ştefan Lazarevici, din a cărui biografie 


de Constantin Kosteneţki ştim ce a spus Marko Kraljevici înaintea bătăliei. 


57 În realitate numai 10 din 42. 


6 Este vorba de o singură cronică, atribuită lui loan Chortasmenos din Bizanţ, 


păstrată numai în traducere slavă şi în cea românească a lui Mihail Moxa. 

săgeți, încât cerul nu se putea vedea de mulțimea lor», adăugând că din 
cauza pierderilor suferite, Baiazid «s-a înspăimântat şi a fugit. lar râul 
acela curgea roşu de sângele trupurilor căzute», în vreme ce acelaşi croni- 
car turc (Orudj) arată că sultanul «se retrăgea plin de demnitate». 

Victoria repurtată de Mircea a pus în lumină tactica militară folosită de 
atâtea ori în cursul evului mediu de către români cu distrugerea bunurilor 
materiale şi pustiirea teritoriului aflat în calea dușmanului. 

Pe plan extern s-au produs între timp schimbări care au imprimat un 
curs oarecum neaşteptat situației politice din Țara Românească: aliatul lui 
Mircea din Moldova, Roman voievod, a fost înlăturat de la domnie, urma- 
şul său, Ştefan, manifestându-şi deschis ostilitatea față de domnul Țării 
Româneşti, ca şi față de Sigismund de Luxemburg, Cel din urmă a reacțio- 
nat, intrând cu armata sa în Moldova la începutul anului 1395. Aici, însă, 
la Hindău (Ghindăoani), a suferit o grea înfrângere din partea moldove- 
nilor, al căror nou voievod era aliat cu polonii. Blocul moldo-polon a 
întărit şi în Țara Românească o grupare politică ostilă lui Mircea, care 
i-a impus şi un rival la conducere, pe Vlad. O bună perioadă de timp is- 
toriografia română i-a acordat acestuia mai mult pe nedrept, epitetul 
«Uzurpatorul». Se pare că s-a ajuns la o împărțire a teritoriului Ţării 
Româneşti între cei doi, fiecare avându-și propria sa reşedinţă. 

În aceste împrejurări tulburi, secondat de unii boieri care conti- 
nuau să-l sprijine, în martie 1395 Mircea a încheiat la Braşov un tratat 
de alianță cu Sigismund de Luxemburg, prin care se stabilea un plan 
concret de colaborare, pentru izgonirea turcilor din Peninsula Balca- 
nică. Tratatul conținea o formă de vasalitate, fără prestarea efectivă a 
omagiului. Mircea se angaja să meargă personal cu oaste alături de Sigis- 
mund de Luxemburg, în caz că acesta avea să conducă personal cu oaste 
alături de Sigismund de Luxemburg în caz că acesta avea să conducă 
personal o campanie împotriva turcilor ori a altor aliaţi ai acelora, sau să 
trimită un corp de oaste în caz că «domnul rege n-ar merge el însuşi, ci ar 
trimite numai oștirea», oriunde ar fi avut loc acest fapt «ad partes Dobro- 
dicib»sau în oricare alte «pământuri, cetăți, ținuturi, trecători, porturi şi în 
oricare alte locuri supuse stăpânirii şi ascultării noastre», voievodul asigu- 
rând libera trecere şi procurarea hranei «totdeauna potrivită pentru banii 
lor». 

Ca o consecinţă imediată a încheierii tratatului de la Brașov, forțele 
maghiare şi române au reocupat cea mai mare parte a Dobrogei, unde 
turcii își instalaseră garnizoane pe alocuri. O cerere de ajutor adresată 
turcilor de către Vlad sau de către Ștefan după alte izvoare, a dus la o înțe- 
legere între Vlad şi Baiazid, în cursul căreia n-a fost vorba de plata 
vreunui tribut, nici de aservirea Țării Româneşti, pretențiile otomane mai 


432 
www.dacoromanica.ro 


ÎN LEGĂTURĂ CU DATA REALĂ A VICTORIEI 


scăzute cu acest prilej explicându-se uşor prin înfrângerea suferită la 
Rovine. 

Instigat probabil de Vlad, Baiazid a trecut însă Dunărea cu o puter- 
nică oaste în Banat, unde a prădat cumplit localități ca Becicherec (= 
Zrenjanin, în Iugoslavia), Timişoara, Caransebeş şi Orșova. De aici a 
trecut şi în Ţara Românească, pe la Turnu Severin. Cu acest prilej, 
oștilor otomane li s-au alăturat detaşamente ale vasalilor sârbi, însu- 
mând 8.000 de oameni, conduse de Ștefan Lazarevit, Marko Kralevi€ 
şi Constantin Dejanović. Oştile româneşti, sub conducerea lui Mircea, 
împreună cu cele maghiare, conduse de însuși Sigismund'*, sosite în 
grabă în ajutorul aliatului său, i-au aşteptat pe invadatori lângă Cra- 
iova, unde, pe malul Jiului, la 17 mai 1395, s-a dat o mare și sângeroasă 
bătălie, în care oştile româno-maghiare au repurtat o răsunătoare 
victorie! 

Baiazid s-a retras după luptă peste Dunăre în Bulgaria, unde, iritat 
de noul insucces din Ţara Românească, a poruncit ca Šišman să fie 
ucis (3 iunie 1395). 

Nici cu acest prilej victoria româno-ungară nu a putut fi exploa- 
tată. Sigismund fiind nevoit să se deplaseze la hctarele de nord ale 
Ungariei, unde atacau polonii, iar Mircea având de luptat în conti- 
auare cu partizanii lui Vlad. Acest nepot al lui Mircea (poate fiu al lui 
Dan |, nu al lui Mircea, cum a crezut Xenopol), ajutat şi de contingente 
turceşti, a reuşit să se menţină ca domn peste un teritoriu destul de întins 
din ţară. 

După ce lucrurile s-au liniştit în partea de nord a regatului său, în 
iulie 1395 Sigismund a intervenit din nou în Ţara Românească, cău- 
tând să restabilească situaţia în favoarea aliatului său Mircea, de care 
era legat acum prin tratat. Oştile lui Vlad au fost înfrânte în câteva 
lupte de mai mică amploare. La sfârşitul lui iulie şi începutul lui 
august a fost cucerită cetatea Turnu, unde rămăsese o garnizoană tur- 


cească"! Regele a instalat în locul ei o garnizoană maghiară, abia mai 


'* Evident, cu condiţia ca regele să fi avut darul ubicuităţii, fiind în acelaşi timp la 
Buda, la căpătâiul soţiei muribunde, şi în fruntea oștilor din Ţara Românească. 


m În „scenariul Papacostea”, dimpotrivă, au fost zdrobite, conform „Cronicii 
anonime” italiene, iar „cronica otomană” din care a scos în 1960 A.A. Bolşacov 
„scenariul” intrat şi în acest mixtum compositum din volumul IV al /szoriei Româ- 
nilor vorbeşte numaide o pace intervenită în final. Vezi pentru întreaga problemă 
articolul următor din volumul de față. 


"I! Repunerea de acord cu realitatea istorică a celor imaginate mai sus nu este 
sarcina noastră, dar volumul de față îi poate servi. Regele n-a venit, în orice caz, la 

târziu cedând cetatea lui Mircea. La întoarcerea sa spre casă, la locul numit 
Posada (,„Pazzata” în documentul! latin), situat la nord de Orşova, Sigis- 
mund a fost surprins de oastea lui Vlad pe la sfârşitul lui august 1395, 
suferind mari pierderi. Consolidarea poziţiei lui Vlad l-a determinat pe 
Sigismund ca în primăvara anului următor (1396) să-i solicite o alianță, 
fapt refuzat de către Vlad, care la 28 mai 1396 se declara vasal regelui 
Poloniei. 

În primăvara anului 1396 s-a realizat o expediţie cruciată împotriva 
turcilor, iniţiată chiar de către Sigismund şi având un răsunet deosebit în 
toată Europa de Apus: peste 10.000 de cavaleri din Franța (mai ales din 
ducatul burgund), Italia, Anglia şi Germania s-au adunat în tabăra de la 
Timişoara”, unde a sosit şi Sigismund, cu scopul de a ajuta atât eru- 
ciada, cât şi pe Mircea, contându-se mult pe ajutorul său. S-a ajuns la noi 
ciocniri între oastea condusă de voievodul Ştibor al Transilvaniei şi 
acea a lui Vlad, care a continuat să fie stăpân peste parte din țară, iar Mir- 
cea pe alta. 

Acesta din urmă a trecut Dunărea cu un corp de 1.000 de oșteni, alătu- 
rându-se cruciaților, care după unele succese au ajuns la cetatea Nicopole, 
pe care au asediat-o. Aici le-a ieşit în cale Baiazid, cu o oaste inferioară 
atât ca număr, cât şi ca dotare. Decisiv a cântărit însă refuzul unor căpe- 
tenii apusene ale cruciadei de a accepta un plan, menit a coordona mişcările 
cetelor creştine pe câmpul de luptă. Nici în ziua bătăliei acestea nu s-au 
lăsat convinse de Sigismund să acorde lui Mircea un rol de frunte în des- 
făşurarea operaţiunilor, să permită ca românii să înceapă atacul, dată fiind 
experiența dobândită de el în luptele cu turcii, cât şi propria lor dorinţă. 

Confruntarea dintre cele două tabere a avut loc la 25 septembrie 1396, 
la Nicopole, încheindu-se cu un dezastru pentru cruciați, a căror cavalerie 
grea a fost înfrântă de pedestrimea turcă a lui Baiazid. 

Văzând deznodământul atât de nefericit al luptei, Sigismund s-a retras, 
încercând să ajungă în Transilvania sau Banat prin Țara Românească. Nu a 
reuşit însă această tentativă, datorită viguroasei împotriviri a oştilor lui 
Vlad, fiind silit să facă un ocol pe Dunăre şi marea Neagră până la Constan- 
tinopol, ajungând în final la Ragusa, după un periplu maritim de trei luni. 


Turnu „din nordul regatului” ci de la Oradea, unde a însoțit carul mortuar al soţiei. lar 
întrucât Vlad nu a fost instalat la Argeş decât în toamna târzie a anului 1395, el nu 
putea fi combătut în iu/ie. 


Aziz Suryal Atiya care a scris The Crusuda of Nicopolis, Londra, 1934 pre- 
tinde totuşi că „Buda was the general rendezvous of the coalition forces” (p. 54). 
Timişoara nu apare în niciun fel la el, dar acolo cavalerii ce veneau de la Buda au 
făcut joncțiune cu Sigismund şi armata sa. 

Mulţi dintre cavalerii apuseni luaţi prizonieri de turci au fost măcelăriți din 
ordinul sultanului, alții reuşind să se răscumpere pe mari sume de bani ori 
să se retragă prin Ţara Românească în Transilvania şi Ungaria. Comentând 
rezuitatul luptei de la Nicopole, cronicarul Radu Popescu avea să afirme că 
«din rea chiverniseală a creştinilor au biruit Baiazid pe creştini, tăindu-i şi 
robindu-i». 

Dezastrul de la Nicopole anticipa o ameninţare imensă şi pentru Ţara 
Românească, după ce turcii au desfiinţat statul bulgar de la Vidin, confis- 
când moşiile bisericeşti şi dăruindu-le spahiilor, transformând cetăţile de 
pe malul drept al Dunării în puncte de sprijin pentru incursiunile de pradă 
ale azapilor şi akângiilor. În această situaţie, boierimea munteană l-a pă- 
răsit pe Vlad, alăturându-se lui Mircea. Victoria acestuia din urmă era 
asigurată spre sfârşitul lui decembrie 1396, având concursul voievodu- 
lui Ştibor, după ce Vlad fusese constrâns a se refugia cu întreaga familie 
în cetatea Dâmboviţa, de unde o oaste transilvană l-a dus peste munți. 

Poziţia lui Mircea s-a consolidat în tot cursul anului 1397, mai ales în 
toamna acelui an, când voievodul român a ieşit din nou victorios con- 
tra lui Baiazid, fără ca Sigismund să mai fi venit în sprijin'”. 

În anul următor, 1398, un grup de tătari ai Hoardei de Aur, înfrânți de 
Timur Lenk, a trecut prin Moldova şi Ţara Românească, pe la nordul Dună- 
rii de Jos, cu învoirea lui Mircea, stabilindu-se o parte în Dobrogea, dar cei 
mai mulți în zona Adrianopol, unde au intrat în serviciul lui Baiazid. 

În toamna anului 1401, o mare oaste de pradă, condusă de Evenos bei, 
devasta regiuni întinse din Banat şi Ţara Românească. Dar Mircea i-a ur- 
mărit pe invadatori, zdrobindu-i în Dobrogea. Un raport cretan afirma că 
66.000 de turci — cifră desigur exagerată — care se întorcea acasă cu prăzi 
mari au fost atacați de Mircea, care i-a bătut „aşa de rău”, încât unii au fost 
prinşi, alții ucişi, iar alţii înecaţi. Şi n-au scăpat decât vreo 3.000, care s-au 
întors singuri în Turcia. 

În teritoriile adăugate stăpânirii sale, voievodul român era privit ca un 
eliberator. Faptul acesta este mărturisit de cântecul popular balcanic, pre- 
cum şi de o inscripție grecească de la Silistra, din anul 1408, menită să 
amintească generaţiilor următoare că „lo Mircea, marele voievod şi domn a 
totată Ungrovlabhia, a izbăvit «Silistra de turci». 

Mircea a continuat acțiunile antiotomane sub auspiciile favorabile ale 
înfrângerii lui Baiazid de către vestitul cuceritor mongol Timur Lenk în 
lupta de la Ankara (28 iulie 1402), unde sultanul otoman a fost luat prizo- 
nier şi purtat apoi într-o cuşcă prin toată Anatolia, sfârşindu-şi viaţa în cap- 


13 Aşadar, ficțiunea celei de a doua expediţii a lui Baiazid, înfrânt de data asta 
numai de Mircea cu ai săi, ceea ce ar consacra absurdul în istorie, este reinvestită cu 
autoritatea unui tratat „academic”! 

tivitate trei ani mai târziu. În imperiul său s-au dezlănţuit atunci lupte 
interne, manifestare sub forma rivalităţilor pentru domnie între fii săi. De 
aici a rezultat slăbirea puterii otomane, fapt ce a încurajat dorințele de eli- 
berare ale popoarelor balcanice, iar Mircea a găsit terenul favorabil şt 
ocazia nimerită pentru a-şi pune în aplicare planurile sale deosebit de 
îndrăznețe, mai ales că în noile împrejurări o serie de suverani din regiune, 
ca Manuel Paleologul ori Ştefan Lazarevic au încetat plata haraciului. Vo- 
ievodul român a ocupat Chilia genoveză, reînnoind, în acelaşi an (septem- 
brie 1403) tratatul cu Polonia, prin intermediul Moldovei. A dat, apoi, tot 
concursul răscoalei bulgare conduse de Constantin şi Fruzin pe flancul 
drept al acestei coaliții, Mircea a recucerit cea mai mare parte a terito- 
riului dobrogean. Dar răscoala bulgară declanşată în ianuarie 1404 a fost 
înfrântă în luna iunie a aceluiaşi an” (p. 283-288). 


A 


În privința sfârşitului domniei pe vremea sultanului triumfător Meh- 
med | — altă piatră de poticneli — găsim: 


„Având nevoie de răgaz pentru pacificarea internă, mai ales în Balcani, 
Mahomed I a căutat o înţelegere cu Țara Românească prin intermediul 
regelui polon. La aceasta pare să fi consimțit şi Sigismund. Drept urmare, 
în anul 1415, Mircea a plătit pentru prima oară haraci unui sultan al 
turcilor. 

Gestul lui Mircea nu a însemnat supunerea țării sale față de turci, ci 
numai consfinţirea unui armistițiu, cu obligaţii bilaterale. Mircea se obliga 
la plata unei dări anuale în bani (3.000 de galbeni), numită haraci în 
unele cronici, peşcheş (dar) în altele, în schimbul căreia sultanul îl 
asigura că țara sa nu va fi atacată de cetele de akângii. Acest gen de 
contract, pe care-l încheiaseră şi alte state, nu micşora prestigiul Ţării 
Românești și nu-i ştirbea statutul politic’. Că în fapt lucrurile stăteau aşa, 
este dovedit atât de refugiul pe care chiar în acele condiţii l-au găsit în Ţara 
Românească o serie de elemente potrivnice lui Mahomed, cât şi de delibe- 
rările senatului venețian, care în 1416 vedeau în Mircea pe cel mai pu- 
ternic dintre adversarii europeni ai sultanului. 

Mircea cel Bătrân refuza din nou plata haraciului în 1416, punând la 
dispoziţia lui Mustafa, noul pretendent la tronul turcesc, trupe cu care 
acesta înainta până la Salonic, unde a fost însă învins de forțele multe 
superioare ale lui Mahomed |. 


' Întreaga expunere a învoielii cu Mehmed, inclusiv suma convenită, ţin în în- 
tregime de domeniul ficţiunii, neavând niciun suport documentar. Este doar o proiec- 
ție în trecut a „documentelor” ticluite de Mihai Cantacuzino (întrucât cei 3.000 de 
„bani roşii” de la el erau o monedă inexistentă la acea dată, au fost schimbaţi cu galbeni). 
Vezi de altfel mai departe paginile 652-668. 

Ultima încercare prin care marele voievod sfida puterea otomană a fost 
adăpostirea în ţara sa a şeicului Bedr ed-Din, care propovăduia comunita- 
tea bunurilor materiale şi frăția dintre oameni. Pornit tot din Țara Româ- 
nească, acest reformator turc a încercat o răscoală generală împotriva 
ordinii de stat otomane în Peninsula Balcanică, ajutat de oști româneşti, ca 
şi de elemente balcanice răsculate. Întreprinderea sa a eşuat, iar el a fost 
prins şi executat. 

Acest nou amestec al lui Mircea în treburile interne ale Imperiului 
Otoman l-a costat o ultimă mare expediție de pedepsire şi cucerire a 
ţării sale, condusă de însuși Mahomed I. După lupte duse în Dobrogea 
şi câştigate de turci, trupe neregulate otomane au trecut în Țara Ro- 
mânească şi au prădat-o cumplit. Se pare că în noile împrejurări au 
căzut în mâinile turcilor cetăţile Giurgiu și Turnu, vremelnic poate şi 
Severinul. După aceste evenimente, sultanul Mahomed I «a întărit 
legământul şi înțelegerea» cu Mircea cel Bătrân care, puţin timp mai 
târziu a încetat din viaţă («s-a pristăvit») la 31 ianuarie 1418, după 
cum precizează o cronică sârbească. Este încă o dovadă a prestigiului 
internaţional de care s-a bucurat voievodul şi țara sa în ochii contempo- 
ranilor” (p. 289-290). 


Singurul lucru real în tot pasajul subliniat înainte este moartea 
domnului român şi data ei. S-a demonstrat deja încă din 1986 că n-a 
existat nicio campanie a lui Mehmed I în Ţara Românească şi niciun 
tribut plătit de Mircea acestuia. 


16. Tot în 2001 Universitatea „Constantin Brâncoveanu” Piteşti a 
tipărit cursul Istoria românilor 1, de I. Cândea, V. Sîrbu, S. Pandrea (Pi- 
teşti, Editura Independenţa economică, 2001) care înfăţişează materia din 
preistorie până la răscoala lui Horia, Cloşca şi Crişan. Un capitol final este 
consacrat Culturii româneşti vechi în secolele XIV-XVIII. 

Toată Istoria românilor în evul mediu, inclusiv acest capitol final i-a 
revenit profesorului I. Cândea. Capitolul 7 este intitulat Lupta pentru inde- 
pendență a ţărilor române în veacurile XIV-XVI şi despre Mircea „cel 
Bătrân” citim în secțiunea 7.2. Politica externă a lui Mircea cel Bătrân şi 
Alexandru cel Bun: 

„Cele două domnii, în bună parte contemporane, reprezintă două 
din cele mai însemnate perioade de statornică așezare a unor instituții 


în Țara Românească şi Moldova, pe baza cărora, în secolul al XV-lea, 
ele vor putea face față cu succes atât presiunii otomane cât şi încer- 


437 
www.dacoromanica.ro 


DAN ZAMFIRESCU 


cărilor din partea Ungariei şi Poloniei în ceea ce priveşte amestecul în 
Ţara Românească şi Moldova. 

Cei doi voievozi, Mircea cel Bătrân şi Alexandru cel Bun, reprezintă, 
prin excelenţă, tipul domnilor ziditori care şi datorită timpului îndelungat 
în care s-au aflat la cârma celor două principate, au reușit să consolideze 
ceea ce au moştenit şi să dezvolte ceea ce ei au construit. Ambii repre- 
zintă personalităţi politice şi militare marcante, cu calităţi şi de oşteni 
dar şi de oameni politici, de diplomaţi cu un acut simţ al realităților. 
Buna înțelegere dintre cei doi, dictată de primejdia ce înconjura şi pe unul 
şi pe celălalt, avea să constituie o perioadă de linişte în interiorul fiecărei 
țări, timp în care economia celor două principate cunoaşte un avânt deose- 
bit. Alianţa cu Polonia pe de o parte şi presiunea otomană de cealaltă, l-au 
determinat pe regele Sigismund de Luxemburg (1387-1437) să se apropie 
de Mircea cel Bătrân. Acesta din urmă, ca aliat al regelui Ungariei se putea 
apăra mai bine pe linia Dunării. 

Mircea cel Bătrân a fost preocupat de fortificarea Dunării, fapt pen- 
tru care a depus un efort deosebit în ridicarea cetăților Turnu şi Giur- 
giu. Concomitent, a căutat să ridice împotriva otomanilor alte forțe în răsă- 
ritul Asiei Mici, tocmai pentru a slăbi presiunea acestora la Dunăre. Deose- 
bit de preocupat de aşezarea unui hotar cât mai tare între el şi turci, Mircea 
a intervenit în Dobrogea în 1388-1389, după ce lvanco Dobrotici nu mai 
putea apăra acest ținut. Indiferent dacă Mircea a dobândit Dobrogea 
între 1388-1389 sau 1391-1392, faptul rămâne unul capital în istoria 
românilor și unul din cele mai însemnate din domnia marelui voievod. 

În 1391, oastea neregulată de akingii şi azapi atacă linia Dunării şi în 
primul rând pe Stracimir, fiind conduse de către Firuz bei. 

Mircea cel Bătrân avea să replice în 1393 într-o incursiune realizată în 
timpul iernii, lovind cuiburile acestora aflate la Karinovasiî în Bulgaria. 
După aceasta, era de aşteptat o expediție de pedepsire de mai mare 
importanță, eventual condusă de sultan, împotriva Ţării Româneşti. Ea se 
va produce în septembrie 1394, când o oaste de 40.000 de turci, căreia i 
se alătură vasalii Ştefan Lazarevici, craiul Serbiei, Marko Kralevici şi 
Constantin Dejanovici precum și socrul împăratului bizantin Manuel 
Palcologul'”. Toate aceste forţe au trecut Dunărea pe la Nicopole, 
pentru a pedepsi pe voievodul muntean. Acesta putea opune forţelor 
otomane şi aliaţilor lor, doar 10.000 de ostaşi văzându-se nevoit să adop- 
te aceeaşi tactică pe care o inaugurase sau o continuase Basarab I Înteme- 
ietorul, aşezând între forțele sale şi cele ale duşmanului un gol demografic 
şi economic, prin distrugerea satelor şi a tuturor așezărilor. 


1» Cuvântul precum este în plus, deoarece socrul împăratului era Constantin 
Dejanovici. 

Turcii vor urma un itinerar aflat şi astăzi în discuţia istoricilor, cei mai 
mulți fiind de acord că s-a ţintit întâi de toate capitala țării, aflată la Curtea 
de Argeş. Reţinem dintre izvoarele nu tocmai clare şi oricum posterioare 
evenimentului, Cronica otomană a lui Idris Bitlişi care vorbeşte despre 
lupta teribilă ce s-a dat la 10 octombrie 139417 la un loc pe care alte 
izvoare îl numesc Rovine, unde moare, între alţii, Marko Kralevici. 

O nouă confruntare are loc, se pare, în primăvara anului următor, 
la 17 mai 1395, când lângă Craiova cade în luptă şi Constantin Deja- 
novici. Tradiţia a contopit probabil cele două bătălii într-una singură, 
elemente privitoare la una sau la alta dintre ele confundându-se!”. 

Fie acum (17 mai 1395) sau după 10 octombrie 1394, Mircea pierde 
domnia, preluată de un anume Vlad (zis Uzurpatorul) care se va menţine în 
tronul Țării Româneşti, vreme de peste doi ani, în ciuda a patru expediţii 
purtate de Mircea cel Bătrân, Știbor, voievodul Transilvaniei şi chiar 
Sigismund de Luxemburg împotriva sa şi a turcilor ce-l susțineau. 

A fost emisă ipoteza în legătură cu această domnie a lui Vlad Uzur- 
patorul, că Mircea cel Bătrân ar fi domnit şi el dar în răsăritul Ţării 
Româneşti, fapt ce i-a permis să încheie un tratat de alianță cu Sigis- 
mund de Luxemburg la 7 martie 1395, la Braşov, iar pe de altă parte să 
participe în septembrie 1396, alături de acelaşi rege, la celebra bătălie de la 
Nicopole. În legătură cu aceasta din urmă, este cunoscută de mult în litera- 
tura noastră istorică atât poziţia lui Mircea cât şi intervenţia contelui de 
Nevers care a cerut pentru el şi cruciații burgunzi, onoarea de a deschide 
atacul împotriva turcilor. Simulând o retragere, turcii au atras cavaleria grea 
a lui Sigismund într-o cursă din care a rezultat dezastrul armatelor creştine. 
Cronica ţării rezumă episodul astfel: de-n rea chiverniseală a creştinilor, 
au biruit Baiazid pe creştini tăindu-i şi robindu-i'*. 

Victoria turcilor la Nicopole a demonstrat superioritatea militară a aces- 
tora şi totodată a desființat statul bulgar de la Vidin, Sracimir fiind luat 
prizonier la Brusa, odată cu aceasta stingându-se şi dinastia Şişmanizilor. 
Totodată, turcii şi-au consolidat stăpânirea malului drept al Dunării, încer- 
când de nenumărate ori să ocupe şi cetăţile din stânga ei, tocmai în vederea 
realizării unor capete de pod cât mai trainice. 


1% Evident, e o imposibilitate ca un cronicar turc să dea o dată precisă care apare 
la un istoric din secolul al XIX-lea! 


17 Nu tradiţia” a contopit ci istoricii au mai inventat una, vorbind de două, 
împotriva izvoarelor. În schimb, autorul „contopeşte” multe ficțiuni ale predeceso- 


1% „Cronica ţării” este aceea de pe vremea lui Matei Basarab, tradusă şi în arabă 
de Macarie Zaim şi continuată sub Şerban Cantacuzino. Aceasta e din Cronica lui 
Radu Popescu, scrisă în timpul „epocii fanariote”. 

În septembrie-octombrie 1397, o nouă expediţie condusă de sulta- 
nul Baiazid Hdîrîm se soldează cu victoria lui Mircea cel Bătrân. Trei 
ani mai târziu (1400) un izvor venețian vorbeşte despre o nouă victorie 
a lui Mircea în fața turcilor. 

În octombrie 1406, Mircea cel Bătrân va avea o întrevedere cu Sigis- 
mund de Luxemburg la Severin, prilej cu care, în chip firesc, au stabilit o 
serie de repere privind lupta în continuare împotriva turcilor. 

Cel de-al doilea deceniu al secolului al XV-lea va cunoaşte perioada de 
glorie absolută a domniei lui Mircea cel Bătrân. Profitând de criza din 
Imperiul Otoman, în urma bătăliei de la Ankara din 1402 în care Baiazid, 
înfrânt de către Timur Lenk, este luat prizonier şi ucis, marele voievod va 
aşeza în 1411 pe Musa ca sultan. Fratele mai mic al acestuia, Mahomed va 
ataca în 1414 Țara Românească. 

În fața creşterii puterii otomane, a cărei situație politică internă se sta- 
bilizase, Mircea cel Bătrân hotărăşte să plătească haraci, răscumpărând 
pacea. Cu toate acestea, nu va renunța să lovească în noul sultan al Porții, 
susținând pe un alt pretendent, şi el fiu al lui Baiazid, anume Mustafa. Dar 
şi acesta va avea soarta lui Musa, în 1416 fiind învins de Mahomed. O 
ultimă încercare de a slăbi organismul puternic al Imperiului Otoman, în 
plină creştere şi expansiune, o va face Mircea voievod, adăpostind pe şeicul 
Bedr-ed-Din, un reformator al islamului, cu ajutorul căruia spera să semene 
confuzie şi slăbiciune la Poartă. Şi acesta este prins la Seres şi spânzurat în 
1417. Din nou Mahomed I se vede nevoit să facă o expediție împotriva 
Ţării Româneşti, în urma căreia Mircea va accepta din nou să plă- 
tească haraciul către Poartă” (p. 153-155). 


După cum se vede, precum banul rău, invențiile istoriceşti circulă de 
la un autor la altul cu o uşurinţă şi o tenacitate demne de o cauză mai bună. 
După cele câteva considerente personale ce se cer reținute şi dau adevărata 
măsură a autorului, acesta este luat de şuvoi şi transformat în simplu repe- 
titor al irealităţilor devenite locuri comune. 


17. Doi ani mai târziu a fost rândul Universităţii „Valahia” Târgo- 
vişte. Facultatea de Științe Umaniste, să publice la Editura Cetatea de scaun 
cursul profesorului universitar dr. Mihai Oproiu, Istoria medie a româ- 
nilor (sec. XIV-XVI), Târgovişte, 2003, unde Capitolul V. Ţările Române 
în secolul al XV-lea începe cu A. Domnia lui Mircea cel Bătrân (p. 15-82), 
care „fiind primul voievod cu numele de Mircea a rămas cunoscut sub 
pseudonimul de «cel Bătrân»”. 

Autorul a găsit cea mai fericită caracterizare pentru nefericita formă 

dată numelui de Radu Popescu: pseudonim, numele său adevărat din 
cronica țării de dinaintea fanarioţilor (când scria el) fiind „Mircea voievod 
bătrânul”. Matei Basarab în timpul căruia s-a alcătuit această cronică l-a 
numit cel dintâi „bătrânul Mircea Voievodul CEL MARE”. 

Nu numai fiindcă le vorbea studenţilor la Universitatea din Târ- 
govişte, ci şi fiindcă trasa cu o mână sigură profilul voievodului, profesorul 
Mihai Oproiu a fost singurul care a reținut că: 


„În domnia sa asistăm la o maximă dezvoltare a statului muntean atât ca 
întindere teritorială, cât şi ca putere militară, precum şi la o importantă 
epocă de progres economic. În acest context, Mircea cel Bătrân a stabilit 
reşedinţa voievodală la Târgovişte, unde a iniţiat ample lucrări pentru 
construirea unei reședințe domneşti compusă din casă domnească, 
biserică şi ziduri de incintă” (p. 76). 


La fel de pertinentă este observaţia „Mircea cel Bătrân nu a făcut 
cuceriri străine, ci a alăturat sub o singură autoritate, toate ținuturile 
locuite de românii din Carpaţi şi de la mare. În noile condiții istorice, 
mutarea capitalei la Târgovişte nu a reprezentat numai un moment de 
conjunctură, ci s-a realizat în urma unei îndelungate chibzuințe, pre- 
supunând o lungă perioadă de timp, răspunzând unei necesități fi- 
reşti”. 

Aş continua această idee, atât de pătrunzătoare, cu aceea că geniul lui 
Mircea cel Mare a conţinut şi această componentă: de a descoperi, precum 
fântânarii izvoarele din adâncuri, locurile privilegiate şi ,„predestinate ” de 
pe pământul ţării sale. 

Alegând Cozia pentru mormântul său, s-a aşezat să apere țara din mij- 
locul pământului pentru care s-a zbătut cel mai mult, alături de Dobrogea, 
să-l „alăture sub o singură autoritate”: banatul Severinului — Oltenia de azi. 

Numind Râmnicul Vâlcii „oraşul domniei mele” a avut poate de la 
Dumnezeu viziunea rolului excepțional pe care acest oraş îl va juca în 
promovarea legăturii cu românimea ardeleană şi în renaşterea modernă a 
națiunii, al cărei semnal l-a dat în predosloviile mineielor sale episcopul 


Chesarie al Râmnicului!*. 


1” Florin Epure, Râmnicul „oraşul domniei mele”, în „Clipa”, IL, 2009, nr. 4, 
martie, p. 17. 


0 Al. Duţu, Coordonate ale culturii româneşti în secolul XVIII (1800-1821). 
Studii şi texte, Bucureşti, Editura pentru literatură, 1968. 

Făcând din Târgovişte a doua capitală, care în curând se va dovedi 
mult mai potrivită ca centru politic, bisericesc şi cultural decât Argeşul, el a 
pus temeliile unei ascensiuni prin secole fără de care nu se poate înțelege o 
bună parte din cultura noastră veche şi naşterea celei moderne, fascinată de 
„ruinurile Târgoviştii” şi ctitorită de uriaşa vocaţie de constructor cultural a 
târgovişteanului Eliade Rădulescu (cel născut în acelaşi an cu Victor Hugo) 
şi cu concursul celuilalt târgoviştean, căruia îi datorăm înaintea lui Mihail 
Eminescu transformarea „umbrei lui Mircea” într-unul din „miturile fonda- 
toare” ale României moderne. 

În privința confruntării româno-otomane, autorul cursului nu s-a 
putut sustrage însă clişeelor dictatoriale, începând cu însăşi data bătăliei. 
Dar şi aici a ţinut să pună un semn de întrebare peste unele chestiuni, 
socotite rezolvate. 

Este semnificativ mai ales modul în care profesorul Mihai Oproiu a 
fost împins către o reprezentare a evenimentului în directă contradicție cu 
realitatea ca urmare a creditului acordat „Anonimului florentin” descoperit 
de Şerban Papacostea: „Se ştia că lupta s-a dat în mai 1395 şi a fost crân- 
cenă, Sigismund de Luxemburg a fost înfrânt, iar Ţara Românească 
i-a dat ascultare lui Baiazid”. Nu înseamnă că ceea ce „se ştia” era şi ade- 
vărat! Observaţie care-l priveşte şi pe dânsul. 

Pentru ceea ce urmează, sursele sunt acum uşor de recunoscut: 


„Vecinătatea otomană l-a determinat pe Mircea să întreprindă o expe- 
diție fulgerătoare la Karinovasiî, la sud de Munţii Balcani, unde se insta- 
laseră garnizoane otomane şi care deveniseră primejdioase. 

3. Lupta de la Rovine 

La iniţiativa lui Mircea, turcii au reacționat prin organizarea unei 
mari acțiuni de pedepsire. Baiazid a convocat pe vasalii balcanici (8.000 
de soldați) şi împreună cu oastea otomană (40.000 de ostaşi) a trecut 
Dunărea. Mircea a evacuat din timp aşezările, a pârjolit recoltele şi a acţio- 
nat prin atacuri surpriză, care au făcut ca înaintarea spre Curtea de Argeş să 
se facă cu greu. 

Campania în Țara Românească s-a caracterizat prin repetate confruntări 
şi o înfrângere grea suferită de turci la Rovine (10 octombrie 1394). A 
fost o «luptă teribilă», mărturisea un cronicar otoman şi «lănci nenumărate 
s-au frânt» şi s-au tras atâtea «săgeți, încât cerul nu se putea vedea de mul- 
țimea lor», precizau cronicile sud-slave. Cronicarul turc Orudj mărturisea 
că «din ambele părți au murit oameni». La sfârşitul luptei Baiazid «s-a în- 

spăimântat şi a fugit, iar râul acela curgea roşu de sângele trupurilor că- 
zute». Singurul succes al campaniei otomane a fost ocuparea fortificaţiei 
de la Turnu. 

4. Tratatul de pace cu Sigismund de Luxemburg 

Schimbările petrecute în Moldova prin înlăturarea lui Roman | şi în- 
locuirea lui cu Ştefan I au influenţat relaţiile cu Ungaria şi Țara Româ- 
nească, noul domn fiind ostil regelui Ungariei. Intervenţia armată a regelui 
maghiar în Moldova s-a soldat cu înfrângerea de la Hindău (1395). Dorind 
să neutralizeze definitiv Ţara Românească, Baiazid a sprijinit aspira- 
tiile lui Vlad, pretendent la domnie, susținut de o facțiune boierească. 

Tentativa de recuperare a poziţiilor dunărene a avut la bază tratatul de 
alianţă cu Sigismund de Luxemburg încheiat la 7 martie 1395 la Braşov. 

Ar fi interesant de analizat condiţiile în care s-a prezentat domnul 
Ţării Româneşti, aspect rămas şi astăzi neelucidat!*!. A fost oare un 
act de vasalitate a unui domn înfrânt care căuta sprijin pentru a înlă- 
tura urmările înfrângerii sau alianța pentru relansarea unei ofensive 
împotriva sultanului? Tratatul încheiat la Braşov reprezenta prima 
alianţă din istoria sud-estului Europei îndreptată împotriva turcilor, 
prilej cu care Mircea se angaja să asigure oştilor regelui «prin locurile 
supuse stăpânirii sale», hrana necesară şi să participe alături de rege «cu 
toată puterea» în expediţia antiotomană. 

Însă noua alianță a fost anihilată de riposta turcă, Sigismund de Lu- 
xemburg mărturisind că «atunci Țara Românească a fost pierdută..., iar 
Dunărea a intrat în stăpânirea duşmanilor», evenimente confirmate şi de un 
anonim florentin. Se ştia că lupta s-a dat în mai 1395 şi a fost crâncenă, 
Sigismund de Luxemburg a fost înfrânt, iar Ţara Românească «i-a dat 
ascultare» lui Baiazid. Din fericire, cronica subliniază că din pricina 
pierderilor grele, Baiazid s-a retras în sudul Dunării. La luptă au participat 
şi vasalii turci Marko Kralevic şi Constantin Dragases, care au fost ucişi cu 
acest prilej. Desigur această victorie a fost un bun prilej pentru ca 
Baiazid să-l sprijine pe Vlad, supranumit Uzurpatorul, cu care a făcut 
o înțelegere şi care a rămas domn peste o parte din țară. 

Confruntările au continuat în iulie 1395, regele revenind şi cuce- 
rind Turnu, unde se instalase o armată turcească. Vlad a fost înfrânt, 
dar la întoarcere în Transilvania armata regală a fost surprinsă la Posada, 
lângă Orşova de către Vlad şi a suferit mari pierderi” (p. 77-79) [su- 
blinierile îmi aparţin — D.Z.]. 


continuare, autorul îl repetă pe Barbu Câmpina: 


'*! În prezent el a fost definitiv elucidat de către profesorul Viorel Achim. Vezi p. 


364-366. 

„Ameninţată cu pierderea privilegiilor, boierimea l-a părăsit pe Vlad şi 
s-a orientat spre Mircea. Vlad s-a refugiat în cetatea Dâmboviţa către sfâr- 
şitul anului 1396. Cu ajutorul transilvănean, Mircea l-a înlăturat de la 
domnie la începutul anului 1397, l-a făcut prizonier şi a fost dus de Ştibor 
în Transilvania. 

Confruntările cu turcii au continuat. Mircea cel Bătrân a obținut o 
nouă victorie în septembrie 1397, prin care îşi consolida poziţia. În 
1398 un grup de tătari s-a stabilit în Dobrogea după ce fusese înfrânt de 
Timur Lenk, iar în 1401 o armată turcă condusă de Evrenos bei, după ce a 
devastat Banatul şi Ţara Românească a fost măcelărită şi înfrântă în Do- 
brogea”. 

În sfârşit: 

7. Ultimii ani de domnie 

Mahomed (1413-1421), sultanul victorios, a organizat o expediţie de 
pedepsire, azapii şi achingii, jefuind Ţara Românească. Din 1415, Mircea 
a plătit pentru prima dată tribut, fără ca acest lucru să însemne 
supunerea ţării. Frământările cu turcii au continuat, în 1416 Mircea a 
refuzat plata tributului şi l-a încurajat pe Mustafa, ca nou pretendent 
şi l-a adăpostit pe şeicul Bedr ed Din, ce propovăduia frăţia între 
oameni şi comunitatea bunurilor materiale ale acestora. Ca urmare, a 
trebuit să facă faţă unei noi expediţii de pedepsire condusă de Meh- 
med, prilej cu care otomanii au obținut victorii în Dobrogea, au prădat 
Ţara Românească, iar Giurgiu și Turnu au devenit raiale turceşti. 
Mircea cel Bătrân a murit în scaun la 18 ianuarie 1418 şi a fost înmormântat 
la Cozia, ctitoria sa”. 


Lăsând la o parte acest greu tribut plătit de autor predecesorilor şi 
contemporanilor, trebuie să reținem că acest curs a venit cu singurele 
puncte de vedere creatoare asupra domniei şi personalităţii lui Mircea cel 
Mare, emise în decurs de două decenii. 

În noua ediție din 2006 publicată de Editura Transversal din Târgo- 
vişte întâlnim acelaşi text. 


18, În anul 2003 s-a publicat de Editura enciclopedică Istoria Ro- 
mâniei în date coordonată de Dinu C. Giurescu (ediţia din 1971, la care 
am colaborat pentru partea culturală, fusese condusă de neuitatul şi marele 
său părinte, Constantin C. Giurescu). 

Găsim aici distribuită în funcţie de date, o veritabilă micromono- 
grafie care, reconstituită prin aglutinarea acestor fragmente, oferă următoa- 
rea imagine globală: 


444 
www.dacoromanica.ro 


ÎN LEGĂTURĂ CU DATA REALĂ A VICTORIEI 


„1386-1418. Domnia lui Mircea cel Bătrân, fiul lui Radu I, în 
timpul căruia Țara Românească cunoaşte o puternică dezvoltare eco- 
nomică, consolidare militară și afirmare politică internațională, înde- 
osebi în sud-estul Europei. Remarcabil comandant militar, om politic 
şi abil diplomat, el a întreţinut bune relaţii cu Ungaria, Polonia şi 
Moldova, a repurtat victorii asupra turcilor şi a intervenit, după 1402, 
în luptele pentru succesiune, din statul turc, fiind cel mai activ şi valo- 
ros exponent al luptei antiotomane din vremea sa”. 

„1382. În urma unei intervenții la sud de Dunăre, Mircea cel Bătrân 
pune stăpânire pe cetatea Silistra, precum şi pe cea mai mare parte din stă- 
pânirile despotului Ivanco, care au intrat în componența Țării Româneşti”. 

„mai 18. Are loc sfinţirea bisericii celei mari a mânăstirii Cozia (jud. 
Vâlcea), importantă ctitorie a lui Mircea cel Bătrân. De plan triconc, cu o 
elaborată decorație a fațadelor, Cozia (a cărei zidire a început în primă- 
vara anului 1387) va fi principalul model al arhitecturii religioase din 
Țara Românească vreme de patru secole”. 

„dec. 10. Tratatul de alianţă încheiat la Radom de solii lui Mircea cel 
Bătrân şi ai regelui polon Władisław al Il-lea Jagiełło, cu mijlocirea lui 
Petru I, domnul Moldovei; părțile se angajau să-şi acorde ajutor militar, în 
primul rând pentru a stăvili «năvălirea şi atacul duşmănos al <lui Sigis- 
mund de Luxemburg>, regele Ungariei, al supuşilor lui şi al oricăror oa- 
meni supuşi lui». Mircea cel Bătrân sancţionează clauzele tratatului prin- 
tr-o scrisoare, având pecetea rotundă, ajunsă la Lublin la 20 ian. 1390, şi îl 
va întări, la Liov, la 6 iul. 1391”. 

Circa 1390-1391. Raid de intimidare şi jaf al akîngiilor turci, co- 
mandaţi de Firuz beg, care au pătruns în țară, trecând Dunărea prin vadul 
Cumanilor. Acţiunea a avut loc după cucerirea (sic/) Vidinului, unde dom- 
nea Ivan Sraţimir. A fost prima incursiune otomană pe pământul românesc 
de la nord de Dunăre, atacatorii fiind respinşi”. 

1393 (înainte de ~). Mircea cel Bătrân reconstruieşte cetatea Turnu 
(aproape de Turnu Măgurele) pe fundaţiile vechii cetăţi din epoca romano- 
bizantină. 

1393, iul. 17. Țaratul bulgar de Târnovo, stăpânit de Ivan Şişman, este 
cucerit de turci şi transformat în provincie a Imperiului Otoman. Țarul 
bulgar este luat prizonier şi executat mai târziu din ordinul lui Baiazid (la 3 
iun. 1395)'%; cu acest prilej este cucerită, în urma unui asediu, cetatea 
Silistra, aflată în stăpânirea lui Mircea cel Bătrân. 


18? Ultimele cercetări confirmă vechea ştire din cronica lui Chortasmenos tradusă 
în slavonă probabil la Tismana: execuţia țarului şi anexarea țaratului de Târnovo a 
avut loc după întoarcerea din Ţara Românească unde fusese învins la Rovine. Succe- 
siunea celor două evenimente confirmă data de 17 mai 1395 pentru bătălie și în 
orice caz plasează expediția sultanului în primăvara lui 1395. 

1393 (sfârşitul) sau 1394 (începutul). Mircea cel Bătrân conduce per- 
sonal un atac surpriză în sudul Dunării împotriva turcilor otomani, ca răs- 
puns la atacurile precedente împotriva Ţării Româneşti, precum şi la insti- 
garea emirului Siileiman al II-lea de Sinope şi a altor membri ai opoziţiei 
anatoliene; cavaleria românească a atacat şi distrus bazele akîngiilor de la 
poalele versantului meridional al Munţilor Balcani, cu centrul la Karnobat. 

1394. toamna. Campania lui Baiazid I Y/dîrîm (Trăsnetul) asupra 
Ţării Româneşti pentru a răzbuna atacul domnului român asupra 
bazei de akîngii de la Karnobat. 

oct. 10. Bătălia de la locul numit „la Rovine” (probabil pe Jii, lângă 
Craiova). Oastea Ţării Româneşti, condusă de Mircea cel Bătrân, înfrânge 
oastea invadatoare, condusă de Baiazid l, primul sultan otoman care a 
călcat pe pământul românesc, obținând o victorie remarcabilă şi obligând 
pe sultan să se retragă”. 

1395. mart. 7. Mircea cel Bătrân emite din Braşov un act prin care 
arată că în urma întrevederii pe care a avut-o cu regele Ungariei Sigismund 
de Luxemburg, a negociat şi încheiat un tratat, care reprezintă prima alianță 
militară românească antiotomană. 

— Castelul Bran intră în stăpânirea lui Mircea cel Bătrân (după alți 
istorici acest eveniment s-a petrecut în 1406). 

— Campania sultanului Baiazid I Yldîrîm (Trăsnetul) împotriva 
Ţării Româneşti ca răspuns la înfrângerea suferită în toamna anului 
precedent; armata turcă (circa 40.000 de oşteni) susținută de corpurile 
armate ale unor vasali sud-dunăreni, între care şi Marko Kraljevic şi Con- 
stantin Dragaš Dejanović (circa 8.000 de oşteni), invadează ţara pe la 
Orşova'*?. Baiazid I s-a îndreptat în fruntea marii sale armate spre Ar- 
geş, capitala țării. După mai multe ciocniri, s-a ajuns la marea bătălie. 

mai 17. Bătălia de pe râul Argeş, în apropiere de capitala Ţării 
Româneşti. După o luptă grea, cu mari pierderi de ambele părți, Mir- 
cea cel Bătrân este nevoit să se retragă din fața invadatorilor; în 
acelaşi timp oastea lui Baiazid I, datorită în primul rând grelelor 
pierderi suferite în această înfruntare, este şi ea silită să se replieze la 
sud de Dunăre fără a fi reuşit, aşa cum şi-a propus să transforme Ţara 
Românească în provincie a Imperiului Otoman.!% 

— În împrejurări insuficient cunoscute, Vlad — probabil un fiu al voie- 
vodului Dan I, rival al lui Mircea cel Bătrân — susținut de o parte a boie- 


13 Este „scenariul A.A. Bolşacov” a cărui inanitate se demonstrează în volumul 
de faţă la p. 608-614. 


18 Pentru irealitatea acestei imagini despre confruntarea de la 17 mai 1395 ple- 
dează întreg volumul de faţă. 

rimii muntene care nu mai voia să se împotrivească prin luptă prea- 
puternicului vecin din sud, este recunoscut ca domn de sultanul Ba- 
iazid I; Vlad I acceptă suzeranitatea otomană şi se obligă la plata tri- 
butului'55. Țara Românească nefiind transformată în provincie a Impe- 
riului Otoman. 

În Ţara Românească se instituie un dualism al puterii, Mircea cel 
Bătrân şi Vlad I domnind concomitent în diferite părți ale ţării; înce- 
putul luptelor dintre Mircea cel Bătrân, susținut de o parte a țării şi având 
uneori sprijin ungar, şi Vlad I, susținut de facțiunea antiungară a boie- 
rilor munteni şi de turci!&€. 

iul. 6-aug. 25. În acest interval de timp Sigismund de Luxemburg luptă 
împotriva turcilor otomani pe teritoriul Țării Româneşti, cu care prilej a 
cucerit cetatea Turnu, unde a instalat o garnizoană ungară. 

1396. vara. Ciocnire armată fără rezultat dintre Mircea cel Bătrân, spri- 
jinit de un corp de oaste transilvan, și Vlad, susținut de turci”. 

— „Mircea cel Bătrân a participat cu un corp de oaste la campania cru- 
ciaților; propunerea regelui Ungariei ca domnului român să i se încredin- 
teze conducerea luptei în prima fază, deoarece era cunoscut şi se afirmase 
între contemporani ca fiind «viteaz, activ şi puternic, care, luptându-se în 
mai multe rânduri cu turcii a triumfat în chip glorios asupra lor», a fost 
zădărnicită de împotrivirea contelui de Nevers, fiul ducelui Burgundiei, 
care solicitase această onoare pentru sine”. 

„1396. dec.-1397. ian. Vlad refugiat în cetatea Dâmboviţei, a fost 
asediat de oastea transilvăneană comandată de voievodul Ştibor de 
Stiboryez (1395-1401, 1410-1414) şi capturat, împreună cu familia sa. 
Mircea cel Bătrân redevine singurul domn al Ţării Româneşti”. 

„1403 sept. 23. Mircea cel Bătrân a reînnoit, se pare că prin mijlocirea 
domnului Moldovei, alianța cu regele Poloniei Wtadistaw al II-lea Ja- 
gietto. Probabil că, cu acest prilej, s-a dat şi cel dintâi privilegiu comercial 
al domnului Ţării Româneşti pentru negustorii din Polonia şi Lituania. Mai 
târziu, la 17 mai 1411, din Giurgiu, domnul Ţării Româneşti întăreşte tra- 
tatul de alianță cu Polonia”. 


15 Nimic nu dovedeşte că Vlad I a acceptat suzeranitatea otomană şi plata tribu- 
tului — sunt ficțiunile seculare ale lui N. Iorga şi D. Onciul. 


186 A firmație nesusținută de niciun document. Nu avem cunoştinţă decât de o sin- 
gură luptă: când l-a obligat pe Vlad I să părăsească tronul şi capitala şi să se refugieze 
în „cetatea Dâmboviţei”. La 7 decembrie 1397 în diploma dată la Timişoara lui 
Ştibor, regele consemna acest final al domniei lui Vlad. Nu ştim însă când se pe- 
trecuse el. 


17 Din nou afirmaţie gratuită. Singura ciocnire cunoscută este între Ştibor și Vlad, 
în drumul voievodului Ardealului spre Nicopole. 

„1404-1406. Inţensă activitate militară a Ţării Româneşti în sudul 
Dunării în cooperare cu regaţul ungar; ca urmare, a fosţ recuceriţă de la 
oţomani o mare parţe din ţeriţoriul Dobrogei şi Silisţra, siţuaţie care se 
reflecţă în ţiţlul lui Mircea cel Băţrân din 23 nov. 1406, unde el apare 
ca: «mare voievod şi domn... stăpânind şi domnind pesţe ţoaţă țara 
Ungrovlahiei şi al părților de pesţe munti, încă şi spre părțile ţăţărăşţi 
şi Amlaşului şi Făgărașului, herțeg şi domn al Banaţului Severinului şi 
de amândouă părțile pe ţoaţă Podunavia, încă şi până la Marea cea 
Mare şi singur sţăpâniţor al ceţăţii Dârsţorului». Reinţrarea Dobrogei 
în componența Ţării Româneşţi a consolidaţ sistemul de apărare al ţă- 
rii şi a creaţ premisele lărgirii relaţiilor poliţice şi economice cu Ana- 
tolia”. 

„1406. Restabilirea legăturilor dintre Mircea cel Bătrân şi Istfendiyar- 
oğlu Mübarizeddin, beiul de Sinop-Kastamonu, un reprezentant al opo- 
ziției anatoliene față de politica agresivă a Casei lui Osman”. 

„1409-1411. Mircea cel Bătrân intervine în luptele pentru succesiunea 
lui Baiazid 1. La chemarea sa, în iul. 1409, a sosit, pe mare, din Anatolia, 
Musa Celebi, unul dintre fiii sultanului defunct; primit cu fast şi oferte îm- 
bietoare, principele otoman a pregătit în Ţara Românească revolta Rume- 
liei împotriva lui Süleyman; având concursul unui contingent românesc, 
sub comanda lui Dan, Musa trece Dunărea şi, după lupte cu rezultate 
schimbătoare în cursul anului 1410, reia cu succes ofensiva împotriva 
fratelui său Süleyman, pe care îl înfrânge (acesţa, încercând să se refugieze 
la Constantinopol, a fost ucis de urmăritori), înstăpânindu-se la Edirne ca 
emir al Rumeliei (17 febr. 141 1-5 iul. 1413); Mircea cel Băţrân se afla la 
apogeul puţerii sale”. 

„1413. iul. 5. Lupta de la Ciasmurlu (lângă Sofja). Mehmed, un alt fiu al 
lui Baiazid, stăpânitor în Asia Mică, chemat de împăratul bizantin Manuel 
al II-lea Paleolog (1391-1425), îi înfrânge pe puţinii susţinăţori ai lui 
Musa, favoritul lui Mircea cel Bătrân, rămânând singur stăpânitor şi în- 
scăunându-se la Edirne; esţe primul cârmuiţor ţure care poarţă con- 
şţienţ şi consţanţ țițlul de sulţan”. 

„1415-1416. Nouă intervenţie a lui Mircea cel Bătrân în luptele dintre 
succesorii lui lui Baiazid |, împoţriva lui Mehmed I el îl sprijină pe Mustafa 
Çelebi, fratele acestuia; în ian. 1416, Mustafa, a cărui prezență în Țara 
Românească este atestată în iun. 1415, întărit cu un contingent românesc, a 
trecut Dunărea, devenind — după mai mulţe lupţe — sţăpân al Rumeliei 
(până în 1421)'58. 


1f Informaţia aceasta se cere controlată. Ar însemna că Mustafa a învins şi a 
stăpânit până la moartea fratelui său Mehmed I partea europeană a Imperiului Oto- 
man, çeea ce nicio istorie a Imperiului Otoman nu ne-o spune. Dimpotrivă, aflăm din 

1416. toamna. Nouă încercare a lui Mircea cel Bătrân de a submina 
puterea otomană prin susţinerea acțiunii şeicului anatolian Bedr ed-din 
Mahmud; cu concursul domnului, acesta trece în Dobrogeas, prin Silistra, 
şi apoi în Deliorman, unde a reuşit să declanşeze o puternică mişcare so- 
cială şi religioasă reprimată în cele din urmă; şeicul a fost capturat şi 
executat, prin spânzurătoare, la Serres (18 dec. 1416)”. 

1419. vara. „Puternic atac al akîngiilor efectuat la nord de Dunăre; 
după lupte grele cu importante pierderi de ambele părți, corpul de oaste din 
Banat, comandat de comitele Filippo dei Scolari (Pippo Spano de Ozora) a 
reuşit să respingă pe invadatori” (p. 50-58). 


Avem astfel reafirmată şi prin această lucrare teza despre două 
expediţii sultanale: una în octombrie 1394, „de la Rovine”, localizată 
lângă Jiu şi soldată cu victoria lui Mircea şi retragerea sultanului, a doua 
campanie „ca răspuns la înfrângerea suferită în toamna anului precedent” 
(teza M. Dogaru) duce la confruntarea din 17 mai, în care cad Marko 
Kralevi€ şi Constantin Dejanović. De data asta oştile otomane vin de la 
Orşova (ca în tratatul academic, care la rândul său a preluat „scenariul” 
propus de A.A. Bolşacov, în 1960, pe baza textului cu aspect de cronică 
descoperit de profesorul Halil Inalcik). Mircea şi Baiazid se retrag fiecare 
din cauza pierderilor suferite, „fără a fi reuşit, aşa cum şi-a propus, să 
transforme ţara în paşalâc”. Avem aici preluarea „scenariului Papacostea” 
elaborat pe baza „Anonimului florentin”, dar prin falsificarea acestui izvor, 
care nu vorbeşte de lupta între Mircea şi Baiazid în Țara Românească, ci de 
lupta între regele Sigismund şi Baiazid în Ungaria! 

Autorii îşi recunosc necunoaşterea împrejurărilor în care a fost 
instalat Vlad, dar admit instalarea lui în mai 1395, şi faptul că a acceptat 
suzeranitatea otomană și a plăti tributul. În schimb, nu înscriu data de 28 
mai 1396 când Vlad a depus omagiu regelui Poloniei, lămurind prin asta, 
anticipat, pe istorici, de cine a fost instalat pe tron şi al cui vasal era. 

Lipseşte de asemeni în 1400 cea mai importantă acţiune a lui Mircea 
în spațiul românesc: aşezarea pe tronul Moldovei, în urma unui raid ful- 
ger până la Suceava (cu care prilej l-a făcut prizonier pe luga) a ma- 


toate sursele de informare despre eşecul lui în încercarea de a pune mâna pe putere şi 
închiderea lui de către bizantinii la care se refugiase, la cererea lui Mehmed |. Eliberat 
în 1421 după moartea lui Mehmed şi recunoscut sultan în Rumelia dar numai pentru 
un an, va fi înlăturat în 1422 de Murad II, fiul de 17 ani al lui Mehmed, susținut de 
ieniceri. 

relui său contemporan Alexandru cel Bun. A fost o acţiune cu mult mai 
importantă pentru toată istoria românilor decât instalarea pe tronul 
sultanilor a efemerului Musa Celebi. Fără acest norocos act nu i-am fi 
avut pe Ştefan cel Mare şi Petru Rareş, nepot şi strănepot ai lui Alexandru 
cel Bun! 

Absența oricărei încercări de datare a „tributurilor” lui Mircea 
în ultimii ani de domnie, şi absenţa oricărei ştiri şi date despre o în- 
chinare finzlă, cu acceptarea plății tributului, demonstrează însă că în- 
toarcerea la adevăr de pe norii ficţiunii este, măcar aici, posibilă. 


19. În 2004 s-a publicat sub egida Ligii culturale pentru unitatea 
românilor de pretutindeni volumul O istorie a românilor de pretutindeni, 
de prof. dr. Mircea Dogaru, şi prof. dr. Gheorghe Zbuchea. Pe copertă 
mai apar coordonator și Cuvânt înainte prof. dr. Victor Crăciun şi Pre- 
față: Adrian Păunescu. Volumul a apărut cu sprijinul Guvernului Româ- 
niei — Departamentul pentru românii de pretutindeni. 

În felul ei este o apariţie cu totul nouă în istoriografia românească, 
după cum inspirat ne-o prezintă în prefață celebrul ei semnatar. 

Este o carte adresată în acelaşi timp celor 22 milioane de români 
rămaşi în țară din cele 23 şi celor 13 milioane din afara granițelor acesteia. 
De unde noutatea absolută a demersului istoriografic asumat de cei doi 
autori (din nefericire, de atunci pe unul, profesorul Gheorghe Zbuchea l-am 
pierdut) dar şi dificultatea lui. Meritul incontestabil al autorilor este 
acela de a se fi străduit să gândească ei înşişi despre istoria pe care o 
prezintă, şi să încerce a-i determina pe toți cititorii să facă la fel. 

Capitolul IV este intitulat Românii în epoca medievală clasică, de la 
Mircea cel Bătrân (1386-1418) la Ştefan cel Mare (1457-1504): Prin urma- 
re, nici Chiar aici nu reuşim să scăpăm de interdicția aşternută peste adevă- 
ratul supranume al domnului Ţării Româneşti, perpetuându-i „pseudonimul” 
din epoca fanarioților, ca şi cum aceasta s-ar fi întors sub altă înfăţişare! 

În consecință, nu ne mai surprinde reîntâlnirea, şi aici, cu aceeaşi 
revărsare de ficțiune peste filele istoriei adevărate, menită să compromită 
nobila „cauză” căreia îi este închinată cartea. 

Surprinzând perfect caracterul expediției la Karinovasi („prima 
campanie ofensivă europeană de amploare îndreptată împotriva Im- 
periului Otoman”) autorii scriu: 

„Realizând că prin victoria repurtată de Mircea cel Bătrân la sud de 
Dunăre este ameninţată expansiunea otomană spre Europa, Bayezid Ildî- 
rîm (1389-1402) a început în primăvara anului 1394 organizarea unei ex- 
pediţii de mari proporții împotriva Ţării Româneşti. 

Eşecul acesteia, în toamna anului 1394, în câmpie, pe Argeş, l-a de- 
terminat să concentreze în primăvara anului următor întreaga capa- 
citate militară a imperiului, inclusiv forțele tuturor vasalilor din Europa 
şi Asia. Bayezid | a trecut Dunărea pe la Nicopol-Turnu și a pătruns în 
Ţara Românească, probabil în mai 1395, țintind capitala Curtea de 
Argeş. Apreciind just raportul de forțe, Mircea cel Bătrân şi-a dat seama că 
angajarea, de data aceasta a bătăliei în câmp deschis nu avea şanse de 
reuşită şi a hotărât să adopte strategia şi tactica războiului de hărțuire. 

Momentul culminant al campaniei otomane, a doua bătălie a Arge- 
şului, zisă de „la Rovine” în apropierea capitalei. Ea a avut un caracter 
extrem de sângeros, cu pierderi imense de ambele părți. Deşi a avut un 
mare succes în câmp tactic, pe plan strategic, contraofensiva nu a fost 
posibilă datorită eşecului înregistrat de aliat (Sigismund de Luxem- 
burg) în realizarea joncţiunii. 

Primejdia pierderii Ţării Românești a determinat intervenția 
papalității şi a cavalerilor occidentali, realizându-se prin concentrarea 
de forțe de la Nicopol din 1396, prima mare coaliție (cruciadă) antioto- 
mană, care, deşi a eșuat pe câmpul de luptă, l-a îndepărtat pe Bayezid I 
de linia Dunării, creând Bizanțului amenințat direct momentul de 
răgaz ce i-a permis să-şi prelungească existenţa cu încă o jumătate de 
secol” (p. 87-88). 


Despre 17 mai 1395 avem aici o variantă la celebra „Ad usum del- 
phini” dar în loc de o ajustare a istoriei Franţei pentru tânărul fiu de rege şi 
moştenitor al tronului ne aflăm în faţa celei a istoriei naţionale „pentru uzul 
românilor de pretutindeni”. Lor nu li se mai serveşte imaginea înfrângerii şi 
înlocuirii cu Vlad, ca în Istoria României în date, ci doar versiunea im- 
posibilităţii contraofensivei din cauza... defecțiunii aliatului ungar! 

Există însă două izvoare care-l înfăţişează pe domnul român ur- 
mându-şi duşmanii până la Dunăre: Laonic Chalcocondil şi „cronica 
scurtă” grecească din secolul al XVI-lea, descoperită în manuscrisul copiat 
în 1624. Chiar admițând o parte de exagerare în ambele, întrucât sultanul în 
retragerea precipitată a păstrat totuşi cetatea Turnu (de unde informaţia că a 
pus „socotitori” cum traduce Moxa, pe la toate vadurile!) ele ne dau altă 
imagine despre finalul acestei confruntări epocale. 


S-a făcut însă o dogmă mai bine de un veac din interpolarea absurdă a 

unui copist moldovean din a doua jumătate a secolului al XVI-lea, care 
vorbeşte de înlocuirea lui Mircea cu Vlad şi fuga primului în Ardeal, iar 
acum asistăm la „canonizarea” altor două izvoare, de o credibilitate mai 
mult decât îndoielnică, din care se reţine doar ceea ce este în defavoarea 
victoriei româneşti, închizându-se ochii la ceea ce ne ajută, chiar şi din ele, 
să o demonstrăm! 

Personal ar fi trebuit să fiu încântat de drumul pe care a reuşit să şi-l 
deschidă ideea argumentată în 1986 şi apoi în comunicarea de la Nicopole, 
din 1996, chiar dacă atât studiul subsemnatului din volumul Marele Mircea 
Voievod cât şi ale lui Alexandru V. Diţă lipsesc cu desăvârşire de la biblio- 
grafie. Dar aş fi mult mai bucuros dacă la o viitoare ediție, autorul rămas 
printre noi se va debranşa de ficţiunea campaniei din 1394 „în câmpie”, şi 
mai ales va renunţa la afirmaţia delirantă că expediţia de la Nicopole s-a or- 
ganizat de către Papă şi cavalerii occidentali, speriaţi de soarta Țării Româ- 
neşti! 


20. Nu lipsită de semnificaţie şi de aceea trebuind să-şi ia locul în 
această încercare de bilanț istoriografic al perioadei postdecembriste este 
cărticica de format mic (9x13 cm) întitulată Memorator de Istoria Româ- 
nilor (ce bine că măcar în asemenea titluri, fie şi doar pe coperta interioară, 
se înfrânge ucazul bolşevic, rămas neatins de ortografia actualei Academii 
Române, care ne obligă să scriem încă numele neamurilor cu literă mică, de 
parcă ar fi plante, virusuri sau animale necuvântătoare) pentru clasa a XII-a. 
El ne aduce măcar aminte că în 2005, când autoarea, Mihaela Nancu, îl 
publica la editura Booklet din Bucureşti, mai exista o disciplină „Istoria 
românilor” în învățământul românesc, iar pe coperta manualelor de clasa a 
XI-a şi a XII-a numele neamului nostru mai putea fi citit. Între timp şi din ti- 
tulatura materiei şi a manualelor pentru predarea ei au dispărut, din ordinul 
şi cu concursul celor ce urmăresc însăşi dispariţia acestui neam de pe lume. 

În „memoratorul” doamnei profesoare Mihaela Nancu descoperim o 
secțiune intitulată Politica externă a voievozilor români (p. 34-40) care 
debutează cu 1. Mircea cel Bătrân (1386-1418) — Tara Românească. 

Aici, de la paginile 34-35 aflăm (împreună cu elevii cărora le era 
destinat „Memoratorul”) că: 


1394, primăvara a întreprins o expediţie la Karinovasi, în sudul Mun- 
ților Balcani, încheiată cu succes; 

1394, 10 oct. — bătălia de la Rovine încheiată cu înfrângerea armatei 
otomane condusă de Baiazid Ilderim (Fulgerul); 

1395, 7 mart. — Braşov, tratat de alianţă cu regele Ungariei Sigismund 
de Luxemburg, împotriva pi et 

1395, 17 mai — pe malul Jiului oștile române şi maghiare au obținut o 
victorie strălucită împotriva turcilor ce atacaseră Țara Românească; 

1396 — cruciada antiotomană de la Nicopole, organizată de Sigismund 
de Luxemburg cu participarea lui Mircea cel Bătrân şi a cavalerilor occi- 
dentali (a celor burgunzi); 

— 1396, vara — cruciații au cucerit Vidin, Rahova, Nicopole; 

— 1396, 25 sept. — a avut loc lupta de la Nicopole încheiată cu un 
dezastru pentru cruciați care s-au retras în dezordine. Mircea a pierdut 
cetatea Turnu. 

1397, sept.-oct. — a avut loc înfruntarea cu turcii în câmpia mun- 
teană încheiată cu izgonirea turcilor şi recuperarea cetăţii Turnu; 

1403, 23 sept. — a reînnoit, prin intermediul lui Alexandru cel Bun, 
alianța cu Wiadistav Jagetto; 

1406, nov. — întâlnirea de la Severin dintre Sigismund de Luxemburg şi 
Mircea, cu scopul pregătirii unei noi cruciade antiotomane; 

1402-413 — s-a amestecat în luptele pentru tron în Imperiul Otoman, 
susținându-l mai întâi pe Musa, apoi pe Mustafa, dar amândoi au pierdut în 
faţa lui Mahomed; 

1415 — a plătit primul tribut Porții în schimbul protecţiei acordate 
de sultan şi recunoaşterii de către acesta a independenței Țării 
Româneşti. 


Scurt şi... cuprinzând tot ce-i puneau la dispoziție autoarei confrații 
cu titluri universitare şi nume de istorici. 


21. Anul 2007 a adus cel de al doilea Dictionar de istorie a Româ- 
niei, publicat de Editura Meronia din Bucureşti. Autorii menţionaţi pe co- 
pertă: Stan Stoica, Vasile Mărculeţ, Vasile Valentin, Valentina Bilcea. 
Coordonator: Stan Stoica. 

Pentru a da mai multă autoritate cărții autorii şi editura au obținut un 
„Cuvânt înainte de acad. Dinu C. Giurescu”, dar nu i s-au adresat şi pentru 
un consult prealabil asupra unor materiale ce ridicau anumite probleme. 
Aşa se face că aici găsim despre Rovine următorul text: 


„Rovine, bătălia de la ~. Prima mare confruntare armată între români 
şi turci, desfăşurată în contextul expansiunii otomane în Balcani. Expediția 
turcilor a avut un caracter de pedepsire, deoarece domnul Țării Româ- 

neşti, Mircea cel Bătrân (1386-1418), sprijinise la Kosovopolje rezistenţa 
sârbilor (1389) şi alungase în 1393 garnizoana otomană de la Karinovasi 
(azi Karnobat, la sud de Munţii Balcani). 

Nu se cunoaşte cu certitudine momentul bătăliei de la R[ovine]. Croni- 
cele sârbe fixează confruntarea la 10 oct. 1394, iar izvoarele (sic!) bizan- 
tine, la 17 mai 1395. În privința locului bătăliei, cei mai mulți istorici 
(sic!) consideră că a avut loc la vărsarea Neajlovului în Argeş, între 
Dunăre şi capitala țării. Forţele angajate în bătălie sunt inegale: sultanul 
Baiazid I Ildîrîm (Trăsnetul) venea cu o armată de 40.000 de soldaţi, căreia 
i se adăugau cetele vasalilor sârbi, în timp ce Mircea dispunea doar de 
10.000 de ostaşi. În ciuda premiselor nefavorabile, armata munteană a 
ieşit învingătoare, în urma unei sângeroase bătălii. Stăvilită pentru un 
timp, ca urmare a acestei victorii, presiunea otomană va reveni spre sfâr- 
şitul domniei lui Mircea” (p. 323). 


Spre deosebire de dicționarul înregistrat anterior şi alcătuit de o 
singură autoare, unde domnilor nu li se consacrau articole, aici i se acordă 
lui Mircea „cel Bătrân” mai mult de o pagină (p. 219 şi o treime din p. 220) 
cu următorul conţinut: 


„Mircea cel Bătrân (1386-1418), Domnia lui ~. Mircea ocupă tronul 
Țării Româneşti în sept. 1386, succedându-i fratelui său Dan I (1383- 
1385), căzut în luptele cu ţarul bulgar de la Târnovo, Ivan Şişman. Moşte- 
nirea unor relații tensionate cu Ungaria l-a determinat să se apropie de 
domnii Moldovei, Petru Muşat şi Roman I. Cu concursul primului, stabi- 
leşte relaţii cu regele Poloniei, Vladistav II Jagetto, cu care încheie un tratat 
de alianță la Radom (10 dec. 1389), reînnoit apoi la Lublin (20 ian. 1390), 
îndreptat împotriva regelui Ungariei, Sigismund de Luxemburg. Conco- 
mitent, Mircea se angajează în lupta antiotomană. În 13881389 el intervine 
în Dobrogea, ocupată de turci, pe care o alipeşte Țării Româneşti. Se pare 
că o oaste muntenească a participat alături de sârbi și bosniaci la lupta de la 
Kossovopolje (15 iun. 1389). În replică, în 1391, o oaste otomană con- 
dusă de Firuz bei devastează o parte a Țării Româneşti. Noi ciocniri cu 
turcii au loc în 1393 pentru cetăţile Nicopole şi Silistra. În acelaşi an, 
Mircea întreprinde o expediţie până la Karinovasî, în sudul Munţilor 
Balcani. În sept. 1394, o oaste turcească condusă de Baiazid 1, întărită 
cu contingentele vasalilor sârbi ai sultanului a pătruns în Țara Româ- 
nească. Mircea, inferior numeric, a adoptat tactica luptelor de hărțuială, 
slăbind oastea otomană. Lupta decisivă s-a dat pe Argeș, la „Rovine”, şi s-a 
încheiat cu victoria domnului muntean (10 oct. 1394). Rezistenţa opusă 
de Mircea l-a silit pe sultan să se retragă. Pericolul otoman a contribuit 


454 
www.dacoromanica.ro 


ÎN LEGĂTURĂ CU DATA REALĂ A VICTORIEI 


la normalizarea relaţiilor cu Ungaria. La 7 mart. 1395, la Braşov, 
Mircea încheie un tratat de alianță munteano-otomană cu Sigismund 
de Luxemburg. 

O nouă confruntare a avut loc la 17 mai 1395, lângă Craiova. Unii 
istorici o consideră ca fiind bătălia de la „Rovine”, datorită contopirii de 
către izvoare, sub o denumire generică, a două bătălii desfăşurate la 
scurt timp una de alta. Abandonat de o parte a boierimii, care s-a 
raliat pretendentului Vlad 1 „Uzurpatorul”), Mircea a fost înfrânt 
pierzându-și tronul. 

În vara anului 1396, chiar dacă a eşuat în tentativa de a-și recupera 
tronul cu ajutorul lui Știbor, voievodul Transilvaniei, Mircea şi-a con- 
solidat poziţiile în ţară, putând participa cu o oaste la cruciada anti- 
otomană, încheiată cu dezastrul de la Nicopole (25 sept. 1396). La 
sfârşitul aceluiaşi an sau la începutul lui 1397, Mircea reuşea cu ajutorul lui 
Ştibor să-l elimine pe Vlad 1. În 1397 şi 1400 sunt anihilate alte atacuri 
otomane asupra Ţării Româneşti. 

Capturarea lui Baiazid I la Ankara (20 iul. 1402) de către Timur Lenk şi 
moartea sa în captivitate (1403) au generat anarhie în Imperiul Otoman. 
Acest lucru i-a permis lui Mircea să-şi restabilească poziţiile în Dobro- 
gea (1404). La sfârşitul anului 1406, el s-a întâlnit cu Sigismund la Severin 
reînnoind alianţa antiotomană. În 1411, cu sprijinul său, Musa, unul din fiii 
lui Baiazid I, a ocupat tronul Imperiului Otoman. Musa a fost înfrânt şi ucis 
de fratele său Mohamed 1, care a restabilit unitatea imperiului. 

În 1414, Mohamed a atacat Ţara Românească, obligându-l pe Mir- 
cea să-i plătească tribut. Curând, acesta a sprijinit noi pretendenți 
împotriva sultanului: pe Mustafa (1416) şi Bedr-ed-Din (1417). Ambii au 
fost însă înfrânți de Mohamed, care a întreprins o nouă campanie 
împotriva lui Mircea ocupând Dobrogea şi Silistra şi silindu-l din nou 
pe domnul muntean să ceară pace şi să plătească un tribut de 3.000 de 
galbeni (1417). 

Mircea şi-a încheiat domnia la 31 ian. 1418. După moartea lui, Țara 
Românească a cunoscut o lungă perioadă de anarhie politică” (p. 219-220). 


Se pare că prima obligaţie a unui dicționar, în privinţa lui Mircea cel 
Mare, este aceea de a cumula toate ficțiunile, e drept, alegând uneori între 
ele, cum este cazul luptei de la 17 mai 1395, prezentată aici ca o înfrângere, 
față de alții care o dădeau drept victorie, dar cu neputinţă de dus până la 
capăt, sau urmată totuşi de înlocuirea celui „victorios” cu Vlad! 

Nimic nou în articolul rezervat aceluiaşi domn în Dicționar biografic 
de istorie a României din 2008. 

22. Tot în 2007 a apărut la Editura Litera Internaţional din Chişinău şi 
Bucureşti un volum monumental ca proporţii, unic în toată producţia româ- 
nească de carte istorică din toate timpurile, ca ilustrație şi scris. Este sem- 
nat de istoricul din Moldova de peste Prut Lon Țurcanu, unul dintre „istori- 
cii în toată puterea cuvântului” de care dispunem, și din care nu avem inflație. 

Alcătuirea şi publicarea acestui volum este cel mai preţios dar primit 
de „românii de pretutindeni” în decursul acestor două decenii, şi cea mai 
elocventă dovadă a resurecției acelei Basarabii care ni l-a dat pe B.P. 
Hasdeu şi înaintea lui pe Dimitrie Cantemir. lar performanţa tipografică a 
familiei Vidraşcu (tatăl şi fii) demonstrează că Republica Moldova s-a 
„integrat” deja, sub acest aspect, în „Europa” înaintea noastră. Numai Ser- 
bia mai dă la iveală, în „Orientul” nostru chinuit de „tranziţie” asemenea 
cărți, închinate glorioasei lor moşteniri medievale. 

În această carte extraordinară de 911 pagini intitulată Istoria ilustrată 
a românilor de la origini până la marea Unire, optica niţel partizană a 
autorului a introdus un capitol cu titlul Moldova în timpul domniei lui 
Stefan cel Mare, dar nu şi unul despre Țara Românească în timpul domniei 
lui Mircea cel Mare. 

Pe acesta îl găsim în capitolul ZV. De la „descălecare ” pînă la Ştefan 
cel Mare (respectăm ortografia cu î adoptată de editură) subcapitolul 7. Un 
secol de neatirnare a Țării Româneşti (măcar aici cu â) cu admirabile por- 
trete color: al domnului (cel de la Curtea de Argeş), al lui Vladistav II 
Jagietto şi două ale lui Sigismund de Luxemburg (cel de la tinereţe, repro- 
dus şi de noi la p. 185, dar în alb-negru, şi altul de la bătrâneţe, cu toată firea 
lui imprimată pe figură, dar la fel de reuşit şi expresiv. (Singurul cu totul 
nereuşit este cel reținut pentru volumul IV din /storia Românilor). 

lată ce citim (noi respectăm ortografia Academiei Române) despre 
Mircea (şi pentru I. Țurcanu „cel Bătrân”): 


„O dată cu urcarea în scaunul domniei a lui Mircea cel Bătrân (1386- 
1418), politica munteană faţă de Ungaria iese din cadrul relaţiilor înguste 
dintre cele două state. Tot așa ca și Nicolae Alexandru câteva decenii 
mai devreme, el orientează politica sa externă într-un larg cadru re- 
gional. În acest scop, noul domn începe să caute soluţia acceptabilă pentru 
el în conflictul româno-ungar prin conjugarea eforturilor mai multor țări 
învecinate. Între altele, atenţia sa începe să se îndrepte spre Moldova şi 
Polonia, care nu puteau accepta expansiunea maghiară la est de Car- 

pati şi spre Delta Dunării. El reia mai vechea ofensivă munteană spre 
gurile Dunării şi reuşeşte, cu susținerea domnului moldovean Petru I Mu- 
şat, să-i îndepărteze pe tătari de acolo. Anume atunci el pune stăpânire pe o 
fâşie de pământ la nord de brațul Chilia. Nu se ştie care a fost întinderea 
teritoriului stăpânit de Basarabi pe malul stâng al Chiliei şi nici cât timp a 
durat această stăpânire. Cert este că anume de atunci extremitatea sudică a 
teritoriului dintre Prut şi Nistru a început să se numească Basarabia, de la 
numele dinastiei Basarabilor, după cum, în Evul Mediu, însăşi Țara Ro- 
mânească adeseori va fi numită Ţara Basarabească. Apoi profitând de bu- 
nele relaţii ale lui Petru Muşat cu Polonia, Mircea a stabilit strânse rapor- 
turi diplomatice cu regele polon Vladislav Jagietto: la 10 decembrie 1389 a 
fost încheiată o alianță munteano-polonă, reînnoită în 1390 şi 1391. Ali- 
anța era îndreptată împotriva Ungariei. Noul rege ungar Sigismund de Lu- 
xemburg a fost nevoit să țină cont de aceste relaţii, precum şi de ame- 
nințarea crescândă din partea Imperiului Otoman. Drept urmare, el a accep- 
tat să încheie cu Mircea, la 7 martie 1395, la Braşov, un tratat de alianţă, în 
care se angajau să-şi acorde unul altuia «sprijin şi ajutor împotriva oricui». 
Tratatul era îndreptat însă împotriva turcilor. 

«De din vale de Rovine» 

Către momentul semnării tratatului de la Braşov, turcii obținuseră un şir 
de victorii împotriva statelor din sudul Dunării. Ultimul mare succes din 
şirul acestor izbânzi a fost cel obținut de sultanul Baiazid I Ildîrîm în 
bătălia de la Kossovopolje, în 1389, împotriva forțelor comune sârbo-bos- 
niace. Serbia deveni vasală a Imperiului Otoman. A urmat lichidarea Țara- 
tului bulgar de Târnovo în 1393, apoi a celui de la Vidin, în 1396. În urma 
acestor victorii, Imperiul Otoman stăpânea cea mai mare parte a Peninsulei 
Balcanice şi ajunse la Dunăre. După Kossovopolje, turcii au invadat 
pentru un moment Țara Românească, dar au întâlnit rezistenţă dârză 
şi s-au retras. 

La scurtă vreme însă după încheierea tratatului munteano-ungar, 
Baiazid a trecut din nou Dunărea în fruntea unei armate mari, din 
care făceau parte şi vasalii sârbi. Având în față un inamic mult mai 
puternic şi lipsit fiind de ajutorul regelui ungar, aliatul său antiotoman, 
Mircea s-a retras în interiorul țării. Bătălia decisivă s-a dat la 17 mai 1395 
undeva pe râul Argeș, la locul numit în izvoare Rovine, care însă nu 
era o localitate anume, întrucât „rovine” înseamnă „şanțuri”. Cronicile 
româneşti şi străine relatează fără echivoc că muntenii i-au învins pe turci. 
Citim, astfel, în Letopisețul Cantacuzinesc: «Biruit-au Mircea Vodă pe turci 
şi făr de număr au perit, trecând Baeazet Dunărea fără vad», iar în Cronica 
bulgărească se spune că «Baiazid s-a înspăimântat şi a fugit şi râul acela 
curgea roşu de sângele ce ieşea din mulțimea trupurilor căzute». 

Din motive neelucidate complet, după acea victorie strălucită, Mir- 
cea nu numai că nu şi-a consolidat puterea, dar chiar a pierdut-o. 
Locul său a fost ocupat de Vlad, fiul lui Dan I, sprijinit de un grup de 
boieri ostili lui Mircea, susținuți la rândul lor de oamenii lui Baiazid, 
de domnul moldovean Ştefan Muşat şi de regele polon Vladislav 
Jagiełło. Mircea s-a refugiat în Transilvania, de unde, împreună cu 
voievodul ardelean Ştibor, îl va ataca victorios, în anul următor, pe 
Vlad şi pe susținătorii săi turci. 

La Nicopole 

După bătălia de la Rovine, regele ungar Sigismund de Luxemburg a ini- 
ţiat formarea unei coaliţii europene antiotomane. În 1396, el a pornit o 
cruciadă împotriva otomanilor. În acest scop a adunat la Buda cavaleri din 
Anglia, Franţa, Germania, Burgundia, Italia, pe care împreună cu oastea sa, 
i-a îndreptat prin Timişoara, Orşova şi Vidin, spre Nicopole, pe malul drept 
al Dunării. Acolo îşi aduseseră oștile lor şi Mircea cu Ştibor. În câmpia de 
lângă Nicopole s-a dat, la 25 septembrie 1396, o grea bătălie între cruciați 
şi armata sultanului. Çele două armate aveau cam acelaşi efectiv uman: câte 
60.000 de oameni de fiecare. Trupele lui Baiazid erau însă organizate mai 
bine şi mai disciplinate, cu toate că în armata creştină se aflau vreo 16.000 
de cavaleri. Biruinţa turcilor a fost categorică. Cavaleria cruciaților a fost 
nimicită în mare măsură, regele ungar şi Mircea abia reuşiră să-şi salveze o 
parte a trupelor. După luptă, turcii au ocupat Vidinul şi cetatea Turnu, 
ceea ce a mărit vulnerabilitatea teritoriului românesc în fața agresiunii oto- 
mane. 

Înfrângerea cruciaților la Nicopole a constituit o premisă pentru o ate- 
nuare a ostilităților dintre țările amenințate de agresiunea otomană. Șusţi- 
nut de Ųngaria, Mircea primeşte din nou ajutorul lui Ştibor, voievodul 
Transilvaniei, pentru a-şi reîntoarce scaunul domniei. Vlad nu a putut 
rezista atacului celor doi aliați şi s-a retras la cetatea Dâmboviţei, dara 
fost nevoit, până la urmă, să se predea lui Ştibor care l-a dus în |n- 
garia. Mircea a redevenit domn al Țării Româneşti. 

Alianțe europene 

Revenit în fruntea țării sale, Mircea putea beneficia de noua politică ex- 
ternă a ţărilor mari din Europa de Est, care se arătau dispuse să-şi coor- 
doneze eforturile în vederea stăvilirii expansiunii turceşti. Astfel de condi- 
ţii fuseseră create încă prin înţelegerea dintre Ungaria şi Polonia de la Stara 
Wies, din iulie 1387 (corect: 1397). n articol al acelui acord prevedea 
că Polonia renunța să mai intervină în treburile interne ale Țării Ro- 
mâneşti. Asta însemna recunoaşterea polonă a domnului muntean. 
Acordul de la Stara Wies a deschis Ţării Româneşti perspectivele largi în 
colaborare politică cu ţările est-europene. |ngaria renunță, în favoarea 

lui Mircea, la posesiunile muntene Severin, Amlaş și Făgăraş şi chiar îi 
cedează cetățile Bran, în Ţara Făgăraşului, şi Bologa, în vecinătatea 
Clujului. Această atitudine contribuie la consolidarea relaţiilor Munteniei 
cu Transilvania. 

Profitând de noul climat politic internațional, Mircea a reluat yes 
chile sale legături prietenești cu Țara Moldovei. Pentru aceasta însă a 
trebuit, mai întâi Săsl îndepărteze din scaunul domnesc de la Suceava pe 
Iuga Ologul, care îi era ostil. Cu sprijinul domnului muntean, tronul 
Moldovei a fost ocupat de Alexandru cel Bun, care se pare că îi era 
rudă. Printruo înțelegere între cei doi domni, cetatea Ghilia de la Dunăre a 
revenit Moldovei. Mircea a ştiut să beneficieze de legăturile strânse ale 
domnitorului moldovean cu Polonia, pentru stabilirea unor bune relații 
munteanoxpolone. 

În preajma Semilunii 

Succesele diplomatice alș lui Mircea în Europa au fost favorizate de 
luptele pentru putere ce se declanşaseră în Imperiul Otoman după ce 
puternicul sultan Baiazid fusese înfrânt la Ankara, în 1402, de către Timur 
Lenk (Tamerlan) şi făcut prizonier. Domnul muntean socoti că sosise mos 
mentul prielnic să nu aştepte lupte, ci să intervină pentru a le face să evos 
lueze în direcția favorabilă pentru țara sa. Întru realizarea acestui plan, el a 
avut, în 1406, o întrevedere la Severin cu Sigismund de Luxemburg, regele 
Ungariei. A fost discutată, între altele, şi posibilitatea realizării unei noi 
colaborări guropene, care să fructifice în folosul lumii creştine situația cres 
ată în Imperiul semilunii. De asemenea, domnul român reuşea, tot atunci, 
Săal atragă de partea sa pe despotul Serbiei, Ştefan Lazarević. Prietenia lui 
Ştefan Lazarević era necesară din două motive importante: întâi, el era 
vasal al sultanului şi, în al doilea rând, sora sa fusese una din soțiile lui 
Baiazid şi avea un fiu, Musa, care pretindea la tronul Imperiului. 

Cei mai influenţi pretendenți la moştenirea lui Baiazid erau fiii săi Solis 
man şi Mehmed. Însă planul ungarosmuntean privind colaborarea euros 
peană în criza de putere, apărută în Imperiul Otoman, nu ssa putut realiza. 
De rezolvarea acestei probleme se arătaseră interesate mai multe țări 
creştine, între care Bizanțul, Veneţia, Polonia, Ungaria, Serbia şi Țara Ros 
mânească. Dar ele nu au putyt conveni să susțină un singur pretendent la 
tron. Candidatura lui Musa nu era susținută nici măcar de unchiul său, 
Ştefan Lazarević. În schimb, Mircea a depus eforturi foarte stăruitoare pens 
tru promovarea lui Musa. Ajutat doar de Ţara Românească, acesta reuşi, în 
1410, săsl învingă pe fratele său Soliman lângă Adrianopol şi, în februarie 
1411, să fie proclamat emir al Rumeliei. Bineînţeles că acesta a fost un 
mare succes al politicii lui Mircea. Însă celălalt pretendent Mehmed, după 
ce obținuse ajutoţul Bizanțului, al Veneţiei şi chiar al lui Ştefan Lazarević, 

îl învinse şi îl ucise pe Musa şi, în 1413, se proclamă sultan. Mircea însă nu 
a renunțat la lupta pentru tronul Imperiului nici după victoria lui Mehmed. 
El a adăpostit în Ţara Românească pe Mustafa Çelebi, un alt fiu al lui 
Baiazid, şi pe unul din paţţizanii acestuia, şeicul Bedreddin, care mai apoi a 
fost folosit pentru a ridica o mare răscoală în interiorul Imperiului în 
Rumelia. Dar nici aceste încercări nu au dat rezultaţele scontate. Mehmed | 
Çelebi, (1413-1421) a izbutit să-şi consolideze propriile poziţii şi să întă- 
rească Imperiul. Bedreddin a fost prins şi executat, iar Mustafa neutralizat 
cu susținerea împăratului bizantin Manuel care lsa ținut captiv la Constan- 
tinopol. 

Sfârşiţul poliţicii de independență 

Nu se cunosc prea bine fapţele care au marcaţ finalul relațiilor 
ţurco-munţene pe ţimpul lui Mircea cel Băţrân. E sigur doar fapţul că 
sulţanul şi-a înţăriţ poziția pe Dunărea de Jos şi a ocupaţ ceţaţea Giur- 
giu, de unde, de acum încolo, ţurcii vor exerciţa conţrol direcţ asupra 
Ţării Româneşţi. Aliaţii acesteia, Ungaria şi Polonia, se confruntau cu se- 
rioase probleme proprii. Vladistav Jagietto avea de luptat cu Ordinul Teu- 
ton, iar Sigismund de Luxemburg renunțase deocamdată la politica orien- 
tală, fiind ales, în 1410, împărat al Imperiului German. Alexandru cel Bun 
era preocupat de consolidarea puterii domneşti, de organizarea internă a 
țării şi de întărirea frontierei de stat. 

Rămânând asțfel izolaţ şi nefiind în sţare să lupţe deschis împoţriva 
forțelor superioare ale lui Mehmed I, domnul munţean s-a văzuţ ne- 
voiţ să accepţe condiţiile impuse de sulţan. Aceasţa s-a înţâmplaţ, pro- 
babil, cu puţin înainţe ca moarţea să survină la 31 ianuarie 1418. Mira 
cea a ţrebuiţ să primească o capiţulaţție (ahd-name) oţomană, adică 
nişţe condiţii de pace ce se reduceau la câţeva prevederi, care vor fixa 
penţru mulţă vreme sţaţuţul poliţic al Ţării Româneşţi. Esenţialul era 
că domnul muntean se obliga să plăţească un ţribuţ anual de 3.000 de 
galbeni, iar în schimb țara sa obținea garanția inţegriţăţii ţeriţoriale, 
inţangibiliţaţea insţiţuţiilor, a credinței şi a limbii. 

Istoria Țării Româneşti de la afirmarea ei ca stat independent sub Basa- 
rab I şi până la sfârşitul domniei lui Mircea cel Bătrân, adică pe parcursul a 
aproape un veac, este extrem de relevantă pentru destinul istoric al popo- 
rului român. O pleiadă de domni înzestrați şi energici au întreprins eforţuri 
considerabile în vederea consolidării şi perpetuării puterii domneşti, a 
asigurării bunei funcţionări a întregului mecanism social. Dar aceste stărus 
ințe Saau dovedit a nu fi suficiente pentru ca țara să poată evolua normal. Se 
impunea cu deosebită insistență o serie de acțiuni în afara țării. Se cereau 
contracarate variate intenţii şi tentative de subminare a puterii domneşti şi 
de cotropire a țării. Aceste sarcini se impuneau ca o necesitate obiectivă, şi 

ele nu puteau fi realizate decât prin abilitatea şi energia domnilor. Dacă ei 
nu au reuşit întotdeauna şi, mai ales, dacă, în cele din urmă, au fost nevoiți 
să plece capul, prin asta meritul lor nu este mai mic. Pentru că, după ce au 
insistat şi au rezistat până la capăt, ei au dat dovadă de înțelepciune şi 
responsabilitate, preferând răul cel mai mic pentru ţara lor” (p. 83-87). 


Am reprodus integral textul cel mai fidel adevărului istoric şi cel mai 
cumpănit din câte se pot citi în absolut toate sintezele de Istoria României 
existente la ora actuală. O singură afirmaţie în care poate fi infirmat: cu 
privire la acel ahd-name — capitulaţie, despre care nu există nici o dovadă 
că a existat altfel decât în stare de ipoteză, acceptată de unii istorici dar 
infirmată de alţii. 

Desigur, nu puteam aştepta de la istoricul din Chişinău să aşeze pe 
această temelie ireproşabilă şi o statuie. Ea a fost rezervată lui Ştefan cel 
Mare care însă n-ar fi existat vreodată, dacă în 1395 Baiazid ar fi redus Țara 
Românească la condiţia Bulgariei, şi dacă Mircea cel Mare nu l-ar fi aşezat 
pe tronul Moldovei, în 1400, pe Alexandru cel Bun! 

S-a făcut însă demonstraţia că, după 125 de ani, putem să scriem de- 
spre Mircea CEL MARE şi altceva decât poveşti. Mai ales negre. 


* * * 


Din ceea ce am adunat şi am pus la dispoziția cercetătorilor și tuturor 
cititorilor dornici să cunoască tot ceea ce s-a rostit important în ultimele 
două decenii în chestiunile atât de complicate şi controversate legate de 
domnia lui Mircea cel Mare, se vede limpede că de nicăieri nu răsare cea 
mai firavă aspirație de a-i înălța un monument. În schimb, este tot atât 
de clară uşurinţa cu care s-a pus în circulaţie şi au trecut ca un fir roşu prin 
cele mai multe lucrări, ficţiunile istoriografice menite a salva „scenariile” 
care lasă fără sens supranumele abhorat. 

Vechea teorie a lui Dimitre Onciul cu două confruntări a fost recon- 
diționată, ceea ce nu a reuşit să o scoată însă şi din reala ei condiţie: de pură 
născocire a istoricilor. O născocire care i-a obligat să recurgă la o născo- 
cire suplimentară, ca să o poată ţine pe picioare. 

Cel puţin în succesiunea textelor postdecembriste reproduse mai îna- 
inte, părintele acestei născociri ne apare a fi academicianul Ştefan Ştefă- 
nescu. Tot domnia sa a fost cel obligat să emită, în supliment, teoria că toate 
izvoarele ce vorbesc, fără a şti unul de altul, la sârbi, greci şi otomani, de o 

singură expediţie sulțanală şi o singură mare confrunțare (chiar dacă la 
Chalcocondil este aşezată după Nicopole) ne ascund realitatea, descope- 
rită în schimb de dânsul: că, de fapţ, au fost două, dar au fosţ conţopiţe 
de izvoare înțr-una singură! 

Suntem astfel repuşi pe făgaşul „tradițional”, al ficţiunii suverane 
asupra documentului, ceea ce nu e făcut să dea credibilitate unei istorio- 
grafii care apare călărind pe norii imaginației şi punând în locul mărturiei 
consensuale a tuturor izvoarelor şi documentelor, născociri ieşite din nu se 
ştie ce rațiuni greu de descifrat. 

Nici acei autori care, inventând două confruntări, le declară pe ambele 
victorioase, nu sunt mai aproape de adevăr, întrucât tot pe tărâmul ficţiunii 
rămân! Ca să nu mai vorbim de ideea năstruşnică de a declara confruntarea 
de la Rovine o bătălie de noapţe, unde sfidarea izvoarelor atinge ridicolul. 

În acelaşi scop, de a face imposibilă în viitor acceptarea imaginii — 
să-i zicem eminesciene m despre Mircea cel Mare, se reciclează tot ceea ce 
din trecut poate fi refolosit, în special pentru ultima parte a domniei. 
Nimeni însă nu vrea să-şi aducă aminte de Anca Ghiaţă, de Nagy Pienaru, 
de Radu Ştefan Vergatti, de Alexandru V. Diţă sau de subsemnatul (nomina 
odiosa!) şi să procedeze măcar la reexaminarea dogmelor despre pierderea 
Dobrogei şi despre închinarea şi tributul ce constituie m după aproape toți, 
Chiar şi după lon Ţurcanu m finalul domniei celui mai imporțanţ (dacă 
nu vrem Să accepţăm că e şi cel mai mare) şef de sțaț al isţoriei noasţre 
medievale. 

Celui căruia i se smulge de pe creştet cununa de lauri a victoriei de la 
Rovine, continuă să i se pună, în compensație, aceea confecţionată din flori 
de hârtie, „victoria” asupra expediției sulțanale din 1397, care, dacă ar fi 
existat, ar fi însemnat triumful absurdului în istorie. 

Te întrebi astfel dacă efortul solidar al atâtor autori de tratate, cursuri, 
compendii şi dicționare n-a avut drept ţintă să compromită în aşa măsură în 
ochii cititorilor ştiinţa istorică românească şi pe reprezentanţii ei cei mai re- 
cenți, încât să nu mai fie în viitor nimeni, nu crezut, dar nici măcar ascultat! 


III 


Între multiplele urmări ale momentului aniversar 1986, fie că ele au 
premers intervenţiei politicului, fie că au fost determinate de el, cea mai im- 

portantă a fost de bună seamă mobilizarea unui grup de eminenţi reprezen- 
tanți ai osmanisticii din generaţia tânără, care şi-au asumat abordarea 
câtorva dintre cele mai dificile probleme, rămase în suspensie timp de un 
secol tocmai din cauza lipsei de acces la sursele otomane a celor obligați să 
recurgă doar la Leunclavius şi Bratutti. 

A fost anul în care pe primul plan s-au impus mai ales patru nume 
aparținând acestui domeniu, ilustrat până atunci numai de veteranii Aurel 
Decei, Mihail Guboglu şi Mustafa Ali Mehmed, şi anume Valeriu Veli- 
man, Mihai Maxim, Nagy Pienaru şi Tahsin Gemil, acesta aparținând, 
ca şi Mihail Guboglu şi Mustafa Ali Mehmed, comunităţii turce şi tătare 
din țara noastră. 

Puse alături, contribuţiile semnate de aceşti patru specialişti care se 
completează (şi uneori emendează), au configurat un capitol aparte, dintre 
cele mai rodnice, ale istoriografiei despre Mircea cel Mare şi domnia lui. 

Trei dintre ei — Valeriu Veliman, Mihai Maxim şi Tahsin Gemil — pe 
lângă ceea ce au publicat în periodicele ştiinţifice sau de altă orientare s-au 
regăsit alături în volumul Marele Mircea Voievod, coordonat de lon Pă- 
troiu. În perioada postdecembristă doi dintre dânşii aveau să publice cărți 
de maximă importanţă: Profesorul Tahsin Gemil, în 1991, la Editura Aca- 
demiei Române, Românii şi otomanii în secolele XIV-XVI, iar profesorul 
Mihai Maxim, directorul Centrului de studii otomane de la Unversitatea din 
Bucureşti, Țările Române şi Înalta Poartă. Cadrul juridic al relaţiilor 
româno-otomane în Evul Mediu, la Editura Univers enciclopedic, în 
1993, cu o prefață de prof. Halil Inalcik, care-l caracterizează pe autor drept 
„osmanistul de frunte al României”. 

Dispariţia prematură a lui Valeriu Veliman în urma unei misterioase 
boli contractate în cursul unei misiuni diplomatice (care după ce l-a răpit de 
la masa de lucru l-a lipsit şi de viață) a pus capăt unei ascensiuni ce se anun- 
ta strălucită. Singura noastră consolare a rămas, pe lângă valoroasa cule- 
gere de documente publicată înainte'*, providenţiala — nu exagerez cu ni- 
mic — sa ediţie, după manuscrisul atunci inedit (între timp, în 2002 s-a pu- 
blicat în Japonia de către Koji Imazawa) a părţii privind expediţia sulta- 
nului Baiazid şi lupta de la Rovine din cronica lui Kemalpaşazade (Ibn 


'% Relaţiile româno-otomane. 1711-1821. Documente turceşti, Bucureşti, 1984. 
Direcţia generală a Arhivelor Statului. 

Kemal), însoțită de traducere”. Este fără îndoială ceea ce va conferi 
numelui său neuitare. În bibliografia indispensabilă pentru oricine va abor- 
da persoana și domnia „celui mai vestit dintre principii țărilor ghiaurilor ce 
erau în vremea sa”, pe lângă această ediţie şi traducere stă studiul Domnia 
lui Mircea cel Mare în viziunea istoriografiei otomane (sec. XV-XVII), 
din volumul amintit (paginile 397-429). 

De la domnul Nagy Pienaru, autorul răsunătorului articol Relațiile lui 
Mircea cel Mare (1386-1418) cu Mehmed I Çelebi (1413-1421) publicat 
în „Revista de istorie”, 1986, nr. 8, p. 774-794 suntem în drept să aşteptăm 
şi să pretindem marea monografie despre Politica orientală a lui Mircea 
cel Mare, singurul domn român care a avut aşa ceva. 

Dacă există în istoriografia noastră două cărți intitulate, prima, La 
politique orientale de Francois I” (1515-1547) şi semnată de lon Ursu 
(Paris, Honoré Champion, Libraire-editeur, 1908) şi a doua Politica orien- 
fală a împăratului Sigismund de Ilie Minea (Bucureşti, Tipografia „Con- 
vorbiri literare”, 1919) s-au creat, în sfârșit, după un veac, şi condiţiile 
pentru apariţia uneia despre politica orientală a domnului român. Ne-a con- 
vins însuşi istoricul şi osmanistul Nagy Pienaru la simpozionul de la Cozia 
din 31 ianuarie 2009, căruia, prin comunicarea despre Diplomatia orien- 
tală a lui Mircea cel Bătrân. Cazul Musa, i-a conferit caracterul unui 
veritabil eveniment ştiinţific, făcând perechea comunicării despre Mircea 
cel Bătrân şi banatul de Severin a domnului Viorel Achim. 

Din comunicarea domnului Nagy Pienaru îmi permit să citez, 
folosind imprimarea realizată atunci: 


Diplomaţia domnului român „a avut reverberaţii la Cairo şi la Samar- 
cand. [...] Ca analist al politicii orientale a voievodului Ţării Româneşti 
sunt surprins că el deşi nu e recunoscut pe plan internațional acest lucru, 
este deschizător de două drumuri: În întreaga istorie a relaţiilor dintre estul 
creştin ortodox şi catolic şi Orientul musulman, Mircea este cel dintâi care 
printr-o alianţă cu un emir din nordul Anatoliei, cu emirul din Sinope pe 
nume Suleiman, a deschis pentru prima oară o alianță militară, căruia, ca 
răspuns Mircea cel Bătrân în 1391 a organizat o campanie peste Balcani, la 
peste 400 de km de linia Dunării, printr-o victorie la Karinovasi. Desigur 
asupra acestei campanii a lui Mircea la sud de Balcani sunt multe con- 
troverse, unii, începând cu regretatul Aurel Decei o plasează în 1393, alții 


'% O cronică turcească despre domnia lui Mircea cel Mare, în „Revista arhi- 
velor”, LXIII, 1986, nr. 4, p. 372-385. 

în 1394, şi chiar în preziua confruntărilor din 1394/1395. În opinia mea — şi 
aici există un nou izvor, irefutabil, pe care regretatul Valeriu Veliman l-a 
publicat parțial, e vorba de registrul IV din cronica lui Ibn Kemal care a fost 
publicată recent, în 2002, de japonezul Koji Imazawa (deci un japonez a 
publicat acest izvor otoman), în care se prezintă cronologic toate etapele 
deplasărilor lui Baiazid de pe frontul din Europa dinspre Dunăre, din sudul 
Balcanilor, în segmentul anatolian al Imperiul Otoman. Mircea rămâne ca 
primul domn, principe, duce, suveran din Europa care împotriva otoma- 
nilor a avut o alianță transconfesională împotriva statului otoman”. 


În privinţa lui Musa, acest caz îl indică pe Mircea ca unicul suveran 
din Europa care a reuşit să aducă pe tronul Imperiului Otoman un sultan. 
Este „unicul ridicător, propulsator de domn pe tronul sultanilor otomani. 
Toate tentativele ulterioare ale altor forțe de a încerca o asemenea va- 
riantă au eşuat. Deci în istoria Imperiului Otoman de şase secole şi ceva 
nu mai există un alt caz. Este unicul!” 

În articolele citate ale regretatului Valeriu Veliman şi al domnului 
Nagy Pienaru precum şi în studiile şi cărțile consacrate de profesorii univer- 
sitari Mihai Maxim şi Tahsin Gemil găsim cea mai avizată abordare a câtor- 
va dintre problemele-cheie ale domniei şi personalităţii lui Mircea cel Mare. 


Cu privire la înțelegerile de pace româno-otomane din timpul 
domniei lui Mircea cel Mare, apărut în volumul Marele Mircea voievod şi 
semnat de Mihai Maxim (p. 365-396) este cea dintâi cernere prin sita 
unei critici întreprinse cu toate mijloacele necesare, a mult discutatei 
probleme a „tributurilor” şi „închinărilor” acestuia. 

Autorul constată, la p. 375, că „în stadiul actual al cercetărilor nu se 
mai poate, credem, admite că «în 1391 Țara Românească apare pentru prima 
dată în registrul de vasali ai Sublimei Porţi» în temeiul afirmației lui Ham- 
mer (1834). Demonstrația perfectei îndreptăţiri a credinței dânsului se 
făcea şi la paginile 285-287 în acelaşi volum. A se vedea acum în volumul 
de față paginile 133-138. 

Acceptând părerea celor ce se îndoiesc de o prezenţă românească în 
bătălia de la Cosovo, cu atât mai puţin de una personală a domnului Ţării 


Româneşti!”! şi scoţând-o în consecinţă dintre cauzele evenimentelor ulte- 


'! Ea fusese categoric respinsă de P.P. Panaitescu în Mircea cel Bătrân, ed. 1944, 
p. 215-223, ed. Il-a, p. 265-273. Anca lancu (acum Anca Tanaşoca) în Știri despre 
români în izvoare istoriografice sârbeşti (secolul XV-XVI) în Studii istorice sud-est 

rioare, autorul constată „că la 1390 Țara Românească nu era tributară, ne 
este dovedit de afirmaţia lui Kemalpaşazade care, vorbind de expediția lui 
Firuz bei cu akângii săi în Țara Românească, plasată de Mustafa Ali 
«îndată» după cucerirea Vidinului, «în al treilea an» al domniei lui Baye- 
zid (792 H/ 20 XII 1389-8 XII 1390), afirmă că Firuz a trecut în «țara Iflak 
care la vremea aceea nu era încă supusă». E ceea ce afirmă şi împăratul 
Manuil al II-lea (p. 377). 

„A urmat «războiul antiotoman din 1393-1396», incluzând strălucita 
izbândă românească de la Karânovasî, recunoscută ca atare chiar şi de 
izvoarele otomane (Idris Bitlisi, Kemalpaşazade) din iarna lui 1393/1394”. 
În notă citează din primul „Mulţi musulmani au fost schid [martiri M.M.] în 
această ciocnire, unde el, Mircea, a fost victorios» şi al doilea cu „El Mircea 
n-a întâlnit pe nimeni care ar fi putut forma o pavăză în faţa securii sale 
rapide. El a lansat săgeata exterminării împotriva poporului islamic” (am- 
bele după A. Decei). 

Din acelaşi Idris Bitlisi, fiu de şeic sunit născut pe la mijlocul seco- 
lului al XV-lea a extras şi citat într-alt articol, despre confruntarea de la Ro- 
vine: „A cerut ajutorul puternicului munte, s-a încrezut în greutatea intră- 
rii şi trecerii prin acest loc, înconjurat de munți şi văi care au peşteri. Aici 
s-a aranjat cu răbdare, hotărât să nu cedeze nici un pas şi şi-a instalat 
bazele de atac cu luptătorii pentru credință "2. 

În continuarea relatării victoriei de la Karinovasi autorul enumeră 
„replica [replicile] sultanului la nord de Dunăre din 793 H [după ma- 
joritatea cronicarilor otomani]-794 H [după Kemalpașazade, Seadeddin. 


europene, vol. |, Bucureşti, 1974, p. 16 notase că „Letopiseţele sârbești (cele vechi şi 
apoi letopiseţele noi) păstrează mărturii ale luptei pe care vreme de mai bine de 30 de 
ani, a dus-o Mircea cel Bătrân împotriva turcilor. Nici una din variante însă nu amin- 
teşte participarea românilor la Kosovo. Unul din letopisețele vechi, cel de la Stu- 
denița, îi enumeră pe români, numiţi de această dată basarabi, alături de tătari, 
cumani, greci bulgari şi albanezi, luptând în rândurile oştilor sultanului, venit să-l 
supună pe cneazul Lazăr. Evident, este o exagerare datorată nevoii de a justifica 
înfrângerea lui Lazăr copleşit de numărul mare de oşti”. Dacă românii ar fi fost 
prezenţi alături de cneazul Lazăr şi încă „la cel mai înalt nivel”, cum se spune azi, ar fi 
trebuit să o ştie şi să o păstreze în amintire în primul rând sârbii, ceea ce nu s-a în- 
tâmplat. 


'* Mihai Maxim, Virruţile militare ale românilor în viziunea cronicarului oto- 
man Idris Bitlisi, în “Lupta întregului popor. Revista română de istorie militară”, IX, 
1986, nr. 3,p. 12. 


466 
www.dacoromanica.ro 


ÎN LEGĂTURĂ CU DATA REALĂ A VICTORIEI 


Mustafa Ali], cu categorica victorie a lui Mircea din 17 mai 1395 (s.n.), 
acțiunea conjugată polono-otomană din toamna anului 1395 terminată cu 
instalarea pentru circa un an a lui Vlad Voievod pe tronul de la Argeş, în 
timp ce Mircea continua să stăpânească o parte a țării, participarea romă- 
nească, sub conducerea lui Mircea, la bătălia de la Nicopole (25 septem- 
brie 1396), izgonirea lui Vlad şi restaurarea deplină a lui Mircea la 
conducerea țării (sfârşitul lui 1396)” (p. 377-378). 

Importantă este observaţia: „Ajunşi în acest punct, trebuie să facem 
precizarea că numele lui Vlad, cu domnia sa efemeră nu este cunoscut 
decât în izvoarele maghiare” (p. 379) nu şi celor otomane. 


Luând în considerare mărturia izvoarelor otomane şi sud slave despre 
existența unei înțelegeri între domnul român şi sultanul Baiazid, profesorul 
Mihai Maxim cântăreşte argumentele în favoarea a patru ipoteze posibile, 
şi pentru prima oară ni se dau, cu acest prilej, comasate, textele izvoarelor 
otomane privind acest moment: Enveri. Orudj bin Adil, Aşikpaşazade, 
ldris Bitlisi. 

Autorul optează pentru „ipoteza 3”: 


3. „În înțelegere cu regele Poloniei, Bayezid trimite ajutor militar 
lui Vlad Voievod, care se instalează pe tronul de la Argeş (toamna lui 
1395). «Tratatul de protecţie tributară» (adh ad-dhimma) atribuit lui 
Mircea (Idris Bitlisi, Ibn-i Kemal) este posibil să se refere în realitate la 
Vlad. Dar «tratatul» rămâne literă moartă, căci Vlad a domnit puţin în Țara 
Românească, unde s-a comportat ca un suveran, bătând monedă pro- 
prie — atributul suveranităţii şi în concepţia islamică — şi recunos- 
cându-se oficial vasal al regelui Poloniei (actul de omagiu din 26 mai 
1396) — de la care afirmă că a primit „nu demult” (lat. nuper) domnia — 
şi nu tributar al sultanului. (Vom reveni asupra acestei ipoteze)”. 


Apărând în acelaşi volum şi citind la timpul respectiv cele patru ipo- 
teze, am constatat că mă situez de partea celei de a patra: înțelegerea după 
Nicopole, cu nuanţa că vedeam altfel „contextul internațional” în care se 
produsese. 

Am toate motivele să rămân mai departe la această convingere, întru- 
cât ipoteza 3 este subminată de o realitate indiscutabilă, recunoscută chiar 
de dânsul: izvoarele otomane în unanimitate (şi le-a pus pentru prima 
oară la dispoziție pe toate) nu ştiu nimic despre Vlad sau despre altă 
persoană cu care sultanul ar fi tratat, sau cu care l-ar fi înlocuit pe 

Mircea. De aceea, cele scris la p. 388: „În consecinţă, optând pentru ipo- 
teza 3 ne pronunțăm pentru existența unui «tratat de protecţie tributară» 
(adh ad-dhimma), «acordat» de Bayezid lui Vlad în intervalul toamna 
1395-primăvara 1396, eventual în rebiiile v vel 798/14 XII 1395-12 I 1396, 
explicând contradicția dintre surse prin comprimarea numelor şi eveni- 
mentelor în relatarea unor izvoare mai târzii şi părtinitoare ” sunt „tri- 
butul” plătit de autor ficţiunilor cu prea lungă existenţă spre a nu-l supune şi 
pe dânsul la această plată. 

În orice caz, înţelegerea intervenită între Mircea și sultanul Baiazid 
nu a însemnat pentru profesorul Mihai Maxim nici închinare şi nici plata 
tributului, care presupunea periodicitate, ci „ploconul” uzual, de care vor- 
bea Radu Popescu tălmăcind „telosul” lui Macarie Melissennos. Ajungând 
independent la aceeaşi concluzie, fără să ne fi cunoscut personal şi să fi dis- 
cutat în prealabil, sunt destule şanse ca ea să fie cea mai aproape de adevăr! 


Revenind asupra aceleiaşi probleme în cartea fundamentală despre 
Țările Române şi Înalta Poartă, autorul scria: „E greu de presupus că 
atunci, după Nicopol, Bayezid, aflat într-o asemenea euforie, va fi acceptat 
o pace fără tribut [s. M.M.] cu Mircea”, care trebuia — în viziunea sa — 
pedepsit pentru participarea la acţiunea cruciată. 

Înainte scrisese: 


„Se dovedise, deci, că «ghiaurii» lui Mircea sunt prea puternici pentru a 
fi zdrobiţi. 

În lumina celor de mai sus [scrise despre victoria de la Rovine — n.n.], 
am înclina să credem că pacea — armistițiu Mircea — Bayezid trebuie 
căutată tocmai în momentul când oastea Ţării Româneşti părea de 
neînfrânt şi când sultanul se găsea în dificultate (după 17 mai 1395), şi 
nu după Nicopol, când aşa cum pe bună dreptate scria T. Gemil «ma- 
rele succes repurtat la Nicopol împotriva cruciaților i-a oferit lui Baye- 
zid o bază morală extraordinară în cadrul lumii islamice, lume care 
avea încă proaspătă în memoria colectivă distrugerile şi suferințele provo- 
cate de cruciade şi cruciați. Dar ambițiile politice au crescut aşa de mult 
încât el a ajuns curând să supraliciteze forța de care dispunea» fapt care 
avea să-l piardă peste câţiva ani” (p. 216). 


N-aş vrea să fiu socotit în rândul celor ce ţin cu amândouă mâinile de 
propria eroare (am văzut aici destul exemple) dar cred că sunt cel puţin trei 
motive să rămânem la „ipoteza 4” pe care — aşa cum scria chiar autorul (p. 

212) — „pentru ipoteza 4, care pare foarte logică şi potrivită cu contextul 
istoric s-au pronunţat, dar în chip diferit, istorici turci contemporani şi Dan 
Zamfirescu”. 

Primul motiv: Pentru a încheia o pace cu Baiazid imediat după Ro- 
vine, domnul român ar fi trebuit să alerge după cel care „trecuse Dunărea 
fără vad”. N-ar fi avut însă timp să-l ajungă, deoarece 

2. Oştile ungare conduse de însuşi regele Sigismund mărşăluiau, în 
sfârşit, în ajutorul aliatului de la Braşov şi aveau să sosească la sfârşitul 
lunii iunie pentru isprava de la Turnu. În aceste condiţii, a cere pace, ca 
învingător, şi având alături un asemenea aliat, este greu de imaginat. 

3. În toamnă situația s-a schimbat radical şi Baiazid n-ar mai fi 
acceptat. Dovadă că putem presupune, cu tot temeiul, măcar o participare a 
oştilor sale (o campanie sultanală nu e atestată) la înlăturarea lui Mircea 
de pe tronul de la Argeş şi obligarea lui să stea un an întreg pe o partea 
țării. Dacă ar fi existat un asemenea armistițiu încheiat în intervalul din 
mai până în septembrie-decembrie (perioada în care s-au desfăşurat eve- 
nimentele ce au dus la schimbarea domnului de la Argeş) atunci amestecul 
otoman în această schimbare rămâne inexplicabil, fiind vorba de cineva cu 
care intervenise acel acord. 

Argumentul invocat prin citarea colegului Tahsin Gemil pare cel mai 
convingător, dar el este în realitate cel mai ineficient, deoarece nimic nu ne 
dovedeşte — chiar şi din cele citite la Tahsin Gemil — că sultanul îşi pierduse 
minţile, cum a scris Wittek, după Nicopole. Dimpotrivă, are dreptate Julius 
von Farkas când observă că sultanul luase aminte la ce însemnau, totuşi, 
armele creştine. 

Dacă sultanul ar fi pierdut măsura, s-ar fi avântat imediat în două 
direcţii: să încerce acum, după ce zdrobise pe cruciați, să-şi realizeze visul 
de a da calului ovăz din pristolul de la Roma, adică să declanşeze o mare 
ofensivă anti-occidentală, cum avea să facă strănepotul său, Mehmed II, 
după trei ani de la cucerirea Constantinopolului, când la Belgrad, în 1456, a 
fost oprit de Iancu de Hunedoara. Sau să încerce să cucerească printr-un 
mare asalt final Constantinopolul, blocat încă din 1394 sau 1395, aşa cum 
va face acelaşi strănepot în 1453. 

Un asalt final asupra cetăţii imperiale ar fi putut însă declanşa, la fel 
cu o ofensivă spre Roma, o nouă mobilizare de forțe occidentale, şi de exact 
aşa ceva s-a ferit, cu succes, învingătorul de la Nicopole. EI a preferat să 

încaseze bogatele răscumpărări pentru prizonieri, iar şeful cruciadei, Jean 
de Nevers, a fost eliberat în iunie 1397, după nouă luni de captivitate, dar a 
rămas la Veneţia până în 1398, când s-a terminat de plătit suma convenită 
pentru răscumpărare: 200 000 de florini. În ianuarie 1398 a primit autorizaţie 
de a părăsi Veneţia şi la 24 februarie era la Dijon. 

Imediat după luptă, Baiazid, informat de prezenţa printre cruciați a 
doi foşti ostaşi apuseni ai tatălui său, care ştiu limba turcă — Jacques de 
Créquy, sire de Heilly şi Jacques du Fay — i-a chemat şi i-a pus să-i identi- 
fice pe prizonierii de război de rang înalt, între care „o duzină de mari 
seniori francezi” în frunte cu contele de Nevers şi câțiva magnați unguri 
ajunşi prizonieri de război. Jacques de Créquy a fost trimis apoi la regele 
Franţei şi a ajuns la crăciunul lui 1396 la Paris, întorcându-se în ianuarie 
împreună cu o ambasadă încărcată cu daruri pentru sultan. În cele din urmă 
răscumpărarea pentru un număr de prizonieri, iniţial fixată la un milion de 
franci, a fost redusă la 200.000 de florini. Ospitalierii din Rhodos au achitat 
o primă rată de 28.000 de florini, ceea ce a permis eliberarea prizonierilor în 
iunie, cu condiţia de a rămâne în Veneţia până la plata integrală a sumei. 
Unii din ei au murit însă pe drum’”. 

Contele de Nevers şi tovarăşii săi de captivitate au fost duşi întâi la 
Adrianopole, unde au stat într-un turn, apoi la Gallipoli, unde l-au aşteptat 
pe sultan să termine cu lichidarea Bulgariei de Apus şi să răvăşească 
împrejurimile, apoi au fost duşi la Brusa şi instalați într-un palat, de unde au 
fost transferați la Mikaledici (Karacabey) la distanță de două zile’. 

Sultanul a dovedit, cu această ocazie, adevărata lui statură de mare 
om de stat al timpului său, a cărui imagine s-a întipărit adânc în amintirea 
contemporanilor apuseni, începând cu însuşi ilustrul prizonier de la Ni- 
copole. 

Baiazid I le-a acordat tuturor o găzduire demnă de rangul lor şi le-a 
dat posibilitatea să se convingă de puterea, dar şi de cavalerismul său, spre 
a-i informa la întoarcere pe cei de acasă. Avem două izvoare strict con- 
temporane în care ni s-a păstrat imaginea sa în ochii occidentalilor: Cronica 


'% Jean Richard, Les prisonniers de Nicopolis, în „Acte du Colloque international 
de Nicopolis, 1396-1996”, Dijon, 1996, p. 75-83. Autorul acestui magistral articol 
„membre de !'Institut, Dijon” realizează o excepțională repovestire a aventurii lui 
Johann Schiltberger după Jurnalul acestuia. 


4 Idem, p.71. 


470 


www.dacoromanica.ro 


ÎN LEGĂTURĂ CU DATA REALĂ A VICTORIEI 


lui Jean Froissart şi Re/aţiune despre lupta de la Nicopole de „servitorul 
ducelui de Blois”, ambele publicate în volumul XVI al „Cronicilor” din 
ediția Kervyn de Lettenhove. 

Jean Froissart consacră acestei captivităţi şi momentului eliberării 
câteva pagini, în care consemnează şi o „informaţie” evident legendară, 
deoarece se va pune şi în seama unui sultan ulterior, într-o altă variantă (cu 
un copil de casă ce mâncase un pepene din curtea sultanului) dar care este 
menită să creeze o imagine de justiţiar a lui Baiazid: o femeie sărmană a 
venit să se plângă de servitorul unuia dintre nobili că i-a intrat în casă şi a 
băut laptele de capră, hrana ei şi a copiilor, iar când l-a ameninţat că-l va 
pârî la sultan, a amenințat-o cu moartea. Sultanul l-a adus de față pe cel 
încriminat, care a negat totul, şi atunci Baiazid i-a spus femeii: „Dacă ai 
minţit, vei muri”. După care a poruncit să i se taie burta celui reclamat şi 
găsindu-se laptele încă nedigerat, femeia a fost lăsată să plece, fiind astfel 
pedepsit cu moartea cel ce-i băuse laptele copiilor! 

La despărțire, Jean Froissart notează că toţi cei ce urmau să se 
întoarcă în patrie „le remercicrent de ses biens fais et de ses courtoisies” 
(ed. cit., tom XVI, p. 47). Sunt redate cuvintele ce i le-a adresat Baiazid lui 
Jean de Nevers. Cu exact aceleaşi cuvinte, dar cu ceva în plus, apare acest 
discurs al sultanului la „Servitorul lui Guy de Blois” de unde le reproduc: 


„Et lors ils preparerent leurs affaires pour partir, et puis finablement 
s'assamblerent tous ensamble, et vindrent en moult grande révérence 
prendre congi€ de l'Amourath et le remercicrent moult humblement de ses 
biensfais et courtoisies. Et lors l? Amourath parla au conte de Nevers haulte- 
ment par la bouche d'un latinier, qui portoit la parole pour lui, disant: 
«Jehan, je suis bien informé que tu es fils d'un grant prince de ton pays, et si 
scay bien que tu es jeune homme de grant courage, par quoy, pour vengier 
sur moy la vergongne qui pardechă t'a esté advenue en ta premiere che- 
valerie et recouvrer ton honneur, tu porrois assambler aultre puissance 
pour moy venir faire guerre; mais, se j'avoie doubte de toy, il est bien en 
moy de m'en faire asseurer, car je te porroie maintenant contraindre à faire 
serment sur ta foy et sur ta loy que tu ne t'armeras jamais contre moy. Mais 
je veut bien que chascun sache que je ne crains la puissance de toy, ne des 
tines, ne jà pour ce ne feray ne plus, ne moins, ains suis bien contenat quant 
tu seras retourne par delà, et il te samble bon, qur tu rassambles ta puissance 
et retournes par dechă, et je te recuilleray à la pointe de mes glaives aussi 
bien que j'ay fait à ceste fois. Et samblablement tu porras dire par delà ces 
mesmes parolles partout ou bon te samblera ; car le plus grant désir que j'ai 

en ce monde, c'est de moy emploier au service de nostre loy, en accom- 
plissant les nobles fais d'armes et en conquestant sur la chrestiente». Le 
conte de Nevers et ceulx de sa compagnie entendirent bien les haultes 
paroles de l'Amourath, et par depuis tousjours leur en souvint tant qu’ils 
vesquirent; mais ils ne respondirent riens à ce, ains prinrent congié moult 
reveramment, ainsi que bien sceurent faire, et ainsi partirent de Amou- 
rath”. (p. 426-427) 

[Și atunci ei îşi pregătiră lucrurile de plecare şi apoi, la urmă se 
adunară cu toții împreună şi veniră cu multă reverență să-şi ia rămas bun 
de la Amourat (Baiazid) şi-i mulțumiră cu multă smerenie pentru binefa- 
cerile şi curtoazia sa. Și atunci Amurat îi vorbi contelui de Nevers cu 
mândrie, prin gura unui latinier [catolic? ştiutor de latină?] care tradu- 
cea pentru el, spunându-i: «Jehan, sunt bine informat şi ştiu bine că tu 
eşti fiul unui mare prinţ al ţării tale şi ştiu bine că eşti un tânăr de mare 
curaj, aşa încât, spre a te răzbuna pe mine de ruşinea ce ţi s-a întâmplat 
în prima ta acţiune cavalerească şi a-ţi recâştiga onoarea, ai putea să 
aduni altă putere spre a veni să te războieşti cu mine; dar, dacă m-aş 
îndoi de tine, este în puterea mea de a mă asigura, căci aş putea acum să 
te silesc să juri pe credința şi legea ta că nu te vei mai înarma niciodată 
împotriva mea. Dar eu vreau ca fiecare să ştie că eu nu mă tem de puterea 
ta şi nici a celor ai tăi, şi de aceea nu voi face nici mai mult nici mai puţin, 
încât Sunt foarte multumit că dacă atunci când te vei întoarce de aici şi ţi 
se va părea că e bine Să-ţi aduni puterea ta şi să te revii încoace, eu te voi 
primi cu vârful spadelor mele, aşa cum am făcut-o şi de data asta. Și de 
asemenea vei putea să spui aceste cuvinte ale mele oriunde vei crede de 
cuviinţă: că cea mai mare dorinţă pe care o am pe lumea asta este de a mă 
pune în slujba legii noastre, îndeplinind nobilele fapte de arme şi cuceriri 
asupra creştinătăţii». 

Contele de Nevers şi cei împreună cu dânsul înțeleseră foarte bine 
cuvintele mândre ale lui Amurat, pe care de atunci încolo le vor ține minte 
cât vor trăi. Dar nu răspunseră nimic la aceasta, ci s-au despărțit cu cel 
mai mare respect p e care l-au ştiut arăta, şi astfel plecară de la Amurat”]. 


Acelaşi scrie, ceva mai departe, despre revenirea contelui de Nevers 
n țară: 


„Quant le conte de Nevers fut retourne de voiage de Turquie ou 
royaulme de France, il se tint le plus du temps devers le duc el la ducesse de 
Bourgogne, ses pere et mere. Et aucunes fois il estoit devers le roy et le duc 
d'Orlsans, son frère, qui moult volontiers l'oioit deviser des aventures 
qu'il avoit eues en Turquie et de la bataille de Nicopoly ou il avoit esté 
prins, et aussi de lestat de l Amourath-Bahy; car il en scavoit bien et moult 

proprement deviser. Et jamais en ses paroles ne se plaindoit de l Amourath, 
ains disoit qu'il l'avoit trouvé assés courtois, et debonnaire. Et n'oublia pas 
à dire au roy et aux aultres princes et seigneurs de France, ausquels il 
adrechoit ses paroles, comment le dit Amourath avoit dit à son partement 
de devers lui qu'il estoit né en ce monde pour accomplir les haulx faits 
d'armes et pour conquérir sur les aultres, toujours avant, terres et 
seigneuries. Et combien qu’ils avoient esté en ses dangiers de prison, il ne 
les avoit pour ce point constrains qu’ils ne se peussent bine armer de 
rechief contre lui, toutes les fois que bon leur sembleroit, ainsi desiroit bien 
qu'il les peust encores rencontrer en bataille, la seconde, la tierce et la 
quarte fois, ainsi que l'adventure y escherroit. Et estoit Pintention dudit 
Amourath de en brief temps venir ă Romme, et illec feroit ă son cheval 
mengier avainne sur le grand autel de l’église Sainct-Pierre”. (p. 439-440) 

[Când contele de Nevers s-a întors din călătoria din Turcia în regatul 
Franţei, el stătu cel mai mult timp pe lângă ducele şi ducesa de Burgundia, 
tatăl şi mama lui. Şi uneori s-a dus la rege şi la ducele de Orleans, fratele 
său, care voiau mult să audă aventurile pe care le avusese în Turcia şi de la 
Bătălia de la Nicopole unde fusese prins şi de asemenea despre starea lui 
Amurat-Bahy, căci el ştia să povestească mult şi bine. Şi niciodată în 
cuvintele sale nu se plângea de Amurat, spunând că l-a găsit foarte 
politicos şi bun. Si n-a uitat să le spună regelui şi celorlalți prinți şi seniori 
ai Franţei cărora le adresa cuvintele sale, cum numitul Amurat i-a spus la 
plecarea sa de la el că este născut pe lumea asta pentru a îndeplini înalte 
fapte de arme şi pentru a cuceri de la alții, tot mai departe, pământuri şi 
stăpâniri. Şi că atâta timp cât a fost în captivitatea sa nu l-a constrâns, 
pentru acesta, să nu poată ridica armele contra lui ori de câte ori i se va 
părea bine, dorind să-l mai poată întâlni în bătălie şi a doua oară, şi a 
treia şi a patra, aşa încât aventura să se desfăşoare. Şi că era intenţia 
numitului Amurat să vină în scurtă vreme la Roma unde va da calului 
ovăz pe marele altar de la Sfântul Petru!]. 


Urma o amplă expunere a opiniilor sultanului despre starea creştină- 


tăţii divizate şi învrăjbite, de cel mai mare interes pentru conturarea figurii 
sale în tabloul marilor contemporani ce s-au confruntat atunci pe scena 
europeană. 


Inţelegem, acum, de ce toate eforturile de a se mai organiza o acțiune 


asemănătoare cu cea de la Nicopole, al cărei „motor” fusese tocmai tatăl lui 
Jean de Nevers, au eşuat, şi de ce regele Sigismund de Luxemburg a fost 
obligat să înțeleagă şi să-şi schimbe politica, adoptând defensiva pentru 
multă vreme. Dar având norocul să-l descopere şi să-l lanseze pe ultimul 
„cruciat” — Iancu de Hunedoara. 

În acest context, al unei politici lucide şi extrem de abile a unui 
„cavaler” musulman, în stare să câştige un „Nicopole diplomatic” după cel 
câştigat pe câmpul de bătălie, oferta venită din partea celui mai periculos 
adversar rămas în Europa, de a pune capăt ostilităților, nu putea fi respinsă, 
ci dimpotrivă, primită cu satisfacție, ca o încununare a victoriei sale. Ea îi 
permitea să se concentreze asupra problemelor anatoliene care-l vor duce în 
cele din urmă la catastrofa din 1402. 

De altfel găsim argumente pentru această interpretare chiar la domnul 
Tahsin Gemil (vezi p. 525 în volumul de față), iar domnul Mihai Maxim 
scrie: 

„Oricum, această pace-armistițiu (dacă realmente a existat) n-a durat 
decât foarte puţin, căci în august-septembrie 1396 îl găsim din nou pe 
Mircea alături de Sigismund participând la coaliția europeană-anti- 
otomană. Şi dacă, totuşi, atâtea izvoare o menționează, este pentru că ea 
venea după campania «Fulgerului» în Ţara Românească, după care 
n-a mai urmat apoi nicio altă expediţie sultanală la nord de Dunăre 
până la căderea impetuosului «împărat» [s.n.]. Dar starea de război res- 
taurată la Nicopol a continuat şi în anii următori. Astfel, de ce s-ar fi 


«temut» Mircea în martie 1399 «de furia unei armate aşa de mari» a lui 
Bayezid, concentrată la Adrianopol” (p. 216). 


Dacă ar fi fost o pace imediat după 17 mai 1395, atunci înlocuirea 
lui Mircea cu Vlad în toamnă şi cu concurs otoman devenea imposibilă. El 
n-ar mai fi fost obligat să o rupă în august-septembrie 1396 numai în 
fruntea a o mie şi ceva de inşi cu care a venit la Nicopole, nu se ştie exact 
de unde! 

Eliminând absurditatea dogmatizată, a „marii victorii” repurtate de 
românii singuri în contra unei noi campanii sultanale în 1397 şi afirmând 
clar realitatea, că n-a mai urmat nicio altă expediţie sultanală la nord 
(ceea ce presupune că înțelegerea a avut loc într-un interval foarte scurt 
după Nicopole prevenind în felul acesta o posibilă „pedeapsă” pentru 
participarea la cruciadă) profesorul M. Maxim evocă acel moment din 1399 
când se părea că Baiazid pregătea o nouă campanie în Europa. Dar tocmai 
aceasta dovedeşte nu inexistenţa înțelegerii anterioare şi continuarea stării 
de război, ci faptul că acea înţelegere nu fusese o închinare şi un „tratat” 
prin care domnul român intrase în „casa păcii” (altfel nu l-ar fi amenin- 
tat pe Sigismund cu această eventualitate!) ci strict ceea ce a fost de fapt, şi 

în consecinţă una din părți putea să se considere liberă de orice angajament 
şi să reia starea de beligeranță, ceea ce însă nu s-a întâmplat... 

De altfel, însuşi autorul admite că a fost posibilă în 1397 o înţelegere, 
şi reconstituindu-i conjunctura, conchide: 


„În această conjunctură nu este exclusă o reglementare de pace româno- 
otomană în 1397, ca o consecință a dezastrului de la Nicopole şi a con- 
duitei neloiale şi egoiste a marilor puteri creştine față de Țara Româ- 
nească şi domnul ei Mircea în aceşti ani (1395-1397). Din partea sa, 
Bayezid n-avea de ce să nu consimtă la această pace, căci în 1397 era reținut 
în Anatolia de conflictul cu Karamanul. 

Dar, iarăşi, n-a putut fi vorba decât de o simplă pace-armistițiu, tre- 
cătoare, anulată în curând de reluarea luptei antiotomane de către Mircea. 
Este semnificativ că Radu Popescu a reţinut doar trimiterea unui „plocon” 
către Bayezid (p. 386). 


Anul admis de profesorul M. Maxim coincide perfect cu cel presupus 
de „ipoteza 4”. Din 1396 nu mai rămăseseră decât 3 luni! El se confirmă 
prin evenimentul principal petrecut în acest an: lichidarea lui Vlad şi 
recâştigarea tronului de la Argeş. Operaţie realizată în întregime şi exclusiv 
de Mircea. Singurul rol al lui Ştibor a fost acela de a-l împiedica pe acesta 
să-i ia capul. După care, scoţându-l pe cel asediat din cetatea Dâmboviţei, 
l-a dus la Buda, ca posibil mijloc de şantaj, pentru orice eventualitate. 

Nu avem însă nici o dovadă că Mircea a reluat lupta anti-otomană, 
şi încă în curând. Faptul că a nimicit în 1400 o ceată de akângii întorși de la 
pradă şi prin Ţara Românească, exaltat de atâţia istorici, nu se deosebeşte 
prin nimic de acţiunea similară a lui Ştefan cel Mare contra lui Malcoci- 
Oglu. Dar când marele domn moldovean făcea aceasta, el era deja închinat, 
din 1486, Porții otomane. Nu şi Mircea. 


Odată cu dispariţia lui Baiazid în 1402 asistăm la ceea ce a fost con- 
siderată a fi o politică sistematică de creare sau de menţinere a stării de haos 
în Imperiul Otoman. Ar fi o nouă formă de luptă, ceea ce nu înseamnă însă a 
pune „salvarea Silistrei de turci”, consemnată pe o piatră memorială, pe 
acelaşi plan cu lupta de la Rovine! 


Al treilea tribut — cel inventat şi plasat de Dimitre Onciul în 1402, 
dar presupus a fi dat, împreună cu încheierea unui tratat, sau lui Baiazid 

înainte de catastrofa de la Ankara, sau fiului Suleyman, rezistă şi mai puţin 
unui examen critic. 

Până atunci — arată profesorul M. Maxim — atât comportamentul 
domnului român cât şi al akângiilor față de el dovedesc altceva decât 
condiţia de vasal ori tributar. lar absenţa lui Mircea la Ankara alături de 
vasalul Ștefan Lazarevici exclude înțelegerea cu Baiazid înainte de bătălie, 
căci altfel ar fi trebuit să-l însoțească și el, ca şi principele sârb: 


„În anul următor (1400) intervenţia militară a lui Mircea în Moldova 
(aprilie) unde l-a instalat pe tron pe Alexandru cel Bun, şi incursiunile 
akângiilor lui Evrenos bey din 1401 şi 1402, indică aceeaşi situaţie inde- 
pendentă, activă, a marelui voievod. 

În fine, la 1402, aşa cum a dovedit N. Beldiceanu, Mircea nu s-a aflat 
printre vasalii lui Bayezid, prezenţi la confruntarea acestuia cu Timur. În 
realitate, în tabăra în care se aflau şi sârbii lui Ştefan Lazarević (Lazoglu 
din izvoarele turceşti) şi Vuk Branković (Vilakoglu), se vor fi găsit români 
thesalieni, nu români din Muntenia” (p. 390). 


Un argument în plus pentru absenţa de la Ankara a domnului Ţării 
Româneşti poate fi găsit în Viața lui Ștefan Lazarević de Constantin Filo- 
soful, unde se vorbeşte de primirea cu mare cinste a despotului sârb de către 
„binecredinciosul şi de veşnică amintire (npucNonomb N nmam) marele voie- 
vod Mircea” în Ţara Românească, dar nu găsim vreo ştire că ar fi fost îm- 
preună şi alături în bătălia pe larg descrisă, şi unde se spune că Baiazid şi-a 
strâns oştenii, „de la răsărit şi de la apus”, trimițând vorbă cneazului Ștefan 
să vină cu „oşteni aleşi”'%, dar nu şi lui Mircea. 

Pentru uşurinţa cu care s-au grăbit unii istorici să-l scoată vasal şi 
tributar tocmai referindu-se la această presupusă prezenţă la Ankara nu este 
de prisos să recitim cele scrise în 1928 de Constantin Moisil în articolul 
Dobrotici şi Mircea cel Bătrân!%:; 


„Este greu de crezut, că Mircea şi-a putut păstra tronul şi recâștiga 


'% În ediţia lui Vatroslav Iaghici din “Glasnik srpskog ucenog, društva”, cartea 
XLII, 1875, p. 274 şi 296. Acum există şi Lebensbeschreibung des Despoten Stefan 
Lazarevic von Konstantin dem Philosophen, herausgegeben und iibersetzt von M. 
Braun, Gravenhage-Wiesbaden, 1956 (apud Şerban Papacostea, Evul mediu romă- 
nesc..., p. 84, nota 15). 


'% În volumul 1878-1928. Dobrogea. Cincizeci de ani de viață românească. 
Publicaţie tipărită cu prilejul semicentenarului reanexării Dobrogei, Bucureşti, 
Editura Cultura națională, 1928, p. 313-314. 

posesiunile transdunărene, ca suveran independent. Situaţia aceasta 
nouă şi faptul că după 1397 Baiazid nu l-a mai atacat nu se pot explica 
decât prin închinarea lui către sultan. Și că în realitate aşa a fost ne-o 
dovedește atitudinea lui Mircea în luptele pe care Baiazid a trebuit să 
le poarte cu tătarii lui Timur Lenk, câțiva ani în urmă. 

După relatările cronicarilor turci, în bătălia decisivă dintre turci și 
tătari la Angora (1402), a luat parte şi un puternic contingent de ar- 
mată românească, trimis de Mircea în ajutorul lui Baiazid. Românii 
aceştia s-au distins nu numai prin bravura lor, ci şi prin statornicia cu care 
au susținut cauza sultanului. Pe câtă vreme diferiții comandanţi turci, 
influențați de succesele mereu crescânde ale tătarilor, au părăsit rând pe 
rând pe Baiazid trecând la tătari, românii au continuat să lupte singuri de 
partea sultanului, şi numai când s-a constat că bătălia este definitiv pier- 
dută, s-au retras de pe câmpul de luptă [În realitate era vorba de sârbii lui 
Ştefan Lazarevici — n.n.]. 

Pentru ca Mircea să trimită un ajutor atât de puternic sultanului şi într-o 
țară atât de îndepărtată, trebuia ca el să fi ajuns vasal al sultanului şi să nu fi 
putut să se sustragă de la o îndatorire ca aceasta. lar în această situație față 
de turci, nu este de mirare să fi recâştigat şi Dobrogea, după cum rezultă din 
titulatura sa din acest timp. 

Situaţia sa de vasal explică şi rolul însemnat ce l-a avut, după 
moartea lui Baiazid, în luptele pentru tron ale fiilor acestuia. 

Cât timp a domnit Soliman, fiul mai mare al lui Baiazid (1402-1411), 
Mircea a putut să păstreze Dobrogea în calitate de vasal; şi informaţii 
sigure din anii 1403, 1409 şi 1410 arată că stăpânea şi gurile Dunării şi 
litoralul mării. lar după ce a ajuns sultan al doilea fiu, Musa, cu concursul 
efectiv al lui Mircea, stăpânirea Dobrogei îi era şi mai mult asigurată. 
Numai când Musa a fost înlocuit de fratele său mai mic Mohamed (1413) 
situaţia lui Mircea a devenit dificilă, mai ales că el a căutat prin toate 
mijloacele să acționeze contra lui Mahomed. 

Atitudinea aceasta a avut de urmare o expediţie a noului sultan contra 
lui Mircea. Ea s-a făcut în anii 1416/17. Armatele turceşti au invadat mai 
întâi în Dobrogea şi au cucerit cele două cetăți mai importante aici: Isaccea 
şi Enisale. Apoi sultanul a trecut Dunărea şi a ocupat cetăţile de pe malul 
stâng: Giurgiu, Turnu-Măgurele şi, probabil Severinul. Din acest moment 
Mircea n-a mai putut rezista şi a trebuit să ceară pace. El pierde 
definitiv Dobrogea, iar cetățile de pe malul stâng al Dunării devin 
raiale turceşti. Posesiunile transdunărene mai apar odată în titulatura 
fiului său Mihail, la anul 1418, dar desigur nu mai reprezintă decât o 
amintire, păstrată în tradiţia cancelariei muntene”. 

A presupune că în toată perioada ce a urmat dispariţiei sulta- 
nului Baiazid, acela care a ajuns a fi singurul „ghiaur” ce a pus un 
sultan pe tron ar fi fost obligat să încheie un tratat cu Suleiman şi să 
plătească tribut vreunuia dintre cei ce se luptau între ei pentru suc- 
cesiune este tot atât de absurd ca a proclama „victoria din 1397” a unui 
Mircea abia reînstăpânit pe toată ţara şi încă putin capabil să mai 
strângă „oastea cea mare” şi pe toţi boierii în jurul său, ca la Rovine'”. 

Ipoteza lui Dimitre Onciul despre un tratat încheiat cu Suleiman în 
1402 (cu Baiazid s-a văzut de ce este exclus!) rămâne, aşadar, una din „gă- 
selinţele” nefericite ale — totuşi — primului nostru istoric adevărat al dom- 
niei lui Mircea cel Mare. 

Condiţiile în care Suleyman a trebuit să acţioneze, cu grele sacrificii, 
spre a contracara o eventuală coalizare a celor capabili să profite de situaţia 
creată, au fost analizate de Şerban Papacostea în magistralul studiu despre 
Tara Românească şi criza de structură a Imperiului Otoman (1402- 
1413)'* şi în lumina acestei analize o pace şi un tribut al domnului Țării 
Româneşti sunt excluse cu desăvârşire. 

Pentru anii imediat următori, constatările specialistului osmanist sunt 
la fel de categorice: 


„În sfârşit, două mărturii europene de epocă indică clar prezenţa lui 
Mircea în fruntea unei țări de sine stătătoare, în tabăra antiotomană. Astfel, 
fratele loan, arhiepiscop de Sultaniyeh, scrie, înainte de 1404, că turcul 
«nu a dobândit stăpânirea acestei țări (Valahia) », deşi «a subjugat» multe 
țări stăpânite odinioară de Ludovic de Anjou, «în afară de Valahia». La 
rândul său, Sigismund, regele Ungariei, scria la 16 aprilie 1404 lui 
Filip, ducele Burgundiei, că voievozii Ţării Româneşti şi Moldovei fac 


7 Diploma lui Sigismund în care se consemnează ultimul episod, cu cetatea 
Dâmboviţei, este din 8 decembrie 1397 şi nu sunt motive să socotim că se referă la 
evenimente care au în urmă multe luni. În ea nu găsim cea mai mică referință la 
vreo nouă expediţie sultanală şi cu atât, mai puţin la o mare victorie valahă îm- 
potriva ei, ci doar la expediţia lui Ştibor în urma cărei l-a scos pe Vlad din cetatea „în 
care fusese împins şi alungat”. 


1% Versiunea românească în volumul Evul Mediu românesc. Realităţi politice şi 
curente spirituale, Bucureşti, Editura Corint, 2001, p. 79-92. Vezi şi articolul de 
Cristina Feneşan la nota 193. 

parte, alături de Ştefan Lazarević, din alianța constituită împotriva 
turcilor, înfăptuind «frumoase isprăvi împotriva aceloraşi turci». 

Aceste ştiri, contemporane şi foarte autorizate, infirmă, deci, categoric 
existenţa unei «capitulaţii» de la Suleiman la acea dată. De altfel, dacă 
aceasta ar fi existat, akingiii n-ar fi jefuit Dobrogea «prin 1407 sau 1408, 
poate chiar mai devreme», fiind respinşi de Mircea, după cum o arată in- 
scripţia de la Silistra din 1408: «lo Mircea, marele voievod şi domn a toată 
Ungrovlahia, a izbăvit [Silistra de turci]. 

Va fi existat o înţelegere scrisă Mircea — Musa? 

N-avem niciun indiciu în acest sens. Dacă va fi existat un astfel de 
document, el trebuie să fi prevăzut promisiunile făcute de Musa lui 
Mircea pentru sprijinul acordat. S-a presupus în această privință că după 
ocuparea tronului de la Edirne, Musa ar fi dat lui Mircea «mai multe cetăţi 
turceşti», menţionate şi în titlul domnesc, dar lucrul nu e sigur” (p. 392). 


Acest text se citește, neschimbat, Şi în cartea din 1993 (p. 219) „dar 
lucrul nu e sigur” fiind înlocuit aici cu „dar formula aceasta (multorumque 
turcicorum oppidorum dominus) trebuie pusă în legătură cu titlul din 
aceeași vreme (1415), de domn „pe amândouă părțile peste toată Podu- 
navia, încă până şi la Marea cea Mare şi singur stăpânitor al cetății Dârstor” 
(se trimite la Anca Gheaţă, articolul din Marele Mircea Voievod, p. 237). 

În concluzie: singurul dintre cei patru sultani cu care domnul 
Ţării Româneşti a fost contemporan — Baiazid, Suleiman, Musa şi 
Mehmed I — în legătură cu care se poate discuta probabilitatea unei 
închinări, tratat şi tribut este Mehmed |. 

Acesta devine în 1413 unicul stăpân al imperiului refăcut şi după 
„Criza de structură” de un deceniu încheiat va ocupa tronul sultanilor până 
în 1421, când moare în urma unui accident de vânătoare (Ducas) sau de un 
atac de inimă, tot acolo (Decei). Va supravieţui deci numai 4 ani lui Mircea, 
din cei numai 9 ai domniei lui. 


Ce s-a petrecut între 5 iulie 1413 când Mehmed I îl înfrânge pe Musa 
în lupta de la Çamurlu din apropiere de Sofia şi rămâne singur stăpân, şi 
până la 31 ianuarie 1418 când Mircea cel Mare îşi încheie domnia şi viața 
pământească? 

Răspunsurile date de distinşii noştri osmanişti (lângă cele patru nume 
deja citate le alăturăm pe al doamnei Anca Ghiaţă şi domnul Virgil 
Ciocâltan) nu coincid atunci când este vorba de a stabili conținutul acestui 
interval, al ultimilor patru ani şi jumătate ai domniei lui Mircea cel Mare. 

Dar asupra unui singur punct toți sunt de acord: se exclud cu desăvârşire 
presupusele campanii, închinări şi tributuri admise de istorici pentru 
anii 1414 şi începutul anului 1415: 


„Minuţioasele cercetări ale lui Virgil Ciocâltan!” — scria în 1986 M. 
Maxim -— în special pe baza izvoarelor raguzane şi venețiene, foarte bine 
informate, au stabilit că nu poate fi vorba de o înțelegere a lui Mehmed 
înainte de 1417 [Subl. M.M.], opinie la care ne ralicm şi noi. De altfel, 
dacă Mircea ar fi avut legământ cu Mehmed la începutul anului 1415, 
atunci ce interes avea să-l susțină în vară pe prinţul Mustafa şi ulterior pe 
şeicul Bedreddin împotriva sultanului? 

Menţionând marile dificultăţi cărora trebuise să le facă față noul sultan 
în 1416, când a trebuit să se recunoască chiar vasal al lui Şahruh, fiul şi 
succesorul lui Timur Lenk, Halil Inalcik arată că «după 1416, înțelegând că 
este încă prea devreme să reînvie imperiul centralizat al lui Bayezid, 
Mehmed a promovat o politică mai conciliantă». Deci abia după 1416 
trebuie căutată şi o înțelegere cu românii” (p. 392-393) [subl. M.M.]. 


Se înfăţişează în continuare noua conjunctură ce-l putea determina pe 
domnul român să facă acest pas, cu concluziile trase de autor: 


„Într-adevăr, în iarna 1416-1417, Mehmed I încheie o pace cu Bizan- 
tul, pace rămasă în vigoare până la moartea sa. Poartă, de asemenea, 
tratative cu venețienii, chiar după distrugerea flotei sale la Gallipoli (29 
mai 1416), în iulie 1416 sultanul acceptând condiţiile puse de venețieni, 
care însă nu ratifică pacea decât în 1419. Foarte probabil în 1417 se 
poartă tratative de pace şi cu regele polon, care avea şi plenipotenţa lui 
Sigismund pentru a realiza o perpetua concordia sau cel puţin un ar- 
mistițiu de 5 ani sau mai mult (armistiţiile se vor realiza în 1422, 1424, 
iar pacea abia în 1428, când pe tron era deja Murad al II-lea). 

În aceste condiţii, rămas practic singur şi forțat de atacurile akângiilor 
(1416), dar mai ales, decisiv, de expediţia sultanală din prima parte a 
anului 1417, când, totuşi, Mehmed nu îndrăzneşte — după lecţia primită 
de Bayezid — să înainteze pe pământul Țării Româneşti, oprindu-se la 
Giurgiu, Mircea recurse la soluţia negociată, inaugurând o politică ce va 
face carieră în istoria românească. 

Aşadar, la începutul secolului al XV-lea Mircea s-a aflat în aceeași 
situaţie ca şi Ştefan cel Mare la sfârşitul aceluiaşi veac. Ambii domni 
români, lipsiţi de sprijin extern, au trebuit să accepte «alianţa inegală» 
cu Poarta — deşi tradiţia atribuie acest lucru fiilor lor (Mihail I şi, 


1% Virgil Ciocâltan, Competiția pentru controlul Dunării inferioare (1412-1420), în 
„Revista de istorie”, tom 35, 1982, numerele 10 şi 11, p. 1090-1100 şi 1191-1203. 

respectiv, Bogdan III) — acceptând plata regulată a tributului, inter- 
pretat de ci doar ca un preț al păcii. «Relaţiile speciale» cu Imperiul 
Otoman au fost fixate «prin tratate, nu ca învinşi, ci ca învingători», ro- 
mânii cedând «nu sub presiunea armelor, ci sub anumite condiţii». Aceste 
cuvinte ale lui F. Buonaccorsi-Callimacchus de pe la 1490 se referă la 
moldovenii lui Ştefan, dar ele ar putea fi deopotrivă valabile şi pentru 
muntenii lui Mircea. 

Soluția negociată, urmând unor lupte indelungate şi redutabile, aducea 
Țării Româneşti un statut internaţional de durată, cel mai favorabil în 
condițiile date [subl. M.M.]. Acest statut de ahd consta în conservarea tării 
cu toate instituțiile pământurile, clasa dominantă, credinţa, limba şi legile 
sale, nestingherite de Islam, în schimbul plății unui tribut şi al alianței 
politico-militare. 

Scopul principal al luptei lui Mircea cel Mare — dăinuirea statului 
într-o vreme în care statele balcanice (iar la 1541 chiar regatul Unga- 
rici) erau rând pe rând înghițite de puterea otomană, pacea şi liniştea 
țării, la adăpost de atacurile otomane, erau atinse şi consacrate oficial. 
«Nici el (domnitorul), nici avutul său şi nici ţara sa nu vor fi atacate de 
mine, nici de sangeacbeii mei şi nici de ceilalți supuşi ai mei», glăsuia 
solemn ahidname-ul acordat lui Ştefan cel Mare în primăvara lui 1480 de 
către Mehmed II. Această garantare a neagresiunii otomane de către cuce- 
ritorul Constantinopolului, însoţită de «protecția» politico-militată a Porții 
împotriva tendinţelor expansioniste ale altor mari puteri, trebuie să se fi fă- 
cut în mod obligatoriu şi în ahidname-ul dar lui Mircea de către Mehmed 1, 
după toate probabilitățile în 1417 [subl. M.M.]. Şukriillah, care-şi termină 
cronica pe la 1458-1459, deşi plasează pacea (bariş) după expediţia lui 
Mehmed Celebi din 1419-1420, totuşi dă unele detalii despre condiţiile 
acestei păci: plata haraciului (probabil cei 3 000 de galbeni, rămaşi în tra- 
diția românească), trimiterea de ostateci la Poartă şi furnizarea de detaşa- 
mente militare de către Țara Românească la expediţia sultanului. 

Acestea trebuie să fi fost şi condiţiile «împăcării» din 1417, relatate 
astfel de Orudj bin Adil: «Sultanul Mehmed a venit până la Dunăre. Acolo 
s-a oprit [subl. M.M.] şi a construit cetatea Giurgiu (/ekökü). Dând voie 
acângiilor să facă o incursiune în Țara Românească, aceştia s-au înto;s cu o 
pradă foarte bogată. Apoi s-au împăcat [subl. M.M.] cu beiul Ţării Komâ- 
neşti, care, supunându-se la haraci, şi-a trimis fiul la Poartă în anul 817 al 
hegirei [23 III 1414-12 II 1415], deşi cronicarul cum am mai spus 
antedatează cu 3 ani evenimentele. În alte cronici, care repetă de fapt, pe 
Orudj, se menţiu :ează trimiterea «fiilor» domnului ca ostateci, dar e greu 
de acceptat acest lucru. 

lenăchiță Văcărescu, vorbind de «închinarea» Valahiei la anul Hepirei 

820, ceea ce corespunde cu perioada 18 H 1417-7 11 1418, menţionează şi 
trimiterea, desigur ca peşcheş anual, a 12 şoimi, lucru posibil. În schimb, 
otomanii «le-au hărăzit [românilor] toate privileghiile, adică a rămânea la 
toate prinţipatul, cum au fost şi până atunci, cu obiceiurile şi orânduielile 
sale din început» şi «făcând prinţipatul mefruzul calem, adică dăosebit 
condeiu», deşi formula aceasta (mefruz ül-kalem ve makta il-kadem), sem- 
nificând înregistrarea separată a Ţării Româneşti la cancelaria otomană, 
este mult mai târzie. Pe scurt, o «adevărată independenţă tributară», după 
o formulă folosită de N. Iorga; căci «tractatul de protecţie» (ahd ad-dhim- 
ma) nu-i afecta țării suveranitatea, cum scria şi Bălcescu, în sensul că la el 
acasă domnul continua să fie suveran (imperator in suo regno). 

Chiar dacă e posibil ca Mircea personal să nu fi apucat a încheia el 
însuşi «învoiala la» cu Poarta, ci, la sfatul său, lăsat cu limbă de moarte, 
fiul său Mihail, în 820 H/1418 e.n. (din punct de vedere al dreptului 
islamic, noul Suveran de la Argeş avea nevoie de un ahidname pe numele 
lui, iar antedatarea cu 3 ani a evenimentelor de către Orudj ne duce la 
acelaşi an 820 H, pe care-l ştia şi lenăchiță Văcărescu), aprecierea 
noastră rămâne aceeaşi: statutul de autonomie statală recunoscut Țării 
Româneşti era, şi într-un caz şi-n celălalt, opera celor 32 de ani de luptă 
tenace dusă de marele Mircea întru dăinuirea ţării şi a libertăţii sale. A 
fost testamentul politic al omului politic lucid şi prevăzător, care, înaintea 
Veneţiei (1419) şi a Ungariei (1428), a înţeles că Țara Românească trebuie 
să încheie o «convenţie durabilă» cu puterea otomană, refăcută rapid după 
Ankara şi aflată din nou într-o ascensiune irezistibilă, care o va transforma 
în secolul al XVI-lea într-o putere mondială. Încheierea «convenției» 
(ahid-name-ului) din 1417-1418 constituie, de aceea, pentru N. Iorga 
una din acele «iniţiative de istorie universală» întreprinse de români 
de-a lungul secolelor şi care, adăugăm noi, pune în lumină, o dată în 
plus, dimensiunile europene ale personalității marelui domn. 

În concluzie, în stadiul actual al documentaţiei noastre, dintre înțelege- 
rile de pace («capitulaţiile») invocate de istorici pentru perioada domniei 
lui Mircea cel Bătrân, nu putem reține, după părerea noastră, decât pe 
aceea semnalată în legătură cu războiul din 1393-1396 şi anume pentru 
Vlad Voievod (iarna lui 1395-1396/rebiiilevvel 798), de foarte scurtă du- 
rată, dar mai ales pe aceea, luată probabil ca model de urmaşi, din 1417- 
1418/820 H, indiferent dacă a fost finalizată de Mircea însuşi sau de 
fiul şi fostul său asociat la tron Mihail P’. [toate sublinierile cu italice 
aparțin prof. M.M.] 


Nouă ani mai târziu, în cartea publicată de Editura enciclopedică în 
1993, acelaşi capitol final din istoria lui Mircea cel Mare este redactat în 
modul următor: 

„A avut Mircea un 'ahd ( 'ahidnâme) cu Mehmed I Çelebi (1413-1421) 
în 1414 sau la începutul anului 1415, aşa cum s-a afirmat? Credem că nu 
există suficiente dovezi convingătoare în acest sens. 

După atacurile akângiilor din 1416, a urmat o campanie sultanală la 
Dunărea de Jos «la sfârşitul anului 1416 sau la începutul lui 1417», cam- 
panie — controversată în istoriografie — care a constituit un semi-eşec față 
de planul iniţial al unui atac combinat pe apă şi pe uscat, care nu s-a mai 
putut realiza datorită distrugerii flotei otomane la Gelibolu (Gallipoli) de 
către venețieni (29 mai 1416). Până la urmă, Mehmed 1, prudent şi cu- 
noscând lectia aspră primită de tatăl său, în 1395, de la Mircea, n-a mai 
îndrăznit să înainteze pe pământul Ţării Româneşti, mărginindu-se cu 
trimiterea în pradă a akângiilor. 

A mai apucat bătrânul domn, în ultimul său an de viaţă, să regle- 
menteze raporturile cu Mehmed I, al cincilea conducător otoman, cu 
care avea de-a face de când venise la domnia Ţării Româneşti? Nu 
încape îndoială că, simțindu-şi sfârşitul aproape, marele voievod se va 
fi gândit la soarta ţării sale în noua conjunctură internațională: în 
iarna lui 1416-1417 Bizanțul încheiase pace cu Mehmed; încă din iulie 
1416 acelaşi sultan acceptase condiţiile puse de venețieni şi nu aştepta decât 
ratificarea păcii de către Serenissima (aceasta se va produce însă după 
moartea domnului şi anume în 1419, când s-a emis ahidnâmeaua). Foarte 
probabil acum, în 1417, se poartă tratative polono-otomane (de care Mir- 
cea în mod sigur avea cunoştinţă, căci soliile treceau prin teritoriul său), iar 
regele Ungariei i-a dat regelui polon plenipotenţa să trateze o perpetua 
concordia sau cel puţin un armistițiu de 5 ani sau mai mult. Bătrânul domn 
va fi înţeles, desigur, consecințele grave ce puteau decurge de aici pentru 
țara sa, față în față cu o putere bicontinentală, refăcută rapid după Ankara şi 
aflată într-o ascensiune irezistibilă, care avea s-o transforme în sec. al 
XVI-lea într-o «supraputere» tricontinentală. 

Marea capacitate de previziune, de care dispunea, îl va fi făcut pe 
Mircea să înţeleagă, înaintea altora, necesitatea de a reglementa pe termen 
lung, raporturile cu această putere, de a încheia cu ea o «convenţie dura- 
bilă», după cum aprecia în 1939 N. Iorga, care vedea în încheierea de către 
Mircea, înainte de moarte, a unei asemenea «convenții», una din acele 
«inițiative de istorie universală» luate de români de-a lungul secolelor. Or, 
numai el, Mircea, cu imensul său prestigiu, cu aura marilor sale fapte, 
care-i adusese aprecierea drept «principele... cel mai viteaz şi mai ager 
între creştini» (princeps... inter Christianos fortissimus et acerrimus), putea 
să încheie un astfel de tratat pentru ai săi, după cum, în Moldova, Ştefan cel 
Mare şi nu altul va fi autorul «tratatului» cu Poarta reînnoit de urmași. Şi tot 
numai el, şi atunci, când statul otoman nu devenise o putere tricontinentală, 

iar Mehmed | avea nevoie de pace chiar mai mult decât Mircea, putea să 
realizeze un «tratat de coexistență pașnică temporară» fără plata tributului. 
Evident, sunt simple Supoziții, fiindcă nu avem dovezi documentare, în 
afară de informatiile cronicilor otomane, care, însă, comprimă cele două 
expediții sultanale din 1417 şi 1419-1420, iar, atunci când vorbesc de 
«împăcarea» survenită între domn şi sultan, ele menţionează doar con- 
dițiile păcii de după a doua expediție (plata haraciului, trimiterea de os- 
tateci la Poartă şi furnizarea de detaşamente pentru expedițiile sulta- 
nului). Or, una era pozitia Țării Româneşti, a domnului ei, la sfârşitul 
campaniei otomane din 1419-1420, comparabilă prin însemnătatea ei 
pentru evoluția relaţiilor cu Poarta cu cea a lui Bayzed 1I din Moldova, 
din 1484, şi cu totul alta în 1417, sub conducerea lui Mircea. 
Posibilitatea unei reglementări de pace româno-otomane la sfârșitul 
domniei lui Mircea nu este exclusă de turcologii Virgil Ciocâltan («în in- 
tervalul 1417-1419»), Tahsin Gemil (cân fond, un veritabil tratat de pace», 
«indiferent dacă a luat forma unui act scris sau nu»), Valeriu Veliman. 

E posibil ca sfârşitul negocierilor şi emiterea 'ahidnâme-lei să nu-l 
mai fi prins în viață pe bătrânul voievod (campania sultanală a luat sfârşit 
la începutul anului 1417 sau, poate, la finele verii, iar marele domn de la 
Argeş moare în 31 ianuarie 1418). Cum Mihail era asociat la domnie, s-ar 
putea spune că era şi el parte la tratat, dacă acesta se va fi realizat înainte 
de aflarea veştii despre moartea lui Mircea. Ni se pare semnificativă din 
acest punct de vedere următoarea menţiune din vechile Cronici anonime 
otomane (Tevârih-i Al-i Osman), dintre care unele au fost redactate la sfâr- 
șitul sec. al XV-lea: «Apoi [adică după campania din 1417 a sultanului 
Mehmed — M.M.], beii Țării Româneşti (Mircea şi Mihail — M.M.] au făcut 
pace» [subl.ns. — M.M.]. 

Dar chiar dacă, în final, după moartea lui Mircea, ahidnâmeaua se va fi 
dat pe numele lui Mihail (potrivit practicii ahidnâmelelor, era nevoie de 
reînnoirea actului la începutul unei noi domnii), totuşi tratatul («convenţia 
durabilă») era opera marelui domn, rezultatul celor 32 de ani de luptă 
tenace dusă de acesta întru dăinuirea ţării, a independenței şi suveranității 
sale. 

Anul «împăcării» apare la Orudj 817, după Hegiră (23 mart. 1414-12 
mart. 1415), dar, având în vedere antedatarea obişnuită cu 3 ani a eveni- 
mentelor reale din această vreme, ajungem, de fapt, la anul 820 H (18 febr. 
1417-7 febr. 1418), ceea ce înseamnă ultimele zile ale domniei lui Mircea, 
dar şi prima lună din domnia lui Mihail. Același an 820 apare şi la lenăchiţă 
Văcărescu, în a sa /storie a prea puternicilor împărați otomani (scrisă la 
Nikopol, între 1788 şi 1794) unde reglementarea pe termen lung a ra- 
porturilor cu Poarta apare «la leat 1418 și 820», marginal adăugându-se: 

«Mihail vodă sin Mircea Vodă». De unde a scos scriitorul acest an? Desi- 
gur nu din vechile cronici otomane, căci aşa cum s-a observat «data Hegirei 
820, care cuprinde aproape în întregime anul 1417, lipseşte din cronicile 
osmane din veacul al XV-lea». Autorul însuşi aminteşte în prefață că a citit 
«pă Naima, pă Raşid şi pă Subhi», or se ştie că aceşti cronicari oficiali târzii 
(Naima moare în 1716, Raşid în 1735, iar Subhi în 1755) n-au scris despre 
evenimentele anterioare secolului al XVI-lea. Acelaşi lenăchiță Văcărescu 
menţionează între condiţiile înțelegerii, şi un peşcheş anual de 12 şoimi, 
cifră neaproximată, căci se regăseşte într-un document din 1532 emanând 
din cancelaria lui Petru Rareş şi pare să fie valabilă şi pentru Țara Româ- 
nească pentru o perioadă mai veche. 

Dincolo de faptul că o asemenea obligație fixă, protocolară se leagă 
deja de plata tributului şi prin urmare, nu i-am putea-o atribui lui Mircea, ci 
eventual lui Mihail, ceea ce interesează aici este faptul că lenăchiţă Văcă- 
rescu a avut la dispoziţie izvoare mai vechi, în care a găsit această cifră, şi 
este mai precis în această privință chiar decât istoricul turc contemporan 
Ismail Hakki Uzuncarşili, unul din cei mai buni cunoscători ai arhivelor 
turceşti, care, însă, atribuia greşit lui Mircea cel Bătrân obligaţia de a 
trimite anual «padişahului» 20 de şoimi, cifră pe care, aşa cum am arătat 
mai sus, n-o întâlnim în documentele oficiale otomane decât în a doua 
jumătate a sec. al XVII-lea. Se prea poate însă ca şi Mircea să fi dat nişte 
şoimi, dar doar «ca un semn de element de politeţă, de omenie», cum se 
exprima N. Iorga vorbind despre primele daruri ale domnilor români către 
sultan. De asemenea, în bună măsură erau valabile şi pentru vremurile lui 
Mehmed Celebi şi Murad II constatările şi recomandările din 1585 ale 
ardelenilor, potrivit cărora «la ei [la otomani — M.M.] omul îşi poate face 
mai uşor afacerile cu plocoane» şi «Carul uns umblă mai bine şi Poarta 
numai un plocon o înduplecă». Or, cu timpul, obiceiul a devenit obligaţie, 
cum, cu justeţe, observa Grigorie Ureche: «turcul darul îl scrie obcină, mai 
apoi de n-ai vrea să-i dai, numai ce-ţi caută ca să-i dai». Asemenea prime 
daruri, chiar în bani, au putut fi confundate cu plata unui tribut de către 
Mircea, tribut nesemnalat de niciun izvor european de epocă [subl. M.M.]. 

Revenind acum la lenăchiță Văcărescu, acesta, «cu ocazia deselor sale 
vizite la Istanbul, [...] a început să cerceteze Arhivele sultanilor, extrăgând 
din «Chiutucurile [turc. kütük — «cutie» — M.M.] împărăției» o serie de 
documente privitoare la trecutul principatelor dunărene», care s-au pierdut 
cu timpul, cum scria Mihail Gubogplu. Temeinic cunoscător al limbii turce, 
al paleoprafiei turco-osmane, autorul nostru a putut să-şi extragă şi să 
rețină din documentele turceşti (desigur, nu din sec. al XV-lea, pentru că 
acelea nu prea s-au păstrat) unele date interesând vechile drepturi ale țării. 
E de observat că dacă despre tributul — instituit, după el, tot atunci, în 820 H 

— face precizarea «precum am auzit» şi dă cuantumul în taleri, care nu exis- 
tau pe vremea aceea, infirmând astfel pe D. Fotino, care face trimitere la 
«hârtiile» Văcărescului, în schimb, în legătură cu numărul şoimilor, acesta 
nu face nicio remarcă. Este, deci, posibil ca şi acest an 820 să-l fi găsit un- 
deva, printre manuscrisele cercetate, şi să-l fi reţinut în însemnările sale. 
Acelaşi an apare într-o listă, pe care Văcărescu a întocmit-o cu unele docu- 
mente importante ale Ţării Româneşti, listă ce s-a găsit recent şi care indică 
faptul că unele dintre aceste documente au fost deja pierdute (ele nu mai 
apar între cele publicate în DIR şi DRH). 

Existenţa unei reglementări de pace în 820 H/1417-1418, a unei «împă- 
cări» (barişklik), este confirmată şi de Kodja Hüseyin, care afirmă că «răz- 
boiul sfânt» (din 823 H/1420) a fost pornit de Poartă «deoarece acel ghiaur 
foarte fățarnic [Mihail I — M.M.] a călcat tratatul ('ahd) şi pactul (misak) 
(nakz-i ahd-ii misak itdiigii içün), prin faptul că «a încheiat înțelegere cu 
craiul unguresc». Aşadar, Mihail avusese «legământ» cu sultanul, de 
vreme ce-l încălcase; dar, încălcându-l, potrivit punctului de vedere al 
Porții, înceta şi obligația musulmanilor de a-l mai respecta. Se explică, 
astfel, formal de ce campania din 1419-1420 a fost declanşată împo- 
triva unui domn, care avusese 'a/1d. Dar chiar dacă n-ar fi existat pre- 
textul încălcării 'ahd-ului de către Mihail, până la urmă atotstăpânitorul 
principiu al «interesului islamului» (maslaha), care justifică orice, putea să 
«legalizeze» şi ruperea «pactului» cu «ghiaurul» muntean, căci, potrivit 
ferva-lei lui Ebuusuûd Efendi din 1569, deja citată, o pace cu «necredin- 
cioşii» nu este valabilă şi justificată decât atâta timp cât este profitabilă 
musulmanilor; când acest avantaj încetează, şi pacea trebuie să înceteze la 
prima ocazie favorabilă, căci stă scris: Dar el-Islam, dar el djihad (Islamul 
înseamnă război sfânt). Or, dispariţia temutului Mircea şi noile împrejurări 
internaţionale ofereau o asemenea ocazie favorabilă. 

Într-adevăr, încheierea păcii veneto-otomane din 17 şevval 822/6 
noiembrie 1419, deschiderea ostilităților ungaro-veneţiene în toamna 
aceluiaşi an şi refacerea «cu uimitoare tenacitate» a flotei otomane, 
distrusă la Gallipoli, au permis otomanilor întreprinderea unei noi 
campanii asupra Ţării Româneşti în 1419-1420, în urma căreia în- 
treaga linie a Dunării, cu Severinul, Turnu, Giurgiu, poate şi Orşova, 
precum şi cetăţile dobrogene Isaccea şi Enisala au fost trecut sub 
controlul otomanilor, iar candidatul otoman Radu Praznaglava, este 
instalat pe tronul Ţării Româneşti. Concomitent, pentru prima oară, este 
atacată şi Moldova, în vederea cuceririi Cetăţii Albe sau Chiliei. De ase- 
menea, este devastat sudul Transilvaniei. Pentru Țara Românească, cum- 
plit devastată, consecinţele au fost dintre cele mai grave: „ 7420 a fost pen- 
tru voievodul muntean un an de răscruce, fatal, al istoriei sale, scrie pe 

bună dreptate Virgil Ciocâltan. Pierzând controlul asupra Dunării, «pe 
amândouă laturele», Țara Românească pierdea fundamentul strategic al 
puternicei ei afirmări politice în sud-estul continentului. Atâta vreme cât 
vadurile Dunării fuseseră muntene, impulsul politic de la Curtea de Argeş 
sau Târgovişte se răsfrânsese viguros în sudul fluviului; el îşi va schimba 
sensul dominant din 1420. Fără Bran [care din 1427 intră sub stăpânirea 
regelui Ungariei — M.M.] şi Severin, fără cetățile dunărene [Chilia trece în 
stăpânirea Moldovei din 1426 — M.M.], Țara Românească va fi obligctă la 
un dificil balans între regatul ungar şi Imperiul osman» [subl. ns. — M.M.]. 

Începe, astfel o nouă etapă în istoria relaţiilor româno-otomane. 

De acum înainte izvoarele otomane sunt unanime în a menționa 
plata tributului şi trimiterea unor detaşamente armate la expedițiile 
sultanului, ca obligații prevăzute în noile înțelegeri” (p. 219-225) [su- 
blinierile cu bold ne aparțin]. 


Cum prima înțelegere — cu Vlad — rămâne în regimul ficțiunilor 
istoriografice „tradiționale” preluate în virtutea inerției, rămâne în dis- 
cuție doar modul şi împrejurările în care a fost adusă Țara Românească în 
condiția de stat tributar al Imperiului Otoman pentru prima oară: pe vre- 
mea lui Mircea cel Mare, în anul de pe urmă al vieții şi domniei sale — 
1417 — sau în timpul domniei fiului său legitim, Mihail I. 

Am văzut argumentele şi documentația puse la dispoziţie de profe- 
sorul Mihai Maxim în 1993. 

Între timp, în 2001, în cartea sa Mircea cel Mare între realitatea 
istorică medievală şi ficțiunea istoriografică modernă, Alexandru V. 
Diţă a încercat la rându-i să demonstreze — cu dovezi aproape peremptorii 
că singura dată sigură pentru acest eveniment este 1420, şi că nici Mircea 
cel Mare şi nici Mihail I nu au fost puşi în situaţia de a încheia o asemenea 
convenţie cu Mehmed I. Primul deoarece nu se poate demonstra că 
Mehmed a reuşit să-l oblige asta în 1416 sau 1417, iar următoarea şi 
marea expediţie nu l-a mai găsit în viaţă pe el, ci pe fiul său.2% Tot ce s-a 
spus, de la N. Iorga încoace, despre închinarea de către Mircea a Ţării 


2 Este de reținut că Aurel Decei, care admitea şi cita sursele otomane în legătură 
cu „marea expediţie” din 1417 (/storia imperiului otoman, p. 79-81) în urma căreia 
Mircea ar fi plătit tribut, observa că: „Alte izvoare documentare, în afară de cronicile 
turceşti, nu există asupra acestor fapte însemnate în legătură cu istoria noastră” (p. 
80) în vreme ce „căderea Ţării Româneşti” în 1420 este atestată de multele izvoare 
externe indiscutabile şi plata primului haraci în 1420 a fost înscrisă în două izvoar 
sârbeşti, ceea ce dovedeşte ecoul mare avut de acest eveniment. 

Româneşti ca „inițiativă de istorie universală” nu iese cu un centimetru din 
cercul supozițiilor sau mai direct spus, al ficţiunilor — avantajoase sau 
dezavantajoase — ce s-au vărsat ca dintr-un inepuizabil corn al abundentei 
peste marele domn. Mihail a murit cu sabia în mână în cursul acestei expe- 
diții, demonstrând măcar prin această moarte că domnise, fie şi numai doi 
ani Şi ceva, peste o ţară întreagă, lăsată de părintele său neînchinată ni- 
mănui. 

Abia fratelui vitreg Radu Praznaglava îi va reveni misiunea de a re- 
glementa cu Mehmed I raporturile ce vor dura de acum înainte 457 de ani, şi 
cărora profesorul Mihai Maxim le-a închinat două cărți, în română şi 
franceză,” 

Mehmed | a reuşit deci, în 1420, ceea ce nu reuşise ilustrul său 
părinte. Dar în anul următor va sfârşi în urma unui accident de vânătoare 
după cum ne informează Ducas (ed. Grecu, p. 162), sau „dintr-o criză de 
inimă, pe când se afla la vânătoare, la vârsta de 32 de ani” (A. Decei, Istoria 
imperiului otoman, p. 83). 

Încercările lui Dan al II-lea, Vlad Dracul şi Vlad Ţepeş de a schimba 
acest statut vor da greş, chiar dacă le va aduce glorie. Dar şi Poarta Oto- 
mană va fi obligată să respecte hotarele trase, în raporturile româno-oto- 
mane, de sabia lui Mircea cel Mare. Când abuzurile şi încălcările acestor 
hotare vor umple paharul răbdării, va apărea Mihai Viteazul. După exact 
două secole de la Rovine, bătălia de la Călugăreni va fi începutui acelei 
epopei care, deşi încheiată tragic pe Câmpia Turzii, va asigura românilor un 
întreg secol de „respiro” transformat de cărturarii lor în „secolul de aur” al 
culturii noastre vechi. De la „Istoria lui Mihai Vodă sân Pătraşcu Vodă” la 
opera de anvergură, valoare şi recunoaştere europeană a lui Dimitrie 
Cantemir. 


* * * 


Că, în pofida tuturor argumentelor de ordin speculativ şi chiar a 
documentelor invocate, nu pe vremea lui Mircea cel Mare s-a ajuns la 
aranjamentele cu Poarta Otomană (însăşi moartea fiului său constituind cel 
mai categoric argument împotriva existenței unor asemenea aranjamente), 
a arătat-o domnul Nagy Pienaru în studiul citat. 


'! Vezi nota 215, 

Urmărindu-l pas cu pas, în toate acţiunile sale, pe Mehmed I Çelebi, 
atât în Anatolia cât şi în Europa, dl. Nagy Pienaru a constatat următoarele: 

„Chiar dacă am presupune şi accepta o continuare a colaborării lui 
Mircea cu Musa în vara anului 1413, un atac direct al noului suveran osman 
în cursul acestui an asupra Ţării Româneşti este greu de acceptat” (p. 777). 


„Nici pentru anul următor 1414 nu avem dovezi asupra unei 
agresiuni sultanale asupra Ţării Româneşti. Acest an l-a ținut pe Meh- 
med I Çelebi ocupat în Asia Mică profitând probabil de reluarea conflic- 
telor veneto-ungare şi de tensionarea relaţiilor polono-ungare din cauza 
redeschiderii războiului cu cavalerii teutoni. [...] La Dunăre Țara Româ- 
nească pare a fi avut linişte din partea osmanilor. La această supoziţie 
contribuie şi prezenţa soliilor reciproce dintre Polonia şi statul osman ce au 
parcurs teritoriul stăpânit de Mircea cel Mare în anii 1414-1415” (p. 780). 

„Liniştea dorită de Mehmed I Çelebi în Orient şi agregarea emiratelor 
anatoliene ca premise necesare pentru trecerea la ofensivă în Europa de 
Sud Est nu a fost posibilă nici în anul 1415. [...] 

Pretendentul Diizme Mustafa părăsise în grabă Anatolia deplasându-se 
la sfatul lui Isfendiyar bey în Ţara Românească considerată aproape una- 
nim ca singurul factor ce ar fi putut decide în promovarea pe tron a pre- 
tendentului. Circumspectul Mehmed I Çelebi care reuşise până la acest 
moment de a nu declanşa o reacţie generală europeană — scopul prin- 
cipal şi general al întregii sale domnii — a revenit în Europa abia la 
sfârşitul verii anului 1415. Este greu de crezut că după lunga campanie 
anatoliană suveranul osman să fi dorit un conflict la Dunărea de Jos. 
Aici Mircea cel Mare acceptase în înțelegere cu emirii anatolieni susținerea 
lui Diizme Mustafa. Dar probabil înfrângerea aliaţilor orientali şi akânurile 
îndreptate spre vest par să fi determinat modificarea intenţiilor lui Mircea 
de a sprijini acum făţiş acțiunile preconizate de Diizme Mustafa căruia i se 
alăturase şi fostul bey din Izmir, Ciineyd, propulsat ca vizir. Voievodul 
român observase probabil acţiunile declanşate de Mehmed I Çelebi atât 
asupra susținătorilor asiatici ai lui Diizme Mustafa cât şi a potenţialilor 
sprijinitori din Europa: Veneţia şi Bizanțul ce nu-şi declaraseră încă des- 
chis opțiunea. De asemenea, succesele otomanilo” în Albania şi Bosnia, 
înfiângerile masive suferite de unguri şi raidurile din zonele vestice ale 
Țării Româneşti par a fi contribuit în mod decisiv la o deplasare politică de 
moment a lui Mircea, atitudine care a limitat represiunea osmană. Azilul 
politic oferit de Mircea prințului osman pare a fi luat Sfârşit în ultima 
parte a anului 1415 în urma demonstrației de forță de la granita sud- 
vestică a Țării Româneşti. În 1415 Mehmed I Ceiebi nu a organizat o 
campanie sultanală la Dunărea de Jos!”. 

Abia în anul următor, 1416, se poate discuta o posibilă acţiune a sulta- 
nului Mehmed 1 Çelebi împotriva Ţării Româneşti. Prin urmare, cititorul 
care a ajuns până aici cu lectura cărții de față este rugat să ia un plaivas şi să 
şteargă toate datele anterioare propuse prin paginile pe care le-am extras și 
reprodus din cărţile ultimelor două decenii şi din cele câte le-au precedat!22 

După cum citim în continuare: 


„Anul de turnură al domniei sultanului Mehmed I Çelebi este 1416, 
În Asia Mică şi Rumelia se declanşează mişcări sociale și politice ce-i 
contestau calitatea de padişah al recentului stat osman reunificat; în sudul 
Anatoliei, Karamania în înțelegere cu Veneţia organiza acțiuni prădalnice 
în teritoriile osmane; în nord emirul din Candar-oglu deşi nu acţiona des- 
chis contactase din nou pe Mircea înspre care l-a trimis pe şeicul Bedr 
ed-Din în aceleaşi scopuri ca şi în 1415, de a provoca dificultăți sultanului 
osman; în răsărit conducătorul Kara-Koyunlu, Kara Yusuf, iniţiase o mare 
coaliție antiotomană în care urmau să participe şi beii din Karaman, Can- 
dar-oglu, Izmir etc. alături de împărații creştini din Constantinopol şi Tra- 
pezunt. Inițiativa a rămas la nivelul proiectului datorită măsurilor diplo- 
matice şi militare adoptate de Mehmed I Çelebi. 

În sudul Asiei Mici represiunea otomană față de răscoala declanşată de 
Boriikliice Mustafa şi Torlak Hu Kemal a fost rapidă şi sângeroasă fiind 
condusă de marele vizir Baiazid şi viitorul sultan Murad. Prezența acestor 
trupe osmane la granița sa vestică şi dificultăţile interne din statul Kara- 
Koyunlu l-au determinat pe Mehmed II bey Karaman-oglu să plece din nou 
capul şi să accepte trimiterea unui fiu ca ostatic la Poarta osmană. În răsărit 
acţiuni antiosmane nu a putut să organizeze împăratul din Trebizond, cum- 
natul lui Kara Yiiliik Osman bey, conducătorul statului Ak-Koyunlu, dato- 
rită divergenţelor ultimului cu iniţiatorul alianţei şi a conflictelor survenite 
cu genovezii ce au necesitat trimiterea unei ambasade trapezuntine la 
Veneţia. Pericolul Kara-Koyunlu a fost dezamorsat în totalitate prin recu- 
noaşterea în 1416 de către Mehmed I Çelebi a suveranităţii lui Şah Ruh 
care era preocupat acum de extinderea dominației timuride spre sud de 
Khorasan. 


% Chiar şi pentru Mustafa Ali Mehmed, /storia turcilor, Bucureşti, Editura ştiin- 


țifică şi enciclopedică, 1976, p. 145, anul 1417 este cel al expediției „prelungită şi în 
nordul Dunării” şi în care sultanul ar fi anexat Dobrogea. Se citează o scrisoare ine- 
dită în limba persană adresată de sultan „unui prinț musulman din Orient” în care este 
amintită victoria sa împotriva necredincioşilor. Conform istoricului citat, în acest an 
„Tara Românească a fost supusă la plata unui haraci, ca simbol al trecerii în sfera 


influenţei otomane, dar menţinându-se suveranitatea, instituţiile şi libertăţile țării”. 

În Europa numai Veneţia şi Ţara Românească au adoptat o poziţie 
clară încercând fiecare din motive însă diferite să beneficieze de si- 
tuaţia dificilă a statului osman. Serbia şi Ungaria vizate de Bizanţ la 
începutul anului într-o cooperare cruciată nu au declanşat opera- 
țiunile militare împotriva otomanilor. Imperiul Bizantin după revenirea 
în martie 1416 a împăratului Manuil la Constantinopol s-a limitat numai la 
trimiterea de solii spre Occident care nu determinau însă constituirea de 
ligi antiosmane. 

Veneţia a lichidat la sfârşitul lunii mai 1416 flota osmană de la Gallipoli 
destinată pentru o intervenţie combinată pe linia Dunării împotriva lui 
Diizme Mustafa şi a Țării Româneşti. Nu ştim de existenţa unei cooperări 
româno-veneţiene, indiciile prezente în izvoare fiind sumare şi neconclu- 
dente în acest sens. Însăși Veneţia a încetat acțiunile militare împotriva 
lui Mehmed I Çelebi continuând politica ei tradiţională de a obţine 
avantaje comerciale din promisiunile tergiversate de sultan, în condi- 
țiile în care în Mediterana Orientală corsari catalani şi ciprioţi provocau 
mari daune intereselor venețiene prin atacarea coastelor siriene şi egiptene. 
Această atitudine a Veneţiei a fost determinată şi de schimbarea survenită în 
poziția Karamaniei față de sultanul osman cât şi de propriile ei probleme apă- 
rute în Moreea şi în relațiile cu Ungaria. 

Mircea a implicat Ţara Românească într-o confruntare deschisă cu 
statul osman abia spre a doua jumătate a anului 1416. Ezitarea voievo- 
dului român — care urmărea cu atenţie evenimentele din sudul Asiei Mici: 
din Karamania şi Aydân cât şi cele din Mediterana Orientală — atitudine ce 
poate fi motivată de neutralitatea Serbiei şi absența lui Sigismund de 
Luxemburg, ce-şi continua periplul său occidental, a luat sfârşit după 
înfrângerea deplină a flotei osmane (mai 1416) şi sosirea — așteptată 
dacă nu chiar inițiată de Mircea a şeihului reformator Bedr ed-Din — 
după suprimarea partizanilor acestuia din Aydân — prin intermediul aminti- 
tului bey anatolian din Candar-oălu. 

Planurile dunărene ale lui Mehmed I Çelebi au fost deturnate 
radical de evenimentele maritime și apariția surprinzătoare a lui Bedr 
cd-Din la gurile fluviului. Expediția gândită iniţial spre Țara Româ- 
nească a fost reorientată spre lichidarea celor două nuclee sud-dună- 
rene ale contestatarilor padișahului ce reușiseră să antreneze diverse 
pături şi categorii sociale nemulțumite de regimul aplicat de Mehmed 
I Çelebi. Acţiunile militare au durat până spre sfârşitul anului. Con- 
siderat mai periculos prin ideologia promovată Bedr ed-Din a fost spân- 
aurat, iar Düzme Mustafa care părăsise mai demult zona dunăreană depla- 
sându-se în Tesalia — împreună cu fostul bey de Aydân Cüneyd au găsit un 
refugiu salvator sub protecţia bizantină în oraşul Salonic. Cei care au stat în 

umbra lor promovându-i şi sprijinindu-i militar au fost «pedepsiți» în 
forme diferite în cursul acestui an sau a anului următor. Țara Românească 
a suferit probabil acum sau în primele luni ale anului 1417 o agresiune 
sultanală, iar al doilea, emirul din Candar-oglu după pierderea alia- 
tului său de la Dunăre, a fost nevoit să cedeze o mare parte din 
teritoriu în cursul verii — când sultanul Mehmed I Çelebi e menționat 
în Asia Mică — în urma unei noi expediții sultanale. 


În «amplasarea» expediției la care a participat personal sultanul în 
intervalul de la sfârşitul anului 1416 sau la începutul anului 1417 ne 
bazăm pe câteva argumente noi pe care însă nu le considerăm decisive şi 
irefutabile ci doar ca o completare la demonstrațiile probate de P.P. Pana- 
itescu şi A. Decei. 

Decelarea straturilor originale din cronicile osmane prin analiza compa- 
rativă a modelului (arhitipul de bază) primar şi a surselor utilizate nu oferă 
soluții operaţionale certe din punct de vedere cronologic pentru perioada 
lui Mehmed I Çelebi dar permite — prin coroborarea cu alte izvoare orien- 
tale şi occidentale — conturarea în suficientă măsură a indiciilor necesare 
pentru decomprimarea celor două expediţii sultanale. Prima, databilă cu 
maximă probabilitate în 1416/1417, iar a doua în 1419/1420 — campa- 
nii ale căror trasee, scopuri şi urmări au fost cu totul [subl N.P.] deosebite. 

Cu diferenţe care nu interesează subiectul studiul de față în cronicele lui 
Asikpaşazade, Oruç, Neşri, cronicele anonime — nu mi-au fost accesibili 
Ruhi, Koney şi Idris Bitlisi — acţiunile militare purtate de Mehmed I Çelebi 
sunt prezentate în următoarea succesiune: acţiunile militare împotriva lui 
Musa Celebi şi lichidarea acestuia; expediţia în Karamania şi înfrângerea 
emirului Mehmed bey; campania sultanală spre Țara Românească; expe- 
diția asupra emiratului Candar-oglu şi încorporarea la statul osman a unor 
teritorii aparținând lui Isfendiyar bey; reprimarea răscoalei conduse de Bö- 
riikliice Mustafa şi Torlak Hu Kemal intersectat cu episodul Bedr ed-Din. 
Această derulare este segmentată de o stereotipie generală acestor cronici: 
sosirea sultanului şi plecarea în campanie din Bursa. Se poate constata că 
pana cronicarilor oficiali — amendată de partizanatul la antagonicele «gru- 
puri de presiune» din preajma sultanului — a omis cu bună ştiinţă eveni- 
mente politico-militare importante din vremea lui Mehmed I Çelebi 
ca: lupta de la Gallipoli, episodul cu Diizme Mustafa etc., sau a com- 
primat campanii prin suprimarea acelora al căror rezultat practic nu 
constituiau un prilej onorabil de menționare. 

Probabil un proces similar s-a produs în legătură cu cele 2 campanii 
asupra Țării Româneşti. Primei campanii — un semieşec — i s-au tran- 
sferat prin comprimare o parte a rezultatelor celei de a doua. 

Toţi cronicarii osmani menţionaţi plasează acţiunea lui Mehmed I Çe- 
lebi după reprimarea Karamanului menţionând participarea la expediţie a 
trupelor din Karaman-oălu şi Isfendiyar-oglu. Folosirea în cronici a terme- 
nilor generali Karaman-oglu şi Isfendiyar-oglu — în majoritatea cazurilor 
fără indicarea numelui conducătorilor acestor emirate nu a însemnat im- 
plicit participarea directă a acestora la campania dunăreană ci a fiilor aflaţi 
pe lângă Poarta osmană ca ostatici. Un fiu al lui Mehmed II bey din Kara- 
man greu de nominalizat şi Kasim, fiul lui Isfendiyar-oglu, se aflau de mai 
mulți ani — ultimul probabil din 1415 — în preajma sultanului Mehmed | 
Celebi şi vor participa la expediţia împotriva Ţării Româneşti. Dacă lipsa 
lui Germiyan-oglu se datorează opțiunii acestuia de a sprijini pe fratele lui 
Mehmed I Çelebi, atitudine confirmată de cronicile osmane, absenţa lui 
Dulkadir-oglu nu este legată de politica lui Mehmed I Çelebi ci de alte 
evenimente a căror evoluţie nu a putut fi influenţată de sultanul osman 
prezent în Europa în acel moment. Trecerea simultană dar nu definitivă a 
principatelor menţionate ca participante sub protecția lui Mehmed I Çelebi 
s-a produs în cursul anilor 1415-1416. Participarea trupelor Karamaniei 
în cazul în care am accepta că informaţia se referă la 1419 sau 1420 — nu 
s-ar fi putut realiza în 1419 deoarece în acest an fiul sultanului mameluc 
Muayyad cu ajutorul eficace al ramazanizilor a triumfat uşor asupra emira- 
tului Dulkadir-oălu şi Karamanului avansând până în inima Asiei Mici. 
Cetatea Divriği a fost încredințată unui prefect mameluc iar Kayseri acor- 
dată liderului Dulkadir-oglu Nasir ed-Din Mehmed ca urmare a acceptării 
imediate a suzeranității mamelucilor. După jefuirea Karamaniei conducă- 
torul acesteia Mehmed II bey a fost capturat şi trimis prizonier la Cairo în 
timp ce fratele său Ali, mult mai docil, i-a luat locul. Pentru prima dată ex- 
pansiunea mamelucă a provocat încordarea relaţiilor între curtea din Cairo 
şi cea din Bursa care anterior intraseră pe o linie paşnică. Această situaţie a 
constituit un motiv în plus pentru Mehmed I Çelebi ca la sfârşitul anului 
1419 după amânări să accepte pacea propusă cu insistenţă de Veneţia. 

Datarea 1416/1417 a expediției sultanale spre Ţara Românească nu 
poate fi perturbată de informaţiile oferite de Şiikriillah şi Ibn Hacer deoa- 
rece se referă la campania sultanală din 1419/1420, Numai a doua este 
menţionată şi de calendarele astronomice (7akvimuri). Revenind la campa- 
nia din 1416/1417 trebuie să menţionăm că amplasarea ei în prima parte a 
intervalului nu este acoperită de izvoare occidentale ci numai de surse o- 
rientale. Cronicarul arab Makrizi (m. 1442) relatează în cadrul evenimen- 
telor petrecute sub anul hegirei 819 — adică 1 martie 1416 17 februarie 
1417 — că neacceptarea de Isfendiyar-oglu a propunerii lui Mehmed Çelebi 
— acesta cerea ca o porțiune din patrimoniul lui Isfendiyvar să-i fie acordată 
fiului acestuia Kasim, aflat de câţiva ani pe lângă padişah — a provocat 

reacția sultanului care a avansat în fruntea trupelor spre Kastamonu şi a 
asediat Sinop-ul unde se retrăsese Isfendiyvar bey. În această situaţie con- 
ducătorul Candar-oglu s-a obligat să citească hutbe şi să bată monedă în 
numele sultanului osman. 

Dacă acţiunea asupra lui Mircea s-a produs după aducerea sub ascul- 
tare, ce implica şi acordarea de sprijin militar (auxilium), trupe din Kara- 
man-oglu şi Candar-oglu puteau participa numai după vara anului 1416. La 
o dată ulterioară primăverii anului 1417 trupe karamane nu ar fi putut 
participa la o expediţie atât de îndepărtată datorită evenimentelor din 
sud-estul Asiei Mici. 

Din corespondenţa sultanului cu suveranii islamici se poate obser- 
va că începând cu anul 1417 Mehmed I Çelebi îşi arogă cu obstinaţie 
titlul de «gazi» - titulatură adoptată de suveranii islamici participanți 
la războiul sfânt (cihad). Dar până în 1416/1417 Mehmed nu a parti- 
cipat la niciun asemenea război împotriva vreunui stat european — 
lucru reproșat suveranului osman de liderul timurid Şah Ruh pe un ton ca 
de la suzeran la vasal. Tot în această perioadă Mehmed I Çelebi a inaugurat 
tradiţia continuată de fiul său Murad de a oferi bani şi daruri nevoiaşilor de 
la Mekka şi Medina. 

Surprinzător pentru noi, dar lucru neremarcat de cronicarii osmani cât şi 
de cercetătorii problemei este amintita lipsă a aliatului — înrudit cu Meh- 
med I Çelebi — Nasir ed-Din Dulkadir-oglu în rândurile participanţilor la 
expediţia împotriva lui Mircea. Acesta participase cu trupele sale şi la cam- 
pania victorioasă din Rumelia în vara anului 1413 împotriva lui Musa. Acum 
însă menţionatul bey simțindu-se periclitat de expediția nordică organizată 
în 1417 de sultanul mameluc — limitată din motive interne în zona Alepului 
— cedase o parte din teritoriul său Egiptului mameluc salvând astfel cea mai 
mare parte din posesiunile sale. Acţiunea mamelucă nu ar fi avut succes în 
cazul în care Mehmed Çelebi s-ar fi aflat în Anatolia pe care o părăsise mai 
demult îndreptându-se spre Rumelia. Această lipsă de curtoazie explică 
probabil prezența unei ambasade osmane în 1417 la Cairo dar în mod cert 
motivează absenţa lui Dulkadir-oglu. 

Data hegirei 820 care cuprinde aproape în întregime anul 1417 lipseşte 
din cronicile osmane din veacul al XV-lea. Însă acestea conţin anul hegirei 
819 care se întinde până la 17 februarie 1417, probabil la sfârşitul acestui 
an al hegirei 819 Mehmed Çelebi a început campania nefinalizată împo- 
triva Ţării Româneşti. Este greu de crezut totuşi că în dificilul an 1416 
Mehmed Çelebi şi-ar fi dorit un nou front de luptă cu cel mai periculos 
adversar al său”. (toate sublinierile îmi aparţin D.Z.) 


Mi-am permis să reproduc integral aceste pagini din studiul domnului 

Nagy Pienaru, spre a le face accesibile prin volumul de față, volum menit a 
constitui cea mai completă informare de care cititorul român — specialist 
sau simplu interesat de adevărul privind această pagină de glorie din 
trecutul naţional — dispune în clipa aceasta. 

Subliniind că „după campania «declarată» asupra Ţării Româneşti în 
cursul căreia sultanul pesemne nu a pătruns în nordul Dunării [s. N.P.] 
Mehmed l Çelebi a revenit la Bursa”, autorul încheia cu cuvintele: „Evo- 
luţiile politico-militare din Orient, rapide şi imprevizibile, au influen- 
tat decisiv politica de nonangajare militară practicată de Mehmed I 
Çelebi în zona europeană — necesară pentru conservarea însăşi a sta- 
tului osman — în momentele de destabilizare a echilibrului între Asia 
Mică şi sud-estul Europei, unde principalul câmp de luptă îl constituia 
linia strategică a Dunării. Aici Mircea a fost singura conştiinţă care a 
susținut activ şi eroic stindardul frontului anti-otoman”. 

A fi demonstrat că niciodată stindardul nu a căzut din mâna domnului 
român este meritul acestui studiu şi al autorului său. 


x x x 


Mircea cel Mare — apărător al integrității teritoriale româneşti şi al 
independenţei statale de doamna Anca Ghiaţă, publicat în acelaşi volum 
Marele Mircea Voievod (p. 212-252) şi făcând pereche, după 13 ani, celui 
cu titlul Condiţiile instaurării dominaţiei otomane în Dobrogea, şi el de 
83 de pagini”, a sintetizat şi a dat forma definitivă unei serii de comunicări 
prezentate de autoare la sesiunile şi simpozioanele organizate în anul ani- 
versar 1986 în Bucureşti", Tulcea, Călăraşi, Piteşti, Slobozia. 

În 1974 autoarea se străduise să demonstreze, împotriva unei întregi 
„tradiţii” istoriografice care trecea Dobrogea ca pe o minge de la domnul 
român la otomani şi invers, că între 1388 şi 1420 Dobrogea „a aparținut 


Yva 


fără întrerupere Ţării Româneşti”, fiind pierdută definitiv abia după 


% În Studii istorice sud-est europene, volumul 1, Culegere îngrijită de Eugen Stă- 
nescu, Bucureşti, Editura Academiei Române, 1974, p. 43-120. 


*% Titlul comunicării prezentate la Simpozionul din 20 iunie organizat de Institu- 
tul de studii sud-est europene este Mircea cel Mare apărător al independenței 
statale şi integrității teritoriale româneşti în spațiul carpato-danubiano-pontic. La 
Tulcea, la Sesiunea din 30-31 mai a prezentat Dobrogea în timpul lui Mircea cel 
Mare. 

campania din 1484 a lui Baiazid II, c dată cu trecerea Chiliei în stă- 
pânirea otomană. 

În 1420 otomanii nu au cucerit decât o parte din Dobrogea, până la 
Isaccea şi Enisala, dar „după 1420 și până în 1877-1878 nu se mai putea 
vorbi de un control sau de o posesiune românească” (p. 125). Doamna 
Anca Gheaţă admitea că în 1415 Mircea n-a mai putut-o păstra decât 
în schimbul tributului dat lui Mehmed I. 

La această ultimă teză a renunțat însă în 1986; 


„Ținând seama de concluziile istoriografiei turceşti şi supunând unei 
analize critice izvoarele otomane, pe care le-am confruntat cu ştirile, deja 
cercetate din izvoarele ungurești, am redatat campania otomană care 
apare în istoriografie sub data de 1416 — 1417, în anul 1419 [subl. n.]. 
Evenimentele istorice şi datele de ordin diplomatic ne-au condus la con- 
cluzia — exprimată într-un studiu anterior — că raporturile domnului Mir- 
cea cu otomanii, Ungaria şi Polonia n-au afectat în niciun fel integritatera 
teritorială şi suveranitatea statală a Țării Româneşti. Astfel, ţinutul 
'ransdunăreano-pontic (numit în documentele de epocă Podunavia, adică 
Dobrogea) şi ținutul Severinului s-au găsit neîntrerupt în hotarele statului 
muntean sub domnitorii Vlaicu, Radu 1, Dan l, Mircea, Vlad, Mihail I (Se- 
verinul încă din vremea lui Basarab 1). 

În campaniile din 1419-1420, otomanii au atacat o serie de cetăți ale 
Țării Româneşti (Isaccea, Enisala, Giurgiu, Turnu Măgurele, Turnu Seve- 
rin), ce făceau parte din sistemul defensiv al țării. Ca urmare a acestor 
campanii o parte din Dobrogea intră sub controlul ugi-beilor, în vreme ce 
ținutul gurilor Dunării, pendinte administrativ de Chilia, continuă să ră- 
mână în hotarele statale româneşti neîntrerupt din vremea lui Mircea cel 
Mare până în cea a lui Ştefan cel Mare; abia prin campania din 1484 oto- 
manii cuceresc Chilia şi Cetatea Albă împreună cu ţinuturile pendinte de 
cele două cetăţi româneşti” (p. 244-245) [sublinierile aparţin autoarei]. 


În prima parte a studiului este reluată problema întinderii Țării Româ- 
neşti la urcarea pe tron a lui Mircea cel Mare, pentru a se stabili ce anume a 
moştenit şi cu ce a sporit această moştenire, rezultatul la care ajunsese 
autoarea fiind: 


„La suirea pe tron, domnul Mircea găsea o «toată Țară Românească» 
(cum indica titlul din 27 iunie 1387), în ale cărei hotare erau înglobate: în 
vestul Olteniei, ținutul Severinului, în est ținuturile de amândouă părțile 
Dunării până la Marea Neagră (Câmpia Română şi actualele judeţe Con- 
stana şi Tulcea) şi ținutul situat între Întorsura Buzăului şi gura Siretului, 

aflat la hotarul celor două ţări româneşti. Acestei moşteniri, domnul 
Mircea îi adaugă la începutul domniei (1386-1387): «peste munţi» spre 
Transilvania ținuturile Făgăraşului şi Amlaşului, iar spre Banat, peste 
munţii Mehedinţi, ținutul Orşovei până la Cazane, precum şi ținutul 
pendinte de cetatea Dârstorului şi ţinutul gurilor Dunării gravitând în 
jurul Chiliei-Licostomo.2” Aşa apare întinderea teritorială a Ţării Româ- 
neşti în documentul având data 6895 (ceea ce corespunde în lipsa indictio- 
nului, intervalul ] septembrie 1386-31 august 1387)” (p. 232) [subl. n.]. 


Se face demonstraţia — şi prin actele domnilor anteriori — că absența 
unei posesiuni din infitulatio nu înseamnă că fusese pierdută la data când se 
emitea actul respectiv, ceea ce anulează argumentele pentru a susține 
pierderea şi recâştigarea Dobrogei în funcţie de menţionarea sau absenţa ei 
în documente (ceea ce face inoperant demersul lui Dimitre Onciul, bazat în 
întregime pe această metodă). O demonstraţie elocventă o prilejuieşte chiar 
analiza actului redactat la 7 martie 1395 la Braşov: 


„Domnul nu poartă în intirulatio formulele exprimând stăpânirea ţinu- 
turilor estice sud-dunărene, inconsecvenţă şi lipsă pe care o suplineşte 
însă textul în care se precizează că oastea ungară urma să treacă împotriva 
otomanilor prin ad partes Dobroticii sau prin «orice alte pământuri, cetăți, 
ținuturi, trecători, porturi şi în oricare alte locuri supuse stăpânirii şi 
ascultării noastre», adică a domnului Mircea [subl. n.]. Mai departe se 
prevedea obligaţia Ţării Româneşti de a trimite provizii armatelor regale, 
când acestea vor ajunge în «locurile supuse puterii noastre şi stăpânirii 
noastre, precum ar fi dincolo şi aproape de Dunăre (ultra er propre Danu- 
bium), prin locurile învecinate cu stăpânirea noastră şi cu Dunărea. Din text 
reiese că locurile de dincolo de Dunăre inclusiv ad partes Dobroricii, cu 
cetăţi, porturi şi vaduri aparțineau Ţării Româneşti. Atacul antiotoman 
proiectat în cadrul acestei alianțe româno-ungare, urmând să pornească din 
ad partes Dobroticii (din în hotarele româneşti) ţinea seama de înstăpâ- 
nirea după 1393 a otomanilor în vecinătate, în teritoriile fostului țarat de la 
Târnovo şi dinspre Deliorman, unde dominaţia otomană nu era încă conso- 
lidată. Cum s-a constatat, în mod judicios în istoriografie, domnul român 
acceptase o colaborare politică fără a ieşi din hotarele ţării, asigurând libera 
trecere a trupelor lui Sigismund pe teritoriul Ţării Româneşti, în cazul unei 
campanii la sud de Dunăre” (p. 235) [subl. cu italice aparţin autoarei]. 


*% Vezi în legătură cu aceasta Virgil Ciocâltan, Chilia în primul sfert al veacului 
al XV-lea, în „Revista de istorie”, tom 34, 1981, nr. 11,p.2091-2096, în special 2095: 
„Jacoppo Bontempo a fost până în 1403 consul genovez la Licostomo, care a fost altă 
aşezare şi a avut alţi stăpâni decât Chilia”. Şi nota 15. 

Demonstrând prezenţa neştirbită între hotarele moștenite și lărgite de 
el, a Țării Româneşti, până în ultima zi de domnie, când această ţară va 
rămâne moştenirea fiului său Mihail I, asociat la tron încă din timpul vieţii, 
autoarea consacră ultimele cinci pagini din cele 42 ale acestei veritabile 
micromonografii consacrate temei (ținând seama şi de formatul cărții şi de 
literă, ea ar putea face cu uşurinţă obiectul unei broşuri mai mari decât a lui 
Victor Motogna) problemei capitale a raporturilor româno-otomane. 

Pentru a da posibilitatea cunoaşterii şi comparării lor cu rezultatele la 
care au ajuns concomitent domnii Mihai Maxim şi Nagy Pienaru, le re- 
producem integral, renunțând însă la notele însoțitoare: 


„Referitor la raporturile Ţării Româneşti cu Poarta otomană, în epoca 
lui Mircea, ne mărginim să amintim acel aspect analizat de istoricul 
Dimitre Onciul, în legătură cu tributul. Dimitre Onciul a discutat felul în 
care a apărut în istoriografie problema tributului către statul otoman, 
admițând, ca probabilă, plata acestuia prima oară de Vlad Uzurpatorul şi 
mai apoi de Mircea. În general, punctul său de vedere a fost acceptat în 
literatura de specialitate, interpretarea sa şi a celorlalți cercetători având ca 
bază documentară ştirile din cronici redactate mai mult sau mai puţin 
apropiat de epocă. Diferențe de păreri se observă în ceea ce priveşte anul, 
precum şi definirea împrejurărilor în care s-a ajuns să se plătească tribut, în 
funcție de cronologia deosebită atribuită campaniilor otomane contra Ţării 
Româneşti în vremea sultanilor Baiazid I şi Mehmed |, a caracterizării 
raporturilor româno-otomane din acea vreme. 

Întrucât, până în prezent, cercetările de arhivă nu au scos la iveală 
noi izvoare, problema plăţii tributului în epoca lui Mircea nu poate fi 
definitiv soluţionată numai în lumina surselor narative, în marea lor 
majoritate scrise ulterior evenimentelor, deci rămâne deschisă cerce- 
tărilor viitoare. Ţinând seamă de lipsa unor documente de cancelarie şi de 
analiza critică ce o necesită ştirile aflate în cronici, care au o cronologie con- 
tradictorie, descrierea condiţiilor şi natura așa-zisului „tribut” plătit de 
Ţara Românească în epoca lui Mircea cer o interpretare nuanţată. 

Rezumăm informaţiile din izvoarele narative, considerate cele mai 
apropiate de epocă şi cele mai bine informate. Cronicarul bizantin Laonic 
Chalcocondil arăta că la începutul domniei lui Mehmed 1 s-a pustiit Țara 
Românească şi domnul român „trimițând soli la sultan a încheiat un tratat 
de pace cu condiţia să aducă tribut (ho phoros), pe care i l-ar fi rânduit 
sultanul Mehmed”, iar în continuare se relatează relaţiile bune stabilite de 
sultan cu împăratul Manuil II Paleologul, la 1415. În același sens, croni- 
carul bizantin Ducas aminteşte că solii împăratului Manuil Il, ai Serbiei, 

Țării Româneşti (Vlahia), Bulgaria şi alţii au venit la Mehmed |, pe la 
1413-1414, şi acesta le-a acordat „tuturor pace”; mai târziu acelaşi cronicar 
pomeneşte, în legătură cu moartea sultanului Mehmed I (1421), că otoma- 
nii, după ce au cucerit Tracia, „au biruit-o şi au făcut-o tributară şi împără- 
ţia bizantinilor şi a sârbilor, ci şi pe românii (v/lahoi) de peste Dunăre şi pe 
ungurii, neam de zeci de mii, pe albanezi şi pe bulgari, pe toți aproape 
într-un cuvânt subjugându-i, până la urmă aşa tare i-au umilit, încât dările 
(ta demosia telg) țărilor lor nici nu sunt în stare să ajungă pentru tributurile 
(hoi phoroi), ce ni le dau [otomanilor] în fiecare an”. 

Să prezentăm pe scurt şi unele ştiri din izvoarele narative otomane: 
cronicarii Halil (care relatează evenimentele privind pe ruda sa şeihul 
Bedr ed-Din), Şiikriillah (ce şi-a încheiat cronica pe la 1458 59) şi Enveri 
(care scria pe la 1465), deşi cei mai apropiaţi de desfăşurarea evenimen- 
telor nu pomenesc nimic de tributul plătit de Mircea către Poartă. 

Cronicarul Şiikriillah, fără a data campania lui Mehmed I contra 
Ţării Româneşti, în urma căreia otomanii au ocupat cetăţile Isaccea, 
Enisala, Giurgiu şi Severin, notează că ghiaurii (fără a se nominaliza 
domnul acestora) au făcut pace (bakiş) cu sultanul şi au trimis haraci s-au 
socotit printre supuşii (ku/) Porții, trimițând trei fii de principi (sic!) să 
slujească lângă sultan. Am arătat că în fapt această campanie care a 
însemnat pierderea unor însemnate ținuturi pentru Țara Românească 
a avut loc abia în 1419, pe vremea domniei lui Mihail, deci plata tribu- 
tului nu revenea lui Mircea, iar fiul său, domnul Mihail, care moare în 
timpul evenimentelor, pe câmpul de luptă în apărarea integrității te- 
ritoriale şi independenței ţării, nu a apucat să trimită acest tribut. 

Cronicarul Enveri, care ne-a lăsat informaţii valoroase despre domnia 
lui Mircea consemna atacul întreprins de domn la Karnobat (Karinovasi) şi 
bătălia de la Argeş (4kriş), în care „cu vicleșug a făcut Mircea războiul cu 
sultanul”, adică a învins şi apoi — ține să precizeze cronicarul — „s-a 
împăcat şi a trimis daruri (mal) cu soli”; după această descriere Enveri 
nu mai aminteşte nicio expediţie sultanală îndreptată împotriva aces- 
tui domn. 

În schimb, cronicarii turci de mai târziu, Orudj, Aşâk-paşazade, Neşri, 
Idris, Bitlisi, Saadeddin, Kodja Hiisein etc., ce au preluat ştiri din iz- 
voarele anterioare, pe care în parte le-au prelucrat şi cărora le-au adăugat 
un plus de informaţii desprinse din realităţile vremii lor — ca în orice 
povestire — apreciază că domnul Ţării Româneşti, Mircea (uneori nenomi- 
nalizat) a trimis tribut (arac, ciziye, ciziye-i mukarrer, mal-i ciziye), deve- 
nind deci tributar (haracgiizar) statului otoman în vremea sultanului Ba- 
iazid I şi se vorbeşte de tributul plătit şi sub Mehmed I; data la care s-a 
trimis acest tribut diferă de la o cronică la alta, în funcţie de cronologia, şi 
ea variată, a expedițiilor otomane contra românilor. 

Atribuirea, de unii istorici, a plăţii haraciului de către Ţara Românească 
în vremea lui Baiazid, are în vedere documentul din 8 decembrie 1397, prin 
care regele Sigismund răsplăteşte pe Ştibor, voievodul Transilvaniei, pen- 
tru meritele sale militare remarcate cu ocazia luptelor ce au scos din 
domnie pe „duşmanul Vlad”, care fusese pus şi ridicat la conducerea Țării 
Românești de otomani şi care se opusese Ungariei având ajutorul oastei 
otomane; într-un alt document de pe la 1396/97 tot regele ungar trimitea pe 
cineva pentru a iscodi pe domnul Vlad asupra otomanilor. Din aceste iz- 
voare s-a dedus că Vlad obținuse sprijinul otomanilor în schimbul 
acceptării de a trimite tribut şi ulterior Mircea a preluat asupra sa 
plata haraciului. 

Acestea sunt informaţiile, care au fost supuse unei cercetări critice în 
mai multe rânduri; astfel, s-a atras atenţia că în cronicile otomane nu este 
amintit Vlad, că în fapt este confundat Mircea cu Vlad în legătură cu plata 
tributului, că nu s-a încheiat un tratat între domnul muntean şi sultan, aşa 
cum a fost cazul în privinţa reglementării raporturilor dintre Poartă şi 
domnii Moldovei (Petru Aron și Ștefan cel Mare); în sfârşit, mai recent s-a 
observat că domnul muntean a trimis doar nişte „daruri” sultanului în 
vremea lui Mircea. 

Comparând ştirile transmise de cronicarii bizantini şi turci şi alătu- 
rându-le alte informaţii istorice, remarcăm că nici un alt izvor docu- 
mentar contemporan nu face referire la supunerea domnului Mircea 
faţă de Poartă şi nu i se atribuie niciodată calitatea de supus tributar; 
nu se cunoaște niciun document de epocă cu valoare probatorie din 
care să reiasă că Mircea ar fi semnatarul unui legământ (ahd sau la 
plural muahid) sau să fi subscris la vreun pact (misak) care să-l oblige la 
trimiterea haraciului, nici să fi dat pe unul din fii săi ostatic la Poartă și 
nici în semn de supunere să fi ajutat cu oaste pe sultan. Dimpotrivă, în 
prima parte a domniei, ceea ce corespunde vremii lui Baiazid 1, îl găsim pe 
domnul Mircea în conflict permanent cu otomanii şi învingător al acestora 
sau angajat prin alianţe să lupte contra otomanilor; prin tratatul din 7 martie 
1395 Mircea se obliga să meargă alături de Sigismund, „împotriva zişilor 
turci sau împotriva altor părtaşi de-ai lor, atunci, tot cu oştirea, cu oamenii 
şi cu toată puterea noastră”. Apoi intervine în luptele pentru tron dintre 
urmaşii lui Baiazid (1403-1413), ajutând chiar cu oaste pe Musa. 

În concepţia islamică, plata tributului de conducătorul unei țări făcea ca 
ținutul respectiv să fie socotit dar-ul sulh („ținut al păcii”), ceea ce însemna 
o situaţie diferită de dar-ul islâm („ţinut islamic” sau cu regim de „paşalâk”, 
adică teritoriul intrat sub directa administrare a Porții, de pildă, Bulgaria în 
acel timp) şi faţă de dar-ul harb (ţinut al războiului”). În general, toate 
țările ce nu acceptaseră să plătească tribut erau socotite ca dar-ul harb, 

fiind obiective ale ofensivei şi cuceririi otomane; când erau încălcate obli- 
gaţiile de tributar sau cele de vasal, orice ținut din dar-ul sulh devenea 
dar-ul harb şi era supus unor raiduri sau incursiuni (akin) până se dobân- 
dea din nou supunerea şi trimiterea haraciului. 

Din toate cronicile reiese că Mircea s-a împotrivit să plătească tri- 
but, țara sa fiind socotită dar-ul harb şi ca atare supusă unor perma- 
nente campanii de hărțuire şi pedepsire pentru a fi adusă la ascultare. 
Punând în paralel informaţiile din cronicile bizantine cu cele turceşti şi 
reluând cronologia evenimentelor reiese că după ce Mircea se intitula sin- 
gur stăpânitor „a mai multor cetăţi turcești” (1415), se stabilise o pace cu 
sultanul Mehmed I. Domnul român a trimis, ca şi regele Ungariei, unele 
daruri, bogății, avuţii (ma/), peşcheşuri (la Enveri, Mustafa Ali, Saaded- 
din) — practică folosită în acea vreme între conducătorii de state ce se îm- 
păcau la un moment dat — fără caracter permanent. În niciun caz domnul 
Mircea nu s-a recunoscut niciodată supus „tributar” al Porții şi izvoa- 
rele contemporane considerau pe domnul Ţării Româneşti suveran şi 
întru totul independent față de statul otoman, iar teritoriul românesc 
nu a fost denumit în vremea sa: dar-u/ sulh sau dar-ul ahd. 

În însemnările aceloraşi cronicari turci, Mircea era considerat stăpân 
sau domn (hakim) al Ţării Româneşti (Eflâk) sau Mirci voyvoda, ce condu- 
cea „voivodatul Ţării Româneşti” (£/lâk voyvodalik) sau rege (kral) alături 
de craii Ungariei şi Bosniei; se vorbea în vremea sa şi de „ hiikkâm ” (plura- 
lul de la hakim), adică „de domnii Țării Româneşti”, amintind existența a 
doi domni, fie pe Mircea şi Vlad, fie pe Mircea şi pe fiul său Mihail, asociat 
la domnie; uneori avea doar titlul de „bey ”, acordat cu nuanță de condes- 
cendenţă tuturor şefilor sau conducătorilor. Cronicarii bizantini la rându-le 
îl numeau pe Mircea stăpânitor sau domn (areh&gos, hegemen, archen) al 
românilor (daci, misi, vlahi): Mircea „era domnul de atunci al misilor (tote 
tēn Mysen archēgē onri)” sau voievod (vecvoda) al Ţării Româneşti (Vla- 
hia) sau „domn al dacilor (epi Myrxan ten Dakias hegemona)” sau Mircea, 
„domn coborâtor din străbuni ai acestui neam (archonta tou genous toude 
to palaion genomenon)”, ceea ce reliefa legitimitatea domnici. 

Atrăpând atenţia asupra acestei titulaturi, adăugăm şi observaţia 
noastră că toate prevederile ce defineau condiția de „tributar” a dom- 
nului muntean, înşirate de unii cronicari turci mai în amănunt, apar în 
relatările lui Saadeddin şi Mustafa Ali ca impuse de sultan și craiului 
Ungariei din aceeași epocă, adică lui Sigismund, idee care se regăsește 
şi în textul lui Ducas, unde în aceeaşi frază se pune pe același plan si- 
tuația românilor cu a ungurilor, privind plata tributului către Poartă. 
Or, apropierea face neconcludentă afirmaţia din istoriografie că Ţara 
Românească a plătit tribut „propriu-zis” în epoca lui Mircea deoarece 

aceeaşi istoriografie nu admite că regatul Ungariei ar fi devenit tri- 
butar otomanilor în acea perioadă” (p. 248-250) [sublinierile cu bold 
îmi aparţin]. 


Sper că am demonstrat, la rându-mi, că istoricii postbizantini Chalco- 
condil şi Ducas nu se completează ci se anulează reciproc (vezi p. 159-160 
din volumul de față). 

Concluzia studiului doamnei Anca Ghiaţă poate servi drept concluzie 
pentru întregul capitol rezervat contribuţiilor aduse de osmanişti la dezle- 
garea celei mai încâlcite şi totodată mai importante probleme ridicate de 
domnia lui Mircea cel Mare: aceea a relaţiilor cu Imperiul Otoman. A cărui 
apariţie pe scena istoriei universale coincide cu această domnie şi-i deter- 
mină Statutul de eveniment, măcar al istoriei europene. Iat-o: 


În tot timpul domniei lui Mircea (1386-1418) s-a păstrat intactă inte- 
gritatea teritorială a Țării Româneşti, având în interiorul hotarelor: prin 
moştenire de la predecesori Banatul Severinului, ţinuturile estice până la 
Marea Neagră şi cele dintre Carpaţi şi gura Siretului, cărora printr-o poli- 
tică de consolidare la fruntarii, domnul le-a lărgit hotarul în vest spre Banat 
ajungând până la Cazane, în est adăugând în părţile sud-dunărene ținutul 
Dârstorului până la Caliacra, iar în nord-est ținutul gurilor Dunării şi în 
continuare în nord ţinuturile dinspre Bugeac şi cele dinspre Transilvania, 
Amlaşul, Făgăraşul şi Branul. 

Politica de apărare, prin controlul la hotare şi crearea unui sistem de- 
fensiv, a reliefat însemnătatea acordată de domn zonelor limitrofe etnico- 
geografice româneşti, ceea ce a conferit cadrul politico-administrativ nece- 
sar dezvoltării economice şi culturale a acestor ţinuturi şi a țării în an- 
samblu, contribuind la consolidarea domniei. Domnul Mircea a lăsat 
moştenire fiului şi succesorului său la tron, Mihail, o țară întinsă din 
părțile Banatului până la Marea Neagră, din Transilvania până la 
Dunăre, aşa cum reiese și din titlul acestuia aflat în hrisovul din 18 
martie 1419: „loan Mihail mare voievod şi domn, cel care stăpâneşte şi cel 
care domneşte peste toată Țara Românească şi al părților de peste munți, 
încă şi spre părţile tătărăşti şi herțeg al Amlaşului şi Făgăraşului şi domn al 
Banatului Severinului şi pe amandouă părţile peste toată Podunavia, încă şi 
până la Marea cea Mare şi stăpânitor al cetăţii Dârstorului”. 

Domnia Marelui Mircea Voievod se înscrie semnificativ în istoria nea- 
mului ca o epocă de afirmare a principiilor independenţei, suveranității şi 
unității istorice statale la români. Raporturile domnului cu otomanii, 
Ungaria şi Polonia nu au afectat în niciun fel integritatea teritorială și 

suveranitatea statală, Nimic nu-l indică pe domnul Mircea ca supus 
Porții: regii Ungariei şi Poloniei, republica Veneţia, domnul Moldovei 
solicitau ajutorul domnului Ţării Românești în repetate rânduri, 
acesta fiind considerat ca un conducător independent în politica sa in- 
ternă şi externă şi un consecvent luptător antiotoman. 

Apărând cu fermitate cursul inferior al Dunării de Jos până la vărsarea 
în Marea Neagră, participând la lupta antiotomană, domnul Mircea a îm- 
piedicat succesul ofensivei otomane, constituindu-se ca un scut în apăra- 
rea Europei, în general, contribuind la întârzierea instaurării domi- 
națici otomane în Peninsula Balcanică şi în Bizanţ, în special (p. 252- 
253) [cu excepţia celor cu bold, toate sublinierile aparțin autoarei]. 


IV 


Am rezervat contribuţiei profesorului Tahsin Gemil un capitol 
aparte din această incursiune în istoriografia de un secol şi un sfert cu 
privire la Mircea cel Mare, întrucât ea se prezintă ca o veritabilă „mutaţie” 
menită a crea o nouă perspectivă asupra întregii problematici a cărei expu- 
nere ne-a ocupat atâtea pagini. De la Dimitre Onciul istoriografia noastră 
n-a mai înfățișat un efort similar de a gândi asupra acestui important capitol 
de istorie românească, de data asta punând însă la contribuţie cunoştinţe de 
care acela nu dispusese. 

Această nouă perspectivă a înlocuit schemele simpliste la care s-a 
recurs mai mult de un secol pentru explicarea acțiunilor nord-dunărene ale 
sultanului Baiazid I (pedepsirea prezenţei românilor la Cosovo în 1389; 
replica la atacul asupra taberei akângiilor de la Karinovasi; revanşa — ima- 
ginară — din mai 1395 pentru înfrângerea — iarăşi imaginară — din octombrie 
1394), cu integrarea acestor acţiuni în marea întreprindere imperială a celui 
recunoscut chiar şi de către Occident drept Imperator furchorurm. 

Viziunea înnoitoare a profesorului Tahsin Gemil pune un accent nou 
şi asupra modului în care domnul Ţării Româneşti a reuşit să facă față şi să 
evite triumful acestei întreprinderi imperiale asupra noastră, după ce primul 
suveran otoman căruia i s-a recunoscut titlul se „sultan” reuşise să transfor- 
me aproape întreaga Peninsulă Balcanică într-un sistem de state vasale 
(inclusiv ceea ce mai rămăsese din Imperiul Bizantin), iar din 1395 a trecut 
la înglobarea lor în cuprinsul stăpânirilor directe, prin anexarea teritoriilor 
celor doi vasali morţi la Rovine — Marku Kralievici şi Constantin Deja- 


www Adtoromanica.ro 


DAN ZAMFIRESCU 


novici — şi executarea țarului Ivan Şişman, urmată de anexarea părții 
răsăritene a țaratului bulgar peste care domnise — cu urmări epocale pentru 
cultura bulgară — Ivan IV Alexandru (1331-1371), împărţindu-l fiilor săi 
Ivan Şişman (la răsărit, cu capitala Târnovo) şi Ivan Sracimir (la apus, cu 
capitala Vidin). Aceştia vor reuşi să prelungească statalitatea bulgară me- 
dievală cu încă 14 ani primul’ şi 15 al doilea, dând posibilitatea înfloririi 
depline a „celui de al doilea veac de aur” al culturii bulgare, prin opera 
patriarhului Eftimie al Târnovei şi a şcolii sale cărturăreşti din capitala 
Asăneştilor. Operă ce a conferit pentru a doua oară vechii culturi bulgare o 
influență majoră în tot spațiul răsăritean de confesiune ortodoxă şi tradiție 
bizantină, inclusiv cel românesc. 

Primul din cele două studii în care a prezentat această nouă viziune 
intitulat Mircea l'Ancien face à la politique imperiale de Bayezid I des- 
chidea acum 23 de ani numărul dublu (1-2, Janvier-Juin 1986) din „Revue 
Roumaine d'Histoire” închinat aniversării a 600 ans depuis 1 'intronisation 
de Mircea l'Ancien, prince de Valachie. Din modul cum apare supranumele 
deducem că, la fel ca iniţiativa „Societăţii de ştiinţe istorice”, şi ideea alcă- 
tuirii acestui număr aniversar precedase şi era independentă de hotărârea 
politică din 9 mai 1986. 

Au fost grupate în acest număr aniversar patru articole, primul fiind 
cel semnat de Tahsin Gemil. Următorul aparținea medievistului Şerban 
Papacostea şi se intitula La Valachie er la crise de structure de l'Empire 
Ottoman (1402-1413). El examina perioada care a urmat dispariţiei sulta- 
nului Baiazid de pe scena istoriei în 1402, până la înscăunarea lui Mehmed 
I ca singur stăpân peste întregul imperiu. Abia după 15 ani acest articol va 
deveni accesibil şi în limba română, într-un volum mai uşor de găsit decât 
publicaţia în limba franceză: Evu/ Mediu românesc. Realităţi politice şi cu- 
rente spirituale, Bucureşti, Editura Corint, 2001, p. 79-92. 


*% Deşi capitala Târnovo a căzut în 1393 până în 1395 când a fost executat de 


Baiazid după bătălia de la Rovine Ivan Şişman a mai păstrat titlul inferior de „domn” 
(gospodin) şi un mic teritoriu autonom 1n jurul cetății Nicopole unde se refugiase. A 
se vedea Klementina Ivanova, Un renseignement nouveau dans un manuscrit bul- 
gare du XIVe siècle au sujet de la resistance du tsar Ivan Šišman contre les ottomans 
près de Nikopol în „Etudes balcaniques”, 1988, nr. 1, p. 88-93 şi Nikolaj Ovčarov, Le 
tsar bulgare Ivan Alexandre 11, în idem, 1997, nr. 3-4, p. 119-124. 


"7 În completarea lui trebuie neapărat citite articolele Competiția pentru contro- 
lul Dunării Inferioare (1412-1420) de Virgil Ciocâltan, în „Revista de istorie”, 

Al treilea articol, La naissance d'une idee politique: Byzance après 
Byzance i-a dat ocazia numismatului Octavian Iliescu să lanseze o defini- 
ție memorabilă (dar nu în sens laudativ): „la victoire sans lendemain de 
Mircea l'Ancien gagnée à la bataille de Rovine, le 10 octobre 1394” (p. 39). 
În rest avem însă contribuţia temeinică a specialistului, care prezintă şi 
analizează monezile lui Mircea cel Mare şi Vlad Ţepeş din care se vede 
„aspiraţiile de a-şi asuma moştenirea Bizanțului”. „Mesajul ideologic 
adresat prin aceste două emisiuni monetare contemporanilor” este descifrat 
de autor ca fiind unul de cruciadă (Elles constituent en fait les ducats de 
croisade des deux voivodes roumains au service du même idéal politique). 

Mircea apare „în picioare, încoronat, îmbrăcat după moda occiden- 
tală sau bizantină, ținând în mâna dreaptă sabia sau lancea, iar în mâna 
stângă globul cu crucea. Reversul ducaţilor noi înfăţişează bustul lui Hris- 
tos, „ou les armoires combinées du pays et du prince regnant”. Prin acest 
articol numismatul Octavian Iliescu întregeşte fericit imaginea din tabloul 
votiv de la Cozia. 

Reamintesc şi aici că anul trecut Muzeul Brăilei şi Editura Istros de la 
Brăila au publicat monumentala monografie Monedele lui Mircea cel Bă- 
trân, ediţie îngrijită, note şi anexa bibliografică de Ernest Oberlănder-Târ- 
noveanu şi lonel Cândea. Volumul se deschide cu o temeinică prezentare a 
autorului (Octavian Iliescu — cercetător al monetăriei medievale romă- 
nești) de dr. Ernest Oberlânder-Târnoveanu, din care aflăm că, născut la 22 
august 1919 la Craiova domnul Octavian Iliescu va împlini anul acesta, cu 
vrerea Domnului, nouă decenii de viață. 

Ultimul articol, La pierre tombale de Mircea l'Ancien. Quelques 
contributions a fost semnat de repretatul Constantin Bălan, care ne-a 
părăsit nu demult. 


Articolul Mircea cel Bătrân faţă cu politica imperială a lui Baiazid I 
începe prin a aminti că 


XXXV, 1982, nr. 10, octombrie, p. 1090-1100 şi nr. 11, noiembrie, p. 1091-1203 şi 
Intervenția lui Mircea cel Mare în politica Imperiului Otoman (1402-1413) din 
„Cercetări de istorie şi civilizaţie sud-est europeană”, III, 1986, Bucureşti, 1987, p. 
76-86 de Cristina Feneşan. Autoarea demonstrează atât importanţa „cărții” jucate de 
Mircea cel Mare cu Musa, cât şi faptul că acceptarea rolului de sprijinitor al lui 
Mehmed împotriva lui Musa „a transformat Bizanțul în catalizatorul proce- 
sului de refacere a unui stat care, cu un deceniu în urmă, îi amenințase existența 
şi care, în mod inevitabil avea să-i aducă pieirea”. 

„Până la domnia lui Bayezid 1 (1389-1402) teritoriul românesc s-a aflat 
în afara proiectelor de expansiune sistematică promovate de conducătorii 
otomani. Noii cuceritori s-au arătat reticenți față de limesul danubian, nu 
numai pentru că acesta reprezenta un obstacol natural şi moral, ci mai ales 
pentru că depăşirea lui însemna în fapt un atac direct la adresa celor două 
elemente de bază ale sistemului antiotoman din Europa epocii: Ungaria şi 
Tara Romanească. Prima era o mare putere europeană şi principala rivală a 
otomanilor în lupta pentru supremaţia balcanică, iar cea de a doua — în 
comparaţie cu fărâmițarea politică şi slăbiciunea combativă a statelor creştine 
sud-dunărene — se înfățișa omogenă din punct de vedere politic, fiind în 
stare să opună o importantă forță de rezistență. 

Armatele turco-osmane au trecut pentru prima oară Dunărea în timpul 
lui Bayezid 1. Acesta a fost de asemenea şi primul sultan care a condus 
personal o campanie militară dincolo de Dunăre, anume împotriva 
Ţării Româneşti”. 


Renunţând parţial la sistemul expansiunii progresive şi trecând la o 
„linie politică de forță” Baiazid „a urmărit unirea într-o structură imperială a 
musulmanei Anatolii cu Peninsula Balcanică ortodoxă”, vizând „să-şi sta- 
bilească rezidența imperială” în Constantinopolul asediat de mai multe ori. 

Baiazid „a instituit elemente ale centralizării de inspirație imperială 
în toate domeniile activităţii de stat, inclusiv în viaţa de curte, unde a 
prefigurat tipul de padişah otoman. Este de altfel semnificativ faptul că 
Baiazid I a fost primul şef otoman căruia califul abasid i-a conferit oficial 
titlul de Sultan al-Rum şi tot el a fost primul recunoscut în Europa ca 
Imperator turchorum”. 

Ajungând pe tronul otoman la Cosovo în urma asasinării fratelui său 
Yakub, Baiazid a inaugurat un obicei legiferat abia de Mehmed II (1451- 
1481) „adevăratul creator al Imperiului Otoman”, pentru asigurarea coe- 
ziunii imperiului în jurul puterii autocrate. 

Baiazid „a urmărit cu insistenţă şi energie posesiunea directă a beili- 
curilor şi emiratelor (principatelor) vasale sau independente” din Anatolia, 
„politica sa europeană fiind subordonată acestui obiectiv anatolian”. A 
procedat astfel şi pentru că „Anatolia a reprezentat izvorul şi baza forței 
otomane” şi prin urmare „era natural ca procesul de centralizare imperială 
să țintească în primul rând această regiune, cu atât mai mult cu cât în epocă 
opoziţia față de otomani era mai puternică în Anatolia decât în Balcani”. 


„Dar succesul politicii de centralizare a Anatoliei era condiţionat de 
consolidarea cuceririlor din Balcani. Intre cele două elemente componente 

geogprafico-politice de bază ale imperiului în curs de formare a existat un 
raport strâns de interdependenţă. Defecţiunea intervenită într-o latură a 
avut imediat repercusiuni în cealaltă, așa încât conducătorii otomani s-au 
văzut obligaţi să adopte o linie politică suplă: ofensiva pornită într-o direc- 
ție a mers mână-n mână cu atitudinea reținută în cealaltă. 

Forţând procesul de centralizare imperială Bayezid a violat adesea 
acest principiu al politicii de expansiune otomană. El a trebuit să 
poarte în mod constant lupte, fiind obligat de multe ori să susțină con- 
comitent şi frontul anatolian şi pe cel european. Campaniile sale lan- 
sate într-o direcție şi în alta s-au succedat cu o rapiditate particulară, 
de unde supranumele Yildirim (L'eclair)"%, ca şi cronologia foarte în- 
curcată/greu de descurcat (inextricable) a acestor evenimente”. 


De unde şi constatarea autorului studiului cu privire la situaţia ce ne 
priveşte pe noi şi dorința de a avansa o nouă reprezentare a întregului fe- 
nomen: 


„În planul cronologic şi implicit în cel al aprecierii conţinutului evolu- 
tiei raporturilor româno-otomane în timpul lui Bayezid 1, au existat diferite 
puncte de vedere, deşi s-au acceptat mai degrabă datele stabilite pe baza 
cronicilor sârbești şi a raportului cauză-efect, direct şi imediat. 

Noi propunem în aceasta (nous supposons lă) o schemă cronologică 
nouă, care după părerea noastră este de natură să rezolve mai bine 
adevăratele dimensiuni ale locului şi rolului Ţării Românești şi al 
domnului ei, Mircea cel Bătrân, în marea înfruntare dintre politica 
expansionistă ungaro-catolică şi cea otomano-islamică. 

Soluţia avansată de noi se sprijină pe unele informaţii mai noi sau 
ignorate în dezbaterea acestei probleme şi a conexiunilor scoase în eviden- 
tă prin lărgirea punctului de vedere şi prin deplasarea lui către Anatolia. 

Dar din faptul că datele transmise de izvoarele epocii sunt lacunare, 
sărace sau confuze, demersul nostru nu reușește totuşi să depășească 
aria supoziţiilor (ne réussit pas cependant à dépasser laire de la suppo- 
sition)” (p. 4-5). 


%8 Aurel Decei susținea că Yildirim însemna /e foudre = trăsnetul, şi ne îndemna 
să-l adoptăm în limba română, fiind urmat de mai mulţi, ceea ce l-a determinat pe 
Mustafa Ali Mehmed să intervină: „Baiazid, supranumit şi «Yildirim» în sensul de 
«Fulger» şi nu de «Trăznet» aşa cum apare în unele lucrări din ultima vreme”. În notă: 
„ŞI astăzi, prin expresia Yildirim Telegrafi se înțelege «telegramă fulger» şi nu 
«trăznet»”. Mustafa Ali Mehmed, Aspecte ale demersului politic al domnitorului 
Mircea cel Mare în sud-estul Europei, în „Cercetări de istorie şi civilizaţie sud-est 
europeană”, III, 1986, Bucureşti, 1987, p. 89 şi 97. 

Această rezervă prudentă odată făcută, autorul schimbă de fapt punc- 
tul de vedere din care a fost privită întreaga problematică, ceea ce-i permite 
— cu toată insuficienţa izvoarelor deja anunţată — să vină cu o contribuţie 
capitală pentru răspunsul la întrebarea mai mult decât seculară ce a umplut 
şi aceste pagini: când anume a avut loc campania sultanului Baiazid la 
nord de Dunăre. 


x * * 


Urmărind efectele politicii de forţă inaugurată de Baiazid, profesorul 
Tahsin Gemil plasează incursiunea lui Firuz bey „imediat după lupta de la 
Cosovo” şi nu după atacul din 1391 asupra Vidinului, considerând că 


„nu a fost o simplă incursiune de pradă, ci o acţiune coordonată cu ata- 
curile îndreptate spre Serbia şi Bosnia, ca şi spre Macedonia şi Albania [...] 
Chiar dacă s-a desfăşurat ca o simplă incursiune de pradă, atacul 
condus de Firuz bei a reprezentat de fapt prima reacţie otomană (care 
era implicit şi o recunoaştere) la rolul activ pe care şi-l asumase în 
epocă Ţara Românească în eforturile vizând respingerea noii puteri ce 
se dezvolta în sud-estul Europei. Firuz bei a acționat pe baza unei decizii 
a lui Bayezid l; el nu a urmărit în primul rând scopuri economice, de pradă, 
ci obiectivul politico-economic bine precizat: de a intimida Ţara Româ- 
nească şi a o determina în felul acesta să adopte o poziţie de non-intervenţie 
la sud de Dunăre. Având în vedere rolul important pe care-l jucase Ţara 
Românească în timpul evenimentelor din 1387-1389 — care se soldaseră cu 
înfrângerea otomană de la Pločnik (1388) şi bătălia de la Cosovo, ca şi prin 
extensiunea puterii lui Mircea cel Bătrân în Dobrogea (1388) — turcii de- 
veniseră conştienţi de valoarea angajamentului românesc pe frontul 
luptei antiotomane. De altfel, după anihilarea rolului Serbiei, Ţara 
Românească rămăsese singura forță (alături de Ungaria desigur) ca- 
pabilă să iniţieze şi să dirijeze coaliţii antiotomane în Balcani”. 


Putem considera aceste „supoziţii” foarte întemeiate, chiar dacă 
prezenţa românească la Cosovo este mai curând nedemonstrabilă**, dar nu 


- "Un argument împotriva acestei prezenţe poate fi găsit şi în folclorul sârbesc. 
Eugenia loan în /maginea domnului Mircea cel Mare în literatura iugoslavă, publi- 
cat în „Cercetări de istorie şi civilizaţie sud-est europeană”, III, 1986, Bucureşti, 
1987, p. 99-113 nota: „În jurul personalităţilor vieţii politice și culturale sârbești, cu 
largi implicaţii iugoslave, s-a născut o bogată literatură populară şi cultă, cu circulaţie 
est europeană cunoscută sub numele «ciclu cosovian». În nici unul din aceste texte nu 

şi acţiunea de forţă din anul precedent, când Mircea cel Mare a acţionat în 
adevăr în Dobrogea, ca un rival de succes al imperialismului otoman. 

Fie că admitem datarea propusă de profesorul Tahsin Gemil pentru 
incursiunea lui Firuz bey, fie pe cea posterioară atacului din 1391 asupra 
Vidinului, adevăratul ei sens este abia acum lămurit. Rămâne în „coadă de 
peşte” — cum se spune — doar rezultatul: s-au întors akângii din această pri- 
mă incursiune încărcați de pradă, or s-au înecat în Dunăre după ce fuseseră 
bătuţi, aşa cum a rămas legenda în amintirea creştinilor sud-est europeni! 
(Vezi pagina 135 din volumul de față). În orice caz, nu este deloc sigură 
„atitudinea relativ reţinută a lui Mircea cel Bătrân faţă de acest prim atac 
otoman la nord de Dunăre” (p. 6). Iar dacă admitem cealaltă datare, 1391, 
atunci în succesiunea ei imediată s-a aşezat răsunătoarea incursiune la 
Karinovasi, databilă — şi pentru autor şi pentru Nagy Pienaru — în 1392. 

Se explică de ce Baiazid „n-a exploatat victoria de la Cosovo în 
sensul extensiunii frontierelor sale europene” prin faptul că „aproape toată 
Anatolia declanşase ofensiva contra otomanilor”, recuperând puncte şi teri- 
torii importante supuse dominaţiei acestora”. În consecinţă, în iarna 1389- 
1390 sultanul este obligat să întreprindă prima sa campanie anato- 
liană, reuşind să zdrobească coaliția antiotomană, ceea ce a avut cu sigu- 
ranță ecouri în Balcani şi mai ales în Țara Românească „având în vedere re- 
laţiile acesteia cu rezistenţa anti-otomană din Anatolia”. Acest fapt, ca şi cele 
petrecute la Cosovo şi probabila incursiune a lui Firuz bei datată în 1389 au 
determinat, după părerea autorului, pe domnul român să ceară, la distanţă 
de numai câteva luni, atenuarea caracterului explicit anti-ungar al tratatului 
cu regele Poloniei. El devenise conștient că pericolul otoman îl depăşea pe 
cel ungar şi făcea necesară o apropiere de Sigismund de Luxemburg. 


apare nici domnitorul Mircea, şi nici românii, în legătură cu momentul catastrofei de 
la Cosovo, la 15 iunie 1389” (p. 104). 

În schimb, în balada „Pentru rănile de la Cosovo” (Za Kosovska rane) se poate 
citi: „Ridică-te cneazule (aluzie la cneazul Lazăr) Şi încalecă-ţi roibul/ Dar şi tu 
Mirceo, încinge-ţi sabia/ În fruntea armatei vino la graniță Crapă dușmanului burțile/ 
Tu să răzbuni toate mormintele/ Taie turceştile paşale/ Spre răzbunarea rănilor noas- 
tre de la Cosovo” (p. 106). Poate că aici găsim explicaţia modului cum a fost con- 
semnată confruntarea de la Rovine în cronicile sârbești, unde la început nu era po- 
menită victoria românească, aceasta apărând abia în secolul al XVI-lea şi al XVII-lea, 
poate ca o răzbunare pentru înfrângerea de la Cosovo (vezi în volumul de față, pa- 
ginile 312-323). 

„Desigur, dimensiunile imperiale pe care Bayezid 1 căuta să le confere 
statului otoman nu erau încă vizibile. Dar lovitura pe care o dădu coaliţiei 
anatoliene trebuie să fi avut imediat răsunet în Balcani, făcându-se simțită 
mai ales în țările amenințate, mai ales în Ţara Românească. [...] Semnifi- 
cativ este faptul că imediat după această primă campanie a lui Bayezid |, 
vasalul său din Kastamonu, Suleyman II, a trecut pe față în tabăra anti- 
otomană. Dar noua coaliție constituită şi cu participarea beiului din Kasta- 
monu a fost nimicită de Bayezid l în toamna lui 1390. Întreaga Anatolie 
Occidentală şi de Sud-Vest a trecut sub controlul sultanului otoman. 
Etapa următoare era constituită de cucerirea Anatoliei septentrionale şi, 
după aceea, a celei centrale şi orientale. [...] 

Beiul din Karaman fiind eliminat — cel puţin pentru o vreme — din com- 
petiția pentru hegemonia Anatoliei, beii micilor state suprimate sau ame- 
ninţate de Bayezid | s-au regrupat în jurul lui Kadi Burhaneddin, 
conducătorul statului Sivas-Kavseri — cu siguranță cea mai puternică 
formațiune politică din Anatolia în epoca aceea, după statul otoman. 

Acest poet dotat, mare conducător politic şi militar, deținea o forță ca- 
pabilă nu numai să respingă ofensiva otomană ci şi să rivalizeze cu cea a lui 
Bayezid I. Dar tendinţele de dominație ale lui Kadi Burhaneddin au produs 
disensiuni şi regrupări în tabăra ce se opunea lui Bayezid l, ceea ce a 
înlesnit realmente realizarea politicii acestuia” (p. 5). 


Ca urmare, 


„Campania otomană pentru cucerirea Anatoliei septentrionale a 
început în toamna lui 1391. Beiul de acolo, Suleyman II a cerut sprijinul 
lui Kadi Burhaneddin care l-a avertizat imediat pe sultanul otoman şi s-a 
ridicat cu o armată puternică împotriva lui. Cronicarul domniei lui Kadi 
Burhaneddin, Erdeşi Esterabadi, relevă că tocmai această ameninţare l-ar fi 
determinat pe Bayezid 1 să dea înapoi fără să atace Kastamonu. În schimb, 
cronicarii otomani explică această reticenţă a lui Bayezid 1, prin atacul în- 
drăzneț lansat de Mircea cel Bătrân la cererea beiului din Sinope contra 
bazei de akindjis de la Karânovasî, situată la est de Munţii Balcani. Dar 
aceştia din urmă menționează de asemenea în timpul aceluiaşi an 1391 şi 
campania de ripostă a sultanului contra Ţării Româneşti” (p. 7). 


După părerea autorului „între incursiunea otomană asupra beilicului 
din Kastamonu, atacul lui Mircea cel Bătrân la Karînovasî şi campania lui 
Bayezid I contra Ţării Româneşti există raporturi, dar ele trebuie să fie 
considerate în timp şi în ample conexiuni”. 


„Concentrarea de forțe din partea aceluiaşi Kadi Burhaneddin l-a 

obligat pe Bayezid I să dea înapoi şi la începutul anului 1392, când a 
atacat din nou beilicul de Kastamonu. Dar în primăvara aceluiaşi an 
sultanul otoman a întreprins pregătiri de anvergură, fiind hotărât să lichi- 
deze beilicul de Kastamonu. 

Între timp, beiul de acolo, încercând să evite tutela lui Kadi Burha- 
neddin iniţiase o coaliţie cu micile state amenințate de acesta, astfel încât 
ajutorul solicitat în ultimă instanță lui Kadi Burhaneddin nu mai ajunse la 
timp. Bayezid îl bătu şi-l ucise pe beiul de Kastamonu, Suleyman II. 
După care forțele otomane se îndreptară spre Sinope, care deşi făcea 
parte din beilicul de Kastamonu se găsea sub autoritatea cvasi inde- 
pendentă a lui Isfendyar bey, fratele şi rivalul lui Suleyman II. 

În aceste circumstanţe, credem noi, s-a produs intervenţia preci- 
pitată a beiului de la Sinope pe lângă Mircea cel Bătrân. De altfel, cro- 
nicarii otomani care inserează această informaţie nu-l menţionează pe 
Suleyman II, ci pe tatăl acestuia, Köturüm Bayezid, sau pe Isfendiyar din 
Sinope. 

Această informaţie privind colaborarea româno-anatoliană (turcă) 
împotriva expansiunii otomane corespunde adevărului, mai ales că ea 
s-a manifestat activ şi după moartea lui Bayezid I (1403) reprezentând 
unul din factorii importanți ce ţinteau la săparea puterii otomane”. 


Dar domnul român nu s-ar fi putut lansa într-o asemenea acțiune 
riscantă decât după ameliorarea relaţiilor sale cu regele Ungariei, devenită 
evidentă la începutul anului 1392. 


„Atacul lansat de Mircea cel Bătrân la Karînovasî n-a constituit o 
reacţie izolată, de răzbunare — cum este calificată de obicei — ci el s-a inte- 
grat în efortul general anatoliano-european destinat să împiedice evo- 
luţia imperială imprimată puterii otomane de Bayezid. 

Desigur, primul asalt al sultanului contra Constantinopolului în 1391 a 
sugerat Europei noile dimensiuni ale politicii otomane. Dar noi conside- 
răm că raporturile directe între Mircea cel Bătrân şi rezistența ana- 
toliană au constituit principala cale de transmisiune în Europa, şi în 
primul rând în Ungaria, a noii imagini despre forța otomană, care se 
făcuse văzută deja (s'était déjà dessince; în Anatolia. Nu era vorba de 
vehicularea de informaţii — cum făceau negustorii italieni — ci de în- 
registrarea undelor de şoc ale loviturilor otomane din Anatolia” (p. 8). 


Anul 1392 vede precipitarea evenimentelor atât în Anatolia cât şi în 
Europa. La 26 aprilie 1392 un document venețian consemnează preparati- 
vele flotei otomane, dar se precizează că ele vizează Sinope, şi într-adevăr, 
în primăvara anului 1392 este cucerit Kastamonu. 

În iulie 1392 are loc confruntarea directă între Bayezid şi Kadi 
Burhaneddin în apropiere de Çorum în Antalia Centrală şi Bayezid 
este pentru prima oară înfrânt „ceea ce a dus la o nouă schimbare de 
front a principatelor anatoliene, inclusiv a celui de Sinope” (p. 9). 

În acelaşi timp, în Balcani „surse contemporane atestă desfăşurarea 
campaniei balcanice a regelui Sigismund de Luxemburg în primăvara 
şi vara 1392. [...] Această campanie balcanică a regelui este menţionată de 
asemenea în vechile cronici turceşti, dar este parțial confundată cu bătălia 
de la Nicopole din 1396”. 

Autorul crede că 


„Prin această expediţie Sigismund de Luxemburg a vizat să-şi 
extindă controlul asupra statului bulgar al țarului Şişman, probabil ca 
urmare a unui acord cu acesta, dar şi cu Mircea cel Bătrân, dacă, 
ținem seama de importanța strategică a statului de la Târnovo pentru 
securitatea frontierei dunărene a Ţării Românești. 

În orice caz (de toute manière) această primă ofensivă de anvergură 
a lui Sigismund de Luxemburg împotriva otomanilor a început după 
împăcarea sa cu Mircea cel Bătrân, în condiţiile angajării sultanului în 
campania decisivă contra beilicului de Kastamonu-Sinope şi ca ur- 
mare a amplificării temerilor pe care le provoca în Anatolia şi Balcani 
politica de forță promovată de Bayezid I. Tocmai în acest context a avut 
loc — credem noi atacul lui Mircea cel Bătrân la Karînovasî, căci altfel el 
nu s-ar justifica nici cin punct de vedere militar, nici din punct de vedere 
politic. Noi credem că în 1392 s-a desfăşurat o amplă acțiune anti- 
otomană balcano-anatoliană, inițiată şi pusă în corelaţie în virtutea 
relațiilor domnului Ţării Româneşti cu beiul din Sinope. Ea a repre- 
zentat prima reacție «competitivă» faţă de politica de forță dezvoltată 
de Bayezid |. 

Nu ştim în ce măsură victoria câştigată de Kadi Burhaneddin, în 
iulie 1392, contra sultanului otoman a fost înlesnită de ofensiva coordonată 
a regelui Ungariei şi :. domnului român în Balcani. Dar este sigur că în 
aceste circumstanțe su:-anul a fost obligat să amâne până la bătălia de 
la Nicopole (25 sept. 1395) continuarea politicii sale de centralizare a 
Anatoliei şi să renunțe temporar (până în 1395) la asediul Constanti- 
nopolului. 

Intervenţia împreunată (conjointe) ungaro-română la sud de Dunăre a 
relevat defecțiunile sistemului defensiv-ofensiv otoman din Balcani, recla- 
mând în consecinţă atenţia principală a sultanului cu privire la aceasta. De 
aceea noi considerăm că imediat după bătălia de la Corum (iulie 1392) 

sultanul s-a deplasat personal în zona Dunării, unde, se pare, a trium- 
fat asupra armatelor ungurești, probabil chiar la Nicopole, după care 
forţele otomane au asediat Belgradul şi au întreprins incursiuni devas- 
tatoare în Ungaria de Jos. Noi presupunem (nous supposons) că acum a 
fost lovit şi teritoriul Ţării Româneşti. Așa s-ar explica poate şi faptul că 
în vechile cronici turceşti marea expediţie a sultanului contra Ţării Româ- 
neșşti este datată 1390, 1391 sau 1392. 

Riposta lui Bayezid I la campania balcanică ungaro-română a fost 
imediată, dar ea s-a prelungit în timp. Regele Ungariei şi domnul Ţării 
Româneşti, precum şi sultanul otoman au devenit conştienţi de necesitatea 
unei temeinice pregătiri în vederea unei înfruntări decisive care se arăta 


>» 


inevitabilă în competiţia otomano-ungară pentru supremaţia balcanică”, 


În urma acestui fapt Baiazid I şi-a mutat centrul de greutate al poli- 
ticii sale din Anatolia în Balcani, iar Sigismund de Luxemburg la rândul 
său „întreprinse o amplă activitate diplomatică ce ţintea constituirea unei 
coaliții generale contra otomanilor, în timp ce Mircea cel Bătrân găsi opor- 
tun să evite invadarea ţării sale de către sultan adoptând faţă de acesta o 
linie politică de expectativă. Nu este exclus să se fi ajuns în legătură cu 
aceasta, în 1392 sau 1393 chiar la un acord între domnul român şi 
sultanul otoman” (p. 11) scrie profesorul Tahsin Gemil, fără a mai ţine 
seamă de ceea ce „scenariul” elaborat de dânsul prezentase cu puţin înainte: 
acțiunea comună româno-ungară din 1392, cu expediţia de la Karînovasî, 
pe care şi Nagy Pienaru o plasează tot în anul 139229. 


„Lichidarea regatului bulgar de la Târnovo (iulie 1393) şi ocuparea 
puternicelor fortărețe de la Nicopole şi Silistra (probabil şi de la 
Rusciuk) au reprezentat efectele tardive (tardifs) ale reacției lui Baye- 
zid la campania balcanico-ungaro-română din anul precedent. În 


210 Mai departe autorul scria: „Într-o scurtă cronică turcă de la sfârşitul secolului 
al XVI-lea — de felul celor elaborate pentru uzul serialului — se relevă că în 792 H 
(1390) «Bayezid chan a trecut în Rumelia însuflețit de dorința de gaza (război sfânt), 
Când ajunse în apropierea Țării Româneşti, voievodul Țării Româneşti Mirci voie- 
vod se supuse acestuia şi se angajă să-i plătească haraci». Dar imediat după această 
notă se menționează că cetăţile Nicopole, Rusciuc şi Silistra ar fi fost cucerite în 
794 H (20 noiembrie 1391-16 noiembrie 1392). Informaţia este confuză, dar merită 
să reținem precizia (unică în sursele otomane) că sultanul n-a trecut Dunărea, Noi 
considerăm că deplasarea cronologică, în vechile cronici turceşti, a primei mari bătă- 
lii româno-otomane de la nord de Dunăre este datorată imbricării a două evenimente 
care au avut loc la date diferite, dar în condiţii geografice similare, cum este cazul 
datării în aceleaşi izvoare, a bătăliei de la Nicopole în 1391-1393” (p. 11). 

acelaşi timp, au însemnat inaugurarea politicii otomane legate direct de 
importanța pe care o prezenta Dunărea şi implicit marea Neagră. Era 
vorba, în fond, de resurecţia, în elementele sale esenţiale, a vechii politici 
imperiale romano-bizantine în această privință. 

Dominația otomană la Dunăre periclita grav independența Ţării 
Româneşti şi lovea direct interesul politico-militar al Ungariei. Nu s-ar 
putea afirma totuşi că Bayezid I era dispus să continue ofensiva până la li- 
chidarea efectivă a Țării Româneşti şi la supunerea Ungariei. Dar elimi- 
narea totală a celei din urmă din Balcani şi instaurarea controlului 
otoman asupra întregii zone situate la nord de Dunărea de Jos consti- 
tuiau obiective majore cerute de dezvoltarea politicii imperiale a sulta- 
nului, mai ales din perspectiva mutării capitalei sale în Constanti- 
nopol. 

Dar extinderea expansiunii otomane dincolo de Dunăre însemna în- 
fruntarea directă cu Țara Românească dar şi cu Ungaria şi, prin extensie, 
cu toată lumea europeană. Cu siguranță, Bayezid | era conştient de acest 
risc, aşa încât el nu s-a decis să treacă Dunărea decât la capătul unor minu- 
țioase preparative politice şi militare, în care consolidarea poziţiilor sale în 
Anatolia şi securitatea frontierelor otomane din Balcani au constituit con- 
diţii primordiale” (p. 11-12). 


Ca urmare, înainte de a se lansa în expediţia contra Ţării Româneşti, 
sultanul a fost obligat să-şi pună rânduială în afacerile din Anatolia. 


„La sfârşitul lui 1393 în Anatolia orientală îşi făcu apariţia puternicul 
cuceritor al Asiei — Timur Lenk. Beilicurile supuse ori amenințate de Ba- 
yezid l, de Kadi Burhaneddin sau de sultanul mameluc Barkuk au recu- 
noscut imediat suzeranitatea lui Timur. În acelaşi timp la inițiativa lui Kadi 
Burhaneddin a fost constituită o coaliție împotriva lui Timur, cu partici- 
parea lui Barkuk, Bayezid l şi Tokhtamiş, hanul Hoardei de Aur. 

Situaţia din Anatolia s-a caracterizat printr-o incertitudine totală până 
spre sfârşitul verii lui 1394, când Timur renunță dintr-odată la ofensiva sa 
anatoliană, pentru a se îndrepta în mare grabă contra lui Tokhtamiş care 
atacase regiunea Sirvan. Fără a mai întârzia, ceilalți membri ai coaliţiei de- 
clanşară ample acțiuni de represalii contra beilicurilor care trecuseră de 
partea lui Timur. Din toamna 1394 până în primăvara lui 1395, Kadi Bur- 
haneddin s-a ocupat de readucerea la ascultare a beilor din Erzindjan şi Ka- 
raman, în vreme ce Barkuk a desfăşurat operaţii de pedepsire a triburilor 
arabe din Siria şi a vasalului său anatolian Diilkadir. 

La rândul său, Bayezid I a organizat o nouă expediţie contra beiului din 
Sinope Istendiyar, vasalul său încă neînvins şi în permanentă activitate 

antiotomană. Așa cum reiese din scurta informaţie transmisă de Orudj, Is- 
fendiyar bey profitase de intervenţia lui Timur în Anatolia pentru a recu- 
pera regiunea Kastamonu anexată de otomani în 1392. Şi de data asta s-a 
ajuns la un acord prin care s-a revenit la situaţia anterioară. 

Având în vedere atenția deosebită acordată în mod constant de Bayezid 
I beilicului de Kastamonu-Sinope, considerăm că această campanie a 
început imediat după îndepărtarea pericolului lui Timur şi că ea s-a 
desfăşurat în paralel cu acţiunile de coerciție conduse de Kadi Burhaneddin 
şi de Barkuk. Or, istoriografia românească stabileşte — bazându-se pe 
zece variante tardive ale analelor sârbe — tocmai în această epocă, 
adică toamna 1394, marea expediţie a sultanului împotriva Ţării Ro- 
mâneşti. 

Problema privind restaurarea autorităţii otomane în Anatolia pustiită de 
intervenţia lui Timur preocupa în cel mai înalt grad pe Bayezid, pe când 
niciun pericol nu se ivea atunci la Dunăre. Izvoarele semnalează numai in- 
tenţia regelui Sigismund de Luxemburg de a efectua o campanie în Bosnia, 
dar către sfârșitul anului 1394 regele se găsea în drum spre Moldova, unde 
a intrat de altfel la începutul anului următor. Este greu de admis că regele 
Ungariei ar fi acordat prioritate vechilor sale rivalități cu Polonia în 
problemele privind Moldova şi mai ales că ar fi putut lăsa Transil- 
vania fără apărare (la această campanie au participat mai ales trupele 
din Transilvania) dacă în toamna lui 1394 Bayezid I şi puterile sale 
[armate] ar fi intrat în Transilvania” (p. 12-13). 


În felul acesta, pe temeiul cunoașterii amănunțite a situaţiei din Ana- 
tolia, rămasă în afara razei de vizibilitate a istoriografiei de până la dânsul, 
profesorul Tahsin Gemil a adus argumentul peremptoriu pentru eli- 
minarea datei de 10 octombrie şi a campaniei sultanului Baiazid din 
toamna anului 1394, fie că plasăm în cuprinsul ei două lupte, ca Dimitre 
Onciul, una victorioasă şi alta nefericită care l-a fi obligat pe domn să fugă 
după ajutor la Sigismund, fie că transformăm — precum N. lorga — unica 
bătălie într-un Călugăreni sau în victoria „sans lendemain” a d-lui Octavian 
Iliescu, fie într-o extraordinară victorie ce l-ar fi înfuriat aşa de tare pe 
Baiazid, încât l-a făcut să-şi adune toate forțele spre a reveni anul următor 
să-şi ia revanşa, ca în ficțiunea propusă de generalul Mircea Dogaru. 

Toate aceste afirmaţii, semănate de-a lungul a mai bine de un secol şi 
vehiculate de manualele şcolare, cad în desuetudine în fața unei demon- 
strații pentru care era însă nevoie de alt gen de cunoştinţe decât cele de care 
au dispus toţi aceşti autori. 

Se elimină şi situația absurdă, admisă totuşi de N. Iorga, cum că Sigis- 
mund trecea spre Moldova indiferent la ceea ce se petrecea în curtea veci- 
nului, deşi ele amenințau în mod direct propria curte. 


Revenirea sultanului Baiazid | pe frontul european s-a petrecut — cum 
de data asta ne-o atestă toate izvoarele — în anul 1395: 


„În aceeaşi epocă [începutul anului 1395 — n.n.] şi mai ales în timpul 
primei jumătăţi a anului 1395 se constată de asemenea intensificarea 
activităţii balcanice a lui Bayezid I. Forţele sale au desfăşurat acțiuni 
succesive sau concomitente de intimidare şi de cucerire în Tesalia, Moreea, 
Macedonia, Albania şi Bosnia, cu scopul de a întări sistemul defensiv oto- 
man contra eventualelor atacuri ale cruciaților, stăruitor solicitate de către 
bizantini. Același obiectiv, al întăririi dominaţiei otomane în Balcani 
l-a avut şi faimoasa «conferinţă» de la Serez unde Bayezid a convocat 
pe toţi vasalii creştini spre a le pune la încercare credinţa lor (1394). 
Această inițiativă insolită a sultanului demonstrează de fapt dorința 
lui de a constitui un bloc solid în Balcani pentru a respinge eventuala 
ofensivă a cruciaților şi de a sprijini apropiatul efort final pentru 
materializarea idealului său imperial”. 


Întâlnirea de la Serez a avut loc potrivit demonstrației lui D. Zaky- 
thinos?!! la începutul anului 1394 şi mai exact, în luna mai din acel an, la 
ea participând şi Marko Kralievici care avea să cadă în bătălia de la Rovine. 
Oraşul Serres fusese cucerit de otomani de la bizantini în 13837" şi se afla 
nu departe de mare între Tesalonic şi Filipopol. Baiazid se putuse deplasa 
pe mare, fără a face lungul drum pe uscat şi fără a lipsi prea mult din 
Anatolia. Dar avem dovada că pregătirile sale pentru marea campanie du- 
năreană îşi urmau cursul paralel cu acţiunile întreprinse în Anatolia, şi tot- 
odată importanța campaniei avute în vedere. 


„Politica de forță dusă de Bayezid I în Balcani şi pregătirile sale în ve- 
derea unui nou asalt de anvergură asupra Constantinopolului au alimentat 
climatul de alertă în Europa, în special în Țara Românească şi în Ungaria. 
Chiar din primăvara sau vara lui 1394, Sigismund de Luxemburg îşi inten- 
sificase demersurile pentru constituirea coaliției general-europene, stră- 
duindu-se în acelaşi timp să întărească sistemul defensiv al regatul ungar şi 
să aplaneze rivalitatea dinastică cu Polonia. 


l! Apud. A.V. Diţă, Mircea cel Mare între realitatea medievală şi ficțiunea isto- 
riografică modernă..., p. 233 (nota 8). 


%2 


G. Ostrogorski, Histoire de l’état byzantin, Paris, Payot, 1969, p. 566. 

Poziţia politică a Ţării Româneşti prezenta o importanţă vitală pentru 
securitatea Ungariei în faţa ofensivei otomane. În mai 1394 Sigismund de 
Luxemburg trimise un ambasador la Mircea cel Bătrân cu misiunea 
de a-l atrage în proiectul regal de cruciadă şi de a-l lega mai strâns de 
soarta Ungariei. Nu se cunosc alte date despre mersul acestor negocieri, 
dar este sigur că ele s-au soldat cu încheierea tratatului de alianță de la 
Braşov din 7 martie 1395. Această alianță a fost considerată până în 
prezent ca un act încheiat ca rezultat al bătăliei româno-otomane de la 
Rovine (datată obişnuit la 10 octombrie 1394), în urma căreia Mircea 
cel Bătrân ar fi fost obligat să se refugieze în Transilvania, aban- 
donându-şi tronul lui Vlad I supranumit «Uzurpatorul». Dar această 
cronologie a născut anumite semne de întrebare. 

Mai întâi, tratatul are un caracter de egalitate între părți, cel puţin în 
forma sa, Şi nimic nu lasă să se întrevadă faptul că Mircea cel Bătrân ar 
fi pierdut tronul şi că s-ar fi găsit la data aceea în exil. Dimpotrivă, se 
stipulează în mod expres condiţia că domnul român era obligat să 
participe numai la campaniile comandate personal de rege. De altfel, 
în același tratat, Mircea cel Bătrân era desemnat cu vechile sale titluri 
de duce al Făgăraşului şi ban de Severin, tocmai prin acelea (pre- 
cisement par ceux) pe care Sigismund de Luxemburg i le contestase şi 
care determinase agravarea raporturilor între ei în timpul perioadei 
anterioare. Or, însăşi formularea unor asemenea pretenții ar fi fost cu 
totul nelalocul ei (complètement déplacée) în cazul unui domn fără 
țară. 

De altfel, înainte de 1396 niciun document nu menționează pe Vlad 
ca domn al Ţării Româneşti. 

Având caracter declarat antiotoman, acest tratat stipula libera trecere a 
armatelor ungare prin țara lui Mircea cel Bătrân şi obligaţia acestuia de a 
sprijini toate acţiunile ungureşti împotriva turcilor, atât defensive cât şi 
ofensive. Este de la sine înțeles (il va sans dire) că acest act a fost încheiat în 
condiţiile presiunii crescânde a forței otomane la Dunăre, atunci când 
Mircea cel Bătrân şi Sigismund de Luxemburg aveau în egală măsură 
nevoie unul de altul: domnul român pentru a face faţă expansiunii otomane 
şi a recupera posesiunile pierdute la Dunăre şi regele Ungariei pentru a-şi 
întări spațiul de securitate al regatului său constituit de Țara Românească şi 
pentru a dezvolta proiectul său de cruciadă” (p. 13- 14). 


Urmează expunerea reprezentării pe care şi-a făcut-o autorul despre 
evenimentele în centrul cărora s-a aflat confruntarea româno-otomană, pe 
care încearcă să o dateze la sfârşitul verii sau în toamna anului 1395, 
ceea ce-l situează însă în contradicţie cu toate izvoarele europene şi chiar 

otomane de care dispunem, ceea ce nu scade însă valoarea globală a acestui 
studiu, venit să ocupe un loc cu totul aparte în bibliografia lui Mircea cel 
Mare: 


„Puțin după încheierea acestui tratat de alianță, regele ordonă mobili- 
zarea armatei regale. În aprilie 1395, o armată relativ redusă pusă sub 
comanda lui Ştefan de Losoncz și Francisc Bubek pătrunse în Țara Ro- 
mânească şi înaintă până la Dunăre, atacând fără succes Nicopolul 
Mic (Turnu), ceea ce însemnează că această fortăreață de pe malul stâng al 
fluviului se găsea deja în mâinile turcilor. Fortăreața n-a fost ocupată de 
unguri decât în iulie 1395, ca urmare a intervenției personale a regelui 
cu importante forţe armate. 

Dar Sigismund de Luxemburg trebui să revină fără întârziere la 
Buda căci între timp soţia sa Maria murise, ceea ce punea problema 
gravă a legitimităţii însăşi a domniei lui în Ungaria. Noi presupunem că 
fără moartea reginei Sigismund de Luxemburg ar fi continuat campa- 
nia în sud de Dunăre. 

Cu siguranţă, la această expediţie regală a luat parte şi Mircea cel Bă- 
trân, dar izvoarele repale pe care se sprijină cronologia caută să pună în 
evidență numai rolul regelui. 

La fel ca în 1392, noua ofensivă antiotomană a regelui Ungariei şi a 
domnului român s-a declanţat într-un moment de culme (à un moment de 
faîte) a evoluţiei politicii imperiale a lui Bayezid |. Sultanul lansase un nou 
asalt asupra Constantinopolului. Cu toate acestea, de data asta reacţia sulta- 
nului fu promptă şi energică, deoarece condiţiile verii 1395 erau cu totul 
diferite de cele din 1392. 

Marea campanie condusă personal de Bayezid contra Ţării Româ- 
neşti n-a fost o simplă campanie de pedeapsă (de coercition) — după 
cum este considerată în mod obişnuit -— ci o întreprindere de anvergură 
desfăşurată pe măsura (à Péchelon) pregătirilor de ordin general, pe 
de o parte spre a realiza (atteindre) idealul imperial otoman prin cuce- 
rirea Constantinopolului, et d'autre part, pour chasser les turcs d’ Europe 
au moyen de Pintensification d'une ample coalition chretienne sous 
égide de la Hongrie”. 


Ultima propoziţie, pe care am lăsat-o în original, este în mod evident 
rezultatul unei neatenţii, deoarece nu înțelegem cum ar fi urmărit Bayezid 
„pe de altă parte” „alungarea turcilor din Europa prin intensificarea unei 
ample coaliţii creştine sub egida Ungariei”. Faptul că o găsim la fel în 
versiunea din Marele Mircea Voievod (p. 346) este o dovadă că provenea în 
franceză din originalul dat la tradus de autor. 

Caracterizarea dată campaniei nord dunărene a sultanului spre deose- 
bire de tot ce se spunea despre ea până atunci, rămâne însă în picioare. 
Mai departe citim: 


„Hotărând să treacă Dunărea în fruntea armatei sale, Bayezid | a luat în 
considerație nu numai rolul activ al lui Mircea cel Bătrân în sprijinirea 
frontului antiotoman, ci şi poziția danubiano-pontică a Ţării Româneşti, 
deosebit de importantă din perspectiva mutării capitalei la Constantinopol. 
Noua reşedinţă imperială otomană avea nevoie de un larg hinterland de 
natură să-i asigure securitatea frontierei dunărene şi să garanteze legăturile 
între Anatolia şi Peninsula Balcanică, satisfăcând în acelaşi timp şi nece- 
sităţile de aprovizionare. 

În sprijinul acestor consideraţii şi a supoziţiei noastre privind datarea 
marii campanii a sultanului contra Ţării Româneşti în vara sau în 
toamna lui 1395 (notre supposition touchant la datation à lété ou à 
Pautomne 1395 de la grande campagne du sultan contre la Valachie) supu- 
nem de asemenea dezbaterii un document necunoscut istoriografiei noas- 
tre. Fără a constitui o dovadă zdrobitoare (un preuve écrasante), acest do- 
cument reprezintă, după părerea noastră, un element demn de a fi reținut. 
Este vorba de o scrisoare a lui Timur către Bayezid I, păstrată în copie în 
Miinşa 'at (culegerea) lui Sari Abdullah Efendi. El a fost semnalat de multă 
vreme şi apoi valorificat de A. Zeki Togan. Recent, acelaşi document a fost 
publicat în întregime de profesorul Yasar Yücel, ca o piesă de bază în stu- 
diul istoriei otomane în raport cu fenomenul timurian. Dar cei doi autori 
n-au văzut niciun raport între acest document şi istoria românească. 

Documentul nu este datat, dar el a fost în mod incontestabil emis în 
iarna 1395-1396, deoarece Timur se referă pe larg la victoria repurtată 
asupra lui Tokhtamish (15 aprilie 1395) şi precizează: «acum stăm la adă- 
post de frig (à l'abîme du froid este desigur o greşeală de tipar în loc de à 
L'abri) în tabăra de iarnă din părţile Shirvanului». Deşi redactat pe un ton 
de superioritate, această scrisoare descopere cu toate acestea teama lui 
Timur de reacția lui Tokhtamish (care se găsea atunci la nordul Mării Negre) 
eventual în colaborare cu marele duce al Lituaniei şi aliaţii săi turco-musul- 
mani. De aceea, îmbinând (faisant aller de pair) ameninţarea cu amabili- 
tatea, Timur propunea lui Bayezid I cooperarea contra lui Tokhtamish. 

Ceea ce interesează aici este următorul pasaj: « Mai înainte (aupara- 
vant) fiul meu Emiranşah Giirgân Bahăâdia v-a făcut să ajungă o scrisoare 
prin Hadji muhammed-i Kissa-han că să vă exprime credincioasa lui 
prietenie şi să vă informeze despre veştile bune arătate mai sus. Dar aflând 
pe drum că voi ați trimis armate contra necredincioşilor şi aţi ordonat 
înaintarea spre părțile apusene ale țării voastre, el s-a întors. Tocmai de 

aceea noi ne-am gândit acum că dacă din partea voastră s-ar trimite 
ambasadori la noi şi noi am trimite mesaperii pentru a întări legăturile 
noastre de prietenie. După cum se ştie, noi v-am trimis deja o scrisoare, de 
la granița Gruziei cu știri despre noi». Timur scria mai departe: «Între timp 
noi am aflat că Tokhtamish a fugit peste Nipru (Ozii) şi că s-a dus sub 
fortărețele (qu'il est allé sous les forteresses) Mării de Azov (Deryă-i 
Kefe). Dacă prin voința marelui Allah veţi câştiga victoria în războiul 
sfânt (gazre viigihâd) contra necredincioşilor frânci (bå-küffâr-i Ferenk) 
atunci vom trece împreună la acțiune, eu dinspre partea aceasta şi voi de 
cealaltă, pentru lichidarea acestor încăpățânați» [Tokhtamish n. T.G]. 

Rezultă în mod clar că în vara sau în toamna 1395, când prealabil a 
fost trimisă ambasada lui Emiranşah, Bayezid I începuse campania 
occidentală. În momentul redactării acestei a doua scrisori (prima fusese 
trimisă de la frontiera Gruziei) Timur nu ştia nimic despre rezultatul acestei 
expediţii occidentale a lui Bayezid I. Identificarea acestei campanii occi- 
dentale a sultanului otoman cu al doilea asediu al Constantinopolului este 
puţin probabilă, căci ambasadorul tătar trimis la Bursa îl putea găsi cu 
uşurinţă pe Bayezid I dacă acesta ar fi fost în drum spre capitala bizantină. 
Pe lângă aceasta, într-un astfel de caz, nu ar fi fost făcută menţiunea ne- 
precisă privind deplasarea sultanului spre vest, dacă ţinem seama de faptul 
că bizantinii erau bine cunoscuţi în lumea turco-islamică sub denumirea de 
rûm. Denumirea Ferenk (Farănk) folosea denumirea obişnuită pentru occi- 
dentali (latini) şi prin extensiune, catolici. Posibilitatea de a localiza în 
Grecia sau în Albania acest obiectiv occidental al lui Bayezid I cade şi ea, 
dacă ținem seama de faptul că realizarea ei ar fi deschis calea pentru 
colaborarea efectivă între Bayezid I şi Timur contra lui Tokhtamish care se 
afla atunci în regiunea de nord a Mării Negre. Nu rămâne prin urmare 
decât o singură soluţie valabilă: identificarea acestei campanii occiden- 
tale a lui Bayezid I cu aceea desfăşurată contra Țării Româneşti ?. Scopul 
acestei expediţii era cunoscut lui Timur prin informaţiile ce-i fuseseră 
transmise de mesagerul menţionat. Timur îi cerea lui Bayezid I colaborarea 
contra lui Tokhtamish având în vedere, probabil, ieşirea lui în zona gurilor 
Dunării, căci pe acolo era singura cale ce se oferea otomanilor ca să ajungă 
pe teritoriul Hoardei de Aur. 

Nu este exclus ca prin atacul împotriva Ţării Româneşti, Bayezid I 
să fi încercat să inaugureze de asemenea şi politica otomană privind 
Marea Neagră. Se ştie că Mehmed II cuceritorul Constantinopolului şi 
veritabilul creator al Imperiului Otoman a acordat o importanţă primor- 
dială politicii pontice, ca o condiţie esențială pentru securitatea noii capi- 
tale şi pentru «unitatea geopolitică» balcano-anatoliană. Lipsit de o forță 

navală competitivă, Bayezid Į nu putea gândi în acelaşi fel ca succesorul 
său. Dar cucerirea litoralului nord-vestic al Mării Negre cu bogatele sale 
ținuturi comerciale din zona gurilor Dunării i-ar fi furnizat nu numai noi 
surse de venit ci şi poziţii strategice de mare importanţă. 

Considerată din punctul de vedere al cronologiei şi al perspectivei pe 
care o propunem aici în legătură cu campania lui Bayezid I în Țara Româ- 
nească, intervenţia lui Sigismund de Luxemburg în Moldova la începutul 
anului 1395 ne apare cât se poate de firească. Dincolo de expresia rivali- 
tății ungaro-polone cu privire la Moldova, această acţiune a regelui 
Ungariei a avut rolul de a consolida frontul danubiano-pontic, cu atât 
mai mult cu cât nu este exclusă posibilitatea unui acord între Bayezid | 
şi Vladislav Jagielto. La fel, stipularea specială în tratatul de alianță de la 
Braşov a unor acţiuni militare «prin părțile lui Dobrotici» ar fi putut fi 
apreciată ca o interesare voită (comme un intéressement voulu) a Ungariei 
în apărarea pozițiilor pontice ale lui Mircea cel Bătrân. În orice caz, în 
ianuarie 1397 se ştia de măsurile luate de regele Sigismund la Likostomo, 
Caliacra şi Constantinopole. 

În felul acesta, campania de anvergură a lui Bayezid 1 contra Țării 
Româneşti — desfăşurată după părerea noastră spre sfârşitul verii sau 
în toamna lui 1395 — a fost destinată să întărească securitatea fron- 
tierei otomane la Dunăre, îndepărtând influenţa Ungariei în regiunea 
respectivă şi să readucă (ramener) Țara Românească sub controlul sul- 
tanului. 

Nu este exclus ca în cursul aceleiaşi expediţii sultanul să fi urmat extin- 
derea spre nord a bazelor otomane de pe litoralul vestic al Mării Negre. 
Chiar dacă înfruntarea militară dintre Mircea cel Bătrân şi Bayezid I a fost 
inevitabilă, având în vedere politicile lor fundamental opuse şi poziţia 
geopolitică a Ţării Româneşti, noi considerăm că motivul imediat al 
acestei mari campanii otomane l-a constituit atacul ungaro-român la 
Dunăre din primăvara-vara 1395. 

Amplificată de psihoza amenințării cruciaților, această acțiune a do- 
bândit în ochii otomanilor (dans l'acception ottomane) proporţiile în- 
ceputului ofensivei creştine generale, ceea ce punca în pericol nu nu- 
mai politica imperială a lui Bayezid I, ci şi pozițiile otomane în Balcani. 
Totuşi, faptul de a readuce (ramener) Ţara Românească sub controlul 
otoman a reprezentat un obiectiv major al politicii ofensive de inspi- 
rație imperială a lui Bayezid I. El a fost urmărit în strânsă corelație cu 
asediul Constantinopolului şi cu intensificarea luptei otomano-ungare pen- 
tru Dunăre. O asemenea asociere făcută de papa Bonifaciu IX în nota sa 
circulară din 27 mai 1400, când avertiza în privința «perfidului Bayezid, 
principele turcilor», care tocmai a asediat Constantinopolul şi a invadat 
«Walachie et Ungarie regne», nu este efectul hazardului.” 

Aceasta ar fi motivarea imediată a campaniei sultanale şi perioada 
când s-ar fi desfăşurat ea, potrivit „scenariului” propus de osmanistul 
Tahsin Gemil în locul celor în vigoare la data apariţiei articolului din 
„Revue Roumaine d'Histoire”. Dacă motivul general este cu siguranţă cel 
pus în lumină de autor în locul celor invocate până atunci, rămâne însă mult 
mai greu de admis raportul stabilit între „acţiunile de la Dunăre” româno- 
otomane şi expediția sultanală, şi aceasta pentru simplul fapt că sunt 
inversate evenimente totuşi bine stabilite pe baza a ceea ce cunoaştem 
şi din izvoarele otomane şi din cele europene. 

O acţiune la Dunăre, şi anume la Nicopolul Mic, „în primăvară” nu 
poate fi dovedită decât admițând — cum face autorul — că Ştefan de Losoncz 
ar fi ajuns cu trupa sa până acolo, ceea ce nimeni n-a spus vreodată şi nimic 
nu o probează, afirmaţia dânsului rămânând în câmpul atât de rodnic din 
păcate al „ficţiunilor”. Să lăsăm la o parte povestea lui Thuroczi şi Pray cu 
moartea reginei Maria pe când soţul se afla la Turnu, căreia şi dânsul îi 
plăteşte tribut, alături de atâţia alții. 

Dar dacă aduce în discuţie o scrisoare databilă cu aproximaţie şi 
interpretabilă în nişte mare foarte laxe a lui Timur către Baiazid, de ce nu 
ține seama de scrisoarea lui Baiazid către regele Sigismund, în care 
sultanul însuşi fixează cronologia evenimentelor, plasând expediţia sa 
înainte de apariţia regelui la Nicopolul Mic. 

Declaraţia lui Sigismund însuşi, dintr-o diplomă, că sultanul auzind 
de venirea sa a părăsit Ţara Românească îl confirmă întru totul pe 
sultan, desigur numai în privinţa succesiunii evenimentelor. 

Prin urmare, ne aflăm în fața unei încercări de a inversa ordinea 
evenimentelor pentru a susţine o teză: că nu sultanul a avut inițiativa cam- 
paniei nord-dunărene (deşi tot ce se arătase despre scopurile politicii sale 
imperiale o demonstrează) ci el a răspuns la acțiunile ungaro-române. 

Campania sultanală rămâne totuşi una de primăvară, aşa cum a 
înfăţişat-o Ibn Kemal, cum reiese din acţiunile regelui Sigismund; cum a 
datat-o B.P. Hasdeu şi C. Litzica după data morţii lui Constantin Dejano- 
vici şi cum pe toți la un loc îi confirmă însuşi domnul Tahsin Gemil, 
plasând-o în cadrul marii politici a sultanului Baiazid I. A face din ea doar 
o „replică” înseamnă a te aşeza lângă cei ce-l vedeau pe sultan venind să-şi 
ia revanşa în primăvara anului 1395 pentru eşecul din octombrie 1394! 


În toamna anului 1395 s-au desfăşurat alte evenimente, nu îndeajuns 

clarificate în privința prezenţei personale a sultanului, dar foarte clare în 
urmările lor: şi Ungaria şi Ţara Românească sunt terenul de desfăşu- 
rare al unei ofensive otomane care în privința domnului de la Argeş se 
termină prin înlăturarea şi schimbarea lui cu Vlad I. Indiferent dacă cei 
ce au realizat această schimbare au fost polonezii sau vasalii lor moldoveni, 
sau chiar otomanii, ea nu s-ar fi putut înfăptui fără această nouă con- 
junctură, care a marcat momentul de vârfal politicii imperiale a lui Baiazid | 
la nordul Dunării. Cercetări speciale întreprinse asupra acestui moment vor 
aduce desigur mai multă claritate acolo unde în prezent pluteşte încă 
destulă ceață. La orice rezultate se va ajunge, nu se va putea contesta că 
atunci, în toamna anului 1395, Baiazid I a pus în mare dificultate şi pe 
regele Ungariei şi pe aliatul său de la Braşov. 

Dar acest moment nu poate şterge din istorie victoria lor din mai şi 
iulie, la Rovine şi la Nicopolul Mic. Tocmai acea dublă victorie va con- 
tribui în bună măsură la reuşita închegării mult doritei coaliţii creştine, 
căreia sultanul va trebui să-i facă față la Nicopole, un an mai târziu, şi deşi 
biruitor, se va găsi în situaţia de a renunța la visul de cuceritor al Romei. 

„Scenariul” propus de profesorul Tahsin Gemil are ca rezultat 
(ne abținem de la orice proces de intenţie) tocmai anularea acestor 
victorii de care a răsunat la data respectivă Europa! Deplasarea bătăliei 
de la Rovine într-o perioadă şi la o dată nedefinite („sfârşitul verii sau toam- 
na”) se completează cu refolosirea vechilor clişee, fabricate însă în funcţie 
de acel «10 octombrie 1394» al lui N. Iorga şi Dimitre Onciul, dar fiind 
folosite, fără a mai gândi, ori de câte ori se vrea anularea victoriei ro- 
mânești: 

„Obligat să facă față problemelor de ordin dinastic, Sigismund de 
Luxemburg nu şi-a putut ajuta pe aliatul din Țara Românească. Bătălia a 
fost dată undeva pe malurile unui râu (Argeş?) sau „la Rovine”. Mircea cel 
Bătrân opuse o rezistenţă îndârjită şi balanţa victoriei se înclină în favoarea 
sa. Dar în cele din urmă marile forțe armate deplasate de Bayezid I şi 
trădarea unei părți a boierilor săi l-au constrâns pe Mircea cel Bă- 
trân să se refugieze în Transilvania şi să abandoneze tronul rudei sale 
Vlad I care se pare că venise împreună cu sultanul”. 


Ca urmare, conchide autorul, „Țara Românească a intrat în sfera de 
influenţă a politicii otomane”! 
Or, lucrurile nu stau deloc aşa, fiindcă Sigismund de Luxemburg 

după ce a închis ochii soţiei şi a însoţit cortegiul funerar până la Oradea, a 
trecut munții şi a descins în Țara Românească după lupta de la Rovine şi 
după plecarea sultanului, cu scopul precis de a-şi ajută aliatul. Dar n-a 
mai avut de făcut — în urma retragerii sultanului — decât ceea ce se cunoaşte: 
recucerirea Nicopolului Mic, vestită în toată Europa ca un mare eveniment. 

A trece peste aceste lucruri stabilite pe baza unor mărturii documen- 
tare indiscutabile şi a le înlocui cu o construcţie ce sfidează toate izvoarele 
de care dispunem este „călcâiul lui Ahile” al demonstraţiei — în rest atât de 
impunătoare — de ştiinţă şi de pătrundere spirituală. 


Dacă admitem că Vlad I „venise împreună cu sultanul” facem din nou 
o „supoziţie” nu o constatare întemeiată pe ceva. Singura constatare ce are 
la bază un document sigur este că Vlad apare ca vasal al regelui Poloniei 
şi în timpul domniei lui scurte Ţara Românească a stat în „sfera de 
influență” a politicii polone, chiar dacă este posibil ca aceasta să fi coincis 
cu politica otomană. În niciun caz şi în niciun moment al lungii sale domnii, 
Mircea cel Mare nu s-a aflat în vreo „sferă de influență” deşi s-a folosit de 
toate cele ce se concurau între ele, aşa cum o va releva însuşi profesorul 
Tahsin Gemil cu altă ocazie. De aceea termenul „readucere” de către Baia- 
zid a Ţării Româneşti sub control otoman este impropriu. 

În ultimele patru pagini ale studiului, autorul se ocupă de confrun- 
tarea sultanului Baiazid I cu cruciații la Nicopole şi după aceea cu Timur 
Lenk, cele două lupte fiind scrise cu litere apăsate în istoria otomană şi 
universală, din care lipseşte, în schimb, Rovine: 


„Victoria câştigată de Bayezid la Nikopole asupra puterii unite a Eu- 
ropei epocii a constituit un factor deosebit de important pentru dezvoltarea 
politicii sale de centralizare într-o structură imperială a întregului teritoriu 
curo-asiatic controlat de puterile sale. Marea înfrângere cauzată cruciaților 
la Nicopole i-a oferit lui Bayezid I o bază morală deosebit de puternică în 
cadrul lumii islamice, ceea ce l-a încurajat în afirmarea pretențiilor sale 
imperiale. După Nikopole el a reluat cu o energie colosală asediul Con- 
stantinopolului pe care atacul cruciaților l-a întrerupt. În acelaşi timp, odată 
cu dispariţia lui Kadi Burhaneddin (1398), expansiunea otomană în Orient 
a câştigat în amploare. Beilicul de Karaman, principalul inițiator al opozi- 
tiei otomane în Anatolia dispăruse în 1397. Cu excepţia emiratului de 
Erzindjan şi o zonă meridională rămasă sub dominaţia mamelucilor, 
întreaga Anatolie a trecut sub controlul lui Bayezid I. 

Folosindu-se de tulburările survenite în Egipt după moartea sultanului 
Barkuk (iunie 1399) Bayezid a trecut Eufratul. Dar emirul din Erzindjan 
fiind vasalul lui Timur, presiunile exercitate de sultanul otoman asu- 
pra acestuia au constituit un motiv imediat pentru revenirea cucerito- 
rului tătar în Anatolia. Se vedea astfel declarându-se conflictul direct 
între cei doi mari cuceritori turci ai epocii, conflict ce avea să se soldeze 
cu dezastrul otoman de la Ankara. 

Cât priveşte politica otomană în Europa, victoria de la Nicopole nu a 
determinat schimbări radicale. Lichidarea statului bulgar de la Vidin şi re- 
novarea fortăreței 'Furnu pe malul românesc al Dunării imediat după 
această bătălie au fost destinate să întărească linia Dunării şi să parafeze 
lichidarea definitivă a influenței ungurești în Balcani. Captivat de realiza- 
rea idealului său imperial sub zidurile Constantinopolului şi în Anatolia, 
Bayezid I a încredințat beilor de la margini politica otomană în Europa. A- 
ceştia au menținut dincolo de frontierele otomane un climat de permanentă 
insecuritate care să paralizeze iniţiativele antiotomane. În acest scop au 
fost efectuate raiduri constante în Albania, Bosnia şi Țara Românească şi 
mai ales în regatul ungar unde — potrivit anumitor surse — ar fi fost atacată 
chiar Buda, Styria şi Petau.” 


Amintindu-se că toate eforturile lui Sigismund de a mai închega o 
cruciadă eşuând, acesta „fu constrâns să ducă față de Bayezid I mai degrabă 
o politică defensivă decât ofensivă, toate eforturile ungurești care au urmat 
imediat după bătălia de la Nicopole concentrându-se la oprirea turcilor la 


Dunăre” 


se arată că „şi Bayezid nu dori să se angajeze într-un nou con- 


flict cu Sigismund de Luxemburg şi aliaţii săi”. Tocmai de aceea, scrie 


autorul: 


„Împărtăşim opinia lui P.P. Panaitescu care a respins afirmația încă în 
vigoare în istoriografia românească, după care Bayezid 1 ar fi întreprins o 
nouă expediţie în Ţara Românească «în lunile septembrie sau octombrie 
1397» [după Barbu Câmpina, citat în notă], ca ripostă la restaurarea pe tron 
a lui Mircea cel Bătrân cu sprijinul voievodului Transilvaniei Ştibor. De- 
sigur, este foarte posibil să fie vorba de acțiuni otomane (infructuoase) 
de a respinge această nouă intervenție ungară în Ţara Românească; 
dar ele au fost executate de comandanții de la Dunăre. În acelaşi timp, 
nu este exclus ca Mircea cel Bătrân, având în vedere politica defensivă a 
Ungariei şi insuccesul demersurilor regale pentru punerea pe picioare a 
unei noi coaliţii generale antiotomane să fi încercat să mențină raporturi 
bune cu sultanul, care avea nevoie la rândul său de neutralitatea dom- 
nul român pentru a-şi asigura securitatea frontierei sale dunărene. 

În primăvara lui 1400, când Timur a revenit în Anatolia, programul im- 
perial urmărit cu atâta fervoare de Bayezid I era pe punctul de a fi înde- 
plinit, măcar în plan formal. Un întins teritoriu cuprins între Eufrat şi Du- 
năre fusese pus sub autoritatea sa unică, nu mai rămăsese decât asaltul final 
pentru cucerirea capitalei naturale a noului imperiu. Dar ofensiva lui Ti- 
mur răsturnă toată politica lui Bayezid I, întârziind cu o jumătate de 
secol constituirea Imperiului Otoman” (p. 20). 


Loviturile date de Timur în Anatolia s-au repercutat în Europa. 
Mircea a trecut la o nouă politică activă în zonă, intervenind în Moldova, 
unde l-a aşezat pe Alexandru cel Bun şi lichidând în toamna anului 1401 un 
numeros grup de akângii lângă Dunăre. El se angajează astfel, paralel cu 
Timur, într-un proces de subminare şi distrugere a construcției reali- 
zate de Bayezid, pe care-l va urmări apoi ca pe „un veritabil program de 
epuizare a forței otomane” după ce catastrofa de la Ankara a marcat „nu 
numai sfârşitul domniei lui Bayezid I ci şi eşecul total al politicii sale 
imperiale”. 

„Procedând astfel, domnul român a dat dovada unei remarcabile pătrun- 
deri în esenţa fenomenului otoman, fiind de fapt aproape singurul principe 


din Europa care a realizat adevăratele dimensiuni ale crizei otomane, 
contribuind în mod constant şi substanţial la agravarea ei”. 


Tocmai pentru aceasta el s-a impus chiar aprecierii vechilor cronicari 
otomani, a căror opinie a fost redată de Leunclavius în cunoscuta for- 
mulare, prin citarea căreia se încheie și acest excepțional articol. 


Apărut în limba franceză în prima jumătate din anul aniversar 1986, 
studiul pe care am încercat să-l fac accesibil pe această cale şi cititorilor 
nefrancofoni este, de fapt, un capitol de istorie universală şi o contri- 
buţie românească la cunoaşterea şi aprecierea uneia dintre personali- 
tăţile majore ale vremii: sultanul Bayezid I, despre care deocamdată nu 
dispunem de o monografie de circulație internaţională, de felul celor con- 
sacrate de mai multe ori celorlalți doi mari sultani care şi-au pus pecetea pe 
istoria continentului nostru: Mehmed II Cuceritorul Constantinopolului şi 
Soliman Magnificul. 

Că toţi trei au fost implicaţi în evenimentele istoriei românilor şi 
obligați să se deplaseze personal (El Fatih chiar de două ori, pentru Vlad 
Ţepeş şi Ștefan cel Mare!) la nord de Dunăre, este cea mai elocventă do- 

vadă a capacităţii acestor români de a crea probleme şi acestui mare imperiu 
tricontinental, după cum se vor mai dovedi în viitor şi cu altele. 

Confruntarea lui Mircea cel Mare cu primul sultan care a făcut din 
otomani o putere imperială, aşezând-o pe baze atât de trainice încât va fi 
capabilă să reziste o jumătate de mileniu la toate crizele prin care a trecut 
(doar Imperiul Roman şi cel Bizantin depăşindu-l ca longevitate) este fără 
îndoială supremul său titlu de glorie. E! a marcat cel mai vizibil „locul 
românilor în istoria universală” despre care N. Iorga a ţinut la Universitatea 
din Bucureşti un curs întins pe trei ani şi rezumat în trei volume publicate în 
franceză, dar ironia ironiilor, tocmai marele istoric a fost cel ce a contribuit 
mai mult la estomparea, aproape la ştergerea din această istone a capitolu- 
lui celui mai important şi mai spectaculos: acela scris de Mircea cel Mare. 

Mircea cel Mare s-a asemănat cu celebrul său contemporan şi adver- 
sar otoman, prin aceeaşi capacitate de a face din neamul său o „mare 
putere” (desigur, una „regională” nu tricontinentală) şi de a pune bazele 
desfăşurării ulterioare a întregii sale istorii. 

I-a fost dată şansa ce ne dovedeşte asistența dumnezeiască de care s-a 
învrednicit, de a aşeza pe tronul Moldovei „clona” sa: pe Alexandru cel 
Bun, care a îndeplinit, la est de Carpaţi, aceeaşi operă ctitoricească pentru 
secole, realizată la sud de Carpaţi de ctitorul Coziei. La fel ca părintele lui 
Vlad Dracul, bunicul lui Vlad Ţepeş şi Vlad Călugărul, străbunicul lui 
Radu cel Mare şi stră-străbunicul lui Radu de la Afumaţi, şi Alexandru cel 
Bun a lăsat un urmaş vrednic de el: pe Bogdan II, tatăl lui Ştefan cel Mare şi 
bunicul lui Petru Rareş! Amândoi fiind binecuvântaţi, aşadar, pentru nea- 
mul românesc, precum Baiazid de Allah pentru neamul său, unde din tată în 
fiu, din rădăcina lui au odrăslit toți marii comandanți, până la Soliman 
Magnificul! 

Confruntarea epică (în care a intrat şi război şi pace) dintre Baiazid I 
şi Mircea cel Mare; confruntarea aceluiaşi sultan cu cealaltă mare figură a 
vremii, regele şi apoi împăratul Sigismund de Luxemburg; prezenţa în 
această „dramă istorică” reală a unui alt actor de marcă, viitorul „Jean sans 
Peur” — ducele Burgundiei, precum şi a regelui Vladislav Jagietto — ctitorul 
măreției Poloniei medievale, cu care acelaşi domn român a avut deopotrivă 
momente bune şi mai puţin bune (Ca şi cu Sigismund de altfel!) proiectează 
pe această scenă lumini puternice, şi este meritul istoricului osmanist de a le 
fi reaprins, după şase secole, aşa cum au fost pe vremea celor pe chipurile 
cărora s-au proiectat. 

Că între toţi, după aproape două secole, cel mai mare cronicar otoman 
îl vedea pe domnul român „vir inter christianos acerrimus et fortissimus” 
nu noi trebuie să ne grăbim a-l contrazice. În ciuda unei istoriografii ce se 
nevoieşte, de peste o sută de ani, să o facă. 


Aproape în întregime, versiunea românească de pe care s-a făcut 
traducerea în franceză a studiului din „Revue Roumaine d'Histoire” a intrat 
în alcătuirea celui publicat sub titlul Raporturile româno-otomane în 
vremea lui Mircea cel Mare în volumul Marele Mircea Voievod îngrijit de 
Ion Pătroiu (paginile 330-364). Deosebirile sunt puţine, între cele impor- 
tante (fiindcă va fi invocată de prof. Mihai Maxim în 1993) fiind ceea ce s-a 
adăugat în legătură cu Nikopole, la p. 349: 


„Dar ambițiile politice ale lui Bayezid au crescut aşa de mult, încât el a 
ajuns curând să supraliciteze forța de care dispunea. Cu alte cuvinte, la 
Nikopole a început «numărătoarea inversă» pentru colapsul de la Ankara. 
Găsim nimerită aprecierea lui P. Wittek, că succesul lui Bayezid la Ni- 
kopole se numără printre «victoriile care sunt mai dăunătoare decât în- 
frângerile»”, 


Am explicat de ce personal înclin să-i dau dreptate lui lulius von 
Farkas. În definitiv, unica presupusă supraevaluare a puterilor sale ar fi 
hotărârea de a-l înfrunta pe Timur Lenk. Dar oare ni-l putem închipui pe 
„Fulger” în chip de vasal al „Şchiopului”? Cel despre care o legendă foarte 
răspândită, dar lipsită de adevăr (cum ne-a atras atenția domnul Radu 
Ştefan Vergatti citând şi un articol din „Magazin istoric” al domnului Mihai 
Maxim) spune că a fost purtat în cuşcă de învingător, dar în realitate a avut 
parte de un tratament cavaleresc, nu i-a oferit multă vreme acestuia satis- 
facția, bând în 1403 otrava ce o ţinea în inelul rămas de pe când era marele 
Baiazid I. Ă 

Cea mai importantă diferență față de textul francez (ceea ce de altfel a 
constituit unul din motivele pentru care am preferat să-i dăm acestuia o 
re-traducere proprie) o reprezintă lipsa oricărei referințe la plasarea expe- 
diţiei lui Baiazid în vara-toamna anului 1395 şi scoaterea din text — pe 
lângă alte mici tăieturi — a întregului pasaj despre urmările luptei, cu 
obligarea domnului român de a se refugia în Transilvania. În textul din 
Marele Mircea Voievod a rămas doar anul 1395 (dar a rămas demonstrația 
că nu putea fi 1394), iar după „rezistenţa opusă de oastea românească a fost 

îndârjită şi a înclinat balanţa victoriei de partea ei” (p. 348) urmează ime- 
diat „Încurajat, Sigismund a precipitat pregătirile pentru declanşarea ofen- 
sivei generale a lumii creştine”. 

Desigur, nu autorul a renunţat, doar peste câteva luni, la cele scrise în 
„Revue Roumaine d'Histoire”, ci pasajul respectiv i-a fost tăiat, fiind îm- 
piedecat astfel să-şi expună punctul de vedere în legătură cu datarea 
confruntării la sfârşitul verii-toamnei lui 1395 şi cu sfârşitul ei în viziunea 
proprie, viziune care, după ce „înclinase balanţa victoriei” de partea româ- 
nilor lui Mircea, o apleca până la pământ la picioarele sultanului Baiazid, 
trimițându-l pe domnul Ţării Româneşti în exilul transilvănean. Adică fi- 
nalul ce pecetluia de regulă, de la Huber începând, eşecul. 

În versiunea românească studiul avea o amplă introducere (p. 330- 
336) care debuta cu constatarea că „În 1386 când Mircea s-a urcat pe tron, 
statul otoman dobândise deja dimensiunile unei puteri expansioniste 
anatoliano-balcanice, de natură să modifice radical întregul sistem politic 
din sud-estul Europei şi să pericliteze grav hotarele şi independenţa Țării 
Româneşti. [...] Practic, cea mai mare parte a peninsulei Balcanice se găsea 
sub controlul sultanului”. 

Spre deosebire însă de situaţia de la sud, unde disensiunile între creş- 
tini şi luptele civile din Imperiul Bizantin provocaseră prima trecere a 
otomanilor în Europa şi progresul rapid al dominaţiei lor, la nord a existat o 
forță capabilă să reziste şi „întreaga domnie a lui Mircea cel Mare a re- 
prezentat un mare şi necontenit efort pentru apărarea neatârnării şi a 
hotarelor, pentru întărirea Statului şi pentru afirmarea lui în arena re- 
laţiilor internaţionale”. (p. 331) [...] „Poziția geopolitică, unitatea in- 
ternă, puterea economică şi militară a Ţării Româneşti, precum şi apar- 
tenența ei la lumea ortodoxă erau temeiuri reale care o îndreptățeau să-şi 
asume rolul de organizator şi lider al luptei antiotomane din sud-estul 
Europei”. (p. 332) 

Se cere citată integral excelenta caracterizare a modului cum domnul 
român a reuşit să realizeze această misiune de lider: 


În timpul lui Mircea cel Mare s-a cristalizat acel principiu de bază 
al politicii externe româneşti, care alături de lupta armată, a garantat 
dăinuirea și devenirea istorică a poporului român, şi anume: supra- 
vegherea necontenită a raportului de forțe dintre marile puteri încon- 
jurătoare şi menținerea echilibrului dintre ele în zona lor de conflu- 
ență din Ţările Române. 

Extinderea puterii otomane până la Dunăre şi apoi statornicirea ei pe 
această linie, cu întregul ei sistem militar şi politic, a însemnat de fapt 
închiderea cercului de forță din jurul spaţiului românesc (din care otomanii 
au izbutit să ciuntească unele porțiuni mărginaşe) pentru aproape o 
jumătate de mileniu. Cu preţul unor sacrificii deosebit de grele românii 
au reuşit totuşi să-şi păstreze neîntrerupt ființa politică şi să-şi afirme 
identitatea etnică şi spirituală. Acest fapt, cu adevărat remarcabil în 
întreaga istorie medie şi modernă a Europei Centrale şi Răsăritene, s-a 
datorat înainte de toate capacităţii proprii de rezistență a Ţărilor Ro- 
mâne, care a fost pusă în practică cu un deosebit simţ al realității, 
ținându-se seama de toate modificările survenite în evoluția factorilor 
determinativi ai situaţiei lor politice dintr-o etapă sau alta. Tocmai 
această putere de rezistenţă şi simțul deosebit al realităţii de care a dat 
dovadă Mircea cel Mare au conferit valenţele reușitei întregii sale 
domnii”. 

Urmărind evenimentele ce s-au succedat după înfrângerea sultanului 
Baiazid | la Ankara în 1402 şi modul în care s-a desfăşurat politica dom- 
nului român în raport cu ele (p. 353-364), autorul pornea de la constatarea 
că „deşi rolul important pe care Mircea l-a îndeplinit în războiul civil oto- 
man a fost relevat în istoriografia noastră, există totuşi încă multe necla- 
rităţi în această privință, datorită în bună măsură şi modului încurcat în care 
vechile cronici turceşti prezintă întreaga perioadă a interregnului” (p. 354). 

Contribuțiile aduse de acest studiu la o reprezentare mai clară despre 
această perioadă sunt de mare importanţă, dar depăşesc problema ce face 
obiectul expunerii noastre, aşa încât vom reţine din aceste pagini (indispen- 
sabile oricui se va apuca, în viitor, să scrie acea monografie menită să facă 
suma celor ce s-au adunat de la ultima închinată marelui domn în urmă cu 
23 de ani), doar cum vede profesorul Tahsin Gemil finalul marii politici de 
care probabil Mircea cel Mare a fost singurul care s-a învrednicit în trecutul 
nostru medieval: 


„În general, în istoriografia noastră marea campanie împotriva Țării 
Româneşti, condusă probabil de Mehmed I a fost socotită o reacție a 
sultanului față de ajutorul acordat de Mircea prințului Musa. De aici şi 
datarea acestei expediţii în 1413, 1414 sau 1415, în unele lucruri, iar în 
altele acceptarea existenţei mai multor campanii succesive între 1413 şi 
1420. 

În câteva lucrări relativ recente s-a avansat însă aserţiunea, că expediția 
sau expedițiile lui Mehmed I nu s-au desfăşurat împotriva lui Mircea cel 

Mare ci contra urmaşului acestuia, Mihail 1 (1418-1420). Nu avem ele- 
mente documentare noi pentru a susține una sau alta din aceste ipo- 
teze. Considerăm însă mai plauzibilă datarea în 1417, datorită faptu- 
lui că surse narative ale epocii leagă această acţiune de intervenţia 
activă a domnului român în sprijinul pretendentului Mustafa și o 
plasează după supunerea beiului de Karaman (1415) şi înlăturarea 
temporară a lui Mustafa (sfârşitul lui 1416) şi înainte de ofensiva 
otomană în nord-vestul Anatoliei. Există un raport direct între expedițiile 
lui Mehmed I împotriva beilor de Karaman şi Sinop-Kastamonu şi marea 
campanie desfăşurată de acelaşi sultan împotriva domnului Ţării Româ- 
neşti. Intervenţia lui Mircea în sprijinul lui Mustafa s-a realizat în înţele- 
gere cu beiul de Karaman şi în colaborare cu vechiul său aliat, beiul de 
Kastamonu-Sinop. 

Prin aceste campanii succesive, sultanul a urmărit să neutralizeze facto- 
rii cei mai activi ai fenomenului de subminare a procesului de refacere a 
puterii otomane. Semnificativ ni se pare în acest sens faptul că toate 
cronicile turceşti timpurii menţionează în mod expres participarea 
fiilor beilor de Karaman şi de Sinop-Kastamonu la campania otomană 
împotriva Ţării Româneşti. Altfel spus, Mehmed I a fost conştient de 
faptul că neutralizarea lui Mircea cel Mare presupunea nu numai o 
mare concentrare de forţe, ci şi ruperea legăturilor acestuia cu Anato- 
lia. Stăpânirea lui Mircea «până la Marea cea Mare» înlesnea legăturile 
sale — dovedite de atâtea ori primejdioase pentru otomani — cu beiul de 
Sinop-Kastamonu şi, prin el, cu beiul de Karaman şi cu celelalte forţe anti- 
otomane din Anatolia. Desigur, sultanul a avut în vedere şi poziţia strate- 
gică deosebit de importantă a Dobrogei pentru dezvoltarea politicii oto- 
mane de expansiune în Europa. 

Mehmed Í nu a înaintat însă în interiorul Ţării Româneşti, mulțu- 
mindu-se cu raidurilor de jaf efectuate de akângii. Căutând să justifice 
atitudinea reticentă a sultanului în această campanie, cronicarul Sadeddin 
arată că Mehmed I s-ar fi călăuzit potrivit versetului: „dacă doreşti pace, să 
nu zdrobeşti capul duşmanului”; şi astfel, sultanul ar fi «renunţat să-l pre- 
seze prea mult [pe Mircea], pentru a nu-i provoca lehamite». Reiese şi de 
aici că în realitate Mehmed I a nutrit temeri serioase față de confrun- 
tarea directă cu Mircea cel Mare. Poarta nu a urmărit în acea vreme 
decât neutralizarea Țării Româneşti în privinţa evoluţiei situaţiei in- 
terne otomane. 

Înțelegerea la care este posibil să se fi ajuns între Mircea cel Mare şi 
Mehmed I — indiferent dacă a luat forma unui act scris sau nu — 
reprezenta în fond un veritabil tratat de pace, de care Mehmed I avea 
atunci nevoie mai mult decât Mircea cel Mare”. (p. 362-363) 

Şi pentru profesorul Tahsin Gemil, ca şi pentru Mihai Maxim, finalul 
domniei lui Mircea cel Mare ar sta aşadar sub zodia unui „tratat”-scris ori de 
natura unui gentlemans agreement. Cel de al doilea venea chiar cu un nou 
paralelism, după cel introdus de N. lorga între Rovine şi Călugăreni: între 
Mircea şi Mihail I pe de o parte şi Ştefan cel Mare şi Bogdan III pe de alta. 
Ceea ce se uită însă este că faimoasa legendă despre „testamentul lui Ştefan cel 
Mare”, inclusă şi de Ion Neculce între acele „o samă de cuvinte” pentru care 
nu solicita cititorului încrederea, nu-i aparține lui Grigore Ureche, ci inter- 
polatorului presupus a fi Misail Călugărul. Ea conţinea însă un sâmbure de 
adevăr, întrucât „închinarea” propriu-zisă a Moldovei față de Poarta Otomană 
este atribuită de unii istorici lui Bogdan III. Dar „pacea” cu Mehmed II şi apoi 
în 1486 cu urmaşul său, Baiazid II, îi aparţine lui Ştefan cel Mare însuşi. De 
data asta avem „documentul” lui Mehmed Il, a cărui descoperire de către 
Aurel Decei în 1945 a constituit cea mai categorică dovadă, nu numai a fap- 
tului în sine, ci şi a existenţei acestui gen de raporturi româno-otomane, pe 
care mulți din afară se străduiesc — aşa cum arăta profesorul Mihai Maxim — să 
le nege. 

Sub imperiul acestei incontestabile realități se produce, în ultima 
vreme, translarea ei pe vremea şi cu privire la persoana lui Mircea cel Mare, 
astfel încât şi ultimele rânduri din studiul domnului Tahsin Gemil devin: 


„La capătul a peste trei decenii de lupte necurmate — duse în cea mai 
mare parte singular de Ţara Românească — pentru blocarea şi chiar pentru 
descompunerea forței otomane, Mircea cel Mare a trebuit să admită, în 
cele din urmă, faptul că statele creştine, chemate să susţină frontul 
antiotoman inițiat şi organizat de el, nu erau capabile să depăşească 
interesele lor acaparatoare înguste. Țara Românească îşi afirmase răs- 
picat rostul său însemnat în această parte a lumii, fiind unul din cei mai ac- 
tivi factori de opoziţie față de expansiunea otomană şi față de prozelitismul 
catolic. Mircea cel Mare a asigurat nu fără sacrificii — dăinuirea ele- 
mentelor fundamentale ale fiinţei istorice româneşti. Prin conţinutul şi 
forma sa, domnia lui Mircea cel Mare reprezintă o expresie grăitoare a în- 
tregii istorii româneşti, înscriindu-se ca o veritabilă precursoare a domniei 
de glorie a lui Ştefan cel Mare şi a măreţelor înfăptuiri ale lui Mihai Vi- 
teazul”. (p. 364) 


Până ce se va găsi însă „documentul” care să demonstreze condiţia 
finală de tributar (oricâte avantaje i s-ar atribui), răsturnând astfel sin- 
gura realitate istorică ce ne este cunoscută cu siguranță azi — aceea a 

domnului care a închis ochii la Argeş fără a fi supus şi a plăti bir 
nimănui, şi lăsând fiului Mihail ţara întreagă, de la Porţile de Fier 
până la Marea cea Mare şi din Făgăraş şi Amlaş până la Dunăre — nu 
suntem obligați de nimic, ci dimpotrivă, să abandonăm „supoziția” 
noastră şi să acceptăm pe aceea care-i afumă chipul de pe tabloul votiv. 
Şi nu de azi sau de ieri, ci încă de pe când la 1842 Grigore Alexandrescu îi 
evoca măreaţa umbră de la Cozia". 

Vechimea mai mare a imaginii „tributarului” şi „închinatului” (ima- 
gine inventată şi folosită încă de Mihai Cantacuzino pentru uzul tratativelor 
de la Focşani şi acreditată de Dionisie Fotino, care şi-a asumat misiunea de 
a inventa fără scrupule „documentul” ce lipsea) decât a „fugitului” după 
ajutorul lui Sigismund (care nu are decât 125 de ani!) nu o face mai puţin 
închipuire, şi nu adevăr istoric. 


* * * 


În 1991 a apărut la Editura Academiei Române cartea Românii şi 


..A 


otomanii în secolele XIV-XVI — prima sinteză consacrată acestei teme atât 
în istoriografia română cât şi în cea de peste hotare. Operă fără îndoială 
fundamentală şi unică la data apariției, a cărei pereche va ieşi din tipar la 
Editura Univers enciclopedic peste doi ani, sub semnătura profesorului 
Mihai Maxim. 

Conţinutul cărţii nu acoperă în întregime titlul, deoarece în mod firesc 


cine o ia în mână se aşteaptă să găsească întreaga „durată” istorică sugerată 


de acest titlu, şi care este cuprinsă între cele două mari figuri de statură 


"4 Râvna-ţi fu neobosită, îndelung-a ta silință: 
Până l-adânci bătrâneţe pe români îmbărbătaşi; 
Însă vai! n-a iertat soarta să-ncununi a ta dorință, 
Ş-al tău nume moştenire libertăţii să îl laşi. 
Dar cu slabele-ţi mijloace faptele-ţi sunt de mirare: 
Pricina, nu rezultatul, laude ţi-a câştigat: 
Întreprinderea-ţi fu dreaptă, a fost nobilă şi mare, 

De aceea al tău nume va fi scump şi nepătat! 

Genialul autor al articolului din fruntea volumului de față a-nchis cartea înainte 
de a mai citi şi cita aceste versuri. Noi le cităm, în continuarea celor scrise de dânsul, 
fiindcă sperăm să le fi dovedit lipsite de îndreptăţire, spre deosebire de primele. Şi 
fiindcă vina nu e a poetului, ci a istoricilor din vremea sa, pe care-i crezuse şi urmase, 
rătăcindu-se astfel de adevăr. 

europeană ce o hotărnicesc: la început Mircea cel Mare şi la sfârşit Mihai 
Viteazul. Dar cartea se opreşte la Petru Rareş şi Soliman Magnificul. Ori- 
cum, Dimitre Onciul nu reuşise niciodată să ajungă până la Mohaci, deşi 
era în obligaţia catedrei ce i se crease. 

Cele două secole cuprinse între bătălia de la Rovine şi cea de la 
Călugăreni înseamnă vremea noastră de confruntare cu cea mai mare 
putere a vremii, dar şi de glorie în istoria Europei medievale şi din 
epoca Renaşterii. Ea se cere cândva cercetată şi înfăţişată integral. 

Nu intră în obiectivele excursului de față discutarea acestei cărți- 
eveniment, ci doar să reținem dintr-însa ceea ce a scris autorul despre pro- 
blema noastră fără cenzură şi obligaţia de a ține seamă de comandamentele 
sau restricțiile politice.?"* 

În capitolul IL intitulat Relaţiile politice ale Ţărilor Române cu 
Poarta Otomană în secolele XIV-XVI, subcapitolul 2. Primele contacte 
româno-otomane, p. 67-68 citim: 


„Confruntarea armată de la Kossovo, din 1389 (15 iunie?), dintre coali- 
ţia constituită în jurul cneazului Lazăr al Serbiei şi forțele turceşti co- 
mandate personal de Murad I, a fost o consecinţă a luptei de la Pločnik, din 
1387, şi o continuare a evenimentelor din 1388, desfăşurate în nord-estul 
Peninsulei Balcanice. Intervenţia armată a lui Mircea cel Bătrân în dreapta 
Dunării a complicat situaţia otomanilor. În noile împrejurări, sultanul a fost 
nevoit să evite contactul direct cu forța de opoziţie venită din stânga flu- 
viului, menţinând, în consecinţă, statul bulgar de la Târnovo (apoi, şi pe cel 
de la Vidin), ca un element de tampon. Din aceleași motive, dar de această 
dată în raport cu Ungaria, a fost păstrat statul sârb şi după victoria otomană 
de la Kossovo, din 1389. 

Deşi coaliția creştină angajată în bătălia de la Kossovo a fost zdrobită de 
turci, totuși sultanul s-a limitat la supunerea şi divizarea Serbiei şi la ocupa- 
rea câtorva puncte strategice şi economice. În schimb, el a ordonat cam- 
panii coordonate de jaf în Serbia, Bosnia, Albania, Bulgaria de Vest şi în 


"15 Reeditându-şi în 1999 la Istanbul o parte din studiile publicate în limba fran- 
ceză în diferite locuri, prof. Mihai Maxim avertiza pe cititori: „En ce qui concerne mes 
contributions antérieurs, écrites à époque de Ceauşescu, quand Ihistoriographie 
roumaine était strictement contrôlé par la censure dictatoriale, c’est surtout la base do- 
cumentaire ottomane inédite à l’époque — qui reste durable”. Vezi prefața la volumul 
L'Empire Ottoman au nord du Danube et l'autonomie des Principautés Roumains au 
XVle siècle. Études et documents, Istanbul, Les éditions Isis, 1999. (Un exemplar 
donat de autor se află în Biblioteca Facultății de Istorie a Universității București). 

Țara Românească. Cu alte cuvinte, aceste incursiuni paralele de pradă, des- 
făşurate — potrivit vechilor cronici turceşti — în a doua jumătate a anului 
1389 şi în prima jumătate a anului următor, au fost menite nu numai să 
răsplătească oştile otomane, ci, mai mult, să intimideze forțele de opoziţie 
şi să preîntâmpine eventuale noi coaliţii de tipul aceleia ce fusese consti- 
tuită în jurul cneazului Lazăr al Serbiei. Este de observat că aceste opera- 
țiuni militare otomane au fost îndreptate cu predilecție împotriva țărilor 
care participaseră, alături de Lazăr, la bătălia de la Kossovo. 

Atingem astfel şi problema încă controversată, a participării românilor 
la această luptă decisivă pentru soarta Serbiei. Am susținut şi cu altă oca- 
zie ipoteza angajării, cel puțin, a unui contingent din oastea Ţării Ro- 
mâneşti la Kossovo, în 1389, alături de cneazul Lazăr. Am arătat că prin- 
cipalul argument (logic) invocat de P.P. Panaitescu în sprijinul părerii sale 
privind neparticiparea românească la această luptă, precum că: „a ajuta pe 
Lazăr însemna a provoca pe Sigismund”, nu rezistă în stadiul actual al cer- 
cetării. S-a dovedit că, atunci „când s-au răspândit ştirile că însuşi sultanul 
a pornit împotriva alianței balcanice, Sigismund a ajuns la înțelegere cu 
Lazăr”; regele Ungariei nu s-a grăbit totuşi să-i dea ajutor armat poate din 
pricina forțelor opoziționiste conduse de János Horváti (acestea au luat 
parte la luptă) aflate în sudul Ungariei, la graniţa cu Serbia. În „cartea de 
biruință” (fetih-nâme), trimisă, de pe câmpul de luptă de la Kossovo, de 
către noul sultan Bayezid I, este menţionat şi „banul” Țării Româneşti în 
tabăra creştină. Acest document ni s-a transmis într-o copie târzie, 
motiv pentru care trebuie acceptat cu rezerve. În orice caz, el reflectă, 
cel puțin, vechea tradiţie istorică turcă, care a acordat Ţării Româ- 
neşti, de la început, un rol însemnat în cadrul frontului antiotoman din 
Europa. De altminteri — aşa cum am mai subliniat — participarea româ- 
nească la lupta de la Kossovo era nu numai posibilă, ci şi necesară pentru 
reuşita politicii activ antiotomane promovată de Mircea cel Bătrân încă de 
la urcarea sa pe tron. Interesele majore ale Ţării Româneşti reclamau sus- 
ținerea efectivă şi imediată a oricărei acțiuni potrivnice creşterii puterii 
otomane, ajunsă deja la hotarele sale”. 


Urmează subcapitolele 3: Mircea cel Bătrân şi Bayezid Fulgerul 
(paginile 69-86) 4. [ara Românească în interregnul şi restauraţia otomană 
(p. 86-101) şi 5. Țările Române şi regenerarea forței otomane (p. 101-123) 
care urmăreşte perioada de după moartea lui Mircea cel Mare până la 
urcarea pe tron a lui Mehmed II Cuceritorul. 

Ne mărginim a reproduce aici doar ceea ce priveşte problemele care 
au făcut obiectul lucrării de față, adică data şi rezultatele confruntării de la 
Rovine şi împrejurările de la sfârşitul domniei. 

Iată textul despre Rovine în versiunea din 1991: 


„Prima campanie sultanală la nord de Dunăre, soldată cu renumita 
luptă de «la Rovine» şi (sau) Argeş, a suscitat şi suscită încă discuţii contra- 
dictorii în istoriografia noastră. S-au conturat în acest sens trei poziţii 
principale: 1) partizanii vechii cronologii, care datează această luptă la 10 
octombrie 1394; 2) cei care au reluat şi exacerbat ipoteza lui B.P. Hasdeu, 
I.C. Litzica şi G.Sp. Radojičić, anume cea a unei singure campanii, termi- 
nată cu bătălia din 17 mai 1395; 3) istoricii care acceptă două sau mai multe 
campanii ale lui Bayezid | împotriva Ţării Româneşti (în toamna lui 1394, 
în primăvara lui 1395 şi, apoi, încă una în toamna lui 1396 sau 1397). Între 
aceste opinii se află şi supoziţia noastră, după care expediţia lui Ba- 
yezid I la nord de Dunăre s-a desfăşurat către sfârşitul verii sau la 
începutul toamnei anului 1395216, 

Problema nu este încă tranşată. Sunt de aşteptat noi documente rele- 
vante, cu valoare de probe indubitabile. Până atunci nu poate fi respinsă 
nici supoziţia privind desfăşurarea a două sau chiar mai multor 
campanii sultanale la nord de Dunăre, aşa cum Bayezid I a făcut şi 
împotriva oponenților săi principali din Anatolia” (p. 77-78). 


Nota 128 care însoţeşte acest fragment şi în care autorul ei încearcă 
să infirme data de 17 mai necesită o discuţie specială, care însă nu-şi gă- 
seşte rostul aici. 

Important de reținut este faptul că şi în cartea din 1991 se păstrează 
succesiunea evenimentelor propusă în textele anterioare, şi care rămâne, 
totuşi, contrară celei atestate de toate documentele de care dispunem: 


„De aceea, trecerea Dunării de către sultan în această primă etapă a 
politicii sale imperiale, consacrată prioritar centralizării forţate a 
Anatoliei, trebuie să fi fost reclamată de o necesitate majoră imediată, 
pe care noi o vedem în noua «cruciadă» pornită de Sigismund de Lu- 
xemburg, prin Țara Românească, începând cu aprilie-mai 1395. 
Tratatul de la Braşov, din 7 martie 1395, încheiat între Mircea şi Sigismund 


26 În nota 126: „Această ipoteză am formulat-o întâia oară în noiembrie 1984, 
într-o comunicare prezentată la sesiunea ştiinţifică a Muzeului de istorie naţio- 
nală şi arheologie din Constanţa, apoi am dezvoltat-o într-o comunicare susținută 
în octombrie 1985, în cadrul Laboratorului de studii otomane de la Universitatea 
din Bucureşti. În sfârşit, ea a văzut lumina tiparului în «Revue Roumaine d'Histoire», 
nr. l-2, ianuarie-iunie, 1986, p. 3-21, precum şi în Marele Mircea voievod, p. 330- 
364”. După cum am văzut, ultima referință nu se adevereşte, din acest volum fiindu-i 
cenzurată. 

a reprezentat un element de bază al programului de cruciadă iniţiat pe scară 
largă de către regele Ungariei. Moartea neașteptată a sotiei sale, regina 
Maria de Anjou, la sfârşitul lunii iunie sau începutul lunii iulie a anu- 
lui 1395 [corect: 17 mai], a pus lui Sigismund problema gravă a însăşi legi- 
timităţii domniei sale în Ungaria, contestată vehement de cumnata sa, re- 
gina Hedwiga a Poloniei. În consecință, regele ungar a fost nevoit să-şi 
tempereze zelul său cruciat şi să nu depăşească linia Dunării. Planul iniţial 
al regelui prevedea ofensiva în Balcani, eventual în corelaţie cu acţiunile 
navale venețiene pe litoralul Greciei şi cu cele ale opoziţiei anatoliene” (p. 
79). 


Autorul îşi menţine şi în 1991 teza că „în variantele târzii ale ana- 
lelor sârbeşti, expediţia lui Bayezid împotriva Ţării Româneşti este 
datată tocmai în această vreme, adică în toamna anului 1394. Proble- 
ma refacerii stăpânirii otomane din Anatolia răvăşită de intervenţia 
lui Timur, era de stringentă actualitate pentru Bayezid, pe când la Du- 
năre nu se profila în acea vreme vreo amenințare serioasă” (p. 80). 

Aceasta înseamnă că deşi admite «supoziţia privind desfăşurarea a 
două sau chiar mai multor campanii la nord de Dunăre, aşa cum Bayezid | a 
făcut şi împotriva oponenților săi principali din Anatolia» persistă în a 
scoate din şirul lor pe cea din octombrie 1394. Şi cum nu este de acord 
nici cu o campanie sultanală în 1397, în care — culmea! — Baiazid ar fi fost 
înfrânt de români, rămâne de văzut care alta ar mai rămâne în discuţie spre a 
fi „două sau chiar mai multe”, afară de aceea din 1395, plasată de dânsul în 
toamnă şi de noi în aprilie-mai. 


„Evenimentele din partea europeană s-au precipitat începând cu anul 
1395, când s-au intensificat atacurile venețiene în bazinul egeean şi au de- 
venit evidente pregătirile de ofensivă cruciată în Balcani ale regelui Unga- 
riei. În aceste împrejurări se pare că a inițiat Bayezid 1 faimoasa «confe- 
rință» de la Serres (Verria), la care a convocat pe toţi vasalii săi creştini, 
pentru a le proba credinţa. Pseudo-Ruhi, transmis de Neşri, arată că, îndată 
după campania de la Kastamonu-Sinop, Bayezid ar fi pornit în grabă, «fără 
a aştepta sosirea primăverii», împotriva «ghiaurilor frânci», care debarca- 
seră pe coastele Rumeliei şi distruseseră o mulțime de locuri, producând o 
mare panică. Cu această ocazie, în ziua de 19 Cemaziyiilahir 796 (21 apri- 
lie), sultanul otoman ar fi ocupat Salonicul. Este vorba aici de atacurile ve- 
neţiene asupra țărmurilor Greciei, săvârşite în timpul desfăşurării campa- 
niei sultanale în nord-vestul Anatoliei, din toamna-iarna anului 1394 sau în 
perioada imediat următoare, adică la începutul anului 1395. Numai că Neşri 

antedatează cu un an evenimentele din acea perioadă, fapt neobservat însă 
de prof. Halil Inalgik, care a pus în evidenţă această informaţie. 

Aşadar, raportat la anul real 797, Salonicul a fost cucerit de Bayezid la 
16 aprilie 1395, după care — potrivit lui Neşri şi a izvorului său de bază, 
Pseudo-Ruhi — sultanul otoman s-a aflat, în fruntea oștilor sale, la Atena, 
apoi la Bursa, pentru ca, la începutul verii lui 1395, să purceadă la un nou 
asediu al Constantinopolului. Este de la sine înțeles că, în lumina acestei 
ştiri, Bayezid nu putea să fie la 17 mai 1395 «la Rovine», oricât de 
«fulger» ar fi fost el. În această ordine de idei, credem că «ghiaurii 
frânci» — împotriva cărora pornise în campanie Bayezid, atunci când îl 
căutase solul lui Miranşah, fapt menționat în scrisoarea amintită a lui 
Timur — nu Sunt alţii decât venețienii şi nu românii lui Mircea cel Bă- 
trân şi oştile lui Sigismund de Luxemburg, cum am presupus mai îna- 
inte. Cu toate acestea documentul în cauză nu poate fi izolat în întregime 
de expediţia sultanului în Ţara Românească, căci atunci când el a fost 
scris (către sfârşitul anului 1395), Timur nu ştia încă nimic despre rezul- 
tatul acestei acțiuni apusene a sultanului, pe care o dorea încununată de 
succes, astfel încât Bayezid să poată coopera cu el împotriva lui Toktamâş, 
aflat atunci în nordul Mării Negre. Or, dacă nu este vorba aici doar de o 
simplă formulă diplomatică, singura cale pentru otomani de ieşire către 
Hoarda de Aur se afla în regiunea gurilor Dunării. 

Dar este sigur că, cel puţin o mare campanie condusă personal de 
Bayezid I împotriva Ţării Româneşti a avut loc. Considerăm că ea s-a 
desfăşurat ca o reacție la acţiunile ofensive ale lui Sigismund (în core- 
laţie cu atacurile venețiene în Marea Egee), indiscutabil şi ale lui Mir- 
cea, din vara anului 1395, probabil după retragerea regelui din Țara 
Românească” (p. 80-81). 


Dacă acest „scenariu” poate ar fi argumentat cu mărturia lui Neşri, el 
este, în schimb, infirmat de absolut tot ceea ce ştim din celelalte iz- 
voare. Şi dacă se invocă, după aceea, „rapoartele ambasadorului Mantovei 
la Buda Paul de Armaninis din 10 decembrie 1395” nu se poate face uitat 
(precum procedează domnia sa ca să-şi poată susține teza) celălalt raport, 
din 28 noiembrie, în care se relata însăşi scrisoarea lui Bayezid, care stabi- 
leşte adevărata succesiune a faptelor! 

Şi din cele scrise mai departe autorul ne apare tributar față de „me- 
toda” aplicată de lungul şir de predecesori: 


„Aşadar, Mircea cel Bătrân a fost nevoit să facă față singur marii lovi- 
turi declanşate de Bayezid |. In acea vreme, Sigismund era confruntat cu 
revolta contestatară a nobilimii din nordul şi apusul regatului, precum şi cu 

atacul cu pretenţii de succesiune al cumnatei sale angevine din Polonia. 
Într-o primă bătălie, desfăşurată probabil „la Rovine” undeva în sud- 
vestul Ţării Româneşti, oştile lui Mircea au obținut o strălucită biru- 
ință. O recunosc chiar cronicile otomane timpurii, contopind însă două 
lupte într-una singură. Apoi, copleșit de forţele otomane şi părăsit de o 
parte a boierimii, Mircea a fost obligat să cedeze (probabil la Argeş) 
tronul rudei sale de sânge Vlad I. 

Înălţat în scaunul domnesc cu ajutorul sultanului, Vlad I a acceptat 
desigur suzeranitatea protectoare a acestuia. În orice caz, până la sfârşi- 
tul scurtei sale domnii, Vlad 1 a rămas duşmanul neîmpăcat al regelui Un- 
gariei. În 1399, Sigismund deplângea insuccesul iniţiativei sale de cruciadă 
din 1395, arătând că „atunci a fost pierdută Valahia şi Dunărea a ajuns în 
stăpânirea duşmanului”. 

Sigismund de Luxemburg exprima aici, de fapt, esenţa politicii regatu- 
lui față de Țara Românească, căreia îi conferise doar rolul şi rostul de bază 
de atac şi bastion de apărare a Ungariei împotriva otomanilor; regele ungar 
nu renunțase câtuşi de puţin la vechile planuri de a-şi subordona în între- 
gime Țara Românească. Numai că, domnii şi boierii români, fiind pe deplin 
conştienţi de aceste obiective ale regalității ungare, au ştiut să le contra- 
careze, promovând cu consecvență și abilitate o politică de echilibru. În- 
tr-o asemenea direcţie s-a înscris soluția aducerii pe tron a lui Vlad, 
în 1395, atunci când presiunea regatului ungar asupra Țării Româ- 
neşti dobândise trăsături agravante, ca şi înlăturarea grabnică a aces- 
tuia (tot de către boierii ţării), după victoria lui Bayezid I la Nicopole, 
în 1396, când a fost marcată o foarte primejdioasă deteriorare a balan- 
tei de forţe dintre puterea otomană şi cea ungară. Aşa se explică şi 
faptul că, până la sfârşitul îndelungatei sale domnii, Mircea nu a mai fost 
confruntat cu defecțiunea boierimii, care l-a susținut, în întregimea ei, în 
toate străduinţele sale îndreptate către combaterea puterii otomane. 

Instalarea lui Vlad I de către sultan şi politica vădit ostilă Ungariei 
promovată de acesta au însemnat, practic, şi o lovitură dată regatului 
ungar, care îşi vedea astfel pierdute poziţiile din Țara Românească şi, în 
consecință, devenea vulnerabil atacului otoman. Sigismund de Luxemburg 
a precipitat pregătirile pentru declanşarea ofensivei generale a lumii creş- 
tine. Marea coaliție europeană constituită era o cruciadă nu numai în for- 
mă, ci şi în conţinut; ea a urmărit eliminarea turcilor din Balcani numai 
pentru a face loc dominației catolice, mai cu seamă a Ungariei. Bătălia 
de la Nicopole (25 septembrie 1396) a reprezentat, de fapt, ciocnirea 
violentă dintre politica expansionistă europeano-catolică şi cea oto- 
mano-islamică. Era pentru prima oară când cele două tendințe se 
loveau direct, într-o confruntare de proporții continentale. 

Cruciații au pierdut bătălia nu numai datorită superiorității tactice a 
turcilor, ci şi din cauză că forța ofensivă otomană era canalizată într-o 
singură direcție politică, pe când cea a coaliției europene era submi- 
nată de diversitate și contradicții. Dezastrul de la Nicopole a marcat, 
de fapt, falimentul întreprinderilor internaționale de tip cruciat. 

Pe de altă parte victoria lui Bayezid I la Nicopole asupra forței unite a 
Europei de atunci a constituit un factor deosebit de important pentru dez- 
voltarea politicii sale de centralizare într-o structură imperială a întregului 
teritoriu euro-asiatic controlat de forțele sale. Marele succes repurtat la 
Nicopole împotriva cruciaților i-a oferit lui Bayezid o bază morală extraor- 
dinară în cadrul lumii islamice, lume care avea încă proaspete în memo- 
ria colectivă distrugerile şi suferințele provocate de cruciade şi cru- 
ciați. 

Dar ambițiile politice ale lui Bayezid au crescut aşa de mult, încât a 
ajuns curând să supraliciteze forţa de care dispunea. Cu alte cuvinte, 
la Nicopole a început numărătoarea inversă pentru colapsul de la An- 
kara. Găsim nimerită aprecierea lui P. Wittek, că succesul lui Bayezid 
la Nicopole se numără printre «victoriile care sunt mai dăunătoare 
decât înfrângerile». 

După Nicopole, Bayezid a reluat cu o energie şi mai mare asaltul asupra 
Constantinopolului, asalt ce fusese întrerupt de atacul cruciat” (p. 81-83. 
Toate sublinierile îmi aparțin). 


Întrucât regăsim aici texte din 1986, şi obiecțiile rămân în vigoare: 
nimic nu dovedeşte că Vlad a fost pus la Argeş de sultan şi nu de regele 
Poloniei, pe care-l desemnează el însuşi în mod explicit drept cel ce l-a pus 
pe tron! Nu avem nicio dovadă că ar fi existat o înțelegere şi cu atât mai 
puțin plata unui tribut de către Vlad, iar momentul când Mircea a fost 
obligat să facă față singur situaţiei dificile provocate de acţiunile otomane 
nu este la Rovine ci în toamna anului 1395, când în adevăr a fost înlă- 
turat şi înlocuit cu Vlad. Dar nu din cauza defecţiunii boierilor (interpre- 
tare tipic marxistă aparţinând lui Barbu Câmpina) ci în contextul mult mai 
complicat şi încă insuficient clarificat, dar reconstituit cu multă probabili- 
tate de A.V. Diţă. 

După Rovine, Sigismund a venit în Ţara Românească şi a luat 
Turnu din mâna garnizoanei lăsată de Bayezid în retragere, nefiind 
însă obligat să-şi întrerupă campania din cauza morţii reginei, pentru sim- 
plul motiv că nu plecase în campanie decât după ce-i însoţise coşciugul 
până la Oradea. Ulterior, ducându-se spre Severin, a intervenit defecțiunea 

din munţii Cernei care i-a despărțit pe cei doi, lăsându-l singur pe Mircea în 
fața coaliţiei anti-ungare formată din Polonia, Moldova şi Imperiul Oto- 
man. Consecințele se cunosc. 

Cât priveşte ambitiile lui Baiazid, am arătat de ce nu P, Wittek este 
confirmat de faptele sale, ci Iulius von Farcas. Dacă asaltul contra Constan- 
tinopolului ar fi atins acum apogeul, rămâne inexplicabilă nereuşita lui 
când nu mai avea în faţă nici un adversar în Europa în stare să i se împotri- 
vească. Însuși faptul că mareşalul Boucicaut a putut cu numai 1.200 de oa- 
meni să-i ajute pe bizantini să facă faţă acestui asalt demonstrează că el nu 
avea nici amploarea şi nici finalitatea unei acțiuni decisive. 

Rămân însă perfect valabile consideraţiile următoare: 


„După dezastrul de la Nicopole, Mircea a înțeles — poate înaintea 
multor principi din timpul său — că împotriva forței otomane trebuie 
luptat cu alte arme și în alte moduri decât se făcuse până atunci. 

Înainte de toate, conducătorii români au realizat faptul că trebuie 
să se bizuie în primul rând pe forțele lor proprii. Occidentul catolic, de 
la care ei aşteptaseră atât de mult, se dovedea nu numai arogant şi 
agresiv față de popoarele ortodoxe din sud-estul Europei, ci şi neputin- 
cios atunci când era pus să acţioneze efectiv împotriva puterii în 
continuă creştere a sultanului otoman. Mircea a înțeles prea bine lecţia 
de la Nicopole. Va lăsa ca moştenire de căpetenie această învățătură. 
Mulţi dintre urmaşii săi vor ține seama de ea, iar cei care o vor ignora 
vor ajunge singuri la aceeaşi concluzie, dar după ce vor fi provocat 
primejdii şi suferinţe fără rost ţării şi locuitorilor ei. 

Pe de altă parte, nici Bayezid I nu a fost doritor să se angajeze 
într-un nou conflict cu Sigismund de Luxemburg și aliaţii acestuia. 

Profitând de deplasarea sultanului în apus şi sperând înfrângerea aces- 
tuia de către cruciați la Nicopole, beiul de Karaman ridicase din nou stea- 
gul său competitor la hegemonia anatoliană. Oprit în ofensiva sa răsări- 
teană de către Kadi Burhaneddin, beiul de Karaman s-a îndreptat asupra 
posesiunilor otomane. Forţele karamanide au ajuns până lângă Bursa şi au 
atacat Ankara, luând prizonier pe beilerbeiul Anatoliei, Timurtaş paşa. Baye- 
zid l a pornit împotriva Karamaniei, cu o puternică armată, cu cea mai mare 
probabilitate în septembrie-octombrie 1397. Beiul de Karaman, Alaeddin 
Ali, a fost înfrânt şi ucis, iar în locul său a fost pus un guvernator otoman. 

Împărtășim opinia lui P.P. Panaitescu care a respins afirmaţia, 
curentă încă în istoriografia noastră, potrivit căreia Bayezid 1 ar fi 
efectuat o nouă expediţie în Ţara Românească, «în septembrie sau 
octombric 1397», ca reacţie faţă de reinstalarea lui Mircea cel Bătrân, 

cu ajutorul lui Ştibor, voievodul Transilvaniei. Fireşte, este foarte posi- 
bil să fi fost acţiuni otomane (nereuşite) de respingere a acestei noi inter- 
venţii ungare în Ţara Românească, însă ele au fost executate de coman- 
danţii de la Dunăre. Totodată, nu este deloc exclus ca Mircea cel Bătrân, 
având în vedere politica defensivă a Ungariei şi lipsa de succes a de- 
mersurilor regale pentru înjghebarea unei noi coaliții generale anti- 
otomane, să fi căutat să păstreze bune raporturi cu sultanul, care, la 
rândul lui, avea nevoie de neutralitatea domnului român pentru sigu- 
ranța hotarului său dunărean” (p. 84-85). 


Am încercat să demonstrez că acesta este momentul încheierii efec- 
tive a unei păci/armistițiu între domnul român şi sultanul Baiazid, şi mi se 
pare că în cele citate mai înainte din cartea profesorului Tahsin Gemil 
găsesc noi şi puternice argumente în favoarea acestei ipoteze. 


Întrucât subcapitolul 4 este şi o reeditare a textului corespunzător din 
Marele Mircea Voievod, nu reținem decât finalul, inedit, aflat sub tutela 
noii comparații (descoperite între timp!) cu Ştefan cel Mare: 


„Domnul român a dispus, deci, de baza politico-militară care i-a 
permis să negocieze şi să impună limite restrictive, cu valoare de 
principii permanent valabile, cadrului de desfăşurare a raporturilor 
româno-otomane. Pacea încheiată de Mircea cel Bătrân cu Mehmed 1 
a dobândit, în perspectiva timpului valenţele reglementării originare a 
relaţiilor ţărilor române cu Poarta Otomană. Mircea cel Bătrân a asi- 
gurat — nu fără sacrificii însă — dăinuirea elementelor fundamentale ale 
fiinţei istorice româneşti. Situaţia avea să se repete la sfârşitul aceluiaşi 
veac XV, în timpul unei alte personalități monumentale ale istoriei româ- 
neşti — Ștefan cel Mare al Moldovei. Ca şi marele său predecesor din 
Țara Românească, Ştefan cel Mare avea să accepte şi el pacea cu sultanul 
într-o vreme de acută criză politică otomană, dar în urma unei îndelungate 
experienţe de lupte duse îndeosebi fără sprijin real din partea vreunei puteri 
creştine a epocii. 

Chiar dacă — aşa cum arată tradiţia istorică internă — aceste tratate 
de pace cu Poarta Otomană au fost încheiate de fiii celor doi mari 
voievozi (Mihail I şi, respectiv, Bogdan al III-lea), rămân temeiurile 
lor de rezultate ale unor lungi şi glorioase domnii, care au garantat 
peste veacuri conservarea permanentă a entității politice, a autono- 
miei administrative şi legislative a individualității teritoriale și a vieții 
spirituale româneşti. 

După moartea lui Mircea cel Bătrân s-a deschis o nouă fază în evoluția 
raporturilor româno-otomane, când factori interni şi externi au concurat la 

întărirea influenţei politice otomane în Țara Românească şi la antrenarea 
Transilvaniei, apoi şi a Moldovei, în aria obiectivelor expansiunii Porții. 
Dar principiul suzeranității sau vasalității limitate şi condiţionate, lă- 
sat moştenire de Mircea cel Bătrân, avea să constituie temeiul politico- 
juridic, niciodată anulat, al întregii evoluţii a raporturilor româno-oto- 
mane” (p. 100-101). 


Este de corectat afirmaţia că „aşa cum arată tradiţia istorică internă 
aceste tratate de pace cu Poarta Otomană au fost încheiate de fiii celor doi 
mari voievozi (Mihail I şi respectiv, Bogdan al III-lea)” fiindcă nicio „tradi- 
ție internă” nu-l pomeneşte pe Mihail. Chiar Mihai Cantacuzino, când a in- 
ventat „capitulațiile” s-a referit la părintele său, şi apoi la Laiotă cel Bătrân. 

„Tradiţia internă” moldovenească nu putuse accepta o realitate care 
nu-l priveşte însă şi pe Mircea cel Mare: că nu fiului, Bogdan, ci părintelui 
Ştefan îi dăduse Mehmed Il documentul descoperit de Aurel Decei în 1945. 
Şi tot marele Ştefan încheiase cu Baiazid II pacea din 1486. 

Prin urmare, ca şi neinspirata paralelă a lui N. Iorga din 1899, care a 


falsificat un secol perspectiva asupra celei mai mari victorii militaro- 


politice româneşti?! Şi această nouă paralelă, izvodită tot de „talentul 


2U Stefan S. Gorovei, Pacea moldo-otomană din 1486, în „Revista de istorie”, 
tom 35, 1982, nr. 7, p. 807-821: „E de la sine înţeles, în aceste condiţii, că nu se mai 
poate pune niciun temei pe așa-zisul testament al lui Ştefan cel Mare: viteazul şi 
prevăzătorul principe nu avea pentru ce să-şi îndemne fiul «să închine țara la turci, 
iar nu la alte neamuri» — cum o va consemna lon Neculce în celebrele sale O sumă de 
cuvinte — pentru că o «închinase» el însuşi” (subl. Şt. Gorovei). „Închinarea” 
Moldovei — adică stabilirea noului ei statut față de Poartă — cu trimiterea 
logofătului Tăutu care, în timpul audienței la marele vizir, şi-ar fi ținut alături 
ciubotele de teamă să nu i le fure careva dintre oamenii aceştia «care vor să aibă tot», 
şi apoi a sorbit cafeaua ca pe vin, se raportă, în chip neîndoielnic la momentul 
1486. Atunci s-a produs „închinarea” Moldovei — inaugurându-se perioada în 
care haraciul va fi «un semn al suzeranității sau protecției otomane», un «semn 
de închinare» şi nu la 1511, 1512 sau 1529, toţi aceşti ani fiind rezultați din 
interpretarea unor confuzii” (p. 820-821). 

În marea monografie din 2005 Princeps omni laude maior. O istorie a lui 
Ștefan cel Mare, apărută la Sfânta Mânăstire Putna şi scoasă împreună cu Maria Mag- 
dalena Szekely, paragraful Încheierea Păcii cu Poarta este la p. 238-248: „Pacea 
moldo-otomană s-a încheiat definitiv în cursul anului 1486, domnul Moldovei rede- 
venind plătitor de haraci (haraggiizar)” (p. 238). Ceea ce nu s-a dovedit şi aproape 
sigur nu se va dovedi vreodată despre Mircea cel Mare. 


2 Şi cronicile sârbe, şi Constantin Filosoful, şi versiunea slavonă a cronicii lui 

poetic” al unor autori, trebuie eliminată, dacă „vrem să fim mai aproape de 
adevăr”, 

Sigur este un singur lucru, şi aici îi dăm deplină dreptate autorului: că 
numai capacitatea de luptă şi respingerea „ofensivei imperiale” a sultanului 
Baiazid | la nord de Dunăre, care a făcut posibilă concentrarea de forțe de la 
Nicopole şi apoi găsirea unui modus vivendi cu învingătorul, a stat la 
originea şi temelia raporturilor absolut unice pe care românii au reuşit să le 
stabilească, pentru o jumătate de mileniu, cu aceia care se vor dovedi, în 
perspectiva istoriei, cei mai cavalereşti adversari şi, în multe, protectori 
reali în fața unora cu adevărat necruțători. Dar pe care „şcoala” făcută în 
cele câteva secole anterioare îi va ajuta să-i învingă, unul după altul. Viito- 
rul va arăta dacă până la sfârşit! 


Chortasmenos şi Philippe de Mézières sunt unanimi în a lega această epocală victorie 
nu numai de numele domnului, ci şi al poporului peste care domnea: „Une autre 
bataille contre les Wallaquiens en laquelle il fu desconfis à plain” îl informa Philippe 
de Mézières pe tatăl contelui Jean de Nevers în cunoscuta epistolă; „a plănuit război 
împotriva românilor, fiind el trufaş şi măreț!” scrie Constantin Filosoful; „s-a îndrep- 
tat asupra românilor lui Mircea voievod” citim în cronica „de la Tismana” pe care 
Moxa o traduce cu „se ridică Baiazit cu turcii spre rumâni”; „porni însuşi sultanul 
Baiazid Ildirim spre Dunăre împotriva lui Mircea Voievodul românilor. Și a fost 
înfrânt de către români” scrie şi cronica scurtă postbizantină din secolul al XVI-lea, 
iar un copist român de la 1770 al Cronicii Româneşti a lui Gheorghe Brancovici 
transcrie cu mândrie, înflorind de la el textul: „Leat 6903. Domnul Mircea, voevodul 
Țării Munteneşti împreună cu rumânii au bătut pre împăratul turcesc la Rovine şi 
atâta i-au znopit pre turci, cât n-au fost mai pomenit nici ei războiu groaznic ca acela; 
că să vărsară sângele ostaşilor pre câmpi până deasupra de chişăţile cailor”. 


29 Pentru afirmaţia „Aşa-zisa «marea campanie» otomană din 1420, în realitate 
nu credem că a depăşit cadrul restrâns al unor intervenţii, eventual coordonate, ale 
beilor de la Dunăre în sprijinul lui Radu şi a facțiunii boiereşti care îl susținea pe 
acesta”, vezi Virgil Ciocâltan, Competiția pentru controlul Dunării Inferioare (1412- 
1420 (11), în „Revista de istorie”, XXXV, 1982, nr. 11, p. 1198-1202 şi A.V. Diţă, op. 
cit., p. 453-457. Personal mă abţin de la orice comentariu. 

CONCLUZII 


Chiar dacă înnăscuta noastră smerenie creştină îndeamnă la reţinere 
în fața superlativelor de care s-a învrednicit marele domn al Ţării Româ- 
neşti de la aliaţi şi adversari deopotrivă, suntem pe deplin îndreptăţiți să 
vedem în Mircea I Basarab una dintre marile personalități ale timpului său, 
care n-a dus lipsă de aşa ceva. Spre deosebire însă de regele-împărat Sigis- 
mund de Luxemburg, de sultanul Baiazid I „Imperator Thurcorum”, de 
regele Vladislav Jagietto sau de Ioan Fără Frică, ducele Burgundiei, şi fiul 
său Jean de Nevers, numai domnul român a rămas, în epoca modernă, în 
afara cărții numite „Istoria universală” sau măcar „Istoria Europei”, unde-l 
aşezaseră contemporanii şi memoria creştinilor din sudul Dunării, a otoma- 
nilor şi a unor renascentişti iluştri, precum Leunclavius şi Johann Tri- 
themius. 

Unde-l aşezaseră și ai săi, timp de trei secole, de la traducerea slavonă 
a lui loan Chortasmenos cu monumentul ridicat victoriei românilor asupra 
sultanului Baiazid în cea mai expresivă cronică a tragediei creştinătăţii 
balcanice, la Mihail Moxa, autorul versiunii ei româneşti, şi la Matei 
Basarab, cel care ne-a lăsat prima mărturie despre supranumele „cel Mare”. 
În vremea acestuia a fost alcătuită şi Cronica Țării Româneşti, cu cele 
numai câteva rânduri, dar vibrând de veneraţia neamului său pentru cel 
care-l făcuse pe sultanul Baiazid să părăsească pământul românesc „tre- 
când Dunărea fără vad”. 

A trebuit să vină „epoca fanarioților” cu cronicarul lui Nicolae 
Mavrocordat; cu bine intenţionatul patriot, dar pentru care interesul politic 
imediat prima asupra adevărului istoric, Mihai Cantacuzino, şi cu tot bine 
intenţionatul, dar din nefericire grabnicul în fabricarea de documente in- 
existente, Dionisie Fotino, pentru ca toată această moştenire de trei secole, 
autohtonă și europeană, să fie schimbată pe un set de neadevăruri. Începând 
cu însuşi „pseudonimul” cel Bătrân lipit la numele său de Radu Popescu, 
la începutul secolului al XVIII-lea, şi culminând cu fabricarea de către Dio- 
nisie Fotino, în 1818, a actului de închinare către sultanul Baiazid. 

Ca un bulgăre de zăpadă rostogolit la vale, acest set de invenții a 
crescut până la a deveni un morman uriaş, de care nu s-a mai putut vedea 
chipul real al domnului, şi care s-a aşezat peste pagina scrisă de el şi de 
neamul său în istoria universală. 

De 23 de ani, câţiva inşi şi-au luat asupra lor să înlăture acest mor- 
man, în timp ce alții s-au angajat, ca într-o nouă „epocă a fanarioţilor” să-l 
salveze şi chiar ssl sporească, Ne aflăm încă pe baricade, fiecare pentru 
cauza pe care Ssa angajat să o slujească. 

Volumul de față dă mărturie şi de unii şi de alţii. Ca editor al lui şi 
autor al celor mai multe pagini, dar mai presus de toate ca norocos 
beneficiar al unor admirabili commilitoni, cred că sunt în drept să închei 
această descindere în bolgiile unej istoriografii din păcate m cu prea puţine 
excepții m mai degrabă vinovată față de Mircea cel Mare (deposedat, acum 
ostentativ, chiar şi de acest supranume, în favoarea celui părăsit până la 
urmă chiar şi de cel care l-a impus în istoriografia noastră de peste un secol) 
aşternând apăsat, fără nicio şovăire în cuget şi condei, adevărurile pe care 
sunt convins că, împreună, le-am pus în locul atâtor inepții. 

Primul — că domnul Țării Româneşti a fost întrsadevăr, aşa cum l-au 
recunoscut contemporanii şi câteva secole posteritatea, unul din persona- 
jele cu rol hotărâtor, cel puţin în două momente, atât în istoria Europei 
creştine cât şi într-a Imperiului Otoman născând. 

Reuşind să câştige, la 17 mai 1395, confruntarea cu cel mai mare 
conducător de până atunci al turcilor otomani, el a imprimat întregii istorii a 
Sud-Estului european o direcție soldată cu păstrarea românități] nord-dună- 
rene, din Ţara Românească, Moldova şi Transilvania deopotrivă, în afara 
statutului impus de imperiul de sorginte asiatică întregii Peninsule Bal- 
canice (cu excepţia Raguzei), iar din 1541 şi Regatului Ungariei, în partea 
care i-a revenit după împărțirea lui cu Imperiul Habsburgic rival şi 
concurent. 

Existenţa neîntreruptă, la nordul Dunării, a spaţiului românesc extra 
şi intra carpatic sustras administraţiei otomane va juca timp de o jumătate 
de mileniu rolul de placă turnantă a rezistenței în faţa „Turcocraţiei”, iar 
după aceea şi în fața înlocuitorilor ei m cele două imperii creştine de la Apus 
şi Răsărit. Supraviețuirea şi continuitatea ungară după 1541, ca şi întreaga 
renaştere modernă a grecilor, sârbilor şi bulgarilor, precum şi faptul că 
aceştia n-au schimbat de stăpân, înlocuind semiluna cu vulturii imperiali 
catolici şi pravoslavnici, este în mai mare şi mai mică măsură datoare aces- 
tui spațiu nord-dunărean, al cărui „destin” a fost hotărât de Mircea cel 
Mare. 

Reuşind mână-n mână cu marele său contemporan şi aliat, Sigismund 

de Luxemburg — una dintre cele mai importante personalităţi ale întregului 
Ev Mediu apusean — să bareze drumul celui ce-şi dorise „din pristolul de la 
Roma să dea calului ovăz” şi să facă din Cetatea eternă capitala noului 
imperiu înscris de el pe harta politică a Europei pentru o jumătate de 
mileniu, domnul românilor a jucat cel mai important rol de „istorie 
universală” revenit neamului său în Evul Mediu şi în zorii epocii mo- 
derne, asigurând astfel condiţiile pentru înflorirea Renaşterii italie- 
ne, al cărei ceas de pe urmă ar fi bătut, altfel, la sfârşitul veacului al 
XIV-lea, ca al culturii bulgare. 

Cei numai || ani dintr-o jumătate de mileniu în care noul imperiu ce 
va deveni tricontinental, asemenea celui roman şi bizantin, s-a aflat în 
dificultate după înfrângerea de la Ankara, i-au permis lui Mircea cel Mare o 
performanţă demnă de o „Guinness Book” a istoriei universale: să pună pe 
tron un Sultan. 

Că Mircea n-a fost nicio clipă vasal ori tributar al Imperiului Otoman, 
ceea ce nu exclude o pace cu Baiazid, amândoi cântărindu-se fără greşeală 
unul pe altul, rămâne deocamdată cel mai prețios ajutor dat adevărului de 
către străluciți noştri osmanişti. În măsura în care şi dânşii s-au putut 
sustrage de la propriile tributuri plătite „tradiţiei! 

Că n-a apărut la Braşov la 7 martie 1395 ca un „Fluchtling” cum l-a 
decretat în 1884 Alfons Huber şi-l mai socotesc încă până astăzi destui, este 
acum cu neputinţă de a mai pune în discuție. Afară de cazul că se va 
descoperi pentru istorie altă muză decât Clio. Ceea ce — după cum s-a văzut 
din plin — este totuşi foarte posibil. 


Dar opera sa majoră, şi care durează încă, după aproape şase secole de 
când a fost culcat în sarcofagul de modă occidentală de la Cozia?% (cum tot 
în chip de cruciat apusean s-a dorit reprezentat în tabloul votiv) trebuie 
căutată în aşezarea întregii vieți a neamului său pe o temelie de pe care n-a 
mai putut fi doborât, oricâte furtuni ale istoriei i-a fost dat să înfrunte: pe 
stânca tare a Evangheliei. 

Cea mai mare biruinţă, în contemporaneitate şi posteritate, a lui Mir- 
cea I Basarab a fost înfăptuirea ORTODOXIEI LUPTĂTOARE şi tran- 
sformarea ei în ORTODOXIE BIRUITOARE, într-un moment când înce- 
puse a fi îngenuncheată şi acoperită, la sud de Dunăre, de diluviul otoman 


2% Virgil Drăghiceanu, Mormântul lui Mircea-vodă cel Bătrân, în „Buletinul 
Comisiei monumentelor istorice”, XXIV, 1931, fasc. 61, p. 3-24. 

care a culcat la pământ — pentru secole — trei mari culturi: a Bizanțului, a 
Bulgariei şi a Serbiei medievale. 

În contrast cu ceea ce începuse a se petrece în imediata noastră veci- 
nătate, cultura română apare pe harta culturală a Europei chiar în timpul 
domniei lui Mircea cel Mare, iar primul ei monument ajuns până la noi este 
Tetraevanghelul cu miniaturi al Sfântului Nicodim de la Tismana. Acea 
Tismană care, alături de Cozia, a beneficiat de cea mai aleasă grijă din 
partea domnului. Aici presupune Dumitru Năstase că s-a realizat şi versi- 
unea slavonă a istoriei greceşti a lui loan Chortasmenos. 

Tot din timpul lui Mircea cel Mare este şi alt manuscris ce a reuşit să 
străbată secolele unei frământate istorii, precum şi primul autor român 
original, cu nume cunoscut şi o răspândire „internaţională” (în toată lumea 
slavă de tradiţie bizantină şi confesiune ortodoxă) care s-a numit pe sine 
„Filotei Monahul, fost logofăt al lui Mircea Voievod”?!. 

Biserica Ortodoxă Română a devenit astfel generatoarea culturii ro- 
mâne (primii cărturari şi autori de scrieri originale aparținându-i) începând 
din timpul şi datorită domniei lui Mircea cel Mare. Tot lui îi va datora şi 
calitatea de cea mai veche şi cu existență neîntreruptă instituție din 
istoria neamului românesc. 

Istoricii arhitecturii noastre religioase au socotit în unanimitate Cozia 
„arhetipul” întregii sale dezvoltări de la sud de Carpaţi. 

Acolo însă unde Biserica Ortodoxă Română va crea prima noastră 
„epocă” de cultură şi va da întâiul nume românesc din istoria culturii 
europene — pe cărturarul, caligraful şi miniaturistul Gavriil monahul de la 
mânăstirea Neamţ — va fi în Moldova lui Alexandru cel Bun. Aici se vor 
aduce comorile culturale bizantino-slave salvate temporar în Bizanțul 
ultimei jumătăţi de secol a existenței sale. Dar nici de acest Bizanţ şi nici de 
domnia lui Alexandru cel Bun, cu reluarea legăturilor bisericeşti cu Bi- 
zanţul, cu consecinţele ei culturale, n-am fi putut vorbi fără existenţa şi 
lucrarea de război şi pace a lui Mircea cel Mare. 


1 Emil Turdeanu, Un manuscris religios din timpul lui Mircea cel Bătrân, în 
volumul Oameni şi cărți de altădată. Ediţie îngrijită de Ştefan S. Gorovei şi Maria 
Magdalena Székely. Note complementare, traduceri şi prefaţă de Ştefan S. Gorovei, 
Bucureşti, Editura Enciclopedică, 1997. De acelaşi: Les premieres écrivains reli- 
gieux en Valachie: | 'hegoumene Nicodème de Tismana et le moine Philothee, în 
„Revue des Etudes Roumaines”, I, 1954, p. 114-144 şi în volumul Etudes de litté- 
rature Roumaine et d'écrits slaves et grecs des principautes roumaines, Leiden, E.S. 
Brill, 1985, 

El rămâne mereu izvorul de viață românească la scara istorică și 
culturală europeană, creatorul „stilului” nostru în istorie, genial intuit şi pus 
în gura voievodului de Mihail Eminescu. 

A ne regăsi, în vâltoarea unei contemporaneități cu mult mai com- 
plexe şi mai primejdioase decât aceea căreia a trebuit să-i facă faţă el, pre- 
supune şi ne obligă să mergem în faţa icoanei sale de la Cozia şi să-i cerem 
sfatul şi ocrotirea din cerul unde s-a dus şi de unde ne veghează de 591 de 
ani. i 

Fiindcă mai presus chiar decât slujitorul capital al neamului său, 
Mircea cel Mare a fost slujitorul Sfintei Treimi, căreia i-a închinat Cozia, şi 
rugătorul Maicii Domnului, căreia în tabloul votiv îi încredințează, ne- 
clintit, de şase secole, această ctitorie epocală. 

El a trăit de bună seamă — cum a ținut să o spună la reînhumarea din 
1938 părintele academician Niculae M. Popescu — cu convingerea nestră- 
mutată că puterea de a fi ceea ce a fost, pentru neamul său şi pentru lumea 
Europei creştine, i-a venit de acolo, de la Sfânta Treime şi de la Maica 
Domnului. 

Biruinţa sa, neştirbită de nimeni şi de nimic până la ultima su- 
flare, este în acelaşi timp şi semnul că a fost unul dintre aleşi, dintre cei 
asistați în lucrarea lor pământească de Creatorul firii întregi şi a neamului 
omenesc. 

Tot ceea ce a fost și a înfăptuit Mircea cel Mare rămâne viu, a stră- 
bătut şi întemeiat secolele, şi continuă să fie minunea lui Dumnezeu cu noi, 
care luminează de acolo, de la Cozia cea înzestrată de Pronie de atâtea ori, 
şi până astăzi, cu cei mai vrednici să-i poarte de grijă. 

A venit ceasul să scoatem aceste adevăruri de sub obrocul care le-a 
acoperit atâta amar de vreme. 

DOUĂ NOI CONTESTĂRI ALE VICTORIEI 
ROMÂNEŞTI DIN 17 MAI 1395 


Dacă istoriografia românească s-a arătat dispusă, în cazul otomanilor, 
să-i atribuie domnului Ţării Româneşti Mircea cel Mare vasalități, tributuri 
şi închinări pentru care nu s-a dat în lături să fabrice chiar „tratate” inexis- 
tente, şi dacă în privinţa relaţiilor cu regele Vladislav Jagiełło documentele 
cele mai autentice, păstrate cu grijă în arhivele polone, făceau imposibilă 
orice altă interpretare decât a unei depline egalități între parteneri, lucrurile 
au stat cu totul altfel în privinţa relaţiilor cu cel mai important „partener de 
istorie” al domnului român: regele Sigismund de Luxemburg. Natura rela- 
țiilor dintre cei doi n-a făcut până de curând obiectul unor studii de am- 
ploarea celor de care au beneficiat relațiile româno-otomane. Absența 
oricărui alt act în afara de ceea ce s-a numit — închizând ochii la realitate — 
„tratatul de alianță de la Braşov” precum şi desăvârşita absenţă din istoria 
lui Mircea cel Mare a unui moment de felul celui trăit de Ştefan cel Mare la 
Kolomeea, a creat o foarte largă marje de interpretare, de la negarea orică- 
rui raport vasalic între marele domn şi Sigismund de Luxemburg, la recu- 
noaşterea, dar în limite foarte restrânse, a existenței acestui gen de raporturi 
între cei doi colaboratori la scrierea unui întreg capitol de istorie universală. 

Acestei situaţii şi-a asumat misiunea de a-i pune capăt istoricul Ma- 
rius Diaconescu, prin amplul articol cu titlu programatic The relations of 
Vassalage between Sigismund of Luxemburg, king of Hungary, and Mir- 
cea the Old, Voievode of Wallachia apărut în „Mediaevalia Transilva- 
nica”, tom II, 1998, nr. 2, p. 245-282, articol în care, spre a recupera timpul 
pierdut şi a compensa pe cale deductivă absența dovezilor categorice, 

autorul crede că poate identifica şi propune aproape o duzină de momente 
în care domnul Ţării Româneşti s-a dus să-i presteze omagiul vasalic rege- 
lui Sigismund. 

Nu este în intenția noastră să punem în discuţie articolul din acest 
punct de vedere, lăsând s-o facă cercetătorii viitori, care vor trebui să ia pro- 
blema de la capăt. Dar credem că şi aceştia vor ajunge, până la urmă, la 
concluzia formulată acum 23 de ani de profesorul loan Aurel Pop, unul 
dintre membrii de azi ai „Comitetului de redacţie” al valoroasei publicații 
editate de Muzeul Judeţean Satu Mare: „Deși integrat, conform mentali- 
tății vremii, în sistemul raporturilor feudalo-vasalice dintre state (ne refe- 
rim cu precădere, la relaţiile cu regele Ungariei) Mircea cel Mare s-a so- 
cotit pe sine şi a fost mereu stăpânul unei țări independente, suzeranitatea 
maghiară manifestată prin palide atribute, mai ales formale, nu l-a îm- 
piedicat niciodată pe voievodul român să întrebuințeze în toate docu- 
mentele solemne pe care le-a emis (Și s-au păstrat până astăzi) marca 
suveranității”. 

În cuprinsul articolului din „Mediaevalia Transilvanica” a doua secți- 
une dintre cele patru, intitulată 2. Mircea the Old and the Anti-Otoman 
Strategy of Sigismund of Luxemburg, şi care acoperă nu mai puţin de 19 
pagini (252-270), adică exact tot atâtea cât restul celorlalte trei secțiuni. (1. 
Introduction, 1 pagini = 245-251, 3. Sigismund 's Suzerainty over Mircea 
the Old — Theory and Practice, 10 pagini şi 9 rânduri = 271-281; 4. Conclu- 
sions, 2 pagini = 281-282) nu priveşte însă raporturile feudale, ci încearcă 
din nou să acrediteze şi argumenteze dată de 10 octombrie 1394 pentru 
confruntarea româno-otomană, cu excluderea lui „17 mai” şi a unei bătălii 
care ar fi avut loc la această dată. Dar cu afirmarea, fără echivoc, a victoriei 
sultanului Baiazid asupra domnului român. 

Pentru prima oară, așadar, în limba de cea mai mare circulaţie astăzi, 
lumea ştiinţifică internațională primeşte din țara noastră şi de la un nativ 
român „informaţia” că acel eveniment prezentat ca o victorie epocală de 
atâtea izvoare strict contemporane, sau foarte apropiate de el, a fost în 
realitate nu una a domnului Ţării Româneşti ci, dimpotrivă, a sultanului 
Baiazid! 

Ce-i drept, trebuie să recunoaştem că gestul nu este o premieră: el 


' Stăpânirea lui Mircea în Transilvania, în „Revista de istorie”, 1986, nr. 7, p. 
685. 

vine la opt decenii după ce acelaşi lucru îl făcuse N. Iorga, într-o altă limbă, 
pe atunci tot atât de prestigioasă şi răspândită, în cea mai celebră Istorie a 
Imperiului Otoman apărută în secolul trecut: Geschichte des Osmanischen 
Reiches. Nach den Quellen dargestăllt, |. Gotha, 1908, p. 276. 

Cum afirmarea şi demonstrarea unui adevăr „care nu este în dauna 
noastră” (ca să-l cităm chiar pe marele istoric, dar inversându-i spusa) ci 
dimpotrivă, n-a devenit încă un delict de les-europenitate, şi cum să-l afir- 
me şi să-l apere mai ţine încă de datoria elementară a celor care — respec- 
tând principiul maiorescian şi eminescian „patriotism în limitele adevăru- 
lui” — sunt convinşi de realitatea acestui adevăr, ne-am hotărât să revenim 
alături în ceea ce — după cum se vede ~ nu a încetat să fie „bătălia pentru Ro- 
vine”. Numai că ea n-a ținut „şapte zile” (după o ultimă inovaţie istorio- 
grafică de care ne vom ocupa în a doua parte), ci ţine de aproape un sfert de 
veac! 

Întrucât articolul a apăruț într-o publicaţie nu uşor accesibilă şi într-o 
limbă care n-a devenit încă ceea ce a fost latina populară pentru strămoşii 
noştri daci, vom refraduce textul englez, ca să-l facem de două ori accesibil 
cititorilor volumului de față. Dar, ca şi în altă ocazie, vom reproduce şi din 
versiunea engleză, ori de câte ori vom dori să evităm bănuiala de modi- 
ficare, prin această traducere, a ideilor exprimate de autor. Toate subli- 
nierile ne aparțin. 

Prin urmare, pentru istoricul Marius Diaconescu (p. 255-257) 


„Cel mai important episod din istoria relaţiilor româno-turce din 
această perioadă este campania militară a sultanului Baiazid I în Țara 
Românească şi lupta numită «de la Rovine». Importanța evenimentului 
este direct proporţională cu controversele istoriografice despre locul exact 
şi data evenimentului. În mod curent, campania sultanului este datată fie în 
octombrie 1394, fie în mai 1395. 

Istoricii care resping versiunea octombrie 1394 par să ignore complet 
documentele latineşti!!! (seem to ignore completely the Latin documents!!!). 
Potrivit Cronicii ungurești (According, to the Hungarian Chronicle), după 
ce a fost alungat de Vlad (cronicarul confundă pe Vlad cu Dan) cu ajutorul 
turcilor, Mircea a cerut ajutorul regelui Sigismund pentru a-şi recâștiga 
tronul. Regele a trimis un corp de oaste condus de banul István Losonczi în 
Valahia ca să-i redea domnia lui Mircea (to restore Mircea's rule). 

Eroarea de cronologie a cronicarului (care datează evenimentul în 
1420) este îndreptată de un document prin care la 6 aprilie 1395 regele 
Sigismund ordonă magistrului Gregorius de Beclean să pornească imediat 

împreună cu armata trimisă în Valahia sub comanda ex-banului, şi să aibă 
grijă de desfăşurarea şi echiparea trupelor. 

Pentru această campanie există şi o informare suplimentară ce poate fi 
găsită în cronica mânăstirii Saint-Denys. 

În concluzie (to sum up) campania ungară din aprilie 1395 se aşează/ 
îşi găseşte locul (took place) numai ca o consecință a campaniei militare 
otomane care a reuşit să-l detroneze pe Mircea (which had succeeded in 
dethroning Mircea) şi să-l înlocuiască cu Vlad, un domn mai supus (a 
more submissive ruler). 

Un alt argument în favoarea datei menționate mai sus pentru eveni- 
ment este mobilizarea armatei ungare conduse de către regele însuşi în 
vara (în the summer) lui 1394 şi apropierea ei de Valahia, 

O analiză comprehensivă a izvoarelor cronologice demne de încrederea 
(mă refer aici în special la cel latinesc) [a comprehensive analysis of the 
chronological safe sources (we refer here mainly to the Latin ones)], dove- 
deşte mai presus de îndoială (beyond doubt) că şi lupta de la Rovine şi 
campania sultanului în Valahia se plasează în toamna anului 1394 
(took place in the autumn of 1394) şi nu în primăvara anului 1395. 

Într-adevăr, desfăşurarea ulterioară a evenimentelor face vădită situarea 
campaniei militare otomane în Valahia în toamna lui 1394 şi a bătăliei de la 
Rovine la 10 octombrie 1394, unde o aşează cronicile sârbeşti (the sub- 
sequent unfolding of the events make evident that the Ottoman military 
campaign in Wallachia took place in the autumn of 1394, and the battle of 
Rovine on October 10%, as the Serbian chronicles put it). 

Incursiunea lui Baiazid I în Valahia nu a avut intenţii represive; a fost 
doar o parte din strategia imperială care urmărea să țină sub control tendin- 
tele expansioniste ale unora din teritoriile cucerite (was not meant to be 
repressive — it was merely a part of the imperial strategy meant to bring 
under control the expansionist tendency of some of the conquered ter- 
ritories). Mircea s-a dovedit a fi un vecin supărător (a troublesome neigh- 
bour), de aceea, în 1393, după ce au cucerit şi s-au aşezat de-a lungul 
malurilor Dunării, turcii au dorit să-şi consolideze poziţia. 

Cronicile turceşti recunosc caracterul dificil şi rezultatul neclar al luptei 
de la Rovine (the Turkish chronicles acknowledged the difficult character 
and the uncertain outcome of the battle of Rovine), dând loc liber (giving 
way) la interpretări exagerate din partea anumitor istoriografi, Aceşti 
istorici uită în permanență că a fi câştigător într-o bătălie nu înseamnă 
în mod necesar şi a câştiga războiul (These historians are continually 
forgetting that winning a battle does not necessarily mean winning the 
war). Este de aceea în cel mai înalt grad recomandabil (highly reco- 

mwmendable) ca să se respecte proporţiile (that proportions should be 
kept). 

Evenimentele care au urmat (subsequent events) confirmă dincolo 
de orice îndoială (beyond any doubt) pe adevărații câştigători, care sunt 
turcii (the true winners, i. e. the Turks). Cu ajutorul unor boieri, ei au 
instalat pe tron pe Vlad „Uzurpatorul” aşa cum îl numesc istoricii. 
Acesta, noul voievod, şi nu Mircea a fost primul care a plătit tribut şi a 
făgăduit/jurat credință sultanului! (was the first to pay tribute and 
pledge fidelity to the sultan!). 

Alungat de turci (banned by the Turks) [dar] susținut de unii boieri, 
Mircea a mers în Transilvania, cel mai probabil (most probably) pe 
domeniul său din Țara Făgărașului. Este destul de probabil (It is rather 
probable) că între timp au avut loc conflicte interne în anumite locuri ale 
Valahiei (in certain areas of Wallachia)” — scrie autorul cu referință la arti- 
colul lui Octavian Iliescu din 1988. 


Se poate urmări, cu uşurinţă, din cele de mai sus, modul în care şi 
istoricul Marius Diaconescu este obligat, din momentul opțiunii pentru 
datarea campaniei sultanului Baiazid | în toamna anului 1394 şi a luptei de 
la Rovine în 70 octombrie 1394 să tragă după sine întregul lanţ făurit în 
urmă cu un secol de C. Irecek, N. Iorga şi Dimitre Onciul. Dar nu mai ad- 
mite — ca ultimul — măcar o bătălie victorioasă (dictonul folosit spre a-i tem- 
pera pe adepţii victoriei nu înseamnă admiterea ei) ci vede (ca N. Iorga şi 
Octavian Iliescu) cel mult una „sans lendemain”, întrucât acest „lende- 
main” a însemnat tocmai confirmarea suitanului drept „câştigător al 
războiului”. 

Desigur, o alternativă la acest scenariu „tradiţional” ar fi fost să 
accepte (prin absurd!) pe cel inventat de acei istorici care au decretat exis- 
tenţa a două mari victorii: prima, la 10 octombrie 1394, care l-ar fi înfuriat 
aşa de tare pe Baiazid, încât l-a făcut să revină anul următor, dar ca să mai 
fie bătut odată, în 17 mai 1395! 

Mai rămânea totuşi una, pe care însă a refuzat-o: să accepte adevărul 
că a fost o singură mare campanie, în primăvara anului 1395, încheiată 
cu victoria categorică a românilor lui Mircea cel Mare — aceea de la 
„Rovine” sau „pe Argeş” — şi că „episodul” cu Vlad I va avea loc abia în 
toamna anului 1395, după ce se terminase atât campania sultanului cât şi 
cea a regelui Sigismund la Turnu, urmată de incidentul petrecut în Munţii 
Cernei între cei doi aliați de la Braşov. 

Optând însă pentru prima reprezentare a evenimentelor, autorul şi-a 
expus automat „scenariul” pe care ni-l propune, şi al cărui final (nu spu- 
nem a cărui finalitate!) este declararea sultanului Baiazid învingător în 
războiul cu Mircea cel Mare şi cu românii, aceloraşi obiecţii ca şi cele 
aduse predecesorilor: 

1. Condiţia lui Mircea cel Mare la Braşov, la 7 martie 1395, exclude 
ipoteza înlăturării lui de pe tron în octombrie 1394 şi înlocuirea cu 
Vlad, adică cele două elemente ale „scenariului” fără de care acesta cade, 

2. Imposibilitatea ca sultanul să se fi aflat în acelaşi timp în Anatolia, 
cum îl demonstrează domnul Tahsin Gemil, şi în Ţara Românească (vezi p. 
507 din acest volum). 

Este adevărat că distinsul osmanist a folosit acelaşi argument şi 
pentru a respinge data de 17 mai 1395 (dânsul propunând sfârşitul verii- 
toamna lui 13951), când sultanul s-ar fi aflat lângă Atena doar cu câteva zile 
înainte, şi nu putea ajunge în Ţara Românească, oricât de „Fulger” era, 
într-un timp atât de scurt (vezi p. 530 din volumul de faţă). Dar de data asta 
el nu mai poate fi combătut cu texte absolut concludente şi emanând chiar 
de la cei doi protagonişti, care, acolo, anula mărturia unicului izvor otoman 
invocat — cronicarul Neşri — mai târziu cu o jumătate de secol! 

3. Caracterul fictiv al datei de 70 octombrie, adăugată de un copist, la 
peste două secole de la evenimentul pe care pretinde că-l datează! 

De altfel, propunându-şi tot anularea victoriei româneşti în fa- 
voarea sultanului Baiazid, peste cinci ani alt istoric va abandona Z0 oc- 
tombrie 1394 şi va construi „scenariul” său în jurul datei de 17 mai 
1395! 


În privinţa manevrelor oştii ungurești conduse de Sigismund în 
vecinătatea Țării Româneşti, pusă în relație de cauză şi efect cu expediția 
sultanului, argumentul cade din moment ce e greu de înțeles de ce regele ar 
fi asistat, fără a interveni, la învingerea românilor şi a domnului lor, ca peste 
secole trupele sovietice la porţile Varşoviei în timpul răscoalei din ghetou. 
Dar cade mai ales fiindcă nu se mai poate explica scrisoarea din aprilie 
1395, invocată chiar de domnia sa pentru corectarea datei fanteziste 
1420 din cronica lui Thuroczi. Ce rost avea trimiterea lui Ștefan de 
Losoncz şi a lui Francisc Bubek abia în aprilie 1395, pentru a lua parte la 
nişte evenimente petrecute în octombrie 1394?! Gestul regelui se explică 
doar în contextul istoric real: o măsură imediată, luată sub presiunea cam- 

paniei declanşate de sultan în primăvara lui 1395, măsură după care însuşi 
Sigismund va veni cu armata regală, dar va ajunge abia după bătălia de la 
Rovine şi plecarea sultanului peste Dunăre. El va reproşa celor ce au 
întârziat cu o mobilizare mai substanţială şi mai rapidă, că din acestă cauză 
şi-a pierdut viața Ştefan de Losoncz. Nu-l pomeneşte însă şi pe Francisk 
Bubek, nominalizat în scrisoarea către magistrul Grigore de Beclean, 
deoarece acesta a scăpat cu viaţă şi-l găsim între martorii diplomei date la 8 
decembrie 1397 lui Ştibor, voievodul Transilvaniei. 

Cât priveşte presupusa mărturie a Cronicii de la Saint-Denys în 
favoarea expediției lui Ştefan de Losoncz (al cărui nume acolo nu apare 
niciodată), în recenzia la cartea lui P.P. Panaitescu despre Mircea cel 
Bătrân apărută în 1944, Constantin C. Giurescu a demonstrat că este 
vorba, în realitate, de două lucruri total diferite: aici, de o expediţie ce 
precede cu două luni sosirea armatei regale, la sfârşitul lui iunie — începutul 
lui iulie 1395 (deci nu era o avangardă), iar acolo e vorba de avangarda în 
sensul exact al cuvântului, aceea care fusese trimisă în fața grosului armatei 
regale?. De altfel, cititorii se pot convinge singuri de aceasta, întrucât între- 
gul pasaj din Cronica de la Saint-Denys în care este relatată istoria „celor 
400 de bărbaţi” trimişi de rege spre a recunoaşte terenul, dar fiind surprinşi 
şi omorâţi de inamic, se află atât în original cât şi în traducere românească, 
la paginile 69-72 din volumul de față. 

Că istoricul Marius Diaconescu vădeşte acelaşi mod de folosire a 
izvoarelor ca şi commilitonii domniei sale Fmanuel Antoche şi Dan loan 
Mureşan se vede cu ochiul liber şi din cazul pe care-l face despre cronica lui 
Janoş Thuroczi. 

Că „istoricii care resping versiunea octombrie 1394 par să ignore 
complet documentele latinești” (prin care dânsul înţelege exclusiv cronica 
lui Thuroczi) este o afirmaţie neconformă cu realitatea, se poate dovedi 
imediat: ambele pasaje din Cronica ungară la care se referă domnia sa şi le 
ia ca izvor de bază pentru scenariul propus şi legat de data de 10 octombrie 
1394, sunt reproduse în original şi însoţite de traduceri de către Alexandru 
V. Diţă, prima oară în 1995, în lucrarea sa „/Fuga” şi „restaurarea ” lui 
Mircea cel Mare, între realitatea istorică medievală şi ficţiunea istorio- 
grafică modernă, Bucureşti, Editura Roza Vânturilor, 1995, p. 87-89 (tra- 

2 


Constantin C. Giurescu, În legătură cu Mircea cel Bătrân, în „Revista istorică 
română”, XV, 1945, fasc. IV, p. 426. 

ducerile la p. 46-47 şi 48) şi a doua oară în teza de doctorat Mircea cel Mare 
— între realitatea medievală şi ficțiunea istoriografică modernă, Bucureşti, 
Editura Publiferom, 2000. 

Iată, reproduse integral în traducere, cele două pasaje din Johannes de 
Thurocz (János Thuróczi) unul din cronicarii de curte ai regelui Matia 
Corvin, panegirist al tatălui său, Iancu de Hunedoara, şi al fiului, a cărui 
operă s-a tipărit în 1488 la Augsburg şi Olomouţ „fără îndoială din ordinul 
regelui”. „În timp ce prima parte a operei se sprijină în întregime pe cronici, 
în cea de a doua autorul aduce o notă personală în istorisirea domniei lui 
Sigismund, a regentului [Iancu — n.n.] şi a regelui Matia”. 

Între aceste „note personale” avem informaţia greşită despre moarte 
reginei Maria pe când Sigismund se afla în Țara Românească precum şi 
textele confuze şi fantasmagorice care au fost luate multă vreme drept literă 
de evanghelie de istoriografiui noştri: 


„În zilele acestui rege s-au dus lupte de asemenea de mai multe ori în 
părțile transalpine, determinate întotdeauna de rebeliunea acestui neam. 
Totuşi, cea mai mare luptă a fost aceea care a fost dată în aceste părți 
sub conducerea strălucitului bărbat Ştefan de Losonez banul, care, 
măcar că a avut un sfârşit trist, rămâne totuşi demnă de o amintire vie. 

Căci erau în acele vremi în țara aceasta doi principi, unul Dan şi celălalt 
Mircea, amân- doi născuţi din acelaşi sânge, care se străduiau în mod egal 
să rămână sin- guri stăpânitori. Şi când Dan şi-a dat seama că partida lui 
este mai slabă a cerut în grabă sprijinul turcilor, şi punând mâna pe ea [pe 
putere] con- strânse cealaltă partidă să fugă. Dar Mircea, când şi-a dat 
seama că forțele sale sunt insuficiente pentru a respinge pe duşmanul 
străin, a cerut ajutorul regelui Sigismund. De aceea, în sprijinul acestuia a 
pornit banul Ştefan de Losoncz cu multe cete de oameni înarmaţi, trimis de 
rege. Dar acesta, dând o luptă sângeroasă, fiind inferior duşmanului, 
după multă ucidere de ambele părţi a pus sfârşit deopotrivă şi războ- 
iului şi vieţii sale, cu pierderea capului. Căci după uciderea comandan- 
tului, cei care luaseră fuga au oferit dușmanului o mare pradă şi de 
bunuri şi de persoane. 

Sfârşitul acestui război a fost urmat de un uriaş miracol. Căci după ce au 
trecut, după acest măcel, vreo doi sau mai mulți ani, şi unii se duseseră ca să 
vadă oasele celor ucişi pe acest câmp de luptă şi pe când priveau uluiţi 
nenumăratele coaste, atât ale oamenilor, cât şi ale animalelor ucise acolo, 
au auzit o voce aproape umană, în acelaşi timp slabă şi greu de înţeles. Ulu- 


* Tibor Klaniczay, Jósef Szauder, Miklós Szabolcsi, Histoire abrégée de la 


littérature hongroise, Budapest, Editura Corvina, 1962, p. 25-26. 

iţi, au privit deci ici şi colo fără a vedea totuşi pe cineva, din care pricină 
s-au socotit pradă unei fantasme şi loviți de o mare spaimă au rămas mult 
timp locului. Şi cum acea voce continua, şi între murmurele pe care le 
auzeau au constatat că se pomeneau mai des numele ceresc al Domnului 
nostru lisus Hristos şi al Prea Glorioasei Sale maici Maria, revenindu-şi, şi 
voind să ştie ce înseamnă această minune, au pornit mai departe. În cele din 
urmă, între oasele omeneşti dezgolite de putrefacție şi aflate ici şi colo între 
ierburile înverzite, au găsit numai un cap întreg. O, Prea Strălucită Regină a 
Cerului, numele Tău sfânt prin ce laudă să-l preamărim, ce mulțumiri să-Ţi 
aducem, prin ce glorie să Te venerăm, dat fiind că toate puterile omeneşti 
nu Te pot lăuda îndeajuns. Numai acela să înceteze cu laudele pentru Tine 
care invocând sfântul Tău nume, nu a simţit bunăvoința Ta, dar nimeni 
dintre cei care Ţi-au cerut sprijinul şi s-au refugiat la sfânta Ta apărare nu a 
rămas neajutat. Căci mare exemplu este pentru noi Sfântă Fecioară această 
minune uriaşă pe care ne-ai arătat-o nouă în persoana acestui om. Căci 
atunci când au văzut întreg corpul neînsuflețit şi putrezit şi numai capul viu 
şi limba vorbind, înlemniți au fost cuprinşi de o mare uluire, dat fiind că 
carnea întregului corp fusese consumată timp de atâtea zile de clima fier- 
binte a verii şi rigoarea cumplită a iernii şi de foame şi de sete, nu s-a mai 
păstrat decât capul. Celor care priveau uluiţi el le zise: «Cel de care vă mi- 
raţi sunt o făptură a lui Dumnezeu şi creştin care, dacă sunteți creştini, 
pentru numele Aceluia care pentru voi a murit pe cruce, aduceţi-mi un 
preot ca să mă spovedesc». Întrebat apoi în ce fel a trăit în acele zile, 
răspunse: «Preastrălucita Fecioară Maria m-a favorizat ca să nu mor fără 
primirea tainelor bisericeşti, m-a păstrat până la venirea voastră şi dacă nu 
mă spovedesc, nu pot să mor». Întrebat din nou: «Din ce pricină Glorioasa 
fecioară ţi-a acordat ție această atât de mare favoare». Răspunse: {Am 
ajunat întotdeauna cu pâine şi cu apă zilele dinaintea celor şapte sărbători 
ale ei şi am celebrat cu cea mai mare devoțiune sărbătorile Ei. Şi Ea a fost 
pentru mine speranța vieții şi a morții». După ce a venit preotul şi s-a săvâr- 
şit spovedania şi celelalte care trebuiau să urmeze s-a odihnit în pace”. [...] 


x x x 


„După acestea regele Sigismund, în al şaselea an al domniei lui, a pornit 
cu război împotriva neamurilor transalpine. Acest neam, neîncrezător în 
forțele sale, chemase o trupă puternică de turci pentru a se apăra. Deci, pe 
când oştile regale, după trecerea munților acelei țări, se coborâseră în 
câmpie şi îşi puseseră trupele în linie de bătaie şi dăduseră semnalele 
de luptă, de îndată turcii, ca şi valahii speriaţi de strălucirea armelor prin 
care expediţia regală se proteja, înspăimântați se încredinţară fugii protec- 
toare. Dar oștirea regală i-a urmărit cât a putut. Cădeau turcii şi valahii la 

dreapta şi la stânga şi celor căzuți li s-ar fi adăugat mult mai mulţi dacă caii 
ostaşilor, obosiţi de marea greutate a armelor celor care-i călăreau, nu au 
mai putut să fie egali cu alergarea celor care fugeau și dacă, intervenind 
noaptea, nu li s-ar fi dat acelora posibilitatea unei treceri în siguranță a Du- 
nării. De aceea, regele Sigismund, după ce a pus pe fugă armatele duş- 
mane, a înconjurat cetatea Nicopolului Mic cu un puternic asediu, Se 
apărau atunci, aici, şi turcii şi valahii şi provocau adesea, ieşind dintre zi- 
duri, nu puţină învălmăşeală armatei regale. Regele însă, adăugând şi ma- 
şinile de război, a transformat în ruine această cetate, care era deja în 
mare parte distrusă, a luat-o cu asalt, şi ucigând pe unii dintre apără- 
torii ei şi luându-i captivi pe alții, a fixat acolo o garnizoană ungară. 
Apoi, după ce a impus jugul supunerii oamenilor din aceste părţi, s-a înapo- 
iat în Ungaria cu triumf fericit. Totuşi încă nu se înapoiase când regina 
Maria cuprinsă de o boală grea a părăsit şi domnia şi viața. lar această 
moarte nu i-au provocat regelui Sigismund puţină grijă, căci Ladislau, 
regele polonilor, aveau în legătură de căsătorie pe sora uterină a defunctei 
regine, numită Hedwiga. Sfătuind-o deci pe soţia lui să pună mâna pe scep- 
trul surorii sale moarte, a pornit cu o armată numeroasă împotriva regelui 
Sigismund, Şi dacă prea respectabilului părinte, domnul loan de Kanisa, 
arhiepiscop de Strigoniu, nu ar fi întărit hotarele regatului cu o puternică 
ceată de ostaşi, ambițiosul principe, în absenţa regelui Sigismund, ar fi 
putut să-i tulbure puternic stăpânirea!” 


Reproşul este prin urmare gratuit şi pe deasupra inutil, deoarece, 
după cum s-a văzut, din textul Cronicii ungare lipseşte orice aluzie la 
sultanul Bayezid şi la campania lui în Ţara Românească ce ar fi cauzat 
(cum a şi fost în realitate) trimiterea banului Ștefan de Losoncz şi a lui 
Francisc Bubek, împreună cu mica trupă în aprilie 1395. Dar care n-au 
ajuns a participa la bătălia din 17 mai, unul din cei doi conducători şi o parte 
a trupei fiind masacrați de turcii care trecuseră Dunărea şi se aflau în luptele 
de gherilă date până la bătălia decisivă (că nu toți, o dovedeşte scăparea lui 
Francisc Bubek, prezent, aşa cum am mai spus, la 8 decembrie 1397 la 
Timişoara). În cronică, din motive numai de el ştiute, autorul face din acest 
episod eveniment de importanță istorică. 

Dar să citim mai departe: 

„De ce n-a intervenit regele imediat, deşi era cu armata sa la gra- 
niță? (Why is that the king did not intervene immediately since he was 


with his army at the borders?). Alte raţiuni politice l-au determinat să 
amâne (to delay) intervenţia. El a putut spera că noul voievod i-ar jura 

credinţă. Sau, dacă nu (or else), putem accepta versiunea conform că- 
reia în anumite părți ale țării (in certain areas of the country) Mircea a 
încercat să reziste noului voievod impus de turci. Pe de altă parte, țelul 
imediat al regelui (the kings immediate goal) pare să fi fost acela de a-l su- 
pune pe Ştefan I, domnul Moldovei, vasalul duşmanului său, regele Polo- 
niei. În timpul iernii 1394-1395 regele a eșuat (failed) să-l aducă la supu- 
nere pe domnul Moldovei. 

Numai după această înfrângere şi întoarcerea sa la Braşov, în Tran- 
silvania, regele a ajuns să ia în considerație treburile Valahiei (the king 
come to consider wallachian affaires). Încrezător în succesul său, regele 
a subestimat poziția lui Vlad, sprijinit de turci şi de o parte din boieri. 
El i-a acordat încredere lui Mircea (He trusted Mircea) ignorând poten- 
țialul politic şi militar al adversarilor săi. 

Acesta este contextul general în care, după ce a primit omagiul lui Mir- 
cea şi al boierilor săi, el a încheiat (he concluded) un document adiţional, 
aşa-numitul tratat de la Braşov (an additional document, the so-called 
treaty of Braşov) datat 7 martie 1395. În acest document Mircea a concen- 
trat anumite obligații menite să susțină pe Sigismund în campania antioto- 
mană. Astfel, Sigismund care plănuise o cruciadă anti-otomană în su- 
dul Dunării, a făcut din participarea lui Mircea la campanie o condiţie 
pentru a-l ajuta împotriva inamicilor săi pro-otomani din Valahia! 
(Thus, Sigismund, who was planning an anti-ottoman crusade to the south 
of the Danube, set Mircia”s participation in the campaign as a condition for 
his help against his pro-ottoman enemies in Wallachia!). 


Subestimarea potenţialului militar al partidei pro-otomane din Valahia 
a fost dovedită în viitor de evoluţia ulterioară a evenimentelor. După cam- 
pania sa militară din Moldova, regele a demobilizat armata. După aceea, 
conchizând tratatul cu Mircea în 7 martie, el a rechemat-o înapoi, dar a fost 
refuzat mai ales de către nobilimea ungară (Then, having concluded the 
treaty with Mircea on march 7%, he summoned them back but got refused 
especially by the Hungarian noblemen). 

La începutul lunii aprilie un mic contingent a fost trimis în Valahia, 
care era compus din 400 de lăncieri însoţiţi fiecare de doi arcași 
(accompanied by two archers each) -— aproximativ 1200 de oameni — con- 
duşi de István Losonczi. Acolo au putut fi mai multe confruntări (there 
might have been several confrontation) între oamenii lui Vlad, susținuți de 
către turci, şi Mircea, asistat de trupele ungureşti. Confruntarea finală, care 
a dus la înfrângerea armatei ungare şi la moartea comandantului ei a avut 
loc probabil undeva în vestul Valahiei. 


Înfrângerea micii sale armate l-a tulburat/amărât pe Sigismund; de aceea, 

pentru ca planurile sale de cruciadă să nu fie puse în pericol (endangers), a 
plecat el însuşi în Valahia, însoțit de o mult mai mare armată regală (ac- 
companied by a considerably larger royal army). La 21 iunie regele era în 
Braşov. Campania regală se plasează între iulie şi august 1395. Atât cei ce-l 
urmau pe Vlad cât şi armata turcilor (the Turkish army) au fost respinşi 
(were chassed away). Cetatea Turnu (Nicopolul Mic), aşezată la Dunăre a 
fost cucerită după un lung asediu. Aici, regele a lăsat înăuntru (left behind) 
o garnizoană ungară sub conducerea unui nobil ungur. A fost un calcul 
strategic (a strategic device) ca să asigure apărarea unui loc folosit adesea 
pentru trecerea Dunării. Desigur că prezența unor stăpâni unguri (Hun- 
garian lords) într-una din cetăţile lui Mircea jignea (offended) autoritatea 
sa. Dar cum Mircea îşi reluase tronul cu ajutorul regelui Ungariei, drep- 
turile şi exercițiul atributelor de suzeran erau de facto (But as Mircea was 
given back his throne with the assistance of the Hungarian king, the claim 
and the exertion of suzerainty attributes were de facto). 

Succesul acestei campanii a fost ușurat prin retragerea celei mai 
mari părți din armata turcă ce luptase în mai (The success of this cam- 
paign was made easier by the retreat of the main part ofthe Turkish army 
which had fought in May). Retragerea fusese de asemenea dictată de 
alte opţiuni strategice ale sultanului, un lucru asupra căruia i-a atras 
atenţia lui Sigismund într-o scrisoare trimisă mai târziu (The with- 
drawal had also been dictated by some other strategic options ofthe sultan, 
a thing which he brought to Sigismund's attention in a letter sent later).* 

În drumul ei de întoarcere în Ungaria, armata regală a străbătut 
regiunea muntoasă a Severinului şi susținătorii lui Vlad, conduşi pro- 
babil de Vlad însuşi, au atacat pe rege. Evenimentul este menționat în 
documente menite să răsplătească loialitatea supuşilor săi dovedită în cir- 
cumstanţele menţionate. [Și în nota 71 de la p. 259: «În documentul datat 
din 1408 regele pretinde (claims) că românii care l-au atacat erau conduşi 
de Mircea. Dar era Vlad cel care-i conducea»]. 

Dimensiunile bătăliei care a avut loc spre sfârşitul lui august [nota 72: 
«La 24 august regele era prezent în tabăra de lângă Severin»] nu vor fi 
depăşit pe ale unei ambuscade organizate într-o regiune muntoasă favo- 
rabilă.” 


Mai înainte de trece la reprezentarea pe care şi-a făcut-o şi pe care 
ne-o propune istoricul Marius Diaconescu despre evenimentele din toam- 


* Este vorba de scrisoarea al cărei conţinut era relatat în raportul trimis de la 


Buda de reprezentantul ducelui de Mantua şi a cărei autenticitate este confirmată de 
cronicarul Jean Froissart în privinţa amenințării că va veni să lupte cu regele chiar în 
țara lui (vezi şi pagina 82 din volumul de faţă). 

na lui 1395, să ne oprim asupra celor traduse (sperăm cu suficientă fideli- 
tate) mai sus. 

Este evident că, optând pentru acelaşi «fenomen originar» (L. Blaga) 
din care s-au născut şi scenariile predecesorilor domniei sale, adică data- 
rea bătăliei în 10 octombrie 1394 şi acceptarea tezei că ea a fost urmată 
de fuga lui Mircea (dânsul spune: în ducatul Făgăraşului; P.P. Panaitescu 
presupunea o parte a Ţării Româneşti, nu se ştie care; N. lorga îl vedea 
luptând în țară cu Vlad; Dimitre Onciul nu i-a stabilit domiciliul temporar 
după fuga de la Argeş) şi de înlocuirea lui pe tronul de la Argeş cu 
Vlad Í, şi domnul Diaconescu este obligat să încalece pe acel Pegas care i-a 
purtat pe toţi, timp de peste un secol, peste realitatea istorică demonstrabilă 
documentar, în spațiul nemărginit guvernat de «talentul poetic» cu ajutorul 
căruia — dar în alte ocazii! — N. lorga a reuşit «să se apropie de adevăr». 

Chiar de la început autorul este obligat la o asemenea «licenţă poe- 
tică» atunci când ni-l înfăţişează pe regele Sigismund stând pe loc, cu 
armata regală adunată şi ajunsă la hotarele Ţării Româneşti, unde a rămas 
de la 12 septembrie la 13 octombrie (nota 57) ca să vadă dacă nu cumva 
Vlad cel pus de turci i-ar putea deveni vasal, sau — altă ipoteză — dacă 
Mircea nu îi va rezista pe undeva prin ţară! Când, în cele trei zile după 
Rovine? Dar atunci când sultanul îi trecea literalmente pe sub ochi cu 
trupele nu avea de unde să ştie că îl aduce şi pe Vlad şi că acesta urma să fie 
instalat în locul lui Mircea! Este o situație imposibil de acceptat ca ipoteză 
de istoric, ci doar ca demonstraţie că autorul ei a trecut deja în registrul 
ficţiunii. 

El va rămâne aici tot timpul, cu o singură coborâre — imprudentă — pe 
terenul realităţii: atunci când aminteşte de trupele otomane care luptaseră 
în mai, şi de plecarea lor cu sultanul, din motive invocate de acesta în 
scrisoarea trimisă la Buda! Un mod de a-şi pune singur dinamita la 
temelia construcției ridicate pe teza că acele trupe au luptat în octombrie 
1394, nu în mai 1395! 

Tot ce ni se spune în rest este un capitol de roman, poate excelent 
construit, dar pe care îl destramă fir cu fir confruntarea cu ceea ce, în decurs 
de 125 de ani câta trecut de la Huber, şi 99 de ani de la N. lorga, a însemnat 
«progresul adevărului» cu privire la acest capitol de istorie națională. 


Acceptând data reală a confruntării — 17 mai 1395 — dislocată de autor 
la 10 octombrie 1394 împotriva a tot ce s-a adus ca argumente din atâtea 

direcții, nu mai este nevoie să emitem ipoteze ştiințifico-fantastice asupra 
motivelor pentru care Sigismund, în loc să treacă hotarul Țării Româneşti şi 
să ajute la stingerea unui foc ce se putea întinde şi în curtea lui, a aşteptat 
trei zile să vadă ce va face Vlad, pe care urmau să-l pună turcii pe tron la 
Argeş, sau Mircea, care se va bate cu el din partea de tară ce-i rămăsese. 
După care a plecat ca şi cum nimic nu s-ar fi întâmplat! Înţelegem însă de ce 
regele a preferat să plece în Moldova ca să clarifice lucrurile cu Ştefan 1: 
deoarece acele evenimente «din octombrie 1394», în care s-a abținut să 
întervină, n-au «avut loc» decât... peste 482 de ani, şi anume doar în cartea 
lui Constantin lrecek Geschichte der Bulgaren şi într-ale lui N. Iorga şi D. 
Onciul! 

Când regele s-a întors din Moldova, nu foarte victorios, şi s-a întâlnit 
la Braşov cu Mircea, venit acolo cu siguranţă şi așteptându-l de la sfârşitul 
lui februarie (vezi şi nota 61 la dl. Diaconescu) el n-a avut cum să calculeze 
greşit, subestimând puterile lui Vlad şi ale partizanilor săi, pentru simplul 
motiv ca acest Vlad nu-şi făcuse încă apariţia. El n-a fost instalat la 
Argeş în octombrie 1394, ci urma a fi abia în noiembrie sau la începutul lui 
decembrie 1395. 

Așa cum a fost citit și interpretat de atâţia confraţi de meserie ai dom- 
nului Diaconescu, actul din 7 martie 1395 dă seama de un domn perfect 
şi unic stăpân peste Ţara Românească, şi care nu venise a cere să fie 
repus pe un tron de pe care nu-l înlăturase nimeni. Prin urmare, absolut 
nimic nu îndreptățește fraza: «Astfel, Sigismund care plănuise o cruciadă 
anti-otomană în sudul Dunării, a făcut din participarea lui Mircea la cam- 
panie o condiţie pentru a-l ajuta împotriva inamicilor pro-otomani». 

Dacă regele a demobilizat armata adunată spre a merge cu ea împo- 
triva lui Ştefan I al Moldovei ca să-l readucă în ascultare de Coroana Un- 
gariei (ceea ce nu prea i-a reuşit) nu este fiindcă a greşit în «devizul» calcu- 
lat pe seama lui Mircea în comparaţie cu cel al lui Vlad, ci fiindcă în acel 
moment campania sultanală împotriva Ţării Româneşti încă nu se de- 
clanşase. Este ceea ce i-a permis să contrazică cu un avans de jumătate de 
mileniu acele scenarii ale istoriografiei româneşti care-l urcau pe cal şi-l trimi- 
teau la Nicopolul Mic imediat după semnarea «tratatului» de la Braşov. 

În realitate, așa cum arată reconstituirea riguroasă a itinerariilor sale 
de către savanții maghiari, el s-a întors de la Braşov la Buda, Din nefe- 
ricire nu spre a-şi revedea o soție ce urma să-i dea un moştenitor, ci pentru 

a-i închide ochii şi a-i urma carul mortuar la Oradea. De acolo va pleca 
imediat spre Țara Românească, în ajutorul aliatului care exact în ziua când 
regelui îi murea soția, îl pornea pe sultanul Baiazid spre Dunăre ca să «o 
treacă fără vad». 

Până ce a putut veni personal, regele a trimis pe Ştefan de Losoncz şi 
pe Francisc Bubek în fruntea unei oşti al cărei efectiv este calculat de 
domnul Diaconescu la «aproximativ 1200 de oameni». Dar după o metodă 
foarte originală: se ia cifra de 400 oşteni din Cronica de la Saint-Denys 
(câţi avea avangarda trimisă în faţa oștirii) şi se înmulțește potrivit 
indicaţiilor date de regele Sigismund magistrului Grigore de Beclean: «ca 
acei cărora noi le-am împărțit banii noştri după numărul lăncilor, să aibă de 
fiecare lance, câte doi arcași sau săgetători buni». Deci, declarându-i pe 
«cei 400» lăncieri, li s-au adăugat şi câte doi arcaşi, ieşind astfel 1 200! 

La Turnu, pe care a recuperat-o pentru sine, nu pentru cel căruia îi 
aparţinea, Sigismund n-a dat de Vlad şi ai lui, ci numai de garnizoana oto- 
mană, rămasă după retragerea sultanului şi oştirii sale. Incidentul din 
Munţii Cernei n-a fost opera lui Vlad, ci a celui pe care-l va numi clar, în 
1408, însuşi regele Sigismund când, într-un moment de răcire a relațiilor 
dintre ei îşi va reaminti cu năduf de cele petrecute în urmă cu a 13 ani. Nu 
trecuse mult timp şi lucrurile nu erau de natură să permită o confuzie de 
persoane şi de nume. 

Până aici s-au putut instala piloni ce permit aşezarea cea mai sigură a 
desfășurării evenimentelor din anii 1394-1395 şi care spulberă noul scena- 
riu construit pe mai toate erorile înaintaşilor. De aici înainte suntem însă 
obligaţi şi noi să navigăm în barca ipotezei, timp de un an, până la „istorica” 
reapariţie a domnului român la Nicopole, în ipostaza de candidat propus de 
însuși regele Sigismund să conducă oştile Europei unite, motivându-se a- 
ceastă propunere cu marile lui izbânzi anterioare. 

Pesemne regele Sigismund nu avusese clarviziunea peste veacuri, 
care să-i descopere momentul când o întreagă echipă de istorici, străini şi 
români, se vor nevoi să demonstreze că de fapt aceste izbânzi, invocate de 
el, au fost în realitate nişte înfrângeri! 

Să vedem acum ce propune pentru acest interval cețos domnul Marius 
Diaconescu: 


„In toamna aceluiași an, turcii au trecut înapoi Dunărea şi după ce 
au recucerit Turnu au înaintat în ţară şi l-au alungat pe Mircea (and 

charged Mircea away). Trupele turceşti au întreprins incursiuni de jaf în 
ținuturile Braşovului (situat în sudul Transilvaniei) şi ale Timişoarei, pen- 
tru a intimida şi pedepsi. Se pare că în vremea aceasta ei au lăsat în urmă 
un contingent mai numeros ca să-l protejeze pe Vlad pentru ca Sigis- 
mund, chiar dacă de pază şi în apropiere de graniţe, să nu intervină imediat 
(because Sigismund, even if on guard and close to the borders, did not in- 
tervene immediately). 

Contraatacul regelui a fost amânat din raţiuni strategice şi venirii 
iernii. În acest timp el a evaluat în mod realist potenţialul militar al trupelor 
otomane şi pro-otomane din regiune; pe deasupra, el a devenit conştient 
(he became aware) că pentru a apăra graniţele de sud ale Ungariei, menţi- 
nerea unui vasal în Valahia nu era suficientă, şi otomanii trebuiau să fie 
îndepărtați de la linia Dunării (and the ottomans had to be driven away 
from the Danube line). 

Pregătirea pentru o cruciadă menită să îndepărteze pe turci din Europa 
au fost intensificate. În această perioadă Mircea s-a retras în posesiunile 
sale din sudul Transilvaniei, adică în Ţara Făgăraşului. 

În pragul (on the threshold) cruciadei, Sigismund n-a ezitat să-şi 
sacrifice vasalul şi a încercat să-l atragă pe Viad, instalat de turci, în 
proiectul anti-otoman. Vlad a răspuns presiunilor diplomatice ale lui 
Sigismund depunând omagiu regelui şi reginei Poloniei. Regele polon, 
care a reclamat coroana Ungariei după moartea reginei Maria, l-a recunos- 
cut pe Vlad ca voievodal Valahiei şi i-a promis să-i dea teritoriile situate în 
sudul Transilvaniei, atunci când va câştiga coroana Ungariei. Vlad a recu- 
noscut pe Hedwiga, regina Poloniei, ca singura moștenitoare a lui Ludo- 
vic | şi împreună cu Vladislav Jagiełło, ca moștenitoare legală a regatului 
Ungariei. El a jurat ajutor împotriva oricărui inamic. Cu toate acestea, se 
pare că acest omagiu a fost dat nu suvenanilor Poloniei, ci virtualilor mo- 
narhi ai Ungariei. El nu a fost o alianţă similară ca aceea încheiată de Mircea 
şi Vladislav Jagielto în 1389-1391. Mijlocitorui (the agent) acestui oma- 
giu a fost Ştefan I, domnul Moldovei, care luptase împotriva lui Sigis- 
mund în iarna lui 1395 (se trimite pentru aceasta la P.P. Panaitescu, 
Mircea cel Bătrân, p. 260, nota 15). 

Anul 1396 a fost dominat de pregătirile şi desfăşurarea cruciadei 
anti-otomane care s-a terminat prin dezastrul de la Nicopole. Cruciada 
a fost iniţiată de regele Ungariei care a reuşit să mobilizeze puterile occi- 
dentale pentru marea confruntare după mai mulţi ani (1393-1396) de 
ambasade trimise în țările din Apus. 

Cavalerii francezi, germani, burgunzi etc. s-au adunat la Budapesta 
(sic!). Apoi s-au unit cu armata ungară la Timişoara în august 1396 şi au 
plecat spre Vidin şi Nicopole, trecând prin Orşova. 

Trupele din Transilvania care făceau parte din armata ungară erau 
conduse de voievod şi alcătuite din nobilimea transilvană [în nota 81: Ar- 
mata din Transilvania nu a fost compusă în majoritate din români, cum a 
pretins P.P. Panaitescu, Mircea cel Bătrân — vezi nota 15 la p. 273, ci din 
nobilimea ungară. Feudalii unguri au fost prezenți într-un număr cu mult 
mai mare decât românii. Structura nobiliară nu reflecta structura et- 
nică a Transilvaniei). Ele au fost conduse la Dunăre tăind Valahia de-a 
curmeziş (cutting across Wallachia). Mircea îl însoțea pe Ştibor, voievo- 
dul Transilvaniei. 

Ajutat de armata sa şi de turci, Vlad Uzurpatorul a încercat să-i îm- 
piedice să înainteze. Rezultatul luptei a fost nesigur (uncertain). În cele din 
urmă Ştibor şi Vlad au dat o luptă cavalerească/un turnir (entered a tour- 
nament) care a fost câştigată de voievodul Transilvaniei. Victoria a dat 
posibilitatea trupelor transilvănene să treacă peste Dunăre trecând prin ar- 
mata credincioasă lui Vlad, dar care a respectat regulile luptei. Aceste 
succese trebuie să-i fi sporit numărul celor ce l-au urmat pe Mircea, 
deoarece el a ajuns la locul de destinație cu minimum 1 000 de oşteni. 
Este probabil că cetatea Turnu (Nicopolul Mic) a fost cucerită din nou 
de Ştibor, care a lăsat acolo o garnizoană ungurească”. 


Două note se cer de asemenea reținute: prima, în legătură cu efecti- 
vele de care a dispus Mircea la Nicopole: „Cei 10.000 de oşteni ai lui 
„Mircea presupuşi (alleged) a fi participat la cruciadă, cifră propusă de A.S. 
Atya, The Crusade in the later Middle Age, Londra, 1938, p. 440 nota 7 este 
exagerată. De asemenea, cei 8 000 propuşi de G. Râzs6, op. cit., p. 417. [A 
Zsigmond-kori Magyarország és a törók veszély (1393-1437) = Ungaria în 
epoca lui Sigismund şi pericolul otoman, în „Hadtărtenelmi Közlemények”, 
XX, 1973, nr. 3, p. 412.] Întregul potenţial militar românesc era abia mai 
mare decât atât (The whole Romanian military potential was hardly bigger 
than this). Luând în considerare că în vremea aceea Mircea nu se afla la 
domnie (was not ruling) nu se poate presupune că trupele sale erau alcătuite 
din mai mult decât boierii ce-i erau credincioşi şi unii soldați aduşi de pe 
proprietățile din Transilvania. O privire istoriografică globală asupra nu- 
mărului participanţilor la cruciadă în L. Veszprémi, A Nikdpolyi hadjárat 
ertekelese az újabb hadtârtenetirasban = Evaluarea campaniei de la Nico- 
pole în istoriografia recentă, în „Hadtărtenelmi Közlemények”, 111, 1998, 
nr. 3, p. 605-607. 
A doua notă, 84: „Aserţiunea lui Barbu Câmpina, op. cit. [Lupta Țării 
Româneşti împotriva expansiunii otomane (1335-1415) în Scrieri istorice, 

IL, Bucureşti, 1973], p. 269, cum că Vlad ar fi tolerat o garnizoană ungară 
între 1395 şi 1397 este greşită. Documentele atestă dincolo de orice în- 
doială că cetatea a fost cucerită în toamna anului 1395. 


Cele de mai sus impun din nou să ne oprim asupra lor mai înainte de a 
urmări expunerea despre lupta de la Nicopole şi consecințele ei. 

În legătură cu evenimentele din toamna anului 1395, încă nelămurite 
deplin, dar care fără îndoială au dus la înlăturarea temporară a domnului 
Ţării Româneşti de la Argeş, nu este încă lămurit dacă a fost vorba de o 
mare acțiune condusă de sultanul însuşi, ca aceea din aprilie-mai în Țara 
Românească, sau de incursiuni doar poruncite de sultan şi întreprinse de 
şefii otomani de la hotare, care însă au creat conjunctura favorabilă inter- 
venţiei polone prin mijlocirea lui Ştefan I al Moldovei, în favoarea lui Vlad. 

Prezenţa personală a sultanului în fruntea oştilor n-ar fi putut rămâne 
necunoscută în capitala Ungariei, de unde trimisul ducelui de Mantua 
raporta la 10 decembrie 1395 că „turcii ocupă mult teritoriu al Valahiei şi 
tot astfel şi către unele părți cu numele Timişoara, şi regele hotărăşte să se 
îndrepte acolo şi să hotărască împreună cu sfatul baronilor cele ce trebuie 
făcute pentru apărarea acelor părţi”. Acelaşi sol expediase de la Buda, la 28 
noiembrie, un prim raport, în care se poate citi: 


„Facem cunoscut domniei voastre că, la 11 noiembrie, am venit la Buda 
Şi am găsit pe rege, care lipsise multă vreme din Buda, din prima zi a lunii 
mai trecut Şi aceasta din pricina năvălirii turcilor care invadează teritoriile 
sale şi în fiecare zi tot mai mult. Și am aflat că el fusese în Transilvania şi că 
acum se întorsese şi că va pleca în regatul Boemiei, încotro s-ar duce fără 
voia sa, dar din cauză că trebuie să urmeze voințele principilor şi baronilor 


x» 


Sal . 


Evident, regele nu putuse lipsi din prima zi a lunii mai, dar că 
începând cu această lună până în septembrie fusese în expediția din Țara 
Românească, este sigur. 

În acelaşi raport se dădea informaţia cu privire la scrisoarea prin 
care Baiazid îi reproşa regelui că se laudă în toată Europa că l-ar fi făcut 
să plece din [ara Românească de frica lui şi-l ameninţa că va veni în mar- 
tie anul următor în fara sa, şi-l va găsi oriunde va fi. Dar dacă sultanul 
s-ar fi aflat deja la Timişoara, ce sens ar mai fi avut o asemenea amenin- 
tare? 

Cert este că în toamna lui 1395 s-a produs o incursiune de amploare a 
unor trupe otomane, atât în Ţara Românească (despre care se aflase deja 
înainte de 10 decembrie că este în mare parte ocupată de turci, dar nu 
toată), cât şi la Timişoara. Nu există însă niciun indiciu că ele au adus pe 
Vlad, şi cu atât mai puțin că i-ar fi sporit oştile de pază. Aici ne aflăm 
din nou în regatul nemărginit al ficţiunii. 

Cota de imaginar investită de istoriografia noastră în personajul Vlad 
Uzurpatorul este sporită acum de o nouă ipoteză: cum că Vlad ar fi apelat la 
regele Poloniei, folosind bunele oficii ale domnului Moldovei Ştefan I, 
numai după ce s-a încercat câştigarea lui de partea proiectului de cru- 
ciadă, şi după ce a respins avansurile regelui Sigismund, idee lansată nu 
de mult. Până atunci, aşadar, nu ar fi avut alţi parteneri în cucerirea puterii 
„în octombrie 1394” şi în menţinerea ei până în mai 1396, decât pe turci! 

Care au fost relaţiile regelui Sigismund cu acest Vlad este încă una 
din problemele nelămurite, pentru care suntem obligaţi să ne mulţumim a 
face conjecturi. Pentru aceasta nu avem decât două surse: 

1. Scrisoarea lui Maternus, episcopul Transilvaniei, dată la Gilău 
„în martea de după duminica Judica” şi adresată „chibzuiţilor bărbaţi, jude- 
lui şi bătrânilor orăşeni ai oraşului Sibiu, prietenilor iubiţi”. Scrisoarea a 
fost emisă pentru recomandare lui loan Tătar „om în slujba curţii regale” 
despre care aflăm că „a fost trimis de domnul nostru, regele, cu anumite şi 
însemnate solii la Vlad voievodul” (per dominum nostrum regem in certis 
et sollennibus legationibus ad Wlad voivodam est transmissus) şi pentru a 
cărui însoţire la Vlad sunt rugați destinatarii să-i găsească un om destoinic 
şi bun cunoscător al limbii române, evident ca tălmaci. Scrisoarea s-a 
păstrat în Arhivele oraşului (acum în Arhivele Statului din Sibiu) şi a fost 
publicată în DRH, D, vol. I, p. 153, în original şi traducere, dar cu ezitare în 
privința datării: <1396> martie 21, sau <1397> aprilie 10, Gilău. În notă 
se explică: „Datarea s-a făcut după anii păstoririi episcopului Materns şi 
prinderea lui Vlad; Materns începe păstorirea la 3 aprilie 1395, astfel că 
duminica Judica, în funcţie de care este datat actul, este mai probabil cea 
din 1396, la începutul anului următor, 1397, Vlad fiind prins de Ştibor, 
voievodul Transilvaniei”. 

Cum în scrisoare este trecută şi misiunea suplimentară a însoţitorului: 
„ŞI să însărcinaţi pe acest trimis al vostru să iscodească în ţară în ascuns, şi 
să ştiricească despre turci şi despre alte noutăţi, pe care apoi să binevoiţi a 

ni le vesti şi nouă”, sunt toate motivele să admitem că această scrisoare este 
din 1396. Dar cu ce „însemnate solii” fusese trimis loan Tatar la Vlad nu 
aflăm din ea. Că i se propunea să adere la cauza creştină, este doar o ipo- 
teză, dar ni se pare foarte plauzibilă. În acest caz trebuie să admitem însă că 
la Buda se ştia altceva decât spunea regele la 8 decembrie 1397 în diploma 
eliberată lui Ştibor, şi anume se ştia că nu fusese pus pe tron de către 
turci, ci de creştini. Căci ar fi fost de neconceput, din capul locului, o ase- 
menea propunere adresată omului turcilor. 

Cum nu există absolut nicio menţiune în izvoarele otomane despre o 
schimbare de domnie operată de sultan în Țara Românească, putem vedea 
în posibila propunere regească un argument în favoarea ipotezei — întrevă- 
zută de Ilie Minea prima oară” — că, de fapt, Vlad a fost nu omul turcilor ci al 
regelui Poloniei, ceea ce făcea posibilă măcar o încercare de a-l câştiga de 
partea celui al Ungariei. 

2. Diploma regelui Sigismund dată lui Ştibor la 8 decembrie 1397, 
în care este scrisă toată istoria acestuia (N. Iorga, făcând uz de ea pentru pri- 
ma oară în 1899, o caracteriza prin cuvintele: „Nici un alt izvor nu se poate 
compara în preciziunea şi bogăţia informaţiilor cu acesta”, Op. cit., p. 67). 
Ea a fost preluată tale cvale în istoriografia noastră, dar din nou cu un adaos: 
introducerea în „tablou” a lui Mircea, absent acolo cu desăvârşire: 


„Şi acum în urmă, ridicând [noi] ochii şi îndreptând de jur împrejur cu 
râvna milostivei compătimiri luarea noastră aminte spre grelele şi prea 
apăsătoarele suferinţe ale creştinilor [şi văzând] cum înfricoşata turmă a 
creştinilor este chinuită de cruzimea turcească, cum unii sunt aduşi în jugul 
celei mai înjositoare robii, iar alţii sunt dați pierzării prin cruda lor răpunere 
cu vârful spadei [şi văzând] ici teama [şi auzind], acolo bocete şi dincolo 
gemete, în părțile creştine, spre necinstea, ruşinea şi marea tulburare a 
creștinilor şi spre dispreţuirea dumnezeirii şi marea supărare a creştinătăţii, 
[noi], aşadar, din compătimire şi din curata râvnă de apărare şi pentru a 
pedepsi pe cruzii duşmani ai creştinilor, ba chiar ai însuşi Mântuitorului 
nostru, şi pentru a apăra statul, chemând feluriți locuitori înarmaţi, din re- 
gatul nostru şi din celelalte ţări, şi ridicând puternică oaste, în mare nu- 
măr şi uriaşe obşte, împotriva necredincioşilor turci și a tovarășilor lor, şi 
când am tăbărât prin Timişoara spre Bulgaria, sus-numitul domn Ştibor 
voievodul, strângând o puternică ceată şi oaste de bărbaţi credincioşi, 
anume din părțile noastre ale Transilvaniei, şi de alți oameni luptători 
de ai săi și de nobili, şi steagul său având îndeajuns sprijin ostăşesc în 


5 În Țările Române şi politica orientală a regelui Sigismund... p.71. 

marea mulțime a pomeniţilor oameni, a tăbăråt pe altă cale, anume prin 
Țara noastră Românească, unde duşmănosul Vlad voievodul, care atunci 
fusese pus şi ridicat de numiții turci la conducerea zisei noastre Ţări 
Româneşti şi care se afla acolo cu o mare oaste de turci şi valahi, 
ieşindu-i în cale, [el] a dat cu acesta, vitejeşte, o mare bătălie, cu greaua 
[pierdere] a supușilor şi rudelor sale, cu risipire de bunuri şi cu primejdia 
morții, şi, stându-i într-ajutor dreapta Celui Prea Înalt, l-a învins şi l-a 
întrecut cu glorie pe numitul Vlad voievodul, într-o luptă dată de ei doi, şi 
a dat o lovitură cutezanței lui, punându-l pe fugă împreună cu însoțitorii 
lui, fiind greu rănit acolo numitul Vlad, care se da drept voievod. 

Şi de acolo, înaintând mai departe cu oștile sale, strălucitul învingător, 
pentru ca să ne slujească cu credinţă, şi-a mutat tabăra şi a ajuns până la 
oastea noastră de lângă cetatea Nicopolul Mare din Bulgaria, unde se 
înmulțise oastea şi ceata nenumărată a pomeniţilor păgâni. Și atunci lup- 
tându-se acolo, lângă pomenita cetate Nicopolul Mare, mai mult timp, cu 
cea mai mare tărie, într-o bătălie deschisă, cu soartă schimbătoare, cu Ba- 
iazid, sultanul turcilor, şi dând morții cu ascuțişul armelor, pe câmpul de 
luptă şi bătălie, o mare ceată vicleană de turci, în care prea aspră bătălie 
sus-zisul domn Ştibor, luptând ca un preaputernic atlet, netemându-se nici 
de primejdia morţii, care totuşi dă celor muritori liniştea întunericului, şi 
înflăcărându-se necurmat de fapte vitejeşti, a primit o rană grea, chiar sub 
pomenita cetate fiind lovit de o piatră mare. 

Şi apoi, fiindu-ne soarta potrivnică şi precumpănind asaltul şi năvala 
duşmană a acelor turci [...] puterile oşiirii noastre fiind, vai, aproape cu 
totul frânte şi sfărâmate, şi soții care întovărăşeau pe pomenitul domn 
Ştibor, voievodul nostru, şi bărbaţii nobili, rude şi consângeni de ai lui şi 
mulți ostaşi ai lui, care s-au luptat şi s-au războit statornic pentru binele 
nostru şi al întregului nostru regat, ba încă pentru întregul stat, fiind cu totul 
zdrobiţi şi ucişi de numiții păgâni fugind fără de voie spre Tara noastră 
Românească, am făcut, soarta fiindu-ne mereu potrivnică, drumul îna- 
poi, împreună cu numitul domn Știbor şi cu ceilalți putini prelați şi 
baroni, şi apoi, coborând mai mult timp în corăbii pe fluviul Dunărea [şi] 
din locul unde Thetis şi fluviul Dunărea se unesc şi intră în valurile mării 
am trimis pe sus-zisul domn Ştibor împreună cu alți baroni ai noştri în 
regatul nostru sus-zis ca să păzească şi să țină regatul nostru în lipsa 
noastră. Iar el, luând-o înapoi de acolo şi înaintând fără oprire spre părțile 
noastre ale Transilvaniei și împiedicându-i pe valahi şi pe alți dușmani ai 
regatului nostru de la orice uneltire răutăcioasă, a stins, a potolit şi a pus 
capăt, prin bărbăţia şi înțelepciunea sa cu potrivită cumpăneală, la năvă- 
lirile şi la toate certurile, care din pricina lipsei maiestăţii noastre s-ar fi 
putut naşte, ivi şi întâmpla acolo, în ținuturile regatului nostru şi cârmuind 

în liniştea păcii pomenitele noastre părți ale Transilvaniei, le-a păstrat nea- 
tinse şi nevătămate pentru maiestatea noastră. 

Dar ce să mai spunem! După ce cu sârguitoare purtare de grijă au fost 
acestea săvârşite de el, mai apoi, adunând numitul domn Ştibor o mare 
ceată de bărbaţi şi ostaşi nobili înarmaţi, a tăbărât în zisa Ţară Româ- 
nească până la cetatea numită a Dâmboviţei şi a asediat cu oamenii săi 
acea cetate, în care fusese împins şi alungat sus-zisul Vlad voievod, şi 
stăruind în asedierea numitei cetăţi şi-au lăsat acolo oamenii săi atăta 
timp până ce sus-zisul Vlad voievodul a fost scos de nevoie din zisa cetate, 
de către numitul domn Știbor, şi ieşind de acolo împreună cu soţia sa, cu 
copiii şi cu toată suita sa, a lăsat cu totul acea cetate a Dâmboviței în mâi- 
nile şi în supunerea noastră, şi scoțându-l pe acel Vlad voievodul din zisa 
cetate şi aducându-l la ascultare şi credinţă față de noi, l-au adus şi înfă- 
țişat înaintea luminăţiei noastre, ca să primească cu bunăvoință, milos- 
tivirea şi îndurare pentru cele săvârşite” (DRH, D. vol. 1, doc. nr. 101, p. 
166-168). 


De reținut că, exact aşa cum s-a subliniat în actul redactat la Argeş în 
28 mai 1396, şi aici se afirmă caracterul recent al evenimentului suirii pe 
tron. Cu diferenţă că el este atribuit turcilor, nu regelui Poloniei. 

În al doilea rând, atrage atenţia finalul enigmatic, din care reiese că de 
fapt Vlad a fost „adus la ascultare şi credință” față de rege şi dus la Buda de 
Ştibor spre a primi „milostivire şi îndurare pentru cele săvârşite”, în loc de 
ceea ce i s-ar fi întâmplat dacă era capturat de domnul Țării Româneşti, a 
cărui mențiune nu se face nicăieri, nici că Ştibor l-ar fi repus pe tron în 
locul lui Vlad, şi nici că l-ar fi avut însoțitor în drum spre Nicopole! 

În consecinţă, nu credem că ceea ce s-a petrecut la Argeș la 28 mai 
1396 a fost un mod de a întoarce spatele lui Sigismund, ba chiar mai mult, o 
sfidare şi un mod de a se apăra de el, în vederea căruia Vlad ar fi apelat la 
bunele oficii ale domnului Moldovei (de unde, cum şi când ajunsese cu el în 
aşa de bune relaţii?) ci pur şi simplu a fost mersul firesc al lucrurilor: 
cum Vlad datora regelui Poloniei tronul pe care fusese pus „recent”, el 
a trebuit să-şi reglementeze relațiile cu cel căruia îi datora acest tron, şi 
n-o putea face decât în singurul mod admis în cazul lui, spre deosebire 
de Mircea: prin semnarea actului de recunoaştere a suzeranității, cu 
tot ce implica el. Nu era nevoie pentru aceasta de mijlocirea domnului 
Moldovei, din moment ce, foarte probabil, chiar acesta cu moldovenii săi îl 
adusese la Argeș, conform angajamentului luat în 6 ianuarie 1395 față de 
suzeranul polon devenit acum şi al lui Vlad. 

Întrucât cea mai normală explicaţie a prezenței lui Mircea cu cei 
1.000 sau mai mulți însoțitori la Nicopole (fiind eliminată fantezia aducerii 
lui de către Ştibor) este păstrarea sub autoritatea sa a unei părți din ţară, 
trimiterea unei solii la Vlad cu intenţia de a-l atrage în tabăra creştină anti- 
otomană nu constituia o trădare a aliatului de la Braşov, ci o normală ma- 
nevră diplomatică, nu chiar nereuşită dacă ea a creat premizele pentru 
tratamentul atât de binevoitor de care se va bucura Vlad. De bună sea- 
mă, între cei doi se stabilise o anumită relaţie, dar nu de respingere, din mo- 
ment ce Sigismund îl va salva, prin Ştibor, de la un sfârşit mai prost al 
aventurii sale domneşti, şi-l va adăposti cu bunăvoință la Buda. Aici i se 
pierde urma, dar şi-a păstrat capul pe umeri. 

Din moment ce se crease un dualism al puterii în Ţara Româneas- 
că, era firesc să apară o încercare de a se intra în legătură cu noul 
deţinător al unei părți din putere şi teritoriu. 

Desigur, glosăm şi noi pe marginea a ceea ce ne oferă documentele. 
Dar măcar nu citim în ele ceea ce nu scrie: cum că Mircea ar fi fost res- 
taurat pe tron la Argeş „din mers” de către Știbor, pentru a-l însoți apoi cu 
trupa sa la Nicopole. Şi că tot „din mers” voievodul Transilvaniei ar fi 
cucerit Turnu (în câte zile, ca să-i mai rămână şi de drumul la turci?), deşi 
chiar numai pentru a străbate până la Dunăre a fost nevoit să se bată în 
turnir, spre a-şi deschide drumul! După care, întrucât îşi lăsase treaba 
neterminată, ar fi revenit, după înfrângerea de la Nicopole, să-l repună defi- 
nitiv pe Mircea pe tron, şi nu să-l scape pe Vlad, luat cu el la Buda, îm- 
preună cu toată familia! 

În realitate, din document reiese foarte clar că nu Ştibor l-a alungat 
de la Argeş, ci doar l-a găsit şi l-a asediat în cetatea Dâmboviţei, până la 
care nici n-a avut mult de mers, fiind aproape de hotarul transilvan! 
Cel care-l făcuse să recurgă la acest ultim mijloc de salvare nu putuse fi 
decât Mircea, revenit la Argeş. 

Singurul lucru absolut sigur, de care suntem informaţi „direct de la 
sursă”, este ceea ce ne spune Vlad însuşi, în actul de atâtea ori pomenit, şi 
pe care îl redăm mai departe integral, în versiunea neuitatului şi marelui 
nostru profesor Aurel Iordănescu, realizată pentru volumul „Bătălia pen- 
tru Rovine”, ca un gest de solidaritate cu foştii elevi şi ucenici“. Noua 


* Dan Zamfirescu i-a fost elev la Seminarul pedagogic universitar „Titu Maio- 


rescu” în clasele I- IV iar pe A.V. Diţă l-a format „în particular”. Vezi A.V. Diţă, Între 
Clio şi Polemos. Studii de istorie critică, Bucureşti, Editura Roza Vânturilor, 2008. 

versiune s-a alăturat după 120 de ani celei în uz până atunci, care se datora 
lui Gheorghe Șincai: 


„În numele Domnului amin. Vlad, voievodul Ţării Româneşti şi comite 
de Severin etc. Facem cunoscut tuturora pe care îi priveşte, ca să aibă 
cunoştinţă de acestea, că socotind cu cuget curat şi amintindu-ne cu inimă 
neuitătoare sprijinul binevoitor şi multele semne de bunăvoință prin care 
străluciții principi şi stăpâni ai noştri — domnul Vladislav, regele Poloniei şi 
Lituaniei, mare cneaz şi moştenitor al Rusiei, şi soţia lui, Hedwiga, regina 
Poloniei şi moştenitoarea Regatului Ungariei şi pe deasupra fiica răposa- 
tului Ludovic, strălucitul rege al Ungariei — ne-au răsplătit pe noi şi stăpâ- 
nirile noastre, şi mai ales că același rege şi regină ne-au ajutat să obți- 
nem de curând voievodatul Ţării Româneşti şi stăpânirile pe care le 
avem în Regatul Ungariei, pe care ni le-au dat şi ni le-au recunoscut şi 
întărit pentru vecie. 

De aceea, socotim drept şi potrivit ca să le fim ascultători cu o atât mai 
perseverentă statornicie, cu cât prin sprijinul acestor stăpânitori am atins 
această înălțime şi prin multiplele lor beneficii am fost uşuraţi. 

Şi deoarece am aflat că sus-numitul Regat al Ungariei revine amintitei 
stăpânitoare, Hedwiga, regină a Poloniei, ca unica şi singura în viață moş- 
tenitoare a zisului Regat al Ungariei şi, prin urmare, îi revine şi sus-zisului 
stăpânitor, regele Vladislav, soțul ei, prin drept de moştenire, aşa precum 
am aflat că s-a stabilit prin dispoziţiile zisului Ludovic regele şi ale locu- 
itorilor Ungariei şi a fost hotărât, şi noi, de asemenea şi stăpânirea noastră 
ne oblipăm să-i recunoaştem pe stăpânitorul Vladislav regele şi Hedwiga 
regină ca stăpânitori ai Ungariei. De aceea, cu bună ştiinţă, cu bună cre- 
dință, fără viclenie şi înşelăciune, prin conţinutul celor de față declarăm că 
facem supunere şi omagiu perpetuu, aceloraşi stăpânitori, regele Vladislav 
şi regina Hedwiga, şi copiilor lor ca moştenitori ai regilor şi reginelor 
Regatelor Ungariei şi Poloniei, cu toate stăpânirile şi supuşii noştri. 
Promiţând cu aceeaşi bună credinţă acestor stăpânitori regelui Vladislav şi 
reginei Hedwiga şi copiilor şi urmaşilor lor sus-zişi, ca începând din ziua 
în care am dat aceasta să fim credincioşi veşnici noi, stăpânirile şi su- 
puşii noştri, să-i sprijinim cu sfatul, ajutorul şi preferința împotriva 
tuturor duşmanilor şi potrivnicilor lor, când şi de câte ori vom şti, şi să 
le stăm împotrivă cu toată puterea noastră. Nu-i vom ajuta pe duşmanii 
lor. Regatele lor şi orice stăpâniri [ale lor] nu le vom călca fără voia lor și 
nici nu le vom revendica, ba încă neînțelegerile şi controversele sau nemul- 
țumirile ridicate prin vorbă sau faptă împotriva lor sau având de gând să le 
ridice, le vom respinge, străduindu-ne ca totdeauna după puterile noastre să 
le păstrăm (salvgarda) onoarea şi prestigiul. Pentru aceste [angajamente] 
de acum, s-a aplicat sigiliul nostru spre dovadă, pe acest act. 

Dat în Cetatea Argeşului în ziua Sfintei şi nedespărţitei Treimi mai 
1396. Anul Domnului o mie trei sute nouăzeci şi şase”. 


* * * 


O ultimă remarcă, pe marginea celor scrise — de data asta absolut 
exact — de autor, în legătură cu îndelungile eforturi ale regelui Sigismund 
pentru organizarea cruciadei anti-otomane. La simpozionul organizat la 
Dijon, vechea capitală a Burgundiei, la împlinirea celor 600 de ani de la 
confruntarea creştino-otomană de la Nicopole, cercetătorul englez Jim 
Magee „assistant, University of Leicester” a prezentat comunicarea Le temps 
de la croisade bourguignonne: expédition de Nicopolis (toate comunică- 
rile acestui simpozion au fost prezentate în limba franceză) în care a 
demonstrat rolul capital jucat în succesul iniţiativei regelui Ungariei de 
către ducele Burgundiei, Philippe le Hardi, tatăl contelui Jean de Nevers 
care va conduce corpul expediționar european şi — din păcate — va fi cauza 
catastrofei militare. 

În condiţiile în care regele Franţei Carol al VI-lea fusese atins din 
1392 de alienaţie mintală, în mâinile ducelui Burgundiei trecuse cârma 
regatului, dar fără consimțământul regelui nu putea decide angajarea Fran- 
tei în această întreprindere. Acest consimțământ nu l-a obținut însă decât în 
luna august 1395, împreună cu aprobarea ca Jean de Nevers să fie condu- 
cătorul cruciadeis. 

Să nu existe nicio legătură între acest atât de greu obținut consim- 
țământ şi ecoul victoriilor de la Dunărea de Jos, repurtate la Rovine şi la 
Nicopolul Mic, victorii cu care Sigismund se lăudase în toată Europa, aşa 
cum l-a acuzat supărat sultanul Baiazid 1? Poate că totuşi nu greşea Gustav 
Friedrich Hertzberg atunci când scria, în 1883, că românii au demonstrat 
lumii europene că oștile otomane nu sunt invincibile’. Un motiv în plus să 


7? Apud, A.V. Diţă, ,„ Fuga” şi restaurarea” lui Mircea cel Mare..., p. 31-38. 


? «Nicopolis, 1396-1996» Actes du Colloque international organisé par l'Aca- 
demie des sciences, arts et belles-lettres de Dijon et le Centre national de la recherche 
scientifique réuni à Dijon, au Conseils regional de Bourgogne, le 18 octobre 1996. 
Textes publiés par Jacques Paviot et Martine Chauney-Bouillot, „Annales de Bour- 
gogne”, Dijon, tome 68, 1996, fascicule 3, Société des Annales de Bourgogne, 1997, 
p. 56. 


” Geschichte des Byzantinen und des Osmanischen bis gegen Ende des 
Sechszehnten Jahrhunderts, Berlin, 1883, p. 516. 

nu acceptăm că „adevărații câştigători ai războiului” au fost „în octombrie 
1394” turcii. 


Să vedem însă, mai departe, cum apare marea bătălie de la Nicopole şi 
urmările ei: 


„Bătălia de la Nicopole din 25 septembrie 1396, s-a terminat în mod 
dezastruos pentru cruciați. Aventurile ulterioare ale celor ce s-au refugiat 
în Valahia sunt relevante pentru starea de spirit a locuitorilor ei. Astfel, 
regele Sigismund împreună cu alți cruciați au trecut Dunărea în Valahia. El 
a mărturisit aceasta în documente mai târzii!'“: „Noi fără voie am mers îna- 
poi în mai sus-amintita noastră Valahie, siliți de nevoi presante” (we un- 
willingly went back to our above — mentionated Wallachia, urged by 
pressing necessity)'!. Dar, în loc să meargă prin Walahia, a fost obligat să 
meargă pe Dunăre în jos, pe corabie. La vărsarea Prutului (At the river 
mouth of the Prut) el a trimis pe voievodul Transilvaniei şi câţiva alți 
baroni înapoi în țară, să aibă grijă de treburile regatului. Această traversare 
a ținuturilor răsăritene ale Valahiei de către Ştibor şi oamenii săi a fost 
considerată ca un adevărat act de bravură în anul următor, când regele i-a 
răsplătit pentru loialitatea lor: „Şi ei au înaintat fără oprire spre ţinutul/țara 
noastră (our country) Transilvania şi au împiedicat (prevented) pe valahi şi 
alți inamici ai regatului nostru de la orice acţiune rea” (from any evil 
plotting)!?. 

Aşadar, în loc să străbată Valahia, al cărei suzeran se presupunea că 
este, Sigismund a preferat o călătorie lungă pe mare: Marea Neagră, Marea 
Egee, Mediterană şi Adriatică. După ce a fost oaspetele împăratului bizan- 
tin la Constantinopol şi după alte trei luni de călătorie, în cele din urmă a 
debarcat la Raguza şi s-a întors în Ungaria. 

În timpul acesta Valahia era condusă de Vlad Uzurpatorul, un domn 
care fusese pus pe tron de către turci şi era supusul lor loial, precum şi un 
inamic al lui Sigismund. Astfel, armata rămasă credincioasă lui Vlad s-a 
opus la traversarea Valahiei de către restul armatei ungare. Astfel, nu a fost 
vina lui Mircea, din moment ce şi el s-a aflat probabil într-o asemenea 


10 Nu chiar atât de târzii: primul document este din 8 decembrie 1397, dat lui 
Stybor la Timişoara. Vezi p. 561-563. 


u În notă se dă textul latinesc din DRH, D, 1, p. 156: „versus predictas partes 
nostras Transalpinas terga vertendo, retroflexos gressus invitis nutibus”. 


' Versiunea latină din documentul din 8 dec. 1397, în DRH, D, 1, p. 163: qui 
abinde regrediens et versus partes nostras Transsilvanus protinus progrediens, ac om- 
nem machinacionem perversam Walachis ac aliis regni nostri emulis precludens”. 

poziţie nu prea onorabilă (thus, it was not Mircea's fault as he was probably 
in a similar, not very honorable position). El însuşi era foarte probabil pe 
fugă, fie pe apă, fie undeva în propria țară (He himself was very likely on 
the run either on water or somewhere in his own country). El nu a fost în 
stare să asigure protecția suzeranului său. 

Acuzaţia de trădare care a fost susținută (held) împotriva lui Mircea în 
scrierile despre cruciade [notă 89: A.S. Atiya, The crusade from Nicopoli, 
p. 93-94] este nedreaptă. Altfel spus, istoricii ar fi trebuit să ia în consi- 
deraţie atât situaţia politică internă curentă, cât şi pe aceea de la graniţele 
româneşti. La fel, cruciații care au reuşit să treacă Dunărea în Valahia nu 
aveau cum să se bucure de o primire ospitalieră, nici din partea românilor şi 
nici a ungurilor. Ei sau plăteau pentru orice serviciu care îl primeau — 
hrană, adăpost — ori erau jefuiți [nota 90: P.P. Panaitescu, p. 270]. 


Într-o amplă notă (85, la p. 260-261) se prezintă diferitele opinii 
formulate în istoriografia română şi străină: „Acest subiect s-a bucurat de 
multă atenţie din partea istoricilor. Este interesant cum a dat naştere la 
discrepanțe între opiniile şi manierele de a prezenta rolul jucat de fiecare în 
parte şi de toţi membrii taberei cruciaților. Istoricii înclină să exagereze 
rolul jucat de combatanții din țările lor natale şi să subestimeze celelalte 
performanţe. De exemplu, comentând anumite izvoare pentru această pe- 
rioadă, istoriografia românească exagerează (overstates) capacitatea mili- 
tară a lui Mircea cel Bătrân, dar ignoră retragerea lui de pe câmpul de luptă 
(their withdrawal from the battlefield): A.D. Xenopol, Istoria românilor 
din Dacia Traiană, 1l, Bucureşti, 1986, p. 84, laudă pe Mircea pentru 
retragerea lui strategică şi deplânge opinia celor care acuză pe Mircea de 
trădare; Ilie Minea (Principatele Române şi politica orientală a împăra- 
tului Sigismund, p. 73-75 şi 78) este chiar de părere că armata lui Mircea a 
asigurat retragerea cruciaților; o prezentare şi un comentariu la aceasta pot 
fi găsite la P.P. Panaitescu, p. 264-269. 

Istoriografia ungară exagerează rolul jucat de unguri şi-i acuză pe 
români că au fost primii care au trecut Dunărea înapoi, fără să menţioneze 
că cele două armate s-au retras împreună. S-a spus că, după fuga armatei 
franceze (after the escape of the French army) românii au luat-o pe urmele 
lor (the Romanians followed in their steps): A. Pór, Sy. Schönherr, Az 
Anjou ház és örökösei (1301-1439) [= Casa de Anjou şi moştenitorii ei] — 
(A mágyar nemzet története [- Istoria poporului ungar], ed. S. Szilágyi, 
HI), Budapesta, 1895, p. 430-432. 

Istoricii străini care se ocupă cu bătălia de la Nicopole sau ignoră 
rolul românilor, sau acuză trupele auxiliare ungare şi române că au fugit din 
faţa inamicului: Hammer, Geschichte des osmanischen Reiches, |, Pesta, 
1834, I, p. 199 şi A. Atiya, The crusade from Nicopolis, Londra, 1934, p.93 
şi idem, The crusade in the later Middle Ages, p. 454-455, declară că 
Mircea a fugit înaintea lui Sigismund (stated that Mircea had run away 
before Sigismund did). 


* * * 


Ultima secvență din „scenariul” propus, în atâtea variante până acum, 
de istoriografia străină şi autohtonă, începând cu Alfons Huber şi Con- 
stantin Irecek până la cele două care fac obiectul intervenţiei noastre în 
tandem, ocupă paginile 262-264, încheindu-se cu mult discutata „campa- 
nie din 1397”. După care autorul îmbrățișează perioada de la 1400 până la 
sfârşitul domniei, mai ales ceea ce a urmat după înfrângerea lui Baiazid la 
Ankara. Secvenţă aparte în toate expunerile despre domnia lui Mircea cel 
Mare. La aceasta din urmă noi nu ne vom referi, obiectul examenului nostru 
critic constituindu-l strict intervalul 1395-1397, cu toate evenimentele 
cuprinse în el, adică lupta de la Rovine, criza relațiilor cu Sigismund şi 
temporara înlăturare a lui Mircea cel Mare din capitală şi înlocuirea sa cu 
Vlad I, în sfârşit, condiţiile şi modul în care s-a produs, în anul 1397, reve- 
nirea sa la Argeş şi redobândirea stăpânirii asupra întregii Ţări Româneşti. 

Ca şi până acum, vom da cuvântul în primul rând autorului cu care 
intrând în dialog, nu înțelegem „să dăm şi să câştigăm o bătălie” (cum se 
exprima regretatul director Preda al Institutului de arheologie la 28 martie 
1988), ci să apărăm şi să facem să câştige ceea ce considerăm a fi adevărul. 
Un adevăr la care nu noi am ajuns primii, şi nu ne arogăm un monopol 
asupra lui. Avem însă dreptul să credem în el şi să-l reafirmăm atunci când 
este contestat. Dar, aşa cum se poate constata din fiecare pagină a volumu- 
lui de față, a fost respectat cu sfinţenie principiul de drept roman audiatur 
et altera pars. Absolut nimic nu este pus în discuție în absenţa celui la care 
ne referim. Ceea ce a dat în cele din urmă acestei cărți proporţii neestimate 
inițial, dar ele vor permite, de aici înainte, oricărui cititor, şi cât timp se va 
mai discuta în legătură cu problemele respective, să ia cunoștință personal 
şi direct de spusele celor în cauză, şi să decidă singur de partea cui se 
aşează. Pentru acelaşi motiv ne-am asumat şi strădania aducerii pe ro- 
mâneşte a textelor publicate în alte limbi. 

Revenim, prin urmare, la înfăţişarea ultimei părți din secţiunea a 2-a, 
din amplul studiu al istoricului Marius Diaconescu, pe care ne-am propus 
să o discutăm: 


„Stibor, voievodul Transilvaniei, şi-a mobilizat armata curând 
după întoarcerea sa și împreună cu partizanii lui Mircea (Mircea's 
followers) a atacat din nou Valahia. Vlad a fost forțat să se retragă și a 
fost asediat în cetatea Dâmboviţei. În cele din urmă s-a predat lui 
Ştibor care l-a dus pe el şi familia sa în Ungaria. 

Ca rezultat al acestei incursiuni care a avut loc în iarna lui 1396 şi 
1397 [DRH D, I, p. 160-169] lui Mircea i-a fost înapoiată coroana, de 
data asta pentru totdeauna (Mircea was given back the crown, this time 
for good). Putem presupune (we can assume) că victoria lui Ştibor şi Mir- 
cea au putut fi foarte bine o consecință a evenimentelor ce au avut loc în 
sudul Dunării după Nicopole. Baiazid 1 a desființat țaratul bulgar de la 
Vidin, ţarul Stracimir a fost exilat la Bursa şi pământurile feudalilor bulgari 
au fost date timarioților. Transformarea fostului stat vasal în paşalâc a 
făcut pe un mai mare număr de boieri din Valahia care înainte fuse- 
seră şovăitori şi favorabili unui pact cu turcii să se unească cu parti- 
zanii lui Mircea. 

Acest moment a încheiat (put the end) primul stadiu în evoluția 
relaţiilor dintre Valahia şi Ungaria în timpul domniei lui Sigismund de 
Luxemburg. 

În concluzie, putem spune că în primii săi ani ca domn, Mircea cel Bă- 
trân, voievod al Valahiei s-a împotrivit (withstood) pretențiilor regelui Un- 
gariei la suzeranitate. Pentru a menţine propria suzeranitate el a preferat/ 
ales (chose) să încheie o alianță politică şi militară cu regele Poloniei, celă- 
lalt element al puterii în regiune şi inamic al lui Sigismund. Apoi presi- 
unea otomană l-a făcut pe voievodul român să piardă tronul (give up 
the throne) şi să caute adăpost şi ajutor la regele Ungariei. El a plătit 
jurând credinţă (He paid pledged fidelity) şi a promis ajutor militar 
pentru viitoarea cruciadă plănuită de Sigismund. Dar numai cele pa- 
tru campanii ungureşti au reuşit să-i redea lui Mircea tronul, și cu 
recunoaşterea suzeranității regelui Ungariei asupra Valahiei (But it 
was only the fourth Hungarian campaign that succeeded in giving Mircea 
back his throne and in acknowledging the Hungarian king's suzerainty 
over Wallachia)'?. 


5 „But is was only the fourth Hungarian campaign that succeeded in giving 
Mircea back his throne” reia cunoscuta teorie a lui P.P. Panaitescu din monografia 
din 1944. P.P. Panaitescu este cel ce a văzut în Cronica de la Saint-Denys consem- 
narea istoriei expediției lui Ştefan de Losoncz, şi a socotit-o prima dintre cele patru. 


www.dacoânanica.ro 


DOUĂ NQI CONTEŞTĂRI ALE VICTORIEI DIN 17 MAI 1395 


Iniţia], regele Ungariei a dorit numai să recâştige dominaţia asupra po- 
sesiunilor sale angevine, din care decurgeau pretenţiile sale de suzerani- 
tate. În strategia ofensivă a lui Sigismund creată pe baza creşterii presiunii 
otomane, Valahia a fost destinată să devină un cap de pod (a bridgehead) în 
viitoarea cruciadă. Acum, înfrângerea de la Nicopole a determinat schim- 
bări esenţiale în viziunea strategică a regelui ungar, schimbări ce implicau 
şi Valahia. 

Victoria otomană de la Nicopole a determinat şi o îmbunătăţire tempo- 
rară în relaţiile tensionate dintre Ungaria şi Polonia. Patriarhul ortodox al 


Constantin C. Giurescu i-a arătat că cele scrise de monahul francez se refereau la 
avangarda oştirii regelui Sigismund, nu la o expediţie trimisă cu două luni înainte, şi 
a şters-o astfel de pe listă. 

A doua expediţie este socotită de P.P. Panaitescu cea a regelui, la Turnu, dar 
întreaga acţiune este apreciată ca un eşec din cauza luptei cu „Vlad” la Posada: 
„Graţie energiei banului Croaţiei, regele scăpă teafăr peste munți, dar Vlad Vodă 
rămâne stăpân în Ţara Românească şi asupra scaunului de la Argeş. Astfel, războiul 
din Țara Românească se terminase cu o înfrângere, întocmai ca şi cel din Moldova: 
românii se dăduseră în lături la trecerea oştilor de cavaleri, dar la întoarcerea oştenilor 
obosiţi îi prinseseră la loc greu şi-i lovise nimicitor. Aceasta nu-l împiedică pe 
regele Ungariei să trimită veste triumfală de izbândă regilor din Europa. Regele 
Franței aflând aceste veşti, a poruncit de s-au făcut procesiuni în tot regatul său 
şi s-au cântat rugăciuni de mulțumire lui Dumnezeu în catedrala Notre Dame 
din Paris” (p. 258). 

În realitate, expediţia se terminase victorios, prin recuperarea cetăţii Turnu, iar 
incidentul neplăcut din Munţii Cernei cu proaspătul aliat de la Braşov era o chestiune 
personală între cei doi. Pe Mircea îl va acuza în 1408 că „se întorsese la vechea 
necredință”, iar de un Vlad nu avea cum să ştie, nefiind încă apărut pe scenă la data 
aceea decât în imaginaţia celor ce datau lupta de la Rovine în octombrie 1394. Deci 
nici această expediţie nu poate fi numărată între cele „patru”, iar veştile de 
triumf trimise în Europa erau perfect îndreptăţite, întrucât socotea că sultanul plecase 
auzind că vine el, nu că fusese învins de Mircea. Acestei victorii româneşti, şi nu 
veştilor trimise de Sigismund după expediţia sa i s-au datorat însă manifestările de 
bucurie din Franța, iar la Notre Dame nu s-au tras doar clopotele, ci regele însuşi, cu 
întreaga curte, a participat la Te Deum, probabil şi fiindcă cel ce hotăra atunci era 
ducele Burgundiei care avea nevoie de aceste manifestări (vezi p. 387-388 în volumul 
de față). 

Tot P.P. Panaitescu a imaginat „a treia expediţie”: „Atunci a pornit a treia oaste 
pentru recucerirea Ţării Româneşti. Ştibor din Sciborzys, voievodul Ardealului, de 
neam polon, luă cu sine pe Mircea şi trecu din nou peste munți, tocmai în vremea 
în care oștile regale împreună cu cruciații din Apus se adunau la Timişoara 
(august 1396). Vlad întâmpină pe Mircea şi pe Știbor cu oastea lui şi cu turcii pe care 

Constantinopolului a pledat pentru o înțelegere într-o scrisoare adresată 
regelui Poloniei într-un moment în care exista o ameninţare otomană 
serioasă împotriva capitalei bizantine. În iulie 1397 cei doi regi s-au în- 
tâlnit la Stara Wies şi au ajuns la o înţelegere pentru 16 ani de pace. Regele 
polonez a renunţat la pretenţiile sale asupra coroanei Ungariei; în schimb, 
Sigismund a promis să medieze conflictul între Polonia şi ordinul teuton. 
Valahia rămânea în sfera de influenţă ungară [în notă: „P.P. Panaitescu pre- 
tinde că cei doi suverani şi-au împărțit cu această ocazie sferele de in- 
fluenţă în această parte a Europei”). 

Pe de altă parte, noi planuri defensive au fost create (were devised) ca 
adaos la strategia ofensivă. 

În cursul anului 1397, Sigismund a solicitat (requested) prezenţa Ordi- 


A 


îi ținea pe lângă dânsul; s-a dat o luptă cu mari pierderi şi vărsare de sânge de ambele 
părți şi voievodul Ardealului ieşi din rânduri şi se apucă să lupte personal cu lancea 
cu Vlad Vodă, ca într-un duel de cavaleri. În acest duel Vlad fu învins şi rănit destul 
de rău, iar oştile lui o luară la fugă. Astfel Mircea şi Ştibor străbătură până la 
Dunăre şi putură să ia parte la lupta de la Nicopole, care tocmai atunci începea. Ba 
mai mult, Mircea avu prilejul să cheme în jurul său pe boieri şi oastea din țara re- 
câştigată, înfăţişându-se alături de cruciați cu o armată românească destul de însem- 
nată. Dar pentru curățirea ţării de oamenii lui Vlad nu fusese vreme, uzurpatorul 
se retrăsese din nou în locuri ascunse şi aştepta acolo ajutorul turcesc” (p. 260-261). 

Precum se vede, deși făcea parte din „noua şcoală de istorie” care-i reproşa lui 
N. lorga excesul de imaginaţie, şi P.P. Panaitescu îl urmează atunci când, fără nicio 
bază documentară, ci împotriva unicului document pe care se întemeiază — diploma 
dată în decembrie 1397 la Timişoara lui Ştibor — inventează prezența lui Mircea 
alături de voievodul Transilvaniei, vorbeşte de „țara recâştigată” (când? cum?), 
deşi în diplomă e vorba doar de înlăturarea lui Vlad din calea spre Nicopole. 
Nicăieri nu stă scris că Ştibor venise în Ţara Românească să-l repună pe tron pe 
Mircea şi că era în tranzit spre Nicopole însoțit de acesta. 

Deci, şi această „a treia” expediţie de recuperare trebuie ştearsă de pe listă. 
Rămâne „a patra” — aceea încheiată cu capturarea lui Vlad în cetatea Dâmboviţei. Dar 
din aceeaşi diplomă, acţiunea de care vorbea regele este doar asedierea cetăţii 
respective, unde Vlad era deja alungat de la Argeş, şi ducerea lui la Buda (pe atunci 
nu Budapesta). 

Prin urmare ceea ce scria P.P. Panaitescu în 1944 şi anume: „Se făcuseră deci 
patru expediţii din Ardeal, la scurt interval una de alta, pentru readucerea în scaun a 
lui Mircea: prima cu banul Ștefan de Lossoncz, terminată prin moartea acestuia, a 
doua a lui Sigismund însuşi, terminată prin lupta în munţi, la Posada, a treia a 
voievodului Ardealului Știbor, care aduse pe Mircea la Nicopole, a patra a aceluiaşi 
voievod ardelean, când a fost prins în sfârşit Vlad Vodă” (p. 273) nu are niciun 
temei! 

nului Teutonilor la graniţele sudice ale regatului, pentru a le apăra împo- 
triva incursiunilor turceşti. E] le-a oferit țara Bârsei, ținut pe care ordinul îl 
administrase mai înainte, la începutul secolului al XIII-lea (in early xil” 
century). Regele a fost refuzat, deoarece cavalerii erau angajați în alte pro- 
iecte. La sfârşitul lui 1397, cu ocazia dietei de la Timişoara, el a pus bazele 
unui nou sistem defensiv împotriva amenințării otomane. Mobilizarea ar- 
matei ungare a fost reorganizată şi obligaţiile tuturor stăpânilor de pământ 
(landlords) au fost stabilite clar. În acelaşi timp, o armată populară (at the 
same time, a popular army was to come to existence) şi-a început existenţa. 

Astfel, numai după dramatica înfrângere de la Nicopole s-a produs o 
schimbare radicală în politica externă ungară faţă de ținuturile sudice, care 
au început să fie luate în considerare. 

Succesul otoman a făcut necesar ca pentru prima oară cele două 
sisteme politice, creștin şi islamic, să coexiste în Balcani. În această 
vreme noua strategie politică şi militară ungară a trebuit să devină 
defensivă şi să părăsească tradiționala ofensivă în Balcani (moştenită 
de la dinastia Angevină). Noua concepţie defensivă presupunea un rol 
crescând jucat de statele vasale situate între regatul Ungariei şi Imperiul 
Otoman. Astfel, după înfrângerea de la Nicopole, Sigismund de Luxem- 
burg, s-a concentrat asupra creării unui lanț protector de state vecine- 
tampon, care trebuiau să rețină/respingă (would hold back) incursiunile 
otomane. 

Pe acest temei o mare atenţie a fost acordată relaţiilor cu statul româ- 
nesc (with the Romanian State) aşezat la sud de Carpaţi. Realmente, voie- 
vodul valah este cel dintâi conducător de la granițele sudice ungare care a 
fost integrat în acest nou sistem. 

În timpul primilor ani după Nicopole, regele a privit de aproape pla- 
nurile otomane (kept a close eye to the Ottoman plans) cu privire la Valahia 
şi chiar dacă nobilimea sa era prea puțin entuziasmată de aşa ceva, el a făcut 
pregătiri pentru o intervenţie în cazul în care autoritatea ungară ar fi fost 
pusă în pericol. 


* * * 


O altă mult dezbătută problemă istoriografică este aceea dacă a fost o 
campanie otomană împotriva Valahiei în 1397. Această problemă a deve- 
nit confuză din cauza informațiilor scoase din cronicile scrise după eveni- 
ment (narațiunile lui Leunclavius şi Chalcocondil) şi mulți istorici susțin că 
înlăturarea lui Vlad Uzurpatorul s-a produs aproape de campania de pe- 
deapsă a sultanului Baiazid | (about Bayezid l retaliation campaign) care se 
presupune că a fost oprită (stopped) de Mircea în septembrie-octombrie 
1397. Datorită erorilor de cronologie ale cronicarilor, existența acestei 

campanii a fost negată. Absența oricărei menţiuni despre o înfrângere per- 
sonală a sultanului în cronicile sârbe şi bulgare pare să fi indus, se înţelege, 
un sentiment de neîncredere în orice încercare de a valida data nesigură a 
acestei campanii. Prezenţa regelui şi a armatei sale regale în regiunile 
sudice ale Transilvaniei, la graniţele româneşti, în noiembrie-decem- 
brie 1397, după Adunarea de la Timişoara, pare să indice o campanie 
turcă probabilă. Un pericol iminent era singurul lucru ce putea jus- 
tifica prezenţa regelui în aceste regiuni”. 


Evident, acest argument pentru o totuşi posibilă campanie otomană în 
1397 nu are mai multă valoare ca invocarea aceleiaşi prezenţe regale pentru 
susținerea datei de 10 octombrie 1394 şi a campanie su/tanale din toamna 
aceluiaşi an. 

A presupune o campanie sultanală contra Ţării Românesşti în 1397, şi 
încă în noiembrie-decembrie, înseamnă a spori absurditatea aces- tei 
ipoteze (în care intră neapărat şi proclamarea unei victorii româneşti!) ce 
părea că nu mai lasă loc pentru aşa ceva. 

Cu aceasta însă examenul nostru critic se opreşte. Restul paginilor 
care privesc perioada următoare, începând cu discuţia „momentulul 1399” 
ies din cadrul ce ni l-am propus în articolul de față. Vom menţiona doar 
faptul că şi pentru istoricul Marius Diaconescu, sfârşitul domniei lui 
Mircea cel Mare este „în consens” cu obştea celor ce l-au văzut închinat şi 
tributar lui Mehmed I (p. 270). Că nu există niciun temei serios pentru 
această reprezentare sumbră, care a dominat şi continuă să domine isto- 
riografia românească de peste două secole, am văzut. 

Elementul demn de toată atenţia pe care-l aduce însă domnul Marius 
Diaconescu în cele cu care am terminat traducerea noastră este analiza per- 
tinentă a schimbului de orientare în politica externă ungară, după expe- 
riența tragică de la Nicopole. A făcut-o prima oară Ilie Minea în cartea sa 
din 1919, unde relatând hotărârile dietei de la Timişoara reţinea printre ele 
că „se stabileşte în principiu obligativitatea generală a serviciului militar” 
(p. 83). Dar ea dobândeşte alte valenţe sub pana noului istoric. 

Această analiză ne permite să percepem dintr-un unghi nou măreţia 
personalităţii domnului român, care a înţeles imediat, după aceeaşi expe- 
riență, încotro se îndreaptă de acum înainte istoria părţii sale de lume, şi a 
înlocuit confruntarea cu un aranjament care l-a scutit pentru tot restul 
domniei lui Baiazid de o nouă încercare de forțe ca aceea de la Rovine. 

După care a jucat cunoscutul său rol în afacerile interne otomane pe vremea 
fiilor acestuia. 

E de luat în consideraţie şi constatarea existenţei acelei „armate popu- 
lare” a lui Sigismund, căreia cu siguranță i-a premers (poate şi ca model) 
„Oastea cea mare” a domnului român -cheia victoriei sale din 17 mai 1395. 

Ca şi sporul de înțelegere a cazului Vlad I, la care tot domnia sa ne-a 
obligat, este una din contribuţiile incontestabile aduse de acest amplu arti- 
col, din multe puncte de vedere incitant. 

Dar în privinţa încercării de a impune din nou, pe plan internaţional, 
imaginea unui domn român învins de turci la Rovine, succesul domniei sale 
a fost egal cu al sultanului îndrăgit. 


II 


Într-o viitoare Istorie a istoriografiei româneşti, anul 2003 va des- 
chide o etapă absolut insolită în raport cu toate cele de până atunci, al cărei 
titlu ar putea fi /storici români împotriva istoriei românilor. 

Este anul în care doi istorici români şi-au asumat sarcina să demon- 
streze lumii ştiinţifice de pretutindeni, în paginile unei reviste de autoritate 
şi răspândire internaţională, că două victorii, cotate astfel de istoriografia 
românească, sunt de fapt înfrângeri ale românilor, victoria revenindu-le în 
realitate celor cu care ei s-au luptat! Este vorba de victoria de la Rovine în 
lupta dintre Mircea cel Mare şi sultanul Baiazid 1, şi de confruntarea de la 
Baia între Ştefan cel Mare şi regele Matia Corvin. 

Pentru demonstraţia că în ambele cazuri cei victorioşi au fost tocmai 
cei despre care în cronici şi în cărţile de istorie din epoca modernă stă scris 
că au fost învinşi, a fost aleasă „Revue Internationale d'Histoire Militaire”, 
editată de Comité international des sciences historiques. Commission in- 
ternationale d'histoire militaire. 

În no 83 — 2003! se găsesc cele două articole, publicate alături, în 
fruntea secțiunii Recherches françaises. Histoire militaire de l’Europe 
Centrale et Orientale şi nu în secţiunea anterioară, intitulată Recherches 
roumaines (cu 8 nume din țară). Motivul? Semnatarii sunt Dan Ioan 


14 Acest număr a fost prezentat la Congresul internațional de istorie militară de 
la Bucureşti, din august 2003. Ocazie în adevăr unică spre a face cunoscut specia- 
liştilor de pretutindeni că am luat bătaie şi la Rovine şi la Baia! 

Mureșan, doctorand, Ecole des hautes études en sciences sociales, Paris, şi 
Emmanuel Antoche, doctorand, Ecole des hautes études en sciences 
sociales. Celelalte cinci semnături la această secțiune aparţin unor istorici 
străini. 

Ambele articole au fost preluate imediat de publicaţii româneşti: unul 
a fost inclus în volumul apărut la laşi, sub egida Academiei Române, spre a 
comemora 500 de ani de la moartea lui Ştefan cel Mare, iar celălalt, într-o 
formă amplificată, în Quaderni della Casa Romena 3 (2004): Studi di 
Istoria, di critica e di teoria letteraria raccolti e pubblicati da loan-Aurel 
Pop e Cristina Luca, Casa Editrice dell’ Istituto Culturale Romeno, Buca- 
rest, 2004, p. 177-195. Această ultimă formă, amplificată, este cea discutată 
de noi. 

Ambele articole au fost transpuse şi pe internet, ultimul putând fi 
accesat la www.geocities.com/marin-Serban/muresan3./html.!5 


Despre articolul semnat de istoricul Emanuel ANTOCHE şi intitulat 
L'expedition du roi de Hongrie Mathias Corvin en Moldavie, 1467 dispu- 
nem acum de o carte întreagă, apărută în 2007 la Editura Roza Vânturilor: 
Manole NEAGOE, Campania din 1467 şi lupta de la Baia. Cu ediția cri- 
tică şi traducerea izvoadelor de Dan Șiuşanschi (154 p.). Este însoțită şi 
de un amplu rezumat tradus în limba franceză de leana Mihăilă, deci poate 
fi accesibilă şi cititorilor neromâni ai revistei franceze. 

Celui de al doilea îi consacrăm această a doua parte din examenul 
nostru critic. 

Sub un titlu neutru, Avant Nicopolis: la campagne de 1395 pour le 
contrôle du Bas-Danube se urmăreşte de fapt acreditarea unui nou „sce- 
nariu” a cărui originalitate constă în încercarea de a transforma bătălia de la 
Rovine într-o victorie a sultanului Baiazid I şi o înfrângere a românilor, 
chiar dacă admitem că data luptei a fost 17 mai 1395! Ideea desigur nu 
este nouă, am găsit-o şi la alţii. Dar modul cum se încearcă demonstraţia nu 


5 „For this material, permission is granted for electronic copying, distribution in 
print form for educational purposes and personal use. 

Whether you intend to utilize it in scientific purposes, indicate the source: 
either this web address or the Quaderni della casa Romena 3 (2004) (a cura di 
loan-Aurcl Pop e Cristina Luca), Bucarest, Casa Editrice dell istituto Culturale Ro- 
meno, 2004. 

este lipsit de interes, de ingeniozitate şi de ştiinţă, chiar dacă nu şi de 
victorie! Nu este prima oară când asistăm, din partea unor conaţionali, la o 
patetică luptă cu realitatea cea mai evidentă. 

Ideea centrală în jurul căreia este structurat articolul şi care-i determină 
însuşi titlul a fost emisă în 1990 de Şerban Papacostea, în comunicarea acade- 
mică Bizanțul şi cruciada la Dunărea de Jos, la sfârşitul secolului al XIV-lea: 
„Atât pentru turci, cât şi pentru cele două puteri direct angajate în 
confruntarea cu ei luptele de poziţie de la Dunăre nu erau decât operații 
de întâmpinare, respectiv de pregătire a marii acţiuni comune a lumii 
creştine, cruciada europeană al cărei ţel suprem era izgonirea turcilor din 
Europa”'€. Autorul urmăreşte tocmai modul în care s-au desfăşurat, de o parte 
şi de alta, acţiunile în vederea controlului Dunării. 

Pentru creştini era vorba de posibilitatea de a se deplasa fără obsta- 
cole (articolul începe chiar cu evocarea episodului trecerii lui Ştibor spre 
Nicopole, însoţit — şi pentru dânsul — de Mircea, „ceea ce ridică problema 
accesibilității Dunării de Jos pentru forțele armate ale coaliţiei, ca etapă 
preliminară a declanşării cruciadei de la Nicopole”) iar pentru sultan, de 
a-şi asigura imperiul pe care urmărea să-l constituie, împotriva unei aseme- 
nea iniţiative a părţii adverse. De unde inevitabila confruntare. 

Cum a decurs ea în prezentarea din acest articol? 


„Între 1389 şi 1392, armata ungară s-a opus otomanilor în mai multe 
întâlniri la graniţa cu Serbia şi Bosnia. Valahia lui Mircea I se angajase de 
asemenea, masiv, după 1388, la sud de Dunăre, încorporând despotatul lui 
Dobrotici, pe cale de a cădea sub dominaţia otomană după moartea lui 
Ivanko, fiul întemeietorului acestei formaţiuni politice. Prin aceasta, o 
confruntare cu otomanii devenea inevitabilă. La ofensiva otomană a lui 
Firuz bey din 1391, câre-i reluase lui Mircea o parte din Dobrogea, 
domnul Valahiei replică în iarna lui 1393/1394 prin atacarea şi distrugerea 
— declarată de izvoarele otomane un «dezastru» — a centrului (du centre) 
d'akinci de la Karnovasi (sic). 

Dacă domnul Valahiei urmase până atunci o direcţie politică filo- 
polonă, forța împrejurărilor (la force des circonstances) l-a obligat să caute 
alianța singurului suveran al momentului dispus să ducă o politică anti- 
otomană hotărâtă: Sigismund de Luxemburg. În cele din urmă, la 7 martie 
1395, regele ungur și domnul român încheiară la Braşov un tratat de alianţă 
anti-otomană. [în nota 14 se trimite la articolul din «Medizvalia Transil- 


1 Evul mediu românesc... p. 52. 

vanica» cu menţiunea: «O ultimă analiză îl consideră un act adițional la 
omagiul lui Mircea faţă de regele Sigismund»]. 

Încurajat de această apropiere progresivă între Ungaria şi Valahia, 
Manuel II rupse fățiş raporturile cu sultanul Baiazid în aceeaşi perioadă a 
iernii 1393-1394. 

Concordanţa între ofensiva lui Mircea I în Balcani şi ruperea relaţiilor 
de vasalitate între Bizanţ şi Imperiul Otoman sugerează o coordonare. Es- 
caladarea conflictului a dus la blocarea Constantinopolului în timpul verii 
1394 de către armata lui Baiazid, care dură fără răgaz până la bătălia de la 
Ankara. Scopul, măcar cel oficial, era de a aşeza din nou pe Ioan al VII-lea 
ca împărat vasal. 

Papa de la Roma, Bonifaciu al IX-lea (1389-1404), preluă (relaya) 
apelul adresat Occidentului de regele Ungariei în favoarea unei cruciade 
anti-otomane în mai multe bule pe care le emise în cursul verii şi toamnei 
1394. Potrivit papei, turcii ar fi dominat deja anumite părţi din teritoriul 
unguresc, aşa încât ungurii astfel supuşi sufereau un jug mai greu decât cel 
al evreilor captivi ai faraonului. La 23 decembrie 1394 un ambasador 
bizantin la Veneţia aştepta sosirea altor ambasadori, din Franţa, Burgundia, 
Anglia şi Ungaria mai înainte ca Senatul Serenisimei să ia o decizie privind 
sprijinul Constantinopolului asediat. 

Spre a fi mai bine înţelese, aceste contacte febrile trebuiesc așezate pe o 
bună hartă geopolitică. Câteva progrese în cunoaşterea acestei perioade vin 
să ne ajute a retrasa desfăşurarea corectă a evenimentelor, altfel des- 
tul de încurcate (sinon très embrouilles) din anul care precede expediția 
de la Nicopole. 

O primă rectificare semnificativă ce trebuie făcută priveşte statutul 
Bulgariei. Astfel, se credea în mod greşit că ţaratul de Târnovo ar fi fost 
nimicit de Baiazid I (1389-1402) după cucerirea capitalei, la 17 iulie 1393, 
de către fiul sultanului, Suleiman Çelebi. Acum se ştie că Ioan Şişman şi-a 
mai păstrat controlul, ce-i drept, sub un strict control militar otoman, pe o 
parte din teritoriul său (cu Nicopole şi Târnovo) fiind în schimb coborât din 
titlul de țar la cel de principe (gospodin Tărnovski) pe care-l deţinea în 
calitate de vasal al lui Baiazid. Tot în această vreme el l-a asociat la tron pe 
fiul său Ivan Alexandru II [se trimite la articolele semnate de Klementina 
Ivanova şi Nikolai Ovcearov]. i 

Această agonie prelungită a statului bulgar între 1393-95 schimbă 
imaginea noastră asupra geopoliticii regiunii, relevând o primă realitate 
fundamentală: granița otomană de la Dunăre nu era încă pe deplin instau- 
rată şi stabilizată [s.a.]. Statutul Bulgariei de la Târnovo era în acel mo- 
ment întru totul asemănător cu pământurile sârbeşti după bătălia de la Co- 
sovo (1389). În 1392, la sfârșitul confruntării cu Ungaria, Baiazid reușise 

să fie recunoscut ca suzeran de către toți succesorii cneazului Lazăr: Ştefan 
Lazarevici, Marko Kralievici, Constantin Dragaş (socrul lui Manuil 1) şi 
Vuk Brankovici. În felul acesta, între teritoriile emiratului otoman (de 
P'emirat ottoman) şi Dunăre se formase un fel de sistem de state tampon 
controlate strict de armatele otomane. Cu toate acestea, dominaţia indirectă 
îşi avea slăbiciunile sale şi în primul rând instabilitatea; tocmai această 
breșe în sistemul defensiv al statului otoman a fost condiția posibilităţii 
cruciadei. 

Totuşi, pentru a o crea şi a o lărgi, coaliția Ungariei cu Valahia a trebuit 
să ducă de-a lungul întregului an 1395 o campanie susținută, ca să 
oprească atacurile otomanilor şi aliaţilor lor sârbi şi români (serbes et 
roumains). 

În al doilea rând, aceste informaţii relevă întreaga valoare (toute la 
valeur) a două izvoare, una, aşa-zisă «cronica bulgară» şi o cronică scurtă 
otomană, care fiindcă vorbiseră efectiv de desființarea statului bulgar 
de la Târnovo în 1395 fuseseră desconsiderate de către o ştiinţă isto- 
rică ce plasa acest eveniment în 1393. Or, aşa ceva nu este adevărat şi de 
aceea noi ne reîntoarcem cu o privire nouă şi asupra altor informații 
pe care le putem lua din aceste izvoare (or il n’en est rien, et c'est pour- 
quoi nous retournons avec un nouveau regard sur les autres renseignements 
que l’on peut puiser dans ces sources). 

Scurta cronică otomană publicată în traducere engleză de Halil Inalcik 
Şi după aceea în turceşte cu traducere franceză de Aurel Decei [din nota 22 
în care se trimite la cele două publicaţii lipseşte, probabil neinteresând 
publicul francofon, ediția însoțită de traducerea în româneşte şi însoțită de 
bogate note, din volumul Aurel Decei, Relații româno-orientale. Culegere 
de studii, Bucureşti, Editura ştiinţifică şi enciclopedică, 1978, p. 209-215], 
a fost din nefericire devalorizată (malheureusement devalorisce) de către 
ultimul ei editor, care a ajuns, la capătul unei analize erudite, să o considere 
drept un simplu produs al propagandei otomane. Noi vom observa că 
acest document este perfect verificat (parfaitement vérifié) de alte două 
cronici, contemporane: prima este Cronica volgare di Anonimo Floren- 
tino, care, bazată pe informații venite din Ungaria, reflectă perspectiva 
lui Sigismund de Luxemburg [s.n.]. Cealaltă, o cronică ce a fost crezută 
mai înainte bulgară, a fost arătată a fi de origine bizantină, ieşită probabil . 
din pana lui loan Chortasmenos, şi care a fost tradusă în slavonă la începu- 
tul secolului al XV-lea în Valahia, probabil la mânăstirea Tismana. 

În felul acesta (ainsi), o evaluare echilibrată şi respectuoasă față de 
litera şi spiritul izvoarelor ne permite să observăm dintr-o dată că 
despre evenimentele din 1395 noi avem punctele de vedere ale tuturor 

actorilor implicați: statul otoman, regatul ungar, Valahia şi Imperiul 
Bizantin. 

Toate sunt de acord să vorbească de o manieră convergentă despre ace- 
laşi eveniment capital: prima campanie în Ungaria şi Valahia a sultanului 
Baiazid Ilderim [sublinierile cu italice aparțin autorului]. 


Toate acestea fiind enunțate şi cadrul general schiţat, autorul artico- 
lului din „Revue Internationale d'Histoire Militaire” reluat într-o formă 
amplificată în publicaţia Institutului Cultural Român trece la demonstrația 
a ceea ce crede domnia sa că reprezintă adevărul istoric pe care şi-a propus 
să-l demonstreze: că în competiția dintre sultanul Baiazid I şi partida 
anti-otomană pentru „controlul Dunării de Jos”, competiţie destăşu- 
rată în decursul anului 1395 şi având în centru expediția sultanului, 
lupta de la Rovine şi expediţia valahă a regelui Sigismund, câştigător a 
fost sultanul. 

Examenul evenimentelor se opreşte în februarie 1396, cu o ultimă 
ştire despre ambasadorul bizantin Manuel Philanthropene trimis la Buda să 
încheie un nou tratat de alianță între Ungaria şi Bizanţ. Restul evenimen- 
telor din anul 1396, până la confruntarea din septembrie de la Nicopole, nu 
mai intră în textul articolului, doar în două note (67 şi 68) vorbindu-se.de 
istoria lui Vlad I. 

În cuprinsul acestei demonstraţii, încercată în acest mod pentru prima 
oară în ştiinţa internaţională, istoricul Dan loan Mureşan îşi concentrează 
efortul mai ales asupra mult discutatei probleme a confruntării româno- 
ungaro-otomane. 

Să vedem, în continuare, analiza pe care ne-o propune în legătură cu 
izvoarele de care dispunem şi modul cum personal încearcă să propună un 
nou „scenariu”, alături de cele avansate până la dânsul în decurs de exact 
120 de ani (1884-2004!); 


„Această primă campanie sultanală trebuia să concretizeze visele 
imperiale cele mai îndrăzneţe ale lui Baiazid. Pe bună dreptate el 
vedca în regele Ungariei concurentul cel mai redutabil la un imperiu 
ideal cu capitala la Roma, și-i opunea proiectul unui imperiu roman 
islamic, Astfel, cronicarul francez Jean Froissart reținuse/culesese (avait-il 
recueilli) aceste cuvinte ale sultanului care făceau atunci să tremure Europa 
creştină: «El se lăuda că va veni să se lupte cu regele Ungariei în mijlocul 
țării sale şi va merge călare atât de departe încât va veni la Roma şi-i va da 
calului său ovăz de pe altarul Sfântului Petru de la Roma, şi-şi va aşeza 

acolo sediul imperial şi-l va aduce în compania sa (en sa compagnie) pe 
împăratul de la Constantinopol şi pe toți cei mai mari baroni ai Greciei şi-şi 
va ține fiecare legea lui. El nu ar vrea să aibă decât titlul şi senioria»!”. 

Suntem poate surprinşi de această viziune feudală a lui Baiazid, care se 
vedea înconjurat de toți vasalii săi ortodocşi, cu împăratul bizantin în 
frunte, cărora voia să le respecte religia, opunuându-i în acelaşi timp Euro- 
pei latine. Acest proiect întâmpina însă greutăţi la realizare (avait pourtant 
du mal à s'accomplir) de când cu revolta lui Manuil l şi a lui Mircea, care 
preferară să se alieze mai degrabă cu Sigismund de Luxemburg şi să se 
opună înaintării otomane. 

Fidel cuvintelor sale amenințătoare, Baiazid a venit în mod efectiv 
să-l combată pe rege în țara sa 8. Cronica florentină arată (indique) că 
o mare armată pătrunse în Ungaria în luna mai 1395 ceea ce implică 
faptul că începutul campaniei trebuie situat în luna aprilie. 150 000 de 
oşteni turci este cu siguranţă o exagerare: delegaţii unguri (les délégués 
hongrois) ajunşi la începutul lunii august 1395 la Paris, citând pe regele 
Sigismund, nu vorbeau decât de armata potrivnică de 40 000 „sarasini”, din 
care 10.000 călăreți (chevaliers)!?. În orice caz, era vorba de o mare 
expediție sultanală. 

În faţa acestui pericol, i/ Re d'Ungheria adună molta gente d'arme: «La 
ştirea sosirii sale ilustrul rege al Ungariei adună în mare grabă o armată 
compusă din nobili, din burghezi, din oameni ai Bisericii şi din toţi creştinii 
regatului său. Această armată era mult mai puțin numeroasă în comparaţie 


'7 De reţinut că este vorba de conţinutul scrisorii adresate de sultan regelui Unga- 
riei în replică la răspândirea de către acesta a ştirii că Baiazid ar fi părăsit Ţara Ro- 
mânească (unde avusese loc lupta cu Mircea I), auzind de apropierea armatei regale 
(vezi p. 82 a volumului de față). După primirea acestei scrisori/solii Sigismund i-a 
scris, la rându-i, regelui Carol VI al Franţei, adăugând ştirea (sau inventând-o spre a 
alarma Occidentul, deşi este confirmată şi de alte surse, cum s-a văzut la p. 473) 
despre proiectul imperial şi intenţia cu calul său. Ele vor fi consemnate apoi în cro- 
nica lui Froissart. 


'* Repetăm: aceste „cuvinte amenințătoare” au fost rostite după campania sulta- 
nului în Țara Românească şi după aceea a regelui Ungariei, deci nu pot fi invocate 
aici şi nici pentru a explica inițiativa campaniei sultanale. 


° Se trimite pentru această informaţie la K.M. Setton, The Papacy and the 
Levant (1204-1571), tom 1. The Thirteenth and Fourteenth Centuries, Philadelphia, 
1976, p. 342-343. Nu ne-a fost accesibilă spre a vedea din ce surse şi-a scos istoricul 
american această ştire despre relatarea solilor regelui Ungariei către regele Franţei. În 
Cronica de la Saint-Denys, unde conţinutul acestei solii este expus pe larg, nu se în- 
tâlneşte (vezi p. 86-87 în volumul de faţă). 

cu cea a dușmanilor, dar încurajată de credinţa pe care o avea în Dumnezeu, 
el se hotări să încerce șansele unei lupte» (Cronica monahului de la Saint 
Denys). 

Dacă darea de seamă franceză (le compte-rendu français) tinde să con- 
centreze totul într-o singură bătălie, Cronica otomană, în ceea ce o 
priveşte, descrie cu precizie o întreagă serie de lupte de-a lungul tra- 
seului urmat de sultan (décrit avec précision toute une série de combats 
au long du trajet suivi par le sultan) în campania sa în Ungaria de Sud. 


Traversând Dunărea la Pojejena, armata otomană descoperi o Un- 
garie care nu era încă protejată de cele două fortificații de la Belgrad şi de la 
Semendria. Armata invadatoare distruse pe parcursul ei cetățile de la 
Zalankemân (în apropiere de Belgrad), de la Titel (la confluența Tisei 
cu Dunărea), urcă pe cursul râului Timiş, dând foc cetăților de la 
Becicherec, de la Timişoara, de la Şemlacul Mare şi Şemlacul Mic, de 
la Caransebeş, Mehadia şi Orşova, spre a încheia cu puternica cetate a 
Severinului. 

De fapt, expediția otomană afecta doar Banatul istoric. Aurel Decei 
califică degeaba (a beau de qualifier) acest atac fulgerător, care a trebuit să 
pună la grea încercare sistemul defensiv meridional al regatului, drept 
«randonnée imaginaire» [în versiunea românească «imaginarei expediţii 
a lui Baiazid I prin Ungaria Inferioară şi Banat», p. 220]. 

Cu toate acestea, tocmai amploarea jafului făcut de armata otomană 
în Ungaria cu ocazia acestei campanii a fost motivul care a ridicat pe 
cavalerii francezi dornici să plece în cruciadă contra sarasinilor”. 

Exactitatea traiectului şi buna cunoaştere a topografiei Banatului 
din textul anonimului otoman arată că nu poate fi vorba decât de o 
expediţie reală (ne sauraient relever que d'une expédition réelle). 

Autorii otomani sunt acuzați adesea că inventează prea mult pe 
marginea realității (on accuse souvent les auteurs ottomans de broder trop 
sur les réalités) şi când pentru o dată avem un text sec şi precis, el este 
socotit de domeniul fanteziei! (on le renvoie au domaine de la fantaisie!). 

La rândul său textul italian condensează tot acest şir de lupte 
secundare (toute cette suite de luttes secondaires) ce caracterizează 
prima parte a campanici, sub forma unei singure lupte, indecise dar 
sângeroase (A son tour, le texte italien condense toute cette suite de luttes 
secondaires qui caractérisent la première partie de la campagne sous la 
forme d'un seul combat indecis, bien que sanglant) între armata ungară 
concentrată în sudul ţării şi armata sultanului. 


Se trimite din nou în nota 32 la K. M. Setton, The Papacy and the Levant... p. 
345. De data asta putem afirma, chiar fără a fi citit lucrarea respectivă, că informația 
nu corespunde realității. 

Dacă lipsa de reacţie din partea lui Sigismund de Luxemburg putea 
surprinde pe otomani, ea este cu totul explicabilă. Regina Maria, fiica 
lui Ludovic I de Anjou, însărcinată cu moștenitorul lui Sigismund era 
tocmai atunci grav bolnavă, întrucât suferise o cădere fatală în timp ce 
călărea (lors d'une chevauchée). Potrivit istoricului polonez Jan Dlugoş, ea 
a murit atunci dintr-o naştere prematură, în ziua de 17 mai 1395, şi odată cu 
ea copilul regal. Dat fiind că regele deţinea toate drepturile sale la tronul 
Ungariei din căsătoria cu Maria de Anjou, moartea acesteia punea serioase 
probleme constituționale. În 1383 când cu a treia întâlnire polono-uingară 
de la Kosice, regele Ludovic de Anjou făcuse să fie acceptat principiul 
potrivit căruia dacă una din cele două fiice ale sale va muri, aceea care îi va 
supraviețui trebuia să moștenească regatul celeilalte, reconstituind astfel 
uniunea personală care a existat între cele două țări din 1370. Această 
Situaţie particulară (Ce cas de figure) deveni o mare problemă, căci regina 
Hedwiga a Poloniei şi soțul ei Vladislav Jagietto contestară de acum îna- 
inte legitimitatea lui Sigismund de Luxemburg. Or, la începutul secolului 
XX un istoric ungur pusese în discuţie data lui Dtugoş (la date fournie par 
Długosz) înclinând pentru iunie-iulie 1395, şi toţi (sic!) istoricii români 
l-au urmat, încurcând fără noimă succesiunea evenimentelor” (et tous 
les historiens roumains lont suivi en brouillant sans raison la succession 
des événements). 

Recent, o reevaluare a tuturor izvoarelor pertinente a putut să 
restabilească adevărul asupra datei morții reginei Maria aşa cum ne 
este furnizată de Jan Diugoş [nota 36: M. Salomon, On the credibility of 
an item in Jan Dlugosz's Chronicle: Mai 17, 1395 — the date of the battle of 
Rovine or of the death of queen Mary? în Mélanges d 'histoire Byzantine 
offerts à Okrawiusz Jurewicz à l’occasion. de son soixante-dixieme anni- 
versaire (Byzantina Lodziensia INI) Lódź, 1998, p. 164-170]”. 

Direcţia de atac adoptată de sultanul otoman ne lasă să ghicim (laisse 
deviner) strategia de ansamblu pe care acest mare strateg o imaginase. 
Pentru a sfărâma (afin de briser) coaliția ungară şi română, el pătrunse mai 
întâi (il s'enfonça dans un premier temps) între armatele celor două țări 
pentru a sfărâma (afin de briser) legăturile lor: de aceea el alese să atace 


" Evident pe otomanii prezentați în Scurta cronică otomană, nu pe cei înfățişați 
de Cronica anonimă italiană şi de Cronica monahului de la Saint Denys, ca lup- 
tându-se cu armata adunată de regele Sigismund, şi în fruntea căreia acesta i-a în- 
fruntat într-o luptă memorabilă. 

* Nu chiar atât de recent din moment ce există încă din 1990 articolul publicat în 
volumul de față la paginile 88-107. Prin urmare nu chiar toți, ci măcar unul dintre 


istoricii români n-au acceptat datarea „istoricului ungur” şi a demonstrat adevărul 
datării lui Jan Diugoş cu opt ani înaintea lui M. Salomon. 

Banatul. După ce a dat o lovitură puternică armatei ungurești parali- 
zată şi ea (paralysce aussi) de problemele interne, deşi încă în stare să 
riposteze (bien que restant encore capable de riposter) la o pătrundere 
mai adâncă în regat, Baiazid trecu ia a doua etapă a planului său, 
pentru a da lovitura decisivă verigii mai slabe a coaliţiei (pour âppliquer le 
coup décisif au chaînon plus faible de la coalition). Astfel, el intră în 
Valahia pe la Porţile de Fier, pe ale cărei chei pusese mâna chiar prin cuce- 
rirea cetății Severinului (dont les clés il s'ctait saisi tout seul par la con- 
quête de la forteresse de Severin). 


Întrucât a evitat să ia în seamă veridicitatea cronicii otomane pu- 
blicate de Halil Inalcik, istoriografia română prezintă în general campania 
lui Baiazid ca luând direcţia râului Olt (ayant emprunte la direction de la 
rivière d'Olt), pe care armata otomană l-ar fi urcat până în preajma 
reședinței domneşti de la Argeş. În vreme ce, în realitate, acest izvor 
vorbeşte clar de o pătrundere otomană venind din Ungaria, prin 
Banat. Era vorba tocmai (Il s'agissait précisément) de calea folosită în 
1330 de către regele Carol de Anjou (1308-1342) în campania sa contra lui 
Basarab I (1324-1351) al Valahiei. 

Pentru ce a preferat sultanul această direcție şi nu alta? Fără îndoială el 
înțelegea să exploateze sentimentele anti-ungare nutrite de populaţia orto- 
doxă română din Oltenia. Această orientare (cette direction) fusese o con- 
stantă a politicii externe a Valahiei din 1330, domnii români Basarab I, 
Nicolae Alexandru (1351-1364), Vladislau-Vlaicu I (1364-1375) şi Radu I 
(1375-1385) opunând o puternică rezistență regilor angevini ai Ungariei. 
Or, tratatul de la Braşov marca o schimbare pe care nu toți factorii de deci- 
zie din Valahia erau gata s-o accepte. 

Aristocraţia din Oltenia, având în fruntea ei pe Vlad”, poate un fiu 
al lui Vlaicu I sau al lui Dan I (1385-1386) se ridicase în felul acesta împo- 
triva lui Mircea I (s'était ainsi dressé contre Mircea 1”). Vlad solicită 
ajutorul lui Baiazid pentru a-şi pune în valoare drepturile sale la tron, 
ceea ce acesta o făcu din toată inima (ce que celui-ci fit volontairement), 
cum o făcea și pentru loan VII, nepotul lui Manuil H”. 

Ocolul făcut prin Banat de armata otomană arată că sultanul 
înțelegea să se servească de acest punct de sprijin (du picd à terre) pe 
care i-l oferea boicrimea olteană în revolta ei contra lui Mircea |. 


Spre a-şi onora obligaţia asumată prin tratatul de la Braşov, de a-şi 
proteja pe vasalul său român, regele Sigismund ordonase banului de Mačva 


3 Absolut nici un izvor istoric nu susține această afirmaţie, produs integral al 
imaginaţiei autorului. 


- Idem, Ibidem. 

Ștefan de Losoncz să plece cu o avangardă de 400 de cavaleri (chevaliers) 
şi 1200 arcaşi în Valahia, în ajutorul lui Mircea. Pornită de la Orşova la 
începutul lunii mai, deci în momentul în care otomanii intrau în 
Ungaria pe la Pojejena, această mică armată fu atacată pe neaşteptate [par 
surprise) înainte de a face joncţiunea cu armata lui Mircea. Pretendentul 
Vlad, a cărui armată era întărită de către turci (dont l'armee était ren- 
forcée par les Turcs) măcelări această avangardă (tailla en pièces cette 
avant-garde). [În nota 40 se trimite la V. Pervain, Din istoria relațiilor..., 
cu comentariul: „această hărțuială (c'est cette escarmouche), dramatică 
mai degrabă prin originea nobilă a lui Ştefan de Losoncz decât prin 
dimensiunile corpului de oaste învins este cea care a intrat (qui fit sa 
place) în Cronica monahului de la Saint-Denys, p. 388-389]. 

Numai după nimicirea avangardei ungare îşi făcu apariția în Vala- 
hia și marea armată otomană (c'est après l'anantissement de lavant- 
garde hongroise que la grande armée ottomanne fit son apparition en 
Valachie). Printre efectivele ci se găseau, de asemenea, aliarum barbaro- 
rum nationum [în nota 41: DRH, D, tomul l, no 108, p. 177], trupele 
principilor vasali ai lui Baiazid, sârbii conduşi de Ştefan Lazarevici, 
Constantin Dragaş şi Marko Kralievici, ca şi românii lui Vlad. 

Cronica scurtă otomană continuă: „ȘI apoi, ajungând prin părţile Vala- 
hiei, i s-a opus voivodul Mircea (îl se vit tenir tête par le voisvode Mircea) 
beiul român şi armata sa, care nu-l lăsă să treacă, şi războiul şi bătălia (et la 
guerre et la bataille) se angajară împotriva armatei române, care [bătaie] 
continuă timp de o săptămână întreagă pe (marginile) Argeşului [sub.a.], 
dar până la urmă fiind încheiată pacea cu domnul român, se întoarse în țara 
sa. Şi răposatul Ildirim trecu râul Argeş şi se opri în fața cetăţii Nicopolis 
(finalement étant conclue la paix avec le voivode roumain rentra dans son 
pays (sic) et le Feu Yildirim passa la rivière d'Argeş et s'arrâta devant la 
forteresse de Nicopolis) [se citează la nota 42 articolul francez al lui Aurel 
Decei]. 


Ajuns aici cu nararea versiunii proprii despre marea expediţie a sulta- 
nului Baiazid, versiune care îi poartă şi pe cei trei prinți sârbi vasali pe 
itinerariul stabilit pe baza „cronicii scurte otomane”, adică trecându-i 
Dunărea pe la Pojejena spre a jefui Banatul actual şi a trece apoi în 
Țara Românească, domnul Dan loan Mureşan consideră venit momentul 
să pună în discuție „la fameuse dispute dans Phistoriographie roumaine sur 
la date de la bataille de Rovine (Argeş)”. 

Să-l urmărim: 


„Faimoasa dispută din istoricgrafia românească asupra datei bătăliei de 

la Rovine (Argeş) se găseşte, dacă luăm în serios această sursă (si on 
prend en sérieux cette source) destul de deficitară sub raport metodologic 
(assez deficitaire sous rapport methodologique). Că este vorba de «10 oc- 
tombrie 1394» sau de «17 mai 1395», de fiecare dată istoricii contemporani 
vorbesc de o zi (d'un jour) [subl. a.], în vreme ce cronica otomană face 
referire la o luptă îndârjită (acharné) care a durat o săptămână, şi a 
luat aspectul unui război de poziții (et ayant revêtu !'aspect d'une guerre 
de positions). Chiar şi numai prin durata ei şi oricare fu deznodă- 
mântul acestei bătălii, faptul de a fi rezistat o săptămână la asalturile 
armatei sultanului spune multe despre îndărătnicia/înverşunarea re- 
zistenței opuse de armata lui Mircea (rien que par sa durée, et quoique 
fût le dénouement de cette bataille, le fait d’avoir résisté une semaine aux 
assauts de l'armee du sultan en dit long sur l'opiniâtrete de la resistance 
opposée par l’armée de Mircea 1”). 

După părerea noastră (A notre avis), orice discuție asupra datei 
bătăliei de la Rovine, chiar luându-i fundalul ideologic ce a compro- 
mis-o (tout en lui élevant l'arriere — plan idéologique qui l'a compromise) 
era inutilă de la seaca punere la punct (depuis la mise au point seche) a 
lui George Sp. Radojcici [o amplă notă trimite la argumentele pentru data 
de 17 mai] cu condiţia de a ține seamă că dacă Constantin Dragaş a căzut cu 
adevărat în cursul acestei bătălii, în ziua de 17 mai, această zi era numai 

_ una din cele şapte care au marcat teribila înfruntare între armatele lui Ba- 
iazid şi Mircea 1” |subl. a.]. 


Urmează, imediat după această recunoaştere condiționată a datei de 
17 mai 1395 „miezul” şi „cheia” articolului: 


» Cu această precizare, pe care noi o credem importantă pentru ches- 
tiunea datării, că deznodământul bătăliei este cu totul altul (Avec cette 
précision que nous croyons importante pour la question de la datation, /e 
denouement de la bataille en est une toute autre). 

Descrierile pe care le avem despre bătălia de la Argeş (Rovine) sunt din 
nefericire mai bogate în imagini literare decât în informaţii istorice; astfel 
încât reconstituirile fazei acestei bătălii sunt totdeauna riscate [în nota 45 se 
trimite la Istoria militară a poporului român, 1I, p. 1711”. 


3 Nu contestăm justețea observaţiei sale critice (din nota 45) la adresa /soriei 
militare a poporului român: „L'esquisse de la bataille de Rovine est complâtement 
imaginaire: la contre-attaque de l’armée roumaine sur le côté gauche de l’armée 
ottomane n'est attesté par aucune source existante”. Observăm însă că nici caracterul 
unui „război de poziții” decretat de dânsul pentru aceeaşi confruntare, nu este în- 
dreptăţit de vreo „sursă existentă”. 

După Chalcocondil, Mircea, după ce a pus la adăpost populația civilă în 
zonele muntoase, a supus armata otomană unei continui hărțuieli de la in- 
trarea ei în Ţara Românească. Situaţia era atât de gravă încât sfatul lui 
Evrenos bei de a ţine mereu armata în ordine spre a evita atacurile lui 
Mircea a fost judecat providenţial de către sultan [ed. Vasile Grecu, p. 64]. 

Potrivit cronicarilor otemani, între cele două armate a fost angajată în 
cele din urmă o «mare luptă» aproape de râul Argeş, care s-a soldat cu pier- 
deri grele de ambele părți. Cu toate acestea românii nu slăbeau rezistența 
(ne lâchaient pas leur résistance). În timpul nopții, cadavrele soldaţilor 
otomani ar fi fost culese şi aruncate în râu, creând a doua zi lui Mircea im- 
presia că armata otomană era încă intactă. E] se decise aşadar să se retragă. 

Aşadar (s’est donc) despre bătălia de la Rovine vorbeşte a doua par- 
te a Cronicii florentine [în nota 49 se citează din textul descoperit de Şer- 
ban Papacostea], precum şi cronica „de la Tismana”, atestând în acelaşi mod 
(attestant d'une même voix) înverşunarea confruntării [în nota 50, se citea- 
ză după traducerea lui D. Năstase, textul respectiv]. Ultima cronică confir- 
mă că la sfârşitul luptei (qu'a issue du combat) cele două armate pără- 
sesc câmpul de luptă, Mircea către Transilvania, Baiazid către Dunăre. 

Izvoarele spun astfel în unanimitate (disent ainsi unanimement) că 
întâlnirea militară de la Argeș s-a soldat cu o epuizare din amândouă 
părțile, care le-a obligat să părăsească terenul de confruntare. 

Creştine sau otomane, ele vorbesc de situaţia deosebit de grea (par- 
ticulièrement difficile) în care armata lui Mircea a putut pune armata oto- 
mană. Adăpostirea sultanului Baiazid în spatele unui lagăr (le retran- 
chement du sultan Bayezid derrière un camp) idee căreia Evrenos bey îi 
datorează ascensiunea sa militară, ne face să ne întrebăm dacă nu asistăm 
cumva tocmai la Rovine la apariţia (à émergence) faimoasei tactici de- 
fensive a ienicerilor, corp de elită care apare la sfârşitul secolului al 
XIV-lea. Acest lagăr (camp) apărat de garda personală a sultanului, com- 
pusă din ieniceri, era punctul inexpugnabil pe care se reconstituia de fie- 
care dată defensiva otomană în cele mai grele momente ale unei bătălii. 
Aplicată tocmai începând de anul următor la bătălia de la Nicopole (1396), 
această inovație tactică deveni un element fundamental al artei militare 
otomane până la mijlocul secolului al XVIII-lea. 

Dar tocmai această inovaţie, deşi vorbeşte de rezistența hotărâtă 
opusă de Mircea, dă mărturie în ultimă instanță de victoria tactică pe 
care sultanul o câştigă la sfârşitul acestei bătălii. Armata lui Mircea, 
suferind grele pierderi şi aflată în imposibilitate de a sfărâma apăra- 
rea lagărului sultanului, a fost în cele din urmă obligată să se retragă 
(C'est alors cette innovation qui, tout en parlant de la résistance résolue 
opposée par l’armée de Mircea, témoigne en dernière instance de la 

victoire tactique que le sultan remporta à la fin de cette bataille. L'armee de 
Mircea 1“, subissant des graves pertes, et en impossibilité de briser la 
defense du camp du sultan, a été finalement obligée de se retirer). 

În schimb, dacă pentru Baiazid acest sfârșit era o victorie, ea nu era 
mai puțin una «à la Pyrrhus»” (En revenche, si pour Bayezid cette issue 
était une victoire, elle ne était par moins lune «à la Pyrrhus»). 


Odată ajuns aici, era firesc să deschidă şi atacul împotriva partizanilor 


tezei victoriei româneşti, şi o face în lunga notă ataşată ultimei fraze: 


26 


„C’est ici que nous prenons nos distances par rapport aux conclusions 
de P'ouvrage d'Al.V. Diţă, op. cir. [Mircea cel Mare între realitatea medie- 
vală şi ficțiunea istoriogrufică modernă], p. 243-283 et p. 297-386 [întreg 
capitolul III: Caracterul confruntării militare româno-otomane din 17 mai 
1395 şi cap. IV „ Fuga” şi „restaurarea lui Mircea T de lu izvoarele me- 
dievale la ficţiunea istoriografică modernă]. 

Dans sa démarche, très msritoire du point de vue de la critique des 
sources et de l'historiographie (aucune autre bataille médiévale roumaine 
ne bénéficie pas encore d'un traitement similaire!)”€, Pauteur accuse une 
grande partie de /historiographie étrangère et roumaine d’avoir été 
conduite par le postulat d'une defaite de Mircea par le sultan Bayezid, le 10 
octobre 1394, en fonction duquel les sources aurait été déformées. ll risque 
toutefois de retomber dans le même piège, à cette différence près que le 
postulat est cette fois-ci contraire: il s'agit d'une «victoire écrasante» de 
Mircea sur le sultan, datée le 17 mai 1395. 

Cependant, plusieurs points posent problème: 1) la chronique turque 
publiée par Inalcik est ignorée, suivant l'analyse de Decei: la seule source 
qui nous renseigne sur le trajet précis du sultan en 1395 est donc laissée 
à côté; 2) par conséquent, Pauteur ne peut pas rendre compte de la con- 
frontation directe entre Bayezid et Sigismund dont parlent la Chronique 
de Saint-Denys et la Chronique florentine, et que la chronique ottomane 
localise en Banat; 3) la chronique «de Tismana», dite byzantino-bulgare, 
est aussi sous-estimée, l’auteur la considérant comme interpolée, alors 
qu’elle est contemporaine, et exprime le point de vue de Mircea (voir D. 
Năstase, op. cit.), s’est la raison pour laquelle Vlad y est considéré un simple 
«vlastelin» (p. 307-313); 4) Pauteur postule après la libération en commun 
de Turnu une rupture de l'alliance chrétienne et la défaite de Sigismund par 
Mircea en septembre 1395, mais comment expliquer alors que les deux se 
retrouvent ensuite ensemble à Nicopolis, dans les meilleurs termes, chose 
incompréhensible après une telle «trahison»? 5) comment un prince qui 
«écrase» entre mai et septembre 1395 deux des plus puissants monarques 


În momentul de față şi lupta de la Baia, datorită cărții lui Manole Neagoe. 

de l’Europe se fait renverser ensuite par une poignée de boyards qui in- 
staurent à sa place Vlad au début 1396? 6) de la reconstruction de l’auteur 
résulte enfin un autre paradoxe: comment se fait-il que le prince roumain a 
pu emporter tout seul une «victoire écrasante» en 1395 sur Bayezid, alors 
que Mircea, alli€ avec Sigismund et les chevaliers bourguignons sont tous 
écrasés par le même sultan à Nicopolis en 1396? 

Même si, au bout de P'analyse de Pauteur résulte, à notre avis sans 
doute, que la confrontation de Rovine este à situer dans les environs du 
17 mai 1395, issue heureuse pour la Valachie de cette bataille n’est 
pas du tout corroborâe par les sources”. 


* Aici noi ne luăm distanțele în raport cu concluziile lucrării lui Al.V. Diţă. [...] 
În demersul său foarte meritoriu din punct de vedere al criticii izvoarelor și a 
istoriografiei (nici o altă bătălie medievală românească nu mai beneficiază încă de un 
tratament asemănător!) autorul acuză o mare parte din istoriografia străină şi româ- 
nească de a fi fost condusă de postulatul unei înfrângeri a lui Mircea de către sultanul 
Baiazid, la 10 octombrie 1394, în funcţie de care izvoarele ar fi fost deformate. El 
riscă totuşi să cadă în aceeaşi cursă, cu această diferenţă că de data asta postulatul este 
contrar: ar fi vorba de o «victorie zdrobitoare» [nota noastră: expresia nu-i aparține lui 
AL.V. Diţă, ci este împrumutată de la un contemporan francez al evenimentului: Phi- 
lippe de Mézières: desconfis à plain] a lui Mircea asupra sultanului, datată 17 mai 1395. 

Cu toate acestea, mai multe puncte pun probleme: 

1) Cronica turcească publicată de Inalcik este ignorată, urmând analiza lui 
Decei: singurul izvor care ne informează asupra traiectului precis al sultanului 
în 1395 este deci lăsat la o parte. 

2) În consecință, autorul nu poate să dea seamă de confruntarea directă între 
Baiazid şi Sigismund, despre care vorbesc Cronica de la Saint-Denys şi Cronica 
florentină, şi pe care cronica otomană o localizează în Banat [sic]. 

Răspundem: „Cronica otomană” nu „/ocalizează în Banat” confruntarea între 
Sigismund şi Baiazid, pentru că ea nu are cunoştinţă de vreo asemenea confrun- 
tare. Despre cât şi în ce anume putem să o luăm în consideraţie vezi p. 607-608. Atât 
„Cronica anonimă italiană” cât şi Cronica de la Saint-Denis pun în seama lui Sigis- 
mund confruntarea dintre Mircea şi Baiazid, una dându-l învingător, iar alta învins, 
dar ambele înlocuind adevărul cu o invenție, Singura dată când regele Sigismund s-a 
întâlnit cu sultanul Baiazid pe câmpul de luptă a fost la Nicopole. 

3) Cronica «de la Tismana» zisă bizantino-bulgară este şi ea subestimată, 
autorul considerând-o interpolată, pe când ea este contemporană şi exprimă punctul 
de vedere al lui Mircea (vezi D. Năstase, op. cit.). Din această cauză Vlad este 
considerat un simplu vestelin [vezi răspunsul la acest punct în p. 612-613. Aici 
reținem că tocmai interpolarea din această cronică a impus calitatea de „„vlastel” a 
celui lăsat de Baiazid, numele lui Vlad fiindu-i necunoscut], 

4) Autorul postulează, după eliberarea împreună a cetății Turnu, o ruptură a 
alianţei creştine şi înfrângerea lui Sigismund de către Mircea în septembrie 1395. Dar 
cum să ne explicăm atunci că cei doi se regăsesc după aceea împreună la Nicopole în 
cei mai buni termeni, lucru imposibil după o asemenea „trădare”? 

Mai departe în text mai citim: 


„Cum să stabilim un raport logic între acest final destul de indecis al 
bătăliei şi rezultatul politic pe care izvoarele i-l atribuie? (issue politique 
que les sources lui attribuent?). Cronicarul florentin arată în mod efectiv că 
«per questa vettoria con loro avuta dal Baisetto, tutta Balacchia s 'arrende 
al Baisetto, e lui ubbidirono [subl. a.]. Ma pure il Baisetto, per la grande 
perdita che avea fatto della sul gente, si tornò indietro con quella gente che 
rimasa gli era, che molta piu n'avea perduta»”®. 


Răspundem: nu este vorba de o înfrângere ci de ceea ce regele însuşi a descris 
evocând evenimentul, iar „trădarea” şi regăsirea la Nicopole au fost fapte egal de 
reale. Prima este „denunțată” în 1408 de regele însuşi, iar elogiul şi propunerea ca 
Mircea să conducă oştile Europei unite îi aparţin tot lui. Dacă l-am putea întreba 
„dincolo” am afla explicaţia exactă. Noi doar am presupus-o. Gesturile politice sunt 
însă dictate de necesități, iar necesitatea cerea ca aliaţii de la Braşov să treacă peste 
incidentul neplăcut şi să se regăsească în lupta comună, unde vor rămâne de altfel 
până la sfârşit. 

5) Cum un domn care «zdrobeşte» între mai şi septembrie 1395 pe doi din cei 
mai puternici monarhi ai Europei este răsturnat apoi de un pumn de boieri care îl 
instalează în locul lui pe Vlad la începutul anului 1396? 

Răspundem: nu la începutul anului 1396, ci cel mai târziu înainte de 10 
decembrie 1395, Conjunctura ce s-a creat după criza alianţei româno-ungare a per- 
mis regelui Poloniei, Vladislav Jagieło, aflat obiectiv de partea otomană împotriva 
coaliţiei ungaro-române şi indicat fără echivoc, de Vlad însuşi, ca autor al instalării 
sale pe tronul de la Argeş, să-l pună acolo, probabil cu mâna militară a fraților de 
peste Milcov ai lui Ştefan I. Ca o demonstraţie, şi pentru mai târziu, că românii nu pot 
fi învinşi decât prin ei înşişi! Că „operaţia” externă a găsit aderenţi şi „unelte” într-o 
parte din boierimea nemulțumită de alianța româno-ungară nu este exclus. Dar exa- 
gerarea rolului acestora în reuşita acţiunii aparţine lui Barbu Câmpina şi plăteşte 
tribut epocii când a scria acesta. 

6) Din reconstrucţia autorului rezultă, în sfârşit, un alt paradox: cum se face că 
domnul român a putut să câştige singur o «victorie zdrobitoare» în 1395 asupra lui 
Baiazid, în vreme ce Mircea aliat cu Sigismund şi cavalerii burgunzi sunt cu toții 
zdrobiţi de acelaşi sultan la Nicopole în 1396? 

Întrebarea ni se pare în afară de orice comentariu şi răspuns cuviincios la 
adresa celui ce a pus-o. Aşa încât ne abținem. 

Chiar dacă, la capătul analizei autorului rezultă, după părerea noastră 
fără îndoială, că înfruntarea de la Rovine este de situat în jurul date de 17 mai 
1395, sfârşitul fericit al acestei bătălii nu este deloc dovedit de izvoare». 

Noi ne declarăm mulțumiți pentru această recunoaştere, care anulează im- 
plicit datarea pe care am respins-o şi noi în prima parte a articolului de față. In 
privinţa ultimei afirmaţii, răspunsul se găseşte ceva mai departe. 


% Şi ca urmare a acestei victorii obținute de Baiazid, întreaga Valahie s-a supus 
lui Baiazid şi i-a dat ascultare. Dar totuşi Baiazid, din pricina marii pierderi suferite 

Mircea, retrăgându-se în Transilvania (se retirant vers la Tran- 
sylvanie) spre a continua rezistența, nu putea fi la originea acestei 
prime reglementări a raporturilor între Imperiul Otoman şi Valahia, 
Cronica «de la Tismana» este formală în legătură cu o schimbare de domn 
care a avut loc în urma bătăliei de la Argeş: după aceasta, Baiazid a fost în 
măsură «să instaleze unul dintre nobili (vlastelin) pentru a conduce țara, şi 
Mircea s-a refugiat în Țara Ungurească». Această cronică, provenind în 
versiunea ei slavonă din mediile monastice valahe, trebuia să fie la curent 
(devait être au courent) cu realitățile interne ale țării mai bine decât cu 
altele (bien plus que d'autres). 

Cronica otomană este convergentă atunci când spune, fără a înțelege 
poate prea bine subtilităţile politice ale Valahiei, că «în cele din urmă fiind 
încheiată pacea [turc sulh n.a.] cu voievodul român, el se retrase în ţara sa». 
De remarcat că în acest loc cronica, chiar dacă nu aminteşte numele lui 
Vlad, nu-l aminteşte nici pe al lui Mircea (A remarquer qu’à cet endroit 
la chronique, bien qu'elle ne fasse pas mention du nom de Vlad, n’en fait 
plus du nom de Mircea)”. Ezitarea este de înțeles: anonimul otoman din 
prima jumătate a secolului al XV-lea nu se simţea în largul său (ne se 
sentait certainement par à laise) în răsturnările continue de putere prin 
acele părți obscure pentru el. Trebuie să conchidem (il faut conclure) că 
pacea a fost în realitate semnată de Baiazid nu cu Mircea, ci cu Vlad I 
(bien avec Vlad 1”). Ulterior, uitând de această domnie trecătore aflată 
chiar în mijlocul (situé au plein milieu) lungii domnii a lui Mircea, i-a putut 
fi atribuit lui, poate chiar intenţionat (peut-être même intentionnellement) 
tratatul semnat în realitate de Vlad. 

Aşadar, nu pentru a căuta cu orice preţ o «cale regală», ci pentru că 
este mărturia unanimă a izvoarelor trebuie să afirmăm: bătălia de la 
Rovine, chiar dacă s-a întins pe durata unei săptămâni [s.a.], a avut loc 
într-adevăr în jurul lui 17 mai 1395, În acelaşi timp, chiar dacă a 
provocat pierderi grele armatei otomane, Mircea a trebuit în ultimă 
instanță să părăsească câmpul de bătălie, ceea ce i-a permis lui Baiazid 
să instaleze pe tronul de la Argeş pe Vlad I. Aşadar, cu acest domn a 
încheiat sultanul primul tratat de vasalitate al Valahiei cu Sublima 
Poartă. 


de oamenii săi s-a retras cu cât a mai rămas din oaste, din care a pierdut cea mai mare 
parte” (vezi şi p. 109-110 în volumul de față). 


% Nu mai era necesar din moment ce numele celui cu care se dusese lupta fusese 
clar spus. Era firesc să fie acelaşi cu al celui cu care se făcea pacea. Doar dacă ar fi fost 
altul, cum propune autorul, trebuia să fie numit, spre a arăta aceasta. Tocmai absența 
altui nume, în speță Vlad, dovedeşte că nu cu el s-a făcut pacea! Ceea ce infirmă şi 
cele scrise de autor mai departe!. 

Segmentul valah al expediției lui Baiazid din 1395 astfel reconstituit, să 
observăm că el este repetat punctual (il est reitere ponctuellement) de 
deznodământul campaniei efectuată în Ţara Românească de Mehmed Il 
contra lui Vlad Ţepeş (1462): sultanul otoman a reuşit la fel să impună la 
capătul unei campanii foarte grele un domn fidel, Radu cel Frumos, fratele 
lui Vlad II. 

Cu un asemenca rezultat, Baiazid putea să considere atinse obiec- 
tivele unci expediţii care se dovedise prea costisitoare, şi s-a retras în 
ordine către Dunăre”. 


Trăgând astfel linia şi notând rezultatul demersului său istoriografic, 
autorul se ocupă mai departe de evenimentele legate de competiţia pentru 
stăpânirea Dunării: 

„Una din raţiunile ce-i motiva pe otomani să păstreze după 1393 o viaţă 
larvară a statului bulgar de la Târnovo fusese fără îndoială pentru a face din 
el un tampon între teritoriile aflate sub directa administraţie otomană şi 
coaliția ungaro-valahă. 

După ce a semnat pacea cu noul domn, Vlad, rolul statului lui Joan 
Şişman putea fi preluat de aici înainte de Valahia. În plus, cu prilejul 
colectei de informaţii (lors de la collecte d'informations) efectuată — ca de 
obicei — cu prilejul campaniei din Ungaria şi Valahia, Baiazid va fi adunat 
dovezile compromițătoare pentru contactele lui Șişman cu emisarii coa- 
liţiei. Aceasta ar explica actul dramatic prin care s-a terminat această canı- 
panie. 

Ajungând pe malul stâng al Dunării, sultanul a ocupat cetatea Turnu 
(Nicopolul Mic) apărată de un contingent al lui Mircea | [în nota 56: „Cum 
aminteşte Sigismund de Luxemburg într-un act din 1404: DHR, D, t. 1, no 
10$, p. 177-178], aşteptând ca principele bulgar să adune flotila necesară 
traversării. Odată ajuns la sudul fluviului Baiazid ordonă execuţia fostului 
țar. Cronica „de la Tismana” dă şi data exactă: 3 iunie 1395. Numai în acel 
moment trebuie plasat, fără ezitare, sfârșitul țaratului de la Târnovo [în 
nota 57: D. Năstase, op. cit., p. 255, 263; H. Inalcik, Turcii otomani şi cru- 
ciadele în K. M. Setton, A History of the Crusades, tome VI, Wisconsin, 
1989, p. 251, no 74. Din păcate, în acest text marele istoric turc datează 
expediţia în Ungaria în 1394, cu toate că scurta cronică pe care a publicat-o 
pune fără discuţie (de manière univoque) execuţia ţarului loan Şişman 
tocmai la sfârşitul campaniei în Ungaria şi Valahia. Astfel încât a stabili 
data morții fostului tar înseamnă în acelaşi timp a stabili retroactiv 
data întregii campanii. Cu toate acestea, în H, Inalcik, Bäyezid I, în Ency- 
clopedie de L'Islam, tom 1, Leiden-Paris, 1975, p. 1152, acceptase 1395 ca 
dată a expediției în Ungaria şi Valahia]. 

În acelaşi timp cu țarul lor au fost executaţi 110 boieri din Târnovo. În 
felul acesta dispărea cea mai mare parte a elitei politice a statului bulgar. 
Nicopolul bulgăresc fu anexat statului otoman şi pus sub comanda fostului 
sultan din Aydin, Djunlid Aydinoglou, devenit supus otoman. Spre a evita 
o moarte ca a tatălui său, loan Alexandru II, asociat de doi ani la tron, de- 
veni musulman şi fu numit în schimb sancak-bey de Aydin. 

Cronologia evenimentelor pare să fie astfel bine stabilită de mai multe 
izvoare: invazia otomană la începutul lui mai 1395 (sau poate deja la sfâr- 
şitul lui aprilie) în Banat (Anonimul florentin), intrarea în Valahia şi 
bătălia de la Rovine în jurul lui 17 mai [Typikon-ul lui Roman: moartea lui 
Constantin Dragaş] şi execuţia în 3 iunie a lui loan Şişman, la sfârşitul 
acestei campanii şi sfârşitul ţaratului de la Târnovo (cronica «de la Tis- 
mana») [În nota 59. Pentru a compara ritmul unei campanii otomane, a se 
vedea N. Beldiceanu, La campagne ottomane de 1484: ses préparatifs mi- 
litaires et sa chronologie, în «Revue des études roumaines», V-VI, 1960, 
p. 67-77: 26 aprilie — mobilizarea armatei; sfârşitul lui mai, plecarea din 
Adrianopole; la 26 iunie — trecerea Dunării şi joncţiunea cu armata valahă; 
la 5-16 iulie: asediul Kiliei, la 22 iulie-8 august — asediul Cetăţii Albe; la 
14 august, plecarea din Cetatea Albă; trecerea Dunării în Dobrogea. Ac- 
țiunea militară propriu-zisă a durat astfel o lună și jumătate. Să notăm 
că tocmai repeziciunea în deplasările sale i-a adus lui Baiazid supranumele 
său. În plus, el acţiona într-o regiune în care sistemul defensiv nu era încă 
pus la punct]. 

Ambasada ungară ajunsă la Paris în iulie 1395 (sic!) era deci exactă 
când făcea înaintea Curţii regelui Carol VI bilanțul «trăznetului» care 
lovise ţara lor: «Este un fapt notoriu că Baiazid, cel mai crud dintre tirani a 
redus în captivitate pe aproape toți creştinii din Bulgaria, din Valahia şi din 
Panonia» şi că «oraşele acestor țări supuse altădată regelui Ungariei şi 
credinţei creştine au suferit în cea mai mare parte jugul crud al turcilor» 
[nota 60: Chronique du religieux de Saint-Denys, p. 424-425]. 

Bilanţul acestei campanii rapide era deci, din punct de vedere oto- 
man, destul de impresionant (assez impressionnant). Desigur, el nu du- 
sese armata otomană până la Roma, departe de asta. În schimb, în ter- 
meni reali, această primă incursiune sultanală în regatul Ungurici se 
terminase fără a declanşa o ripostă hotărâtă a armatei lui Sigismund, 


Din acest text în care este relatată solia ajunsă la Paris în august rezultă doar 
descrierea unei situaţii grele în care se zbat cei pentru care se cere ajutorul regelui 
Franței. Nimic nu dă de înţeles că un „trăznet” le-ar fi lovit Ungaria. Vezi întregul text 
la p. 86-87 din volumul de față. 


"1 Din nou autorul se contrazice pe sine însuși, fiindcă a reproșat lui A.V. Diţă 

ceea ce este considerat în toate cronicile otomane un semn de slăbiciu- 
ne a dușmanului. Valahia era socotită de acum supusă, conform drep- 
tului islamic, grație tratatului semnat de «voivodul român» Vlad I, 
datorită împrejurării, a doua zi după bătălia de la Rovine (La Valachie 
était désormais jugée soumise, selon le droit islamique, grâce au traite 
signé par «le voivode roumain» Vlad I" en l'occurrence, au lendemain de 
la bataille de Rovine). În sfârşit, țaratul de Târnovo era nimicit şi frontiera 
sultanului fu în mod durabil fixată pe Dunăre, devenită de aici înainte 
«rivière de ghâzi»”. 

Având acestea în sprijin, Baiazid se considera îndreptățit să ceară 
recunoaşterea oficială din partea califului Abasid ce se găsea la Cairo, în 
plus față de titlul de sultan pe care-l folosea deja tatăl său Murad I, pe acela, 
mai expresiv din punct de vedere politic, de sultan de Rūm [în nota 61: P. 
Wittek, «Le sultan de Rūm», «L’Annuaire de l’Institut de philologie et 
dhistoire orientale et slave», VI, Bruxelles, 1938, p. 20-22 et idem, De la 
défaite d’Ankara ă la prise de Constantinople (un demi-siècle d'histoire 
ottomane), «Revue des études islamiques», XII, 1938, nr. 1, p. 8, aşează 
această cerere la sfârşitul anului 1394; I.H. Danişmed, /zahli Osmanlî Ta- 
rihi Kronolojisi, tom I, Istanbul, 1974, p. 103-104 (titlul solicitat în 1395), 
p. 107 (şi primit după victoria de la Nicopole); Aurel Decei, Istoria Im- 
periului Otoman până la 1656, Bucureşti, 1978, p. 64 (1395)]. 


Toate acestea fiind adevărate (Toute cela étant vrai), ele nu erau încă 
decât jumătate din realitate. Absența de reacție din partea lui Sigismund 
era datorată mai ales problemelor de succesiune care s-au ivit în 
timpul bolii şi morţii reginei Maria, la 17 mai, tocmai atunci când pe 
câmpul de lupta de la Rovine sultanul otoman era încleştat cu armata 


tocmai ignorarea ripostei date de Sigismund despre care vorbesc cele două cronici, 
italiană și franceză. 


? Acesta este singurul rezultat durabil al campaniei, întrucât la Rovine sultanul a 
fost învins, iar cetatea Turnu a fost recuperată de Sigismund în iulie. 

Nu pentru că încheierea fictivului tratat cu Vlad făcea din Țara Românească 
„stat tampon” ci dimpotrivă, spre a-şi asigura securitatea în faţa atacului ce putea veni 
de pe teritoriul ei, şi pentru a-şi împlini proiectul de constituire a Imperiului efectiv, a 
început Baiazid acțiunea de anexare a teritoriilor vasalilor, începând cu al lui Ivan 
Şişman şi continuând cu moştenirea morţilor de la Rovine, Marko Kralievici şi 
Constantin Dragaş. 

Pe scena sud-dunăreană au mai rămas astfel doar ţaratul de Vidin, care va fi 
lichidat în anul următor, stăpânirile lui Ştefan Lazarevici şi Vuk Brankovici şi rămă- 
şițele fostului Imperiu Bizantin, a căror lichidare o începuse, dar o va desăvârși după 
Nicopole. Singurul rămas, ajungând a se confunda imperiul de odinioară, Constan- 
tinopolul, va fi salvat de dezastrul de la Ankara. 

domnului Valahiei, Mircea. Aceste complicaţii îl împiedicară pe regele 
Ungariei să se achite de datoria de a-şi proteja vasalul său Mircea I de 
agresiunea otomană. 

Abia în iunie 1395 armata regală concentrată la Brașov fu în stare să 
declanşeze contraofensiva, aflând poate de la Mircea că grosul armatei 
sultanale părăsise între timp țara. Sigismund intră pe la Câmpulung, unin- 
du-şi forțele sale cu ale lui Mircea. Armata lor combinată asedie Nicopolul 
Mic (Turnu) apărat de o garnizoană turcească şi de Vlad. Cetatea fi luată 
prin luptă grea (fut prise par la haute lutte) şi regele îşi instală castelanii să: 
[nota 62: DRH, D, t. I, no 101 şi no 112]. 

Nu se ştie de ce Sigismund decise să se întoarcă în Ungaria după 
acest prim succes. Istoricii moderni, înşelaţi şi de monahul de la Saint 
Denis”, dau ca rațiune boala reginei. Dacă nu este vorba de propagandă, 
atunci este o confuzie: căci regina era deja moartă, acum o ştim bine, din 17 
mai. Este mai sigur să ne gândim că această contraofensivă nu avea în 
realitate decât un obiectiv foarte limitat şi anume de a relua toate cetă- 
tile pe care Baiazid le ocupase în luna mai. E ceea ce regele făcuse sub 
zidurile de la Turnu şi e ceea ce sugerează după aceea direcţia armatei sale. 

Efectiv, la 25 august regele îşi stabili exercitus campestri în apropiere 
de Severin [nota 63: ibidem, no 91, p. 155]. Cu toate acestea, pierderile 
grele suferite în timpul asediului de la Turnu, ca şi oboseala unei campanii 
ce dura din primăvară au descurajat armata ungară în fața fortificațiilor 
Severinului. S-a luat hotărârea de retragere. Angajându-se la trecerea defi- 
leului Munţilor Cernei, graniţă între Oltenia şi Banat, armata fu surprinsă 
de Vlad cu multitudo olacorum la Posada. Viaţa regelui fu salvată numai 
prin devotamentul personal al lui Nicolae de Gara, banul Dalmației şi 
Croaţiei. Eşuând să cucerească Severinul şi decimată la trecerea Carpaţilor 
încercata armată era întoarsă din expediţia valahă la Caransebeș, la 2 
septembrie [nota 64: V. Pervain, op. cit., mai ales p. 110-112 (identificarea 
Posadei îi aparține), descrierea bătăliei de la Posada în DRH, D, t. I, no 99, 
p. 155-157]. 

Victorios, Vlad reluă Argeşul cu ajutorul turcilor, de unde-l alungă 
din nou pe Mircea, obligat să se refugieze în Transilvania cu turcii pe 
urmele lui până la Braşov [nota 65: V. Pervain, op. cit., p. 112; Octavian 
Iliescu, op. cit., p. 78-79] %. 


3 A se vedea la p. 70 din volumul de față. 


* Teza dublei alungări de la Argeş a lui Mircea I, întâlnită şi la alți autori, 
presupune că el fusese alungat o dată după 10 octombrie şi înlocuit cu Vlad, şi că 
fusese la un moment dat repus de regele Sigismund, când a venit cu armata să ia 
Turnu. În realitate, în iulie 1395 Vlad nu apăruse pe scena istoriei Țării Româneşti, 

Se vede astfel că de la apariţia sa în izvoare, Vlad este mereu secon- 
dat de către forțele otomane, pe care le cheamă în ajutor, pe care le 
însoţeşte fără îndoială în bătălia de la Rovine (qu'il accompagne sans 
doute lors de la bataille de Rovine), care-l ajută să ia puterea şi să o 
mențină”. Numai fiindcă a fost expediată problematica bătăliei de la 
Rovine s-a putut afirma, în ciuda mărturiilor izvoarelor, că Vlad n-ar 
fi fost instalat la Argeş de Baiazid (C’est seulement pour avoir expédié la 
problématique de la bataille de Rovine que l’on a pu affirmer, malgré le 
témoignage des sources, que Vlad n’aurait pas été installée à Arges par 
Bayezid). 

Noi nu ne putem face a noastră nici altă afirmație corelativă, că 
domnia lui Vlad I, voievod al Valahiei, ar începe doar de la această 
ultimă ofensivă din septembrie-octombrie 1395 [nota 66: Octavian Ili- 
escu, op. cit., p. 79; cf. referință lui Sigismund la «iniquus Wlad woyuoda, 
protunc per dictos Turcos ad wayvodatum dictarum parcium nostrarum 
Transalpinarum intrusus fuerat et promotum (DHR, D, t. 1, nr 101, p. 162). 
Autorul ia în discuție (p. 101) opiniile lui A.V. Diţă asupra bătăliei de la 
Rovine. Acest ultim autor, chiar dacă consideră corectă data de 17 mai 
1395 (ceea ce este coroborat de izvoare), se străduieşte după aceea să le 
răsucească (s'ingenie ensuite de les tordre) spre a face o victorie zdrobi- 
toare a lui Mircea I (afirmaţie care nu este susținută nici chiar de cro- 
nica de la Tismana ce reflectă, totuși, un punct de vedere socotit favorabil 
domnului Valahiei)]. 

Nouă ni se pare că debutul domniei lui trebuie situat legal (est à situer 
légalement) începând cu pacea (sulh) pe care Vlad a semnat-o a doua zi 
după bătălia de la Rovine cu sultanul Bayezid. 

Trebuie în acelaşi timp să acceptăm ideea unei autorități împărțite, 


încât nu putem vorbi de o înlăturare de la Argeş a lui Mircea. Ea se va produce abia în 
noiembrie-decembrie 1395. 


%5 „Apariţia în izvoare” a lui Vlad are loc în martie 1396, odată cu solia lui loan 
Tatar trimisă de Sigismund de la Buda, din care nu reiese că ar fi fost nici pus şi nici 
sprijinit de turci. Două luni după aceea, la 28 mai, actul de închinare către regele 
Poloniei şi soția sa regina Hedwiga, ne lămureşte asupra originii puterii sale şi 
orientării sale politice. Nici în el nu apare cea mai mică aluzie la otomani. Abia la 8 
decembrie 1397, în diploma eliberată lui Ştibor la Timişoara, regele Sigismund îl 
caracterizează drept pus de turci la Argeş şi îl numeşte „aşa zis voievod”. Tot acolo 
ne dă informaţiile despre duelul cu Ştibor la trecerea acestuia spre Nicopole şi despre 
capturarea de către acesta în „cetatea Dâmboviţei” şi aducerea la Buda. Modul cum 
şi-l imaginează dl. Mureşan, avându-i pe turci nedespărţiți ca o umbră, nu se sprijină 
pe niciun izvor. 


uri acei rhaiieao 

deoarece cei doi domni concurenți îşi împărțeau atunci în realitate 
teritoriul țării, fiecare în parte revendicându-l în întregime. 

Titlul de «ban de Severin» cu care Vlad se împodobeşte (se pare) în 
actul din 28 mai 1396% arată că el devenise stăpânul acestei importante 
cetăți pe care Bayezid o cucerise în timpul expediţiei-fulger de la înce- 
putul lunii mai în Ungaria”. În același timp, el nu se intitula şi duce de 
Făgăraş şi Amlaş (fiefuri ale domnitorilor români în Transilvania, pe care 
Mircea le păstrase ca bază în timpul refugiului în Ungaria) şi nici 
stăpân al «Țării lui Dobrotici» (Dobrogea, al cărei control era disputat între 
Mircea şi ex-împăratul bizantin loan VII, susținut de armata otomană). 

Se observă în consecinţă, în politica lui Baiazid contra coaliţiei, un 
paralelism semnificativ între Mircea | şi Manuel l! Paleologu. Contra 
amândorura el ridică nişte contra-candidaţi ieşiţi din dinastiile legitime, 
respectiv Vlad I (până în 1397) şi loan VII (până în 1399) pe care-l grati- 
ficase cu pământurile cucerite de la adversarii săi: Severinul, smuls ungu- 
rilor şi dat lui Vlad, şi o parte din Dobrogea, luată de la Mircea şi conferită 
ex-împăratului loan VII. 

Sultanul rămânea aşadar credincios unei concepții «feudale» a puterii 
sale (aşa cum o ilustrează citatul din Jean Froissart reprodus mai sus) țin- 
tind să-şi instaleze vasalii în țările ortodoxe şi să-i protejeze, vasali ce 
constituiau principala sursă militară şi financiară a acţiunii sale politice”. 


Urmează imediat ceea ce putem socoti a fi concluziile şi bilanțul 
final al demersului domnului Dan Ioan Mureşan, cu care îşi încheie arti- 
colul: 


* În nota 67: E. Hurmuzaki, Documente privitoare la istoria românilor, tom 7/2, 


Bucureşti, 1876, no CCCXVI, p. 374-375: după ce a respins propunerile lui Si- 
gismund, Vlad declară că recunoaşte pe regina Hedwiga drept singura moşteni- 
toare legitimă a coroanei Ungarici, şi aceasta în calitate de regi ai Ungariei, le 
prestează omagiul (et c'est en qualité de rois de Hongrie qu'il leur prête hommage). 
Intitulatio a lui Vlad în acest document este «woywoda Bessarabie» şi «ban» (iar nu 
comite) al Severinului; ap. Octavian Iliescu, op, cit., p. 81 care nu arată de unde putea 
să aibă Vlad stăpânirea acestei cetăți”. 


3 Întrucât această „expediție fulger” este în realitate fictivă, cum a declarat-o 
încă Aurel Decei, nu avea cum să cucerească Severinul. Dar este probabil s-o fi 
încercat tocmai Sigismund, ceea ce i-a atras replica din Munţii Cernei, 

* În nota 68: „În 1397, după bătălia de la Nicopole (la 25 septembrie 1396) 
voievodul Transilvaniei Stibor de Styboricz revine în Valahia, asediază şi-l face să 
capituleze pe Vlad I în cetatea Dâmboviţei şi-l ia apoi în Ungaria. Mircea I fu astfel 
reinstalat pe tronul întregii Valahii (DRH, D, 1, p. 163, 167-168). 

„Obiectivul major (l'enjeu majeur) al campaniei din 1395 a fost fără 
îndoială controlul Dunării. O dispoziţie importantă a tratatului de la 
Braşov conchis la 7 martie între Sigismund şi Mircea vorbeşte de intenţia 
regelui de a trece «utpote ultra et prope Danubium, per loca eidem nostro 
domino et Danubio convicina», în acest caz domnul român asumându-și 
sarcina de a aproviziona armata regală. 

La începutul campaniei din mai, pentru Baiazid fu decisivă cucerirea 
unui punct strategic principal pentru accesul la Dunărea de Jos din 
Ungaria: cetatea Severinului, a cărei apărare sultanul o încredință 
apoi lui Vlad I”. În locul unde Oltul se varsă în fluviu, sultanul smulse la 
sfârşitul campaniei Nicopolul Mic românilor şi marele Nicopol bulga- 
rilor, pentru a face cheia de boltă a frontierei otomane danubiene, în curs 
de constituire. 

În felul acesta, controlând Dunărea, din ambele părți în acest loc, 
Baiazid putea strangula orice viitoare tentativă creştină de a cobori cu 
o flotă combinată, terestră şi fluvială, spre gurile Dunării şi litoralul 
pontic ce ducea în linie dreaptă spre Constantinopol. 

Pericolul era atât de mare, încât Sigismund a făcut din el rațiunea 
însăşi a campaniei sale de vară în Valahia. Această expediţie şi-a atins 
culmea (eut pour comble) în asediul şi recucerirea Turnului, care însemna 
deschiderea Dunării (qui marquait la ouverture du Danube). Această vic- 
torie şi mai puțin bătălia feroce, dar terminată indecis, de la Rovine, 
este cea care l-a putut îndemna (qu'a pu inciter) pe un trimis al patriarhului 
din Constantinopol în Creta, losif Vriennios să scrie lui Antonie IV, plin de 
bucurie «că acei credincioşi» au biruit pe necredincioşi (ont prit le dessus 
sur les infidèles) controlează Dunărea şi au cucerit oraşele dunărene» 
[subl. a.]. 

Atunci când această ştire a ajuns în Creta, ea era deja perimată, căci 
după înfrângerea suferită la Posada de armata ungară, Vlad şi aliații 
săi turci recuperaseră cetatea Turnu, închizând din nou vadul“. 


Acest element din „scenariul” propus de dl. Mureşan presupune acceptarea 
tezei despre pătrunderea sultanului în Țara Românească din Ungaria şi cade atunci 
când această teză se dovedeşte de nesusținut, cum vom vede mai departe. 


+ Încă odată repetăm: Vlad nu apăruse în niciun fel la data aceea. Evenimentele 
ce au părut să dea câştig, de cauză în această confruntare pentru controlul Dunării 
sultanului Baiazid s-au petrecut în toamna anului 1295, şi numai reuşita mobilizării 
întregii Europe de către regele Ungariei şi ducele Burgundiei, sub egida regelui 
Franţei, a salvat situaţia, în anul următor, când, deşi Baiazid a învins la Nicopole şi a 
desființat imediat țaratul de la Vidin, a fost obligat să se mulţumească a fi stăpân şi 
suzeran doar pâză la acest hotar, încheindu-și în 1402 fulgerătoarea lui traiectorie în 
istoria universală, fără a-l mai putea extinde. 

În 1399, reamintindu-şi tristele evenimente ale anului 1395, Sigismund 
conchidea că «tunc quoque Wolahia perdita et Danubius in potestatem 
hostium est redactus» (DRH, D, t. I, no 105, p. 172). 

Înverşunarea (l’acharnement) lungii campanii din 1395, în care toate 
cele două tabere cunoscură o serie de înălțări şi coborâşuri (une scrie des 
hauts et des bas), avu deci ca rațiune principală controlul căii fluviale 
care singură putea permite accesul armatelor provenite din Europa 
Centrală spre Constantinopol. 

În februarie 1396, un ambasador bizantin, Manuel Philanthropene 
ajunse în sfârşit la Buda, unde semnă un nou tratat de alianţă între Ungaria 
şi Bizanţ [în nota 72: J. W. Barker, Manuel H Paleologus (1391-1425), A 
study in Late Byzantine Statesmanship, New Bruniwick (N. J.), 1969, p. 
131-132]. 

Potrivit termenilor <acestui tratat> aflați de venețieni, Sigismund 
s-a angajat să concentreze în luna mai pe Dunăre (s’est engagé à avoir 
concentree au mois de mai sur Danube) «o armată puternică» capabilă să 
atingă Bosforul în iunie. Regele ungur îi împrumuta de asemenea lui 
Manuil II 30.000 ducați, cu sarcina de a arma zece galere socotite să 
asigure navigația liberă ne Dunăre. Se întrevede așadar planul de atac al 
cruciadei în curs de pregătire: Dunărea trebuia să fie recucerită şi 
redeschisă, pentru ca armata creştină să se poată revărsa (deferler) 
către Strâmtori. De aceea cruciada din 1396 s-a îndreaptat spre Nicopole 
(c'est pour cela que la croisade de 1396 se dirigea vers Nicopolis)”. 


Am lăsat discursul autorului neîntrerupt la fiecare pas de intervenţiile 
noastre şi ne-am mărginit să-l traducem integral, începând de la a treia 
pagină, delimitând prin câteva rânduri secvențele lui constitutive şi adău- 
gând, unde am socotit prezenţa lor absolut necesară, câteva note . Ne-am 


Abia strănepotul său în linie directă, Mehmed II Cuceritorul, va reedita mo- 
mentul de glorie europeană şi de expansiune înscris de el în istoria Imperiului Oto- 
man. În schimb, sultanul Murad II (1421-1451) fiul lui Mehmed I (mort în 1421 după 
numai opt ani de domnie) va fi obligat să facă faţă noii contraofensive creştine ce-l 
va avea de lider pe Iancu de Hunedoara. Acesta va bara drumul fiului său, Meh- 
med II, spre inima Europei, la Belgrad, în 1456, aşa cum regele Sigismund şi Mircea 
cel Mare i-l blocase pe al străbunicului spre Roma. 

Sultanul „Cuceritor” al Constantinopolului va reuşi însă aducerea definitivă a 
Ţării Româneşti şi Moldovei în „casa păcii” — acţiune desăvârşită în 1484 şi 1486 de 
fiul său, Baiazid II, cuceritorul cetăților nioldoveneşti de la Dunăre pe care tatăl său le 
decretase, împreună cu Belgradul, punctele-cheie ale rezistenței creştine. A fost 
penultimul act, înaintea celui încheiat prin tragedia finală a Ungariei, sub Soliman 
Magnificul (1520-1566). 

abătut de la acest principiu doar în răspunsurile la cele şase puncte emise în 
nota care-l privea pe unul dintre autorii textului de față. 

Urmează să-l supunem acum unui examen critic ce va avea — sperăm 
— şi un folos educativ pentru studenţii noştri de la Facultăţile de istorie. 
Fiindcă dacă Robert Marichal spunea un adevăr atunci când scria în 
monumentalul volum L 'Histoire et ses méthodes că „istoricii şi-au învăţat 
mereu meseria lor nu citind tratate de metodologie ci studiind memoriile 
marilor maeştri”, este aproape tot atât de adevărat că una din metodele de a 
învăța cum trebuie practicat „le métier d'historien” (Henri Irénée Marrou, 
în acelaşi volum, p. 1467-1539) este şi aceea de a studia pe exemple con- 
crete cum nu trebuie! lar din acest punct de vedere, articolul domnului 
Dan loan Mureşan se prezintă ca „une pièce de choix”. 

Cel ce a reproşat partizanilor datei de 17 mai 1395 şi ai victoriei 
româneşti că au adoptat o atitudine „assez déficitaire sous rapport mâtho- 
dologique” ne-a demonstrat cu prisosinţă metoda de care a înţeles să se 
folosească pentru a spolia — a câta oară, şi de către a câta persoană? — naţiu- 
nea română de principalul ei titlu de glorie în istoria Europei medievale. 

Începem cu însuşi izvorul de bază pe care-şi sprijină noul „scenariu” 
propus istoriografiei noastre şi celei internaţionale în legătură cu eveni- 
mentele anului 1395. Evenimente în centrul cărora s-au aflat cele trei mo- 
mente cruciale: expediţia nord-dunăreană a sultanului Baiazid, lupta de la 
Rovine şi expediţia regelui Sigismund de Luxemburg în Țara Românească. 

El a fost descoperit de marele istoric turc, profesorul Halil Inalcik, şi 
prezentat în 1945 la Al X-lea Congres Internaţional de Studii Bizantine 
care şi-a ținut lucrările la Istanbul, între 15 şi 21 septembrie. Savantul turc 
descoperise două documente, unul privind pe sultanul Baiazid I şi celălalt 
pe sultanul Murad al II-lea, dar insistase doar asupra celui dintâi, tradu- 
cându-l şi prezentându-l în engleză”. 

Nouăsprezece ani mai târziu, în 1974, neuitatul şi marele nostru 
osmanist Aurel Decei a publicat pentru prima oară ambele texte în original, 


“ „Les historiens ont toujours appris leur métier, non en lisant des traités de 
méthodologie, mais en étudiant les mémoires des grands maîtres”, L'Histoire et ses 
méthodes (Encyclopédie de la Pléiade, Paris, 1961, p. 1249). 


2 An ottoman document on Bayezid I. Expedition into Hungary and Wallachia, 
în Publications du Comité d'Organisation du X Congres International d'Etudes 
Byzantines, Istanbul, 1957, p. 220-222. 

după manuscrisul de la Istanbul, însoţindu-le de o versiune franceză şi de 
propriul său studiu, în „Revue Roumaine d'Histoire”, XIII, 1974, nr. 3, p. 
395-413”. 

Patru ani mai târziu, în volumul apărut postum (Aurel Decei s-a stins 
la 24 aprilie 1976) Relații româno-orientale. Culegere de studii, Bucureşti, 
Editura ştiinţifică şi enciclopedică, 1978, p. 209-222 s-a tipărit versiunea 
românească Două documente turceşti privitoare la expedițiile sultanilor 
Baiazid I şi Murad al II-lea în Ţările Române. Cele două texte au fost 
republicate în original, dar însoţite de data asta de traducerea lor în limba 
română şi de amplele note lămuritoare pentru localitățile menţionate de 
autorul otoman anonim. 

Aurel Decei şi-a menținut punctul de vedere formulat în 1974 — dacă 
admitem că şi-a îngrijit personal volumul — sau, dacă nu (redactor a fost 
Marcel Popa) a rămas cel din 1974: nu este vorba de o cronică pro- 
priu-zisă, ci de un text fabricat în secolul al XVI-lea pentru uzul 
pedagogic şi de propagandă, valoarea lui documentară fiind limitată. 
Aurel Decei aducea, pentru a-şi susține sintagma „imaginara expediţie a 
lui Baiazid I prin Ungaria Inferioară şi Banat” (p. 220), două argumente: 


1. „Trecerea repetată a marilor cursuri de apă din Europa ca şi când ar fi 
fost vorba de mici râuri: mai întâi trecerea Dunării la Pojejena, apoi a 
Timişului Inferior şi apoi a imensei Dunări înainte de a ajunge la Slan- 
kamen, apoi în acest punct din nou trecerea Dunării pentru a ajunge şi a 
ocupa cetatea de la Titel şi apoi trecerea Tisei, a Begăi, şi a altor râuri de 
mai mică importanță, toate aceste treceri fiind efectuate de întreaga armată 
turcească, plasată sub ordinele sultanului” (p. 220). 

2. „Trebuie să recunoaştem că naratorul, care era bine informat asupra 
rețelei fluviale şi a cetăților din Ungaria Inferioară, nu avea o viziune 
clară asupra evenimentelor care s-au desfășurat în Țara Românească, 
în afara precizării faptului istoric real privind bătălia dintre cei doi 
dinaşti pe [malurile] Argeşului” (p. 221)! 

„Malurile” însă apar ca un adaos al traducătorului. În text este doar 
Argeş. 
Dar să citim întregul text în versiunea românească a lui Aurel Decei: 


„Unde răposatul şi decedatul şi martirul Gazi Yildirim Han — care 
[Allah] să-l binecuvânteze şi să-l ierte! — pornind la drum cu intenția de a 


% Deux documents turcs concernant les expéditions des sultans Bayezid 1 et 
Murad II dans les Pays Roumains. 

cuceri țara blestemaţilor de unguri — să dea Allah să piară cu toții! — Când 
s-a pornit la drum şi a traversat trecătoarea de la Pojejena din ţinutul 
Branicevo, înaintând spre celălalt mal al Dunării, cetățile de la Semen- 
dria şi de la Belgrad nu existau încă [nota 3: «Inexistenţa cetăţii de la 
Belgrad în timpul lui Yildirim Baiazid este o aserțiune falsă» şi se explică 
de ce]. 

Ajungând la cetatea de la Zalânkemen, în amonte de Belgrad şi în 
apropierea ei, el o cuceri prin voia lui Dumnezeu, după care, cucerind de 
asemenea şi cetatea numită Titel, aşezată la confluența Tisei cu Du- 
nărea, iar apoi ajungând în fața râului Tisa unde se întâlneşte cu 
Timişul, el a ruinat şi a distrus castelele şi satele de pe malul acestuia, 
răvăşind şi distrugând cetăţile de la Becicherec şi de la Timişoara, de la 
Şemlacu Mare şi Şemlacu Mic“ şi de la Crașova şi Sebiş şi Mehadia şi 
Orşova şi Severin şi încă alte cetăţi pe care le-a cucerit. 

Iar apoi, ajungând în părțile Ţării Româneşti, a fost înfruntat de 
voievodul Mircea, beiul român (Iflah Begi olan Mirca Voyvoda), şi armata 
sa, care nu l-a lăsat să treacă. Şi războiul şi bătălia au început împotriva 
armatei române, care [luptă] s-a continuat o săptămână întreagă pe [malu- 
rile] Argeş, dar în final fiind încheiată pacea cu voivodul român, voie- 
vodul s-a întors în țara sa, iar răposatul Yildirim Hán a trecut râul Argeş şi 
s-a oprit în fața cetăţii Nicopol. 

Ținutul Nicopolului avea în acel timp pe beiul numit Şişman care ca și 
domnul român plătea tribut suveranului. 

Pentru a putea cuceri celălalt mal al Dunării i-a cerut acestuia ambar- 
cațiuni şi cum el i-a împrumutat, odată ajuns pe celălalt mal [al fluviului] el 
a pus să fie adus numitul Şişman, îl decapită şi cucerind Nicopolul, îl 
transformă în sangeac”) p. 210-214. 


O primă observaţie: nu sunt amintiţi în niciun fel cei trei vasali sârbi 
care ştim sigur că l-au însoţit în expediţia contra lui Mircea cel Mare, doi 
dintre ei căzând la Rovine. I-a adăugat — cum am văzut — istoricul de azi, 
sporind astfel numărul oştenilor cu care sultanul ar fi parcurs un itinerar 
care la început pare a fi de alienat mintal şi imposibil de realizat, iar 
prin confruntarea finală cu un domn prezentat ca deja tributar, cu care 
a trebuit totuşi să facă pace, de-a dreptul absurd! 


* Actualmente țin de comuna Gătaia din judeţul Timiş, vezi lon lordan, Petre 
Gâştescu, D.I. Oancea, Indicatorul localităților din România, Bucureşti, Editura 
Academiei Române, 1974, p. 241. Aurel Decei nota că „ruinele cetăţii menţionate în 
documentele turceşti există încă în zilele noastre la Șemlacul Mic, care din această 
cauză era astfel denumită „Şemlac-cetate” (p. 212, nota 7). 

Într-adevăr, să transpunem pe hartă acest parcurs înfățișat de „cro- 
nică” — aşa cum ni se spune — cu o precizie ce îl entuziasmează pe domnul 
Mureşan: 

1. Este trecută Dunărea pe la vadul de la Pojejena. De aici, odată 
ajuns pe celălalt mal, normal era să vedem oastea otomană începându-şi 
raidul devastator asupra cetăților bănăţene înşirate ceva mai departe. Dar nu: 

2. Se trece Dunărea înapoi, spre a fi cucerită cetatea Slankamen, care 
se afla, ca şi azi, pe malul drept al Dunării, la o distanță apreciabilă, în 
amonte de Pojejena. Spre a ajunge la ea nu se pot imagina decât două 
posibilități: că, abia trecută pe malul stâng, toată armata a fost întoarsă 
pe malul drept, prin acelaşi vad, după care a luat-o la picior până la Slan- 
kamen. Deci, ca să ajungă acolo, sultanul trebuia sau să revină de unde 
plecase, sau să parcurgă distanța până în dreptul cetății pe malul unde 
ajunsese, iar apoi să treacă Dunărea „fără vad”. Dar nu ca figură de stil a 
cronicarului român din secolul al XVII-lea [atunci o trecuse desigur tot pe 
la Nicopole, pe unde venise], ci în realitate. 

3. Se trece Dunărea, a treia oară, de pe malul drept pe cel stâng, ca 
să ajungă la Titel. (Contrar de ceea ce ne spune „cronica”, nu Titel se află 
la confluenţa Tisei cu Dunărea, ci tocmai Slankamen.) După care se urcă pe 
malul vestic al Tisei până la Titel. „Ajungând în faţa râului Tisa unde se 
întâlneşte cu Timişul” este o informaţie pe care o putem lua doar ca o figură 
de stil, pentru a sugera că este vorba de acea porţiune a Tisei în dreptul că- 
reia Timişul se apropie cel mai mult de ea, fără a se întâlni propriu-zis. Adică 
ceva mai jos de Titel. Traversarea Tisei era obligatorie, Becicherecul 
(desigur „cel Mare”, actualul Zrenjanin) fiind de partea cealaltă de unde se 
afla Titel. Dar nici acesta şi nici Timişoara nu sunt pe malul Timişului, ci 
numai Caransebeşul. 

Următoarele puncte de reper pentru a-l urmări pe sultan sunt Beci- 
cherec, Timişoara, Şemlacul Mare, Şemlacul Mic, Craşova, Sebiş, Meha- 
dia, Orşova şi Severin. Afară de Sebeş (acum Caransebeş) nici una nu se 
află pe malul Timişului, nici chiar Timişoara. Trecând de Timişoara spre 
Caransebeş prin actuala Gătaia, sultanul a traversat Timişul de două ori. 

Din această pseudo-cronică, expediţia sultanului Baiazid apare ca un 
akîn, al cărui scop este să facă prăpăd într-o zonă ce aparținea atunci rega- 
tului Ungariei şi în parte este Banatul nostru de azi, iar în rest teritoriu 
sârbesc. 

Acest akîn s-a îndreptat apoi spre Ţara Românească, dar spre 
deosebire de regatul ungar, unde n-a întâlnit pe nimeni să-i stea în cale 
(aşa se vede din cronică!), aici s-a lovit de rezistența beyului, al cărui nume 
ne este dat: Mircea voievod, arătat însă ca tributar, deci într-o relaţie ce nu 
mai explică tratamentul duşmănos intervenit între cei doi. 

Cu toate că s-ar fi dat o luptă de o săptămână întreagă, sultanul nu l-a 
învins, ci a făcut cu el pace şi s-a întors acasă. Că ni se spune că şi domnul 
Ţării Româneşti după această pace «s-a întors în ţara lui» rămâne de 
explicat de ce. 


Această prezentare a expediției sultanului Baiazid în Ţara Româ- 
nească drept „secundo tempo” dintr-o mare incursiune de jaf, cu o imensă 
armată bântuind pe un traseu în parte imposibil, vine în contradicție cu 
toate celelalte izvoare de care dispunem, şi care în unanimitate vorbesc 
de expediția sultanului Baiazid I ca de o acţiune îndreptată precis şi de la 
început împotriva "Ţării Româneşti şi a românilor, despre care Ibn 
Kemal ţine să precizeze că nu erau tributari. 

Pentru această mare expediţie, nu pentru a-i purta de trei ori peste 
Dunăre, o dată peste Tisa şi de două ori peste Timiş, de la o localitate la alta, 
au fost convocați cei trei vasali sârbi. Aşa este prezentată în izvoarele sâr- 
beşti (cronicile şi Viaţa lui Ștefan Lazarevici) în aşa numita „cronică de la 
Tismana”, în cele postbizantine (Chalcocondil, cronica scurtă) şi în croni- 
cile otomane propriu-zise, culminând cu a lui Ibn Kemal. Aşa o cunoştea şi 
autorul consemnării celei mai apropiate de eveniment, Philippe de Mé- 
zières, care-i scria tatălui contelui de Nevers cel căzut prizonier la Nico- 
pole, că Baiazid „s-a dus peste români şi a fost zdrobit, şi i-au omorât 
30.000 de oameni”. 

Faţă de toate aceste izvoare, această pseudo-cronică rămâne o 
curiozitate. Dar îi putem acorda meritul de a se fi făcut ecoul şi păstră- 
toarea a patru realități: 

1. Că lupta s-a dat pe râul Argeş, trecut apoi de sultan în drum spre 
Dunăre, pe care o va traversa la Nicopole. 

2. Că nu s-a terminat cu victoria sultanului, fiind absent orice 
accent triumfalist, ca în cazul isprăvilor din Ungaria. Durata de o săptă- 
mână este o „informație” fără nici o relevanță, având doar rostul de a su- 
blinia amploarea ei. Dacă ne referim însă la întreaga desfăşurare a con- 
fruntării, nu doar la bătălia finală, e clar că durase mai mult de o săptămână, 
conform lui Chalcocondil, care vorbeşte de hărţuirea continuă la care a fost 
supusă oastea otomană de la trecerea Dunării până la confruntarea decisivă 
de pe Argeş. Oricât de „Fulger” era Baiazid, campania lui a avut nevoie de 
mai mult timp decât a lui Baiazid al II-lea ca să ia cele două cetăţi ale lui 
Ştefan cel Mare în 1484, când n-a întâlnit nici o rezistență din partea oştii 
moldoveneşti. 

3. Că finalul confruntării sultanului cu românii a fost o pace — 
procedeul folosit de mai toți cronicarii otomani spre a masca înfrângerea 
militară. Din moment ce până la urmă, fie că era „viclean” fie „din nepu- 
tință”, domnul Ţării Româneşti a făcut pace, se ştergea ideea de victorie a 
lui. Numai că această pace — cum am încercat să demonstrăm — a fost 
realizată după Nicopole, nu după Rovine. Existenţa ei este însă confirmată 
şi de Constantin Filosoful şi de Macarie Melissenos, dar amândoi o dau nu 
ca încheiată „pe loc”, spre a-i lăsa pe cei doi să plece fiecare la ţara lui, ci 
după oarecare timp. 

4. Uciderea lui Şişman şi desfiinţarea țaratului de la Târnovo la 
întoarcerea din Ţara Românească. 

Dar aceste elemente reale cuprinse în ea nu fac din această aşa-zisă 
„cronica scurtă otomană” mai mult decât ceea ce am văzut că este. 

A face dintr-un asemenea text „piatra din capul unghiului” a con- 
strucţiei tale istoriografice, deşi chiar ea vine să ţi-o dărâme cu anticipație, 
nerecunoscând înfrângerea domnului român pe care te nevoieşti să o 
demonstrezi, este un prim clopoțel de alarmă cu privire la meseria de istoric 
pe care a învăţat-o domnul Dan Ioan Mureşan la înaltele şcoli din străină- 
tate pe unde a umblat. În plus, primul care a luat în serios acest text şi a 
propus, pornind de la el, intrarea lui Baiazid dinspre Banat şi localizarea 
bătăliei de la Rovine la Țuţuleşti, a fost A.A. Bolşacov.” Reluând ad 
litteram, după 44 de ani, acest „scenariu”, dl. Dan Ioan Mureşan nu găseşte 
de cuviinţă să ne spună cine a fost primul lui autor, şi nici să facă ele- 
mentara trimitere la articolul din „Studii şi materiale de istorie medie”. 


* * * 


Dacă ar fi să dăm o definiţie metodei cu care d. Dan loan Mureşan 
vrea să compenseze „deficitul de metodă” al preopinențţilor, i-am spune 
manipularea izvoarelor. Un fel de scamatorie cu care se încearcă impu- 
nerea unei teze preconcepute, în cazul de față victoria sultanului Baiazid 
și înfrângerea domnului român, înlocuit de el pe tronul Ţării Româ- 
nești tot după lupta de la Rovine, chiar dacă mutăm data acesteia la 17 
mai 1395; obligat tot să fugă în Transilvania, iar Ţara Românească tot 
obligată să devină tributară, dar nu cu Mircea, ci cu Vlad I pe tronul 
de la Argeş! 

Deosebirea dintre scamatorii autentici şi cei istoriografici (am văzut 
că dl. Dan Ioan Mureşan nu riscă să piară de singurătate!) este că cei dintâi, 
după ce scot un porumbel sau un iepure din joben, te avertizează că „a fost 
numai iuțeala mea de mână şi neatenția dumneavoastră”, pe când ceilalți 
vor să te convingă de faptul că din jobenul fanteziei lor ce aleargă fără frâu 
au scos însuşi adevărul! 


“ Localizarea bătăliei de la Rovine, apărut în „Studii şi materiale de istorie 
medie”, IV, 1960, p. 391-394. Pe harta propusă la p. 394 se opera însă o eroare 
deliberată: drumul sultanului nu mai trece prin Slankamen, ci după Pojejena 
rămânea pe cealaltă parte a Dunării! Desigur, aşa era logic. Numai că în felul acesta 
se falsifică documentul. 

Dar şi după un secol şi jumătate, ceea ce scria Fustel de Coulanges 
(1830-1889) rămâne legea inflexibilă a „meseriei de istoric”: „L’art de 
['historien consiste å tirer des documents tout ce qu’ils contiennent et à 
n’y rien ajouter de ce qu’ils ne contiennent pas”. Răsturnând această 
regulă de aur, avem sub ochi mai tot ceea ce s-a citit din atâtea pagini adu- 
nate aici. Dar s-ar putea spune că textul domnului Dan loan Mureşan le 
pune vârf la toate. , 

Am atras atenția, în treacăt, asupra faptului că reproşând autorilor 
Istoriei militare a poporului român Că fără a avea nicio bază documentară 
fac unele consideraţii de tactică militară în legătură cu înfruntarea finală 
dintre domnul român şi sultanul Baiazid, domnia sa ţine să-i depăşească pe 
drumul pe care sunt criticați că au mers. Dar întregul scenariu propus de 
dl. Dan loan Mureşan este un asemenea produs, pentru care izvoarele nu 
sunt chestionate „spre a scoate din ele tot ceea ce conţin” ci folosite ca nişte 
cârlige de care se încearcă agățarea vechilor şi noilor „adaosuri” la ceea ce 
nu conțin. 


Se începe cu adoptarea — după ultima revelație documentară de sursă 
otomană — a ideii că Baiazid a pătruns pe teritoriul Ţării Româneşti 
venind dinspre Ungaria, şi nu pe la Nicopole, şi se admiră geniul 
strategului (care trecuse de două ori Dunărea pentru a ataca două amărâte 
de cetăţi!) ce înțelesese să aleagă Oltenia drept cap de pod, ştiind că acolo 
se află o boierime opozantă condusă de un anume Vlad. Singurul punct de 
sprijin pentru această motivare a opțiunii sultanului sunt însă speculaţiile 
sociologist-vulgare ale lui Barbu Câmpina. 

Tot ce ni se spune despre Vlad este împrumutat de la antecesori, dar 
este „reciclat” în funcție de noua datare a bătăliei. Ca urmare, Vlad nu a mai 
fost pus de sultan după victoria sa finală din octombrie 1394 (recunoscută 
şi de Dimitre Onciul şi de N. Iorga, şi de P.P. Panaitescu şi de Constantin C. 
Giurescu!) ci după cea din 17 mai 1395! 

Dar spre a se obţine acest rezultat trebuia demonstrat că şi atunci tot 
sultanul a fost învingător. 


Cum procedează dl Mureşan spre a scoate din jobenul domniei sale 
această concluzie „istoriografică”? Să trecem la analiză. Dar nu înainte de a 
ne opri asupra modului cum a încercat să prezinte şi să explice eveni- 
mentele ce ar fi premers începerea campaniei sultanale din Ţara Româ- 

nească, adică cele presupuse a se fi petrecut în Ungaria, de unde îl vede 
dânsul venind pe sultan, ca şi A.A. Bolşacov în 1960, după ce împreună cu 
cei trei sârbi şi toată armata trecuse de trei ori Dunărea şi măcar o dată Tisa, 
ca să lovească cetăţile şi localitățile înşirate de autorul anonim al „cronicii 
otomane”, 

În această cronică nu se pomeneşte absolut nimic de vreo reacţie 
a regelui şi armatei ungare, sultanul fiind înfățişat ca într-o plimbare 
prin țara nimănui. Domnul Mureşan încearcă să explice cititorilor, cărora 
le-a lăudat precizia informaţiilor date de această cronică, de ce nu a 
reacționat regele: fiindcă era blocat la Buda de boala soţiei, a cărei moarte 
nu a fost la data crezută de toți istoricii români, care s-au luat după 
Karacsoni, ci la 17 mai 1395, cum a scris Jan Długoș şi a consfințit istoricul 
M. Solomon în 1998! Numai că istoricul citat de dânsul l-a citat, la rându-i, 
pe cel care a restabilit realmente această dată reală, încă din 1990. A 
făcut-o în articolul (pe care Dl. Solomon nu-l mai citează) Despre o fic- 
țiune istoriografică, publicat în „Anuarul Institutului de istorie A.D. Xeno- 
pol” din laşi, XXVII, 1990, p. 155-169, şi republicat acum la paginile 88- 
108 ale acestui volum. 

Dar deşi, conform cronicarului otoman, regele nu a reacţionat şi 
armata ungară nu s-a văzut în nici un fel, istoricul de azi pretinde că sultanul 
„a dat o lovitură puternică armatei ungurești paralizată şi ea de pro- 
blemele interne, deşi rămasă încă în stare să riposteze la o pătrundere 
mai adâncă în regat”. În acest caz, avem încă un motiv serios să punem 
sub un mare semn de întrebare valoarea informativă a cronicii otomane, din 
moment ce ea nu ştie nimic de confruntarea cu armata ungară, eveni- 
ment care — chiar Şi în absenţa regelui — era mult mai demn de amintit decât 
cucerirea cetăților de la Titel şi Becicherecului Mare. 

De unde scoate însă autorul această „lovitură puternică”? Din alte 
două izvoare: din Cronica de la Saint-Denys şi din „Cronica florentină”. 
Numai că în ambele, regele este înfățişat ca prezent în fruntea armatei 
sale. În prima el este dat învingător, iar în a doua învins dar el nu lipseşte! 
Deci, şi pe aceste două izvoare autorul le foloseşte la modul scamatoresc: 
făcând să dispară din ele... regele. 


Nu altă impresie lasă modul în care este prezentată misiunea banului 
Ştefan de Losoncz, despre care citim negru pe alb că a „pornit de la Or- 
şova la începutul lunii mai, deci în momentul în care otomanii intrau în 

Ungaria pe la Pojejena”, şi anume spre a da curs dorinței regale de a se 
ține de cuvânt față de aliatul de la Braşov şi de a-i veni în ajutor. 

Aşa era! Dar în contextul creat de domnul Mureşan ne aflăm în 
fata unei inițiative luate de un nebun! Fiindcă în loc să iasă el, regele, în 
calea sultanului care nu păşise în Țara Românească, pe la Nicopole, (cum 
a fost în realitate!) ci în Țara Ungurească pe la Pojejena (cum îl plimbă dl 
Mureşan potrivit cronicii otomane), el trimite pe ban în fruntea micii sale 
oştiri să-l ajute pe aliat contra unui inamic ce nu-l atacase încă, şi 
despre care nu putea şti că din Ungaria va trece în Țara Românească! 

În această expediţie rămasă astfel fără rost, Ştefan de Losoncz a fost aju- 
tat însă şi de dl. Dan loan Mureşan, care i-a mai dat 400 de ostaşi, urcând tru- 
pa... la 1600! Ei au rezultat din cei 1.200 ai d-lui Marius Diaconescu, decla- 
raţi toți arcaşi + 400 de „chevaliers”. Încă o performanţă de prestidigitator!“6 

Dar să venim la Rovine. 

Acceptând că măcar una din cele şapte zile a fost 17 mai, când a murit 
Constantin Dragaş (Marko Kralievici este uitat, moartea lui neavând o 
contribuţie la datare) îi rămânea autorului să argumenteze că şi în acest 
caz, tot nu se poate proclama, şi încă pe un ton înalt, victoria „zdro- 
bitoare” a domnului român, cum făcuse A.V. Diţă. 

Totuşi partizanilor acestei păreri despre lupta de la Rovine (al căror 
şir l-a deschis în 1397 Philippe de Mézières!) li se face o concesie, dacă 
acceptă cele „şapte zile” ale cronicii otomane: că însuşi faptul de a fi rezis- 
tat o săptămână întreagă este un merit, indiferent de modul cum s-a 
terminat lupta”. 

Dar cum s-a terminat? 


* Este de reținut că magistrul Grigore de Beclean căruia i se trimite dispoziția 
regelui de a „monitoriza” expediţia organizată în Ţara Românească şi începută cu 
trimiterea trupei conduse de Ştefan de Losoncz şi Francisc Bubek este una şi aceeaşi 
persoană cu cel care a jucat probabil un rol important şi în netezirea drumului către 
întâlnirea de la Braşov, din moment ce apare şi ca trimis al regelui în 1394, la domnul 
de la Curtea de Argeş! Ne putem permite să vedem în el pe unul din cei favorabili 
acestei alianțe româno-ungare şi care îi va fi trimis vorbă lui Mircea când să apară la 
momentul potrivit. 


1 Termenul „acharnée” nu se potriveşte însă pentru relatarea cronicii otomane, 
care nu dă un calificativ luptei, ci spune doar că a durat o săptămână întreagă. Natura 
îndârjită şi marile pierderi de ambele părți apar în celelalte izvoare. Că ar fi luat 
aspectul „unui război de poziţii”, este de admis doar dacă în adevăr durase cele 7 zile, 
ceea ce nici un alt izvor nu mai confirmă, toate vorbind de o singură zi. 

Aici istoricul părăseşte izvorul otoman, care-i dădea peste cap teza, şi 
încalecă Pegasul deşelat de atâţia predecesori. Din noul zbor pe tărâmul 
fabulaţiei, peste şi chiar în pofida izvoarelor, când nu cu manipularea lor 
deliberată, provine afirmaţia: 

„Izvoarele spun astfel în unanimitate că întâlnirea militară de la 


Argeş s-a soldat cu o epuizare din amândouă părţile, care le-a obligat să 
părăsească terenul de confruntare”. 


În realitate, numai un singur izvor spune asta: „Cronica anoni- 
mului florentin”, a doua „revelaţie documentară” de care se foloseşte à sa 
maniere domnul Dan Ioan Mureşan pentru „scenariul” propus. 

A fost folosită prima oară ca să prezinte pe „il re di Ungheria” reac- 
ționând totuşi, la el acasă, ceea ce şubrezea considerabil credibilitatea 
„Cronicii otomane”. Acum, același izvor este decretat ca referindu-se „în a 
doua parte” tocmai la... lupta de la Rovine!! 

Ce însemnează „a doua parte”? Textul integral este reprodus în 
original şi traducere în volumul de față, paginile 109-110. El este consacrat 
integral relatării luptei dintre regele Sigismund şi sultanul Baiazid, venit 
asupra lui să-i ia regatul: venia adosso per torli il reame di Ungheria. 
Lupta a durat două zile şi s-a desfăşurat clar în Ungaria, iar regele, după 
încheierea ei, s-a întors la Buda. A fost atât de sângeroasă, că i-a obligat pe 
ambii combatanți, adică pe rege şi pe Baiazid, să abandoneze câmpul de 
bătălie, regele cu speranţa de a-şi lua revanşa anul următor, sultanul fiindcă 
nu-i mai rămăsese mare lucru din oastea cu care venise. 

Nimic nu sugerează că autorul acestei însemnări avea cunoştinţă de 
altceva decât de această înfruntare a regelui Sigismund cu sultanul 
Baiazid. Singura lui referire la Ţara Românească este în fraza „Şi ca 
urmare a acestei victorii obținute de Baiazid întreaga Valahie s-a supus lui 
Baiazid şi i-a dat ascultare”. A pune în locul lui Sigismund pe domnul ro- 
mân în acest izvor este un abuz şi o mistificare. Dar — cum s-a văzut — ea a 
fost posibilă! (vezi p. 446). 

Realitatea din care au ajuns ecouri până la cel ce a combinat, în Italia, 
acelaşi elemente combinate — dar cu alt final — de monahul de la Saint-Denys, 
este fără îndoială lupta de la Rovine. Aici însă avem singura mărturie despre 
desfăşurarea ei în luna mai. B.P. Hasdeu, C. Litzica şi D.Sp. Radojicici au 
dedus pe 17 mai 1395 din două izvoare dintre care nici unul nu se referă la 
evenimentul ce a cauzat moartea celui pomenit la Hilandar şi la mânăstirea 

Petra din Constantinopol. Aici avem o filă de cronică pe care s-a consemnat 
această luptă cu luna mai, plasându-se însă o relatare fictivă, a cărei sursă 
poate fi bănuită: relatare difuzată în scop propagandistic de curtea de la 
Buda, despre marea înfruntare dintre regele Sigismund şi sultanul Baiazid! 

Despre această înfruntare, imaginară, avem tocmai de aceea două 
versiuni atât de diferite în Cronica de la Saint-Denys şi în „Anonimul 
florentin”. Dar deşi se contrazic în privința finalului, ele au în comun două 
elemente: sultanul a venit cu armata sa asupra regelui, în țara acestuia, şi 
regele a adunat în grabă o armată în fruntea căreia s-a luptat, fiind 
învingător pentru monahul de la Saint-Denys, dar învins pentru Anonimul 
italian. Ultimul ne oferă însă reperul necesar spre a ne lămuri că ne aflăm — 
în privinţa regelui — în fața unei mistificări. Dar, pe de altă parte, avem aici 
ecouri deformate ale evenimentului real: lupta de la Rovine. 

A scoate din această cronică dovada că la 17 mai 1395 sultanul a 
învins pe domnul Ţării Româneşti, şi nu pe regele Sigismund, pe 
teritoriul Ţării Româneşti şi nu pe al Ungariei, este un mod de a face 
istorie care, din păcate, aşa cum am văzut, nu este numai al d-lui Dan 
Ioan Mureşan. 

În realitate, n-a existat niciun război între regele Ungariei şi 
sultanul Baiazid în mai 1395, nici în Ungaria şi nici în Ţara Româ- 
nească, pentru motivul indicat — de data asta conform cu realitatea — 
de dl Mureşan: boala şi moartea reginei Maria. La care se adaugă moti- 
vul principal: expediția sultanului Baiazid din primăvara lui 1395 nu a 
fost îndreptată contra Ungariei ci contra Ţării Româneşti. 

Toate mişcările şi deplasările regelui Sigismund pot fi urmărite. 
Absolut niciun document şi nicio diplomă cu referinţe istorice nu atestă o 
confruntare ungaro-otomană în 1395, până la expediţia şi lupta de la 
„Nicopolul Mic”, în care a pornit după ce a însoţit cortegiul mortuar al 
soției până la Oradea. Această expediţie, în schimb, a putut fi reconstituită 
pas cu pas, de la plecare şi până la revenirea în Caransebeş, la 2 septembrie. 
În diploma din 12 iulie 1408 vom avea şi relatarea celor ce s-au petrecut pe 
drumul de la Severin la Caransebeş, cu numele explicit al autorului atacului. 

În concluzie: singurele elemente reale din relatarea „Anonimului 
florentin” sunt ecouri ale luptei de la Rovine şi anume, timpul când s-a dat 
— luna mai — şi pierderile uriaşe de ambele părți, dar mai mari fiind ale 
otomanilor. Cum scria de altfel şi Philippe de Mézières: „a pierdut [Baia- 
zid] în jurul a 30.000 de turci, care au murit în bătălie. Şi o mulțime de 

creştini au murit”. Restul este poveste, ca şi în Cronica de la Saint-Denys. 
O dovadă că asemenea manipulări ale informaţiei în scopuri ce nu au nimic 
de-a face cu adevărul nu sunt o invenţie a epocii noastre! 

Fraza „şi ca urmare a acestei victorii obținute de Baiazid, întreaga 
Valahie s-a supus lui Baiazid şi i-a dat ascultare” este singura care se referă 
în relatarea „Anonimului florentin” la altă realitate decât cea ungurească. 
Ce valoare informativă are ea? Pentru urmările bătăliei de la Rovine 
niciuna, întrucât această bătălie nu a fost dată de Sigismund, ci de Mircea şi 
de români, ceea ce aici nu se spune. Dar dacă vedem în acest text redactat 
după lupta de la Nicopole (cum se arată în articolul consacrat lui în 
volumul de față), acelaşi amestec de realitate şi ficțiune ca şi în cronica 
otomană, atunci trebuie să admitem că aici s-a păstrat un ecou al situaţiei 
care s-a creat în ultima parte a anului 1395, atunci când Mircea a fost 
înlăturat de la Argeş, şi fără îndoială că, deşi pus cel mai probabil pe tron de 
regele polon şi de oştenii moldoveni, Țara Românească a fost ocupată, în 
partea stăpânită de Vlad, de către otomani. 

Este tot ceea ce putem afirma, în limitele permise de izvoare, pe baza 
acestui „Anonim florentin”. 


* * * 


Cum nici în „Cronica otomană” şi nici în „Anonimul florentin” 
nu găsim cea mai mică aluzie la o schimbare de domnie şi cu atât mai 
puţin la un anume Vlad, pentru a-l scoate pe domnul Ţării Româneşti de 
pe tronul de la Argeş, fugit în Transilvania şi înlocuit cu Vlad, dl. Dan Ioan 
Mureşan trebuia să facă uz de un al treilea izvor — aşa-numita „cronică de 
la Tismana”, pe care s-au întemeiat, de la Constantin Irecek încoace, toate 
speculaţiile istoriografice pe această temă. 

Textul slavon a fost descoperit de loan Bogdan într-o copie moldo- 
venească de la sfârşitul secolului al XVI-lea. Cel românesc se afla inte- 
grat în Cronica lui Mihail Moxa, datată 1620 de autorul ei. Manuscrisul 
autograf a fost descoperit la mânăstirea Bistriţa din Oltenia şi luat de acolo 
de învățatul rus V. Grigorovici, care a publicat ultima parte, traducând-o şi 
în limba rusă (vezi p. 186, nota 2). 

În versiunea slavonă se găseşte acea informaţie care a fost decretată 
chiar de loan Bogdan absurdă: că deşi Mircea a fost câştigătorul bătăliei, a 
fost înlocuit cu un „vlastel” şi a fugit în Ungaria. Din cel românesc această 
„informaţie” lipseşte: 

Versiunea slavonă 

„Şi nu după multe zile, din nou s-a sculat 
[Baiazid] cu multă mulțime de turci şi s-a îndrep- 
tat asupra românilor lui Mircea voievod. Şi se 
dete o mare luptă, încât a căzut o mulțime de turci 
aleşi, dintre cei puternici. Şi dintre domnii creş- 
tini au fost [printre cei căzuți] Constantin Dragaş 
şi Marko Kralievici. Şi atâta mulțime fără de nu- 
măr de sulițe s-a rupt, încât nu se vedea văzduhul 
de mulțimea săgeților. lar râul acela curgea în- 
sângerat de mulțimea cadavrelor omeneşti, încât 
însuşi Baiazid s-a înspăimântat şi a fugit. Totuşi, 
pe un oarecare dintre vlasteli l-a pus să con- 
ducă ţara. lar Mircea a fugit în Țara ungu- 
rească. Iar Baiazid, şi el s-a întors fugind, 
vrând să treacă Dunărea. Şi a aşezat paznici pe 
la toate vadurile râului Dunărea. 

Şi l-a prins pe ţarul bulgar Şişman şi l-a 
omorât în anul 6903 (1395), luna iunie 3. În fe- 
lul acesta a luat țara bulgărească. Şi a pus într- 


>» 


însa dregătorii săi peste toată țara bulgărească”. 


Mihail Moxa 

„De-acii se rădică Baiazit cu 
turcii spre rumâni, deci se loviră 
cu Mircea Voevod. Şi fu războiu 
mare, câtu se întuneca de nu se 
vedea văzduhul de mulţimea să- 
getelor, şi mai pierdu Baiazit oas- 
tea lui cu totul, iar paşii şi voevo- 
zii periră toți. Atunce peri Con- 
stantin Dragovici şi Marce Crale- 
vici. Așa de se vărsa sânge mult, 
cât era văile crunte, [roşii] deci se 
spăre Baiazit şi fugi de trecu 
Dunărea. Şi puse socotitori pre la 
toate vadurile, şi prinse pre Şuş- 
man, domnul şcheilor, de-l tăe, 
ani 6903 [1395]; atunce luară 
turcii țara scheilor cu totul”. 


Dacă admitem că versiunea slavonă a cronicii (acum pierdută în ori- 


ginalul grecesc atribuit de D. Năstase lui loan Chortasmenos), a fost reali- 
zată pe pământul Ţării Româneşti, în singurele două locuri unde s-ar fi 
putu face, la Tismana sau la Cozia, este firesc să presupunem că Mihail 
Moxa a avut la dispoziție, pentru scrierea sa, chiar manuscrisul origi- 
nal, păstrat la una din aceste două centre de cultură aflate în vecină- 
tatea Bistriţei. Şi că, prin urmare, textul originar se păstrează în tradu- 
cerea sa, în timp ce adausul absurd aparține unui copist moldovean dina- 
inte de cel care l-a copiat pe vremea lui Alexandru Lăpuşneanu în aşa- 
numitul „Sbornic de la Slatina”, sau chiar alcătuitorului acestui sbornic. Cu 
atât mai mult cu cât nimic din realitatea istorică nu-l confirmă. 

Un lucru este absolut sigur: numai în acest text, foarte probabil 
interpolat în Moldova, se vorbeşte de înlocuirea domnului Ţării Româ- 
neşti de către Baiazid cu un „vlastel” imediat după bătălia din care 
totuşi a ieşit îngrozit şi fugind. Numele lui nu se cunoaşte şi nici nu i se 
recunoaşte vreo rudenie cu dinastia domnitoare. Ideea de a vedea în el pe 

Vlad, cel ajuns pe tronul de la Argeş la o dată anterioară soliei din martie 
1396 a lui Sigismund de Luxemburg, dar care la 28 mai semna actul de 
închinare către regele Poloniei și regina Hedwiga, îi aparține lui N. Iorga. 

„Fuga” lui Mircea I de la Argeş în Ardeal nu este confirmată de niciun 
alt izvor, dar a fost infirmată categoric — pentru scenariul care o plasa în 
urma bătăliei ce s-ar fi dat la 10 octombrie 1394 — de situația lui Mircea la 7 
martie 1395. În ceea ce priveşte „restaurarea” lui cu cele „patru expediții” 
ale regelui Sigismund, ne găsim în faţa altei ficțiuni istoriografice moderne. 
În diplomele regelui Sigismund nu se poate citi decât o singură informaţie: 
că i-ar fi redat cetatea Turnu şi nu scaunul de la Argeş“. Dar chiar şi 
atunci avem trei versiuni în aceeaşi diplomă reînnoită de două ori: că a 
încredinţat-o unor „castelani credincioşi” ai săi, că a dat-o lui Mircea sau că 
a dat-o şi unuia şi celorlalți! 

A inventa însă un tratat încheiat de sultanul Baiazid I cu Vlad, în 
felul celor din zilele noastre, înseamnă a nu fine seamă de nimic din 
ceea ce osmanistica românească a stabilit în ultima jumătate de secol 
cu privire la natura relaţiilor româno-otomane. 

Cel mai vechi act ajuns până la noi emis de un sultan pentru un domn 
român a fost acordat de Mehmed H lui Ştefan cel Mare şi a fost descoperit şi 
publicat de Aurel Decei“. El nu este un tratat bilateral, şi este imposibil de 
crezut că așa ceva i s-ar fi acordat lui Vlad I! Iar în ceea ce privește „„Trata- 
tul” lui Mircea cu sultanul Baiazid, el este „opera” lui Dionisie Fotino. 

Ceea ce se poate admite — şi am încercat să argumenteze — este un 


“% Vezi A.V. Diţă, „ Fuga” şi „restaurarea ” lui Mircea cel Mare între realitatea 
istorică medievală şi ficţiune istoriografică modernă, v.p. 25-26. In diploma dată lui 
loan de Maroth banul de Mačva eliberată în 1403 şi reînnoită în 1404 şi 1408 citim: 
„Iar noi ne-am grăbit a merge cu o mare putere a noastră împotriva cruzimii tiranice a 
acestui Baiazid, pentru a apăra acele părţi ale noastre şi în special sus-numita cetate a 
Nicopolului Mic, acelaşi Baiazid, aflând de venirea noastră s-a retras, iar noi am 
cucerit cetatea Nicopolului Mic din mâinile oamenilor săi”. Nu se aminteşte nimic 
de vreo repunere a domnului ţării pe tron, iar lângă cei de la care a cucerit cetatea nu 
apare nici un Vlad cu oamenii săi. În celebra diplomă din 12 iulie 1408 pentru 
Nicolae de Gara, în care dă numele celui care l-a atacat la Posada nu se referă la alt- 
ceva decât la restituirea stăpânirii peste aceeaşi cetate în care-şi pusese pe „credin- 
cioşii săi” dar „în numele acelor credincioşi ai noştri” „i s-a înapoiat stăpânirea” (suo 
dominio restituto). Nu i se putea restitui domnia asupra țării în numele celor instalați 
în cetatea Nicopolul Mic recucerită. 


“ Aurel Decei, Tratatul de pace — sulhâme — încheiat între sultanul Mehmed al 
II-lea şi Ştefan cel Mare, în volumul Relaţii româno-orientale, p. 140-155. 

angajament reciproc de non-beligeranţă, între Mircea şi Baiazid, intervenit 
după ce domnul român s-a lămurit, — cel dintâi, înaintea lui Ştefan cel Mare, 
— cât preţ se putea pune pe sprijinul Apusului în lupta cu marea putere în 
ascensiune. Pentru aşa ceva n-a fost nevoie însă decât de solia purtătoare de 
„plocon” trimisă la Adrianopol. Dar acest angajament se dovedeşte a fi fost 
respectat de ambele părți. 


* E d * 


Mai rămâne să analizăm acum modul în care a încercat domnul 
Dan loan Mureşan să-ł scoată învins la Rovine pe domnul Țării Româ- 
neşti, împotriva absolut tuturor izvoarelor, inclusiv al celor otomane. 
Între acestea din urmă, cel mai categoric în a nu-i recunoaşte lui Baiazid 
victoria şi lui Mircea I înfrângerea fiind tocmai „cronica scurtă” exaltată 
de domnia sa! 

Despre ultimul dintre cele trei izvoare — „cronica de la Tismana” — ni 
se spune că „Ultima cronică confirmă (confirme) că la sfârşitul luptei cele 
două armate părăsesc lupta, Mircea către Transilvania, Baiazid către Du- 
năre”. Ea ar confirma, prin urmare, relatarea din „cronica florentină”. Dar 
dacă cel care-l părăseşte — împreună cu armata sa otomană — şi acolo şi aici 
este sultanul Baiazid, în „Cronica florentină” cealaltă parte nu mai este 
reprezentată de domnul român, ci de regele Sigismund. Iar acesta nu se 
duce „în Transilvania”, ci se întoarce la Buda! A spune că un anume izvor 
confirmă pe un altul care însă istoriseşte cu totul altceva, este un exemplu 
de ceea ce înseamnă metoda folosită de dl. Mureşan! 

Lectura textului însuşi nu „confirmă” însă cele spuse de dânsul. În 
„cronica de la Tismana” se spune clar: „însuşi Baiazid s-a înspăimântat şi 
a fugit”, dar nu se spune aceasta şi despre domnul Ţării Româneşti. De aici 
absurditatea interpolării care urmează: „Totuşi, pe un oarecare dintre 
vlasteli l-a pus să conducă țara. Iar Mircea a fugit în Țara Ungurească. lar 
Baiazid, şi el s-a întors fugind, vrând să treacă Dunărea”. Că este vorba 
de un adaos care nu se găsea în textul original ne-o indică nu numai absența 
lui din copia (sau originalul) folosit de Mihail Moxa pentru cronica sa, ci 
însuşi absurdul situaţiei: dacă Baiazid s-a speriat şi a fugit, atunci când şi 
cum mai putea înlocui pe Mircea cu un „vlastel”? l-ar fi trebuit un timp ca 
să o facă, nu din fuga spre Dunăre! Culmea absurdului: deşi Mircea a 
fugit în Ţara Ungurească după ce sultanul l-a înlocuit cu Vlad, totuşi 

sultanul s-a retras tot fugind, ca să treacă Dunărea. Dar ce nevoie mai 
avea să fugă dintr-o țară peste care-şi pusese un vasal? 

Cel puţin un lucru nu suferă însă discuţie: nu se spune că şi oastea 
românească şi conducătorul ar fi plecat de pe câmpul de luptă, dar în 
sensul contrar fugii sultanului. Deci, pentru această afirmaţie izvorul res- 
pectiv nu poate fi invocat. 


* * * 


Singurul argument adus pentru a demonstra că sultanul este cel ce a 
câştigat până la urmă lupta de la Rovine este inovaţia apărută cu această 
ocazie în sistemul de luptă otoman, şi anume „le retranchement du sultan 
Bayezid derrière un camp”. 

Se dizertează amplu pe marginea acestei inovaţii, cu concluzia: 


„Dar tocmai această inovaţie, deşi vorbeşte de rezistența hotărâtă 
opusă de Mircea, dă mărturie în ultimă instanță de victoria tactica pe 
care sultanul o câştigă la sfârşitul acestei bătălii. Armata lui Mircea 
suferind grele pierderi şi aflată în imposibilitate de a sfărâma apăra- 
rea lagărului sultanului, a fost în cele din urmă obligată să se retragă”. 


Avem însă, în acest text-cheie al articolului, tocmai... iepuraşul! 
Adică, direct spus: scamatoria cu întoarcerea pe dos a izvorului, scon- 
tându-se însă nu pe iuțeala de condei a autorului, ci pe necunoaşterea 
acestui izvor de către cititorul articolului. 

Acest izvor este, evident, Chalcocondil, unde citim: 


„Asupra acestui Mircea care a început întâi mai înainte război, ple- 
când cu armata asupra barbarilor împreună cu împăratul romanilor 
Sigismund (aluzie la cruciada de la Nicopole), Baiazid al lui Amurat, 
găsindu-i vină, a pornit cu război; şi trecând peste Istru, mergea înainte, 
robind ţara. Dar Mircea strângând oastea ţării, nu şi-a făcut planul să vină 
asupra lui şi să dea lupta, ci cu multă grijă şi-a pus la adăpost în muntele 
Braşovului femeile şi copiii. Mai după aceea însă se ținea şi dânsul cu 
armata pe urma lui Baiazid prin pădurile de stejar ale țării, care sunt multe 
şi acoperă în toate părțile ţara, să nu fie uşor de umblat pentru duşmani şi 
nici lesne de cucerit. Şi ţinându-se pe urma lui, săvârşea isprăvi vrednice de 
amintit, dând lupte, când vreo unitate duşmană rupându-se, se îndrepta 
undeva prin țară după hrană sau la prădat vite; şi aşa cu foarte mare 
îndrăzneală se ținea de armată. Ţinându-se de urma lui Baiazid, se lupta 
într-una cu dânsul în chip strălucit. 

Şi se zice că, armata fiind în cale, se ţinea strâns în urma ei punând-o la 
mare suferinţă, şi o aducea în situaţii grele şi nu înceta să-i facă strică- 
ciune. De aceea slujitorul său Brenez a dat cu părerea să-şi aşeze oastea 
în tabără şi aşa să se ferească, şi de atunci Brenez, pe urma acestui sfat 
avea mare trecere la impăratul şi, pus în fruntea oștirii de împărat, a ajuns 
la mare putere. Atunci aşadar Baiazid s-a adăpostit acolo în tabără, 
rămânând pe loc ziua aceea; a doua zi însă a trecut armata peste Istru 
în chipul cel mai sigur, pe cât se putea” (p. 64). 


Cu alte cuvinte, în viziunea cronicarului postbizantin, închiderea „în 
tabără” a fost soluţia adoptată de sultan la sfatul lui Brenez, nu pentru 
lupta de la Rovine, ci ca să poată scăpa şi trece Dunărea nestrivit cu 
totul de domnul român. 

Dacă acesta n-a reuşit să-i sfărâme apărarea, faptul s-a întâmplat nu la 
Rovine, pe Argeş, ci în ultimul act al fugii de care vorbea şi „cronica de la 
Tismana”, adică atunci când — fugărit până la Dunăre — Sultanul a putut, 
totuşi, să o treacă, „în chipul cel mai sigur, pe cât se putea”, uzând de marea 
inovaţie a lui Brenez! 

Această reprezentare a confruntării, din Cronica lui Chalcocon- 
dil, răstoarnă însă radical „scenariul lorga-Onciul”, cu un domn ro- 
mân ce nu şi-a putut valorifica victoria de la Rovine din lipsă de 
efective, şi a fost obligat să fugă în Ardeal. Ea este însă confirmată de 
toate sursele contemporane, şi chiar mai târzii. 

Textul lui Chalcocondil, cunoscut şi lui Ibn Kemal, este confirmat (sau 
în orice caz are aceeaşi viziune asupra evenimentelor) de un izvor bizantin 
din secolul al XVI-lea, păstrat într-o copie din 1624 şi descoperit ceva mai 
aproape de noi (vezi paginile 52-59 din volumul de faţă). În el citim: 

„În anul 6903 porni Baiazid Ildirim spre Dunăre împotriva lui Mircea 
voievodul Valahiei. Şi a fost înfrânt de către valahi şi Mircea cu valahii a 


înfrânt armata lui şi [Mircea] i-a luat lui [Baiazid] bunurile, şi l-a urmărit 
până la Dunăre”. 


Adică acel adevăr de care se „apropiase” în 1881 cu „talentul” lui, 
Mihail Eminescu: 


„Acea grindin-oţelită înspre Dunăre o mână. 
Iar în urma lor se-ntinde falnic armia română. 

* * x 


Desigur, Baiazid, chiar „trecând Dunărea fără vad” şi-a păstrat stăpâ- 
nirea peste Nicopolul Mic luat la sosirea pe pământul românesc şi — după 
cum consemna „cronica de la Tismana” atât în original cât şi în traducerea 
lui Mihail Moxa — el a pus paznici (sau, cum traduce Mihail Moxa, 
„socotitori”) pe la vadurile ei. Intervenţia regelui Sigismund în fruntea 
armatei ungare va înclina însă total balanţa victoriei de partea coaliţiei creş- 
tine, şi este de reţinut, de aici înainte, perspectiva creată de istoricul Dan 
loan Mureşan, pornind de la ideea domnului Şerban Papacostea, asupra mi- 
zei confruntărilor ce au avut loc în anul 1395. Explicaţia cea mai plauzibilă 
dată expediției regelui Sigismund la Nicopolul Mic îi aparține de bună sea- 
mă: recuperarea acestei cetăți, spre a redeschide Dunărea pentru deplasarea 
cruciadei. 

Totodată nu vom acoperi cu palma episodul următor, al toamnei 
tulburi şi anului de cumpănă 1396, atât în istoria domnului român cât şi 
într-a regelui Sigismund. Dar tocmai faptul că împreună ei au reuşit să-l 
depăşească s-a datorat în cea mai mare măsură celor două reale victorii 
succesive, câştigate de unul la Rovine şi de celălalt la Nicopolul Mic. 
Ele au deschis literalmente un capitol nou în istoria acestei părţi de 
Europă, care cunoscuse până atunci doar prăbuşiri şi înfrângeri ale 
creştinilor. 

Numai în urma acestor victorii, chiar însuşite propagandistic dincolo 
de limitele adevărului de către regele Ungariei (care însă ne-a lăsat, la 
Nicopole, cea mai categorică recunoaştere a meritelor aliatului său!) s-a 
putut coagula şi pune în lucrare acea solidaritate europeană întruchipată 
de cruciada din 1396. 

Sfidarea aruncată regelui Ungariei prin celebra solie trimisă de sultan 
la Buda a fost, de fapt, picătura care a umplut paharul. Cronicarul Froissart 
insistă asupra ideii din mesajul transmis de regele Ungariei regelui Franţei 
cu cererea de sprijin pentru mobilizarea cavalerilor apuseni pentru ca 
păgânul să nu umilească pe creştini.” 


5 Les chroniques de sire Jean Froissart, ed. J.A. C. Buchon, tome troisième, 
Paris, 1849, p. 226. „În acest timp a scris regele Henri al Ungariei [corect: Sigismund] 
scrisori foarte dulci şi prietenești regelui Franţei şi le-a trimis în Franţa atât de res- 
pectuos, încât a făcut-o printr-un episcop şi doi din cavalerii săi. Şi în aceste scrisori 
erau cuprinse [ştiri] despre o mare parte din situaţia și treburile lui Amorath-Baquin 

Nu akânul imaginar al lui Baiazid în Banat a fost cauza mobilizării 
Occidentului, indiferent ce scrie istoricul american citat de DI. Mureşan, ci 
această sfidare adresată de sultan, prin regele Ungariei întregii creştină- 
tăți occidentale. Dar ea ar fi generat altă absurditate, dacă în mai 1395 
Baiazid ar fi avut cu regele confruntarea de care vorbeşte „Anonimul flo- 
rentin”! După aşa ceva, niciodată Sigismund nu s-ar fi putut lăuda că la 
venirea sa în Ţara Românească nu l-a mai găsit pe Baiazid, fiindcă acesta 
fugise de frica lui. Adică ceea ce l-a făcut pe „Fulger” să-i trimită scrisoa- 
rea rezumată de solul ducelui de Mantua către suveranul său, şi de însuşi re- 
gele Ungariei în scrisoarea către regele Franţei, de care ne vorbeşte Froissart. 


Înfrântă militar de o manieră atât de cumplit — spectaculoasă (cu miile 
de decapitaţi pe malurile Dunării) „Ultima cruciadă” — cum a fost socotită 
cruciada de la Nicopole se dovedește, din perspectiva a şase secole, a fi 
contribuit decisiv la reaşezarea balanței puterilor între cele două ta- 
bere”!. Ea a contribuit astfel, într-un moment decisiv, la prelungirea isto- 


[= Baiazid], şi cum acesta se lăuda, aşa cum îi anunţase regelui Ungariei (ainsi 
qu'il avoit mandé au roi de Hongrie) că va veni să se lupte cu el în mijlocul țării 
sale, și va merge călare atât de departe, încât va veni la Roma şi-şi va face calul să 
mănânce ovăz de pe altarul Sfântului Petru din Roma, şi acolo îşi va stabili scaunul 
imperial (et la tiendroit son siège imperial) şi-l va aduce pe împăratul din Constan- 
tinopol în suita sa, şi pe toți marii baroni ai regatului Greciei, şi le va lăsa fiecăruia 
să-şi ţină legea lui, el nu vrea decât titlul şi senioria (et la tiendroit chacun en sa loi: il 
men vouloit que le titre et la seigneurie)”. 

După ce cronicarul consemnează rugămintea regelui Ungariei ca aceste infor- 
mațţii să fie comunicate, cu autoritatea sa, „parmi le royaume de France”, continuă: „a 
la fin que tous chevaliers et écuyers se voulsissent émouvoir sur Pété à eux pour- 
voir et aller en Honguerie, et aider le dit roi de Honguerie à résister contre le roi 
Basaach dit l'A morath-Baquin, afin que sainte chrétienté ne fut foulée ni violée 
par lui, et que ses vantises lui fussent Gt6es et rebout6es” [cu scopul ca toți cava- 
lerii şi scutierii să se emoționeze şi să meargă în Ungaria şi să ajute pe zisul rege al 
Ungariei să reziste contra lui Baiazid, pentru ca sfânta creştinătate să nu fie călcată în 
picioare şi violată de el, iar laudele lui să fie îndepărtate şi respinse]. 


`l Teză susținută de Dan Zamfirescu în comunicarea Nicopole, septembrie 1396, 
o înfrângere militară, dar o mare victorie a solidarităţii europene, prezentată la 
Nicopole în fine de 25 septembrie 1996 la Sesiunea Științifică Internaţională „600 de 
ani de la expediţia cruciată a regelui ungar Sigismund şi de la bătălia de la Nicopole 
din anul 1396”. Versiunea română, însoțită de notele aduse la zi în volumul Zstorie şi 
cultură, Bucureşti, Editura Roza Vânturilor, 2003, p. 88-103. 

riei Ungariei până în 1541, şi a Ţărilor Române până în 1859, când ele 
vor deveni România, şi până în 1918, când va lua ființă cu atât de 
miraculoase efecte măcar pentru geniul creator al poporului nostru, 
România Mare. 

Faptul că două spirite neîndoielnic eminente şi atât de hotărâte au 
eşuat în tentativa de demolare a ceea ce se dovedeşte a fi adevărul despre 
victoria epocală de la Rovine, din 17 mai 1395, ne dă măsura solidității 
acestui adevăr. 

Pe temeiul lui se cere ca în viitor să regândim „locul românilor în 
istoria universală” şi rostul lor în lumea de azi. 

Membru corespondent al Academiei Oamenilor 
de Ştiinţă din România 


DOBROGEA LUI MIRCEA CEL MARE 


na dintre problemele viu discutate şi disputate în istoriografie a 
fost aceea a statutului Dobrogei în vremea domniei lui Mircea 
cel Mare (1386-1418). Au fost puncte de vedere care au susţinut, ani în şir, 
că acea regiune, culoar între Dunăre şi Marea Neagră, ar fi fost pierdută de 
domnul Ţării Româneşti ca urmare a unei campanii militare a otomanilor.! 
Remarcând neconcordanta datelor propuse pentru incerta cucerire a 
pământului dobrogean, neclaritatea izvoarelor, ades cu argumente contra- 
dictorii în interiorul lor şi între ele, lipsa unei limitări clare a teritoriului 
discutat, am prezentat subiectul în mai multe lucrări din trecut?. Am decis 
să reiau discuția acum în vederea lămuririi, o dată în plus, pe baza ultimelor 
cercetări, a evenimentelor desfăşurate la cumpăna secolelor al XIV-lea şi al 
XV-lea în Ţara Românească şi la Dunărea de Jos. 


! A se vedea istoriografia acestei probleme la Nagy Pienaru, Relaţiile lui Mircea 
cel Mare (1386-1418) cu Mehmed I Çelebi (1413-1421), în Revista de Istorie, tomul 
39, nr. 8, august 1986, p. 774, N. 1,2, 3,4, 5, 6, 7; R.Şt. Vergatti (Ciobanu), A fost 
pierdută Dobrogea de Mircea cel Bătrân?, Revista de Istorie, tomul 39, nr. 8, august 
1986, p. 764-773; un punct de vedere aparte îl are D. Onciul, care consideră că Do- 
brogea ar fi fost cucerită de otomani la o dată şi în condiţii pe care nu le precizează 
clar (cf. D. Onciul, Date istorice asupra Dobrogei, în Scrieri alese, ed. îngrijită de 
Ştefan Ștefănescu, Dorina N. Rusu, Bogdan-Alexandru Halic, Bucureşti, 2006, p. 
691-692). 


2 Pot cita ca exemplu R.Şt. Vergatti (Ciobanu), Lupta domnilor români de la 
Mihail la Vlad Țepeș pentru apărarea unității cu Dobrogea (1418-1426), în Muzeul 
Naţional, nr. IV (1978), p. 81-91; R.Şt. Vergatti, Informații puțin cunoscute despre 
campania lui Vlad Ţepeş în Dobrogea (ianuarie-februarie 1462), în Historia Pon- 
ticae. Varia, Aalborg, 2001, p. 137-148. 

În primul rând, interesează delimitarea geografică a regiunii la care 
mă refer, adică a Dobrogei româneşti. 

Ea era mărginită la miazănoapte de Delta Dunării. Aceasta era 
formată atunci din cinci braţe, arătate clar de portulane şi de mapamonduri: 
Chilia (Chili, Kili), Sulina (Solinae), Sfântul Gheorghe (Sancti Gyorgy), 
Aspera, Dunavăţ (Donavici). Dintre aceste brațe, Aspera a dispărut com- 
plet, iar Dunavăţ se mai vede vag, puțin, făcând legătura între complexul 
lacustru Razim-Sinoe din dreptul localităţii Murighiol, cu actualul canal Sf. 
Gheorghe“. Spre răsărit, regiunea era mărginită de litoralul dantelat al Mării 
Negre. Atunci, în secolele XIV-XV, complexul lacustru Razim-Sinoe nu 
era colmatat. El forma un mare golf, unde se putea ajunge prin Gura Por- 
tiței. Această situație determina şi statutul de port maritim al oraşului Ba- 
badag’. 


3 A se vedea, ca exemplu, portulanul lui Marino Sanudo, în Adolf Erik Nor- 
denskjöld, Periplus — the Early History of Charts and Sailing Directions, Stockholm, 
1897, p. 33; Ana Comnena — A/exiada, în Fontes Historiae Daco-Romanae, vol. III: 
Scriitori bizantini, București, 1975, p. 99. 


* Cf. M.D. lonescu, Dobrogea, Bucureşti, 1904, p. 330; P. Coteţ, Geomorfo- 
logia României, Bucureşti, 1973, p. 339 şi urm.; Al. Roşu, Geografia fizică a Ro- 
mâniei, Bucureşti, 1973, p. 347. 

5 Cf. R.Şt. Vergatti (Ciobanu), Cetatea Enisala, în B.M.I. nr. 1/1970, p. 25; Că- 
lători străini despre țările române, vol. 1, îngrij. de M. Holban, Bucureşti, 1968, p. 
4-8; Călători străini despre țările române, vol. VI, îngrij. de M.M. Alexandrescu 
Dersca Bulgaru şi M. Mehmet, Bucureşti, 1976, p. 388; statutul de port al acestui oraş 
i-a conferit, cel puţin până în secolul al XVI-lea, o importanță specială; era bogat, 
ceea ce a atras ca în el şi în jurul lui să se aşeze după anul 1261, cu acordul basileului 
Mihail al VIII-lea Paelologul turcii selciuchizi conduşi de legendarul Saru-Saltuk (cf. 
Paul Wittek, Yazijioghlu 'Ali on the Christian Turks of the Dobruja, în Bulletin of the 
School of Oriental and African Studies, Studies Presednted to Vladimir Minorsky by 
His Colleagues and Friends, University of London, vol. 14, no. 3 (1952), p. 639-668; 
Jean Deny, Sari-Saltik Dede, în Encyclopédie de !'Islam, vol. IV, p 177-178; idem, 
Sari Saltiq et le nom de la ville de Babadaghi, în Mélanges Emile Picot, vol. Il, Paris, 
1913, p. 1-15; Tadeusz Kowalski, Les Turcs et la Langue Turque de la Bulgarie du 
Nord-Est, în Memoires de la Commission Orientaliste de 1 Academie des Sciences de 
Cracovie, No. 16. Krakow, Polska Akademja Umiejetnosci, 1933, passim; Aurel De- 
cei, Problema colonizării turcilor selgiucizi în Dobrogea secolului al XIII-lea, în Re- 
laţii româno-orientale, Bucureşti, 1978, p. 169-192; Halil Inalcyk, Imperiul Otoman. 
Epoca Clasică, Bucureşti, 1996, p. 121, 372, 380); duşmănia dintre turcii selciuchizi 

Către miazăzi regiunea era delimitată de Codrul Deliorman. Arborii 
din pădure erau atât de falnici şi deşi, încât printre ei nu se putea croi un 
drum$. Este una dintre explicaţiile care arată de ce călătorii care mergeau 
din Țara Românească, din Moldova sau din Transilvania către Constan- 
tinopol, în secolele XIV-XVII, nu foloseau drumul care trecea prin centrul 
Dobrogei, paralel cu Marea Neagră şi cursul Dunării”. Se mergea până la 
Silistra şi se ocolea Codrul Deliorman.* Se foloseau alte drumuri către 
Constantinopol: trecerea Dunării pe la Giurgiu-Ruse şi apoi, mai departe, 
spre Edirne şi Constantinopol; călătoria dintr-un port maritim (Vicina, Li- 
costomion, Chilia etc.) până la Constantinopol; în fine, se folosea calea flu- 
vială a Dunării până la Belgrad şi, din acel oraş, pe uscat, se mergea până la 
Constantinopol. 

Acest uriaş codru a separat Dobrogea propriu-zisă, românească, de 
Țara Cavarnei, Țara lui Dobrotici (Terra Dobrotici)”, unde populaţia era în 


şi cei otomani, legăturile peste mare între Babadag, şi beii anatolieni şi Caraman, 
Kastamonu şi Aydin l-au ajutat pe Mircea cel Mare să lupte cu succes împotriva lui 
Bayazid şi a urmaşilor săi. 

€ Cf C.C. Giurescu, Istoria pădurii româneşti din cele mai vechi timpuri până 
astăzi, Bucureşti, 1976, p. 20, 241. 


? Pentru traseul acestui drum, v. Adrian Ilie, Valea Kara-Su în perioada seco- 
lelor XIV-XIX. Monografie istorică, Medgidia, 2008, p. 16-36. 


? De la Silistra către Constantinopol foarte rar se mergea în lungul litoralului 
Mării Negre; era evitat acest traseu datorită banditismului din regiune; în mod obiş- 
nuit, se mergea până la Giurgiu-Ruse, iar de acolo se continua călătoria până la 
Adrianopol-Constantinopol. 


? Această denumire apare în actele latine care se referă strict la Ţara Cavarnei; o 
discuţie critică asupra lucrărilor care se referă la stăpânirea Dobrogei de sud şi chiar a 
părții de nord, fără a ţine seama de ansamblul izvoarelor, la N. Șerbănescu, N. 
Stoicescu, Mircea cel Mare (1386-1418). 600 de ani de la urcarea pe tronul Țării 
Româneşti, Bucureşti, 1987, p. 89, nota 5; nu s-a luat în seamă şi însemnatul izvor 
epigrafic descoperit la Balcic — lespedea de mormânt a lui Theodor, fratele minor al 
lui Balica şi Dobrotici ~ lămuritor în problemă (cf. O. Mărculescu, Balica şi Do- 
brotici, Cernăuţi, 1937, p. 10); un exemplu de prezentare amalgamată a situației şi a 
izvoarelor se găseşte şi la C. Moisil, Dobrotici şi Mircea cel Bătrân, în Dobrogea. 
Cincizeci de ani de vieață românească, 1787-1928, ed. II — volum editat cu prilejul 
împlinirii a 125 de ani de la revenirea Dobrogei în cadrul statal românesc, Constanţa, 
2003, p. 305-314. 

special bulgărească.!? În fine, către apus, Dobrogea era limitată de Dunăre. 
Marele fluviu forma în acea parte două uriaşe bălți: Balta Borcei şi Balta 
Brăilei — mult mai întinse ca astăzi!!. Cele două bălți nu au fost niciodată o 
barieră în calea locuitorilor de pe ambele maluri ale fluviului. Mai mult, 
datorită practicării permanente a pescuitului, un izvor abundent de hrană, 
locuitorii români din Dobrogea şi Muntenia au fost în neîntrerupt con- 
tact. !? 

Legătura dintre domnii Ţării Româneşti şi Dobrogea este arătată 
documentar şi documentat de la începutul secolului al XIV-lea. Nu mă refer 
aici la documentele interne ale domnilor de la Argeş, deoarece din motive 
nedefinite, ca și în alte părți ale lumii, ele s-au pierdut. În schimb, sunt alte 
mărturii solide, ale unor oameni care au cunoscut realitățile locului şi le-au 
redat obiectiv. Astfel, geograful arab Abul Fedda a notat clar că în 1320 
Isaccea, port pe Dunăre (Thona), se găsea în Țara Românească (Aloualâc, 
Eflak) şi se afla în obedienţă religioasă faţă de Constantinopol. În conti- 
nuare el arată că orașul era situat în câmpii întinse, în apropiere de locul 
unde Dunărea se vărsa în mare şi unde începeau Munţii Măcin (Caschaca- 
thag)". Aceeaşi informaţie se găseşte pentru anul 1330 şi la Ibn Battuta'“. 
Acest călător oriental a scris că şi Isaccea şi Babadag erau în Ţara Româ- 
nească.!5 Pe portulanul alcătuit în 1339 de cartograful iudeu Angelino 
Dulcert sau Doluarto'S este însemnat că pe ţărmul dobrogean al Dunării, în 


10 Cf. R.Şt. Vergatti (Ciobanu), Consideraţii asupra situației demografice din 
Dobrogea în sec. XIII-XIV, în Muzeul Naţional, VII, 1983, p. 109-120; R.Șt. Ver- 
gatti, L. Roman, Studii de demografie istorică românească, Bucureşti, 2002, p. 226. 


" Idem, p. 215; pentru discutarea încadrării geografice a Dobrogei, v. idem, p. 
214-215, 


2 Idem, p. 227-228. 
'3 Aboulfeda, Géographie, trad. de E. Reinaud, Paris, 1847, p. 316. 


1 Cf. Călători străini despre ţările române, vol. 1, publ. de M. Holban, Bucu- 
reşti, 1968, p. 4-8. 

'5 Ibidem. 

6 Cf. Sea charts of the early explorers, 13th to 17th century, publ. de Michel 
Mollat du Jourdin, Monique de La Ronciére, Marie-Madeleine Azard, Isabelle Ray- 
naud-Nguyen, Marie-Antoinette Vannereau, Fribourg, 1984, p. 15; nu împărtășesc 


opinia lui Raymond Beazley care crede că Dulcert şi Dalorto ar fi doi autori deose- 
biți doar pentru că pe portulane se remarcă unele detalii nesemnificative care nu 

dreptului portului Vicina se găseşte semnul de tamgha!”. Or acest simbol 
marcat pe un portulan avea şi are o semnificaţie precisă: arată că acolo era 
un punct de hotar al stăpânirii mongole, unde se plătea vamă!'€. Deci este 
clar că Hoarda de Aur şi Hoarda Albastră se întindeau până la Dunăre. Aşa- 
dar, Dobrogea nu se înscria în seria teritoriilor stăpânite de hani. De altfel şi 
dacă se priveşte harta porturilor maritime de pe litoralul Mării Negre, se 
remarcă uşor că între Moncastro (Cetatea Albă) şi Peninsula Crimeea, pe 
portulane şi pe mapamonduri, este o pată albă, un vid." Este o dovadă că 
negustorii italieni nu au debarcat şi nu au ridicat emporii acolo unde nu au 
găsit o populaţie bogată, prietenoasă, dispusă la comerţ. Existența unui mare 
număr de monede tătărăşti în jurul oraşelor-porturi Isaccea şi Niculiţel, 
alături de monedele locale emise în Vicina şi în Chilia, precum şi a unor 
monede provenite de la domnii Ţării Româneşti — Mircea cel Mare — şi 
Moldovei — Petru Muşat (1375-1391), Alexandru cel Bun (1400-1432)% — 
arată exclusiv schimburi comerciale intense în jurul porturilor dunărene”. 
Afirmația îmi este susținută şi de existenţa a cel puţin trei notari, între 


coincid (cf. R. Beazley, The Dawn of Modern Geography, vol. I1, New York, 1949, 
p. 522). 


7 Adolf Erik Nordenskjöld, op. cit., p. 33. 


1 Cf. G.I. Brătianu, Recherches sur Vicina et Cetatea Albă, Bucureşti, 1935, p. 
63. 


R.S. Lopez, Storia delle colonie genovesi nel Mediterraneo, în Studi giuridici 
e storici diretti da P S. Leicht, Bologna, 1938, p. 38; idem, L 'importance de la mer 
Noire dans l’histoire de Gênes, Colloquio romeno-italiano. I Genovesi nel Mar Nero 
durante i secoli XIII e XIV, Bucarest, 27-28 marzo 1975, Bucureşti, 1977, p. 131- 
154; M. Berza, La Mer Noire à la fin du Moyen Age, în “Balcania”, IV (1941), p. 
409-435. 

2 Cf. E. Oberlănder Târnoveanu, Irina Oberlănder Târnoveanu, Contribuţii la 
studiul emisiunilor monetare şi al formațiunilor politice din zona gurilor Dunării în 
secolele XIII-XIV, în SCIVA, 32/1981, 1, p.100-102, 105-106; O. Iliescu, Contri- 
butions à l’histoire des colonies genoises en Roumanie au XIIe — XIVe siècles, în 
RRH, 28, 1989, 1-2, p. 27-28, 50; Gh. Mănucu-Adameşteanu, Istoria Dobrogei în 
perioada 969-1204. Contribuţii arheologice şi numismatice, Bucureşti, 2001, passim; 
R.Şt. Vergatti, Din viața cotidiană a oraşelor-porturi dobrogene în secolele al XIII- 
lea şi al XIV-lea, în Prinos lui Petre Diaconu la 80 de ani, volum îngrij. de Ionel Cân- 
dea, Valeriu Sârbu, Marian Neagu, Brăila, 2004, p. 578. 


~ Ibidem. 

1360-1400, în Chilia, Licostomion etc., unde se înregistra o impresionantă 
cifră de afaceri. Prezenţa noilor cetăţi din piatră, Enisala şi Hârşova, 
similare din punct de vedere al tehnicii de construcţie cu zidul genovez din 
Constanţa” şi cu fortificațiile genoveze din Crimeea — Sudac, Caffa şi 
Mangop — arată că iniţial acolo au fost constructori italieni care au ridicat 
întărituri cu rost de a supraveghea navigația pe mare şi pe Dunăre spre 
emporiile lor. De altfel şi identificarea Cetăţii Enisala, astăzi în ruină con- 
tinuă? cu castelul Bambola de pe portulane, îi arată clar menirea”. La un 


2 G. Pistarino, Notai genovesi in Oltremare. Atti rogati a Chilia da Antonio di 
Ponzo (1360-61), Genova, 1971, passim; M. Balard, Gênes et /'Outremer. II. Actes 
de Kilia du notaire Antonio di Ponzo (1360), Paris, La Haye, New York, 1980, passim; 
Silvana Raiteri, Atti rogati a Licostomo da Domenico da Carignano (1373) e Oberto 
Grassi da Voltri (1383-1384), în G. Balbi, S. Raiteri, Notai genovesi in Oltremare. 
Atti rogati a Caffa e a Licostomo (sec. XIV), Genova, 1973, p. 187-237; R. Mano- 
lescu, Les villes portuaires roumaines au Moyen Åge (Milieu du XIVe — milieu du 
XVIe siècles), în vol. Wirtschaftskräfte und Wirtschafiswege, 1981, p. 47-63; R.Șt. 
Vergatti, I genovesi e la civiltà portuale nella Dobrugia tra la metà del duecento e la 
fine del trecento, în L'Italia e l'Europa Centro-Orientale attraverso i secoli. Mis- 
cellanea di studi di storia politico-diplomatica, economica e dei rapporti culturali, a 
cura di Cristian Luca, Gianluca Masi e Andrea Piccardi, Brăila, Venezia, 2004, p. 
29-39; m-am referit la marele, bogatul şi prosperul port Chilia deoarece, cel puțin 
până în anul 1409, când Mircea a acordat privilegiul către negustorii din Lemberg (cf. 
P.P. Panaitescu, op. cit., p. 102-103, 358), portul a fost cert şi exclusiv în stăpânirea 
Țării Româneşti; după această dată, la un moment nedefinit clar, probabil stăpânirea 
portului s-a realizat printr-un condominium între Ţara Românească şi Moldova, căci 
Mircea cel Mare dorea să-l atragă pe protejatul său, Alexandru cel Bun; problema 
stăpânirii Chiliei şi a părților tătărăşti a fost mult discutată în istoriografie, dar este 
încă nerezolvată definitiv; cert este că Mircea cel Mare stăpânea portul, gurile Dună- 
rii şi Licostomion aflat chiar la vărsare, precum şi părţile tătărăşti (cf. N. Şerbănescu, 
N. Stoicescu, op. cit., p. 91-92, N. 9). 


3 Cf. R. Şt. Vergatti (Ciobanu), Un monument istoric puţin cunoscut: Cetatea 
feudală de la Hârşova în Buletinul Monumentelor Istorice, 1/1970, p. 24-30; idem, 
Cetatea Enisala, în Buletinul Monumentelor Istorice, 1/1971, p. 21-23. 


Astăzi, datorită neglijenței Muzeului Judeţean Tulcea şi a Direcţiei Patrimo- 
niului din Jud. Tulcea, arcada oarbă aflată deasupra porții de intrare în cetate este 
prăbuşită, cu toate că în anul 1970 era încă în bună stare; lucrările de restaurare a 
cetății au fost abandonate; parte din pietrele construcţiei au fost luate de oamenii din 
apropiere pentru propriile lor locuinţe, unde se regăsesc cu uşurinţă. 


23 Cf. R.Şt. Vergatti (Ciobanu), Cetatea Enisala, loc. cit., p. 25. 

moment dat, nedefinit, în condiţii insuficient elucidate, marile cetăți din 
piatră au intrat în stăpânirea domnilor români de la Argeş. Momentul a 
coincis cu retragerea treptată a negustorilor genovezi sau cu o colaborare 
mai intensă cu domnii din Țara Românească. Evident, cetăţile foloseau şi la 
supravegherea populaţiei locale care forma un mozaic etnic şi religios, Do- 
brogea fiind atunci un adevărat mojar al popoarelor.” 

În niciun moment conducătorii din Țara Cavarnei, cu centrul în Cas- 
telul Caliacra, nu au ajuns să stăpânească partea de nord a pământului do- 
brogean. Analiza atentă a cronicii lui Amadeo VI de Savoia, Contele Verde, 
arată că Nicolae Iorga a confundat castelul Aquilo cu Chilia. În realitate, 
Aquile este Anchiallos, un castru mic, unde se putea ajunge într-o zi de la 
Messembria. În niciun caz Chilia. În toate actele vremii Chilia nu a fost 
numită niciodată „castru”, ci cetate, iar drumul de la Messembria până la ea 
dura cel puţin opt-zece zile pentru un călăreț. În fine, analiza circulației 
monedelor emise de Dobrotici este extrem de vagă la nord de Codrul 
Deliorman. În cazul în care zona ar fi fost stăpânită de Dobrotici, atunci şi 
monedele lui — ale stăpânului locului — ar fi circulat acolo.” Cele mai nu- 
meroase monede în Dobrogea, pe care am delimitat-o mai sus, sunt pro- 
venite din Țara Românească, din Moldova, din porturile genoveze şi de la 
hanii tătari.” 

În fine, pentru legăturile vechi ale Dobrogei cu Ţara Românească 
pledează şi organizarea Bisericii creştine de confesiune Ortodoxă din re- 
giune.? Crearea unei mitropolii la Vicina şi prezenţa ei până în mai 1359, 


% Cf. R.Şt. Vergatti, L. Roman, Studii de demografie istorică românească, ed. 
cit., p. 215 şi urm. 


21 Cf. Octavian Iliescu, A stăpânit Dobrotici gurile Dunării?, în „Pontica” 
111/1971, p. 171-175. 


2% Cf. O. Iliescu, S. Gavrilă, Le grand trésor de maonnaies et lingots de XIIle et 
XIXe siècles trouvé en Dobroudja septentrionale, în RESEE, 11/1964, 1-2, p. 225; E. 
Oberlănder Târnoveanu, Irina Oberlănder Târnoveanu, Contribuţii la studiul emisiu- 
nilor monetare.., loc. cit.; E. Oberlănder-Târnoveanu, Un atelier monétaire de la 
Horde d'Or sur le Danube: Saqčy-lsaccea (XIile-XIVe siècles), Louvain-la-Neuve, 
1993 (extr. din Actes du Xle Congres International de Numismatique, Bruxelles, 
8-13 septembre 1991, vol. HI), idem, Numismatica! Contributions to the History of 
the South-Eastern Europe at the End of the 13th Century, în „Revue roumain d’his- 
toire”, 3/1987, p. 245-258. 


2 P.Ş. Năsturel, Les fastes €piscopaux de la Metropole de Vicina, în Byzan- 

când a fost mutată la Argeş, arată existența unei numeroase populaţii creş- 
tine, ortodoxe, acolo. În cazul în care nu ar fi fost mulţi creştini ortodocși 
în Vicina şi în jurul ei, Patriarhia Ecumenică nu ar fi creat în acel port 
dunărean o mitropolie. Situarea mitropoliei într-un port arată că ea îşi exer- 
cita jurisdicția asupra ambelor maluri ale Dunării. Foarte probabil, această 
situație, care însemna o extindere a autorității asupra întregii Ungrovlahii, 
îl va determina pe domnul Nicolae Alexandru (1352-1364) să ceară acordul 
Patriarhiei pentru mutarea mitropolitului Hyacinth la Argeș”. În fapt, noul 
mitropolit de la Argeş a găsit, alături de marea biserică domnească cu 
hramul Sf. Nicolae din Curtea de Argeş, o serie de alte lăcașuri de cult, cum 
este Mănăstirea Cotmeana”. Toate elementele anterioare demonstrează o 
veche legătură a domnilor Ţării Româneşti cu Dobrogea. Totodată, se spul- 
beră ipoteza stăpânirii Dobrogei de către principele tătar Dimitri.” Toată 
argumentaţia în această direcţie se baza pe supoziţii şubrede** pe care nu 
are rost să le reiau, deoarece m-aş pierde în neantul fanteziilor. 


Aici apare firesc o întrebare: cum se numea ţinutul pe care l-am deli- 
mitat geografic la începutul acestor rânduri? 
Ridicarea acestei probleme este normală dacă se ţine seama de 


tinische Neugriechische Jarhrbiicher, Atena, 1972, p. 33-46; R.Şt. Vergatti (Cio- 
banu), Evoluţia, rolul şi însemnătatea mitropoliei din Vicina, în Peuce VI/1977, p. 
233-241. 


% Ibidem; I. Rămureanu, Mitropolia Vicinei şi rolul ei în păstrarea ortodoxiei în 
ținuturile româneşti, în De la Dunăre la Mare. Mărturii istorice şi monumente de 
artă creştină, Galaţi, 1977, p. 155. 


* Documente privind istoria României, B, Țara Românească, vol. 1, Bucureşti, 
1953, p. 13, doc. 9; V. Laurent, P.Ş. Năsturel, Facsimile și texte bizantine din 
veacurile al XIV-lea şi al XVI-lea privitor la istoria bisericii româneşti, Bucureşti, 
1946, pl. 111, IV-D; pentru reproducerea acestor documente, v. şi P.Ş. Năsturel, Les 
fastes..., loc. cit., p. 33-46; C.C. Giurescu, /nremeierea mitropoliei Ungrovlahiei, în 
B.O.R., LXXVII, nr. 7-10 (iulie-octombrie 1959), p. 673-697; R.Şt. Vergatti (Cio- 
banu), Evoluția, rolul şi însemnătatea mitropoliei din Vicina, loc. cit., p. 240-241 
(autorul publică lista tuturor mitropoliţilor din Vicina până la Hyacinth) 


* Pentru monografia mănăstirii, v. Cosmin Augustus Bărbulescu, Mănăstirea 
Cotmeana, Piteşti, 2004, passim. 


% A se vedea în acest sens un punct de vedere mai recent exprimat de Sergiu 
losipescu în Ba/ica, Dobrotiţă, loancu, Bucureşti, 1985, passim. 


* Ibidem. 

întinderea Țării Cavarnei, numită şi Țara lui Dobrotici. În secolele XIII-XV 
ea cuprindea ţinutul din jurul castelului Caliacra. Abia la sfârşitul secolu- 
lui al XV-lea, după cucerirea otomană, prin extensiune de la sud la 
nord, întreaga zonă, până la gurile Dunării, va căpăta numele de Do- 
brogea'5. Până atunci, actele au înregistrat pentru ţinutul dintre Dunăre și 
Marea Neagră numele de Paristrion, Paradunavon*$, sau cum îl foloseşte 
Mircea cel Mare în titlul său — „Podunavia (...)*” până la marea cea mare”. 

Titlul lui Mircea cel Mare” este sugestiv, deoarece redă o realitate 
istorico-juridică şi geografică. Pe de o parte, arată că a moştenit acest ținut, 
pe de alta că se întinde de la Dunăre până la mare. 

Înscrierea în mai multe acte şi a titlului de despot al Cetăţii Dârsto- 
rului“?, arată întinderea stăpânirii lui în chip absolut şi asupra marelui port 
dunărean. Stăpânirea politică asupra acestuia i-a dat dreptul lui Mircea cel 
Mare de a purta şi titlul de despot, conferit fie de stăpânirea unui anumit 
teritoriu de rang despotal, fie de acordarea lui de către basilei“!. 


5 Cf. R.Şt. Vergatti, L. Roman, op. cit., ed. cit., p. 224 şi urm.; O. Iliescu, A stă- 
pânit Dobrotici gurile Dunării?, loc. cit. 

% Pentru evoluția numelui regiunii, v. Nicolae Bănescu, Les duches byzantines 
de Paristrion (Paradunavon) et de Bulgarie, ed. 1, Bucureşti, 1946, passim. 


” Cf. DRH, B, Țara Românească, vol. |, ed. cit., doc. 10, 12, 21, 24, 28, 38 etc. 
38 Idem, doc. 28. 


% Ibidem. 


4 Întâia dată apare acest titlu la 20 ianuarie 1390 într-un act de alianţă al lui 
Mircea cu regele Poloniei, Wladislaw Jagello, titlul domnului era: „Mircius D. G. 
Wievoda Transalpinus, Fogaras et Omlas Dux, Severini Comes, Terrarum Dobro- 
dicii Despotus, et Tristri Dominus” (cf. A. T. Laurian, N. Bălcescu, Magazin istoric 
pentru Dacia, Bucureşti, 1845, vol. 1, p. 332-334 (documentul este reprodus în 
original şi în traducere), Eudoxiu de Hurmuzaki, Documente privitoare la istoria 
românilor, vol. I, partea a Il-a, 1346-1450, Bucureşti, 1890, p. 322, doc. 262, acelaşi 
titlu apare şi în actul din 6 iulie 1391 prin care se reînnoiesc clauzele tratatului de la 
20 ianuarie 1390 (cf. A.T. Laurian, N. Bălcescu, op. cit., vol. cit., p. 338-339; E. de 
Hurmuzaki, op. cit., vol. cit., p. 334-335, doc. 275), DRH, B, ara Românească, vol. 
I, ed. cit., doc. 28, 32, 34, 35, 38. 


“ Cf. N. Bănescu, op. cit., passim; important este că Mircea cel Mare nu a pierdut 
stăpânirea asupra Silistrei cât timp a ocupat tronul Ţării Româneşti (cf. A. Decei, 
Istoria Imperiului Otoman până la 1656, Bucureşti, 1978,p.71 şi urm.), deci teza lui 
D. Onciul asupra cuceririi, la un moment dat, a portului dunărean de către otomani şi 

Ținutul dintre Dunăre şi Mare Neagră devenise extrem de important 
pentru turcii otomani, căci prin acel culoar terestru făceau legătura cu aliații 
lor, hanii Hoardei Albastre, ai Hoardei Albe şi ai Hoardei de Aur. Turcii 
otomani ajunşi la Dunăre după succesele obținute în luptele de la Cirmen 
(1369, 1371) şi de la Pločnic (1386), voiau să forțeze şi linia Dunării — 
adevărat hotar între lumea creştină şi lumea islamică. Aici s-au lovit de 
domnul Ţării Românești, Mircea cel Mare. Acesta şi-a dat seama de impor- 
tanţa graniţei pe marele fluviu, întâi pentru poporul său, pentru români şi, 
apoi, pentru occidentali. A trecut la întărirea apărării „vadurilor” fluviului. 
Astfel a construit Cetatea Giurgiu“. A făcut-o cu mari eforturi băneşti, 
deoarece, după mărturia fiului său, Vlad Dracul, Mircea cel Mare a dat 
pentru fiecare bloc de piatră al cetăţii un bulgăre de sare”. Eforturile lui au 
fost utile. Cetatea a apărat bine Dunărea şi vadul de intrare în Ţara Româ- 
nească“. 

La fel au fost folosite Cetatea Turnu şi cetățile dobrogene Enisala, 
Hârşova şi Silistra“. Titlul lui Mircea cel Mare, care a redat o realitate, 
cunoscută de toți contemporanii, nu a înregistrat niciodată pierderea Do- 


a pierderii lui de către Mircea cel Mare este infirmată de documente (cf. D. Onciul, 
op. cit., p. 517 şi urm., 691 şi urm.); discutarea titlului lui Mircea cel Mare de către D. 
Onciul nu este întru-totul concludentă deoarece titlul indica teritoriile şi în funcţie de 
cel căruia i se adresa actul: un monarh, un boier, un ierarh, o mănăstire etc.; pentru 
prezentarea titlului lui Mircea cel Mare, a se vedea şi /storia Românilor. Perioada de 
la Mircea cel Bătrân până la 1526, note stenografice luate după D-i. Profesor D 
Onciul de D-şora E. Belu, Bucureşti, 1900, p. 121 şi urm.; D. Onciul, Istoria Româ- 
nilor, III, curs predat în anii 1920-1921 la Facultatea de Filozofie şi Litere, Univer- 
sitatea din Bucureşti, p. 217 şi urm.; mulțumesc pentru ultimele două lucrări, aflate în 
fotocopie la dl prof. Dan Zamfirescu, care a avut bunătatea să mi le pună la dispoziţie; 
a se vedea şi D. Onciul, Titlul lui Mircea cel Bătrân şi posesiunile lui, în D. Onciul, 
Opere, ed. cit., p. 434-512; idem, Date istorice asupra Dobrogei, în idem, p. 691- 
694, unde autorul nu clarifică problema stăpânirii lui Mircea cel Mare asupra Do- 
brogei. 

2 R.Şt. Vergatti (Ciobanu), Cetatea medievală Giurgiu de la Mircea cel Bătrân 
la Vlad Ţepeş, în „Ilfov. File de Istorie“, Revista Muzeului Judeţean Ilfov, 1/1978, p. 
173-179. 

8 Călători străini, vol. |, ed. cit., p. 109. 

“ Cf. R.Şt. Vergatti (Ciobanu), op. cit., loc. cit., passim. 


*5 Idem, Cetatea Enisala, loc. cit., passim; idem, Un monument istoric puțin 
cunoscut: Cetatea feudală de la Hârşova, loc. cit., passim. 

brogei. Mai mult, când o parte a boierilor din Valahia Mică, viitoarea 
Oltenie“S, în anul 1395 l-a instalat în vestul ţării, pe tron, pe Vlad Uzur- 
patorul, acesta, în actul emis de el a redat situația de jure şi de facto, 
neputând să se intituleze stăpân al „Amlaşului, Făgăraşului şi al Podu- 
naviei până la Marea cea mare”. Nu a făcut-o pentru că nu a stăpânit 
acele ținuturi. 

Mircea cel Mare era asigurat spre nord, spre Regatul Ungariei, prin 
căsătoria cu „Mara de Tolmay”.% Ea făcea parte din marea nobilime ma- 
ghiară“, avea întinse domenii în zona Lacului Balaton şi era înrudită cu 
prima soție a regelui Sigismund de Luxemburg şi cu familia germanică 
Cili. Aşadar, pentru Mircea cel Mare această căsătorie a fost mai mult un 
contract politico-matrimonial. 

În acele condiţii grele, Mircea cel Mare a trebuit să apere permanent, 


“ Am întrebuințat termenul de Valahia Mică, deoarece denumirea de Oltenia a 


apărut târziu, la sfârşitul secolului al XVIII sau începutul secolului al XIX-lea. 


” Pentru titlul lui Mircea, vezi D.R.H. B, Țara Românească, ed. cit., p. 64, doc. 
28; a se vedea şi comentariile lui O. Iliescu, Vlad ler, voivode de Valachie: le regne, 
le sceau et les monnaies, în RRH, XXVII, 1988, nr. 1-2, p. 73-105; ALV. Diţă, 
„Fuga” şi „ Restaurarea” lui Mircea cel Mare. Între realitate istorică medievală şi 
ficțiune istoriografică modernă, Bucureşti, 1995, passim; idem, Mircea cel Mare, 
Bucureşti, 2000, p. 299- 385. 


% Numele ei este discutat şi discutabil, deoarece documentele descoperite până 
în prezent l-au înregistrat vag. Adopt acest nume, foarte apropiat de realitate, pe baza 
studiilor care țin seama şi de documentele maghiare (cf. losif Pataki, Ceva despre 
relaţiile Țării Româneşti cu Ungaria la sfârşitul veacului al XIV-lea, în SMIMeă, II, 
1957, p. 421-420; a se vedea şi punctul de vedere exprimat de Parvel Chihaia în Din 
cetățile de scaun ale Țării Româneşti, Bucureşti, 1974, p. 151-161; N. Şerbănescu, 
N. Stoicescu, Mircea cel Mare (1386-1418). 600 de ani de la urcarea pe tronul Țării 
Româneşti, Bucureşti, 1987, p. 16, 24-25 şi urm.). 


“ Îmi întemeiez această credință şi pe modul în care este pomenită de regele 
Sigismund de Luxemburg în actul emis din porunca lui în iulie 1400: „Credincioasa, 
strălucita Doamna soția strălucitului bărbat, Domnul Mircea Voievodul transalpin” 
(cf. I. Pataki, op. cit., loc. cit., p. 425-427); în acelaşi mod se vorbeşte despre ea în alt 
act din noiembrie 1399 (ibidem); asupra originii ei maghiare nu încape niciun fel de 
îndoială deoarece într-un document din 22 iunie 1418 emis din porunca lui Mihail, 
fiul lui Mircea cel Mare, diacul a scris la sfârşit „Eu Mihail..., am scris la Târgovişte 
în vremea când a venit mama Domniei Tale, Doamna de la unguri” (cf. D.R.H, B., 
vol. I, p. 87, 88; Ilie Minea, Mama lui Mihai (I) Voievod domnul Țării Româneşti, în 
„Cercetări istorice”, Revistă de istorie românească, an V-VII, laşi, 1929-1931, p. 
358-359). 

singur, hotarul dintre lumea creştină şi cea musulmană. Istoric, au fost le- 
gate între ele pierderea Dobrogei, a marilor cetăți de piatră — Turnu, 
Giurgiu, Enisala şi Isaccea — precum şi plata birului către Sublima 
Poartă. 

Remarcând importanţa strategică a Dobrogei — căci prin ea se crea 
posibilitatea de a-l ataca pe Mircea cel Mare dinspre est, din câmpie, 
otomanii au făcut primele încercări de a cuceri ținutul până la mare imediat 
după victoria de la Cosovo Pole (15 iunie 1389). Atunci, o grupare de sol- 
dați cu turban conduşi de lakşi bei şi Ali paşa, a atacat Dobrogea“. Croni- 
carii otomani panegirişti ai sultanului — Siikrullah, Orudj bin Adil — au 
descris expediţia ca pe un basm, deci imprecis. Otomanii, în adevăr, l-au 
învins pe Ivanko, fiul lui Dobrotici, pe care l-au şi ucis” şi au încorporat 
Țara Cavarnei între posesiunile Sublimei Porţi. În partea de nord a Co- 
drului Deliorman, acângii şi delii comandaţi de lakşi bei şi Ali paşa au je- 
fuit şi s-au retras. Nu s-a vorbit despre o stăpânire a Dobrogei de către 
otomani în acel moment decât de prea plecaţii istorici ai Sublimei 
Porţi, sau de continuatorii acestora”. 

Descoperirile arheologice au dovedit că atunci au fost ascunse unele 
tezaure ca cele de la Enisala, Uzum-Bair etc.” Imediat după ce au jefuit şi 
şi-au retras trupele otomanii, viața şi-a reluat cursul normal, restabilindu-se 
legăturile cu Țara Românească şi cu porturile genoveze din Crimeea şi din 
Pera“. Continuarea stăpânirii lui Mircea cel Mare, despot al Cetăţii Dâr- 
storului în 1390-1391, este o dovadă clară în această direcție. Ea nu mai are 
nevoie de niciun fel de comentariu.” 


5 Cf. R.Şt. Vergatti (Ciobanu), Cetatea Enisala, loc. cit., p. 22. 


‘l Ibidem; P.P. Panaitescu, Mircea cel Bătrân, ed. 1, București, 1944, p. 35-36; 
C.C. Giurescu, D.C. Giurescu, /storia Românilor. ĮI. De la mijlocul secolului al XIV- 
lea până la începutul secolului al XVII-lea, Bucureşti, 1976, p. 381 şi urm. 

s Cf. Halil Inalcyk, La Dobroudja, în Encyclopédie de I'Islam, vol. II, ed. a 
doua, Leyden-Paris, 1965, p. 626; idem, Imperiul Otoman. Epoca Clasică, Bucureşti, 
1996, p. 58. 


5 Cf. E. Oberlănder Târnoveanu, Irina Oberländer Târnoveanu, op. cit., loc. cit.; 
O. Iliescu, S. Gavrilă, op. cit., loc. cit. 

+ Cf. R.Şt. Vergatti, / genovesi e la civiltà portuale nella Dobrugia..., ed. cit., 
loc. cit., p. 29-39. 


5 Cf. A Decei, /storia..., ed. cit., p. 71 şi urm.; idem, Relaţii româno-orientale, 
Bucureşti, 1978, p. 140-155. Este recunoscută pentru acest răstimp chiar şi de cel cea 

În anul 1391, alte trupe otomane comandate de Firus bey au atacat 
Tara Românească, venind de la Vidin, din sud“. A fost o mare victorie a lui 
Mircea cel Mare. Din nou trupele cu turban au fost respinse”. În toamna 
anului 1393%, domnul Țării Românești, iritat de atacurile prădalnice ale 
otomanilor, a atacat şi a distrus marea tabără a ienicerilor de la Kari- 
novasî*. 

A fost o lovitură cumplită pentru orgoliosul sultan Baiazid I Ildirim 
(1389-1402). A decis să-l lovească pe Mircea cel Mare şi să transforme 
Tara Românească în paşalâc, asemeni Ţării lui Dobrotici şi ţaratului bulgar 
de la Târnovo“. În cadrul acestei acţiuni, ar fi trebuit să cadă şi Dobrogea. 
Dar Allah nu l-a ajutat pe Baiazid. 

Probabil monarhii creştini ameninţaţi de ofensiva otomană cunoşteau 


încercat să restrângă la minimum stăpânirea domnului român asupra Dobrogei, Dr. 
Demstre Krandjalov, Mircea et la Dobroudja selon les documents du prince valaque, 
Sofia, 1946 (textul în limba bulgară, cu un rezumat în limba rusă). 


55 Cf. Idem, /storia..., p. 72 şi urm. 
Ibidem. Vezi şi în volumul de față paginile 135-138. 


5% Atacul lui Mircea cel Mare împotriva taberei akîngiilor a fost datat fie în 1391 
(cf. Nagy Pienaru, Relațiile lui Mircea cel Bătrân cu emiratul pontic Candar- 
ogullari, în „Revista Istorică”, tom 7, 1996, nr. 7-8, p. 483-510), fie în 1392 (cf. T. 
Gemil, Raporturile româno-otomane în vremea lui Mircea cel Mare în Marele 
Mircea Voievod, publ. de I. Pătroiu, Bucureşti, 1987, p. 340-343), fie în 1393 (cf. A. 
Decei, Expediția lui Mircea cel Bătrân împotriva acîngiilor de la Karinovasi (1393), 
în Relaţii româno-orientale, ed. cit., p. 155); înclin către data de 1393 deoarece 
Mircea cel Mare avea nevoie de timp pentru a-şi pregăti armata, după înfrângerea lui 
Firuz bey, iar în acel moment, iarna 1393-1394, Baiazid era angrenat în luptele din 
Anatolia; în orice caz, indiferent de dată, victoria lui Mircea și distrugerea taberei 
akîngiilor este indiscutabilă. 


s Karinovasi a fost identificat cu localitatea actuală Karnobat, oraş din sudul 
Munţilor Balcani, în Bulgaria (cf. A. Decei, Expediția lui Mircea cel Bătrân împo- 
triva acîngiilor de la Karinovasi (1393), în Relaţii româno-orientale, ed. cit., p. 
149); a se vedea şi punctul de vedere al lui Emil Turdeanu în Revue des Etudes 
Roumaines, l, 1954, p. 255-256, care propune identificarea Karinovasi cu șesul de la 
Krajinovo (Krajina), situat în zona vărsării Timocului în Dunăre, dar argumentaţia lui 
E. Turdeanu este departe de a fi convingătoare. 


“ “Țara lui Dobrotici a fost supusă în 1389, Țaratul de la Târnovo a fost supus în 
1393, după îndepărtarea țarului Ivanco Şişman. li va urma țaratul de la Vidin în 1396, 
după îndepărtarea țarului Ivan Straşimir, în urma bătăliei de la Nicopole. 

intențiile și dorințele lui Baiazid. În memoria colectivă s-a înregistrat 
întâlnirea dintre solii regelui Sigismund de Luxemburg și Baiazid I Ildîrîm. 
S-a solicitat sultanului, în legătură cu despotul Ștefan Lazarevici, cumnatul 
sultanului“! şi vasal al regelui Sigismund“? că acesta, Bosnia şi provinciile 
Ungariei din vecinătate, să nu mai fie atacate de oştenii cu turban. Baiazid 
le-a răspuns sec şi scurt. A arătat solilor regelui armele atârnate pe perete. 
Ele justificau războiul său de cucerire, la care nu voia să renunțe. La reve- 
nire solii l-au anunțat pe rege că otomanii se pregăteau să atace Ţara Ro- 
mânească,® 

În mai 1394 a fost trimis la Mircea cel Mare solul regal Grigore 
Bethlen. Acesta urma să primească detalii cu privire la misiunea sa de la 
voievodul Transilvaniei Ferenc Sze&csenyi“. Astfel s-a ştiut la Curtea de 


& Sultanul Baiazid 1 s-a însurat, după lupta de la Cosovo Pole din 1389, cu o soră 
a despotului Stefan Lazarevici, numită Olivera (cf. P.P. Panaitescu, op. cit., p. 32) sau 
Maria (cf. Steven Runciman, Căderea Constantinopolului — 1453, Bucureşti, 1971, 
p. 53); A. Decei afirmă că unele izvoare o numesc Despina, ceea ce înseamnă în 
greceşte „Doamna” (cf. A. Decei, Istoria Imperiului Otoman, ed. cit., p. 56 ṣi n. 1). A 
fost primul sultan care a desființat haremul, înaintea lui Soliman Magnificul. Baiazid 
a avut o singură soție, această Olivera, Maria sau Despina. 


€e Cf. P. Engel, Magyarország és a töröl veszély Zsigmond horâban (1387- 
1437), în Századok, 128, no. 2, 1994, 279-280. 


€ Acest episod din istoria diplomatică a Peninsulei Balcanice infirmă total orice 
încercare de a se susţine că Mircea cel Mare ar fi fost vasal sultanului din anul 1391, 
1392 sau 1393. În niciun caz un suzeran nu ar fi atacat un teritoriu în care se găsea un 
supus al său care i-ar fi plătit o dare oarecare. 


“ Cf. Mâlyusz Elemer, Zsigmondkori okleveltar, I (1387-1399), Budapest, 1951, 
p. 381, nr. 3464; V. Motogna, Politica externă a lui Mircea cel Bătrân, Gherla, 1924, 
p. 8-9; solul trimis la Mircea putea să aibă numai o misiune de informare; în niciun 
caz nu se poate pune problema încheierii unui contract vasalic între Mircea cel Mare 
şi Sigismund în acel moment. Fiind un contract între doi monarhi, cei doi ar fi 
trebuit să fie personal prezenți la perfectarea actului și să îndeplinească perso- 
nal gesturile rituale care semnificau legătura ce se năştea între senior și vasal (cf. 
R. Boutruche, Seigneurie et féodalité, vol. 1, Le Premier âge, des Liens d'Homme a 
Homme, Paris, 1959, p. 336); am făcut această remarcă deoarece N. Șerbănescu, N. 
Stoicescu, op. cit., p. 285, nota 32 cred că atunci, prin solul G. Bethlen, ar fi putut 
depune Mircea omagiul de vasalitate faţă de Sigismund. Marius Diaconescu emite 
ipotezele nesusținute că Mircea ar fi putut depune omagiul față de Sigismund de 
Luxemburg fie în februarie-martie 1392 la Sibiu, fie în mai 1392 la Timişoara (cf. M. 
Diaconescu, The Relations of Vassalage between Sigismund of Luxemburg, King of 

Argeş care erau intenţiile precise ale orgoliosului Baiazid, în ce consta 
dorința lui prin care spera să răzbune distrugerea taberei de la Karinovasi. 

În acele condiţii, Mircea cel Mare şi-a pregătit atent oastea pen- 
tru o confruntare cu otomanii. A făcut-o fără vâlvă pentru a putea fo- 
losi elementul surpriză, care a fost capacitatea de a mobiliza forțe pe 
măsura celor ale învingătorului. 

În luna februarie a anului 1395, în condiții insuficient desluşite, 
probabil în urma unei epistole sau, mai degrabă, a unui mesaj primit de la 
un sol, Mircea cel Mare, însoţit de un grup de boieri a plecat spre Braşov. 
Acolo s-a întâlnit cu regele Ungariei. Foarte probabil a urmat o discuţie 
purtată în limba latină. La 7 martie 1395 în Braşov s-a semnat o înţe- 
legere, un acord de alianță militară între cei doi monarhi. 

Din conţinutul actului rezultă că a fost o convenţie de tipul contrac- 
telor vasalice din categoria planum, de care era plină Europa“. Conţinutul 
actului, parafarea lui cu sigiliul mic, sigiliul mare nefiind adus de Mircea 


Hungary, and Mircea the Old, Voivode of Walachia, în „Mediaevalia Transilvanica”, 
tom II, nr. 2, Satu Mare, 1998, p. 273 şi n. 162, 163). Folosirea cronicarilor Johannes 
de Küküllö şi Johannes de Thurâczyi nu este concludentă şi suficientă (idem, p. 271, 
273); autorul ar fi trebuit să țină seama că atât Sigismund cât şi socrul său, Ludovic 
cel Mare, proveneau din lumea occidentală, unde încă din secolul al XII-lea se punea 
mare preț pe actele scrise (cf. R. Boutruche, op. cit., vol. II, ed. cit., p. 212, nota 211, 
unde se referă în special la procedura expusă în codul medieval de legi „Miroir du 
droit” al episcopului Guillaume Durant). În articolul citat, M. Diaconescu trece în 
revistă şi principalele puncte de vedere în legătură cu presupusa vasalitate a lui 
Mircea faţă de Sigismund (M. Diaconescu, op. cit., loc. cit., p. 241 şi urm.). 


& Susțin afirmaţia că Mircea cunoştea limba latină, pe lângă cea slavonă obli- 
gatorie pentru un domn, deoarece la 20 ianuarie 1390 la Lublau a semnat actul scris în 
limba latină alături de regele Poloniei; este greu de presupus că domnul Ţării Ro- 
mâneşti putea semna acte atât de importante fără a le citi el personal şi a avea garanția 
că era corect textul; ca atare, accentuez că stăpânea limba latină, acest instrument de 
comunicare al diplomaților din Evul Mediu. De altfel şi corespondența cu Massaria 
din cetățile unde erau colonii genoveze şi venețiene în Marea Neagră îmi susține 
credința. 


s Cf. Robert Boutruche, op. cit., vol. II, p. 165-166; s-ar putea ca această relație 
între cei doi monarhi, în virtutea principiilor juridice feudale, să fi fost moştenită de 
Mircea cel Mare, căci ea existase cândva, între străbunii Basarabi ai săi şi regii An- 
gevini de pe tronul Ungariei. Nu există nicio dovadă însă că Mircea ar fi încheiat 
un contract vasalic cu Sigismund de Luxemburg. 

întrucât nu era necesar pentru un hrisov din acea categorie, păstrarea ex- 
clusivă a părții din act unde se precizează numai obligațiile militare ale lui 
Mircea, dar nu şi acelea ale lui Sigismund, îmi întăresc convingerea că 
înscrisul a reprezentat un simplu enunţ al celor doi monarhi asupra re- 
laţiilor bune dintre ei.” 

Încadrarea actului în contextul evenimentelor internaţionale îi ex- 
plică mai bine conţinutul. Regele Sigismund de Luxemburg suferise în ia- 
nuarie-februarie 1395 o înfrângere în Moldova pe care nu o putea prezenta 
drept o cucerire a sa la consiliul de familie care urma să se desfăşoare la 
Nowy Swiat. Cu toate acestea, el urma să se pregătească pentru cruciada 
anti-otomană din toamna anului 1396. Nici situația lui familială nu era 
strălucită. Prima sa soţie, Maria, era bolnavă, ceea ce va duce la decesul ei 
din 17 mai 1395. Ea dădea dreptul lui Sigismund de Luxemburg să ocupe 
tronul Ungariei, revendicat şi de cumnata lui, regina Poloniei Hedwiga, 
măritată cu regele Poloniei Wladislaw Iagello. Pentru a se apăra, Sigis- 
mund a trebuit să caute un aliat puternic, care-i permitea să arate că nu este 
singur. Atunci i s-a adresat, sau a primit cu maximă receptivitate propu- 
nerile, pentru încheierea unei înțelegeri cu caracter militar venite din partea 
unui domn cu mare prestigiu în regiune, Mircea cel Mare. În felul acesta, a 
putut pune în circulație obligaţiile militare ale lui Mircea cel Mare. În 
esenţă, acea parte din act care se păstrează (şi de şase secole n-a mai fost 
descoperită alta), se referă exclusiv la ajutorul militar pe care urma să-l dea 
domnul de la Argeş.S Este un aspect care infirmă orice aserţiune referitoare 
la depunerea unui omagiu de vasalitate, de închinare a lui Mircea cel Mare 


“ Conţinutul actului este reprodus în Documenta Romaniae Historica, seria D, 
Relaţii între Țările Române, vol. |, Bucureşti, 1977, p. 140; pentru comentarii, a se 
vedea punctul de vedere recent al lui Constantin Rezachevici, Între Sigismund de Lu- 
xembourg şi Mircea cel Bătrân. Circumstanţele neobişnuite ale încheierii tratatului 
de la Braşov din 7 martie 1395, comunicare în cadrul Sesiunii „Sigismund de Lu- 


xemburg and his time. Conferinţă internaţională”, Oradea, 6-9 decembrie 2007. 


s Textul actului în D.R.H, D, vol. I, p. 140; pentru cine citeşte actul, este foarte 
clar că el prezintă un text unitar al unei alianțe militare, pe care Sigismund de 
Luxemburg o face cunoscută tuturor celor interesaţi; formule de politeţe, cum ar fi 
„credința şi jurământul nostru şi al boierilor noştri...” sunt obişnuite în toate actele 
medievale din Europa Occidentală şi Centrală; să nu se uite că Sigismund de Lu- 
xemburg de acolo venea; în niciun caz aceste formule de politeţe nu pot fi interpretate 
ca părţi ale unui contract vasalic, deoarece nicăieri nu apare, în document, a doua 
parte contractantă. 

către Sigismund de Luxemburg“. O analiză şi din punctul de vedere al 
dreptului medieval îmi confirmă credința, ceea ce mă conduce la a susține 
că domnul român nu s-a închinat pe el, poporul lui, ţara lui, către ni- 
meni, niciodată. 

Regele Ungariei nu s-a înşelat asupra forței şi capacităţii de luptă a lui 
Mircea cel Mare. La puţin timp după semnarea actului de la Braşov, la 17 
mai 1395, Mircea cel Mare a obţinut victoria de la „Rovine”. Nu reiau dis- 
cuția asupra datării şi rezultatelor luptei, deoarece s-a scris mult despre ea.” 

Însemnat este că Mircea cel Mare a fost singurul domn creştin care a 
reuşit să înfrângă un sultan. 

Baiazid I Ildârâm nu a avut răgazul necesar să ajungă la o nouă luptă 
cu Mircea cel Mare. La 25-26 septembrie 1396, a fost obligat ca la Nico- 
pole să se confrunte cu cruciații occidentali. I-a biruit. Mircea cel Mare şi-a 
păstrat oastea deoarece a avut înțelepciunea să nu se aventureze într-o 
bătălie sortită eşecului. Sigismund de Luxemburg s-a salvat fugind cu o co- 
rabie pe Dunăre. Imediat apoi, Baiazid 1 a fost obligat ca între 1397-1399 să 
încerce să domolească populaţia răsculată din Bosnia, Herţegovina şi 
Serbia, iar între 1399-1402 a căutat să oprească acţiunile beilor rebeli din 
Karaman, Kastamonii şi Aydin. Beii anatolieni erau extrem de periculoşi 
deoarece amenințau feudele de bază ale otomanilor. 

Pentru Baiazid I Ildârâm campania din 1402, în Anatolia, a fost 
nefastă. La 28 iulie 1402, în lupta din apropierea orațului Angora (Ankara), 


© Dimitrie Onciul îl consideră pe Mircea cel Mare vasal, datorită actului de la 7 
martie 1395: cf. D. Onciul, Scrieri alese, ed. cit., p. 519, care afirmă: „În primăvara 
următoare, (1395, n. n.) regele Ungariei Sigismund îi veni în ajutor (lui Mircea cel 
Mare, n.n.), conform alianței încheiate atunci, ca să susțină pe aliatul său, în acelaşi 
timp şi vasalul său (...)”; teza lui D. Onciul a fost însuşită tale-quale de urmaşi; până 
în prezent nu s-a ţinut seamă de contextul internațional prezentat mai sus, consi- 
derându-se — neîndreptăţit — personalitatea lui Sigismund mai mare ca aceea a lui 
Mircea. Pentru istoricul problemei, N. Şerbănescu, N. Stoicescu, op. cit., p. 274 şi 
urm., 285; Al. V. Diţă, Mircea cel Mare, op. cit., p. 299-386. 


% Cf. Al. V. Diţă, op. cit., p. 165-258 şi întreg volumul de față. A se vedea și 
punctul de vedere exprimat de Dan loan Mureşan în Avant Nicopolis: observations 
sur la campagne de 1395 pour le contrôle du Bas-Danube, în „Quaderni della Casa 
Romena, 3 (2004): Studi di storia, di critica e di teoria letteraria raccolti e pubblicati 
da loan-Aurel Pop e Cristian Luca”, Bucarest, 2004, p. 177-195. Domnul D.I. Mu- 
reșan, în discutarea datării şi rezultatului luptei de la Rovine, nu pare să ține seamă de 
izvoarele orientale, cum este, spre pildă, cronica scrisă de Ibn Kemal. 

pe câmpia Qibukova a fost biruit şi luat prizonier de trupele hanului mongol 
Timur Lenk”. Singura concluzie, parțială, care se poate trage, până în 
acest moment, este aceea că Bayazid I Ildârâm nu l-a înfrânt niciodată pe 
Mircea, nu l-a putut sili să-i plătească bir şi nu a cucerit Dobrogea. 

În vreme ce Baiazid I Ildârâm căuta să restabilească puterea otomană 
în Anatolia, în anul 1401 un bei de margine, Evrenos sau Evreinos, a în- 
treprins o expediţie de jaf în Țara Românească şi în posesiunile transilvane 
— Făgăraş şi Amlaş — ale lui Mircea cel Mare. Domnul Ţării Româneşti i-a 
urmărit pe akângii şi i-a zdrobit în Dobrogea.” Evident, țelul beiului a fost 
acelaşi ca al lui lakşi bei şi Ali paşa: să jefuiască ținutul şi, dacă i s-ar fi ivit 
posibilitatea, să-l cucerească. Campania lui a avut acelaşi rezultat ca al pre- 
decesorilor. A fost respinsă cu pierderi mari.” 

Mircea cel Mare a rămas mai departe deplin stăpân al Dobrogei. 


Între fiii lui Baiazid au început lupte pentru tron.” Cel dintâi care a 
preluat cârma Sublimei Porţi a fost Süleyman (1402-1411). A fost frămân- 
tat, în special, de problemele anatoliene. 

Domnul Ţării Româneşti a profitat de pe urma situaţiei create. A mă- 
ritat o fiică naturală a lui, Ana, cu alt fiu al lui Baiazid, cu Musa.” Apoi l-a 
ajutat pe ginerele său să îl înlăture pe Siileyman şi să ocupe el tronul. 

A fost o altă mare realizare a domnului Ţării Româneşti. A reuşit, el, 

” Cf. Halil Inalcik, Imperiul Otoman, ed. cit., p. 60; Istoria Imperiului Otoman, 
coord. Robert Mantran, Bucureşti, 2001, p. 49 şi urm. 

? Cf. N. Iorga, Acte şi fragmente cu privire la istoria românilor, vol. Il, Bucu- 
reşti, 1897, p. 4-5. 

3 Cf. R.Şt. Vergatti (Ciobanu), A fost pierdută Dobrogea de Mircea cel Bătrân? 
în „Revista de Istorie”, tomul 39, nr. 8, august 1986, p. 765. 

” Bayazid I Ildârâm a avut 6 fii, enumeraţi aici în ordinea naşterii: Süleyman, 
Isa, Musa, Mustafa, Mehmed, Kasım (cf. A. Decei, /storia..., ed. cit., p. 71). 

73 Informaţia este oferită cronicarii otomani Neşri, Hoca Sadeddin şi Âli (cf. M. 
Guboglu, M. Mustafa, Cronici turceşti privind țările române. Extrase, Vol. I, Seco- 
lele XV-XVII, Bucureşti, 1966, p. 114-115, 205-206, 340-341; aceeaşi informație este 
în scrisoarea patriarhului ecumenic din anul 1411 (cf. P.P. Panaitescu, Mircea cel 
Bătrân, ed. I, Bucureşti, 1944, p. 313); numele fetei lui Mircea l-am putut stabili în 
urma unor cercetări speciale de genealogie (R.Şt. Vergatti (Ciobanu), Some Genealo- 
gical Considerations upon the Evolution of the Romanian Basarab Dynasty in the 
XIVth and XVth Centuries, în Recueil d'etudes généalogiques et heraldiques rou- 
maines, București, 1988, p. 22-35. El este Ana. 

domn creştin, să impună un cârmuitor pe tronul Sublimei Porţi. Aşa ceva nu 
se va mai repeta în toată istoria Imperiului Otoman, cum remarca de curând, 
la Cozia, Nagy Pienaru. 

În prima parte a domniei lui Musa (1411-1413), Mircea cel Mare, în 
bune relaţii cu el, şi-a consolidat puterea în sud-estul Europei, fiind un 
adevărat arbitru politic al zonei. Deşi raporturile dintre Mircea cel Mare şi 
Musa au fost bune tot timpul, nu s-a putut împiedica ridicarea, cu ajutorul 
basileului Manuil al II-lea, altui fiu al lui Baiazid, Mehmet. Acesta din 
urmă în lupta de la Ceamurlu, la 5 iulie 1413, l-a înfrânt pe fratele său, 
Musa”. Ca urmare, a ocupat tronul sub numele de Mehmet I Çelebi Restau- 
ratorul (1413-1421), fiind considerat primul sultan” care a refăcut puterea 
otomanilor. 

Şi pentru Mehmet I Çelebi se impunea problema unei confruntări 
directe cu domnul Ţării Româneşti. Sultanul, însă, a trebuit să rezolve în 
primul rând problemele anatoliene. Deoarece nu era ameninţat de occiden- 
tali, a putut să-şi facă în linişte programul de acţiune. Întrucât se răscula- 
seră, din nou, beii din Karaman, Kastamonii şi Aydin, s-a îndreptat împo- 
triva lor. Sultanul a încheiat o alianță cu ginerele şi urmaşul lui Timur Lenk, 
cu perşii şi cu mamelucii din Egipt. În anii 1414-1415 Mehmet I Çelebi a 
reuşit să obțină oarecari victorii pe frontul anatolian, dar nu s-a întărit, căci 
a fost înfrânt de venețieni în prima luptă navală dintre ei (29 mai 1416). 
Mircea cel Mare nu a stat în expectativă. L-a primit la curtea sa pe alt fiu al 
lui Baiazid, pe Mustafa Çelebi”. Acesta a venit la curtea domnului român 
pe mare, printr-un port dobrogean, probabil Babadag”. Mustafa a primit un 


% Deşi s-a luptat cu un curaj caracteristic omului disperat, Musa a fost înfrânt, 
căci avea o oaste inferioară numeric; a încercat să fugă spre țara socrului său Mircea 
cel Mare; calul i s-a împotmolit într-o mlaştină, permițând să fie ajuns de Bayezid 
paşa, Mihaloglu Yahşi bey şi Barak bey; a intervenit Baltaloglu care l-a sugrumat pe 
Musa, i-a tăiat capul şi i l-a dus lui Mehmet (cf. A. Decei, Istoria Imperiului..., ed. 
cit., p. 76). 


” Cf. A. Decei, /storia...., p. 16; pentru prima oară a apărut pe monede titulatura 
Sultan, Es-Sultân iil-a 'zam şi Es-Sultân iil-Melik il-a 'zam. 


B Cf. D.R.H., B, vol. I, ed. cit., p. 82 („Şi eu, Mihail gramatic, (...) la Arghiş, luna 
iunie 10 zile, în anul 6923 (1415) şi indiction 8, în vremea când a venit Mustafa 
Celapi”). 


* Cf. R.Şt. Vergatti (Ciobanu), Lupta domnilor români de la Mihail la Vlad Țe- 

oarecare ajutor. Era normal, căci Mircea îi susținea şi pe beii Anatolieni, 
Isfendiyar bei din Sinope şi Cüneyd bei din Aydin. Mehmet I Çelebi a fost 
iritat de cele întâmplate. Domnul român a mers mai departe. A oferit găz- 
duire şeicului reformator eretic Bedreddin Mahmud, care fusese kazasker 
al Rumeliei. Acesta şi-a găsit adăpost în sudul Deliorman, de unde propo- 
văduia ideile sale cu caracter social potrivnice față de Coran“. Mehmet I 
Celebi a încercat să organizeze în anul 1416-1417 o campanie sultanală 
împotriva Ţării Româneşti”, dar nu a reuşit. Evenimentele din Anatolia 
l-au rechemat pe acele meleaguri.i? Până la sfârşit, confruntarea dintre 
Mircea cel Mare şi Mehmet I Çelebi nu a mai avut loc. 

Mircea cel Mare i-a susținut pe Isfendiyar bei din Sinope şi Ciineyd 
bei din Aydin, pe „bedreddin-işti” şi pe beii din Rumelia, măcinând astfel 
din interior forța vie a sultanului. Nu a mai putut profita însă de pe urma 
acestor pregătiri, deoarece la 31 ianuarie 1418 a murit. 


Tronul Ţării Româneşti a fost ocupat de singurul său fiu legitim, 
Mihail (1418-1420). Noul domn a moştenit o ţară întinsă, apreciată de B. P. 
Haseu a fi mai mare ca România principelui Carol I până la reunirea cu 
Dobrogea. În adevăr, dacă se urmăresc titlurile lui Mihail L, din cele cinci 
documente rămase de la el (DRH, B. Ţara Românească, vol. I, numerele 39, 
40, 41, 42, 43 şi 45) se vede că din singurul în care avem formularul întreg, 
şi care din fericire ni s-a păstrat în original pe pergament, nu lipseşte nici- 
unul din pământurile lăsate moştenire de tatăl său“. Documentul are 


peş pentru apărarea unităţii cu Dobrogea (1418-1426), în Muzeul Naţional, nr. IV 
(1978), p. 83; idem, A fost pierdută...., ed. cit., loc. cit., p. 767; portul ar putea să fi 
fost şi Chilia; însemnat este că Mustafa Çelebi, însoţit de 3000 oameni, a putut veni 
de la Sinope şi a debarcat în linişte pe pământul domnului Ţării Româneşti. 

5 Cf. A. Decei, /sforia...., p. 76; H. Inaleik, op. cit., p. 373; în anul 1419 a fost 
prins şi spânzurat din ordinul sultanului Mehmet I Çelebi. 


8! Cf. Nagy Pienaru, Relaţiile lui Mircea cel Mare (1386-1418) cu Mehmed ] 
Çelebi (1413-1421), în „Revista de Istorie”, tomul 39, nr. 8, august 1986, p. 774-794. 


* Ibidem; R.Şt. Vergatti (Ciobanu), op. cit., loc. cit., p .770 şi urm. 


5 D.R.H.,B, vol. I, p.90-91:,,1Jo Mihail mare voievod şi domn, cel ce stăpâneşte 
şi domneşte peste toată țara Ungrovlahiei şi a părților de peste munţi, încă şi spre 
Părţile Tătărăşti şi herțeg al Amlaşului şi al Făgăraşului şi domn al Banatului 
Severinului şi de amândouă părțile peste toată Podunavia, încă până la Marea cea 
Mare şi stăpânitor al cetăţii Dârstorului ”. 

înscrisă pe el data precisă când a fost aşternut pe pergament: 6927 (1419), 
martie 18. Este şi ultimul rămas, ca un fel de mărturie testamentară pentru a 
folosi într-o zi urmaşilor la formularea răspunsului de dat istoricilor care au 
lansat cunoscutele teorii. În cursul acestui an sau în 1420 Mihail va pieri 
apărându-şi aceste hotare. 

Dobrogea nu fusese, prin urmare, cucerită de otomani în timpul 
acestuia, nici marile cetăți din piatră şi nici nu i se impusese plata unui 
bir de 3000 piaştri roşii anual.** 

Analiza izvoarelor a arătat că marea campanie sultanală împotriva 
Ţării Româneşti a fost pregătită în 1419 şi s-a desfăşurat fie în toamna 1419 
sau, mult mai probabil, în 1420% — când a și pierit Mihail. Totodată, atunci 
au fost cucerite şi marile cetăți din piatră — Turnu, Giurgiu, Enisala, 
Isaccea, Hârşova. A fost prima etapă a luptei pentru cucerirea Do- 
brogei, care însă nu a fost deplină decât după iunie 1421, când Radu 
Prasnaglava — primul dintre fiii naturali ai lui Mircea care i-a urmat la tron — 
mai păstra în titlul său „domn al Banatului Severinului şi al Podunaviei, 
până la Marea cea Mare”. După aceea, în documentele ajunse până la noi o 
singură dată mai găsim pomenită „Marea cea Mare” (nu şi Podunavia) 
într-un hrisov al lui Vlad Dracul din 16 septembrie 1440. Explicaţia acestei 
unice apariţii trebuie căutată în faptul că domnii români au revenit în lupta 


* Pentru discutarea şi lămurirea legendei despre plata unui tribut de către Mircea 
cel Mare către Sublima Poartă, v. Dan Zamfirescu, Mircea cel Mare, factor hotărâtor 
în configurarea politico-istorică a Sud-Estului european, în Marele Mircea Voievod, 
Bucureşti, 1987, p. 278-310; Virgil Joița, Domnia lui Mircea cel Mare — temelie a 
independenţei şi renașterii naţionale a poporului român. Între politică şi istorie în 
epoca Luminilor, în idem, p. 311-329 şi în volumul de față paginile 652-678. În 
niciun caz nu se putea plăti tributul în piaştri roşii în vremea lui Mircea cel Mare, 
deoarece acea monedă nu exista atunci la otomani; ea a început să fie bătută abia în 
secolul al XVI-lea. 


3 Cf. Viorica Pervain, Lupta antiotomană a țărilor române între 1419-1420), în 
Anuarul Institutului de Istorie şi Arheologie, Cluj-Napoca, XXX (1976), p. 70 şi 
urm.; V. Ciocâltan, Competiţia pentru controlul Dunării inferioare (I), în Revista de 
Istorie XXXV (1982), p. 1199 şi urm.; R.Şt. Vergatti (Ciobanu), Lupta domnilor ro- 
mâni..., loc. cit., p. 84 şi urm. 


% R, Şt. Vergatti (Ciobanu), Cetatea Giurgiu..., loc. cit., idem, Un monument 
istoric puțin cunoscut: Cetatea feudală de la Hârşova, loc. cit., p. 24-30; idem, 
Cetatea Enisala, loc. cit., p. 21-23. 

lor pentru păstrarea acestui pământ până la Vlad Țepeş*”. În oarecare 
măsură, ei au fost susținuți şi de Sigismund de Luxemburg, care vădea un 
interes special pentru Dunăre, Delta Dunării şi Marea Neagră**. Campania 
de recucerire a Dobrogei a fost organizată cu succes de Ţepeş vodă.* Într-o 
scrisoare raport către aliatul său, regele Ungariei Matia Corvin, Vlad vodă 
Ţepeş a arătat precis că a ucis 23.884 turci, indicându-se câți au pierit din 
fiecare localitate”. Aceasta dovedeşte din nou interesul pentru păstrarea 
moştenirii lăsate de bunicul său, de Mircea cel Mare”. Să nu se uite cu- 
plarea recuceririi Dobrogei cu acțiunile cumplitului Ţepeş pentru redobân- 
direa cetăților din piatră.” 

Aceasta a fost ultima acţiune mare pentru păstrarea Dobrogei 
între hotarele Ţării Româneşti. Campania de la începutul anului 1595, 
condusă de Stroe Buzescu în timpul domniei lui Mihai vodă Viteazul 
(1593-1601) a avut caracterul şi scopul apărării flancului de răsărit al Țării 
Româneşti. Deci nu s-a pus problema unei reuniri, deşi acolo era o nume- 
roasă populaţie românească.” 

Pot încheia aceste rânduri susținând pe bază de documente 
scrise, arheologice şi numismatice că niciodată Mircea cel Mare nu a 
pierdut Dobrogea, cetățile din piatră de la hotarele țării şi nu a plătit 


* Idem, Lupta domnilor...., loc. cit. 


8% Cf. Şerban Papacostea, Marea Neagră în politica lui Sigismund de Luxem- 
burg, comunicare în cadrul Sesiunii „Sigismund de Luxemburg and his time. Confe- 
rință internațională”, Oradea, 6-9 decembrie 2007. 

3 Cf. R.Şt. Vergatti, Informaţii puţin cunoscute despre campania lui Vlad Ţepeş 
în Dobrogea (ianuarie-februarie 1462), în Historia Ponticae. Varia, Aalborg, 2001, 
p. 137-148. 

% Ioan Bogdan, Vlad Țepeș și narațiunile germane şi ruseşti asupra lui, cu cinci 
portrete, Bucureşti, 1896, p. 77-81; informaţia este confirmată de ienicerul sârb (Că- 
lători străini, vol. I, ed. cit., p. 109); M. Guboglu, M. Mustafa, Cronici turceşti de- 
spre țările române, vol. I, Extrase, sec. XV-XVII, Bucureşti, 1966, p. 93, 126. 

1 Cf. R.Şt. Vergatti, Informaţii puţin cunoscute despre campania lui Vlad Ţepeş 
în Dobrogea (ianuarie-februarie 1462), în Historia Ponticae. Varia, Aalborg, 2001, 
p. 137-148. 

* Ibidem. 


» Cf. R.Şt. Vergatti, L. Roman, Studii de demografie istorică românească, ed. 
cit., p. 228 şi urm. 

bir otomanilor”. Ca atare, prin prisma acestor realităţi, figura lui Mircea 
cel Mare apare mai luminoasă, de adevărat apărător al românilor şi al Orto- 
doxiei. A reuşit să mențină Dunărea ca hotar al lumii creştine şi să asigure 
liniştea pentru Occidentul creștin — în primul rând Italia, unde şi datorită lui 
a putut înflori Renaşterea. Mircea cel Mare a lăsat din timpul domniei lui 
două fapte care-l fac nemuritor: a fost singurul domn creştin, ortodox, care 
i-a biruit pe otomani şi a ajuns până la a-i domina prin impunerea pe tronul 
lor a omului dorit de el, ginerele său. A avut realizări extraordinare, din 
păcate nerecunoscute nu numai în istoriografia străină”, dar chiar şi în cea 
românească. Să nu fi venit timpul măcar pentru aceasta? 


” Este fără îndoială meritul lui Petre Ş. Năsturel de a fi redeschis (ca şi în alte 
ocazii) problema momentului când a fost pierdută Dobrogea, moment stabilit de el în 
1484. Comunicarea prezentată la Atena în mai 1970, la cel de-al II-lea Congres 
Internațional de Studii sud-est europene, a apărut abia în 1978 în Actes du Congres 
International des études du Sud-Est européen (Athènes, 7-13 mai 1970), tome III, 
Histoire, p. 49-56, cu titlul Phases et alternatives de la conguette ottomane de la 
Dobrodja au XV*™ siècle. Manuscrisul lăsat la Institutul de Studii sud-est europene 
din Bucureşti pentru „Revue des études sud-est europeennes” n-a mai apărut, în urma 
rămânerii autorului la Atena, după Congres. Menţionez că în acea comunicare Petre 
Ş. Năsturel considera că Mircea cel Mare a început pregătirile de luptă cu Baiazid I în 
primăvara lui 1394, având clară perspectiva unei confruntări inevitabile, confruntare 
ce a avut loc în primăvara anului următor. 


% Pot da ca exemplu în acest sens organizarea la 6-9 decembrie 2007, la Oradea, 
a simpozionului internațional „Sigismund of Luxemburg and his Time”. Nimeni nu o 
să conteste că regele şi apoi împăratul Sigismund de Luxemburg, a fost o figură 
istorică remarcabilă; dar nu trebuie să se uite niciun moment că domnul Ţării Ro- 
mâneşti, Mircea cel Mare, i-a fost contemporan şi l-a ajutat în mai multe momente fie 
să-şi salveze viața (după lupta de la Nicopole), fie să-şi menţină tronul (1395), fie 
să-şi structureze planurile asupra dominaţiei Dunării şi Mării Negre (după 1411). 
Înclin şi pentru organizarea unui simpozion internaţional dedicat lui Mircea cel Mare. 

DE CĂTRE CINE, CÂND ŞI CUM 
A FOST PLĂSMUIT „TRATATUL” LUI 
MIRCEA CEL MARE CU SULTANUL BAIAZID 


M" conducători ai neamului nostru au rămas permanent în 
A conştiinţa colectivă şi au acționat fără încetare, ca modele 
pentru urmaşi, asupra cursului ce l-a luat istoria pe făgaşele croite de geniul 
şi acţiune a lor. Printre aceştia sunt Mircea cel Mare în Țara Românească și 
Ştefan cel Mare în Moldova. Lor li se va adăuga, în secolul renașterii națio- 
nale şi al luptei pentru unirea tuturor românilor, figura simbolică a lui Mi- 
hai Viteazul, domnul unificator. De la Nicolae Bălcescu la Nicolae lorga, 
ea va creşte necontenit, fiind purtată pe steagul de luptă al celor ce au 
realizat unirea din 1859 şi marea unire din 1918. Dar până în secolul al 
XIX-lea, conştiinţa istorică şi politică românească îşi va căuta mereu 
întemeierea şi puterea de rezistență în faţa urgiilor vremii, în anii lungilor şi 
glorioaselor domnii ale celor doi ctitori ai națiunii noastre. De fiecare dată 
când se vor simţi ajunşi la un ceas de răscruce sau la un prag de eră nouă, 
exponenţii conştiinţei de sine a poporului nostru vor descoperi, într-o 
lumină tot mai puternică, figurile aureolate de legendă ale învingătorului de 
la Rovine şi ale „părintelui? Moldovei. Niciodată pelerinajul la aceste 
grandioase „umbre” nu se va face într-o stare de spirit indiferentă, sau din 
pură pietate față de cei din trecut. Totdeauna urmaşii vor merge către ei spre 
a dobândi sfat şi tărie, ca de la niştă nemuritori ce continuau să vegheze, 
peste secole, asupra destinelor poporului lor. Totdeauna ei vor fi chemaţi 
alături de lupta, aspirațiile, imperativele istorice ale prezentului. 

Un asemenea ceas hotărâtor pentru ceea ce avea să fie viitorul 
naţiunii române a sunat în epoca Luminilor. Această epocă a însemnat, pen- 

tru români, prin excelenţă, perioada de intensificare a luptei pentru unitatea 
şi independenţa statală, luptă din care vor decurge apoi, organic, marile 
momente ce jalonează impetuoasa renaştere a naţiunii române în „secolul 
naţiunilor”: revoluţia lui Tudor Vladimirescu, revoluţia de la 1848, Unirea 
din 1859, independenţa de la 1877. 


* * * 


La originea întregului proces de renaştere națională şi afirmare 
modernă a națiunii române se află acele câteva decenii de la sfârşitul 
secolului al XVIII-lea, contemporane cu „Epoca Luminilor” din întrea- 
ga Europă, decenii pe care Nicolae Iorga le-a caracterizat drept „acea 
răpede reabilitare intelectuală a unui neam nobil, multă vreme ținut în 
loc sau prigonit de împrejurări vrăjmaşe”. Reabilitare intelectuală care 
înseamnă şi trecerea de la epoca „veche”, încheiată strălucit de Cantemir şi 
Neculce, spre noua orientare a întregii culturi româneşti, care va duce spre 
rapida ei modernizare şi reaşezare între marile culturi europene. 

Momentul acestei treceri şi treptate primeniri care se reflectă deopo- 
trivă în mentalități, în aspirații, în ideologie şi în înnoirea mijloacelor 
lingvistice, este cu osebire marcat de revigorarea marii tradiţii istorio- 
grafice, fenomen ce va atinge apogeul prin operele istoricilor Micu, Şincai 
şi Maior, la rândul lor părinţii sufleteşti şi magiştrii revoluționarilor- 
istorici Bălcescu, Kogălniceanu şi Papiu-llarian. 

La capătul de început al noii etape din dezvoltarea istoriografiei 
româneşti găsim figura încă puţin cunoscută şi nefixată deplin în panteonul 
istoricilor naţionali a banului Mihai Cantacuzino, primul autor român al 
unei istorii a patriei care a văzut lumina tiparului. 

Istoria Țării Româneşti. Politică și geografică s-a tipărit în limba 
greacă vorbită, fără numele autorului, prin grija fraţilor Tunusli, la Viena în 
18062. Cu doi ani înainte, istoricul Johann Christian von Engel publicase 


! N. lorga, Istoria literaturii româneşti, Il, partea I, ed. a Il-a, Bucureşti, 1933, 
p. 5. 


? Pentru banul Mihai Cantacuzino principala sursă rămâne N. lorga, Genealogia 


Cantacuzinilor, Bucureşti, 1902. Cartea banului a apărut cu titlul /storia Țării 
Româneşti, politică şi geografică, de la cea mai veche întemeiere până la anul 1774, 
acum pentru prima oară editată prin toată grija cinstiților şi iubitorilor de neam 
fraţilor Tunusli, Viena, în tipografia lui Gheorghe Vendoti, 1806 

în două volume, la Halle, celebra şi influenta sa /storie a Moldovei si Țării 
Românești, care va avea un deosebit răsunet în epocă şi va trezi reacții vii la 
reprezentanții Şcolii Ardelene”, jucând totodată un rol însemnat şi în 
impulsionarea istoriografiei noastre moderne, în special a sintezei lui 
Mihail Kogălniceanu tipărită în 18374. 

Dacă /storia Țării Româneşti. Politică şi geografică a banului Mihai 
Cantacuzino apărea cu mult prea mare întârziere spre a mai juca, la rându-i, 
un rol însemnat în evoluția istoriografiei noastre (în limba română va fi 
tradusă şi tipărită abia în 1863), în schimb, autorul ei îşi asigurase de mult 
o influenţă ce nu s-a stins nici până astăzi asupra istoriografiei naționale. Şi 
anume, nu ca autor al acestei prime încercări de sinteză pe care o dă 
epoca Luminilor istoriografiei naţionale, ci ca autor al unui text ce in- 
trase imediat în circuitul conştiinţei naţionale şi a avut o carieră impor- 
tantă în întreaga ideologie politică românească din epoca modernă, jucând 


3 Geschichte der Moldau und Walachey, Halle, 1804. 


* Pentru influența exercitată, la rândul ei, de cartea tânărului Kogălniceanu 


asupra lui Bălcescu în faza formării sale şi mai târziu, vezi Virgil Cândea, ,„ Histoire 
de la Valachie ” de M. Kogălniceanu adnotată de N. Bălcescu, în „Studii şi cercetări 
de bibliologie”, II, 1957, p. 71-136. 


5 Istoria Țerei Romănesci de fraţii Tunusli, tradusă de George Sion, Bucureşti, 


1863. Atribuirea ei fraților Tunusli aparține nu traducătorului, ci tradiţiei ce se crease. 
În prefață, Sion încearcă identificarea autorului, fără a ajunge la un rezultat. Citează 
pe Hasdeu care identificase influenţa stolnicului Constantin Cantacuzino şi care cre- 
dea că atât Engel, prin Raicewicz, cât şi frații Tunusli „au avut în vedere acelaşi ma- 
nuscris cantacuzin”. Hasdeu, cu intuiţia sa genială, s-a apropiat astfel de adevăr, gre- 
şind numai asupra persoanei Cantacuzinului, care nu putea fi Stolnicul, mort în 1716, 
din moment ce scrierea merge până în 1774. 

Identificarea autorului a făcut-o N. Iorga în lucrarea citată. 

La o dată încă nefixată, dar în orice caz înainte ca Gheorghe Şincai să-şi 
alcătuiască monumentala sa Cronică, în care apare citată ca „Anonimul Românesc”, 
a fost realizată o primă versiune românească, ajunsă la noi în cinci manuscrise, dintre 
care numai unul păstrează titlul şi textul aproape întreg (Ms. 88 al Academiei Ro- 
mâne, Filiala Cluj, din primii ani ai sec. XIX). Alte cinci manuscrise au textul gre- 
cesc. Cf. Repertoriului manuscriselor de cronici interne. Sec. XV-XVIII. Privind 
istoria României, întocmit de I. Crăciun şi A. Ilieş, Bucureşti, Editura Academiei, 
1963, p. 189-191. Care dintre cele două versiuni este primordială şi care traducere 
este o întrebare ce-şi aşteaptă încă răspunsul definitiv. Deocamdată nu avem o ediție a 
versiunii româneşti, care să uşureze o confruntare amănunțită de texte. 

un rol însemnat în lupta românilor pentru redobândirea independenţei 
depline. 

Este vorba de celebrele „Capitulații ale Tării Româneşti cu Poarta 
Otomană ” elaborate în zilele Congresului de la Focşani din 1772, în acel 
moment decisiv, care a fost „marea deplasare de putere ce s-a manifestat pe 
terenul raporturilor internaționale în Europa răsăriteană şi sud-estică în 
cursul războiului ruso-turc din 1768-1774”. Fenomen ce marchează „începu- 
tul destrămării dominaţiei otomane asupra Moldovei şi Țării Românești”. 

În ajunul Congresului de la Focşani, ale cărui urmări se vor vedea în 
prevederile păcii de la Kuciuk-Kainargi din 1774, românii din Moldova şi 
Muntenia s-au găsit în faţa unui imperativ la care trebuia răspuns fără nici o 
amânare: să-şi argumenteze cu dovezi istorice, într-o epocă în care 
argumentul tradiţiei era încă hotărâtor, dezideratele lor politice. 

Clasa conducătoare din cele două țări româneşti fusese obligată „să-şi 
modereze aspiraţiile şi cererile, de la idealul iniţial al eliberării totale de sub 
regimul turc, la cel mai modest, al reducerii lui în limite compatibile cu o 
largă autonomie şi apropiate de ceea ce factorii politici români considerau 
şi afirmau cu tărie a fi fost condiţiile originare ale raporturilor dintre Poarta 
otomană şi țările române”. 

În acel moment, exponenţii aspirațiilor româneşti au fost obligați 
să-şi îndrepte privirile către tot ceea ce, în trecutul istoric naţional şi în 
operele istoricilor români, putea să le fie de folos pentru lupta lor politică, 
luptă ce-şi fixase ca principal obiectiv redobândirea dreptului la domnii 
pământeni — deci înlăturarea regimului fanariot — şi limitarea ingerințe- 
lor otomane în treburile interne (ingerințe ce crescuseră necontenit prin 
mijlocirea domnilor fanarioți). Se mai urmărea stăvilirea necontenitei 
ridicări a pretențiilor materiale, zăgăzuirea exploatării otomane ce recurgea 
la tot mai multe şi mai ingenioase mijloace de extorcare. 

Atât moldovenii cât şi muntenii se văd deci obligaţi să redescopere (şi 
să le dea o funcţie politică nouă) o serie de practici care, secol de secol, 
vădeau existența unor norme foarte clare ce guvernaseră raporturile 


€ Şerban Papacostea, Tratatele Țării Româneşti şi Moldovei cu Imperiul otoman 
în secolele XIV-XVI: ficțiune politică şi realitate istorică, în volumul Star-Societate- 
Națiune. Interpretări istorice, îngrijit de Nicolae Edroiu, Aurel Răduţiu, Pompiliu 
Teodor, Cluj-Napoca, 1982, p. 93. 


7 Ibidem. 

româno-otomane. Nedispunând însă de documentele originale, necesare 
întăririi a ceea ce era o tradiţie politică foarte clară pentru toţi, ei au fost 
constrânşi să le reconstituie. 

Nu se ştie cine a fost (sau au fost) cel (sau cei) care, mai ales pe 
temeiul scrierilor lui Dimitrie Cantemir, au elaborat şi prezentat la Focşani 
documentul intitulat: Din izvoadile răpăusatului Nicolai Costin ce-au fost 
vel Logofăt, dar cunoscut cu titlul, mai târziu, de „Capitulațiile Moldovei 
cu Poarta otomană”. 

Documentul era alcătuit din trei elemente: 

1. O naraţiune istorică ce explica în ce condiţii s-a ajuns la închinarea 
Moldovei, de către Bogdan Vodă, după sfatul tatălui său, în urma unei solii 
conduse de logofătul Tăutu. 

2. „Legăturile celi primite şi întărite de împăratul”, enumerate în 10 
puncte, şi 

3. Istoria raporturilor ulterioare româno-otomane, aşa cum s-au 
desfăşurat pe baza celor 10 puncte, însoțită şi de o istorie menită a explica 
dispariţia actului original. El ar fi fost distrus de Sobieskis. 

Atribuirea întregului text lui Nicolae Costin, din ale cărui „izvoade” 
ar fi fost extras, era de domeniul fanteziei. Dar o fantezie ce trebuia să 
servească o cauză politică dreaptă. Iar cele „10 puncte”, deşi elaborate 
ad-hoc, nu contraziceau realitatea istorică, fiindcă tot ce se stipula în ele era 
reflexul exact al practicii de secole dintre români şi otomani, practică ce 
şi-a găsit de altfel exprimarea teoretică într-o serie de documente autentice, 
desigur diferite ca înfăţişare de cel atribuit lui Nicolae Costin, dar confir- 
mând adevărul de esenţă al celor consemnate în textul din 1772. 


8 Textul a fost editat pentru prima oară integral şi studiat critic de Constantin Giu- 


rescu, Capitulațiile Moldovei cu Poarta Otomană. Studiu istoric, Bucureşti, 1908. 


° Intreaga problemă a documentelor istorice care confirmă existența unei prac- 


tici politice reglementate de norme precise de comportare reciprocă, practică tran- 
sformată în „text de tratat” de către conducătorii luptei naționale din Țara Româ- 
nească și Moldova în 1772, se află în studiile publicate de A. Decei, 1. Matei şi Mihai 
Maxim, ultimul consacrându-i chiar teza sa de doctorat. Vezi A. Decei, Tratatul de 
pace — sulhnâme — încheiat între sultanul Mehmed Il şi Ștefan cel Mare 1479, în Re- 
laţii româno-orientale, Bucureşti, 1978, p. 118-139. Articolul a apărut întâi în 1945 
în „Revista istorică română”; G.G. Florescu, L'aspect juridique des Khatt-i-cherifs. 
Contribution à l'étude des relations de l’Empire ottoman avec les Principautes 
Danubiennes, în „Studia et Acta Orientalia”, 1, 1958, p. 121-146; I. Matei, Quelques 

Concordanţa dintre practica tradiţională bine cunoscută și formulările 
din „Capitulaţiile” elaborate în 1772 explică şi faptul că prevederile 
așternute pe hârtie şi atribuite lui Nicolae Costin (care fiind mort de mult nu 
putea nici protesta nici influența mărturia ce i se punea în seamă!) au fost 
acceptate între documentele de circulaţie în diplomaţia vremii până la 
războiul pentru independență, care le-a aruncat în desuetudine!. 

Aşa cum a arătat C. Giurescu!!, în naraţiunea ce serveşte de pream- 
bul istoric celor 10 puncte, elementul central, esenţial, şi anume închinarea 
Moldovei pe vremea lui Bogdan, urmașul lui Ştefan cel Mare, era, din 
punct de vedere istoric, un neadevăr. În realitate, cel ce fusese obligat să 
accepte intrarea Moldovei în „casa păcii” a fost însuşi marele Ştefan care a 
moştenit această situaţie de la predecesorul său. Dar „cărturarii din secolul 
al XVII-lea nu puteau admite că Ştefan cel Mare, care învinsese pe turci în 
atâtea rânduri, le-ar fi plătit tribut. Supunerea ţării a trebuit să se facă numai 
după moartea lui”'?. Or, tocmai tradiţia consemnată de unul dintre interpo- 
latorii lui Ureche, presupus a fi Misail Călugărul, şi de Neculce şi ridicată la 
o nouă autoritate de Cantemir, e cea care a stat la baza elaborării docu- 
mentului din 1772. 


* * * 


Astăzi ştim că Ştefan cel Mare a moştenit închinarea Moldovei şi în 
cele din urmă a trebuit să o accepte la rândul său". 


problèmes concernant le regime de la domination ottomane dans les pays roumains 
(concernant particulerement la Valachie), în „RESEE”, X, 1972, nr. 1, p. 65-81; M. 
Maxim, L 'autonomie de la Moldavie et de la Valachie dans les actes officiels de la 
Porte, au cours de la seconde moitié du XVI-e siècle, în „RÉS EE”, XV, 1977, nr. 2, p. 
207-232; idem, Istoria relațiilor româno-otomane — „Capitulațiile ”, în „Anale de 
istorie”, an. 28, 1982, nr. 6, p. 34-68; idem, Capitulațiile, în „Contemporanul”, nu- 
merele 5-11 din 29 ianuarie — 12 martie 1982. În nr. 8, articolul Primele „capitulații ” 
ale Țării Româneşti. Vezi acum cartea Țările române şi Înalta Poartă. Cadrul juridic 
al relaţiilor româno-otomane în Evul Mediu. Cu o prefaţă de prof. Halil Inalcik, 
Bucureşti, Editura Enciclopedică, 1993 (297 p.) 


10 Ş. Papacostea, op. cir. 
LE) 


C. Giurescu, op. cit., p. 59-65. 
? Ibidem, p. 65. 


13 


Ştefan S. Gorovei, Moldova în „Casa păcii”. Pe marginea izvoarelor privind 

Care a fost însă situaţia în Muntenia? 

S-a tipărit de mai multe ori şi a fost mereu adus în discuţie 
aşa-numitul „ Tratat între Mircea cel Mare şi Baiazid”, dat la iveală pentru 
prima oară de Dionisie Fotino în a sa Istorie a vechii Dacii, tipărită la Viena 
în 1818-1819 şi tradusă de G. Sion, sub titlul /storia generală a Daciei sau 
a Transilvaniei, Terei Muntenesci şi a Moldovei, tomul I-II, Bucureşti, 
1859 (textul „tratatului” în tomul III, p. 216)'*. Autenticitatea acestui tratat 
a fost de mult pusă la îndoială cu argumente de ordin istoric (Baiazid nu se 
afla în Europa la data consemnată în tratat) şi numismatic („banii roşii” ce 
urmau a fi daţi tribut au apărut abia în secolul al XVII-lea)'5, dar nu s-a 
observat lucrul esențial pe care îl demonstrăm în cele ce urmează: 
întregul „tratat” atribuit lui Baiazid nu este decât opera personală a 
lui Dionisie Fotino, care a alcătuit tratatul cu textul a patru din cele 10 
puncte ale „tratatului” imaginat de banul Mihai Cantacuzino între 
Basarab Laiotă şi Mehmed II! Cu ce a rămas nefolosit la Baiazid, acelaşi 
Fotino construieşte un al doilea act: „ Hartihumaiumul lui sultan Mehmet II 
din anul 1460 după Hristos”. 

Şi acum demonstraţia: 


În cartea Genealogia Cantacuzinilor de Banul Mihai Cantacuzino, 
publicată şi adnotată de N. Iorga, Bucureşti, 1902, la p. 423-542, sub titlul 
„Extrase din Condica întăiu a lui Mihai Banul. Traducere din grecește”, N. 
Iorga a publicat 49 de texte traduse din greceşte de translatorul Georgescu 
de la Arhivele Statului după o condică în care Mihai Cantacuzino şi fratele 
său Pârvu puseseră să se copieze corespondenţa lor cu ruşii în timpul răz- 
boiului. După cum ne informează N. Iorga însuşi, le-a publicat după ediţia 
dată acestei traduceri de Cezar Bolliac în „Buciumul”, „dregând pe cât era 
cu putință stilul, din cale afară de modern” (p. X). În momentul de faţă 
condica aflată atunci în posesia lui Gr.C. Cantacuzino s-a pierdut. Din a- 
ceastă corespondență reiese cu cea mai mare claritate în ce atmosferă 
politică au luat naştere memoriile boierilor munteni adresate Congresului 


primul secol de relaţii moldo-otomane, în „Anuarul Institutului de istorie şi arhe- 
ologie „A.D. Xenopol”, laşi, vol. XVII. 


1 Vezi acum Dionisie Fotino, /storia generală a Daciei sau a Transilvaniei, 
Țării Munteneşti şi a Moldovei. Traducere din greceşte de George Sion, Bucureşti, 
Editura Valahia, Colecţia Euxin, 2008. 


'5 M. Maxim, Din istoria relaţiilor româno-otomane..., p. 46. 

de la Focşani şi partea hotărâtoare pe care a avut-o banul Mihai Can- 
tacuzino în elaborarea lor. 

Aflăm între altele că la 6 august 1772, într-un memoriu către contele 
Orlof, reprezentantul Rusiei, semnat de mitropolitul Grigorie Cozma, epis- 
copul Buzăului, arhimandritul Chezarie, Nicolae Dudescu, Mihai Cantacu- 
zino şi Dumitru Logofăt se spune: „Urmaşii străbunilor noştri, Excelenţă, 
care au legat ocrotirea țării noastre de Poarta Otomanicească, cunoşteau 
foarte bine modul în care s-a dat patria noastră. Cu toate acestea, în fiecare 
neam din urmă se vede nerecunoaşterea acelor vechi învoieli şi țara, 
gemând, nu cutează nici să crâcnească spre a-şi cere vechile sale drepturi” 
(p. 492). Este ideea esențială care stă şi la baza memoriului moldovenilor 
şi la originea elaborării „ Capitulaţiilor ”: Poarta şi-a călcat angajamen- 
tele în decursul timpului, iar puterile ai căror reprezentanţi se reunesc la 
Focşani trebuie să o oblige a le respecta. 


Dar care fuseseră aceste angajamente? Ele apar, aşa cum le vedeau 
boierii munteni, în textul publicat de N. Iorga la p. 495-503 şi intitulat: 


Actele ce s-au dat contelui Orlof la Congresul din Focşani, în 30 
august 1772, în care se arată: 


1. Supunerea Ţării Româneşti la turc 


Principatul Ţării Româneşti era de sine stătător şi autonom, până în 
zilele lui Mircea Vodă, care a domnit pe la anii 1383. 

Principatul se cuprinde din 18 judeţe, adică 13 dincoace de apa Oltului, 
împreună cu Brăila, și 5 dincolo de Olt. În timpurile acelea, fiindcă 
Principatele erau adeseori bântuite de vecinii de prinprejur, Mircea Vodă a 
închinat ţara turcului care era pe-atunci mai tare decât ceilalți vecini. Şi, 
pentru că stăpânise tot pământul tătarilor şi marginile Dunării, făgădu- 
indu-i haraciu supt cuvânt de supunere 3.000 de bani roşii, pentru singura 
numai apărare, fără ca să aibă un amestec sau drept de stăpânire în țară. 

Însă turcii nu s-au ţinut de învoială, ci au cerut cinci sute de băieți şi 
zece mii de galbeni (precum se vede în Vizantida), deci, după doi ani a stri- 
cat şi Domnul învoiala supunerii. Sultanul Murad al II-lea (sic/) de-atunci a 
trimis pe un Seraschier ca să bată pe Mircea-Vodă, şi s-a biruit Seraschierul 
la Cirolaşi din Ilfov. 

După trei luni venind şi sultanul însuşi, a pornit războiul la Rovine de pe 
Ialomița, unde nu numai că s-a biruit, ci a fost şi alungat până la hotarele 
Adrianopolei în anul 1386. 

De atunci țara a rămas iară slobodă şi autonomă în curs de 77 de ani, 
până în zilele lui Laiotă Vodă Basarabă, poreclit cel Mare. Toate aceste 
împrejurări despre război şi alungarea turcilor se văd într-un hrisov al 
mănăstirii Tismana. 


A Il-a supunere sau închinare 


Pe la anul 1460, în cursul Domniei lui Laiotă-Vodă, la 1462 a cerut 
sultanul Mehmet al Illea acei cinci sute de băieți de la acest domn şi 
haraciul pe fiecare an, de zece mii de galbeni. Domnul i-a răspuns că atâta 
cât pentru haraciul de zece mii de galbeni, este gata să-l dea, dar cât pentru 
băieţi, nu poate să-i dea, precum nici a se duce să se închine, precum îi 
scrie. Îndată atunci tiranul s-a învierşunat şi a trimis pe unul din stăpânitorii 
săi, împreună şi cu un secretariu, cerând să i se dea tributul şi zicând că 
pentru celelalte se va mai gândi. Îndată ce trimişii le-au făcut acestea cu- 
noscute Domnului, Domnul i-a pus în țapă şi a străbătut pământurile Silis- 
trei cu putere mare şi a luat gloată multă şi, întorcându-se în Ţara Româ- 
nească, i-a pedepsit pe toţi cu moarte. 

lară unul din căpitanii tiranului, vrând să arate vitejie, a trecut pe 
pământul românesc cu o mie de turci şi lovindu-se Domnul țării cu dânsul, 
pe mulți i-a omorât, iar pe câți i-a prins vii şi pe aceia i-a omorât asemenea 
împreună şi cu Hamza căpitanul lor. 

După aceasta, văzând că turcii se întăresc, însuşi Domnul, din a lui 
voință, a închinat ţara şi s-a învoit să plătească haraciul în locul supunerii 
către Poartă: zece mii de galbeni. lar băieţii să nu se dea nicidecum; în- 
cheind încă şi tratatele următoare: 

(1) Turcii să nu aibă nici o parte sau amestec la stăpânirea țării, nici să 
intre de fel pe pământ românesc. 

(2) Să vie numai un singur turc ca să primească tributul, şi acela cu voia 
domnească şi însoţit de un om domnesc de la margenea Dunării şi până la 
Scaun. 

(3) Țara să fie autonomă şi volnică de a porni război împotriva vecinilor 
oricând va voi, precum şi de-a încheia pace. Asemenea are deplină putere 
de viaţă şi de moarte asupra supuşilor. 

(4) Câţi creştini se vor fi turcit pe pământul turcesc şi, viind iarăşi după 
aceia în țară se vor întoarce la credinţa lor părintească, să fie slobozi a o 
face fără nici o primejdie. 

(5) Românii care vor trece în Turcia pentru trebuinţa lor să fie nesu- 
părați, atât de haraci, cum şi pentru orice fel de haine ar purta. 

(6) Domnii să fie credincioşi pământeni, aleşi de mitropolitul, de 
episcopi şi de boierii țării. 

(7) Dacă vreun turc va avea judecată cu un român, să se judece la 
judeţele locului, după legile țării şi hotărârea dată să-şi aibă tăria. 

(8) Turcii care vin în ţară pentru negoț să intre cu voie anume şi cu 
dovadă din ce parte de loc sunt, fără mai multă zăbavă, cumpărând şi 
vânzând marfa cu ridicata numai pe la bâlciuri, iar nici cum prin alte locuri, 
şi plecând numaidecât din ţară. 

(9) Negustorii aceia n-aveau voie a lua dincolo nici argat, nici femeie 
româncă, precum asemenea nici de-a avea în țară deosebit loc de închi- 
năciune. 

(10) Nici un pământean nu poate face igzar (apel) cu jalbă la Constan- 
tinopol, nici în altă parte a Turciei. 

Toate acestea se pot vedea chiar şi în firmanele ce se făceau şi până în 
cei de pe urmă ani”. 


Firmanele care întăreau privileghiurile Ţării 


Firmane care totdeauna numeau pământul românesc autonom şi de sine 
stătător, dintru început şi îndeosebi cinstit cu autonomia. 

Firmane pentru a face negoţul turcii la bâlciurile ţerii, iar nu prin alte 
târguri; vânzând şi cumpărând cu ridicata în puţine zile şi în număr hotărât, 
iar nu câţi voiau ei să vină. 

Firmane ce opriau jalbele turcilor împotriva românilor pentru omoruri 
şi răzbunări. 

Firmane prin care se porunceşte în toate părțile Turciei de-a nu fi 
românii supăraţi, nici pentru bir, nici pentru orice altă dare, sau pentru orice 
fel de haine vor purta. 

Firmane care opresc trecerea prin ţară, nu numai a turcilor de rând, dară 
chiar a Paşilor celor mari. 

Firmane care opresc igzarul (apelul) pământenilor, de-a nu fi traşi prin 
judecăţi afară din Țara Românească, adecă în cea turcească ş.a. 

Firmane care îndreptățeau pe Domni de-a căuta pricinile de judecată 
între turci şi români. 

Firmane care arătau cum alegerea Domnului se făcea de românii pă- 
mântului: pentru că firmanele de acum, care se dau Domnilor celor noi, po- 
runciau boierilor de-a se purta cu supunere către Domni, precum asemenea 
se porunceşte şi Domnului de-a se purta şi dânsul cu cruțare către boieri şi a 
săvârşi orice pricină a ţerii după părerea tuturor. 

Toate acestea s-au păzit până la domnia lui Ştefan-Vodă Cantacuzino, 
adecă până la anul 1714. 

Până atunci țara avea destulă oaste, precum se vede din războaiele ce 
avea, şi până atunci alegerea domnilor se făcea de către pământeni, recu- 
noscându-se şi de sultani. 

Stricăciunea privileghiilor şi ruinarea Ţării Româneşti 


De două ori Țara Românească a fost în primejdie desa ajunge paşalâc. 
Întâi, la anii 7036, Mehmet„Pașa al Nicopolei, vrând să sprijinească pe 
Predau Vodă, la o încăierare a căzut Preda. În același timp a murit şi fiul său 
Teodosie la Constantinopol. Deci Mehmet Paşa, făcând Porții cunoscut că 
boierii îl vor pe dânsul, sua orânduit el domn al Ţării Româneşti; pe care lia 
alungat din țară Radu de la Afumaţi, după mai multe războaie. 

Al doilea la anii 7169 când Chiupriuliul Vizirul a mazilit pe Ghica 
Vodă, supt cuvânt că nusşi plătea haraciul şi a orânduit Paşă pe gineri„său 
Mustafa Paşa al Şilistrei, ca să vină să se aşeze la Bucureşti cu 4.000 de 
turci. Atunci postelnicul Constantin Cantacuzino, aflându-se la Constanti- 
nopol, a izbutit a face să se orânduiască domn Grigore, fiul Ghicăi vodă. 

După moartea lui Ştefan Cantacuzino a făcut îndată domn pe Nicolae 
Vodă Mavrocordat în anul 1716; şi de-atunci făcea pe cine voia. 

Acest domn a găsit la venirea sa 18.000 de ostaşi, dar ina stricat pe toți, 
supunându-i la bir şi lăsând câţiva dintr-înşii neînarmaţi, pentru slujba 
oraşelor. Şi ca să se arate întru toate plăcut turcilor nu ssa mărgenit de nisa 
stricat numai cele ostăşeşti, dar şi pe boieri şi pe lăcuitorii toți isa sărăcit. 

A dat voie turcilor de prin prejur ca să intre în ţară şi să facă ciftlicuri 
fără nici un fel de poprire. 

Îndată atunci turcii au luat din deosebitele mărfuri ale țării, astfel încât 
ajunseseră a lua cu sila şi rodurile care nu erau de vânzare, făcându-se mai 
ca nişte stăpâni desăvârşiți ai moşiilor boiereşti şi ai satelor întregi. 

Deuatunci se făcea trecerea turcilor în ţară fără nici o piedică şi în chipul 
cel mai umilitor; din care această țară suferea multe rele. 

Ei se făceau de sine judecători în pământul românesc, pârâşi şi învi- 
nuitori. 

Jăfuiau de față pe sătenii români, luau femei românce şi copii botezați 
creştineşte, zicând că inau făcut cu dânsele; luau slugi români şi-i treceau în 
Turcia. 

În timp de război, când lăcuitorii pământului li dau cu ascultare zaherele 
şi orice li se cerea, turcii, în loc de asi apăra şi a-i ocroti ca pe nişte supuşi, 
ei, dimpotrivă, îi robeau fără îndurare. 

Când a venit la scaunul țării Domn acest Nicolae Vodă haraciul țării 
întregi, împreună cu cele cinci judeţe de peste Olt era de lei 150.000. 

El a scos şi darea numită mucarer, adecă reînnoirea domniei sale la 
fiecare trei ani, pentru care se da lei 50.000. 

El a început să mai dea turcilor şi alte venituri, cu deosebite numiri, 
adecă... 

Urmează în continuare lista de biruri şi dări din vremea lui Mavrocor- 
dat şi a urmașilor săi, fiecare cu suma respectivă, apoi un capitol „Despre 
zahareaua de toamnă şi de primăvară”) (p. 499-503). 

Memoriul se termină cu o „încheiere”: „Pentru toate aceste întâm- 
plări, când boierii cutezau vreodată să se arate cu plângere, pe unii îi sur- 
ghiuneau, pe alții îi aruncau la închisoare, luându-le şi ce bruma mai aveau; 
iar pe unii din ei îi şi omorau, încât nimeni nu mai îndrăznea să deschidă 
gura ca să pornească o carte sau jalbă de tânguire” (p. 506). 

La această încheiere se adaugă câteva lămuriri „despre cetăţi” şi un 
„sumar” al cifrelor haraciului și diferitelor dări. 


Memoriul înaintat delegatului rus la Focşani, contele Orlof, este după 
cum vedem un vehement şi documentat rechizitoriu al regimului 
turco-fanariot, cu scopul de a obține înlăturarea lui, ceea ce nu s-a putut 
obține. Dar în pacea care s-a încheiat în 1774, unele doleanţe exprimate atât 
de munteni cât şi de moldoveni şi-au găsit reflectarea, încât prevederile 
favorabile românilor nu sunt un dar al puterilor ce dictau pacea, ci 
urmarea eforturilor depuse de patrioții vremii. 

Autorul acestui memoriu — document capital pentru conştiinţa 
politică din Ţara Românească la anul 1772 — este fără îndoială banul 
Mihai Cantacuzino, deoarece cea mai mare parte a lui o regăsim, cuvânt 
cu cuvânt, în a sa Istorie a Ţării Româneşti. Politică şi geografică, tipărită 
în 1806 de frații Tunusli. 

lată textul respectiv, în traducerea lui G. Sion, care prezintă unele 
mici deosebiri față de textul original. Astfel, numărul capitolului este 38 (în 
loc de 35), iar din titlu lipseşte „În anul 1383” care apare însă în text (com- 
pară ed. Tunusli, p. 125 sq. şi traducerea Sion, p. 66 sq): 


„Prima capitulațiune (proskynisis = închinare) a Țărei Româneşti către 
Poarta Otomană sub Mircea Vodă * 


La anul 1383 domnia Mircea Vodă singur Domn şi stăpânitor peste cele 
18 judeţe, adecă 13 de dincoace de Olt cu Brăila şi 5 ale Banatului 
Craiovei. 

Fiindcă pe atunce țara aceasta era sbuciumată de neîncetatele războaie 
ce avea cu vecinii, Mircea Vodă, văzând că împărăţia turcilor era prea 
puternică, stăpânind pe tătari şi toată laturea de dincolo a Dunării, a în- 


* În titlul grecesc urmează „În anul 1383”. 

chinat şi el Ţara Românească, promiţându-se să dea, ca semn de supunere, 
câte 3.000 de bani roşii pe an, numai ca să fie protejat, fără ca să aibă 
împărăția Turcilor vreun amestec în guvernul țării. 

Turcii nu şi-au ținut promisiunea, ci peste puţin timp au sporit tributul, 
cerând câte 10 mii galbeni pe fiecare an şi câte cinci sute de băieţi, precum 
se vede în Bizantida. Aceasta neputând suferi Mircea Vodă, dupe doi ani 
s-a revoltat şi a stricat tocmeala. Dar peste trei ani, la 1386, a venit însuşi 
sultanul cu resbel asupra lui Mircea Vodă şi lovindu-se la Rovina județul 
lalomiţii, sultanul nu numai că a fost învins, dar a fost şi gonit până la 
otarele Adrianopolei. 

După acestea țara a rămas iarăşi liberă în curs de 77 ani până pe timpul 
lui Laiotă Vodă cel mare, numit Bassaraba (Laiota voda Mpasarampa tou 
megalou). 

Bătălia de care se vorbeşte mai sus şi gonirea turcilor se văd dintr-un 
hrisov al Monastirei Tismana. 

În cursul acestor 77 de ani, turcii n-au încetat de a năvăli mereu în țară, 
silindu-se a supune pe Domn să dea cele cerute de Mehmed II în cătățimea 
(cantitatea), arătată mai sus. Domnul a răspuns că se înduplecă a da cele 10 
000 galbeni, dar nu se va supune a da băieți şi a merge să i se închine, 
precum îi scria. Atunce îmblânzindu-se turcii, au trimis un om însemnat şi 
un grămătic zicând: aduceţi-ne mai întâi haraciul, şi pentru celelalte vom 
vedea altă dată. Îndată ce aceşti trimişi au spus Domnului ordinul ce avea, 
Domnul i-a tras în țeapă pe amândoi, şi trecând peste Dunăre cu putere 
mare a jefuit tot ce a găsit în cale, a prins o mulțime de robi, între cari erau şi 
mulți nobili şi aducându-i în ţară pe cei mai mulţi i-a ucis. Un turc mare, 
numit Hamza, voind să facă resbunare, a trecut în țară cu 10.000 de turci şi 
a pornit cu război asupra Domnului. Dar acesta l-a învins cu totul, şi făcând 
mulți robi vii, pe toţi i-a omorât. 

După aceste Sultanul Murad II (sic) a trimis un paşă serascher cu oști ca 
să răsboiască pe domn; dar şi acest serascher a fost învins la Ciorleasa în 
Ilfov. 


Capitolul XXXIX (36 în original) 
A doua capitulațiune (Devtera proskynisis. En etei 1460) 


La anul 1460, domnind Laiot Vodă Bassaraba, a închinat țara la Poartă, 
promiţându-se a da tesaurului împărătesc câte 10 mii galbeni pe an, fără de 
băieţi, stipulând totodată următoarele condițiuni: 

Turcii să nu se amestece nicidecum în țară, nici să aibă proprietăţi, nici 
să vină în țară. Numai un turc să vină ca să pri- mească haraciul cu ştirea 
Domnului, şi, întovărăşit de la margine cu om domnesc, să vină până la 
Bucureşti: Aice primind haraciul să fie întovărăşit iarăşi de oameni dom- 

neşti până la Giurgiu; acolo, numărând de al doilea banii, să ia adeverinţă 
de la cadiu; apoi trecând la Rusciuc să ia adeverinţă şi de la cadiul 
Rusciucului; şi pe urmă de s-ar întâmpla să se piardă banii pe drum, Dom- 
nul să nu fie vinovat. Această rânduială, cu toate că mai târziu s-a urcat 
suma haraciului, s-a păzit până în zilele lui Şerban Vodă Cantacuzino. 

Țara să se guverneze astfel, încât să aibă deplină putere a declara război 
în contra vecinilor când va voi şi a face pace, cu autoritate de moarte şi de 
viață asupra supuşilor săi. 

Câţi creştini se vor turci în Turcia şi apoi întorcându-se aice vor îm- 
brățişa iarăşi cristianismul, să fie nesupăraţi şi să nu se poată cere înderept. 

Românii ce vor merge în Turcia pentru trebi, să nu fie supăraţi nici 
pentru haraci, nici pentru portul lor. 

Domnii să se aleagă de Mitropolit, de Episcopi şi de boieri. Dacă un turc 
va avea judecată cu un român, judecata să se caute la Divanul Domnesc, 
după obiceiul locului, şi hotărârea judecății să fie respectată. 

Turcii ce vor veni în țară pentru comerţ vor fi datori să arate de unde şi 
din ce loc sunt, şi după ce vor cumpăra sau vor vinde marfa cu de rădicata, 
numai în orașe, iar nu şi în alte locuri, se vor întoarce fără întârziere 
înderept. 

Turcii comercianţi nu vor fi liberi a lua nici servitori, nici servitoare 
dintre români, nici să aibă loc deosebit penţru închinăciunea lor. 

Igzar-firman să nu se dea nici unuia din pământeni după vreo plângere, 
şi nici un român nu va putea fi rădicat sau dus de aice la Constantinopole 
sau la o altă judecătorie turcească. 

Această condiţiune se găseşte şi în firmane mai moderne. 

Firmane ce întăresc privilegiurile țării. 

Firmane ce arată obiceiurile țării şi nesupărarea autonomiei şi legilor 
sale primitive. 

Firmane ce obligă pe neguțătorii turci să se poarte numai prin oraşele 
țării, iar nu şi prin alte locuri, să cumpere şi să vândă cu de rădicata cu 
termine fixe şi cu zile numerate, asemine şi neguțătorii pământeni către 
dânşii tot cu aceste condițiuni, iar nu după voia lor. 

Firmane prin care se ordonă în toate părțile Turciei ca românii să nu fie 
supăraţi nici de haraci, nici de alţă dare, nici de felul hainei ce vor purta. 

Firmane prin care se opreşte trecătoare şi umblarea prin țară atât turcilor 
celor proşti, cât şi paşilor. 

Firmane pentru oprirea igzarelor ca să nu poată nimeni să rădice din 
Țara Românească vreun pământean spre arl duce la judecăţile tribunalelor 
din Turcia. 

Firmane ce arată că alegerea domnilor se făcea de boierii pământeni. 
Prin firmanele ce se dau acuma domnilor, se zice boierilor ca să fie supuşi 

Domnului, iar acestuia ca să se poarte cu dragoste către boieri, şi orice 
interes va avea țara să se caute şi să capete soluţiune cu consiliul boierilor. 

Acestea s-au respectat până la anul 1714, pe timpul Domniei lui Ştefan 
Vodă Cantacuzino. Alegerea domnilor se făcea de către pământeni şi se 
întăria numai de împăratul turcilor, fiindcă țara avea oştire de ajuns, pre- 
cum se vede din războaiele ce a avut şi chiar atunce” (p. 68-70). 


Acestea sunt textele elaborate de Mihai Cantacuzino şi incluse mai 
întâi în memoriul colectiv al capilor politici ai țării către congresul de la 
Focşani, în august 1772, apoi în cartea proprie, publicată postum de fraţii 
Tunusli. 

Redactată în limba greacă, la fel ca memoriul amintit, această Zstorie 
politică şi geografică se deosebeşte radical de cronicile predecesorilor, 
amintind însă puternic de Descrierea Moldovei şi de Istoria Imperiului 
Otoman ale lui Cantemir, ambele tipărite la acea dată (Istoria în 1734, în 
englezeşte, 1743, în franceză şi 1745 în germană, iar Descrierea... în 
1769-71 în două ediţii germane, cum amintea C. Giurescu, care stabilea o 
legătură directă între cele două cărți şi „Capitulaţiile” Moldovei). Este o 
carte de luptă politică, adevărul istoric fiind pus în sprijinul acţiunii 
politice care este clară: redobândirea de către Ţara Românească a 
vechiului statut în relațiile cu Poarta Otomană. 

Cartea lui Mihai Cantacuzino este un monument caracteristic al ilu- 
minismului muntean care, la fel cu cel transilvănean şi moldovean, la fel ca 
preromantismul şi romantismul de mai târziu, se pune în slujba aspirațiilor 
naţionale şi devine arma de luptă pentru renaşterea naţională a poporului 
român. 

Raportul dintre politică şi istorie se vede foarte clar în elaborarea 
capitolului despre „închinarea” (acesta este termenul folosit de Mihai 
Cantacuzino) Ţării Româneşti către puterea otomană. Ideea centrală este 
că nu în urma unei înfrângeri, nu ca o cedare în fața forței s-a făcut 
acest pas, ci numai după ce domnii români dovediseră puterea lor, 
câştigând victorii pe câmpul de luptă. 

Dincolo de confuzia datelor istorice şi de informaţia mai mult 
fantezistă cu privire la domnia lui Mircea cel Mare (singura mai aproape de 
realitate fiind lupta localizată după „Letopiseţul Cantacuzinesc” pe 
Ialomiţa), ceea ce se impune este imaginea sa de învingător, de ferm 


o. 


apărător al drepturilor ţării sale. De fapt, Mihai Cantacuzino, luându-și 

multe libertăţi fața de datele istoriei şi uneori punând fantezie cu bună 
ştiinţă vrea să creeze din Mircea cel Mare şi domnia lui o anticipație a 
tot ce avea sa urmeze. 

Mircea, în fața puterii otomane, decide să se supună şi să plătească 
tribut, cu o sumă fixă, în schimbul unei protecţii care nu implica nicio 
cedare şi nici un „amestec în guvernul țării”. Dar partea care nu respectă 
convenţia este cea otomană. Ea sporeşte pretenţiile (exact aşa cum am 
văzut că se petrecuse secole în şir, abuzurile fiind enumerate şi denunțate 
amănunţit în memoriul către contele Orlof) şi atunci domnul român 
procedează radical: strică tocmeala. 

El nu era obligat să adreseze petiții marilor puteri, cum erau obligaţi 
boierii ce-i evocau figura în memoriul către congresul de la Focşani. El 
tranşează chestiunea pe câmpul de luptă, administrând sultanului (e curios 
că numele acestuia apare greşit în memoriu şi nu mai apare deloc în Istorie, 
deşi cronicile țării, pe care istoricul le cunoştea, l-au păstrat) o înfrângere 
usturătoare, fugărindu-l până la Adrianopole, după care rămâne din nou 
independent. Deci, încercarea de a se înțelege, de a câştiga pacea prin 
tribut, nu dăduse rezultate. Lupta a fost, în cele din urmă, soluţia, şi ea 
s-a soldat cu recâştigarea independenţei. Această independenţă durează 
— după istoric — până la Basarab Laiotă. 

Dacă pentru Mircea cronicile ofereau atât motivaţia închinării (Radu 
Popescu), cât şi mărturia victoriei (Letopiseţul ţării, care vorbeşte de 
bătălia de pe Ialomiţa, ştire combinată cu numele localităţii — Rovine — luat 
din Radu Popescu), două elemente folosite apoi în funcţie de parabola 
politică, în schimb despre Laiotă Basarab cronica era laconică şi catego- 
rică: „Laiotă Basarab vodă cel bătrân, care au închinat țara turcilor, 
domnit-au ani 17. Avut-au mare războiu la Râmnicul Sărat”. 

Cum se putea repeta aici demonstraţia de forță pe care o făcuse 
Mircea cel Mare? Cum se putea ilustra ideea că otomanii au fost obligaţi să 
accepte condiţiile tratatului (ale cărui puncte urmau să fie expuse pe larg) în 
urma măsurării forțelor şi constatării că românii puteau fi victorioşi, deci 
era preferabil să cazi cu ei la învoială decât să te baţi? Nimic nu făcea din 
Laiotă un erou, dar cronica era categorică: el era cel ce închinase țara 
turcilor! Pentru Mihai Cantacuzino „a doua oară”. Pentru cronicar, prima 
oară. 

Rațiunea politică a triumfat asupra adevărului istoric şi atât autorii 

memoriului, în colectiv, cât şi istoricul rămas în fața operei proprii au optat 
pentru mistificarea adresantului (respectiv cititorului cărții). În consecință, 
au luat din cronicile bizantine (Ducas) cele ce se spuneau despre Vlad 
Ţepeş şi le-au aplicat lui Laiotă. Recunoaştem în Ducas aproape cuvânt 
cu cuvânt cele citate mai înainte: 


„În anul 6970 trimite la voievodul Țării Româneşti un sol, anunțându-l 
să vină în grabă la închinăciune şi să aducă neapărat cu sine 500 de băieți și 
tributul ce-l dă în fiecare an, adică zece mii de galbeni aur. Voievodul i-a 
răspuns însă: galbenii îi are gata să-i dea, băieţii însă nu poate; cât despre 
sine să vină însuşi la închinăciune, şi aceasta e mai cu neputinţă. Auzind 
tiranul aceasta s-a înfuriat şi, trimițând pe unul din oamenii lui de seamă cu 
unul din secretarii săi, a spus: «Aduceţi-mi tributul! Şi despre celelalte mă 
voi gândi eu!» lar ei venind şi arătând românului cele spuse de sultan, mai 
întâi pe ei i-a tras în țeapă, o moarte neomenoasă, dureroasă şi urâtă. Pe 
urmă trecând cu armata, a străbătut cu dușmănie părțile Distrei şi, luând 
mult popor pe rând, i-a trecut pe toți în Țara Românească şi le-a luat viața în 
acelaşi fel de moarte în țeapă. 

Un comandant din marginile acelea, al tiranului voind să se arate cu o 
faptă de mare vitejie, a trecut în Țara Românească cu zece mii de turci; 
românul ciocnindu-se cu ei, pe care i-a ucis în război, i-a ucis; pe care însă 
i-a prins vii, pe toți amarnic i-a osândit la moarte şi pe comandantul lor 
Chamza, traşi fiind în ţeapă”!S. 


Făcând din Laiotă un biruitor cu isprăvile lui Ţepeş (orice confuzie 
este imposibilă, textul lui Ducas fiind clar, deci transferul este deliberat), 
Mihai Cantacuzino obținea cele dorite: baza pe care s-a putut încheia 
„tratatul” lui Laiotă cu Mahomed II. După cum s-a văzut, el nu ştie de 
vreun tratat între Mircea şi Baiazid, nici măcar nu ştie de vreun Baiazid. 


xx x 


Îi va reveni lui Dionisie Fotino (n. 1769 la Patras, în Grecia — m. 
10.X.1821 în Bucureşti) „gloria” de a-l „descoperi” creând confuzii, la rân- 
du-i, timp de aproape 150 de ani, printre mai multe generații de istorici". 


16 Ducas, Istoria turco-bizantină, 1341-1462, ed. critică de Vasile Grecu, 
Bucureşti, 1958, p. 430. 


17 Este interesant de urmărit modul în care s-a străduit D. Onciul să descurce cu 
spiritul său critic un nod de probleme apărute prin acest text. Rezultatul final la care 
ajunge este că de fapt tratatul nu s-a încheiat cu Baiazid, ci cu urmașul său, imediat 

lată textul lui Dionisie Fotino, a cărui descendență din Istoria..., 
publicată de frații Tunusli, cu 12 ani înainte de tipărirea cărții istoricului 
grec, sare în ochi: 


„Mircea văzând triumful turcilor în această bătălie [de la Nicopole] şi 
temându-se ca să nu vie şi asupra ţării sale, s-a dus de bună voie la 
sultanul şi închinându-se i-a promis a-i fi supus şi a-i da pe fiecare an 
câte 3.000 de bani roşii, însă cu tocmele ca țara să fie autonomă turcii să 
nu aibă nici o putere sau amestec în ea, şi altele. 

Cronologia Ţerei spune că capitulațiunea lui Mircea s-a făcut în anul 
1383, dar bătălia la Nikopole a urmat la 1393; prin urmare după anul 
acesta Mircea a închinat țara la turci, precum spune cronologia Serbiei. 

Dar după doi ani Baiazid, călcând tocmelele, a cerut de la Mircea zece mii 
de galbeni şi cinci sute de copii pe an. Domnul, neplecându-se la aceasta, a 
preferat a se bate. Deci Baiazid, plecând de la Adrianopole cu mulțime de 
oaste şi trecând Dunărea pe la Silistra, şi-a făcut tabără în județul lalomiţa, 
pe locul ce se chiamă Rovine, şi de acolo a început a strica împrejurimile. 

Domnul a tras poporul în munți, şi-a adunat toate puterile şi s-a pregătit, 
precum cerea nevoia, pentru bătae. În fine, făcându-se bătălia, românii cu 
atât eroism s-au purtat, încât au repurtat o victorie strălucită şi au ucis o 
mulțime de turci. Baiazid cu rămăşița oştirii sale a trecut cu ruşine Dună- 
rea, dar Mircea gonindu-l până la Adrianopole, nu puțină stricăciune i-a 
mai făcut. Și astfel a rămas Valahia iarăşi neatârnată şi liberă până la 
Laiotă Vodă, cursu de 67 ani, în care timp cu toate că otomanii n-au înce- 
tat de a turbura Ţeara, cerând totdeauna numitul tribut, dar domnii se lup- 
tau vitejeşte, fără a se supune la asemine cereri” (vol. II, p. 17-20; în ediția 
Valahia, 2008, p. 165-167). 


Să vedem acum şi ce aflăm despre Laiotă. Dar nu mai înainte de a 
constata că „Vlad I Ţepeş Basarab” — adică Vlad Ţepeş — este aşezat 
imediat după Mircea, al cărui fiu este prezentat. Se relatează ştirea din 
cronica țării despre osândirea boierilor din Târgovişte, surprinşi în ziua de 
Paşte, dar apoi este făcut contemporan cu Timur Lenk şi cu bătălia de la 
Ankara, devine el gazda lui Musa şi cel care îl ajută să ia puterea. 

Mihai Cantacuzino expropriase pe Ţepeş în favoarea lui Laiotă. Fo- 


după dezastrul de la Ankara. (Vezi: D. Onciul, Scrieri istorice, Bucureşti, 1968, 
vol. II, p. 256-258.) Ceea ce însemna că Mircea cel Mare a rezistat forței otomane 
în apogeul ei şi s-a închinat unei puteri ce pe moment se prăbuşise! Absurditatea 
concluziei lui Onciul reiese şi din ceea ce ştim că s-a întâmplat realmente după 
Ankara. 

tina expropriază pe Mircea în favoarea nepotului Ţepeş, dar fără a-i restitui 
ultimului ceea ce-i luase Mihai Cantacuzino. 

În continuare se arată cum „ajungând în ţară ştirea despre moartea lui 
Ţepeş, boierii au ales domn pe fiul lui Mircea, numit Dracul”... adică pe Vlad 
Dracul, tatăl lui Ţepeş! După el domneşte Vladislav II Basarab, apoi „Radu 
vodă III Basarab cel Frumos”. În sfârşit, la capătul acestei babilonii dăm şi de 


» Vlad Vodă II Basarab, pronumit Laiotă. 


Acesta a fost frate cu Radu cel Frumos, feciorul lui Dracu Vodă şi nepot 
lui Mircea cel Bătrân. Cum s-a aşezat pe tron, văzând învingerile lui sultan 
Mohamet II, luarea Constantinopolei, căderea totală a imperiului roman, 
frica şi groaza Europei întregi, s-a consultat cu mitropolitul şi cu boierii şi 
au găsit cu cale să închine ţara de al doilea la Poarta otomană. Deci după ce 
s-a întors Moamet din expediţiunea ce făcuse în Peloponez, Iliria, Livadia 
şi alte provincii şi oprindu-se la Adrianopole a sacrificat pe notabilii numi- 
telor provincii pe care-i adusese cu sine. Afunce a trimis şi Laiotă vodă 
câțiva din boierii mai de frunte cu daruri şi i-au oferit supunerea țării (la 
anul 1460) cu tocmeală ca fara să dea, sub nume de tribut, câte zece mii de 
galbeni pe an, să fie sub protecțiunea Porții. Dar aceasta să nu ceară mai 
mult nici să se amestece de fel în cârmuirea ţării, ci ea să fie cu totul liberă 
şi autonomă. Făcându-se aceste tocmele, după cererea boierilor s-au întărit 
şi cu hati-şerif, adecă hrisov împărătesc. Atunce şi sultanul a onorat pe 
domn, trimițându-i două tuiuri, sau cozi de cal (dar are grad de trei tuiuri ca 
şi vizirii, fiindcă are autoritate nemărginită în domnia lui). I-au mai trimis 
încă şi haină împărătească, carele se numeşte cabaniță (vezi la tomul III 
despre încoronarea domnilor, partea VII)'8. Sangeac, adică stemă, sabie şi 
topuz (buzdugan). 

Dar după doi ani, la 1462, a trimis şi sultanul ordin domnului ca să 
meargă curând la el spre închinare şi să-i ducă împreună cu tributul anual şi 
cinci sute copii, pre care sultanii mai de multe ori îi ceruseră de la predece- 
sorii lui Vlad şi nu-i căpătaseră. Atuncea domnul a răspuns că banii este 
gata a-i răspunde, iar copii cu neputinţă, şi că mai cu neputinţă încă-i este 
ca sa meargă însuşi să i se închine. Aceste răspunsuri au întărâtat foarte tare 
pe sultanul, dar dominându-şi mânia pentru cauzaienii ce se apropia, a tri- 
mis să-i ceară numai tributul anual, trimițându-i răspuns că pentru celelalte 
se va gândi mai târziu. Trimişii sultanului ajungând în Țară au spus cele ce 
li se ordonase. Dar domnul a pus îndată de i-a tras în ţeapă şi fără a pierde 
timpul s-au sculat cu oştirea câtă avea, a trecut Dunărea şi a jefuit părțile 


'* Trimiterea aparţine lui D. Fotino. Vezi în ediţia Valahia Tomul III, partea a 
VIII-a, cap. VI: Despre rânduirea domnilor, p. 642-651. 

Dristei, de unde prinzând mai mulți robi de popor prost, le-a aplicat aceeaşi 
pedeapsă, după aceea s-au înturnat în țară. 

Dar un general al sultanului numit Hadim Paşa, aflându-se despre 
părțile Dunării şi voind a-şi arăta vitejia, a trecut cu zece mii de turci în 
Țara Muntenească. Vlad atuncea i-a eşit înainte şi dându-i război, a ucis o 
mulțime de turci şi pe câţi au prins vii împreună cu comandantul lor, pe toți 
i-au ucis prin ţeapă. 

Cum a auzit de aceasta sultanul, a adunat peste o sută cincizeci de mii de 
oştire, şi eşind din Adrianopole a ajuns la Dunăre unde a făcut tabără, 
așteptând să-i vie toate trupele. lar domnul a strămutat toată mulțimea 
lăcuitorilor cătră munții Carpaţi şi prin păduri şi locuri grele de răsbătut, 
lăsând câmpiile cu totul pustii de oameni si vite. 

Între aceste, trecând şi sultanul Dunărea, a făcut cale de şapte zile fără să 
întâlnească nici om, nici vită, rară să găsească nici de mâncat, nici de băut. 
Dar ajungând la o câmpie şi văzând mii de ţepi pline cu trupuri de morţi, în 
mijlocul cărora sta pe o țeapă mai înaltă Hadim Paşa îmbrăcat cu roşu, s-a 
umplut de întristare la vederea unei scene atât de tragice şi neaşteptate şi a 
rămas în uitare. Vlad, folosindu-se de o noapte întunecoasă, a eşit în linişte 
din păduri cu oştirea sa şi, căzând pe aripa dreaptă a oștirii otomane, a făcut 
un măcel înfricoşat, căci după încăerare, chiar turcii se ucideau ei între ei 
necunoscând pe duşmanii lor. După ce s-a făcut ziuă, românii s-au retras 
iarăşi la stănile lor, iar sultanul Moamet, cuprinzându-se de spaimă, s-a 
înturnat cu ruşine peste Dunăre şi s-au dus drept la Adrianopole. 

După aceasta domnul împreună cu poporul, coborându-se iarăşi la 
locurile sale, țara a venit în starea sa de mai nainte, bucurându-se de pace şi 
neatârnare. Vlad a murit în al 8-lea an al domniei sale. De la domnul acesta 
se află două hrisoave: unul la mănăstirea Cozia cu data veche din anul 
6974, şi altul din anul 6975” (p. 30-32; ediţia Valahia, p. 178-179). 


Comparând textul de mai sus cu cel din /storia banului Mihai Can- 
tacuzino vedem că efortul lui Dionisie Fotino de a-l identifica pe Laiotă 
cu Ţepeş merge şi mai departe, implicând numele însuşi al domnului, 
care devine „Vlad Vodă Basarab pronumit Laiotă”, ceea ce nu se găseşte în 
niciun izvor. De data asta eroarea nu mai este rodul unei intenţii politice, ci 
pur şi simplu al priceperii sale de istoric, pe care am văzut-o. 

Acceptând identificarea, Fotino adaugă din Ducas, tot ceea ce lăsase 
afară Mihai Cantacuzino, care nu avea nevoie de întreaga materie. Se 
extrag, deci, de acolo, amănuntele despre tactica de luptă, despre celebrul 
atac de noapte, despre întâlnirea cu pădurea de ţepi. Dionisie refuză însă 
izvorul pentru numele lui Hamza şi urmează un izvor sârbesc, unde era 
vorba de alt personaj. 

Elementul radical nou faţă de Mihai Cantacuzino este însă de 
ordin psihologic: pentru Dionisie Fotino, cauza celor două închinări 
ale românilor la turci este FRICA, element cu desăvărâşire absent, 
chiar şi la Radu Popescu, necum la Mihai Cantacuzino. Mircea, după 
Nicopole „văzând triumful turcilor şi temându-se să nu vie şi asupra ţării 
sale”. Laiotă, într-un context şi mai terifiant, îşi trimite boierii să ţină calea 
sultanului şi să-i închine ţara. De prisos să mai spunem că totul este 
produsul imaginaţiei istoricului, fiindcă dincolo de laconica însemnare a 
cronicii țării nu mai aflăm nimic în plus. 


În volumul al III-lea al Istoriei vechii Dacii, găsim şi celebrul docu- 
ment, în capitolul V: Adunarea vechilor hatihumaiumuri. Din primul mo- 
ment se remarcă eroarea de datare pentru bătălia de la Nicopole: 805 rebi ül 
evvel este octombrie 1402 şi nu 1393. 


Hati-humaiunul lui Sultan Baiazet 1 Ilderim 
din anul 1393 dupe Hristos. 


„Memleketul (ţara) Românesc carele acuma s-a supus neînvins puterii 
noastre-l aşezăm prin înalta noastră milostivire ca să se guverneze după 
legile sale proprii, şi Eflac-Voievodasi (Domnul) să aibă deplină putere ca 
să facă război vecinilor săi, sau să încheie pace când va voi; şi prin urmare 
să aibă drept de viață şi de moarte asupra supușilor săi. 

Creştinii care, după ce ar primi legea lui Moamet ar trece iarăşi din 
ținuturile noastre în Ţara Românească şi ar îmbrăţişa iarăşi cristianismul 
nu vor putea fi urmăriți sau supăraţi. 

Câţi din români ar trece în vre-o parte din ţinuturile noastre pentru 
trebuinţi particulare, vor fi nesupăraţi de haraci (capitațiune) şi necercetați 
pentru portul lor. 

Domnii creştini se vor alege de către Mitropolit şi de către boieri. 

Dar pentru înalta noastră milostivire, şi pentru că am înscris pe această 
raia în catalogul celorlalţi supuşi ai noştri, el va fi dator a da la împărătescul 
nostru Miri (tesaur) în fiecare an câte 3.000 bani d-ai țării, sau 500 lei de 
argint în moneda noastră. 

S-a dat aceasta în Nikopole la 803 în luna Rabiulevvel şi s-a înscris în 
Kiutukurile (condicele) noastre” (trad. G. Sion, tomul III, partea VII, cap. 
V: Adunarea vechilor hatihumaiunuri; p. 216; în ediţia Valahia, p. 616- 
617, corectat hatihumaiumuri). 


După cum se constată, Dionisie Fotino n-a reuşit să imagineze 


nici măcar un articol în plus faţă de cele preluate, cuvânt cu cuvânt, 

din tratatul lui Laiotă, imaginat de Mihai Cantacuzino. Cele patru 
prevederi sunt exact cele de la numerele 3-6 în memoriul înaintat contelui 
Orlof, preluate prin /szoria... lui Mihai Cantacuzino. Singurul element nou 
este „catalogul” (registrul!) Porții în care ar fi fost înscriși românii ca 
tributari şi pe care-l va reinventa Hammer în 1834". 

Acolo unde schimbarea deliberată apare însă pe deplin este în uzul pe 
care-l face cu restul de „prevederi”. Căci iată cum se prezintă al doilea 
document: 


Extras dupre 
Hati-humaiumul lui Sultan Meemet II 
din anul 1460 după Hristos 


Acest act, pe lângă cele coprinse în cel citat mai sus, adaugă urmă- 
toarele: 

„Otomanii să nu se amestece nicidecum întru ale ţării, nici să aibă 
proprietăţi, nici să se poarte prin ţară. Numai pentru primirea tributului să 
se trimiță un om împărătesc, şi prin ştirea Domnului să treacă Dunărea şi să 
vină până la Târgovişte cu un om domnesc, de unde primind tributul să se 
întoarcă iarăşi cu oamenii domnului până la Giurgiu, unde numărând de al 
doilea banii, care trebuie să fie zece mii galbeni sultanini cu pecetea noas- 
tră, să priimească acolo ilamu (dovadă) de la cadiu, şi trecând la Rusciuc să 
dea iarăși ilam, pentru ca să rămâie ţara nesupărată dacă s-ar întâmpla să se 
piarză banii pe drum (în notă: «Acest mod de trimitere a tributului s-a 
urmat până la Şerban Cantacuzino»). 

Dacă vreun turc ar avea judecată cu vreun român, procesul să se caute la 
divanul Domnului şi hotărârea judecății să se întărească după legile țării. 

Neguţătorii otomani, când vor voi a veni cu marfă, nu vor putea fără a 
da de ştire Domnului din ce loc se află. Şi fără zăbavă să cumpere şi să 
vânză lucruri nemişcătoare, după care îndată să iasă din ţară. 

Otomanii nu au voie să ia nici servitor, nici servitoare dintre români, 
nici nu vor avea deosebit loc pentru închinăciune. 

lgzar firman (ordin de chemare) să nu se facă nici unuia dintre pămân- 
teni şi pentru nicio cauză nu se va ridica nimini din ţară ca să fie dus la 
Constantinopole sau la alt judeţ al Turciei. Dat în anul 822” (în versiunea 
Sion, p. 217-218 greşit: 1822; în ediţia Valahia, p. 617-618, fără corectarea 
datei de 1822). 


Textul atribuit sultanului Mehmed şi cel repartizat lui Baiazid sunt 
astfel justificate în nota care însoţeşte pe primul: „Coprinderea (= 


Vezi în volumul de față p. 133-134. 

conţinutul — n.n.) acestor documente am găsit-o într-o cărticică ce mi-a 
dat-o fericitul întru memorie Alexandru Văcărescu, carele o poseda de la 
tatăl său, Banu Enache Văcărescu, carele şi acesta le-a căpătat cu mare 
cheltuială de bani, copiindu-le după condicile împărăteşti pre când se 
afla la Constantinopole”, 

Este procedeul clasic de a trimite la surse incontrolabile, dar cu 
prestigiu în ochii cititorilor. În cazul de față s-a observat de mult că dacă 
Ienăchiță Văcarescu ar fi posedat prețioasa condică, el ar fi fost primul care 
să facă uz de ea atunci când şi-a scris propria Istorie a preaputernicilor 
împărați othomani, în care nu se menționează nici măcar lupta dintre 
Mircea și Baiazid, necum tratatul dintre ei?!. Deci este o invenţie a lui Dio- 
nisi Fotino, pe baza cărții banului Mihai Cantacuzino. 

Dacă Dionisie ar fi utilizat condica copiată de acesta şi de fratele său 
Pârvu, ar fi lipsit din „tratat” amănuntul cu obligaţia de a înregistra banii la 
cadii din Giurgiu şi Rusciuk, amănunt ce lipsea în memoriul din 1772 şi 
a apărut abia în tipăritura fraților Tunusli din 1806. Faţă de textul 
acestei tipărituri găsim numai mici variante de formulare, reprezentând 
„colaborarea” lui Dionisie, în 1818-1819, la presupusul act al lui Meh- 
med II. 

Că nici un alt izvor decât Istoria Țării Româneşti a banului Mihai 
Cantacuzino nu a stat la baza invențiilor lui Dionisie, ne-o dovedeşte şi mai 
categoric textul pe care-l dă mai departe şi care nu este decât reprodu- 
cerea fragmentului din memoriul către contele Orlof în care erau 


% Este deci greşită informaţia furnizată de tânărul Kogălniceanu, că „Acest tratat 
a fost găsit de Fotino în nişte hârtii vechi ale boierului Constantin Chicioreanu 
(Kiceoranu), care era mare serdar. El a mai găsit şi următoarele titluri ale lui Mircea 
(sunt date în continuare). Vezi Kogălniceanu, Histoire de la Valachie, de la Moldavie 
et des Valagues transdanubiens, în Opere, II, Bucureşti, 1976, p. 89, n. 5. Fotino 
afirmă că „Intr-o însemnare veche a umui boier serdar Constantin Chiţoreanu am 
găsit prescris după un hrisov vechi titlul lui Mircea Vodă cel bătrân carele cel dintâi a 
închinat Țara Românească turcilor şi au făcut tratatul de mai sus cu sultanul Baiazet 
Ilderim. Titlul lui Mircea Vodă era astfel” (urmează titlul). Vezi G. Sion, III, p. 217, 
şi ediția Valahia, p. 617, unde numele boierului este transcris greşit: Chioreanu. 


21 Vezi Poeţii Văcăreşti (lanache, Alecu şi Nicolae), Opere, ed. critică, studiu 
introductiv, note, glosar, bibliografie şi indice de Cornel Cârstoiu, Bucureşti, 1982, p. 
199-202, şi lanache Văcărescu, Istoria othomanicească. Ediţie critică, studiu intro- 
ductiv, note şi glosar de Gabriel Ştrempel, Editura Biblioteca Bucureştilor, 2001, p. 
20-23. 

menționate hatişerifurile ce confirmau relațiile statornicite între ro- 
mâni şi otomani prin tratatul dintre Laiotă şi Mehmed. Însăşi elabo- 
rarea acestui text stătuse în logica evenimentelor şi intereselor politice din 
ajunul Congresului de la Focşani, iar o dată redactat, a fost preluat şi în 
cartea banului, unde l-a găsit Dionisie. 

lată şi acest pasaj, cu care încheie: 


„Arătatele condițiuni s-au stipulat şi în firmanele posterioare, care s-au 
trimis după vreme în Ţara Românească adică: 

Firmanurile întăritoare privilegiurilor țării după vechile hatihumaiu- 
muri. 

Firmanurile ce citează (în ediţia Valahia, vizează) totdeauna legile țării 
şi liniştirea (în ediţia Valahia, liniştea) ei dinlăuntru. 

Firmanurile prin care se stipulează circularea negustorilor turci prin țară 
cu termen hotărât şi numai în oraşe, îndatorându-se a-şi da marfa cu de-a 
ridicata. 

Firmanurile care regulează ca românii în țările imperiului otoman să nu 
fie supăraţi nici pentru dare, nici pentru costumul ce poartă. 

Firmanurile care opresc trecerea şi petrecerea în țară nu numai a turcilor 
proşti, dar şi a Paşilor celor mari. 

Firmanurile prin care se opreşte a se ridica din ţară pe un pământean 
spre a-l duce înaintea tribunalelor turceşti de peste Dunăre. 

Firmanurile care înştiințează că alegerea domnilor să se facă din partea 
domnilor pământeni. Pe lângă acestea toate firmanele până astăzi prescriu 
îndatorirea pentru boieri de a fi supuşi domnului, şi pentru domni de a se 
purta cu dragoste către boieri. Şi orice proces din ţară să se caute şi să se 
termine cu consiliul boierilor” (tomul III, p. 218-219; ediţia Valahia, p. 
618-619). 


Simpla alăturare de texte (texte dintre care unele n-au mai fost nicio- 
dată retipărite şi din păcate nici supuse unei confruntări de acest gen) tran- 
şează astfel chestiunea „Tratatului dintre Mircea şi Baiazid” cu o carieră 
atât de veche în istoriografia noastră. El nu mai poate fi invocat în nici un 
fel în discuţia asupra raporturilor Ţării Româneşti cu Poarta Otomană. 


* * * 


Este limpede că în atmosfera de luptă pentru redobândirea drepturilor 
străvechi ale Țării Româneşti şi Moldovei, drepturi câştigate nu prin 
„capitulații”, ci prin victorii pe câmpul de luptă, figura legendară a lui 

Mircea cel Mare a fost invocată tocmai fiindcă el era cel mai îndrituit să 
sprijine ideea centrală a celor ce aşterneau pe hârtie memoriul către congre- 
sul de la Focşani, anume că românii nu s-au supus Porții de frică şi nici 
ca învinşi, ci că au recurs la un simplu mijloc de evitare a războiului, pe 
care de altfel l-au anulat — cum face Mircea însuşi — şi înlocuit cu lupta 
armată, atunci când Poarta a călcat obligaţiile. Idee ce nu făcea decât să 
sintetizeze o istorie de câteva secole, de toţi ştiută, şi să anticipeze soluţia 
finală, de la Plevna. 

Atunci, când anume a avut loc „închinarea” Ţării Româneşti? În nici 
un caz pe vremea lui Mircea cel Mare! „Gloria” îndoielnică de a fi plecat 
steagul luptei şi de a fi preferat să dea tribut şi să închine ţara sultanului, 
trebuie să-i fie retrasă. 

În realitate, momentul acestei aşa-zise închinări este mult mai târziu, 
şi anume exact acolo unde l-a aşezat cronica țării şi unde l-au ştiut contem- 
poranii înşişi ai evenimentelor. Mărturia capitală este aceea a lui Filippo 
Buonacorsi Callimachus, dată la iveală nu de mult de Şerban Papacostea: 
„Adaugă aici — se adresa Callimachus papei prin 1490, la numai 30 de ani 
de la evenimente — expedițiile de atâtea ori ineficace împotriva valahilor, 
care neam e astăzi divizat în două părți, dintre care niciuna, când a 
cunoscut cea mai mare înflorire, nu trimetea în război mai mult de 
16.000 de ostaşi. Şi totuşi, acei dintre ei care se numesc Besserabi (adică 
locuitorii Țării Româneşti — n.n.) nu numai au rezistat timp foarte 
îndelungat cu forte atât de mici împotriva întregii puteri a turcilor, dar 
foarte adesea chiar i-au atacat, înainte de a-l pierde, din pricina luptelor 
interne crâncene, pe acel mare comandant şi domn al lor, Vladislav 
Dracula; de care fiind lipsiți, de mirare că nu au sucombat pe dată, cu 
totul. Mult timp după aceasta, au ajuns totuşi la supunere astfel încât 
să-şi păstreze toate legile lor, împreună cu avuţiile şi aproape şi li- 
bertatea””. 

Este cea mai perfectă caracterizare a ceea ce au fost, în realitate, 
relațiile statornicite între Țara Românească şi Imperiul Otoman. Este exact 
ceea ce ştiau şi alcătuitorii memoriului din 1772 şi ştiuseră secole în şir 
sultanii, care confirmaseră prin diferite acte statutul scris de români nu cu 
pana, ci cu sabia. De la Mircea cel Mare la Vlad Ţepeş şi Ştefan cel Mare. 


2 Serban Papacostea, op. cit, p. 97-98. Aprecierea efectivelor militare este 
greșită, dar serveşte tocmai pentru a susține ideea autorului. 

Când, în vremea lui Simion Movilă, boierii rămaşi credincioşi luptei 
marelui Mihai Vodă cereau sultanului reaşezarea raporturilor dintre 
Ţara Românească şi Imperiu, ei anticipau gestul celor ce în 1772 cereau 
acelaşi lucru congresului de la Focşani”. Chestiunea revenirii la cadrele 
inițiale s-a pus periodic şi de fiecare dată în aceiaşi termeni. Epopeea lui 
Mihai Viteazul a fost tocmai o asemenea reaşezare, pentru mai bine de 
un secol de atunci încolo. 

Dacă au existat însă asemenea „reaşezări”, dacă au fost posibile, 
faptul s-a datorat temeliei pe care Mircea cel Mare o pusese în anii săi de 
luptă şi biruinţă. Petiţionarii de la începutul secolului al XVII-lea nu-şi 
aminteau de el nici ca semnatar al vreunui tratat de închinare și nici ca 
plătitor de bir sultanului, deşi erau mult mai aproape de evenimente decât 
banul Mihai Cantacuzino şi colegii săi. Nu şi-l aminteau astfel nici cei ce, pe 
vremea lui Matei Basarab au alcătuit Cronica Țării Româneşti tradusă şi în 
arabă”. 

Pentru petitionarii de la începutul sec. XVII, oșteni victorioși ai lui 
Mihai Vodă, continuatorul şi împlinitorul operei lui Mircea cel Mare, 
starea de închinare a Ţării Româneşti nu avea decât 140 de ani. Cifră 
exactă, asupra căreia nu se puteau înşela Adică ceea ce va consemna şi 
cronica ţării, alcătuită câteva decenii după aceea, pe vremea ostaşului lui 
Mihai devenit domnul restaurator al demnităţii româneşti, Matei Basarab. 


În concluzie: mitul închinării Țării Româneşti către Imperiul 
Otoman de către Mircea cel Mare, mit creat în 1772 (chiar dacă atunci 
era vorba de un act asupra căruia s-a revenit curând) cu confundarea 
sultanului respectiv, dar „ documentat” şi „corectat” în privința numelui 
sultanului cu tratatul fals pus în circulație de Dionisie Fotino acum 190 
de ani, trebuie definitiv înlăturat, Şi sunt semne că tot mai mulți istorici 
aduc, din diferite direcţii, dovezi că şi a doua „închinare” — aceasta de 


* Ibidem, p. 102. 


Virgil Cândea, Letopiseţul Țării Româneşti (1292-1664) în veriunea arabă a 
lui Macarie Zaim, în „Studii”, nr. 4/1970, p. 681: „El a zidit mânăstirea Cozia. Şi a 
purtat o mare luptă împotriva căpeteniei agarenilor, Baiazid, pe Ialomița, şi l-a biruit. 
A ucis dintre ei în război oameni fără număr. Şi Baiazid a fugit, a trecut Dunărea 
curmeziş şi s-a întors la locul lui. Acest domn Mircea a rămas în scaun ani 29 şi a 
murit”. 

invenție mai recentă — a lui Mircea față de Mehmed I Celebi, se va dovedi 
curând la fel de reală ca şi prima”. 

Încât putem încheia cercetarea de faţă subscriind din toată inima 
cuvintele pe care în poezia Mircea cel Mare şi solii, poetul Dimitrie 
Bolintineanu le atribuia în 1847 marelui voievod. Cuvinte ce-l caracte- 
rizează perfect şi pe care cercetarea istorică le confirmă: 


Astfel e românul, şi român sunt eu, 
Şi sub jugul barbar nu plec capul meu.” 


2 Radu-Ștefan Ciobanu, A fost pierdută Dobrogea de Mircea cel Bătrân? şi Nagy 
Pienaru, Relaţiile lui Mircea cel Mare (1386-1418) cu Mehmed 1 Celebi (1413- 
1421), în „Revista de istorie”, nr. 8/1986, p. 764-794. Vezi acum în volumul de față, 
paginile 629-651. 


% D. Bolintineanu, Opere. I. Poezii, Ediţie îngrijită, tabel cronologic, note şi co- 
mentarii de Teodor Vârgolici. Studiu introductiv de Paul Cornea, Bucureşti, Editura 
Minerva, 1981, p. 123 şi 880. 

REÎNHUMAREA, LA MÂNĂSTIREA COZIA, ÎN ZIUA 
DE 15 MAI 1938, A RĂMĂŞIȚELOR PĂMÂNTEȘTI 
ALE LUI MIRCEA CEL MARE 
- cu prilejul comemorării a 575 de ani de la moartea sa. 
1418-31 ianuarie-1993 — 


A 
n ultima zi a lunii ianuarie — cea de a 31-a, din acest curgător an, 


1993, s-au împlinit 575 de ani de la moartea lui Mircea cel Mare, 
domnitorul Țării Româneşti (13861418). Cu toate că în cursul vremii, acest 
vestit voievod al Românilor aproape continuu a fost adus în conştiinţa 
înaintaşilor noştri, totuşi şi de astă dată, de către cei în drept, s-a hotărât ca 
şi sorocul de față, în legătură cu el şi plin de importanţă în istoria româ- 
nească, să fie comemorat aşa cum se cuvine. Cu acest prilej, încă precizăm 
că în cele aproape şase secole scurse de la momentul ce se sărbătoreşte, fie 
prin cuprinsul unor hrisoave domneşti, al unora dintre Cronicile muntene, a 
multe dintre creaţiile literare în proză şi versuri — între acestea din urmă — 
cum se ştie, remarcându-se poeziile: „Umbra lui Mircea. La Cozia” de Gri- 
gore M. Alexandrescu şi „Scrisoarea HP” de Mihai Eminescu —, apoi prin o 
seamă de note de călătorie pe Valea Oltului şi la Mânăstirea Cozia şi, în 
sfârşit, prin câteva comemorări oficiale, eroul nostru a fost destul de des 
prezent în sufletele urmaşilor săi, ori pe unde s-ar fi aflat aceştia. 

Din şirul ultimelor, al comemorărilor, menționăm pe cea de la 31 
ianuarie / 13 februarie 1918 şi pe cele din 15 mai 1938, 10 februarie 1946, 
31 ianuarie — 4 februarie 1968, 12 octombrie 1969 şi pe cea din toamna 
anului 1986). 


' Pentru ele, să se vadă: Preotul prof. Niculae Șerbănescu şi prof. N. Stoicescu, 


Mircea cel Mare (1386-1418), 600 de ani de la urcarea pe tronul Țării Româneşti, 
Bucureşti, 1987, p. 369-377. 

Cu prilejul acestei din urmă aniversări — cea din 1986 —, care marca 
împlinirea a 600 de ani de la urcarea, la 23 septembrie 1386, pe tronul Ţării 
Româneşti a lui Vodă Mircea, în colaborare i-am închinat o monografie 
intitulată: Mircea cel Mare (1386-1418). 600 de ani de la urcarea pe 
tronul Țării Româneşti, apărută la Bucureşti, în anul 1987. În această 
monografie a fost inserată şi prezentarea solemnităţii de la Mânăstirea 
Cozia din 15 mai 1938, care fusese ocazionată de „reînhumarea rămășițelor 
sale pământeşti”, şi ea pomenită mai sus. 

Cum însă, pe atunci, pentru imprimarea unei cărți, de istorie mai ales, 
se cerea o aprobare specială a Departamentului [Cultelor], şi lucrarea 
noastră a fost supusă unei asemenea hotărâri şi, cu acel prilej, citindu-se, în 
manuscris, şi textul ei care istorisea desfăşurarea ceremoniei de la Mânăs- 
tirea Cozia, ce, în special, o privea, i s-a aplicat o substanțială reducere, 
apărând în carțe doar într-o filă şi jumătate. 

Întrucât însă ştirile despre cele petrecute la mijlocul lunii mai 1938 în 
ctitoria lui Mircea cel Mare de la Cozia sunt în mare parte inedite şi cum 
iarăşi, solemnitatea din acea zi de acolo, precum se va vedea, a fost cu ade- 
vărat măreaţă, meritând a fi cunoscută de către cât mai mulți dintre cititorii 
acestei reviste, socotesc că lucru potrivit este ca la comemorarea din acest 
an a marelui nostru voievod, materialul documentar ce o priveşte, atât cât 
s-a putut aduna atunci şi după aceea, să fie publicat în forma în care fusese 
redactat în anul 1986, dimpreună cu adaosurile necesitate de noile desco- 
periri de acte. 


* * * 


Vechimea mormântului lui „Mircea-Vodă l-iu” — cum îi zicea 
Nicolae Iorga (t 1940) —, aflat în pronaosul bisericii Mânăstirii Cozia, apoi 
îndelungata călcare peste el a închinătorilor şi vizitatorilor sfântului lăcaș, 
dimpreună cu profanarea lui în 1917 de către ocupanții de atunci ai ţării 
noastre — în zilele primului război mondial —, îl aduseseră, la sfârşitul aces- 
tuia, într-o stare care lăsa foarțe mult de dorit. Vremea îl „rosese”, „inscrip- 
țiunea” i se ştersese, iar sarcofagul şi piatra sepulcrală i se „stricase” fiind 
„rupte în bucăţi”. După liniştirea lucrurilor, care au urmat marii conflagrații 
din anii 1914-1919, la încheierea căreia România s-a întregit, văzându-şi 
înfăptuit idealul național de veacuri: Unirea, o atare situaţie, privind 
mormântul gloriosului domnitor Mircea, nu mai putea dăinui şi ea a atras 

mai ales luarea aminte a fostei Comisiuni a Monumentelor Istorice, con- 
dusă încă de profesorul Nicolae Iorga şi aceasta a purces la schimbarea în 
bine a unei astfel de stări. 

Mai întâi, în anul 1931, a pus de s-au făcut noi cercetări la mormântul 
voievodului nostru şi apoi a păşit la preînnoirea lui, punându-i deasupra un 
alt „capac” lucrat dintr-un bloc de marmură. Acesta este destul de înalt față 
de nivelul de călcare din pronaos, este „în formă de trunchi de piramidă în 
trepte” şi are capetele teşite. Pe latura lungă dinspre interior a treptei supe- 
rioare s-a dăltuit în relief o scurtă inscripţie cu următorul cuprins: „Aici 
odihnesc rămăşiţele lui Mircea Domnul Ţării Româneşti, adormit în anul 
14182. 

Cu acest prilej s-a preînnoit şi mormântul Doamnei Tudora, alias 
Maica Teofana ( 1604) mama lui Mihai Viteazul, aflat şi el tot în 
pronaosul bisericii Mânăstirii Cozia, fiind fixat în partea stângă — cum îl 
priveşti dinspre suportul pentru candelă a locului de „veşnic răpaus” al lui 
Mircea cel Mare —, la un nivel inferior însă. Acestuia i s-a păstrat forma 
obişnuită de mormânt, așa cum o avusese şi mai înainte, și deasupra i s-a 
aşezat vechea lespede de piatră sepulcrală, menţinută încă până în acel timp 
într-o stare destul de multumitoare. Aceasta fusese plasată peste lăcașul ei 
de veşnică odihnă în anul 7114 (=1605-1606) de către nepoţii săi Florica 
Doamna şi Nicolae Pătraşcu Voievod, fiica şi fiul lui Mihai Vodă cel 
Viteaz şi de jur împrejur, ca un chenar, are dăltuită, în limba română, 
următoarea inscripţie: „Răposat-au roaba lui Dumnezeu călugărița Teofana 
muma răposatului Mihail Voievod; şi fie-sa Doamna Florica şi fiiu-său 
Nicolae Voievod a nevoit şi a scris în zilele lui lo Radul Voievod, în anul 
7114 (1605-1606). 

Ca în viitor, cele două morminte să nu mai fie stricate din cauza 
călcării peste ele de către închinătorii şi vizitatorii sfântului lăcaş, în jurul 
lor au fost fixați stâlpuşori lucraţi din metal, având între ei lanţuri cores- 
punzător făurite“. 


 M. Davidescu, Mânăstirea Cozia, Bucureşti (Meridiane), 1966, p. 19, fig. 7 


* I. Lupaş, Tudora, mama lui Mihai Viteazul, în acelaşi, Studii, Conferinţe și 
Comunicări istorice, |, Bucureşti, 1929, p. 121. 


* Preotul Prof. Dr. N. Şerbănescu, Prof. Dr. N. Stoicescu, Mircea cel Mare, p. 
271273. 

Isprăvite aceste lucrări, Comisiunea Monumentelor Istorice, care le 
inițiase şi care purta şi grija organizării ceremoniei reînhumării rămăşițelor 
pământeşti ale celor două vestite personagii ale neamului nostru a hotărât 
ca aceasta să se desfăşoare cu un fast cu totul deosebit şi, în acelaşi timp, a 
sorocit pentru ziua de duminică 15 mai 1938. În preajma acestei zile, în 
presa vremii, din Capitală mai ales, s-au anunţat cele ce aveau să se desfă- 
şoare în cursul ei la Mânăstirea Cozia şi, totodată, s-a făcut şi un cald 
îndemn către suflarea românească de pretutindeni să participe la pelerinajul 
ce urma să se facă la acest lăcaş de cuvioşie cu prilejul ceremoniei aci 
menţionată, căci, se preciza: un astfel de pelerinaj cu o asemenea ocazie, 
„constituie”, înainte de toate, „un pios omagiu de închinăciune adus unui 
trecut de glorie străbună”, pe care marele voievod — Mircea —, a ştiut s-o 
ridice la un nimb nepieritor în istoria noastră”. 

Într-adevăr, la data fixată de Comisiune, adică duminică 15 mai 1938, 
la Mânăstirea Cozia proiectata solemnitate s-a ţinut într-o măreție cu totul 
deosebită, aflându-se de față nu numai impresionante cortegii de țărani de 
prin toate părţile, îmbrăcaţi în pitoreşti costume naţionale, ci şi Măria Sa 
Marele Voievod Mihai de Alba Iulia — viitorul rege, pentru a doua oară, al 
României, Mihai I, profesorul Nicolae Iorga, Consilier Regal şi Preşedinte 
al Comisiunii Monumentelor Istorice, preoţii Nicolae M. Popescu şi loan 
Lupaş, profesori universitari de istorie şi membrii titulari ai Academiei 
Române, înalți demnitari de Stat, grade superioare ale armatei, ziarişti, au- 
torități locale şi judeţene, civile şi militare, clerici de mir, monahi şi mo- 
nahii, elevi, străjeri, militari, printre care şi ostaşii Regimentului „32 
Mircea” cu comandantul lor, urmaşii vitejilor de la Mărăşeşti care, în pri- 
mul război mondial, în luptele eroice din acest oraş, îmbrăcaţi numai în 
cămăşi, „ținuseră piept duşmanului” atacator şi care, acum, într-un fel, se 
poate spune, că şi ei, prin succesorii lor din 1938, erau prezenți la come- 
morarea „patronului” unităţii lor militare, Mircea cel Mare, eroul de la 
Rovine ş.a. 


A 


După ce „pelerinii din Capitală” în frunte cu Marele Voievod Mihai, 
cu îndătinatele „pravile? ostăşeşti şi civile, au fost întâmpinați în gara 


5 Pelerinaj la Cozia, în ziarul „Universul” an 55, nr. 131 de duminică, 15 mai 


1938, p. 13. 

Jiblea, s-au îndreptat spre Mânăstirea Cozia, trecând prin mulţimea de 
tineri Şi țărani înşiraţi pe tot parcursul drumului, care, necontenit, cu voioşie 
i-au salutat „cu aclamații şi urale nesfârşite”. 

La intrarea în incinta mânăstirii, „cortegiul bucureştenilor”, în frunte 
cu tânărul Voievod de Alba Iulia a fost întâmpinat după pravila biseri- 
cească, de Vartolomeu Stănescu, episcopul Râmnicului-Noul Severin, 
dimpreună cu un numeros sobor de preoți şi cu autorităţile locale, conduse 
de prefectul județului Vâlcea. 

Un participant la acea festivitate deosebită, înfățişând peisajul din 
dimineața acelei zile de mai, precum şi felul cum era rânduită aşezarea 
„asistenţei”, scria, printre altele: ,„ Priveliştea e minunată. Dealurile încon- 
jurătoare ale mânăstirii sunt înverzite şi înflorite de primăvară, iar soarele 
binecuvântă cu strălucirea lui aceste plaiuri şi pioasa solemnitate. La 
poalele Mânăstirii străvechi, Oltul îşi freamătă unda căruntă printre 
malurile nisipoase şi în vuietul lor îşi cânta cântecul de veacuri, cântecul 
vieții, aducând sfintele legende din depărtate vremuri, amintind versurile 
poetului: 


„Ale turnurilor umbre peste unde stau culcate; 
Către țărmul dimpotrivă se întind, se prelungesc 
Ș-ale valurilor mândre generații spumegate 
Zidul,vechi al mânăstirii în cadență îl izbesc sud 


; 

„La mânăstire clopotele sună glas de jale şi de cinstire a marelui 
Domnitor, chemând la slujba domnească pentru comemorarea lui Mircea 
cel Bătrân, ziditorul Mânăstirii Cozia, care odihneşte în acest lăcaş de 
închinare, tot poporul din aceste ținuturi... ”. 

„Tot cuprinsul curții mânăstireşti este împodobit de pitorescul costu- 
melor olteneşti ale ţăranilor. De o latură străjuiește Regimentul „32 Mir- 
cea”, care, cum s-a arătat, poartă numele voievodului pomenit. De o altă 
latură ostaşii din Garnizoana Râmnicu Vâlcea şi elevi ai Şcoalei Militare 
de Infanterie din Sibiu, precum şi ai Liceului Militar din Craiova”. 

„În fund, pe pajiște, şcolari cu costume naționale, străjeri şi flăcăi 
premilitari ”, care, împreună cu întreaga asistență prezentă, atât acum, cât 
şi în timp ce Măria Sa Marele Voievod de Alba lulia şi oaspeţii din 
Capitală se îndreptau spre biserică, i-au ,„ ovaționat îndelung ”. 


6 


Grigore M. Alexandrescu, Versuri şi proză, Bucureşti, 1957, p. 58-59. 

În biserică, slujba de pomenire s-a săvârşit în fața criptei domneşti, în 
care acum erau aşezate raclele cu osemintele voievodului comemorat şi 
ale Doamnei Tudora, alias Maica Teofana, mama lui Mihai Viteazul şi ea 
viețuitoare, ca monahie, la Mânăstirea Cozia, unde se călugărise, luând 
numele de Teofana şi unde fusese îngropată, cum s-a mai arătat, în anul 
1604. Ea, slujba, a fost oficiată, „într-o atmosferă de adâncă şi pioasă 
reculegere”, de către însuşi episcopul Vartolomeu al Râmnicului-Noul 
Severin, înconjurat de un select sobor de preoți şi diaconi. Răspunsurile 
s-au dat de corul elevilor Seminarului „Sfântul Nicolae” din Râmnicu 
Vâlcea”. 

După slujba de pomenire, profesorul Nicolae Iorga, Consilier Regal, 
aci in faţa criptei, a rostit această scurtă cuvântare: 


„Măria Ta, 
Prea Sfinte Părinte, 
Cucernici Creștini, 


Aici lângă mănunchiul de oase, care stă să se coboare din nou 
în adâncul unei odihne care de acum vecinică trebuie să fie, în 
această biserică a unui ctitor la care şi-au adus pe rând daruri 
Neagoe Basarab, Constantin Brâncoveanu şi Regele de astăzi, în 
acea pace solemnă pe care o domină însuşi poruncitorul său chip 
de ostaş în zale, cu mâna pe sabie, cu vulturi pe genunchi, cu co- 
roana împărătească pe frunte, avem a vorbi puţin şi încet înaintea 
sufletului Celui Mare pe care îl simțim Atotputernic şi inspirator în 
jurul nostru. 

Domn timp de trei decenii, pe o colină a Carpaţilor şi pe cea- 
laltă; pe un mal dunărean şi pe celălalt, făgărăşan, amlăşean, do- 
brogean, severinean, cu o putere dincolo de vechea graniță, despot 
bizantin, înrudit cu împărații din Răsărit, aliat cu titlu egal al 
împăratului din Apus, închinător al bisericilor de un tip nou şi 
astfel creator al artei îndătinate pe acest pământ, aşa răsare el 
înaintea noastră. 

Din ce suntem noi, puterea care ni-a dăruit cu viață poate face 


7 Radu A. Sterescu, Reinhumarea osemintelor marelui Domn Mircea cel Bă- 
trân. Solemnitatea de la Mânăstirea Cozia, în ziarul „Universul”, an 55, nr. 133 de 


marţi, 17 mai 1938, p. 9-10. 

această țărână şi aceste oase. Ea îngăduie însă ca amintirea cui a 
trăit în adevăr să se împotrivească şi neînțelegerilor şi nedreptă- 
ților şi tăcerii, care vrea să ucidă. Și vin clipe, când este rechemată 
la viață ca o forță activă. 

Aşa este astăzi pentru noi amintirea lui Mircea. Avem 
Ardealul, în care s-a înfipt el. Legăm peste Dunăre, ca şi dânsul, 
raporturi de prietenie, care ne asigură. Căutăm în cultura noastră 
însăşi cel mai puternic reazem şi ne supunem, împotriva spiritului 
de aventură care destramă statele, autorității domneşti legitime, pe 
care, cum am voit-o, trebuie s-o respectăm şi s-o sprijinim. 

lată ce ne învaţă locul unde ne găsim, pentru una din acele 


datorii de pietate, care înnobilează şi înalță un popor”*. 


În continuare, tot aici lângă cripta celor două personaje istorice 
comemorate şi reînhumate, a vorbit preotul profesor universitar Niculae 
M. Popescu (f 1963), membru activ al Academiei Române, în acel mo- 
ment subsecretar de stat la Ministerul Educaţiei Naţionale, rostind cele ce 
urmează: 


„Măria Ta, Prea Sfinte, Dreptcredincioşilor, Astăzi când sub 
privirile tinereşti ale Marelui Voievod Mihai aşezăm în repaus de 
veci osemintele Marelui Domn şi Voievod Mircea, să ne întoar- 
cem cu mintea acum 520 de ani, când sub privirile înlăcrimate ale 
altui Voievod Mihai, acel fiu şi urmaş al răposatului Mircea, el 
împreună cu toată țara, cobora în această criptă trupul neînsuflețit 
al acelui mare domnitor, care semna aşa în scrisorile sale: 


«Eu, cel întru Hristos Dumnezeu, dreptcredinciosul şi bine- 
cinstitorul şi de Hristos iubitorul şi singur stăpânitorul, lo Mircea 
mare voievod şi domn, cu mila lui Dumnezeu şi cu darul lui 
Dumnezeu, stăpânind şi domnind peste toată Țara Românească şi 
părțile de peste munți, încă şi spre părțile tătăreşti şi Amlaşului şi 
al Făgăraşului herțeg şi Banatului de la Severin domn, şi pe 
amândouă părțile pe toată Dunărea, încă şi până la Marea cea 
Mare şi cetății Dristorului stăpânitor». 

Acesta era domnul care acum 520 de ani se cobora în această 


* Ibidem. 

criptă. La sfârşit de ianuarie 1418, El trecea către Domnul: liniştit, 
cuminte, hotărât, aşa cum fusese o viaţă întreagă. 

Înainte de a trece către Domnul, lăsase cu limbă de moarte, El 
cumpănitul şi înțeleptul cum să fie îngropat şi unde să fie îngropat. 
Şi de la 31 ianuarie, făcându-se toate pregătirile creştineşti şi 
domneşti, au trecut patru zile până când la 4 februarie, în luciu de 
iarnă, au ajuns aici la Cozia «la lăcuita Sfintei Treimi», cum a spus 
El şi Maica Teofana, la lăcașul de veci al răposatului Mircea 
Voievod. 

Şi au venit şi l-au îngropat aict, întovărăşindu-l fiii lui în 
frunte cu Domnul cel nou, Mihail, întovărăşindu-l cei doi 
mitropoliți ai țării, mitropolitul de Ungrovlahia şi mitropolitul de 
Severin, întovărăşindu-l stareţii de la toate mânăstirile Țării 
Româneşti, pe care le clădise şi le aşezase, întovărăşindu-l boierii 
lui cei devotați şi armata lui cea însemnată în atâtea biruinţe. 

Şi ceruse el singur să-l îngroape aici la Cozia, mai înainte, căci 
el singur povestise: într-una din luptele pe care le-a avut. obosit, a 
adormit sub un copac aici pe malul Oltului, şi, dormind, a visat 
cum Sfânta Treime s-a coborât la el, în chipul celor trei îngeri care 
l-au întâmpinat pe Avraam, Şi i-a spus: «încrede-te în Dumnezeu! 
Tu vei birui pe păgânii care sunt în ţara ta». Şi încrezător în acest 
vis, deşteptatu-s-a Mircea şi a plecat la luptă şi pe păgâni i-a biruit. 

lar pentru că el atunci făgăduinţă a dat că dacă i se va împlini 
acest vis, ctitorie puternică şi bogată va ridica în acest loc, a ridicat 
Cozia şi i-a zis nu Cozia, ci i-a zis Nucet, fiindcă acest loc, aşa cum 
a spus altcineva, este cel mai minunat loc pentru petrecerile 
călugăreşti. Loc înconjurat de toate părţile cu vii şi cu văi şi cu râu 
mare ocolit. Şi este acolo toată hrana călugărească: şi vii, şi livezi, 
şi nuci nenumărați, Şi curge în apropiere apă lucioasă şi «locul este 
aşa de minunat, că noi care l-am văzut — spune cineva din vremea 
lui Neagoe Basarab —, am zis: acesta este pământul cel făgăduit, 
dat pentru locuinţă celor mari şi pentru odihnă călugărilor». Şi aşa 
l-a văzut Mircea, cel a cărui minte vedea multe şi al cărui simţ 
pricepea şi înțelegea multe. 

Şi Mircea aici, pe temeliile mai şubrede, mai de început ale 
tatălui său Radu, a ridicat această minunată biserică, pe care au 

admirat-o ochii atâtor şi atâtor generaţii şi de care se încântă astăzi 
cunoscătorii de arhitectură bisericească şi pe care o vizitează toți 
învățații lumii şi de pe urma căreia noi cinste mare avem la toată 
lumea învățată. 

Şi au venit şi l-au aşezat aici pe Mircea. Şi el a lăsat, cu sufletul 
lui, în toată viața lui, multă strădanie şi multă avere monahilor de 
aici, ca să se roage pentru sufletul lui, fiindcă Mircea mare cap şi 
mare om politic a fost, dar a fost şi mare credincios. 

Să fie îngăduit unui preot să creadă un lucru: că minu- 
nățiile pe care Mircea le-a făcut în vremea lui, le-a făcut şi 
sprijinit pe mintea lui mare, dar sprijinit, cred, mai mult pe 
puternica lui credință creştină. 

Doamne! Când te gândeşti; puţinică ţară pe acea vreme! În- 
tinsă țară pe acea vreme! Dar când te gândeşti; biruințele pe care 
le-a purtat şi împotriva cui le-a câştigat, stai şi te întrebi: Cum a 
fost în stare ţara aceasta, față de alte puteri aşa de mari, de vije- 
lioase, de fanatice, cum a putut să le țină piept? Cum a putut să se 
întâmple minunea de la Rovine, cum a putut să se întâmple mi- 
nunea de la Nicopole şi atâtea minuni în acea vreme? 

Cu puterea lor, cu braţul lor! Da, dar aceste braţe erau întărite 
de credinţa creştină. Credinţa creştină atunci ţinea loc iubirii de 
moşie, patriotismului de care noi vorbim astăzi. Şi această credinţă 
creştină este aceea care l-a îndemnat pe Mircea să zidească minu- 
natele lui lăcaşuri. 

Nu este loc în țara aceasta pe unde el să fi călătorit, pe 
unde el să fi stat şi pe unde el să fi dat hrisoavele lui, în care să 
nu-și fi adus aminte de casa Domnului; de biserica creştină, de 
credința creştină, care lui i-a insuflat atâta putere. 

N-a uitat Tismana, unde lucrase tatăl său Radu şi fratele său 
* Dan şi bunicul (sic) lui, Vlaicu şi acolo a făcut danii. Şi maica sa, 
Calinichia, minunata doamnă, după îndemnul, şi al fiului său, şi al 
ei, a făcut dar aici la Tismana. Și a întărit Mircea şi a adăugat şi el 
daruri de ale lui la Tismana. Şi Tismana a arătat tot cea dintâi 
mânăstire în Țara Românească. A venit Mircea după aceea şi tot 
aşa a ajutat cu supramăsură această mânăstire, care era a lui, Cozia. 
lar peste Argeş (sic), tot o mânăstire, începută de către tatăl său 

Radu, Cotmeana, el o întăreşte şi o zideşte din nou şi o aşează să fie 
unită cu Cozia şi îi dă numele aşa de frumos în limba românească, 
Cotmeana. 

Cotmeana este ospățul de seară al Coziei. Cine pleacă din Cozia 
dimineaţa şi merge, gândindusse şi rugându-se la Dumnezeu, ajun- 
ge seara la Coţmeana şi acolo este ospătat sub grija Domnului. 

Tot aşa Mircea, mergând mai departe şi apropiindu-se de 
Târgovişte, unde el a stat şi a domnit, la Târgovişte, pe dealul viilor 
din faţă, el a fost acela, după toate cunoştinţele pe care le avem 
acum, care a pus temelie minunatei mânăstirţ a Dealului, unde 
doarme capul aceluia care este fiul maicii călugărițe Teofana, 
mama lui Mihai Viteazul. Coborând mai jos, în jurul Bucureştilor, 
în minunatul ostrov, care este Snagovul, tot el este acela — şi i se 
păstrează hrisovul r, care a ridicat mânăstirea şi i-a făcut daruri. 
Coborându-se la Giurgiu, acolo unde s-a şi zidit cetatea şi unde 
orice piatră, cum spune fiul său, îl costa cât un bolovan de sare, 
acolo la Giurgiu, găsind o mânăstire, el a dăruit şi acesteia. Urcând 
de la Giurgiu în sus, pe drumul Argeşului (sic), a dat la Glavacioc 
peste o altă mânăstire şi pe aceasta a întărit-o. Aceasta este Gla- 
vaciocul, care şi de la Mircea a primit daruri. 

Acestea sunt lucruri pe care le ştim noi, dar mai sunt şi altele pe 
care nu le ştim. Câte altele cu vremea le vom descoperi!? 

Trecând în Ardeal şi aici swa gândit să întărească credința 
creştină. Cine trece spre Haţeg şi intră acolo, dă peste minunea de 
mânăstire care este Prislopul Silvaşului, care este zjdită în vremea 
lui Mircea şi după chipul de clădire al lui Mircea şi cu sprijinul lui 
material. 

Şi iar aşa privirea lui de vultur s-a dus departe peste țară, s-a dus 
până în Sfântul Munte Athos, de acolo de unde venea îndreptarul 
credinţei noastre ortodoxe, de unde venise minunatul lui sfătuitor, 
care a fost Nicodim de la Tismana. Şi aici la Athos era o biserică 
mai veche, o mânăstire veche românească, «a noastră mânăstire), 
aşa i-a zis atunci în veacul al XIV-lea şi până hăt târziu, Mânăstirea 
Cutlumuş. 

Acolo zidise Vlaicu Vodă şi acojo ajutase tatăl său, Radu, 
acolo ajută şi Mircea împreună cu boierii din vremea lui. 

Nu numai aici a dat el, ci şi la alte mânăstiri merg ajutoarele 
lui, acolo unde mai târziu alt mare voievod, alt mare domnitor, 
Ştefan cel Mare va aduce danii şi mai mari decât el. 

Și fiind atâtea dovezi ale minunatei credințe a lui Mircea 
cel Mare, astăzi când osemintele lui le coborâm pentru odihna de 
veci în România întregită, a cărei presimţire în 1394-1400, în 
vremea lui, el a avut-o că se poate înfăptui, în momentul acesta, 
când pentru odihna de veci, în România aceasta întregită şi sigură 
pe ea, în momentul acesta, din acest mormânt se ridică o învă- 
țătură, pe care el totdeauna ne-a dat-o şi ne-o împrospătează astăzi, 
învăţătura că, un popor, poporul românesc, Ţara Românească se 
păstrează aşa: având cuminţenia cumpănită a lui Mircea şi a atâtor 
români, cuminţenia cumpănită care te face să vezi ce se poate 
înfăptui şi ce nu se poate înfăptui, cumințenia întrupată în Marele 
Voievod care a fost Mircea. Şi ne mai spune ceva acest mor- 
mânt: că această cumințenie dacă este întărită cu credința cu- 
rată şi cu credința în Hristos, atunci şi cumințenia ta şi brațul 
tău capătă puteri neînchipuite, în faţa căror puteri orice puteri 
ale vrăjmaşului se distrug. Acestea ne-a învățat mormântul lui 


Mircea astăzi”. 


* * * 


După cuvântul de preamărire al reprezentantului Ministerului Educa- 
tiei Naţionale, s-a ieşit din biserică în curtea mânăstirii şi aici, din pridvorul 
arhondariei sfântului lăcaş, profesorul Nicolae Iorga, din nou, a vorbit 
„asistenţei” aflată de față, prezentându-i „personalitatea şi înaltul înţeles 
românesc al domniei lui Mircea”, grăind şi cele de mai jos: 


„Acela ale cărui rămăşiţe venerate scoase din adâncul simplului 
său mormânt de piatră le cufundăm din nou, în pământul în care i 
s-a topit carnea, împreună cu acelea ale femeii care a dat naştere 
urmaşului peste un veac şi jumătate al faptei sale, Mihai Viteazul, 
se ridică puternic din nesiguranțele unei istorii pe care n-o lumi- 
nează mărturia noastră însăşi despre faptele ce a făcut neamul, prin 
rostul, mai mare decât al multor trecătoare biruinţi, pe care şi l-a 
ştiut câştiga şi păstra. 

” Ibidem, 

Fiu de Domn, al lui Radu Vodă, din care legenda a făcut un 
chip de amestec, transformându-l în creatorul însuşi al Statului 
Țării Româneşti, şi al odraslei de sânge împărătesc balcanic, care a 
fost Calinichia, cel care se va fi născut după anul 1360 a fost pregă- 
tit pentru isteaţa lui cârmuire, de mare echilibru, care, în toată isto- 
ria acestui neam, nu se poate alătura, decât cu a lui Matei Basarab, 
cu a lui Constantin Brâncoveanu, Domni din osul lui, şi cu a lui 
Carol I-iu, Domn independent şi Rege, adoptat de Naţie prin libera 
ei voință, a fost pregătit, zic, de împrejurări cu totul neobişnuite. 
Crescut în grele vremuri, de decădere a puterilor de până atunci şi 
de ridicare a altora, nelegitime şi primejdioase, el a fost martor al 
întăririi, peste slăbiciunea bizantină a Paleologilor, peste fărâmi- 
tarea împărăției lui Ştefan Duşan, peste ruperea în trei a Țaratului 
bulgăresc, cu care avusese legături strânse dinastia românească, a 
emiratului turcilor otomani, devenit prin trecerea de la Tzymple la 
Galipole, de la Galipole la Adrianopol, ținând în atârnare ca pe o 
simplă feudă tolerată provizoriu însuşi sărăcitul, dar încă aşa de 
strălucitorul Bizanţ însuşi, o Împărăție. Decăderea, mergând până 
la desăvârşita ruină a marilor ctitorii creştine, decădere datorită 
neînțelegerilor din lăuntru, ambițiilor fratricide, chemării în ajutor 
a străinului, fie şi de altă lege, ruperii solidarităţii prin care singură 
se țin Statele, a putut să-i fie învăţătură. 

Sunetul clopotelor din zidirile de piatră ale tatălui evlavios 
înainte de toate şi ale regalului bunic (sic), totdeauna gata de 
războiu, care a fost Vladislav, închegătorul însuşi al ţării, nu l-a 
putut îndrepta pe dânsul, care a ţinut să-şi adauge fundaţia, cât mai 
măreață, către acea pietate fără vlagă în a cărei sfințenie formalistă 
au amorțit atâţia epigoni ai marilor familii domnitoare. 

Cu sabia la coapsă e înfățișat el şi pe zidurile Coziei acesteia şi 
pe acelea, mult mai modeste, ale creaţiunii sale din partea muntelui 
dincolo de Olt, şi astfel apare el şi pe monede. Încununat cu o 
coroană împărătească, dar în zale şi cu mâna pe plăselele armei de 
apărare a țării care-i fusese încredinţată. 

Dar nu un războinic al vremii de aventuri când Apusul era 
tulburat pe o sută de ani de lupta dintre Franţa cavalerească şi dura 
Anglie, când «contele verde» al Savoii venea să se bată cu turcii la 

strâmtorile Mării Negre şi înainta spre părțile bulgăreşti, când 
feudalii latini împlântaţi în Grecia îşi continuau aventurile. Din 
caracterizarea poetică a lui Eminescu, opusă celei, de o egală poe- 
zie, dar în sens contrar, a lui Grigore Alexandrescu, care vedea 
fantoma eroului, atunci când marele cântăreț moldovean desluşia, 
pe lângă bunul ostaş, în primul rând pe bătrânul moşnean, apărân- 
du-şi brazda, un lucru singur rămâne adevărat: stricta mărgenire a 
unei acţiuni, care şi-a avut ceasurile de mare putere, la datoria față 
de pământul însuşi al patriei, pe care l-a dorit numai, în buna sa 
chibzuială, întărit şi pe cealaltă clină a muntelui, garantat şi pe 
celălalt țărm al Dunării, program de siguranță din care împreju- 
rările au tăiat pentru totdeauna partea a doua. 

Ajuns a înlocui, în circumstanțe care vor rămânea pentru 
totdeauna nelămurite, pe un frate, şi el viteaz, dar care nu-şi putea 
stăpâni boierii, el, care a întâmpinat o singură concurenţă la tron, şi 
aceia iscodită mai mult de turci: a acelui Vlad, care se va fi înfățișat 
ca fiul cu acelaşi nume al lui Vladislav I-iu, s-a găsit înaintea în- 
trebării hotărâtoare a orientării politice în trei direcţii: către Unga- 
ria, către frânturile imperiale creştine din Balcani, către noul domn 
turcesc. 

Nu s-a lăsat condus nici de amintiri, nici de legături din alt 
domeniu decât al politicii singure. Creştin sau păgân, catolic sau 
ortodox, vechiu prieten sau duşman de ieri, erau numai elemente 
într-un calcul de o continuă exactitate, care i-a îngăduit să mântuie 
în Scaun, cu hotarele stăpânirii sale respectate de oricine, nu prin 
forţa de care nu s-a ştiut folosi fiul şi urmașul, Mihail, ci prin marea 
lui pricepere de a întrebuința oameni şi împrejurări. 

Văzuse, la Nord, stingându-se acel puternic, împodobit cu 
îndoita coroană catolică a Ungariei şi a Poloniei, la care adăugia 
prestigiul originii sale franceze de Angevin şi calitatea permanentă 
de căpitan al cruciadei contra necredincioşilor şi a schismaticilor: 
Ludovic, căruia i s-a zis cel Mare. Prielnică i-a fost soarta, care l-a 
scăpat şi de un aşa de apăsător vecin, cu necurmate pretenţii de 
suzeran, de stăpânitor chiar dincoace de munți, şi de vreun urmaş 
din sângele lui, care să nu vie deci de aiurea şi să aducă alte ambiţii 
cu alte orientări. În lupta cu celălalt Angevin, din Neapole, gine- 

rele lui Ludovic, Sigismund de Luxemburg, deci şi el cu origini 
franceze, marchiz în Brandenburgul de curând intrat în familia sa, 
nu făcea decât să apere coroana adevăratei moştenitoare, Maria, 
soția sa, fiică a marelui rege mort, şi acesteia îi răspundea în Polo- 
nia, acum desfăcută definitiv din trecătoarea legătură şi unită di- 
nastic cu Lituania, pretenţia surorii Hedviga, silită la căsătoria cu 
dârzul Litvan abia botezat, Vladislav Iagello. 

Mircea a înţeles ce se poate face în astfel de împrejurări şi, 
peste o Moldovă în care el a stabilit relaţii de frăţească alianță cu 
un Petru Vodă, pentru ca apoi să hotărască moştenirea urmaşilor 
acestor fii ai Muşatei, el s-a legat cu acea Polonie, condusă de Ia- 
gello, care intra momentan în jocul său, pentru ca pe urmă politica 
românească, stăpânită de dânsul, să se îndrepte, cum cerea vremea, 
spre alte căi. 

Sigismund se impuse cu greu peste scene sângeroase, înjosi- 
toare ale demnității regale, dar, odată ajuns rege necontestat, ca soț 
al Mariei Angevina şi apoi, fără drept, moştenitor al soției moarte 
în tinereță, el şi-a amintit de originile sale, care erau aşa de depăr- 
tate şi de deosebite. Fiul împăratului Carol al IV-lea, urmaşul 
bietului său frate în Boemia slavă, a voit Imperiul, şi l-a avut. 
Pentru dânsul Ungaria era un adaus, un punct de sprijin, un loc de 
plecare către dominaţia Orientului contra unei cotropiri otomane 
la care s-a gândit numai din când în când. Voia să împace Biserica 
Apusului, sfâşiată între doi papi, să unească Franța cu Anglia, să 
intre cu drept împărătesc în aceste două reşedinți regale şi să 
prezideze concilii. Locul rămânea liber aici spre noi, şi acest loc 
Mircea şi l-a luat, strajă a creştinătăţii, zăgaz străbaterii turceşti 
peste Dunăre, ocrotitor chemat al Ardealului, precum în dregătorii 
aproape independenţi ai Ardealului, între care cel mai însemnat a 
fost, nu un ungur, ci un polon, Stibor, el putea, la ceasuri grele, 
să-şi afle un sprijin şi, în această ţară vecină scutită de dânsul, un 
adăpost. 


Golul de sus îl întâlneşte el însă, prin aceiaşi favoare a sorții, 
care se rătăceşte uneori şi între nebuni, dar se ține mai bucuros în 
societatea cuminţilor, şi dincolo de Dunăre. 

Aici el, care şi în Upgaria şi-a căutat o soție, cea de-a doua, 
care, fiind catolică, n-a putut fi zugrăvită aici, upde locul îj e luat 
de fiul ei, ortodox, Mihail, era prin toată înrudirea sa, veche şi 
pouă, acasă la dânsul. Numele său e al Sfâptului Marcu, patron al 
Vepeţiei, pume care trecuse în Balcani şi-] purta sepjorul coptem- 
poraņ slavogrec de la Capipa şi Avlopa, pe malul Adriaticei, 
Mrcşa. Soţia sa cea dintâi, Mara, poartă numele sârbesc pe care-l 
va repeta peste puțin înțeleapta Mara Brapcovici, «împărăteasa» 
creştină alăturj de soțul ei musulman, Murad al II-lea. De |a mamă, 
acea Calipichia, a moştenit el, ca şi de la stăpânirea «pământurilor 
lui Dobrotici», al cărui pume îl poartă încă Dobrogea, calitatea de 
rudă a Paleologilor, care-i îngăduia să poarte, ca şi despoții sâr- 
beşti, Ştefan şi Gheorghe, ca şi dominatorii bulgari de la ceia ce va 
fi la turci Chiustepdilul, vulturul împărătesc cu două capete pe 
cpemidele sale de cavaler. Cu Constantinopolul, upde-şi trimitea 
spre învățătură fiii, dipastia mupteană, şi-a avut el legături 
pecontepite pe care puținele izvoare pu pe ajută a le cupoaşte 
deplin. El a înţeles că aceia ce fusese odinioară în mâna împăraţilor 
«încununați de Dumpegeuy ai creştipei Rome răsăritene pu se mai 
poate păstra decât pumai prin strânse legături împreună. 

N-a luptat coptra pimănui dintre cei care nų se mai puteau 
apăra, n-a căutat să se răzbune asupra celor pe care pevoia-i aducea, 
ca |a Rovine, pe urma oștilor turceşti în pământul său, a căutat 
prietenii upde erau cu putință şi a cules moşteniri, ca în Dobrogea, 
upde se presiptau de la sipe. 

A mers şi mai departe. Şi-a dat samă că turcii, care pu veneau 
ca pişte fiare cumplite, ci ca nişte urmaşi de alt peam şi de altă lege 
ai vechii ordini în Răsărit, se supun neapărat unei influenţe de 
cavalerism balcanic, adys prin Neapole din Franţa războiului de O 
sută de ani, şi a văzut deci pişte tovarăşi şi frați de arme în fiii lui 
Baiazid contra căruia luptase şi e] |a Nicopole, dar nu ca să dea 
Dunărea, până la Chilia, ambiţiei lui Sigismund, gata să aşeze, ca, 
peste o jumătate mie de ani, pentru ei înşişi, Ceptralii austro- 
germani la Severin şi la Giurgiu şi la gurile fluviului, pe Cavalerii 
Teutoni Şi în acea capitală a Bapatului şi în cetatea genoveză din 
Deltă. Astfel prip legătura cu Musa, care completa pe aceia cu 


www Selo Listari cato 


NICULAE ŞERBĂNESCU 


despotul Ştefan, a fost el, un timp, stăpân al «cetăților turceşti» de 
pe malul unei Bulgarii dispărute, 

Când însă asprul Mohammed, rămas asiatic, fără nici o înţe- 
legere a rosturilor, drepturilor, obiceiurilor acestei vioaie creştină- 
tăți, s-a impus, Mircea i-a arătat că Bizanțul otoman nu se poate 
întinde peste Dunăre şi apoi s-a răscumpărat prin acea plată de 
«bani roşii», de galbeni, cu care-şi asigura liniştea aşa cum o 
făcea față de acelaşi Sultan, pentru posesiunile ei răsăritene, 
însăşi magnifica Veneţie, căci aşa, şi nu altfel, trebuie socotită 
vasalitatea Domnului român. (subl. D.Z.) 

De-a lungul vremilor merge, chiar şi pentru cei care nu citesc 
cărțile, urmarea oricărei fapte omeneşti. Din când în când e nevoie 
însă ca această urmare inconştientă să se prefacă prin lămuririle 
cărturarilor în conştiinţă clară. O fac astăzi în numele aşeză- 
mintelor ce reprezint şi a muncii mele înseși în viața intelectuală şi 
politică a ţării, ca şi în rostul de permanent sfătuitor al Coroanei, pe 
care mi l-a dat urmaşul lui Mircea, domn şi în Ardeal în care acela 
stăpânia la Făgăraş şi în marginea Sibiului, la acest ceas de 
concentrare pioasă a amintirilor, aici, lângă mormântul vechiului 


ctitor şi ostaş”. 


* * * 


Aceleiaşi mulțimi aflată încă în curtea mânăstirii, cu prilejul aci 
amintitei comemorări, din pridvorul stăreţiei acesteia, în numele Acade- 
miei Române, al cărei membru titular era, i-a vorbit profesorul universitar 
de la Cluj Ioan Lupaş (t 1967), care, în cuvântul său s-a referit mai cu 
seamă la Maica Teofana, mama lui Mihai Viteazul şi ea, precum s-a arătat, 
pomenită cu acest prilej. Stăruind mai ales asupra rolului acesteia în for- 
marea sufletească a eroului de la Călugăreni, universitarul clujean, printre 
altele, a spus: 


„Pătraşcu cel Bun, tatăl lui Mihai Viteazul, a murit în 


o N. lorga, Rostul lui Mircea-Vodă l-iu. Cuvinte rostite la Mânăstirea Cozia, cu 
prilejul reînhumării rămăşițelor Domnului Țării Româneşti, Vălenii de Munte, 
1938, p. I-VII, şi în „Revista istorică”, XXIV, numerele 4-6, aprilie-iunie 1938, p. 
155-160. S-au corectat greşelile de transcriere sau de tipar din articol, prin confrun- 
tarea cu textul din „Revista istorică” (D.Z.). 

Bucureşti la sfârşitul aceluiaşi an, în care se născuse fiul său, 
chemat să scrie cu fulgerătoarea-i spadă una din cele mai strălucite 
pagini de glorie militară în istoria neamului nostru. 

Creşterea lui Mihai, a rămas, din vârsta cea mai fragedă a 
copilăriei, numai în grija mamei sale Tudora, care s-a bucurat de 
sprijinul şi ocrotirea influentului său frate, lani Vistierul, om cu 
înalte slujbe şi cu multă trecere la Poarta Otomană. [...] 

Tudora l-a obişnuit pe Mihai din pruncie cu cinstirea legii 
creştineşti şi a datinilor străbune. Când papa de la Roma a încercat, 
prin un trimis al său, să înduplece pe Mihai Viteazul a părăsi 
credința părinţilor săi şi a trece la Biserica romanocatolică, după 
mărturisirea unui scriitor contemporan din Transilvania, Mihai ar 
fi primit scrisoarea şi sfaturile papei «strâmbând din nas, indignat 
că acesta cutează să atace şi să defaime credinţa pe care o măr- 
turiseşte el»... 

Această alipire neclintită a lui Mihai la Biserica şi credința 
străbună e a se mulțămi, fără îndoială, în mare parte creşterii de 
care l-a împărtășit evlavioasa şi buna sa maică Teodora. Ea s-a 
învrednicit în curând să vadă talentele mari ale fiului său şi să se 
minuneze de extraordinara lui destoinicie în conducerea ţării şi a 
oștirilor, având atâtea prilejuri de a se bucura de strălucitele lui 
biruinţe. Inima ei de mamă nu a fost însă cruțată, la adânci bătrâ- 
nete, nici de sabia durerii, care o sfâşie cumplit în clipa când i-a 
sosit din Ardeal vestea despre înfiorătoarea ucidere a «drag fiului 
său» Mihai, pe Câmpia Turzii. 

La bătrâneţe, Tudora intrase în cinul monahal, luându-și în 
călugărie numele Teofana. Un scriitor ardelean contemporan spune 
că Mihai Viteazul, înainte de a pleca să cuprindă Ardealul, s-a 
îngrijit de bătrâna sa maică, adăpostind-o în Mânăstirea Cozia. De 
aci a putut să urmărească maica Teofana — cu sufletul îndoit între 
speranțe mari şi temeri chinuitoare —, soarta schimbăcioasă a fiului 
ei. Aci a primit vestea despre rezultatul îmbucurător al luptei de la 
Șelimbăr, despre intrarea lui Mihai în capitala Ardealului [...] şi 
despre cucerirea Moldovei în vara anului 1600. 

Soliile, care aduceau veşti îmbucurătoare despre biruinţele şi 
isprăvile lui Mihai, vor fi găsit pe cuvioasa maică Teofana în 

liniştea şi evlavia chiliei sale adeseori adâncită cu totul în meditații 
asupra înţelesului acestor cuvinte din paraclisul Maicii Domnului: 
«O, prealuminate nor, Maica lui Dumnezeu, pe cei ce luptă cu noi 
surpă-i cu dreapta ta cea stăpânitoare şi atotputernică —, şi pe cei 
asupriţi îi mântuieşte!» 

Tot aici a primit Şi vestea despre dureroasa înfrângere de la 
Mirăslău, ca şi mai târziu zguduirea, care venia ca un trăznet din 
senin, despre năpraznicul sfârşit de la Turda [...] 

Înainte de a închide ochii pe veci, maica Teofana fu cercetată 
în Mânăstirea Cozia, de către nora sa, Doamna Ștanca, dimpreună 
cu nepotul său Nicolae Pătraşcu, şi cu nepoată-sa Florica. Această 
mişcătoare şi duioasă întâlnire a rămas eternizată într-un act româ- 
nesc scris de «călugăraşul Gavriil». Aici se pot citi următoarele 
rânduri, care zugrăvesc în mod plastic starea sufletească a mamei, 
soţiei, fiului şi fiicei lui Mihai, după ce căzu frumosul lui cap în 
țărână, neprilejindu-se „sabia lui cea ageră în mâna lui cea vi- 
tează”: 

„Eu, roaba Domnului lisus Hristos, călugărița Teofana, muma 
răposatului Mihai Voievod din Țara Românească, vieţuit-am viaţa 
acestei lumi deşerte... şi am petrecut lumeşte destul în tot chipul în 
viața mea, până ajunseiu şi la neputinţa bătrâneţelor mele şi la 
slăbiciunea mea în sfânta Mânăstire Cozia, la lăcuita Sfintei Troiţe 
şi la răpaosul răposatului Mircea Voievod. Şi trăiiu deajuns de 
luaiu şi sfântul cin călugăresc, drept plângerea păcatelor mele. 
Acilaş mă ajunse şi vestea de săvârşirea zilelor drag fiului meu 
Mihail Voevod şi de sărăciia Doamnă-sa şi a coconjlor Domniei 
lui prin ţările străine. Fuiu de plângere şi de suspine ziua şi 
noaptea. 

„După aceia, cu vrearia şi cu ajutoriul Domnului din ceriu şi 
cu rugăciunea cinstiţilor părinţi în zi şi noapte şi plângerea mea şi 
suspinele sărăciei lor din ţările străine doară $finţia Lui din înaltul 
ceriului au auzit şi s-au milostivit de i-au scos din țările străine în 
țara de moştenire, şi mai vârtos au cugetat la sfânta mănăstire 
Cozia pentru bătrâna şi jalnica lor maică. Şi, dacă se adunară unii 
cu alții, mare plângere şi suspin fu printre ei de jalea fiiu-său 
Mihai] Voievod şi pentru patima lor ce au păţit prin ţările străine — 

Doamna Stanca şi fiiu-său Nicolae Voievod şi fie-sa Doamna 
Florica. Fu după aceea întrebare între ele, cine cum au petrecut? 
Grăi Doamna Stanca: Cum am pățit noi, maică, să nu paţă nime din 
ruda noastră, dară Molitva Ta, maică, cum ai petrecut? Maica zise: 
Cu mult foc de moartea fiiu-meu şi de jalea domniilor voastre, iar 
de cătră Sfânta mănăstire am har dragului Domn din ceriu şi 
mulțumesc părinților din sfânta mânăstire c-am avut pace, răpaus 
şi căutare de molitvele lor la nevoia mea... Zise maica Teofana: 
Pentru aceea, fetele mele, am făgăduit sfintei mânăstiri două sate 
din Romanați: Frăsineiul şi Studeniţa, pentru sufletul răposatului 
Mihail Voievod şi pentru sănătatea fiu-său Nicolae Voevod şi pen- 
tru pomeana noastră Şi a tot neamul nostru, să fie pomenit la toate 
sfintele pomelnice şi la dumnezeiasca liturghie în veci de noi şi de 
Nicolae Voevod, şi de tot neamul nostru în vecie pentru pomană”. 

La adânci bătrânețe s-a stins din viață maica Teofana, după ce, 
în felul acesta, prin o frumoasă danie creştinească, s-a îngrijit ca 
veşnica pomenire a eroului Mihail Voievod, a ei şi a întreg nea- 
mului său necontenită să fie în altarul Mânăstirii Cozia, «la ră- 
paosul răposatului Mircea Voievody. Ea a fost înmormântată în 
tinda bisericii Mânăstirii Cozia, unde, mai târziu, nepoţii ei, 
Nicolae şi Florica, i-au aşezat pe mormânt «o frumoasă piatră 
sepulcrală cu inscripție românească»!!. 


Al cărei text, aşa cum s-a văzut, a fost inse:at în partea de la început a 
acestui articol. 


* * * 


În timpul când în curtea mânăstirii se țineau aceste două cuvântări, 
din urmă, în pronaosul bisericii ei, raclele cu rămăşiţele pământeşti ale 
celor două vestite personalități istorice: Mircea cel Mare şi Maica Teofana, 
desigur, au fost coborâte în fostele lor morminte — reînnoite acum —, spre 
„odihnă veşnică”, fiind aşezate în felul în care s-a arătat în cele de mai sus. 


1 Cf. I. Lupaş, op. cit., p. 117-121. Autorul articolului, preotul Niculae Şerbă- 
nescu, a reprodus din textul articolului publicat de I. Lupaş în „Revista istorică”, VII, 
1921, nr. 135-139 şi retipărit în volumul Studii, conferințe şi comunicări istorice, vol. 
I, Bucureşti, 1929, p. 117-121. Nu este deci cuvântul rostit de 1. Lupaş în 1938, afară 
de cazul că istoricul o fi citit aceste părți din articolul deja publicat. 

După aceste cuvântări rostite în incinta mânăstirij, viitorul rege Mihai I, 
condus ge profesorul Nicolae lorga şi urmat ge „toţi oaspeţii”, a vizitat 
vechiul paraclis domnesc al ctitoriei lui Mircea Vogă, apoi din pridvorul 
acesteia, af|at spre Valea Oltului, a scrutat încântătoarea privelişte a Carpa- 
ților Olteni şi după aceea a cercetat voievodalul lăcaş de cuvioşie în tot 
cuprinsul său, explicaţiile istorice în legătură cu el, dându-se, atât lui, cât şi 
însoţitorilor, de marele nostru istoric, profesorul Nicolae Iorga. 

Ceremonia înălțătoarei solemnităţi gin ziua de 15 mai 1938, prilejuită 
de reînhumarea, la Mânăstirea Cozia, a rămășițelor pământeşti ale |ui 
Mircea cel Mare şi ale Maicăi Tugora-Teofana, mama |uj Mihai Viteazul, 
s-a încheiat cu „un mare praznic creştinesc” dat întru pomenirea acestora, la 
care au luat parte Marele Voievod Mihai ge Alba Iulia, toți oaspeţii veniţi 
Qin Bucureşti şi mulțimea de pelerini aflată în incinta Mânăstirii Cozia, 
ctitoria lui Mircea cel Mare, 

Într-o asemenea grandioasă solemnitate s-a desfăşurat popasul ani- 
versar de la jumătatea lunii lui mai din anul 1938, care privea, mai cu 
seamă, pe domnitorul Țării Româneşti Mircea cel Mare (1386-1418), unul 
dintre cei mai vestiți conducători ai poporului nostru, din perioada medie- 
vală a istoriei acestuia. Am ținut ca în cele aci consemnate, să prezint fidel 
şi cu adevărat pe ge-a-ntregul ceremonia celor petrecute atunci la Cozia, 
spre a putea fi cunoscute, în toată splendoarea lor, de către cât mai mulți 
dintre noi cei de azj şi de mâine, Căcj am convingerea că aducerea în mintea 
noastră a astfel de momente ale trecutului românesc, are să ne fie un stă- 
ruitor îndemn ca să urmăm exemplul înaintaşilor, adică să nu ne uităm 
conducătorii, ori cum s-ar fi intitulat ei, ci să-i cinstim după cuviinţă, aşa 
cum, cel puțin, au făcut aceia dintre ai noştri ce-şi duceau traiul în anul 
1938, deoarece fiecare dintre aceşti conducători, în curgerea vremurilor ce 
s-au dus, a trudit cu sârguință pentru apărarea, neştirbirea hotarelor, binele, 
propăşirea şi înflorirea patriei noastre. 

Personalitatea și domnia lui Mircea cel Mare au însemnat, așa cum s-a 
pronunțat răspicat Dimitre Onciul, păşirea românilor în istoria universală. 
Pentru prima oară ei au jucat atunci un rol european. 

A fost nevoie să treacă 86 de ani de la primul curs închinat de Dimitre 
Onciul marelui domn, pentru ca un alt istoric român, loan Aurel Pop, 
reprezentantul în Clujul de azi al glorioasei tradiții create de Alexandru 
Lapedatu, loan Lupaș, Ştefan Meteş, Ştefan Pascu și mai ales David Prodan, 
să nu şovăie să scrie că Mircea cel Mare, prin rodnica și lunga lui domnie, a 
conferit țării sale un prestigiu fără precedent și o întindere teritorială ma- 
ximă pentru veacurile XIV-XVI.* 

Din păcate, toată istoriografia românească și străină deopotrivă, cu 
Dimitre Onciul însuşi, a contribuit să golească aceste caracterizări de orice 
conținut şi să îngrămădească în schimb un munte de aserțiuni contrare, 
făcând din marele domn un înfrânt la Rovine şi un fugar repus pe tron de 
oști străine, un vasal şi al turcilor şi al ungurilor, iar la sfârşit un înge- 
nuncheat plătitor de bir în fața lui Mehmed I, domnind peste o țară lipsită 
de una din cele două mari înfăptuiri ale sale: Dobrogea. 

Nimic din ceea ce au scris şi spus istoricii români timp de mai bine de 
un secol după tipărirea în „Convorbiri literare” a Scrisorii III (pe cei străini 
n-are rost să-i punem la socoteală) nu a dat dreptate celui mai mare dintre 
ei, care a fost şi rămâne în epoca modernă genialul Eminescu. Dimpotrivă. 
L-au contrazis. Aşa încât, pe lângă poemul cea ridicat pe domn şi lupta de la 


* Stăpânirile lui Mircea în Transilvania, în „Revista de istorie”, 1986, nr. 7, p. 
685 (număr închinat aniversării celor 600 de ani de la urcarea pe tronul Ţării Româ- 
neşti). În articolul intitulat Autoritatea domnească şi teritorială a Țării Românești în 
timpul lui Mircea cel Bătrân (1386-1418) apărut în „Studia Universitatis Babeş- 
Bolyai. Historia, XXXI, 1986, nr. 2, p. 1-14 găsim „a conferit țării sale un prestigiu 
fără precedent şi o întindere teritorială maximă pentru perioada medievală”. 

Rovipe la proporţia de „mituri fopdatoare” ale copştiinţei de poi înşine, 
cuviptele aşterpute de papa sa gazetărească rămây, şi după 130 de ai, cele 
mai cupripzătoare şi mai îpălțătoare, de pimegi ajugse în încercarea de „a 
exprima adevărul”: Mircea I, acest prototip luminos și al artei războinice şi 
al celei diplomatice la români, n-a gândit toată viața lui decât la menținerea 
neatârnării. Cuvipte ce şi-au găsit ecoul abia după mai bipe de uņ veac, sub 
papa aceluiaşi istoric citat îpaipte: Existenţa raporturilor feudalo-vasalice 
între state (mai ales în relațiile cu Ungaria) larg uzitate în epocă, nu l-a 
împiedicat niciodată pe voievodul de la Argeș să se considere pe sine și să fie 
stăpânul unei țări independente. 

Această țară el a păstrat-o peştirbită pâpă la moarte, lăsâpd moştepire 
urmaşilor o zidire ce se va dovedi capabilă să îpfrupte - a spus-o tot Dimi- 
tre Opciul - toate furtupile istoriei, pâpă azi. 

Îp poua furtună, în uragapul cu care pe copfruptăm poi, față de care 
urgia otomapă cu care s-a copfruptat el a devepit up basm de adormit co- 
piii, şi chiar aceea căreia am reuşit să pe opupem şapte decepii** se colo- 
rează aproape idilic în cețurile amigtirii colective, pevoia de a redobâpdi 
credinţa în „puterea de viață a poporului româg” (Emipescu) şi în formi- 
dabilele lui resurse de rezistepţă la provocări ale istoriei ce frizează apo- 
calipsul, devipe o problemă de viață şi de moarte. 

Acestei cauze îi serveşte cartea de față. 

Editorul ei, care este şi upul diptre cei şase autori, îşi îngăduie să evoce 
pe up adolescept de 14 api şi jumătate, îpgenuncheat la Cozia îņ faţa cele- 
brului tablou votiv şi rugâpdu-se Maicii Dompului şi Celui ce-i țipea 
Biserica în furtupa dig timpul său, şi în aceea dip vremea rugătorului, să pe 
mâptuiască de cele păpustite peste poi. Era îņ vara apului 1948, câpd se 
porpise marele asalt asupra peamului românesc, după îplăturarea, la 30 
decembrie 1947, a ultimei stavile diņ calea lui. 

Şi iată, de acel rău istoric Maica Domyului pe-a ajutat să pe mâptuim, 
de bupă seamă cu pecoptepita rugăciupe a celui ce pumai cu trupul se 
odihpeşte la Cozia, duhul lui stâpd de 591 de api de veghe asupra poastră. 

Câpd up ales slujitor al Dompului, de pe up scaug mitropolitap foarte 
îpalt, a bipevoit să asculte pledoaria subsempatului peptru ridicarea dom- 
pului Ţării Româpeșşti Mircea cel Mare îp ceata sfipţilor, am adus argu- 
meptul că niciupul diptre ceilalți sfinți domni, pici marele Ştefap, pici 
ctitorul poii Sfinte Sofii de la Argeş şi isihastul gepial al scrisului pațiopal, 
Neagoe Basarab, şi pici mucepicul Copstaptip Brâpcoveapu p-ar fi existat 
ăi = ai ia iat 


** Dan Zamfirescu, Șapte decenii împoțriva „Imperiului răului”! în „Clipa”. Di- 
rẹçtọr fondator: Diny Săraru, anyl II, nr. 4, maşţie 2009, p. 16. 


www .dacdfmanica.ro 


POȘTEAȚĂ 


dacă la Rovine biruia Baiazid, deoarece peste tot pământul românesc s-ar fi 
înțins legea de la sud de Dunăre, unde nu au mai existat nici domni creştini, 
nici mari zidiri creştineşti, şi nicio mare cultură creştină precum a noastră, 
în cele cinci secole de „turcocraţie”. 

Răspunsul Înaltpreasfinţiei Sale a fost: să-i cinstim pe aceşti mari domni, 
şi pe Mircea şi pe Mihai Viteazul. Dar a-i canoniza nu se cuvine. Fiindcă în 
faţa unei icoane de sfânt, omu] trebuie să jngenuncheze, să simtă acea 
legătură specială pe care o creează sfinţii, între ei şi noi cei de aici. 

Înaltpreasfinţite Părinte Mitropolit, nevrednicul semnatar al acestor 
rânduri şi alcătuițor al cărţii acesteia a fost poate primul m oricum, este 
primul ce o mărturiseşte în scris — care a îngenuncheat în fața icoanei de la 
Cozia. Rugându-se pentru neamul său, şi pentru ca sări dea și lui puterea de 
a lupta pentru el. Şi sfântuj din fața Maicii Domnului ne-a ajutat şi l-a 
ajutat. 

Fie ca prin restaurarea adevărului despre cel ce a fost Mircea cel Mare să 
deschidem calea pentru cei ce se vor duce la Cozia să se roage azi, când mai 
mult ca oricând avem nevoie de ajutorul lui. Și împreună cu sfântul voievod 
să ne rugăm cu toții Maicii Domnului, rostind cuvintele poetului ce i-a 
aureolat chipul în istorie şi în inimile noastre: 


Înalță-ne, ne mântuie 
Din valul ce ne bântuie. 
Fii scuț de întărire, 

Şi zid de mântuire. 

Am adoptat pentru numele sultanilor otomani forma intrată în ultima 
vreme în uz: Mehmed în loc de Mahomed, Suleyman (pentru unul din fii lui 
Baiazid) dar am păstrat Baiazid, intrat astfel în limba română de trei secole 
(cu t sau d final). De asemenea Soliman pentru cel supranumit „Magni- 
ficul”. 

În citatele în limbi străine sau în româneşte s-a lăsat forma utilizată de 
autori pentru Baiazid I. la fel în textele lui Onciul. 

Numele eroului eposului popular sârbesc mort la Rovine l-am scris 
Kralievici şi nu Kralevici (KpaneBuu în izvoarele slavone), deoarece aces- 
ta corespunde formei din limba sârbă, în care înseamnă „fiu de rege” (Mile 
Tomici, Dicţionar sârb-român, volumul A-L, Savez Srba u Rumuniji, Ti- 
mişoara 1998). Numele celuilalt căzut la Rovine l-am scris Dragaş, nu în 
transcriere Dragaš. Toate celelalte nume sârbeşti pentru care avem posibi- 
litatea transcrierii în limba română fără a uza de transcripția internaţională 
s-au redat ca atare, cu excepția citării ca autori, împreună cu titlurile căr- 
ților sau articolelor. Deci Raić, Šišić, Stojanovič, Dinič, Radojičić, Jagić, 
dar în referințele la ei Raici, Şişici, Stojanovici, Dinici, Radojcici, Iaghici 
etc. Atragem atenția că j este sunetul i scurt. La fel am procedat cu numele 
istoricului ceh Constantin Jireček, citit de români: Jirecek în loc de Irecek, 
deoarece J cu valoare de I în germană este citit la noi J. Cum pentru sunetul 
č noi avem diftongul ce, am scris peste tot Irecek, afară de titlul cărții sale 
germane. 

Denumirea celebrei localități Cosovo Pole, scrisă în mai multe feluri, 
cu K şi cu doi s, sau într-un singur cuvânt, am unificat-o: Cosovo, şi în două 
cuvinte când se dădea numele întreg al Câmpiei Mierlei. 

Pentru numele banului Ștefan de Losoncz am adoptat forma din Docu- 
menta Romaniae Historiae. D. Relaţii între Țările Române. Volumul l, 
Bucureşti, Editura Academiei, 1997. 

NOTA EDITURII 


Am scris peste tot Ankara pentru lupta din 1402 şi nu Angora, Nicopole 
şi Karinovasi (la A. Decei cu i final fără punct). 

Numele cronicarului polon Iàn Długosz l-am scris Dlugoş, aşa cum se 
pronunţă în polonă. 

Titlul Cronica de la Saint-Denys, citat curent în acest mod, este cel din 
ediţia lui M.L. Bellaguet: Chronique du Religieux de Saint-Denys, conte- 
nant le regne de Charles VI, de 1380 a 1422. Deci cu y şi cu cratimă de 
unire. 

